{"text": ["Pospost il-vot dwar il-protezzjoni tal-\u0127addiema mil-labar tas-siringi", "Politika tax-xog\u0127ol", "Il-MPE idde\u010biedew li jipposponu l-vot fuq rapport im\u0127ejji minn Stephen HUGHES (PES, UK) dwar il-protezzjoni tal-\u0127addiema minn korrimenti li jirri\u017cultaw mil-labar tas-siringi u li jistg\u0127u jwasslu g\u0127al infezzjonijiet \u0121ejjin mid-demm.", "Il-Parlament qed u\u017ca l-pro\u010bedura li biha jista' jitlob lill-Kummissjoni biex to\u0127ro\u0121 proposta le\u0121i\u017clattiva \u0121dida dwar kwistjoni partikolari.", "Huwa stmat li fl-Ewropa jse\u0127\u0127 miljun korriment minn labar ta' siringa kull sena, spe\u010bjalment fis-settur mediku.", "Dawn it-tip ta' korrimenti jistg\u0127u jwasslu g\u0127at-tra\u017cmissjoni ta' aktar minn 20 vajrus li jipperikolaw il-\u0127ajja, inklu\u017ci l-epatite B, l-epatite C, u l-HIV/Aids, u b'hekk jippre\u017centaw problema serja g\u0127as-sa\u0127\u0127a pubblika.", "G\u0127alhekk, il-Parlament irid li l-le\u0121i\u017clazzjoni ta' l-UE f'dan il-qasam titjieb sabiex il-\u0127addiema jkunu protetti a\u0127jar.", "Madankollu, il-vot dwar dan ir-rapport ser isir matul is-seduta plenarja ta' \u0120unju fi Strasburgu.", "Pro\u010bedura: Inizjattiva Vot: \u0120unju 2006", "20060531IPR08620 Infezzjonijiet tra\u017cmessi mid-demm ikkaw\u017cati minn \u0121rie\u0127i minn siringi (vot pospost)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16582364__IM-PRESS__20060531-IPR-08620__MT.txt"}
{"text": ["B\u017conn li ji\u0121u evitati reati sesswali kontra t-tfal", "\u0120ustizzja u Intern", "Il-MPE adottaw rapport bl-g\u0127an li tittejjeb il-le\u0121i\u017clazzjoni e\u017cistenti g\u0127all-protezzjoni tat-tfal minn reati sesswali.", "Il-mira hija li jkun \u017cgurat li kwalunkwe de\u010bi\u017cjoni ta' qorti li tipprojbixxi li persuna ta\u0127dem mat-tfal min\u0127abba li jkunu saru reati sesswali kontra l-minorenni jew min\u0127abba l-pornografija tat-tfal, tkun tista' ti\u0121i infurzata mhux biss mill-Istat Membru fejn tkun ittie\u0127det din id-de\u010bi\u017cjoni, i\u017cda wkoll minn kwalunkwe pajji\u017c ie\u0127or \u0121ewwa l-UE fejn din il-persuna tista' tmur tg\u0127ix.", "Fl-2003 \u0121iet adottata le\u0121i\u017clazzjoni li tistabilixxi appro\u010b\u010b komuni minimu g\u0127al dawn ir-reati kriminali, li jkopri t-tip ta' piena li g\u0127andha ting\u0127ata u l-projbizzjonijiet li g\u0127andhom ji\u0121u imposti.", "Wa\u0127da mill-provi\u017cjonijiet hija li min jistab \u0127ati ta' reat sesswali fuq it-tfal g\u0127andu jkun projbit b'mod temporanju jew permanenti milli ja\u0127dem f'xi qasam relatat mas-supervi\u017cjoni tat-tfal.", "Issa hemm b\u017conn li tittie\u0127ed de\u010bi\u017cjoni li ti\u017cgura li din it-tip ta' projbizzjoni infurzata mill-awtoritajiet \u0121udizzjarji ta' Stat Membru partikolari, ti\u0121i wkoll infurzata fl-Istati Membri kollha.", "Permezz tal-le\u0121i\u017clazzjoni l-\u0121dida, l-awtoritajiet ser ikollhom l-obbligu li fil-parti tar-rekord kriminali li tista' ti\u0121i kkonsultata minn Stati Membri o\u0127ra, jinkludu informazzjoni dwar il-pieni relatati ma' reati sesswali kontra t-tfal.", "Permezz tar-rapport im\u0127ejji minn Bogus\u0142aw SONIK (EPP-ED, PL), il-Parlament laqa' l-proposta i\u017cda jrid li \u010bertu definizzjonijiet fit-test le\u0121i\u017clattiv isiru iktar stretti.", "Il-Membri jridu wkoll li l-Istati Membri jkollhom l-obbligu li fir-rekord kriminali jinkludu kwalunkwe projbizzjoni relatata li tkun \u0121iet imposta minn pajji\u017ci barra l-UE.", "Pro\u010bedura: Konsultazzjoni Dibattitu: 31.05.06", "20060531IPR08611 Projbizzjonijiet li jirri\u017cultaw minn kundanni g\u0127al reati sesswali mwettqa kontra t-tfal"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16582376__IM-PRESS__20060531-IPR-08611__MT.txt"}
{"text": ["Ir-risposta tal-MPE dwar it-tkabbir ta\u017c-\u017cona ta' l-ewro", "Unjoni ekonomika u monetarja", "Skond il-MPE, biex Stat Membri jid\u0127ol fi\u017c-\u017cona ta' l-ewro, huwa me\u0127tie\u0121 li dan jaderixxi kompletament mal-Kriterji ta' Maastricht dwar il-konver\u0121enza ekonomika.", "Huma adottaw rapport im\u0127ejji minn Werner LANGEN (EPP-ED, DE) dwar kwistjonijiet li jikkon\u010bernaw l-Istati Membri kollha li g\u0127ad iridu jissie\u0127bu fi\u017c-\u017cona ta' l-ewro u li jag\u0127mel kummenti dwar il-ka\u017cijiet tas-Slovenja, il-Litwanja u l-Estonja.", "Ir-rapport, adottat b'510 voti favur, 40 kontra u 66 astensjoni, iwissi li jekk pajji\u017c jissie\u0127eb fi\u017c-\u017cona ta' l-ewro qabel ikun lest, dan jista' jwassal g\u0127al \u017cviluppi mhux mistennija fil-pro\u010bess ta' konver\u0121enza ekonomika.", "Il-MPE opponew bil-qawwa dispo\u017cizzjonijiet spe\u010bifi\u010bi dwar it-twettiq tal-kriterji ta' Maastricht u enfasizzaw l-importanza li l-istabilita' ta\u017c-\u017cona ta' l-ewro tkun evalwata fuq perjodu ta' \u017cmien twil.", "It-tkabbir ta\u017c-\u017cona ta' l-ewro g\u0127andu jintu\u017ca b\u0127ala opportunita' g\u0127at-tis\u0127i\u0127 tat-tmexxija ta' l-ekonomija fi\u017c-\u017cona.", "Il-Membri qalu wkoll li d-de\u010bi\u017cjoni dwar jekk pajji\u017c jissodisfax il-kriterji dwar l-inflazzjoni u r-rata ta' l-img\u0127ax g\u0127andha tkun ibba\u017cata fuq dejta pprovduta mill-Bank \u010aentrali Ewropew u mill-Kummissjoni Ewropea.", "L-Istati Membri \u0121ew mitluba jag\u0127tu l-possibilta' lill-Kummissjoni li tivverifika kemm il-kriterji ta' Maastricht \u0121ew mil\u0127uqa fuq ba\u017ci ta' dejta pre\u010bi\u017ca, kurrenti, ta' min joqg\u0127od fuqha u ta' kwalita' g\u0127olja.", "Il-Parlament g\u0127amel sej\u0127a sabiex dawk l-Istati Membri li qed jippreparaw biex jissie\u0127bu fi\u017c-\u017cona ta' l-ewro jag\u0127tu attenzjoni partikolari g\u0127all-protezzjoni tal-konsumatur matul il-fa\u017ci tat-tibdil tal-munita.", "Dan g\u0127andu jsir billi jintwerew il-prezzijiet kemm fil-munita lokali kif ukoll fil-munita ta' l-ewro u billi jsiru kampanji biex i\u0127e\u0121\u0121u lill-konsumaturi joqg\u0127odu attenti g\u0127al \u017cieda fil-prezzijiet mhux \u0121ustifikata.", "Barra minn hekk, il-Parlament laqa' l-Islovenja b\u0127ala membru \u0121did ta\u017c-\u017cona ta' l-ewro.", "Huwa ta' l-opinjoni li dan it-tkabbir se jkollu effett po\u017cittiv fuq l-ekonomija Ewropea \u0121enerali.", "Mill-banda l-o\u0127ra, il-Membri wrew dispja\u010bir li ng\u0127atat rakkomandazzjoni negattiva g\u0127as-s\u0127ubija tal-Litwanja.", "G\u0127alhekk talbu spjegazzjoni \u010bara u komprensiva tal-ba\u017ci tal-kalkoli li ttie\u0127det sabiex ji\u0121u applikati l-kriterji ta' l-inflazzjoni.", "Il-Kummissjoni g\u0127andha ta\u0121\u0121orna r-rapport ta' konver\u0121enza dwar il-Litwanja u tistabbilixxi grupp ta' \u0127idma espert fil-kooperazzjoni ma' l-awtoritajiet Litwani sabiex ti\u0121i \u017cviluppata strate\u0121ija g\u0127al s\u0127ubija mg\u0127a\u0121\u0121la ma\u017c-\u017cona ta' l-ewro.", "Huma talbu wkoll li meta l-Kummissjoni tag\u0127mel evalwazzjoni ta' dan it-tip, dejjem tippre\u017centa r-ri\u017cultati tag\u0127ha, anke meta dawn ikunu negattivi.", "Dwar l-Estonja, li falliet biss fil-kriterji ta' l-inflazzjoni, il-Parlament qal li din g\u0127andha tkompli l-isforzi tag\u0127ha sabiex tissodisfa l-kriterji u sabiex tikkwalifika g\u0127as-s\u0127ubija fi\u017c-\u017cona ta' l-ewro malajr.", "Skond il-Membri, il-kriterju ta' l-inflazzjoni, li huwa bba\u017cat fuq r-rati ta' inflazzjoni tat-tliet Stati Membri bl-a\u0127jar e\u017cekuzzjoni, g\u0127andu ji\u0121i \u010b\u010barat.", "Dan min\u0127abba l-fatt li dan il-kriterju kien stabbilit qabel in\u0127olqot i\u017c-\u017cona ta' l-ewro b'munita wa\u0127da u politika monetarja unifikata.", "Ir-rapport jg\u0127id li huwa importanti li meta wie\u0127ed jikkunsidra l-kriterju ta' l-inflazzjoni, wie\u0127ed i\u017comm f'mo\u0127\u0127u l-hekk imsejja\u0127 effett Balassa-Samuelson, li jfisser li ekonomiji li jkunu qeg\u0127din jikbru b'mod mg\u0127a\u0121\u0121el sabiex ila\u0127\u0127qu ma' ekonomiji ikbar bilfors ser ikollhom rati ta' inflazzjoni iktar g\u0127oljin matul din it-tran\u017cizzjoni.", "Huma m\u0127assbin dwar il-fatt li qed jintu\u017caw \u017cew\u0121 definizzjonijiet ta' l-istabilita' tal-prezzijiet: wa\u0127da w\u017cata mill-Bank \u010aentrali Ewropew fil-politika monetarja tieg\u0127u u o\u0127ra w\u017cata fir-rapporti ta' konver\u0121enza.", "Skond il-MPE, il-fatt li hemm \u017cew\u0121 definizzjonijiet huwa ta' tfixkil u jista' jkollu effetti negattivi.", "Il-Parlament g\u0127andu jivvota fuq il-le\u0121i\u017clazzjoni me\u0127tie\u0121a biex l-Islovenja dda\u0127\u0127al l-ewro mill-1 ta' Jannar 2007 matul is-seduta plenarja ta' \u0120unju fi Strasburgu.", "Pro\u010bedura: Inizjattiva Dibattitu: 31.05.06", "20060531IPR08606 Tkabbir ta\u017c-\u017bona ta' l-Euro"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16582632__IM-PRESS__20060531-IPR-08606__MT.txt"}
{"text": ["Is-sena Ewropea g\u0127ad-Djalogu Interkulturali tiffoka wkoll fuq ir-reli\u0121jon", "Il-MPE adottaw rapport im\u0127ejji minn Erna HENNICOT-SCHOEPGES (EPP-ED, LU) b'548 vot fvur, 62 kontra u 22 astensjoni, li permezz tieg\u0127u laqg\u0127u l-proposta tal-Kummissjoni li tiddikjara s-sena 2008 b\u0127ala \"Sena Ewropea g\u0127ad-Djalogu Interkulturali\".", "Ma\u0121\u0121oranza \u017cg\u0127ira tal-Membri g\u0127amlu sej\u0127a sabiex id-djalogu interkulturali ma jsirx biss bejn kulturi differenti i\u017cda anke bejn gruppi reli\u0121ju\u017ci differenti.", "Il-MPE jixtiequ li s-Sena Ewropea g\u0127ad-Djaolgu Interkulturali tikkonkludi b'forum interkulturali fil-Parlament Ewropew, li j\u0121ib flimkien rappre\u017centanti tas-so\u010bjeta' \u010bivili u tad-dinja politika u dik reli\u0121ju\u017ca.", "Huma jridu li d-djalogu interkulturali jie\u0127u post prominenti fil-politika ta' l-UE.", "Huma favur il-proposta tal-Kummissjoni li \u017c\u017cid l-importanza u l-koerenza tal-mi\u017curi ta' l-UE kollha relatati mad-djalogu interkulturali.", "Barra minn hekk huma wkoll ta' l-opinjoni li din il-kampanja g\u0127andha tenfasizza l-kontribuzzjoni ta' kulturi differenti lill-wirt u l-istili ta' \u0127ajja ta' l-Istati Membri ta' l-Unjoni Ewropea.", "Il-kampanja g\u0127andha wkoll tg\u0127in fil-promozzjoni tad-djalogu interkulturali fl-iskejjel.", "Il-Membri ssu\u0121\u0121erew li jing\u0127ata premju g\u0127ad-djalogu interkulturali lil pro\u0121ett mag\u0127mul mi\u017c-\u017cg\u0127a\u017cag\u0127 fi \u0127dan programmi Komunitarji b\u0127al Socrates , Youth u Culture .", "Huma g\u0127amlu wkoll sej\u0127a g\u0127al koperazzjoni mas-settur privat, max-xandara u ma' entitajiet tax-xandir u medja o\u0127ra biex jifirxu tag\u0127rif dwar is-Sena Ewropea g\u0127ad-Djalogu Interkulturali.", "Dan g\u0127andu jsir b'mod partikulari fil-kuntest ta' avvenimenti sportivi kbar li se jsiru fl-2008, b\u0127all-Kampjonat tal-Futbol Ewropew u l-Log\u0127ob Olimpiku ta' Beijing.", "Din l-azzjoni g\u0127andha tikkumbatti t-traffikar tal-bnedmin u l-prostituzzjoni sfurzata tan-nisa waqt dawn l-avvenimenti.", "Id-djalogu interkulturali huwa di\u0121a' mg\u0127oti \u0127afna importanza f'oqsma ta' politika differenti tal-Komunita', b\u0127all-edukazzjoni, i\u017c-\u017cg\u0127a\u017cag\u0127, il-kenn politiku u l-politika kontra r-razzi\u017cmu, kif ukoll fir-relazzjonijiet esterni ta' l-UE.", "Il-miri prin\u010bipali huma il-promozzjoni tad-diversita' kulturali u \u010b-\u010bittadinanza attiva.", "Dan huwa l-isfond tal-proposta tal-Kummissjoni fuq is-Sena Ewropea g\u0127ad-Djalogu Interkulturali.", "Pro\u010bedura: Kode\u010bi\u017cjoni (I) Dibattitu: 31.05.06", "20060531IPR08609 Sena Ewropea g\u0127ad-djalogu interkulturali (2008)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16582908__IM-PRESS__20060531-IPR-08609__MT.txt"}
{"text": ["L-estimi tad-d\u0127ul u nfiq tal-Parlament g\u0127as-sena 2007", "Ba\u0121it", "Il-PE adotta rapport im\u0127ejji minn Louis GRECH (PES, MT) dwar l-estimi tad-d\u0127ul u nfiq tal-Parlament g\u0127as-sena 2007 b\u0127ala preparazzjoni g\u0127all-ewwel qari tal-pro\u010bedura ba\u0121itarja li se jsir fil-\u0126arifa.", "Ir-rapport jg\u0127id, fost affarijiet o\u0127ra, li l-Abozz ta' l-Estimi g\u0127all-2007 huwa propost g\u0127al \u20ac 1,377,700,000 u jenfasizza li \u010b-\u010bentri ta' spi\u017ca ewlenin jibqg\u0127u relatati, b\u0127as-snin ta' qabel, ma' l-infiq fuq l-istaff, il-proprjeta', l-informazzjoni, il-MPE u t-tkabbir.", "Permezz ta' dan ir-rapport, adottat b'476 vot favur, 65 kontra u 37 astensjoni, il-Membri fakkru li l-2007 hija l-ewwel sena tal-qafas finanzjarju multiannwali l-\u0121did, li jkopri l-perjodu 2007-2013 u li l-Bureau tal-Parlament kien ippropona li din g\u0127andha tkun \" sena ta' konsolidazzjoni ta' l-infiq ming\u0127ajr ma jsiru pro\u0121etti ewlenin \u0121odda \".", "Huma fakkru wkoll li l-abbozz preliminarju ta' l-estimi ta' l-infiq tal-Parlament jinkludi \u20ac 48,000,000 g\u0127at-tkabbir ta' l-Unjoni, \u20ac 25,000,000 b\u0127ala ri\u017cerva g\u0127all-politika ta' l-informazjoni u tal-komunikazzjoni, \u20ac 7,500,000 g\u0127all-akkwist ta' kompetenza b\u0127ala g\u0127ajnuna g\u0127all-MPE u \u20ac 50,000,000 b\u0127ala ri\u017cerva g\u0127ax-xiri ta' w\u0127ud mill-bini w\u017cat mill-Parlament fi Strasburgu.", "Skond il-Membri, il-ba\u0121it g\u0127andu \" jirrifletti l-\u0127ti\u0121ijiet ba\u0121itarji kurrenti u g\u0127andu jkun konformi mal-prin\u010bipju ta' dixxiplina ba\u0121itarja u l-u\u017cu responsabbli tal-flus ta\u010b-\u010bittadin \".", "Huma qed jg\u0127idu wkoll li g\u0127andu jin\u017camm il-limitu ta' 20% fil-qasam ta' nfiq amministrattiv, i\u017cda l-a\u0127\u0127ar de\u010bi\u017cjoni dwar dan g\u0127andha tittie\u0127ed waqt l-ewwel qari ta' l-Abbozz tal-Ba\u0121it tas-sena 2007.", "Dwar l-istaff tal-Parlament, ir-rapport re\u0121a' afferma li \u0127lief b'e\u010b\u010bezzjoni tal-po\u017cizzjonijiet marbutin mat-tkabbir u ta' numru limitat ta' po\u017cizzjonijiet spe\u010bjalizzati, m'g\u0127andhom jin\u0127olqu ebda po\u017cizzjonijiet \u0121odda.", "G\u0127alhekk, peress li \" t-talba g\u0127al 74 post \u0121did mhijiex konformi mal-politika ta' konsolidazzjoni ta' l-infiq \", l-approprjazzjonijiet g\u0127al dawn il-po\u017cizzjonijiet qed jitpo\u0121\u0121u fir-ri\u017cerva sakemm ting\u0127ata informazzjoni iktar pre\u010bi\u017ca waqt l-ewwel qari tal-pro\u010bedura.", "Dwar il-proprjeta' tal-Parlament, il-MPE innutaw li \" numru essenzjali ta' kwistjonijiet dwar ix-xiri tal-bini WIC u SDM fi Strasburgu g\u0127adhom ma \u0121ewx i\u010b\u010barati jew \u0121ustifikati b'mod xieraq \".", "Huma qeg\u0127din jistennew li, \" jekk in-negozjati jitkomplew, il-pakkett finali li jsir qbil fuqu g\u0127andu jag\u0127ti lill-Istituzzjoni valur tajjeb meta mqabbel man-nefqa \".", "Min\u0127abba l-kwistjonijiet li g\u0127adhom pendenti, il-MPE dde\u010biedew li l-ammont ta' \u20ac 50,000,000 g\u0127andu jitpo\u0121\u0121a f'ri\u017cerva g\u0127all-bini u li dan l-ammont g\u0127anu jkun awtorizzat malli ti\u0121i sodisfatta lista ta' kundizzjonijiet stabbilita mill-Kumitat rilevanti.", "Il-Parlament qabel ukoll ma' l-ammont ta' \u20ac 48,000,000 relatati ma' l-ade\u017cjoni tal-Bulgarija u r-Rumanija ma' l-Unjoni Ewropea i\u017cda qed jinsisti li jekk l-ade\u017cjoni tkun posposta b'sena, \" l-impatt finanzjarju ta' dak id-differiment g\u0127andu ji\u0121i rifless fil-ba\u0121it tal-Parlament Ewropew ,\" permezz ta' tnaqqis ta' \u20ac 24,000,000.", "Il-Membri sostnew wkoll li \" l-Parlament Ewropew irid ikollu strate\u0121ija ta' informazzjoni b'sa\u0127\u0127itha u effettiva li tinfed il-\u0127ajt li jifred il-Parlament mill-elettorat tieg\u0127u \".", "G\u0127alhekk jikkonfermaw l-ammont ta' \u20ac 25,000,000 fir-ri\u017cerva g\u0127all-politika ta' l-informazzjoni u tal-komunikazzjoni.", "Madankollu qed jistennew li ting\u0127ata iktar informazzjoni sabiex jer\u0121g\u0127u jikkunsidraw din l-ispi\u017ca.", "Huma nnutaw li l-ammont ta' \u20ac 20,000,000 kienu n\u017cammu b\u0127ala ri\u017cerva sabiex jintu\u017caw fl-2006 \u0127alli jinbdew tliet pro\u0121etti importanti ta' informazzjoni: il- WebTV tal-Parlament, i\u010b-\u010aentru tal-Vi\u017citaturi u l-fa\u010bilitajiet Awdjovi\u017civi.", "Skond il-Membri, hemm b\u017conn ta' aktar informazzjoni dwar l-ammont attwali li intu\u017ca s'issa u dwar l-infiq ppjanat g\u0127all-bqija tas-sena 2006 g\u0127al dawn il-pro\u0121etti.", "Ir-rapport jitkellem ukoll dwar il-politika tal-Parlament tal-multilingwi\u017cmu b\u0127ala \" kundizzjoni sine qua non g\u0127all-Istituzzjoni u g\u0127all-Membri tag\u0127ha \", i\u017cda fl-istess \u0127in il-Membri jag\u0127rfu l-ispi\u017ca g\u0127olja involuta biex jin\u017camm servizz daqshekk vast ta' traduzzjoni u ta' interpretazzjoni.", "G\u0127alhekk qed i\u0127e\u0121\u0121u li qabel ma jkun de\u010bi\u017c il-programm annwali ta' \u0127idma tal-kumitati u tad-delegazzjonijiet tal-Parlament, ji\u0121u kkunsidrati l-implikazzjonijiet ba\u0121itarji.", "Ir-rapport sa\u0127aq ukoll dwar \" il-\u0127tie\u0121a essenzjali li l-Membri kollha jkunu provduti b'ba\u017ci sostanzjali ta' informazzjoni, im\u0127ejjija b'dixxiplina xjentifika, dwar is-su\u0121\u0121etti u l-kwistjonijiet kollha li j\u0127abbtu wi\u010b\u010bhom mag\u0127hom matul it-twettiq ta' dmirijiethom \".", "Matul id-dibattitu li sar qabbel ittie\u0127ed il-vot, ir-rapporteur Louis GRECH (PES, MT) fakkar li l-2007 hija l-ewwel sena tal-perspettivi finanzjarji l-\u0121odda u li din se tkun \" sena ta' konsolidazzjoni ta' l-infiq fl-estimi tal-ba\u0121it tal-Parlament \".", "Huwa qal li g\u0127andu jsir e\u017cer\u010bizzju ta' inventarju dettaljat, \u0127alli flimkien mal-pro\u010bess ta' konsolidazzjoni, \" insa\u0127\u0127u dak li qed juri li huwa effi\u010bjenti u nne\u0127\u0127u jew g\u0127all-inqas innaqqsu, dak li ma jag\u0127ti ebda valur mi\u017cjud.", "F'dan ix-xenarju, l-implementazzjoni ta' bba\u0121itjar ibba\u017cat fuq l-attivitajiet li jsiru hija importanti \u0127afna.", "Ir-rapport jenfasizza wkoll il-fatt li l-ba\u0121it g\u0127andu jirrifletti l-b\u017connijiet ba\u0121itarji attwali.", "Dan jispjega g\u0127ala huwa ne\u010bessarju li ssir evalwazzjoni bir-reqqa dwar jekk il-limitu stipulat minna stess ta' 20% g\u0127andux jin\u017camm jew le.", "G\u0127andna b\u017conn nag\u0127mlu 'cost-benefit analysis' biex naraw x'inhu l-a\u0127jar g\u0127all-Parlament, inklu\u017c l-indipendenza finanzjarja tieg\u0127u issa u 'l quddiem, meta l-Istatut tal-Membri li jammonta g\u0127al madwar \u20ac100 miljun fis-sena, jid\u0127ol fis-se\u0127\u0127 fl-2009 .\"", "Huwa tkellem ukoll dwar il-politika tax-xiri tal-bini tal-Parlament: \" Dwar l-avvenimenti ri\u010benti li kellhom x'jaqsmu max-xiri tal-bini WIC u SDM fi Strasburgu, mhux se noqg\u0127odu lura milli npo\u0121\u0121u fir-ri\u017cerva il-\u20ac50 miljun ma\u0127suba g\u0127ax-xiri ta' dan il-bini.", "M'a\u0127niex tal-parir li dawn il-fondi g\u0127andhom ikunu awtorizzati qabel ma ji\u0121u \u010b\u010barati b'mod sodisfa\u010benti \u010berti kwistjonijiet pendenti.", "Ma nixtiequx nistmaw l-impatt finanzjarju po\u017cittiv tal-politika ta' l-akkwist inqas milli \u0127aqqu.", "Kemm-il darba g\u0127idna li din il-politika ffrankatilna ammonti sostanzjali tul is-snin.", "Madankollu, huwa prudenti li nikkunsidraw jekk g\u0127andniex ner\u0121g\u0127u ne\u017caminaw mill-\u0121did il-politika \u0121enerali tal-Parlament dwar l-akkwist tal-bini tieg\u0127u, inklu\u017c ta' l-uffi\u010bji ta' informazzjoni fl-Istati Membri differenti. \"", "Is-Sur Grech tkellem ukoll dwar il-politika ta' informazzjoni tal-Parlament u dwar il-programm tal-vi\u017citaturi u qal li sfortunatament ma ttie\u0127det l-ebda de\u010bi\u017cjoni dwar il-\u20ac5 miljun allokati g\u0127at-titjib tal-programm tal-vi\u017citaturi. \"", "Din is-sitwazzjoni hija insostenibbli u l-Membri qed jistennew li l-Bureau jie\u0127u de\u010bi\u017cjoni qabel l-ewwel qari .\"", "Huwa kompla jg\u0127id: \" Fl-2006, il-Parlament idde\u010bieda li jinvesti fi tliet pro\u0121etti ewlenin ta' informazzjoni, li jinkludu l-bini ta' \u010bentru \u0121did g\u0127all-vi\u017citaturi, il-fa\u010bilitajiet awdjovi\u017civi u il-Web Television.", "L-amministrazzjoni ipproponiet li nikkunsidraw ammont ta' \u20ac25 miljun biex dawn il-pro\u0121etti ji\u0121u implimentati fl-2007.", "A\u0127na naqblu li g\u0127andu jsir iktar biex titjieb il-konnessjoni bejn i\u010b-\u010bittadini u l-istituzzjonijiet il-\u0121odda li jirrappre\u017centawhom.", "Madankollu hemm b\u017conn ta' informazzjoni iktar pre\u010bi\u017ca u iktar dettaljata dwar is-sorveljanza politika, l-organizzazzjoni, l-istruttura ta' l-ispejje\u017c u l-kontenut tal-programmi qabel ma ting\u0127ata l-awtorizzazzjoni biex jin\u0127ar\u0121u l-fondi kollha jew parti minnhom mir-ri\u017cerva. \"", "Dwar l-istaff tal-Parlament, qal: \" Jekk wie\u0127ed i\u017comm f'mo\u0127\u0127u r-restrizzjonijiet ba\u0121itarji li je\u017cistu, m'a\u0127niex konvinti li t-talba g\u0127al 74 postijiet addizzjonali hija \u0121ustifikati, spe\u010bjalment meta qed ninsistu li ssir konsolidazzjoni ta' l-infiq.", "G\u0127alhekk, l-approprjazzjoni relevanti tpo\u0121\u0121iet f'ri\u017cerva sakemm ikollna informazzjoni dettaljata li ti\u0121\u0121ustifika din it-talba. \"", "Huwa fakkar ukoll li \u0121ew allokati \u20ac48 miljun g\u0127all-ade\u017cjoni tar-Rumanija u tal-Bulgarija u jekk id-data tkun posposta, madwar \u20ac24 miljun g\u0127andhom jitnaqqsu mill-ba\u0121it ta' l-2007.", "Dwar l-assistenza u l-fa\u010bilitajiet disponibbli g\u0127all-MPE qal: \" L-amministrazzjoni g\u0127andha tag\u0127mel st\u0127arri\u0121 ta' kwalita' dwar is-servizzi li qed jing\u0127ataw lill-Membri.", "A\u0127na fidu\u010bju\u017ci li l-pro\u010bess ta' inventarju ta' l-e\u017cer\u010bizzju Ng\u0127ollu l-Miri, flimkien mal-konklu\u017cjonijiet ta' l-ist\u0127arri\u0121 g\u0127andhom jg\u0127inu biex jittejjeb dan l-aspett importanti .\"", "Pro\u010bedura: Ba\u0121itarja Dibattitu: 31.05.06", "20060531IPR08607 Stat imbassar tal-Parlament Ewropew g\u0127all-2007"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16583288__IM-PRESS__20060531-IPR-08607__MT.txt"}
{"text": ["Id-Dalaj Lama jg\u0127aqqad l-ispiritwalit\u00e0 u l-politika fil-Parlament", "Relazzjonijiet esterni", "Mit-Tibet g\u0127al Brussell: il-mexxej tal-Buddisti ta' Tibet id-Dalai Lama", "G\u0127alkemm jg\u0127addu \u0127afna w\u010bu\u0127 mill-bibien tieg\u0127u, m'hijiex xi \u0127a\u0121a ta' kuljum illi l-Parlament jilqa' lil xi \u0127add li huwa meqjus b\u0127ala alla \u0127aj mis-segwa\u010bi tieg\u0127u.", "Nhar il-erbg\u0127a d-Dalaj Lama \u0121ab ta\u0127lita ta' spiritwalit\u00e0 u politika fi \u0127dan il-Parlament meta ltaqa' ma' l-MPE tal-Kumitat g\u0127all-Affarijiet Barranin u aktar tard mal-President tal-Parlament biex jiddiskuti l-qag\u0127da fit-Tibet u r-relazzjonijiet ma\u010b-\u010aina.", "Il-messa\u0121\u0121 tieg\u0127u kien wie\u0127ed ta' \"pa\u010benzja\" fil-konfront ta\u010b-\u010aina u l-\u0127arsien tal-libert\u00e0 tat-twemmin u l-\"kultura qadima ta' kumpassjoni\" tat-Tibet.", "Dwar ir-relazzjonijiet ma\u010b-\u010aina \u2013 li ssostni li g\u0127andha sovranit\u00e0 fuq it-Tibet \u2013 il-messa\u0121\u0121 tieg\u0127u kien wie\u0127ed ta' kon\u010biljazzjoni.", "Huwa qal lill-MPE illi \"it-Tibet mhux qed ifittex li jinfired minn ma\u010b-\u010aina\", u semma l-mudell ta' l-Iskozja jew Quebec b\u0127ala e\u017cempju ta' l-awtonomija li t-Tibet qed ifittex.", "Ironikament, huwa j\u0127oss illi l-fatt illi \u010b-\u010aina qed issir potenza ekonomika globali jipprovdi opportunit\u00e0 tajba, billi \"sabiex tabil\u0127aqq issir superpotenza, i\u010b-\u010aina te\u0127tie\u0121 ir-rispett tal-kumplament tad-dinja, - te\u0127tie\u0121 awtorit\u00e0 morali\".", "Huwa favur il-globalizzazzjoni billi din i\u017c\u017cid il-kuntatt bejn il-pajji\u017ci u stqarr illi huwa \"wie\u0127ed mill-ammiraturi ta' l-UE\u2026 Jekk t\u0127arsu l-interessi ta' \u0127addie\u0127or, tgawdu inthom ukoll\".", "Wara ta\u0127didiet mad-Dalaj Lama, il-President Borell qal illi ser i\u017cur il-belt kapitali tat-Tibet, Lhasa, \"biex nara b'g\u0127ajnejja l-qag\u0127da fit-Tibet\" matul i\u017c-\u017cjara uffi\u010bjali tieg\u0127u fi\u010b-\u010aina f'Lulju li \u0121ej.", "Huwa fa\u0127\u0127ar il-\u0127idma tad-Dalaj Lama b\u0127ala \"e\u017cempju ta' kif wie\u0127ed jista' jmexxi kampanja b'impenn u bis-sliem\".", "Huwa tenna illi \"il-Parlament Ewropew kemm-il darba esprima t-t\u0127assib tieg\u0127u dwar is-soluzzjoni politika li g\u0127adha ma \u0121ietx solvuta fit-Tibet u l-kwistjonijiet li g\u0127adhom g\u0127addejjin li jmissu d-drittijiet tal-bniedem.\"", "Huwa rrefera g\u0127al Ri\u017coluzzjoni Parlamentari f'Di\u010bembru li g\u0127adda li sej\u0127et lill-UE biex ittejjeb l-effettivit\u00e0 tad-Djalogu bejn l-UE u \u010b-\u010aina dwar id-Drittijiet tal-Bniedem sabiex \"twassal g\u0127al titjib sostanzjali fir-rekord batut ta\u010b-\u010aina g\u0127al dak li jirrigwarda d-drittijiet tal-bniedem.\"", "Din issa\u0127\u0127a\u0127 Ri\u017coluzzjoni li kienet \u0121iet adottata f'April ta' l-2002, li kienet esi\u0121iet illi l-Gvern \u010aini\u017c \"jirrispetta u j\u0127ares l-identit\u00e0 reli\u0121ju\u017ca u kulturali tal-poplu tat-Tibet\".", "Id-Dalaj Lama, li ilu e\u017ciljat sa mill-1959, mexxa kampanja internazzjonali kontra d-dominanza politika u kulturali ta\u010b-\u010aina fit-Tibet.", "L-UE dejjem kienet tal-fehma illi d-djalogu dirett bejn id-Dalaj Lama u l-awtoritajiet \u010aini\u017ci (li jqisu din il-kwistjoni b\u0127ala affari strettament interna) huwa l-a\u0127jar mod biex jintla\u0127aq ftehim.", "L-intermedjarji tat-Tibet ilhom f'ta\u0127didiet ma' rappre\u017centanti \u010aini\u017ci sa mill-2002, i\u017cda s'issa ebda ri\u017cultat tan\u0121ibbli g\u0127adu ma nkiseb.", "I\u017c-\u017cjara kienet ikkaratterizzata b'mumenti li \u0127allew tbissima fuq wi\u010b\u010b kul\u0127add: qabel ma telaq, il-mexxej tal-Buddisti tat-Tibet offra xi pariri dwar is-sigriet tal-kuntentizza, illi anki l-mexxejja \u010aini\u017ci ma jistg\u0127ux ma jaqblux mag\u0127hom - \"\u017commu l-pa\u010bi tal-mo\u0127\u0127, inqas tensjoni u inqas inkwiet\".", "20060602STO08674 Ri\u017coluzzjoni Parlamentarti dwar it-Tibet tal-15 ta' Di\u010bembru 2005 Ri\u017coluzzjoni dwar Strate\u0121ija ta' l-UE fil-konfront ta\u010b-\u010aina tal-11 ta' April 2002 Id-Delegazzjoni g\u0127ar-relazzjonijiet mar-Repubblika Popolari ta\u010b-\u010aina Il-Gvern \u010aentrali Popolari tar-Repubblika Popolari ta\u010b-\u010aina Is-sit tad-Dalaj Lama"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16583736__IM-PRESS__20060602-STO-08674__MT.txt"}
{"text": ["Il-Qorti tg\u0127id li l-g\u0127oti ta' informazzjoni dwar il-passi\u0121\u0121ieri huwa llegali", "Drittijiet fundamentali", "Attenti: jafu dwarkom!", "Il-Qorti Ewropea tal-\u0120ustizzja dde\u010bidiet li kull awtorizzazzjoni g\u0127al g\u0127oti ta' informazzjoni dwar il-passi\u0121\u0121ieri lill-awtoritajiet Amerikani mill-Kummissjoni u l-Kunsill hu illegali.", "\u0120ie ffirmat Ftehim fuq din il-kwistjoni bejn l-Istati Uniti u l-UE sabiex ji\u0121i mi\u0121\u0121ieled it-terrori\u017cmu, i\u017cda jidher b'mod \u010bar li dan kien imur kontra l-li\u0121i.", "Is-sentenza tal-Qorti dde\u010bidiet favur il-kritika mfissra mill-Parlament Ewropew i\u017cda din ma solvietx il-problemi kollha.", "T\u0127obb l-ikel ve\u0121etarjan.", "Ma tag\u0127tix in-numru tal- credit card tieg\u0127ek lil kul\u0127add, lanqas lill-\u0127biebek jew lil tal-familja.", "U ma taqbadx tag\u0127ti l-indirizz elettroniku tieg\u0127ek zozo@intime.com kif \u0121ie, \u0121ie.", "G\u0127andek mnejn ta\u0127seb li int tag\u0127\u017cel meta u kif tintu\u017ca din l-informazzjoni, i\u017cda inti \u017cbaljat.", "Inti qieg\u0127ed f'fajl.", "Ta' lanqas, jekk int titla' fuq ajruplan li jkun sejjer lejn l-Istati Uniti.", "Fil-fatt, kwarta qabel it-tluq tieg\u0127ek, 34 kategorija ta' tag\u0127rif personali tieg\u0127ek ji\u0121u kkomunikati mill-kumpanija ta' l-ajru tieg\u0127ek lill-Awtoritajiet Amerikani.", "Is-sigurt\u00e0 u d-drittijiet fundamentali m'humiex opposti", "B'mod konformi mal-ftehim bejn l-Istati Uniti u l-UE fuq it-trattament u t-trasferiment ta' informazzjoni mi\u017cmuma minn kumpaniji ta' l-ajru li jinsabu fl-Istati Membri, li tikkon\u010berna l-passi\u0121\u0121ieri tag\u0127hom li jivvja\u0121\u0121aw lejn in-na\u0127a l-o\u0127ra ta' l-Atlantiku, huwa possibbli li din l-informazzjoni ti\u0121i trasmessa.", "Il-ftehim \u0121ie ffirmat fis-17 ta' Mejju 2004 wara de\u010bi\u017cjonijiet mill-Kummissjoni u l-Kunsill, i\u017cda kontra l-parir tal-Parlament Ewropew.", "Madankollu, il-MPE dde\u010bidew li jiddefendu l-libertajiet \u010bivili tal-passi\u0121\u0121ieri, li fil-fehma tag\u0127hom qeg\u0127din ji\u0121u miksurin b'dan il-ftehim.", "Fil-fatt, b'mod konformi mal-le\u0121i\u017clazzjoni ta' l-UE, l-informazzjoni personali ta\u010b-\u010bittadini g\u0127andha tkun disponibbli biss lil pajji\u017ci terzi f'sitwazzjonijiet e\u010b\u010bezzjonali u b'tali mod li ji\u0121i ggarantit li din tkun im\u0127arsa b'mod effettiv.", "Il-MPE enfasizzaw li hu possibbli li ti\u0121i \u017cgurata s-sigurt\u00e0 tal-passi\u0121\u0121ieri u li t-terrori\u017cmu ji\u0121i mi\u0121\u0121ieled ming\u0127ajr ma ji\u0121u ddisprezzati d-drittijiet \u010bivili, u dan \u0121ie ppruvat bi ftehim li sar bejn l-UE u l-Kanada u bil-mi\u017curi li \u0121ew applikati fl-Awstralja.", "Il-Parlament g\u0127andu spazju ristrett kif jista' ja\u0127dem", "Il-Parlament di\u0121\u00e0 ta l-fehma tieg\u0127u fuq din il-kwistjoni i\u017cda, b'mod konformi mat-trattati, id-de\u010bi\u017cjonijiet relatati mal-\u0121ustizzja u l-affarijiet interni isiru mill-gvernijiet, flimkien mal-Kummissjoni Ewropea.", "Imbilli din m'hijiex kwistjoni ta' \u0121urisdizzjoni sopranazzjonali jew komunitarja, ir-rwol tal-Parlament huwa sempli\u010biment li ja\u0121ixxi f'kapa\u010bit\u00e0 konsultattiva.", "F'din is-sitwazzjoni, min\u0127abba n-nuqqas ta' kooperazzjoni bejn l-istituzzjonijiet, il-Parlament idde\u010bieda li j\u0121ib il-ka\u017c quddiem il-Qorti Ewropea tal-\u0120ustizzja f'Settembru 2004.", "G\u0127oqda legali?", "L-appell tal-Parlament kien effettiv: Il-Qorti invalidat id-de\u010bi\u017cjonijiet tal-Kummissjoni u tal-Kunsill, u kkunsidrat il-ba\u017ci legali ta' dawn id-de\u010bi\u017cjonijiet b\u0127ala mhux adattata.", "I\u017cda f'dan il-ka\u017c, il-li\u0121i m'g\u0127andhiex aktar xi tg\u0127id fuq il-merti tal-ka\u017c li g\u0127al ra\u0121unijiet formali sar bla ba\u017ci.", "Madankollu, il-ftehim ser jibqa' fis-se\u0127\u0127 sat-30 ta' Settembru.", "Serje ta' mistoqsijiet ser jibqg\u0127u ming\u0127ajr twe\u0121iba: Hemm b\u017conn ta' ftehim \u0121did?", "Kif se ti\u0121i organizzata l-kooperazzjoni bejn l-istituzzjonijiet?", "Ara dan l-ispazju", "20060606STO08687 Il-Parlament Ewropew ikkritika l-ftehim bejn l-UE - Stati Uniti dwar l-g\u0127oti ta' informazzjoni tal-passi\u0121\u0121ieri ta' l-ajru.", "Il-Kunsill idde\u010bieda li jid\u0127ol fi ftehim ma' l-USA Informazzjoni dwar il-passi\u0121\u0121ieri ta' l-ajru: Il-MPE j\u0127arsu lejn il-futur Il-libertajiet \u010bivili, il-\u0121ustizzja u l-affarijiet interni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16584603__IM-PRESS__20060606-STO-08687__MT.txt"}
{"text": ["Il-Forum ta\u010b-\u010aittadini f'\u0126elsinki: I\u017c-\u017cg\u0127a\u017cag\u0127 qeg\u0127din jinstemg\u0127u fl-Ewropa?", "Futur ta' l-Ewropa/Integrazzjoni Ewropea", "Id-dibattitu li sar fit-2 ta' \u0120unju f'Helsinki", "Fit-2 ta' \u0120unju, gruppi ta' \u017cg\u0127a\u017cag\u0127 Finlandi\u017ci ltaqg\u0127u ma' Membri tal-Parlament Ewropew ewlenin, fejn mag\u0127hom iddiskutew jekk il-vu\u010bijiet ta\u017c-\u017cg\u0127a\u017cag\u0127 humiex qeg\u0127din jinstemg\u0127u fl-Ewropa.", "\"Is-setg\u0127a permezz tal-parte\u010bipazzjoni\" kienet it-tema u t-tag\u0127lim tul il-\u0127ajja u s-sa\u0127\u0127a kienu ftit mis-su\u0121\u0121etti li sa\u0127qu fuqhom i\u017c-\u017cg\u0127a\u017cag\u0127 Finlandi\u017ci.", "Il-laqg\u0127a kienet parti mill-avvenimenti tal-\"Forum ta\u010b-\u010aittadini\" li saru madwar l-Ewropa kollha.", "L-avveniment \u0121ie organizzat mill-Parlament tal-Finlandja u minn dak Ewropew f'kooperazzjoni mal-Grupp ta' \u017bg\u0127a\u017cag\u0127 \"Allianssi\".", "I\u017c-\u017cg\u0127a\u017cag\u0127 g\u0127andhom bi\u017c\u017cejjed setg\u0127a u influwenza?", "Il-kelliem (speaker) tal-Parlament Finlandi\u017c, Paavo Lipponen, feta\u0127 id-dibattitu billi fakkar li 100 sena ilu, il-Finlandja kien l-ewwel pajji\u017c fl-Ewropa li introdu\u010ba s-suffra\u0121ju universali.", "Il-President tal-Parlament Josep Borrell sa\u0127aq fuq id-diversit\u00e0 fl-Ewropa u fuq l-opinjonijiet differenti anki fuq kwistjonijiet fundamentali b\u0127at-tkabbir ta' l-UE (fil-\u0120ermanja, 85% huma favur, fl-Istati Balti\u010bi 45% biss).", "Huwa talab lill-parte\u010bipanti ju\u017caw dan id-dibattitu sabiex ile\u0127\u0127nu l-opinjonijiet tag\u0127hom fuq l-aktar kwistjonijiet Ewropej relevanti, inklu\u017c l-immigrazzjoni u l-futur ta' l-Unjoni.", "\"Qeg\u0127din hawn biex nisimg\u0127ukom u biex nisimg\u0127u l-ideat u t-t\u0127assib tag\u0127kom\".", "L-et\u00e0 tal-votazzjoni kienet kwistjoni ewlenija fid-dibattitu.", "Membri ta' l-Unjoni ta' l-Istudenti tas-Sekondarja argumentaw li jekk i\u017c-\u017cg\u0127a\u017cag\u0127 isiru politikament attivi kmieni bi\u017c\u017cejjed, jibqg\u0127u hekk aktar tard.", "\u0126afna mill-mexxejja tal-gruppi ma kienux \u0127erqana fuq li jbaxxu l-et\u00e0 ta' meta persuna tista' tivvota.", "Hans-Gert P\u00f6ttering, President tal-grupp PPE-DE irrikmanda li l-parte\u010bipanti jsiru aktar involuti fl-organizzazzjonijiet politi\u010bi ta\u017c-\u017cg\u0127a\u017cag\u0127 sabiex il-vu\u010bijiet tag\u0127hom jinstemg\u0127u.", "Graham Watson, mexxej tal-grupp ALDE qali li hawn b\u017conn ta' aktar mexxejja milli ta' aktar segwa\u010bi, billi qal li l-politi\u010bi nazzjonali g\u0127andhom jaqsmu l-opinjonijiet tag\u0127hom u jitolbu lin-nies jing\u0127aqdu milli jirrepetu dak li jbassru li n-nies ikunu jixtiequ jisimg\u0127u.", "L-istudenti ta' l-universit\u00e0 kienu interessati fuq jekk il-fondi g\u0127at-tag\u0127lim tul il-\u0127ajja kollha fl-2007-2013 ikunux bi\u017c\u017cejjed sabiex ji\u0121u sodisfatti l-miri tag\u0127hom.", "Martin Schulz, president tal-grupp So\u010bjalista sa\u0127aq fuq l-importanza tat-tag\u0127lim tul il-\u0127ajja kollha, min\u0127abba li llum, in-nies je\u0127tie\u0121u jitg\u0127allmu xog\u0127lijiet \u0121odda u ma jistg\u0127ux jiddependu fuq karriera wa\u0127da.", "Francis Wurtz (president tax-Xellug Mag\u0127qud Ewropew) iddefenda l-po\u017cizzjoni tal-grupp tieg\u0127u li l-ammont ta' fondi li sar qbil fuqu kien baxx wisq.", "\u0120ie indikat li l-ammonti addizzjonali li l-Parlament Ewropew irnexxielu jakkwista mill-Istati Membri f'negozjati ba\u0121itarji \u0121ew immirati g\u0127ar-ri\u010berka u g\u0127at-tag\u0127lim tul il-\u0127ajja kollha.", "Bi\u017c-\u017cg\u0127a\u017cag\u0127 inqas involuti fl-isport u bl-obesit\u00e0 dejjem tikber, fost is-su\u0121\u0121erimenti li kien hemm biex tittaffa din il-problema kien hemm il-promozzjoni tal-mixi u tar-roti, it-tis\u0127iq fuq l-importanza ta' organizzazzjonijiet volontarji u fuq aktar kon\u010bentrazzjoni fuq dak li nieklu.", "Daniel Cohn-Bendit (ko-president tal-\u0126odor fil-Parlament Ewropew) jemmen li l-iskejjel g\u0127andu jkollhom rwol akbar.", "Il-Minoritajiet: Il-poplu Sami", "Il-mexxejja ta\u017c-\u017bg\u0127a\u017cag\u0127 Sami staqsew lill-mexxejja tal-gruppi fuq x'kienu jafu fuq is-Sami, l-unika popolazzjoni indi\u0121ena fl-Ewropa.", "Jens-Peter Bonde tal-grupp Indipendenza u Demokrazija qal li huwa jaf is-sitwazzjoni tag\u0127hom.", "Ir-rappre\u017centanti ta\u017c-\u017bg\u0127a\u017cag\u0127 \u017bvedi\u017ci kienu m\u0127assbin ukoll fuq id-diskriminazzjoni tal-minoritajiet, b\u0127all-omosesswali.", "Irena Belohorsk\u00e0 (mhux affiljata) enfasizzat l-importanza tad-difi\u017ca tad-drittijiet tal-bniedem u ta' l-opportunitajiet ugwali.", "Briam Crowley tal- Grupp ta' l-Unjoni g\u0127al Ewropa tan-Nazzjonijiet qal li hemm b\u017conn"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16584773__IM-PRESS__20060607-STO-08731__MT.txt"}
{"text": ["Il-Briefing - Seduta Plenarja 12-15.06.06 (Strasburgu)", "Il-prostituzzjoni sfurzata : Mistoqsija Orali mill-Kumitat g\u0127ad-Drittijiet tan-Nisa u l-Ugwaljanza bejn is-Sessi lill-Kummissjoni dwar il-prostituzzjoni sfurzata fil-kuntest tal-log\u0127ob tal-futbol tat-Tazza tad-Dinja 2006.", "Dibattitu: It-Tnejn 12 ta' \u0120unju.", "L-g\u0127arg\u0127ar : Rapport im\u0127ejji minn Richard SEEBER (EPP-ED, AT) dwar l-evalwazzjoni u l-mmani\u0121\u0121jar ta' l-g\u0127arg\u0127ar, li jiffoka fuq l-aspett tal-prevenzjoni.", "Dibattitu: It-Tnejn 12 ta' \u0120unju.", "L-ilma ta' ta\u0127t l-art : Rapport im\u0127ejji minn Christa KLASS (EPP-ED, DE), dwar il-proposta tal-Kummissjoni g\u0127al direttiva dwar il-protezzjoni ta' l-ilma ta' ta\u0127t l-art mit-tni\u0121\u0121is.", "Din il-pro\u010bedura waslet fit-tieni qari tad-de\u010bi\u017cjoni kon\u0121unta.", "Dibattitu: It-Tnejn 12 ta' \u0120unju.", "Ir-ri\u010berka u l-i\u017cvilupp teknolo\u0121iku : Rapport im\u0127ejji minn Jerzy BUZEK (EPP-ED, PL) dwar is-seba' programm ta' qafas tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni (mill-2007 sa l-2013).", "Dibattitu: It-Tlieta 13 ta' \u0120unju; Vot: Il-\u0126amis 15 ta' \u0120unju.", "Protezzjoni ta' data personali : Rapport ta' konsultazzjoni im\u0127ejji minn Martine ROURE (PES, FR) dwar il-\u0127arsien ta' data personali u\u017cata fi \u0127dan il-kooperazzjoni \u0121udizzjarja u tal-Polizija fil-qasam kriminali.", "Dibattitu: It-Tlieta, 13 ta' \u0120unju.", "L-avjazzjoni \u010bivili : Rapport im\u0127ejji minn Paolo COSTA (ALDE, IT), dwar it-twaqqif ta' regoli komuni fil-qasam tas-sigurt\u00e0 ta' l-avjazzjoni \u010bivili.", "Dibattitu: L-Erbg\u0127a 14 ta' \u0120unju.", "It-tni\u0121\u0121is marittimu : Rapport im\u0127ejji minn Luis de GRANDES PASCUAL (EPP-ED, ES) li jilqa' l-proposta tal-Kummissjoni g\u0127al pakkett finanzjarju ta' \u20ac154 biex l-A\u0121enzija Ewropea g\u0127as-Sikurezza Marittima (EMSA) tkun tista' tie\u0127u azzjoni kontra t-tni\u0121\u0121is ikkaw\u017cat mill-bastimenti.", "Dibattitu: L-Erbg\u0127a 14 ta' \u0120unju.", "Nhar l-Erbg\u0127a, ser issir dikjarazzjoni mill-Kunsill u mill-Kummissjoni dwar il-preparazzjoni tal-laqg\u0127a tal-Kunsill Ewropew li g\u0127andha ssir fil-15 u s-16 ta' \u0120unju.", "G\u0127alkemm g\u0127adu mhux ikkonfermat, dan id-dibattitu g\u0127andu jinkludi wkoll kwistjonijiet relatati mal- futur ta' l-Ewropa .", "Wara nofs in-nhar, ser issir ukoll stqarrija dwar i\u017c-\u017cieda fil-vjolenza marbuta mar-razzismu u l-omofobija fl-Ewropa .", "G\u0127andha ti\u0121i wkoll adottata r-ri\u017coluzzjoni dwar is- sitwazzjoni tal-pri\u0121unieri fil-Guantanamo (vot pospost mis-seduta plenarja li g\u0127addiet).", "Aktarx li l-vot fuq ir-rapport im\u0127ejji minn Stephen HUGHES (PES, UK) dwar il- protezzjoni tal-\u0127addiema minn korrimenti li jirri\u017cultaw mil-labar tas-siringi ji\u0121i pospost g\u0127as-seduta plenarja li jmiss.", "Nhar it-Tnejn, g\u0127andha ssir ukoll mistoqsija orali lill-Kummissjoni dwar mi\u017curi biex jippromwovu t-turi\u017cmu , i\u017cda dan g\u0127adu mhuwiex ikkonfermat.", "NOTA: Kull nhar ta' \u0120img\u0127a qabel is-seduta plenarja ssir konferenza stampa fil-11 ta' filg\u0127odu, kif ukoll fl-ewwel \u0121urnata tas-seduta plenarja fl-4.30 ta' wara nofs in-nhar.", "-//EP//TEXT IM-PRESS 20060522BRI08406 FULL-TEXT DOC XML V0//MT", "L-ilma ta' ta\u0127t l-art: l-iktar ri\u017corsa naturali importanti li g\u0127andna", "Skond ir-rapporteur Christa KLASS (EPP-ED, DE), \"l-ilma ta' ta\u0127t l-art huwa l-iktar ri\u017corsa naturali importanti li g\u0127andna.", "Iktar minn nofs is-sorsi ta' l-ilma fl-UE huma mni\u0121\u0121sin.", "Ladarba jkunu mni\u0121\u0121sin, qatt ma jistg\u0127u jitnaddfu.", "G\u0127alhekk huwa tant importanti li jkunu protetti.\"", "Il-MPE ser jiddiskutu rapport dwar il-proposta tal-Kummissjoni g\u0127al direttiva dwar il-protezzjoni ta' l-ilma ta' ta\u0127t l-art mit-tni\u0121\u0121is, pro\u010bedura li waslet fit-tieni qari tad-de\u010bi\u017cjoni kon\u0121unta.", "Il-Membri fil-Kumitat g\u0127all-Ambjent ma kienux kuntenti bil-po\u017cizzjoni komuni tal-Kunsill g\u0127aliex skond huma, din ma titfax bi\u017c\u017cejjed importanza fuq l-aspett tal-prevenzjoni.", "G\u0127alhekk re\u0121g\u0127u introdu\u010bew numru ta' emendi li kienu di\u0121a' saru fl-ewwel qari tal-pro\u010bedura le\u0121i\u017clattiva.", "Madankollu l-MPE ma kienux qeg\u0127din jaqblu fuq \u010berti kwistjonijiet, spe\u010bjalment dwar il-livell ne\u010bessarju ta' armonizzazzjoni ta' l-istandards.", "Waqt li w\u0127ud minnhom ma kienux tal-fehma li hemm b\u017conn ta' standards komuni min\u0127abba l-fatt li s-sitwazzjonijiet jistg\u0127u jvarjaw sostanzjalment, o\u0127rajn sostnew li huwa ne\u010bessarju li mill-inqas ikun hemm sistema ta' standards li gradwalment jibdew joqorbu lejn xulxin.", "It-test, kif adottat mill-Kumitat ma jimponix sett wie\u0127ed ta' standards g\u0127all-pajji\u017ci kollha, \u0127lief fil-ka\u017c ta' nitrati u pesti\u010bidi.", "Madankollu l-g\u0127an m'huwiex li ssir armonizzazzjoni tal-metodi ta' kejl ta' sustanzi li jistg\u0127u jikkaw\u017caw it-tni\u0121\u0121is.", "B\u0127al fil-ka\u017c tad-Direttiva Qafas g\u0127all-Ilma, din il-proposta tal-Kummissjoni ma fiha ebda riferiment g\u0127all-kwistjoni tad-deterjorament.", "G\u0127alhekk, il-Membri jridu jkabbru l-ambitu tad-direttiva billi jinkludu definizzjoni ta' \" deterjorament \", li jfisser \" kull \u017cieda minima, ta' ori\u0121ini antropo\u0121enika u persistenti fil-kon\u010bentrazzjonijiet ta' pollutanti imqabbla ma' l-'istatus quo' fl-ilma ta' ta\u0127t l-art .\"", "Barra minn hekk, il-Kumitat irid ukoll jinkludi difinizzjonijiet g\u0127al \" kon\u010bentrazzjoni fl-isfond \", li tfisser \" il-kon\u010bentrazzjoni ta' sustanza f'massa t'ilma ta' ta\u0127t l-art, liema kon\u010bentrazzjoni ma tikkorrispondi ma' l-ebda alterazzjoni antropo\u0121enika lil kundizzjonijiet li ma jkunux disturbati, jew li tikkorispondi ma' alterazzjonijiet minuri \u0127afna ,\" u g\u0127al \" kon\u010bentrazzjoni ba\u017ci \" ta' sustanza f'massa t'ilma ta' ta\u0127t l-art, li hija \" il-kon\u010bentrazzjoni medja mkejla matul is-snin ta' referenza 2007 u 2008 fuq il-ba\u017ci tal-programmi ta' monitora\u0121\u0121 stabbiliti skond l-Artikolu 8 tad-Direttiva 2000/60/KE .\"", "F'ka\u017cijiet fejn ir-regoli dwar in-nitrati u l-pesti\u010bidi jkunu jirrikjedu tibdil fil-prattika tal-biedja, il-Membri qed jissu\u0121\u0121erixxu li ting\u0127ata g\u0127ajnuna spe\u010bjali permezz tal-pjanijiet g\u0127all-i\u017cvilupp rurali skond il-politika agrikola komuni rriformata.", "Id-direttiva t\u0127alli l-Istati Membri jidde\u010biedu x'g\u0127andhom ikunu l-valuri limiti ta' madwar g\u0127axar sustanzi o\u0127ra, inklu\u017c, l-arseniku, il-kadmju, i\u010b-\u010bomb, il-merkurju u s-sulfati.", "Dawn il-valuri g\u0127andhom ji\u0121u stabbiliti sa Di\u010bembru 2008.", "Madankollu, g\u0127andu jsir studju ta' l-impatt ta' dawn l-istandards nazzjonali fuq l-ambjent u s-suq wie\u0127ed.", "Imbag\u0127ad g\u0127andha ssir revi\u017cjoni ta' l-istandards \u0127ames snin wara d-d\u0127ul fis-se\u0127\u0127 tal-le\u0121i\u017clazzjoni, u kull sitt snin wara dan.", "Barra minn hekk, il-MPE jridu li ssir anali\u017ci \u0121enerali ta' l-effi\u010bjenza tad-direttiva sa l-2015.", "Il-Kumitat jrid ukoll li ti\u0121i stabbilita metodolo\u0121ija komuni ta' protezzjoni ta' l-i spas u sorsi ta' ilma medi\u010binali, u li jsiru regoli iktar stretti sabiex per e\u017cempju, ji\u0121i \u017cgurat li \u017coni fejn jin\u0121abar l-ilma g\u0127ax-xorb ikunu tassew protetti mid-direttiva l-\u0121dida meta ji\u0121u ppjanati attivitajiet industrijali u urbani.", "Dan min\u0127abba l-fatt li fil-ma\u0121\u0121oranza ta' l-Istati Membri, l-ilma g\u0127ax-xorb \u0121eneralment jittie\u0127ed mill-ilma ta' ta\u0127t l-art.", "L-Istati Membri ser ikollhom sentejn \u010bans biex jikkonformaw ma' din id-direttiva wara li tid\u0127ol fis-se\u0127\u0127.", "Rapporteur Christa KLA\u00df EPP-ED DE A6-0146/2006 Il-po\u017cizzjoni komuni tal-Kunsill fir-rigward ta' l-adozzjoni ta' direttiva tal-Parlament Ewropew u tal-Kunsill dwar il-protezzjoni ta' l-ilma ta' ta\u0127t l-art kontra t-tni\u0121\u0121is Pro\u010bedura: Kode\u010bi\u017cjoni (II) Dibattitu: 12.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "L-immani\u0121\u0121jar ta' l-g\u0127arg\u0127ar", "Bejn l-1998 u l-2004, l-Ewropa kellha aktar minn 100 ka\u017c ta' g\u0127arg\u0127ar qawwi, li affettwaw djar privati, it-trasport u l-infrastruttura tas-servizzi pubbli\u010bi, l-intrapri\u017ci kummer\u010bjali u industrijali, u l-art agrikola.", "G\u0127alhekk, il-MPE ser jiddiskutu rapport im\u0127ejji minn Richard SEEBER (EPP-ED, AT) dwar proposta tal-Kummissjoni fuq l-immani\u0121jar ta' l-g\u0127arg\u0127ar.", "Skond il-Membri fil-Kumitat g\u0127all-Ambjent, l-g\u0127an ta' din id-Direttiva g\u0127andu jkun li tistabbilixxi qafas \" g\u0127all-evalwazzjoni u g\u0127all-immani\u0121\u0121jar tar-riskji ta' l-g\u0127arg\u0127ar bil-g\u0127an li jitnaqqsu l-konsegwenzi negattivi g\u0127as-sa\u0127\u0127a tal-bniedem, g\u0127all-ambjent u g\u0127all-attivit\u00e0 ekonomika .\"", "Skond il-proposta tal-Kummissjoni, din id-direttiva g\u0127andha twassal g\u0127al \" mappa ta' l-g\u0127arg\u0127ar li jolqot lil dawk l-in\u0127awi kollha li huma f'riskju kbir, g\u0127all-koordinazzjoni fil-ba\u010bini tax-xmajjar li jinsabu f'iktar minn pajji\u017c wie\u0127ed, kif ukoll biex isiru pjani ta' mmani\u0121\u0121jar tar-riskju ta' l-g\u0127arg\u0127ar permezz ta' pro\u010bess b'parte\u010bipazzjoni wiesa' .\"", "Permezz ta' l-emendi tag\u0127hom, il-Membri qeg\u0127din jag\u0127tu \u0127afna importanza g\u0127all-prevenzjoni tar-riskju kif ukoll g\u0127all-kun\u010bett ta' l-evalwazzjoni preliminarja tar-rijsku ta' l-g\u0127arg\u0127ar.", "Barra minn hekk, il-Kumitat qed jenfasizza l-aspett tal-protezzjoni ta' l-ambjent f'ka\u017cijiet ta' g\u0127arg\u0127ar.", "B'mod partikolari qed jg\u0127idu li l-mapep ta' l-g\u0127arg\u0127ar, \" g\u0127andhom jiddeskrivu \u017c-\u017coni skond livelli differenti ta' riskju ta' g\u0127arg\u0127ar, inklu\u017c ir-riskju ta' tni\u0121\u0121is ambjentali b\u0127ala konsegwenza ta' l-g\u0127arg\u0127ar .\"", "G\u0127andhom ji\u0121u kkunsidrati wkoll kwistjonijiet o\u0127ra b\u0127ar-riskju g\u0127as-sa\u0127\u0127a tal-bniedem min\u0127abba l-kontaminazzjoni ta' l-ilma.", "Il-MPE qeg\u0127din jinsistu li d-direttiva tkun tirrispetta l-prin\u010bipju ta' sussidjarjeta'.", "G\u0127alhekk iridu li l-Istati Membri jikkoperaw ma' l-awtoritajiet lokali u re\u0121jonali fil-qasam tal-prevenzjoni tar-riskju: \" G\u0127andha tit\u0127alla flessibilita' konsiderevoli lil-livell lokali u lil dak re\u0121jonali, partikolarment dwar organizzazzjoni u responsabbilta' ta' l-awtoritajiet, il-pjanijiet ta' l-immani\u0121gjar ta' riskju u mapep tar-riskju, il-livell ta' protezzjoni u l-mi\u017curi u l-iskedi g\u0127all-kisba ta' l-objettivi stipulati .\"", "Il-pjanijiet ta' l-immani\u0121jar tar-riskju ta' l-g\u0127arg\u0127ar g\u0127andhom jinkludu wkoll evalwazzjoni tal-mi\u017curi ta' salvata\u0121\u0121 u rkupru.", "Barra minn hekk, il-MPE huma ta' l-opinjoni li l-immani\u0121\u0121jar ta' l-g\u0127arg\u0127ar g\u0127andu jo\u0127loq solidarjeta' u responsabbilta'.", "G\u0127alhekk, l-Istati Membri g\u0127andhom jqajmu kuxjenza u jinkura\u0121\u0121ixxu koperazzjoni kemm bejn il-partijiet interessati kif ukoll fl-in\u0127awi li m'humiex suxxettibbli, jew huma anqas suxxettibbli, g\u0127all-g\u0127arg\u0127ar.", "Dawn g\u0127andhom ukoll \" jinfurmaw u jinvolvu lill-pubbliku biex ji\u017cguraw livell g\u0127oli ta' preparazzjoni b\u0127ala parti mill-pjanijiet ta' l-immani\u0121\u0121jar tar-riskju ta' l-g\u0127arg\u0127ar sabiex inaqqsu kemm jista' jkun il-\u0127sara .\"", "Rapporteur Richard SEEBER EPP-ED AT A6-0182/2006 Il-proposta g\u0127al direttiva tal-Parlament Ewropew u tal-Kunsill dwar l-evalwazzjoni u l-immani\u0121\u0121jar ta' l-g\u0127arg\u0127ar Pro\u010bedura: Kode\u010bi\u017cjoni (I) Dibattitu: 12.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "L-Istrate\u0121ija ta' \u017bvilupp Sostenibbli", "Il-gruppi EPP-ED, ALDE, il-\u0126odor, GUE/NGL, IND/DEM u PES ser jag\u0127mlu mistoqsija orali lill-Kunsill u l-Kummissjoni dwar l-Istrate\u0121ija ta' \u017cvilupp sostenibbli.", "Wara ser isir dibattitu.", "Il-mistoqsija lill-Kunsill tg\u0127id:", "\" X'inhuma l-objettivi tal-Kunsill u l-istat tal-preparazzjonijiet g\u0127all-adozzjoni ta' Strate\u0121ija ta' \u017bvilupp Sostenibbli \u0121dida b'ba\u017ci wiesg\u0127a li tinkludi d-dimensjonijiet ambjentali, so\u010bjali u ekonomi\u010bi?", "Il-Kunsill, kif g\u0127andu l-intenzjoni li ji\u017cgura li l-Istrate\u0121ija ta' Li\u017cbona u l-Istrate\u0121ija ta' \u017bvilupp Sostenibbli jkunu koordinati b'mod xieraq ma' xulxin, u li ting\u0127ata aktar enfasi fil-futur g\u0127all-aspett kwalitattiv tat-tkabbir ekonomiku? \"", "Il-mistoqsija lill-Kummissjoni:", "\" Il-Kummissjoni kif g\u0127andha l-intenzjoni li ti\u017cgura li l-Istrate\u0121ija ta' Li\u017cbona u l-Istrate\u0121ija ta' \u017bvilupp Sostenibbli jkunu koordinati ma' xulxin b'mod xieraq, u li ting\u0127ata aktar enfasi, fit-tfassil tal-politika ta' l-UE fil-futur, g\u0127all-aspett kwalitattiv tat-tkabbir ekonomiku, u li jkunu introdotti mmonitorjar xieraq u mekkani\u017cmi li jsegwu? \"", "O-0041/2006 sa O-0053/2006 Mistoqsijiet Orali lill-Kunsill u l-Kummissjoni Pro\u010bedura: Mistoqsija Orali Dibattitu: 14.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "Sa\u0127\u0127a pubblika", "Ir-rispons fil-Komunita' Ewropea kontra l-influwenza pandemika", "Il-MPE g\u0127andhom jiddiskutu rapport dwar l-istat ta' t\u0127ejjija u l-ippjanar tar-rispons fil-Komunita' Ewropea g\u0127al kontra l-influwenza pandemika.", "Permezz tar-rapport im\u0127ejji minn Adamos ADAMOU (GUE/NGL, CY), il-Membri fi \u0127dan il-Kumitat g\u0127all-Ambjent u s-Sa\u0127\u0127a Pubblika qed jg\u0127idu li f'ka\u017c ta' influwenza pandemika fl-UE jew fl-Istati \u0121irien, il-Kummissjoni g\u0127andha tkun kapa\u010bi tadotta mi\u017curi ta' kri\u017ci fi \u017cmien 24 sieg\u0127a.", "L-i\u017cviluppi ri\u010benti ta' \u017cieda ta' numru ta' ka\u017ci ta' influwenza tat-tjur u ta' vittmi umani kka\u0121unati minn din l-influwenza fl-Asja, fl-Afrika u wkoll f'pajji\u017ci Ewropej qeg\u0127din i\u017cidu t-t\u0127assib.", "Skond il-Membri, hemm b\u017conn li din il-marda ti\u0121i indirizzata mill-g\u0127eruq u li ji\u0121u mg\u0127ejunin il-pajji\u017ci affettwati u l-pajji\u017ci f'riskju li jinsabu fil-b\u017conn.", "Huwa g\u0127alhekk li qeg\u0127din jis\u0127qu dwar il-fatt li f'ka\u017c ta' influwenza pandemika, il-Kummissjoni g\u0127andha \" tkun kapa\u010bi tadotta mi\u017curi ta' kri\u017ci fi \u017cmien 24 sieg\u0127a \".", "Dawn il-mi\u017curi jinkludu kwarantina u di\u017cinfettazzjoni fl-ajruporti konnessi ma' titjiriet minn \u010berti re\u0121juni u restrizzjonijiet fuq l-ivja\u0121\u0121ar.", "Il-Membri fil-Kumitat qeg\u0127din jilqg\u0127u il-Komunikazzjoni tal-Kummissjoni dwar l-istat ta' t\u0127ejjija g\u0127all-influwenza pandemika, kif ukoll dik dwar it-tis\u0127i\u0127 tal-koordinazzjoni g\u0127all-ippjanar ta' t\u0127ejjija \u0121enerika.", "Huma jfakkru li l-punti ewlenin ta' dawn i\u017c-\u017cew\u0121 komunikazzjonijiet huma: \" It-t\u0127ejjija u l-e\u017caminazzjoni ta' pjanijiet nazzjonali, ikkoordinati mill-Kummissjoni, is-sorveljanza u n-netwerks bejn laboratorji nazzjonali ta' riferiment sabiex is-sorsi ta' epidemija ji\u0121u identifikati malajr, l-immani\u0121jar effettiv ta' l-epidemiji permezz tal-provediment ta' pariri f'waqthom, in-notifikazzjoni bikrija ta' ka\u017ci, il-provediment ta' g\u0127ajnuna f'ka\u017c ta' epidemija u l-koordinazzjoni tar-rispons ta' l-Istati Membri, u l-forniment xieraq u f'waqtu ta' tilqim u ta' medi\u010bini anti-virali. \"", "Huma qed jag\u0127mlu sej\u0127a sabiex il-Kummissjoni ti\u017cgura l-koordinazzjoni bejn l-Istati Membri u l-a\u0121enziji ta' l-UE fl-attivitajiet kollha konnessi ma' l-istat ta' t\u0127ejjija g\u0127all-influwenza pandemika.", "Fost affarijiet o\u0127ra, g\u0127andha issir evalwazzjoni s\u0127i\u0127a ta' kemm l-isptarijiet jesg\u0127u sodod fuq il-livell ta' l-Istati Membri.", "Il-Kumitat qed jis\u0127aq ukoll dwar l-importanza ta' e\u017cer\u010bizzji ta' simulazzjoni ta' l-influwenza pandemika sabiex ti\u0121i e\u017caminata l-effettivita' tal-pjanijiet nazzjonali ta' kull Stat Membru.", "Dawn l-e\u017cer\u010bizzji g\u0127andhom isiru regolarment b\u0127ala mi\u017cura ta' prekwazjoni, anke jekk ma jkun hemm l-ebda pandemija, u g\u0127andhom ji\u0121u esti\u017ci g\u0127al re\u0121juni remoti u \u017coni rurali.", "Skond il-Membri, il-programmi ta' ri\u010berka u \u017cvilupp dwar mard emer\u0121enti g\u0127andhom jkunu \" mnedijin minnufih sabiex ji\u0121u \u017cviluppati anti-virali, anti-bijoti\u010bi u tilqim b'mod affidabbli u mg\u0127a\u0121\u0121el .\"", "Huma jridu li l-Istati Membri jipprovdu kopertura potenzjali g\u0127all-25% sa 30% tal-popolazzjoni b'anti-virali disponibbli.", "Barra minn hekk, il-Kummissjoni g\u0127andha \" tie\u0127u passi sabiex ta\u010b\u010berta li jkun hemm anti-virali u tilqim bi\u017c\u017cejjed g\u0127al dawk li huma esposti g\u0127all-vajrus f'ka\u017c ta' pandemija .\"", "Waqt li qed jag\u0127rfu l-b\u017conn li jitfasslu u jidda\u0127\u0127lu xenarji dettaljati g\u0127all-protezzjoni tat-tfal u ta\u017c-\u017cg\u0127a\u017cag\u0127 kontra l-vajrus ta' influwenza tat-tjur, il-Membri qed jenfasizzaw il-b\u017conn li jissa\u0127\u0127u s-sistemi ta' sorveljanza, is-sistemi ta' rapporta\u0121\u0121 rapidu u ta' twissija, l-anali\u017ci tad-dejta u l-epidemjolo\u0121ija g\u0127all-mard ta' l-annimali u tan-nies, sabiex l-infezzjoni fit-tjur u fin-nies tkun tista' tinstab u ti\u0121i identifikata minn kmieni.", "Barra dan, qeg\u0127din jitolbu li ji\u0121i pprovdut appo\u0121\u0121 finanzjarju suffi\u010bjenti fil-kuntest ta' kollaborazzjoni internazzjonali ma' pajji\u017ci Asjati\u010bi u Afrikani li attwalment huma infettati mill-influwenza tat-tjur.", "B'hekk g\u0127andhom jittejbu l-kapa\u010bitajiet tag\u0127hom ta' sorveljanza u ta' kontroll tal-marda.", "G\u0127alhekk il-Membri qed i\u0127e\u0121\u0121u lill-Kummissjoni sabiex ta\u0127dem g\u0127al qafas internazzjonali i\u017cjed koerenti li jmur lil hinn mill-immani\u0121jar ta' kri\u017ci.", "Rapporteur Adamos ADAMOU GUE/NGL CY A6-0176/2006 Pjannifikazzjoni g\u0127all-preparazzjoni g\u0127all-intervent tal-KE f'ka\u017c ta' influwenza pandemika Pro\u010bedura: Inizjattiva Dibattitu: 13.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "Politika tax-xog\u0127ol", "Il-protezzjoni tal-\u0127addiema mil-labar tas-siringi", "Matul is-seduta plenarja li g\u0127addiet, il-MPE kellhom jivvutaw fuq rapport im\u0127ejji minn Stephen HUGHES (PES, UK) dwar il-protezzjoni tal-\u0127addiema minn korrimenti li jirri\u017cultaw mil-labar tas-siringi u li jistg\u0127u jwasslu g\u0127al infezzjonijiet \u0121ejjin mid-demm.", "Madankollu l-vot \u0121ie pospost g\u0127al din is-seduta li jmiss.", "Il-Parlament qed u\u017ca l-pro\u010bedura li biha jista' jitlob lill-Kummissjoni biex to\u0127ro\u0121 proposta le\u0121i\u017clattiva \u0121dida dwar kwistjoni partikolari.", "Huwa stmat li fl-Ewropa jse\u0127\u0127 miljun korriment minn labar ta' siringa kull sena, spe\u010bjalment fis-settur mediku.", "Dawn it-tip ta' korrimenti jistg\u0127u jwasslu g\u0127at-tra\u017cmissjoni ta' aktar minn 20 vajrus li jipperikolaw il-\u0127ajja, inklu\u017ci l-epatite B, l-epatite C, u l-HIV/Aids, u b'hekk jippre\u017centaw problema serja g\u0127as-sa\u0127\u0127a pubblika.", "G\u0127alhekk, il-Parlament irid li l-le\u0121i\u017clazzjoni ta' l-UE f'dan il-qasam titjieb sabiex il-\u0127addiema jkunu protetti a\u0127jar.", "Madankollu, il-vot dwar dan ir-rapport ser isir matul is-seduta plenarja ta' \u0120unju fi Strasburgu.", "Rapporteur Stephen HUGHES PSE GB A6-0137/2006 Il-protezzjoni tal-\u0127addiema tal-kura tas-sa\u0127\u0127a Ewropej minn infezzjonijiet \u0121ejjin mid-demm min\u0127abba korrimenti li jirri\u017cultaw minn labar tas-siringi Pro\u010bedura: Inizjattiva Vot bla dibattitu \"Il-protezzjoni tal-\u0127addiema mil-labar tas-siringi\"", "-//EP//TEXT IM-PRESS 20060522BRI08406 FULL-TEXT DOC XML V0//MT", "Is-sigurta' fl-avjazzjoni \u010bivili", "Il-Membri ser jiddiskutu rapport im\u0127ejji minn Paolo COSTA (ALDE, IT) dwar it-twaqqif ta' regoli komuni ta' l-UE fil-qasam tas-sigurta' ta' l-avjazzjoni \u010bivili, li wasal fl-ewwel qari tal-pro\u010bedura ta' kode\u010bi\u017cjoni.", "Il-Kummissjoni trid ta\u0121\u0121orna dawn ir-regoli li kienu introdotti wara l-attakki terroristi\u010bi tal-11 ta' Settembru 2001.", "Il-Membri fil-Kumitat g\u0127at-Trasport jridu li jkun hemm regoli iktar stretti dwar l-u\u017cu ta' uffi\u010bjali ta' sigurta' matul it-titjira.", "L-g\u0127an ta' dawn ir-regoli huwa li jkun hemm mi\u017curi li jipprote\u0121u kontra \" atti ta' interferenza illegali ma' in\u0121enji ta' l-ajru \u010bivili, li jipperikolaw is-sigurta' ta' l-avjazzjoni \u010bivili .\"", "Permezz ta' din il-proposta, il-Kummissjoni trid ti\u017cgura li l-Istati Membri, l-ajruporti u l-linji ta' l-ajru japplikaw sew r-regoli komuni dwar il-kontrolli, it-tiftix, is-sorveljanza, l-o\u0121\u0121etti pprojbiti, l-g\u0127assa, kif ukoll aspetti o\u0127ra relatati mas-sigurta' ta' l-ajruporti u ta' l-ajruplani.", "Ir-regoli Ewropej ser ikopru g\u0127all-ewwel darba l-mi\u017curi ta' sigurta' matul it-titjira, kif ukoll l-uffi\u010bjali ta' sigurta' matul it-titjira, mag\u0127rufa wkoll b\u0127ala \"security marshals\".", "Il-Membri qed jinsistu li dawn l-uffi\u010bjali g\u0127andhom ikunu m\u0127arr\u0121a sew u li l-armi \" m'g\u0127andhomx jin\u0121arru abbord in\u0121enju ta' l-ajru, sakemm il-kundizzjonijiet rekwi\u017citi ta' sigurta' ma jkunux issodisfatti, u l-Istat li jkun \u0127are\u0121 il-li\u010benza operattiva lit-trasportatur bl-ajru kkon\u010bernat ikun ta l-awtorizzazzjoni tieg\u0127u .\"", "Huma qed jitolbu li l-Istat minn fejn l-ajruplan ikun se jitlaq jew jasal, jag\u0127ti approvazzjoni minn qabel.", "Meta dan ikun japplika, il-Membri jridu li dan isir ukoll minn \" kull Stat li fuqu issir it-titjira jew li fih ikunu saru waqfiet intermedjarji .\"", "L-ebda Stat Membru m'hu se ji\u0121i m\u0121ieg\u0127el ja\u010b\u010betta l-uffi\u010bjali ta' sigurta' matul it-titjira.", "Fost affarijiet o\u0127ra, il-Kumitat irid li meta passi\u0121\u0121ier \" li l-im\u0121ieba tieg\u0127u tkun tidher bi\u010b-\u010bar li mhux normali u li qed thedded li tikkomprometti s-sigurta' tat-titjira \", g\u0127andhom jittie\u0127du mi\u017curi xierqa ta' sigurta' matul it-titjira.", "Il-Membri dde\u010biedew li l-ispejje\u017c relatati mal-mi\u017curi ta' si\u0121urta' g\u0127andhom jit\u0127allsu minn min ju\u017ca l-linji ta' l-ajru u mill-Istati Membri.", "Madankollu, jekk Stat Membri jkun irid jimponi mi\u017curi iktar stretti, dan ser jkopri l-ispejje\u017c kollha huwa stess.", "Il-MPE qed jenfasizzaw il-fatt li taxxi u \u0127las ie\u0127or mitlub g\u0127as-sigurta' \" g\u0127andhom jintu\u017caw biss biex ikopru l-ispejje\u017c ta' sigurta' abbord l-in\u0121enju ta' l-ajru jew ta' l-ajruport .\"", "Sabiex tkun evitata kwalunkwe distorsjoni fis-suq, il-Kummissjoni g\u0127andha tressaq proposta biex tintrodu\u010bi arran\u0121amenti uniformi g\u0127al finanzjament ta' dawn il-mi\u017curi ta' sigurta' kemm jista' jkun malajr.", "Rapporteur Paolo COSTA ALDE IT A6-0194/2006 Regoli komuni fil-qasam tas-sigurt\u00e0 fl-avjazzjoni \u010bivili Pro\u010bedura: Kode\u010bi\u017cjoni (I) Dibattitu: 14.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "\u20ac 154 miljun kontra t-tni\u0121\u0121is marittimu", "Il-MPE ser jiddiskutu rapport im\u0127ejji minn Luis de GRANDES PASCUAL (EPP-ED, ES) li jilqa' l-proposta tal-Kummissjoni g\u0127al pakkett finanzjarju ta' \u20ac154 biex l-A\u0121enzija Ewropea g\u0127as-Sikurezza Marittima (EMSA) tkun tista' tie\u0127u azzjoni kontra t-tni\u0121\u0121is ikkaw\u017cat mill-bastimenti.", "Dan g\u0127andu japplika g\u0127all-perjodu 2007-2013.", "Permezz ta' dawn il-fondi, l-EMSA g\u0127andha tkun tista' tipprovdi l-Istati Membri b'bastimenti spe\u010bjali kontra t-tni\u0121\u0121is sabiex dawn ikunu jistg\u0127u jirkupraw i\u017c-\u017cejt minn fuq il-ba\u0127ar.", "Barra minn hekk, l-EMSA g\u0127andha ti\u017cviluppa sistema fejn it-tni\u0121\u0121is ji\u0121i skopert malajr permezz ta' imma\u0121ni tas-satellita.", "Skond il-Kumitat, g\u0127andha ting\u0127ata attenzjoni partikolari g\u0127al dawk i\u017c-\u017coni miqjusa b\u0127ala l-iktar vulnerabbli.", "Ir-re\u0121juni li g\u0127andhom prijorita' huma l-Ba\u0127ar Baltiku, il-mog\u0127dijiet mill-Punent g\u0127all-Kanal Ingli\u017c, il-kosta ta' l-Atlantiku u l-Mediterran, b'mod partikolari \u017c-\u017cona tul ir-rotta kummer\u010bjali tat-tankers mill-Ba\u0127ar l-Iswed.", "Fil-qasam ta' l-irkupru ta\u017c-\u017cejt, g\u0127andha ti\u0121i pprovduta g\u0127ajnuna supplimentari minn bastimenti kummer\u010bjali b'tag\u0127mir apposta u li jkunu firmatarji ta' kuntratt g\u0127al dan l-iskop.", "Dawn il-bastimenti g\u0127andhom ikunu lesti li jintervjenu malli dan ikun me\u0127tie\u0121 minn Stat Membru.", "L-EMSA g\u0127a\u017clet sistema ta' kiri fit-tul ta' bastimenti kummer\u010bjali li jkunu jistg\u0127u ji\u0121u adattati g\u0127al skopijiet ta' reazzjoni g\u0127at-tni\u0121\u0121is mi\u017c-\u017cejt.", "Is-servizz ta' imma\u0121ni tas-satellita g\u0127andhom jikkomplimentaw l-attivitajiet ta' l-Istati Membri u tal-Kummissjoni kontra r-rimi illegali u t-tixrid ta' \u017cejt a\u010b\u010bidentali.", "Ir-rapport jg\u0127id ukoll li d-direttiva g\u0127andha tkopri kull tip ta' tni\u0121\u0121is mill-bastimenti, mhux bi\u017c\u017c tni\u0121\u0121is mi\u017c-\u017cejt.", "G\u0127alhekk, tni\u0121\u0121is ikkaw\u017cat minn sustanzi perikolu\u017ci u no\u010bivi wkoll jaqg\u0127u ta\u0127t l-ambitu tad-direttiva.", "Rapporteur Luis DE GRANDES PASCUAL EPP-ED ES A6-0184/2006 Iffinanzjar tal-\u0121lieda kontra t-tni\u0121\u0121is ikkaw\u017cat mill-bastimenti Pro\u010bedura: Kode\u010bi\u017cjoni (I) Dibattitu: 14.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "Ir-ri\u010berka u l-i\u017cvilupp fil-perjodu 2007-2013", "Il-Parlament Ewropew g\u0127andu jidde\u010biedi l-po\u017cizzjoni tieg\u0127u fuq il-\u0121ejjieni fil-qasam tar-ri\u010berka u l-i\u017cvilupp g\u0127all-perjodu 2007-2013, wara li jiddiskuti \u017cew\u0121 rapporti m\u0127ejjin minn Jerzy BUZEK (EPP-ED, PL).", "L-ewwel rapport huwa dwar is-seba' programm ta' qafas g\u0127ar-Ri\u010berka u l-I\u017cvilupp (FP7), li wasal fl-ewwel qari tal-pro\u010bedura ta' kode\u010bi\u017cjoni, waqt li t-tieni rapport huwa dwar ir-ri\u010berka fil-qasam nukleari, fi \u0127dan il-EURATOM.", "Il-Kumitat g\u0127all-Industrija, ir-Ri\u010berka u l-Ener\u0121ija qed jilqa' b'mod \u0121enerali, il-proposta tal-Kummissjoni dwar il-\u0121ejjieni tar-ri\u010berka u l-i\u017cvilupp Ewropew fil-perjodu 2007-2013.", "Il-Membri qablu ma' l-istruttura \u0121enerali tas-Seba' Programm ta' Qafas (FP7) li g\u0127andu jkun mag\u0127mul minn erba' programmi spe\u010bifi\u010bi li jkopru oqsma temati\u010bi varji.", "Ba\u0121it", "Il-Kumitat adotta emenda sabiex il-ba\u0121it tal-Programm ikun jikkonforma mal-ftehim dwar il-Perspettivi Finanzjarji.", "G\u0127alhekk, minflok il-72,726 miljun ewro proposti mill-Kummissjoni, il-Programm ser ikollu ba\u0121t ta' \u20ac50,862 miljun fuq tul ta' seba' snin.", "Barra minn hekk, il-Membri fil-Kumitat biddlu l-allokazzjoni ta' dawn il-fondi fost il-partijiet differenti tal-Programm.", "G\u0127ajnuna g\u0127all-SMEs, ir-ri\u010berkaturi \u017cg\u0127a\u017cag\u0127 u n-nisa", "Il-Membri fil-Kumitat iridu jinkora\u0121\u0121ixxu il-parte\u010bipazzjoni ta' intrapri\u017ci \u017cg\u0127ar u ta' daqs medju fl-FP7 u jsa\u0127\u0127u l-po\u017cizzjoni tar-ri\u010berkaturi \u017cg\u0127a\u017cag\u0127 u nisa fil-qasam tax-xjenza.", "G\u0127all-SMEs, dan jista' jsir billi ji\u0121i \u017cgurat a\u010b\u010bess a\u0127jar g\u0127al g\u0127all-fondi li jing\u0127ataw minn qabel.", "Fil-ka\u017c li strumenti apposta g\u0127all-SMEs jitg\u0127abbew i\u017c\u017cejjed, il-Membri jridu li ssir revi\u017cjoni ta' l-istrumenti differenti ta' l-FP sabiex il-fondi ji\u0121u allokati g\u0127all-istrumenti li l-iktar huma mitluba.", "Il-Kumitat qed jintrodu\u010bi wkoll mekkani\u017cmu \u0121did ta' \" vaw\u010bers ta' g\u0127arfien \" g\u0127all-SMEs sabiex ikunu jistg\u0127u jappo\u0121\u0121jaw it-tixrid ta' l-g\u0127arfien.", "Il-Kumitat adotta wkoll emendi o\u0127ra biex jinkora\u0121\u0121ixxi r-ri\u010berkaturi \u017cg\u0127a\u017cag\u0127 u jappo\u0121\u0121ja il-karriera xjentifika tag\u0127hom minn kmieni.", "Barra dan, introdu\u010ba wkoll mi\u017curi o\u0127rajn biex titnaqqas it-\" telf ta' l-a\u0127jar im\u0127u\u0127 \", b\u0127al per e\u017cempju g\u0127otjiet g\u0127ar-riintegrazzjoni.", "Il-Membri jridu wkoll li jsiru sforzi biex ji\u0121u nklu\u017ci iktar ri\u010berkaturi nisa fil-programmi.", "Awtonomija reali g\u0127all-Kunsill Ewropew g\u0127ar-Ri\u010berka", "Il-Membri qed jilqg\u0127u l-proposta li jin\u0127oloq Kunsill Ewropew g\u0127ar-Ri\u010berka, strument \u0121did biex jappo\u0121\u0121ja \" ri\u010berka fuq il-fruntieri \", immexxija mir-ri\u010berkatur.", "Madankollu, jridu jkunu \u010berti li dan il-Kunsill ikun tassew awtonomu.", "G\u0127alhekk qed jissu\u0121\u0121erixxu li g\u0127all-ewwel dan jie\u0127u l-forma ta' A\u0121enzija E\u017cekuttiva u wara perjodu qasir ta' tran\u017cizzjoni, jsir struttura indipendenti.", "Il-Kummissjoni hija mitluba tressaq proposta lill-Parlament u lill-Kunsill fi \u0127dan il-pro\u010bedura ta' kode\u010bi\u017cjoni, sabiex dan il-Kunsill isir struttura permanenti u legalment indipendenti.", "Il-Kumitat qed isostni li sa l-2008 g\u0127andha issir anali\u017ci indipendenti ta' l-istrutturi u l-mekkani\u017cmi ta' dan il-Kunsill g\u0127ar-Ri\u010berka.", "Imbag\u0127ad dawn l-istrutturi u mekkani\u017cmi jkunu jistg\u0127u jinbidlu skond ir-ri\u017cultati ta' din l-anali\u017ci.", "Sabiex ma jkunx hemm wisq amministrazzjoni, il-Membri fil-Kumitat adottaw emenda sabiex l-ispejje\u017c amministrattivi u dawk relatati ma' l-istaff tal-Kunsill g\u0127ar-Ri\u010berka ma jkunux jammontaw g\u0127al iktar minn 3% tal-ba\u0121it annwali tieg\u0127u.", "Kwistjonijiet eti\u010bi", "Skond il-Membri, l-FP7 m'g\u0127andux jiffinanzja ri\u010berka immirata lejn cloning uman g\u0127al skopijiet ta' riproduzzjoni; ri\u010berka biex tibdel il-wirt \u0121enetiku tal-bniedem u li tista' tag\u0127mel il-bidliet ereditabbli; ri\u010berka ma\u0127suba biex to\u0127loq embrijoni tal-bniedem g\u0127all-iskop ewlieni ta' ri\u010berka jew bl-iskop li tipprokura stemmi \u010bellulari, inklu\u017c permezz ta' trasferiment ta' \u010belluli somati\u010bi nukleari.", "Madankollu, ir-ri\u010berka fuq l-u\u017cu ta\u010b-\u010belloli umani, kemm adulti u kemm embrijoni\u010bi, tista' tkun iffinanzjata, kemm skond il-kontenut tal-proposta xjentifika u kemm skond il-qafas legali ta' l-Istati Membri involuti.", "Dwar l-u\u017cu ta\u010b-\u010belloli embrijoni\u010bi ewlenin umani, l-istituzzjonijiet, l-organizzazzjonijiet u r-ri\u010berkaturi g\u0127andhom ikunu su\u0121\u0121etti g\u0127al li\u010benzjar u kontrolli stretti skond il-qafas legali ta' l-Istati Membri involuti.", "Prijoritajiet ta' l-FP7", "Numru kbir ta' emendi g\u0127andhom x'jaqmsu mad-disa' oqsma temati\u010bi li huma definiti b'mod \u0121enerali fil-proposta tal-Kummissjoni.", "Il-Membri jaqblu ma' l-g\u0127a\u017cla ta' dawn l-oqsma i\u017cda jixtiequ jkabbru l-ambitu u ji\u010b\u010baraw id-definizzjonijiet tal-Kummissjoni.", "Iridu wkoll i\u017cidu numru ta' attivitajiet li jaqg\u0127u ta\u0127t kull qasam u li skond huma g\u0127andhom jir\u010bievu appo\u0121\u0121 mill-Komunita'.", "Peress li l-Membri jixtiequ jifirdu it-tema \"Sigurta' u Spa\u017cju\", il-fondi g\u0127andhom jitqassmu bejn:", "- Is-Sa\u0127\u0127a;", "- L-Ikel, l-Agrikoltura u l-Bijoteknolo\u0121ija;", "- It-Teknolo\u0121iji ta' l-Informatika u l-Komunikazzjoni;", "- In-Nanoxjenzi, in-Nanoteknolo\u0121iji, il-Materjali u Teknolo\u0121iji \u0121odda tal-Produzzjoni;", "- L-Ener\u0121ija;", "- L-Ambjent (inklu\u017c it-Tibdil fil-Klima);", "- It-Trasport (inklu\u017ca l-Aeronawtika);", "- Ix-Xjenzi So\u010bjo-ekonomi\u010bi u l-Umanistika;", "- Is-Sigurta'", "- L-Ispazju", "Dwar l-allokazzjoni tal-ba\u0121it skond temi ta' ri\u010berka differenti, il-Kumitat ITRE naqqas il-ba\u0121it ta' \u0127afna mit-temi b'madwar 30%, \u0127lief dak dwar l-ener\u0121ija (18%), ir-ri\u010berika so\u010bjo-ekonomika (18%) u dak dwar l-ikel, l-agrikoltura u l-bijoteknolo\u0121ija (22%).", "Revi\u017cjoni", "Il-Kumitat irid li ssir evalwazzjoni tal-Programm ta' Qafas b'mod kontinwu u sistematiku.", "Skond il-Membri, il-Kummissjoni g\u0127andha mhux biss tag\u0127mel evalwazzjoni fis-sena 2019, i\u017cda g\u0127andhom isiru \u017cew\u0121 evalwazzjonijiet interim, wie\u0127ed fl-2009 u ie\u0127or fl-2011.", "Dwar kwistjonijiet eti\u010bi, il-Membri jridu li r-revi\u017cjoni ta' l-oqsma tar-ri\u010berka g\u0127andha ssir fit-tieni fa\u017ci tal-FP7 fid-dawl tal-progress xjentifiku li jkun sar.", "Il-Programm ta' Qafas tal-EURATOM", "Il-Kumitat adotta wkoll rapport ie\u0127or dwar is-Seba' Programm ta' Qafas tal-Komunita' Ewropea g\u0127all-Ener\u0121ika Atomika (EURATOM), g\u0127ar-ri\u010berka nukleari u attivitajiet ta' ta\u0127ri\u0121, g\u0127all-perjodu 2007-2011.", "Waqt li l-Kummissjoni kienet ipproponiet li l-ba\u0121it \u0121enerali ta' dan il-programm ikun ta' \u20ac3092, dan se jkun ta' \u20ac2751 miljun.", "Rapporteur Jerzy BUZEK EPP-ED PL A6-0202/2006 Attivitajiet ta' ri\u010berka, ta' \u017cvilupp teknolo\u0121iku u ta' dimostrazzjoni (2007 - 2013, FP7) A6-0203/2006 Is-7 programm ta' l-Euratom (European Atomic Energy Community) ghar-ri\u010berka nukleari u attivitajiet ta' ta\u0127ri\u0121 (2007 sa' l-2011) Pro\u010bedura: Kode\u010bi\u017cjoni (I) Dibattitu: 13.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "Futur ta' l-Ewropa/Integrazzjoni Ewropea", "Il-perjodu ta' riflessjoni", "Ser issir mistoqsija orali lill-Kummissjoni mill-Kumitat g\u0127all-Affarijiet Kostituzzjonali dwar il-passi li jmiss g\u0127all-perjodu ta' riflessjoni dwar il-futur ta' l-Ewropa.", "Wara ser isir dibattitu flimkien mal-MPE.", "Il-mistoqsija tg\u0127id hekk:", "\" X'inhuma l-passi li jmiss ma\u0127suba mill-Kummissjoni fir-rigward tal-perjodu ta' riflessjoni dwar il-\u0121ejjieni ta' l-Ewropa?", "Il-Kummissjoni kif g\u0127andha l-\u0127sieb li twettaq l-irwol spe\u010bjali li \u0121ie identifikat g\u0127aliha mill-kapijiet tal-gvernijiet fid-Dikjarazzjoni tag\u0127hom tat-18 ta' \u0120unju 2005 fil-mixja lejn ir-ratifika tat-Trattat li jistabbilixxi Kostituzzjoni g\u0127all-Ewropa? \"", "O-0033/06 Mistoqsija orali - Il-passi li jmiss g\u0127all-perjodu ta' riflessjoni Pro\u010bedura: Mistoqsija Orali Dibattitu: 14.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "Kunsill Ewropew", "Il-laqg\u0127a tal-Kunsill Ewropew, 15-16 ta' \u0120unju", "Il-Kunsill u l-Kummissjoni ser jag\u0127mlu stqarrija dwar it-t\u0127ejjija tal-laqg\u0127a tal-Kunsill Ewropew li ser issir fi Brussel, fil-15 u s-16 ta' \u0120unju.", "L-a\u0121enda ta' din il-laqg\u0127a ser tkun maqsuma fi tlieta: \" L-Ewropa tisma' \", \" L-Ewropa ta\u0127dem \" u \" Pjan ta' xog\u0127ol g\u0127al Futur \".", "G\u0127andu jsir ukoll ftehim dwar numru ta' kwistjonijiet relatati mal-politika barranija ta' l-UE.", "Pro\u010bedura: Stqarrijiet tal-Kunsill u l-Kummissjoni", "Dibattitu: 14.06.06 Sit tal-Presidenza Awstrijaka", "-//EP//TEXT IM-PRESS 20060522BRI08406 FULL-TEXT DOC XML V0//MT", "Drittijiet tan-nisa/Opportunitajiet indaqs", "Il-prostituzzjoni sfurzata fil-kuntest tal-log\u0127ob tal-futbol tat-Tazza tad-Dinja 2006", "Il-Kumitat g\u0127ad-Drittijiet tan-Nisa u l-Ugwaljanza bejn is-Sessi ser jag\u0127mel mistoqsija orali lill-Kummissjoni dwar il-prostituzzjoni sfurzata fil-kuntest tal-log\u0127ob tal-futbol tat-Tazza tad-Dinja 2006.", "Il-mistoqsija tg\u0127id hekk:", "\" Fil-laqg\u0127a organizzata mill-Kumitat g\u0127ad-Drittijiet tan-Nisa u g\u0127all-Ugwaljanza bejn is-Sessi, fl-okka\u017cjoni tal-Jum Internazzjonali tal-Mara, it-8 ta' Marzu, ir-rappre\u017centanti tal-Kummissjoni Ewropea ressqu xi proposti sabiex ji\u0121u eliminati l-problemi tal-prostituzzjoni sfurzata u ta' l-iskjavit\u00f9 tan-nisa u tat-tfal g\u0127al skopijiet ta' sfruttament sesswali, fil-kuntest tal-log\u0127ob tal-futbol tat-Tazza tad-Dinja li se jse\u0127\u0127u dalwaqt fil-\u0120ermanja.", "Fil-qafas tal-pjan ta' l-UE dwar l-a\u0127jar prattiki, normi u pro\u010beduri biex jipprevjenu u ji\u0121\u0121ieldu kontra l-iskjavit\u00f9 tal-bnedmin, adottat mill-Kunsill fl-1 u t-2 ta' Di\u010bembru 2005, x'azzjonijet spe\u010bjali \u0127adet, jew bi \u0127siebha tie\u0127u, il-Kummissjoni Ewropea, f'dak li jirrigwarda l-problema tal-prostituzzjoni sfurzata u l-iskjavit\u00f9 tan-nisa u tfal, fil-kuntest tal-log\u0127ob tal-futbol tat-Tazza tad-Dinja li se jse\u0127\u0127u dalwaqt?", "\u0120ew \u017cviluppati xi materjali ta' kampanja fuq il-livell ta' l-UE, u x'koperazzjoni kien hemm ma' l-NGOs?", "Il-\u0120ermanja infurmat lill-Kummissjoni dwar il-mi\u017curi pratti\u010bi li se tadotta, spe\u010bjalment it-twaqqif ta' linja diretta u multi-lingwi biex ikunu mg\u0127ejjuna l-vittmi ta' l-iskjavit\u00f9?", "Il-Kummissjoni Ewropea \u0127adet mi\u017curi b'koperazzjoni ma' Europol, l-istrument Ewropew prin\u010bipali biex ji\u0121\u0121ieled kontra l-iskjavit\u00f9 tal-bnedmin, fil-kuntest tal-kampjonat tal-futbol?", "Il-Kummissjoni e\u017caminat g\u0127a\u017cliet pratti\u010bi biex tniedi jum Ewropew kontra l-iskjavit\u00f9 bil-\u0127sieb li \u017c\u017cid l-g\u0127arfien u l-kuxjenza min-na\u0127a ta' l-opinjoni pubblika dwar l-importanza tal-kwistjoni ta' l-iskjavit\u00f9 u l-prostituzzjoni sfurzata?", "\u0120ew involuti l-Istati Membri u r-rappre\u017centanti tas-so\u010bjet\u00e0 \u010bivili, peress illi inizjattiva b\u0127al din g\u0127andha tkun sostenuta mill-ikbar numru possibbli ta' parte\u010bipanti?", "Liema mi\u017curi \u0127adet il-Kummissjoni bi qbil ma' l-awtoritajiet tal-\u0120ermanja u ta' l-Istati Membri l-o\u0127ra bil-\u0127sieb li tav\u017ca lill-ambaxxati u l-konsolati dwar il-kwistjoni tal-prostituzzjoni sfurzata, u sabiex tistidinhom jie\u0127du l-mi\u017curi ne\u010bessarji biex ikunu identifikati ka\u017cijiet ta' skjavit\u00f9 tan-nisa u biex tappo\u0121\u0121ja lil dawk li huma vittmi potenzjali? \"", "O-0054/06 Mistoqsija orali - Il-prostituzzjoni forzata fil-qafas ta' l-attivitajiet sportivi internazzjonali 2006 Pro\u010bedura: Mistoqsija Orali", "-//EP//TEXT IM-PRESS 20060522BRI08406 FULL-TEXT DOC XML V0//MT", "\u0120ustizzja u Intern", "Il-protezzjoni ta' dejta personali", "Il-MPE ser jiddiskutu rapport im\u0127ejji minn Martine ROURE (PES, FR) dwar il-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali (it-tielet pilastru ta' l-oqsma tal-politika ta' l-UE).", "Huma jridu li it-tip ta' protezzjoni fit-tielet pilastru tkun kemm jista' jkun ta' livell g\u0127oli daqs dik fis-se\u0127\u0127 fi \u0127dan l-ewwel pilastru li jkopri l-politika ekonomika, so\u010bjali u ambjentali.", "Skond il-proposta tal-Kummissjoni g\u0127al De\u010bi\u017cjoni ta' Qafas, l-Istati Membri g\u0127andhom jipprojbixxu l-ippro\u010bessar ta' dejta personali li turi l-ori\u0121ini razzjali jew etnika ta' dak li jkun, l-opinjonijiet politi\u010bi, it-twemmin reli\u0121ju\u017c jew filosofiku, s\u0127ubija fi trejd unjins, is-sa\u0127\u0127a u l-\u0127ajja sesswali.", "Madankollu dan m'g\u0127andux ikun il-ka\u017c meta l-ippro\u010bessar ikun \" previst b'li\u0121i u huwa assolutament ne\u010bessarju g\u0127at-twettiq tax-xog\u0127ol le\u0121ittimu ta' l-awtorita' kon\u010bernata g\u0127all-g\u0127anijiet tal-prevenzjoni, l-investigazzjoni, is-sejba jew il-prosekuzzjoni ta' reati kriminali \".", "Barra minn hekk, skond il-Membri fil-Kumitat g\u0127al-Libertajiet \u010aivili, l-ippro\u010bessar g\u0127andu wkoll ikun permess meta dan ikun \" limitat g\u0127al inkjesta partikolari \", u meta is-su\u0121\u0121ett tad-dejta jkun ta l-kunsens espli\u010bitu tieg\u0127u jew tag\u0127ha, sakemm \" l-ippro\u010bessar jitwettaq fl-interessi tas-su\u0121\u0121ett, u r-rifjut tal-kunsens ma jwassalx li ji\u0121u imposti konsegwenzi negattivi \" fuq il-persuna kkon\u010bernata.", "Il-Membri fil-Kumitat iridu wkoll li d-dejta personali ta' persuni mhux suspettati ma ti\u0121ix ppro\u010bessata \" \u0127lief g\u0127ar-ra\u0121unijiet li g\u0127alihom tkun in\u0121abret, g\u0127al perjodu ta' \u017cmien limitat, u bil-limitazzjonijiet adegwati rigward l-a\u010b\u010bess g\u0127aliha u t-trasferiment tag\u0127ha. \"", "L-Istati Membri g\u0127andhom jimplimentaw \u0127ti\u0121iet spe\u010bjali tekni\u010bi u ta' organizzazzjoni g\u0127all-ippro\u010bessar ta' dejta sensittiva u g\u0127andhom jipprovdu \" salvagwardji spe\u010bifi\u010bi addizzjonali rigward dejta bijometrika u profili DNA \".", "Dejta personali, mi\u0121bura u ppro\u010bessata mill-awtoritajiet kompetenti, g\u0127andha issir disponibbli biss g\u0127all-awtoritajiet kompetenti ta' Stati Membri o\u0127ra jekk din tkun me\u0127tie\u0121a g\u0127at-twettiq tax-xog\u0127ol le\u0121ittimu ta' l-awtorita' li tag\u0127ti jew dik li tir\u010bievi d-dejta, u g\u0127all-g\u0127anijiet ta' prevenzjoni, investigazzjoni, sejba jew prosekuzzjoni ta' reati kriminali spe\u010bifi\u010bi.", "Din id-dejta tista' ting\u0127ata lil \u010berti awtoritajiet li ma jkunux l-awtoritajiet kompetenti ta' Stat Membru, f'ka\u017cijiet partikolari u sostanzjalment dokumentati, u jekk ji\u0121u osservati \u010berti rekwi\u017citi biss.", "Dejta personali tista' ting\u0127ata wkoll lil awtoritajiet kompetenti f'pajji\u017ci terzi jew lil korpi internazzjonali.", "Wie\u0127ed mir-rekwi\u017citi g\u0127al dan huwa li jkun hemm livell xieraq ta' protezzjoni tad-dejta.", "L-unika e\u010b\u010bezzjoni hija fil-ka\u017c li dan ikun \" assolutament ne\u010bessarju biex ji\u0121u salvagwardati l-interessi essenzjali ta' Stat Membru jew g\u0127all-prevenzjoni ta' periklu serju imminenti li jhedded is-sigurta' pubblika jew persuna jew persuni partikolari .\"", "Il-Kumitat irid ukoll li dawn il-kundizzjonijiet ikunu japplikaw mhux biss g\u0127al dik id-dejta li ssir disponibbli g\u0127all-awtoritajiet kompetenti ta' Stat Membru ie\u0127or, i\u017cda g\u0127ad-dejta kollha, ji\u0121ifieri anka d-dejta li tkun pro\u010bessata fl-istess Stat Membru.", "Barra minn hekk, l-Istati Membri g\u0127andhom ikunu jistg\u0127u jipprovdu salvagwardji g\u0127all-protezzjoni ta' dejta personali li jkunu akbar minn dawk stabbiliti f'din id-De\u010bi\u017cjoni ta' Qafas.", "It-tielet pilastru jkopri il-koperazzjoni \u0121udizzjarja u tal-pulizija fi kwistjonijiet kriminali u jinkludi t-traffikar tad-drogi, ta' l-armi, u tal-persuni, it-terrori\u017cmu u l-kriminalita' organizzata, kif ukoll il-frodi.", "Il-Kumitat qed jitlob lill-Kummissjoni biex to\u0127ro\u0121 proposti ma\u0127suba biex jag\u0127mlu r-regoli dwar il-protezzjoni tad-dejta \" applikabbli g\u0127all-Europol, il-Eurojust u g\u0127as-sistema ta' informazzjoni doganali kompletament konsistenti mad-de\u010bi\u017cjoni ta' qafas pre\u017centi .\"", "Dawn b\u0127alissa g\u0127andhom ir-regoli tag\u0127hom stess dwar il-protezzjoni tad-dejta.", "Rapporteur Martine ROURE PSE FR A6-0192/2006 Protezzjoni ta' data personali (kooperazzjoni \u0121udizzjarja u tal-pulizija) Pro\u010bedura: Konsultazzjoni Dibattitu: 13.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "\u0120ustizzja u Intern", "Strate\u0121ija g\u0127an-non-diskriminazzjoni u opportunitajiet ugwali g\u0127al kul\u0127add", "Il-MPE ser jiddiskutu rapport im\u0127ejji minn Tatjana \u017dDANOKA (Greens/EFA, LV) dwar strate\u0121ija g\u0127an-non-diskriminazzjoni u opportunitajiet ugwali g\u0127al kul\u0127add.", "Skond il-Membri fil-Kumitat g\u0127al-Libertajiet \u010aivili, hemm b\u017conn li l-\u0121lieda kontra d-diskriminazzjoni tkun ibba\u017cata fuq l-edukazzjoni, il-promozzjoni ta' l-a\u0127jar prattika u kampanji mmirati g\u0127all-pubbliku \u0121enerali u dawk l-oqsma u s-setturi fejn hemm diskriminazzjoni.", "Ir-rapport jenfasizza l-fatt li l-\u0121lieda kontra d-diskriminazzjoni g\u0127andha tkun ibba\u017cata fuq g\u0127arfien ta' l-impatt so\u010bjali u dak ekonomiku tal-fenomenu.", "Il-MPE qed jag\u0127mlu sej\u0127a sabiex l-Istati Membri jinvolvu l-NGPs mill-qrib fil-politika tag\u0127hom kontra d-diskriminazzjoni sabiex dawn ikunu jistg\u0127u jg\u0127addu dan l-g\u0127arfien.", "Skond il-Kumitat, huwa essenzjali li ji\u0121i enfasizzat li azzjoni po\u017cittiva ma tfissirx diskriminazzjoni po\u017cittiva.", "Ir-rapport jg\u0127ati e\u017cempji konkreti ta' azzjoni po\u017cittiva, li jinkludu, pere\u017cempju: ir-revi\u017cjoni u l-a\u0121\u0121ornar tal-politika u l-prattika tar-rekluta\u0121\u0121 biex ji\u0121u identifikati u mne\u0127\u0127ija dawk li jwasslu g\u0127al diskriminazzjoni; it-te\u0127id ta' passi biex l-opportunitajiet li jkunu je\u017cistu jin\u0121iebu g\u0127all-attenzjoni ta' gruppi \u017cvanta\u0121\u0121ati; l-iffissar ta' objettivi biex titjieb ir-rappre\u017centazzjoni ta' gruppi \u017cvanta\u0121\u0121ati fost il-\u0127addiema; jew il-forniment ta' assistenza biex gruppi \u017cvanta\u0121\u0121ati ji\u0121u mg\u0127ejjuna jipparte\u010bipaw fis-so\u010bjeta' kollha kemm hi.", "Ir-rapport jenfasizza wkoll l- b\u017conn li ti\u0121i garantita l-ugwaljenza fil-qasam ta' drittijiet so\u010bjali lin-\" non-\u010bittadini \" u jistieden lill-Istati Membri u lill-pajji\u017ci kandidati biex ifasslu strate\u0121ija intenzjonata li tkabbar il-parte\u010bipazzjoni tan-non-\u010bittadini fl-elezzjonijiet, kemm b\u0127ala votanti, kif ukoll b\u0127ala kandidati.", "Il-Membri fil-Kumitat qeg\u0127din ukoll jilqg\u0121\u0127u l-inizzjattiva tal-Kummissjoni biex titnieda Sena Ewropea g\u0127all-Opportunitajiet Indaqs u jittamaw li din tg\u0127in tqajjem kuxjenza dwar id-diversi forom ta' diskriminazzjoni u ta' diskriminazzjoni multipla.", "Mill-banda l-o\u0127ra, huma jiddeploraw il-fatt li l-Karta tad-Drittijiet Fundamentali g\u0127adha ma saritx torbot legalment, u jridu li din is-sitwazzjoni titran\u0121a.", "Ir-rapport jitkellem ukoll dwar l-A\u0121enzija \u0121dida ta' l-UE g\u0127ad-Drittijiet Fundamentali, li suppost se tibda topera fl-2007.", "Il-MPE jridu li din tkun involuta mill-qrib fil-qafas il-\u0121did kontra d-diskriminazzjoni u biex tipprovdi informazzjoni f'waqtha, soda, affidabbli, komprensiva u relevanti lil min ifassal il-politika ta' l-UE.", "Il-Membri qeg\u0127din ukoll j istiednu lill-Kunsill biex jadotta l-proposta tal-Kummissjoni dwar il-\u0121lieda kontra r-razzi\u017cmu u l-ksenofobija.", "Din il-proposta hija intenzjonata biex il-vjolenza razzista u ksenofoba ti\u0121i kwalifikata b\u0127ala infrazzjoni penali u g\u0127alhekk ikun jista' jkun hemm sanzjonijiet g\u0127al din it-tip ta' vjolenza.", "Punt ie\u0127or imqajjem fir-rapport huwa dwar id-diskriminazzjoni kontra koppji ta' l-istess sess.", "Il-Membri qed i\u0127e\u0121\u0121u lill-Kummissjoni biex tressaq proposti biex ti\u0121i projbita \" id-diskriminazzjoni li jbatu fil-\u0127ajja tag\u0127hom ta' kuljum koppji ta' l-istess sess - kemm jekk mi\u017c\u017cew\u0121a jew kif ukoll jekk f'partnership re\u0121istrat \".", "Dan g\u0127andu jkun il-ka\u017c b'mod partikulari meta dawn je\u017cer\u010bitaw id-dritt g\u0127al moviment \u0127ieles im\u0127addan fil-li\u0121i ta' l-UE.", "Huma jridu wkoll li f'dan il-qasam ji\u0121i applikat il-prin\u010bipju ta' rikonoxximent re\u010biproku.", "Rapporteur Tatjana \u017dDANOKA Verts/ALE LV A6-0189/2006 Strate\u0121ija qafas g\u0127at-tne\u0127\u0127ija tad-diskriminazzjoni u g\u0127all-opportunitajiet ugwali g\u0127al kul\u0127add Pro\u010bedura: Inizjattiva Dibattitu: 13.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "\u0120ustizzja u Intern", "It-trasferiment ta' persuni kundannati bejn l-Istati Membri ta' l-UE", "Il-MPE ser jiddiskutu rapport im\u0127ejji inn Ioannis VARVITSIOTIS (EVP-ED, EL) dwar l-inizjattiva tar-Repubblika ta' l-Awstrija, tar-Repubblika tal-Finlandja u tar-Renju ta' l-I\u017cvezja g\u0127all-adozzjoni ta' De\u010bi\u017cjoni ta' Qafas tal-Kunsill dwar l-ordni ta' infurzar Ewropea u t-trasferiment ta' persuni kundannati bejn l-Istati Membri ta' l-Unjoni Ewropea.", "L-g\u0127an ta' din l-inizjattiva huwa li t\u0127affef il-pro\u010bess li bih persuni kundannati ji\u0121u trasferiti g\u0127al Stat partikulari li b'xi mod dik il-persuna g\u0127andha rabtiet mieg\u0127u u fejn huwa ma\u0127sub li x'aktarx tista' sse\u0127\u0127 l-aqwa rijabilitazzjoni so\u010bjali.", "Id-De\u010bi\u017cjoni ta' Qafas tag\u0127ti l-possibilita' ta' mekkani\u017cmu mg\u0127a\u0121\u0121el \" g\u0127ar-rikonoxximent u l-infurzar minn Stat Membru li dik il-persuna hija \u010bittadina tieg\u0127u, fejn hija residenta legali jew g\u0127andha rabtiet mill-qrib, ta' pieni li jinvolvu t-ti\u010b\u0127id tal-liberta' jew mi\u017curi ta' sigurta' li \u0121ew imposti fuq dik il-persuna minn qorti ta' Stat Membru ie\u0127or .\"", "It-test ori\u0121inali ta' l-inizjattiva kien \u0121ie emendat minn grupp ta' \u0127idma responsabbli tal-Kunsill.", "Il-Kunsill jispjega li \"ordni ta' infurzar Ewropea\" hija de\u010bi\u017cjoni mog\u0127tija minn awtorita' kompetenti ta' l-Istat emittenti sabiex ti\u0121i infurzata kundanna definittiva imposta lil persuna fi\u017cika minn qorti ta' dak l-Istat.", "L-\"Istat emittenti\" huwa l-Istat Membru li fih \u0121iet mog\u0127tija l-ordni ta' infurzar Ewropea u l-\"Istat ta' e\u017cekuzzjoni\" huwa l-Istat Membru li lilu \u0121iet trasmessa l-ordni ta' infurzar.", "Skond il-Kunsill, il-kriterji biex persuna kundannata ti\u0121i trasferita minn Stat Membru g\u0127al ie\u0127or sabiex tkun tista' tiskonta l-bqija tal-piena hemmhekk huma: \u010bittadinanza u residenza legali; residenza legali permanenti; u l-Istat li l-persuna kkundannata tag\u0127ti l-kunsens tag\u0127ha biex ti\u0121i trasferita fih u li mieg\u0127u g\u0127andha rabtiet mill-qrib.", "I\u017cda skond ir-rapporteur, je\u0127tie\u0121 li jkun i\u010b\u010barat it-terminu \" li mieg\u0127u l-persuna g\u0127andha rabtiet mill-qrib \", fil-ka\u017c li l-ordni g\u0127all-infurzar ta' de\u010bi\u017cjoni tal-Qorti titressaq biss bil-kunsens tal-persuna kundannata.", "G\u0127andu jkun hemm ukoll distinzjoni \u010bara bejn il-kriterji \" \u010bittadinanza \" u \" residenza permanenti \".", "Il-Kunsill qal ukoll li fil-pro\u010bess tat-tressiq ta' l-ordni lil Stat ta' e\u017cekuzzjoni, g\u0127andu jkun hemm il-possibilta' li jsiru sottomissjonijiet orali jew bil-miktub ta' l-opinjonijiet tal-persuna kundannata.", "Il-Membri fil-Kumitat g\u0127al-Libertajiet \u010aivili qeg\u0127din jis\u0127qu dwar il-fatt li l-persuna kkundannata dejjem g\u0127andha ting\u0127ata din l-opportunita' qabel ma tin\u0127are\u0121 l-ordni ta' infurzar Ewropea.", "Barra minn hekk, jridu li l-vittmi tar-reat ukoll ji\u0121u infurmati li te\u017cisti applikazzjoni g\u0127ar-rikonoxximent u t-trasferiment ta' l-infurzar tal-piena u g\u0127andhom ji\u0121u infurmati bir-ri\u017cultat tal-pro\u010bedura.", "Skond ir-rapporteur: \" G\u0127andha titqies il-po\u017cizzjoni vulnerabbli tal-vittmi, pro\u010beduri ta' kumpens li huma possibbli u d-dritt tag\u0127hom li jkunu infurmati dwar ir-ri\u017cultat tal-pro\u010beduri u li jkunu pre\u017centi waqt il-pro\u010beduri .\"", "Ir-rapporteur huwa wkoll ta' l-opinjoni li wara t-trasferiment, il-persuna kundannata tkun g\u0127ad trid tiskonta talanqas perjodu ta' sitt xhur tal-piena.", "Fit-test ori\u0121inali ta' l-inizjattiva, dan il-perjodu huwa ta' erba' xhur, i\u017cda l-Membri fil-Kumitat isostnu li minimu ta' sitt xhur isa\u0127\u0127a\u0127 l-idea ta' rijabilitazzjoni.", "Il-Kumitat qed jg\u0127id ukoll li m'huwiex a\u010b\u010bettabbli li l-Istat emittenti jibqa' jkollu d-dritt li jag\u0127ti amnestija, ma\u0127fra jew revi\u017cjoni wara li l-persuna kundannata tkun \u0121iet trasferita g\u0127all-Istat ta' e\u017cekuzzjoni.", "Madankollu, il-Membri jaqblu li dan jista' jsir wara konsultazzjoni bejn i\u017c-\u017cew\u0121 stati.", "Barra minn hekk, f'ka\u017c li in-natura tal-piena tkun inkompatibbli mal-li\u0121i ta' l-Istat ta' e\u017cekuzzjoni, \" il-piena jew il-mi\u017cura g\u0127andha tikkorrispondi kemm jista' jkun mal-piena imposta fl-Istat emittenti; dan ifisser li l-piena ma tistax tinbidel f'piena pekunjarja .\"", "Il-MPE qed jinsistu wkoll li l-piena fl-Istat ta' e\u017cekuzzjoni la g\u0127andha taggrava u lanqas tnaqqas il-piena imposta fl-Istat emittenti.", "L-inizjattiva tinkludi wkoll lista ta' 32 reat li g\u0127aliha m'hemmx b\u017conn verifika tal-kriminalita' doppja ta' l-att sabiex ti\u0121i rikonoxxuta u infurzata piena.", "Din il-verifika ma tippermettix li dawk li jkunu trasferiti jiskontaw piena g\u0127al att li l-pajji\u017c li fih se jkunu trasferiti ma jqisux b\u0127ala reat.", "Rapporteur Ioannis VARVITSIOTIS EPP-ED GR A6-0187/2006 Ordni ta' nfurzar Ewropew u t-trasferiment ta' persuni li ng\u0127ataw sentenza Pro\u010bedura: Konsultazzjoni Dibattitu: 13.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "Ba\u0121it", "L-interessi finanzjarji ta' l-UE u l-\u0121lieda kontra l-frodi", "B\u0127al kull sena, il-MPE ser jiddiskutu r-rapport im\u0127ejji minn Herbert B\u00d6SCH (PES, AT) fi \u0127dan il-Kumitat g\u0127all-Kontroll tal-Ba\u0121it dwar il-\u0127arsien ta' l-interessi finanzjarji tal-Komunitajiet u l-\u0121lieda kontra l-frodi.", "Il-Membri fil-Kumitat qed jenfsizzaw il-fatt li fis-sena 2004 \u0121ew irrappurtati irregolaritajiet u frodi li jammontaw g\u0127al total ta' \u20ac982.3 miljun mill-Istati Membri, fl-oqsma tar-ri\u017corsi proprji, ta' l-agrikoltura u tal-politika strutturali.", "Huma fakkru li g\u0127as-sena 2003, l-ammont irrappurtat kien ta' \u20ac922 miljun, waqt li g\u0127as-sena 2002, dan kien ta' \u20ac1.15 biljun.", "I\u010b-\u010bifri g\u0127all-2004 jistg\u0127u jinqasmu kif \u0121ej:", "- Ri\u017corsi proprji: \u20ac205.7 miljun (g\u0127as-sena 2003: \u20ac269.9 miljun, g\u0127as-sena 2002: \u20ac341.9 miljun);", "- Garanziji tal-Fond Ewropew ta' Orjentazzjoni u Garanzija Agrikola (EOAGF): \u20ac82.1 miljun (g\u0127as-sena 2003: \u20ac169.7 miljun, g\u0127as-sena 2002: \u20ac198.1 miljun);", "- Mi\u017curi dwar il-politika strutturali: \u20ac694.5 miljun (g\u0127as-sena 2003: \u20ac482.2 miljun, g\u0127as-sena 2002: \u20ac614.1 miljun);", "Dwar il-politika strutturali, il-MPE qalu li fis-sena 2004 n-numru ta' irregolaritajiet re\u0121a' g\u0127ola sostanzjalment, u nnutaw fil-parti l-kbira tag\u0127hom l-irregolaritajiet irrappurtati kienu kkaw\u017cati minn \" mi\u017curi li ma twettqux kif xieraq kif ukoll minn azzjonijiet li jmorru kontra d-dispo\u017cizzjonijiet tat-Trattat KE .\"", "Madankollu, huma qed jenfasizzaw il-fatt li \" varjazzjonijiet annwali ta' l-ammonti tal-\u0127sara rrappurtati m'g\u0127andhomx jing\u0127ataw importanza e\u017ca\u0121erata billi jistg\u0127u jiddependu minn bosta fatturi .\"", "It-tkabbir ta' l-UE", "Il-Membri fil-Kumitat huma m\u0127assbin dwar il-fatt li fil-qasam ta' l-g\u0127ajnuna ta' qabel l-ade\u017cjoni, il-Kummissjoni, f'90% tal-ka\u017ci rrappurtati, la kienet kapa\u010bi tivverifika n-natura ta' l-irregolaritajiet irrappurtati u lanqas l-ammonti di\u0121a rkuprati jew li jridu ji\u0121u rkuprati.", "Skond il-Kummissjoni, dan huwa ri\u017cultat ta' \" nuqqas ta' esperjenza tal-pajji\u017ci kon\u010bernati \".", "Il-\u0121lieda kontra l-kuntrabandu tas-sigaretti", "Ir-rapport jg\u0127id li skond l-istimi ta' l-Istati Membri, fis-sena 2004 ntilfu madwar \u20ac418.5 miljun mir-ri\u017corsi proprji min\u0127abba l-kuntrabandu tas-sigaretti.", "Din is-somma hija d-doppju tas-somma tad-danni meta mqabbla mas-sena 2003 (madwar \u20ac200 miljun).", "Fl-2004 \u0121ew ikkonfiskati iktar minn 3.5 biljun sigarett mill-awtoritajiet kompetenti.", "Il-Membri qed jis\u0127qu dwar l-importanza tal-ftehim dwar il-\u0121lieda kontra l-kuntrabandu tas-sigaretti bejn il-Kummissjoni flimkien ma' w\u0127ud mill-Istati Membri u l-kumpanija tat-tabakk Philip Morris International (PMI).", "Malta wkoll iffirmat dan il-ftehim wara li kien konklu\u017c.", "Madankollu l-Kumitat m'huwiex kuntent bil-fatt li s'issa l-Kummissjoni ma kenitx f'kundizzjoni li tu\u017ca sew il-\u0127lasijiet li ng\u0127ataw mill-PMI permezz tal-Ftehim g\u0127al mi\u017curi fil-\u0121lieda kontra l-frodi, \" li jirrappre\u017centaw prijorita' biex ji\u0121u evitati l-kuntrabandu tas-sigaretti u l-piraterija tad-ditti \".", "Il-\u0121lieda kontra l-frodi fil-qasam tal-VAT", "Il-Kumitat huwa wkoll im\u0127asseb dwar il-\u0127sara finanzjarja li tin\u0127oloq mill-hekk imsej\u0127a tran\u017cazzjonijiet \"karu\u017cel\".", "L-Istitut \u0120ermani\u017c g\u0127ar-Ri\u010berka Ekonomika kkalkula li t-telf fid-d\u0127ul nazzjonali mill-VAT g\u0127as-snin 2003 sa l-2005 jammonta g\u0127al bejn 17 u 18-il biljun ewro s-sena.", "Dan huwa ekwivalenti g\u0127al telfa mill-Istati Membri ta' madwar 10% tad-d\u0127ul mill-VAT kull sena.", "Ir-rapport jinnota li terz minn dan it-telf huwa attribwit lit-tran\u017cazzjonijiet \"karu\u017cel\" bejn il-fruntieri.", "Punt ie\u0127or li r-rapport iqajjem huwa dwar ir-rinnovazzjoni tal-Binja Berlaymont tal-Kummisjoni.", "Il-Kumitat m'huwiex sodisfatt bl-informazzjoni mhux \u010bara tal-Kummissjoni dwar din ir-rinnovazzjoni u qed jistaqsi jekk kienx hemm irregolaritajiet minn partijiet terzi.", "Barra dan, il-Membri jridu jkunu jafu x'mi\u017curi amministrattivi ttie\u0127du fi \u0127dan il-Kummissjoni fil-ka\u017c ta' irregolaritajiet.", "Rapporteur Herbert B\u00d6SCH PSE AT A6-0185/2006 Protezzjoni ta' l-interessi finanzjarji tal-Komunitajiet, il-\u0121lieda kontra l-frodi (2004) Pro\u010bedura: Inizjattiva Dibattitu: 14.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "L-adozzjoni ta' l-ewro mis-Slovenja", "Il-MPE g\u0127andhom jadottaw rapport im\u0127ejji minn Werner LANGEN (EPP-ED, DE) dwar l-adozzjoni tal-munita wa\u0127da mis-Slovenja.", "Permezz ta' dan ir-rapport, il-Membri fi \u0127dan il-Kumitat g\u0127all-Affarijiet Ekonomi\u010bi u Monetarji qed japprovaw l-proposta tal-Kummissjoni favur l-adozzjoni ta' l-ewro mis-Slovenja fl-1 ta' Jannar 2007.", "Il-MPE qeg\u0127din ukoll jag\u0127mlu sej\u0127a sabiex il-Kummissjoni tevalwa l-konformita' ta' dan il-pajji\u017c mal-kriterji ta' Maastricht fuq ba\u017ci ta' dejta pre\u010bi\u017ca, kurrenti, ta' min joqg\u0127od fuqha u ta' kwalita' g\u0127olja.", "F'Marzu 2006, is-Slovenja talbet evalwazzjoni mill-Kummissjoni u mill-Bank \u010aentrali Ewropew biex dawn jevalwaw jekk tissodisfax il-kundizzjonijiet g\u0127al parte\u010bipazzjoni s\u0127i\u0127a fl-Unjoni Ekonomika u Monetarja.", "F'Mejju, il-Kummissjoni u l-B\u010aE ppubblikaw rapporti ta' konver\u0121enza dwar is-Slovenja, u l-Kummissjoni pproponiet lis-Slovenja li tadotta l-ewro f'Jannar 2007.", "Ir-rapporteur Werner Langen iqis li s-Slovenja la\u0127qet livell g\u0127oli ta' konver\u0121enza ekonomika sostenibbli u tissodisfa l-kundizzjonijiet kollha ming\u0127ajr ri\u017cerva biex tadotta l-ewro f'Jannar 2007.", "Peress li huwa l-Kunsill li jrid jie\u0127u l-a\u0127\u0127ar de\u010bi\u017cjoni dwar din il-kwistjoni, il-Membri qeg\u0127din jitolbuh \" jinforma lill-Parlament jekk ikollu l-\u0127sieb li jitbieg\u0127ed mit-test approvat mill-Parlament\u2026 sabiex jer\u0121a' jikkonsultah jekk ikollu l-\u0127sieb li jemenda l-proposta tal-Kummissjoni b'mod sostanzjali .\"", "Huwa ppjanat li Malta tadotta l-ewro fl-1 ta' Jannar 2008.", "Rapporteur Werner LANGEN EPP-ED DE A6-0200/2006 L-Adozzjoni mis-Slovenja tal-munita unika fl-1 ta' Jannar 2007 Pro\u010bedura: Konsultazzjoni Dibattitu: 15.06.06 Dettalji dwar il-pro\u010bedura ta' l-adozzjoni ta' l-ewro The National Euro Changeover Committee", "-//EP//TEXT IM-PRESS 20060522BRI08406 FULL-TEXT DOC XML V0//MT", "Petizzjonijiet", "B\u017conn li l-Kumitat g\u0127all-Petizzjonijiet jikber sabiex ila\u0127\u0127aq mat-talba pubblika", "Il-Kumitat g\u0127all-Petizzjonijiet ir\u010bieva 1609 ilment fi 18-il xahar.", "G\u0127alhekk qed jag\u0127mel sej\u0127a biex i\u017cid in-numru tal-MPE tieg\u0127u sabiex ikun jista' jla\u0127\u0127aq mar-rikjesti li jsiru mill-pubbliku.", "Skond il-Kumitat, sabiex ji\u017cdied fl-effika\u010ba tieg\u0127u, hemm b\u017conn li ssir razzjonalizzazzjoni tal-pro\u010beduri tieg\u0127u u li jikkoordina xog\u0127olu a\u0127jar ma' l-istituzzjonijiet ta' l-UE l-o\u0127rajn.", "Barra dan, irid li jittie\u0127du mi\u017curi iktar stretti f'ka\u017cijiet meta Stati Membri ma jikkonformawx tal-li\u0121i tal-Komunita'.", "Il-MPE ser jiddiskutu rapport im\u0127ejji minn Michael CASHMAN (PES, UK) dwar ix-xog\u0127ol tal-Kumitat g\u0127all-Petizzjonijiet Marzu 2004 sa Di\u010bembru 2005.", "Ir-rapport jenfasizza l-b\u017conn li \" i\u017c-\u017cmien li jittie\u0127ed biex jing\u0127ata rispons isir iqsar, u l-investigazzjonijiet isiru aktar effettivi, u li s-servizzi tieg\u0127u jkunu disponibbli b'mod ugwali g\u0127a\u010b-\u010bittadini kollha ta' l-UE. \"", "G\u0127alhekk, u b'mod spe\u010bjali sabiex il-Parlament ikun jista' \" jirrispondi a\u0127jar g\u0127all-aspettattivi tal-petizzjonanti \", il-MPE qed jipproponu li n-numru ta' Membri fil-Kumitat ji\u017cdied g\u0127al 50.", "Skond il-MPE fil-Kumitat, dan g\u0127andu \"rwol essenzjali\" sabiex biex jer\u0121a' jkun hemm konnessjoni ma\u010b-\u010bittadini ta' l-UE u jikkontribwixxi biex jissa\u0127\u0127a\u0127 il-kontroll demokratiku fuq il-le\u0121i\u017clazzjoni Komunitarja u l-implimentazzjoni tag\u0127ha.", "Sabiex jinstabu soluzzjonijiet adegwati \" g\u0127all-kwistjonijiet u problemi li \u010b-\u010bittadini jkollhom jaffa\u010b\u010baw fil-\u0127ajja ta' kuljum \", huma ta' l-opinjoni li l-pro\u010beduri tal-Kumitat g\u0127andhom ji\u0121u razzjonalizzati u koordinati.", "Huma jridu wkoll li jkun hemm koperazzjoni a\u0127jar bejn il-Parlament u l-istituzzjonijiet o\u0127rajn involuti, spe\u010bjalment il-Kummissjoni, i\u017cda wkoll il-Kunsill.", "Fost affarijiet o\u0127ra, ir-rapport jinkora\u0121\u0121ixxi wkoll missjonijiet g\u0127al tiftix ta' fatti fl-Istati Membri sabiex ikunu investigati kwistjonijiet imressqa minn petizzjonanti, sakemm dawn ikunu jistg\u0127u \" joffru vi\u017cjoni aktar \u010bara, fuq il-post, ta' problemi kultant kumplessi \".", "Dawn il-missjonijiet g\u0127andhom jg\u0127inu biex titqajjem kuxjenza fost l-awtoritajiet kompetenti u b'hekk issir pressjoni biex \" jinstabu soluzzjonijiet effettivi u pragmati\u010bi fl-interess ta\u010b-\u010bittadin .\"", "Rapporteur Michael CASHMAN PSE GB A6-0178/2006 Deliberazzjonijiet tal-Kumitat g\u0127all-Petizzjonijiet waqt is-sena parlamentari 2004-2005 Pro\u010bedura: Inizjattiva Dibattitu: 12.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT", "Relazzjonijiet esterni", "Is-sitwazzjoni tal-pri\u0121unieri fil-Guantanamo", "Matul is-seduta plenarja li g\u0127addiet, il-Parlament kellu jadotta ri\u017coluzzjoni dwar is-sitwazzjoni tal-pri\u0121unieri fil-Guantanamo fejn fost affarijiet o\u0127ra, kellu jer\u0121a' jtenni l-konvinzjoni tieg\u0127u li l-\u0121lieda kontra t-terrori\u017cmu ma tistax issir bi \u0127sara g\u0127al valuri ba\u017ci\u010bi u komuni, b\u0127ar-rispett g\u0127ad-drittijiet tal-bniedem u g\u0127all-istat tad-dritt.", "Madankollu, il-vot \u0121ie pospost g\u0127as-seduta plenarja li jmiss fuq talba tal-Grupp EPP-ED.", "Madankollu, qabel bdiet il-votazzjoni, rappre\u017centant tal-Grupp EPP-ED spjega li delegazzjoni ta' Membri fil-grupp tieg\u0127u g\u0127adha kif \u0121iet lura minn \u017cjara fil-Guantamo.", "Dawn il-Membri ma kellhomx \u010bans jag\u0127tu l-kontribuzzjoni tag\u0127hom g\u0127al din ir-ri\u017coluzzjoni, g\u0127alhekk il-vot \u0121ie pospost g\u0127as-seduta plenarja ta' \u0120unju, li ser issir fi Strasburgu.", "Din mhix l-ewwel darba li l-Parlament Ewropew qed jirreferi g\u0127as-sitwazzjoni fil-Guantanamo.", "L-iktar riferiment ri\u010benti sar f'ri\u017coluzzjoni adottata matul is-seduta plenarja li g\u0127addiet, fejn il-MPE g\u0127amlu sej\u0127a \" g\u0127all-g\u0127eluq immedjat ta\u010b-\u010bentru ta' detenzjoni ta' Guantanamo \".", "Barra minn hekk, enfasizzaw ukoll il-b\u017conn li \" ji\u0121i mitmum l-istat attwali ta' in\u010bertezza legali li tqieg\u0127du fih sa mill-wasla tag\u0127hom id-detenuti f'Kamp Delta, fil-Ba\u017ci Navali tal-Bajja ta' Guantanamo, li jkun garantit lilhom l-a\u010b\u010bess immedjat g\u0127all-\u0121ustizzja u li jkun \u017cgurat li dawk akku\u017cati bi krimini tal-gwerra jkollhom pro\u010bess \u0121ust fil-qorti skond il-li\u0121i umanitarja internazzjonali u f'konformit\u00e0 s\u0127i\u0127a ma' l-istrumenti internazzjonali tad-drittijiet tal-bniedem \".", "Pro\u010bedura: Ri\u017coluzzjoni Vot bla dibattitu", "-//EP//TEXT IM-PRESS 20060522BRI08406 FULL-TEXT DOC XML V0//MT", "Is-sajd qrib il-kosta", "Il-MPE ser jiddiskutu rapport im\u0127ejji minn Se\u00e1n \u00d3 NEACHTAIN (UEN, IE) dwar il-problemi li jiltaqg\u0127u mag\u0127hom is-sajjieda ta' qrib il-kosta.", "Skond il-Membri fil-Kumitat g\u0127as-Sajd, \"l-attivita' tas-sajd qrib il-kosta hija essenzjali g\u0127all-preservazzjoni tat-tradizzjonijiet u l-prattiki kulturali, billi tassigura mhux biss il-protezzjoni tad-diversita' kulturali fir-re\u0121juni kkon\u010bernati i\u017cda wkoll l-istess sopravivenza tal-komunitajiet kostali\".", "G\u0127alhekk, jridu li dawn it-tradizzjonijiet u pratti\u010bi ji\u0121u ppreservati.", "Min\u0127abba d-diffikultajiet li je\u017cistu biex ti\u0121i stabbilita definizzjoni komuni fuq livell ta' l-UE ta' sajd qrib il-kosta, il-Membri jridu li ji\u0121u stabbiliti \" kriterji minimi, li jkunu a\u010b\u010bettabbli g\u0127al kul\u0127add u li jistabbilixxu l-bilan\u010b ne\u010bessarju bejn attivitajiet ta' sajd qrib il-kosta, sajd 'il barra mill-kosta u dak rikreattiv .\"", "Barra dan, iridu li l-Kummissjoni tiffinanzja l-immodernizzar tal-bastimenti g\u0127as-sajd qrib il-kosta, anke sabiex tittejjeb is-sigurta' tas-sajjieda ta' qrib il-kosta.", "Il-Kumitat jixtieq ukoll li tniedi programmi spe\u010bifi\u010bi ta' tag\u0127lim u ta\u0127ri\u0121 bl-iskop li \" tinkora\u0121\u0121ixxi d-d\u0127ul ta' professjonisti \u017cg\u0127a\u017cag\u0127 fis-settur .\"", "Il-MPE huma wkoll ta' l-opinjoni li s-sajjieda ta' qrib il-kosta u l-komunitajiet li jiddependu minnhom g\u0127andhom ikunu involuti aktar direttament fl-ippro\u010bessar u fil-kummer\u010b sabiex isa\u0127\u0127u l-ba\u017ci tal-profit u jtejbu l-istandard ta' l-g\u0127ajxien tag\u0127hom.", "Rapporteur Se\u00e1n \u00d3 NEACHTAIN UEN IE A6-0141/2006 Sajd mal-kosta u l-problemi tas-sajjieda mal-kosta Pro\u010bedura: Inizjattiva Dibattitu: 14.06.06", "-//EP//TEXT IM-PRESS 20060522BRI08406 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16585203__IM-PRESS__20060522-BRI-08406__MT.txt"}
{"text": ["Il-benesseri ta' l-annimali - Interess dejjem akbar", "Il-benesseri ta' l-annimali hu valur Ewropew", "Hemm g\u0127arfien kbir fuq il-benesseri ta' l-annimali fl-UE, i\u017cda l-konsumaturi huma lesti j\u0127allsu prezz og\u0127la g\u0127al \"prodotti li jag\u0127tu kas tal-benesseri ta' l-annimali\"?", "Din kienet wa\u0127da mit-temi diskussi f'seduta organizzata mill-kumitat g\u0127all-Agrikoltura tal-Parlament fuq il-pjan ta' azzjoni ta' l-UE g\u0127all-benesseri ta' l-annimali 2006-2010.", "Il-Pjan ta' Azzjoni l-\u0121did jimmira li ji\u017cgura li l-benesseri ta' l-annimali ji\u0121i indirizzat bl-aktar mod effettiv possibbli - fis-setturi kollha ta' l-UE u permezz tar-relazzjonijiet ta' l-UE ma' pajji\u017ci terzi u skond il-Protokoll fuq il-Protezzjoni u l-Benesseri ta' l-Annimali tat-Trattat ta' Amsterdam, li jag\u0127raf li l-annimali huma \u0127lejjaq li j\u0127ossu.", "Il-benesseri ta' l-annimali huwa valur Ewropew\u2026", "Il-kelliema qablu li l-benesseri ta' l-annimali huwa valur Ewropew, b'rabta mill-qrib ma' oqsma politi\u010bi o\u0127ra.", "L-UE di\u0121\u00e0 g\u0127andha standards g\u0127oljin, i\u017cda \"jista' jsir \u0127afna aktar\", qalet il-Kristjan Demokratika \u0120ermani\u017ca Elisabeth Jeggle li qeg\u0127da tfassal rapport fuq il-pjan ta' azzjoni.", "Is-sena li g\u0127addiet, st\u0127arri\u0121 ta' l-Eurobarometer ta' 24,708 Ewropew wera li fi 15 minn 25 Stat Membru, il-ma\u0121\u0121oranza ta' dawk li wie\u0121bu ta\u0127seb li mhux qed ting\u0127ata bi\u017c\u017cejjed importanza g\u0127all-benesseri ta' l-annimali fil-politika agrikola ta' pajji\u017chom.", "L-ist\u0127arri\u0121 juri per\u010bezzjoni differenti bejn il-benesseri u l-protezzjoni g\u0127al kull spe\u010bi ta' annimal imrobbi.", "Il-kundizzjonijiet tat-ti\u0121ie\u0121 li jbid tqiesu ag\u0127ar minn dawk tal-majjali u tal-baqar.", "\u2026i\u017cda lesti n\u0127allsu?", "Minkejja l-g\u0127arfien fuq il-benesseri ta' l-annimali, il-ma\u0121\u0121oranza ta\u010b-\u010bittadini ma tidhirx li tqis dan meta tixtri l-ikel, u n-nies jidhru li huma lesti ja\u010b\u010bettaw biss \u017cieda limitata fil-prezz.", "Skond l-istudju\u017c Spanjol Luis Gos\u00e1lvez Lara, 11% biss huma lesti ja\u010b\u010bettaw \u017cieda ta' aktar minn 25% fil-prezz tal-la\u0127am.", "Madankollu, id-domanda g\u0127al prodotti li jie\u0127du \u0127sieb l-annimali hija wa\u0127da qawwija u li qeg\u0127da ti\u017cdied, qal Dil Peeling ta' l-Ewrogrupp g\u0127all-Benesseri ta' l-Annimali.", "Huwa rrefera g\u0127all-istudju mi\u010b-\u010aentru Nazzjonali ta' l-Ikel mill-2000 li wera li terz tal-popolazzjoni fl-Irlanda, fir-Renju Unit, fi Franza, fl-Italja u fil-\u0120ermanja naqset il-konsum tal-la\u0127am min\u0127abba aspetti relatati mal-benesseri ta' l-annimali.", "Il-konsum ta' bajd li jkun \u0121ej minn irziezet li jag\u0127tu kas tal-benesseri ta' l-annimali issa huwa madwar darbtejn u nofs og\u0127la milli kien 10 snin ilu, u dan g\u0127adu qieg\u0127ed ji\u017cdied, qal.", "Diffikultajiet fl-identifikazzjoni jistg\u0127u jispjegaw in-nuqqas ta' sensittivit\u00e0.", "G\u0127alhekk, bosta kelliema sostnew li informazzjoni aktar \u010bara fuq it-tikketti tista' tkun mi\u017cura importanti.", "Madwar 51% ta\u010b-\u010bittadini ta' l-UE jg\u0127idu li rari jew qatt ma jistg\u0127u jidentifikaw jekk is-sistema ta' produzzjoni tag\u0127tix kas tal-benesseri ta' l-annimali jew le, mit-tikketta fuq il-bajd, \u0127alib u la\u0127am.", "Huwa u ji\u0121bor fil-qosor id-dibattitu, Joseph Daul (PPE-DE, FR), chairman tal-Kumitat g\u0127all-Agrikoltura, enfasizza li l-benesseri ta' l-annimali japplika wkoll g\u0127all-annimali domesti\u010bi.", "Talab li jsiru studji fuq l-impatt so\u010bjo-ekonomiku ta' regoli \u0121odda u r-rispett tad-differenzi \u0121eografi\u010bi meta ji\u0121u stabbiliti l-istandards.", "Trattament a\u0127jar ta' l-annimali ma g\u0127andux ifisser aktar spejje\u017c u burokrazija.", "20060607STO08789 Il-Kumitat tal-PE g\u0127all-Agrikoltura u l-I\u017cvilupp Rurali Attitudnijiet tal-konsumaturi fuq il-benesseri ta' l-annimali mrobbija Il-protokoll fuq il-protezzjoni u l-benesseri ta' l-annimali Il-Kummissjoni Ewropea \u2013 Is-Sa\u0127\u0127a u l-Benesseri ta' l-Annimali Pjan ta' azzjoni dwar is-sa\u0127\u0127a u l-benesseri ta' l-annimali 2006-2010"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16585427__IM-PRESS__20060607-STO-08789__MT.txt"}
{"text": ["X'g\u0127andhom komuni l-futbol u l-politika?", "Lesti g\u0127all-ftu\u0127 \u2013 ikkwalifikaw 10 pajji\u017ci ta' l-UE", "Hekk kif it-Tazza tad-Dinja waslet biex tibda fl-Ewropa g\u0127all-10 darba fl-istorja tag\u0127ha \u2013 idde\u010bidejna li nid\u0127ku ftit u nistaqsu lill MPE mill-10 pajji\u017ci ta' l-UE li kkwalifikaw jekk ja\u0127sbux li l-futbol u l-politika g\u0127andhomx xi \u0127a\u0121a komuni.", "L-isport g\u0127andu xi lezzjonijiet applikabbli g\u0127all-politika jew jinvolvi biss 22 persuna ji\u0121ru wara ballun tond f'pi\u010b\u010b?", "G\u0127alhekk, x'g\u0127andhom komuni l-futbol u l-politika?", "Dan hu dak li qalulna l-MPE \u2013 fl-ordni tal-gruppi tat-tazza tad-dinja A-H.", "Il-\u0127idma kollettiva tal-\u0120ermani\u017ci: Silvana Koch-Mehrin temmen li l-\"futbol u l-politika \u2013 it-tnejn huma bba\u017cati fuq tim tajjeb bi strate\u0121ija e\u010b\u010bellenti jilag\u0127bu log\u0127ba kura\u0121\u0121u\u017ca.\"", "Il-prammati\u017cmu Pollakk: Urszula Krupa nnotat li \"filwaqt li l-influwenza tal-futbol fuq il-politika tista' tkun wa\u0127da divertenti, il-politika qatt ma g\u0127andha tinfluwenza 'l-futbol.\"", "L-ironija Ingli\u017ca: Christopher Heaton-Harris, referee tal-futbol mill-1983, addatta fi kliemu dak li qal Gary Lineker (l-aqwa skorer fil-Messiku fl-1986); \"Fil-politika dejjem issib \u017cew\u0121 na\u0127at g\u0127al kull dibattitu, fil-futbol dejjem hemm \u017cew\u0121 timijiet tajbin, i\u017cda fit-tnejn li huma, fl-a\u0127\u0127ar, huma l-\u0120ermani\u017ci li dejjem jirb\u0127u.\"", "Il-frankezza \u017bvedi\u017ca: Carl Schlyter jemmen li \"timijiet minn partijiet o\u0127ra tad-dinja jistg\u0127u jinteressaw lill-Ewropej f'kulturi u f'pajji\u017ci barra mill-UE.", "G\u0127andna \u0127afna x'nitg\u0127allmu dwar bnedmin s\u0127abna.", "\u0126afna minnhom jit\u0127allew jid\u0127lu fl-Ewropa biss biex jilag\u0127bu l-futbol, mhux biex ja\u0127dmu jew jag\u0127mlu xi tip ta' kummer\u010b \u2013 dan je\u0127tie\u0121 li jinbidel.\"", "Il- fair play Olandi\u017c: Max van den Berg; \"Li g\u0127andu jkollhom komuni: il- fair play , ebda log\u0127ba ming\u0127ajr regoli tajbin u trasparenti, log\u0127ob f'tim u n-nies jie\u0127du pja\u010bir biha.", "L-integrazzjoni minflok is-segregazzjoni.", "Sfortunatament, kemm il-politika kif ukoll il-futbol xi kultant imorru fid-direzzjoni opposta jekk ikun hemm pre\u017centi interessi kummer\u010bjali jew ta' gruppi.\"", "Il-passjoni Portugi\u017ca: Maria da Assun\u00e7\u00e3o Esteves: po\u0121\u0121i r-relazzjoni b\u0127ala wa\u0127da ta'; \"kompetizzjoni u passjoni!\"", "L-inskrutabbilt\u00e0 \u010aeka: Daniel Stro\u017e - \"g\u0127andhom \u017cew\u0121 affarijiet komuni bejniethom: l-aspett sportiv u l-inkalkolabbilt\u00e0.\"", "L-emozzjoni Taljana: Salvatore Tatarella ejja npo\u0121\u0121uha b'dan il-mod, \"il-futbol u l-politika: il-kompetizzjoni, l-ispirtu ta' tim, il-fer\u0127 u l-u\u0121ig\u0127, l-emozzjonijiet li jistg\u0127u jqanqlu fil-folol.\"", "In-nobbilt\u00e0 Fran\u010bi\u017ca: Anne Laperrouze tara r-relazzjoni kif \u0121ej; \"Il-futbol u l-politika, fis-sens nobbli tat-terminu, jag\u0127mlu sens biss f'log\u0127ob kollettiv.\"", "Is-sensibbilt\u00e0 Spanjola: Il-President tal-PE Josep Borrell; \"Ir-rabta mhijiex ovvja i\u017cda fl-Amerika Latina, huma biss dawk il-pajji\u017ci li ma g\u0127andhomx il-futbol b\u0127ala l-isport prin\u010bipali tag\u0127hom li sofrew revoluzzjonijiet\u2026\"", "Min se jirba\u0127?", "Mill-10, 4 minnhom reb\u0127u l-kompetizzjoni (l-Ingilterra, il-\u0120ermanja, Franza, l-Italja) filwaqt li tlieta o\u0127ra waslu sal-finali \u2013 l-Olanda, l-I\u017cvezja u r-Repubblika \u010aeka (b\u0127ala parti mi\u010b-\u010aekoslovakkja).", "Dan l-a\u0127\u0127ar il-Parlament kellu seduta pubblika fuq ir-rwol tal-futbol fis-so\u010bjet\u00e0 \u2013 ara l- link hawn ta\u0127t.", "20060609STO08835 Seduta Pubblika fuq il-futbol fis-so\u010bjet\u00e0 It-Tazza tad-Dinja 2006 tal-FIFA"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16585645__IM-PRESS__20060609-STO-08835__MT.txt"}
{"text": ["Il-futur ta' l-Ewropa, it-tni\u0121\u0121is, ir-ri\u010berka u s-\"sky marshals\" fuq l-a\u0121enda tas-seduta ta' \u0120unju", "Istituzzjonijiet", "Seduta plenarja ta' \u0120unju fi Strasburgu", "Matul din is-seduta plenarja, il-MPE ser jiddibattu l-futur ta' l-Ewropa - kwistjoni li ser tkun diskussa wkoll matul il-laqg\u0127a tal-Kunsill Ewropew li jmiss.", "Il-Membri ser jiddiskutu wkoll is-sitwazzjoni ta' l-ambjent fl-Ewropa qabel jivvutaw le\u0121i\u017clazzjoni dwar it-tni\u0121\u0121is ta' ta\u0127t l-art.", "Su\u0121\u0121etti o\u0127ra fuq l-a\u0121enda huma l-fondi g\u0127ar-ri\u010berka xjentifika, l-u\u017cu ta' \"sky marshals\" g\u0127as-sigurta' tal-linji ta' l-ajru, ir-razzi\u017cmu, l-omofobija u l-prostituzzjoni sfurzata matul it-Tazza tad-Dinja.", "Nhar it-Tnejn ser issir mistoqsija orali mill-Kumitat g\u0127ad-Drittijiet tan-Nisa u l-Ugwaljanza bejn is-Sessi lill-Kummissjoni dwar il -prostituzzjoni sfurzata fil-kuntest tal-log\u0127ob tal-futbol tat-Tazza tad-Dinja 2006 .", "Wara ser ikunu diskussi xi ta' rapporti li t\u0127ejjew fi \u0127dan il-Kumitat g\u0127all-Ambjent.", "Ir-rapport im\u0127ejji minn Christa KLASS (EPP-ED, DE) huwa dwar il-proposta tal-Kummissjoni g\u0127al direttiva dwar il- protezzjoni ta' l-ilma ta' ta\u0127t l-art mit-tni\u0121\u0121is .", "Dak im\u0127ejji minn Richard SEEBER (EPP-ED, AT) huwa dwar l-evalwazzjoni u l-mmani\u0121\u0121jar ta' l-g\u0127arg\u0127ar , li jiffoka fuq l-aspett tal-prevenzjoni.", "Filg\u0127axija, il-grupp EPP-ED ser jag\u0127mel mistoqsija orali o\u0127ra lill-Kummissjoni, dwar il-mi\u017curi li jippromwovu t-turi\u017cmu .", "L-ewwel dibattitu li ser isir nhar it-Tlieta huwa dwar ir-ri\u010berka u l-i\u017cvilupp teknolo\u0121iku.", "Il-Membri ser jiddiskutu \u017cew\u0121 rapporti im\u0127ejjin minn Jerzy BUZEK (EPP-ED, PL) dwar is-seba' programm ta' qafas tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni (mill-2007 sa l-2013), u dwar ir-ri\u010berka nukleari u attivitajiet ta' ta\u0127ri\u0121.", "Fost affarijiet o\u0127ra, ser ji\u0121u vvutati r-rapport im\u0127ejji minn Stephen HUGHES (PES, UK) dwar il- protezzjoni tal-\u0127addiema minn korrimenti li jirri\u017cultaw mil-labar tas-siringi u r-ri\u017coluzzjoni dwar is- sitwazzjoni tal-pri\u0121unieri fil-Guantanamo, li kienu \u0121ew posposti mis-seduta plenarja li g\u0127addiet.", "Wara nofs in-nhar ser isir dibattitu dwar l-istat ta' t\u0127ejjija u l-ippjanar tar-rispons fil-Komunita' Ewropea g\u0127al kontra l-influwenza pandemika - rapport im\u0127ejji minn Adamos ADAMOU (GUE/NGL, CY).", "Ser issir ukoll stqarrija mill-Kummissjoni u mill-Kunsill dwar id- drittijiet tal-bniedem fit-Tune\u017cija .", "Filg\u0127axija ser ji\u0121u diskussi xi rapporti m\u0127ejja fi \u0127dan il-Kumitat g\u0127al-Libertajiet \u010aivili.", "Ir-rapport ta' konsultazzjoni im\u0127ejji minn Martine ROURE (PES, FR) huwa dwar il- \u0127arsien ta' data personali w\u017cata fi \u0127dan il-kooperazzjoni \u0121udizzjarja u tal-pulizija fil-qasam kriminali.", "Dak im\u0127ejji minn Ioannis VARVITSIOTIS (EVP-ED, EL) huwa dwar l-inizjattiva tar-Repubblika ta' l-Awstrija, tar-Repubblika tal-Finlandja u tar-Renju ta' l-I\u017cvezja biex jit\u0127affef il-pro\u010bess li bih persuni kundannati ji\u0121u trasferiti biex jiskontaw il-bqija tas-sentenza tag\u0127hom fi Stat partikolari li b'xi mod g\u0127andhom rabtiet mieg\u0127u.", "Id-dibattitu ta' l-Erbg\u0127a filg\u0127odu ser ikun dwar il-preparazzjoni tal- laqg\u0127a tal-Kunsill Ewropew li jmiss, li ser issir fi Brussell, il-15 u s-16 ta' \u0120unju.", "Barra minn hekk, il-Kumitat g\u0127all-Affarijiet Kostituzzjonali ser jag\u0127mel mistoqsija orali lill-Kummissjoni dwar il-passi li g\u0127andhom jittie\u0127du fir-rigward tal- perjodu ta' riflessjoni .", "Wara nofsinhar, il-Kunsill u l-Kummissjoni ser jag\u0127mlu stqarrija dwar i\u017c-\u017cieda fil-vjolenza marbuta mar-razzismu u l-omofobija fl-Ewropa .", "Filg\u0127axija ser ji\u0121i diskuss rapport im\u0127ejji minn Paolo COSTA (ALDE, IT), dwar it-twaqqif ta' regoli komuni fil-qasam tas-sigurta' ta' l-avjazzjoni \u010bivili, kif ukoll dak im\u0127ejji minn Se\u00e1n \u00d3 NEACHTAIN (UEN, IE) dwar il-problemi li jiltaqg\u0127u mag\u0127hom is-sajjieda ta' qrib il-kosta.", "Il-\u0126amis filg\u0127odu ser ji\u0121i diskuss rapport im\u0127ejji minn Herbert B\u00d6SCH (PES, AT) fi \u0127dan il-Kumitat g\u0127all-Kontroll tal-Ba\u0121it dwar il-\u0127arsien ta' l-interessi finanzjarji tal-Komunitajiet u l-\u0121lieda kontra l-frodi.", "Ser ji\u0121i wkoll ivvutat ir-rapport im\u0127ejji minn Werner LANGEN (EPP-ED, DE) dwar l-adozzjoni ta' l-ewro mis-Slovenja.", "20060609STO08848 L-a\u0127\u0127ar ver\u017cjoni ta' l-A\u0121enda tas-seduta plenarja", "/omk/sipade3?PROG=AGENDA&REF=2006-06&QUERY=ALL-SIT&NAV=S&L=MT&LEVEL=0&SAME_LEVEL=1"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16585973__IM-PRESS__20060609-STO-08848__MT.txt"}
{"text": ["Ftu\u0127 tas-seduta plenarja u punti ewlenin, 12-15 ta' \u0120unju - Strasburgu", "Istituzzjonijiet", "Fost il-kwistjonijiet li ser ji\u0121u diskussi matul din is-seduta plenarja hemm dawk relatati ma' l-immani\u0121jar ta' l-g\u0127arg\u0127ar, i\u017c-\u017cieda fil-vjolenza marbuta mar-razzismu u l-omofobija fl-Ewropa, mi\u017curi li jippromwovu t-tur\u017cimu u s-seba' programm ta' qafas tal-Komunita' g\u0127ar-ri\u010berka u l-i\u017cvilupp teknolo\u0121iku.", "Ser isir ukoll dibattitu dwar il-laqg\u0127a tal-Kunsill Ewropew li jmiss u l-futur ta' l-Ewropa.", "Il-President tal-PE \u0127abbar li ser issir seduta plenarja straordinarja fl-20 ta' \u0120unju.", "Seduta plenarja straordinarja fl-20 ta' \u0120unju", "Il-President tal-Parlament Ewropew Josep Borrell \u0127abbar li fuq talba ta' Wolfgang SCH\u00dcSSEL , li g\u0127andu l-kariga ta' President tal-Kunsill, il-Konferenza tal-Presidenti tal-Parlament Ewropew idde\u010bidiet li g\u0127andha ssir seduta plenarja straordinarja nhar it-Tlieta 20 ta' \u0120unju.", "Matul din is-seduta, il-President Sch\u00fcssel g\u0127andu jitkellem dwar ir-ri\u017cultati ta' l-a\u0127\u0127ar laqg\u0127a tal-Kunsill Ewropew (li g\u0127andha ssir fil-15 u s-16 ta' \u0120unju) u dwar ix-xog\u0127ol tal-Presidenza Awstrijaka dawn l-a\u0127\u0127ar sitt xhur.", "Is-seduta g\u0127andha tibda fil-\u0127dax ta' filg\u0127odu u tispi\u010b\u010ba fis-sieg\u0127a ta' wara nofsinhar.", "Nhar it-Tnejn ser issir mistoqsija orali mill-Kumitat g\u0127ad-Drittijiet tan-Nisa u l-Ugwaljanza bejn is-Sessi lill-Kummissjoni dwar il -prostituzzjoni sfurzata fil-kuntest tal-log\u0127ob tal-futbol tat-Tazza tad-Dinja 2006 .", "Wara ser ikunu diskussi xi ta' rapporti li t\u0127ejjew fi \u0127dan il-Kumitat g\u0127all-Ambjent.", "Ir-rapport im\u0127ejji minn Christa KLASS (EPP-ED, DE) huwa dwar il-proposta tal-Kummissjoni g\u0127al direttiva dwar il- protezzjoni ta' l-ilma ta' ta\u0127t l-art mit-tni\u0121\u0121is .", "Dak im\u0127ejji minn Richard SEEBER (EPP-ED, AT) huwa dwar l-evalwazzjoni u l-mmani\u0121\u0121jar ta' l-g\u0127arg\u0127ar , li jiffoka fuq l-aspett tal-prevenzjoni.", "Filg\u0127axija, il-grupp EPP-ED ser jag\u0127mel mistoqsija orali o\u0127ra lill-Kummissjoni, dwar il-mi\u017curi li jippromwovu t-turi\u017cmu .", "L-ewwel dibattitu li ser isir nhar it-Tlieta huwa dwar ir-ri\u010berka u l-i\u017cvilupp teknolo\u0121iku.", "Il-Membri ser jiddiskutu \u017cew\u0121 rapporti im\u0127ejjin minn Jerzy BUZEK (EPP-ED, PL) dwar is-seba' programm ta' qafas tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni (mill-2007 sa l-2013), u dwar ir-ri\u010berka nukleari u attivitajiet ta' ta\u0127ri\u0121.", "Fost affarijiet o\u0127ra, ser ji\u0121u vvutati r-rapport im\u0127ejji minn Stephen HUGHES (PES, UK) dwar il- protezzjoni tal-\u0127addiema minn korrimenti li jirri\u017cultaw mil-labar tas-siringi u r-ri\u017coluzzjoni dwar is- sitwazzjoni tal-pri\u0121unieri fil-Guantanamo, li kienu \u0121ew posposti mis-seduta plenarja li g\u0127addiet.", "Wara nofs in-nhar ser isir dibattitu dwar l-istat ta' t\u0127ejjija u l-ippjanar tar-rispons fil-Komunita' Ewropea g\u0127al kontra l-influwenza pandemika - rapport im\u0127ejji minn Adamos ADAMOU (GUE/NGL, CY).", "Ser issir ukoll stqarrija mill-Kummissjoni u mill-Kunsill dwar id- drittijiet tal-bniedem fit-Tune\u017cija .", "Filg\u0127axija ser ji\u0121u diskussi xi rapporti m\u0127ejja fi \u0127dan il-Kumitat g\u0127al-Libertajiet \u010aivili.", "Ir-rapport ta' konsultazzjoni im\u0127ejji minn Martine ROURE (PES, FR) huwa dwar il- \u0127arsien ta' data personali w\u017cata fi \u0127dan il-kooperazzjoni \u0121udizzjarja u tal-pulizija fil-qasam kriminali.", "Dak im\u0127ejji minn Ioannis VARVITSIOTIS (EVP-ED, EL) huwa dwar l-inizjattiva tar-Repubblika ta' l-Awstrija, tar-Repubblika tal-Finlandja u tar-Renju ta' l-I\u017cvezja biex jit\u0127affef il-pro\u010bess li bih persuni kundannati ji\u0121u trasferiti biex jiskontaw il-bqija tas-sentenza tag\u0127hom fi Stat partikolari li b'xi mod g\u0127andhom rabtiet mieg\u0127u.", "Id-dibattitu ta' l-Erbg\u0127a filg\u0127odu ser ikun dwar il-preparazzjoni tal- laqg\u0127a tal-Kunsill Ewropew li jmiss, li ser issir fi Brussell, il-15 u s-16 ta' \u0120unju.", "Barra minn hekk, il-Kumitat g\u0127all-Affarijiet Kostituzzjonali ser jag\u0127mel mistoqsija orali lill-Kummissjoni dwar il-passi li g\u0127andhom jittie\u0127du fir-rigward tal- perjodu ta' riflessjoni .", "Wara nofsinhar, il-Kunsill u l-Kummissjoni ser jag\u0127mlu stqarrija dwar i\u017c-\u017cieda fil-vjolenza marbuta mar-razzismu u l-omofobija fl-Ewropa .", "Filg\u0127axija ser ji\u0121i diskuss rapport im\u0127ejji minn Paolo COSTA (ALDE, IT), dwar it-twaqqif ta' regoli komuni fil-qasam tas-sigurta' ta' l-avjazzjoni \u010bivili, kif ukoll dak im\u0127ejji minn Se\u00e1n \u00d3 NEACHTAIN (UEN, IE) dwar il-problemi li jiltaqg\u0127u mag\u0127hom is-sajjieda ta' qrib il-kosta.", "Il-\u0126amis filg\u0127odu ser ji\u0121i diskuss rapport im\u0127ejji minn Herbert B\u00d6SCH (PES, AT) fi \u0127dan il-Kumitat g\u0127all-Kontroll tal-Ba\u0121it dwar il-\u0127arsien ta' l-interessi finanzjarji tal-Komunitajiet u l-\u0121lieda kontra l-frodi.", "Ser ji\u0121i wkoll ivvutat ir-rapport im\u0127ejji minn Werner LANGEN (EPP-ED, DE) dwar l-adozzjoni ta' l-ewro mis-Slovenja.", "20060608IPR08803 L-a\u0127\u0127ar ver\u017cjoni ta' l-A\u0121enda tas-seduta plenarja", "/omk/sipade3?PROG=AGENDA&REF=2006-06&QUERY=ALL-SIT&NAV=S&L=MT&LEVEL=0&SAME_LEVEL=1"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16586265__IM-PRESS__20060608-IPR-08803__MT.txt"}
{"text": ["Ir-ri\u010berka u l-i\u017cvilupp fil-perjodu 2007-2013", "Il-Membri tal-Parlament Ewropew iddiskutew il-\u0121ejjieni fil-qasam tar-ri\u010berka u l-i\u017cvilupp g\u0127all-perjodu 2007-2013.", "Nhar il-\u0126amis g\u0127andhom jivvutaw \u017cew\u0121 rapporti m\u0127ejjin minn Jerzy BUZEK (EPP-ED, PL).", "L-ewwel rapport huwa dwar is-seba' programm ta' qafas g\u0127ar-Ri\u010berka u l-I\u017cvilupp (FP7), li wasal fl-ewwel qari tal-pro\u010bedura ta' kode\u010bi\u017cjoni, waqt li t-tieni rapport huwa dwar ir-ri\u010berka fil-qasam nukleari, fi \u0127dan il-EURATOM.", "Id-dibattitu nfeta\u0127 mill-Kummissarju Janez POTOCNIK li qal li l-FP7 jag\u0127ti motivazzjoni kbira biex l-aqwa xjenzati fl-Ewropa jkunu jistg\u0127u ja\u0127dmu g\u0127all- benefi\u010b\u010bju ta' l-UE.", "Fl-istess \u0127in, qal li wie\u0127ed g\u0127andu jkun responsabbli u kawt, g\u0127aliex waqt li r-ri\u010berka toffri opportunitajiet kbar, din g\u0127andha ssir b'rispett lejn il-prin\u010bipji eti\u010bi ba\u017ci\u010bi ta' l-Istati Membri ta' l-Unjoni.", "Ir-rapporteur BUZEK ippre\u017centa t-test li g\u0127andu jkun ivvutat nhar il-\u0126amis.", "Huwa qal li l-ba\u0121it allokat juri li r-ri\u010berka hija l-linja li l-Ewropa trid issegwi sabiex til\u0127aq il-miri tag\u0127ha fi \u0127dan l-Istrate\u0121ija ta' Li\u017cbona g\u0127al ekonomija ibba\u017cata fuq l-g\u0127erf.", "Semma wkoll li l-FP7 g\u0127andu strumenti u prijoritajiet \u0121odda, b\u0127all-mobilita' u t-ta\u0127ri\u0121 tax-xjenzati fil-bidu tal-karriera tag\u0127hom, u sa\u0127aq dwar il-kun\u010bett ta' l-e\u010b\u010bellenza.", "G\u0127alhekk qal li hemm b\u017conn li jkun hemm iktar ta\u0127ri\u0121 ta' xjenzati sabiex jitnaqqas it-telf ta' l-a\u0127jar im\u0127u\u0127.", "Huwa sa\u0127aq ukoll dwar il-b\u017conn ta' iktar innovazzjoni, l-appo\u0121\u0121 lill-SMEs biex ikunu jistg\u0127u jipparte\u010bipaw iktar u sabiex jitqarrbu r-ri\u010berka u l-industrija.", "Ir-rapporteur qal ukoll li nstab kompromess dwar ir-ri\u010berka ta\u010b-\u010belloli embrijoni\u010bi ewlenin.", "Paul R\u00dcBIG (EPP-ED, AT), filwaqt li laqa' r-rapport f'isem il-Grupp, qal li l-g\u0127an huwa li ng\u0127ixu \u0127ajja twila u b'sa\u0127\u0127itna u g\u0127alhekk g\u0127andha ssir iktar \u0127idma fil-qasam tal-prevenzjoni tal-mard.", "Qal ukoll li huwa importanti li jittejbu l-kundizzjonijiet tax-xog\u0127ol.", "G\u0127alhekk hemm b\u017conn li l-Unjoni tmexxi politika li tippromwovi \u0127ajja a\u0127jar u dan jista' jsir permezz tar-ri\u010berka.", "Semma wkoll l-importanza ta' l-esportazzjoni kontra l-effetti negattivi tal-globalizzazzjoni.", "F'dan il-qasam, ir-ri\u010berka tg\u0127in biex l-Unjoni jkollha prodotti u servizzi e\u010b\u010bellenti. \"", "G\u0127alhekk irridu na\u0127dmu biex dan il- programm ikun ta' su\u010b\u010bess .\"", "Qal ukoll li dan g\u0127andu jibda kemm jista' jkun malajr is sena d-die\u0127la.", "Philippe BUSQUIN (PES, BE) qal li dan il-programm huwa importanti \u0127afna fi \u0127dan l-Istrate\u0121ija ta' Li\u017cbona g\u0127aliex jista' jkollu effet multiplikatur sostanzjali.", "Qal ukoll li mhux biss il-fondi huma importanti i\u017cda wkoll li jkun hemm attivitajiet ta' s\u0127ubija pubblika/privata.", "Huwa sa\u0127aq fuq il-b\u017conn tal-kwalita' biex jintag\u0127\u017clu l-a\u0127jar pro\u0121etti u li jkun hemm komunita' ta' ri\u010berkaturi.", "Semma wkoll il-fatt li fil-ba\u0121it hemm biss ftit flus iddedikati g\u0127al ri\u010berka dwar i\u010b-\u010belloli ewlenin u li fis-sitt programm ta' qafas g\u0127ar-ri\u010berka hemm l-aspetti eti\u010bi kollha li jippermettu ri\u010berka ta' dan it-tip fil-\u0121ejjieni.", "Tkellem ukoll dwar il-b\u017conn ta' armonizzazzjoni fil-qasam tas-sigurta'.", "Vittorio PRODI (ALDE, IT) tkellem dwar l-aspett politiku tal-programm.", "Huwa qal li r-ri\u010berka g\u0127andha tadatta ru\u0127ha g\u0127ad-dimensjoni Ewropea inkella l-Unjoni se tisparixxi mill-mappa politika u xjentifika tad-dinja.", "Huwa sostna wkoll li l-programm jintrodu\u010bi innovazzjonijiet importanti, kif ukoll pjattaformi teknolo\u0121i\u010bi g\u0127all-involviment wiesa ta' l-SMEs u ta' \u010bentri ta' ri\u010berka lokali.", "B'hekk g\u0127andu jin\u0127oloq klima favorevoli g\u0127all-i\u017cvilupp u g\u0127all-kompetittivita' fuq livell \u0121enerali.", "Tkellem ukoll dwar l-importanza tax-xjenza g\u0127all-benefi\u010b\u010bju tas-so\u010bjeta'.", "David HAMMERSTEIN MINTZ (Greens/EFA, ES) qal li l-FP7 jirrifletti l-opportunitajiet u n-nuqqasijiet ta' l-UE.", "Qal li l-Unjoni qieg\u0127da fi kri\u017ci g\u0127aliex tixtieq tag\u0127mel \u010bertu affarijiet i\u017cda mhix kapa\u010bi tasal g\u0127alihom, kemm fil-qasam tat-teknolo\u0121ija, kif ukoll fl-ekonomija.", "Huwa sostna li dan huwa min\u0127abba interessi nazzjonali u li l-FP7 huwa opportunita' biex l-Unjoni timxi 'l quddiem b'teknolo\u0121ija nadifa u bil-parte\u010bipazzjoni ta' l-SMEs u tar-ri\u010berkaturi \u017cg\u0127a\u017cag\u0127 g\u0127al futur sostenibbli.", "Tkellem ukoll dwar l-isfida ener\u0121etika attwali u qal li l-\u0127afna flus mog\u0127tija g\u0127all-ener\u0121ija nukleari hija problema politika ta' veru.", "Umberto GUIDONI (GUE/NGL, IT) qal li l-Ewropa tilfet okka\u017cjoni storika biex tibni so\u010bjeta' kif imsemmija fl-Istrate\u0121ija ta' Li\u017cbona, b'koe\u017cjoni so\u010bjali.", "Imbag\u0127ad semma \u010bertu elementi po\u017cittivi fil-Programm, b\u0127all-appo\u0121\u0121 lir-ri\u010berkaturi Ewropej.", "Sa\u0127aq dwar il-b\u017conn ta' rikonoxximent tax-xjenzati Ewropej biex ma jkunx telf ta' l-a\u0127jar im\u0127u\u0127.", "Dwar ir-ri\u010berka medika, qal li hemm b\u017conn ting\u0127ata iktar importanza lill-prevenzjoni u lis-sa\u0127\u0127a fuq il-post tax-xog\u0127ol.", "Qal li r-rapport juri bilan\u010b dwar l-etika fir-ri\u010berka medika u li hemm b\u017conn ting\u0127ata iktar attenzjoni lill-ener\u0121ija rinovabbli.", "Umberto PIRILLI (UEN, IT) qal li l-iskop kien li jin\u0127oloq spazju Ewropew g\u0127ar-ri\u010berka i\u017cda li hemm ir-riskju li dan l-g\u0127an ma jintla\u0127aqx min\u0127abba ri\u017corsi finanzjarji limitati.", "Tkellem ukoll dwar attivitajiet li jappo\u0121\u0121jaw it-ta\u0127ri\u0121 u l-i\u017cvilupp tal-karriera tar-ri\u010berkaturi.", "Qal li dawn g\u0127andu jkollhom id-dritt li jo\u0127olqu familja ming\u0127ajr ma jikkompromettu l-post tax-xog\u0127ol tag\u0127hom g\u0127aliex iktar ma jkun hemm ri\u010berkaturi, iktar ikunu jistg\u0127u jissalvagwardjaw ir-ri\u010berka Ewropeja.", "Gerard BATTEN (IND/DEM, UK) tkellem dwar ir-ri\u010berka nukleari u l-fatt li ftit snin o\u0127ra, l-Unjoni ser ikollha tiddependi minn provvisti ta' l-ener\u0121ija minn barra l-UE.", "Qal li l-ener\u0121ija li ti\u0121\u0121edded qatt m'hi se tkunu bi\u017c\u017cejjed biex tla\u0127\u0127aq mal-b\u017connijiet tal-pajji\u017ci industrijalizzati ta' l-Unjoni.", "Huwa qabel mar-rapporteur dwar il-pjan g\u0127as-sigurta' tal-provvista ta' ener\u0121ija li ma tag\u0127milx \u0127sara lill-ambjent.", "Pro\u010bedura: Kode\u010bi\u017cjoni (I) Dibattitu: 13.06.06", "20060608IPR08812 Rapport dwar is-seba' programm ta' qafas tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni (mill-2007 sa l-2013) Emendi Rapport dwar is-seba' programm ta' qafas tal-Komunit\u00e0 Ewropea ta' l-Ener\u0121ija Atomika (Euratom) g\u0127ar-ri\u010berka nukleari u l-attivitajiet ta' ta\u0127ri\u0121 (mill-2007 sa l-2011)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16586537__IM-PRESS__20060608-IPR-08812__MT.txt"}
{"text": ["Koordinazzjoni a\u0127jar g\u0127andha tnaqqas ir-riskju ta' g\u0127arg\u0127ar", "Il-MPE iridu iktar koordinazzjoni fil-qasam ta' l-immani\u0121\u0121jar ta' l-g\u0127arg\u0127ar", "Kwa\u017ci 80% tax-xmajjar Ewropej jaqsmu l-fruntieri ta' pajji\u017ci differenti, u l-linji tal-kosta huma komuni.", "Il-MPE g\u0127amlu sej\u0127a sabiex il-pajji\u017ci ta' l-UE jikkoordinaw l-attivitajiet tag\u0127hom ta' mmani\u0121jar u evalwazzjoni tar-riskju ta' l-g\u0127arg\u0127ar.", "Huma adottaw rapport li jg\u0127id li l-enfasi g\u0127andha tkun fuq il-prevenzjoni u fuq l-impatt ambjentali ta' l-g\u0127arg\u0127ar.", "G\u0127alhekk \u0127e\u0121\u0121ew l-Istati Membri biex jag\u0127mlu mapep ta' \u017coni f'riskju ta' g\u0127arg\u0127ar u ji\u017cviluppaw mi\u017curi spe\u010bifi\u010bi g\u0127al dawn i\u017c-\u017coni.", "Bejn l-1998 u l-2004, l-Ewropa kellha aktar minn 100 ka\u017c ta' g\u0127arg\u0127ar qawwi, li affettwaw djar privati, it-trasport u l-infrastruttura tas-servizzi pubbli\u010bi, l-intrapri\u017ci kummer\u010bjali u industrijali, u l-art agrikola.", "G\u0127alhekk, il-MPE adottaw rapport im\u0127ejji minn Richard SEEBER (EPP-ED, AT) dwar proposta tal-Kummissjoni fuq l-immani\u0121jar ta' l-g\u0127arg\u0127ar.", "Skond il-Membri, l-g\u0127an ta' din id-Direttiva g\u0127andu jkun li tistabbilixxi qafas \" g\u0127all-evalwazzjoni u g\u0127all-immani\u0121\u0121jar tar-riskji ta' l-g\u0127arg\u0127ar bil-g\u0127an li jitnaqqsu l-konsegwenzi negattivi g\u0127as-sa\u0127\u0127a tal-bniedem, g\u0127all-ambjent u g\u0127all-attivit\u00e0 ekonomika .\"", "Skond il-proposta tal-Kummissjoni, din id-direttiva g\u0127andha twassal g\u0127al \" mappa ta' l-g\u0127arg\u0127ar li jolqot lil dawk l-in\u0127awi kollha li huma f'riskju kbir, g\u0127all-koordinazzjoni fil-ba\u010bini tax-xmajjar li jinsabu f'iktar minn pajji\u017c wie\u0127ed, kif ukoll biex isiru pjani ta' mmani\u0121\u0121jar tar-riskju ta' l-g\u0127arg\u0127ar permezz ta' pro\u010bess b'parte\u010bipazzjoni wiesa' .\"", "Permezz ta' l-emendi li \u0121ew adottati, il-Membri qeg\u0127din jag\u0127tu \u0127afna importanza g\u0127all-prevenzjoni tar-riskju kif ukoll g\u0127all-kun\u010bett ta' l-evalwazzjoni preliminarja tar-rijsku ta' l-g\u0127arg\u0127ar.", "Barra minn hekk, il-Parlament enfasizza l-aspett tal-protezzjoni ta' l-ambjent f'ka\u017cijiet ta' g\u0127arg\u0127ar.", "B'mod partikolari qed jg\u0127idu li l-mapep ta' l-g\u0127arg\u0127ar, \" g\u0127andhom jiddeskrivu \u017c-\u017coni skond livelli differenti ta' riskju ta' g\u0127arg\u0127ar, inklu\u017c ir-riskju ta' tni\u0121\u0121is ambjentali b\u0127ala konsegwenza ta' l-g\u0127arg\u0127ar .\"", "G\u0127andhom ji\u0121u kkunsidrati wkoll kwistjonijiet o\u0127ra b\u0127ar-riskju g\u0127as-sa\u0127\u0127a tal-bniedem min\u0127abba l-kontaminazzjoni ta' l-ilma.", "Il-MPE insistew li d-direttiva tkun tirrispetta l-prin\u010bipju ta' sussidjarjeta'.", "G\u0127alhekk iridu li l-Istati Membri jikkoperaw ma' l-awtoritajiet lokali u re\u0121jonali fil-qasam tal-prevenzjoni tar-riskju: \" G\u0127andha tit\u0127alla flessibilita' konsiderevoli lil-livell lokali u lil dak re\u0121jonali, partikolarment dwar organizzazzjoni u responsabbilta' ta' l-awtoritajiet, il-pjanijiet ta' l-immani\u0121gjar ta' riskju u mapep tar-riskju, il-livell ta' protezzjoni u l-mi\u017curi u l-iskedi g\u0127all-kisba ta' l-objettivi stipulati .\"", "Il-pjanijiet ta' l-immani\u0121jar tar-riskju ta' l-g\u0127arg\u0127ar g\u0127andhom jinkludu wkoll evalwazzjoni tal-mi\u017curi ta' salvata\u0121\u0121 u rkupru.", "Barra minn hekk, il-MPE huma ta' l-opinjoni li l-immani\u0121\u0121jar ta' l-g\u0127arg\u0127ar g\u0127andu jo\u0127loq solidarjeta' u responsabbilta'.", "G\u0127alhekk, l-Istati Membri g\u0127andhom jqajmu kuxjenza u jinkura\u0121\u0121ixxu koperazzjoni kemm bejn il-partijiet interessati kif ukoll fl-in\u0127awi li m'humiex suxxettibbli, jew huma anqas suxxettibbli, g\u0127all-g\u0127arg\u0127ar.", "Dawn g\u0127andhom ukoll \" jinfurmaw u jinvolvu lill-pubbliku biex ji\u017cguraw livell g\u0127oli ta' preparazzjoni b\u0127ala parti mill-pjanijiet ta' l-immani\u0121\u0121jar tar-riskju ta' l-g\u0127arg\u0127ar sabiex inaqqsu kemm jista' jkun il-\u0127sara .\"", "Matul id-dibattitu li sar qabel il-votazzjoni, Simon BUSUTTIL (EPP-ED, MT) qal: \" L-g\u0127arg\u0127ar qed isir iktar u iktar komuni madwar l-Ewropa kollha u dan qed iwassal g\u0127al telf ekonomiku kbir u kultant sa\u0127ansitra telf ta' \u0127ajjiet.", "G\u0127alhekk din il-le\u0121i\u017clazzjoni se tkun importanti g\u0127aliex g\u0127andha tiffa\u010bilita l-koordinazzjoni ta' l-isforzi Ewropej biex jonqsu dawn l-okkorrenzi .", "Il-proposta ori\u0121inali kellha nuqqas g\u0127aliex kienet tirreferi biss g\u0127all-g\u0127arg\u0127ar mill-ba\u010bini ta' l-ixmajjar.", "B'hekk \u0127alliet barra g\u0127al kollox tipi o\u0127rajn ta' g\u0127arg\u0127ar, b\u0127al dak ikkaw\u017cat minn xita qawwija, i\u017cda mhux ne\u010bessarjament mix-xmajjar.", "G\u0127alhekk id-direttiva kien se jkollha ftit jew xejn rilevanza g\u0127al pajji\u017c b\u0127al tieg\u0127i, Malta, fejn g\u0127alkemm m'g\u0127andna ebda xmara, xorta jkollna g\u0127arg\u0127ar.", "L-g\u0127arg\u0127ar f'pajji\u017ci huwa komuni, i\u017cda jkun ikkaw\u017cat minn xita qawwija.", "Tant hu hekk li ftit tas-snin ilu, pajji\u017ci bbenefika minn appo\u0121\u0121 finanzjarju sostanzjali mill-Fond ta' Solidarjeta' ta' l-Unjoni Ewropea, wara li xita qawwija kkaw\u017cat g\u0127arg\u0127ar li g\u0127amel \u0127afna \u0127sara.", "Huwa importanti \u0127afna li kull meta ti\u0121i approvata li\u0121i \u0121dida fuq livell Ewropew, din tkun rilevanti u applikabbli fl-Istati Membri kollha, billi tikkunsidra dak li jikkon\u010bernahom u l-ispe\u010bifi\u010bitajiet tag\u0127hom.", "G\u0127alhekk jiena grat lejn ir-rapporteur u l-Kumitat g\u0127all-I\u017cvilupp Re\u0121jonali, li a\u010b\u010bettaw il-proposta tieg\u0127i li nwessg\u0127u d-definizzjoni ta' 'g\u0127arg\u0127ar' sabiex din tkun iktar komprensiva u biex ni\u017cguraw li l-g\u0127arg\u0127ar ikkaw\u017cat minn xita qawwija wkoll ikun inkorporat fl-iskop ta' din il-li\u0121i l-\u0121dida .\"", "Pro\u010bedura: Kode\u010bi\u017cjoni (I) Dibattitu: 12.06.06", "20060608IPR08811 L-evalwazzjoni u l-immani\u0121\u0121jar ta' l-g\u0127arg\u0127ar"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16586989__IM-PRESS__20060608-IPR-08811__MT.txt"}
{"text": ["Il-MPE jadottaw ri\u017coluzzjoni dwar is-sitwazzjoni tal-pri\u0121unieri fil-Guantanamo", "Relazzjonijiet esterni", "Il-Membri tal-Parlament Ewropew adottaw ri\u017coluzzjoni dwar is-sitwazzjoni tal-pri\u0121unieri fil-Guantanamo.", "Waqt li fakkru li s-suwi\u010bidji li se\u0127\u0127ew ri\u010bentement fil-fa\u010bilitajiet ta' detenzjoni minn tliet pri\u0121unieri qed ikomplu jqajmu iktar t\u0127assib fuq skala internazzjonali, il-MPE qed jer\u0121g\u0127u jitolbu lill-Amministrazzjoni ta' l-Istati Uniti biex tag\u0127laq il-fa\u010bilita' g\u0127ad-detenzjoni fil-Bajja ta' Guantanamo.", "Il-Parlament insista dwar il-fatt li \" kull pri\u0121unier g\u0127andu ji\u0121i trattat skond il-li\u0121i umanitarja internazzjonali u jekk ji\u0121i m\u0127arrek, ji\u0121i \u0121\u0121udikat ming\u0127ajr dewmien f'seduta \u0121usta u pubblika minn qorti tal-\u0121ustizzja kompetenti, indipendenti u imparzjali jew minn tribunal internazzjonali .\"", "Barra minn hekk, l-awtoritajiet ta' l-Istati Uniti g\u0127andhom \" ji\u017cguraw li ma jintu\u017cawx l-hekk imsej\u0127a 'tekniki spe\u010bjali ta' interrogazzjoni', li huma ina\u010b\u010bettabbli, inklu\u017ci l-metodi li jinvolvu umiljazzjoni sesswali, il-' water boarding ' (teknika tas-sottomarin li tipprovoka sensazzjoni ta' g\u0127arqa), ix-' short shakling ' (l-u\u017cu ta' ktajjen qosra) u l-u\u017cu ta' klieb biex ti\u0121i pprovokata il-bi\u017ca' .\"", "Ir-ri\u017coluzzjoni tfakkar li dan l-a\u0127\u0127ar kien hemm rapporti ta' abbu\u017c fuq detenuti mi\u017cmuma mill-Istati Uniti, attentati ta' suwi\u010bidji minn detenuti u rewwixta fil-\u0127abs fil-Bajja ta' Guantanamo.", "Madankollu, l-Istati Uniti \u0127adu \" passi limitati biss biex jinvestigaw u fejn hemm evidenza, jikkastigaw il-persuni implikati .\"", "Mill-banda l-o\u0127ra, il-Membri mhumiex favur il-fatt li fil-Pentagon qed jidhru pjanijiet biex titne\u0127\u0127a linja mir-regolamenti dwar it-trattament tad-detenuti, li tipprojbixxi trattament umiljanti.", "Hemm ukoll pjanijiet li ti\u0121i m\u0127assra r-riferenza espli\u010bita g\u0127all-Konvenzjoni ta' \u0120inevra u g\u0127all-Konvenzjoni kontra t-torturi tal-\u0120nus Mag\u0127quda mill-ktieb tar-regoli dwar interrogazzjonijiet ta' l-armata ta' l-Istati Uniti.", "Ir-ri\u017coluzzjoni tkompli tg\u0127id li l-fatt li qed jinbena kamp \u0121did, \" li se jkollu t-tag\u0127mir l-aktar modern i\u017cda se jkun ming\u0127ajr twieqi, ma jindikax il-probabbilta' li dan il-kumpless se jing\u0127alaq f'qasir \u017cmien. \"", "G\u0127alhekk, l-awtoritajiet ta' l-Istati Uniti huma mitluba ji\u017cguraw li l-allegazzjonijiet kollha dwar torturi u trattament \u0127a\u017cin ie\u0127or li jinvolvu l-personal ta' l-Istati Uniti jkunu \" su\u0121\u0121etti g\u0127al investigazzjoni u pro\u010bess \u0121uridiku fil-pront, bir-reqqa u kredibbli .\"", "Skond il-Membri, titjib fil-kundizzjonijiet tad-detenzjoni tal-pri\u0121unieri ma jindirizza\u017c il-problema reali, li hija l-vjolazzjoni ta' l-istat ta' dritt, tal-li\u0121i internazzjonali u ta' l-istandards tad-drittijiet tal-bniedem.", "Fl-a\u0127\u0127ar, il-Parlament qieg\u0127ed \" jikkundanna kull forom ta' torturi u trattament \u0127a\u017cin u jer\u0121a jis\u0127aq fuq il-b\u017conn ta' konformita' mal-li\u0121i internazzjonali .\"", "Pro\u010bedura: Ri\u017coluzzjoni", "20060608IPR08814 Ri\u017coluzzjoni dwar is-sitwazzjoni tal-pri\u0121unieri fil-Guantanamo"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16587073__IM-PRESS__20060608-IPR-08814__MT.txt"}
{"text": ["Pospost il-vot dwar it-trasferiment tad-dejta personali fil-qafas tal-koperazzjoni \u0121udizzjarja u tal-pulizija", "\u0120ustizzja u Intern", "Il-Parlament Ewropew idde\u010bieda li jipposponi l-vot finali fuq rapport li japprova proposta g\u0127all-protezzjoni tad-dejta personali ta\u010b-\u010bittadini ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali.", "Huma dde\u010biedew li jistennew sakemm il-Kunsill jer\u0121a' jiltaqa' f'Lulja bit-tama li l-Presidenza Finlandi\u017ca tkun iktar lesta li tikkunsidra t-talbiet tal-Parlament.", "Il-Membri huma ta' l-opinjoni li permezz ta' din il-proposta, il-prin\u010bipji ta' l-UE dwar il-protezzjoni tad-dejta g\u0127andhom isiru iktar uniformi u iktar konsistenti.", "Il-proposta n\u0127ar\u0121et wara l-Parlament kien ilu \u017cmien twil jitlob g\u0127al \u010berti standards dwar il-protezzjoni tad-dejta.", "G\u0127alkemm il-vot finali kien pospost, il-Membri xorta vvutaw fuq is-60 emenda mressqa sabiex juru bi\u010b-\u010bar l-appo\u0121\u0121 tag\u0127hom g\u0127al po\u017cizzjoni tar-rapporteur Martine ROURE (PES, FR) u tal-Kumitat g\u0127al-Libertajiet \u010aivili.", "Il-MPE jridu japprovaw il-proposta tal-Kummissjoni biex il-protezzjoni legali ta' dejta personali tkun esti\u017ca g\u0127at-trasferiment ta' informazzjoni fil-qafas tal-koperazzjoni \u0121udizzjarja u tal-pulizija fi kwistjonijiet kriminali.", "Dan il-qasam ta' politika jiddependi direttament mill-Istati Membri u s'issa ma kienx jaqa' fl-ambitu ta' li\u0121ijiet komunitarji e\u017cistenti g\u0127all-protezzjoni tad-dejta.", "L-emendi tal-Parlament jillimitaw l-u\u017cu ta' u l-a\u010b\u010bess g\u0127al dejta personali g\u0127all-ka\u017cijiet fejn tassew ikun hemm b\u017conn u fejn is-sigurta' pubblika tkun mhedda.", "Il-Parlament Ewropew ilu jitlob g\u0127al normi ta' protezzjoni tad-dejta fil-kuntest tal-koperazzjoni \u0121udizzjarja u tal-pulizija sa mill-\u0127olqien tat-tielet pilastru ta' l-oqsma tal-politika ta' l-UE.", "Din il-kwistjoni saret i\u017cjed importanti issa li l-Qorti Ewropea tal-\u0120ustizzja idde\u010bidiet li tannulla ftehim e\u017cisteni bejn l-UE u l-gvern ta' l-Istati Uniti dwar it-trasferiment tad-dejta personali ta' passi\u0121\u0121ieri ta' l-ajru li jkunu sejrin l-Istati Uniti.", "Il-Membri jixtiequ li l-adozzjoni ta' dan l-abbozz ta' de\u010bi\u017cjoni tal-Kunsill issir malajr kemm jista' jkun g\u0127aliex g\u0127andha taffettwa ftehim \u0121ejjieni ma' l-Istati Uniti.", "Kriterji iktar stretti g\u0127al \u0121bir u l-a\u010b\u010bess g\u0127ad-dejta", "Fl-opinjoni tal-MPE, il-\u0121bir tad-dejta u l-a\u010b\u010bess g\u0127aliha minn gvernijiet nazzjonali jew awtoritajiet kompetenti g\u0127andu jkun limitat g\u0127al \" g\u0127anijiet spe\u010bifi\u010bi \", jekk ikun \" assolutament ne\u010bessarju \", skond il-prin\u010bipji ta' proporzjonalita' u ne\u010bessita' u \"g\u0127all-g\u0127an tal-prevenzjoni ta' theddid g\u0127as-sigurta' pubblika jew lil persuna \".", "Din id-dejta personali pprovduta lil Stat Membru tista' ti\u0121i trasferita ulterjorment lejn Stat Membru ie\u0127or \" unikament bil-kunsens minn qabel ta' l-awtorita' li tkun bag\u0127tet id-dejta personali jew li qeg\u0127ditha g\u0127ad-dispo\u017cizzjoni .\"", "Dejta sensittiva b\u0127al dejta bijometrika u profili DNA g\u0127andu jkollhom salvagwardji spe\u010bifi\u010bi addizzjonali sabiex ikun \u017cgurat li dawn huma akkurati.", "Il-livell ta' e\u017cattezza ta' din id-dejta jistg\u0127u ji\u0121u kontestati mill-persuna kon\u010bernata.", "Il-Membri jixtiequ wkoll li jkun hemm trattament differenti tad-dejta personali skond l-istat ta' dak li jkun.", "G\u0127alhekk, informazzjoni dwar \" persuni li mhumiex suspettati ma tistax ti\u0121i ppro\u010bessata \u0127lief g\u0127ar-ra\u0121unijiet li g\u0127alihom tkun in\u0121abret, g\u0127al perjodu ta' \u017cmien limitat, u bil-limitazzjonijiet adegwati rigward l-a\u010b\u010bess g\u0127aliha u t-trasferiment tag\u0127ha .\"", "Trasferiment lejn pajji\u017ci terzi", "Il-Membri kienu m\u0127assbin dwar il-fatt li pajji\u017ci terzi jistg\u0127u potenzjalment jitolbu a\u010b\u010bess g\u0127al dejta personali fi \u0127dan il-\u0121lieda kontra t-terrori\u017cmu u l-kriminalita' organizzata.", "G\u0127alhekk adottaw emenda li tipprojbixxi t-trasferiment ta' dejta lill-awtoritajiet kompetenti barra mill-UE \u0127lief jekk dan ikun \" previst fil-li\u0121i li b'mod \u010bar jobbligah jew jawtorizzah \" u fost affarijiet o\u0127ra, jekk l-Istati Membri jkunu jistg\u0127u ji\u017cguraw li jkun hemm livell xieraq ta' protezzjoni tad-dejta.", "L-unika e\u010b\u010bezzjoni hija fil-ka\u017c li dan ikun \" assolutament ne\u010bessarju biex ji\u0121u salvagwardati l-interessi essenzjali ta' Stat Membru jew g\u0127all-prevenzjoni ta' periklu serju imminenti li jhedded is-sigurta' pubblika jew persuna jew persuni partikolari .\"", "Il-Membri jixtiequ wkoll li \u010b-\u010bittadini jkollhom id-dritt li ji\u010b\u0127du l-e\u017cattezza ta' xi dejta personali u li ssir annotazzjoni tag\u0127ha.", "Barra minn hekk, g\u0127andu jkun hemm il-possibilita' li jsiru sanzjonijiet kriminali f'ka\u017c ta' reati li ji\u0121u kommessi intenzjonalment jew li jirri\u017cultaw minn negli\u0121enza gravi mill-awtoritajiet.", "Pro\u010bedura: Konsultazzjoni Dibattitu: 13.06.06", "20060614IPR09001 Protezzjoni ta' data personali (kooperazzjoni \u0121udizzjarja u tal-pulizija)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16588319__IM-PRESS__20060614-IPR-09001__MT.txt"}
{"text": ["Is-s\u0127ubija tar-Rumanija u l-Bulgarija ma' l-Unjoni Ewropea", "Kunsill Ewropew", "Il-MPE adottaw ri\u017coluzzjoni li permezz tag\u0127ha affermaw li l-objettiv komuni u dikjarat ta' l-UE huwa li s-s\u0127ubija tal-Bulgarija u r-Rumanija jse\u0127\u0127 fl-1 ta' Jannar 2007.", "Il-Parlament talab lill-Kunsill Ewropew biex waqt il-laqg\u0127a tal-15 u s-16 ta' \u0120unju, i\u017comm l-impenn tieg\u0127u g\u0127ad-d\u0127ul tal-Bulgarija u r-Rumanija fl-UE fl-1 ta' Jannar 2007 jekk dawn ikunu lesti.", "G\u0127alkemm hekk kif innutat il-Kummissjoni, sar titjib sinifikanti mill-Bulgarija u r-Rumanija, g\u0127ad hemm \" numru ta' oqsma limitati fejn il-progress g\u0127adu mhux kompletament sodisfa\u010benti \".", "G\u0127alhekk, il-Membri jridu li l-Bulgarija u r-Rumanija jie\u0127du passi immedjati sabiex itejbu dawn in-nuqqasijiet \u0127alli jkunu jistg\u0127u jissie\u0127bu ma' l-Unjoni fl-1 ta' Jannar 2007.", "Dan g\u0127andu jsir \" fuq il-kundizzjoni li jittie\u0127du l-mi\u017curi kollha me\u0127tie\u0121a sabiex ji\u0121u solvuti l-problemi li fadal \".", "Il-Parlament enfasizza wkoll il-b\u017conn li \u017c-\u017cew\u0121 pajji\u017ci jkomplu jsa\u0127\u0127u r-riforma fil-\u0121ustizzja li g\u0127addejja b\u0127alissa \" billi jkomplu jikkonsolidaw it-trasparenza, l-effi\u010bjenza u l-imparzjalita' tas-sistema \u0121udizzjarja \", u li juru aktar ri\u017cultati konkreti fil-\u0121lieda kontra l-korruzzjoni.", "G\u0127andha ting\u0127ata enfasi spe\u010bjali fuq il-\u0121lieda kontra t-traffikar tal-bnedmin u fil-ka\u017c tal-Bulgarija, fuq il-\u0121lieda kontra l-kriminalita' organizzata.", "Barra minn hekk, g\u0127andha tittejjeb serjament l-inklu\u017cjoni so\u010bjali tal-komunitajiet Roma.", "Skond il-Membri, il-gvernijiet tal-Bulgarija u tar-Rumanija g\u0127andhom ju\u017caw ix-xhur li fadal sabiex jipprodu\u010bu ri\u017cultati konkreti \u0127alli jil\u0127qu r-rekwi\u017citi me\u0127tie\u0121a g\u0127as-s\u0127ubija.", "Il-forzi politi\u010bi f'dawn il-pajji\u017ci g\u0127andhom jikkon\u010bentraw l-attivitajiet tag\u0127hom fuq li jissodisfaw il-kundizzjoniiet g\u0127as-s\u0127ubija u g\u0127andhom i\u017commu l-impenn politiku ne\u010bessarju sabiex jil\u0127qu dan l-objettiv.", "Id-de\u010bi\u017cjoni g\u0127as-s\u0127ubija ta' kull pajji\u017c g\u0127andha tittie\u0127ed fuq il-merti u l-kisbiet ta' dak il-pajji\u017c stess.", "Madankollu skond il-Membri, \" ikun mer\u0127ba bih jekk, fuq il-ba\u017ci tal-progress miksub sa issa mi\u017c-\u017cew\u0121 pajji\u017ci u mill-attivitajiet tag\u0127hom sabiex jiksbu aktar progress fil-ftit xhur li \u0121ejjin, il-Bulgarija u r-Rumanija jistg\u0127u jid\u0127lu fl-Unjoni Ewropea flimkien u fl-istess data. \"", "Fl-a\u0127\u0127ar il-Parlament talab lill-Kummissjoni biex tipprovdi lill-Bulgarija u lir-Rumanija bi gwida \u010bara dwar ir-ri\u017cultati li huma mistennija li jo\u0127or\u0121u mill-anali\u017ci tag\u0127ha.", "L-Istati Membri \u0121ew mitluba jag\u0127lqu l-pro\u010bess ta' ratifikazzjoni g\u0127as-s\u0127ubija tal-Bulgarija u r-Rumanija fil-\u0127in.", "Pro\u010bedura: Ri\u017coluzzjoni", "20060608IPR08816 Ri\u017coluzzjoni dwar is-s\u0127ubija tal-Bulgarija u r-Rumanija"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16588355__IM-PRESS__20060608-IPR-08816__MT.txt"}
{"text": ["Il-passi li jmiss g\u0127all-perjodu ta' riflessjoni dwar il-\u0121ejjieni ta' l-Ewropa", "Futur ta' l-Ewropa/Integrazzjoni Ewropea", "Il-Parlament Ewropew adotta ri\u017coluzzjoni dwar il-passi li jmiss g\u0127all-perjodu ta' riflessjoni dwar il-\u0121ejjieni ta' l-Ewropa.", "Permezz ta' din ir-ri\u017coluzzjoni, g\u0127amel sej\u0127a sabiex il-Kunsill Ewropew jo\u0127ro\u0121 proposta \u010bara dwar kif se jkomplu mexjin l-affarijiet rigward it-Trattat Kostituzzjonali sa mhux aktar tard mit-tieni nofs ta' l-2007.", "Il-Membri kkonfermaw li l-perjodu ta' riflessjoni g\u0127andu jkun esti\u017c sa nofs l-2007 sabiex jinstab ftehim qabel l-elezzjonijiet Ewropej li jmiss fis-sena 2009.", "Ir-ri\u017coluzzjoni, adottata b'347 vot favur, 212 kontra u 70 astensjoni, tfakkar li f'u\u0127ud mill-Istati Membri tnieda dibattitu effettiv dwar il-\u0121ejjieni ta' l-Unjoni Ewropea, li jinvolvi kemm parte\u010bipanti politi\u010bi kif ukoll \u010bittadini.", "Madankollu, g\u0127adu ma tnediex dibattitu s\u0127i\u0127 fl-Istati Membri kollha, spe\u010bjalment dawk li g\u0127adhom ma rratifikawx it-Trattat Kostituzzjonali.", "L-istituzzjonijiet ta' l-Unjoni Ewropea qed jikkontribwixxu g\u0127al dan id-dibattitu billi qed jorganizzaw fora pubbli\u010bi ta' diskussjoni, inklu\u017ci fora on-line , fil-postijiet tax-xog\u0127ol tag\u0127hom stess, kif ukoll f'postijiet mag\u0127\u017cula fl-Istati Membri.", "Bl-adozzjoni ta' din ir-ri\u017coluzzjoni, il-MPE ikkonfermaw l-impenn tag\u0127hom li tinstab soluzzjoni kostituzzjonali g\u0127all-Unjoni Ewropea sa l-2009.", "Huma g\u0127amlu sej\u0127a biex l-Istati Membri jelaboraw xenarji kredibbli dwar kif g\u0127andhom il-\u0127sieb li jmexxu il-pro\u010bedura ta' ratifika 'il quddiem, sa tmiem il-perjodu ta' riflessjoni.", "Il-Membri wissew kontra kontra kull tentattiv biex jisfaxxa l-kompromess globali li di\u0121a' nkiseb min\u0127abba li dan \" iqajjem dubji serji dwar il-pro\u0121ett politiku Ewropew u jo\u0127loq ir-riskju ta' Unjoni mdg\u0127ajfa u maqsuma .\"", "G\u0127alhekk, il-Parlament ikkonferma l-oppo\u017cizzjoni tieg\u0127u g\u0127all-idea li partijiet mill-pakkett ta' ftehima g\u0127all-kostituzzjoni jkunu implimentati bi\u010b\u010ba bi\u010b\u010ba.", "Re\u0121a' afferma wkoll \" l-oppo\u017cizzjoni tieg\u0127u g\u0127al \u0127olqien immedjat ta' gruppi tal-qalba ta' \u010berti Stati Membri b\u0127ala mezz biex ji\u0121i evitat il-pro\u010bess kostituzzjonali g\u0127all-Unjoni kollha kemm hi .\"", "Il-Kunsill Ewropew \u0121ie mistieden jitlob li jkun hemm impenji \u010bari ming\u0127and kull Stat Membru dwar kif huwa qieg\u0127ed jipproponi li \" jo\u0127loq u ji\u017cvol\u0121i dibattitu pubbliku miftu\u0127 u strutturat li jiffoka fuq il-mistoqsijiet ewlenin dwar il-futur ta' l-Ewropa matul il-perjodu ta' riflessjoni esti\u017c .\"", "Barra dan, g\u0127andu ji\u017cviluppa kalendarju politiku sabiex isir djalogu mar-rappre\u017centanti ta' Franza u ta' l-Olanda, fejn ir-referendum dwar it-Trattat Kostituzzjonali kellu ri\u017cultat negattiv.", "L-g\u0127an huwa li ji\u0121i esplorat jekk u ta\u0127t liema kundizzjonijiet ikun jidher possibbli g\u0127alihom li jissuktaw bil-pro\u010bedura tar-ratifika.", "Il-Kummissjoni \u0121iet im\u0127e\u0121\u0121a tippre\u017centa road-map biex tg\u0127in lill-Kunsill Ewropew fl-implimentazzjoni ta' dan il-kalendarju politiku.", "Il-Kummissjoni \u0121iet mitluba wkoll t\u0127ejji studju dwar l-ispejje\u017c li jirri\u017cultaw mill-fatt li t-Trattat Kostituzzjonali mhix se jid\u0127ol fis-se\u0127\u0127 fl-1 ta' Novembru 2006, kif kien ittamat ori\u0121inarjament.", "Fit-8 u d-9 ta' Mejju ta' din is-sena saret laqg\u0127a kon\u0121unta bejn Membri tal-Parlament Ewropew u tal-parlamenti nazzjonali ta' l-Istati Membri ta' l-Unjoni, li tat bidu g\u0127ad-dimensjoni interparlamentari tad-dibattitu dwar il-futur ta' l-Ewropa.", "Wara d-diskussjonijiet li saru, il-Parlament afferma l-impenn tieg\u0127u biex ikompli d-djalogu interparlamentari dwar il-pro\u010bess kostituzzjonali.", "Pro\u010bedura: Ri\u017coluzzjoni", "20060614IPR08992 Ri\u017coluzzjoni dwar il-passi li jmiss g\u0127all-perjodu ta' riflessjoni dwar il-\u0121ejjieni ta' l-Ewropa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16588379__IM-PRESS__20060614-IPR-08992__MT.txt"}
{"text": ["It-trasferiment ta' persuni kundannati bejn l-Istati Membri ta' l-UE", "\u0120ustizzja u Intern", "Il-MPE adottaw rapport im\u0127ejji minn Ioannis VARVITSIOTIS (EVP-ED, EL) dwar l-inizjattiva tar-Repubblika ta' l-Awstrija, tar-Repubblika tal-Finlandja u tar-Renju ta' l-I\u017cvezja biex jit\u0127affef il-pro\u010bess li bih persuni kundannati ji\u0121u trasferiti lejn Stat partikulari li b'xi mod dik il-persuna jkollha rabtiet mieg\u0127u, b\u0127al nazzjonalita' jew residenza legali.", "L-g\u0127an huwa li sse\u0127\u0127 l-aqwa rijabilitazzjoni so\u010bjali.", "Din il-proposta g\u0127al De\u010bi\u017cjoni ta' Qafas tal-Kunsill dwar l-ordni ta' infurzar Ewropea u t-trasferiment ta' persuni kundannati bejn l-Istati Membri ta' l-Unjoni Ewropea tag\u0127ti l-possibilita' ta' mekkani\u017cmu mg\u0127a\u0121\u0121el \" g\u0127ar-rikonoxximent u l-infurzar minn Stat Membru li dik il-persuna hija \u010bittadina tieg\u0127u, fejn hija residenta legali jew g\u0127andha rabtiet mill-qrib, ta' pieni li jinvolvu t-ti\u010b\u0127id tal-liberta' jew mi\u017curi ta' sigurta' li \u0121ew imposti fuq dik il-persuna minn qorti ta' Stat Membru ie\u0127or .\"", "Dan g\u0127andu jsir billi jin\u0127are\u0121 \u010bertifikat.", "Is-sentenza g\u0127andha tkun itwal minn 3 snin u wara t-trasferiment, il-persuna kundannata tkun g\u0127ad trid tiskonta talanqas perjodu ta' sitt xhur tal-piena.", "Ir-rikonoxximent tas-sentenza g\u0127andha tittie\u0127ed fi \u017cmien 30 \u0121urnata waqt li l-infurzar tag\u0127ha g\u0127andu jsir f'mhux iktar minn 60 \u0121urnata.", "Wa\u0127da mill-kwistjonijiet prin\u010bipali kienet dwar jekk il-kundannat g\u0127andux jag\u0127ti l-approvazzjoni tieg\u0127u g\u0127at-trasferiment.", "Skond il-Membri, il-persuna kkon\u010bernata dejjem g\u0127andu jkollha l-opportunita' li tag\u0127ti l-opinjoni tag\u0127ha dwar it-trasferiment, anke jekk il-kunsens tag\u0127ha jkunx me\u0127tie\u0121 biex titressaq l-ordni g\u0127at-trasferiment.", "Barra minn hekk, l-opinjoni tal-persuna kkon\u010bernata g\u0127andha titqies meta ji\u0121i de\u010bi\u017c jekk l-ordni g\u0127andhiex tin\u0127are\u0121 u f'liema Stat g\u0127andha titressaq.", "Il-MPE adottaw ukoll xi emendi li ji\u017cguraw li l-Istat Membru li jkun ser jir\u010bievi l-kundannat ikun jista' jirrifjuta t-trasferiment jekk ma ji\u0121ux sodisfatti r-rekwi\u017citi ne\u010bessarji.", "Huma qalu wkoll li kwalunkwe amnestija, ma\u0127fra jew revi\u017cjoni tista' ting\u0127ata mill-Istat li jkun ir\u010bieva l-persuna kundannata wara konsultazzjoni bejn i\u017c-\u017cew\u0121 Stati Membri.", "Fl-a\u0127\u0127ar, il-Parlament irid ukoll li l-vittmi tar-reat ji\u0121u infurmati li te\u017cisti applikazzjoni g\u0127ar-rikonoxximent u t-trasferiment ta' l-infurzar tal-piena lejn pajji\u017c ie\u0127or ta' l-UE.", "Ir-rapport kien adottat b'484 vot favur, 53 kontra u 9 astensjonijiet.", "Il-Kunsill qed jippjana li jadotta de\u010bi\u017cjoni dwar din il-kwistjoni matul il-Presidenza Finlandi\u017ca.", "In-negozjati bejn l-Istati Membri dwar fost affarijiet o\u0127ra, jekk hemmx b\u017conn li tintalab approvazzjoni g\u0127at-trasferiment mill-persuna kundannata, g\u0127adhom g\u0127addejjin.", "Id-de\u010bi\u017cjoni tal-Kunsill tirrikjedi l-unanimita'.", "Matul id-dibattitu li sar qabel il-vot, John ATTARD-MONTALTO qal: \" Skond il-Konvenzjoni tal-Kunsill ta' l-Ewropa dwar it-trasferiment ta' persuni kundannati, li \u0121iet iffirmata mill-Istati Membri kollha, persuni kundannati jistg\u0127u ji\u0121u trasferiti biex jiskontaw il-bqija tas-sentenza tag\u0127hom, ta\u0127t tliet kundizzjonijiet: lejn l-istat ta' nazzjonalita' tag\u0127hom, bl-approvazzjoni tag\u0127hom u b'dik ta' l-istati involuti.", "Din l-inizjattiva hija differenti g\u0127aliex tipprovdi mekkani\u017cmu mg\u0127a\u0121\u0121el g\u0127ar-rikonoxximent u l-infurzar minn Stat Membru ta' sentenza li tinvolvi d-deprivazzjoni tal-liberta' jew mi\u017curi ta' sigurta' imposti fuq dik il-persuna minn qorti ta' Stat Membru ie\u0127or.", "Skond it-test, il-persuna g\u0127andu jkollha n-nazzjonalita' ta' dak l-Istat Membru, tkun residenta legali hemmhekk jew ikollha rabtiet mill-qrib mieg\u0127u.", "Hemm b\u017conn ta' tip ta' kjarifika, u l-kriterji g\u0127andhom isiru iktar pre\u010bi\u017ci g\u0127aliex, ta' l-inqas hekk kif mitkub fit-test, mhux dejjem hemm distinzjoni \u010bara bejn persuni bin-nazzjonalita', residenza legali u rabtiet mill-qrib.", "Hemm b\u017conn ukoll li tkun i\u010b\u010barata t-tifsira ta' 'rabtiet mill-qrib'.", "Biex nikkonkludi, nixtieq nirreferi g\u0127al xenarju fejn it-trasferiment ta' persuna kundannata g\u0127andu jkun irrakkomandat g\u0127al ra\u0121unijiet umanitarji, relatati mal-familja tal-persuna.", "Ri\u010bentement \u0121ejt mistoqsi nevalwa l-possibilta' li Abdelbaset Ali Mohmed al-Megrahi, li qed jiskonta sentenza fl-Iskozja min\u0127abba t-tra\u0121edja ta' Lockerbie, jiskonta l-bqija tas-sentenza f'Malta.", "Madankollu, f'dan il-ka\u017c, dan ikun possibbli biss jekk il-kriterji jkunu distini u jekk il-kun\u010bett ta' 'rabtiet mill-qrib' ikun interpretat b'mod wiesa' .\"", "Pro\u010bedura: Konsultazzjoni Dibattitu: 13.06.06", "20060609IPR08836 Ordni ta' nfurzar Ewropew u t-trasferiment ta' persuni li ng\u0127ataw sentenza"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16588537__IM-PRESS__20060609-IPR-08836__MT.txt"}
{"text": ["Strate\u0121ija kontra d-diskriminazzjoni u g\u0127al opportunitajiet ugwali g\u0127al kul\u0127add", "\u0120ustizzja u Intern", "Il-MPE adottaw rapport im\u0127ejji minn Tatjana \u017dDANOKA (Greens/EFA, LV) dwar strate\u0121ija kontra d-diskriminazzjoni u g\u0127al opportunitajiet ugwali g\u0127al kul\u0127add.", "Skond il-Membri, hemm b\u017conn li l-\u0121lieda kontra d-diskriminazzjoni tkun ibba\u017cata fuq l-edukazzjoni, il-promozzjoni ta' l-a\u0127jar prattika u kampanji mmirati g\u0127all-pubbliku \u0121enerali u dawk l-oqsma u s-setturi fejn hemm diskriminazzjoni.", "Ir-rapport adottat jenfasizza l-fatt li l-\u0121lieda kontra d-diskriminazzjoni g\u0127andha tkun ibba\u017cata fuq l-g\u0127arfien ta' l-impatt so\u010bjali u ekonomiku tal-fenomenu.", "Il-MPE g\u0127amlu sej\u0127a sabiex l-Istati Membri jinvolvu l-NGOs mill-qrib fil-politika tag\u0127hom kontra d-diskriminazzjoni sabiex dawn, flimkien mal-livelli kollha tal-gvern, inklu\u017ci l-livelli lokali u re\u0121jonali, ikunu jistg\u0127u jg\u0127addu dan l-g\u0127arfien.", "Ir-rapport jis\u0127aq dwar l-importanza li ji\u0121u adottati mi\u017curi po\u017cittivi favur \u010berti gruppi fis-so\u010bjeta' partikolarment \u017cvanta\u0121\u0121jati jew ta' dawk li huma m\u010ba\u0127\u0127da mid-drittijiet tag\u0127hom sabiex dawn ikunu jistg\u0127u \" jintegraw u ikollhom sehem effettiv fil-\u0127ajja fis-so\u010bjeta', b'mod li jkunu jistg\u0127u jinfluenzaw id-de\u010bi\u017cjonijiet li jikkon\u010bernawhom. \"", "Madankollu, skond il-Parlament, huwa essenzjali li ji\u0121i enfasizzat li azzjoni po\u017cittiva ma tfissirx diskriminazzjoni po\u017cittiva.", "Ir-rapport jag\u0127ti e\u017cempji konkreti ta' azzjoni po\u017cittiva, li jinkludu, pere\u017cempju: ir-revi\u017cjoni u l-a\u0121\u0121ornar tal-politika u l-prattika tar-rekluta\u0121\u0121 biex ji\u0121u identifikati u mne\u0127\u0127ija dawk li jwasslu g\u0127al diskriminazzjoni; it-te\u0127id ta' passi biex l-opportunitajiet li jkunu je\u017cistu jin\u0121iebu g\u0127all-attenzjoni ta' gruppi \u017cvanta\u0121\u0121ati; l-iffissar ta' objettivi biex titjieb ir-rappre\u017centazzjoni ta' gruppi \u017cvanta\u0121\u0121ati fost il-\u0127addiema; jew il-forniment ta' assistenza biex gruppi \u017cvanta\u0121\u0121ati ji\u0121u mg\u0127ejjuna jipparte\u010bipaw fis-so\u010bjeta' kollha kemm hi.", "Punt ie\u0127or imqajjem fir-rapport huwa dwar id-diskriminazzjoni kontra koppji ta' l-istess sess.", "Il-Membri \u0127e\u0121\u0121ew lill-Kummissjoni biex tressaq proposti biex ti\u0121i projbita \" id-diskriminazzjoni li jbatu fil-\u0127ajja tag\u0127hom ta' kuljum koppji ta' l-istess sess - kemm jekk mi\u017c\u017cew\u0121a jew kif ukoll jekk f'partnership re\u0121istrat \".", "Dan g\u0127andu jkun il-ka\u017c b'mod partikolari meta dawn je\u017cer\u010bitaw id-dritt g\u0127al moviment \u0127ieles im\u0127addan fil-li\u0121i ta' l-UE.", "Huma jridu wkoll li f'dan il-qasam ji\u0121i applikat il-prin\u010bipju ta' rikonoxximent re\u010biproku.", "Barra minn hekk, il-Membri sa\u0127qu wkoll dwar il-fatt li l-Istati Membri m'humiex mi\u017cmuma milli jie\u0127du mi\u017curi fl-interess ta' gruppi partikolari o\u0127ra li jinsabu f'riskju kbir ta' emar\u0121inazzjoni so\u010bjali, \" b\u0127al m'huma individwi g\u0127addejjin mill-pro\u010bess ta' rkuprar mid-dipendenza fuq sustanzi stupefa\u010benti, dawk li rkupraw mid-dipendenza li kellhom u dawk li kienu l-\u0127abs - individwi li g\u0127addejjin mill-pro\u010bess ta' riintegrazzjoni so\u010bjali .\"", "Il-MPE laqg\u0127u l-inizzjattiva tal-Kummissjoni biex titnieda Sena Ewropea g\u0127all-Opportunitajiet Indaqs fl-2007 u jittamaw li din tg\u0127in tqajjem kuxjenza dwar id-diversi forom ta' diskriminazzjoni u ta' diskriminazzjoni multipla.", "Mill-banda l-o\u0127ra, huma jiddeploraw il-fatt li l-Karta tad-Drittijiet Fundamentali g\u0127adha ma saritx torbot legalment, u jridu li din is-sitwazzjoni ti\u0121i rran\u0121ata.", "Il-Parlament stieden lill-Kunsill biex jadotta l-proposta tal-Kummissjoni dwar il-\u0121lieda kontra r-razzi\u017cmu u l-ksenofobija, li g\u0127andha \" tindirizza espli\u010bitament lill-omofobija, l-anti-semiti\u017cmu, l-i\u017clamofobija, u tipi o\u0127ra ta' stmellija jew mibeg\u0127da msejsa fuq l-etni\u010bita', ir-razza, l-orjentazzjoni sesswali, ir-reli\u0121jon jew ra\u0121unijiet irrazzjonali o\u0127ra .\"", "Din il-proposta hija intenzjonata biex il-vjolenza razzista u ksenofoba ti\u0121i kwalifikata b\u0127ala infrazzjoni penali u g\u0127alhekk ikun jista' jkun hemm sanzjonijiet g\u0127al din it-tip ta' vjolenza.", "Pro\u010bedura: Inizjattiva Dibattitu: 13.06.06", "20060609IPR08832 Strate\u0121ija g\u0127an-non-diskriminazzjoni u g\u0127al opportunitajiet ugwali g\u0127al kul\u0127add"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16589301__IM-PRESS__20060609-IPR-08832__MT.txt"}
{"text": ["Il-MPE japprovaw programm ta' \u20ac50 biljun g\u0127ar-ri\u010berka u l-i\u017cvilupp", "Iktar fondi g\u0127ar-ri\u010berka", "L-UE trid talloka parti ikbar mill-ba\u0121it tag\u0127ha g\u0127all-qasam tar-ri\u010berka u l-i\u017cvilupp.", "Il-MPE adottaw rapport dwar is-Seba' Programm ta' Qafas g\u0127ar-Ri\u010berka u l-I\u017cvilupp u g\u0127alkemm u\u0127ud kienu jippreferu kieku \u0121ew allokati iktar fondi, il-Parlament approva ba\u0121it ta' iktar minn \u20ac50 biljun g\u0127all-perjodu 2007-2013.", "Dan l-ammont jirrappre\u017centa \u017cieda sostanzjali meta kkomparat mal-programm ta' qabel.", "Il-PE stabilixxa wkoll kriterji g\u0127all-finanzjament ta' ri\u010berka li tu\u017ca \u010belloli embrijoni\u010bi ewlenin.", "Il-Parlament Ewropew adotta \u017cew\u0121 rapporti m\u0127ejjin minn Jerzy BUZEK (EPP-ED, PL).", "L-ewwel rapport huwa dwar is-seba' programm ta' qafas g\u0127ar-Ri\u010berka u l-I\u017cvilupp (FP7), li wasal fl-ewwel qari tal-pro\u010bedura ta' kode\u010bi\u017cjoni, waqt li t-tieni rapport huwa dwar ir-ri\u010berka fil-qasam nukleari, fi \u0127dan il-EURATOM.", "Is-Seba' Programm ta' Qafas g\u0127ar-Ri\u010berka u l-I\u017cvilupp", "Il-Parlament laqa' b'mod \u0121enerali, il-proposta tal-Kummissjoni dwar il-\u0121ejjieni tar-ri\u010berka u l-i\u017cvilupp Ewropew fil-perjodu 2007-2013.", "Il-Membri qablu ma' l-istruttura \u0121enerali tas-Seba' Programm ta' Qafas (FP7) li g\u0127andu jkun mag\u0127mul minn erba' programmi spe\u010bifi\u010bi (Koperazzjoni, Ideat, Nies, Kapa\u010bitajiet) li jkopru oqsma temati\u010bi varji.", "Il-ba\u0121it", "Il-Parlament adotta emenda sabiex il-ba\u0121it tal-Programm ikun jikkonforma mal-ftehim dwar il-Perspettivi Finanzjarji.", "G\u0127alhekk, minflok il-72,726 miljun ewro proposti mill-Kummissjoni, il-Programm ser ikollu ba\u0121t ta' \u20ac50,521 miljun fuq tul ta' seba' snin.", "Din hija \u017cieda sostanzjali fil-ba\u0121it meta kkomparat mas-Sitt Programm ta' Qafas (2000-2006), li kellu ba\u0121ita ta' \u20ac16,279.", "Barra minn hekk, il-Membri biddlu l-allokazzjoni ta' dawn il-fondi fost il-partijiet differenti tal-Programm.", "Kwistjonijiet eti\u010bi", "Ma\u0121\u0121oranza tal-Membri qablu mal-po\u017cizzjoni tal-Kumitat g\u0127all-Industrija, l-Ener\u0121ija u r-Ri\u010berka u adottaw emenda li tg\u0127id li r-ri\u010berka fuq l-u\u017cu ta\u010b-\u010belloli umani, kemm adulti u kemm embrijoni\u010bi, tista' tkun iffinanzjata, skond il-kontenut tal-proposta xjentifika u skond il-qafas legali ta' l-Istati Membri involuti (284 vot favur, 249 kontra, 32 astensjoni).", "Dwar l-u\u017cu ta\u010b-\u010belloli embrijoni\u010bi ewlenin umani, l-istituzzjonijiet, l-organizzazzjonijiet u r-ri\u010berkaturi g\u0127andhom ikunu su\u0121\u0121etti g\u0127al li\u010benzjar u kontrolli stretti skond il-qafas legali ta' l-Istati Membri involuti.", "Emenda o\u0127ra li kienet qed titlob biex l-iffinanzjar tar-ri\u010berka tkun limitata g\u0127al dawk il-linji ta' \u010belluli staminali embrijoni\u010bi ma\u0127luqa qabel il-31 ta' Di\u010bembru 2003, ma \u0121ietx adottata (255 vot favur, 274 kontra u 35 astensjoni).", "Kien hemm emenda o\u0127ra li wkoll ma \u0121ietx adottata dwar il-fatt li l-u\u017cu ta' embriji u ta' \u010belluli formattivi embrijoni\u010bi g\u0127al skopijiet ta' ri\u010berka xjentifika m'g\u0127andux ikun ffinanzjat ta\u0127t is-seba' Programm ta' Qafas (238 vot favur, 287 kontra u 40 astensjoni).", "Fl-istess \u0127in, skond il-Parlament, l-FP7 m'g\u0127andux jiffinanzja ri\u010berka immirata lejn cloning uman g\u0127al skopijiet ta' riproduzzjoni; ri\u010berka biex tibdel il-wirt \u0121enetiku tal-bniedem u li tista' tag\u0127mel il-bidliet ereditabbli; ri\u010berka ma\u0127suba biex to\u0127loq embrijoni tal-bniedem g\u0127all-iskop ewlieni ta' ri\u010berka jew bl-iskop li tipprokura stemmi \u010bellulari, inklu\u017c permezz ta' trasferiment ta' \u010belluli somati\u010bi nukleari.", "G\u0127ajnuna g\u0127all-SMEs, ir-ri\u010berkaturi \u017cg\u0127a\u017cag\u0127 u n-nisa", "Il-Membri jridu jinkora\u0121\u0121ixxu il-parte\u010bipazzjoni ta' intrapri\u017ci \u017cg\u0127ar u ta' daqs medju fl-FP7 u jsa\u0127\u0127u l-po\u017cizzjoni tar-ri\u010berkaturi \u017cg\u0127a\u017cag\u0127 u nisa fil-qasam tax-xjenza.", "G\u0127alhekk insistew li mill-inqas 15% tal-ba\u0121it tal-programm tal-Koperazzjoni ikunu allokatti lill-SMEs.", "Iridu ji\u017cguraw ukoll li l-SMEs ikollhom a\u010b\u010bess a\u0127jar g\u0127al g\u0127all-fondi li jing\u0127ataw minn qabel.", "Fil-ka\u017c li strumenti apposta g\u0127all-SMEs jitg\u0127abbew i\u017c\u017cejjed, il-Membri jridu li ssir revi\u017cjoni ta' l-istrumenti differenti ta' l-FP sabiex il-fondi ji\u0121u allokati g\u0127all-istrumenti li l-iktar huma mitluba.", "Il-Parlament introdu\u010ba wkoll mekkani\u017cmu \u0121did ta' \" vaw\u010bers ta' g\u0127arfien \" g\u0127all-SMEs sabiex ikunu jistg\u0127u jappo\u0121\u0121jaw it-tixrid ta' l-g\u0127arfien.", "Il-Parlament adotta wkoll emendi o\u0127rajn biex jinkora\u0121\u0121ixxi r-ri\u010berkaturi \u017cg\u0127a\u017cag\u0127 u jappo\u0121\u0121ja il-karriera xjentifika tag\u0127hom minn kmieni.", "Barra dan, introdu\u010ba wkoll mi\u017curi o\u0127rajn biex titnaqqas it-\" telf ta' l-a\u0127jar im\u0127u\u0127 \", b\u0127al per e\u017cempju g\u0127otjiet g\u0127ar-riintegrazzjoni.", "Il-Membri jridu wkoll li jsiru sforzi biex ji\u0121u nklu\u017ci iktar ri\u010berkaturi nisa fil-programmi.", "Awtonomija reali g\u0127all-Kunsill Ewropew g\u0127ar-Ri\u010berka", "Il-Membri laqg\u0127u l-proposta li jin\u0127oloq Kunsill Ewropew g\u0127ar-Ri\u010berka, strument \u0121did biex jappo\u0121\u0121ja \" ri\u010berka fuq il-fruntieri \", immexxija mir-ri\u010berkatur.", "Madankollu, jridu jkunu \u010berti li dan il-Kunsill ikun tassew awtonomu.", "G\u0127alhekk qed jissu\u0121\u0121erixxu li g\u0127all-ewwel dan jie\u0127u l-forma ta' A\u0121enzija E\u017cekuttiva u wara perjodu qasir ta' tran\u017cizzjoni, jsir struttura indipendenti.", "Il-Kummissjoni hija mitluba tressaq proposta lill-Parlament u lill-Kunsill fi \u0127dan il-pro\u010bedura ta' kode\u010bi\u017cjoni, sabiex dan il-Kunsill isir struttura permanenti u legalment indipendenti.", "Il-Kumitat qed isostni li sa l-2008 g\u0127andha issir anali\u017ci indipendenti ta' l-istrutturi u l-mekkani\u017cmi ta' dan il-Kunsill g\u0127ar-Ri\u010berka.", "Imbag\u0127ad dawn l-istrutturi u mekkani\u017cmi jkunu jistg\u0127u jinbidlu skond ir-ri\u017cultati ta' din l-anali\u017ci.", "Sabiex ma jkunx hemm wisq amministrazzjoni, il-MPE adottaw emenda sabiex l-ispejje\u017c amministrattivi u dawk relatati ma' l-istaff tal-Kunsill g\u0127ar-Ri\u010berka ma jkunux jammontaw g\u0127al iktar minn 3% tal-ba\u0121it annwali tieg\u0127u.", "Prijoritajiet ta' l-FP7", "Numru kbir ta' emendi g\u0127andhom x'jaqmsu mad-disa' oqsma temati\u010bi li huma definiti b'mod \u0121enerali fil-proposta tal-Kummissjoni.", "Il-Membri qablu ma' l-g\u0127a\u017cla ta' dawn l-oqsma i\u017cda jixtiequ jkabbru l-ambitu u ji\u010b\u010baraw id-definizzjonijiet tal-Kummissjoni.", "Iridu wkoll i\u017cidu numru ta' attivitajiet li jaqg\u0127u ta\u0127t kull qasam u li skond huma g\u0127andhom jir\u010bievu appo\u0121\u0121 mill-Komunita'.", "L-oqsma temati\u010bi tas-sa\u0127\u0127a u ta' l-ener\u0121ija huma prijorita' g\u0127all-Parlament.", "Dwar il-qasam ta' l-ener\u0121ija (li g\u0127alih il-Parlament irid jalloka \u20ac 2415 miljun), il-Membri jridu li bejn wie\u0127ed u ie\u0127or \u017cew\u0121 terzi mill-ba\u0121it g\u0127al din it-tema jmur g\u0127ar-ri\u010berka mwettqa skond it-tliet attivitajiet ta' ener\u0121ija li ti\u0121\u0121edded, u l-effi\u010bjenza u l-iffrankar ta' l-ener\u0121ija.", "Fl-a\u0127\u0127ar, il-Membri jixtiequ jifirdu it-tema \"Sigurta' u Spa\u017cju\", u g\u0127alhekk il-fondi mill-FP7 g\u0127andhom jitqassmu bejn dawn l-g\u0127axar oqsma temati\u010bi:", "- Is-Sa\u0127\u0127a;", "- L-Ikel, l-Agrikoltura u l-Bijoteknolo\u0121ija;", "- It-Teknolo\u0121iji ta' l-Informatika u l-Komunikazzjoni;", "- In-Nanoxjenzi, in-Nanoteknolo\u0121iji, il-Materjali u Teknolo\u0121iji \u0121odda tal-Produzzjoni;", "- L-Ener\u0121ija;", "- L-Ambjent (inklu\u017c it-Tibdil fil-Klima);", "- It-Trasport (inklu\u017ca l-Aeronawtika);", "- Ix-Xjenzi So\u010bjo-ekonomi\u010bi u l-Umanistika;", "- Is-Sigurta'", "- L-Ispazju", "Revi\u017cjoni", "Il-Parlament irid li ssir evalwazzjoni tal-Programm ta' Qafas b'mod kontinwu u sistematiku.", "Skond il-Membri, il-Kummissjoni g\u0127andha mhux biss tag\u0127mel evalwazzjoni fis-sena 2019, i\u017cda g\u0127andhom isiru \u017cew\u0121 evalwazzjonijiet interim, wie\u0127ed fl-2009 u ie\u0127or fl-2011.", "Dwar kwistjonijiet eti\u010bi, il-Membri jridu li r-revi\u017cjoni ta' l-oqsma tar-ri\u010berka g\u0127andha ssir fit-tieni fa\u017ci tal-FP7 fid-dawl tal-progress xjentifiku li jkun sar.", "Il-Programm ta' Qafas tal-EURATOM", "Il-Parlament adotta wkoll rapport ie\u0127or dwar is-Seba' Programm ta' Qafas tal-Komunita' Ewropea g\u0127all-Ener\u0121ika Atomika (EURATOM), g\u0127ar-ri\u010berka nukleari u attivitajiet ta' ta\u0127ri\u0121 g\u0127all-perjodu 2007-2011, b'457 vot favur, 97 kontra u 22 astensjoni.", "Waqt li l-Kummissjoni kienet ipproponiet li l-ba\u0121it \u0121enerali ta' dan il-programm ikun ta' \u20ac3092, dan se jkun ta' \u20ac2751 miljun.", "Pro\u010bedura: Kode\u010bi\u017cjoni (I) Dibattitu: 13.06.06 Vot: 15.06.06", "20060608IPR08813 \"Ir-ri\u010berka u l-i\u017cvilupp fil-perjodu 2007-2013\" Ir-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni (mill-2007 sa l-2013) Ir-ri\u010berka nukleari u l-attivitajiet ta' ta\u0127ri\u0121 (mill-2007 sa l-2011)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16589701__IM-PRESS__20060608-IPR-08813__MT.txt"}
{"text": ["L-interessi finanzjarji ta' l-UE u l-\u0121lieda kontra l-frodi", "Ba\u0121it", "B\u0127al kull sena, il-MPE adottaw rapport im\u0127ejji minn Herbert B\u00d6SCH (PES, AT) dwar il-\u0127arsien ta' l-interessi finanzjarji tal-Komunitajiet u l-\u0121lieda kontra l-frodi.", "Il-Membri enfsizzaw il-fatt li fis-sena 2004 \u0121ew irrappurtati irregolaritajiet u frodi li jammontaw g\u0127al total ta' \u20ac982.3 miljun mill-Istati Membri, fl-oqsma tar-ri\u017corsi proprji, ta' l-agrikoltura u tal-politika strutturali.", "Huma fakkru li g\u0127as-sena 2003, l-ammont irrappurtat kien ta' \u20ac922 miljun, waqt li g\u0127as-sena 2002, dan kien ta' \u20ac1.15 biljun.", "I\u010b-\u010bifri g\u0127all-2004 jistg\u0127u jinqasmu kif \u0121ej:", "Ri\u017corsi proprji: \u20ac205.7 miljun (g\u0127as-sena 2003: \u20ac269.9 miljun, g\u0127as-sena 2002: \u20ac341.9 miljun);", "Garanziji tal-Fond Ewropew ta' Orjentazzjoni u Garanzija Agrikola (EOAGF): \u20ac82.1 miljun (g\u0127as-sena 2003: \u20ac169.7 miljun, g\u0127as-sena 2002: \u20ac198.1 miljun);", "Mi\u017curi dwar il-politika strutturali: \u20ac694.5 miljun (g\u0127as-sena 2003: \u20ac482.2 miljun, g\u0127as-sena 2002: \u20ac614.1 miljun);", "Dwar il-politika strutturali, il-MPE qalu li fis-sena 2004 n-numru ta' irregolaritajiet re\u0121a' g\u0127ola sostanzjalment, u nnutaw fil-parti l-kbira tag\u0127hom l-irregolaritajiet irrappurtati kienu kkaw\u017cati minn \" mi\u017curi li ma twettqux kif xieraq kif ukoll minn azzjonijiet li jmorru kontra d-dispo\u017cizzjonijiet tat-Trattat KE .\"", "Madankollu, huma enfasizzaw il-fatt li \" varjazzjonijiet annwali ta' l-ammonti tal-\u0127sara rrappurtati m'g\u0127andhomx jing\u0127ataw importanza e\u017ca\u0121erata billi jistg\u0127u jiddependu minn bosta fatturi .\"", "It-tkabbir ta' l-UE", "Il-Membri wrew t\u0127assib dwar il-fatt li fil-qasam ta' l-g\u0127ajnuna ta' qabel l-ade\u017cjoni, il-Kummissjoni, f'90% tal-ka\u017ci rrappurtati, la kienet kapa\u010bi tivverifika n-natura ta' l-irregolaritajiet irrappurtati u lanqas l-ammonti di\u0121a rkuprati jew li jridu ji\u0121u rkuprati.", "Skond il-Kummissjoni, dan huwa ri\u017cultat ta' \" nuqqas ta' esperjenza tal-pajji\u017ci kon\u010bernati \".", "Il-\u0121lieda kontra l-kuntrabandu tas-sigaretti", "Ir-rapport adottat jg\u0127id li skond l-istimi ta' l-Istati Membri, fis-sena 2004 ntilfu madwar \u20ac418.5 miljun mir-ri\u017corsi proprji min\u0127abba l-kuntrabandu tas-sigaretti.", "Din is-somma hija d-doppju tas-somma tad-danni meta mqabbla mas-sena 2003 (madwar \u20ac200 miljun).", "Fl-2004 \u0121ew ikkonfiskati iktar minn 3.5 biljun sigarett mill-awtoritajiet kompetenti.", "Il-Membri sa\u0127qu dwar l-importanza tal-ftehim dwar il-\u0121lieda kontra l-kuntrabandu tas-sigaretti bejn il-Kummissjoni flimkien ma' w\u0127ud mill-Istati Membri u l-kumpanija tat-tabakk Philip Morris International (PMI).", "Malta wkoll iffirmat dan il-ftehim f'Lulju 2004.", "Madankollu l-Parlament m'huwiex kuntent bil-fatt li s'issa l-Kummissjoni ma kenitx f'kundizzjoni li tu\u017ca sew il-\u0127lasijiet li ng\u0127ataw mill-PMI permezz tal-Ftehim g\u0127al mi\u017curi fil-\u0121lieda kontra l-frodi, \" li jirrappre\u017centaw prijorita' biex ji\u0121u evitati l-kuntrabandu tas-sigaretti u l-piraterija tad-ditti \".", "Il-\u0121lieda kontra l-frodi fil-qasam tal-VAT", "Il-Parlament wera wkoll t\u0127assib dwar il-\u0127sara finanzjarja li tin\u0127oloq mill-hekk imsej\u0127a tran\u017cazzjonijiet \"karu\u017cel\".", "L-Istitut \u0120ermani\u017c g\u0127ar-Ri\u010berka Ekonomika kkalkula li t-telf fid-d\u0127ul nazzjonali mill-VAT g\u0127as-snin 2003 sa l-2005 jammonta g\u0127al bejn 17 u 18-il biljun ewro s-sena.", "Dan huwa ekwivalenti g\u0127al telfa mill-Istati Membri ta' madwar 10% tad-d\u0127ul mill-VAT kull sena.", "Ir-rapport jinnota li terz minn dan it-telf huwa attribwit lit-tran\u017cazzjonijiet \"karu\u017cel\" bejn il-fruntieri.", "Punt ie\u0127or li tqajjem huwa dwar ir-rinnovazzjoni tal-Binja Berlaymont tal-Kummisjoni.", "Il-Parlament m'huwiex sodisfatt bl-informazzjoni mhux \u010bara tal-Kummissjoni dwar din ir-rinnovazzjoni u qed jistaqsi jekk kienx hemm irregolaritajiet minn partijiet terzi.", "Barra dan, il-Membri jridu jkunu jafu x'mi\u017curi amministrattivi ttie\u0127du fi \u0127dan il-Kummissjoni fil-ka\u017c ta' irregolaritajiet.", "L-OLAF", "Dwar l-OLAF - l-uffi\u010b\u010bju Ewropew ta' kontra l-frodi, il-Membri nnutaw li fil-perjodu kopert mir-rapport, dan irre\u0121istra 720 ka\u017c \u0121did, u li b'kollox, sa l-a\u0127\u0127ar tal-perjodu kopert mir-rapport, kien hemm 195 ka\u017c li qed ji\u0121u e\u017caminati, 469 ka\u017c fejn bdew l-investigazzjonijiet u 655 ka\u017c li kienu je\u0127tie\u0121u mi\u017curi amministrattivi.", "Il-Parlament talab lill-OLAF biex fir-rapport ta' l-attivitajiet tieg\u0127u li jmiss jinfurmah dwar \" il-mi\u017curi amministrattivi, finanzjarji u penali adottati mill-Kummissjoni u mill-Istati Membri ibba\u017cati fuq l-investigazzjonijiet ta' l-OLAF .\"", "Il-MPE laqg\u0127u wkoll b'sodisfazzjon il-fatt li l-OLAF irnexxilu jqassar it-tul ta' \u017cmien me\u0127tie\u0121 g\u0127all-investigazzjonijiet, minn 30 xahar (fis-sena 2000) g\u0127al 23 xahar (fis-sena 2004).", "Matul id-dibattitu li sar qabel il-vot, Simon BUSUTTIL (EPP-ED, MT) tkellem f'isem il-Grupp tieg\u0127u.", "Huwa qal: \" Nixtieq nwassal il-messa\u0121\u0121 li issa li kkonfermajna lill-kap ta' l-OLAF fil-\u0127atra tieg\u0127u g\u0127andna n\u0127allu lil dan l-uffi\u010b\u010bju jag\u0127mel xog\u0127olu ming\u0127ajr ma nag\u0127mlulu bsaten fir-roti.", "L-OLAF huwa uffi\u010b\u010bju kru\u010bjali fil-\u0121lieda kontra l-frodi u g\u0127aldaqstant huwa importanti li n\u0127alluh ja\u0127dem b'serenita' u mhux ta\u0127t pressjoni u tensjoni kontinwa \u0121ejja minn-na\u0127a tag\u0127na.", "Je\u0127tie\u0121 illi nift\u0127u kapitlu \u0121did u n\u0127allu lill-OLAF ja\u0127dem.", "Imbag\u0127ad jekk l-OLAF ma jag\u0127tix ir-ri\u017cultati, allura ner\u0121g\u0127u nitkellmu.", "It-tieni punt: il-Kummissjoni g\u0127adha kif \u0127ar\u0121et proposti \u0121odda biex na\u0121\u0121ornaw ir-regolament li jwaqqaf l-OLAF.", "A\u0127na g\u0127andna interess kbir f'dan il-pro\u010bess u rridu naraw li dan it-tibdil iwassal g\u0127al uffi\u010b\u010bju ferm aktar b'sa\u0127\u0127tu, ferm aktar effi\u010bjenti u ferm aktar effika\u010bi f'xog\u0127olu.", "Dan jinkludi wkoll i\u017cda, l-indipendenza ta' l-OLAF.", "Il-grupp tag\u0127na jag\u0127ti importanza kbira lill-protezzjoni ta' l-interessi finanzjarji ta' l-Unjoni Ewropea g\u0127ar-ra\u0121uni sempli\u010bi li g\u0127andna nuru mpenn \u010bar li l-flus ta' min qed i\u0127allas it-taxxi mhux biss jintu\u017caw sew i\u017cda wkoll g\u0127andhom jidhru li qed jintu\u017caw sew.", "La l-UE qed tu\u017ca flus m\u0127allsa mit-taxpayers dan huwa l-obbligu tag\u0127na .\"", "Pro\u010bedura: Inizjattiva", "20060609IPR08842 Il-\u0127arsien ta' l-interessi finanzjarji tal-Komunitajiet u l-\u0121lieda kontra l-frodi - Rapport annwali 2004"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16589827__IM-PRESS__20060609-IPR-08842__MT.txt"}
{"text": ["I\u017c-\u017cieda fil-vjolenza razzista u omofobika fl-Ewropa", "\u0120ustizzja u Intern", "Il-MPE adottaw ri\u017coluzzjoni dwar il-fatt li ka\u017cijiet ri\u010benti f'diversi Stati Membri qed juru \u017cieda fil-vjolenza razzista u omofobika fl-Ewropa.", "Permezz ta' din ir-ri\u017coluzzjoni, il-Parlament ikkundanna \"bil-qawwa kull attakk razzist u ta' mibeg\u0127da\u2026 u jesprimi s-solidarjeta' tieg\u0127u mal-vittmi kollha ta' attakki ta' din ix-xorta u mal-familji tag\u0127hom.\"", "Ir-ri\u017coluzzjoni, li kienet adottata b'301 vot favur, 161 kontra u 102 astensjoni, tfakkar li ri\u010bentement, diversi Stati Membri esperjenzaw atti vjolenti jew qtil li kienu motivati minn mibeg\u0127da razzista, ksenofobika u anti-Semitika.", "Il-Membri ikkundannaw \" bil-qawwa kull attakk razzist u ta' mibeg\u0127da, u j\u0127e\u0121\u0121e\u0121 lill-awtoritajiet nazzjonali kollha biex jag\u0127mlu dak kollu li jistg\u0127u biex jikkastigaw lil dawk li huma responsabbli u ji\u0121\u0121ieldu l-klima ta' impunita' fir-rigward ta' dan l-attakki. \"", "Barra minn hekk, l-Istituzzjonijiet ta' l-Unjoni Ewropea, l-Istati Membri u l-partiti demokrati\u010bi Ewropej kollha ukoll g\u0127andhom jikkundannaw \" l-atti kollha ta' intolleranza u ta' in\u010bitazzjoni g\u0127al mibeg\u0127da razzjali, kif ukoll l-atti kollha ta' fastidju jew vjolenza razzista .\"", "Wara \u0127ames snin ta' negozjati, il-Kunsill g\u0127adu ma adottax il-proposta tal-Kummissjoni ta' l-2001 g\u0127al De\u010bi\u017cjoni ta' Qafas biex ji\u0121u mi\u0121\u0121ielda r-razzi\u017cmu u l-ksenofobija - strument siewi biex din tkun tista' tindirizza u tikkastiga lil dawk li jag\u0127mlu atti kriminali ta' mibeg\u0127da razzjali.", "G\u0127alhekk, ir-ri\u017coluzzjoni titlob li l-Kunsill jibda ja\u0127dem fuqha u jil\u0127aq ftehim b'mod ur\u0121enti sabiex id-De\u010bi\u017cjoni tkun tinkludi wkoll \" offi\u017ci omofobi\u010bi, anti-Semiti\u010bi, I\u017clamofobi\u010bi u offi\u017ci o\u0127ra motivati minn fobiji jew mibeg\u0127da bba\u017cati fuq l-etni\u010bita', ir-razza, l-orjentazzjoni sesswali, ir-reli\u0121jon u ba\u017cijiet irrazzjonali o\u0127ra .\"", "L-Istati Membri huma m\u0127e\u0121\u0121a jimplimentaw b'mod effettiv id-direttivi kontra d-diskriminazzjoni, filwaqt li l-Kummissjoni \u0121iet mitluba ttella' dawk l-Istati Membri li jonqsu milli jag\u0127mlu dan quddiem il-Qorti tal-\u0120ustizzja.", "Il-Kummissjoni \u0121iet ukoll mistiedna tkompli ti\u017cviluppa politika anti-diskriminatorja flimkien mal-politika emer\u0121enti tag\u0127ha dwar l-integrazzjoni.", "Ir-ri\u017coluzzjoni ti\u0121bed l-attenzjoni fuq il-fatt li diversi Stati Membri qed jesperjenzaw appo\u0121\u0121 dejjem akbar lejn partiti estremisti u gruppi b'a\u0121enda ksenofobika, razzista, anti-Semitika u omofobika.", "G\u0127alhekk hemm b\u017conn li ji\u0121u indirizzati r-ra\u0121unijiet ta' dan il-fenomenu, b\u0127all-mar\u0121inalizzazzjoni so\u010bjali, l-esklu\u017cjoni u l-qg\u0127ad.", "L-Istati Membri \u0121ew mitluba biex \" ta' l-inqas jikkunsidraw il-possibilita' li jirtiraw il-fondi pubbli\u010bi ta' partiti politi\u010bi li ma j\u0127arsux id-drittijiet tal-bniedem u l-libertajiet fundamentali, id-demokrazija u l-istat tad-dritt kif stipulati fil-Konvenzjoni Ewropea tad-Drittijiet tal-Bniedem u l-Karta Ewropea tal-Libertajiet Fundamentali. \"", "Il-Membri fakkru wkoll li l-edukazzjoni, b'mod spe\u010bjali fil-livell primarju, hija importanti \u0127afna biex ji\u0121u mi\u0121\u0121ielda l-attitudnijiet u l-pre\u0121udizzji razzisti aktar tard fil-\u0127ajja.", "G\u0127alhekk, l-Istati Membri g\u0127andhom ji\u0121u mitluba jag\u0127mlu kampanji u pro\u0121etti fil-livelli u fis-setturi kollha, b'mod partikulari fil-midja u fl-iskejjel, biex \" jippromwovu d-diversita' kulturali b\u0127ala forma ta' rikkezza u ta' dinami\u017cmu ekonomiku, l-ugwaljanza tas-sessi, il-\u0121lieda kontra d-diskriminazzjoni, it-tolleranza, id-djalogu u l-integrazzjoni .\"", "Dan jista' jsir, pere\u017cempju fil-kuntest tas-Snin Ewropej ta' l-Opportunitajiet Indaqs g\u0127all-Kul\u0127add (2007) u d-Djalogu Interkulturali (2008).", "Skond ir-ri\u017coluzzjoni kif adottata, \" ir-razzi\u017cmu, il-ksenofobija, l-anti-Semiti\u017cmu u l-omofobija u l-anti-\u017cingari\u017cmu huma motivati minn ra\u0121unijiet irrazzjonali u xi drabi huma marbuta ma' mar\u0121inalizzazzjoni u esklu\u017cjoni so\u010bjali, il-qg\u0127ad, kif ukoll ir-rifjut li d-diversita' fis-so\u010bjetajiet tag\u0127na ti\u0121i meqjusa b\u0127ala sors ta' rikkezza .\"", "Hans WINKLER qal f'isem il-Kunsill li hemm b\u017conn li l-UE tie\u0127u azzjoni kontra l-atti ta' vjolenza razzista b'mod ur\u0121enti.", "L-Unjoni Ewropea m'g\u0127andhiex sserra\u0127 biss fuq li tg\u0127addi mi\u017curi legali i\u017cda g\u0127andha ti\u017cgura li jkollha politika anti-diskriminatorja xierqa.", "Qal ukoll li jemmen li A\u0121enzija ta' l-UE g\u0127al \u0127arsien tad-drittijiet fundamentali g\u0127andha tkun ta' g\u0127ajnuna g\u0127all-ugwaljanza u kontra d-diskriminazzjoni u r-razzi\u017cmu.", "Vladim\u00edr \u0160PIDLA tkellem f'isem il-Kummissjoni u kkundanna kull forma ta' razzi\u017cmu u ksenofobija, kif ukoll il-vjolenza omofobika.", "Qal li dawn imorru kontra l- prin\u010bipji li l-Unjoni Ewropea hija mibnija fuqhom.", "Huwa enfasizza wkoll l-fatt li l-Kummissjoni hija konvinta li Unjoni Ewropea li temmen fis-solidarjeta' u fil-\u0121lieda kontra d-diskriminazzjoni g\u0127andha tkun ta' e\u017cempju u g\u0127andha tkun fuq quddiem nett fil-\u0121lieda kontra l-omofobija u l-ksenofobija.", "Patrick GAUBERT (EPP-ED, FR) qal li l-UE hija msejsa fuq Komunita' ta' valuri indivi\u017cibbli u universali, fuq il-liberta', l-ugwaljanza u s-solidarjeta'.", "Kompla jg\u0127id li \" kwa\u017ci kuljum nistg\u0127u naraw li l-\u0121lieda kontra l-intolleranza g\u0127adna 'l bog\u0127od milli irba\u0127nija.", "Irridu nfakkru lill-pubbliku li r-razzi\u017cmu mhuwiex tollerat fil-pajji\u017ci tag\u0127na, mhuwiex a\u010b\u010bettabli\u2026", "A\u0127na rridu nikkundannaw din l-im\u0121ieba, irridu nuru rieda politika .\"", "Kompla jg\u0127id li l-Grupp ma ffirmax il-mozzjoni g\u0127al ri\u017coluzzjoni kon\u0121unta g\u0127ax hija bba\u017cata fuq ideat li fallew.", "Qal ukoll li jiddispja\u010bieh li l-Parlament Ewropew m'g\u0127andhux le\u0127en wie\u0127ed dwar din il-kwistjoni.", "Martin SCHULZ (PES, DE) qal li l-fatt li g\u0127adna rridu nitkellmu fuq ir-ritorn tal-vjolenza kontra il-minoranzi huwa sinjal ta' allarm. \"", "X'wassal g\u0127at-tra\u0121edji tas-seklu li g\u0127adda fl-Ewropa?\u2026", "Il-mibeg\u0127da kontra l-minoranzi\u2026 kontra nies li mhumiex standardizzati\u2026 kontra persuni li setg\u0127u jkunu identifikati b\u0127ala g\u0127edewwa\u2026", "G\u0127alhekk bnejna Unjoni bba\u017cata fuq l-integrazzjoni. \"", "Qal ukoll li l-kritika minn na\u0127a tal-Grupp tieg\u0127u mhix kontra xi poplu partikolari g\u0127ax dan il-fenomenu qed ji\u0121ri fi Stati Membri differenti. \"", "Il-kritika tag\u0127na hija kontra l-istupidita' ta' dawk jxerrdu din il- mentalita' fl-Ewropa.", "Dawn m'humiex f'posthom hawn .\"", "Sophia IN'T VELD (ALDE, NL) innutat li l-mozzjoni g\u0127al ri\u017coluzzjoni fiha lista ta' vittmi min\u0127abba l-kulur tal-\u0121ilda jew min\u0127abba l-orjentazzjoni sesswali tag\u0127hom. \"", "F'dan is-seklu, dawn huma atti barbari\u2026", "Nilqa' l-manifestazzjonijiet tal-massa li rajna fl-Ewropa kollha favur it-tolleranza u l-ugwaljanza\u2026", "It-tolleranza, l-anti- diskriminazzjoni u l-ugwaljanza, mhumiex kwistjonijiet nazzjonali.", "L-UE hija komunita' ta' valuri iktar minn kull \u0127a\u0121a o\u0127ra\u2026", "G\u0127andha tkun ambizzju\u017ca bi\u017c\u017cejjed biex tipprote\u0121i d-drittijiet fundamentali .\"", "Jean LAMBERT (Greens/EFA, UK) qalet li b'dispja\u010bir, il-kliem tal-mozzjoni g\u0127al ri\u017coluzzjoni ma jinkludix kollox. \"", "Hemm b\u017conn li nkunu \u010bari li a\u0127na m'a\u0127niex lesti li nittoleraw dawn l-atti.", "In-nies fl-Ewropa g\u0127andhom id-dritt li jg\u0127ixu \u0127ielsa mill- vjolenza, li jg\u0127ixu fil-pa\u010bi\u2026 m'hemm l-ebda dubju dwar dan. \"", "Vittorio AGNOLETTO (GUE/NGL, IT) tkellem dwar il-Polonja u qal li meta gvern ta' Stat Membru ji\u010b\u0127ad id-drittijiet ta' persuna min\u0127abba l-orjentazzjoni sesswali tag\u0127ha, dan ikun \" inkompatibbli mal-prin\u010bipji ta' l-UE \".", "G\u0127alhekk insista li d-de\u010bi\u017cjoni qafas fuq ir-razzi\u017cmu tinkludi l-omofobija.", "Wojciech ROSZKOWSKI (UEN, PL) tkellem dwar il-mozzjoni g\u0127al ri\u017coluzzjoni u qal li fiha wisq kontradizzjoniet. \"", "Ma nistg\u0127ux inqieg\u0127du ir-razzim\u017cmu, l-omofobija, il-ksenofobija u l-i\u017clamofobija fuq l-istess livell\u2026", "Dawk kollha li jitkellmu fuq it-tolleranza g\u0127andhom l-ewwel i\u0127arsu lejn x'inhu ji\u0121ri f'pajji\u017chom .\"", "Bogdan P\u0118K (IND/DEM, PL) qal li dan id-dibattiu jista' jibda tendenza \u0121dida fil-\u0121lieda le\u0121ittima kontra r-razzi\u017cmu u l-persekuzzjoni tal-minoranzi. \"", "I\u017cda nipprotesta kontra l-paragrafu erbg\u0127a tar-ri\u017coluzzjoni li takku\u017ca il-pajji\u017c tieg\u0127i, il-Polonja.", "Din hija offi\u017ca li \u0121ejja mix-xellug. \"", "Pro\u010bedura: Ri\u017coluzzjoni", "20060608IPR08828 Ri\u017coluzzjoni dwar i\u017c-\u017cieda fil-vjolenza razzista u omofobika fl-Ewropa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16589887__IM-PRESS__20060608-IPR-08828__MT.txt"}
{"text": ["Il-Kumitati ikomplu xog\u0127olhom", "Istituzzjonijiet", "Is-su\u0121\u0121etti tal-Kumitati ivarjaw \u0127afna Wara s-sessjoni kostituttiva fi Strasburgu l-Membri rritornaw lejn Brussell g\u0127all-ewwel \u0121img\u0127a tal-Kumitati g\u0127al din il-le\u0121islatura.", "Il-\u0121img\u0127a l-o\u0127ra di\u0121\u00e0 eli\u0121ew il-kapijiet tag\u0127hom; il-bqija se jkomplu jwettqu dan illum.", "Sussegwentement il-kumitati ser jiffa\u010b\u010bjaw su\u0121\u0121etti li jkopru fost o\u0127rajn mill-ba\u0121it tal-UE sal-klima u programmi ta' navigazzjoni bis-satellita.", "Ir-responsabbiltajiet tal-kumitati permanenti", "Il-Parlament g\u0127andu aktar minn 20 kumitat permanenti u 2 sotto-kumitati li jkopru kwistjonijiet diversi, b\u0127all-affarijiet barranin u s-sajd, li ja\u0121ixxu b\u0127ala mutur g\u0127all-\"magna\" le\u0121i\u017clattiva tal-Parlament.", "Kull kumitat huwa mag\u0127mul minn bejn 24 u 76 MPE u jirrifletti l-bilan\u010b tal-gruppi politi\u010bi fi \u0127dan il-PE.", "Bejn is-seduti plenarji, il-kumitati jiltaqg\u0127u mar-rappre\u017centanti minn istituzzjonijiet u organizzazzjonijiet o\u0127ra u s-so\u010bjet\u00e0 \u010bivili.", "Ifasslu rapporti dwar, u jag\u0127mlu emendi g\u0127al, le\u0121i\u017clazzjoni proposta, li huma jkunu responsabbli g\u0127aliha flimkien mal-ministri.", "Jistg\u0127u jfasslu wkoll rapporti fuq inizjattiva tag\u0127hom stess.", "Il-kumitati jorganizzaw seduti pubbli\u010bi fuq firxa wiesg\u0127a ta' su\u0121\u0121etti li jaqg\u0127u fi \u0127dan ir-responsabbilt\u00e0 tag\u0127hom, b'kelliema minn diversi oqsma u esperjenzi.", "Matul is-seduta plenarja, il-kumitat \"Relatur\" responsabbli g\u0127at-tfassil ta' rapport jippre\u017centa l-po\u017cizzjoni tieg\u0127u u l-emendi lill-kamra s\u0127i\u0127a is-su\u0121\u0121ett ikun jista' ji\u0121i diskuss u jittie\u0127ed vot fuqu mill-MPE kollha.", "U g\u0127al ka\u017cijiet spe\u010bjali\u2026", "Il-Parlament jistabbilixxi wkoll u kumitati spe\u010bjali sabiex i\u0127arsu f'i\u017cjed dettall fi kwistjonijiet spe\u010bifi\u010bi jew sabiex jinvestigaw ksur allegat tal-li\u0121i Ewropea jew ta' l-applikazzjoni tag\u0127ha.", "Fl-a\u0127\u0127ar le\u0121islatura stabbilixxa \u017cew\u0121 kumitati spe\u010bjali, wie\u0127ed biex jinvestiga jekk il-pajji\u017ci Ewropej u s-CIA kkooperawx fi\u017c-\u017camma illegali u fit-trasport ta' pri\u0121unieri, it-tieni fuq il-kollass tal-kumpanija Ingli\u017ca E quitable Life Insurance .", "20060615STO09078 Lista ta' kumitati permanenti Agenda tal-P.E."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16591251__IM-PRESS__20060615-STO-09078__MT.txt"}
{"text": ["Il-MPE japprovaw l-azzjoni ta' Sch\u00fcssel favur it-trasparenza i\u017cda jridu iktar progress dwar il-kostituzzjoni", "Istituzzjonijiet", "Il-Presidenza Awstrijaka fet\u0127et il-laqg\u0127at tal-Kunsill g\u0127all-pubbliku", "Il-Gruppi Politi\u010bi tal-Parlament Ewropew fer\u0127u lill-Presidenza Awstrijka talli fet\u0127et il-laqg\u0127at tal-Kunsill g\u0127all-pubbliku u talli tejbet it-trasparenza fl-Unjoni Ewropea.", "Il-ma\u0121\u0121oranza tal-kelliema kienu kuntenti bil-fatt li ebda Stat Membru ma qajjem punti kontra s-sustanza tal-proposta g\u0127al kostituzzjoni g\u0127all-UE.", "I\u017cda \u0127afna qalu li kienu jippreferu konklu\u017cjonijiet iktar \u010bari dwar x'imiss li jsir wara 12-il xahar ta' riflessjoni u dwar kif i\u010b-\u010bittadini jistg\u0127u ji\u0121u involuti a\u0127jar.", "Matul seduta plenarja straordinarja, il-Kan\u010billier Wolfgang SCH\u00dcSSEL , li g\u0127andu l-kariga ta' President tal-Kunsill, tkellem dwar ir-ri\u017cultati ta' l-a\u0127\u0127ar laqg\u0127a tal-Kunsill Ewropew u dwar ix-xog\u0127ol tal-Presidenza Awstrijaka dawn l-a\u0127\u0127ar sitt xhur.", "Huwa qal li l-laqg\u0127a g\u0127olja tal-Kunsill Ewropew li saret fil-15 u s-16 ta' Mejju, uriet l-intenzjoni tal-Presidenza li tag\u0127ti \u0127ajja \u0121dida lill-Ewropa u li ssir \u0127idma fil-prattika g\u0127a\u010b-\u010bittadini ta' l-Unjoni Ewropea.", "Qal li l-motto tag\u0127hom kien \"Minn riflessjoni g\u0127al azzjoni\" - g\u0127alhekk l-Ewropa g\u0127andha tkun kemm Unjoni ta' pro\u0121etti u g\u0127andha ting\u0127ata wkoll \u0127ajja \u0121dida lid-dibattitu dwar il-kostituzzjoni.", "Sch\u00fcssel fakkar li matul il-laqg\u0127a \u0121ew diskussi \u010berti pro\u0121etti pratti\u010bi, b\u0127al dak dwar il-perspettivi finanzjarji, li kienu konklu\u017ci b'su\u010b\u010bess, u fakkar li b'hekk l-UE g\u0127andha pjan \u010bar g\u0127al finanzi tag\u0127ha sa l-2013.", "Tkellem ukoll dwar il-fatt li matul il-Presidenza Awstrijaka, intla\u0127aq ftehim fuq id-direttiva dwar is-Servizzi u dan juri li bl-g\u0127ajnuna tal-Parlament, jistg\u0127u jinstabu soluzzjonijiet flimkien ma' l-imsie\u0127ba so\u010bjali.", "Kwistjonijiet o\u0127rajn li tkellem dwarhom jinkludu l-protezzjoni ta\u010b-\u010bittadini Ewropej barra mill-Unjoni, it-tkabbir ta\u017c-\u017cona Schengen biex tinkludi l-Istati Membri l-\u0121odda, protezzjoni a\u0127jar g\u0127al min ikun qed jitlob kenn politiku, l-integrazzjoni u l-immigrazzjoni.", "Semma wkoll li wara l-\u0127idma tal-Presidenza Awstrijaka, \u0121ew ikkonfermati l-pjanijiet g\u0127al Istitut Ewropew g\u0127at-Teknolo\u0121ija, it-tkabbir ta\u017c-\u017cona ta' l-ewro li ser jibda bis-Slovenja, is-sigurta' tal-provvista ta' l-ener\u0121ija u qed ji\u0121i diskuss pjan ta' azzjoni dwar il-mard rari.", "Kompla jg\u0127id li ser jitniedu strate\u0121iji \u0121odda g\u0127al kontra l-qg\u0127ad fost i\u017c-\u017cg\u0127a\u017cag\u0127 u g\u0127all-ambjent.", "Dwar id-dibattitu kostituzzjonali, \u0127are\u0121 li l-perjodu ta' riflessjoni kellu jkun paw\u017ca iktar milli perjodu u li r-riflessjoni mhix bi\u017c\u017cejjed.", "Hemm b\u017conn ta' azzjoni sabiex ji\u0121u inklu\u017ci xi elementi \u0121odda fit-trattat kostituzzjonali.", "Madankollu sa\u0127aq dwar il-fatt li dawn l-elementi \u0121odda m'g\u0127andhomx ibiddlu s-sustanza tat-trattat g\u0127aliex l-Istati Membri kollha jaqblu fuqu, u li l-perjodu ta' riflessjoni g\u0127andu jieqaf sa l-a\u0127\u0127ar ta' l-2007.", "Qal ukoll li matul il-Presidenza \u0120ermani\u017ca fl-2008, g\u0127andu jo\u0127ro\u0121 dokument b'anali\u017ci u ideat dwar kif il-pro\u0121ett g\u0127andu jimxi 'l quddiem.", "Dwar it-tkabbir ta' l-UE, Sch\u00fcssel qal li l-Presidenza kkonfermat li r-Rumanija u l-Bulgarija g\u0127andhom jissie\u0127bu ma' l-UE fl-1 ta' Jannar 2007 sakemm dawn jissodisfaw il-kriterji kollha.", "Qal ukoll li dawn l-a\u0127\u0127ar sitt xhur bdew in-negozjati mal-Kroazja u t-Turkija u li l-FYROM \u0121iet a\u010b\u010betta b\u0127ala pajji\u017c applikant.", "Madankollu, il-Kummissjoni kienet mitluba tikkunsidra l-kwistjoni tal-kapa\u010bita' ta' assorbiment ta' l-Unjoni Ewropea qabel ma jkompli jsir i\u017cjed tkabbir.", "Kompla jitkellem dwar l-importanza ta' iktar trasparenza, ta' de\u010bi\u017cjonijiet me\u0127udin mill-Kunsill fil-pubbliku u ta' rwol iktar b'sa\u0127\u0127tu g\u0127all-Parlament Ewropew, u insista dwar il-fatt li r-revi\u017cjoni ta' l-Istrate\u0121ija ta' Li\u017cbona wasslet g\u0127al ri\u017cultati po\u017cittivi u li jekk l-Istati Membri jie\u0127du r-responsabbilta' ta' l-implementazzjoni tag\u0127ha, huwa tassew possibli li jintla\u0127qu l-miri ta' l-Istrate\u0121ija.", "Il-President tal-Parlament Ewropew Josep BORRELL irringrazzja lill-Presidenza Awstrijaka tax-xog\u0127ol tag\u0127ha u ta' l-ispirtu ta' koperazzjoni li wriet mal-Parlament Ewropew matul dawn l-a\u0127\u0127ar sitt xhur.", "Il-President tal-Kummissjoni Jos\u00e9 Manuel BARROSO qal li din l-a\u0127\u0127ar laqg\u0127a tal-Kunsill Ewropew ikkonfermat li l-Ewropa tassew qed timxi 'l quddiem.", "Huwa fakkar li matul is-seduta plenarja tal-Parlament Ewropew tal-\u0121img\u0127a l-o\u0127ra ntqal li din il-laqg\u0127a kienet qed toffri opportunita' \u0121enwina biex ji\u0121i kkonfrontat il-pessimi\u017cmu li n\u0127oloq wara r-ri\u017cultati negattivi tar-referenda dwar il-kostituzzjoni, u ti\u0121i sfidata l-idea li l-Ewropa hija paralizzata.", "Qal li g\u0127alkemm hu vera li l-Ewropa g\u0127andha problemi importanti x'issolvi, dan ma jfissirx li ma tistax tkompli miexja 'l quddiem lejn Unjoni iktar demokratika u iktar effettiva.", "G\u0127alhekk hemm b\u017conn li l-Ewropa timxi minn perjodu ta' riflessjoni g\u0127al perjodu ta' azzjoni u l-Presidenza Awstrijaka tat kontribuzzjoni importanti g\u0127al dan il-pro\u0121ett.", "Barroso kompla jitkellem dwar numru ta' oqsma fejn il-Presidenza Awstrijaka g\u0127amlet passi 'l quddiem u l-fatt li dawn l-a\u0127\u0127ar sitt xhur urew li g\u0127ad hemm b\u017conn ta' \u0127idma relatata ma' kwistjonijiet istituzzjonali.", "Qal li l-Kunsill ikkonferma li t-Trattat ta' Nizza mhuwiex bi\u017c\u017cejjed biex l-UE ta\u0127dem sew, li hemm b\u017conn ta' ftehim istituzzjonali \u0121did g\u0127al Unjoni ikbar.", "Huwa insista li s-sustanza tat-trattat kostituzzjonali tikkonferma l-valuri Ewropej u li issa hemm b\u017conn ta' impenn biex l-Ewropa tkompli tinbena fi spirtu ta' s\u0127ubija, sabiex issir Ewropa li tag\u0127ti soluzzjonijiet u ri\u017cultati permezz ta' l-oqsma ta' politika tag\u0127ha, skond il-b\u017connijiet ta\u010b-\u010bittadini.", "Hans-Gert POETTERING (EPP-ED, DE) fakkar li l-President tal-Kunsill qal li l-intenzjoni tieg\u0127u kienet li \u010b-\u010bittadini ta' l-Ewropa jibdew jafdaw iktar fl-Unjoni, u dan huwa e\u017catt dak li l-UE g\u0127andha b\u017conn.", "Qal li seta' jintla\u0127aq ftehim dwar il-perspettivi finanzjarji min\u0127abba l-fatt li l-Presidenza Awstrijaka g\u0127a\u017clet li tisma' dak li l-Parlament kellu xi jg\u0127id.", "Dwar id-direttiva dwar is-servizzi, qal li l-Parlament irnexxilu jil\u0127aq kompromess a\u010b\u010bettabbli g\u0127al kul\u0127add u li dan juri l-importanza ta' l-iskambju ta' opinjonijiet.", "Qal ukoll li l-Grupp tieg\u0127u dejjem kien konvint li hemm b\u017conn ta' trattat kostituzzjonali u ssu\u0121\u0121erixxa li ji\u0121i mniedi grupp ta' \u0127idma ta' livell g\u0127oli mag\u0127mul minn rappre\u017centanti tat-tliet istituzzjonijiet sabiex ikun \u017cgurat li jsiru avvanzi f'dan il-qasam.", "Huwa qal ukoll li l-pro\u010bess tal-pa\u010bi fil-Lvant Nofsani jimxi 'l quddiem, li hemm b\u017conn ta' pro\u010bessi demokrati\u010bi fil-Belarus, u li dak li qed ji\u0121ri fil-Guantanamo mhuwiex kompatibbli mal-prin\u010bipji ba\u017ci\u010bi tal-li\u0121i.", "Martin SCHULZ (PES, DE) kien kuntent bil-fatt li l-politika so\u010bjali, ir-responsabbilta' u l-koe\u017cjoni so\u010bjali qed jing\u0127ataw iktar importanza.", "Huwa qal li l-ispirtu neo-liberali m'g\u0127adux daqshekk qawwi u din il-\u0127a\u0121a qed tag\u0127ti effetti po\u017cittivi g\u0127aliex fil-fatt il-politika ekonomika u monetarja ma tistax tirnexxi ming\u0127ajr dimensjoni so\u010bjali.", "G\u0127alhekk huwa tajjeb li qed tittie\u0127ed attitudni ta' responsabbilta' so\u010bjali u dan juri li l-prerogattivi tal-Parlament qed ji\u0121u tassew ikkunsidrati.", "Schulz kompla jitkellem dwar il-fatt li l-Presidenza \u0121ibdet l-attenzjoni fuq il-b\u017conn li tin\u017camm is-sustanza tal-kostituzzjoni.", "Qal li g\u0127alkemm din kienet \u0127a\u0121a tajba, sadanittant g\u0127addiet sena o\u0127ra, sena mo\u0127lija, li kellha tintu\u017ca biex isiru iktar riformi ne\u010bessarji.", "Temm billi tkellem dwar il-laqg\u0127a g\u0127olja li jmiss bejn l-UE u l-Istati Uniti u qal li s-sitwazzjoni fil-Guantanamo hija black hole legali u li din hija \u0127a\u0121a ina\u010b\u010bettabbli.", "Silvana KOCH-MEHRIN (ALDE, DE) qalet li l-Presidenza Awstrijaka kienet wa\u0127da kalma u kwieta, li kellha ta\u0127didiet mal-Parlament u wasslet g\u0127al ftehim bejn l-istituzzjonijiet dwar il-perspettivi finanzjarji u s-servizzi.", "Qalet ukoll li wara sena ta' perjodu ta' riflessjoni wasal i\u017c-\u017cmien li jo\u0127or\u0121u xi ri\u017cultati u huwa tajjeb li l-Istati Membri jag\u0127rfu li g\u0127alkemm mhux fl-istess forma, is-sustanza tal-kostituzzjoni ser tibqa' li hi.", "Qalet ukoll li l-Istituzzjonijiet u l-Istati Membri g\u0127andhom b\u017conn ikunu jafu sew x'inhi r-realta' billi jsir djalogu ma\u010b-\u010bittadini.", "Tkellmet dwar l-importanza ta' trasparenza fil-laqg\u0127at tal-Kunsill g\u0127aliex i\u010b-\u010bittadini g\u0127andhom id-dritt li jkunu jafu x'inhu qed ji\u0121i de\u010bi\u017c u b'hekk ikunu jistg\u0127u jibdew jafdaw iktar fl-UE u j\u0127ossuhom involuti fil-pro\u010bess.", "Monica FRASSONI (Greens/EFA, IT) bdiet billi talbet li meta ssir il-laqg\u0127a bejn l-UE u l-Istati Uniti, il-President George Bush ji\u0121i mfakkar dwar il-kwistjoni tat-titjiriet tas-CIA.", "Qalet li l-Grupp tag\u0127ha kien favur il-proposti li saru mill-Presidenza Awstrijaka u l-entu\u017cja\u017cmu tag\u0127ha rigward il-kostituzzjoni, i\u017cda li wara sitt xhur g\u0127adu ma je\u017cisti ebda pjan konkret dwar x'g\u0127andu jsir 'il quddiem.", "Dwar il-konklu\u017cjonijiet tal-laqg\u0127a, qalet li m'hemm l-ebda riferiment g\u0127all-involviment ta\u010b-\u010bittadini u li wie\u0127ed g\u0127andu jirrealizza l-fatt li l-mexxejja nazzjonali iktar mo\u0127\u0127hom fil-prijoritajiet nazzjonali tag\u0127hom milli f'dak li g\u0127andha b\u017conn l-Ewropa.", "Ikkritikat il-fatt li \u0121ew allokati flus g\u0127at-teknolo\u0121ika nukleari u mhux g\u0127all-ener\u0121ija li ti\u0121\u0121edded u li fil-prattika ma sar xejn favur l-i\u017cvilupp sostenibbli.", "Gabriele ZIMMER (GUE/NGL, DE) kienet favur il-fatt li l-laqg\u0127at tal-Kunsill isiru fil-pubbliku, spe\u010bjalment fi\u017c-\u017cmien diffi\u010bli li g\u0127addejja minnu l-UE b\u0127alissa.", "Tkellmet dwar il-b\u017conn li l-Istati Membri jkunu iktar effi\u010bjenti fl-implementazzjoni tal-politika ta' l-UE, spe\u010bjalment l-Istrate\u0121ija ta' Li\u017cbona.", "Qalet ukoll li l-le\u0121i\u017clazzjoni fil-qasam tas-sigurta', il-liberta' u l-\u0121ustizzja iktar qed twassal g\u0127al sitwazzjoni ta' Fortress Europe g\u0127aliex qed ti\u0121i implementata politika ta' immigrazzjoni li tiffoka fuq il-bnedmin b\u0127ala o\u0121\u0121ett ekonomiku.", "Dwar l-hekk imsej\u0127a border intervention teams fir-re\u0121jun tal-Mediterran, qalet li dawn qishom truppi mibg\u0127uta kontra l-immigranti.", "Dwar il-laqg\u0127a tal-Kunsill, qalet li din uriet li l-perjodu ta' riflessjoni mhuwiex qed iwassal biex wie\u0127ed jara sew x'kienu r-ra\u0121unijiet g\u0127ar-referenda negattivi.", "Brian CROWLEY (UEN, IE) fa\u0127\u0127ar lill-Presidenza Awstrijaka talli kienet realistika f'xog\u0127olha, talli ma naqsitx milli tag\u0127ti ka\u017c tal-problemi li je\u017cistu u fl-istess \u0127in irrealizzat li dawn il-problemi ma jistg\u0127ux ji\u0121u solvuti f'sitt xhur biss, i\u017cda hemm b\u017conn li l-\u0127idma titkompla bejn presidenza u o\u0127ra.", "Tkellem dwar il-fatt li l-ikbar problema fl-UE hija d-djalogu ma\u010b-\u010bittadini u li huma r-rappre\u017centanti nazzjonali li qeg\u0127din fl-a\u0127jar po\u017cizzjoni biex jag\u0127mlu dan.", "Madankollu, sa\u0127aq dwar il-b\u017conn li dan isir b'mod korrrett u bl-onesta' kollha u mhux bil-gideb, hekk kif \u0121ara fil-ka\u017c tad-direttiva dwar is-servizzi meta ntqal li din kienet ser tfarrak il-mudell so\u010bjali Ewropew.", "Qal ukoll li l-futur ta' l-Ewropa g\u0127andu jkun ibba\u017cat fuq il-fatti.", "Jens-Peter BONDE (IND/DEM, DK) laqa' d-de\u010bi\u017cjoni li jkun hemm iktar trasparenza fil-Kunsill billi jsiru laqg\u0127at fil-pubbliku g\u0127aliex b'hekk ji\u0121i \u017cgurat li jkun hemm progress.", "I\u017cda insista wkoll li l-laqg\u0127at tal-gruppi ta' \u0127idma tal-Kunsill ukoll isiru pubbli\u010bi.", "G\u0127amel ukoll sej\u0127a sabiex jinkiteb test tal-kostituzzjoni ie\u0127or mill-\u0121did u li dan ji\u0121i vvutat mi\u010b-\u010bittadini ta' l-Istati Membri kollha.", "Skond hu, b'hekk ikunu tassew i\u010b-\u010bittadini ta' l-Unjoni Ewropea li jidde\u010biedu x'g\u0127andu ji\u0121ri u mhux xi organizzazzjoni li ta\u0127dem bil-bibien mag\u0127luqa."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16591579__IM-PRESS__20060620-IPR-09180__MT.txt"}
{"text": ["Id-Drittijiet Fundamentali fl-UE m'humiex kapitolu mag\u0127luq", "Drittijiet fundamentali", "Jista' jsir iktar fil-qasam tad-drittijiet fundamentali fl-U.E.", "Minkejja xi passi po\u017cittivi biex jitjiebu d-drittijiet fundamentali fl-Unjoni Ewropea, l-Istati Membri xorta g\u0127ad baqg\u0127alhom triq twila x'jimxu biex ikunu biex isiru mudell g\u0127al pajji\u017ci o\u0127ra.", "Dik hi l-konklu\u017cjoni tar-rapport imfassal minn Netwerk ta' Esperti Indipendenti fuq id-Drittijiet Fundamentali u diskuss fil-Kumitat tal-Libertajiet \u010aivili fid-19 ta' \u0120unju.", "Ir-rapport, ippre\u017centat mill-Professur Oliver de Schutter, iffoka fuq l-i\u017cviluppi fl-2005.", "Kritika ewlenija fost dawn kienet tirrigwarda l-prattika li persuna titne\u0127\u0127a g\u0127al pajji\u017c fejn hu jew hi tista' tiffa\u010b\u010bja riskju serju ta' tortura jew kastig: \"Anke persuni perikolu\u017ci g\u0127as-sigurt\u00e0 nazzjonali, anke persuni suspettati li huma terroristi ta\u0127t l-ebda \u010bikostanza m'g\u0127andhom jitwarbu lejn pajji\u017ci fejn jistg\u0127u jiffa\u010b\u010bjaw tortura jew trattament \u0127a\u017cin,\" qal de Schutter.", "Id-dipendenza fuq \"assigurazzjonijiet diplomati\u010bi\" minn stati fejn persuni ji\u0121u estraditi hija fil-fehma tieg\u0127u \"fenomenu skun\u010bertanti \u0127afna\".", "In-Netwerk ta' l-UE ta' Esperti Indipendenti dwar id-Drittijiet Fundamentali \u0121ie stabbilit mill-Kumissjoni Ewropea fuq it-talba tal-Parlament fl-2002.", "L-g\u0127an ta' l-inizjattiva hu li jissorvelja u jirraporta kull sena dwar id-drittijiet fundamentali fl-Istati Membri.", "Diskriminazzjoni kontra l-minoritajiet", "Wara l-e\u017cempju ta' l-Olanda u l-Bel\u0121ju n-netwerk jilqa' id-de\u010bi\u017cjoni ta' Spanja li ta\u010b\u010betta b'mod legali l-koabitazzjoni minn persuni ta' l-istess sess b\u0127ala \u017cwie\u0121.", "Madankollu, l-esperti jinnotaw li diversi Stati Membri g\u0127adhom m'g\u0127amlu xejn dwar il-konsegwenzi legali ta' unjoni b\u0127al din.", "Fil-qasam ta' l-edukazzjoni, il-President tal-Kumitat, il-MPE Fran\u010bi\u017c Jean-Marie Cavada laqa' b'entu\u017cja\u017cmu l-punt \u010bentrali tar-rapport fuq id-drittijiet tat-tfal.", "Huwa jikkritika b'qawwa s-segregazzjoni ta' l-istudenti ta' Roma f'xi Stati Membri.", "F'\u0127afna ka\u017cijiet huma ji\u0121u mqeg\u0127da b'qerq fi klassijiet spe\u010bjali jew istituzzjonijiet g\u0127at-tfal b'di\u017cabilitajiet mentali.", "Minn na\u0127a l-o\u0127ra r-rapport jitkellem ukoll dwar \u017cviluppi po\u017cittivi.", "Xi Stati Membri marru lil hinn mill-\u0127ti\u0121ijiet minimi ta' le\u0121i\u017clazzjoni ta' l-UE u adottaw l-istrate\u0121iji nazzjonali tag\u0127hom biex jikkumbattu d-diskriminazzjoni.", "Il-Professur de Schutter fa\u0127\u0127ar b'mod spe\u010bjali 'l-Parlament li qed jikkontribwixxi g\u0127al le\u0121i\u017clazzjoni fuq dejta personali u 'l \u0127in kollu jqajjem kuxjenza dwar l-attakki kontra l-minoritajiet li skond il-MPE Laburista Britanniku Michael Cashman, komplew ji\u017cdiedu mill-2004 'l hawn.", "20060621STO09196 Kumitat tal-Libertajiet \u010aivili Rapport dwar is-sitwazzjoni tad-drittijiet fundamentali fl-UE fl-2005 Netwerk ta' esperti fuq id-drittijiet fundamentali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16591857__IM-PRESS__20060621-STO-09196__MT.txt"}
{"text": ["B\u017conn ta' mi\u017curi konkreti favur l-industrija tat-turi\u017cmu fl-Ewropa - J. Muscat MPE", "Mi\u017curi favur it-turi\u017cmu fl-Ewropa", "Skond Joseph MUSCAT (PES, MT), \"irridu naslu g\u0127al mi\u017curi konkreti\" sabiex l-UE tibda tag\u0127ti g\u0127ajnuna lill-industrija Ewropea tat-turi\u017cmu.", "F'dibattitu mal-Kummissjoni, qajjem kwistjonijiet b\u0127all-pi\u017c amministrattiv fuq l-industrija tat-turi\u017cmu, il-possibilta' li r-restoranti jkunu eli\u0121ibbli g\u0127al rata mnaqqsa tal-VAT, i\u017c-\u017cieda fl-ispejje\u017c involuti mal-ksib ta' vi\u017ca g\u0127al turisti minn pajji\u017ci terzi u l-u\u017cu ta' regolamenti Ewropej biex ti\u017cdied il-kompetittivita' tal-portijiet fil-qasam tat-turi\u017cmu.", "Is-Sur Muscat kien qed jitkellem fi Strasburgu, matul is-seduta plenarja tal-Parlament Ewropew ta' \u0120unju, wara li saret mistoqsija orali fuq mi\u017curi Ewropej favur it-turi\u017cmu u b'mod partikolari dwar il-Komunikazzjoni ri\u010benti tal-Kummissjoni, 'Politika Ewropea \u0121dida g\u0127at-turi\u017cmu: it-tis\u0127i\u0127 tas-s\u0127ubija g\u0127at-turi\u017cmu fl-Ewropa'.", "Din il-Komunikazzjoni tg\u0127id li l-g\u0127an prin\u010bipali ta' din il-politika \u0121dida g\u0127at-turi\u017cmu huwa li titjieb il-kompetittivita' ta' l-industrija Ewropea tat-turi\u017cmu u li jin\u0127olqu iktar postijiet tax-xog\u0127ol ta' kwalita' a\u0127jar permezz tat-tkabbir sostenibbli tat-turi\u017cmu fl-Ewropa u fid-dinja.", "Il-Kummissjoni g\u0127andha timplementa din il-politika bi s\u0127ubija ma' l-awtoritajiet ta' l-Istati Membri u dawk kollha involuti fl-industrija tat-turi\u017cmu.", "Is-Sur Muscat indirizza lil G\u00fcnter VERHEUGEN , Kummissarju g\u0127all-Intrapri\u017ca u l-Industrija, u fakkru li matul il-Forum tat-Turi\u017cmu li sar f'Malta s-sena l-o\u0127ra, \" inti kont g\u0127idt li \u0127a jibda l-'istreamlining' tar-regolamenti dwar li g\u0127andhom x'jaqsmu mal-qasam tat-turi\u017cmu.", "Fiex wasal dan il-pro\u010bess ta' l-'istreamlining'?", "Fiex wasalna dwar dawn il-mitejn u \u0127amsin regola differenti li jolqtu l-qasam tat-turi\u017cmu? \"", "Skond is-Sur Muscat g\u0127alkemm il-Kummissjoni kellha tibda tnaqqas dan in-numru konsiderevoli ta' regolamenti, sar ftit progress.", "Punt ie\u0127or li qajjem kien dwar ir-rati tal-VAT g\u0127ar-restoranti, fejn wera d-di\u017cappunt tieg\u0127u li g\u0127adu ma ntla\u0127aqx ftehim dwar din il-kwistjoni meta ir-restoranti tassew g\u0127andhom b\u017conn ta' in\u010bentivi b\u0127al dawn. \"", "Kif nistg\u0127u nag\u0127mlu iktar pressjoni biex il-qasam tar-restoranti jkun eli\u0121ibbli biex ikollu rata mnaqqsa tal-VAT?", "Nistg\u0127u nitkellmu u ng\u0127idu \u0127afna affarijiet sbie\u0127 imma dan is-settur g\u0127andu b\u017conn ta' g\u0127ajnuna prattika .\"", "Huwa semma de\u010bi\u017cjoni ri\u010benti li ji\u017cdied il-\u0127las g\u0127al vi\u017ca ta' vi\u017citaturi minn pajji\u017ci barra l-Unjoni Ewropea, u saqsa lill-Kummissarju jekk sarux xi studji ta' l-impatt ta' din i\u017c-\u017cieda fuq il-qasam tat-turi\u017cmu, g\u0127aliex \u0127afna re\u0121juni ta' l-UE fil-fatt jiddependu minn din l-industrija.", "Is-Sur Muscat tkellem ukoll dwar il-vapuri tat-turisti u l-kompetizzjoni iebsa li l-portijiet Ewropej jiffa\u010b\u010bjaw minn o\u0127rajn f'dan il-qasam. \"", "Hemm b\u017conn li n\u0127arsu wkoll lejn il-mod kif il-qasam regolatorju tag\u0127na qed jolqot il-kompetittivita' tal-portijiet tag\u0127na f'dak li g\u0127andu x'jaqsam mal-\"cruise liners\" u n-negozju li j\u0121ibu mag\u0127hom. \"", "Is-Sur Muscat huwa wkoll tal-fehma li l-Unjoni Ewropea g\u0127andha tg\u0127in lill-pajji\u017ci u re\u0121juni \u017cg\u0127ar biex ikunu iktar vi\u017cibbli fi swieq importanti o\u0127rajn g\u0127aliex dawn wa\u0127edhom m'g\u0127andhomx ri\u017corsi bi\u017c\u017cejjed biex jag\u0127mlu kampanji kbar.", "G\u0127alhekk, l-UE g\u0127andha tkun tista' tg\u0127in billi tikkoordina kampanji ta' dan it-tip.", "Il-Membri tal-Parlament Ewropew fakkru li f'Settembru 2005, il-PE adotta ri\u017coluzzjoni b'ma\u0121\u0121oranza kbira dwar il-perspettivi \u0121odda u l-isfidi \u0121odda g\u0127al turi\u017cmu Ewropew sostenibbli.", "Skond il-Membri, il-Komunikazzjoni tal-Kummissjoni \" turi l-ine\u017cistenza ta' volonta' politika min-na\u0127a tal-Kummissjoni biex tikkonsulta mal-Parlament Ewropew fil-formulazzjoni, f'livell Ewropew, ta' politiki u inizjattivi g\u0127al dan il-qasam .\"", "Barra minn hekk, qalu li l-Komunikazzjoni ma turi ebda segwitu konkret g\u0127all-inizjattivi proposti mill-Parlament, b\u0127al dawk dwar destinazzjonijiet Ewropej ta' kwalita' e\u010b\u010bellenti, marka turistika ta' l-UE, l-effetti ta' l-ista\u0121uni fuq l-ivvja\u0121\u0121ar, it-turi\u017cmu tat-terza eta' u mi\u017curi ta' sigurta' g\u0127all-imanni\u0121\u0121jar ta' kri\u017cijiet fil-qasam tas-sa\u0127\u0127a, ta' katastrofi naturali jew ta' atti terroristi\u010bi.", "Huma insistew li f'dawn l-oqsma, azzjoni Komunitarja tista' tag\u0127ti valur mi\u017cjud g\u0127all-politiki nazzjonali u g\u0127all-isforzi ta' l-operaturi turisti\u010bi, \" u b'hekk jissa\u0127\u0127u t-turi\u017cmu Ewropew, l-imma\u0121ni tieg\u0127u barra u s-sens ta' identita' komuni ta\u010b-\u010bittadini tag\u0127ha\u2026", "Barra minn hekk, dawn ir-rakkomandazzjonijiet kollha jiffavurixxu l-kompetittivit\u00e0 u l-\u0127olqien ta' impjiegi mbuttati mit-turi\u017cmu Ewropew. \""], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16591921__IM-PRESS__20060619-IPR-09163__MT.txt"}
{"text": ["Assemblea Parlamentari Kon\u0121unta ACP-UE \u2013 s\u0127ubija unika u ugwali", "\u017bvilupp u koperazzjoni", "Assemblea Parlamentari Kon\u0121unta ACP-UE \u2013 s\u0127ubija unika u ugwali", "L-Assemblea Parlamentari Kon\u0121unta (JPA) mag\u0127mula minn rappre\u017centanti minn 78 pajji\u017c Afrikan, tal-Karibew u l-Pa\u010bifiku (ACP) flimkien ma' 78 MPE idduskutew u adottaw \u0127ames ri\u017coluzzjonijiet separati fuq kwistjonijiet varji dwar is-sitwazzjoni fis-Sudan u l-influwenza tat-tjur sa l-ener\u0121ija fil-pajji\u017ci ta' AKP waqt l-a\u0127\u0127ar laqg\u0127a ri\u010benti fi Vjenna.", "Unika fid-dinja, l-APK ta' ACP-UE \u0121iet ma\u0127luqa fost xewqa komuni sabiex jin\u0121iebu flimkien ir-rappre\u017centanti eletti ta' l-UE \u2013 il-Membri tal-Parlament Ewropew \u2013 u l-membri eletti ta' l-istati tal-ACP.", "Hija l-unika assemblea internazzjonali fejn ir-rappre\u017centanti ta' pajji\u017ci varji joqg\u0127odu bilqeg\u0127da flimkien bil-g\u0127an li jinkora\u0121ixxu l-interdipendenza bejn it-Tramuntana u n-Nofsinhar.", "F'ri\u017coluzzjoni ur\u0121enti fuq is-Sudan, id-delegati g\u0127amlu sej\u0127a lill-komunit\u00e0 internazzjonali biex tistabilixxi fond spe\u010bjali g\u0127ar-riabilitazzjoni tar-re\u0121jun ta' Darfur wara l-iffirmar tal-ftehim ta' pa\u010bi li jorbot 'il-partijiet kollha, u l-waqfien mill-\u0121lied.", "Dwar l-influwenza tat-tjur, id-delegati \u0127e\u0121\u0121ew lill-Istati AKP sabiex jintegraw aktar is-sa\u0127\u0127a pubblika fl-istrate\u0121iji ekonomi\u010bi u ta' sostenn so\u010bjali nazzjonali tag\u0127hom, permezz ta' netwerks g\u0127as-sorvelljanza tal-mard, rispons, kontroll, prevenzjoni u trattament, skambju ta' l-informazzjoni u rekruta\u0121\u0121, ta\u0127ri\u0121 u \u017camma ta' personel tas-sa\u0127\u0127a pubblika nazzjonali.", "Il-President tal-Parlament Ewropew Josep Borrell li indirizza \u010b-\u010beremonja tal-ftu\u0127 ta' l-Assemblea Parlamentari Kon\u0121unta fi Vjenna qal: \"L-Ewropa ma tistax tkun fortizza.", "Dawk li jemmnu li \u0127ajt \u0121did ma tul il-fruntiera tan-nofsinhar tag\u0127na ser jipprote\u0121ihom huma \u017cbaljati \u0127afna.", "Jekk l-Ewropa mhux ser tmur lejn in-Nofsinhar, in-Nofsinhar ser ji\u0121i, b'mod illegali jew klandestin, fl-Ewropa\".", "20060621STO09209 Diskors mill-President Borrell lill-Assemblea Parlamentari Kon\u0121unta fi Vjenna Websajt ta' l-Assemblea AKP-UE fi Vjenna List of ACP countries Artikolu dwar il-laqg\u0127a ta' qabel ta' l-Assemblea Parlamentari Kon\u0121unta li n\u017cammet f'Edinburgh, Novembru 2005"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16592457__IM-PRESS__20060621-STO-09209__MT.txt"}
{"text": ["X'inhi l-kwalit\u00e0 ta' l-ilma ta' l-g\u0127awm tieg\u0127ek?", "\u0126u pja\u010bir fil-ba\u0127ar dan is-sajf!", "Meta tipprenota vaganza jew tippjana vja\u0121\u0121 ta' \u0121urnata, \u0127afna nies ji\u010b\u010bekkjaw g\u0127al ristoranti, postijiet li tista' \u017c\u017cur u kif jidhru l-bajjiet qabel ma jitilqu.", "Dak li hu inqas mag\u0127ruf hu li hu possibbli ukoll li wie\u0127ed jista' ji\u010b\u010bekkja l-kwalit\u00e0 ta' l-ilma ta' l-g\u0127awm.", "Kull sena l-Kummissjoni tinforma l-pubbliku dwar il-kwalit\u00e0 tal-g\u0127awm madwar l-Ewropa.", "Din is-sena r-rapport jistipula li 96 % ta\u017c-\u017coni madwar il-kosta u 92 % ta\u017c-\u017coni ta' lagi u xmajjar jil\u0127qu l-livelli minimi ta' l-2008.", "Ir-rapport \u0121ie mtella' mill-A\u0121enzija Ewropea g\u0127all-Ambejnt (EEA)", "L-EEA qed tippubblika l-informazzjoni dettaljata fuq is-sit tag\u0127ha (hawn ta\u0127t)", "Mill-21,400 \u017coni tal-g\u0127awm madwar l-UE 2008 tnejn minn kull tlieta kienu fuq il-kosta u l-o\u0127rajn fi xjmajjar u lagi.", "L-iskop tad-Direttiva ori\u0121inali ta' l-1976 dwar il-kwalit\u00e0 ta' l-ilma g\u0127all-g\u0127awm kellu l-g\u0127an li ji\u017cgura li l-ilma g\u0127all-g\u0127awm ta' mal-kosta u fil-\u0121ewwieni tal-pajji\u017ci ma jkunx fih kontaminanti batterjolo\u0121i\u010bi jew kimi\u010bi f'livelli li jkunu ta' riskju g\u0127as-sa\u0127\u0127a.", "Id-Direttiva hija wa\u0127da mill-li\u0121ijiet l-aktar qodma dwar l-ambjent ta' l-UE u waslet g\u0127al titjib kontinwu fil-kwalit\u00e0 ta' l-ilma ta' l-g\u0127awm fl-Ewropa.", "Madankollu, wara kwa\u017ci 30 sena, id-Direttiva kien je\u0127tie\u0121 li ti\u0121i riveduta sabiex ji\u0121i meqjus l-a\u0127\u0127ar tag\u0127rif xjentifiku u tekniku.", "Direttiva \u0121dida wara negozjati iebsin", "Id-Direttiva l-\u0121dida \u0121iet approvata mill-Parlament f'Jannar 2006 u g\u0127andha ti\u0121i implimentata lejn l-a\u0127\u0127ar ta' l-2014.", "Tnax-il Stat Membru madankollu (\u010aipru, id-Danimarka, l-Estonja, il-Finlandja, il-\u0120ermanja, l-Ungerija, il-Latvija, il-Litwanja, il-Lussemburgu, l-Islovakkja, Spanja u l-Isvezja) di\u0121\u00e0 mmonitorja i\u017c-\u017coni tal-g\u0127awm tag\u0127hom matul l-ista\u0121un tal-2008 skond il-parametri tad-Direttiva l-\u0121dida.", "20060622STO09221 Il-kwalit\u00e0 tal-ilma g\u0127all-g\u0127awm fl-UE qed titjieb Ilma-71% mill-wi\u010b\u010b ta' l-art i\u017cda xorta skars G\u0127awn sikur f'ilma aktar nadif Il-websajt tal-Kummissjoni bir-rapport u d-dettalji g\u0127all-Istati Membri kollha Rapport g\u0127all-istampa dwar ir-rapport tal-Kummissjoni tad-9 ta' \u0120unju fuq l-ilma g\u0127all-g\u0127awm"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16592893__IM-PRESS__20060622-STO-09221__MT.txt"}
{"text": ["It-taxxi fuq il-karozzi: inqas ma nni\u0121\u0121es, inqas in\u0127allas", "Il-karozzi li jni\u0121\u0121su inqas ser jiswew inqas", "Fi \u017cmien g\u0127axar snin, it-taxxi fuq ir-re\u0121istrazzjoni tal-karozzi huma mistennija jinbidlu b'taxxi annwali g\u0127at-toroq fuq ba\u017ci komuni g\u0127all-Unjoni Ewropea kollha.", "Dawn it-taxxi se jkunu jiddependu fuq l-ammont ta' tni\u0121\u0121is i\u0121\u0121enerat minn kull karozza.", "Aktar ma l-karozza tkun tni\u0121\u0121es aktar ikunu g\u0127oljin it-taxxi.", "B'hekk ikun hemm in\u010bentiv biex jinxtraw karozzi \"nodfa\".", "Dawn huma fil-qosor il-mi\u017curi l-\u0121odda proposti mill-Kummissjoni li l-Parlament se jiddiskuti matul is-seduta plenarja li jmiss.", "Waqajt g\u0127al offerta attraenti u wasalt biex tixtri l-karozza ta' \u0127ajtek.", "\u017bomm f'mo\u0127\u0127ok li l-prezz se ji\u017cdied bit-taxxi u dawn jistg\u0127u jkunu parti sostanzjali mill-ispejje\u017c tat-t\u0127addim tal-karozza.", "Fi \u0127dan l-UE, it-tnaqqis fit-taxxi fuq il-karozzi sejjer jiddependi dejjem aktar fuq l-ammont ta' tni\u0121\u0121is i\u0121\u0121enerat mill-karozza.", "L-g\u0127an ta' dawn it-taxxi \"ambjentali\" huwa li jibdlu l-im\u0121iba tax-xufiera tal-karozzi b'tali mod li huma jqisu t-tni\u0121\u0121is tal-karozza b\u0127ala parti mill-ispi\u017ca tat-t\u0127addim tal-karozza.", "Aktar ma l-karozza tirrispetta l-ambjent, inqas ikollha taxxi fuqha.", "Fil-21 ta' \u0120unju, l-abbozz tal-Kummissjoni Ewropea r\u010bieva l-appo\u0121\u0121 tal-kumitat ekonomiku u monetarju tal-Parlament.", "Madankollu, id-deputati jixtiequ li jsir pass ie\u0127or: skond huma, g\u0127andhom jitqiesu tipi o\u0127ra ta' tni\u0121\u0121is u mhux biss l-emmissjoni ta' CO2.", "\u0126las g\u0127all-u\u017cu mhux g\u0127ar-re\u0121istrazzjoni", "G\u0127alhekk, jekk tixtri jew tu\u017ca karozza nadifa din g\u0127andha ti\u0121ik ir\u0127as.", "Din hija a\u0127bar tajba, i\u017cda hemm aktar.", "Grazzi g\u0127as-suq intern, kul\u0127add huwa liberu li jixtri karozza minn liema Stat Membru jrid.", "Grazzi g\u0127all-euro, huwa aktar fa\u010bli minn qatt qabel li tqabbel il-prezzijiet tal-karozzi bejn pajji\u017c u ie\u0127or u b'hekk dan jg\u0127inek tag\u0127mel l-aqwa g\u0127a\u017cla.", "I\u017cda b'25 sistema ta' tassazzjoni differenti, dan m'huwiex fa\u010bli.", "Fil-fatt, it-taxxa li g\u0127andha tit\u0127allas meta karozza titpo\u0121\u0121a fit-triq tista' tvarja minn 0% g\u0127al 180%, jiddependi fuq il-pajji\u017c.", "Wie\u0127ed g\u0127andu jqis dan meta jqabbel il-prezzijiet u qabel ma jo\u0127ro\u0121 mill-\u0127anut.", "G\u0127ax ji\u0121ri li tmur lura f'pajji\u017cek wara li tkun xtrajt il-karozza minn Stat Membru ie\u0127or biex wara tinduna li jkollok t\u0127allas taxxa o\u0127ra sabiex tkun tista' tu\u017ca l-karozza f'pajji\u017cek.", "L-abbozz appo\u0121\u0121jat mill-Parlament se jirrevoka din it-taxxa ta' re\u0121istrazzjoni fi \u017cmien g\u0127axar snin.", "Ix-xiri ta' karozza ma jibqax ji\u0121i intaxxat, i\u017cda l-u\u017cu tag\u0127ha biss jsir intaxxat.", "It-tmiem ta' tassazzjoni doppja: minn issa 'l quddiem, t\u0127allas biss it-taxxa tat-triq annwali fejn tkun re\u0121istrata l-karozza tieg\u0127ek.", "Il-karozzi se jiswew inqas?", "Dawn il-mi\u017curi l-\u0121odda g\u0127andhom i\u0127allu lill-fabbrikanti ekonomija ta' skala min\u0127abba li ma jkunx hemm b\u017conn li jitqiesu kriterji tekni\u010bi differenti (e\u017cempju, dawk ambjentali) skond is-sistemi ta' tassazzjoni nazzjonali.", "Il-kummer\u010b ikun aktar fa\u010bli f'suq li m'huwiex maqsum kif inhu llum u dan g\u0127andu jwassal g\u0127al tnaqqis fil-prezz tal-karozzi.", "Il-konsumaturi sejrin jirb\u0127u, l-Istati ma jitilfux", "Id-deputati insistew fuq definizzjoni \u010bara ta\u017c-\u017cmien me\u0127tie\u0121 sabiex ji\u0121u introdotti l-bidliet.", "Dan g\u0127andu jie\u0127u 10 snin.", "Huma lkoll favorevoli li matul dan il-perjodu transitorju ti\u0121i implimentata kemm jista' jkun malajr sistema ta' rimbor\u017c li biha, l-konsumaturi, jiffrankaw din it-tassazzjoni doppja.", "Finalment, sabiex jakkomodaw lill-Istati Membri li m'humiex \u0127erqana li jnaqqsu d-d\u0127ul tag\u0127hom, id-deputati qabblu fuq il-prin\u010bipju tan-newtralit\u00e0 tal-ba\u0121it: is-sostituzzjoni tat-taxxa ta' re\u0121istrazzjoni bit-taxxa tat-triq annwali m'hijiex se tnaqqas l-ammonti dovuti g\u0127all-ba\u0121its nazzjonali.", "Huwa importanti ferm li l-Istati Membri jkunu konvinti minn dan.", "Huwa l-Kunsill li se jidde\u010biedi b'mod unanimu, il-vu\u010bi tal-Parlament, li se jivvota fuq dan l-abbozz f'Lulju, hija biss wa\u0127da konsultattiva fuq din il-kwistjoni.", "20060626STO09265 It-taxxa fuq il-vetturi Segwi l-pro\u010bess le\u0121islattiv Kumitat ta' l-Affarijiet Ekonomi\u010bi u Monetarji"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16593245__IM-PRESS__20060626-STO-09265__MT.txt"}
{"text": ["Tliet mistoqsijiet g\u0127al Doris Pack", "Relazzjonijiet esterni", "Il-futur tas-Serbja u tal-Kosovo hu fl-U.E.", "I\u017c-\u017cjara tal-\u0121img\u0127a li g\u0127addiet tad-Delegazzjoni tal-Parlament Ewropew g\u0127all-Ewropa tax-Xlokk fis-Serbja u l-Kosovo ispiratna nintervistaw li\u010b-chairwoman Doris Pack.", "Staqsejniha kif hi tara s-sitwazzjoni pre\u017centi fir-re\u0121jun u x'rwol jista' jkollu l-Parlament Ewropew fil-pro\u010bess ta' rikon\u010biljazzjoni.", "Meta wie\u0127ed iqis il-kompetenza li g\u0127adha limitata tal-Parlament fil-politika barranija ta' l-UE, x'kienet il-mira ta' l-a\u0127\u0127ar delegazzjoni f'Belgrad u Pristina u x'g\u0127amiltu?", "Filwaqt li l-politika barranija hija politika e\u017cekuttiva, \"l-e\u017cekuttiv je\u0127tie\u0121 il-parir, il-proposti u l-opinjonijiet tal-MPE eletti,\" qalet.", "B'din il-missjoni f'mo\u0127\u0127ha, id-Delegazzjoni tal-PE marret fil-Balkani tal-Punent sabiex tiltaqa' ma' l-awtoritajiet min-Nazzjonijiet Uniti, mis-Serbja u mill-Kosovo, kif ukoll ma' rappre\u017centanti ta' minoritajiet, NGOs u reli\u0121jonijiet sabiex tkun taf a\u0127jar is-sitwazzjoni vera fir-re\u0121jun.", "Is-Sinjura Pack tara li hemm problema li testendi 'l hinn mill-fruntieri tas-Serbja u l-Kosovo u qeg\u0127da titlob li ssir bidla fil-politika ta' l-UE fuq il-visa sabiex, l-e\u017cempju tas-Serbja fejn \"aktar minn 70% ta\u017c-\u017cg\u0127a\u017cag\u0127 qatt ma \u0127ar\u0121u minn pajji\u017chom\" isir parti mill-istorja.", "Kif jista' l-parlament jg\u0127in fil-pro\u010bess ta' l\u0127uq ta' ftehim fuq l-istatus futur tal-Kosovo u fil-perjodu ta' wara kwalunkwe ftehim?", "\"Nistg\u0127u ng\u0127inu lill-politikanti mi\u017c-\u017cew\u0121 na\u0127at jifhmu kif g\u0127andhom i\u0121ibu ru\u0127hom, biex jifhmu lil xulxin u\u2026biex jipprovaw jag\u0127mlu rikon\u010biljazzjoni.\"", "Is-Sinjura Pack tg\u0127id li l-PE g\u0127andu \"influwenza fuq dawn il-pajji\u017ci li ma tistax titqabbel ma' parlamenti nazzjonali.\"", "Pack tat l-e\u017cempju ta' l-Albanija fejn l-elezzjonijiet parlamentari ta' l-2002 kienu \u0121ew iffalsifikati.", "Wara 3 xhur, il-MPE ikkonvin\u010bew lill-Albani\u017ci li ma setg\u0127ux ju\u017caw ir-ri\u017cultati.", "\"G\u0127alhekk kul\u0127add jaf li l-po\u017cizzjoni b'sa\u0127\u0127itha, i\u017cda kostruttiva tag\u0127na ma' dawn il-pajji\u017ci, qeg\u0127da tg\u0127inhom jeg\u0127lbu l-problemi li huma jiffa\u010b\u010bjaw, problemi li ntirtu mir-re\u0121imi ta' qabel.\"", "Kemm jekk il-Kosovo jikseb l-indipendenza kif ukoll jekk le, x'inhuma l-prospetti tas-Serbja u l-Kosovo li jissie\u0127bu fl-UE?", "Hemm xi orrizont ta' \u017cmien li l-uffi\u010bjali ju\u017caw meta ti\u0121i diskussa din il-kwistjoni?", "Il-fatt hu li wara l-ade\u017cjoni tar-Rumanija u l-Bulgarija, dan ir-re\u0121jun se jkun imdawwar bl-Istati Membri ta' l-UE u din \"it-toqba sewda\u2026te\u0127tie\u0121 timtela fl-interess tag\u0127na stess u mhux biss fl-interess ta' dawn in-nies.", "Qalet li l-akbar ostaklu g\u0127as-Serbja hija l-kunsinna tal-\u0120eneral Mladi\u0107 lit-tribunal tar-reati tal-gwerra fl-Aja.", "Jidher li parti kbira mill-popolazzjoni tas-Serbja g\u0127adha ma tistax tifhem x'\u0121ara fil-passat u l-g\u0127ala g\u0127andu jing\u0127ata lit-tribunal.", "Madankollu, \"il-futur tar-re\u0121jun kollu, inklu\u017c il-Kosovo jinsab fi \u0127dan l-UE.\"", "Il-Prim Ministru Serb Vojislav Ko\u0161tunica jg\u0127id li dan jista' jse\u0127\u0127 sa l-2014, \u0127a\u0121a \"aktar realistika milli jistg\u0127u ja\u0127sbu xi nies o\u0127ra,\" qalet is-Sinjura Pack.", "20060626STO09271 L-U.E. fil-Kosovo Ri\u017coluzzjoni tal-P.E.", "(CFSP) Delegazzjoni tal-P.E. g\u0127ax-xlokk ta' l-Ewropa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16593509__IM-PRESS__20060626-STO-09271__MT.txt"}
{"text": ["Tliet rebbie\u0127a g\u0127all-Premju Sakharov", "Istituzzjonijiet", "Il-President tal-PE Josep Borrell ippre\u017centa l-Premju Sakharov g\u0127al-Liberta' tal-\u0126sieb 2005 waqt is-seduta plenarja fi Strasburgu.", "Il-Premju juri rikonoxximent lejn il-kaw\u017ci favur id-drittijiet tal-bniedem, il-protezzjoni tal-minoranzi, il-koperazzjoni internazzjonali u l-i\u017cvilupp tad-demokrazija.", "Ir-rebbie\u0127a ta' din is-sena huma tlieta: il-moviment ta' protesta Kuban \"Damas de Blanco\", l-avukata Ni\u0121erjana g\u0127ad-drittijiet tal-bniedem Hauwa Ibrahim u \"Reporters without Borders\".", "Il-President Borrell laqg\u0127a lir-rebbie\u0127a tal-Premju Sakharov billi qal: \" Segwejna xog\u0127olkom, segwejna l-\u0121lieda tag\u0127kom.\"", "Huwa kkundanna l-fatt li l-awtoritajiet Kubani ma \u0127allewx lin-Nisa libsin l-Abjad jitilqu minn pajji\u017chom biex jattendu din i\u010b-\u010berimonja u qal li sfortunatament din ma kinitx l-ewwel darba li \u0121rat \u0127a\u0121a b\u0127al din.", "Madankollu, l-g\u0127oti ta' dan il-Premju xorta jibqa' jsir, minkejja r-restrizzjonijiet li jkunu imposti fuq ir-rebbie\u0127a.", "Huwa fa\u0127\u0127ar lin - Nisa Libsin l-Abjad talli \"huma lesti li jg\u0127idu lill-pubbliku dak li l-pri\u0121unieri (politi\u010bi) ma setg\u0127ux.\"", "Il-President qal lil Hauwa Ibrahim li l-Parlament jammira \"d-determinazzjoni tieg\u0127ek biex tiddefendi l-li\u0121i\" u l-fatt li trid tkun ta' e\u017cempju lil dawk in-nisa \"li jridu ja\u0127arbu mill-injoranza u mill-faqar.\"", "Imbag\u0127ad huwa fa\u0127\u0127ar ix-xog\u0127ol tar-Riporters ming\u0127ajr Fruntieri, rappre\u017centati minn Robert M\u00e9nard u qal li \"ma jistax ikun hemm demokrazija ming\u0127ajr informazzjoni pluralistika .\"", "Fl-a\u0127\u0127ar huwa temm l-introduzzjoni tieg\u0127u billi kkwota lil Voltaire, li qal li \"l-liberta' ta' l-espressjoni dik hija l-\u0127a\u0121a li tifridna mit-tirannija.\"", "Blana Reyes tkellmet f'isem in- Nisa Libsin l-Abjad u qalet li dawn jirrappre\u017centaw il-75 pri\u0121uniera, ir\u0121iel u tfal subien tag\u0127hom, li kienu arrestati mir-\"Rebbieg\u0127a s-sewda\" ta' l-2004.", "Hija qalet li l-\u0121lieda tag\u0127hom \" kienet mqanqla minn niket u mill-in\u0121ustizzja u ming\u0127ajr ra\u0121unijiet politi\u010bi.\"", "Reyes qalet li l-gvern tal-Kuba qed jikser id-drittijiet tal-bniedem ta\u010b-\u010bittadini tal-pajji\u017c ta' kuljum, u l-fatt li l-\u0127ames nisa Kubani rebbie\u0127a ma t\u0127allewx ji\u0121u l-Parlament Ewropew g\u0127al din i\u010b-\u010berimonja huwa biss e\u017cempju wie\u0127ed ta' dan.", "Dwar il-Premju Sakharov, is-Sin.", "Reyes qalet li dan \"ser jinkora\u0121\u0121ina biex inkomplu bil-\u0121lieda tag\u0127na.\"", "Hija stiednet delegazzjoni tal-PE biex imorru jag\u0127tu l-Premju personalment lin-Nisa fil-Kuba.", "Hauwa Ibrahim , hija l-avukata Ni\u0121erjana li tiddefendi lil nisa u \u017cg\u0127a\u017cag\u0127 li, skond il-Li\u0121i Xarija I\u017clamika, ikunu se ji\u0121u m\u0127a\u0121\u0121ra g\u0127all-mewt talli jkunu ikkommettew adulterju u mhedda b'amputazzjoni min\u0127abba serq.", "Hija tkellmet dwar l-istrate\u0121ija tag\u0127ha fil-\u0121lieda kontra l-Li\u0121i tax-Xarija u qalet li \"a\u0127na nie\u0127du azzjoni fuq livell lokali, i\u017cda na\u0127sbu fuq livell globali.\"", "Ibrahim qalet ukoll li hi titkellem f'isem in-nies vulnerabbli u bla poter u tag\u0127ti appo\u0121\u0121 lil dawk in-nies kollha li ma jsibux min jirrappre\u017centahom.", "Ibrahim temmet billi qalet: \"Il-Parlament Ewropew huwa wie\u0127ed mill-organi l-iktar importanti tad-dinja u permezz ta' l-appo\u0121\u0121 tieg\u0127u, le\u0127ni ser jinstema' iktar u jien ser in\u0127oss sens ta' missjoni iktar qawwi.\"", "Robert M\u00e9nard, Segretarju \u0120enerali tar- Riporters ming\u0127ajr Fruntieri , qal li huwa unur kbir g\u0127al din l-organizzazzjoni li tir\u010bievi l-Premju Sakharov.", "Huwa fakkar li \"64 \u0121urnalist kienu maqtula fl-Iraq, id-doppju ta' dawk maqtula fil-gwerra tal-Vjetnam.\"", "Is-Sur M\u00e9nard sa\u0127aq dwar il-fatt li l-komunita' internazzjonali g\u0127andha tiddefendi d-demokrazija u d-drittijiet tal-bniedem b'mod universali: \"Id-drittijiet tal-bniedem huma xi \u0127a\u0121a li tibqa', u g\u0127andhom l-g\u0127an li jtejbu l-\u0127ajja ta' kuljum tan-nies.\"", "Imbag\u0127ad talab lill-Membri tal-Parlament Ewropew biex \"meta tg\u0127idu xi \u0127a\u0121a u tie\u0127du xi impenn, \u0127udu \u0127sieb li dan l-impenn \u017c\u017commuh, u ta\u0127sbux li dak li tag\u0127mlu huwa g\u0127alxejn.\"", "Il-Premju Sakharov g\u0127all-\u0127arsien tad-drittijiet tal-bniedem", "Il-President tal-PE Josep Borrell mar-rebbie\u0127a tal-Premju Sakharov 2005 \"In-nisa libsin l-abjad\" (\"damas de blanco\") tal-Kuba: Dan il-grupp ta' nisa ilu jipprotesta b'mod pa\u010bifiku kull nhar ta' \u0126add sa mill-2004 kontra d-detenzjoni kontinwa ta' l-ir\u0121iel u l-ulied ir\u0121iel tag\u0127hom li huma dissidenti politi\u010bi fil-Kuba.", "Huma jilbsu l-abjad b\u0127ala simbolu tal-pa\u010bi u ta' l-inno\u010benza ta' dawk li ntbag\u0127tu l-\u0127abs.", "Hauwa Ibrahim : Minn ori\u0121ini modesti, hija la\u0127qet biex saret l-avukata ewlenija tan-Ni\u0121erja fil-qasam tad-drittijiet tal-bniedem.", "Hija tirrappre\u017centa nisa li jkunu se ji\u0121u m\u0127a\u0121\u0121ra g\u0127all-mewt min\u0127abba adulterju u \u017cg\u0127a\u017cag\u0127 mhedda b'amputazzjoni min\u0127abba serq ta\u0127t il-Li\u0121i Xarija I\u017clamika.", "\"Reporters without Frontiers\" : Din l-organizzazzjoni internazzjonali tag\u0127mel kampanji g\u0127al-libert\u00e0 ta' l-istampa fid-dinja kollha.", "Hija ti\u0121\u0121ieled ukoll g\u0127all-protezzjoni tal-\u0121urnalisti u professjonisti o\u0127ra tal-mezzi tax-xandir kontra \u010b-\u010bensura jew pressjoni.", "Il-premju Sakharov m'huwiex l-uniku mod kif il-Parlament jippromwovi r-rispett g\u0127ad-drittijiet tal-bniedem u d-demokrazija.", "G\u0127al aktar informazzjoni ara n-nota ta' sfond dwar id-drittijiet umani u l-Parlament Ewropew fis-sezzjoni ta' l-istampa ta' dan is-sit.", "Tag\u0127mir awdjo : ir-reazzjonijiet tal-gruppi politi\u010bi Josep Borrell Posters u banners : il-materjal g\u0127all-kampanja ta' komunikazzjoni", "Il-Premju Sakharov: Mistoqsijiet li Jsiru ta' Spiss", "Il-premju huwa msemmi g\u0127al Andrei Sakharov (1921-1989) li kiseb rikonoxximent dinji b\u0127ala wie\u0127ed mill-inventuri tal-bomba ta' l-idro\u0121enu Sovjetika.", "Billi huwa kien konxju dwar il-perikli ta' l-abbu\u017c potenzjali tag\u0127ha, huwa ddedika \u0127afna \u0127in biex iqajjem kuxjenza dwar it-ti\u0121rija g\u0127all-armi nukleari.", "Fl-Unjoni Sovjetika huwa kien meqjus b\u0127ala dissident u ntbag\u0127at il-\u0127abs g\u0127at-twemmin tieg\u0127u.", "Huwa waqqaf ukoll kumitat g\u0127ad-difi\u017ca tad-drittijiet tal-bniedem u tal-vittmi ta' prosekuzzjoni politika fl-1970.", "\u0126ames snin wara, l-isforzi tieg\u0127u g\u0127all-pa\u010bi internazzjonali \u0121ew ippremjati bil-Premju Nobel.", "Min jag\u0127\u017cel ir-rebbie\u0127?", "Kull sena l-MPE u l-Gruppi Politi\u010bi fi \u0127dan il-Parlament jinnominaw il-kandidati \u2013 minn din il-lista l-Kumitat g\u0127all-Affarijiet Barranin jag\u0127\u017cel tlett \"finalisti\".", "Il-presidenti tal-gruppi politi\u010bi (il-\"Konferenza tal-Presidenti\") imbag\u0127ad jag\u0127\u017clu r-rebbie\u0127.", "Il-premju jing\u0127ata formalment mill-President tal-Parlament matul is-sessjoni Plenarja ta' Di\u010bembru.", "Ir-rebbie\u0127 jir\u010bievi \u010bertifikat u \u010bekk ta' 50,000 euro.", "X'inhu l-iskop ta' dan il-premju?", "L-g\u0127an tal-Parlament huwa li jo\u0127loq kuxjenza dwar id-drittijiet tal-bniedem, u dana billi jippremja kisbiet importanti \u0127afna fil-\u0121lieda g\u0127all-\u0127arsien tal-libert\u00e0 tal-\u0127sieb u ta' l-espressjoni kontra l-intolleranza, il-fanati\u010bi\u017cmu u l-mibeg\u0127da.", "Dan jirrifletti t-twemmin sod tal-Parlament illi l-libertajiet fundamentali ma jinkludux biss id-dritt g\u0127all-\u0127ajja u g\u0127all-integrit\u00e0 fi\u017cika, i\u017cda wkoll il-libert\u00e0 ta' l-espressjoni u ta' l-istampa, tnejn mill-mezzi l-aktar effettivi sabiex ti\u0121i mi\u0121\u0121ielda l-oppressjoni, u ba\u017ci ta' paragun essenzjali li permezz tag\u0127hom wie\u0127ed jista' ji\u0121\u0121udika jekk so\u010bet\u00e0 hijiex demokratika u miftu\u0127a.", "Min reba\u0127 is-sena li g\u0127addiet?", "Il-premju Sakharov g\u0127all-2004 ing\u0127ata lill-Asso\u010bjazzjoni tal-\u0120urnalisti tal-Belarus g\u0127all-\u0127idma tag\u0127hom biex i\u0121ibu 'l quddiem il-libert\u00e0 ta' l-istampa fil-Belorussja.", "L-ewwel premju kien ing\u0127ata fl-1988 lil Nelson Mandela u Anatoli Marchenko kon\u0121untament.", "Kura\u0121\u0121 fil-Kuba: nisa li jipprotestaw kontra l-pri\u0121unerija in\u0121usta", "Kampanja kontra l-pri\u0121unerija in\u0121usta L-arrest ta' dissidenti politi\u010bi fl-2003 g\u0127adu jitfa' dell ikra\u0127 fuq il-Kuba.", "Il-bi\u010b\u010ba l-kbira tal-75 ra\u0121el mi\u017cmuma g\u0127adhom il-\u0127abs min\u0127abba li kkritikaw in-nuqqas ta' libert\u00e0 politika fil-pajji\u017c.", "Madanakollu, it-tentattiv li ji\u0121u msikkta safa fix-xejn hekk kif in-nisa u l-bniet tag\u0127hom \u0127olqu kuxjenza internazzjonali dwar din il-kwistjoni permezz ta' protesti pa\u010bifi\u010bi kull nhar ta' \u0127add.", "Huma jsej\u0127u lilhom nfushom in-Nisa libsin l-Abjad (Damas de blanco) u \u0121ew iffurmati fil-bidu ta' l-2004.", "Huma jilbsu l-abjad b\u0127ala simbolu ta' l-inno\u010benza u l-purit\u00e0 u jfakkruna fin-nisa Ar\u0121entinjani tas-snin sebg\u0127in li kienu w\u017caw tattika simili biex jitolbu informazzjoni dwar it-tfal tag\u0127hom li kienu \u0121ew nieqsa matul id-dittatorjat militari.", "Ir-relazzjonijiet ta' l-Unjoni Ewropea mal-Kuba saru mwieg\u0127ra \u0127afna wara l-arrest tad-dissidenti.", "F'April ta' l-2004 il-Parlament Ewropew g\u0127adda ri\u017coluzzjoni b'appo\u0121\u0121 g\u0127all-ir\u0121iel mi\u017cmuma l-\u0127abs.", "Din sej\u0127et g\u0127all-\u0127elsien ta' l-ir\u0121iel u ddikkjarat li l-arrest tag\u0127hom \"jikkostitwixxi ksur tad-drittijiet tal-bniedem l-aktar elementari, spe\u010bjalment fir-rigward tal-libert\u00e0 ta' l-espressjoni u ta' l-asso\u010bjazzjoni politika\".", "Titlob ukoll li l-gvern Kuban \"iwettaq bidliet sinifikanti bl-g\u0127an li jimxi lejn ir-rispett s\u0127i\u0127 tal-libertajiet fundamentali.\"", "Il-ministri tal-gvernijiet ta' l-UE wkoll \u0127ar\u0121u stqarrija li tiddikjara l-azzjonijiet tal-Kuba b\u0127ala \"kundannabbli\".", "Idda\u0127\u0127lu wkoll serje ta' sanzjonijiet li jtemmu b'mod effettiv ir-relazzjonijiet fuq livell governattiv bejn il-Kuba u l-UE.", "Madanakollu, minn Jannar ta' din is-sena, is-sanzjonijiet \u0121ew sospi\u017ci hekk kif l-Ewropa bdiet tipprova tu\u017ca \"il-poteri sottili\" tag\u0127ha ta' perswa\u017cjoni ekonomika u politika biex ittaffi s-sitwazzjoni fil-Kuba \u2013 pajji\u017c li jiddependi \u0127afna fuq it-turi\u017cmu u fejn 20% tal-popolazzjoni tg\u0127ix fil-faqar.", "In-nisa libsin l-abjad jissoktaw bil-kampanja tag\u0127hom minkejja tentattivi biex ji\u0121u msikkta.", "L-aktar attakk serju kontrihom kien fl-20 ta' Marzu 2004 \u2013 \u0126add il-Palm \u2013 meta \u0121ew aggrediti u insultati minn membri tal-Federazzjoni Ufficjali tan-Nisa Kubani.", "L-appo\u0121\u0121 internazzjonali g\u0127all-kaw\u017ca tag\u0127hom huwa estensiv.", "In-nominazzjoni tag\u0127hom g\u0127all-premju Sakharov g\u0127al-libert\u00e0 tal-\u0127sieb jirrikonoxxi l-kura\u0121\u0121 u l-impenn tag\u0127hom lejn il-kaw\u017ca tad-drittijiet tal-bniedem fil-Kuba.", "Il-grupp ing\u0127ata wkoll appo\u0121\u0121 mill-Kumitat Internazzjonali g\u0127ad-Demokrazija fil-Kuba (ICDC), u l-fundatur tieg\u0127u, l-ex-President \u010aek Vaclac Havel, dan l-a\u0127\u0127ar ippre\u017centa ittra lis-summit Iberiku-Amerikan fejn talab illi ssir pressjoni fuq il-Kuba biex tag\u0127mel dikjarazzjonijiet dwar id-drittijiet tal-bniedem.", "Rebbie\u0127a pre\u010bedenti tal-premju Sakharov Ir-Ri\u017coluzzjoni tal-Parlament Ewropew dwar il-Kuba Damas_de_Blanco (small) Damas_de_Blanco (medium) Damas_de_Blanco (large)", "Il-li\u0121i versu l-fundamentali\u017cmu \u2013 Hauwa Ibrahim, kandidata g\u0127all-Premju Sakharov g\u0127all-2005", "Hauwa Ibrahim L-avukata Ni\u0121erjana, Hauwa Ibrahim , bniet xi \u0127a\u0121a li tista' tkun deskritta biss biss b\u0127ala prattika straordinarja: id-difi\u017ca tan-nisa kkundannati g\u0127all-mewt bi t\u0127a\u0121\u0121ir.", "F'dawk l-istati Ni\u0121erjani li japplikaw il-li\u0121i I\u017clamika, l-adulterju j\u0121ib mieg\u0127u l-piena tal-mewt.", "Hauwa Ibrahim, li t\u0127addan it-twemmin Musulman, ta\u0127dem ming\u0127ajr waqfien \u2013 b'mod volontarju u minkejja kull intimidazzjoni \u2013 biex ti\u0121\u0121ieled kontra l-fundamentali\u017cmu reli\u0121ju\u017c.", "Id-dispo\u017cizzjonijiet tal-Kostituzzjoni ta' pajji\u017cha u l-appo\u0121\u0121 internazzjonali ser ikunu bi\u017c\u017cejjed biex tirba\u0127 din il-battalja?", "Hija temmen li iva.", "Hauwa Ibrahim hija l-unika avukata f'pajji\u017cha li topponi x-Xarija (li\u0121i I\u017clamika).", "B\u0127ala mara, madanakollu, hija m'g\u0127andhiex id-dritt li tidher quddiem il-qrati I\u017clami\u010bi.", "Huwa me\u0127tie\u0121 li l-kollegi tag\u0127ha jitkellmu f'isimha.", "B\u0127ala Musulmana hija \u0121iet akku\u017cata bi tradiment tat-twemmin tag\u0127ha.", "I\u017cda min iktar, jekk m'hux hi, jista' jiddefendi persuni (l-aktar nisa) kkundannati ta\u0127t is-sistema tal-li\u0121i Xarija g\u0127al kastigi kiefra (swat bil-frosta, t\u0127a\u0121\u0121ir u amputazzjoni) min\u0127abba \"im\u0121ieba devjanti\"?", "F'pajji\u017c fejn nofs il-popolazzjoni hija Musulmana, u fejn hemm firdiet profondi bejn i\u017c-\u017cew\u0121 komunitajiet, il-kollegi Kristjani tag\u0127ha qajla huma lesti li jinvolvu ru\u0127hom fi kwistjonijiet li g\u0127andhom x'jaqsmu ma' l-I\u017clam.", "L-avukati Musulmani, li jinsabu f'minoranza, m'humiex lesti li jesperjenzaw ix-xorti li misset lilha: turment, telefonati ta' theddid, insulti fuq fuljetti u akku\u017ca formali ta' libell kontra l-\u0121udikatura.", "I\u017cda hi m'hi ser t\u0127alli lil \u0127add isikkitha.", "Mis-sens ta' ribelljoni twieldet determinazzjoni li turi li dawk li ji\u0121u kkundannati g\u0127al kastigi in\u0121usti, jew dawk li ma jistg\u0127ux jiddefendu lilhom infushom, jistg\u0127u jing\u0127ataw difi\u017ca b'mod legali u pa\u010bifiku.", "Ma te\u017cisti ebda reli\u0121jon statali fin-Ni\u0121erja \u2013 is-36 stat huma kollha sekulari.", "Il-Kostituzzjoni tg\u0127id illi kull \u010bittadin g\u0127andu dritt g\u0127al difi\u017ca quddiem qorti.", "Hauwa Ibrahim trid li din ti\u0121i applikata u g\u0127andha l-kura\u0121\u0121 tisfida lill-awtoritajiet Ni\u0121erjani direttament dwar jekk l-applikazzjoni tal-li\u0121i Xarija tmurx kontra l-Kostituzzjoni.", "L-attivitajiet ta' din l-avukata li tirrifjuta li \u010b\u010bedi j\u0121ieg\u0127lu lill-awtoritajiet i\u0127ossuhom skomdi \u0127afna.", "Huwa bil-mertu tag\u0127ha li ka\u017cijiet ta' nisa kkundannati g\u0127al trattament inuman isiru mag\u0127rufa mad-dinja kollha.", "Kien bis-sa\u0127\u0127a tag\u0127ha li tqajmet kuxjenza pubblika internazzjonali li wasslet biex ti\u0121i salvata l-\u0127ajja ta' Amina Lawal, li kienet ikkundannata g\u0127all-mewt bi t\u0127a\u0121\u0121ir min\u0127abba li kienet welldet barra \u017c-\u017cwie\u0121.", "Il-pieni kapitali g\u0127adhom jing\u0127ataw i\u017cda m'hux qed ji\u0121u e\u017cegwiti \u2013 mill-inqas g\u0127alissa.", "Madanakollu, je\u0127ie\u0121 li s-sitwazzjoni tibqa' ti\u0121i osservata mill-qrib.", "Hauwa Ibrahim g\u0127andha 37 sena u hija omm ta' \u017cew\u0121t itfal.", "Hija twieldet f'ra\u0127al b'popolazzjoni ta' 2000 ru\u0127, fejn la kien hemm sistema tal-provvista ta' l-ilma u lanqas ta' l-elettriku.", "Il-karriera ta' avukat mhux suppost kienet fid-destin tag\u0127ha.", "I\u017c-\u017cwie\u0121 tag\u0127ha kien \u0121ie rran\u0121at meta kellha 12-il sena u l-edukazzjoni tag\u0127ha kellha tieqaf meta spi\u010b\u010bat l-iskola primarja.", "Hija ffinanzjat l-istudji tag\u0127ha minn butha u hija konxja \u0127afna dwar l-importanza ta' l-edukazzjoni b\u0127ala l-a\u0127jar difi\u017ca kontra dawk li jridu j\u0127abbtu wi\u010b\u010bhom ma' l-ikbar depravazzjoni.", "Il-faqar u l-illiteri\u017cmu jmorru id f'id \u2013 u l-fundamentali\u017cmu jg\u0127ix fuq l-injoranza.", "Il-Premju Sakharov g\u0127al-libert\u00e0 tal-\u0127sieb Il-kandidati g\u0127all-Premju Sakharov ta' l-2005 Il-qag\u0127da fin-Ni\u0121erja u l-ka\u017c ta' Amina Lawal", "Grupp nominat g\u0127all-Premju Sakharov: Riporters li jiddefendu l-libert\u00e0 ta' l-istampa", "Riporters ming\u0127ajr fruntieri \"Riporters ming\u0127ajr fruntieri\" \u2013 grupp li ji\u0121\u0121ieled g\u0127al-libert\u00e0 ta' l-istampa fid-dinja kollha \u2013 huwa t-tielet u l-a\u0127\u0127ar kandidat nominat g\u0127all-premju Sakharov g\u0127al-libert\u00e0 tal-\u0127sieb tal-Parlament Ewropew.", "Il-grupp, li din is-sena qed ji\u010b\u010belebra l-20 anniversarju tieg\u0127u, jiddefendi u jag\u0127ti appo\u0121\u0121 lill-\u0121urnalisti u persuni o\u0127ra li ja\u0127dmu fil-medja kontra l-persekuzzjoni u \u010b-\u010bensura.", "Dan huwa partikolarment importanti billi skond il-grupp, terz tal-pajji\u017ci fid-dinja g\u0127ad m'g\u0127andhomx medja \u0127ielsa.", "Hemm ukoll lista tal-wa\u0127x ta' \u0121urnalisti u persuni o\u0127rajn li inqatlu waqt li kienu qed jaqdu dmirijiethom.", "Skond l-Istitut Internazzjonali tas-Sigurt\u00e0 ta' l-A\u0127barijiet (INSI), sa mill-10 ta' Ottubru ta' din is-sena, 62 \u0121urnalist inqatlu waqt li kienu qed jirrapportaw dwar \u0121rajjiet ta' l-a\u0127barijiet.", "Dritt universali: Ir-Riporters ming\u0127ajr Fruntieri huma mnebb\u0127a minn Artikolu 19 tad-Dikjarazzjoni Universali tad-Drittijiet tal-Bniedem ta' l-1948 li jg\u0127id li kull\u0127add g\u0127andu \"dritt g\u0127al-libert\u00e0 ta' l-opinjoni u l-espressjoni\" kif ukoll id-dritt li \"jfittex, jir\u010bievi u jag\u0127ti\" informazzjoni u ideat.", "Dan huwa ddikjarat ukoll f'diversi karti u dikjarazzjonijiet fid-dinja kollha, inklu\u017ci l-Afrika u l-Amerka ta' fuq u t'Isfel.", "Fl-Ewropa dan id-dritt jinsab fil-Konvenzjoni Ewropea ta' l-1950 dwar il-Protezzjoni tad-Drittijiet tal-Bniedem u tal-Libertajiet Fundamentali.", "\"Ipprova temminx it-theddid ta' qtil\": Minbarra l-argument morali mi\u0121jub kontra l-persekuzzjoni ta' l-istampa, il-grupp joffri wkoll g\u0127ajnuna prattika u legali lil \u0121urnalisti li ja\u0127dmu f'\u017coni ta' gwerra.", "Fil-linji gwida tieg\u0127u, il-grupp jag\u0127ti pariri lil \u0121urnalisti dwar x'g\u0127andhom jag\u0127mlu jekk jinqabdu b\u0127ala osta\u0121\u0121i.", "\"Ipprova kkonvin\u010bihom isej\u0127ulek b'ismek g\u0127ax forsi b'hekk jibdew jarawk b\u0127ala persuna u tonqos it-tensjoni\".", "Hemm ukoll pariri g\u0127al osta\u0121\u0121i: \"ippruvaw temmnux it-theddid ta' qtil jew il-weg\u0127diet ta' \u0127elsien\".", "Il-linji gwida jag\u0127tu pariri dwar kollox, minn kif g\u0127andek tevita \u010b-\u010bekkini sa kif tag\u0127raf il-bombi mal-\u0121enb tat-triq.", "B\u0127ala prekawzjoni ulterjuri g\u0127as-sigurt\u00e0 l-grupp joffri wkoll lil \u0121urnalisti li ja\u0127dmu g\u0127al rashom \u0121gieget bullet-proof immarkati \"PRESS\" g\u0127al meta jmorru ja\u0127dmu f'\u017cona ta' gwerra.", "Ir-Riporters ming\u0127ajr fruntjieri joffru wkoll g\u0127otjiet ta' appo\u0121\u0121 b\u0127ala g\u0127ajnuna g\u0127all-familji ta' \u0121urnalisti maqbuda l-\u0127abs.", "Dawn l-g\u0127otjiet jistg\u0127u jkopru wkoll l-ispejje\u017c medi\u010bi u legali.", "Aktar kmieni din is-sena, ir-Riporters kienu fl-a\u0127barijiet meta mexxew kampanja mqanqla g\u0127all-\u0127elsien ta' \u017cew\u0121 \u0121urnalisti Fran\u010bi\u017ci - Christian Chesnot (RFI, Radio France) u Georges Malbrunot (Le Figaro, RTL) - li kienu qed jin\u017cammu osta\u0121\u0121i minn militanti I\u017clami\u010bi fl-Iraq.", "B'xorti tajba, i\u017c-\u017cew\u0121t ir\u0121iel re\u0121g\u0127u ng\u0127aqdu mal-familji tag\u0127hom wara li kien ilhom maqbuda 124 jum.", "Riporters ming\u0127ajr fruntieri L-Istitut Internazzjonali g\u0127as-Sigurt\u00e0 ta' l-A\u0127barijiet (INSI) Reporters_sans_frontieres (small) Reporters_sans_frontieres (medium) Reporters_sans_frontieres (large)", "Il-Premju Sakharov \u2013 rebbie\u0127a pre\u010bedenti", "Nelson Mandela, rebbie\u0127 tal-premju Sakharov Id-dinja kienet post ferm differenti meta l-ewwel Premju Sakharov ing\u0127ata lil Nelson Mandela fl-1988.", "Il-\u0127ajt ta' Berlin kien g\u0127adu mhux mimsus, waqt li l-Purtiera tal-\u0126adid kienet g\u0127adha tifred il-pajji\u017ci kapitalisti tal-Punent mil-Lvant ta' l-Ewropa li kien iddominat mill-Unjoni Sovjetika.", "Fl-Afrika t'Isfel, ir-re\u0121im ta' l-Apartheid kien g\u0127adu fis-se\u0127\u0127 \u2013 u kien minn\u0127aba r-re\u017cistenza g\u0127al din is-segregazzjoni razzjali li l-premju ng\u0127ata lis-Sur Mandela waqt li kien g\u0127adu mi\u017cmum il-\u0127abs.", "Kellu jistenna sentejn o\u0127ra qabel in\u0127eles u qabel ma ttie\u0127du l-ewwel passi sabiex jitne\u0127\u0127a l-Apartheid.", "Dik is-sena kien \u0121ie ppremjat ukoll id-dissident Sovjetiku Anatoli Marchenko , li ng\u0127ata l-premju wara mewtu.", "Huwa kien qatta' 20 sena l-\u0127abs u miet fl-1986 wara li kien g\u0127amel strajk tal-\u0121u\u0127.", "Fl-1990 il-\u0121urija tal-Premju Sakharov idde\u010bidiet li tippremja dissident ie\u0127or \u2013 l-attivista fil-qasam tad-drittijiet tal-bniedem Aung San Suu Kyi , li hija minn Burma.", "Il-partit politiku mmexxi minnha kien reba\u0127 l-elezzjoni f'Mejju ta' dik is-sena b'ma\u0121\u0121oranza ta' 82%.", "Madanakollu, din ir-reb\u0127a \u0121iet injorata mir-re\u0121im militari fil-poter \u2013 il-\"Kunsill ta' l-Istat g\u0127ar-Restawrazzjoni tal-Li\u0121i u l-Ordni\" (SLORC) \u2013 li sa\u0127ansitra arresta lill-mexxejja tal-partit rebbie\u0127.", "Aung San Suu Kyiv qattg\u0127et il-bi\u010b\u010ba l-kbira ta' dawn l-a\u0127\u0127ar 16-il sena arrestata f'darha u saret erojina internazzjonali.", "Oswaldo Pay\u00e1 , l-attivist Kuban li jmexxi kampanji favur id-demokrazija fil-Kuba, ing\u0127ata l-premju fl-2002.", "B\u0127ala l-kap tal-Moviment Kristjan g\u0127al-Liberazzjoni huwa \u0121\u0121ieled g\u0127al bidla demokratika pa\u010bifika fil-Kuba.", "Malli ng\u0127ata l-premju fi Strasburgu huwa qal lill-MPE illi \"huma kienu taw il-Premju Sakharov lill-poplu tal-Kuba.\"", "Il-premju ma jing\u0127atax biss lil individwi.", "Fl-2003 l-istaff tal- \u0120nus Mag\u0127quda u s-Segretarju \u0120enerali Kofi Annan \u0121ew ippremjati wara sena diffi\u010bli \u0127afna g\u0127all-organizzazzjoni fl-isfond ta' dibattiti kontroversjali dwar l-Iraq.", "Is-sena li g\u0127addiet, in-nuqqas ta' libertajiet demokrati\u010bi fil-Belorussja \u0121ie rikonoxxut bl-g\u0127oti tal-premju lill-Asso\u010bjazzjoni ta' \u0120urnalisti tal-Belorussja li kienu qed jirre\u017cistu t-tra\u017c\u017cin tal-medja ta\u0127t ir-re\u0121im tal-President Aleksander Lukashenko.", "Ta' min wie\u0127ed jinnota li fis-17-il sena ta' l-istorja tal-Premju Sakharov, dan ing\u0127ata lil tliet rebbie\u0127a tal-Premju Nobel g\u0127all-Pa\u010bi: Aung San Suu Kyi (rebbie\u0127a tal-Premju Nobel fl-1991), Nelson Mandela (1993), u l-\u0120nus Mag\u0127quda u Kofi Annan (2001).", "Andrei Sakharov innifsu kien reba\u0127 il-Premju Nobel fl-1975 waqt li Nelson Mandela u Aung San Suu Kyi reb\u0127u l-Premju Nobel wara li kienu reb\u0127u l-Premju Sakharov.", "Il-kampanja ta' Aung San Suu Kyi Diskors minn Oswaldo Pay\u00e1 lill-PE f'Di\u010bembru 2002 Il-\u0120nus Mag\u0127quda L-Asso\u010bjazzjoni ta' \u0120urnalisti tal-Belorussja Previous Sakharov Prize laureates' speeches Sakharov Prize's previous laureates - video"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16593822__IM-PRESS__20051017-FCS-01528__MT.txt"}
{"text": ["Il-Briefing - Seduta Plenarja 3-6.07.06 (Strasburgu)", "Il-Fondi Strutturali : Il-MPE ser jadottaw \u0127ames rapporti dwar il-fondi strutturali sabiex dawn ikunu disponibbli mill-1 ta' Jannar 2007.", "Ir-regolament dwar l-ESF, flimkien mar-regolamenti dwar il-Fond ta' Koe\u017cjoni, l-ERDF, il- European grouping of territorial cooperation , u r-regoli \u0121enerali applikabbli g\u0127all-fondi kollha, jirrappre\u017centaw il-Qafas Legali tal-Komunita' g\u0127all-implementazzjoni tal-politika ta' koe\u017cjoni g\u0127all-perjodu 2007-2013.", "Dibattitu: It-Tlieta 4 ta' Lulju.", "L-immigrazzjoni : Ser issir mistoqsija orali dwar il-politika ta' l-UE fir-rigward ta' l-immigrazzjoni.", "Matul l-istess dibattitu ser ji\u0121u diskussi \u017cew\u0121 rapporti dwar strate\u0121ija \u0121dida g\u0127all-integrazzjoni ta' l-immigranti fl-Istati Membri ta' l-Unjoni u dwar pro\u010bedura g\u0127al informazzjoni re\u010biproka dwar il-mi\u017curi ta' l-Istati Membri fil-qasam ta' l-a\u017cil u l-immigrazzjoni.", "Dibattitu: L-Erbg\u0127a 5 ta' Lulju", "L-ambjent : Il-MPE ser jadottaw ftehim ta' kon\u010biljazzjoni bejn delegazzjoni tal-Parlament Ewropew u l-Kunsill dwar \u017cew\u0121 pro\u010beduri legali: l-applikazzjoni tal-Konvenzjoni ta' Aarhus lill-Istituzzjonijiet ta' l-UE u l-\u0121bir u r-ri\u010bikla\u0121\u0121 ta' batteriji u akkumulturi w\u017cati.", "Dibattitu: It-Tlieta 4 ta' Lulju.", "It-trasport : Ser ji\u0121i wkoll diskuss rapport dwar l-impatt ta' l-avvjazzjoni \u010bivili fuq il-klima peress li dan is-settur m'hi su\u0121\u0121etta g\u0127all-ebda impenn internazzjonali fil-qasam tal-bidla fil-klima.", "Rapport ie\u0127or jitkellem dwar regoli \u0121odda dwar il-limitazzjonijiet tal-\u0127in ta' titjir u l-perjodi ta' mistrie\u0127 fil-qasam ta' l-avjazzjoni \u010bivili .", "Dibattitu: It-Tlieta 4 ta' Lulju.", "Is-servizzi finanzjarji : Rapport im\u0127ejji minn Joseph MUSCAT (PES, MT) dwar l-implikazzjonijiet ta' mergers fis-settur bankarju u dak tas-servizzi finanzjarji g\u0127al konsumaturi, kumpaniji, impjegati u regolaturi.", "Il-konsolidazzjoni tas-swieq finanzjarji hija biss wa\u0127da mill-mezzi biex is-settur ikun jista' jirrispondi g\u0127al kompetizzjoni li qed tikber fil-livell ta' l-UE u dak globali.", "Dibattitu: It-Tnejn, 3 ta' Lulju.", "Is-CIA : Rapport interim tal-Kumitat Temporanju g\u0127all-u\u017cu allegat ta' pajji\u017ci Ewropej mis-CIA g\u0127at-trasportazzjoni u \u017c-\u017camma illegali ta' pri\u0121unieri, li jg\u0127id li s-CIA \u0127afna drabi kienet \" responsabbli b'mod dirett \" g\u0127all-konsenja straordinarja, \" g\u0127all-qbid, it-tne\u0127\u0127ija, il-\u0127tif u d-detenzjoni illegali ta' terroristi suspetti fit-territorju ta' l-Istati Membri, ta' pajji\u017ci ta' ade\u017cjoni u kandidati \".", "Dibattitu: L-Erbg\u0127a 5 ta' Lulju.", "Il-Presidenza Finlandi\u017ca : Il-Finlandja ser ikollha l-Presidenza tal-Kunsill Ewropew mill-1 ta' Lulju.", "Nhar l-Erbg\u0127a, il-Prim Ministru Finlandi\u017c Matti Vanhanen ser jippre\u017centa l-prijoritajiet tal-Presidenza Finlandi\u017ca sa l-a\u0127\u0127ar tas-sena.", "Dibattitu: L-Erbg\u0127a 5 ta' Lulju.", "Dikjarazzjonijiet : Il-President tal-Parlament Ewropew Josep Borrell ser jag\u0127mel dikjarazzjoni f'okka\u017cjoni tas-70 anniversarju tal-kolp ta' stat li sar mill-\u0120eneral Franco fi Spanja.", "Il-Kunsill u l-Kummissjoni ser jitkellmu dwar is-sitwazzjoni fil-Palestina u ser issir ukoll dikjarazzjoni o\u0127ra mill-Kummissjoni dwar l-AIDS.", "G\u0127alkemm g\u0127adu mhux ikkonfermat, il-Kummissjoni g\u0127andha wkoll titkellem dwar il-konsegwenzi ekonomi\u010bi u so\u010bjali tar-ristrutturazzjoni ta' l-intrapri\u017ci fl-Ewropa.", "Ser ji\u0121u diskussi wkoll rapport o\u0127ra li g\u0127andhom x'jaqsmu mal-politika industrijali, l-investiment fir-ri\u010berka u l-innovazzjoni, it-trasport marittimu ta' l-iskart radjoattiv, il-koperazzjoni transkonfinali tal-pulizija matul avvenimenti internazzjonali, il-kummer\u010b \u0121ust u l-i\u017cvilupp , kif ukoll ir-rapport intermedjarju dwar il-kri\u017ci finanzjarja tal-kumpanija \"Equitable Life Assurance Society\".", "NOTA: Kull nhar ta' \u0120img\u0127a qabel is-seduta plenarja ssir konferenza stampa fil-11 ta' filg\u0127odu, kif ukoll fl-ewwel \u0121urnata tas-seduta plenarja fl-4.30 ta' wara nofs in-nhar.", "-//EP//TEXT IM-PRESS 20060620BRI09184 FULL-TEXT DOC XML V0//MT", "Politika re\u0121jonali", "Approvazzjoni tal-fondi strutturali g\u0127all-perjodu 2007-13", "Il-Kumitat g\u0127all-I\u017cvilupp Re\u0121jonali ser jippre\u017centa pakkett ta' erba' rapporti dwar il-fondi strutturali g\u0127all-perjodu 200-2013, hekk kif approvat mill-Membri fil-Kumitat.", "Meta l-Parlament jadotta dawn ir-rapporti, dan ser ikun ifisser allokazzjoni ta' \u20ac308 biljun mill-ba\u0121it ta' l-UE.", "Matul l-istess dibattitu, il-Kumitat g\u0127all-Impjiegi u l-Affarijiet so\u010bjali ser jippre\u017centa rapport dwar il-Fond So\u010bjali Ewropew g\u0127all-istess perjodu, li japprova l-po\u017cizzjoni komuni tal-Kunsill ming\u0127ajr emendi.", "L-erbg\u0127a rapporti fi \u0127dan il-Kumitat g\u0127all-I\u017cvilupp Re\u0121onali jag\u0127tu dispo\u017cizzjonijiet \u0121enerali dwar il-Fond Ewropew g\u0127all-I\u017cvilupp Re\u0121jonali (ERDF), il-kriterji li jridu jkunu sodisfatti biex l-Istati Membri u r-re\u0121juni jkunu eli\u0121ibbli g\u0127al dawn il-fondi, ir-ri\u017corsi finanzjarji disponibbli u l-kriterji g\u0127all-allokazzjoni tag\u0127hom f'Unjoni Ewropea ikbar.", "Ir-regolament \u0121enerali", "Ir-rapport im\u0127ejji minn Konstantinos HATZIDAKIS (EPP-ED, EL) jitkellem dwar id-dispo\u017cizzjonijiet \u0121enerali ta' l-ERDF, tal-Fond So\u010bjali Ewropew (ESF) u tal-Fond ta' Koe\u017cjoni.", "Il-Parlament g\u0127andu biss poteri ta' kunsens fuq ir-regolament \u0121enerali, i\u017cda matul negozjati, il-Kumitat irnexxilu jikkonvin\u010bi lill-Presidenza Awstrijaka tinkludi \u0127afna mir-rikjesti tal-MPE fil-po\u017cizzjoni komuni tal-Kunsill.", "Dawn jinkludu:", "- titjib ta' l-aspett ambjentali, b'mod spe\u010bjali l-i\u017cvilupp sostenibbli, fl-immani\u0121\u0121jar tal-Fondi Strutturali u tal-Fond ta' Koe\u017cjoni, u l-introduzzjoni ta' artikolu \u0121did li ji\u017cgura li dejjem jing\u0127ata ka\u017c ta' dan l-aspett fl-implementazzjoni tal-Fondi;", "- il-fatt li l-Fondi Strutturali u l-Fond ta' Koe\u017cjoni g\u0127andhom jappo\u0121\u0121jaw skemi ta' titjib u promozzjoni ta' l-a\u010b\u010bessibilita' g\u0127al persuni b'di\u017cabilita';", "- tis\u0127i\u0127 fil-prin\u010bipju ta' s\u0127ubija: dan ifisser li kwalunwke korp approprjat li jirrappre\u017centa s-so\u010bjeta' \u010bivili, l-imsie\u0127ba ambjentali, organizzazzjonijiet mhux governattivi u korpijiet responsabbli g\u0127all-promozzjoni ta' l-ugwaljanza bejn l-ir\u0121iel u n-nisa jistg\u0127u jie\u0127du sehem fin-negozjati ta' s\u0127ubija tal-fondi strutturali.", "Madankollu, il-Kunsill m'a\u010b\u010bettax l-idea li fondi strutturali li ma jkunux \u0121ew allokati, jer\u0121g\u0127u jintu\u017caw minflok ma jer\u0121g\u0127u jitpo\u0121\u0121ew fil-ba\u0121it \u0121enerali ta' l-UE.", "Il-Fond Ewropew g\u0127all-I\u017cvilupp Re\u0121jonali", "Wara negozjati li saru bejn ir-rapporteur Claudio FAVA (PES, IT) flimkien mal-Kumitat u l-Kunsill, dan ta' l-a\u0127\u0127ar inkluda fit-test il-kwistjonijiet l-iktar importanti g\u0127all-Kumitat dwar l-ERDF:", "- Dwar il-VAT, il-Kummissjoni kienet ipproponiet li VAT li ma tkunx tista' ti\u0121i rkuprata ssir eli\u0121ibbli g\u0127all-fondi biss fil-ka\u017c tal-ESF.", "Minn na\u0127a tieg\u0127u, il-Kunsill kien ikkonkluda li VAT li ma tkunx tista' ti\u0121i rkuprata g\u0127andha tkun eli\u0121ibbli fil-ka\u017c ta' l-ERDF, l-ESF u l-Fond ta' Koe\u017cjoni biss g\u0127al dawk l-Istati Membri li l-Prodott Gross Domestiku (GDP) tag\u0127hom ma jkunx iktar minn 85% tal-medja tal-GDP ta' l-UE.", "Il-Kumitat ried li din il-\u0127a\u0121a tkun applikabbli g\u0127all-Istati Membri kollha u fl-a\u0127\u0127ar il-Kunsill qabel.", "- Dwar l-akkomodazzjoni, il-Kummissjoni kienet ipproponiet li din ma tkunx eli\u0121ibbli g\u0127all-fondi.", "Il-Kunsill kien ippropona li l-akkomodazzjoni tkun eli\u0121ibbli g\u0127all-ERDF g\u0127al dawk l-Istati Membri li l-GDP tag\u0127hom ma jkunx og\u0127la minn 85% tal-medja tal-GDP ta' l-UE.", "Fl-a\u0127\u0127ar i\u017cda, il-po\u017cizzjoni komuni tal-Kunsill fiha referenza g\u0127al emendi proposti mill-Parlament fl-ewwel qari tal-pro\u010bedura, sabiex isiru eli\u0121ibbli l-ispejje\u017c g\u0127al restawr ta' akkomodazzjoni so\u010bjali g\u0127all-iffrankar ta' l-ener\u0121ija u g\u0127all-\u0127arsien ta' l-ambjent.", "Il-Fond ta' Koe\u017cjoni", "Il-Kumitat u r-rapporteur Alfonso ANDRIA (ALDE, IT) approvaw i\u017c-\u017cieda fil-Fond ta' Koe\u017cjoni minn \u20ac 18 (g\u0127all-perjodu 2000-2006) g\u0127al \u20ac61.59 biljun g\u0127as-seba' snin li jmiss.", "Wara t-tkabbir ta' l-Unjoni Ewropea fl-2004, il-Fond ta' Koe\u017cjoni sar japplika g\u0127all-10 Stati Membri l-\u0121odda sas-sena 2006, kif ukoll g\u0127at-tliet Stati Membri li kienu eli\u0121ibbli fl-a\u0127\u0127ar tal-perjodu 2000-2006, ji\u0121ifieri l-Gre\u010bja, il-Portugall u l-Ispanja.", "Sabiex pajji\u017c ikun eli\u0121ibbli g\u0127all-Fond ta' Koe\u017cjoni, id-D\u0127ul Gross Nazzjonali (GNI) per capita g\u0127andu jkun inqas minn 90% tal-medja tad-d\u0127ul nazzjonali tal-Komunita'.", "Dan huwa l-ka\u017c ta' l-Istati Membri l-\u0121odda kollha.", "Koperazzjoni territorjali Ewropea", "Il-Kummissjoni kienet ipproponiet objettiv \u0121did, bl-g\u0127an li tkompli integrazzjoni bilan\u010bata tat-territorji ta' l-UE permezz ta' appo\u0121\u0121 g\u0127all-koperazzjoni bejn re\u0121juni li jaqsmu fruntieri ta' l-art jew tal-ba\u0127ar.", "Din l-azzjoni g\u0127andha tinkludi attivitajiet li jippromwovu \u017cvilupp territorjali integrat u appo\u0121\u0121 g\u0127all-koperazzjoni bejn ir-re\u0121juni u skambju ta' l-esperjenzi.", "Matul in-negozjati dwar il-Perspettivi Finanzjarji, il-MPE \u017cguraw li ji\u0121u allokati \u20ac300 miljun i\u017cjed g\u0127all-koe\u017cjoni territorjali.", "Il-Kumitat kien favur l-idea li \u20ac200 miljun minnhom ikunu allokati g\u0127a\u017c-\u017cona transnazzjonali waqt li \u20ac100 miljun imorru g\u0127all-koperazzjoni bejn ir-re\u0121juni.", "Il-Kunsill idde\u010bieda li jie\u0127u l-parir tar-rapporteur Jan OLBRYCHT (PES, PL) u tal-Kumitat u biddel l-isem ta' dan l-istrument il-\u0121did minn \" European grouping of cross-border cooperation \" g\u0127al \" European grouping of territorial cooperation \".", "Il-Fond So\u010bjali Ewropew", "Ir-rapport im\u0127ejji minn Jos\u00e9 SILVA PENEDA (EPP-ED, PT) fi \u0127dan il-Kumitat g\u0127all-Impjiegi u l-Affarijiet So\u010bjali japprova l-po\u017cizzjoni komuni tal-Kunsill dwar ir-regolament dwar l-ESF g\u0127all-perjodu 2007-2013 ming\u0127ajr emendi.", "Ir-rapporteur enfasizza l-fatt li l-Kunsill inkluda numru kbir ta' emendi li kienu saru mill-Parlament matul l-ewwel qari tal-pro\u010bedura.", "Dawn jinkludu azzjonijiet favur l-esklu\u017cjoni so\u010bjali, l-ugwaljanza bejn is-sessi u l-integrazzjoni ta' persuni b'di\u017cabilita' jew inattivi, u azzjonijiet kontra d-diskriminazzjoni.", "Ir-regolament dwar l-ESF jipprovdi qafas g\u0127all-intervenzjoni ta' dan il-fond madwar l-UE kollha g\u0127as-seba' snin li \u0121ejjin u jinkludi dispo\u017cizzjonijiet dwar x'tip ta' attivitajiet jistg\u0127u jkunu ffinanzjati minn dan il-fond.", "Dan ir-regolament, flimkien mar-regolamenti dwar il-Fond ta' Koe\u017cjoni, l-ERDF, il- European grouping of territorial cooperation , u r-regoli \u0121enerali applikabbli g\u0127all-fondi kollha, jirrappre\u017centaw il-Qafas Legali tal-Komunita' g\u0127all-implementazzjoni tal-politika ta' koe\u017cjoni g\u0127all-perjodu 2007-2013.", "Il-pro\u010bedura tag\u0127laq wara li dawn it-testi ji\u0121u adottati mill-Parlament.", "G\u0127alhekk il-fondi g\u0127andhom ikunu disponibbli mill-1 ta' Jannar 2007.", "I\u017cda qabel ma l-flus ikunu jistg\u0127u ji\u0121u allokatti lill-Istati Membri, il-Kummissjoni g\u0127andha tipprepara l-hekk imsej\u0127a Linji Gwida Strate\u0121i\u010bi u l-Parlament g\u0127andu japprovahom permezz tal-pro\u010bedura ta' kunsens f'Settembru.", "Konstantinos HATZIDAKIS EPP-ED GR Giovanni Claudio FAVA PSE IT Alfonso ANDRIA ALDE IT Jan OLBRYCHT EPP-ED PL Rapporteurs Jos\u00e9 Albino SILVA PENEDA EPP-ED PT A6-0224/2006 (Hatzidakis) Il-Fondi ta' koe\u017cjoni (dispo\u017cizzjonijiet \u0121enerali) A6-0225/2006 (Fava) Il-Fondi Ewropej g\u0127all-i\u017cvilupp re\u0121jonali A6-0226/2006 (Andria) It-twaqqif ta' Fondi ta' koe\u017cjoni A6-0227/2006 (Olbrycht) Grupp Ewropew ta' koperazzjoni territorjali (GEKT) A6-0220/2006 (Silva Peneda) Il-Fond So\u010bjali Ewropew Pro\u010beduri: Kode\u010bi\u017cjoni (II) / Kunsens Dibattitu: 4.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT", "Immigrazzjoni", "Strate\u0121ija g\u0127all-integrazzjoni ta' l-immigranti", "Nhar l-Erbg\u0127a, il-MPE ser jiddiskutu \u017cew\u0121 rapporti li g\u0127andhom x'jaqsmu mas-su\u0121\u0121ett ta' l-immigrazzjoni fl-Ewropa.", "L-ewwel rapport jitkellem dwar pro\u010bedura g\u0127al informazzjoni re\u010biproka dwar il-mi\u017curi li jittie\u0127du mill-Istati Membri fil-qasam ta' l-a\u017cil u l-immigrazzjoni, waqt li t-tieni rapport jittrata mi\u017curi ta' integrazzjoni ta' l-immigranti fl-Unjoni Ewropea.", "Ser issir ukoll mistoqsija orali lill Kummissjoni dwar il-politika ta' l-UE fil-qasam ta' immigrazzjoni.", "Integrazzjoni a\u0127jar ta' l-immigranti fl-Istati Membri", "Ir-rapport dwar strate\u0121iji u mezzi g\u0127all-integrazzjoni ta' l-immigranti fl-Unjoni Ewropea kien im\u0127ejji minn Stavros LAMBRINIDIS (PES, EL) fi \u0127dan il-Kumitat g\u0127al-Libertajiet \u010aivili.", "Skond il-Membri, l-isforzi ta' l-UE biex tintegra l-immigranti fl-UE g\u0127andhom ikunu ekwivalenti g\u0127all-impenji tag\u0127ha biex tintegra l-pajji\u017ci ta' l-ade\u017cjoni, i\u017cda \" l-Unjoni po\u0121\u0121iet g\u0127ad-dispo\u017cizzjoni ftit ri\u017corsi sabiex tipprova teg\u0127leb din l-isfida ta' l-immigrazzjoni, li f'ka\u017c li ma ting\u0127elibx tista' ddg\u0127ajjef l-UE fuq livell so\u010bjali, ekonomiku u politiku .\"", "Huma wkoll ta' l-opinjoni li jekk Stat Membru wie\u0127ed biss jonqos milli jimplimenta b'su\u010b\u010bess politiki ta' integrazzjoni, dan jista' jkollhu konsegwenzi negattivi fuq l-Unjoni b'mod \u0121enerali.", "Permezz ta' dan ir-rapport, il-Membri fil-Kumitat qeg\u0127din jilqg\u0127u l-proposta tal-Kummissjoni li tistabbilixxi Fond Ewropew g\u0127all-Integrazzjoni ta' persuni li ori\u0121inaw minn pajji\u017ci terzi g\u0127all-perjodu 2007-2013.", "Huma ta' l-opinjoni li l-fondi g\u0127andhom ikunu allokati kull sena g\u0127at-tnaqqis tad-differenza fil-livell ta' impjieg bejn l-immigranti u nies o\u0127ra, it-titjib fil-parte\u010bipazzjoni u fir-rendiment ta' l-immigranti fl-edukazzjoni, it-titjib fil-prospetti ta' edukazzjoni u ta' impjieg g\u0127an-nisa, programmi ta' tag\u0127lim ta' lingwi u ta' introduzzjoni, is-sa\u0127\u0127a, l-akkomodazzjoni u l-adattament g\u0127all-\u0127ajja urbana u t-tkabbir tal-parte\u010bipazzjoni politika u \u010bivika ta' l-immigranti.", "Il-Membri qed i\u0127e\u0121\u0121u lill-Kummissjoni tie\u0127u numru ta' inizjattivi, fosthom li tippromwovi Forum annwali ta' l-integrazzjoni sabiex t\u0127affef l-iskambju ta' l-a\u0127jar prattiki; tie\u0127u parir minn grupp ta' kuntatt permanenti mag\u0127mul minn rappre\u017centanti ta' l-immigranti, esperti, jew NGOs u tikkonsulta lill-komunitajiet ta' migranti dwar il-politiki Ewropej ta' g\u0127ajnuna u ta' \u017cvilupp lill-pajji\u017ci ta' l-ori\u0121ini tag\u0127hom; tistabbilixxi mekkani\u017cmi ta' sorveljanza stretta g\u0127all-evalwazzjoni ta' programmi ta' integrazzjoni fl-Istati Membri; tkattar l-inizjattivi ta' ri\u010berka u ta' anali\u017ci bl-g\u0127an li wie\u0127ed jifhem il-fatturi li jiffavorixxu l-integrazzjoni.", "Huma jixtiequ wkoll li l-Istati Membri jassenjaw ir-responsabilita' tal-monitora\u0121\u0121 tal-politiki ta' l-integrazzjoni ta' l-immigranti lil ministru wie\u0127ed tal-kabinettu jikkunsidraw il-\u0127atra ta' Kummissarju G\u0127oli dwar l-Integrazzjoni jew Ombudsman g\u0127all-Integrazzjoni sabiex jikkoordina l-implimentazzjoni tal-politiki, ixerred l-informazzjoni fost il-migranti, jirrivedi l-ilmenti tal-migranti u jie\u0127u azzjoni sabiex isolvi l-problemi.", "Il-Kumitat qed jistiedinhom jo\u0127olqu pro\u010beduri trasparenti, umani, rapidi u ra\u0121onevoli g\u0127all-g\u0127oti ta' l-istatus ta' residenza g\u0127al \u017cmien twil, ir-rijunifikazzjoni tal-familji u g\u0127an-naturalizzazzjoni ta' l-immigranti li huma residenti g\u0127al \u017cmien twil u g\u0127al uliedhom.", "Il-Kumitat huwa wkoll ta' l-opinjoni li l-Parlament g\u0127andu jkollu poteri ta' kode\u010bi\u017cjoni fi kwistjonijiet ta' integrazzjoni u migrazzjoni legali u li l-votazzjoni fil-Kunsill issir b'ma\u0121\u0121oranza kwalifikata.", "Barra minn hekk, il-Kunsill g\u0127andu jer\u0121a' jikkunsidra l-proposta tal-Kummissjoni sabiex ji\u0121i applikat il-metodu miftu\u0127 ta' koordinazzjoni g\u0127all-politika ta' integrazzjoni.", "Il-Kummissjoni qed ti\u0121i wkoll im\u0127e\u0121\u0121a sabiex ti\u017cgura l-implimentazzjoni effettiva tad-Direttivi e\u017cistenti marbuta ma' l-integrazzjoni.", "Il-Membri qed ifakkru wkoll li n-numru ta' immigranti fl-UE huwa stmat li jil\u0127aq l-40 miljun, u d-dixxendenti tag\u0127hom jg\u0127oddu bil-miljuni aktar.", "Huma jsostnu li din il-popolazzjoni \" hija varjata \u0127afna i\u017cda t\u0127abbat wi\u010b\u010bha ma' problemi simili \": il-parte\u010bipazzjoni tag\u0127hom fid-dinja tax-xog\u0127ol hija ta\u0127t il-medja, jinsabu lura fir-rati ta' su\u010b\u010bess fl-iskola, i\u0127abbtu wi\u010b\u010bhom ma' diskriminazzjoni f'istituzzjonijiet privati u pubbli\u010bi, u mhumiex rappre\u017centati bi\u017c\u017cejjed fil-livelli kollha ta' l-amministrazzjoni.", "Informazzjoni re\u010biproka dwar il-mi\u017curi li jittie\u0127du mill-Istati Membri", "Ir-rapport dwar pro\u010bedura g\u0127al informazzjoni re\u010biproka dwar il-mi\u017curi ta' l-Istati Membri fil-qasam ta' l-a\u017cil u l-immigrazzjoni kien im\u0127ejji minn Patrick GAUBERT (EPP-ED, FR).", "Skond il-proposta tal-Kummissjoni g\u0127al din il-pro\u010bedura, l-Istati Membri ser ikollhom jibdew jikkomunikaw lill-Kummissjoni u lill-Istati Membri l-o\u0127rajn t-testi tal-mi\u017curi nazzjonali kollha li be\u0127siebhom jadottaw fil-qasam ta' l-a\u017cil u l-immigrazzjoni jekk dawn il-mi\u017curi jistg\u0127u jkollhom impatt fuq Stat Membru ie\u0127or jew fuq l-Unjoni Ewropea.", "It-tra\u017cmissjoni ta' l-informazzjoni g\u0127andha ssir permezz ta' network ta' l-Internet li jkun immani\u0121\u0121jat mill-Kummissjoni li tiggarantixxi l-kunfidenzjalita' tieg\u0127u.", "Skond ir-rapporteur, il-proposta tal-Kummissjoni hija \" pass fid-direzzjoni t-tajba \".", "Madankollu, huwa ta' l-opinjoni li jonqos stadju politiku.", "G\u0127alhekk, huwa qieg\u0127ed jipproponi sistema komprensiva ta' skambji ta' informazzjoni fuq \u017cew\u0121 livelli: fl-ewwel stadju f'livell amministrattiv, imbag\u0127ad f'dak politiku.", "Il-Membri adottaw emendi li jispjegaw li: \" Din il-pro\u010bedura ta\u0127dem f'\u017cew\u0121 livelli: minn banda, permezz tan-network ta' l-Internet l-amministrazzjonijiet ta' l-Istati Membri jinfurmaw re\u010biprokament lil xulxin dwar il-mi\u017curi li jittie\u0127du f'livell nazzjonali fil-qasam ta' l-a\u017cil u l-immigrazzjoni.", "Mill-banda l-o\u0127ra l-awtoritajiet politi\u010bi jimpenjaw ru\u0127hom f'diskussjonijiet regolari f'livell Ewropew fuq dawn l-oqsma \".", "Ir-rapporteur jinsisti dwar il-b\u017conn li diskussjonijiet u dibattiti jibdew isiru aktar ta' spiss bejn dawk risponsabbli g\u0127all-politiki.", "G\u0127alhekk, \" din il-pro\u010bedura tippermetti li ji\u0121u ppreparati regolarment skambji ta' opinjonijiet fuq mi\u017curi li jistg\u0127u jkollhom impatt sinifikattiv f'bosta Stati Membri jew f'livell Komunitarju, mhux biss f'livell amministrattiv, imma wkoll f'livell politiku, fi \u0127dan il-Kunsill .\"", "Il-Kumitat irid li meta din il-pro\u010bedura tid\u0127ol fis-se\u0127\u0127, l-Istati Membri jag\u0127tu l-informazzjoni dwar l-istat attwali tal-le\u0121i\u017clazzjoni nazzjonali tag\u0127hom fil-qasam ta' l-a\u017cil u ta' l-immigrazzjoni, biex hekk jin\u0127oloq data bank b\u0127ala ba\u017ci.", "B'hekk il-bidliet li ji\u0121u kkomunikati wara jkunu jistg\u0127u ji\u0121u analizzati a\u0127jar.", "Il-Kumitat irid ukoll li dan in-netwerk ikun a\u010b\u010bessibbli g\u0127all-pubbliku u g\u0127all-Parlament Ewropew g\u0127aliex dan huwa ko-le\u0121i\u017clatur fil-qasam ta' l-a\u017cil u fuq parti mill-politika g\u0127all-immigrazzjoni.", "Skond il-Membri fil-Kumitat, dawk il-mi\u017curi li jolqtu l-immigrazzjoni legali je\u0127tie\u0121 li ji\u0121u kkomunikati qabel, jew talanqas \" mhux aktar tard minn meta ji\u0121u ppre\u017centati g\u0127all-adozzjoni \", g\u0127aliex g\u0127andhom effett immedjat fuq il-politiki ta' migrazzjoni ta' Stati Membri o\u0127ra.", "Barra minn hekk, l-Istati Membri u l-Kummissjoni g\u0127andhom ikunu jistg\u0127u jitolbu informazzjoni fuq mi\u017curi li jkunu g\u0127adhom ma \u0121ewx ikkomunikati minn qabel minn xi Stat Membru ie\u0127or, \" jekk huma jqisu li dawn il-mi\u017curi kapa\u010bi jkollhom impatt, kemm fuq il-fluss migratorju fuq l-Istat li jitlob l-informazzjoni, kemm fuq l-Unjoni Ewropea .\"", "Skond il-proposta tal-Kummissjoni, sommarju tat-testi dwar il-mi\u017curi u d-de\u010bi\u017cjonijiet g\u0127andu ji\u0121i tra\u017cmess ukoll f'lingwa o\u0127ra uffi\u010bjali tal-Komunita' minbarra dik ta' l-Istat Membru stess.", "L-g\u0127a\u017cla tal-lingwa tkun f'idejn l-Istat Membru ikkon\u010bernat.", "Madankollu, il-Kumitat jippreferi li l-Istati Membri jitra\u017cmettu l-mi\u017curi, id-de\u010bi\u017cjonijiet u l-evalwazzjonijiet kemm fil-lingwa tieg\u0127u stess kif ukoll \" f'wa\u0127da mill-lingwi uffi\u010bjali l-aktar u\u017cati tal-Komunita' \", \u0127alli b'hekk ikunu aktar \u010bari.", "Il-Membri qed jag\u0127mlu wkoll sej\u0127a sabiex il-Kummissjoni tag\u0127mel evalwazzjoni ta' kif qed ta\u0127dem is-sistema sentejn wara li id-De\u010bi\u017cjoni tid\u0127ol fis-se\u0127\u0127, imbag\u0127ad wara b'mod regulari.", "Il-politika ta' l-UE fir-rigward ta' l-immigrazzjoni", "Ewa KLAMT (EPP-ED, DE) ser tag\u0127mel mistoqsija orali lill-Kummissjoni.", "Hija tfakkar li l-fenomenu ta' l-immigrazzjoni illegali ilu jikber g\u0127al bosta snin u tg\u0127id li je\u017cisti rikonoxximent komuni li l-immigrazzjoni illegali saret fenomenu globali, li minnu l-UE m'hix e\u017centata. \"", "B'mod indaqs, hemm skola ta' \u0127sieb li tg\u0127id li dawn l-isfidi ma jistg\u0127ux jixxejnu billi l-Istati Membri ja\u0127dmu b'mod individwali biss, i\u017cda jridu ji\u0121u indirizzati b\u0127ala kwistjoni ta' ur\u0121enza fuq il-livell Ewropew .\"", "G\u0127alhekk tg\u0127id li l-istrate\u0121ija Ewropea biex ti\u0121i indirizzata l-immigrazzjoni illegali g\u0127andha tinkludi erba' aspetti: \u017cvilupp u s\u0127ubija fil- u mal-pajjizi ta' l-ori\u0121ini; l-assigurazzjoni tal-fruntieri esterni u l-\u0121lieda kontra l-ittraffikar tal-bnedmin; politika ta' ritorn b'sa\u0127\u0127itha; u l-integrazzjoni ta' migranti fis-so\u010bjetajiet li jospitawhom.", "\" Nirrikonoxxu li l-Kummissjoni fasslet su\u0121\u0121erimenti g\u0127all-prijoritajiet biex ti\u0121i mi\u0121\u0121ielda l-immigrazzjoni illegali u identifikat firxa ta' inizjattivi possibbli li g\u0127andhom jittie\u0127du fil-qasam tal-migrazzjoni.", "Dawn l-azzjonijiet mill-Kummissjoni jinkludu wkoll il-proposta g\u0127all-elaborazzjoni ta' elementi ewlenin ta' politika ta' ritorni ta' l-UE.", "Fir-rigward ta' l-integrazzjoni tal-migranti, tista' l-Kummissjoni tispjega:", "- liema mi\u017curi je\u017cistu fil-mument fuq il-livell ta' l-UE sabiex ti\u0121i \u017cviluppata politika i\u017cjed koordinata dwar l-integrazzjoni tal-migranti?", "- liema passi ulterjuri bi\u0127siebha tie\u0127u l-Kummissjoni sabiex ti\u017cviluppa i\u017cjed din il-politika?", "- x'passi qieg\u0127da tie\u0127u l-Kummissjoni sabiex tidentifika l-ostakoli ewlenin g\u0127all-integrazzjoni b'su\u010b\u010bess tal-migranti fis-so\u010bjetajiet li jospitawhom?", "B'mod partikulari, qieg\u0127da l-Kummissjoni tidentifika u xxerred e\u017cempji ta' l-a\u0127jar prattika fl-Istati Membri individwali f'dan il-qasam?\"", "Il-Mistoqsija Orali ta' Martin SCHULZ (PES, DE) U Martine ROURE (PES, FR) tg\u0127id hekk:", "\" Skond stima ta' l-Organizzazzjoni Internazzjonali g\u0127all-Migrazzjoni n-numru ta' immigranti illegali fl-Ewropa jil\u0127aq it-3 miljun persuna (\u010berti NGOs jikkalkulaw li hemm mal-5 miljuni jew aktar), li juri li l-immigrazzjoni illegali fl-Ewropa hija fenomenu multidimensjonali u kumpless li jaffettwa lill-Unjoni Ewropea fis-s\u0127u\u0127ija tag\u0127ha f'termini ekonomi\u010bi u so\u010bjali.", "B\u0127ala tali, dan g\u0127andu jkun ittrattat mill-istituzzjonijiet b'perspettiva strate\u0121ika li tqis mill-koperazzjoni g\u0127all-i\u017cvilupp mal-pajji\u017ci ta' ori\u0121ini u l-politika kummer\u010bjali, sal-mi\u017curi tal-kontroll tal-fruntieri, vija l-politika tan-negozjar ta' ftehimiet ta' rijammissjoni, l-immani\u0121\u0121jar organizzat tal-flussi migratorji u l-mi\u017curi so\u010bjali ta' lqug\u0127, l-integrazzjoni ta' l-immigranti legali u t-tke\u010b\u010bija, b'rispett mill-iktar strett tad-drittijiet tal-bniedem, ta' l-immigranti illegali.", "Minn din il-perspettiva, bil-fors li l-mistoqsija tal-PSE lill-Kummissjoni ikollha aspetti varji:", "Koperazzjoni g\u0127all-i\u017cvilupp u l-kummer\u010b: Tista' l-Kummissjoni tinforma lill-Parlament dwar il-progress li sar biex jintla\u0127qu l-objettivi stipulati fl-Istrate\u0121ija g\u0127all-Afrika, spe\u010bifikament f'dak li g\u0127andu x'jaqsam mat-tis\u0127i\u0127 ta' rabtiet bejn il-migrazzjoni u l-i\u017cvilupp, il-promozzjoni ta' l-i\u017cvilupp kon\u0121unt, l-emigrazzjoni lura lejn il-pajji\u017c ta' ori\u0121ini, l-integrazzjoni mill-\u0121did fil-pajji\u017c ta' ori\u0121ini u t-trasferimenti ta' kapital u ta' teknolo\u0121ija mill-migranti?", "X'mi\u017curi qed tie\u0127u biex ti\u017cgura li l-gvernijiet Afrikani jkunu jistg\u0127u ju\u017caw il-kummer\u010b b\u0127ala strument li bih ji\u0121\u0121ieldu l-faqar u jevitaw l-emigrazzjoni?", "X'in\u010bentivi qed tu\u017ca l-Kummissjoni biex tinkora\u0121\u0121ixxi l-\u0127olqien ta' swieq re\u0121jonali integrati fir-re\u0121juni varji 'l isfel mis-Sa\u0127ara, u xi proposti qed tag\u0127mel fid-WTO biex ittejjeb il-kapa\u010bit\u00e0 ta' esportazzjoni tal-pajji\u017ci li qed ji\u017cviluppaw u t\u0127e\u0121\u0121e\u0121 il-kummer\u010b bejn il-pajji\u017ci tan-Nofsinhar?", "L-immigrazzjoni legali u l-\u0121lieda kontra l-immigrazzjoni illegali: Xi programmi fasslet il-Kummissjoni biex ti\u0121\u0121ieled l-immigrazzjoni illegali u x'fondi allokat g\u0127alihom?", "Qed tiffavorixxi permezz ta' g\u0127ajnuna fl-immani\u0121\u0121jar tal-flussi migratorji tag\u0127hom lil dawk il-pajji\u017ci li qed jikkollaboraw ma' l-Istati Membri ta' l-UE fit-tfassil ta' ftehimiet dwar ir-rijammissjoni?", "Hemm xi pjanijiet g\u0127all-politika Ewropea li tippromwovi l-migrazzjoni g\u0127al skopijiet ta' xog\u0127ol permezz, prin\u010bipalment, ta' ftehimiet bilaterali u multilaterali mal-pajji\u017ci ta' ori\u0121ini?", "Kif qed ta\u0127seb li ti\u017cviluppa l-Pjan ta' Immigrazzjoni Legali, stipulat fil-Programm ta' l-Aja, li ppre\u017centat f'Di\u010bembru 2005?", "X'mi\u017curi qed tie\u0127u kontra t-traffikar tal-persuni g\u0127al skopijiet ta' sfruttament sesswali?", "L-immani\u0121\u0121jar tal-fruntieri: X'mi\u017curi spe\u010bifi\u010bi \u0127adet l-A\u0121enzija Ewropea g\u0127all-Fruntieri Esterni biex i\u017c\u017cid l-g\u0127ajnuna teknika g\u0127all-Istati Membri li \u010b-\u010birkustanzi li jinsabu fihom jitolbuha? \"", "Patrick GAUBERT EPP-ED FR Rapporteurs Stavros LAMBRINIDIS PSE GR A6-0186/2006 (Gaubert) Pro\u010bedura ta' informazzjoni re\u010biproka fil-qasam ta' l-immigrazzjoni u ta' refu\u0121ju A6-0190/2006 (Lambrinidis) L-integrazzjoni ta' l-immigranti fl-Unjoni Ewropea O-0064/2006 (Klamt) Mistoqsija Orali: Politika ta' l-UE fir-rigward ta' l-immigrazzjoni O-0061/06 (Schulz, Roure) Mistoqsija Orali: Politika ta' immigrazzjoni fl-UE Pro\u010beduri: Konsultazzjoni / Inizjattiva Dibattitu: 5.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT", "\u0120ustizzja u Intern", "L-u\u017cu allegat mis-CIA ta' pajji\u017ci Ewropej g\u0127at-trasport u \u017c-\u017camma illegali ta' pri\u0121unieri", "Il-Parlament ser jiddiskuti rapport im\u0127ejji fi \u0127dan il-Kumitat Temporanju g\u0127all-u\u017cu allegat ta' pajji\u017ci Ewropej mis-CIA g\u0127at-trasportazzjoni u \u017c-\u017camma illegali ta' pri\u0121unieri.", "Permezz ta' dan ir-rapport, il-Membri fil-Kumitat widdbu lill-Istati Membri dwar in-nuqqas ta' attivita' jew il-kompli\u010bita' tag\u0127hom rigward il-konsenji straordinarji tas-CIA.", "Ir-rapport \u0121ie adottat mill-Kumitat b'25 vot favur, 14 kontra u 7 astensjonijiet.", "Fir-rapport interim tag\u0127hom, im\u0127ejji minn Giovanni Claudio FAVA (PES, IT), il-Membri fil-Kumitat qed jg\u0127idu li s-CIA \u0127afna drabi kienet \" responsabbli b'mod dirett \" g\u0127all-konsenja straordinarja, \" g\u0127all-qbid, it-tne\u0127\u0127ija, il-\u0127tif u d-detenzjoni illegali ta' terroristi suspetti fit-territorju ta' l-Istati Membri, ta' pajji\u017ci ta' ade\u017cjoni u kandidati \".", "Dawn kollha jikkostitwixxu ksur tad-drittijiet fundamentali skond il-li\u0121i internazzjonali.", "Skond ir-rapport, is-CIA kriet in\u0121enji ta' l-ajru minn kumpaniji w\u017cati b\u0127ala maskra u ttrasferit b'mod illegali terroristi suspetti lejn pajji\u017ci li kemm-il darba jipprattikaw it-tortura waqt l-interrogazzjonijiet.", "G\u0127alhekk, il-Membri qed jag\u0127mlu sej\u0127a biex dawn il-konsenji straordinarji \" jkunu projbiti \" fid-dritt internazzjonali.", "Il-Kumitat ikompli jg\u0127id li l-Istati Membri jistg\u0127u \" jin\u017cammu responsabbli \" jekk ma jirnexxilhomx jikkonformaw ma' l-obbligi fi \u0127dan il-Konvenzjoni Ewropea g\u0127ad-Drittijiet tal-Bniedem.", "Skond il-ka\u017cistika, l-Istati Membri g\u0127andhom obbligi po\u017cittivi biex i\u017commu milli jsir ksur tad-drittijiet tal-bniedem fit-territorju tag\u0127hom.", "Il-passi li jmiss", "Ir-rapport jg\u0127id ukoll li wara li l-Kumitat \" wera il-b\u017conn li jsiru i\u017cjed kontrolli \" u tin\u0121abar informazzjoni addizzjonali, dan g\u0127andu jit\u0127alla jkompli xog\u0127lu sabiex ikun jista' jwettaq g\u0127al kollox il-mandat ta' tnax-il xahar mog\u0127ti lilu.", "G\u0127at-tieni perjodu tal-mandat, il-MPE qed jipproponu li jistiednu lis-Segretarju \u0120enerali tan-NATO g\u0127al seduta ta' smig\u0127 tal-Kumitat Temporanju biex ji\u0121i \u010b\u010barat l-involviment possibbli tal-forzi SFOR u KFOR fid-detenzjoni illegali ta' sitt Bo\u017cnija\u010bi li g\u0127adhom qed jin\u017cammu fil-Guantanamo.", "It-test qed jer\u0121a' jag\u0127mel sej\u0127a g\u0127all-g\u0127eluq ta\u010b-\u010bentru ta' detenzjoni fi Guantanamo Bay u biex l-Istati Membri jie\u0127du rwol pro-attiv sabiex isibu soluzzjoni g\u0127ad-detenuti hemmhekk.", "G\u0127alkemm ir-rapport interim ma jag\u0127mel ebda referenza spe\u010bifika g\u0127a\u010b-\u010bentri ta' detenzjoni li jing\u0127ad jinsabu fil-Polonja u fir-Rumanija, i\u010b- Chairman tal-Kumitat Temporanju Carlos COELHO (EPP-ED, PT) qal li din il-kwistjoni ser tkun prijorita' g\u0127as-sitt xhur li \u0121ejjin.", "Ir-rapport innifsu jenfasizza l-b\u017conn \" li ji\u0121i a\u010b\u010bertat jekk hemmx xi evidenza li tikkonferma li kienu qed jintu\u017caw \u0127absijiet sigrieti f'xi pajji\u017ci Ewropej .\"", "L-involviment tal-gvernijiet Ewropej", "Skond il-Membri, \" mhuwiex plawsibbli\u2026 li \u010bertu gvernijiet Ewropej ma kinux konxji ta' l-attivitajiet marbutin ma' konsenja straordinarja li kienet qed isse\u0127\u0127 fit-territorju tag\u0127hom .\"", "Qed jg\u0127idu li probabbli li kien hemm xi tip ta' involviment minn na\u0127a ta' l-awtoritajiet Taljani fil-\u0127tif minn a\u0121enti tas-CIA ta' l-E\u0121izzjan Abu Omar minn Milan, minn na\u0127a ta' l-awtoritajiet tal-Bo\u017cnja fil-\u0127tif tas-sitt Bo\u017cnija\u010bi jew residenti ta' ori\u0121ini Al\u0121erina li \u0121ew trasferiti lejn Guantanamo Bay, u minn na\u0127a ta' l-awtoritajiet Svedi\u017ci li ke\u010b\u010bew \u017cew\u0121 \u010bittadini E\u0121izzjani, Mohammed Al Zary u Ahmed Agiza, u tawhom lill-a\u0121enti tas-CIA g\u0127al trasferiment lejn l-E\u0121ittu.", "Barra dan, il-Kumitat \" jiddeplora r-riluttanza ta' l-awtoritajiet ta' l-ex Repubblika Jugo\u017clava tal-Ma\u010bedonja biex jikkonfermaw li [il-\u0120ermani\u017c] El-Masri kien fi Skopje u li probabilment kien qed jin\u017camm hemm qabel il-konsinja tieg\u0127u lura fl-Afghanistan mill-a\u0121enti tas-CIA. \"", "L-Istati Membri qed ji\u0121u kkritikati wkoll talli jillimitaw ir-responsabilitajiet tag\u0127hom billi jitolbu g\u0127al \" assigurazzjonijiet diplomati\u010bi minn pajji\u017ci li fir-rigward tag\u0127hom hemm ra\u0121uni soda biex wie\u0127ed jemmen li jipprattikaw it-tortura .\"", "Skond il-Kumitat, din hija prattika \" mhux a\u010b\u010bettabbli \" u kontradittorja g\u0127al-linji gwida tal-politika ta' l-UE dwar pajji\u017ci terzi rigward it-tortura u trattamenti jew kastigi o\u0127rajn li huma krudili, inumani jew degradanti.", "Il-Kumitat irid li fil-\u0121ejjieni l-pajji\u017ci ta' l-UE ma ja\u010b\u010bettawx dawn l-assigurazzjonijiet.", "B\u017conn ta' azzjoni fil-livell ta' l-UE", "Ir-rapport jg\u0127id li f'\u0127afna pajji\u017ci ta' l-UE r-regoli li jiggvernaw l-attivitajiet tas-servizzi sigrieti jidhru li \" mhumiex adegwati \".", "G\u0127alhekk, g\u0127andhom jitwaqqfu kontrolli i\u017cjed effettivi fir-rigward ta' l-attivitajiet ta' servizzi sigrieti barranin fit-territorju ta' l-Istati Membri, u g\u0127andhom ji\u0121u stabbiliti regoli ta' kooperazzjoni fil-livell ta' l-UE.", "Barra dan, il-kooperazzjoni mill-qrib bejn is-servizzi ta' l-intelli\u0121enza ta' l-Istati Membri \" m'g\u0127andhiex tit\u0127awwad ma' l-abbandun tas-sovranita' tat-territorju u l-ispazju ta' l-ajru Ewropej .\"", "Il-Kumitat Temporanju qed jitkellem ukoll dwar \" ksur ripetut \" tal-Konvenzjoni ta' Chicago dwar l-Avjazzjoni \u010aivili Internazzjonali matul titjiriet tas-CIA fl-Ewropa u jenfasizza l-fatt li l-ebda Stat Membru \" ma adotta pro\u010beduri bil-g\u0127an li jivverifika jekk hux qed jintu\u017caw ajruplani \u010bivili g\u0127al ra\u0121unijiet mhux kompatibbli ma' standards tad-drittijiet tal-bniedem stabbiliti b'mod internazzjonali .\"", "G\u0127alhekk qed jag\u0127mel sej\u0127a biex il-Kummissjoni tarmonizza l-li\u0121ijiet nazzjonali dwar l-u\u017cu ta' l-ispazju ta' l-ajru nazzjonali u ta' l-ajruporti g\u0127ax il-le\u0121i\u017clazzjoni Ewropea e\u017cistenti hija wa\u0127da \" totalment inadegwata \".", "Rapporteur Giovanni Claudio FAVA PSE IT A6-0213/2006 U\u017cu allegat ta' pajji\u017ci Ewropej mis-CIA g\u0127at-trasport u d-detenzjoni illegali ta' prigunieri Pro\u010bedura: Konsultazzjoni Dibattitu: 4.07.06 \"MEPs investigating allegations of illegal CIA activity in Europe present their interim report to Parliament\"", "-//EP//TEXT IM-PRESS 20060620BRI09184 FULL-TEXT DOC XML V0//MT", "\u0120ustizzja u Intern", "Vot dwar it-trasferiment tad-dejta personali fil-qafas tal-koperazzjoni \u0121udizzjarja u tal-pulizija", "Il-Parlament Ewropew g\u0127andu jivvota fuq rapport li japprova proposta g\u0127all-protezzjoni tad-dejta personali ta\u010b-\u010bittadini ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali.", "Dan ir-rapport kien di\u0121a' diskuss matul is-seduta plenarja li g\u0127addiet i\u017cda l-MPE kienu dde\u010biedew li qabel jie\u0127du l-vot finali, jistennew sakemm il-Kunsill jer\u0121a' jiltaqa' bit-tama li l-Presidenza Finlandi\u017ca tkun iktar lesta li tikkunsidra t-talbiet tal-Parlament.", "Il-Membri huma ta' l-opinjoni li permezz ta' din il-proposta, il-prin\u010bipji ta' l-UE dwar il-protezzjoni tad-dejta g\u0127andhom isiru iktar uniformi u iktar konsistenti.", "Il-proposta n\u0127ar\u0121et wara l-Parlament kien ilu \u017cmien twil jitlob g\u0127al \u010berti standards dwar il-protezzjoni tad-dejta.", "G\u0127alkemm il-vot finali kien pospost, il-Membri xorta vvutaw fuq is-60 emenda mressqa sabiex juru bi\u010b-\u010bar l-appo\u0121\u0121 tag\u0127hom g\u0127al po\u017cizzjoni tar-rapporteur Martine ROURE (PES, FR) u tal-Kumitat g\u0127al-Libertajiet \u010aivili.", "Il-MPE jridu japprovaw il-proposta tal-Kummissjoni biex il-protezzjoni legali ta' dejta personali tkun esti\u017ca g\u0127at-trasferiment ta' informazzjoni fil-qafas tal-koperazzjoni \u0121udizzjarja u tal-pulizija fi kwistjonijiet kriminali.", "Dan il-qasam ta' politika jiddependi direttament mill-Istati Membri u s'issa ma kienx jaqa' fl-ambitu ta' li\u0121ijiet komunitarji e\u017cistenti g\u0127all-protezzjoni tad-dejta.", "L-emendi tal-Parlament jillimitaw l-u\u017cu ta' u l-a\u010b\u010bess g\u0127al dejta personali g\u0127all-ka\u017cijiet fejn tassew ikun hemm b\u017conn u fejn is-sigurta' pubblika tkun mhedda.", "Il-Parlament Ewropew ilu jitlob g\u0127al normi ta' protezzjoni tad-dejta fil-kuntest tal-koperazzjoni \u0121udizzjarja u tal-pulizija sa mill-\u0127olqien tat-tielet pilastru ta' l-oqsma tal-politika ta' l-UE.", "Din il-kwistjoni saret i\u017cjed importanti issa li l-Qorti Ewropea tal-\u0120ustizzja idde\u010bidiet li tannulla ftehim e\u017cisteni bejn l-UE u l-gvern ta' l-Istati Uniti dwar it-trasferiment tad-dejta personali ta' passi\u0121\u0121ieri ta' l-ajru li jkunu sejrin l-Istati Uniti.", "Il-Membri jixtiequ li l-adozzjoni ta' dan l-abbozz ta' de\u010bi\u017cjoni tal-Kunsill issir malajr kemm jista' jkun g\u0127aliex g\u0127andha taffettwa ftehim \u0121ejjieni ma' l-Istati Uniti.", "Kriterji iktar stretti g\u0127al \u0121bir u l-a\u010b\u010bess g\u0127ad-dejta", "Fl-opinjoni tal-MPE, il-\u0121bir tad-dejta u l-a\u010b\u010bess g\u0127aliha minn gvernijiet nazzjonali jew awtoritajiet kompetenti g\u0127andu jkun limitat g\u0127al \" g\u0127anijiet spe\u010bifi\u010bi \", jekk ikun \" assolutament ne\u010bessarju \", skond il-prin\u010bipji ta' proporzjonalita' u ne\u010bessita' u \"g\u0127all-g\u0127an tal-prevenzjoni ta' theddid g\u0127as-sigurta' pubblika jew lil persuna \".", "Din id-dejta personali pprovduta lil Stat Membru tista' ti\u0121i trasferita ulterjorment lejn Stat Membru ie\u0127or \" unikament bil-kunsens minn qabel ta' l-awtorita' li tkun bag\u0127tet id-dejta personali jew li qeg\u0127ditha g\u0127ad-dispo\u017cizzjoni .\"", "Dejta sensittiva b\u0127al dejta bijometrika u profili DNA g\u0127andu jkollhom salvagwardji spe\u010bifi\u010bi addizzjonali sabiex ikun \u017cgurat li dawn huma akkurati.", "Il-livell ta' e\u017cattezza ta' din id-dejta jistg\u0127u ji\u0121u kontestati mill-persuna kon\u010bernata.", "Il-Membri jixtiequ wkoll li jkun hemm trattament differenti tad-dejta personali skond l-istat ta' dak li jkun.", "G\u0127alhekk, informazzjoni dwar \" persuni li mhumiex suspettati ma tistax ti\u0121i ppro\u010bessata \u0127lief g\u0127ar-ra\u0121unijiet li g\u0127alihom tkun in\u0121abret, g\u0127al perjodu ta' \u017cmien limitat, u bil-limitazzjonijiet adegwati rigward l-a\u010b\u010bess g\u0127aliha u t-trasferiment tag\u0127ha .\"", "Trasferiment lejn pajji\u017ci terzi", "Il-Membri kienu m\u0127assbin dwar il-fatt li pajji\u017ci terzi jistg\u0127u potenzjalment jitolbu a\u010b\u010bess g\u0127al dejta personali fi \u0127dan il-\u0121lieda kontra t-terrori\u017cmu u l-kriminalita' organizzata.", "G\u0127alhekk adottaw emenda li tipprojbixxi t-trasferiment ta' dejta lill-awtoritajiet kompetenti barra mill-UE \u0127lief jekk dan ikun \" previst fil-li\u0121i li b'mod \u010bar jobbligah jew jawtorizzah \" u fost affarijiet o\u0127ra, jekk l-Istati Membri jkunu jistg\u0127u ji\u017cguraw li jkun hemm livell xieraq ta' protezzjoni tad-dejta.", "L-unika e\u010b\u010bezzjoni hija fil-ka\u017c li dan ikun \" assolutament ne\u010bessarju biex ji\u0121u salvagwardati l-interessi essenzjali ta' Stat Membru jew g\u0127all-prevenzjoni ta' periklu serju imminenti li jhedded is-sigurta' pubblika jew persuna jew persuni partikolari .\"", "Il-Membri jixtiequ wkoll li \u010b-\u010bittadini jkollhom id-dritt li ji\u010b\u0127du l-e\u017cattezza ta' xi dejta personali u li ssir annotazzjoni tag\u0127ha.", "Barra minn hekk, g\u0127andu jkun hemm il-possibilita' li jsiru sanzjonijiet kriminali f'ka\u017c ta' reati li ji\u0121u kommessi intenzjonalment jew li jirri\u017cultaw minn negli\u0121enza gravi mill-awtoritajiet.", "Rapporteur Martine ROURE PSE FR A6-0192/2006 Protezzjoni ta' data personali (kooperazzjoni \u0121udizzjarja u tal-pulizija fi kwistjonijiet kriminali) Pro\u010bedura: Konsultazzjoni", "-//EP//TEXT IM-PRESS 20060620BRI09184 FULL-TEXT DOC XML V0//MT", "Kunsill Ewropew", "Tibda l-Presidenza Finlandi\u017ca", "Il-Finlandja ser tie\u0127u l-kariga tal-Presidenza tal-Kunsill Ewropew fl-1 ta' Lulju 2006.", "G\u0127alhekk, il-Prim Ministru Finlandi\u017c Matti VANHANEN ser jindirizza lill-Membri tal-Parlament Ewropew biex jispjega x'ser ikunu l-prijoritajiet tal-Presidenza Finlandi\u017ca fis-sitt xhur li \u0121ejjin.", "Vanhanen di\u0121a' tkellem dwar dawn il-prijoritajiet quddiem il-Parlament Finlandi\u017c, li jinkludu: il-futur ta' l-Ewropa, il-kompetittivita' ta' l-UE, ir-relazzjonijiet esterni, revi\u017cjoni tal-Programm ta' Hague, u te\u0127id ta' de\u010bi\u017cjonijiet iktar effettiv.", "Dibattitu: 5.07.06 L-a\u0121enda u l-prijoritajiet tal-Presidenza Finlandi\u017ca", "-//EP//TEXT IM-PRESS 20060620BRI09184 FULL-TEXT DOC XML V0//MT", "Affarijiet ekonomi\u010bi u monetarji", "Mergers tal-banek transkonfinali: tne\u0127\u0127ija ta' l-ostakoli, protezzjoni tal-konsumatur", "Il-MPE g\u0127andhom jiddiskutu rapport dwar l-implikazzjonijiet ta' mergers fis-settur bankarju u dak tas-servizzi finanzjarji g\u0127al konsumaturi, kumpaniji, impjegati u regolaturi.", "Dan ir-rapport kien im\u0127ejji minn Joseph MUSCAT (PES, MT) fi \u0127dan il-Kumitat g\u0127all-Affarijiet Ekonomi\u010bi u Monetarji, u jg\u0127id li l-konsolidazzjoni tas-swieq finanzjarji hija biss wa\u0127da mill-mezzi biex is-settur ikun jista' jirrispondi g\u0127al kompetizzjoni li qed tikber fil-livell ta' l-UE u dak globali.", "Il-konsolidazzjoni - benefi\u010b\u010bji u t\u0127assib", "Skond il-Membri fil-Kumitat, il-konsolidazzjoni fis-swieq finanzjarji m'g\u0127andux ikollha l-g\u0127an li til\u0127aq numru partikolari ta' istituzzjonijiet finanzjarji u g\u0127andha tkun \" proporzjonali mal-kompetizzjoni fis-swieq finanzjarji \".", "Huma jinnutaw li waqt l-attivita' tal- mergers aktarx ikollha effett po\u017cittiv fuq il-kompetittivita', \" spiss tkun akkumpanjata b'per\u010bezzjoni negattiva ta' bi\u017ca ta' telf ta' impjiegi \".", "G\u0127alhekk iridu li kumpaniji involuti f'dan it-tip ta' attivita' iqisu \" r-responsabilta' so\u010bjali tag\u0127hom \".", "Ir-rapport jg\u0127id ukoll li l-konsolidazzjoni m'g\u0127andiex tkun g\u0127an politiku biss, i\u017cda g\u0127andha wkoll i\u0121\u0121ib \" benefi\u010b\u010bji \u010bari g\u0127all-ekonomija billi tistimula t-tkabbir, t\u0127e\u0121\u0121e\u0121 l-innovazzjoni, ti\u017cgura l-kompetizzjoni, ittejjeb l-a\u010b\u010bess g\u0127al g\u0127oti ta' fondi, tippermetti lill-istituzzjonijiet finanzjarji biex jisfruttaw siner\u0121iji u effi\u010bjenzi fl-infiq, u tag\u0127ti lill-konsumaturi g\u0127a\u017cla akbar u kwalita' a\u0127jar, filwaqt li ti\u017cgura livell adegwat ta' \u0127arsien g\u0127all-konsumatur \".", "Ostakoli g\u0127al suq ta' l-UE integrat sew fil-qasam tas-servizzi finanzjarji", "Il-Membri huma wkoll ta' l-opinjoni li dawn il-benefi\u010b\u010bji \" m'g\u0127andhomx ikunu mxekkla minn ostakli ming\u0127ajr \u0121ustifikazzjoni \", b\u0127al ostakli ta' taxxi u sistemi differenti ta' sorveljanza.", "Pratti\u010bi nazzjonali ta' sorveljanza u standards differenti jistg\u0127u i\u017cidu l-ispejje\u017c ta' l-operat ta' kumpaniji li joperaw bejn il-fruntieri.", "Il-Membri fil-Kumitat laqg\u0127u il-progress li sar s'issa mill-korpi regolatorji nazzjonali - l-hekk imsej\u0127a Kumitati tat-3 Livell - u qeg\u0127din i\u0127e\u0121\u0121uhom jiksbu iktar konver\u0121enza fl-appro\u010b\u010bi tag\u0127hom.", "Fost l-ostakoli ta' taxxa, il-Kumitat jenfasizza kwistjonijiet relatati ma' VAT wara transazzjonijiet li jsiru fost grupp ta' kumpaniji, kif ukoll in-nuqqas tan-newtralita' u n-nuqqas ta' \u010bertezza legali fit-trattament tal-VAT fost is-servizzi finanzjarji.", "Kwistjoni o\u0127ra g\u0127andha x'taqsam mal-fatt li \u0127afna drabi, sistemi tat-taxxa jiffavorixxu l-\u0127las ta' dividendi domesti\u010bi milli dawk ta' l-UE.", "Sorveljanza meta kumpaniji finanzjarji jing\u0127aqdu", "Mill-banda l-o\u0127ra, \u017cieda fil-konsolidazzjoni ta' l-industrija tfisser li l-qafas ta' sorveljanza wkoll g\u0127andu ji\u017cviluppa u g\u0127andu jkun hemm definizzjoni \u010bara tar-responsabbiltajiet bejn ir-regolaturi tal-post u dawk tal-pajji\u017c ospitanti.", "F'ka\u017c ta' kri\u017ci, il-koperazzjoni u l-fidu\u010bja re\u010biproka bejn l-awtoritajiet ta' sorveljanza huma kru\u010bjali, g\u0127alhekk il-MPE qed i\u0127e\u0121\u0121u lill-Kummissjoni u l-awtoritajiet nazzjonali biex flimkien ji\u017cviluppaw proposti g\u0127all-immani\u0121\u0121jar effettiv ta' kri\u017ci.", "Il-Kumitat irid ukoll li jitwaqqaf kumitat ta' \" nies g\u0127orrief \" sabiex jistudjaw il-kwistjoni ta' supervi\u017cjoni prudenzjali tas-swieq finanzjarji ta' l-UE waqt il-pro\u010bess ta' konsolidazzjoni, u jirrapurtaw lura qabel l-a\u0127\u0127ar ta' l-2006.", "Rapporteur Joseph MUSCAT PSE MT A6-0170/2006 Konsolidazzjoni fis-settur tas-servizzi finanzjarji Pro\u010bedura: Inizjattiva Dibattitu: 3.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT", "Affarijiet ekonomi\u010bi u monetarji", "Liberalizzazzjoni tal-kompetizzjoni fil-qasam tat-trasport marittimu tal-merkanzija", "Il-MPE g\u0127andhom jadottaw rapport li jappo\u0121\u0121a il-proposta tal-Kummissjoni biex twaqqaf e\u017cenzjoni g\u0127ar-regoli normali ta' kompetizzjoni fil-qasam tas-servizzi skedati ta' trasport marittimu tal-merkanzija, skond \u010berti kundizzjonijiet.", "G\u0127alhekk g\u0127andhom jitniedu linji gwida ta' l-UE biex ji\u0121i \u017cgurat li s-settur ikollu \u010bertezza legali.", "Il-Kummissjoni qed tipproponi li tirrevoka l-le\u0121i\u017clazzjoni ta' l-1986, li tippermetti lill-operaturi skedati tat-trasport marittimu jag\u0127mlu l-hekk imsej\u0127a konferenzi, sabiex jidde\u010biedu dwar rati fissi u jimmani\u0121\u0121jaw il-volum li j\u0121orru l-bastimenti.", "Dan huwa min\u0127abba l-fatt li l-industrija m'g\u0127adx g\u0127andha b\u017conn ta' dan it-tip ta' protezzjoni u s-s-sistema ma toffrix in\u010bentivi ta' ffrankar ta' spejje\u017c.", "Ir-rapport im\u0127ejji minn Corien WORTMANN-KOOL (EPP-ED, NL) fi \u0127dan il-Kumitat g\u0127all-Affarijiet Ekonomi\u010bi u Monetarji, japprova din ir-revoka.", "Madankollu l-Membri fil-Kumitat qed jinsistu li qabel is-sistema tinbidel g\u0127al kollox, il-Kummissjoni tadotta linji gwida dwar x'tip ta' koperazzjoni jista' jkun hemm bejn l-operaturi marittimi sabiex ikun \u017cgurat li dawk kollha involuti jkollhom \u010bertezza legali.", "Rapporteur Corien WORTMANN-KOOL EPP-ED NL A6-0217/2006 Kabota\u0121\u0121 u s-servizzi internazzjonali ta' 'tramping' Pro\u010bedura: Konsultazzjoni Dibattitu: 3.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT", "\u20ac154 miljun kontra t-tni\u0121\u0121is marittimu", "Il-MPE g\u0127andhom jadottaw rapport li jilqa' l-proposta tal-Kummissjoni g\u0127al pakkett finanzjarju ta' \u20ac154 biex l-A\u0121enzija Ewropea g\u0127as-Sikurezza Marittima (EMSA) tkun tista' tie\u0127u azzjoni kontra t-tni\u0121\u0121is ikkaw\u017cat mill-bastimenti.", "Dan g\u0127andu japplika g\u0127all-perjodu 2007-2013.", "Permezz ta' dawn il-fondi, l-EMSA g\u0127andha tkun tista' tipprovdi l-Istati Membri b'bastimenti spe\u010bjali kontra t-tni\u0121\u0121is sabiex dawn ikunu jistg\u0127u jirkupraw i\u017c-\u017cejt minn fuq il-ba\u0127ar.", "Barra minn hekk, l-EMSA g\u0127andha ti\u017cviluppa sistema fejn it-tni\u0121\u0121is ji\u0121i skopert malajr permezz ta' imma\u0121ni tas-satellita.", "Skond il-Kumitat, g\u0127andha ting\u0127ata attenzjoni partikolari g\u0127al dawk i\u017c-\u017coni miqjusa b\u0127ala l-iktar vulnerabbli.", "Ir-re\u0121juni li g\u0127andhom prijorita' huma l-Ba\u0127ar Baltiku, il-mog\u0127dijiet mill-Punent g\u0127all-Kanal Ingli\u017c, il-kosta ta' l-Atlantiku u l-Mediterran, b'mod partikolari \u017c-\u017cona tul ir-rotta kummer\u010bjali tat-tankers mill-Ba\u0127ar l-Iswed.", "Fil-qasam ta' l-irkupru ta\u017c-\u017cejt, g\u0127andha ti\u0121i pprovduta g\u0127ajnuna supplimentari minn bastimenti kummer\u010bjali b'tag\u0127mir apposta u li jkunu firmatarji ta' kuntratt g\u0127al dan l-iskop.", "Dawn il-bastimenti g\u0127andhom ikunu lesti li jintervjenu malli dan ikun me\u0127tie\u0121 minn Stat Membru.", "L-EMSA g\u0127a\u017clet sistema ta' kiri fit-tul ta' bastimenti kummer\u010bjali li jkunu jistg\u0127u ji\u0121u adattati g\u0127al skopijiet ta' reazzjoni g\u0127at-tni\u0121\u0121is mi\u017c-\u017cejt.", "Is-servizz ta' imma\u0121ni tas-satellita g\u0127andhom jikkomplimentaw l-attivitajiet ta' l-Istati Membri u tal-Kummissjoni kontra r-rimi illegali u t-tixrid ta' \u017cejt a\u010b\u010bidentali.", "Ir-rapport jg\u0127id ukoll li d-direttiva g\u0127andha tkopri kull tip ta' tni\u0121\u0121is mill-bastimenti, mhux bi\u017c\u017c tni\u0121\u0121is mi\u017c-\u017cejt.", "G\u0127alhekk, tni\u0121\u0121is ikkaw\u017cat minn sustanzi perikolu\u017ci u no\u010bivi wkoll jaqg\u0127u ta\u0127t l-ambitu tad-direttiva.", "Ir-rapport kien im\u0127ejji minn Luis DE GRANDES PASCUAL (EPP-ED, ES) fi \u0127dan il-Kumitat g\u0127at-Trasport.", "Rapporteur Luis DE GRANDES PASCUAL EPP-ED ES A6-0184/2006 Iffinanzjar tal-\u0121lieda kontra t-tni\u0121\u0121is ikkaw\u017cat mill-bastimenti Pro\u010bedura: Kode\u010bi\u017cjoni Dibattitu: 4.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT", "Regoli \u0121odda dwar il-limitazzjonijiet tal-\u0127in ta' titjir u l-perjodi ta' mistrie\u0127", "Wara sitt snin ta' diskussjonijiet u negozjati, il-MPE g\u0127andhom jadottaw rapport dwar l-armonizzazzjoni ta' rekwi\u017citi tekni\u010bi fil-qasam ta' l-avjazzjoni \u010bivili.", "Id-dispo\u017cizzjonijiet il-\u0121odda jiffukaw fuq fost o\u0127rajn, il-limitazzjonijiet tal-\u0127in ta' titjir u ta' servizz, il-perjodi ta' mistrie\u0127, l-istrumenti u l-apparat, l-apparat ta' komunikazzjoni u navigazzjoni, il-manutenzjoni u t-trasport bl-ajru ta' merkanzija perikolu\u017ca.", "Ulrich STOCKMANN (PES, DE), li \u0127ejja dan ir-rapport fi \u0127dan il-Kumitat g\u0127at-Trasport, insista dwar \" il-\u0127tie\u0121a ur\u0121enti li jin\u0127olqu dispo\u017cizzjonijiet tekni\u010bi uniformi Ewropej \" sabiex ji\u0121u \u017cgurati \" standards g\u0127olja u uniformi ta' sikurezza li s'issa ma kienx hemm provvediment g\u0127alihom f'xi Stati Membri .\"", "Limitazzjonijiet tal-\u0127in ta' titjir u ta' servizz u l-perjodi ta' mistrie\u0127", "Skond il-proposta tal-Kummissjoni, il-perjodu massimu ta' servizz ta' titjira ( Flight Duty Period - FDP) g\u0127andu jkun ta' 13-il sieg\u0127a i\u017cda dan jista' jittawwal b'sieg\u0127a.", "Meta FDP jibda matul il-lejl (wara l-g\u0127axra ta' bil-lejl u qabel il-\u0127amsa ta' filg\u0127odu), dan il-perjodu ma jistax ikun itwal minn 11-il sieg\u0127a u tliet kwarti.", "Il-perjodu ta' mistrie\u0127 fil-post fejn dak li jkun huwa bba\u017cat g\u0127andu jkun ta' l-istess tul daqs il-perjodu ta' servizz pre\u010bedenti jew mill-inqas 12-il sieg\u0127a.", "Il-perjodu ta' mistrie\u0127 'il bog\u0127od mid-dar g\u0127andu jkun ta' mill-inqas 10 sieg\u0127at.", "Il-Kumitat g\u0127at-Trasport irid li fi \u017cmien sentejn mid-data tad-d\u0127ul fis-se\u0127\u0127 tar-Regolament, l-A\u0121enzija Ewropea g\u0127as-Sigurta' ta' l-Avjazzjoni tag\u0127mel evalwazzjoni xjentifika u medika ta' dawn id-dispo\u017cizzjonijiet dwar il-limitazzjonijiet ta' \u0127in ta' titjir u ta' servizz u l-\u0127ti\u0121ijiet ta' mistrie\u0127.", "Jekk ikun hemm b\u017conn, il-Kummissjoni g\u0127andha t\u0127ejji u tressaq proposti \u0121odda \" ming\u0127ajr dewmien \", li jemendaw dawn id-dispo\u017cizzjonijiet u li jinkludu r-ri\u017cultati ta' din l-evalwazzjoni.", "Il-Membri qed jintrodu\u010bu wkoll klaw\u017cola ta' salvagwardja li tg\u0127id li meta ir-Regolament jid\u0127ol fis-se\u0127\u0127, id-dispo\u017cizzjonijiet tieg\u0127u m'g\u0127andhom \" fl-ebda \u010birkustanza \" jag\u0127tu ra\u0121uni valida g\u0127at-tnaqqis tal-livelli tal-\u0127arsien tas-sikurezza li di\u0121a' jkunu je\u017cistu fl-Istati Membri.", "G\u0127alhekk, ftehim kollettiv tax-xog\u0127ol li jipprovdi kundizzjonijiet a\u0127jar fir-rigward ta' perjodi ta' titjir u ta' servizz, jista' jin\u017camm.", "Is-sitwazzjoni partikolari ta' servizzi espress ta' merkanzija li joperaw bil-lejl", "L-interuzzjonijiet fir- rosters sikwit ikollhom impatt negattiv fuq il-livell ta' sikurezza ta' mudelli operattivi ta' fornituri ta' servizzi espress ta' merkanzija li joperaw bil-lejl.", "Dan huwa l-ka\u017c spe\u010bjalment meta s-sistema tar- roster tkun ibba\u017cata fuq il-fatt li l-\u0127addiema jidraw ix-xift ta' bil-lejl billi n-numru ta' kambjamenti bejn ix-xift tal-\u0121urnata u x-xift ta' bil-lejl ikunu limitati.", "Il-MPE qed jitolbu lill-Kummissjoni tag\u0127mel evalwazzjoni u tipproponi emendi g\u0127ad-dispo\u017cizzjoniiet dwar il-limitazzjonijiet ta' \u0127in ta' titjir u ta' servizz, sabiex \" jitqiesu dawn il-mudelli spe\u010bjali ta' operazzjoni \".", "Armonizzazzjoni tat-ta\u0127ri\u0121 ta' l-ekwipa\u0121\u0121 tal-kabina", "Il-Kumitat irid ukoll l-armonizzazzjoni tat-ta\u0127ri\u0121 ta' l-ekwipa\u0121\u0121 tal-kabina sabiex jin\u0127olqu standards Ewropej g\u0127olja u uniformi.", "Ir-rikonoxximent re\u010biproku tal-kwalifiki tat-ta\u0127ri\u0121, u l-possibilta' ta' li\u010benzja g\u0127all-ekwipa\u0121\u0121 tal-kabina g\u0127andu jservi biex ji\u0121i meqjus l-objettiv li jkun hemm suq tax-xog\u0127ol Ewropew g\u0127all-ekwipa\u0121\u0121 tal-kabina.", "Skond il-Membri, il-possibilta' ta' li\u010benzja g\u0127all-ekwipa\u0121\u0121 tal-kabina \" g\u0127andha ti\u0121i studjata iktar \".", "Din il-pro\u010bedura le\u0121i\u017clattiva waslet fit-tieni qari tal-pro\u010bedura ta' kode\u010bi\u017cjoni.", "Rapporteur Ulrich STOCKMANN PSE DE A6-0212/2006 L-avjazzjoni \u010bivili (l-armonizzazzjoni tar-regoli tekni\u010bi u tal-pro\u010beduri amministrattivi) Pro\u010bedura: Kode\u010bi\u017cjoni (II) Dibattitu: 4.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT", "L-impatt ta' l-avvjazzjoni \u010bivili fuq il-klima", "L-UE impenjat ru\u0127ha li tie\u0127u azzjoni kontra l-bidla fil-klima.", "Peress li l-kontribut ta' l-avjazzjoni g\u0127all-bidla fil-klima huwa sostanzjali u qed ji\u017cdied b'rata mg\u0127a\u0121\u0121la, u min\u0127abba l-fatt li l-avjazzjoni internazzjonali m'hi su\u0121\u0121etta g\u0127all-ebda impenn internazzjonali fil-qasam tal-bidla fil-klima, il-MPE g\u0127andhom jadottaw rapport dwar it-tnaqqis ta' l-impatt ta' l-avjazzjoni fuq il-bidla fil-klima.", "Permezz tar-rapport im\u0127ejji minn Caroline LUCAS (Greens/EFA, UK), il-Membri fil-Kumitat g\u0127all-Ambjent qed jilqg\u0127u l-fatt li l-Kummissjoni g\u0127arfet li hemm b\u017conn ta' pakkett s\u0127i\u0127 ta' mi\u017curi li jinkludi strumenti regolatorji, ekonomi\u010bi, teknolo\u0121i\u010bi u operazzjonali \" biex ikunu indirizzati l-impatti kollha ta' l-avjazzjoni fuq il-klima, filwaqt li ji\u0121i applikat kemm il-prin\u010bipju li min ini\u0121\u0121es i\u0127allas, kif ukoll ti\u0121i \u017cgurata l-internalizzazzjoni s\u0127i\u0127a ta' l-ispejje\u017c .\"", "Il-Membri fil-Kumitat qed jappo\u0121\u0121jaw l-intenzjoni tal-Kummissjoni li tkompli bl-introduzzjoni tat-taxxi fuq il-pitrolju.", "Huma qed i\u0127e\u0121\u0121uha tibda minnufi\u0127 b'din l-azzjoni billi titlob li ssir taxxa fuq it-titjiriet domesti\u010bi u fl-UE.", "Madankollu huma qeg\u0127din jinkludu l-possibilta' li ji\u0121u e\u017centati l-linji kollha ta' l-ajru li joperaw fuq l-istess rotot li joperaw fuqhom linji ta' l-ajru mhux ta' l-UE.", "Il-Kumitat qed ifakkar li l-e\u017cenzjonijiet mit-taxxa fuq trasport ta' l-ajru u \u017cbilan\u010bi o\u0127ra qed iwasslu g\u0127al \" kompetizzjoni in\u0121usta \u0127afna \" bejn l-avjazzjoni u setturi o\u0127ra tat-trasport, spe\u010bjalment dar ferrovjarju, g\u0127aliex dan m'g\u0127andux biss taxxi i\u017cda jaqa' wkoll ta\u0127t l-Iskema g\u0127all-Iskambju ta' Kwoti ta' Emissjonijiet ta' Gassijiet Serra ta' l-UE ( EU Emissions Trading Scheme -ETS), li tkompli \u017c\u017cid l-ispejje\u017c.", "Il-Kumitat jag\u0127raf li l-iskambju ta' kwoti ta' emissjonijiet g\u0127andu l-potenzjal li jkollu rwol f'pakkett komprensiv ta' mi\u017curi li jindirizzaw l-impatt ta' l-avjazzjoni fuq il-klima, u qed jaqbel mal-Kummissjoni li l-inkorporar ta' l-avjazzjoni fl-ETS hi \" l-aktar appro\u010b\u010b xieraq \".", "Fl-istess \u0127in, qed jipproponi l-introduzzjoni ta' skema separata dedikata g\u0127all-emissjonijiet ta' l-avjazzjoni, g\u0127aliex peress li l-avvjazzjoni m'g\u0127andhiex impenji internazzjonali li jorbtu l-livelli ta' emissjoni, dan is-settur mhux \u0127a jkollu drittijiet ta' bejg\u0127 fi \u0127dan l-ETS.", "Madankollu, jekk eventwalment l-avjazzjoni tkun inkorporata fl-ETS, il-Membri jridu li jkun hemm ta' l-anqas fa\u017ci bi prova ta' skema separata g\u0127all-perjodu bejn l-2008 u l-2012.", "Huma qeg\u0127din ukoll jipproponu li f'ka\u017c ta' inkorporazzjoni fl-ETS, iridu ji\u0121u applikati kundizzjonijiet spe\u010bjali biex ikun \u017cgurat li dan ma jkunx ta' tfixkil g\u0127all-kompetizzjoni f'setturi anqas protetti.", "G\u0127alhekk g\u0127andu jkun hemm limitu fuq in-numru ta' drittijiet ta' emissjoni li s-settur ta' l-avvazzjoni jit\u0127alla jixtri mis-suq.", "Il-MPE jixtiequ li parti mit-tnaqqis ta' emissjonijiet me\u0127tie\u0121a ssir ming\u0127ajr negozjati qabel ma jit\u0127alla jixtri l-permessi.", "Il-Kumitat jixtieq ukoll li l-Kummissjoni tressaq strumenti ta' politika o\u0127ra u t\u0127e\u0121\u0121e\u0121 ri\u010berka dwar l-impatti ta' l-avjazzjoni fuq il-klima mhux kkaw\u017cati mis-CO2.", "Il-Membri huma ta' l-opinjoni li meta jkunu je\u017cistu in\u010bertezzi dwar kwalunkwe minn dawn l-impatti, il-politika g\u0127andha tkun ibba\u017cata fuq il-prin\u010bipju ta' prekawzjoni.", "G\u0127andha ting\u0127ata wkoll attenzjoni spe\u010bjali lit-tni\u0121\u0121is ta' l-arja u l-istorbju waqt it-tlug\u0127 u l-in\u017cul ta' l-in\u0121enji ta' l-ajru.", "Rapporteur Caroline LUCAS Verts/ALE GB A6-0201/2006 Tnaqqis ta' l-impatt ta' l-avjazzjoni fuq il-bidla fil-klima Pro\u010bedura: Inizjattiva Dibattitu: 4.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT", "Ftehim dwar it-trasparenza fl-Ewropa fil-kwistjonijiet ambjentali", "L-Unjoni Ewropea qieg\u0127da fil-pro\u010bess li ttejjeb il-parte\u010bipazzjoni tal-pubbliku fil-politika ambjentali tag\u0127ha billi tapplika l-Konvenzjoni ta' Aarhus fl-operazzjoni interna tal-Komunita'.", "Il-Parlament Ewropew g\u0127andu jadotta ftehim ta' kon\u010biljazzjoni li permezz tieg\u0127u, i\u010b-\u010bittadini Ewropej ser jibda jkollhom rwol iktar attiv fit-te\u0127id ta' de\u010bi\u017cjonijiet fil-qasam ta' l-ambjent.", "Il-Konvenzjoni ta' Aarhus kienet konklu\u017ca fl-1998 mill-Kumissjoni Ekonomika tal-\u0120nus Mag\u0127quda g\u0127all-Ewropa u tie\u0127u \u0127sieb kwistjonijiet b\u0127all-a\u010b\u010bess g\u0127all-informazzjoni, il-parte\u010bipazzjoni pubblika fit-te\u0127id ta' de\u010bi\u017cjonijiet u l-a\u010b\u010bess g\u0127all-\u0121ustizzja fil-qasam ta' l-ambjent.", "Il-ftehim ta' kon\u010biljazzjoni g\u0127andu jwassal g\u0127al regolament \u0121did ta' l-UE li permezz tieg\u0127u dawn ir-regoli jibdew japplikaw g\u0127all-istituzzjonijiet u l-korpi ta' l-Unjoni Ewropea.", "Skond Alejo VIDAL-QUADRAS ROCA (EPP-ED, ES), kap tad-delegazzjoni tal-Parlament matul in-negozjati ta' kon\u010biljazzjoni mal-Kunsill, organizzazzjonijiet pubbli\u010bi u ambjentali ser ikollhom opportunita' kbira li jiksbu informazzjoni u jipparte\u010bipaw totalment fl-affarijiet Ewropej.", "Eija RIITTA KORHOLA (EPP-ED, FI), li \u0127ejjiet ir-rapporti tal-Parlament ta' din il-pro\u010bedura, fakkret li l-g\u0127an tal-Parlament kien li jwassal g\u0127al regolament li jappo\u0121\u0121ja d-drittijiet ta\u010b-\u010bittadini u jag\u0127milha iktar fa\u010bli li dawn jiksbu informazzjoni iktar malajr u bla \u0127las.", "Din tinkludi informazzjoni minn sottokuntratturi, dejta mhux disponibbli f'format elettroniku, kif ukoll informazzjoni dwar il-passi differenti fi pro\u010beduri legali f'ka\u017c ta' ksur tal-li\u0121i tal-Komunita', g\u0127alkemm je\u017cistu xi e\u010b\u010bezzjonijiet.", "Permezz ta' dan ir-regolament, g\u0127andhom ji\u017cdiedu l-opportunitajiet g\u0127all-parte\u010bipazzjoni pubblika.", "Persuni u organizzazzjonijiet b'interess fil-pro\u0121etti ambjentali ta' l-UE ser ikunu jistg\u0127u jibg\u0127atu l-kummenti tag\u0127hom u l-Istituzzjonijiet u korpi o\u0127ra tal-Komunita' ser ikollhom jag\u0127tu tassew ka\u017c ta' dan il-pro\u010bess ta' parte\u010bipazzjoni pubblika.", "Organizzazzjonijiet indipendenti li jkunu wrew li l-objettiv primarju tag\u0127hom huwa li jippromwovu l-protezzjoni ta' l-ambjent jistg\u0127u jressqu talba g\u0127al revi\u017cjoni interna ta' xi de\u010bi\u017cjoni amministrattiva li tkun ittie\u0127det u biex jitressaq ka\u017c quddiem il-qorti.", "L-Istituzzjonijiet ser ikollhom jadattaw ir-regoli interni tag\u0127hom sabiex ikunu jikkonformaw mar-regolament il-\u0121did sa nofs l-2007, ji\u0121ifieri disa' xhur wara l-pubblikazzjoni tieg\u0127u fil-\u0121urnal uffi\u010bjali.", "Rapporteur Eija-Riitta KORHOLA EPP-ED FI A6-0230/2006 Rapport dwar il-test kon\u0121unt approvat mill-Kumitat ta' Kon\u010biljazzjoni dwar l-applikazzjoni g\u0127all-istituzzjonijiet u l-korpi tal-KE tad-dispo\u017cizzjonijiet tal-konvenzjoni ta' \u00c5rhus C6-0156/2006 Test kon\u0121unt approvat mill-Kumitat ta' Kon\u010biljazzjoni Pro\u010bedura: Kon\u010biljazzjoni Dibattitu: 4.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT", "Ftehim dwar il-\u0121bir tal-batteriji g\u0127all-protezzjoni tan-natura", "B\u0127alissa huma biss sitt Stati Membri li g\u0127andhom skemi g\u0127all-\u0121bir u r-ri\u010bikla\u0121\u0121 ta' batteriji u akkumulaturi.", "Matul is-seduta plenarja li jmiss, il-MPE g\u0127andhom jadottaw ftehim ta' kon\u010biljazzjoni sabiex tid\u0127ol fis-se\u0127\u0127 direttiva biex ji\u0121i \u017cgurat li dawn l-iskemi jibdew japplikaw madwar l-Unjoni Ewropea kollha sas-sena 2008.", "L-g\u0127an huwa li ti\u0121i protetta n-natura mis-sustanzi tossi\u010bi li jinstabu fil-batteriji.", "G\u0127alhekk il-batteriji w\u017cati ser ikollhom jibdew jin\u0121abru u ji\u0121u ri\u010biklati.", "Il-ftehim li g\u0127andu ji\u0121i adottat intla\u0127aq fil-bidu ta' Mejju bejn rappre\u017centanti tal-Parlament u tal-Kunsill fi \u0127dan il-Kumitat g\u0127all-Kon\u010biljazzjoni.", "Rati ta' \u0121bir u ri\u010bikla\u0121\u0121", "Fis-sena 2002, ir-rati ta' \u0121bir ta' batteriji w\u017cati fil-pajji\u017ci li di\u0121a' g\u0127andhom dan it-tip ta' skemi kienu hekk: il-Bel\u0121ju 59%, l-I\u017cvezja 55%, l-Awstrija 44%, il-\u0120ermanja 39%, l-Olanda 32% u Franza 16%.", "Permezz ta' din id-direttiva l-\u0121dida, ir-rati minimi ta' \u0121bir fl-Istati Membri kollha g\u0127andhom jil\u0127qu l-25% sas-sena 2012 u l-45% sas-sena 2016.", "G\u0127andu jsir ri\u010bikla\u0121\u0121 ta' 65% fil-pi\u017c medju ta' batteriji u akkumulaturi ta\u010b-\u010bomb u l-a\u010bidu, 75% fil-pi\u017c medju ta' dawk tan-nikel u l-kadmju, u 50% ta' tipi o\u0127ra.", "G\u0127a\u017cla infurmata", "Barra minn hekk, mill-2009 it-tikketti ta' fuq il-batteriji ser ikollhom jibdew juru l-kapa\u010bita' tag\u0127hom sabiex il-konsumatur ikun jista' jag\u0127mel g\u0127a\u017cla infurmata dwar x'inhu ju\u017ca.", "Skond Johannes BLOKLAND (IND/DEM, NL), li kien \u0127ejja r-rapporti tal-Parlament f'din il-pro\u010bedura le\u0121i\u017clattiva, dan huwa pass importanti.", "Huwa fakkar li din il-provi\u017cjoni ma kinetx tinstab fil-proposta ori\u0121inali tal-Kummissjoni, u l-Parlament kien ta' l-opinjoni li l-konsumatur g\u0127andu jkollu l-possibilta' li jag\u0127\u017cel li ju\u017ca' batteriji iktar effi\u010bjenti u li jdumu jservu iktar, spe\u010bjalment min\u0127abba l-fatt li batteriji ir\u0127as li jdumu jservu inqas mhumiex l-a\u0127jar g\u0127a\u017cla g\u0127all-ambjent.", "Projbizzjonijiet", "Id-direttiva ser tkun tipprojbixxi l-bejg\u0127 ta' batteriji u akkumulaturi li, kkomparat mal-pi\u017c tag\u0127hom, huma mag\u0127mula minn iktar minn 0.0005% ta' merkurju u 0.002% ta' kadmju, \u0127lief meta dawn ikunu w\u017cati f'sistemi ta' emer\u0121enza u ta' allarm, f'tag\u0127mir mediku jew f'g\u0127odda ming\u0127ajr fil m\u0127addma bl-ener\u0121ija.", "L-iskemi ta' \u0121bir", "Sas-sena 2008, l-Istati Membri g\u0127andhom ji\u017cguraw illi jkunu je\u017cistu skemi ta' \u0121bir xierqa g\u0127al skart ta' batteriji u ta' akkumulaturi portabbli.", "Il-postijiet tal-\u0121bir g\u0127andhom ikunu jinstabu fil-vi\u010binanza tal-konsumaturi.", "Il-Parlament insista wkoll li d-distributuri ta' batteriji u akkumulaturi portabbli jkollhom jie\u0127duhom lura ming\u0127ajr \u0127las, irrispettivament minn fejn dawn ikunu nxtraw.", "Barra minn hekk dawn g\u0127andhom jinfurmaw lill-konsumaturi li je\u017cisti dan is-servizz.", "Il-produtturi ser ikollhom jiffinanzjaw kwalunkwe spejje\u017c li jinqalg\u0127u minn kampanji pubbli\u010bi g\u0127all-informazzjoni dwar il-\u0121bir, it-trattament, u r-ri\u010bikla\u0121\u0121 ta' l-iskart kollu tal-batteriji u l-akkumulaturi portabbli.", "Il-produtturi u l-manifatturi", "Il-produtturi kollha ser ikollhom ikunu re\u0121istrati, u l-Parlament insista li g\u0127andu jkun hemm pro\u010beduri ta' re\u0121istrazzjoni simili fl-Istati Membri kollha \u0127alli b'hekk ikun \u017cgurat li l-produtturi ma jkunux jistg\u0127u jevitaw ir-responsabbiltajiet tag\u0127hom.", "L-Istati Membri g\u0127andhom ukoll ji\u017cguraw li l-manifatturi jippro\u0121ettaw l-apparat b'tali mod li l-iskart ta' batteriji u akkumulaturi jkun jista' jitne\u0127\u0127a fa\u010bilment.", "Ri\u010berka", "Fuq talba tal-Parlament, il-provi\u017cjonijiet tad-direttiva g\u0127andhom ukoll jinkora\u0121\u0121ixxu ri\u010berka dwar tekonolo\u0121iji a\u0127jar g\u0127ar-ri\u010bkla\u0121\u0121 u sabiex ji\u0121u manifatturati batteriji li jkollhom sustanzi li jni\u0121\u0121su inqas.", "Id-direttiva g\u0127andha tid\u0127ol fis-se\u0127\u0127 sentejn wara li ti\u0121i ppublikata fil-\u0120urnal Uffi\u010bjali u l-Istati Membri ser ikollhom sentejn \u017cmin biex jitrasferixxu l-provi\u017cjonijiet tad-direttiva fil-li\u0121i nazzjonali tag\u0127hom.", "Il-pubblikazzjoni mistennija ssir din is-sena stess.", "Rapporteur Johannes BLOKLAND IND/DEM NL C6-0154/2006 Test kon\u0121unt approvat mill-Kumitat ta' Kon\u010biljazzjoni A6-0231/2006 Rapport dwar il-test kon\u0121unt approvat mill-Kumitat ta' Kon\u010biljazzjoni Pro\u010bedura: Kon\u010biljazzjoni Dibattitu: 4.07.06", "-//EP//TEXT IM-PRESS 20060620BRI09184 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16594538__IM-PRESS__20060620-BRI-09184__MT.txt"}
{"text": ["Kif jivvutaw l-MPE ?", "Regolamenti ta' Pro\u00bfedura tal-Parlament", "Skond is-swaba: L-MPE jivvutaw favur jew kontra Mijiet ta' idejn jitilg\u0127u, u mbag\u0127ad jer\u0121g\u0127u jin\u017clu.", "Is-swaba' jag\u0127fsu u mbag\u0127ad jitilqu l-buttuni.", "Xi swaba' l-kbar ta' l-idejn iduru 'l fuq waqt li o\u0127rajn iduru l-isfel.", "Hekk jivvutaw l-MPE \u2013 din hija tassew lingwa bis-sinjali.", "U hawnhekk ser naraw xi jfisser dan kollu.", "Jekk nemmnu l-istatisti\u010bi, fil-le\u0121islatura li g\u0127addiet (2004-2009), il-MPE ivvutaw aktar minn 25,467 darba.", "Il-votazzjoni fi \u0127dan il-Parlament Ewropew issir l-aktar permezz ta' turija ta' l-idejn.", "Il-president tas-sessjoni jag\u0127ti daqqa t'g\u0127ajn lejn l-idejn mg\u0127ollija u ji\u0121\u0121udika liema na\u0127a g\u0127andha l-ma\u0121\u0121oranza, ming\u0127ajr ma jg\u0127odd in-numru e\u017catt ta' voti favur u kontra.", "Meta tkun me\u0127tie\u0121a ma\u0121\u0121oranza sempli\u010bi (ma\u0121\u0121oranza tal-membri pre\u017centi) din tkun \u0121eneralment velo\u010bi u sempli\u010bi.", "I\u017cda xi kultant il-vot ikun vi\u010bin \u0127afna u d-de\u010bi\u017cjoni tal-president tista' ti\u0121i kkontestata mill-MPE li jg\u0127ollu idejhom u jg\u0127ajtu \" check, check !\" (\"i\u010b\u010bekkja, i\u010b\u010bekkja!\").", "Jekk il-President jidde\u010biedi li l-vot dubju\u017c, hu jista' jidde\u010biedi li j\u017comm il-vot mill-\u0121did permezz tas-sistema elettronika u fil-ka\u017c li din ma tkunx qed ta\u0127dem, il-vot jista' jintwera billi l-Membri jpo\u0121\u0121u u joqog\u0127du bil-wieqfa.", "F'dan il-ka\u017c, l-MPE ma jg\u0127ollux idejhom, i\u017cda minnflok jag\u0127fsu buttuna (favur, kontra, jew jastjenu) fil-kaxxa spe\u010bjali fuq l-iskrivanija tag\u0127hom.", "Kull MPE jrid jidentifika ru\u0127u billi jda\u0127\u0127al kard elettronika fil-kaxxa.", "Min ivvota favur u min ivvota kontra?", "Meta jittie\u0127ed vot elettroniku, i\u010b-\u010bifri e\u017catti tal-votazzjoni jintwerew fuq skrins fil-kamra.", "Din is-sistema hija utli g\u0127al voti li huma kontestati u g\u0127al votazzjoni ta' ma\u0121\u0121oranza assoluta (nofs in-numru totali ta' voti u wie\u0127ed).", "Hija indispensabbli g\u0127al votazzjoni b'ma\u0121\u0121oranza kkwalifikata (ma\u0121\u0121oranza spe\u010bifika, per e\u017cempju, \u017cew\u0121 terzi tal-voti).", "It-tip ta' ma\u0121\u0121oranza jiddependi fuq it-tip ta' de\u010bi\u017cjoni u s-su\u0121\u0121ett tal-vot.", "Anki bil-votazzjoni elettronika, l-anonimit\u00e0 tin\u017camm u m'huwiex possibbli li wie\u0127ed ikun jaf kif ivvota kull MPE.", "Il-vot ta' kull MPE ji\u0121i rre\u0121istrat biss fil-minuti meta ssir votazzjoni ' roll-call'.", "Dan it-terminu jmur lura g\u0127a\u017c-\u017cmien meta l-president kien isejja\u0127 lil kull deputat b'ismu biex jag\u0127ti l-vot tieg\u0127u.", "Il-president kien jg\u0127id \"Mr Smith\" u Mr Smith kien iqum u jg\u0127id \" yeah\" (iva) jew \" nay\" (le).", "Il-\"roll\" jintu\u017ca billi l-Membri jissej\u0127u skond l-ordni alfabetika, li tibda billi isem membru wie\u0127ed jittella' bil-polza u jistpi\u010b\u010ba meta l-President jissejja\u0127 g\u0127aliex hu jivvota l-a\u0127\u0127ar.Tista' timma\u0121ina kemm tie\u0127u \u0127in din is-sistema ta' votazzjoni b'736 MPE.", "Il-votazzjoni elettronika tippermettilna li nevitaw sessjonijiet li ma jintemmu qatt.", "L-MPE jistg\u0127u jivvutaw ukoll permezz ta' vot sigriet, billi jpo\u0121\u0121u l-karta tal-vot tag\u0127hom f'kaxxa tal-voti.", "Fil-prin\u010bipju, dan it-tip ta' vot huwa ristrett g\u0127an-nominazzjonijiet.", "I\u017cda l-votazzjonijiet kollha jistg\u0127u jsiru b'mod sigriet jekk dan jintalab minn wie\u0127ed minn kull \u0127ames MPE.", "L-g\u0127add tal-voti jsir minn \u017cew\u0121 sa sitt tellers mag\u0127\u017cula bix-xorti minn fost l-MPE.", "L-MPE kif ila\u0127\u0127qu ma dan kollu?", "Sa minn Lulju ta' l-2004, aktar minn 52,557 dokument tressqu quddiem l-MPE.", "M'huwiex possibbli li wie\u0127ed ikun espert f'kollox, u huwa g\u0127alhekk illi l-gruppi politi\u010bi fi \u0127dan il-Parlament (l-MPE jin\u0121abru fi gruppi skond l-affiljazzjoni politika tag\u0127hom u mhux skond in-nazzjonalit\u00e0) g\u0127andhom koordinaturi g\u0127al oqsma spe\u010bifi\u010bi (suq intern, industrija, agrikoltura, e\u010b\u010b.).", "Huma jinnominaw ukoll \"relaturi\" li jabbozzaw rapporti dwar kull dossier importanti.", "Il-koordinaturi u r-relaturi ju\u017caw l-g\u0127arfien tag\u0127hom tas-su\u0121\u0121etti biex i\u0127ejju lista ta' votazzjoni g\u0127all-membri tal-partit tag\u0127hom, fejn huma jindikaw b'liema mod g\u0127andhom jivvutaw skond il-politika tal-partit.", "Matul is-seduta plenarja, wie\u0127ed jista' jarahom idawwru subajhom il-kbir 'il fuq jew l'isfel g\u0127ad-diversi bi\u010b\u010biet ta' le\u0121i\u017clazzjoni li dwarhom ikun qed jittie\u0127ed vot.", "I\u017cda, fl-a\u0127\u0127ar mill-a\u0127\u0127ar, huwa f'idejn kull membru biex jidde\u010biedi jekk g\u0127andux isegwi s-su\u0121\u0121eriment tal-grupp.", "20060628STO09319 Regoli Parlamentari EuroparlTV: filmat fuq kif jivvotaw il-Membri Statisti\u010bi Statisti\u010bi fuq in-numru tal-voti Sessjoni diretta (02:08)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16594642__IM-PRESS__20060628-STO-09319__MT.txt"}
{"text": ["Seduta plenarja ta' Lulju: Il-Presidenza Finlandi\u017ca, l-inkjesta tas-CIA, \u20ac308 biljun g\u0127al fondi strutturali", "Istituzzjonijiet", "Seduta plenarja tas-Sajf fi Strasburgu", "Il-Presidenza Finlandi\u017ca ta' l-UE ser tibda' b'dibattitu bejn il-MPE u l-Prim Ministru Matti Vanhanen, li ser jispjega x'inhuma l-objettivi tal-Presidenza g\u0127as-sitt xhur li \u0121ejjin.", "Ser isir ukoll dibattitu dwar rapport intermedjarju dwar l-attivitajiet illegali li skond allegazzjonijiet, s-CIA g\u0127amlet fl-Ewropa.", "Il-Membri ser jivvutaw rapport li japprova allokazzjoni ta' \u20ac308 biljun lill-pakkett ta' fondi strutturali fis-seba' snin li \u0121ejjin u li g\u0127andhom ikunu disponibbli mill-bidu ta' l-2007.", "Il-Punti Ewlenin", "Nhar it-Tnejn filg\u0127axija, ser ji\u0121i diskuss ir-rapport im\u0127ejji minn Joseph MUSCAT (PES, MT) dwar l-implikazzjonijiet ta' mergers fis-settur bankarju u dak tas-servizzi finanzjarji g\u0127al konsumaturi, kumpaniji, impjegati u regolaturi.", "Il-konsolidazzjoni tas-swieq finanzjarji hija biss wa\u0127da mill-mezzi biex is-settur ikun jista' jirrispondi g\u0127al kompetizzjoni li qed tikber fil-livell ta' l-UE u dak globali.", "Filg\u0127axija, il-Membri ser jiddiskutu numru ta' rapporti li g\u0127andhom x'jaqsmu ma' kwistjonijiet ambjentali, fosthom ir-rapport l-impatt ta' l-avvjazzjoni \u010bivili fuq il-klima, u dak dwar il-ftehim ta' kon\u010biljazzjoni fuq il-\u0121bir u r-ri\u010bikla\u0121\u0121 tal-batteriji w\u017cati.", "Nhar it-Tlieta, is-seduta tibda b'dikjarazzjoni minn na\u0127a tal-President tal-Parlament Ewropew u l-kapijiet tal-Gruppi Politi\u010bi f'okka\u017cjoni tas-70 anniversarju tal-kolp ta' stat li sar mill-\u0120eneral Franco fi Spanja.", "Wara ser isir dibattitu kon\u0121unt dwar \u0127ames rapporti fuq il-fondi strutturali.", "Wara l-adozzjoni ta' dawn ir-rapporti, \u20ac308 biljun g\u0127andhom ikunu disponibbli mill-1 ta' Jannar 2007.", "Wara nofsinhar ser issir dikjarazzjoni mill-Kummissjoni dwar il-konsegwenzi ekonomi\u010bi u so\u010bjali tar-ristrutturazzjoni ta' l-intrapri\u017ci fl-Ewropa.", "Filg\u0127axija, il-Membri ser jiddiskutu numru ta' rapporti m\u0127ejja fi \u0127dan il-Kumitati g\u0127all-industrija u t-trasport.", "Fosthom hemm ir-rapport dwar il-politika industrijali, l-investiment fir-ri\u010berka u l-innovazzjoni, it-trasport marittimu ta' l-iskart radjoattiv, u regoli \u0121odda dwar il-limitazzjonijiet tal-\u0127in ta' titjir u l-perjodi ta' mistrie\u0127 fil-qasam ta' l-avjazzjoni \u010bivili.", "Nhar l-Erbg\u0127a filg\u0127odu, il-Prim Ministru Finlandi\u017c Matti VANHANEN ser jippre\u017centa l-prijoritajiet tal-Presidenza Finlandi\u017ca sa l-a\u0127\u0127ar tas-sena, li jinkludu il-futur ta' l-Ewropa, il-kompetittivita' ta' l-UE, ir-relazzjonijiet esterni, revi\u017cjoni tal-Programm ta' Hague, u te\u0127id ta' de\u010bi\u017cjonijiet iktar effettiv.", "Wara, il-Kunsill u l-Kummissjoni ser jag\u0127mlu dikjarazzjoni dwar is-sitwazzjoni fil-Palestina.", "Wara nofsinhar ser isir dibattitu dwar ir-rapport interim tal-Kumitat Temporanju g\u0127all-u\u017cu allegat ta' pajji\u017ci Ewropej mis-CIA g\u0127at-trasportazzjoni u \u017c-\u017camma illegali ta' pri\u0121unieri.", "Ser issir ukoll dikjarazzjoni mill-Kunsill u l-Kummissjoni dwar is-sorveljanza tat-trasferimenti ta' dejta bankarja minn na\u0127a tas-servizzi sigrieti Amerikani.", "Filg\u0127axija ser isiru mistoqsijiet orali dwar il-politika ta' l-UE fir-rigward ta' l-immigrazzjoni.", "Matul l-istess dibattitu ser ji\u0121u diskussi \u017cew\u0121 rapporti dwar strate\u0121ija \u0121dida g\u0127all-integrazzjoni ta' l-immigranti fl-Istati Membri ta' l-Unjoni u dwar pro\u010bedura g\u0127al informazzjoni re\u010biproka dwar il-mi\u017curi ta' l-Istati Membri fil-qasam ta' l-a\u017cil u l-immigrazzjoni.", "Filg\u0127axija, il-Kummissjoni g\u0127andha tag\u0127mel ukoll dikjarazzjoni dwar l-AIDS.", "Il-\u0126amis filg\u0127odu ser ji\u0121u diskussi rapporti m\u0127ejja fi \u0127dan il-Kumitat g\u0127all-I\u017cvilupp, dwar il-kummer\u010b \u0121ust u l-migrazzjoni.", "Ir-rapport im\u0127ejji minn Stephen HUGHES (PES, UK) dwar il-protezzjoni tal-\u0127addiema minn korrimenti li jirri\u017cultaw mil-labar tas-siringi, li kien \u0121ie pospost minn seduta plenarja ta' qabel g\u0127andu jkun adottat matul din is-seduta.", "20060630STO09425 L-a\u0127\u0127ar ver\u017cjoni ta' l-A\u0121enda tas-seduta plenarja", "/omk/sipade3?PROG=AGENDA&L=MT&REF=2006-07&QUERY=ALL-SIT&NAV=S"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16595128__IM-PRESS__20060630-STO-09425__MT.txt"}
{"text": ["Ner\u0121g\u0127u lura fit-triq \u2013 avventura perikolu\u017ca", "Il-mi\u017curi l-\u0121odda ma\u0127suba biex inaqqsu l-in\u010bidenti Hemm \u0127afna ra\u0121unijiet g\u0127aliex wie\u0127ed imur vaganza bil-karrozza \u2013 distanzi qosra, bi\u017ca' mill-ajru jew sens ta' indipendenza.", "B'xorti \u0127a\u017cina, l-ista\u0121un tal-vakanzi j\u0121ib serje ta' in\u010bidenti u vittmi.", "Fl-2008, 39,000 mietu f'in\u010bidenti tas-sewqan li g\u0127adhom l-aktar kaw\u017ca frekwenti ta' mwiet tat-tfal, adoloxxenti u \u017cg\u0127a\u017cag\u0127.", "G\u0127add ta' regoli Ewropej g\u0127andhom l-g\u0127an li jnaqqsu din i\u010b-\u010bifra fis-snin li \u0121ejjin.", "It-Tielet Programm ta' Azzjoni Ewropew g\u0127as-Sikurezza tat-Toroq, li \u0121ie adottat fl-2003 mill-Kummissjoni, g\u0127andhu l-g\u0127an li jnaqqas in-numru ta' in\u010bidenti b'50% bejn 2001 u 2010.", "L-istituzzjonijiet ta' l-UE qed ja\u0127dmu bla waqfien biex jil\u0127qu din il-mira.", "Wara de\u010bi\u017cjoni mill-Parlament Ewropew u l-Kunsill ta' l-UE, minn dan is-sajf l-u\u017cu ta' \u010binturini ta' sigurt\u00e0 huwa obbligatorju g\u0127all-passi\u0121\u0121ieri kollha f'karrozza u t-tfal g\u0127andhom ikunu marbuta b'sistema adattata g\u0127a\u017c-\u017camma tat-tfal.", "In-numru ta' in\u010bidenti fatali fl-UE 27 ni\u017cel b'28% meta kkumparat ma\u010b-\u010bifra tal-2001.", "Il-pajji\u017ci fejn l-affarijiet tjiebu huma Franza, bi tnaqqis ta' 48%, il-Portugall b'47% inqas u Spanja b'44% inqas.", "Xorta baqa' \u0127afna xi jsir mi\u0127abba li\u010b-\u010bifra ta' mwiet hija ta' 39,000 fl-2008 meta t-targit g\u0127al 2010 tal-UE huwa ta' 27,000.", "Il-progress \u0121ie msejja\u0127 \"di\u017cappuntanti\" mill-Parlament.", "Il-Parlament allura x'g\u0127amel iktar biex itejjeb is-sigurt\u00e0 fit-triq?", "Vja\u0121\u0121ar aktar fa\u010bli u sigurt\u00e0 permezz tal-li\u010benzja tas-Sewqan Ewropea", "Il-pjan g\u0127al li\u010benzja tas-sewqan Ewropea wa\u0127danija g\u0127andu jikkontribwixxi biex l-ivja\u0121\u0121ar isir e\u0127fef u biex it-toroq isiru inqas perikolu\u017ci.", "Waqt li dan il-pjan g\u0127andu jarmonizza l-istandards u jag\u0127milhom aktar stretti, u jaqsam il-kategoriji tas-sewqan b'mod aktar \u010bar, g\u0127andu jwaqqaf ukoll \"it-turi\u017cmu tal-li\u010benzji tas-sewqan\" g\u0127al sewwieqa li jkunu pprojbiti milli jsuqu f'xi pajji\u017c ta' l-UE.", "Il-le\u0121i\u017clazzjoni \u0121iet approvata mill-Parlament Ewropew fl-2006.", "Standards ta' sigurt\u00e0 iktar g\u0127olja g\u0127all-infrastruttura tat-triq", "Is-sena l-o\u0127ra l-Parlament adotta direttiva li tippromwovi standards madwar l-UE rigward l-immani\u0121\u0121jar tal-infrastruttura tat-triq.", "Illum l-istandards ta' manteniment tat-toroq ivarja immens bejn l-Istati Membri.", "Skond id-direttiva l-\u0121dida l-Istati Membri g\u0127andhom jassiguraw li jkun hemm indikazzjonijiet \u010bari sabiex is-sewwieqa ji\u0121u av\u017cati minn qabel dwar xog\u0127olijiet fit-triq.", "Dan japplika ukoll g\u0127al \u017coni ta' pparke\u0121\u0121ja, barrieri ta' protezzjonijiet u anali\u017ci ta' sigurt\u00e0 tat-toroq.", "Iktar protezzjoni g\u0127a\u010b-\u010biklisti u g\u0127an-nies fit-toroq", "Il-Parlament idde\u010bieda ukoll li jappo\u0121\u0121a pjanijiet biex jitnaqqsu n-numru ta' in\u010bidenti fit-triq billi jidda\u0127\u0127lu standards iktar iebsin fuq is-sigurt\u00e0 tal-karozzi, billi tidda\u0127\u0127al b'mod obbligatorju is-sistema ta' g\u0127ajnuna g\u0127all-brejks.", "Kull sena madwar 8,000 persuna fit-triq u \u010biklisti jitilfu \u0127ajjithom.", "Il-li\u0121i tibra tapplika minn Novembru 2009.", "Sabiex ti\u017cdied is-sigurt\u00e0 l-Parlament appo\u0121\u0121a mi\u017cura biex jidda\u0127\u0127lu l-karozzi intelli\u0121enti.", "Le\u0121islazzjoni fujq l-offi\u017ci fit-toroq kommessi barra u Sistemi intelli\u0121enti tat-Trasport", "Is-sena l-o\u0127ra l-Parlament approva le\u0121islazzjoni biex tassigura li sewwieqa ji\u0121u identifikati g\u0127al offi\u017ci kommessi f'postijiet o\u0127ra fl-UE.", "Sistema \"intelli\u0121enti\" g\u0127all-kontroll tat-Trasport fl-UE appo\u0121\u0121ata mill-UE timmira li tirrendi t-trasport iktar sigur u li jkun hemm inqas traffiku.", "Dan jinkludi d\u0127il ta' sistemi ta' \u0127las u ta' supervi\u017cjoni kif ukoll sistema awtomatika mag\u0127rufa b\u0127ala \"e-call\" li talerta lis-sistema ta' emer\u0121enza jekk is-sewwieq ikun inkonxju wara l-in\u010bident.", "Karta dwar is-Sikurezza tat-Toroq: je\u0127tie\u0121 li tinqasam ir-responsabbilt\u00e0", "Nistg\u0127u niksbu ri\u017cultati sodisfa\u010benti biss jekk il-partijiet kollha tas-so\u010bjet\u00e0 ja\u0127dmu id f'id.", "Il-Karta dwar is-Sikurezza tat-Toroq tal-Kummissjoni Ewropea ssejja\u0127 lis-so\u010bjet\u00e0 \u010bivili biex tiffirma sabiex tg\u0127in \u0127alli tittejjeb is-sigurt\u00e0 fuq it-toroq g\u0127al ta' mill-inqas 3 snin.", "Impenn jista' jfisser li ji\u0121u organizzati kampanji dwar is-sigurt\u00e0 fuq it-toroq, il-provvediment ta' korsijiet tas-sewqan g\u0127all-impjegati jew impenn li tittejjeb l-infrastruttura.", "Aktar minn 300 organizzazzjoni di\u0121\u00e0 inkitbu.", "20060629STO09354 Programm ta' Azzjoni Ewropew g\u0127as-Sikurezza tat-Toroq Karta dwar is-sikurezza tat-toroq Il-li\u010benza wa\u0127danija Ewropea"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16595140__IM-PRESS__20060629-STO-09354__MT.txt"}
{"text": ["Il-MPE Finlandi\u017ci jintrodu\u010bu l-presidenza Finlandi\u017ca ta' l-UE", "Istituzzjonijiet", "Il-logo tal-Presidenza Finlandiza (2006)", "Fl-1 ta' Lulju, il-Finlandja se tassumi l-Presidenza ta' l-UE, li tg\u0127addi minn pajji\u017c g\u0127al ie\u0127or kull sitt xhur, ming\u0127and l-Awstrija.", "Din se tkun it-tieni darba li l-Finlandja se jkollha l-presidenza fl-11 snin li ilha msie\u0127ba fl-UE.", "Staqsejna lil MPE Finlandi\u017ci fuq il-miri u l-g\u0127anijiet tal-Presidenza tal-Finlandja, kif ukoll fuq l-istenniji tag\u0127hom g\u0127ax-xhur li \u0121ejjin.", "Il-MPE Finlandi\u017ci g\u0127amlu xi paraguni bejn il-Presidenzi ta' l-1999 u ta' l-2006.", "Skond Alexander Stubb (PPE), il-Finlandja sejra tie\u0127u l-presidenza f'sitwazzjoni totalment differenti minn dik ta' l-1999, u l-bidla mhux bilfors li hija wa\u0127da g\u0127all-a\u0127jar.", "\"Fl-1999, il-klima tad-dibattitu ta' l-UE kienet wa\u0127da tajba.", "B\u0127alissa hawn \u010bertu tendenza kontra l-UE f'\u0127afna mill-Istati Membri, inklu\u017c fil-Finlandja.\"", "Henrik Lax (ALDE) qabel li \"M'huwiex fa\u010bli li jinstabu affarijiet komuni bejn Narva, Londra u l-G\u017cejjer Kanarji.", "Din hija r-ra\u0121uni l-g\u0127ala din il-Presidenza se tkun aktar diffi\u010bli minn dik ta' qabilha.", "Il-Presidenza Finlandi\u017ca se tasal fi \u017cmien meta hemm b\u017conn ta' tmexxija \u0121dida fl-Ewropa.\"", "I\u017cda s-So\u010bjalista Riitta Myller ta\u0127seb li l-Presidenza Finlandi\u017ca se jirnexxiela f'dan.", "\"Il-Finlandi\u017ci huma mistennija u huma fdati li jmexxu l-proposti.", "Is-suppo\u017cizzjoni \u0121enerali hija li a\u0127na ma nitkellmux \u0127afna, i\u017cda nag\u0127mlu dak li nweg\u0127du.\"", "Mhux kul\u0127add huwa daqstant po\u017cittiv.", "Esko Sepp\u00e4nen (GUE) ja\u0127seb li l-gvern se jkompli g\u0127addej bil-linja federalista tieg\u0127u minkejja l-opinjoni pubblika.", "\"22% biss ta\u010b-\u010bittadini jappo\u0121\u0121jaw id-de\u010bi\u017cjoni tal-gvern li jirratifika fil-parlament il-Kostituzzjoni ta' l-UE li kienet rifjutata.\"", "Il-Parlament Ewropew se jkollu rwol ikbar din id-darba.", "\"Fl-1999, kien g\u0127adu kif da\u0127al fis-se\u0127\u0127 it-Trattat ta' Amsterdam.", "Kien f'idejn il-Finlandja li tmexxi l-estensjoni tal-pro\u010bedura ta' ko-de\u010bi\u017cjoni, inklu\u017c ir-rwol imsa\u0127\u0127a\u0127 tal-PE,\" qal Stubb.", "Illum, il-Parlament huwa ferm aktar b'sa\u0127\u0127tu, u dan huwa rifless fit-t\u0127ejjijiet mill-Finlandja.\"", "Fir-rigward ta' x'azzjoni konkreta hija mistennija, Satu Hassi (\u0126odor/ALE) jittama li l-Finlandja tkompli \u017c\u017cid it-trasparenza u tag\u0127mel pubbliku dak kollu li tista'.", "\"Il-Finlandja g\u0127andha tie\u0127u azzjoni kemm fuq il-protezzjoni tal-Ba\u0127ar Baltiku mill-emissjonijiet agrikoli kif ukoll fuq il-protezzjoni tal-klima, min\u0127abba li l-ftehim ta' Kjoto se jasal fi tmiemu fl-2012.\"", "Is-Sinjura Myller \u017ciedet, \"L-ener\u0121ija \u017c\u0121ur li se tkun fuq l-a\u0121enda.", "Irridu nsa\u0127\u0127u l-perspettiva fit-tul flimkien u n\u017cidu l-effika\u010bja ta' l-ener\u0121ija u r-ri\u010berka u l-u\u017cu ta' o\u0121\u0121etti rinnovabbli.\"", "Madankollu, hija tistenna li l-fokus ikun fuq il-kooperazzjoni fuq l-ener\u0121ija mar-Russja.", "\"REACH \u017cgur li se jkun l-aktar bi\u010b\u010ba le\u0121i\u017clazzjoni wa\u0127danija importanti,\" qalet.", "Barra mill-futur ta' l-Ewropa, il-Finlandja qalet li l-prijoritajiet tag\u0127ha jinkludu l-kompetittivit\u00e0, ir-relazzjonijiet esterni, it-tis\u0127i\u0127 tal-qasam tal-libert\u00e0, is-sigurt\u00e0 u l-\u0121ustizzja u t-trasparenza u l-effi\u010bjenza fit-te\u0127id tad-de\u010bi\u017cjonijiet.", "Il-Prim Ministru Matti Vanhanen, se jippre\u017centa l-programm tal-Presidenza lill-Parlament Ewropew fil-5 ta' Lulju matul seduta plenarja fi Strasburgu.", "20060629STO09344 Sit tal-Presidenza Finlandiza Pijoritajiet u a\u0121enda provi\u017corja tal-Presidenza Finlandiza L-indirizz tal-Priministru Matti Vanhanen lill-Parlament Finlandiz fil-21 ta' \u0120unju 2006 Il-MPE Finlandi\u017ci jintrodu\u010bu l-presidenza Finlandi\u017ca ta' l-UE"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16595279__IM-PRESS__20060629-STO-09344__MT.txt"}
{"text": ["L-G\u0127oti tal-Premju Sakharov tal-Parlament qed joqrob", "Istituzzjonijiet", "Je\u017cisti min jurina t-triq", "L-g\u0127oti annwali tal-Premju Sakharov qieg\u0127ed joqrob.", "Ir-rebbie\u0127a ser jir\u010bievu l-Premju nhar l-Erbg\u0127a matul is-seduta plenarja ta' Di\u010bembru tal-PE fi Strasburgu.", "I\u010b-\u010berimonja kollha, li ser tixxandar live permezz tal-webstreaming, tirrappre\u017centa l-kulminu ta' l-isforzi annwali tal-PE fir-rikonoxximent ta' dak kollu li jkun inkiseb fil-qasam tad-drittijiet tal-bniedem, il-protezzjoni tal-minoranzi, il-\u0127arsien tal-kooperazzjoni internazzjonali u l-i\u017cvilupp tad-demokrazija u ta' l-istat tad-dritt.", "I\u010b-\u010berimonja ta' l-g\u0127oti tal-premju fl-emi\u010biklu tal-Parlament ser tibda pre\u010bi\u017cament f'nofsinhar meta Josep Borrell, il-President tal-Parlament Ewropew, ser jag\u0127ti personalment id-diploma lir-rebbie\u0127a.", "Huma ser ikunu disponibbli flimkien mal-President Borrell biex iwie\u0121bu mistoqsijiet minn rappre\u017cenanti ta' l-istampa matul il-konferenza stampa li ser issir wara l-g\u0127oti tal-premji.", "Aktar kmieni f'Novembru, il-Konferenza tal-Presidenti (ji\u0121ifieri l-mexxejja tal-gruppi politi\u010bi tal-Parlament) idde\u010bidiet li t-tliet finalisti kollha kien jist\u0127oqqilhom il-premju.", "Il-Kubani \" Nisa libsin l-Abjad \" jorganizzaw dimostrazzjonijiet kull nhar ta' \u0126add kontra d-detenzjoni ta' l-ir\u0121iel u tat-tfal subien tag\u0127hom li kienu arrestati min\u0127abba ra\u0121unijiet politi\u010bi.", "Laura Poll\u00e1n, wa\u0127da min-\"Nisa\" qalet: \"Huma inno\u010benti, kellhom biss opinjonijiet differenti mir-re\u0121im tal-gvern, i\u017cda dan ma jag\u0127ti d-dritt lil \u0127add li jikkundannhom g\u0127al 20, 25, 28 sena \u0127abs.\"", "Hauwa Ibrahim hija avukata Ni\u0121erjana li tiddefendi lil nisa li jkunu se ji\u0121u m\u0127a\u0121\u0121ra g\u0127all-mewt talli jkunu ikkommettew adulterju u lil \u017cg\u0127a\u017cag\u0127 mhedda b'amputazzjoni min\u0127abba serq skond il-Li\u0121i Xarija I\u017clamika.", "Fir-reazzjoni tag\u0127ha g\u0127ad-de\u010bi\u017cjoni tal-Konferenza tal-Presidenti hija qalet li tixtieq li \"t\u0127oll din ir-rabta ta' analfabeti\u017cmu\" u tag\u0127ti tama lin-nies li tirrappre\u017centa.", "\" Riporters ming\u0127ajr Fruntieri \" jorganizzaw kampanji sabiex tkun \u017cgurata l-libert\u00e0 ta' l-istampa madwar id-dinja kollha u jiddefendu lill-\u0121urnalisti kontra \u010b-\u010bensura u t-turment.", "Malli sema' bil-premju, Robert M\u00e9nard, is-Segretarju \u0120enerali ta' l-organizzazzzjoni qal li \"il-Premju Sakharov huwa tassew importanti\u2026 jag\u0127tina importanza ma' l-uffi\u010bjali tal-gvernijiet.\"", "I\u010b-\u010berimonja ta' premjazzjoni se ssir nhar l-Erbg\u0127a, 14 ta' Di\u010bembru, i\u017cda t-tliet rebbie\u0127a tal-premju ser jaslu fi Strasburgu nhar it-Tnejn.", "Huma ser ikollhom bosta laqg\u0127at, inklu\u017c wa\u0127da nhar it-Tnejn filg\u0127axija mal-Kumitat ta' l-Affarijiet Barranin.", "Ir-rebbie\u0127a ser ikollhom ukoll laqg\u0127at ma' bosta gruppi politi\u010bi u mas-Sur Borrell.", "20051209STO03400 In-Nisa, Ibrahim u r-Riporters rebbie\u0127a kon\u0121unti tal-Premju Sakharov Tag\u0127mir awdjo : ir-reazzjonijiet tal-gruppi politi\u010bi Josep Borrell Posters u banners : il-materjal g\u0127all-kampanja ta' komunikazzjoni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16595616__IM-PRESS__20051209-STO-03400__MT.txt"}
{"text": ["Ftu\u0127 tas-seduta plenarja u punti ewlenin: 3-6 ta' Lulju, 2006", "Istituzzjonijiet", "Fil-ftu\u0127 tas-seduta plenarja \u0121ew imfakkra \u017c-\u017cew\u0121 ibniet maqtula ri\u010bentement fil-Bel\u0121ju u l-vittmi ta' l-a\u010b\u010bident tal-ferrovija fi Spanja.", "Din il-\u0121img\u0127a: Il-Prim Ministru Finlandi\u017c ser jispjega l-objettivi tal-Presidenza g\u0127as-sitt xhur li \u0121ejjin.", "Ser isiru dibattiti dwar l-attivitajiet illegali li skond allegazzjonijiet, saru mis-CIA fl-Ewropa u dwar l-immigrazzjoni llegali.", "Il-Membri g\u0127andhom japprovaw allokazzjoni ta' \u20ac308 biljun lill-pakkett ta' fondi strutturali fis-seba' snin li \u0121ejjin.", "Minuta silenzju", "Il-President tal-Parlament Ewropew fakkar li g\u0127axar snin wara l-ka\u017c Dutroux ta' pedofelija, re\u0121a' sar \" dramm krudili \" fil-Bel\u0121ju, g\u0127aliex ri\u010bentement \u0121ew maqtula \u017cew\u0121t ibniet, Stacy u Nathalie. \"", "Hija l-innocenza li qed ti\u0121i maqtula.", "G\u0127andna l-obbligazzjoni li naraw g\u0127aliex is-so\u010bjetajiet \u010bivilizzati tag\u0127na g\u0127adhom iwasslu g\u0127al dan it-tip ta' avveniment biex ma nippermettux li ninsew u jer\u0121a' jkollna l-istess \u0127a\u0121a .\"", "Huwa semma wkoll l-a\u010b\u010bident tal-ferrovija li sar f'Valencia li wassal g\u0127al 40 imwiet u mijiet ta' feruti u wara talab li ssir minuta silenzju.", "Il-Punti Ewlenin", "Nhar it-Tnejn filg\u0127axija, ser ji\u0121i diskuss ir-rapport im\u0127ejji minn Joseph MUSCAT (PES, MT) dwar l-implikazzjonijiet ta' mergers fis-settur bankarju u dak tas-servizzi finanzjarji g\u0127al konsumaturi, kumpaniji, impjegati u regolaturi.", "Il-konsolidazzjoni tas-swieq finanzjarji hija biss wa\u0127da mill-mezzi biex is-settur ikun jista' jirrispondi g\u0127al kompetizzjoni li qed tikber fil-livell ta' l-UE u dak globali.", "Filg\u0127axija, il-Membri ser jiddiskutu numru ta' rapporti li g\u0127andhom x'jaqsmu ma' kwistjonijiet ambjentali, fosthom ir-rapport l-impatt ta' l-avvjazzjoni \u010bivili fuq il-klima, u dak dwar il-ftehim ta' kon\u010biljazzjoni fuq il-\u0121bir u r-ri\u010bikla\u0121\u0121 tal-batteriji w\u017cati.", "Nhar it-Tlieta, is-seduta tibda b'dikjarazzjoni minn na\u0127a tal-President tal-Parlament Ewropew u l-kapijiet tal-Gruppi Politi\u010bi f'okka\u017cjoni tas-70 anniversarju tal-kolp ta' stat li sar mill-\u0120eneral Franco fi Spanja.", "Wara ser isir dibattitu kon\u0121unt dwar \u0127ames rapporti fuq il-fondi strutturali.", "Wara l-adozzjoni ta' dawn ir-rapporti, \u20ac308 biljun g\u0127andhom ikunu disponibbli mill-1 ta' Jannar 2007.", "Wara nofsinhar ser issir dikjarazzjoni mill-Kummissjoni dwar il-konsegwenzi ekonomi\u010bi u so\u010bjali tar-ristrutturazzjoni ta' l-intrapri\u017ci fl-Ewropa.", "Filg\u0127axija, il-Membri ser jiddiskutu numru ta' rapporti m\u0127ejja fi \u0127dan il-Kumitati g\u0127all-industrija u t-trasport.", "Fosthom hemm ir-rapport dwar il-politika industrijali, l-investiment fir-ri\u010berka u l-innovazzjoni, it-trasport marittimu ta' l-iskart radjoattiv, u regoli \u0121odda dwar il-limitazzjonijiet tal-\u0127in ta' titjir u l-perjodi ta' mistrie\u0127 fil-qasam ta' l-avjazzjoni \u010bivili.", "Nhar l-Erbg\u0127a filg\u0127odu, il-Prim Ministru Finlandi\u017c Matti VANHANEN ser jippre\u017centa l-prijoritajiet tal-Presidenza Finlandi\u017ca sa l-a\u0127\u0127ar tas-sena, li jinkludu il-futur ta' l-Ewropa, il-kompetittivita' ta' l-UE, ir-relazzjonijiet esterni, revi\u017cjoni tal-Programm ta' Hague, u te\u0127id ta' de\u010bi\u017cjonijiet iktar effettiv.", "Wara, il-Kunsill u l-Kummissjoni ser jag\u0127mlu dikjarazzjoni dwar is-sitwazzjoni fil-Palestina.", "Wara nofsinhar ser isir dibattitu dwar ir-rapport interim tal-Kumitat Temporanju g\u0127all-u\u017cu allegat ta' pajji\u017ci Ewropej mis-CIA g\u0127at-trasportazzjoni u \u017c-\u017camma illegali ta' pri\u0121unieri.", "Ser issir ukoll dikjarazzjoni mill-Kunsill u l-Kummissjoni dwar is-sorveljanza tat-trasferimenti ta' dejta bankarja minn na\u0127a tas-servizzi sigrieti Amerikani.", "Filg\u0127axija ser isiru mistoqsijiet orali dwar il-politika ta' l-UE fir-rigward ta' l-immigrazzjoni.", "Matul l-istess dibattitu ser ji\u0121u diskussi \u017cew\u0121 rapporti dwar strate\u0121ija \u0121dida g\u0127all-integrazzjoni ta' l-immigranti fl-Istati Membri ta' l-Unjoni u dwar pro\u010bedura g\u0127al informazzjoni re\u010biproka dwar il-mi\u017curi ta' l-Istati Membri fil-qasam ta' l-a\u017cil u l-immigrazzjoni.", "Filg\u0127axija, il-Kummissjoni g\u0127andha tag\u0127mel ukoll dikjarazzjoni dwar l-AIDS.", "Il-\u0126amis filg\u0127odu ser ji\u0121u diskussi rapporti m\u0127ejja fi \u0127dan il-Kumitat g\u0127all-I\u017cvilupp, dwar il-kummer\u010b \u0121ust u l-migrazzjoni.", "20060628IPR09331 L-a\u0127\u0127ar ver\u017cjoni ta' l-A\u0121enda tas-seduta plenarja", "/omk/sipade3?PROG=AGENDA&L=MT&REF=2006-07&QUERY=ALL-SIT&NAV=S"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16595841__IM-PRESS__20060628-IPR-09331__MT.txt"}
{"text": ["dwar il-proposta g\u0127al direttiva tal-Kunsill dwar il-kummer\u010bjalizzjoni ta' materjal ta' tnissil tal-pjanti tal-frott u pjanti tal-frott inti\u017ci g\u0127all-produzzjoni tal-frott.", "Kumitat g\u0127all-Agrikoltura u l-I\u017cvilupp Rurali", "(Riformulazzjoni: Artikolu 80a tar-Regolament)", "Tifsira tas-simboli u\u017cati", "* Pro\u010bedura ta' konsultazzjoni", "ma\u0121\u0121oranza tal-voti mitfug\u0127a", "**I Pro\u010bedura ta' koperazzjoni (l-ewwel qari)", "ma\u0121\u0121oranza tal-voti mitfug\u0127a", "**II Pro\u010bedura ta' koperazzjoni (it-tieni qari)", "ma\u0121\u0121oranza tal-voti mitfug\u0127a, sabiex ti\u0121i approvata l-po\u017cizzjoni komuni", "ma\u0121\u0121oranza tal-Membri kollha tal-Parlament, sabiex ti\u0121i mi\u010b\u0127uda jew emendata l-po\u017cizzjoni komuni", "*** Pro\u010bedura ta' kunsens", "ma\u0121\u0121oranza tal-Membri kollha tal-Parlament, apparti fil-ka\u017ci msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE", "***I Pro\u010bedura ta' kode\u010bi\u017cjoni (l-ewwel qari)", "ma\u0121\u0121oranza tal-voti mitfug\u0127a", "***II Pro\u010bedura ta' kode\u010bi\u017cjoni (it-tieni qari)", "ma\u0121\u0121oranza tal-voti mitfug\u0127a, sabiex ti\u0121i approvata l-po\u017cizzjoni komuni", "ma\u0121\u0121oranza tal-Membri kollha tal-Parlament, sabiex ti\u0121i mi\u010b\u0127uda jew emendata l-po\u017cizzjoni komuni", "***III Pro\u010bedura ta' kode\u010bi\u017cjoni (it-tielet qari)", "ma\u0121\u0121oranza tal-voti mitfug\u0127a, sabiex ji\u0121i approvat it-test kon\u0121unt", "(It-tip ta' pro\u010bedura jiddependi mill-ba\u017ci legali proposta mill-Kummissjoni.)", "Emendi g\u0127al test le\u0121i\u017clattiv", "Fl-emendi li jsiru mill-Parlament, it-test emendat huwa indikat b' tipa qawwija korsiva.", "Test korsiv normali huwa indikazzjoni g\u0127as-servizzi tekni\u010bi li turi partijiet tat-test le\u0121i\u017clattiv li g\u0127alihom qed tkun proposta korrezzjoni bl-iskop li tg\u0127in fil-preparazzjoni tat-test finali (pere\u017cempju, \u017cbalji ovvji jew nuqqasijiet f'ver\u017cjoni lingwistika minnhom).", "Il-korrezzjonijiet proposti huma su\u0121\u0121etti g\u0127all-qbil tas-servizzi tekni\u010bi involuti.", "ABBOZZ TA' RI\u017bOLUZZJONI LE\u0120I\u017bLATTIVA TAL-PARLAMENT EWROPEW Error!", "ABBOZZ TA' RI\u017bOLUZZJONI LE\u0120I\u017bLATTIVA TAL-PARLAMENT EWROPEW", "dwar il-proposta g\u0127al direttiva tal-Kunsill dwar il-kummer\u010bjalizzjoni ta' materjal ta' tnissil tal-pjanti tal-frott u pjanti tal-frott inti\u017ci g\u0127all-produzzjoni tal-frott.", "(Pro\u010bedura ta' konsultazzjoni)", "Il-Parlament Ewropew ,", "\u2013 wara li kkunsidra l-proposta tal-Kummissjoni lill-Kunsill ( COM(2007)0031 ),", "\u2013 wara li kkunsidra l-Artikolu 37 tat-Trattat KE, skond liema artikolu \u0121ie kkonsultat mill-Kunsill ( C6-0093/2007 ),", "\u2013 wara li kkunsidra l-ftehima interistituzzjonali tat-28 ta' Novembru 2001 biex isir u\u017cu aktar strutturat tat-teknika ta' riformulazzjoni ta' atti legali", "\u0120U C 77 tat- 28.3.2002, p.", "\u2013 wara li kkunisdra l-Artikolu 51 u l-Artikolu 80 a tar-Regoli ta' Pro\u010bedura tal-Parlament Ewropew", "\u2013 wara li kkunsidra r-rapport tal-Kumitat g\u0127all-Biedja u l-I\u017cvilupp Rurali u l-opinjoni favur tal-Kumitat g\u0127all-Affarijiet Legali ( A6-0480/2007 ),", "Japprova l-proposta tal-Kummissjoni kif emendata;", "Jistieden g\u0127alhekk lill-Kummissjoni sabiex tbiddel il-proposta tag\u0127ha, b'konformit\u00e0 ma' l-Artikolu 250(2) tat-Trattat KE;", "Jistieden lill-Kunsill sabiex jinfurmah jekk ikollu l-\u0127sieb li jitbieg\u0127ed mit-test approvat mill-Parlament;", "Jitlob lill-Kunsill sabiex jer\u0121a' jikkonsultah jekk ikollu l-\u0127sieb li jemenda proposta tal-Kummissjoni b'mod sustanzjali;", "Jag\u0127ti istruzzjonijiet lill-President tieg\u0127u sabiex jg\u0127addi l-po\u017cizzjoni tal-Parlament lill-Kunsill u lill-Kummissjoni.", "Test propost mill-Kummissjoni", "Huwa approprjat illi ji\u0121u stabbiliti regoli Komunitarji g\u0127al dawk il-\u0121eneri u spe\u010bji ta' pjanti tal-frott li huma ta' importanza ekonomika ma\u0121\u0121uri fil-Komunit\u00e0, bi pro\u010bedura Komunitarja sabiex ji\u017cdiedu iktar \u0121eneri u spe\u010bji aktar tard mal-lista ta' \u0121eneri u spe\u010bji li g\u0127alihom tapplika din id-Direttiva.", "Il-\u0121eneri u spe\u010bji elenkati g\u0127andhom ikunu dawk li jitkabbru b'mod wiesa' fl-Istati Membri u g\u0127all-materjal ta' propagazzjoni tag\u0127hom hemm suq sostanzjali li jkopri iktar minn Stat Membru wie\u0127ed.", "Huwa approprjat illi ji\u0121u stabbiliti regoli Komunitarji g\u0127al dawk il-\u0121eneri u spe\u010bji ta' pjanti tal-frott li huma ta' importanza ekonomika ma\u0121\u0121uri fil-Komunit\u00e0, bi pro\u010bedura Komunitarja sabiex ji\u017cdiedu iktar \u0121eneri u spe\u010bji aktar tard mal-lista ta' \u0121eneri u spe\u010bji li g\u0127alihom tapplika din id-Direttiva.", "Il-\u0121eneri u spe\u010bji elenkati g\u0127andhom ikunu dawk li jitkabbru b'mod wiesa' fl-Istati Membri u g\u0127all-materjal ta' propagazzjoni tag\u0127hom hemm suq sostanzjali li jkopri iktar minn Stat Membru wie\u0127ed .", "Il-lista tad-direttiva g\u0127andha tinkludi l-\u0121eneri u l-ispe\u010bijiet kollha li huma ta' interess kummer\u010bjali.", "It-tfassil ta' lista li tinkludi biss dawk il-\u0121eneri u l-ispe\u010bijiet li g\u0127alihom hemm suq sostanzjali li jkopri aktar minn Stat Membru wie\u0127ed jillimita l-effettivit\u00e0 tad-direttiva.", "Pjanti tal-frott immodifikati \u0121enetikament ma g\u0127andhomx ji\u0121u a\u010b\u010bettati g\u0127ar-re\u0121istrazzjoni fil-katalgu sakemm ma jkunux ittie\u0127du l-mi\u017curi xierqa kollha biex ji\u0121i evitat kwalunkwe riskju lil sa\u0127\u0127et il-bniedem jew lill-ambjent kif imsemmi fid-Direttiva 2001/18/KE tal-Parlament Ewropew u tal-Kunsill tat-12 ta' Marzu 2001 dwar ir-rilaxx intenzjonat fl-ambjent ta' organi\u017cmi modifikati \u0121enetikament u r-Regolament (KE) Nru 1829/2003 tal-Parlament Ewropew u l-Kunsill tat-22 ta' Settembru 2003 dwar ikel u g\u0127alf modifikat \u0121enetikament.", "(11) Pjanti tal-frott immodifikati \u0121enetikament ma g\u0127andhomx ji\u0121u a\u010b\u010bettati g\u0127ar-re\u0121istrazzjoni fil-katalgu, \u0127lief jekk ikunu ri\u017comi li fuqhom jistg\u0127u jitlaqqmu l-varjetajiet mirtieqa u sakemm ikunu ttie\u0127du l-mi\u017curi xierqa kollha biex ji\u0121i evitat kwalunkwe riskju lil sa\u0127\u0127et il-bniedem jew lill-ambjent kif imsemmi fid-Direttiva 2001/18/KE tal-Parlament Ewropew u tal-Kunsill tat-12 ta' Marzu 2001 dwar ir-rilaxx intenzjonat fl-ambjent ta' organi\u017cmi modifikati \u0121enetikament u r-Regolament (KE) Nru 1829/2003 tal-Parlament Ewropew u l-Kunsill tat-22 ta' Settembru 2003 dwar ikel u g\u0127alf modifikat \u0121enetikament.", "F'dan il-ka\u017c g\u0127andu jissemma' l-g\u0127an ta' l-immodifikar \u0121enetiku.", "\u0120ustifikazzjoni", "L-i\u017cvilupp xjentiku, b'mod partikulari r-ri\u010berka bil-g\u0127an li jinstabu ri\u017comi re\u017cistenti g\u0127all-organi\u017cmi pato\u0121eni\u010bi u jirrekjedi biss u\u017cu limitat tal-pesti\u010bidji, m'g\u0127andux jieqaf.", "Madankollu je\u0127tie\u0121 li nillimitaw ru\u0127na strettament g\u0127al materjal me\u0127tie\u0121 fl-u\u017cu ta' stokk sabiex jitlaqqmu l-varjetajiet u mhux biex jintu\u017ca fil-produzzjoni tal-frott, sabiex ji\u0121i evitat it-tixrid fl-ambjent mhux kontrollat ta' l-organi\u017cmi \u0121enetikament immodifikati.", "Il-kummer\u010b f'materjal \u0121enetikament immodifikat ta' propagazzjoni g\u0127all-pjanti tal-frott g\u0127andu ji\u0121i permess biss f'ka\u017cijiet fejn l-g\u0127an tal-modifikazzjoni \u0121enetika huwa \u0121ustifikat bi\u017c\u017cejjed.", "(14) L-ewwel nett hija r-responsabbilt\u00e0 tal-fornituri tal-materjal tal-propagazzjoni u/jew tal-pjanti tal-frott li ji\u017cguraw illi l-prodotti tag\u0127hom iwettqu l-kondizzjonijiet stabbiliti f'din id-Direttiva; Jixraq li ji\u0121i definit ir-rwol tal-fornituri u l-kundizzjonijiet li g\u0127andhom jirreferu g\u0127alihom.", "Il-fornituri g\u0127andhom ji\u0121u rre\u0121istrati uffi\u010bjalment sabiex jin\u0127oloq pro\u010bess trasparenti u ekonomikament validu ta' \u010bertifikazzjoni tal-materjal tal-propagazzjoni u l-pjanti tal-frott.", "(14) L-ewwel nett hija r-responsabbilt\u00e0 tal-fornituri tal-materjal tal-propagazzjoni u/jew tal-pjanti tal-frott li ji\u017cguraw illi l-prodotti tag\u0127hom iwettqu l-kondizzjonijiet stabbiliti f'din id-Direttiva; Jixraq li ji\u0121i definit ir-rwol tal-fornituri u l-kundizzjonijiet li g\u0127andhom jirreferu g\u0127alihom.", "Il-fornituri g\u0127andhom ji\u0121u rre\u0121istrati uffi\u010bjalment f'registru sabiex jin\u0127oloq pro\u010bess trasparenti u ekonomikament validu ta' \u010bertifikazzjoni tal-materjal tal-propagazzjoni u l-pjanti tal-frott.", "\u0120ustifikazzjoni", "Ir-re\u0121istrazzjoni tal-fornituri f're\u0121istru li jkun disponibbli g\u0127all-partijiet interessati jiggarantixxi li s-sistema tkun trasparenti u ta' min jorbot fuqha.", "(15) Il-fornituri li jimmarkittjaw biss pjanti tal-frott jew materjal tal-propagazzjoni lil persuni li ma jkunux involuti professjonalment fil-produzzjoni jew il-bejg\u0127 tal-pjanti tal-frott jew il-materjal tal-propagazzjoni g\u0127andhom ikunu e\u017centati mill-obbligu tar-re\u0121istrazzjoni.", "im\u0127assar", "\u0120ustifikazzjoni", "L-ispi\u017ca biex ji\u0121u re\u0121istrati l-fornituri m'g\u0127andhiex tkun sostanzjali.", "Madankollu, f'dak il-ka\u017c ikun aktar diffi\u010bli ji\u0121i stabbilit jekk il-materjali ta' propagazzjoni li qed ji\u0121i mmarkitjat jispi\u010b\u010bax jew le f'idejn il-professjonisti.", "Fl-istess \u0127in, dan ji\u017cgura t-trasparenza tas-sistema.", "Premessa 15 a (\u0121dida)", "(15a) Fornituri li jimmarkitjaw materjal ta' propagazzjoni jew pjanti tal-frott g\u0127andhom ikunu spe\u010bjalilzzati f'dan il-qasam.", "\u0120ustifikazzjoni", "Fornituri li g\u0127andhom materjal ta' propagazzjoni jew pjanti tal-frott g\u0127andhom ikunu spe\u010bjalilzzati f'dan il-qasam.", "Premessa 16 a (\u0121dida)", "(16a) Barra minn hekk, u sabiex produttur jir\u010bievi fondi Komunitarji g\u0127at-t\u0127awwil tas-si\u0121ar tal-frott, il-materjal ta' propagazzjoni li jintu\u017ca g\u0127andu jori\u0121ina ming\u0127and fornituri li huma re\u0121istri uffi\u010bjalment.", "\u0120ustifikazzjoni", "F'ka\u017c li jintalab l-iffinanzjar kon\u0121unt tal-Komunit\u00e0 g\u0127at-t\u0127awwil tas-si\u0121ar tal-frott, je\u0127tie\u0121 li jintu\u017ca materjal b'sa\u0127\u0127tu u ta' kwalit\u00e0 g\u0127olja g\u0127all-propagazzjoni sabiex ti\u0121i garantita d-disponibilt\u00e0 ta' l-infiq Komunitarju.", "Dak l-g\u0127an jista' jintla\u0127aq l-a\u0127jar jew permezz ta' l-g\u0127arfien komuni tal-varjetajiet , partikolarment g\u0127al varjetajiet qodma, jew billi tkun disponibbli d-deskrizzjoni fuq il-ba\u017ci tal-protokolli ta' l-Uffi\u010b\u010bju Komunitarju tal-Varjetajiet tal-Pjanti (CPVO) jew, fin-nuqqas tag\u0127hom, ta' regoli internazzjonali jew nazzjonali o\u0127rajn .", "Dak l-g\u0127an jista' jintla\u0127aq l-a\u0127jar jew permezz ta' l-g\u0127arfien komuni tal-varjetajiet , partikolarment g\u0127al varjetajiet qodma, jew billi tkun disponibbli d-deskrizzjoni fuq il-ba\u017ci tal-protokolli ta' l-Uffi\u010b\u010bju Komunitarju tal-Varjetajiet tal-Pjanti (CPVO) jew, fin-nuqqas tag\u0127hom, ta' regoli internazzjonali jew nazzjonali o\u0127rajn .", "G\u0127al dan il-g\u0127an, il-varjetajiet li jitpo\u0121\u0121ew fis-suq iridu jidda\u0127\u0127lu fil-lista relevanti.", "\u0120ustifikazzjoni", "Id-d\u0127ul tal-varjetajiet fil-listi huwa mod kif wie\u0127ed jirreklama l-e\u017cistenza ta' varjetajiet e\u017cistenti u jikkostitwixxi punt ta' riferenza g\u0127all-kummer\u010bjalizzazzjoni.", "G\u0127andhom ji\u0121u stabbiliti regoli illi, fil-ka\u017c ta' diffikultajiet temporanji tal-provvista min\u0127abba di\u017castri naturali, b\u0127al nar, irwiefen u falliment tal-fjuri, jew \u010birkostanzi mhux previsti , jippermettu t-tqeg\u0127id fis-suq tal-materjal tal-propagazzjoni u tal-pjanti tal-frott bla \u0127sara g\u0127al \u0127ti\u0121iet inqas stretti minn dawk li jinsabu f'din id-DirettivaDirective g\u0127al perjodu limitat u so\u0121\u0121ett g\u0127al kundizzjonijiet spe\u010bifi\u010bi .", "(22) G\u0127andhom ji\u0121u stabbiliti regoli illi, fil-ka\u017c ta' diffikultajiet temporanji tal-provvista min\u0127abba di\u017castri naturali, b\u0127al nar u rwiefen jew \u010birkostanzi mhux previsti, jippermettu t-tqeg\u0127id fis-suq tal-materjal tal-propagazzjoni u tal-pjanti tal-frott bla \u0127sara g\u0127al \u0127ti\u0121iet inqas stretti minn dawk li jinsabu f'din id-Direttiva g\u0127al perjodu limitat u so\u0121\u0121ett g\u0127al kundizzjonijiet spe\u010bifi\u010bi .", "\u0120ustifikazzjoni", "Ir-riferenza g\u0127ad-diffikultajiet fil-forniment ta' materjal ta' propagazzjoni u pjanti tal-frott min\u0127abba \"falliment tal-fjuri\" ma jfisser xejn xjentifikament.", "(23) Skond il-prin\u010bipju tal-proporzjonalit\u00e0, g\u0127andhom isiru provvedimenti sabiex l-Istati Membri jkunu jistg\u0127u je\u017centaw lil produtturi \u017cg\u0127ar li l-produzzjoni u l-bejg\u0127 kollu tag\u0127hom ta' materjal ta' propagazzjoni u pjanti tal-frott huma ma\u0127suba g\u0127al u\u017cu finali minn persuni fis-suq lokali li mhumiex involuti professjonalment fil-produzzjoni tal-pjanti ('\u010birkolazzjoni lokali') mill-kundizzjonijiet dwar it-tikkettar u mill-kontrolli u l-ispezzjonijiet uffi\u010bjali.", "im\u0127assar", "\u0120ustifikazzjoni", "L-ispi\u017ca tat-tikkettar mhijiex sostanzjali.", "Madankollu, ming\u0127ajru jkun aktar diffi\u010bli ji\u0121i stabbilit jekk il-materjali ta' propagazzjoni jispi\u010b\u010bawx jew le f'idejn il-professjonisti.", "Fl-istess \u0127in, dan ji\u017cgura t-trasparenza tas-sistema.", "E\u017cenzjonijiet minn kontrolli jo\u0127olqu suspetti u j\u0127e\u0121\u0121u lill-produtturi biex ma jikkonformawx mar-rekwi\u017citi tad-direttiva.", "G\u0127andhom isiru dispo\u017cizzjonijiet biex jawtorizzaw it-tqeg\u0127id fis-suq fil-Komunit\u00e0 tal-materjal tal-propagazzjoni u tal-pjanti tal-frott prodotti f'pajji\u017ci terzi, dejjem sakemm joffru l-istess assigurazzjonijiet b\u0127all-materjal tal-propagazzjoni u tal-pjanti tal-frott prodotti fil-Komunit\u00e0 u sakemm i\u0127arsu r-regoli Komunitarji;", "G\u0127andhom isiru dispo\u017cizzjonijiet biex jawtorizzaw it-tqeg\u0127id fis-suq fil-Komunit\u00e0 tal-materjal tal-propagazzjoni u tal-pjanti tal-frott prodotti f'pajji\u017ci terzi, dejjem sakemm joffru l-istess assigurazzjonijiet b\u0127all-materjal tal-propagazzjoni u tal-pjanti tal-frott prodotti fil-Komunit\u00e0 u sakemm i\u0127arsu r-regoli Komunitarji; Il-kumpaniji li jesportaw il-materjal ta' propagazzjoni u l-pjanti tal-frott f'pajji\u017ci terzi g\u0127andhom jidda\u0127\u0127lu f're\u0121istri.", "\u0120ustifikazzjoni", "B'analo\u0121ija mal-fornituri tal-Komunit\u00e0, il-produtturi tal-materjal ta' propagazzjoni u tal-pjanti tal-frott minn pajji\u017ci terzi minn fejn tori\u0121ina l-importazzjoni ta' l-UE g\u0127andhom jidda\u0127\u0127lu f're\u0121istri sabiex ikun hemm tra\u010b\u010babilit\u00e0 u kontrolli fuq il-materjal ta' propagazzjoni u l-pjanti tal-frott prodotti g\u0127all-esportazzjoni.", "(4) Klonu: tfisser il-wild ve\u0121etattiv ta' varjet\u00e0 li hija konformi g\u0127al stokk tal-pjanta tal-frott mag\u0127\u017cul min\u0127abba l-identit\u00e0 varjetali, il-karattri fenotipi\u010bi u l-qag\u0127da tas-sa\u0127\u0127a tieg\u0127u;", "(4) Klonu: tfisser il-wild ve\u0121etattiv ta' varjet\u00e0 ta' spe\u010bji ta' pjanta tal-frott li hija konformi g\u0127al stokk tal-pjanta tal-frott mag\u0127\u017cul min\u0127abba l-identit\u00e0 varjetali, il-karattri fenotipi\u010bi u l-qag\u0127da tas-sa\u0127\u0127a tieg\u0127u;", "\u0120ustifikazzjoni", "Id-definizzjoni tal-kloni g\u0127andha tkun s\u0127i\u0127a sabiex tkun korretta xjentifikament u tkun taqbel mad-definizzjoni li \u0121iet adottata fid-Direttiva dwar il-propagazzjoni ve\u0121etattiva tad-dwieli.", "E) instabu minn spezzjoni uffi\u010bjali li jissodisfaw il-kundizzjonijiet f'(a) sa (d);", "(e) instabu, waqt kontrolli g\u0127all-g\u0127arrieda mag\u0127mula waqt spezzjoni uffi\u010bjali, li jissodisfaw il-kundizzjonijiet minn (a) sa (d);", "(a)awtorit\u00e0 stabbilita jew innominata mill-Istat Membru ta\u0127t is-sorveljanza tal-gvern nazzjonali u responsabbli mill-mistoqsijiet dwar il-kwalit\u00e0 tal-materjal g\u0127all-propagazzjoni u l-pjanti tal-frott :", "(a)awtorit\u00e0 stabbilita jew innominata mill-Istat Membru ta\u0127t is-sorveljanza tal-gvern nazzjonali u responsabbli g\u0127at-twettiq ta' spezzjonijiet u ta' kontrolli fir-rigward tal -mistoqsijiet dwar il-kwalit\u00e0, i\u010b-\u010bertifikazzjoni u s-sa\u0127\u0127a tal-pjanti tal-materjal g\u0127all-propagazzjoni u l-pjanti tal-frott :", "\u0120ustifikazzjoni", "L-entit\u00e0 uffi\u010bjali responsabbli g\u0127andu jkollha r-responsabilt\u00e0 biex twettaq kontrolli u spezzjonijiet dwar is-sa\u0127\u0127a u l-kwalit\u00e0 tal-pjanti.", "(a ) il-materjal ta' propogazzjoni ikunu \u0121ew attestati uffi\u010bjalment b\u0127ala \"materjal pre-ba\u017ciku\", \"materjal ba\u017ciku\" jew \"materjal attestat\" jew jekk ikun instab li huma ta' materjal CAC minn spezzjoni uffi\u010bjali;", "(a) ikunu \u0121ew attestati uffi\u010bjalment b\u0127ala \"materjal pre-ba\u017ciku\", \"materjal ba\u017ciku\" jew \"materjal attestat\" jew li jkollhom il-kriterji ta' materjal CAC;", "\u0120ustifikazzjoni", "L-ispezzjoni uffi\u010bjali prevista g\u0127all-kategorija ta' materjal CAC (li jissodisfa l-kundizzjonijiet minimi) twassal g\u0127all-obbbligu ta' l-awtorit\u00e0 kompetenti li jkollha tag\u0127mel, jew li tara li jsiru, kontrolli g\u0127all-g\u0127arrieda tal-materjal kollu prodott. , Dan ma jistax isir fil-prattika, spe\u010bjalment rigward l-anali\u017ci ta' l-awtenti\u010bit\u00e0 u tal-purezza tal-varjetajiet u spezzjonijiet b\u0127al dawn ikunu ta' pi\u017c mhux ra\u0121onevoli g\u0127all-ispi\u017ca tal-produzzjoni.", "Essenzjalment, huwa dmir il-produttur li jara li r-ri\u017cultati jirrispettaw ir-rekwi\u017citi (premessa 14).", "Rekwi\u017cit ie\u0127or g\u0127all-materjal CAC ikun jimplika l-\u0127tie\u0121a ta' re\u0121istrazzjoni u klassifikazzjoni uffi\u010bjali globali tal-produzzjoni (inklu\u017c il-materjal ta' propogazzjoni).", "Id-distinzjoni bejn il-kategoriji differenti tal-materjal ta' propagazzjoni u l-pjanti tal-frott mhijiex korretta u mhijiex kompatibbli ma' l-Artikolu 9 tad-Direttiva dwar it-tikkettar li ma tipprevedi ebda distinzjoni ta' dan it-tip.", "b) il-pjanti tal-frott kienu \u010b\u010bertifikati uffi\u010bjalment b\u0127ala materjal attestat jew instabu li huma materjal CAC minn spezzjoni uffi\u010bjali.", "im\u0127assar", "L-Artikolu 3(2)", "Fil-ka\u017c ta' varjet\u00e0 li tikkonsisti minn organi\u017cmu mmodifikat \u0121enetikament fi \u0127dan it-tifsira tal-punti 1 u 2 ta' l-Artikolu 2 tad-Direttiva 2001/18/KE il-varjet\u00e0 g\u0127andha ti\u0121i a\u010b\u010bettata biss g\u0127ar-re\u0121istrazzjoni fil-katalgu jekk kienet awtorizzata skond dik id-Direttiva jew skond ir-Regolament (KE) Nru 1829/2003.", "Fil-ka\u017c ta' varjet\u00e0 li tikkonsisti minn organi\u017cmu mmodifikat \u0121enetikament fi \u0127dan it-tifsira tal-punti 1 u 2 ta' l-Artikolu 2 tad-Direttiva 2001/18/KE il-varjet\u00e0 g\u0127andha ti\u0121i a\u010b\u010bettata biss g\u0127ar-re\u0121istrazzjoni fil-katalgu jekk kienet awtorizzata skond dik id-Direttiva jew skond ir-Regolament (KE) Nru 1829/2003 u su\u0121\u0121etta g\u0127all-prekundizzjoni li se tintu\u017ca b\u0127ala stokk li fuqha se titlaqqam il-varjet\u00e0 mixtieqa.", "\u0120ustifikazzjoni", "L-i\u017cvilupp xjentiku, b'mod partikulari r-ri\u010berka bil-g\u0127an li jinstab stokk re\u017cistenti g\u0127all-organi\u017cmi pato\u0121eni\u010bi u jirrekjedi biss u\u017cu limitat tal-pesti\u010bidji, m'g\u0127andux jieqaf.", "Madankollu je\u0127tie\u0121 li nillimitaw ru\u0127na strettament g\u0127al materjal me\u0127tie\u0121 fl-u\u017cu ta' stokk sabiex jitlaqqmu l-varjetajiet u mhux biex jintu\u017ca fil-produzzjoni tal-frott, sabiex ji\u0121i evitat it-tixrid mhux kontrollat ta' l-organi\u017cmi \u0121enetikament immodifikati fl-ambjent.", "Artikolu 3, paragrafu 2 a (\u0121did) 2\u03b1.", "F'ka\u017c li tkun varjet\u00e0 modifikata \u0121enetikamen skond it-tifsira l-Artikolu 2, il-punti 1 u 2, g\u0127andha ssir evalwazzjoni spe\u010bjali tar-riskju, b'mod partikulari dwar is-sa\u0127\u0127a tal-bniedem u dwar l-ambjent u g\u0127andha tkun ittikkettata b'mod xieraq sabiex il-konsumatur ikun infurmat li qed ji\u0121i pprovdut materjal modifikat \u0121enetikament u g\u0127andu jissemma' l-g\u0127an tal-modifikazzjoni \u0121enetika.", "\u0120ustifikazzjoni", "Il-kunsinna ta' materjal ta' propagazzjoni g\u0127all-pjanti tal-frott li huwa modifikat \u0121enetikament g\u0127andha ssir biss wara evalwazzjoni spe\u010bjali u sakemm ikunu ttie\u0127du l-mi\u017curi kollha me\u0127tie\u0121a biex ji\u0121i evitat ir-riskju g\u0127as-sa\u0127\u0127a tal-bniedem u g\u0127all-ambjent.", "L-ittikkettar xieraq jinforma lill-konsumatur li l-materjal li qed ji\u0121i konsenjat huwa modifikat \u0121enetikament u wkoll dwar l-g\u0127an tal-modifikazzjoni \u0121enetika.", "Artikolu 3, paragrafu 2 a (\u0121did) 2\u03b1.", "It-tqeg\u0127id fis-suq ta' materjal g\u0127all-propagazzjoni u ta' pjanti tal-frott, dokumentat kif suppost, g\u0127andu jitqies b\u0127ala kundizzjoni indispensabbli g\u0127all-inklu\u017cjoni ta' produttur fi programmi g\u0127at-t\u0127awwil tas-si\u0121ar tal-frott iffiananzjati b'mod kon\u0121unt.", "\u0120ustifikazzjoni", "F'ka\u017c li jintalab l-iffinanzjar kon\u0121unt tal-Komunit\u00e0 g\u0127at-t\u0127awwil tas-si\u0121ar tal-frott, je\u0127tie\u0121 li jintu\u017ca materjal b'sa\u0127\u0127tu u ta' kwalit\u00e0 g\u0127olja g\u0127all-propagazzjoni sabiex ti\u0121i garantita d-disponibilt\u00e0 ta' l-infiq Komunitarju.", "Artikolu 4 punt (ca) (\u0121did)", "(ca) kundizzjonijiet supplimentari jew aktar stretti g\u0127all-materjal ta' propagazzjoni u g\u0127all-pjanti tal-frott li l-Istati Membri jistg\u0127u jistipulaw g\u0127all-produzzjoni domestika proprja tag\u0127hom .", "\u0120ustifikazzjoni", "Din id-dispo\u017cizzjoni se tag\u0127ti \u010bans lill-Istati Membri biex jimponu kundizzjonijiet aktar stretti fuq il-produzzjoni proprja tag\u0127hom sabiex jindirizzaw problemi serji virali li jitfa\u010b\u010baw f'xi varjetajiet pomolo\u0121i\u010bi fit-territorju tag\u0127hom.", "L-Artikolu 5(1)", "Il-fornituri g\u0127andhom ji\u0121u rre\u0121istrati uffi\u010bjalment skond l-attivitajiet li jwettqu ta\u0127t din id-Direttiva.", "Il-fornituri g\u0127andhom ji\u0121u rre\u0121istrati uffi\u010bjalment skond l-attivitajiet li jwettqu ta\u0127t din id-Direttiva u g\u0127andu jkollhom li\u010benzja g\u0127at-tqeg\u0127id fis-suq tal-materjal ta' propagazzjoni skond dispo\u017cizzjonijiet stabbiliti minn kull Stat Membru.", "\u0120ustifikazzjoni", "Il-materjal ta' propagazzjoni u l-pjanti tal-frott g\u0127andhom jitqieg\u0127du fis-suq biss minn fornituri li g\u0127andhom li\u010benzja spe\u010bjali ma\u0127ru\u0121a mill-Istati Membri lil dawk li qeg\u0127din fir-re\u0121istri.", "Dan ji\u017cgura li l-fornituri jkunu ta' min jorbot fuqhom.", "Artikolu 5, paragrafu 1 a (\u0121did)", "Il-fornituri li jikkummer\u010bjalizzaw materjal ta' propogazzjoni jew pjanti tal-frott g\u0127andu jkollhom spe\u010bjalizzazzjoni fis-settur u jkunu agronomisti jew impri\u017ci li jimpjegaw persuni li jkollhom l-ispe\u010bjalizzazzjonijiet me\u0127tie\u0121a.", "\u0120ustifikazzjoni", "Il-fornituri tal-materjal ta' propogazzjoni u tal-pjanti tal-frott g\u0127andu jkollhom spe\u010bjalizzazzjoni li tkun rilevanti g\u0127as-su\u0121\u0121ett; dan ji\u017cgura li jkollhom l-g\u0127arfien me\u0127tie\u0121 sabiex iwettqu din l-attivit\u00e0.", "Artikolu 5, paragrafu 1 b (\u0121did)", "L-Istati Membri g\u0127andhom ji\u017cguraw u jikkontrollaw li l-fornituri jie\u0127du l-mi\u017curi kollha me\u0127tie\u0121a sabiex ji\u017cguraw l-konformit\u00e0 ma' l-istandards ta' din id-direttiva fl-istadji kollha tal-produzzjoni u l-kummer\u010bjalizzazzjoni tal-materjal ta' propogazzjoni u tal-pjanti tal-frott.", "\u0120ustifikazzjoni", "Il-kontrolli biex ji\u017cguraw kwalit\u00e0 g\u0127olja tal-materjal ta' propogazzjoni jew tal-pjanti tal-frott fis-suq g\u0127andhom ikunu ssorveljati mill-awtoritajiet uffi\u010bjali ta' l-Istat Membru kkon\u010bernat.", "L-Artikolu 5(2)", "Il-Paragrafu 1 ma g\u0127andux japplika g\u0127al fornituri li jimmarkitjaw biss lil persuni li mhumiex involuti professjonalment fil-produzzjoni, ir-riproduzzjoni jew il-bejg\u0127 ta' materjal ta' propagazzjoni jew pjanti tal-frott.", "im\u0127assar", "\u0120ustifikazzjoni", "L-ispi\u017ca tat-tikkettar mhijiex sostanzjali.", "Madankollu, ming\u0127ajru jkun aktar diffi\u010bli ji\u0121i stabbilit jekk il-materjali ta' propagazzjoni jispi\u010b\u010bawx jew le f'idejn il-professjonisti.", "Fl-istess \u0127in, dan ji\u017cgura t-trasparenza tas-sistema.", "Meta materjal g\u0127all-propagazzjoni jew pjanti tal-frott jitqieg\u0127du fis-suq, il-fornituri g\u0127andhom i\u017commu re\u0121istru tal-bejg\u0127 jew ix-xiri tag\u0127hom g\u0127allinqas g\u0127al tnax-il xahar.", "Meta materjal g\u0127all-propagazzjoni jew pjanti tal-frott jitqieg\u0127du fis-suq, il-fornituri g\u0127andhom i\u017commu re\u0121istru tal-bejg\u0127 jew ix-xiri tag\u0127hom g\u0127allinqas g\u0127al \u0127ames snin .", "\u0120ustifikazzjoni", "Kwalunkwe problemi li g\u0127andhom x'jaqsmu ma' materjal ta' propogazzjoni u ma' pjanti tal-frott ifi\u0121\u0121u wara t-tieni sena.", "G\u0127alhekk, jekk l-obbligu li jin\u017camm re\u0121istru tal-bejg\u0127 japplika biss g\u0127al sena, il-kontrolli uffi\u010bjali ma jsibu l-ebda re\u0121istri x'jikkontrollaw.", "L-Artikolu 7(2)", "Fil-ka\u017c ta' materjal ta' propagazzjoni ta' varjet\u00e0 li tkun \u0121iet immodifikata \u0121enetikament, kwalunkwe tikketta jew dokument, sew jekk uffi\u010bjali u sew jekk le, li jkun imwa\u0127\u0127al mal-materjal, jew li jakkumpanjah, skond din id-Direttiva g\u0127andu jindika b'mod \u010bar li l-varjet\u00e0 kienet \u0121enetikament modifikata u g\u0127andu jsemmi l-organi\u017cmi \u0121enetikament modifikati.", "Fil-ka\u017c ta' materjal ta' propagazzjoni ta' varjet\u00e0 li tkun \u0121iet immodifikata \u0121enetikament, kwalunkwe tikketta jew dokument, sew jekk uffi\u010bjali u sew jekk le, li jkun imwa\u0127\u0127al mal-materjal, jew li jakkumpanjah, skond din id-Direttiva g\u0127andu jindika b'mod \u010bar li l-varjet\u00e0 kienet \u0121enetikament modifikata u g\u0127andu jsemmi l-organi\u017cmi \u0121enetikament modifikati u jindika wkoll l-g\u0127an tal-modifikazzjoni \u0121enetika..", "\u0120ustifikazzjoni", "L-i\u017cvilupp xjentiku, b'mod partikulari r-ri\u010berka bil-g\u0127an li jinstab stokk re\u017cistenti g\u0127all-organi\u017cmi pato\u0121eni\u010bi u jirrekjedi biss u\u017cu limitat tal-pesti\u010bidji, m'g\u0127andux jieqaf.", "Madankollu, it-tikkettar g\u0127andu jkun informattiv g\u0127ax-xerrejja u jipprovdi informazzjoni dwar l-g\u0127an tal-modifikazzjoni \u0121enetika.", "Artikolu 12, paragrafu 1 a (\u0121did)", "Esportaturi ta' materjal ta' propagazzjoni u pjanti tal-frott minn pajji\u017ci terzi g\u0127andhom jirre\u0121istraw sabiex ti\u0121i \u017cgurata t-tra\u010b\u010babilita f'kull fa\u017ci.", "\u0120ustifikazzjoni", "Kif isir mal-fornituri Komunitarji, il-produtturi ta' materjal ta' propagazzjoni u pjanti tal-frott minn pajji\u017ci terzi li jesportaw lejn l-UE g\u0127andhom ji\u0121u re\u0121istrati wkoll sabiex ikun hemm garanzija li jkunu jistg\u0127u isiru r-rintra\u010b\u010bar u l-kontrolli fuq il-materjal impurtat.", "(Ma tikkor\u010bernax il-verzjoni Fran\u010bi\u017ca)", "\u0120ustifikazzjoni", "(Ma tikkor\u010bernax il-verzjoni Fran\u010bi\u017ca)", "Artikolu 19 a (\u0121did)", "Evalwazzjoni ta' Applikazzjoni", "Fi \u017cmien \u0127ames snin mid-data tad-d\u0127ul fis-se\u0127\u0127 tad-direttivi ta' implimentazzjoni ta' din id-Direttiva, il-Kummissjoni g\u0127andha te\u017camina r-ri\u017cultati ta' l-applikazzjoni tag\u0127ha u tressaq rapport lill-Parlament Ewropew u lill-Kunsill flimkien ma' kwalunkwe proposti g\u0127all-emendi me\u0127tie\u0121a.", "\u0120ustifikazzjoni", "\u0126ames snin wara l-adozzjoni tar-regolamenti ta' implimentazzjoni tad-direttiva l-\u0121dida, g\u0127andu jitressaq rapport mill-Kummissjoni li jevalwa l-applikazzjoni tag\u0127ha u jkun segwit minn proposti biex ji\u0121u indirizzati kwalunkwe problemi li jkunu tqajmu.", "Din il-proposta di\u0121a kienet te\u017cisti fid-Direttiva 92/34 (l-Artikolu 25) li b\u0127alissa qed ti\u0121i riveduta.", "L-Istati Membri jistg\u0127u, b\u0127ala mi\u017cura tran\u017cizzjonali sa l-1 ta' Jannar XXXX , jippermettu l-marketing fit-territorju tag\u0127hom stess ta' materjal attestat u CAC me\u0127ud minn pjanti \u0121enituri li jkun je\u017cistu fid-data tad-d\u0127ul fis-se\u0127\u0127 ta' din id-Direttiva.", "Sa 10 snin wara d-d\u0127ul fis-se\u0127\u0127 ta' din id-direttiva, l-Istati Membri jistg\u0127u, b\u0127ala mi\u017cura tran\u017cizzjonali , jippermettu l-kummer\u010bjalizzazzjoni fit-territorju tag\u0127hom stess ta' materjal attestat u CAC me\u0127ud minn pjanti \u0121enituri li jkunu je\u017cistu fid-data tad-d\u0127ul fis-se\u0127\u0127 ta' din id-Direttiva.", "\u0120ustifikazzjoni", "Perjodu transizzjonali ta' g\u0127axar snin wara l-adozzjoni tar-regolamenti ta' implimentazzjoni, li jikkorrispondi ma' dak adottat fir-rigward tal-materjal ta' propagazzjoni g\u0127all-pjanti forestali, se jippermetti lill-partijiet kon\u010bernati jadottaw il-kundizzjonijiet il-\u0121odda stipulati f'din id-direttiva.", "Artikolu 22, paragrafu 2 a (\u0121did)", "Id-dispo\u017cizzjonijiet ta' l- implimentazzjoni tad-Direttiva 92/34/KEE li se ti\u0121i abolita g\u0127andhom jibqg\u0127u japplikaw sakemm ji\u0121u adottati direttivi \u0121odda.", "\u0120ustifikazzjoni", "Id-d\u0127ul fis-se\u0127\u0127 tad-direttiva l-\u0121dida fl-g\u0127oxrin jum wara l-adozzjoni (l-Artikolu 23) ma j\u0127allix \u017cmien bi\u017c\u017cejjed biex ji\u0121u adottati dispo\u017cizzjonijiet ta' implimentazzjoni \u0121odda.", "G\u0127alhekk g\u0127andu jkun previst li ti\u0121i esti\u017ca l-validit\u00e0 tad-direttivi ta' implimentazzjoni tad-Direttiva 92/34/KEE sabiex tkun ipprovduta ba\u017ci legali.", "Introduzzjoni", "A) Il-kultivazzjoni tal-pjanti tal-frott hija qasam dinamiku \u0127afna ta' l-agrikoltura Komunitarja.", "Ri\u010berka pomolo\u0121ika li saret mill-Eurostat fl-2002 tipprovdi statistika li turi li madwar 8.9 miljun ettaru fl-UE-15 huwa mi\u017crug\u0127 bil-pjanti tal-frott.", "Huwa importanti wkoll li wie\u0127ed jinnota d-distribuzzjoni ta' dawn iz-zoni fi \u0127dan l-UE.", "87.5% ta' dawn iz-zoni huma kon\u010bentrati f'erba' Stati Membri (41.8% fi Spanja, 28.0% fl-Italia, 9.1% fil-Gre\u010bja u 8.6% fi Franza), u 12.5% biss fl-Istati Membri l-o\u0127ra.", "G\u0127all-Istati Membri l-\u0121odda, il-kultivazzjoni ta' frott artab \u017cg\u0127ir huwa qasam ta' produzzjoni e\u010b\u010bezzjonalment importanti, u dan ikopri madwar 1.5 miljun ettaru, inklu\u017c 1.3 miljun ettaru fil-Polonja biss.", "L-istatisti\u010bi ta' hawn fuq jindikaw l-importanza ta' din l-attivit\u00e0 agrikola g\u0127all-impjieg f'\u010berti re\u0121juni tal-Komunita.", "B) Il-materjal ta' propagazzjoni g\u0127all-pjanti tal-frott huwa ta' importanza kbira g\u0127all-produtturi.", "Filwaqt li d-domanda g\u0127al materjal \u010bertifikat u tajjeb g\u0127as-sa\u0127\u0127a hija \u0121ustifikata, pere\u017cempju g\u0127al pjanti ornamentali, li \u0121eneralment huma annwali, kif ukoll g\u0127al pjanti forestali - kategoriji ta' pjanti li g\u0127alihom dan l-a\u0127\u0127ar kien me\u0127tie\u0121 a\u0121\u0121ornament tal-qafas legali -, il-kwistjoni tar-revi\u017cjoni ta' l-arran\u0121amenti li jirregolaw il-materjal ta' propagazzjoni g\u0127all-pjanti tal-frott g\u0127andha ti\u0121i trattata b'\u0127afna aktar \u010birkuspezzjoni.", "Dawn il-pjanti ovvjament huma perenni, u jekk jittie\u0127ed \u017cball fl-g\u0127a\u017cla ta' varjetajiet, dan se jidher mill-inqas sentejn wara li ji\u0121i mi\u017crug\u0127 \u0121nien tal-frott. wie\u0127ed jista' jimma\u0121ina l-konsegwenzi finanzjarji g\u0127al min ikabbar il-pjanti.", "C) Il-produzzjoni ta' materjal ta' propagazzjoni hija attivit\u00e0 importanti fi Spanja (b'madwar 590 miljun pjanta), fl-Italja (360 miljun pjanta), fl-Olanda (240 miljun pjanta), fi Franza (140 miljun pjanta) u fir-Renju Unit li g\u0127andu 29,000 ettari li jipprodu\u010bu materjal ta' propagazzjoni.", "Id-domanda g\u0127al materjal ta' propagazzjoni \u010bertifikat minn dawn il-pajji\u017ci, kif ukoll id-domanda g\u0127al pjanti tal-frott, qed ti\u017cdied b'mod ine\u017corabbli, u ammonti sostanzjali qed ji\u0121u impurtati minn pajji\u017ci terzi.", "Mill-1992, minn meta \u0121iet adottata d-Direttiva 92/34 dwar il-kummer\u010bjalizzjoni ta' materjal ta' propagazzjoni minn pjanti tal-frott, u ta' pjanti tal-frott ma\u0127suba g\u0127all-produzzjoni tal-frott, din id-direttiva kienet ta' strument g\u0127all-kisba ta' armonizzazzjoni massima f'dan is-settur fi \u0127dan l-UE.", "Madankollu, f'dawn il-15-il sena, il-kundizzjonijiet inbidlu, u issa huwa ma\u0127sub li l-e\u017caminazzjoni mill-\u0121did ta' din id-Direttiva hija indispensabbli, bil-g\u0127an li ti\u0121i kjarifikata u simplifikata fid-dawl tar-riformi tas-CAP ta' l-2003 u l-2004.", "B'mod partikulari, qed isir minn kollox biex jitjieb il-qafas le\u0121i\u017clattiv li fih isse\u0127\u0127 din l-attivit\u00e0 kummer\u010bali, fuq il-ba\u017ci ta' \u017cviluppi xjentifi\u010bi u l-appro\u010b\u010b il-\u0121did adottat mis-CAP li g\u0127andu l-g\u0127an, fuq na\u0127a, li jtejjeb il-kompetittivit\u00e0 ta' l-agrikultura tal-Komunita, u fuq na\u0127a o\u0127ra, biex jipprote\u0121i l-ambjent billi jitnaqqas l-u\u017cu ta' pesti\u010bidi.", "Il-kuntest tal-proposta", "L-inizjattiva li ti\u0121i riformulata d-Direttiva 92/34 \u0121iet imnedija fl-2004.", "Kien hemm attenzjoni ffukata fuq il-\u0127tie\u0121a li d-definizzjonijiet u t-terminolo\u0121ija in \u0121enerali ji\u0121u allinjati mad-direttivi li ri\u010bentament \u0121ew reveduti dwar il-kummer\u010bjalizzazzjoni ta' materjal ta' propagazzjoni ta' pjanti ornamentali (Direttiva 98/56), dwar il-kummer\u010bjalizzazzjoni ta' materjal produttiv forestali (Direttiva 99/105) u dwar il-kummer\u010bjalizzazzjoni ta' materjal g\u0127all-propagazzjoni ve\u0121etattiva tad-dwieli (Direttiva 2002/11) Dan \u0121ie segwit minn konsultazzjoni pubblika ma' partijiet interessati permezz ta' kwestjonarju: kien hemm dibattitu intensiv dwar il-possibilit\u00e0 li ji\u0121i adottat regolament minflok direttiva, u l-possibilit\u00e0 li jin\u017camm il-prin\u010bipju ta' sussidjarjeta.", "Fil-preparazzjoni tal-proposta le\u0121i\u017clattiv, \u0121ew e\u017caminati l-erba' possibilitajiet li \u0121ejjin:", "A) Revoka tal-le\u0121i\u017clazzjoni e\u017cistenti : kien hemm ir-riskju li l-appro\u010b\u010bi differenti fl-Istati Membri jistg\u0127u jo\u0127olqu kunflitt fis-suq intern;", "B) L-ebda azzjoni: tin\u017camm il-le\u0121i\u017clazzjoni e\u017cistenti : Madankollu din m'g\u0127adhiex valida min\u0127abba r-ra\u0121unijiet hawn fuq imsemmija;", "C) Regolament alternattiv tas-settur u l-kisba ta' bilan\u010b permezz ta' forzi tas-suq.", "Din il-possibilit\u00e0 mhijiex meqjusa b\u0127ala wa\u0127da realistika min\u0127abba l-organizzazzjoni partikulari ta' dan is-settur fejn g\u0127alkemm hemm attivi \u0127afna professjonisti, dawn m'g\u0127andhomx l-istess possibilit\u00e0 li jiddominaw is-suq; u", "D) Simplifikazzjoni tal-le\u0121i\u017clazzjoni e\u017cistent permezz tar-riformulazzjoni tad-Direttiva 92/34/KEE.", "Din l-a\u0127\u0127ar possibilit\u00e0 \u0121iet mag\u0127\u017cula peress li ti\u017cgura trasparenza u effettivit\u00e0 fil-\u0127idma tas-suq.", "Dan il-g\u0127an se jintla\u0127aq bl-adozzjoni ta' pro\u010bedura armonizzata g\u0127a\u010b-\u010bertifikazzjoni ta' materjal ta' propagazzjoni u l-\u0127olqien ta' ba\u017ci legali li se jipprovdi garanziji mi\u017cjuda g\u0127all-identifikazzjoni tal-varjetajiet u l-materjal fuq is-suq.", "Fl-istess \u0127in, direttivi ta' implimentazzjoni se jinkludu \u0127afna regoli dettaljati biex b'hekk ikunu \u017cgurati armonizzazzjoni u mani\u0121\u0121jar tas-settur.", "Evalwazzjoni tal-proposta", "Il-proposta g\u0127al direttiva tal-Kunsill dwar il-kummer\u010bjalizzazzjoni ta' materjal ta' propagazzjoni minn pjanti tal-frott, u ta' pjanti tal-frott ma\u0127suba g\u0127all-produzzjoni tal-frott, hija me\u0127tie\u0121a sabiex tindirizza \u017cviluppi f'dan is-settur.", "Il-punti po\u017cittivi tal-proposta jinkludu: (a) l-introduzzjoni ta' definizzjoni \u0121dida g\u0127al kummer\u010bjalizzazzjoni li tkopri l-attivitajiet intraprenditorjali li jinvolvu l-kummer\u010bjalizzazzjoni ta' materjal ta' propagazzjoni u pjanti tal-frott, (b) l-estensjoni tad-definizzjoni ta' 'fornitur' li tinkludi l-importatur, (c) l-implimentazzjoni ta' \u010bertifikazzjoni b'konformit\u00e0 mas-sistemi internazzjonali ta' \u010bertifikazzjoni u identifikazzjoni ta' varjetajiet ibba\u017cati fuq il-protokolli ta' l-l-Uffi\u010b\u010bju Komunitarju tal-Varjetajiet tal-Pjanti u l-linji gwida g\u0127all-\u0127arsien ta' Varjetajiet \u0120odda ta' Pjanti u (d) l-e\u017caminazzjoni ta' kwistjonijiet ta' sa\u0127\u0127a tal-pjanti b'konformit\u00e0 mad-dispo\u017cizzjonijet tad-Direttiva 2000/29.", "Ir-rapporteur tag\u0127kom jixtieq ukoll ji\u0121bed l-attenzjoni g\u0127ad-definizzjonijiet ta' 'varjeta' u 'klonu' u r-referenza g\u0127at-terminu 'valur pomolo\u0121iku' fir-rigward ta' dak li jipprodu\u010bu l-pjanti u l-kwalit\u00e0 tal-frott, g\u0127alkemm hawnhekk hawn involut element ta' so\u0121\u0121ettivita.", "Il-kundizzjonijiet differenti miksuba fl-Istati Membri individwali jag\u0127mluha diffi\u010bli li ti\u0121i \u017cgurata o\u0121\u0121ettivit\u00e0 fl-evalwazzjoni tal-valur pomolo\u0121iku.", "Il-ba\u017ci legali tad-direttiva huwa l-Artikolu 37 tat-Trattat li jistabbilixxi l-Komunit\u00e0 Ewropea li jeskludi l-prin\u010bipju ta' sussidjarjeta.Madankollu, dan huwa konformi mal-prin\u010bipju ta' proporzjonalit\u00e0 li jfisser li l-proposta ma tmurx lil hinn minn dak li huwa meqjus dispensabbli biex jinkisbu l-objettivi tag\u0127ha; il-pi\u017c amministrattiv g\u0127all-awtoritajiet nazzjonali u Komunitarji huwa limitat.", "Fl-a\u0127\u0127ar nett, din id-direttiva ma g\u0127andhiex impatt sostanzjali fuq il-ba\u0121it tal-Komunita.", "Kummenti spe\u010bjali", "A) Ir-rapporteur tag\u0127kom huwa ta' l-opinjoni li l-pro\u010bedura ta' riformulazzoni tad-Direttiva e\u017cistenti 92/34 - il-pro\u010bedura mag\u0127\u017cula mill-Kummissjoni minflok revi\u017cjoni - tillimita b'mod sinifikanti l-kamp ta' applikazzjoni g\u0127al bidliet sustantivi.", "B'mod partikulari dan ifisser li l-Parlament u l-Kunsill jistg\u0127u jag\u0127mlu bidliet u jissu\u0121\u0121erixxu titjibiet biss fir-rigward ta' punti fejn il-Kummissjoni stess interveniet biex tikkore\u0121i l-ori\u0121inal (immarkat bil-gri\u017c fil-proposta g\u0127al direttiva).", "Madankollu, f'\u010bertu punti fejn ir-rapporteur tag\u0127kom \u0127ass li huwa ne\u010bessarju, huwa mar ftit iktar minn hekk, u huwa tal-fehma li kienet idea tajba li ji\u0121u e\u017caminati oqsma o\u0127ra tad-direttiva sabiex tinkiseb le\u0121i\u017clazzjoni integrata dwar il-kummer\u010bjalizzazzjoni ta' materjal ta' propagazzjoni minn pjanti tal-frott, u ta' pjanti tal-frott ma\u0127suba g\u0127all-produzzjoni tal-frott.", "Huwa jispera li l-Kummissjon tag\u0127ti l-kunsens tag\u0127ha peress li ovvjament dan huwa prekondizzjoni g\u0127all-adozzjoni skond il-pro\u010bedura ta' riformulazzoni.", "B) Wara li e\u017camina l-proposta tal-Kummissjoni g\u0127ar-riformulazzoni tad-direttiva, ir-rapporteur tag\u0127kom ikkonkluda li l-Kummissjoni ma rnexxilhiex tallinja din il-proposta ma' direttivi korrispondenti dwar materjal ta' propagazzjoni g\u0127al kategoriji o\u0127rajn, pere\u017cempju d-dwieli, minkejja l-fatt li wie\u0127ed mill-objettivi dikjarati tar-direttiva riformulata hija li 'tippermetti l-armonizzazzjoni ta' din id-Direttiva mad-Direttivi l-o\u0127ra dwar il-kummer\u010bjalizzazzjoni ta' materjal ta' propagazzjoni li ri\u010bentament \u0121ew emendati fil-qafas tal-Politika Komuni l-\u0121dida g\u0127all-Agrikoltura'.", "Jekk ma jsir l-ebda sforz f'din id-direzzjoni, se jkollna erba' direttivi (dwar materjal ta' propagazzjoni g\u0127all-pjanti ornamentali, pjanti forestali, dwieli u pjanti tal-frott), kull wa\u0127da minnhom bid-definizzjonijiet, metodi ta' implimentazzjoni u metodi ta' kontroll u supervi\u017cjoni tag\u0127ha; dan sempli\u010biment se j\u017cid il-konfu\u017cjoni g\u0127al dawk li ja\u0127dmu f'dan is-settur.", "Huwa mag\u0127ruf sew li l-istess fornituri huma \u0127afna drabi involuti fil-kummer\u010bjalizzazzjoni ta' materjal ta' propagazzjoni ta' kategoriji differenti, u hija bi\u010b\u010ba xog\u0127ol immensament kumplessa g\u0127al dawn biex japplikaw ir-regoli differenti g\u0127al kull kategorija.", "Barra minn hekk, appro\u010b\u010b b\u0127al dan ikun totalment antitetiku g\u0127all-objettiv tal-Kummissjoni li tissimplifika l-le\u0121i\u017clazzjoni tal-Komunita.", "C) Il-kummer\u010bjalizzazzjoni ta' materjal CAC (standards minimi tal-Komunit\u00e0 - minimum Community standards) hija mixtieqa u hija mi\u017cmuma kif xieraq, peress li g\u0127andha s-suq tag\u0127ha fl-UE.", "Madankollu, g\u0127andu jkun hemm distinzjoni \u010bara bejn dan u materjal \u010bertifikat, u fid-direttiva g\u0127andu wkoll jog\u0127la l-livell ta' dan mil-lat ta' kwalit\u00e0 u sa\u0127\u0127a tal-pjanti.", "Il-kontrolli mitluba g\u0127andhom jie\u0127du forma ta' kontrolli fuq il-post u mhux ne\u010bessarjament ta' kontrolli komprensivi qabel il-kummer\u010bjalizzazzjoni, kif \u0121ie propost, peress li dan jo\u0127loq problemi tas-suq ta' forniment.", "D) Sa fejn huma kon\u010bernati l-importazzjonijiet, id-derogi kostanti akkordati g\u0127al importazzjonijiet minn pajji\u017ci terzi qed idg\u0127ajfu lil din is-sistemi, i\u017cda, aktar importanti, dawn ifissru li hemm periklu ta' tixrid ta' pato\u0121eni fi \u0127dan l-UE.", "G\u0127alhekk huwa propost li fornituri minn pajji\u017ci terzi g\u0127andhom jidda\u0127\u0127lu f're\u0121istru u li g\u0127andhom isiru dispo\u017cizzjonijiet g\u0127al kontrolli.", "E) Fir-rigward ta' organi\u017cmi \u0121enetikament modifikati, ir-rapporteur tag\u0127kom jipproponi li dawn g\u0127andhom jintu\u017caw biss b\u0127ala stokk li fuqhom ji\u0121u mlaqqma l-varjetajiet mixtieqa, u dan isir biss wara li jsiru studji ta' evalwazzjoni biex jillimitaw il-periklu g\u0127as-sa\u0127\u0127a tal-bniedem u ta' l-ambjent, filwaqt li ji\u0121i kjarifikat l-iskop ta' modifikazzjoni \u0121enetika.", "F) Element ba\u017ciku huwa \u010b-\u010bertifikazzjoni korretta ta' materjal kummer\u010bjalizzat permezz ta' dispo\u017cizzjonijiet li g\u0127andhom ji\u0121u inklu\u017ci fid-direttiva.", "Waqt l-ippakkettar, l-istorjar, it-trasport u r-riproduzzjoni, materjal ta' propagazzjoni u pjanti tal-frott g\u0127andhom jit\u0127allew f'lottijiet separati u g\u0127andhom ji\u0121u tikkettati b'mod xieraq sabiex tkun \u017cgurata t-tra\u010b\u010babilita.", "G) Kwistjonijiet o\u0127ra indirizzati mir-rapporteur tag\u0127kom huma: il-\u0127tie\u0121a li ji\u0121u re\u0121istrati f'listi varjetajiet kummer\u010bjalizzati sabiex ikunu jistg\u0127u jintu\u017caw b\u0127ala punt ta' riferiment g\u0127all-partijiet interessati, id-d\u0127ul ta' l-ismijiet tal-fornituri f're\u0121istri uffi\u010bjali, u l-possibilit\u00e0 li jitwettqu kontrolli mill-awtoritajiet uffi\u010bjali ta' l-Istati Membri kon\u010bernati li g\u0127andhom ikunu l-uni\u010bi responsabbli g\u0127as-supervi\u017cjoni.", "Punt importanti huwa l-opportunit\u00e0 provduta biex ti\u0121i salvagwardjata l-professjoni ta' agronomista u l-\u0127tie\u0121a li ji\u0121i impjegat persunal spe\u010bjalizzat f'impri\u017ci f'din il-ferg\u0127a sabiex ji\u0121u indirizzati b'mod responsabbli kwistjonijiet imqajma minn materjal ta' propagazzjoni.", "H) Fl-a\u0127\u0127ar nett, rigward il-komitolo\u0121ija, m'g\u0127andu jsir xejn li jipperikola l-irwol tal-Kumitat Permanenti dwar il-Materjal ta' Propagazzjoni u l-Ispe\u010bi u l-\u0120eneri ta' Pjanti tal-Frott, peress li l-kontribuzzjoni tieg\u0127u s'issa kienet kostruttiva \u0127afna dwar l-karatteristi\u010bi spe\u010bifi\u010bi ta' dan is-settur.", "KUMITAT G\u0126ALL-AFFARIJIET LEGALI", "Chairman tal- Kumitat g\u0127all-Agrikoltura u l-I\u017cvilupp Rurali", "Su\u0121\u0121ett : Proposta g\u0127al-direttiva tal-Kunsill dwar il-marketing tal-materjal tal-propagazzjoni tal-pjanti tal-frott u tal-pjanti tal-frott ma\u0127suba g\u0127all-produzzjoni tal-frott ( 2007/0014(CNS) ) (Ver\u017cjoni riveduta)", "Il-Kumitat g\u0127all-Affarijiet Legali, li tieg\u0127u jien i\u010b-Chairman, e\u017cami l-proposta msemmija hawnfuq skond l-Artikolu 80a rigward ir-Riformulazzjoni kif imda\u0127\u0127al fir-Regoli ta' Pro\u010bedura tal-Parlament b'de\u010bi\u017cjoni tal-Parlament fl-10 ta' Mejju 2007.", "Il-Paragrafu 3 jg\u0127id hekk:", "\"Jekk il-Kumitat responsabbli g\u0127all-Affarijiet Legali jikkonkludi li l-proposta ma tinvolvix tibdil sostanzjali, huwa g\u0127andu jirreferiha lill-Parlament g\u0127all-approvazzjoni tieg\u0127u.", "F'dan il-ka\u017c, minbarra l-kundizzjonijiet stabbiliti fl-Artikoli 150 u 151, l-emendi g\u0127andhom ikunu ammissibbli mill-kumitat responsabbli jekk jikkon\u010bernaw dawk il-partijiet tal-proposta li jinkludu tibdiliet sostanzjali.", "Madankollu, emendi tal-partijiet li ma nbidlux jistg\u0127u ji\u0121u ammessi fuq ba\u017ci e\u010b\u010bezzjonali u skond il-ka\u017c mi\u010b-chairman ta' dan il-Kumitat jekk iqis li ra\u0121unijiet relatati mal-koerenza interna tat-test jew mar-rabta ma' emendi o\u0127ra ammissibbli jkunu je\u017ci\u0121u li dan isir.", "Dawn ir-ra\u0121unijiet g\u0127andhom jitni\u017c\u017clu f'\u0121ustifikazzjoni miktuba ta' l-emendi\".", "Skond l-opinjoni tas-Servizz Legali, li r-rappre\u017centat tieg\u0127u \u0127a sehem fil-laqg\u0127at tal-Grupp ta' \u0126idma Konsultattiv li e\u017camina l-proposta g\u0127ar-riformulazzjoni, u bi qbil mar-rakkomandazzjonijiet tar-rapporteur, il-Kumitat g\u0127all-Affarijiet Legali jqis li l-proposta in kwistjoni ma' tinkludix tibdiliet sostanzjali g\u0127ajr dawk identifikati mill-proposta stess, u rigward il-kodifikazzjoni ta' dawn it-tibdiliet fir-rigward ta' dispo\u017cizzjonijiet li ma jinbidlux ta' l-atti pre\u010bedenti, iqis li l-proposta fiha biss kodifikazzjoni sempli\u010bi tat-testi e\u017cistenti, ming\u0127ajr ebda bidla fis-sustanza tag\u0127hom.", "B\u0127ala konklu\u017cjoni, il-Kumitat g\u0127all-Affarijiet Legali jirrakkomanda lill-Kumitat tieg\u0127ek, b\u0127ala l-kumitat responsabbli, sabiex jippro\u010bedi g\u0127all-e\u017cami tal-proposta msemmija hawnfuq skond l-Artikolu 80a.", "PRO\u010aEDURA", "Il-marketing tal-materjal tal-propagazzjoni tal-pjanti tal-frott u tal-pjanti tal-frott ma\u0127suba g\u0127all-produzzjoni tal-frott (Ver\u017cjoni riveduta)", "Data meta \u0121ie kkonsultat il-PE", "Kumitat responsabbli", "Data tat-t\u0127abbir fis-seduta plenarja", "Kumitat(i) mitlub(a) jag\u0127ti/u opinjoni", "Data tat-t\u0127abbir fis-seduta plenarja", "Opinjoni mhux mog\u0127tija", "Data tad-de\u010bi\u017cjoni", "Data tal-\u0127atra", "Diskussjoni fil-kumitat", "Data ta' l-adozzjoni", "Ri\u017cultat tal-vot finali", "Membri pre\u017centi g\u0127all-vot finali", "Sostitut(i) pre\u017centi g\u0127all-vot finali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16596145__REPORT__A6-2007-0480__MT.txt"}
{"text": ["Approvazzjoni ta' \u20ac308 biljun g\u0127all-fondi strutturali g\u0127all-perjodu 2007-13", "Politika re\u0121jonali", "Il-Parlament adotta erba' rapporti im\u0127ejja fi \u0127dan il-Kumitat g\u0127all-I\u017cvilupp Re\u0121jonali dwar il-fondi strutturali g\u0127all-perjodu 2007-2013, kif ukoll rapport im\u0127ejji fi \u0127dan il-Kumitat g\u0127all-Impjiegi u l-Affarijiet So\u010bjali dwar il-Fond So\u010bjali Ewropew, li japprova l-po\u017cizzjoni komuni tal-Kunsill ming\u0127ajr emendi.", "Dan ifisser li mill-1 ta' Jannar 2007, ser ikun hemm allokazzjoni ta' \u20ac308 biljun, jew 35.7% mill-ba\u0121it ta' l-UE g\u0127al dawn il-fondi, bl-g\u0127an li ti\u017cdied is-solidarjeta' bejn ir-re\u0121juni.", "Ir-regolament \u0121enerali", "Ir-rapport li kien im\u0127ejji minn Konstantinos HATZIDAKIS (EPP-ED, EL) \u0121ie adottat b'533 vot favur, 41 kontra u 53 astensjoni u jitkellem dwar id-dispo\u017cizzjonijiet \u0121enerali ta' l-ERDF, tal-Fond So\u010bjali Ewropew (ESF) u tal-Fond ta' Koe\u017cjoni.", "Il-Parlament g\u0127andu biss poteri ta' kunsens fuq ir-regolament \u0121enerali, i\u017cda matul negozjati, il-Kumitat g\u0127all-I\u017cvilupp Re\u0121jonali kien irnexxilu jikkonvin\u010bi lill-Presidenza Awstrijaka tinkludi \u0127afna mir-rikjesti tal-MPE fil-po\u017cizzjoni komuni tal-Kunsill.", "Dawn jinkludu:", "- titjib ta' l-aspett ambjentali, b'mod spe\u010bjali l-i\u017cvilupp sostenibbli, fl-immani\u0121\u0121jar tal-Fondi Strutturali u tal-Fond ta' Koe\u017cjoni, u l-introduzzjoni ta' artikolu \u0121did li ji\u017cgura li dejjem jing\u0127ata ka\u017c ta' dan l-aspett fl-implementazzjoni tal-Fondi;", "- il-fatt li l-Fondi Strutturali u l-Fond ta' Koe\u017cjoni g\u0127andhom jappo\u0121\u0121jaw skemi ta' titjib u promozzjoni ta' l-a\u010b\u010bessibilita' g\u0127al persuni b'di\u017cabilita';", "- tis\u0127i\u0127 fil-prin\u010bipju ta' s\u0127ubija: dan ifisser li kwalunwke korp approprjat li jirrappre\u017centa s-so\u010bjeta' \u010bivili, l-imsie\u0127ba ambjentali, organizzazzjonijiet mhux governattivi u korpijiet responsabbli g\u0127all-promozzjoni ta' l-ugwaljanza bejn l-ir\u0121iel u n-nisa jistg\u0127u jie\u0127du sehem fin-negozjati ta' s\u0127ubija tal-fondi strutturali.", "Madankollu, il-Kunsill ma kienx a\u010b\u010betta l-idea li fondi strutturali li ma jkunux \u0121ew allokati, jer\u0121g\u0127u jintu\u017caw minflok ma jer\u0121g\u0127u jitpo\u0121\u0121ew fil-ba\u0121it \u0121enerali ta' l-UE.", "Il-Fond Ewropew g\u0127all-I\u017cvilupp Re\u0121jonali", "Wara negozjati li saru bejn ir-rapporteur Claudio FAVA (PES, IT) flimkien mal-Kumitat u l-Kunsill, dan ta' l-a\u0127\u0127ar inkluda fit-test il-kwistjonijiet l-iktar importanti g\u0127all-Kumitat dwar l-ERDF:", "- Dwar il-VAT, il-Kummissjoni kienet ipproponiet li VAT li ma tkunx tista' ti\u0121i rkuprata ssir eli\u0121ibbli g\u0127all-fondi biss fil-ka\u017c tal-ESF.", "Minn na\u0127a tieg\u0127u, il-Kunsill kien ikkonkluda li VAT li ma tkunx tista' ti\u0121i rkuprata g\u0127andha tkun eli\u0121ibbli fil-ka\u017c ta' l-ERDF, l-ESF u l-Fond ta' Koe\u017cjoni biss g\u0127al dawk l-Istati Membri li l-Prodott Gross Domestiku (GDP) tag\u0127hom ma jkunx iktar minn 85% tal-medja tal-GDP ta' l-UE.", "Il-Kumitat ried li din il-\u0127a\u0121a tkun applikabbli g\u0127all-Istati Membri kollha u fl-a\u0127\u0127ar il-Kunsill qabel.", "- Dwar l-akkomodazzjoni, il-Kummissjoni kienet ipproponiet li din ma tkunx eli\u0121ibbli g\u0127all-fondi.", "Il-Kunsill kien ippropona li l-akkomodazzjoni tkun eli\u0121ibbli g\u0127all-ERDF g\u0127al dawk l-Istati Membri li l-GDP tag\u0127hom ma jkunx og\u0127la minn 85% tal-medja tal-GDP ta' l-UE.", "Fl-a\u0127\u0127ar i\u017cda, il-po\u017cizzjoni komuni tal-Kunsill fiha referenza g\u0127al emendi proposti mill-Parlament fl-ewwel qari tal-pro\u010bedura, sabiex isiru eli\u0121ibbli l-ispejje\u017c g\u0127al restawr ta' akkomodazzjoni so\u010bjali g\u0127all-iffrankar ta' l-ener\u0121ija u g\u0127all-\u0127arsien ta' l-ambjent.", "Il-Fond ta' Koe\u017cjoni", "Il-Parlament adotta r-rapport ta' Alfonso ANDRIA (ALDE, IT) b'567 vot favur, 29 kontra u 36 astensjoni, li approva \u017c-\u017cieda fil-Fond ta' Koe\u017cjoni minn \u20ac 18 (g\u0127all-perjodu 2000-2006) g\u0127al \u20ac61.59 biljun g\u0127as-seba' snin li jmiss.", "Wara t-tkabbir ta' l-Unjoni Ewropea fl-2004, il-Fond ta' Koe\u017cjoni sar japplika g\u0127all-10 Stati Membri l-\u0121odda sas-sena 2006, kif ukoll g\u0127at-tliet Stati Membri li kienu eli\u0121ibbli fl-a\u0127\u0127ar tal-perjodu 2000-2006, ji\u0121ifieri l-Gre\u010bja, il-Portugall u l-Ispanja.", "Sabiex pajji\u017c ikun eli\u0121ibbli g\u0127all-Fond ta' Koe\u017cjoni, id-D\u0127ul Gross Nazzjonali (GNI) per capita g\u0127andu jkun inqas minn 90% tal-medja tad-d\u0127ul nazzjonali tal-Komunita'.", "Dan huwa l-ka\u017c ta' l-Istati Membri l-\u0121odda kollha.", "Koperazzjoni territorjali Ewropea", "Il-Kummissjoni kienet ipproponiet objettiv \u0121did, bl-g\u0127an li tkompli integrazzjoni bilan\u010bata tat-territorji ta' l-UE permezz ta' appo\u0121\u0121 g\u0127all-koperazzjoni bejn re\u0121juni li jaqsmu fruntieri ta' l-art jew tal-ba\u0127ar.", "Din l-azzjoni g\u0127andha tinkludi attivitajiet li jippromwovu \u017cvilupp territorjali integrat u appo\u0121\u0121 g\u0127all-koperazzjoni bejn ir-re\u0121juni u skambju ta' l-esperjenzi.", "Matul in-negozjati dwar il-Perspettivi Finanzjarji, il-MPE \u017cguraw li ji\u0121u allokati \u20ac300 miljun i\u017cjed g\u0127all-koe\u017cjoni territorjali.", "Il-Kumitat kien favur l-idea li \u20ac200 miljun minnhom ikunu allokati g\u0127a\u017c-\u017cona transnazzjonali waqt li \u20ac100 miljun imorru g\u0127all-koperazzjoni bejn ir-re\u0121juni.", "Il-Kunsill idde\u010bieda li jie\u0127u l-parir tar-rapporteur Jan OLBRYCHT (PES, PL) u tal-Kumitat u biddel l-isem ta' dan l-istrument il-\u0121did minn \" European grouping of cross-border cooperation \" g\u0127al \" European grouping of territorial cooperation \".", "Il-Fond So\u010bjali Ewropew", "Ir-rapport im\u0127ejji minn Jos\u00e9 SILVA PENEDA (EPP-ED, PT) fi \u0127dan il-Kumitat g\u0127all-Impjiegi u l-Affarijiet So\u010bjali approva l-po\u017cizzjoni komuni tal-Kunsill dwar ir-regolament dwar l-ESF g\u0127all-perjodu 2007-2013 ming\u0127ajr emendi.", "Ir-rapporteur enfasizza l-fatt li l-Kunsill inkluda numru kbir ta' emendi li kienu saru mill-Parlament matul l-ewwel qari tal-pro\u010bedura.", "Dawn jinkludu azzjonijiet favur l-esklu\u017cjoni so\u010bjali, l-ugwaljanza bejn is-sessi u l-integrazzjoni ta' persuni b'di\u017cabilita' jew inattivi, u azzjonijiet kontra d-diskriminazzjoni.", "Ir-regolament dwar l-ESF jipprovdi qafas g\u0127all-intervenzjoni ta' dan il-fond madwar l-UE kollha g\u0127as-seba' snin li \u0121ejjin u jinkludi dispo\u017cizzjonijiet dwar x'tip ta' attivitajiet jistg\u0127u jkunu ffinanzjati minn dan il-fond.", "Dan ir-regolament, flimkien mar-regolamenti dwar il-Fond ta' Koe\u017cjoni, l-ERDF, il- European grouping of territorial cooperation , u r-regoli \u0121enerali applikabbli g\u0127all-fondi kollha, jirrappre\u017centaw il-Qafas Legali tal-Komunita' g\u0127all-implementazzjoni tal-politika ta' koe\u017cjoni g\u0127all-perjodu 2007-2013.", "Wara li l-Parlament adotta dawn ir-rapporti, il-pro\u010bedura tag\u0127laq u g\u0127alhekk il-fondi g\u0127andhom ikunu disponibbli mill-1 ta' Jannar 2007.", "I\u017cda qabel ma l-flus ikunu jistg\u0127u ji\u0121u allokatti lill-Istati Membri, il-Kummissjoni g\u0127andha tipprepara l-hekk imsej\u0127a Linji Gwida Strate\u0121i\u010bi u l-Parlament g\u0127andu japprovahom f'Settembru permezz tal-pro\u010bedura ta' kunsens.", "Pro\u010beduri: Kode\u010bi\u017cjoni (II) / Kunsens", "20060628IPR09333 Il-Fondi ta' koe\u017cjoni (dispo\u017cizzjonijiet \u0121enerali) [Hatzidakis] Il-Fondi Ewropej g\u0127all-i\u017cvilupp re\u0121jonali [Fava] It-twaqqif ta' Fondi ta' koe\u017cjoni [Andria] Grupp Ewropew ta' koperazzjoni territorjali (GEKT) [Olbrycht] Il-Fond So\u010bjali Ewropew [Silva Peneda]"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16596473__IM-PRESS__20060628-IPR-09333__MT.txt"}
{"text": ["Mergers tal-banek transkonfinali: tne\u0127\u0127ija ta' l-ostakoli, protezzjoni tal-konsumatur", "Affarijiet ekonomi\u010bi u monetarji", "Il-MPE adottaw rapport dwar l-implikazzjonijiet ta' mergers fis-settur bankarju u dak tas-servizzi finanzjarji g\u0127al konsumaturi, kumpaniji, impjegati u regolaturi.", "Dan ir-rapport kien im\u0127ejji minn Joseph MUSCAT (PES, MT) fi \u0127dan il-Kumitat g\u0127all-Affarijiet Ekonomi\u010bi u Monetarji, u jg\u0127id li l-konsolidazzjoni tas-swieq finanzjarji hija biss wa\u0127da mill-mezzi biex is-settur ikun jista' jirrispondi g\u0127al kompetizzjoni li qed tikber fil-livell ta' l-UE u dak globali.", "Il-konsolidazzjoni - benefi\u010b\u010bji u t\u0127assib", "Skond il-Membri, il-konsolidazzjoni fis-swieq finanzjarji m'g\u0127andux ikollha l-g\u0127an li til\u0127aq numru partikolari ta' istituzzjonijiet finanzjarji u g\u0127andha tkun \" proporzjonali mal-kompetizzjoni fis-swieq finanzjarji \".", "Huma innutaw li waqt l-attivita' tal- mergers aktarx ikollha effett po\u017cittiv fuq il-kompetittivita', \" spiss tkun akkumpanjata b'per\u010bezzjoni negattiva ta' bi\u017ca ta' telf ta' impjiegi \".", "G\u0127alhekk iridu li kumpaniji involuti f'dan it-tip ta' attivita' iqisu \" r-responsabilta' so\u010bjali tag\u0127hom \".", "Ir-rapport jg\u0127id ukoll li l-konsolidazzjoni m'g\u0127andiex tkun g\u0127an politiku biss, i\u017cda g\u0127andha wkoll i\u0121\u0121ib \" benefi\u010b\u010bji \u010bari g\u0127all-ekonomija billi tistimula t-tkabbir, t\u0127e\u0121\u0121e\u0121 l-innovazzjoni, ti\u017cgura l-kompetizzjoni, ittejjeb l-a\u010b\u010bess g\u0127al g\u0127oti ta' fondi, tippermetti lill-istituzzjonijiet finanzjarji biex jisfruttaw siner\u0121iji u effi\u010bjenzi fl-infiq, u tag\u0127ti lill-konsumaturi g\u0127a\u017cla akbar u kwalita' a\u0127jar, filwaqt li ti\u017cgura livell adegwat ta' \u0127arsien g\u0127all-konsumatur \".", "Ostakoli g\u0127al suq ta' l-UE integrat sew fil-qasam tas-servizzi finanzjarji", "Il-Membri huma wkoll ta' l-opinjoni li dawn il-benefi\u010b\u010bji \" m'g\u0127andhomx ikunu mxekkla minn ostakli ming\u0127ajr \u0121ustifikazzjoni \", b\u0127al ostakli ta' taxxi u sistemi differenti ta' sorveljanza.", "Pratti\u010bi nazzjonali ta' sorveljanza u standards differenti jistg\u0127u j\u017cidu l-ispejje\u017c ta' l-operat ta' kumpaniji li ja\u0127dmu bejn il-fruntieri.", "Il-Membri laqg\u0127u il-progress li sar s'issa mill-korpi regolatorji nazzjonali - l-hekk imsej\u0127a Kumitati tat-3 Livell - u qeg\u0127din i\u0127e\u0121\u0121uhom jiksbu iktar konver\u0121enza fl-appro\u010b\u010bi tag\u0127hom.", "Fost l-ostakoli ta' taxxa, il-Parlament enfasizza kwistjonijiet relatati mal-VAT wara transazzjonijiet li jsiru fost grupp ta' kumpaniji, kif ukoll in-nuqqas tan-newtralita' u n-nuqqas ta' \u010bertezza legali fit-trattament tal-VAT fost is-servizzi finanzjarji.", "Kwistjoni o\u0127ra g\u0127andha x'taqsam mal-fatt li \u0127afna drabi, sistemi tat-taxxa jiffavorixxu l-\u0127las ta' dividendi domesti\u010bi milli dawk ta' l-UE.", "Sorveljanza meta kumpaniji finanzjarji jing\u0127aqdu", "Mill-banda l-o\u0127ra, \u017cieda fil-konsolidazzjoni ta' l-industrija tfisser li l-qafas ta' sorveljanza wkoll g\u0127andu ji\u017cviluppa u g\u0127andu jkun hemm definizzjoni \u010bara tar-responsabbiltajiet bejn ir-regolaturi tal-post u dawk tal-pajji\u017c ospitanti.", "F'ka\u017c ta' kri\u017ci, il-koperazzjoni u l-fidu\u010bja re\u010biproka bejn l-awtoritajiet ta' sorveljanza huma kru\u010bjali, g\u0127alhekk il-MPE \u0127e\u0121\u0121ew lill-Kummissjoni u l-awtoritajiet nazzjonali biex flimkien ji\u017cviluppaw proposti g\u0127all-immani\u0121\u0121jar effettiv ta' kri\u017ci.", "Il-Parlament irid ukoll li jitwaqqaf kumitat ta' \" nies g\u0127orrief \" sabiex jistudjaw il-kwistjoni ta' supervi\u017cjoni prudenzjali tas-swieq finanzjarji ta' l-UE waqt il-pro\u010bess ta' konsolidazzjoni.", "Dan il-kumitat g\u0127andu jitwaqqaf qabel l-a\u0127\u0127ar ta' din is-sena u g\u0127andu jirrapporta lura wara sitt xhur.", "Is-Sur Muscat tkellem waqt id-dibattitu b\u0127ala rapporteur:", "\" Is-su\u0121\u0121etti li jqumu fid-dibattitu li ghandna quddiemna huma bosta, importanti u sensittivi.", "G\u0127alhekk nag\u0127\u017cel li mmur mill-ewwel fuq l-enfasi ewlenija ta' dan ir-rapport li fuqu \u2013 b'mod sinjifikattiv \u2013 intla\u0127qet konver\u0121enza wiesg\u0127a fil-Kumitat g\u0127all-Affarijiet Ekonomici u Monetarji.", "Il-messa\u0121\u0121i tag\u0127na huma erbg\u0127a:", "L-ewwel nett, li nirrikonoxxu l-pro\u010bess ta' konsolidazzjoni fil-qasam tas-servizzi finanzjarji b\u0127ala wie\u0127ed li sal-lum il-\u0121urnata kellu effetti ekonomi\u010bi po\u017cittivi.", "It-tieni: Huwa s-suq \u2013 regolat b' mod \u0121ust, trasparenti u ming\u0127ajr xkiel mhux \u0121ustifikat \u2013 li jidde\u010biedi x'g\u0127andu jkun il-livell ta' konsolidazzjoni.", "It-tielet: Ir-rwol tag\u0127na b\u0127ala le\u0121islaturi huwa li naraw li dan il-pro\u010bess \u2013 b'mod ewlieni ix-xiri u l-g\u0127aqda bejn il-banek \u2013 iwassal g\u0127al aktar kompetizzjoni u mhux g\u0127al \u0127olqien ta' monopolji \u0121odda.", "Ir-raba': Il-kompetizzjoni g\u0127andha tissarraf f'g\u0127azla vera u aktar wiesg\u0127a bejn prodotti u servizzi ta' kwalita' li jil\u0127qu l-akbar firxa ta' konsumaturi.", "Il-konsumaturi: Dawn, fil-fehma tieg\u0127i, g\u0127andhom ikunu dawk li jgawdu l-benefi\u010b\u010bji li huma possibbli minn dan il-pro\u010bess.", "Jinteressani li l-istituzzjonijiet finanzjarji jmorru tajjeb mill-konsolidament.", "I\u017cda jinteressani ferm aktar li l-akbar benefi\u010b\u010bji jmorru g\u0127and il-konsumatur f'forma ta' g\u0127azla usa, prodotti a\u0127jar, servizz aktar effi\u010bjenti u prezzijiet aktar kompetittivi.", "B'konsumaturi nifhmu b'mod ewlieni l-individwi u l-familji, spe\u010bjalment dawk li huma l-aktar vulnerabbli.", "Mag\u0127hom i\u017cda n\u017cidu wkoll il-kumpaniji, l-aktar dawk zg\u0127ar u ta' daqs medju, li huma l-qofol ta' l-ekonomiji tag\u0127na, u li g\u0127andhom jing\u0127ataw is-servizz li jixirqilhom.", "F'dan il-punt, min jaqsam l-ideali so\u010bjali tieg\u0127i jista' ja\u0127bat jikkonfondi: Iva, tajjeb li l-konsumaturi jkollhom aktar benefi\u010b\u010bji permezz tal-konsolidazzjoni, i\u017cda g\u0127andhom ikunu l-\u0127addiema ta' l-organizazzjonijiet finanzjarji li j\u0127allsu ghal dan?", "Ma nistg\u0127ux ng\u0127addsu rasna fir-ramel u nippretendu li din il-problema ma te\u017cistix.", "A\u0127barijiet dwar xiri u g\u0127aqdiet bejn kumpaniji \u0127afna drabi ma je\u010bitawx lill-\u0127addiema bil-prospetti \u0121odda li jistg\u0127u ikollhom.", "Bil-maqlub, inisslulhom t\u0127assib li l-ekonomiji li jissemmew se jsiru spejje\u017c tal-kundizzjonijiet \u2013 jew sa\u0127ansitra ag\u0127ar, tal-post tax-xog\u0127ol \u2013 tag\u0127hom.", "M'hemmx soluzzjoni wa\u0127da.", "M'g\u0127andix dubju li istituzzjonijiet serji j\u0127arsu lejn metodi o\u0127ra ta' effi\u010bjenza qabel ma jikkunsidraw li jduru fuq il-\u0127addiema.", "I\u017cda hemm min mhux ix-xempju tar-responsabbilta' so\u010bjali lejn il-komunita'.", "Il-punt li \u017cgur irridu nappo\u0121\u0121jaw huwa dak li g\u0127amlu mieg\u0127i r-rappre\u017centanti tal-\u0127addiema minn madwar l-Ewropa, ji\u0121ifieri l-b\u017conn li huma jkunu infurmati u involuti fil-pro\u010bess kmieni kemm jista' jkun.", "Hemm punt ie\u0127or relatat.", "L-ekonomija tal-pajji\u017ci, spe\u010bjalment dawk fi tran\u017cizzjoni jew qed ji\u017cviluppaw, mhix sempli\u010biment baqra li trid tin\u0127aleb.", "Il-korporazzjonijiet huma fid-dmir li verament jinvestu f'dawn il-pajjizi b'\u0127olqien ta' opportunitajiet \u0121odda u a\u0127jar ta' xog\u0127ol, u jag\u0127tu a\u010b\u010bess g\u0127al kwalita' og\u0127la ta' servizz.", "L-ambjent il-\u0121did li qed jifforma fil-qasam tas-servizzi finanzjarji se jippressa fuqna b\u0121ala le\u0121islaturi mistoqsijiet kru\u010bjali, fosthom dwar is-supervi\u017cjoni.", "\u0126afna mill-awtoritajiet nazzjonali qed jag\u0127mlu xog\u0127ol e\u010b\u010bellenti.", "Imma l-mistoqsija hija akbar minn hekk: Bil-forma li qed jie\u0127u s-suq, dan il-qafas ta' supervi\u017cjoni g\u0127adu tajjeb biex i\u0127ares interessi delikati b\u0127al dawk ekonomi\u010bi u tal-konsumaturi?", "Je\u017cistu twe\u0121ibiet differenti g\u0127al din il-mistoqsija, anki fostna stess.", "I\u017cda rridu nibdew niddiskuthom u mhux in\u0127alluhom fuq l-ixkaffa.", "Jekk ma nibdewx niffa\u010b\u010bjaw dawn il-mistoqsijiet, il-periklu jkun li f'futur mhux daqstant imbieg\u0127ed meta tista' tinqala xi kri\u017ci, ma jkollniex l-g\u0127odda \u2013 ikunu x'ikunu \u2013 biex niffa\u010b\u010bjawha.", "Huwa g\u0127alhekk ukoll li r-rakkomandazzjoni ewlenija ta' dan ir-rapport hija li nitolbu kumitat ta' esperti indipendenti biex fi \u017cmien sitt xhur minn meta jing\u0127ataw il-mandat jag\u0127tuna proposti alternattivi li nistg\u0127u nikkunsidraw biex imbag\u0127ad niddeciedu f' il-qasam\u2026", "Nemmen li g\u0127andna rapport konkret, bilan\u010bjat u po\u017cittiv li jista' jibg\u0127at sinjal b'sa\u0127\u0127tu li l-Parlament Ewropew g\u0127andu vi\u017cjoni \u010bara g\u0127al settur li huwa tant importanti g\u0127all-ekonomiji u \u010b-\u010bittadini tag\u0127na .\"", "Pro\u010bedura: Inizjattiva Dibattitu: 03.07.06", "20060629IPR09348 Konsolidazzjoni fis-settur tas-servizzi finanzjarji"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16596870__IM-PRESS__20060629-IPR-09348__MT.txt"}
{"text": ["L-impatt ta' l-avvjazzjoni \u010bivili fuq il-klima", "L-UE impenjat ru\u0127ha li tie\u0127u azzjoni kontra l-bidla fil-klima.", "Il-kontribut ta' l-avjazzjoni g\u0127all-bidla fil-klima huwa sostanzjali u qed ji\u017cdied b'rata mg\u0127a\u0121\u0121la, wat li din m'hi su\u0121\u0121etta g\u0127all-ebda impenn internazzjonali fil-qasam tal-bidla fil-klima.", "G\u0127alhekk, il-MPE adottaw rapport dwar it-tnaqqis ta' l-impatt ta' l-avjazzjoni fuq il-bidla fil-klima, b'439 vot favur, 74 kontra u 102 astensjoni.", "Permezz tar-rapport im\u0127ejji minn Caroline LUCAS (Greens/EFA, UK), il-Parlament laqa' l-fatt li l-Kummissjoni g\u0127arfet li hemm b\u017conn ta' pakkett s\u0127i\u0127 ta' mi\u017curi li jinkludi strumenti regolatorji, ekonomi\u010bi, teknolo\u0121i\u010bi u operazzjonali \" biex ikunu indirizzati l-impatti kollha ta' l-avjazzjoni fuq il-klima, filwaqt li ji\u0121i applikat kemm il-prin\u010bipju li min ini\u0121\u0121es i\u0127allas, kif ukoll ti\u0121i \u017cgurata l-internalizzazzjoni s\u0127i\u0127a ta' l-ispejje\u017c .\"", "Fl-istess \u0127in, il-Parlament irid ji\u017cgura li \" ting\u0127ata attenzjoni spe\u010bjali lis-sitwazzjoni tat-territorji l-aktar i\u017colati li huma partikolarment dipendenti fuq is-servizz tat-trasport ta' l-ajru u, b'mod spe\u010bjali, lir-re\u0121joni insulari jew l-aktar imbieg\u0127da, fejn is-soluzzjonijiet alternattivi huma limitati jew ma je\u017cistux \".", "Il-Membri appo\u0121\u0121jaw l-intenzjoni tal-Kummissjoni li tkompli bl-introduzzjoni tat-taxxi fuq il-pitrolju.", "Huma \u0127e\u0121\u0121ewha tibda minnufi\u0127 b'din l-azzjoni billi titlob li ssir taxxa fuq it-titjiriet domesti\u010bi u fl-UE.", "Madankollu huma inkludew l-possibilta' li ji\u0121u e\u017centati l-linji kollha ta' l-ajru li joperaw fuq l-istess rotot li joperaw fuqhom linji ta' l-ajru mhux ta' l-UE.", "Il-Parlament fakkar li l-e\u017cenzjonijiet mit-taxxa fuq trasport ta' l-ajru u \u017cbilan\u010bi o\u0127ra qed iwasslu g\u0127al \" kompetizzjoni in\u0121usta \u0127afna \" bejn l-avjazzjoni u setturi o\u0127ra tat-trasport, spe\u010bjalment dar ferrovjarju, g\u0127aliex dan m'g\u0127andux biss taxxi i\u017cda jaqa' wkoll ta\u0127t l-Iskema g\u0127all-Iskambju ta' Kwoti ta' Emissjonijiet ta' Gassijiet Serra ta' l-UE ( EU Emissions Trading Scheme -ETS), li tkompli \u017c\u017cid l-ispejje\u017c.", "Il-MPE g\u0127arfu li l-iskambju ta' kwoti ta' emissjonijiet g\u0127andu l-potenzjal li jkollu rwol f'pakkett komprensiv ta' mi\u017curi li jindirizzaw l-impatt ta' l-avjazzjoni fuq il-klima.", "Fl-istess \u0127in, ipproponew l-introduzzjoni ta' skema separata dedikata g\u0127all-emissjonijiet ta' l-avjazzjoni, g\u0127aliex peress li l-avvjazzjoni m'g\u0127andhiex impenji internazzjonali li jorbtu l-livelli ta' emissjoni, dan is-settur mhux \u0127a jkollu drittijiet ta' bejg\u0127 fi \u0127dan l-ETS.", "Madankollu, jekk eventwalment l-avjazzjoni tkun inkorporata fl-ETS, il-Membri jridu li jkun hemm ta' l-anqas fa\u017ci bi prova ta' skema separata g\u0127all-perjodu bejn l-2008 u l-2012.", "Huma ipproponew li f'ka\u017c ta' inkorporazzjoni fl-ETS, ji\u0121u applikati kundizzjonijiet spe\u010bjali biex ikun \u017cgurat li dan ma jkunx ta' tfixkil g\u0127all-kompetizzjoni f'setturi anqas protetti.", "G\u0127alhekk g\u0127andu jkun hemm limitu fuq in-numru ta' drittijiet ta' emissjoni li s-settur ta' l-avvazzjoni jit\u0127alla jixtri mis-suq.", "Il-MPE jixtiequ li parti mit-tnaqqis ta' emissjonijiet me\u0127tie\u0121a ssir ming\u0127ajr negozjati qabel ma jit\u0127alla jixtri l-permessi.", "Il-Parlament jixtieq ukoll li l-Kummissjoni tressaq strumenti ta' politika o\u0127ra u t\u0127e\u0121\u0121e\u0121 ri\u010berka dwar l-impatti ta' l-avjazzjoni fuq il-klima mhux kkaw\u017cati mis-CO2.", "Il-MPE huma ta' l-opinjoni li meta jkunu je\u017cistu in\u010bertezzi dwar kwalunkwe minn dawn l-impatti, il-politika g\u0127andha tkun ibba\u017cata fuq il-prin\u010bipju ta' prekawzjoni.", "G\u0127andha ting\u0127ata wkoll attenzjoni spe\u010bjali lit-tni\u0121\u0121is ta' l-arja u l-istorbju waqt it-tlug\u0127 u l-in\u017cul ta' l-in\u0121enji ta' l-ajru.", "Pro\u010bedura: Inizjattiva Dibattitu: 03.07.06", "20060628IPR09334 Tnaqqis ta' l-impatt ta' l-avjazzjoni fuq il-bidla fil-klima"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16597050__IM-PRESS__20060628-IPR-09334__MT.txt"}
{"text": ["Il-Presidenza Finlandi\u017ca: B\u017conn ta' iktar Ewropa", "Kunsill Ewropew", "Il-Prim Ministru Finlandi\u017c Matti VANHANEN ippre\u017centa l-prijoritajiet tal-programm tal-Presidenza Finlandi\u017ca g\u0127as-sitt xhur li \u0121ejjin.", "Huwa qal li: \"L-Unjoni g\u0127andha t\u0127ares 'il quddiem, tie\u0127u l-opportunitajiet g\u0127al riforma u turi li g\u0127andha r-rieda politika li ti\u017cviluppa\u2026 ir-risposta \u0127afna drabi hija 'iktar Ewropa' u mhux 'inqas Ewropa'.\"", "Il-Presidenza Finlandi\u017ca", "Is-Sur Vanhanen qal li l-Presidenza Finlandi\u017ca ser tipprova tag\u0127mel lill-UE t\u0127ares lejn il-\u0121ejjieni sabiex \" nirriflettu x'tip ta' Unjoni rridu jkollna fi \u017cmien g\u0127oxrin sena, u kif nistg\u0127u niksbuha\u2026 biex nissalvagwardjaw il-\u0121ejjieni tag\u0127na, g\u0127andna b\u017conn nie\u0127du azzjoni konkreta issa, avolja l-effetti jin\u0127assu biss iktar tard \".", "Huwa qal li ma jaqbilx ma' \" diskorsi pessimisti li jg\u0127idu li l-Unjoni qieg\u0127da fi kri\u017ci\u2026", "L-Unjoni hija kapaci tie\u0127u de\u010bi\u017cjonijiet importanti meta l-rieda politika tkun hemm \".", "Kompla jg\u0127id li n-nuqqas ta' sa\u0127\u0127a fil-le\u0121itimita' ta' hija parzjalment min\u0127abba l-fatt li \u010b-\u010bittadini ma jafux l-UE x'tag\u0127mel g\u0127alihom.", "Skond hu, \u0127afna affarijiet li jkollhom impatt konkret fuq il-\u0127ajja tan-nies, b\u0127ad-dritt li tg\u0127ix, ta\u0127dem u tistudja fi kwalunkwe pajji\u017c madwar l-Unjoni, saru ovvji u \u010b-\u010bittadini jinsew li dawn l-affarijiet huma possibbli biss min\u0127abba l-UE.", "G\u0127alhekk, l-Unjoni g\u0127andha b\u017conn turi li\u010b-\u010bittadini tag\u0127ha b'mod konkret kif tista' tkun ta' vanta\u0121\u0121 g\u0127alihom.", "Huwa qal li l-a\u0127jar mod biex dan isir huwa billi l-Unjoni tag\u0127mel xog\u0127olha b'mod effettiv u mhux tintilef fuq kwistjonijiet istituzzjonali. \"", "Biex l-Unjoni ssir iktar effettiva, hemm b\u017conn li jittie\u0127du xi de\u010bi\u017cjonijiet kura\u0121\u0121u\u017ci mill-mexxejja ta' l-Ewropa\u2026 ma nistg\u0127ux na\u0127sbu biss fuq x'inhu ji\u0121ri issa jew fuq l-elezzjonijiet li \u0121ejjin, g\u0127andna b\u017conn nikkunsidraw l-interessi tal-\u0121enerazzjonijiet futuri .\"", "Tkellem ukoll dwar l-importanza tat-trasparenza fix-xog\u0127ol tal-Kunsill g\u0127aliex i\u010b-\u010bittadini g\u0127andhom ikunu jafu kif id-de\u010bi\u017cjonijiet li jittie\u0127du jaffettwawhom, dwar il-b\u017conn ta' le\u0121i\u017clazzjoni ta' kwalita' g\u0127olja, u ta' l-u\u017cu tal-prin\u010bipji ta' sussidjarjeta' u ta' proporzjonalita'.", "Barra minn hekk, \" il-Presidenza ser tie\u0127u \u0127sieb li ti\u017cgura li ting\u0127ata attenzjoni mill-qrib lill-effetti ekonomi\u010bi, so\u010bjali u ambjentali tal-proposti le\u0121i\u017clattivi .\"", "Kompla jitkellem dwar il-prijoritajiet tal-Presidenza Finlandi\u017ca.", "Dwar il-futur ta' l-Ewropa qal li l-Finlandja trid tkompli bid-diskussjonijiet dwar il-Futur ta' l-Unjoni, id-dibattitu dwar il-\u0121ejjieni tat-Trattat Kostituzzjonali u t-tkabbir.", "Huwa laqa' d-de\u010bi\u017cjoni li l-Unjoni tg\u0127addi minn perjodu ta' riflessjoni g\u0127al stadju iktar attiv: \" Dan l-appro\u010b\u010b fuq \u017cew\u0121 binarji huwa tajjeb.", "Ser intejbu il-mod kif l-Unjoni ta\u0127dem fuq ba\u017ci tat-Trattati e\u017cistenti waqt li nikkunsidraw il-futur tat-Trattat Kostituzzjonali. \"", "Dwar it-tkabbir ta' l-Unjoni qal li dan huwa mod ewlieni biex jissa\u0127\u0127u l-istabbilita' u d-demokrazija, kif ukoll risposta strate\u0121ika g\u0127all-isfidi tal-globalizzazzjoni.", "Huwa wera sodisfazzjon bil-fatt li l-kapa\u010bita' ta' assorbiment ta' l-Unjoni ma saritx kriterju g\u0127all-ade\u017cjoni: \" M'g\u0127andu ji\u0121i impost ebda kriterju \u0121did g\u0127all-pajji\u017ci kandidati i\u017cda fl-istess \u0121in huma importanti li l-kriterji e\u017cisteni jkunu sodisfatti\u2026", "Dawk il-pajji\u017ci Ewropej li jissodisfawhom g\u0127andu jkollhom il-possibilta' li jissie\u0127bu. \"", "Dwar il-kompetittivita' globali qal li l-kwistjoni prin\u010bipali hija x'inhu dak li ser jipprovdi il-ba\u017ci g\u0127at-tkabbir ekonomiku fl-Ewropa. \"", "Ir-risposta hija li t-tkabbir jista' jkun ibba\u017cat fuq, fost affarijiet o\u0127ra, l-innovazzjoni, soluzzjonijiet g\u0127all-ener\u0121ija, il-kwalita' u l-produttivita' tax-xog\u0127ol, kummer\u010b globali miftu\u0127, l-immigrazzjoni u protezzjoni so\u010bjali li ta\u0127dem kif suppost .\"", "Qal ukoll li l-Istati Membri g\u0127andhom ir-responsabbilta' prin\u010bipali g\u0127all-kompetittivita', i\u017cda l-Unjoni g\u0127andha tag\u0127mel il-parti tag\u0127ha wkoll permezz tal-politika ta' l-innovazzjoni, \u017cieda fil-mobilita' tar-ri\u017corsi umani u materjali u billi jitne\u0127\u0127ew g\u0127all-kollox l-ostakoli g\u0127all-\u0127idma tas-suq intern sabiex l-Unjoni tkun tista' tie\u0127u l-benefi\u010b\u010bji ta' integrazzjoni ekonomika.", "Tkellem ukoll dwar il-b\u017conn ta' provvista' ta' ener\u0121ija bi prezz ra\u0121jonevoli waqt li ting\u0127ata attenzjoni g\u0127at-tibdil fil-klima.", "Qal li g\u0127alkemm il-bi\u010b\u010ba kbira ta' g\u0127a\u017cliet fil-qasam tal-politika ta' l-ener\u0121ija jittie\u0127du mill-Istati Membri, l-UE g\u0127andha b\u017conn ta' linji gwida komuni b'mod spe\u010bjali rigward l-aspett tar-relazzjonijiet esterni f'dan il-qasam.", "Dwar it-tibdil fil-klima, qal li hemm b\u017conn ta' diskussjonijiet internazzjonali li jistg\u0127u jwasslu g\u0127al trattat ambizzju\u017c li jkopri il-pajji\u017ci prin\u010bipali.", "Ftehim komprensiv f'dan il-qasam g\u0127andu jg\u0127in fl-isfidi relatati mat-tibdil tal-klima waqt li ji\u017cgura l-kompetittivita' globali ta' l-Unjoni.", "Madankollu qal li l-Ewropa m'g\u0127andhiex tfittex li tkun iktar kompetittiva ming\u0127ajr ma tqis konsegwenzi o\u0127ra. \"", "G\u0127andu jkun hemm bilan\u010b bejn ir-riforma, is-sigurta' so\u010bjali u s-sostenibbilta' ambjentali . \"", "Dwar l-Unjoni fid-dinja, qal li r-relazzjonijiet esterni ta' l-Unjoni huma relatati ma' l-ekonomija g\u0127ax is-sa\u0127\u0127a ekonomika ta' l-Ewropa hija l-ba\u017ci ta' l-azzjoni esterna tag\u0127ha.", "Qal li hemm b\u017conn li l-Unjoni tikkonsolida r-rwol internazzjonali tag\u0127ha u ssa\u0127\u0127a\u0127 il-konsistenza ta' l-azzjonijiet li tie\u0127u.", "Il-Presidenza Finlandi\u017ca ser tiffoka fuq ir-relazzjonijiet mar-Russja, id-Dimensjoni Nordika, il-Balkani tal-Punent, ir-relazzjonijiet Transatlanti\u010bi u dawk ma' l-A\u017cja, kif ukoll dwar is-sitwazzjoni fil-Lvant Nofsani.", "Dwar is-sigurta', il-\u0121ustizzja u l-liberta' qal li l-Presidenza ser tag\u0127mel evalwazzjoni politika bir-reqqa tal-progress li sar fl-oqsma tal-liberta', is-sigurta' u l-\u0121ustizzja u tkellem dwar il-b\u017conn li l-Istati Membri jikkommettu ru\u0127hom g\u0127al te\u0127id ta' de\u010bi\u017cjonijiet iktar effettiv b'mod spe\u010bjali fl-oqsma relatati mal-koperazzjoni tal-pulizija fi kwistjonijiet kriminali. \"", "L-UE tista' tkun iktar effettiva jekk l-Istati Membri jaqblu li ju\u017caw il-vot b'ma\u0121\u0121oranza kwalifikata .\"", "Il-Finlandja trid ukoll issa\u0127\u0127a\u0127 l-implementazzjoni tal-prin\u010bipju ta' l-g\u0127arfien re\u010biproku fil-koperazzjoni \u0121udizzjarja.", "Dwar il-kwistjoni ta' l-immigrazzjoni illegali, qal li hemm b\u017conn ta' ftehim fuq appro\u010b\u010b komuni, tis\u0127i\u0127 tal-kontroll tal-fruntieri, koperazzjoni mal-pajji\u017ci ta' ori\u0121ini u dawk ta' tran\u017citu u li sa l-2010, g\u0127andu jkun hemm politika ta' kenn politiku komuni ta' l-UE.", "Il-Kummissjoni", "Il-President tal-Kummissjoni Jos\u00e9 Manuel BARROSO sa\u0127aq dwar l-importanza li l-Unjoni tg\u0127addi minn perjodu ta' riflessjoni g\u0127al perjodu ta' impenji.", "Dwar it-tkabbir ta' l-Unjoni, qal li l-politika ta' tkabbir hija wa\u0127da mill-iktar li kisbet su\u010b\u010bess, li \u0121abet mag\u0127ha opportunitajiet kbar fil-Kontinent. \"", "Nafu x'kienu il-beneffi\u010b\u010bji u g\u0127andna nkunu kburin .\"", "Qal ukoll li importanti li jintwera bi\u010b-\u010bar li l-Ewropa mhux qed tikber g\u0127ax hekk suppost i\u017cda qed tag\u0127\u017cel li tag\u0127mel hekk.", "Sa\u0127aq jg\u0127id li t-tkabbir huwa prekondizzjoni g\u0127al Ewropa iktar b'sa\u0127\u0127itha u bi rwol importanti fid-dinja.", "Dwar in-negozjati g\u0127all-ade\u017cjoni tat-Turkija, qal li g\u0127alkemm it-triq hija twila, l-Unjoni g\u0127andu tie\u0127u appro\u010b\u010b serju, miftu\u0127, \u0121ust u onest.", "Dwar ir-relazzjonijiet mar-Russja, il-President Barroso qal li l-Unjoni g\u0127andha timxi lejn \u017cona ta' kummer\u010b \u0127ieles b'appro\u010b\u010b \u0121did dwar l-ener\u0121ija u t-tibdil fil-klima, ibba\u017cat fuq interessi re\u010biproki u prin\u010bipji mifthema minn qabel.", "Huwa fakkar li l-Ewropa jkollha iktar sa\u0127\u0127a meta ta\u0127dem b'mod unit u koerenti.", "Dwar l-ekonomija fl-Ewropa, qal li din dejjem qed tmur g\u0127all-a\u0127jar.", "Tkellem ukoll dwar l-Istrate\u0121ija ta' Li\u017cbona u li r-ri\u010berka, l-edukazzjoni u l-innovazzjoni, li jiffurmaw it-trijangolu ta' l-g\u0127erf, g\u0127andhom ikomplu jimxu 'l quddiem billi tittie\u0127ed azzjoni.", "Dwar is-sigurta', il-liberta' u l-\u0121ustizzja, qal li l-integrazzjoni Ewropea f'dan il-qasam hija importanti \u0127afna kontra dawk li ma j\u0127arsux il-valuri tad-demokrazija, dawk li jittraffikaw in-nies, dawl li jisfruttaw in-nies fuq il-post tax-xog\u0127ol u kontra l-immigrazzjoni llegali.", "Qal li kul\u0127add jaqbel dwar dak li g\u0127andu jsir i\u017cda issa huma l-Istati Membri li g\u0127andhom jitrasferixxu l-le\u0121i\u017clazzjoni Ewropea fil-le\u0121i\u017clazzjoni nazzjonali ta\u0127hom biex jg\u0127inu fil-\u0127arsien tad-dritteijiet tal-bniedem.", "Huwa laqa' wkoll l-impenn tal-Presidenza Finlandi\u017ca biex tkompli \u017c\u017cid it-trasparenza u s-sussidjarjeta', li j\u0121ibu mag\u0127hom responsibbilta' demokratika, u temm billi qal li l-Unjoni g\u0127andha tg\u0127addi mir-riflessjoni g\u0127al-impenn sabiex issir Ewropa iktar miftu\u0127a, efficjenti u li temmen fiha innifisha.", "Il-Gruppi Politi\u010bi", "Hans-Gert POETTERING (EPP-ED, DE) qal kull \u0127olqa mill-katina ta' Presidenzi ta' l-UE g\u0127andha tkunu b'sa\u0127\u0127ithom u fakkar li mhumiex biss il-pajji\u017ci il-kbar li jkollhom Presidenzi li jirnexxu, i\u017cda \u0127afna drabi i\u017c-\u017cg\u0127ar ukoll.", "Tkellem ukoll dwar il-50 anniversarju tat-Trattat ta' Ruma, li ser ikun imfakkar is-sena id-die\u0127la matul il-Presidenza \u0120ermani\u017ca, u ppropona li jsir grupp ta' \u0127idma fuq livell politiku biex jipprepara g\u0127al dan l-avveniment.", "Sa\u0127aq li dan ix-xog\u0127ol irid jibda matul il-Presidenza Finlandi\u017ca, \" g\u0127ax din hija l-Ewropa li naqsmu flimkien u kul\u0127add g\u0127andu ji\u0121bed l-istess \u0127abel \".", "Dwar ir-relazzjonijiet mar-Russja, qal li l-UE g\u0127andha b\u017conn li dan il-pajji\u017c ikun imsie\u0127eb li tista' torbot fuqu, stabbli u demokratiku, g\u0127aliex ghalkemm il-kwistjoni ta' l-ener\u0121ija hija importanti, wie\u0127ed m'g\u0127andux jag\u0127laq g\u0127ajnejh g\u0127as-sitwazzjoni tad-drittijiet tal-bniedem.", "Martin SCHULZ (PES, DE) qabel li hemm b\u017conn ta' iktar Ewropa, u mhux inqas u kien kuntent li l-Finlandja be\u0127siebha tirratifika l-Kostituzzjoni.", "Tkellem dwar l-affarijiet li qed tippjana l-Presidenza dwar l-isfidi globali, l-ener\u0121ija, is-s\u0127ubija ta' pajji\u017ci \u0121odda, u qal li dawn l-affarijiet kollha ma jistg\u0127ux ikunu solvuti mill-Istati Membri, wa\u0127edhom.", "Kbar jew \u017cg\u0127ar, dawn ma jistg\u0127ux jilqg\u0127u g\u0127all-isfidi ekonomi\u010bi, so\u010bjali u ambjentali ming\u0127ajr koperazzjoni.", "Dwar il-qasam tal-\u0121ustizzja, il-liberta' u s-sigurta' qal li hemm b\u017conn li jitne\u0127\u0127a \" d-defi\u010bit tal-koperazzjoni \" u li l-Unjoni g\u0127andha tie\u0127u azzjoni fil-qasam ta' l-immigrazzjoni illegali u l-\u0127arsien tal-fruntieri.", "Huwa qal ukoll li b\u0127alissa je\u017cistu gvernijiet fl-Ewropa mmexxija minn \" estremisti tal-lemin u gruppi k\u017cenofobi\u010bi \", u li din hija theddida serja g\u0127ad- demokrazija fl-Unjoni g\u0127aliex \" id-demokrazija \u0121eneralment tkun mhedda minn \u0121ewwa u mhux minn barra \".", "Graham WATSON (ALDE, UK) laqa' l-fatt li l-Presidenza Finlandi\u017ca ser tiffoka fuq il-produttivita', ir-responsabibilta' u t-transparenza u semma xi oqsma ta' importanza g\u0127all-grupp tieg\u0127u: suq intern komplut, spe\u010bjalment fis-servizzi u s-settur ta' l-ener\u0121ija, u l-kontribuzzjoni tar-ri\u010berka u l-i\u017cvilupp tekonolo\u0121iku g\u0127al iktar impjiegi, tkabbir ekonomiku u prosperita' fl-Unjoni.", "Dwar il-kwistjonijiet tal-\u0121ustizzja u ta' l-intern, qal li l-le\u0121i\u017clazzjoni ta' l-UE g\u0127andha tag\u0127ti valur mi\u017cjud fil-\u0127ajja ta\u010b-\u010bittadini, i\u017cda inizjattivi fil-qasam tal-koperazzjoni \u0121udizzjarja u tal-pulizija ilhom wisq imwaqqfa fil-Kunsill.", "Mill-banda l-o\u0127ra, meta d-de\u010bi\u017cjonijiet jittie\u0127du, ikun hemm nuqqas ta' skrutinju demokratiku.", "Huwa indirizza wkoll l-inizjattivi g\u0127al iktar trasparenza, u qal li hemm b\u017conn li jsir iktar minn na\u0127a ta' l-Istati Membri.", "Qal ukoll li fir-relazzjonijiet esterni, hemm b\u017conn li ji\u0121u promossi l-valuri Ewropej tad-demokrazija u tad-drittijiet tal-bniedem.", "Daniel COHN-BENDIT (GREENS/EFA, DE) qal li l-Prim Ministru Finlandi\u017c qal dak kollu li g\u0127andu jsir i\u017cda ma qalx kif dan g\u0127andu jsir.", "Tkellem dwar i\u017c-\u017cieda fil-partiti tal-lemin f'xi pajji\u017ci ta' l-Ewropa, u qal li hemm b\u017conn li naraw x'inhi s-sitwazzjoni li qeg\u0127din fiha, x'inhi ir-relazzjoni bejn il-valuri ta' l-Ewropa u l-azzjonijiet li qed jittie\u0127du.", "Dwar ir-relazzjonijiet mar-Russja u l-kwistjoni ta' l-ener\u0121ija, qal li l-Ewropa qed tag\u0127ti l-impressjoni li qed ti\u0121ri wara l-President tar-Russja ma tmurx titlef il- provvista ta' l-ener\u0121ija mill-pajji\u017c fl-Ewropa.", "Waqt li rrefera g\u0127all-immigrazzjoni illegali, qal li l-ewwel u qabel kollox hemm b\u017conn li ti\u0121i organizzata l-immigrazzjoni legali fl-Istati Membri.", "Huwa saqsa lill-Prim Ministru g\u0127aliex, jekk vera jrid jippromwovi l-istat tad-dritt, ma indirizzax il-kwistjoni tas-CIA fl-Ewropa.", "Esko SEPP\u00c4NEN (GUE/NGL, FI) qal li l-a\u0127\u0127ar Presidenza Finlandi\u017ca kienet imxiet lejn \" Unjoni federali \" u li din id-darba ser tkompli tag\u0127mel l-istess.", "Semma l-fatt li l-UE ser tie\u0127u azzjoni militari \u0121ewwa l-Kongo, waqt li l-Finlandja hija pajji\u017c newtrali.", "Dwar ir-ratifika tal-Kostituzzjoni fil-Finlandja, fakkar li st\u0127arri\u0121 juri li biss 22% ta\u010b-\u010bittadini jappo\u0121\u0121jaw din il-\u0127a\u0121a.", "Qal li l-involviment tal-Kummissarju Finlandi\u017c f'dan il-qasam mhuwiex approprjat u jissu\u0121\u0121erixxi li l-Finlandja qed tbaxxi rasha ghal dak li trid l-UE.", "Temm jg\u0127id li l-grupp jappo\u0121\u0121ja politika ta' \u017cona ta' kummer\u010b \u0127ieles fir-Russja.", "Brian CROWLEY (UEN, IE) qal li meta Presidenza tal-Kunsill ta' l-UE tippre\u017centa l-programm tag\u0127ha, \u0127afna drabi tinstema' ming\u0127ajr interess u hija \u0127asra li min\u0127abba f'hekk, u\u0127ud mill-ideat brillanti ta' Presidenza dwar il-futur ta' l-Unjoni ma jing\u0127atawx bi\u017c\u017cejjed ka\u017c.", "Qal li l-Unjoni Ewropea g\u0127andha tiffoka fuq ir-relazzjoni mal-pajji\u017ci fil-Lvant tal-fruntieri ta' l-UE, mhux biss fil-qasam ta' l-ener\u0121ija, i\u017cda wkoll dwar il-politika tal-vi\u010binat, il-koperazzjoni u l-istabilita' \u0121eopolitika.", "Dan min\u0127abba l-fatt li g\u0127ad baqa' \u0127afna kwistjonijiet f'dawn il-pajji\u017ci li jo\u0127olqu in\u010bertezza fl-Unjoni.", "Huwa laqa' il-proposti tal-Presidenza dwar t-titjib fil-qasam tal-\u0121ustizzja u l-intern, u l-promozzjoni ta' ener\u0121ija alternattiva.", "Tkellem ukoll dwar l-importanza li l-Ewropa tkun minn ta' quddiem fl-innovazzjoni, u g\u0127alhekk laqa' l-fatt li l-Presidenza ser tiffoka fuq ir-ri\u010berka u l-i\u017cvilupp teknolo\u0121iku.", "Nigel FARAGE (IND/DEM, UK) qal li g\u0127andu \" d\u00e9j\u00e0-vu \" g\u0127aliex dan kien l-istess diskors ta' kull Presidenza li tibda l-kariga tag\u0127ha.", "Saqsa lis-Sur Vanhanen lil min tassew qieg\u0127ed jirrappre\u017centa, g\u0127aliex skond fl-2005, kienu biss 38% ta\u010b-\u010bittadini Finlandi\u017ci li ja\u0127sbu s-s\u0127ubija fl-UE hija idea tajba.", "G\u0127alhekk, kompla jg\u0127id li, kontra dak li sostna l-Prim Ministru, dawn ma jridux 'iktar Ewropa'. \"", "Huwa di\u017cunur demokratiku li fl-a\u0127\u0127ar Summit, il-25 Kapijiet ta' stat u tal-gvern idde\u010biedew li jtemmu il-perjodu ta' riflessjoni u jibdew jimplementaw il-Kostituzzjoni kontra r-rieda tal-Fran\u010bi\u017ci u ta' l-Olandi\u017ci .\"", "Huwa qal li dan juri li l-opinjoni pubblika mhix importanti, g\u0127ax ser jibqg\u0127u g\u0127addejjin bit-tkabbir u politika ta' a\u017cil komuni kontra r-rieda tal-poplu."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16597968__IM-PRESS__20060628-IPR-09340__MT.txt"}
{"text": ["Dibattitu dwar l-allegazzjoni ta' l-u\u017cu ta' pajji\u017ci Ewropej mis-CIA", "\u0120ustizzja u Intern", "Il-Kumitat Temporanju tal-Parlament Ewropew dwar l-u\u017cu allegat ta' pajji\u017ci Ewropej mis-CIA g\u0127at-trasportazzjoni u \u017c-\u017camma illegali ta' pri\u0121unieri, ippre\u017centa r-rapport intermedjarju tieg\u0127u lill-MPE.", "Ir-rapporteur Giovanni Claudio FAVA (PES, IT) sa\u0127aq dwar il-fatt li l-Parlament g\u0127andu jag\u0127ti l-kontribut tieg\u0127u kontra it-terrori\u017cmu u kontra l-abbu\u017ci li saru f'isem il-\u0121lieda kontra t-terrori\u017cmu.", "Dan ir-rapport ser ikun adottat g\u0127ada.", "Huwa spjega li permezz tal-konsenji straordinarji ( extraordinary renditions ) terroristi maqbuda mis-CIA jintbag\u0127tu lejn pajji\u017ci fejn ji\u0121u interoggati b'kull mezz possibbli.", "Huwa sa\u0127aq dwar il-fatt li din hija verita', u hija prassi li kienet u\u017cata wkoll kontra \u010bittadini Ewropej. \"", "G\u0127andna d-dmir li nitkellmu dwar dak li qed ji\u0121ri f'bosta pajji\u017ci Ewropej.", "Kien hemm min kien kompli\u010bi, min \u0127eba l-affarijiet u min sempli\u010biment dawwar rasu .\"", "Imbag\u0127ad semma l-a\u0127bar li m\u0127allef minn Milan iffirma l-ordni ta' arrest ta' membru tas-servizzi sigrieti Taljani g\u0127aliex kien kompli\u010bi fil-\u0127tif ta' Abu Omar, suspettat li huwa terrorist. \"", "G\u0127andna nkomplu na\u0127dmu mal-gvernijiet ta' l-Istati Membri biex inkomplu infittxu l-verita'\u2026 sabiex na\u010b\u010bertaw ru\u0127na li dawn l-abbu\u017ci ma jer\u0121g\u0127ux isiru fuq it-territorji Ewropej jew kontra i\u010b-\u010bittadni tag\u0127na .\"", "G\u0127alhekk talab lill-Parlament biex il-Kumtitat Temporanju ikun jista' jkompli jag\u0127mel ix-xog\u0127ol tieg\u0127u sa l-a\u0127\u0127ar tal-mandat.", "Paula LEHTOM\u00c4KI tkellmet f'isem il-Kunsill u qalet li huwa importanti li ma jkunx hemm kunflitt bejn id-drittijiet fundamentali u \u0121lieda kontra t-terrori\u017cmu. \"", "Ma nistg\u0127ux nippermettu li jinkisru id-drittijiet tal-bniedem f'isem il-\u0121lieda kontra t-terrori\u017cmu .\"", "Qalet ukoll it-Trattati ma jag\u0127tu ebda poter lill-istituzzjonijiet biex ja\u0121ixxu f'ka\u017c b\u0127al dawn.", "I\u017cda mill-bidu ta' din is-sena, kien hemm djalogu ma' l-Istati Unit dwar id-drittijiet tal-bniedem u dwar il-fatt li l-\u0121lieda kontra t-terrori\u017cmu g\u0127andha ssir biss skond il-li\u0121i internazzjonli.", "Qalet ukoll li din il-kwistjoni ser tibqa' fuq l-a\u0121enda tal-Presidenza.", "Franco FRATTINI fakkar l-attakki terroristi\u010bi li se\u0127\u0127ew \u0121ewwa Londra u Madrid u qal li l-\u0121lieda kontra t-terrori\u017cmu g\u0127andha tibqa' l-g\u0127an prin\u010bipali ta' l-istrategija ta' l-UE g\u0127as-sigurta'.", "Barra dan, ir-rispett lejn id-drittijiet tal-bniedem g\u0127andu jkun aspett ie\u0127or ta' din l-istrate\u0121ija.", "Tkellem dwar il-kontribut siewi tal-Kummissjoni fil-\u0127idma tal-Kumitat Temporanju, kif ukoll dwar l-importanza li l-gvernijiet ta' l-Istati Membri jikkolaboraw mal-Parlament sabiex isir st\u0127arri\u0121 fil-pajji\u017ci fejn dan g\u0127adu ma sarx, \" sabiex fl-a\u0127\u0127ar mill-a\u0127\u0127ar ikollna verita' sodifa\u010bjenti u l-verita' kollha kemm hi \".", "Huwa ssu\u0121\u0121erixxa li ssir riflessjoni dwar jekk g\u0127andhux ikun hemm xi tip ta' kontroll parlamentari nazzjonali fuq ir-ri\u017corsi tas-servizzi sigrieti fl-Istati Membri u qal li l-Kummissjoni lesta ta\u0127dem flimkien mal-Kumitat Temporanju biex issir definizzjoni Ewropea g\u0127al fra\u017ci \" state aircraft \".", "Jas GAWRONSKI (EPP-ED, IT) qal li ttama li ma kienx ser jissemma l-ka\u017c Taljan i\u017cda \" issa ng\u0127id li illum Osama bin Laden huwa kuntent g\u0127ax minflok qeg\u0127din naqdbu it-terroristi, qeg\u0127din narrestaw dawk li jaqbduhom \".", "Huwa qal li dan ir-rapport intermedjarju tal-Kumitat Temporanju mhuwiex bi\u017c\u017cejjed, li hemm min qed jipprova jimponi dik li qed jg\u0127idu hija il-verita'.", "Qal li jibqa' kritiku u di\u017cappuntat minn dan ir-rapport.", "Wolfgang KREISSL-D\u00d6RFLER (PES, DE) fera\u0127 lis-Sur Fava tar-rapport tieg\u0127u u qal li t-terrori\u017cmu ma jistax ikun mi\u0121\u0121ieled bl-istess metodi li ju\u017caw it-terroristi stess, i\u017cda bl-istat tad-dritt u l-valuri li s-so\u010bjetajiet Ewropej huma mibnija fuqhom. \"", "L-g\u0127an ma ji\u0121\u0121ustfikax il-mezzi li nu\u017caw .\"", "Fakkar li x-xog\u0127ol tal-Kumitat huwa li jippre\u017centa li\u010b-\u010bittadini ta' l-Ewropa l-affarijiet kif inhuma b\u0127alissa, li jo\u0127ro\u0121 konklu\u017cjonijiet kriti\u010bi u juri li l-UE mhix lesta li \u010b\u010bedi il- libertajiet tag\u0127ha f'isem il-\u0121lieda kontra t-terrori\u017cmu.", "Baroness Sarah LUDFORD (ALDE, UK) qalet li xi Stati Membri la g\u0127adhom ma implementaw il-li\u0121ijiet kontra t-terrori\u017cmu u lanqas g\u0127andhom definizzjoni ta' x'inhu terrori\u017cmu.", "Qalet ukoll li waqt li ma jistg\u0127ux jittie\u0127du passi kontra t-terroristi, dawk suspettati li jkunu terroristi qed ji\u0121u persegwiti u m\u010ba\u0127da mid-drittijiet tag\u0127hom.", "Hija sostniet li l-fatti juru li dawn il-konsenji se\u0127\u0127ew fl-Ewropa u g\u0127alhekk ma jistg\u0127ax ikun li l-gvernijiet ma jafux x'\u0121ara.", "Sa\u0127qet li meta l-allegazzjonijiet jidhru li jkunu veri, l-Istati Membri g\u0127andhom jinvestigaw dawk li kisru d-drittijiet tal-bniedem.", "Cem \u00d6ZDEMIR (Greens/EFA, DE) qal li persuna suspettata g\u0127andu jkollha avukat u tg\u0127addi minn pro\u010bedura \u0121usta, i\u017cda kien hemm min ittie\u0127ed f'pajji\u017c fejn jista' jkun su\u0121\u0121ett g\u0127al tortura.", "Kompla jg\u0127id li \u0127afna drabi, dawn \u0121ew ma\u0127tufa u trasferiti lejn pajji\u017c ie\u0127or b'mod illegali, li w\u0127ud sparixxew.", "Semma li l-Konvenzjoni ta' Chicago tippermetti li jsiru dawn it-titjiriet fl-Ewropa u li \u0127afna Stati Membri ikkwotaw din il-Konvenzjoni.", "I\u017cda din fiha wkoll klaw\u017cola li tag\u0127ti d-dritt li jsiru investigazzjonijiet jekk l-Istati Membri jkollhom suspett li qed isiru affarijiet m'bod illegali.", "Giusto CATANIA (GUE/NGL, IT) qal li l-kunsenji straordinarji huma strate\u0121ija \u017cbaljata kontra t-terrori\u017cmu.", "Qal li permezz tag\u0127hom it-terrori\u017cmu ma naqasx, anzi sar iktar radikali.", "Fakkar li ntu\u017caw ajruporti Ewropej, kif ukoll il-ba\u017ci tan-Nato fl-Ewropa biex dawn in-nies ji\u0121u trasferiti u \u017cgur kien hemm \u0127tif ta' persuni.", "Sostna wkoll li kien hemm gvernijiet Ewropej li kienu kompli\u010bi u \u0127admu id f'id mas-servizzi ta' intelli\u0121enza Amerikani.", "Saqsa lill-Kummisarju Frattini kienx jaf b'dawn l-affarijiet fi\u017c-\u017cmien li kien ministru ta' l-affarijiet barranin fl-Italja.", "Konrad SZYMA\u0143SKI (UEN, PL) qal li tassew nistg\u0127u nitkellmu fuq ka\u017cijiet ta' konsejna ta' 17-il persuna, i\u017cda mhux kull ka\u017c sar bi vjolazzjoni tal-li\u0121i internazzjonali.", "Qal li sakemm ma nkunux nafu e\u017catt x'\u0121ara, ma nistg\u0127ux nibdew ng\u0127idu li l-konsenja straordinarja \u0121rat f'kull \u010birkostanza.", "Sa\u0127aq li hemm b\u017conn li wie\u0127ed jara sew x'kien il-livell ta' koperazzjoni bejn l-Unjoni Ewropea u l-Istati Uniti, u temm jg\u0127id li jekk dan ir-rapport ma ji\u0127ix emendat, mhux ser ikollu l-appo\u0121\u0121 tal-grupp.", "Miros\u0142aw Mariusz PIOTROWSKI (IND/DEM, PL) qal li l-Kumitat ma rnexxilux jag\u0127mel xog\u0127olu sew u lanqas biss kiseb bi\u010b\u010ba informazzjoni li ma konniex di\u0121a' nafu biha qabel. \"", "Ir-rapport huwa ripetizzjoni ta' dak kollu li smajna fil-mezzi tax-xandir .\"", "Qal li la ma je\u017cisti ebda strument biex ikollna iktar fatti \u010bari, il-mandat ta' dan il-Kumitat Temporanju m'g\u0127andux jit\u0127alla jkompli g\u0127aliex din tkun \u0127ela ta' flus u \u0127a\u0121a bla sens. \"", "A\u0127na ng\u0127idu li x-xog\u0127ol tal-Kumitat g\u0127andu jieqaf hawn .\"", "Pro\u010bedura: Inizjattiva", "20060628IPR09341 L-u\u017cu allegat ta' pajji\u017ci Ewropej mis-CIA g\u0127at-trasportazzjoni u \u017c-\u017camma illegali ta' pri\u0121unieri (kif approvat mill-Kumitat Temporanju)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16598430__IM-PRESS__20060628-IPR-09341__MT.txt"}
{"text": ["L-inter\u010bettazzjoni ta' tag\u0127rif dwar trasferimenti bankarji tas-sistema SWIFT", "\u0120ustizzja u Intern", "Il-Membri tal-Parlament Ewropew adottaw b'302 vot favur, 219 kontra u 22 astensjoni, ri\u017coluzzjoni dwar l-inter\u010betazzjoni mis-servizzi sigrieti Amerikani ta' tag\u0127rif dwar trasferimenti bankarji tas-sistema SWIFT.", "Ir-ri\u017coluzzjoni turi t\u0127assib dwar il-fatt li l-mi\u017curi ta' sigurta' kontra t-terrori\u017cmu minn na\u0127a ta' l-Istati Uniti qed jo\u0127olqu nuqqas ta' rispett g\u0127all-privatezza u g\u0127all-protezzjoni tad-dejta.", "Ri\u010bentement sar mag\u0127ruf li l-gvern ta' l-Istati Uniti jitlob ir- records ta' trasferimenti internazzjonali ta' flus mill-kumpanija SWIFT ( Society for Worldwide Interbank Financial Telecommunications ), li hija bba\u017cata fil-Bel\u0121ju.", "Skond il-MPE, il-fatt li l-gvern ta' l-Istati Uniti kiseb a\u010b\u010bess g\u0127al dejta personali finanzjarja ta' \u010bittadini Ewropej mis-sistema SWIFT jikser il-li\u0121i ta' l-UE: \" L-a\u010b\u010bess g\u0127ad-dejta mmani\u0121\u0121jat mis-SWIFT jag\u0127milha possibbli li mhux biss ji\u0121u skoperti trasferimenti marbuta ma' attivitajiet illegali, i\u017cda wkoll kull informazzjoni dwar attivitajiet ekonomi\u010bi ta' l-individwi\u2026 u dan jista' jag\u0127ti bidu g\u0127al forom ta' spjuna\u0121\u0121 ekonomiku u industrijali fuq skala kbira .\"", "Il-Parlament enfasizza l-fatt li kull trasferiment ta' dejta personali lejn pajji\u017ci terzi huwa su\u0121\u0121ett g\u0127al-le\u0121i\u017clazzjoni dwar il-protezzjoni tad-dejta f'livell nazzjonali u Ewropew.", "Dawn it-trasferimenti g\u0127andhom ikunu awtorizzati minn awtorita' \u0121udizzjarja u kull deroga g\u0127al dan il-prin\u010bipju g\u0127andha tkun \" proporzjonata u bba\u017cata fuq li\u0121i jew ftehim internazzjonali \".", "Il-Membri g\u0127adhom qatt ma kienu infurmati dwar dawn it-trasferimenti mis-sistema SWIFT, avolja l-UE b\u0127alissa qieg\u0127da tinnegozja regolament \u0121did dwar it-tip ta' informazzjoni li g\u0127andha tkun disponibbli mat-trasferiment tal-fondi.", "G\u0127alhekk, talbu li l-Kummissjoni, il-Kunsill u l-Bank \u010aentrali Ewropew \" jispjegaw bis-s\u0127i\u0127 kemm huma konxji dwar il-ftehim sigriet bejn is-SWIFT u l-gvern ta' l-Istati Uniti \".", "Biex dan ise\u0127\u0127, il-Membri pproponew li ji\u0121i organizzat smig\u0127 kon\u0121unt bejn il-Bank \u010aentrali Ewropew u istituzzjonijiet o\u0127ra mill-iktar fis possibbli, \" sabiex ji\u0121i \u017cvelat liema informazzjoni setg\u0127u kellhom \".", "Il-MPE jridu wkoll li l-Kontrollur Ewropew tal-\u0126arsien tad-Dejta jivverifika jekk il-Bank \u010aentrali Ewropew \" kienx obbligat li jirrea\u0121ixxi \" g\u0127all-ksur tal-protezzjoni tad-dejta li kien sar jaf bih.", "Il-Parlament enfasizza \" d-di\u017cappunt tieg\u0127u bin-nuqqas ta' rieda tal-Kunsill \" li jtejjeb s-sitwazzjoni le\u0121i\u017clattiva attwali dwar il-protezzjoni tad-dejta fil-qasam ta' kwistjonijiet li jaqg\u0127u ta\u0127t it-tielet pilastru.", "Barra minn hekk, huwa \" ma japprovax bil-qawwa kwalunkwe operazzjoni sigrieta fuq territorju ta' l-UE li taffettwa l-privatezza ta\u010b-\u010bittadini ta' l-UE \".", "Pro\u010bedura: Ri\u017coluzzjoni", "20060630IPR09433 Ri\u017coluzzjoni dwar l-inter\u010bettazzjoni ta' tag\u0127rif dwar trasferimenti bankarji tas-sistema SWIFT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16599098__IM-PRESS__20060630-IPR-09433__MT.txt"}
{"text": ["Is-CIA f'\u010berti ka\u017cijiet \"responsabbli b'mod dirett\" g\u0127all-attivitajiet illegali fl-Ewropa - PE", "\u0120ustizzja u Intern", "Rapport interim dwar l-allegazzjonijiet ta' attivitajiet illegali tas-CIA", "Skond rapport intermedjarju adottat mill-Parlament Ewropew, f'\u010berti ka\u017cijiet is-CIA kienet responsabbli b'mod dirett \"g\u0127all-qbid, it-tne\u0127\u0127ija, il-\u0127tif u d-detenzjoni illegali ta' terroristi suspetti\" fl-Ewropa.", "Ir-rapport jikkritika wkoll l-involviment u l-kompli\u010bita' ta' \u010berti Stati Membri ta' l-UE.", "Il-MPE approvaw li l-Kumitat Temporanju responsabbli jkompli bil-\u0127idma tieg\u0127u g\u0127al sitt xhur o\u0127ra.", "Ir-rapport kien adottat b'389 vot favur, 137 kontra u 55 astensjoni.", "Fir-rapport interim im\u0127ejji minn Giovanni Claudio FAVA (PES, IT) fi \u0127dan il-Kumitat Temporanju g\u0127all-u\u017cu allegat ta' pajji\u017ci Ewropej mis-CIA g\u0127at-trasportazzjoni u \u017c-\u017camma illegali ta' pri\u0121unieri, il-Membri qalu li f'\u010berti ka\u017cijiet, is-CIA kienet \" responsabbli b'mod dirett \" g\u0127all-konsenja straordinarja, \" g\u0127all-qbid, it-tne\u0127\u0127ija, il-\u0127tif u d-detenzjoni illegali ta' terroristi suspetti fit-territorju ta' l-Istati Membri, ta' pajji\u017ci ta' ade\u017cjoni u kandidati \".", "Dawn kollha jikkostitwixxu ksur tad-drittijiet fundamentali skond il-li\u0121i internazzjonali.", "Il-Membri jsostnu li s-CIA kriet in\u0121enji ta' l-ajru minn kumpaniji w\u017cati b\u0127ala maskra u ttrasferit b'mod illegali terroristi suspetti lejn pajji\u017ci li kemm-il darba jipprattikaw it-tortura waqt l-interrogazzjonijiet.", "G\u0127alhekk, il-Membri g\u0127amlu sej\u0127a biex dawn il-konsenji straordinarji \" jkunu projbiti \" fid-dritt internazzjonali.", "Il-Parlament kompla jg\u0127id li l-Istati Membri jistg\u0127u \" jin\u017cammu responsabbli \" jekk ma jirnexxilhomx jikkonformaw ma' l-obbligi fi \u0127dan il-Konvenzjoni Ewropea g\u0127ad-Drittijiet tal-Bniedem.", "Skond il-ka\u017cistika tal-Qorti Ewropea g\u0127ad-Drittijiet tal-Bniedem, l-Istati Membri g\u0127andhom obbligi po\u017cittivi biex i\u017commu milli jsir ksur tad-drittijiet tal-bniedem fit-territorju tag\u0127hom.", "Dawn g\u0127andhom ukoll l-obbligu li jag\u0127mlu investigazzjonijiet \" biex ikunu \u010berti jekk it-territorju tag\u0127hom u l-ispazju ta' l-ajru tag\u0127hom intu\u017cax biex isir ksur tad-drittijiet tal-bniedem \".", "L-involviment tal-gvernijiet Ewropej", "Skond il-Membri, \" mhuwiex plawsibbli\u2026 li \u010bertu gvernijiet Ewropej ma kinux konxji ta' l-attivitajiet marbutin ma' konsenja straordinarja li kienet qed isse\u0127\u0127 fit-territorju tag\u0127hom .\"", "Qalu li huwa probabbli li kien hemm xi tip ta' involviment minn na\u0127a ta' l-awtoritajiet Taljani fil-\u0127tif minn a\u0121enti tas-CIA ta' l-E\u0121izzjan Abu Omar minn Milan, minn na\u0127a ta' l-awtoritajiet tal-Bo\u017cnja fil-\u0127tif tas-sitt Bo\u017cnija\u010bi jew residenti ta' ori\u0121ini Al\u0121erina li \u0121ew trasferiti lejn Guantanamo Bay, u minn na\u0127a ta' l-awtoritajiet Svedi\u017ci li ke\u010b\u010bew \u017cew\u0121 \u010bittadini E\u0121izzjani, Mohammed Al Zary u Ahmed Agiza, u tawhom lill-a\u0121enti tas-CIA g\u0127al trasferiment lejn l-E\u0121ittu.", "Barra dan, il-Parlament \" jiddeplora r-riluttanza ta' l-awtoritajiet ta' l-ex Repubblika Jugo\u017clava tal-Ma\u010bedonja biex jikkonfermaw li [il-\u0120ermani\u017c] El-Masri kien fi Skopje u li probabilment kien qed jin\u017camm hemm qabel il-konsinja tieg\u0127u lura fl-Afghanistan mill-a\u0121enti tas-CIA. \"", "Il-mi\u017curi li jing\u0127ad ittie\u0127du minn dan il-pajji\u017c biex jinvestiga din il-kwistjoni kienu, skond il-Parlament \" inadegwati \".", "Il-gvernijiet ta' l-Istati Membri \u0121ew ukoll ikkritikati talli llimitaw ir-responsabilitajiet tag\u0127hom g\u0127at-talba g\u0127al \" assigurazzjonijiet diplomati\u010bi minn pajji\u017ci li fir-rigward tag\u0127hom hemm ra\u0121uni soda biex wie\u0127ed jemmen li jipprattikaw it-tortura .\"", "Skond il-Parlament, din hija prattika \" mhux a\u010b\u010bettabbli \" u kontradittorja g\u0127al-linji gwida tal-politika ta' l-UE rigward it-tortura u trattamenti jew kastigi o\u0127rajn li huma krudili, inumani jew degradanti.", "Il-Parlament irid li fil-\u0121ejjieni l-pajji\u017ci ta' l-UE ma ja\u010b\u010bettawx dawn l-assigurazzjonijiet.", "Fl-istess \u0127in, il-Parlament innota li l-Kordinatur tal-Kontroterrori\u017cmu ta' l-UE, is-Sur De Vries u r-Rappre\u017centant G\u0127oli tal-Politika Komuni ta' l-Affarjiet Barranin u tas-Sigurta', is-Sur Solana, stqarrew li \" ma kinux konxji ta' ksur tal-li\u0121i nazzjonali, Ewropea jew internazzjonali mill-Istati Membri li kkoperaw mas-CIA \", filwaqt li \u017ciedu li skond il-li\u0121i ta' l-UE huma ma kellhomx il-kompetenza li jitolbu l-informazzjoni rilevanti ming\u0127and l-Istati Membri.", "B\u017conn ta' azzjoni fil-livell ta' l-UE", "Ir-rapport jg\u0127id li f'\u0127afna pajji\u017ci ta' l-UE r-regoli li jiggvernaw l-attivitajiet tas-servizzi sigrieti jidhru li \" mhumiex adegwati \".", "G\u0127alhekk, g\u0127andhom jitwaqqfu kontrolli i\u017cjed effettivi fir-rigward ta' l-attivitajiet ta' servizzi sigrieti barranin fit-territorju ta' l-Istati Membri, u g\u0127andhom ji\u0121u stabbiliti regoli ta' kooperazzjoni fil-livell ta' l-UE.", "Barra dan, il-koperazzjoni bejn is-servizzi ta' l-intelli\u0121enza ta' l-Istati Membri u ta' l-alleati tag\u0127hom, \" m'g\u0127andhiex tit\u0127awwad ma' l-abbandun tas-sovranita' tat-territorju u l-ispazju ta' l-ajru Ewropej .\"", "It-test adottat jitkellem ukoll dwar \" ksur ripetut \" tal-Konvenzjoni ta' Chicago dwar l-Avjazzjoni \u010aivili Internazzjonali matul titjiriet tas-CIA fl-Ewropa u jenfasizza l-fatt li l-ebda Stat Membru \" ma adotta pro\u010beduri bil-g\u0127an li jivverifika jekk hux qed jintu\u017caw ajruplani \u010bivili g\u0127al ra\u0121unijiet mhux kompatibbli ma' standards tad-drittijiet tal-bniedem stabbiliti b'mod internazzjonali .\"", "G\u0127alhekk qed jag\u0127mel sej\u0127a biex il-Kummissjoni tarmonizza l-li\u0121ijiet nazzjonali dwar l-u\u017cu ta' l-ispazju ta' l-ajru nazzjonali u ta' l-ajruporti g\u0127ax il-le\u0121i\u017clazzjoni Ewropea e\u017cistenti hija wa\u0127da \" totalment inadegwata \".", "S'issa, ebda evidenza ta' black sites fl-Ewropa", "Il-MPE adottaw emenda li permezz tag\u0127ha qed jag\u0127rfu li x-xog\u0127ol tal-Kumitat Temporanju \" s'issa g\u0127adu ma wera ebda evidenza jew provi ta' l-e\u017cistenza ta' \u0127absijiet sigrieti fl-UE \".", "Madankollu, Il-Parlament iqis li fix-xhur li \u0121ejjin, ix-xog\u0127ol tal-Kumitat se jiffoka aktar mill-qrib fuq din il-kwistjoni.", "Il-passi li jmiss", "Ir-rapport adottat jg\u0127id ukoll li wara li l-Kumitat \" wera il-b\u017conn li jsiru i\u017cjed kontrolli \" u tin\u0121abar informazzjoni addizzjonali, dan g\u0127andu jit\u0127alla jkompli xog\u0127lu sabiex ikun jista' jwettaq g\u0127al kollox il-mandat ta' tnax-il xahar mog\u0127ti lilu.", "G\u0127alhekk, ir-rapport finali tal-Kumitat hu mistenni li jkun lest lejn Jannar jew Frar tas-sena d-die\u0127la.", "G\u0127at-tieni perjodu tal-mandat, il-MPE qed jippjanaw, fost affarijiet o\u0127ra, li jistiednu lis-Segretarju \u0120enerali tan-NATO g\u0127al seduta ta' smig\u0127 tal-Kumitat Temporanju biex ji\u0121i \u010b\u010barat l-involviment possibbli tal-forzi SFOR u KFOR fid-detenzjoni illegali ta' sitt Bo\u017cnija\u010bi li g\u0127adhom qed jin\u017cammu fil-Guantanamo.", "It-test qed jer\u0121a' jag\u0127mel sej\u0127a g\u0127all-g\u0127eluq ta\u010b-\u010bentru ta' detenzjoni fi Guantanamo Bay u biex l-Istati Membri jie\u0127du \" rwol pro-attiv \" sabiex isibu soluzzjoni g\u0127ad-detenuti hemmhekk.", "Pro\u010bedura: Inizjattiva", "20060628IPR09342 U\u017cu allegat ta' pajji\u017ci Ewropej mis-CIA g\u0127at-trasport u d-detenzjoni illegali ta' prigunieri Dibattitu dwar l-allegazzjoni ta' l-u\u017cu ta' pajji\u017ci Ewropej mis-CIA"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16599268__IM-PRESS__20060628-IPR-09342__MT.txt"}
{"text": ["Strate\u0121ija g\u0127all-integrazzjoni ta' l-immigranti: il-MPE Maltin jer\u0121g\u0127u jag\u0127mlu sej\u0127a g\u0127all-g\u0127ajnuna", "Immigrazzjoni", "Il-MPE adottaw \u017cew\u0121 rapporti li g\u0127andhom x'jaqsmu mas-su\u0121\u0121ett ta' l-immigrazzjoni legali fl-Ewropa.", "L-ewwel rapport jitkellem dwar pro\u010bedura g\u0127al informazzjoni re\u010biproka dwar il-mi\u017curi li jittie\u0127du mill-Istati Membri fil-qasam ta' l-a\u017cil u l-immigrazzjoni, waqt li t-tieni rapport jittrata mi\u017curi ta' integrazzjoni ta' l-immigranti fl-Unjoni Ewropea.", "Matul id-dibattitu, MPE Maltin re\u0121g\u0127u g\u0127amlu sej\u0127a sabiex l-UE tie\u0127u azzjoni konkreta sabiex tg\u0127in fis-sitwazzjoni ta' immigranti illegali f'Malta.", "Integrazzjoni a\u0127jar ta' l-immigranti fl-Istati Membri", "Ir-rapport dwar strate\u0121iji u mezzi g\u0127all-integrazzjoni ta' l-immigranti fl-Unjoni Ewropea kien im\u0127ejji minn Stavros LAMBRINIDIS (PES, EL) fi \u0127dan il-Kumitat g\u0127al-Libertajiet \u010aivili.", "Skond il-Membri, l-isforzi ta' l-UE biex tintegra l-immigranti fl-UE g\u0127andhom ikunu ekwivalenti g\u0127all-impenji tag\u0127ha biex tintegra l-pajji\u017ci ta' l-ade\u017cjoni, i\u017cda \" l-Unjoni po\u0121\u0121iet g\u0127ad-dispo\u017cizzjoni ftit ri\u017corsi sabiex tipprova teg\u0127leb din l-isfida ta' l-immigrazzjoni, li f'ka\u017c li ma ting\u0127elibx tista' ddg\u0127ajjef l-UE fuq livell so\u010bjali, ekonomiku u politiku .\"", "Huma wkoll ta' l-opinjoni li jekk Stat Membru wie\u0127ed biss jonqos milli jimplimenta b'su\u010b\u010bess politiki ta' integrazzjoni, dan jista' jkollu konsegwenzi negattivi fuq l-Unjoni b'mod \u0121enerali.", "Permezz ta' dan ir-rapport, il-Membri qeg\u0127din jilqg\u0127u l-proposta tal-Kummissjoni li tistabbilixxi Fond Ewropew g\u0127all-Integrazzjoni ta' persuni li ori\u0121inaw minn pajji\u017ci terzi g\u0127all-perjodu 2007-2013.", "Huma ta' l-opinjoni li l-fondi g\u0127andhom ikunu allokati g\u0127at-tnaqqis tad-differenza fil-livell ta' impjieg bejn l-immigranti u nies o\u0127ra, it-titjib fil-parte\u010bipazzjoni u fir-rendiment ta' l-immigranti fl-edukazzjoni, it-titjib fil-prospetti ta' edukazzjoni u ta' impjieg g\u0127an-nisa, programmi ta' tag\u0127lim ta' lingwi u ta' introduzzjoni, is-sa\u0127\u0127a, l-akkomodazzjoni u l-adattament g\u0127all-\u0127ajja urbana u t-tkabbir tal-parte\u010bipazzjoni politika u \u010bivika ta' l-immigranti.", "Fil-fatt, il-Parlament g\u0127amel sej\u0127a sabiex l-Istati Membri jinkura\u0121\u0121ixxu lill-immigranti jipparte\u010bipaw fil-politika u stieden lill-Kummissjoni twettaq evalwazzjoni legali tal-prattiki attwali fl-Istati Membri dwar \" id-dritt ta' l-immigranti li huma residenti g\u0127al \u017cmien twil li jivvutaw f'elezzjonijiet lokali u muni\u010bipali \".", "Il-MPE \u0127e\u0121\u0121ew lill-Kummissjoni tie\u0127u numru ta' inizjattivi, fosthom li tippromwovi Forum annwali ta' l-integrazzjoni sabiex t\u0127affef l-iskambju ta' l-a\u0127jar prattiki; tie\u0127u parir minn grupp ta' kuntatt permanenti mag\u0127mul minn rappre\u017centanti ta' l-immigranti, esperti, jew NGOs u tikkonsulta lill-komunitajiet ta' migranti dwar il-politiki Ewropej ta' g\u0127ajnuna u ta' \u017cvilupp lill-pajji\u017ci ta' l-ori\u0121ini tag\u0127hom; tistabbilixxi mekkani\u017cmi ta' sorveljanza stretta g\u0127all-evalwazzjoni ta' programmi ta' integrazzjoni fl-Istati Membri; tkattar l-inizjattivi ta' ri\u010berka u ta' anali\u017ci bl-g\u0127an li wie\u0127ed jifhem il-fatturi li jiffavorixxu l-integrazzjoni.", "Huma jixtiequ wkoll li l-Istati Membri jassenjaw ir-responsabbilta' tal-monitora\u0121\u0121 tal-politiki ta' l-integrazzjoni ta' l-immigranti lil ministru wie\u0127ed tal-kabinett u jikkunsidraw il-\u0127atra ta' Kummissarju G\u0127oli dwar l-Integrazzjoni jew Ombudsman g\u0127all-Integrazzjoni sabiex jikkoordina l-implimentazzjoni tal-politiki, ixerred l-informazzjoni fost il-migranti, jirrivedi l-ilmenti tal-migranti u jie\u0127u azzjoni sabiex isolvi l-problemi.", "Il-Parlament qed jistiedinhom jo\u0127olqu pro\u010beduri trasparenti, umani, rapidi u ra\u0121onevoli g\u0127all-g\u0127oti ta' l-istatus ta' residenza g\u0127al \u017cmien twil, ir-rijunifikazzjoni tal-familji u g\u0127an-naturalizzazzjoni ta' l-immigranti li huma residenti g\u0127al \u017cmien twil u g\u0127al uliedhom.", "Il-Parlament huwa wkoll ta' l-opinjoni li g\u0127andu jkollu poteri ta' kode\u010bi\u017cjoni fi kwistjonijiet ta' integrazzjoni u migrazzjoni legali u li l-votazzjoni fil-Kunsill issir b'ma\u0121\u0121oranza kwalifikata.", "Barra minn hekk, il-Kunsill g\u0127andu jer\u0121a' jikkunsidra l-proposta tal-Kummissjoni sabiex ji\u0121i applikat il-metodu miftu\u0127 ta' koordinazzjoni g\u0127all-politika ta' integrazzjoni.", "Il-MPE enfasizzaw ukoll l-importanza li l-kompo\u017cizzjoni ta' l-istaff fl-istituzzjonijiet Ewropej u fl-amministrazzjonijiet pubbli\u010bi fl-Istati Membri \" tkun tirrifletti l-kompo\u017cizzjoni tal-popolazzjonijiet fi \u0127dan l-Unjoni u l-Istati Membri \".", "Informazzjoni re\u010biproka dwar il-mi\u017curi li jittie\u0127du mill-Istati Membri", "Ir-rapport dwar pro\u010bedura g\u0127al informazzjoni re\u010biproka dwar il-mi\u017curi ta' l-Istati Membri fil-qasam ta' l-a\u017cil u l-immigrazzjoni kien im\u0127ejji minn Patrick GAUBERT (EPP-ED, FR).", "Skond il-proposta tal-Kummissjoni g\u0127al din il-pro\u010bedura, l-Istati Membri ser ikollhom jibdew jikkomunikaw lill-Kummissjoni u lill-Istati Membri l-o\u0127rajn t-testi tal-mi\u017curi nazzjonali kollha li be\u0127siebhom jadottaw fil-qasam ta' l-a\u017cil u l-immigrazzjoni jekk dawn il-mi\u017curi jistg\u0127u jkollhom impatt fuq Stat Membru ie\u0127or jew fuq l-Unjoni Ewropea.", "It-tra\u017cmissjoni ta' l-informazzjoni g\u0127andha ssir permezz ta' network ta' l-Internet li jkun immani\u0121\u0121jat mill-Kummissjoni li tiggarantixxi l-kunfidenzjalita' tieg\u0127u.", "Skond il-MPE, il-proposta tal-Kummissjoni hija \" pass fid-direzzjoni t-tajba \".", "Madankollu, huma ta' l-opinjoni li jonqos stadju politiku.", "G\u0127alhekk, ipproponew sistema komprensiva ta' skambji ta' informazzjoni fuq \u017cew\u0121 livelli: fl-ewwel stadju f'livell amministrattiv, imbag\u0127ad f'dak politiku.", "Huma adottaw emendi li jispjegaw li: \" Din il-pro\u010bedura ta\u0127dem f'\u017cew\u0121 livelli: minn banda, permezz tan-network ta' l-Internet l-amministrazzjonijiet ta' l-Istati Membri jinfurmaw re\u010biprokament lil xulxin dwar il-mi\u017curi li jittie\u0127du f'livell nazzjonali fil-qasam ta' l-a\u017cil u l-immigrazzjoni.", "Mill-banda l-o\u0127ra l-awtoritajiet politi\u010bi jimpenjaw ru\u0127hom f'diskussjonijiet regolari f'livell Ewropew fuq dawn l-oqsma \".", "Ir-rapporter kien insista dwar il-b\u017conn li diskussjonijiet u dibattiti jibdew isiru aktar ta' spiss bejn dawk risponsabbli g\u0127all-politiki.", "G\u0127alhekk, \" din il-pro\u010bedura tippermetti li ji\u0121u ppreparati regolarment skambji ta' opinjonijiet fuq mi\u017curi li jistg\u0127u jkollhom impatt sinifikattiv f'bosta Stati Membri jew f'livell Komunitarju, mhux biss f'livell amministrattiv, imma wkoll f'livell politiku, fi \u0127dan il-Kunsill .\"", "Il-Parlament irid li meta din il-pro\u010bedura tid\u0127ol fis-se\u0127\u0127, l-Istati Membri jag\u0127tu l-informazzjoni dwar l-istat attwali tal-le\u0121i\u017clazzjoni nazzjonali tag\u0127hom fil-qasam ta' l-a\u017cil u ta' l-immigrazzjoni, biex hekk jin\u0127oloq data bank b\u0127ala ba\u017ci.", "B'hekk il-bidliet li ji\u0121u kkomunikati wara jkunu jistg\u0127u ji\u0121u analizzati a\u0127jar.", "Il-Membri jridu wkoll li dan in-netwerk ikun a\u010b\u010bessibbli g\u0127all-MPE.", "Il-Parlament huwa ko-le\u0121i\u017clatur fil-qasam ta' l-a\u017cil u fuq parti mill-politika g\u0127all-immigrazzjoni.", "Skond il-Membri, dawk il-mi\u017curi li jolqtu l-immigrazzjoni legali je\u0127tie\u0121 li ji\u0121u kkomunikati qabel, jew talanqas \" mhux aktar tard minn meta ji\u0121u ppre\u017centati g\u0127all-adozzjoni \", g\u0127aliex g\u0127andhom effett immedjat fuq il-politiki ta' migrazzjoni ta' Stati Membri o\u0127ra.", "Barra minn hekk, l-Istati Membri u l-Kummissjoni g\u0127andhom ikunu jistg\u0127u jitolbu informazzjoni fuq mi\u017curi li jkunu g\u0127adhom ma \u0121ewx ikkomunikati minn qabel minn xi Stat Membru ie\u0127or, \" jekk huma jqisu li dawn il-mi\u017curi kapa\u010bi jkollhom impatt, kemm fuq il-fluss migratorju fuq l-Istat li jitlob l-informazzjoni, kemm fuq l-Unjoni Ewropea .\"", "Skond il-proposta tal-Kummissjoni, sommarju tat-testi dwar il-mi\u017curi u d-de\u010bi\u017cjonijiet g\u0127andu ji\u0121i tra\u017cmess ukoll f'lingwa o\u0127ra uffi\u010bjali tal-Komunita' minbarra dik ta' l-Istat Membru stess.", "L-g\u0127a\u017cla tal-lingwa tkun f'idejn l-Istat Membru ikkon\u010bernat.", "Madankollu, il-Parlament jippreferi li l-Istati Membri jitra\u017cmettu l-mi\u017curi, id-de\u010bi\u017cjonijiet u l-evalwazzjonijiet kemm fil-lingwa tieg\u0127u stess kif ukoll \" f'wa\u0127da mill-lingwi uffi\u010bjali l-aktar u\u017cati tal-Komunita' \", \u0127alli b'hekk ikunu aktar \u010bari.", "Il-Membri g\u0127amlu wkoll sej\u0127a sabiex il-Kummissjoni tag\u0127mel evalwazzjoni ta' kif qed ta\u0127dem is-sistema sentejn wara li id-De\u010bi\u017cjoni tid\u0127ol fis-se\u0127\u0127, imbag\u0127ad wara b'mod regulari.", "MPE Maltin li tkellmu matul id-dibattitu - B\u017conn ta' g\u0127ajnuna konkreta mill-UE", "Louis GRECH (PES, MT) \u2013 \" \u0120imag\u0127tejn ilu f'Malta, kellna nfluss ta' madwar erba' mitt immigrant illegali fi spazju ta' tlett ijiem.", "Dan huwa ekwivalenti g\u0127all-wasla ta' madwar tmenin elf immigrant \u0121ewwa l-\u0120ermanja fuq tliet ijiem.", "Fl-istess \u0121img\u0127a kellna n\u010bidenti vjolenti bejn il-pulizija u madwar erba' mitt immigrant li \u0127admu mi\u010b-\u010bentri fejn kienu qed joqog\u0127du.", "Ikun superfluwu li noqog\u0127du nag\u0127mlu kantaliena ta' argumenti u bl-attitudni biex infissru l-kri\u017ci li din it-tra\u0121edja umana fuq il-pajji\u017ci nvoluti kif ukoll fuq id-dinjit\u00e0 ta' l-emigranti.", "Dawn i\u017c-\u017cew\u0121 \u0121rajjiet fihom infushom, g\u0127andhom ikunu aktar minn bi\u017c\u017cejjed biex juru l-qag\u0127da splussiva li ninsabu fiha.", "Din hija problema Ewropea, l-ebda pajji\u017c ma hu kapa\u010bi jkampa ma din it-tra\u0121edja a\u0127seb u ara pajji\u017c miniskulu b\u0127al Malta li qed i\u0121orr pi\u017c wisq aktar milli jifla\u0127.", "\u0126lief g\u0127al xi inizzjattivi li ttie\u0127du dan l-a\u0127\u0127ar mill-Kummissarju Frattini, l-Unjoni ma tantx trattat din il-kwistjoni bl-ur\u0121enza u bl-impenn li jixirqilha, kif ukoll bil-fondi u l-g\u0127ajnuna lo\u0121istika me\u0127tie\u0121a.", "Nistennew ukoll ir-revi\u017cjoni tar-regolament ta' Dublin II.", "L-Unjoni g\u0127amlet ftit u dak li wettqet g\u0127amlitu tard, meta wie\u0127ed jara li l-Unjoni ma tantx g\u0127amlet progress biex tindirizza l-immigrazzjoni llegali, wie\u0127ed jibda jiddubita kemm se ta\u0121ixxi b'mod konkret dwar l-immigrazzjoni legali.", "Apprezzajna li l-Presidenza Finlandi\u017ca g\u0127amlet l-immigrazzjoni prijorita'.", "Nisperaw li mill-kliem ng\u0127addu g\u0127al fatti biex b\u0127al ma qal il-President Barroso dalg\u0127odu stess, inbidlu l-'gear' biex forsi fl-a\u0127\u0127ar ng\u0127addu mir-riflessjoni g\u0127all-azzjoni .\"", "Simon BUSUTTIL (EPP-DE, MT) - \" Sur Kummissarju, inti taf illi l-\u0121img\u0127a li g\u0127addiet is-sitwazzjoni f'Malta bl-influss ta' immigranti rregolari, aggravat b'mod allarmanti.", "F'dg\u0127ajsa wa\u0127da biss waslu 266 persuna.", "S'issa, din is-sena di\u0121a' waslu elf persuna u g\u0127adna fil-bidu tas-Sajf.", "Jekk l-affarijiet jibqg\u0127u sejrin hekk in-numru li waslu s-sena li g\u0127addiet, li kienet di\u0121a' sena rekord, jista' jirdoppja.", "Inti taf Sur Kummissarju, li proporzjonalment elf persuna f'Malta huma daqs li kieku waslu mitejn elf fil-\u0120ermanja, di\u0121a' fil-bidu tas-Sajf.", "Din hija l-gravita' tas-sitwazzjoni.", "Inti taf ukoll Sur Kummissarju, li l-immigranti mhux Malta jridu jaslu, imma fl-Ewropa Kontinentali.", "Tant hu hekk, li biex tid\u0127ol din id-dg\u0127ajsa b'266 persuna, il-Forzi Armati ta' Malta kellhom sieg\u0127at s\u0127a\u0127 jippruvaw jikkonvin\u010buhom jid\u0127lu Malta.", "Ji\u0121ifieri, jaslu Malta g\u0127ax ji\u0121u salvati mill-Forzi Armati ta' Malta f'missjonijiet ta' salvata\u0121\u0121, kif g\u0127andu jkun.", "Dan hu li jfisser solidarjeta', kif semmejt tajjeb inti stess Sur Kummissarju, dan hu li Malta qed tfisser Solidarjeta', imma x'solidarjet\u00e0 qieg\u0127dha tintwera ma' Malta ?", "Il-\u0121img\u0127a li g\u0127addiet se\u0127\u0127et rewwixta, kif semma l-kollega tieg\u0127i u erba' mitt immigrant \u0127arbu minn \u010bentru ta' detenzjoni f'dimostrazzjoni lejn l-uffi\u010b\u010bju tal-Prim Ministru Malti, biex jitolbu li jintbag\u0127tu f'pajji\u017c ie\u0127or Ewropew.", "Quddiem din is-sitwazzjoni l-poplu Malti qed jistaqsi, x'qed tag\u0127mel l-Unjoni Ewropea?", "X'qed tistenna biex ti\u010b\u010baqlaq ?", "B'dispja\u010bir ng\u0127id li minkejja li naf li inti personalment sensittiv \u0127afna g\u0127as-sitwazzjoni ta' Malta, s'issa l-Kummissjoni kellha aktar kliem milli azzjoni.", "\u0126afna pjani u ftit ri\u017cultati, u r-ri\u017cultati li qed nistennew b'ur\u0121enza huma tnejn.", "It-tra\u017c\u017cin immedjat ta' l-influss ta' immigranti u l-pi\u017c jinqasam bejn kul\u0127add b'mod aktar \u0121ust. \"", "David CASA (EPP-ED, MT) - \" G\u0127addew kwa\u017ci di\u0121a' tliet xhur minn mindu dan il-Parlament approva ri\u017coluzzjoni importanti ferm.", "Ir-ri\u017coluzzjoni kienet telenka l-problemi li Malta qieg\u0127dha taffa\u010b\u010bja min\u0127abba l-immigrazzjoni llegali.", "Ri\u017coluzzjoni li kienet toffri soluzzjonijiet plawsibbli u din ir-ri\u017coluzzjoni sfortunatament \u0121iet injorata kemm mill-Kummissjoni kif ukoll mill-Kunsill tal-Ministri.", "Il-problema li g\u0127andna quddiemna llum hija \u0127afna iktar akuta u kritika minn dak in-nhar, sfortunatament l-isforzi tal-Kummissjoni s'issa kienu minimi \u0127afna u kwa\u017ci ming\u0127ajr effett u ma nistg\u0127ux ng\u0127idu li rajna xi passi po\u017cittivi minn dak i\u017c-\u017cmien l'hawn.", "Qieg\u0127din in\u0127abbtu wi\u010b\u010bna ma \u017cbarkamenti ta' klandestini kuljum.", "Is-soluzzjoni m'hijiex li nibnu aktar \u010bentri ta' detenzjoni g\u0127aliex inkunu qieg\u0127din nirridu\u010bu li\u010b-\u010bkejkna Malta f'\u0127abs enormi.", "Irridu li l-Ewropa tiffa\u010b\u010bja r-responsabilitajiet tag\u0127ha, irridu li l-Kummissjoni tittratta lil kull pajji\u017c fuq il-meriti tieg\u0127u u m'g\u0127andix dubju li min\u0127abba \u010b-\u010bokon tag\u0127na, l-problema ta' Malta hija l-aktar wa\u0127da gravi u fi b\u017conn ta' aktar u immedjata attenzjoni.", "\u0120ejna mwieg\u0127da azzjoni konkreta i\u017cda rrid ng\u0127id illi ftit li xejn sar, pere\u017cempju f'April inti wieg\u0127edtna sorveljanza marittima fir-re\u0121jun, illum \u0127adt pja\u010bir nisimg\u0127ek tg\u0127id illi din il-kwistjoni \u0121iet ri\u017colta, pero' minn meta, Sur Kummissarju, se jibdew dawn il-'patrols' madwar il-kosti tag\u0127na fil-Mediterran?", "Bil-konsegwenza, illi kif qalu il-kollega tieg\u0127i Louis u l-kollega tieg\u0127i Simon, dawn l-a\u0127\u0127ar \u0121imag\u0127tejn da\u0127lu f'Malta aktar minn erba' mitt klandestin.", "L-ekwivalenti ta' sittin elf fl-Italja, jew inkella ta' tmenin elf fil-\u0120ermanja.", "U dan is-Sajf g\u0127adu jibda, a\u0127seb u ara Sur Kummissarju la tispi\u010b\u010ba s-sena f'liema stadju qed inkunu ninsabu.", "Illum smajtek tg\u0127id bi pjani li \u0121ew approvati g\u0127al Spanja li hu tajjeb, pero' Malta qed tg\u0127id illi se tkun it-tieni fa\u017ci, meta se tibda t-tieni fa\u017ci, meta jkun tard wisq Sur Kummissarju?", "Iva l-poplu Malti bir-ra\u0121un dan qed jarah kliem fiera\u0127, g\u0127aliex qed jg\u0127id fejn hi s-solidarjeta li tant nitkellmu dwarha?", "Kif nippretendu li dan il-pi\u017c enormi qed i\u0121\u0121orru Malta wa\u0127edha u meta se ng\u0127addu verament minn dan il-\u0127afna kliem sabi\u0127 g\u0127all-fatti.", "Il-poplu Malti huwa frustat u bir-ra\u0121un g\u0127aliex is-sitwazzjoni hija allarmanti.", "Dan hu l-mument tal-verita'.", "Dan hu l-mument li l-Kummissjoni u l-Kunsill g\u0127andhom jag\u0127tu prova li pajji\u017ci \u017cg\u0127ar b\u0127al Malta mhux qieg\u0127din ji\u0121u diskriminati mill-Unjoni Ewropea. \"", "Pro\u010beduri: Konsultazzjoni / Inizjattiva Dibattitu: 05.07.06", "20060628IPR09343 L-integrazzjoni ta' l-immigranti fl-Unjoni Ewropea [Lambrinidis] Pro\u010bedura ta' informazzjoni re\u010biproka fil-qasam ta' l-immigrazzjoni u ta' refu\u0121ju [Gaubert]"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16600506__IM-PRESS__20060628-IPR-09343__MT.txt"}
{"text": ["Beijing tilqa' lil Borrell \"Irridu na\u0127dmu flimkien,\" jg\u0127id il-President tal-Parlament", "Relazzjonijiet esterni", "Il-President tal-P.E., Josep Borrell, se j\u017cur i\u010b-\u010aina fit-8-14 ta' Lulju", "Din il-\u0121img\u0127a, Josep Borrell jinsab i\u010b-\u010aina g\u0127all-ewwel \u017cjara mill-President tal-Parlament fi 13-il sena.", "Bi\u017c-\u017cjara tieg\u0127u, ikun qed jissodisfa wa\u0127da mill-prijoritajiet tal-mandat tieg\u0127u.", "Se jkun jista' jara b'g\u0127ajnejh dak li huwa jsejja\u0127 \"il-bidliet kbar i\u017cda paradossali fi\u010b-\u010aina\".", "Bejn it-8 u l-14 ta' Lulju, huwa skedat li jiltaqa' ma' l-uffi\u010bjali anzjani tal-gvern, membri tal-Parlament \u010aini\u017c (il-Kungress Nazzjonali Popolari), mexxejja ta' negozji u NGOs.", "I\u017c-\u017cjara se tie\u0127du Beijing, Shanghai u fil-belt kapitali tat-Tibet, Lhasa.", "I\u017c-\u017cjara f'Lhasa (fejn se jara x-xog\u0127ol ta' \u017cvilupp appo\u0121\u0121jat mill-UE) se sse\u0127\u0127 wara biss \u0121imag\u0127tejn li jkun iltaqa' mad-Dalai Lama fi Brussell.", "Kif qal il-President Borrell; \"Il-Parlament Ewropew dejjem kellu interess qawwi fit-Tibet u issa nixtieq nara r-realt\u00e0 b'g\u0127ajnejja\".", "Fuq livell aktar \u0121enerali qal li hu \"jixtieq jitkellem mal-mexxejja \u010aini\u017ci fuq l-opportunitajiet li jin\u0127olqu minn relazzjoni msa\u0127\u0127a ma' l-UE\".", "Ir-Ri\u017coluzzjonijiet tal-P.E. fuq i\u010b-\u010aina \u2013 u\u0127ud ta' \u0127biberija, u\u0127ud le", "Ir-relazzjonijiet ma\u010b-\u010aina \u017cammew lill-Parlament okkupat matul is-snin bl-adozzjoni ta' bosta ri\u017coluzzjonijiet, b\u0127at-titjib tal-kooperazzjoni fuq kwistjonijiet b\u0127alma huma l-visas, il-WTO, it-teknolo\u0121ija u t-trasport marittimu.", "Madankollu kien hemm u\u0127ud li kienu aktar kontraversjali, e\u017cempju fuq it-Taiwan, it-Tibet, il-libert\u00e0 tar-reli\u0121jon u l-embargo mill-UE kontra \u010b-\u010aina fuq l-armi.", "Il-Parlament ne\u0127\u0127a dan l-embargo bil-kundizzjoni li jsir titjib fid-drittijiet tal-bniedem.", "Il-PE \u0127e\u0121\u0121e\u0121 lill-gvern \u010aini\u017c biex iwie\u0121eb g\u0127at-talbiet internazzjonali sabiex ikun hemm titjib fis-sitwazzjoni tad-drittijiet tal-bniedem u sabiex jiggarantixxi d-demokrazija u l-libert\u00e0 ta' l-espressjoni.", "E\u017cattament qabel telaq lejn Beijing, il-President Borrell \u0121ie mistoqsi minn \u0121urnalista \u010aini\u017c il-g\u0127ala l-Parlament jidher li qed jadotta ri\u017coluzzjonijiet \"kontra\" \u010b-\u010aina.", "Huwa wie\u0121eb li \"ir-rispett tad-drittijiet tal-bniedem huwa valur importanti ferm g\u0127all-Ewropej u l-parlamentari jqajjmu kwistjonijiet li g\u0127andhom x'jaqsmu mad-drittijiet tal-bniedem fil-partijiet kollha tad-dinja, mhux biss fi\u010b-\u010aina.", "Ix-xahar li g\u0127adda, adottajna ri\u017coluzzjoni qawwija li tinsisti fuq l-g\u0127eluq ta' Guatanamo.\"", "Huwa \u017cied li \"personalment, ma nemminx li l-ksur tad-drittijiet \u010bivili jg\u0127in biex jippromwovi l-istabbilt\u00e0 jew so\u010bjet\u00e0 kuntenta\".", "Brussell, Beijing u r-ri\u010bipetti", "Wara r-riforma ekonomika ta\u010b-\u010aina tas-snin tmenin, illum hija sa\u0127\u0127a ekonomika globali u t-tieni l-akbar sie\u0127eb kummer\u010bjali ta' l-UE wara l-Istati Uniti.", "Madankollu, dan l-a\u0127\u0127ar kien hemm tensjonijiet fuq l-ammont ta' \u017craben u tessuti o\u0127ra ir\u0127as li da\u0127lu fl-UE wara li tne\u0127\u0127ew ir-restrizzjonijiet fuq l-importazzjoni \u2013 \"il-gwerer tar-ri\u010bipetti\" issemmew spiss fl-a\u0127barijiet fl-2005.", "Mistoqsi dwar dan, il-President Borrell wie\u0121eb li \"l-isfidi li qeg\u0127da tiffa\u010b\u010bja \u010b-\u010aina globalizzata qeg\u0127din ji\u0121u ffa\u010b\u010bjati minn Ewropa globalizzata.", "In-nuqqas ta' sigurt\u00e0 tal-postijiet tax-xog\u0127ol, il-qawmien tal-populi\u017cmu u ta' nazzjonali\u017cmu etniku u reli\u0121ju\u017c, l-isfida ta' \u017cieda fl-immigrazzjoni g\u0127al \u0121ewwa l-UE \u2013 dawn huma l-problemi ta' l-Ewropa\".", "Meta kien qed jalludi g\u0127al \u010berti tensjonijiet, huwa qal li \"m'hijiex xi \u0127a\u0121a sorprendenti li l-bi\u017cg\u0127at u n-nuqqas ta' sigurt\u00e0 tan-nies ji\u0121u ppro\u0121ettati fuq setg\u0127at esterni b\u0127alma hija \u010b-\u010aina.\"", "Huwa qal li huwa importanti li l-parlamentari nazzjonali jispjegaw il-problemi u jag\u0127tu soluzzjonijiet.", "Aktar tard din is-sena, id-Delegazzjoni tal-Parlament Ewropew g\u0127a\u010b-\u010aina se torganizza l-laqg\u0127a annwali tag\u0127ha mal-membri tal-Kungress Nazzjonali Popolari, ukoll f'Beijing.", "U f'Settembru, il-Parlament se jivvota fuq rapport abbozzat minn Bas Belder, MPE dwar ir-relazzjonijiet bejn l-UE u \u010b-\u010aina.", "G\u0127alkemm din hija t-tieni \u017cjara ta' Josep Borrell fi\u010b-\u010aina, jista' jkun li n-nies ta' hemmek jg\u0127arrfu wi\u010b\u010bu di\u0121\u00e0.", "Aktar kmieni din is-sena deher fuq it-televi\u017cjoni sabiex jawguralhom is-sena t-tajba f'isem il-Parlament meta kienu qeg\u0127din ji\u010b\u010belebraw \"Is-Sena tal-Kelb\".", "Skond it-tradizzjoni, it-trabi li jitwieldu f'din is-sena se jkunu nies leali u onesti.", "20060706STO09675 Programm dettaljat ta\u017c-\u017cjara tal-President Borrell Ir-relazzjonijiet bejn l-UE u \u010b-\u010aina Id-Delegazzjoni tal-P.E. fi\u010b-\u010aina"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16600686__IM-PRESS__20060706-STO-09675__MT.txt"}
{"text": ["Il-Parlament lill-kumpaniji ta' l-ajru: \"Ra\u017c\u017cnu l-emissjonijiet ta' CO2\"", "Il-makni ta' l-ajruplani - sors qawwi ta' emissjonijiet ta' CO2", "Hekk kif il-kompetizzjoni ti\u017cdied fost il-linji ta' l-ajru u l-biljetti ta' l-ajru bl-ir\u0127is isiru aktar u aktar komuni, il-\u0121img\u0127a li g\u0127addiet l-MPE taw \u0127arsa lejn l-effetti ambjentali ta' l-industrija ta' l-avjazzjoni.", "B'ri\u017cultat ta' dan il-Parlament adotta re\u017coluzzjoni li fiha jipproponi ta\u0127lita ta' mi\u017curi li minn na\u0127a wa\u0127da jistg\u0127u jaffettwaw il-prezzijiet tat-titjiriet, waqt li min-na\u0127a l-o\u0127ra jnaqqsu l-emissjonijiet ta' gassijiet serra fl-atmosfera.", "L-ajruplani kummer\u010bjali jtiru f'g\u0127oli ta' bejn 8 u 13-il km fejn huma jarmu gassijiet li jbiddlu l-atmosfera u jikkaw\u017caw bidla fil-klima.", "Aktar ma' ajruplan itir fil-g\u0127oli, aktar ikun diffi\u010bli g\u0127as- CO 2 biex jitkisser fl-atmosfera.", "L-emissjonijiet mill-ajruplani b\u0127alissa huma biss 3% tat-total kollu fl-UE, i\u017cda qed ji\u017cdiedu b'pass img\u0127a\u0121\u0121el.", "Jekk ma jittie\u0127du ebda mi\u017curi sa l-2012 \"i\u017c-\u017cieda f'emissjonijiet mill-avjazzjoni ser jinnewtralizzaw aktar minn kwart tat-tnaqqis me\u0127tie\u0121 skond il-mira ta' Kjoto ta' l-UE,\" tg\u0127id Caroline Lucas, li hija MPE Ingli\u017ca tal-Partit tal-\u0126odor u relatri\u010bi.", "Mi\u017curi proposti", "Din ir-re\u017coluzzjoni hija ma\u0127suba biex tapplika r-regoli tas-sistema ta' negozjar ta' l-emissjonijiet fis-settur ta' l-avjazzjoni sabiex il-linji ta' l-ajru li jaqb\u017cu l-limiti ta' l-emissjonijiet jkunu jistg\u0127u jixtru krediti ta' emissjoni ming\u0127and dawk li ma jil\u0127qux il-limiti allokati lilhom.", "Il-Parlament qed jitlob ukoll titjib fl-immani\u0121\u0121jar tat-traffiku ta' l-ajru sabiex ji\u0121i ffrankat il-fjuwil u jitnaqqsu l-emissjonijiet.", "Jekk dan ji\u0121i applikat fil-prattika, il-kumpaniji ta' l-ajru jkunu jistg\u0127u jnaqqsu l-\u0127in ta' stennija tag\u0127hom qabel it-tluq u l-\u0127in fl-ajru qabel l-in\u017cul meta l-ajruport ikun okkupat.", "L-MPE qed i\u0127e\u0121\u0121u wkoll li ti\u0121i mposta taxxa fuq il-fjuwil ta' l-ajruplani, u fuq titjiriet domesti\u010bi u intra-Komunitarji sabiex ji\u0121i \u017cgurat illi mezzi o\u0127ra ta' trasport ikunu jistg\u0127u jikkompetu b'mod \u0121ust ma' l-ajruplani.", "L-UE timmira lejn is-sema", "Billi l-emissjonijiet ta' l-ajruplani m'humiex koperti la mill-Protokoll ta' Kjoto u lanqas minn regoli internazzjonali o\u0127rajn dwar il-bidla fil-klima, l-inizzjattiva appo\u0121\u0121ata mill-Parlament ser tpo\u0121\u0121i lill-UE fuq quddiem nett fil-\u0121lieda kontra l-bidla fil-klima.", "L-effetti ser ikunu sinifikanti anki jekk ir-regoli japplikaw biss g\u0127all-Unjoni, billi l-UE hija responsabbli g\u0127al madwar nofs l-emissjonijiet ta' C O 2 mit-trasport internazzjonali bl-ajru fid-dinja kollha.", "G\u0127alkemm ir-rapport ma jo\u0127loqx rabta legali, il-Kummissjoni g\u0127andha tikkunsidrah meta tkun qed t\u0127ejji l-proposta le\u0121i\u017clattiva billi din trid ti\u0121i approvata kemm mill-Parlament kif ukoll mill-25 Stat Membru ta' l-UE.", "20060711STO09743 Ri\u017coluzzjoni tal-Parlament Ewropew dwar it-tnaqqis ta' l-impatt ta' l-avjazzjoni fuq il-bidla fil-klima Tnaqqis ta' l-impatt ta' l-avjazzjoni \u010bivili fuq il-bidla fil-klima"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16601322__IM-PRESS__20060711-STO-09743__MT.txt"}
{"text": ["Tit\u0127ajjar issib xog\u0127ol g\u0127as-sajf f'pajji\u017c ie\u0127or?", "Politika tax-xog\u0127ol", "Xog\u0127olijiet g\u0127as-sajf 2006 \u2013 l-ewwel esperjenza ta' mobilit\u00e0", "Qatt \u0127sibt li tmur ta\u0127dem barra g\u0127as-sajf b\u0127ala gwardja ta' salvata\u0121\u0121 jew g\u0127alliem tal-lingwa jew f'lukanda b\u0127ala wejter, receptionist jew forsi kok?", "Dan jista' jkun mod tajjeb biex titg\u0127allem lingwa barranija, tag\u0127mel \u0127bieb minn pajji\u017ci differenti u iva, forsi taqla' xi flus\u2026\u2026 Jekk dan jinstema' interessanti g\u0127alik, g\u0127andek i\u017c\u017cur websajt li qed telenka varjet\u00e0 kbira ta' xog\u0127olijiet g\u0127as-sajf.", "Il-websajt tax-xog\u0127olijiet g\u0127as-sajf hija inizzjattiva po\u017cittiva fis-sena Ewropea g\u0127all-Mobilit\u00e0 tal-\u0126addiema.", "Hija strument e\u010b\u010bellenti li joffri li\u017c-\u017cg\u0127a\u017cag\u0127 l-opportunit\u00e0 li jakkwistaw l-ewwel esperjenza professjonali tag\u0127hom u jsiru jafu x'ji\u0121ifieri li ja\u0127dmu f'pajji\u017c ie\u0127or.", "Tista' tfittex xog\u0127olijiet bl-Ingli\u017c, bil-\u0120ermani\u017c, bil-Fran\u010bi\u017c, bl-Ispanjol u bit-Taljan.", "Il-websajt je\u017cisti bis-sa\u0127\u0127a ta' kooperazzjoni kon\u0121unta bejn l-A\u0121enzija ta' l-Impjieg Nazzjonali u n-Netwerk ta' Informazzjoni g\u0127a\u017c-\u017bg\u0127a\u017cag\u0127 fi Franza.", "Il-Mobilit\u00e0 \u2013 xi bidliet re\u010benti", "Spanja, il-Portugall, il-Gre\u010bja u l-Finlandja, li huma fost id-destinazzjonijiet tipi\u010bi g\u0127al xog\u0127olijiet tas-sajf, fet\u0127u s-swieq tax-xog\u0127ol tag\u0127hom fl-1 ta' Mejju 2006 g\u0127al \u010bittadini mill-UE kollha.", "B'hekk huma segwew lill-Ingilterra, l-Irlanda u l-I\u017cvezja li fet\u0127u s-swieq tax-xog\u0127ol tag\u0127hom g\u0127a\u010b-\u010bittadini kollha ta' l-UE fl-1 ta' Mejju 2004.", "Il-pajji\u017ci l-o\u0127rajn ta' l-UE (li kienu Stati Membri qabel l-1 ta' Mejju 2004) \u017cammew restrizzjonijiet g\u0127all-\u0127addiema mit-8 pajji\u017ci ta\u010b-\u010aentru u l-Lvant ta' l-Ewropa li da\u0127lu fl-UE fl-1 ta' Mejju.", "F'dawk it-8 pajji\u017ci je\u017cistu restrizzjonijiet re\u010bipro\u010bi g\u0127as-suq tax-xog\u0127ol biss fl-Ungerija u l-Polonja.", "U fl-a\u0127\u0127ar, wara s-sajf\u2026", "Jekk g\u0127o\u0121bitek l-esperjenza li ta\u0127dem f'pajji\u017c ie\u0127or f'ambjent multilingwu u multikulturali, u jekk tixtieq issir taf aktar dwar kif isiru l-li\u0121ijiet Ewropej, allura apprentistat mal-Parlament Ewropew jista' jkun mod interessanti biex tkompli l-esperjenza tieg\u0127ek ta' xog\u0127ol internazzjonali.", "Il-perjodu g\u0127all-applikazzjonijiet g\u0127al apprentistat bi \u0127las g\u0127al 5 xhur mill-1 ta' Marzu 2007 jifta\u0127 fil-15 ta' Awissu u jag\u0127laq fil-15 ta' Ottubru.", "Nawgurawlek ix-xorti t-tajba!", "20060712STO09817 Postijiet tax-xog\u0127ol battala g\u0127as-sajf f'pajji\u017ci o\u0127rajn Moviment aktar \u0127ieles fl-Unjoni Ewropea, i\u017cda jibqg\u0127u xi restrizzjonijiet L-UE qed timmira biex t\u0127e\u0121\u0121e\u0121 lill-\u0127addiema biex imorru minn pajji\u017c g\u0127all-ie\u0127or Apprentistati fi \u0127dan il-Parlament Ewropew"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16601666__IM-PRESS__20060712-STO-09817__MT.txt"}
{"text": ["Sena de\u010bi\u017civa g\u0127ar-relazzjonijiet bejn ir-Russja u l-UE", "Relazzjonijiet esterni", "Sena de\u010bi\u017civa g\u0127ar-relazzjonijiet bejn ir-Russja u l-UE", "Lejliet is-summit tal-G8 f'St. Petersburg, ta' min je\u017camina r-relazzjonijiet futuri bejn l-UE u r-Russja.", "Dan l-a\u0127\u0127ar, grupp ta' \u0127idma tal-Kumitat dwar il-Kooperazzjoni Parlamentari UE-Russja iltaqa' f'Moska u f'Riga.", "Fis-Summit ta' Sochi, l-awtoritajiet Russi u ta' l-UE iffirmaw ftehim dwar it-T\u0127affif biex tinkiseb Visa u dwar l-Ammissjoni mill-\u0121did, u dalwaqt se ji\u0121i nnegozjat Ftehim \u0121did dwar is-S\u0127ubija u l-Kooperazzjoni bejn l-UE u r-Russja.", "Bla ebda dubju l-2006 hija sena de\u010bi\u017civa g\u0127all-futur tar-relazzjonijiet bejn l-UE u r-Russja.", "Ir-Russja qeg\u0127da tippresjedi l-G8 g\u0127all-ewwel darba u tpo\u0121\u0121i b\u0127ala prijorit\u00e0 tag\u0127ha s-sigurt\u00e0 ta' l-ener\u0121ija, il-kura tas-sa\u0127\u0127a u l-edukazzjoni.", "Ir-Russja hija sie\u0127eb strate\u0121iku ta' l-UE b'25 pajji\u017c, u taqsam mag\u0127ha interessi u sfidi komuni.", "I\u017c-\u017cew\u0121 na\u0127at huma interessati fl-istabbilit\u00e0, fl-effi\u010bjenza ta' l-ener\u0121ija u aktar kompetittivit\u00e0 filwaqt li jiffa\u010bjaw theddid simili tal-kriminalit\u00e0, traffikar, migrazzjoni u terrori\u017cmu.", "Madankollu, fil-futur jista jkun hemm pressjoni fuq din il-kooperazzjoni min\u0127abba li l-opinjonijiet dwar id-drittijiet tal-bniedem u dwar kwistjonijiet ta' l-ekonomija tas-suq mhux dejjem jaqblu.", "Fir-ri\u017coluzzjoni tieg\u0127u fuq ir-Rapport Annwali ta' l-2005 dwar id-Drittijiet tal-Bniedem fid-Dinja, il-Parlament Ewropew laqa' l-bidu ta' konsultazzjonijiet dwar id-drittijiet tal-bniedem bejn l-UE u r-Russja u wera t-tama li dawn il-konsultazzjonijiet ji\u017cviluppaw fi \"Dialogu \u010bar u \u0121enwin bejn l-UE u r-Russja dwar id-Drittijiet tal-Bniedem\".", "Madankollu hemm t\u0127assib dwar il-le\u0121i\u017clazzjoni tar-Russja dwar l-NGOs u \"qtil ekstra\u0121udizzjarju, g\u0127ejbien u tortura ta\u0127t kustodja fi\u010b-\u010ae\u010bnija\" huma ikkritikati.", "Kwistjonijiet ta' tensjoni fil-politika barranija huma \u0127afna u jinkludu l-Belarus, l-Iran, konflitti mhux solvuti f'\u017coni li jmissu mar-Russja u ftehim ma' l-Estonja u mal-Latvja.", "Interessi ko\u0121unti \u2013 per\u010bezzjonijiet differenti", "Aktar minn kwart ta\u017c-\u017cejt u tal-gass ta' l-UE \u0121ej mir-Russja.", "Ir-Russja hija kemm fornitur prin\u010bipali ta' prodotti ta' l-ener\u0121ija, kif ukoll suq g\u0127al prodotti u servizzi ta' l-UE.", "\"Ir-Russja tiddependi \u0127afna fuq l-UE, kif l-UE tiddependi fuq ir-Russja\", qalet il-MPE Liberali Dani\u017ca Anne Jensen.", "Ir-Russja g\u0127adha ma rratifikatx it-Trattat tal-Karta dwar l-Ener\u0121ija.", "Il-MPE jiddispja\u010bijhom li ma ntla\u0127aqx ftehim fuq l-ener\u0121ija fl-a\u0127\u0127ar Summit bejn l-UE u r-Russja, min\u0127abba li n-nuqqas ta' e\u017cistenza ta' regoli g\u0127all-kummer\u010b ta' l-ener\u0121ija j\u0127alli lill-UE vulnerabbli.", "Il-MPE Komunist \u010aek Vladim\u00edr Remek ja\u0127seb illi hemm wisq nies li jiddependu fuq din il-kwistjoni u g\u0127alhekk huma me\u0127tie\u0121a relazzjonijiet stabbli u pragmati\u010bi mar-Russja.", "Is-Summit tal-G8 \u2013 mistennija ftit de\u010bi\u017cjonijiet sostanzjali", "\"Sfortunatament ma nemminx li s-summit li jmiss tal-G8 se jwassal g\u0127al de\u010bi\u017cjonijiet konkreti.", "Is-Sur Putin \u017cgur li se ju\u017ca l-presidenza Russa b\u0127ala e\u017cer\u010bizzju ta' PR\", tg\u0127id is-Sinjura Jensen.", "Hija ta\u0127seb li l-G8 \"tilef \u0127afna mill-koerenza ideolo\u0121ika tieg\u0127u minn mindu ssie\u0127bet ir-Russja\", u dan jag\u0127mel id-de\u010bi\u017cjonijiet aktar diffi\u010bli.", "Madankollu hija tassumi li l-perspettivi tas-s\u0127ubija fil-WTO i\u0121eg\u0127lu lir-Russja tiffirma l-Karta dwar l-Ener\u0121ija.", "Lanqas is-Sur Remek ma jistenna \u017cviluppi kbar f'dan il-forum fejn hemm kompetizzjoni fl-interessi nazzjonali, i\u017cda jittama li jkun definit il-qafas g\u0127al relazzjonijiet futuri dwar l-ener\u0121ija.", "Il-MPE Konservattiv Litwan Vytautas Landsbergis huwa inkwetat li s-Summit tal-G8 itejjeb id-dehra tar-Russja ming\u0127ajr ma jittie\u0127du passi konkreti sabiex ti\u017cdied il-kredibilit\u00e0 tag\u0127ha.", "Qal li: \"L-g\u0127a\u017cla tal-prijoritajiet tar-Russja ma tinkludix opportunit\u00e0 sabiex ji\u0121u solvuti kwistjonijiet ta' importanza kbira.\"", "Skond is-Sur Landsbergis, il-G8 huwa wisq ippolarizzat, u dan ma jag\u0127mlux \"korp li jsolvi l-problema i\u017cda korp li jiddenun\u010bja problema\".", "Skond il-MPE, il-problemi interni ta' l-UE qeg\u0127din jikkumplikaw ir-relazzjoni mar-Russja.", "Huma jis\u0127qu li unit\u00e0 akbar issa\u0127\u0127a\u0127 ir-relazzjoni.", "\"Jekk nitkellmu b'vu\u010bi wa\u0127da, il-kritika tag\u0127na tkun tiswa aktar u r-Russja ma tkunx tista' tibqa' tag\u0127mel pressjoni fuq pajji\u017ci wa\u0127idhom ming\u0127ajr ma t\u0127oss ir-reazzjoni ta' l-Unjoni kollha\", issostni s-Sinjura Jensen.", "Hija tikkonkludi li: \"Ne\u0127tie\u0121u politika komuni mar-Russja\".", "20060714STO09874 Il-Presidenza tal-G8 tal-Federazzjoni Russa Delegazzjoni tal-PE dwar il-Kumitat g\u0127all-Kooperazzjoni Parlamentari bejn l-UE u r-Russja Ri\u017coluzzjoni tal-Parlament Ewropew dwar is-Summit bejn l-UE u r-Russja li sar f'Sochi fil-25 ta' Mejju 2006 Rapport Annwali ta' l-2005 dwar id-Drittijiet tal-Bniedem fid-Dinja u l-politika ta' l-UE fuq din il-kwistjoni Il-Presidenza Russa tal-Kunsill ta' l-Ewropa (Il-Kumitat tal-Ministri)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16601862__IM-PRESS__20060714-STO-09874__MT.txt"}
{"text": ["L-MPE favur il-libert\u00e0 ta' l-Internet", "Drittijiet ta\u010b-\u010bittadini", "Il-liberta' ta' l-esspressjoni fuq l-internet ma tridx ti\u0121i mxekkla", "\"Il-\u0121lieda g\u0127al-libert\u00e0 ta' l-espressjoni llum il-\u0121urnata mxiet onlajn\", il-P.E. josserva f're\u017coluzzjoni adottata matul is-sessjoni plenarja ta' Lulju.", "Fil-kuntest tal-metodi ta' kontroll ta' l-internet li qed isiru dejjem aktar estensivi u n-numru dejjem akbar ta' dissidenti li ju\u017caw l-internet biex jesprimu ru\u0127hom, il-P.E. sejja\u0127 lill-UE biex tistabbilixxi kodi\u010bi ta' m\u0121ieba biex tra\u017c\u017can lin-negozji tal-punent li jg\u0127inu biex ti\u0121i \u010b\u010bensurata l-internet f'pajji\u017ci ripressivi.", "L-Istati Uniti di\u0121\u00e0 qed t\u0127ejji mi\u017curi ta' simili.", "Il-Parlament osserva li l-internet sar l-aktar mezz importanti ta' espressjoni g\u0127ad-dissidenti politi\u010bi, dawk li jiddefendu d-drittijiet tal-bniedem u \u0121urnalisti indipendenti fid-dinja kollha.", "Fl-istess \u0127in, il-gvernijiet awtoritarji qed ju\u017caw dejjem aktar teknolo\u0121iji sofistikati ta' g\u0127arbiel u sorveljanza \u2013 li spiss tkun ikkreata minn kumpaniji mill-punent.", "Il-Gvern \u010aini\u017c sa\u0127ansitra kkonvin\u010ba lil kumpaniji b\u0127al Yahoo, Google u Microsoft biex jiffa\u010bilitaw i\u010b-\u010bensura tas-servizzi tag\u0127hom fis-suq intern \u010aini\u017c.", "Skond l-organizzazzjonijiet tad-drittijiet tal-bniedem, il-bi\u010b\u010ba l-kbira tad-dawn id-'\u010biber-dissidenti' mi\u017cmuma l-\u0127abs jinsabu fi\u010b-\u010aina \u2013 li hija l-akbar g\u0127adu tal-libert\u00e0 ta' espressjoni onlajn.", "Dawn jinkludu, flimkien mal-blogger \u010aini\u017c u direttur ta' films dokumentarji Hao Wu, il-\u0121urnalist Shi Tao u d-dissident Yang Zili.", "Il-Parlament, li huwa konvint illi l-libert\u00e0 ta' l-espressjoni hija indikazzjoni importanti ta' jekk so\u010bjet\u00e0 hijiex demokratika u miftu\u0127a, jikkundanna b'mod qawwi ir-restrizzjonijiet fuq il-kontenut ta' l-Internet, \u0127lief g\u0127al dawk kontra attivitajiet illegali, kif ukoll l-intimidazzjoni u l-arrest ta' dawk li ju\u017caw l-Internet.", "Huwa jsejja\u0127 lill-UE biex tie\u0127u passi konkreti sabiex tippromwovi l-libert\u00e0 ta' espressjoni fuq il-web u biex tg\u0127in sabiex jin\u0127elsu persuni li ju\u017caw l-internet li ntefg\u0127u l-\u0127abs.", "Matul i\u017c-\u017cjara tieg\u0127u fi\u010b-\u010aina l-\u0121img\u0127a li g\u0127addiet, il-President tal-PE Josep Borrell esprima sodisfazzjoni dwar il-\u0127elsien ta\u010b-'\u010biber-dissident' Hao Wu \u2013 \u0121img\u0127a wara li l-Parlament adotta re\u017coluzzjoni li kienet tirreferi g\u0127all-ka\u017c tieg\u0127u.", "\"G\u0127ad fadal \u0127afna xi jsir u jiena espremejt it-t\u0127assib tal-Parlament dwar restrizzjonijiet li g\u0127ad fadal dwar il-libert\u00e0 ta' espressjoni\" qal il-President fi stqarrija fit-tmiem ta\u017c-\u017cjara tieg\u0127u.", "20060718STO09901 Ri\u017coluzzjoni tal-Parlament Ewropew dwar il-libert\u00e0 ta' espressjoni fuq l-Internet, 6 ta' Lulju 2006 Stqarrija mill-President Borrell, \u017cjara fi\u010b-\u010aina, 14 ta' Lulju Sit tar-Reporters Without Borders (\u0120urnalisti Ming\u0127ajr Fruntjieri)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16602312__IM-PRESS__20060718-STO-09901__MT.txt"}
{"text": ["Immigrazzjoni illegali: me\u0127tie\u0121a \"relazzjoni mill-qrib\"", "Immigrazzjoni", "L-Afrika u l-UE lejn \"relazzjoni mill-qrib\" ?", "Eluf ta' immigranti jirriskjaw \u0127ajjithom kull sena biex jid\u0127lu fl-Unjoni Ewropea \u2013 \u0127afna ma jil\u0127qux id-destinazzjoni tag\u0127hom \u0127ajjin.", "Ilkoll ji\u0121u bit-tama li jkollhom \u0127ajja a\u0127jar.", "Is-sejbien ta' l-a\u0127jar modi kif ji\u0121u indirizzati l-kwistjonijiet li jqumu min\u0127abba l-immigrazzjoni huwa ta' \u0127sieb ewlieni g\u0127all-Parlament Ewropew u g\u0127all-UE.", "Din kienet ukoll it-tema ta' konferenza ministerjali Afrikana fuq l-immigrazzjoni u l-i\u017cvilupp f'Rabat, il-belt kapitali tal-Marokk.", "Is-sitwazzjoni akuta ta' influss qawwi ta' immigranti li qeg\u0127din jipprovaw jid\u0127lu fl-Ewropa qeg\u0127da tikkrea b\u017conn li tittie\u0127ed azzjoni ur\u0121enti, u dan bi prijorit\u00e0.", "G\u0127alhekk Franza, Spanja u l-Marokk \u0127adu l-inizjattiva sabiex jorganizzaw il-konferenza ta' Rabat bejn l-10-11 ta' Lulju, okka\u017cjoni li laqqg\u0127et flimkien 57 pajji\u017c mi\u017c-\u017cew\u0121t ixtut tal-Mediterran.", "\"G\u0127all-ewwel darba, pajji\u017ci ta' l-immigrazzjoni, pajji\u017ci ta' transitu u pajji\u017ci ta' destinazzjoni ltaqg\u0127u flimkien biex jiddiskutu l-problema u je\u017caminaw mi\u017curi komuni li jistg\u0127u jittie\u0127du\", qal il-MPE Liberali Fran\u010bi\u017c Jean Marie Cavada li pparte\u010bipa fil-konferenza.", "Is-Sur Cavada jippresiedi l-Kumitat g\u0127all-Libertajiet \u010aivili tal-Parlament fejn l-immigrazzjoni u l-asil huma w\u0127ud mill-aktar kwistjonijiet ur\u0121enti.", "Hu \u017cid jg\u0127id li \"g\u0127all-ewwel darba mis-summit ta' Tampere fl-1999, l-UE qed tammetti li l-problemi marbuta ma' l-immigrazzjoni jo\u0127or\u0121u prin\u010bipalment minn politika ta' \u017cvilupp ekonomiku mhux xierqa fil-pajji\u017ci ta' l-immigrazzjoni.", "I\u017cda hekk kif g\u0127andna ni\u0121\u0121ieldu l-immigrazzjoni illegali, g\u0127adu wkoll essenzjali li noffru lill-immigranti legali l-appo\u0121\u0121 me\u0127tie\u0121 g\u0127all-integrazzjoni li je\u0127tie\u0121u.\"", "Il-konferenza approvat Pjan ta' Azzjoni bi 62 punt li jintrodu\u010bi \"relazzjoni mill-qrib\" bejn l-Ewropa u l-Affrika li \u0121ie ffirmat mill-Kummissarju g\u0127all-\u0120ustizzja ta' l-UE Franco Frattini f'isem l-e\u017cekuttiv ta' l-UE.", "Il-pjan jenfasizza l-b\u017conn ta' aktar azzjonijiet li jippromwovu l-i\u017cvilupp fil-pajji\u017ci Affrikani, li jinkludu l-u\u017cu ta' fondi \u0121odda sabiex jg\u0127inu immigranti legali fl-Ewropa li jridu jinvestu fi pro\u0121etti ibba\u017cati fuq il-pajji\u017ci ta' ori\u0121ini tag\u0127hom.", "Il-\u0121lieda kontra l-mafja li tittraffika l-immigranti illegali hija kwistjoni o\u0127ra importanti g\u0127all-pajji\u017ci firmatarji.", "Madankollu, sabiex il-pro\u010bess ta' Rabat ikun ta' su\u010b\u010bess, huwa essenzjali li l-kliem jissarraf f'azzjoni.", "F'dan is-sens il-Parlament Ewropew jistenna li l-pro\u010bess ta' Rabat jistabbilixxi kumitat li jissorvelja mill-qrib sabiex isegwi l-mi\u017curi konkreti differenti.", "Il-MPE jaraw is-sitwazzjoni fi\u010b-\u010bentri ta' detenzjoni", "Dan l-a\u0127\u0127ar, il-membri tal-Kumitat g\u0127al-Libertajiet \u010aivili \u017caru \u010b-\u010bentri fejn qed jin\u017cammu l-immigranti fil-G\u017cejjer Kanarji (Spanja).", "Aqra r-rapport ta\u017c-\u017cjara tag\u0127hom billi tikklikkja fuq l-link t'hawn isfel.", "Dan isegwi spezzjonijiet o\u0127ra li saru f'Lampedusa (l-Italja), Ceuta u Melilla (bliet awtonomi Spanjoli fit-tramuntana ta' l-Afrika), Pari\u0121i u Malta.", "Wara dawn i\u017c-\u017cjarat, il-MPE So\u010bjalista Spanjol Manuel Medina Ortega insista li l-problema ta' l-immigrazzjoni illegali taffettwa lill-UE kollha, billi l-ma\u0121\u0121oranza ta' l-immigranti jispi\u010b\u010baw joqog \u0127 du fit-territorju ta' l-UE u g\u0127alhekk \"din ma tistax tit\u0127alla f'idejn il-gvernijiet nazzjonali\"", "20060717STO09891 Kumitat g\u0127all-Libertajiet \u010aivili, il-\u0120ustizzja u l-Intern Abbozz ta' rapport mid-Delegazzjoni tal-Kumitat LIBE fuq i\u017c-\u017bjara f'Tenerife u f'Fuerteventura (ES) li ser ji\u0121i adottat f'Settembru 2006 Il-Konferenza ta' Rabat ta' l-10-11 ta' Lulju Il-Kummissjoni Ewropea: Lejn politika ta' immigrazzjoni Ewropea"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16602470__IM-PRESS__20060717-STO-09891__MT.txt"}
{"text": ["Is-sigurt\u00e0 u d-difi\u017ca ta' l-Ewropa f'seklu \u0121did u perikolu\u017c", "Sigurt\u00e0 u difi\u017ca", "Suldati ta' l-EUFOR fil-Bosnia-\u0126erzegovina", "L-impatt tal-globalizzazzjoni wera li l-kunflitti u l-instabbilt\u00e0 jistg\u0127u ji\u010b\u010birkolaw liberament daqs il-kummer\u010b.", "Waqt li t-theddida l-antika mill-USSR intfiet, tfa\u010b\u010baw perikli \u0121odda g\u0127as-seklu 21.", "It-terrori\u017cmu, l-armi tal-qerda tal-massa, il-kunflitti re\u0121jonali (fil-Lvant Nofsani u fl-Afrika) u l-instabbilt\u00e0 ikkaw\u017cata minn stati falluti (b\u0127all-Jugoslavja) huma dejjem pre\u017centi.", "F'seduta fit-13 ta' Lulju, il-MPE u esperti ddiskutew kif l-UE tiddefendi ru\u0127ha u tiggarantixxi s-sigurt\u00e0 tag\u0127ha.", "Is-seduta saret qabel rapport li b\u0127alissa qieg\u0127ed ji\u0121i abbozzat minn Karl von Wogau, MPE, president tas-sottokumitat tal-Parlament g\u0127as-sigurt\u00e0 u d-difi\u017ca, fuq il-futur tal-politika l-\u0121dida ta' sigurt\u00e0 u ta' difi\u017ca ta' l-Unjoni Ewropea (PESD).", "Ara l-link ta\u0127t g\u0127al rapport s\u0127i\u0127 tas-seduta).", "L-esperjenza fil-qasam: Mill-Bosnia sal-Kongo", "Minn banda, il-politika Ewropea ta' sigurt\u00e0 u ta' difi\u017ca hija realt\u00e0 tan\u0121ibbli.", "Fil-Bosnia-\u0126erzegovina, forza militari ta' 7,000 truppa minn 33 nazzjon (22 mill-UE) qeg\u0127da tg\u0127in fl-istabbilizzazzjoni u bini mill-\u0121did tal-pajji\u017c wara gwerra \u010bivili.", "Jipprovdu wkoll ambjent sigur g\u0127al missjoni tal-pulizija ta' l-UE li qeg\u0127da t\u0127arre\u0121 forza tal-pulizija Bosnijaka multi-etnika.", "Matul il-\u0121img\u0127at li \u0121ejjin, forza ta' l-UE ta' bosta mijiet ta' suldati sejra ti\u0121i skjerata fir-Repubblika Demokratika tal-Kongo matul l-elezzjonijiet wara snin ta' gwerer.", "Il-mandat tag\u0127ha huwa li tipprovdi ambjent sigur g\u0127all-elezzjonijiet - filwaqt li tipprote\u0121i li\u010b-\u010bivili u lill-250 monitor ta' l-elezzjoni immexxija minn Philippe Morillon, MPE.", "Dan isegwi l-g\u0127ajnuna ta' l-UE u skjerament militari ta' emer\u0121enza fl-2003 (Operazzjoni \"Artemis\") li stabbilizzat il-pajji\u017c.", "Fl-2005, segwiet missjoni ta' ta\u0127ri\u0121 tal-pulizija.", "\"Id-Dmirijiet ta' Petersberg\" \u2013 g\u0127ajnuna umanitarja u \u017c-\u017camma tal-pa\u010bi fuq quddiem", "Kombinazzjoni ta' qawwa militari b'sa\u0127\u0127itha u qawwa politika u ekonomika \u0127afifa hija dak li l-UE l-aktar li tista' tippre\u017centa.", "Fl-1999, fil-Kunsill Ewropew ta' Cologne, il-kapijiet tal-gvern ta' l-UE idde\u010bidew li l-Unjoni \"g\u0127andu jkollha l-kapa\u010bit\u00e0 li tie\u0127u azzjoni b'mod awtonomu, appo\u0121\u0121jata b'forzi militari kredibbli\u2026sabiex twie\u0121eb g\u0127all-kri\u017cijiet internazzjonali\".", "Id-data ta' g\u0127eluq g\u0127al tali tlestija \u0121iet stabbilita g\u0127all-2003.", "Il-mira kienet forzi militari ta' 50,000-60,000 truppa mog\u0127tija volontarjament minn membri ta' l-UE li kapa\u010bi jindirizzaw id-dmirijiet relatati mal-\u0121estjoni ta' kri\u017ci \u2013 jew \"Id-Dmirijiet ta' Petersberg\".", "Dawn jinkludu xog\u0127lijiet umanitarji u ta' salvata\u0121\u0121, \u017camma tal-pa\u010bi u \u0121estjoni ta' kri\u017cijiet, jekk ikun hemm b\u017conn permezz ta' forzi armati.", "Fl-2003, il-Kunsill ikkonferma li l-UE la\u0127qet \"kapa\u010bit\u00e0 operattiva fil-firxa kollha tad-dmirijiet ta' Petersberg\".", "F'termini pratti\u010bi dan ifisser li l-UE, issa, tista' tiskjera truppi f'60 jum sa sena \u2013 g\u0127alkemm l-ammont ta' personal skjerat ikun jiddependi mill-Istati ta' l-UE.", "F'dik is-sena, Javier Solana in\u0127atar il-kap tal-politika barranija ta' l-UE jew \"Rapper\u017centant G\u0127oli\".", "Ir-rwol tieg\u0127u huwa li jikkoordina bejn il-25 membru ta' l-UE u jirrapporta lura lill-Kunsill tal-Ministri fuq l-i\u017cviluppi tal-politika barranija \u2013 nhar it-Tnejn informa lill-ministri ta' l-affarijiet barranin ta' l-UE fuq il-kri\u017ci fil-Lebanon \u2013 wara li kien g\u0127adu kif \u0121ie lura minn \u017cjara lill-Prim Ministru Libani\u017c.", "Din i\u017c-\u017cjara fissret ukoll li huwa kien l-ewwel mexxej internazzjonali li g\u0127amel dan.", "Fl-2003 ikkontrolla l-abbozz ta' \"L-Istrate\u0121ija Ewropea dwar is-Sigurt\u00e0\" ( imlaqqma id-\"Duttrina ta' Solana\").", "Tiddeskrivi t-theddid li qeg\u0127da tiffa\u010b\u010bja l-Ewropa: it-terrori\u017cmu, it-tixrid ta' l-armi, il-kunflitt re\u0121jonali, stati di\u017conesti, il-kriminalit\u00e0 u l-waqg\u0127at ta' stati - u t\u0127e\u0121\u0121e\u0121 rispons unifikat mill-UE.", "Il-Karta tan-Nazzjonijiet Uniti \u2013 \"qafas fundamentali\"", "Il-multilaterali\u017cmu huwa l-muftie\u0127 g\u0127all-pa\u010bi u l-istabbilt\u00e0 fid-duttrina ta' Solana: \"ebda pajji\u017c wa\u0127dieni ma jista' jindirizza l-problemi kumplessi tal-lum wa\u0127du\".", "L-azzjonijiet militari kollha ta' l-UE se\u0127\u0127ew wara r-Ri\u017coluzzjonijiet tan-Nazzjonijiet Uniti u l-\"qafas fundamentali\" tal-Karta tan-NU huwa importanti ferm fid-dokument.", "Jekk l-UE g\u0127andha ti\u017cviluppa politika ta' difi\u017ca u ta' sigurt\u00e0, ir-relazzjoni tag\u0127ha man-NATO - u b'hekk ma' l-Istati Uniti, hija wa\u0127da kru\u010bjali.", "Il-ftehim ta' \"Berlin +\" fl-2003 (iffirmat mis-Sur Solana u mis-Segretarju \u0120enerali tan-NATO ta' dak i\u017c-\u017cmien, Lord Robertson) iddeskriva l-mod ta' kooperazzjoni bejn i\u017c-\u017cew\u0121 organizzazzjonijiet \u2013 u ippermetta lill-UE tid\u0127ol fil-\u0127ila ta' l-ippjanar u l-assi lo\u0121isti\u010bi tan-NATO.", "Illum, it-tnejn qeg\u0127din ja\u0127dmu id f'id fl-Afganistan.", "20060719STO09917 Stqarrija Stampa: Seduta fuq il-Politika Ewropea ta' Sigurt\u00e0 u ta' Difi\u017ca Operazzjonijiet tal-pro\u0121ett sa mill-2003 Sit dwar l-operazzjonijiet tal-PESD sa mill-2003 Is-sottokumitat tal-Parlament g\u0127as-Sigurt\u00e0 u d-Difi\u017ca Il-Kumitat tal-Parlament g\u0127all-Affarijiet Barranin"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16602908__IM-PRESS__20060719-STO-09917__MT.txt"}
{"text": ["Il-kura tas-sa\u0127\u0127a waqt btala", "Sa\u0127\u0127a pubblika", "Ara li tie\u0127u l-Kard ta' l-Assigurazzjoni tas-Sa\u0127\u0127a Ewropea mieg\u0127ek!", "L-ista\u0121un tal-btali beda!", "Il-bagalji tieg\u0127ek di\u0121\u00e0 ppakjati, il-\u0121irien tieg\u0127ek di\u0121a saqsejthom biex isaqqulek l-pjanti u jitimg\u0127ulek l-qattus u int g\u0127andek il-biljetti lesti.", "I\u017cda \u0127sibt biex tie\u0127u mieg\u0127ek il-Kard ta' l-Assigurazzjoni tas-Sa\u0127\u0127a Ewropea?", "Sa\u0127\u0127a ming\u0127ajr fruntieri", "Il-moviment liberu fis-27 pajji\u017c ta' l-UE huwa wie\u0127ed mill-kisbiet ewlenin ta' l-Unjoni Ewropea.", "I\u010b-\u010bittadini ta' l-UE g\u0127andhom id-dritt jivja\u0121\u0121aw ming\u0127ajr restrizzjonijiet.", "Sabiex ikunu jistg\u0127u japprofittaw minn din il-libert\u00e0, i\u010b-\u010bittadini je\u0127tie\u0121u wkoll rimbor\u017c sempli\u010bi tal-kura tas-sa\u0127\u0127a me\u0127tie\u0121a li huma jir\u010bievu barra.", "G\u0127aldaqstant, l-UE adottat le\u0121islazzjoni g\u0127all-\u0127ru\u0121 ta' Kard wa\u0127da ta' l-Assigurazzjoni tas-Sa\u0127\u0127a Ewropea (EHIC) li tissostitwixxi l-formoli differenti (b'mod partikolari dik mag\u0127rufa sew, l-E 111) li kienu jintu\u017caw qabel.", "Il-Parlament kien \u0127erqan li l-kard ti\u0121i introdotta minnufih u g\u0127alhekk il-MPE adottaw xi ftit emendi biss.", "Sempli\u010biment talbu lill-membri ta' l-UE sabiex ji\u017cguraw li l-individwi kon\u010bernati ji\u0121u informati bid-drittijiet u l-obbligi tag\u0127hom.", "L-EHIC in\u0127ar\u0121et fl-1 ta' Jannar 2006, din in\u0127ar\u0121et u hija rikonoxxuta fl-Istati Membri ta' l-UE kollha kif ukoll fl-I\u017clanda, fil-Liechtenstein, fin-Norve\u0121ja u fl-I\u017cvizzera.", "L-EHIC: xi tag\u0127rif prattiku L-EHIC tag\u0127milha aktar fa\u010bli li tikseb a\u010b\u010bess g\u0127al trattament mediku li tkun te\u0127tie\u0121 meta tkun temporanjament fi Stat Membru ie\u0127or (per e\u017cempju tabib, spi\u017cerija jew \u010bentru tas-sa\u0127\u0127a).", "It-trattament jing\u0127ata skond ir-regoli tal-pajji\u017c li tkun qed i\u017c\u017cur, u l-ispejje\u017c im\u0121arrba ji\u0121u rimbor\u017cati skond l-iskali tat-tariffi applikati f'dak il-pajji\u017c.", "L-EHIC tkopri biss il-kura medika li ssir medikament me\u0127tie\u0121a matul i\u017c-\u017cjara f'pajji\u017c ie\u0127or ta' l-UE.", "G\u0127alhekk, b\u0127ala prin\u010bipju, il-kard ma tin\u0127ari\u0121x sabiex wie\u0127ed ifittex apposta trattament mediku fi Stat Membru ie\u0127or.", "Tista' tag\u0127mel biss u\u017cu mill-EHIC jekk tmur g\u0127and fornitur tal-kura tas-sa\u0127\u0127a kopert bl-iskema ta' l-assigurazzjoni tas-sa\u0127\u0127a li hemm provdut g\u0127aliha fl-Istat ospitu.", "Jekk inti assigurat/a jew kopert/a b'sistema tas-sigurt\u00e0 so\u010bjali statutorja f'pajji\u017c ta' l-UE, inti intitolat/a g\u0127all-EHIC.", "Kull Membru huwa responsabbli g\u0127all-produzzjoni u d-distribuzzjoni ta' l-EHIC fit-territorju tieg\u0127u.", "Sabiex titlob il-kard, g\u0127andek tikkuntattja lill-istituzzjoni tas-sa\u0127\u0127a tieg\u0127ek.", "G\u0127al aktar informazzjoni, ikklikkja fuq il-link tal-website ta' l-EHIC.", "G\u0127alhekk \u0127u mieg\u0127ek l-EHIC tieg\u0127ek jew \u010bertifikat sostitut provi\u017corju meta tkun qed tivja\u0121\u0121a.", "I\u017cda ipprova li ma ti\u0121ix b\u017connha!", "Il-produzzjoni u d-distribuzzjoni tal-Kard ta' l-Assigurazzjoni tas-Sa\u0127\u0127a Ewropea isiru esklussivament mill-awtoritajiet ta' l-Istati Membri ta' l-UE.", "G\u0127alhekk, it-tag\u0127rif f'dan l-artiklu huwa mog\u0127ti biss b\u0127ala gwida bil-g\u0127an li jg\u0127in lill-qarrej isib it-tag\u0127rif.", "20060720STO09924 Dawl a\u0127dar g\u0127all-kard ta' l-assigurazzjoni tas-sa\u0127\u0127a Ewropea Is-sit tal-Kummissjoni: Il-Kard ta' l-Assigurazzjoni tas-Sa\u0127\u0127a Ewropea Kura tas-sa\u0127\u0127a: \u0127u l-kura tieg\u0127ek fi kwalunwke Stat Ewropew"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16603054__IM-PRESS__20060720-STO-09924__MT.txt"}
{"text": ["Ir-\"Rapporteur\" \u2013 il-persuna li tippre\u017centa rapporti lill-Parlament", "Istituzzjonijiet", "Matul is-seduti plenarji ta' kull xahar l-MPE jippre\u017centaw rapporti li jkunu \u0121ew adottati minn xi wie\u0127ed mill-kumitati tal-Parlament.", "Dawn ir-rapporti ikun fihom proposti g\u0127al ri\u017coluzzjonijiet jew emendi le\u0121i\u017clattivi li dwarhom ikun irid jittie\u0127ed vot mill-Parlament kollu.", "Huma mag\u0127rufa bl-ismijiet personali ta' l-MPE li j\u0127ejjuhom u jippre\u017centawhom, e\u017c. \"ir-rapport Spinelli\".", "Dan ir-rwol huwa ferm importanti fi \u0127dan il-Parlament.", "Il-MPE li jabbozzaw ir-rapporti huma mag\u0127rufa b\u0127ala \"rapporteurs\".", "Ir- rapporteurs huma relaturi eletti mill-MPE s\u0127abhom meta xi wie\u0127ed mill-kumitati tal-Parlament ji\u0121i assenjat biex jabbozza rapport dwar proposta le\u0121i\u017clattiva, xi dokument ie\u0127or mill-Kummissjoni Ewropea jew xi su\u0121\u0121ett partikolari.", "Ir-rwol ewlieni tar-rapporteur huwa li janalizza l-pro\u0121ett, jikkonsulta ma' l-ispe\u010bjalisti fil-qasam partikolari u ma' dawk li jistg\u0127u ji\u0121u milquta, jiddiskuti ma' membri o\u0127rajn fi \u0127dan il-kumitat u jirrakkomanda l-\"linja\" politika li g\u0127andha ti\u0121i segwita.", "Dawn il-konsiderazzjonijiet kollha jid\u0127lu fir-rapport li huma jissottomettu lill-Kumitat.", "Pass wara pass \u2013 mill-Kumitat sal-Plenarja", "Ir- rapporteur jir\u010bievi g\u0127ajnuna prattika mill-personal tal-kumitat u fir-rigward ta' kwistjonijiet ferm tekni\u010bi jista' jir\u010bievi g\u0127ajnuna minn esperti esterni u esperti minn istituzzjonijiet o\u0127rajn ta' l-UE.", "L-ewwel ji\u0121i m\u0127ejji dokument ta' \u0127idma sabiex ji\u0121i diskuss fil-kumitat.", "G\u0127all-kwistjonijiet l-aktar importanti ji\u0121u organizzati seduti pubbli\u010bi bil-parte\u010bipazzjoni ta' spe\u010bjalisti sabiex isir skambju ta' opinjonijiet mal-membri ta' kumitat wie\u0127ed tal-PE jew aktar.", "Fuq il-ba\u017ci tar-ri\u017cultati tad-dibattiti, ji\u0121i m\u0127ejji abbozz ta' rapport li ji\u0121i diskuss u emendat sakemm ikun lest g\u0127al seduta plenarja.", "Matul dan il-pro\u010bess, rapport jista' jinbidel totalment u r- rapporteur jista' b'hekk jidde\u010biedi li jirri\u017cenja mill-kariga u ji\u0121i sostitwit minn membru ie\u0127or tal-kumitat.", "Ir-rapport adottat mill-kumitat ikun jinkludi dikjarazzjoni ta' spjegazzjoni, mozzjoni g\u0127al ri\u017coluzzjoni u emendi.", "Fis-sessjoni plenarja, ji\u0121u diskussi u emendati biss ir-ri\u017coluzzjonijiet u l-emendi.", "Kif jintg\u0127a\u017clu r-rapporteurs?", "L-elezzjoni ta' rapporteur normalment issir permezz ta' sistema sofistikata ta' punti.", "Is-seba' gruppi politi\u010bi fi \u0127dan il-Parlament, li jir\u010bievu numru ta' punti skond id-daqs tag\u0127hom, jag\u0127mlu offerti g\u0127al rapport b\u0127al f'irkant.", "Dab huwa aktar fa\u010bli u normalment jiswa inqas punti jekk ji\u0121i propost espert rikonoxxut fil-qasam tal-le\u0121i\u017clazzjoni proposta.", "Huwa possibbli wkoll li jintla\u0127aq ftehim mal-gruppi l-o\u0127rajn dwar rapporti futuri u, f'ka\u017cijiet spe\u010bjali \u0127afna, jista' ji\u0121i a\u010b\u010bettat li jin\u0127atru co-rapporteurs g\u0127al rapport.", "G\u0127al rapporti li jsiru spiss fuq ba\u017ci regolari, b\u0127ar-rapport annwali dwar il-ba\u0121it ta' l-UE, te\u017cisti sistema ta' rotazzjoni.", "20060725STO09938 L-a\u0127\u0127ar rapporti Regoli ta' pro\u010bedura"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16603264__IM-PRESS__20060725-STO-09938__MT.txt"}
{"text": ["Qari g\u0127as-sajf: il-ba\u0121it ta' l-UE", "Ba\u0121it", "Qari g\u0127as-sajf - il-ba\u0121it ta' l-UE", "Il-bi\u010b\u010ba l-kbira ta' l-MPE u l-personal tal-Parlament iqattg\u0127u parti kbira minn Awissu d-dar jew fid-destinazzjoni ta' btala favorita tag\u0127hom.", "Il-kurituri u l-kmamar tal-laqg\u0127at tal-Parlament, li normalment ikunu mi\u017cg\u0127uda bl-attivit\u00e0, jisfg\u0127u kwa\u017ci g\u0127al kollox ba\u0127\u0127.", "Madankollu, xi ftit nies jibqg\u0127u g\u0127assa jew jie\u0127du x-xog\u0127ol mag\u0127hom.", "Dan huwa partikolarment il-ka\u017c g\u0127al dawk kollha involuti fl-abbozzar tal-ba\u0121it ta' l-UE, li ser ikun fih aktar minn 1800 pa\u0121na b'aktar minn 1500 linja ta' estimi.", "Biex ji\u0121i adottat fil-\u0127in, je\u0127tie\u0121 ammont kbir ta' xog\u0127ol fil-\u0121img\u0127at tas-sajf.", "Il-pro\u010bedura tal-ba\u0121it tibda malli l-Kummissjoni Ewropea tadotta proposta tal-ba\u0121it jew \"Abbozz ta' Ba\u0121it Preliminarju\".", "Fit-3 ta' Mejju 2006, il-Kummissjoni adottat proposta g\u0127al ba\u0121it totali ta' \u20ac116.4 biljun g\u0127all-2007, ekwivalenti g\u0127al 0.99% tad-d\u0127ul gross nazzjonali ta' l-UE.", "Il-Kunsill naqqas il-proposta tal-Kummissjoni g\u0127all-ba\u0121it g\u0127all-2007", "Din il-proposta tal-ba\u0121it tista' ti\u0121i mill-Kunsill flimkien mal-Parlament Ewropew f'\u017cew\u0121 seduti ta' qari li jsiru bejn Lulju u Di\u010bembru u jinvolvu diversi sessjonijiet ta' negozjati bejn l-istituzzjonijiet.", "Fl-14 ta' Lulju, meta sar l-ewwel qari tal-Kunsill, il-ministri tal-finanzi ta' l-UE dde\u010bidew li jnaqqsu n-numru ta' linji ta' estimi, b'mod partikolari dwar ir-rekluta\u0121\u0121 ta' personal.", "Il-ballun issa jinsab f'saqajn il-Parlament biex jag\u0127mel l-ewwel qari tieg\u0127u.", "Il-PE huwa ppreparat sew : sat-tmiem ta' April kien di\u0121\u00e0 identifika g\u0127add ta' oqsma li xtaq jag\u0127ti prijorit\u00e0, fuq il-ba\u017ci tar-rapport tar-rapporteur g\u0127all-ba\u0121it James Elles (PPE \u2013 DE, Renju Unit).", "F'Lulju, il-kumitati spe\u010bjalizzati tal-Parlament bdew je\u017caminaw il-linji ta' l-estimi fi \u0127dan l-oqsma politi\u010bi rispettivi tag\u0127hom.", "Fi \u0127dan kull kumitat, Membru wie\u0127ed huwa inkarigat biex jabbozza Opinjoni li tinkludi emendi biex ti\u017cdied jew titnaqqas linja ta' estimi.", "Il-Kumitati j\u0127ejju emendi g\u0127all-ba\u0121it f'Awissu", "Sabiex l-Opinjonijiet tal-kumitat ji\u0121u ppre\u017centati lill-Kumitat dwar il-Ba\u0121it sat-13 ta' Settembru, il-MPE jridu jressqu l-emendi tag\u0127hom qabel it-tmiem ta' Awissu.", "Il-gruppi politi\u010bi jistg\u0127u jissottomettu wkoll emendi i\u017cda jistg\u0127u jag\u0127mlu hekk sa l-20 ta' Settembru.", "Fil-frattemp, il-Kumitat dwar il-Ba\u0121it (bl-appo\u0121\u0121 tas-segretarjat tal-Parlament, konsulenti politi\u010bi u assistenti) jippro\u010bessa u janalizza l-e\u017citu ta' l-ewwel qari tal-Kunsill u kunflitti possibbli mal-prijoritajiet tal-Parlament.", "Barraminnhekk, ji\u0121u identifikati pro\u0121etti pilota g\u0127al linji politi\u010bi \u0121odda li l-PE ikun jixtieq jintrodu\u010bi.", "Malli jibdew jid\u0127lu l-emendi, il-Kumitat dwar il-Ba\u0121it iwettaq simulazzjonijiet biex jivverifika l-emendi fil-konfront ta\u017c-\u017cidiet massimi legali u limiti tal-ba\u0121it kif miftiehma mill-istituzzjonijiet kollha fi \u0127dan il-Qafas Finanzjarju Multi-Annwali.", "B'hekk, malli l-Parlament jer\u0121a' jirranka fl-a\u0127\u0127ar \u0121img\u0127a ta' Awissu, kollox ikun f'postu u m\u0127ejji sew g\u0127al passi li jmiss : l-ewwel qari fi \u0127dan il-Kumitat tal-Ba\u0121it u l-intensit\u00e0 tal-plenarja ta' Ottubru, u wara matul ix-xhur tal-\u0127arifa in-negozjar mal-ministri tal-finanzi \u2013 meta kull\u0127add ikun tilef is-smurija li jkun \u0127a mix-xemx sajfija.", "20060726STO09947 Ri\u017coluzzjoni tal-Parlament dwar il-ba\u0121it g\u0127all-2007 Kumitat tal-PE g\u0127all-Ba\u0121it Websajt tal-Kummissjoni Ewropea dwar il-ba\u0121it ta' l-UE"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16603522__IM-PRESS__20060726-STO-09947__MT.txt"}
{"text": ["Titjiriet ming\u0127ajr periklu u b'sigurt\u00e0 g\u0127a\u010b-\u010bittadini kollha ta' l-UE", "Il-vja\u0121\u0121 it-tajjeb!", "Ser titlaq g\u0127al vja\u0121\u0121 u g\u0127andek il-biljett lest g\u0127a\u010b-check-in \u2013 i\u017cda ma fadalx post fuq l-ajruplan jew, ag\u0127ar minn hekk, m'hemmx titjira ta' kollegament u l-\u0127in huwa tard bil-lejl.", "Hekk kif il-vja\u0121\u0121i bl-ajru jsiru popolari, huwa tajjeb li tkun taf x'garanziji jag\u0127ti l-biljett tieg\u0127ek.", "Il-Parlament Ewropew kien attiv \u0127afna fil-\u0127arsien tad-drittijiet tal-passi\u0121\u0121ieri bl-ajru.", "Hekk kif kull min imur fuq vaganza qed i\u0127ejji biex jitlaq jew di\u0121\u00e0 tar lejn il-post fejn ser iqatta' l-vaganzi tieg\u0127u, a\u0127na ser in\u0127arsu lejn l-obbligi tal-linji ta' l-ajru.", "L-UE ilha \u017cmien twil ti\u0121\u0121ieled biex ti\u017cgura kompetizzjoni \u0121usta fil-qasam ta' l-avjazzjoni \u010bivili u protezzjoni adegwata g\u0127all-persuni li jivvja\u0121aw bl-ajru permezz ta' le\u0121i\u017clazzjoni li tiffoka fuq is-sigurt\u00e0 tat-titjiriet, l-a\u010b\u010bessibilit\u00e0, id-drittijiet \u0121enerali u l-prezzijiet \u0121usti.", "Qatt aktar \"oqbra li jtiru\"", "Il-PE b'mod \u0121enerali u l-Kumitat Tekniku tieg\u0127u b'mod partikolari kienu attivi fil-\u0127olqien ta' lista sewda tal-linji ta' l-ajru g\u0127all-UE kollha.", "L-in\u010bidenti fatali fis-swemmiet ta' l-UE wasslu biex t-tfassil ta' lista tal-linji ta' l-ajru li ma jil\u0127qux l-istandards internazzjonali tas-sigurt\u00e0 ssir prijorit\u00e0.", "Ftehim dwar il-lista sewda ntla\u0127aq bejn il-Parlament u l-Ministri ta' l-UE f'Di\u010bembru 2005.", "Il-lista ta' linji ta' l-ajru pprojbiti ti\u0121i a\u0121\u0121ornata regolarment mill-Kummissjoni Ewropea u l-a\u0127\u0127ar darba kien f'April 2009, u jekk qed tippjana biex tivvja\u0121\u0121a lejn postijiet aktar e\u017coti\u010bi, fejn tkun lil hinn mill-protezzjoni ta' l-UE, ikun tajjeb li tag\u0127tiha daqqa t'g\u0127ajn.", "Opportunitajiet indaqs g\u0127al kull\u0127add", "L-UE sa\u0127\u0127et id-drittijiet tal-passi\u0121\u0121ieri li jivvja\u0121\u0121aw bl-ajru li g\u0127andhom di\u017cabilit\u00e0.", "F'Di\u010bembru 2005, il-MPE g\u0127addew le\u0121i\u017clazzjoni fl-UE sabiex jittejbu d-drittijiet ta' persuni b'di\u017cabilit\u00e0 u persuni b'inqas mobbilt\u00e0 meta jivvja\u0121\u0121aw bl-ajru.", "Il-vja\u0121\u0121aturi m'g\u0127andhomx ji\u0121u rifjutati trasport min\u0127abba d-di\u017cabiltajiet tag\u0127hom u g\u0127andhom ji\u0121u offruti alternattiva a\u010b\u010bettabbli u ming\u0127ajr \u0127las supplementari jekk dan it-trasport ma jkunx possibbli.", "Dawn ir-regoli da\u0127\u0127lu fis-se\u0127\u0127 fl-Lulju 2008.", "Id-drittijiet tieg\u0127ek", "Il-passi\u0121\u0121ieri ta' l-ajru g\u0127andhom aktar drittijiet f'ka\u017cijiet fejn ma jit\u0127allewx jitilg\u0127u fuq l-ajruplan, jew tit\u0127assar it-titjira, jew ikun hemm dewmien, jew f'ka\u017c ta' telf ta' bagalji u in\u010bidenti.", "Il-linji ta' l-ajru huma obbligati li joffru g\u0127ajnuna, akkomodazzjoni jew sa\u0127ansitra kumpens finanzjarju.", "Kull persuna li ti\u0121i mi\u010b\u0127uda d-drittijiet tag\u0127ha g\u0127andha minnufih tilmenta mal-linja ta' l-ajru li t\u0127addem it-titjira u eventwalment lil korp ta' l-infurzar nazzjonali rilevanti.", "Jekk per e\u017cempju t-titjira tieg\u0127ek ti\u0121i kkan\u010bellata jew tkun ibbukjata iktar milli suppost u inti ma tit\u0127allix titla' inti jkollok dritt g\u0127al kumpens ta' bejn 125 ewros u 600 ewros jiddependi fuq id-distanza tat-titjira u r-ritardjar ikkaw\u017cat mill-problemi.", "Prezzijiet tat-trasport", "Minn Novembru 2008 il-passi\u0121\u0121ier jista' jkollu stampa \u010bara tal-prezz meta jkun qed ji\u010b\u010bekkja fuq internet, jew riklami et\u010b min\u0127abba li regolament adottat mill-PE f'Lulju 2008 jobbliga lil-linji tal-ajri jinkludu t-taxxi u imposti o\u0127ra mal-prezz ba\u017ciku tal-biljett.", "Il-Membri adottaw Direttiva li tistabbilixxi regoli komuni g\u0127al imposti tal-ajruporti sabiex ajruporti individwali ma jabbu\u017cawx minn po\u017cizzjoni dominanti fuq is-suq.", "Sigurt\u00e0 fuq l-art kif ukoll fl-arja", "Il-Parlament adotta regolament \u0121did biex jassigura livell g\u0127oli ta' sigurt\u00e0 fl-avjazzjoni madwar l-UE.", "Hi tistabbilixxi regoli komuni, b\u0127al skrining tal-passi\u0121\u0121ieri, bagajli, kontroll tal-a\u010b\u010bess u tal-ajru.", "G\u0127all-ewwel darba, mi\u017curi g\u0127al fuq it-titijriet stess b\u0127al rigward l-a\u010b\u010bess g\u0127all-kabina tal-pilota, passi\u0121\u0121ieri indixxiplinati u uffi\u010bjali tas-sigurt\u00e0 g\u0127al waqt it-titjira.", "Il-Parlament sa\u0127aq li jekk jittellg\u0127u dan it-tip ta' uffi\u010bjali allura huma jridu jkunu segwew formazzjoni adattata.", "20060727STO09976 Trasportaturi ta' l-ajru Ii huma pprojbiti milli joperaw fil-Komunit\u00e0 Drittijiet tal-passi\u0121\u0121ieri bl-ajru Korpi ta' l-Infurzar Nazzjonali Proposta tal-Kummissjoni dwar regoli komuni g\u0127at-t\u0127addim ta' servizzi tat-trasport bl-ajru Ri\u017coluzzjoni le\u0121i\u017clattiva tal-PE dwar regoli komuni fil-qasam tas-sigurt\u00e0 ta' l-avjazzjoni \u010bivili, 15 ta' \u0120unju 2006 L-A\u0121enzija Ewropea dwar is-Sigurt\u00e0 fl-Avjazzjoni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16603912__IM-PRESS__20060727-STO-09976__MT.txt"}
{"text": ["Direttiva dwar is-Servizzi, REACH, u l-Ba\u0121it ta' l-UE fuq l-a\u0121enda tal-\u0127arifa tal-MPE", "Istituzzjonijiet", "Din il-\u0127arifa ser tkun wa\u0127da importanti g\u0127all-Parlament Ewropew", "Wara sajf ja\u0127raq, li waqtu l-mexxejja tal-gruppi politi\u010bi tal-Parlament Ewropew talbu waqfien mill-\u0121lied fil-Libanu, il-MPE re\u0121g\u0127u lura g\u0127al \u0127arifa li jidher li politikament, se tkun daqstant ta\u0127raq.", "Fost dawn \"il-kwistjonijiet ja\u0127arqu\" hemm it-tieni qari tad-direttiva dwar is-Servizzi, il-pakkett \"REACH\" dwar ir-regolamentazzjoni ta' l-industrija tal-kimika, il-ba\u0121it ta' l-UE g\u0127all-2007 u l-ade\u017cjoni tar-Rumanija u tal-Bulgarija ma' l-UE u l-progress tat-Turkija lejn l-ade\u017cjoni ma' l-Unjoni.", "Fl-a\u0127\u0127ar ta' Lulju, il-Parlament sema' dak li kellhom xi jg\u0127idu l-ministri ta' l-UE dwar il-bidliet tag\u0127hom g\u0127all-proposta tad-direttiva dwar is-servizzi, li g\u0127andha l-g\u0127an illi \u017c\u017cid it-tkabbir ekonomiku u l-impjiegi billi tne\u0127\u0127i l-ostakoli g\u0127an-negozju tas-servizzi madwar l-UE.", "Kienet di\u0121\u00e0 \u0127olqot kontroversja fejn xi w\u0127ud kellhom il-bi\u017c\u00e0 illi setg\u0127et tnaqqas l-importanza tal-\"mudell so\u010bjali Ewropew\" tal-garanziji ta' sigurt\u00e0 so\u010bjali, u o\u0127rajn qalu li l-emendi tal-Parlament setg\u0127u idg\u0127ajfu l-effetti tal-le\u0121i\u017clazzjoni.", "Wara vot tal-PE aktar kmieni din is-sena, il-Kummissjoni irrevediet il-le\u0121i\u017clazzjoni li fuqha vvota l-Kunsill f'Lulju.", "Min\u0127abba li l-Ministri la\u0127qu ftehim dwar l-abbozz il-\u0121did, jista' jkun illi d-direttiva dwar is-servizzi tkun konklu\u017ca sa l-a\u0127\u0127ar tas-sena.", "Diskussjonijiet iebsa 'il quddiem dwar REACH, Ba\u0121it", "Jista' l-PE jasal g\u0127al konklu\u017cjoni fuq ir-revi\u017cjoni tal-politika ta' l-UE dwar is-sustanzi kimi\u010bi li ilha ti\u0121i diskussa minn Ottubru ta' l-2003?", "Huma mistennija ta\u0127didiet iebsin dwar il-propsta g\u0127al sistema komprensiva g\u0127ar-re\u0121istrazzjoni, l-evalwazzjoni u l-awtorizzazzjoni tas-sostanzi kimi\u010bi \u2013 REACH.", "\u0120ew adottati xi emendi b'ma\u0121\u0121oranza \u017cg\u0127ira waqt l-ewwel qari fil-Parlament u dawn huma mistennija li jir\u010bievu skrutinju akbar.", "Il-ba\u0121it ta' l-2007 mistenni li jinvolvi \u0127afna negozjati fix-xhur li \u0121ejjin.", "Min\u0127abba li ta' spiss jg\u0127odd aktar minn 1800 pa\u0121na u 1500 linja ba\u0121itarja separata, dan jitlob \u0127afna xog\u0127ol sabiex jintla\u0127aq ftehim fi\u017c-\u017cmien me\u0127tie\u0121 u dawk involuti fih \u0127admu fuqu matul is-sajf.", "Il-Kumitat tal-Ba\u0121it ikollu negozjati intensi mal-Kummissjoni u mal-Kunsill minn qabel u jkollu jamministra \u0127afna emendi minn kumitati o\u0127rajn, minn gruppi politi\u010bi u minn MPE.", "Is-Seba' Programm ta' Qafas g\u0127ar-ri\u010berka u l-i\u017cvilupp teknolo\u0121iku 2007-2013 qabe\u017c l-ewwel ostaklu tieg\u0127u fil-Parlament f'\u0120unju wara dibattitu s\u0127un dwar l-ener\u0121ija u r-ri\u010berka fuq i\u010b-\u010belloli staminali embrijoni\u010bi.", "Il-Kummissjoni irrevediet il-proposta tag\u0127ha sabiex tqis \u0127afna mis-su\u0121\u0121erimenti u mill-prijoritajiet tal-PE u l-ministri inkarigati mir-ri\u010berka la\u0127qu qbil politiku f'Lulju, u dan g\u0127andu jwassal biex il-programm ta' \u20ac54.6 biljun jir\u010bievi l-approvazzjoni finali mill-Parlament u jibda ja\u0127dem fis-sena d-die\u0127la.", "Il-Ministri qablu mal-Parlament li g\u0127andhom ji\u0121u stabbiliti kontrolli xjentifi\u010bi u eti\u010bi stretti fuq ir-ri\u010berka ta\u010b-\u010belloli staminali.", "Madankollu, l-MPE g\u0127andhom \u0127afna xog\u0127ol jistennihom sabiex il-programm ji\u0121i approvat sa l-a\u0127\u0127ar tas-sena.", "Fuq l-a\u0121enda: it-tamiet g\u0127all-UE tar-Rumanija u tal-Bulgarija", "It-tamiet g\u0127all-UE tar-Rumanija u tal-Bulgarija jiffa\u010b\u010bjaw test kru\u010bjali fix-xhur li \u0121ejjin.", "Fl-a\u0127\u0127ar ta' Settembru, il-Kummissjoni se tirrapporta jekk g\u0127amlux bi\u017c\u017cejjed xog\u0127ol sabiex jirriformaw is-sistema legali tag\u0127hom u biex ji\u0121\u0121ieldu l-korruzzjoni.", "Il-MPE ser jiddibattu r-rapport meta dan ji\u0121i ppubblikat.", "Il-Parlament g\u0127adda ri\u017coluzzjoni f'\u0120unju li tappo\u0121\u0121ja s-s\u0127ubija fI-UE jekk dawn il-pajji\u017ci jkomplu l-pro\u010bess tar-riforma.", "Rapport po\u017cittiv, approvat uffi\u010bjalment mill-Ministri u mill-Parlament ifisser li \u017c-\u017cew\u0121 pajji\u017ci jissie\u0127bu fl-UE fl-1 ta' Jannar, 2007.", "Jekk jissie\u0127bu, 35 u 28 MPE Rumen u Bulgaru rispettivament ikollhom si\u0121\u0121u fil-PE u dawn ikunu qed jirrappre\u017centaw 29.6 miljun \u010bittadin.", "Il-progress tat-Turkija lejn l-ade\u017cjoni fl-UE ser ikun diskuss mill-MPE fl-ewwel seduta Plenarja ta' Settembru.", "20060828STO10115 Dibattitu dwar it-tkabbir"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16604312__IM-PRESS__20060828-STO-10115__MT.txt"}
{"text": ["Is-Servizz tal-Protokoll ta' l-UE \u2013 missjoni impossibbli?", "Istituzzjonijiet", "M'hemmx wisq postijiet fid-dinja fejn issib daqstant mistiednin uffi\u010bjali u vi\u017citaturi fuq xog\u0127ol daqs kemm issib fil-Parlament Ewropew.", "Il-PE spiss jilqa' kapijiet ta' stat matul is-sessjonijet plenarji tieg\u0127u u s-swali tal-laqg\u0127at u l-kurituri fi Strasburg u fi Brussell ikunu mi\u017cg\u0127uda bi prim ministri, ministri, MP u diplomati mid-dinja kollha.", "Dan kollu ma jkunx possibbli ming\u0127ajr is-Servizz tal-Protokoll professjonali u effi\u010bjenti tal-PE.", "Is-Servizz tal-Protokoll jg\u0127in lill-President tal-Parlament Ewropew, il-MPE, is-Segretarjat \u0120enerali u korpi o\u0127rajn tal-Parlament fir-rigward ta' kwistjonijiet ta' protokoll, b\u0127al fost o\u0127rajn, \u017cjarat uffi\u010bjali minn kapijiet ta' l-istat li jindirizzaw il-plenarja jew \u017cjarat ta' xog\u0127ol jew ta' korte\u017cija u laqg\u0127at ta' kumitati kon\u0121unti u delegazzjonijiet.", "Is-Servizz jag\u0127mel arran\u0121amenti ma' l-uffi\u010b\u010bju tal-President, g\u0127a\u017c-\u017cjarat uffi\u010bjali tieg\u0127u, u jipprovdi lill-MPE b'vi\u017cas g\u0127al missjonijiet barra l-UE.", "Il-kap tas-Servizz tal-Protokoll, Fran\u00e7ois Brunagel g\u0127andu tim ta' 13-il ru\u0127 li jaqsmu l-\u0127in tag\u0127hom bejn li \"jiltaqg\u0127u u jag\u0127tu mer\u0127ba\", jabbozzaw u j\u0127ejju programmi, jorganizzaw l-a\u010b\u010bess g\u0127all-bini tal-PE, jirran\u0121aw g\u0127al vi\u017cas, jippjanaw menus, jie\u0127du \u0127sieb rigali uffi\u010bjali kif ukoll ji\u0121\u0121estixxu l-finanzi.", "Fl-2005 is-Servizz tal-Protokoll ir\u010bieva 113-il \u017cjara (5 minnhom uffi\u010bjali), bag\u0127at 8178 stedina u \u0127a \u0127sieb 980 talba g\u0127al vi\u017ca.", "Minn meta l-UE kibret fl-2004 u l-g\u0127add ta' MPE \u017cdied minn 626 g\u0127al 732, l-attivitajiet ta' relazzjonijiet esterni ta' l-UE \u017cdiedu b'mod konsiderevoli.", "Id-domanda g\u0127al vi\u017cas \u017cdied b'mod esponenzjali minn total ta' 571 fl-2004, u s-servizz g\u0127andu tnejn min-nies ja\u0127dmu kwa\u017ci full-time fuq rikjesti g\u0127al vi\u017cas.", "Tapit a\u0127mar u \u010beremonji", "Tapit a\u0127mar g\u0127ad-dinjitarji fuq \u017cjara", "L-aktar avvenimenti importanti g\u0127as-Servizz tal-Protokoll huma \u017c-\u017cjarat uffi\u010bjali minn kapijiet ta' l-istat.", "Hija me\u0127tie\u0121a preparazzjoni u pre\u010bi\u017cjoni estrema.", "Il-mistiednin u d-delegazzjonijiet tag\u0127hom jin\u0121abru mill-ajruport mill-Kap tal-Protokoll, akkumpanjat mill-pulizija u jing\u0127ataw mer\u0127ba uffi\u010bjali mill-President tal-Parlament Ewropew fid-da\u0127la tal-PE.", "M'g\u0127andniex xi ng\u0127idu, dejjem irid ikun hemm tapit a\u0127mar. , Il-Parlament joqg\u0127od attent g\u0127al kollox u g\u0127alhekk ikun irid ukoll isir jaf x'tippreferi tiekol il-persuna mistiedna, jekk tpejjipx jew le, u sa\u0127ansitra jekk hux ser tu\u017ca t-tara\u0121 jew il-lift.", "Is-Servizz tal-Protokoll normalment jikkoordina \u017cjarat mas-servizz tal-protokoll tal-persuna mistiedna xhur minn qabel.", "Xi bidliet mhux imbassra jirrigwardaw l-aktar i\u017c-\u017cmien meta tasal id-delegazzjoni u f'min tkun tikkonsisti, u b'hekk m'humiex daqshekk diffi\u010bli biex ji\u0121u solvuti.", "Aktar ikkumplikata kienet i\u017c-\u017cjara re\u010benti tal-President ta' l-Awtorit\u00e0 Nazzjonali Palestinjana, Mahmoud Abbas.", "Huwa \u0121ie darbtejn f'\u017cew\u0121 seduti plenarji konsekuttivi fi Strasburgu, billi kellu jtemm \u0127esrem l-ewwel \u017cjara tieg\u0127u min\u0127abba kri\u017ci domestika.", "Naturalment, il-programm kellu ji\u0121i rrepetut u t-tapit a\u0127mar kellu jer\u0121\u00e0 jinfirex.", "Il-Parlament jakkomoda protokoll kemm Ewropew kif ukoll nazzjonali.", "Fuq livell nazzjonali, il-Kap ta' l-Istat huwa l-ewwel awtorit\u00e0 tal-protokoll i\u017cda skond it-Trattati Ewropej il-Parlament Ewropew huwa kklassifikat b\u0127ala l-og\u0127la istituzzjoni ta' l-UE, qabel il-Kunsill u l-Kummissjoni.", "Dan ifisser illi l-President tieg\u0127u ji\u0121i qabel l-awtoritajiet nazzjonali u Ewropej kollha fuq livell Ewropew.", "Dan jista' jsir diffi\u010bli meta jkunu pre\u017centi diversi istituzzjonijiet.", "Il-kapijiet tal-protokoll ta' l-istituzzjonijiet b'hekk jiltaqg\u0127u regolarment biex jiftiehmu dwar strate\u0121ija komuni g\u0127all-UE dwar \u010berti kwistjonijiet b\u0127al \u010beremonja jew, per e\u017cempju, biex jag\u0127mlu \u010bert illi l-istess bnadar (Ewropej jew nazzjonali) jittajjru mezz'asta fl-istess \u0127in.", "\u017bjarat \"mhux uffi\u010bjali\", \u017cjarat ta' xog\u0127ol, opportunitajiet ta' ritratti u \u017cjarat ta' korte\u017cija jfissru anqas formalit\u00e0 u anqas xog\u0127ol g\u0127as-Servizz tal-Protokoll, g\u0127alkemm l-istess korte\u017cija u attenzjoni dettaljata trid ting\u0127ata lil kull mistieden.", "Barraminnhekk, il-ministri ta' l-Istati Membri ta' l-UE m'humiex meqjusa uffi\u010bjalment b\u0127ala mistiedna, billi huma rappre\u017centanti tal-Kunsill.", "Suvernier mill-Parlament g\u0127all-vi\u017citaturi I\u017c-\u017cmien meta s-sovrani kienu jimlew lil xulxin b'rigali prezzju\u017ci g\u0127adda, i\u017cda l-\u0121est ta' skambju ta' rigal g\u0127adu simbolu ta' \u0127biberija bejn nies u pajji\u017ci.", "L-iskambju ta' rigali huwa realt\u00e0 ta' kwa\u017ci kull \u017cjara uffi\u010bjali u hija r-responsabbilt\u00e0 tas-servizz tal-protokoll biex jorganizza dan.", "Ir-rigali jistg\u0127u jing\u0127ataw lill-kapijiet ta' l-istat jew lix-xufiera tad-delegazzjonijiet, u b'hekk ivarjaw minn pinna modesta jew key ring g\u0127al rigali aktar presti\u0121ju\u017ci.", "Huwa diffi\u010bli biex jinsab il-bilan\u010b.", "Ir-rigali mill-President u l-Presidenzi tad-delegazzjonijiet jirrappre\u017centaw l-g\u0127aqda u d-diversit\u00e0 kulturali Ewropea; madanakollu, iridu jkunu newtrali biex ma jag\u0127tux fastidju min\u0127abba punti sensittivi fuq livell ta' nazzjonalit\u00e0 jew reli\u0121jon.", "Kull president tal-PE i\u017cid l-istil personali tieg\u0127u g\u0127ar-rigali.", "Josep Borrell joffri lill-kollegi tieg\u0127u tazza tal-kristall ma\u0127luqa minn artist f'Bar\u010bellona b'partijiet mill-Karta tad-Drittijiet Fundamentali mnaqqxa fiha.", "Fost ir-rigali li j\u0127obb jag\u0127ti nsibu wkoll kotba u xalpi b'riproduzzjonijiet ta' l-artist Spanjol Joan Mir\u00f3.", "Sfortunatament, ma tantx jista' jkun hemm spontanjet\u00e0 fl-g\u0127oti ta' rigali.", "Ir-rigali ji\u0121u ppjanati \u0127afna bil-quddiem, billi sej\u0127iet pubbli\u010bi g\u0127al offerti fuq medda ta' \u017cmien twil huma me\u0127tie\u0121a biex jinxtraw ir-rigali futuri tal-PE.", "Dan ifisser illi s-Servizz tal-Protokoll irid jippjana 3-4 snin bil-quddiem.", "Ba\u0121it spe\u010bjali li \u0121ie mnaqqas \u0127afna g\u0127al rigali mhux mistennija j\u0127allu xi ftit spazju ta' manuvrar.", "Il-President u l-Presidenzi tad-delegazzjonijiet jir\u010bievu wkoll rigali ming\u0127and delegazzjonijiet barranin, li jvarjaw minn kostituzzjonijiet g\u0127al pitturi u statwi, li jappartjenu lill-istituzzjoni, u huma spiss murija f'\u017coni pubbli\u010bi tal-Parlament.", "Iva, ir-rigali fil-fatt \u0121ieli jinkisru jew jintilfu waqt l-ivja\u0121\u0121ar.", "Meta ji\u0121ri hekk, issir komunikazzjoni diskreta mas-servizz tal-protokoll tal-pajji\u017c l-ie\u0127or biex ji\u0121i evitat nuqqas ta' ftehim.", "Lanqas l-aktar xog\u0127ol skruplu\u017c mill-personal tal-Protokoll u tad-Delegazzjoni ma jista' jevita kull problema.", "F'okka\u017cjoni minnhom President ta' delegazzjoni tal-PE ta kaxxa vojta lil kontroparti, billi l-medalja kienet waqg\u0127et mill-kaxxa matul il-vja\u0121\u0121.", "Id-dettalji u l-kreattivit\u00e0 huma kollox", "Protokoll jew Protokolla?", "Is-Sur Brunagel jg\u0127id illi ma je\u017cistux mistiednin diffi\u010bli, i\u017cda jista' jkun hemm sitwazzjonijiet diffi\u010bli.", "Per e\u017cempju, il-President tal-PE kien qed jippjana li jippre\u017centa antikit\u00e0 tal-kina lill-President ta' l-Istati Uniti Ronald Raegan.", "Madanakollu, is-servizz tas-Sigurt\u00e0 ta' l-Istati Uniti xtaqu je\u017caminaw ir-rigal qabel i\u010b-\u010beremonja, \u0127a\u0121a li ma kienitx a\u010b\u010bettabbli g\u0127all-President ta' l-UE.", "B'xorti tajba, il-presidenti rnexxielhom ipartu r-rigali 'il bog\u0127od mill-g\u0127ajnejn tas-servizz ta' sigurt\u00e0 Amerikana.", "Kull vi\u017citatur huwa uniku, u dan g\u0127andu ji\u0121i kkunsidrat sabiex i\u017c-\u017cjarat jimxu fuq ir-rubini.", "Per e\u017cempju, is-servizzi tal-protokoll tar-rejiet huma normalment aktar ri\u0121idi minn o\u0127rajn, jg\u0127id is-Sur Brunagel.", "Madanakollu, il-lingwi jift\u0127u l-bibien, u l-attenzjoni g\u0127al dettalji \u017cg\u0127ar tag\u0127mel differenza kbira meta jkunu qed jittrattaw ma' mistiden ta' livell g\u0127oli.\"Jekk President ikun mag\u0127ruf illi j\u0127obb xi wiski spe\u010bjali f'tazza spe\u010bifika, jekk wie\u0127ed joqg\u0127od attent g\u0127al dawn l-affarijiet \u017cgur li tferra\u0127lu l-\u0121urnata,\" qal is-Sur Brunagel.", "Il-personal iridu jkunu ferm kreattivi u kapa\u010bi jimprovizzaw, per e\u017cempju billi jaqtg\u0127u xugamani u jsa\u0127\u0127nuhom fil-microwave biex ji\u0121u pprovduti srievet s\u0127an u mxarrbin g\u0127al vi\u017citatur, ikunu jafu fejn isibu par kalzetti \u017cejda jew jippruvaw i\u017commu l-vi\u017citaturi milli jintilfu fil-bini tal-PE fi Strasburgu u Brussell, li qishom labirinti.", "Id-differenzi kulturali b\u0127as-sens ta' \u0127in g\u0127andhom ji\u0121u kkunsidrati.", "Xi persuni jbiddlu l-a\u0121enda uffi\u010bjali tag\u0127hom biex jiltaqg\u0127u ma' uffi\u010bjal ta' l-UE li jkun jinzerta g\u0127addej minn \u0127dejhom, jew ikunu akkaniti li jag\u0127mluha ta' turisti.", "I\u017cda dawn huma l-e\u010b\u010bezzjonijiet.", "\"Ma kellniex in\u010bidenti diplomati\u010bi s'issa,\" qal is-Sur Brunagel.", "Kif jirnexxielhom jimmani\u0121\u0121jaw din il-multitudni ta' dettalji?", "\"Regoli ta' drawwa, esperjenza u sens komun,\" jispjega s-Sur Brunagel.", "G\u0127alkemm je\u017cistu kotba ta' gwida dwar titoli u etikett, m'hemmx ktieb ta' regoli dwar l-etikett Ewropew \u2013 li tvarja minn pajji\u017c g\u0127al pajji\u017c.", "It-tim tas-Sur Brunagel jiltaqa' kull sitt xhur ma' kapijiet tal-protokoll ta' l-Istati Membri biex jiddiskutu kwistjonijiet tekni\u010bi b\u0127al vi\u017cas.", "Mhux kull Stat Membru g\u0127andu regoli dwar il-protokoll li ilhom stabbiliti u d-daqs tas-servizzi diplomati\u010bi ta' l-Istati Membri jvarja \u0127afna.", "Websajt tal-President tal-PE Delegazzjonijiet tal-PE"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16604372__IM-PRESS__20060728-FCS-09980__MT.txt"}
{"text": ["Il-MPE u l-5001 mistoqsija tag\u0127hom\u2026 i\u017cda min g\u0127andu t-twe\u0121ibiet?", "Istituzzjonijiet", "L-MPE u l-mistoqsijiet bil-miktub tag\u0127hom", "Is-sena li g\u0127addiet l-MPE ppre\u017centaw aktar minn 5000 mistoqsija bil-miktub lill-Kummissjoni Ewropea u lill-Kunsill tal-Ministri \u2013 ji\u0121ifieri aktar minn 100 fil-\u0121img\u0127a \u2013 i\u017cda g\u0127alfejn u fuq xiex?", "Dawn jinkitbu g\u0127al bosta ra\u0121unijiet: biex jitqajmu kwistjonijiet li huma ta' t\u0127assib g\u0127al xi MPE jew il-kostitwenti tag\u0127hom; biex ji\u0121u \u010b\u010barati aspetti tal-li\u0121i u l-linji politi\u010bi ta' l-UE, biex tin\u0121ibed l-attenzjoni g\u0127al abbu\u017ci u in\u0121ustizzji jew biex ting\u0127ata importanza lil xi kwistjoni jew politika.", "Il-mistoqsijiet jistg\u0127u wkoll jobbligaw lill-Kummissjoni u lill-Kunsill biex jispjegaw pubblikament l-azzjonijiet tag\u0127hom.", "Mistoqsijiet \u2013 azzjoni", "Il-mistoqsijiet jistg\u0127u jwasslu g\u0127al ri\u017cultati konkreti.", "Fi twe\u0121iba re\u010benti g\u0127al mistoqsija bil-miktub ta' l-MPE Catherine Stihler dwar riklam g\u0127al xog\u0127ol li kien jg\u0127id \"dawk li jpejpu m'g\u0127andhomx g\u0127alfejn japplikaw\" \u2013 il-Kummissjoni wie\u0121bet illi l-le\u0121i\u017clazzjoni ta' kontra d-diskriminazzjoni fil-fatt ma tkoprix lil dawk li jpejpu.", "Qabel it-Tazza tad-Dinja, aktar kmieni dan is-sajf, l-MPE u\u017caw il-mistoqsijiet bil-miktub biex isaqsu lill-Kummissjoni tinvestiga xi aspetti ta' l-arran\u0121amenti ta' l-allokazzjoni ta' biljetti \u2013 b'mod partikolari l-\u0127tie\u0121a ta' karta ta' kreditu \"Mastercard\" jew kont bankarju \u0120ermani\u017c biex wie\u0127ed ikun jista' jixtri biljett.", "Il-FIFA, l-entit\u00e0 governattiva tal-futbol, \u0127adet azzjoni wara li tpo\u0121\u0121iet ta\u0127t pressjoni.", "Kwisjonijiet o\u0127rajn li \u0121ew imqajma fil-mistoqsijiet ta' l-MPE jinkludu l-istorbju ta' l-in\u0121enji ta' l-ajru, \u0127lasijiet g\u0127al servizzi tat-telefon \u010bellulari meta wie\u0127ed ikun imsiefer, u l-kunflitt fil-Lvant Nofsani.", "Kif ta\u0127dem is-sistema?", "Il-mistoqsijiet bil-miktub jistg\u0127u ji\u0121u ppre\u017centati minn kull MPE lill-President tal-Parlament Josep Borrell, li mbag\u0127ad jibg\u0127athom jew lill-Kummissjoni jew lill-Kunsill.", "Hemm \u017cew\u0121 tipi ta' mistoqsijiet bil-miktub: \"mistoqsijiet ta' prijorit\u00e0\" u \"mistoqsijiet mhux ta' prijorit\u00e0\", skond l-ur\u0121enza u l-livell ta' ri\u010berka me\u0127tie\u0121a.", "Il-mistoqsijiet ta' l-ewwel tip je\u0127tie\u0121u twe\u0121iba aktar fil-pront i\u017cda ma tkunx me\u0127tie\u0121a ri\u010berka dettaljata.", "Kull MPE jista' jpo\u0121\u0121i mistoqsija ta' prijorit\u00e0 wa\u0127da fix-xahar, i\u017cda m'hemmx limitu g\u0127all-mistoqsijiet mhux ta' prijorit\u00e0.", "Min iwie\u0121eb il-mistoqsijiet?", "Jekk ti\u0121i indirizzata mistoqsija bil-miktub lill-Kummissjoni, it-twe\u0121iba ting\u0127ata mill-Kummissarju responsabbli i.e. jekk il-mistoqsija tkun dwar kwistjonijiet relatati ma' l-Organizzazzjoni Dinjija tal-Kummer\u010b (ODK), it-twe\u0121iba ting\u0127ata mill-Kummissarju g\u0127all-Kummer\u010b Peter Mandelson.", "Jekk il-mistoqsija tkun indirizzata lill-Kunsill, it-twe\u0121iba ting\u0127ata mill-pajji\u017c li f'dak i\u017c-\u017cmien ikollu l-Presidenza ta' sitt xhur ta' l-UE \u2013 b\u0127alissa l-Finlandja.", "Jekk ma tkunx mistoqsija ta' prijorit\u00e0, it-twe\u0121iba trid ting\u0127ata fi \u017cmien tliet \u0121img\u0127at, u jekk ma tkunx mistoqsija ta' prijorit\u00e0, g\u0127andha ting\u0127ata fi \u017cmien sitt \u0121img\u0127at.", "Jekk xi istituzzoni tonqos milli tag\u0127ti risposta, l-MPE jista' jitlob illi titpo\u0121\u0121a fuq l-a\u0121enda tal-laqg\u0127a li jmiss tal-kumitat kompetenti \u2013 b'hekk, mistoqsija dwar g\u0127ajnuna g\u0127all-i\u017cvilupp ti\u0121i indirizzata mill-Kumitat g\u0127all-I\u017cvilupp tal-PE.", "Il-mistoqsijiet u t-twe\u0121ibiet huma ppubblikati fil-\u0120urnal Uffi\u010bjali ta' l-Unjoni Ewropea u jinsabu fuq il-websajt tal-Parlament.", "Ser ne\u017caminaw aktar fil-fond xi w\u0127ud mill-mistoqsijiet imqajma mill-MPE f'artikli aktar 'il quddiem", "20060829STO10141 Mistoqsijiet bil-Miktub \u2013 lista s\u0127i\u0127a"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16604998__IM-PRESS__20060829-STO-10141__MT.txt"}
{"text": ["\u0120ustizzja transizzjonali \u2013 il-bini ta' futur aktar \u0121ust u demokratiku", "Drittijiet tal-bniedem", "Il-missjoni tat-ta\u0127ri\u0121 tal-politika ta' l-UE fil-Bosnija-\u0126erzegovina (EUPM)", "Gwerer \u010bivili u dittatorjati jistg\u0127u j\u0127allu feriti fi\u017ci\u010bi u mentali tal-bi\u017ca'.", "Fit-28 ta' Awissu \u0121iet organizzata seduta pubblika tas-Sotto-Kumitat tal-Parlament g\u0127ad-Drittijiet tal-Bniedem dwar il-mod kif is-so\u010bjetajiet isibu strate\u0121iji g\u0127all-irkupru u g\u0127ar-rikon\u010biljazzjoni wara trawma b\u0127al din.", "Is-seduta e\u017caminat il-kun\u010bett ta' \"\u0121ustizzja transizzjonali\" g\u0127al so\u010bjetajiet fl-Ewropa, fl-Afrika, l-Amerika u l-Lvant Nofsani.", "It-temi ta' l-abbu\u017ci fuq id-drittijiet tal-bniedem, x'ji\u0121ri mill-vittmi u l-\u0127tie\u0121a li ma jit\u0127allewx isiru atro\u010bitajiet \u0121ew diskussi mill-MPE u minn kelliema o\u0127rajn.", "X'inhi l-\u0120ustizzja Transizzjonali?", "Il-\u0120ustizzja Transizzjonali tiffoka fuq kif is-so\u010bjetatiet jindirizzaw il-wirt ta' abbu\u017ci fuq id-drittijiet tal-bniedem, atro\u010bitajiet tal-massa, jew forom o\u0127ra ta' trawma so\u010bjali serja li jkunu saru fil-passat, inklu\u017c \u0121eno\u010bidju jew gwerra \u010bivili sabiex jinbena futur aktar \u0121ust u demokratiku.", "Din tinvolvi firxa ta' strate\u0121iji differenti: il-prosekuzzjoni ta' min jag\u0127mel id-delitt \u2013 b\u0127at-Tribunal g\u0127all-Jugoslavja fl-Aja; l-istabbiliment ta' \"kummissjonijiet tal-verit\u00e0\" b\u0127al ta' l-Afrika t'Isfel, in-nis\u0121a ta' \u0127idma lejn ir-rikon\u010biljazzjoni, kumpens finanzjarju g\u0127all-vittmi, il-bini ta' monumenti b\u0127ala tifkira g\u0127al dawk li sofrew.", "Ir-riforma ta' istituzzjonijiet ta' l-istat b\u0127all-pulizija u l-armata \u2013 b\u0127alma l-UE qeg\u0127da tg\u0127in lill-gvern tal-Bosnija \u0126erzegovina \u2013 hija wkoll importanti \u0127afna.", "L-Afrika ta' Isfel \u2013 Il-Verit\u00e0 u r-Rikon\u010biljazzjoni fl-azzjoni", "Wie\u0127ed mill-kelliema ewlenin kien Alex Boraine \u2013 il-Vi\u010bi President tal-\"Kummissjoni g\u0127all-Verit\u00e0 u r-Rikon\u010biljazzjoni\", li e\u017camina l-era ta' l-Apartheid fl-Afrika t'Isfel.", "Huwa tkellem fuq il-\u0127tie\u0121a g\u0127al so\u010bjet\u00e0 \u0121usta aktar milli fuq il-\u0121ustizzja fil-Qrati.", "Huwa qal li \"Hemm limiti g\u0127al-li\u0121i\" u b'mod realistiku m'huwiex possibbli li dawk kollha involuti jittellg\u0127u l-Qorti.", "Semma' wkoll li l-kompromess politiku huwa essenzjali.", "L-e\u017cempju ta' l-Afrika ta' Isfel ispira pajji\u017ci u so\u010bjetajiet o\u0127ra.", "B\u0127alissa hemm 28 kummissjoni b\u0127al din madwar id-dinja.", "Is-Sur Boriane ikkonkluda billi qal li \"ir-rikon\u010biljazzjoni g\u0127andha x'taqsam mal-bini ta' pontijiet \u2013 pontijiet astratti\u2026\"", "M'hemm imkien aktar mir-Rwanda fejn hemm b\u017conn tal-\u0121ustizzja u r-rikon\u010biljazzjoni.", "Il-\u0121irien u l-komunitajiet daru kontra xulxin fil-\u0121eno\u010bidju ta' l-1994 li fih mietu mal-miljun ru\u0127.", "Esther Mujawayo-Kiener \u2013 vittma ta' dak l-orrur \u2013 tkellmet fuq il-\u0127tie\u0121a \"li d-delitti, dawk li g\u0127amluhom kif ukoll il-vittmi jing\u0127ataw isem u ji\u0121u identifikati.\"", "Ming\u0127ajr dan, \"ir-rikon\u010biljazzjoni m'hiex possibbli\" qalet.", "X'tista' tag\u0127mel l-Unjoni Ewropea?", "Ir-rwol tal-\u0121ustizzja transizzjonali fil-Politika tas-Sigurt\u00e0 u d-Difi\u017ca (ESDP) emer\u0121enti \u0121ie deskritt minn Michael Mathiessen \u2013 rappre\u017centant tad-drittijiet tal-bniedem g\u0127all-kap tal-politika barranija ta' l-UE Javier Solana.", "Huwa qal lis-seduta li, f'\u0120unju, il-Kapijiet tal-Gvern Ewropej iffirmaw rapport fuq l-ESDP, li g\u0127all-ewwel darba semma' l-\u0127tie\u0121a li jitqiesu l-arran\u0121amenti ta' \u0121ustizzja transizzjonali matul missjonijiet futuri ta' l-UE ta' prevenzjoni u \u0121estjoni ta' kri\u017cijiet.", "Huwa qal li l-forza ta' l-UE g\u0127al-Libanu u Lvant Nofsani se \u017c\u017comm din il-\u0127a\u0121a f'mo\u0127\u0127ha.", "Is-Sur Mathiessen qal bi qbil komuni li l-Parlament g\u0127andu ji\u017cgura li l-programmi futuri ta' l-UE, li fuqhom g\u0127andu xi kontroll, iqisu l-metodi ta' \u0121ustizzja transizzjonali.", "Bosta MPE tkellmu fuq il-lezzjonijiet u l-esperjenzi li l-Ewropa kellha f'sitwazzjonijiet wara kunflitt.", "Tabil\u0127aqq, l-idea proprja g\u0127all-UE issawwret mill-\u0127tie\u0121a li wara \u017cew\u0121 gwerer dinjija ma jibqax ikun hemm nuqqas ta' qbil fl-Ewropa.", "Fil-Bosnia-\u0126erzegovina, per e\u017cempju, il-\u0127olqien ta' forza tal-pulizija multi-etnika u t-tindif tal-ministeri tal-gvern ta' dawk li m'humiex miftu\u0127in g\u0127al rikon\u010biljazzjoni hija sfida ewlenija lejn ir-rikon\u010biljazzjoni.", "20060830STO10183 Rapport tas-Servizz ta' l-Istampa fuq Seduta tal-\u0120ustizzja Transizzjonali Dokumenti ta' informazzjoni fuq is-seduta Is-Sottokumitat g\u0127ad-Drittijiet tal-Bniedem tal-Parlament"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16605259__IM-PRESS__20060830-STO-10183__MT.txt"}
{"text": ["Il-Briefing - Seduta Plenarja 4-7.09.06 (Strasburgu)", "L-a\u0121enda ta' din is-seduta plenarja nbidlet konsiderevolment.", "Il-MPE ser jiddiskutu, fost o\u0127rajn, il-Lvant Nofsani, ir-relazzjonijiet bejn l-UE u \u010b-\u010aina, id-di\u017castri kkaw\u017cati minn nirien u g\u0127arg\u0127ar, u l-u\u017cu tad-dejta fir-rekords ta' l-ismijiet tal-passi\u0121\u0121ieri g\u0127all-prevenzjoni tat-terrori\u017cmu.", "Il-Parlament g\u0127andu jadotta wkoll rapporti dwar l-ispejje\u017c ta' l-interpretazzjoni fl-istituzzjonijiet u l-Mudell So\u010bjali Ewropew.", "Il-President tal-Finlandja ser tindirizza lill-MPE matul seduta solenni.", "Wara l-ftu\u0127 tas-seduta plenarja, il-MPE ser jiddiskutu \u017cew\u0121 rapporti m\u0127ejjin fi \u0127dan il-Kumitat g\u0127at-Trasport.", "Ir-rapport im\u0127ejji minn Karin Riis-J\u00f8rgensen (ALDE, DK) japprova l-abbozz tal-Kummissjoni sabiex fi \u017cmien g\u0127axar snin, it-taxxi fuq ir-re\u0121istrazzjoni tal-karozzi fl-UE jinbidlu b'taxxi annwali g\u0127at-toroq ibba\u017cati fuq l-ammont ta' tni\u0121\u0121is i\u0121\u0121enerat minn kull karozza.", "Ir-rapport im\u0127ejji minn Luis De Grandes Pascual (EPP-ED, ES) jilqa' l-proposta tal-Kummissjoni g\u0127al pakkett finanzjarju ta' \u20ac154 miljun sabiex l-A\u0121enzija Ewropea g\u0127as-Sikurezza Marittima (EMSA) tkun tista' tie\u0127u azzjoni kontra t-tni\u0121\u0121is ikkaw\u017cat mill-bastimenti.", "Wara, il-Kummissjoni ser tag\u0127mel dikjarazzjoni dwar in-nirien fil-foresti u l-g\u0127arg\u0127ar.", "Fost ir-rapporti li ser ji\u0121u trattati nhar it-Tlieta filg\u0127odu hemm dak im\u0127ejji minn Lissy Gr\u00f6ner (PES, DE) dwar il-programm ta' l-UE 'Daphne', li jfittex li ji\u0121\u0121ieled il-vjolenza kontra t-tfal, i\u017c-\u017cg\u0127a\u017cag\u0127 u n-nisa.", "Ir-rapport im\u0127ejji minn John Bowis (EPP-ED, UK) fi \u0127dan il-Kumitat g\u0127all-Ambjent u s-Sa\u0127\u0127a pubblika huwa dwar il-b\u017conn ta' strate\u0121ija Ewropea g\u0127at-titjib tas-sa\u0127\u0127a mentali tal-popolazzjoni.", "Ir-rapport im\u0127ejji minn Alexander Stubb (EPP-ED, FI) dwar l-infiq mag\u0127mul mill-Parlament, il-Kummissjoni u l-Kunsill fuq l-interpretazzjoni matul is-sena 2003 ser ji\u0121i vvutat ming\u0127ajr dibattitu.", "F'nofsinhar, ser issir seduta solenni flimkien mal-President tar-Repubblika Finlandi\u017ca, is-Sin.", "Wara nofsinhar, il-Kunsill ser jippre\u017centa l-Abbozz tal-Ba\u0121it g\u0127as-sena 2007.", "Dan huwa l-ewwel ba\u0121it fi \u0127dan il-Qafas Finanzjarju multi-annwali l-\u0121did li se jkopri l-perjodu sa l-2013.", "Wara ser isir dibattitu dwar ir-rapport im\u0127ejji minn Jos\u00e9 Silva Peneda (EPP-ED, PT) u Prionsas De Rossa (PES, IR) dwar il-mudell so\u010bjali Ewropew tal-\u0121ejjieni.", "Ir-rapport ifakkar li l-mudell so\u010bjali Ewropew jirrifletti sett komuni ta' valuri, implementat b'mod differenti mill-Istati Membri.", "I\u017cda l-Kumitat qed jis\u0127aq li g\u0127andha ssir riforma ta' dan il-kun\u010bett u qed jissu\u0121\u0121erixxi x'g\u0127andu jsir biex dan il-mudell jibqa' je\u017cisti.", "Nhar l-Erbg\u0127a, wara dibattitu dwar l-Albanija u dwar il-\u0121ejjieni tal-Kosovo, il-MPE g\u0127andhom jadottaw ir-rapport im\u0127ejji minn Martine Roure (PES, FR) dwar il-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali.", "Id-dibattitu dwar dan ir-rapport kien sar matul is-seduta ta' \u0120unju li g\u0127adda.", "Wara nofsinhar, il-Kunsill u l-Kummissjoni ser jag\u0127mlu dikjarazzjoni dwar is-sitwazzjoni fil-Lvant Nofsani.", "Filg\u0127axija ser ji\u0121i diskuss, fost o\u0127rajn, ir-rapport im\u0127ejji minn Bastiaan Belder (IND/DEM, NL) dwar ir-relazzjonijiet bejn l-UE u \u010b-\u010aina.", "Il-\u0126amis filg\u0127odu ser ji\u0121i diskuss rapport im\u0127ejji minn Sophia In 't Veld (ALDE, NL) dwar in-negozjati g\u0127al ftehima ma' l-Istati Uniti ta' l-Amerika dwar l-u\u017cu tad-dejta fir-rekords ta' l-ismijiet tal-passi\u0121\u0121ieri g\u0127all-prevenzjoni tat-terrori\u017cmu u r-reati transnazzjonali.", "Dan wara li ssir dikjarazzjoni mill-Kummissjoni dwar id-dejta personali tal-passi\u0121\u0121ieri.", "Wara ser ji\u0121i wkoll diskuss rapport im\u0127ejji minn Nikolaos Sifunakis (PES, EL) fi \u0127dan il-Kumitat g\u0127all-Kultura u l-Edukazzjoni dwar il-\u0127arsien tal-wirt naturali, arkitettoniku u kulturali f're\u0121juni rurali u fi g\u017cejjer.", "Ir-rapport jenfasizza n-natura spe\u010bifika u l-importanza tal-wirt kulturali naturali u arkitettoniku ta' l-Ewropa, waqt li jimmarka l-isfidi li jistg\u0127u jin\u0127olqu f'dawn i\u017c-\u017coni.", "Ir-rapport im\u0127ejji minn Camiel Eurlings (PPE, NL) dwar il-progress tat-Turkija lejn l-ade\u017cjoni ma' l-Unjoni Ewropea mhuwiex ser ji\u0121i diskuss matul is-seduta plenarja g\u0127aliex g\u0127adu ma kienx adottat mill-Membri fi \u0127dan il-Kumitat g\u0127all-Affarijiet Barranin.", "Dan il-vot fi \u0127dan il-Kumitat ser jittie\u0127ed nhar it-Tnejn 4 ta' Settembru.", "Barra minn hekk, il-Prim Ministru tal-Bulgarija, Sergei Stanishev, g\u0127andu jiltaqa' mal-Konferenza tal-Presidenti f'laqg\u0127a straordinarja nhar it-Tlieta wara nofsinhar.", "NOTA: Kull nhar ta' \u0120img\u0127a qabel is-seduta plenarja ssir konferenza stampa fil-11 ta' filg\u0127odu, kif ukoll fl-ewwel \u0121urnata tas-seduta plenarja fl-4.30 ta' wara nofs in-nhar.", "-//EP//TEXT IM-PRESS 20060706BRI09653 FULL-TEXT DOC XML V0//MT", "Politika so\u010bjali", "Il-Mudell So\u010bjali Ewropew tal-futur", "Il-Membri tal-Parlament Ewropew ser jiddiskutu rapport im\u0127ejji minn Jos\u00e9 Silva Peneda (EPP-ED, PT) u Prionsas De Rossa (PES, IR) fi \u0127dan il-Kumitat g\u0127all-Impjiegi u l-Affarijiet So\u010bjali, dwar il-mudell so\u010bjali Ewropew tal-futur.", "Ir-rapport ifakkar li l-mudell so\u010bjali Ewropew jirrifletti sett komuni ta' valuri, implementat b'mod differenti mill-Istati Membri.", "I\u017cda l-Kumitat qed jis\u0127aq li g\u0127andha ssir riforma ta' dan il-kun\u010bett u qed jissu\u0121\u0121erixxi x'g\u0127andu jsir biex dan il-mudell jibqa' je\u017cisti.", "Il-mudell so\u010bjali Ewropew \"jirrifletti sett komuni ta' valuri, imsejjes fuq il- preservazzjoni tal-pa\u010bi, il-\u0121ustizzja so\u010bjali, l-ugwaljanza, is-solidarjeta', il-promozzjoni tal-\u0127elsien u tad-demokrazija, u r-rispett g\u0127ad-drittijiet tal-bniedem\".", "Skond il-Membri fil-Kumitat, \"fl-a\u0127\u0127ar 60 sena, is-sett ta' valuri komuni rifless fil-mudell so\u010bjali Ewropew ippermetta lill-UE li kienet qed tikber biex issir b'su\u010b\u010bess \u017cona ta' prosperita' ekonomika u \u0121ustizzja so\u010bjali ikbar\".", "Huma jsostnu li l-politiki so\u010bjali, meta mfassla kif xieraq, \"m'g\u0127andhomx jitqiesu b\u0127ala spi\u017ca i\u017cda, minflok, b\u0127ala fattur po\u017cittiv fit-tkabbir ekonomiku ta' l-UE\".", "Minkejja li l-Istati Membri ta' l-Unjoni g\u0127andhom sistemi so\u010bjali differenti, u implimentaw dawn il-valuri b'modi differenti, kollha jimmiraw biex jiksbu bilan\u010b \"imsejjes fuq interdipendenza attiva bejn it-tkabbir ekonomiku u s-solidarjeta' so\u010bjali, u dan jidher fil-mudell so\u010bjali Ewropew b\u0127ala unita' ta' valuri b'varjeta' ta' sistemi\".", "Il-Membri qeg\u0127din jis\u0127qu dwar il-b\u017conn li \"ji\u0121u ppriservati u msa\u0127\u0127a l-valuri asso\u010bjati mal-mudell so\u010bjali Ewropew \u2026 u l-istandards so\u010bjali g\u0127olja di\u0121a' mil\u0127uqa\".", "Dawn l-valuri jinkludu l-ugwaljanza, is-solidarjeta', id-drittijiet u r-responsabilitajiet individwali, li ma ssirx diskriminazzjoni u l-a\u010b\u010bess g\u0127al servizzi pubbli\u010bi ta' kwalita' g\u0127olja.", "Huma konvinti li hemm b\u017conn ta' riforma ur\u0121enti tas-sistemi ekonomi\u010bi u so\u010bjali \"fejn dawn ma jissodisfawx il-kriterji ta' l-effi\u010bjenza u ta' l-i\u017cvilupp so\u010bjalment sostenibbli, u fejn m'humiex adegwati biex jindirizzaw l-isfidi tal-bidla demografika, tal-globalizzazzjoni u tar-rivoluzzjoni ta' l-Informatika\".", "Barra minn hekk, hemm b\u017conn li ji\u0121\u0121edded l-impenn ta' l-UE g\u0127al Ewropa so\u010bjali biex i\u010b-\u010bittadini jer\u0121a' jkollhom fidu\u010bja fil-pro\u0121ett ta' l-UE, li jipprovdi x-xog\u0127ol, it-tkabbir u l-prosperita'.", "Skond il-Kumitat, g\u0127alkemm x-xog\u0127ol u l-politika so\u010bjali jibqg\u0127u sostanzjalment fil-kompetenza nazzjonali, l-UE g\u0127andha to\u0127loq qafas ekonomiku u so\u010bjali li jippermetti lill-Istati Membri jimplimentaw ir-riformi kif me\u0127tie\u0121 fil-livell nazzjonali, skond i\u010b-\u010birkustanzi ekonomi\u010bi, so\u010bjali u politi\u010bi individwali tag\u0127hom.", "Barra minn hekk, il-Kummissjoni hi mitluba tie\u0127u aktar inizjattivi sabiex tikseb l-implimentazzjoni s\u0127i\u0127a tas-suq intern waqt li ji\u0121i \u017cgurat li ma jitnaqqsux l-kundizzjonijiet so\u010bjali, tal-konsumatur jew ambjentali.", "Il-Kummissjoni g\u0127andha wkoll tinkorpora d-dimensjonijiet so\u010bjali fl-anali\u017ci tag\u0127ha dwar l-impatti skond il-klaw\u017cola so\u010bjali ta' l-abbozz tat-Trattat Kostituzzjonali.", "Il-Kumitat jag\u0127raf ukoll il-vanta\u0121\u0121i tas-sistemi ta' 'flessigurt\u00e0' li l-Istati Membri g\u0127andhom jadottaw, g\u0127aliex dawn huma \"mezz biex jippromwovu r-rikon\u010biljazzjoni tal-kun\u010betti tal-bilan\u010b bejn ix-xog\u0127ol u l-\u0127ajja u ta\u010b-\u010biklu tax-xog\u0127ol u tal-\u0127ajja\".", "Ir-rapporteur jispjega li kun\u010bett tal-flessigurt\u00e0 jfisser strate\u0121ija sabiex ti\u0121i \u017cviluppata aktar flessibilita' fis-suq tax-xog\u0127ol, ssir modernizzazzjoni ta' l-organizzazzjoni tax-xog\u0127ol u tar-relazzjonijiet industrijali, waqt li tkun \u017cgurata s-sigurta' u l-\u0127arsien so\u010bjali ta' l-impjegati, jinstab bilan\u010b bejn ix-xog\u0127ol u l-\u0127ajja, jing\u0127ataw ta\u0127ri\u0121 mill-\u0121did u opportunitajiet ta' tag\u0127lim tul il-\u0127ajja.", "Peress li \u0127afna Stati Membri g\u0127adhom 'il bog\u0127od milli jil\u0127qu l-objettivi ta' l-Istrate\u0121ija ta' Li\u017cbona, dawn huma mistiedna biex jie\u0127du azzjoni fir-rigward tal-miri g\u0127ax-xog\u0127ol, spe\u010bjalment dak tan-nisa u ta\u017c-\u017cg\u0127a\u017cag\u0127, ta' l-investiment fir-ri\u010berka u l-i\u017cvilupp, tas-servizzi fejn jie\u0127du \u0127sieb it-tfal u tat-tag\u0127lim tul il-\u0127ajja kollha.", "L-Istati Membri huma wkoll mistiedna biex iwettqu riformi bil-g\u0127an li ji\u017cguraw \"is-sostenibilita' finanzjarja tas-sistemi so\u010bjali nazzjonali, ming\u0127ajr \u0127sara g\u0127ad-drittijiet miksuba, g\u0127all-appo\u0121\u0121 re\u010biproku u g\u0127as-solidarjeta' bejn il-\u0121enerazzjonijiet\".", "Barra minn hekk, g\u0127andhom itejbu l-koordinazzjoni tal-politiki tag\u0127hom dwar it-taxxi bil-\u0127sieb li ti\u0121i evitata l-kompetizzjoni f'dan il-qasam li tag\u0127mel il-\u0127sara, sabiex ikun hemm garanzija ta' finanzjament sostenibbli g\u0127all-\u0127arsien so\u010bjali u sabiex il-politika dwar it-taxxi ssir aktar favorevoli g\u0127ax-xog\u0127ol.", "Il-fondi ta' l-UE b\u0127all-Fondi Strutturali Ewropej, g\u0127andhom jintu\u017caw b'mod aktar effi\u010bjenti sabiex jikkofinanzjaw ir-riformi nazzjonali.", "Il-Membri qeg\u0127din jis\u0127qu wkoll li biex tkun su\u010b\u010bess, kwalunkwe riforma tas-sistemi so\u010bjali g\u0127andha tinvolvi lil dawk kollha li g\u0127andhom interess fil-qasam, b'mod partikulari l-imsie\u0127ba so\u010bjali.", "Jos\u00e9 Albino SILVA PENEDA EPP-ED PT Rapporteurs Proinsias DE ROSSA PSE IE A6-0238/2006 Rapport dwar mudell so\u010bjali Ewropew g\u0127all-\u0121ejjieni Pro\u010bedura: Inizjattiva Dibattitu: 5.09.06", "-//EP//TEXT IM-PRESS 20060706BRI09653 FULL-TEXT DOC XML V0//MT", "Inqas taxxi fuq karozzi li jni\u0121\u0121su inqas", "Fi \u017cmien g\u0127axar snin, it-taxxi fuq ir-re\u0121istrazzjoni tal-karozzi huma mistennija jinbidlu b'taxxi annwali g\u0127at-toroq fuq ba\u017ci komuni g\u0127all-Unjoni Ewropea kollha.", "Dawn it-taxxi se jkunu jiddependu fuq l-ammont ta' tni\u0121\u0121is i\u0121\u0121enerat minn kull karozza.", "Aktar ma l-karozza tkun tni\u0121\u0121es aktar ser ikunu g\u0127oljin it-taxxi.", "B'hekk ikun hemm in\u010bentiv biex jinxtraw karozzi \"nodfa\".", "Il-Parlament ser jiddiskuti rapport dwar dawn il-mi\u017curi l-\u0121odda proposti mill-Kummissjoni matul is-seduta plenarja li jmiss.", "Fi \u0127dan l-UE, it-tnaqqis fit-taxxi fuq il-karozzi sejjer jiddependi dejjem aktar fuq l-ammont ta' tni\u0121\u0121is i\u0121\u0121enerat mill-karozza.", "L-g\u0127an ta' dawn it-taxxi ambjentali huwa li jibdlu l-im\u0121iba tas-sewwieqa tal-karozzi b'tali mod li huma jqisu t-tni\u0121\u0121is tal-karozza b\u0127ala parti mill-ispi\u017ca tat-t\u0127addim tal-karozza.", "Aktar ma l-karozza tirrispetta l-ambjent, inqas ikollha taxxi fuqha.", "Il-Kumitat g\u0127all-Affarijiet Ekonomi\u010bi u Monetarji ser jippre\u017centa rapport im\u0127ejji minn Karin RIIS-J\u00d8RGENSEN (ALDE, DK) li japprova l-abbozz tal-Kummissjoni.", "Madankollu, il-Membri fil-Kumitat jixtiequ li jsir pass ie\u0127or: skond huma, g\u0127andhom jitqiesu tipi o\u0127ra ta' tni\u0121\u0121is u mhux biss l-emmissjoni ta' CO2, hekk kif kienet ipproponiet il-Kummissjoni.", "\u0126las g\u0127all-u\u017cu u mhux g\u0127ar-re\u0121istrazzjoni", "Min jixtri jew ju\u017ca karozza nadifa g\u0127andu j\u0127allas inqas.", "Barra minn hekk, min\u0127abba s-suq intern, kul\u0127add jista' jixtri karozza minn liema Stat Membru jrid.", "G\u0127alkemm bl-ewro, huwa aktar fa\u010bli minn qatt qabel li wie\u0127ed iqabbel il-prezzijiet tal-karozzi bejn pajji\u017c u ie\u0127or, il-fatt li l-25 Stat Membru kollha g\u0127andhom sistema ta' tassazzjoni differenti, ifisser li l-affarijiet ma jibqg\u0127ux daqshekk sempli\u010bi.", "Fil-fatt, it-taxxa li g\u0127andha tit\u0127allas meta karozza titpo\u0121\u0121a fit-triq tista' tvarja minn 0% g\u0127al 180%, skond il-pajji\u017c, u jista' ji\u0121ri li dak li jkun imur lura f'pajji\u017cu wara li jkun xtara karozza minn Stat Membru ie\u0127or u jinduna li jkollu j\u0127allas taxxa o\u0127ra sabiex ikun jista' ju\u017ca din il-karozza f'pajji\u017cu.", "L-abbozz appo\u0121\u0121jat mill-Parlament se jirrevoka din it-taxxa ta' re\u0121istrazzjoni fi \u017cmien g\u0127axar snin.", "G\u0127alhekk, ix-xiri ta' karozza mhux se jibqa ji\u0121i intaxxat, i\u017cda l-u\u017cu tag\u0127ha biss.", "Dan jirrappre\u017centa t-tmiem ta' tassazzjoni doppja: minn issa 'l quddiem, min jixtri karozza ser ikollu j\u0127allas biss it-taxxa tat-triq annwali fejn il-karozza tkun re\u0121istrata.", "Karozzi ir\u0127as?", "Dawn il-mi\u017curi l-\u0121odda g\u0127andhom jg\u0127inu lill-fabbrikanti g\u0127aliex mhux ser jibda jkollhom iqisu kriterji tekni\u010bi differenti skond is-sistemi ta' tassazzjoni nazzjonali.", "Il-kummer\u010b f'suq li m'huwiex maqsum kif inhu llum g\u0127andu jsir aktar fa\u010bli u dan g\u0127andu jwassal g\u0127al tnaqqis fil-prezz tal-karozzi.", "Il-konsumaturi sejrin jirb\u0127u, l-Istati ma jitilfux", "Il-Kumitat insista li ssir definizzjoni \u010bara ta\u017c-\u017cmien me\u0127tie\u0121 sabiex ji\u0121u introdotti dawn il-bidliet.", "Dan g\u0127andu jie\u0127u 10 snin.", "Huma lkoll favorevoli li matul dan il-perjodu tran\u017citorju ti\u0121i implimentata kemm jista' jkun malajr sistema ta' rimbor\u017c li biha, il-konsumaturi jiffrankaw din it-tassazzjoni doppja.", "Fl-a\u0127\u0127ar, sabiex jakkomodaw lill-Istati Membri li m'humiex \u0127erqana li jnaqqsu d-d\u0127ul tag\u0127hom, il-MPE qablu fuq il-prin\u010bipju tan-newtralita' tal-ba\u0121it: is-sostituzzjoni tat-taxxa ta' re\u0121istrazzjoni bit-taxxa tat-triq annwali m'hijiex se tnaqqas l-ammonti dovuti g\u0127all-ba\u0121its nazzjonali.", "Peress li din il-pro\u010bedura tirrikjedi biss konsultazzjoni mal-Parlament, huwa l-Kunsill li g\u0127andu l-a\u0127\u0127ar kelma fuq it-test finali, li g\u0127andu jkun adottat b'vot unanimu minn dan ta' l-a\u0127\u0127ar.", "Rapporteur Karin RIIS-J\u00d8RGENSEN ALDE DK A6-0240/2006 Rapport dwar it-taxxi fuq il-vetturi li jni\u0121\u0121su inqas Pro\u010bedura: Konsultazzjoni Dibattitu: 4.09.06", "-//EP//TEXT IM-PRESS 20060706BRI09653 FULL-TEXT DOC XML V0//MT", "\u20ac 154 miljun kontra t-tni\u0121\u0121is marittimu", "Il-MPE g\u0127andhom jadottaw rapport li jilqa' l-proposta tal-Kummissjoni g\u0127al pakkett finanzjarju ta' \u20ac154 miljun biex l-A\u0121enzija Ewropea g\u0127as-Sikurezza Marittima (EMSA) tkun tista' tie\u0127u azzjoni kontra t-tni\u0121\u0121is ikkaw\u017cat mill-bastimenti.", "Dan g\u0127andu japplika g\u0127all-perjodu 2007-2013.", "Permezz ta' dawn il-fondi, l-EMSA g\u0127andha tkun tista' tipprovdi l-Istati Membri b'bastimenti spe\u010bjali kontra t-tni\u0121\u0121is sabiex dawn ikunu jistg\u0127u jirkupraw i\u017c-\u017cejt minn fuq il-ba\u0127ar.", "Barra minn hekk, l-EMSA g\u0127andha ti\u017cviluppa sistema fejn it-tni\u0121\u0121is ji\u0121i skopert malajr permezz ta' imma\u0121ni tas-satellita.", "Skond il-Kumitat, g\u0127andha ting\u0127ata attenzjoni partikolari g\u0127al dawk i\u017c-\u017coni miqjusa b\u0127ala l-iktar vulnerabbli.", "Ir-re\u0121juni li g\u0127andhom prijorita' huma l-Ba\u0127ar Baltiku, il-mog\u0127dijiet mill-Punent g\u0127all-Kanal Ingli\u017c, il-kosta ta' l-Atlantiku u l-Mediterran, b'mod partikolari \u017c-\u017cona tul ir-rotta kummer\u010bjali tat-tankers mill-Ba\u0127ar l-Iswed.", "Fil-qasam ta' l-irkupru ta\u017c-\u017cejt, g\u0127andha ti\u0121i pprovduta g\u0127ajnuna supplimentari minn bastimenti kummer\u010bjali b'tag\u0127mir apposta u li jkunu firmatarji ta' kuntratt g\u0127al dan l-iskop.", "Dawn il-bastimenti g\u0127andhom ikunu lesti li jintervjenu malli dan ikun me\u0127tie\u0121 minn Stat Membru.", "L-EMSA g\u0127a\u017clet sistema ta' kiri fit-tul ta' bastimenti kummer\u010bjali li jkunu jistg\u0127u ji\u0121u adattati g\u0127al skopijiet ta' reazzjoni g\u0127at-tni\u0121\u0121is mi\u017c-\u017cejt.", "Is-servizz ta' imma\u0121ni tas-satellita g\u0127andhom jikkomplimentaw l-attivitajiet ta' l-Istati Membri u tal-Kummissjoni kontra r-rimi illegali u t-tixrid ta' \u017cejt a\u010b\u010bidentali.", "Ir-rapport jg\u0127id ukoll li d-direttiva g\u0127andha tkopri kull tip ta' tni\u0121\u0121is mill-bastimenti, mhux bi\u017c\u017c tni\u0121\u0121is mi\u017c-\u017cejt.", "G\u0127alhekk, tni\u0121\u0121is ikkaw\u017cat minn sustanzi perikolu\u017ci u no\u010bivi wkoll jaqg\u0127u ta\u0127t l-ambitu tad-direttiva.", "Ir-rapport kien im\u0127ejji minn Luis DE GRANDES PASCUAL (EPP-ED, ES) fi \u0127dan il-Kumitat g\u0127at-Trasport.", "Rapporteur Luis DE GRANDES PASCUAL EPP-ED ES A6-0184/2006 Rapport dwar it-tehid ta' azzjoni minn na\u0127a ta' l-A\u0121enzija Ewropea g\u0127as-Sikurezza Marittima (EMSA) Pro\u010bedura: Kode\u010bi\u017cjoni (I) Dibattitu: 4.09.06", "-//EP//TEXT IM-PRESS 20060706BRI09653 FULL-TEXT DOC XML V0//MT", "\u0120ustizzja u Intern", "In-negozjati ma' l-Istati Uniti dwar il-ftehim fuq id-dejta tal-passi\u0121\u0121ieri", "G\u0127alkemm g\u0127adu mhuwiex ikkonfermat, jista' jkun li jsir dibattitu dwar in-negozjati g\u0127al ftehim ma' l-Istati Uniti ta' l-Amerika dwar l-u\u017cu tad-dejta fir-rekords ta' l-ismijiet tal-passi\u0121\u0121ieri g\u0127all-prevenzjoni tat-terrori\u017cmu u r-reati transnazzjonali, inlu\u017ca l-kriminalit\u00e0 organizzata.", "Fost affarijiet o\u0127ra, il-Kumitat g\u0127al-Libertajiet \u010aivili qed jipproponi li 'l quddiem, id-de\u010bi\u017cjonijiet f'dan il-qasam jibdew jittie\u0127du permezz ta' ma\u0121\u0121oranza kwalifikata u b'mod kon\u0121unt mal-Parlament.", "Il-MPE fil-Kumitat jridu li l-Parlament ikollu status ta' osservatur matul in-negozjati g\u0127all-ftehim il-\u0121did ta' l-UE ma' l-Istati Uniti dwar it-trasferiment tad-dejta personali minn linji ta' l-ajru li jkunu se jtiru lejn l-Amerka.", "Barra dan, skond il-Kumitat, il-ftehim g\u0127andu jiskadi f'Novembru 2007.", "Wara, il-MPE jridu li l-Parlament ikollu dritt s\u0127i\u0127 ta' de\u010bi\u017cjoni kon\u0121unta fuq ftehim futur dwar rekords ta' l-ismijiet tal-passi\u0121\u0121ieri ( passenger name records - PNR ).", "Wara d-de\u010bi\u017cjoni tal-Qorti Ewropea tal-\u0120ustizzja biex mit-30 ta' Settembru 2006 ji\u0121i annullat l-ftehim e\u017cistenti dwar il-PNR, il-Kumitat qed jirrikkmanda li jintla\u0127aq ftehim ie\u0127or ma' l-Istati Uniti qabel din id-data sabiex ti\u0121i evitata \"lakuna legali fuq livell Ewropew\" fil-qasam tat-trasferiment tad-dejta tal-passi\u0121\u0121ieri.", "Il-Kumitat jaqbel mar- rapporteur Sopha In 't Veld (ALDE, NL), li qed tipproponi \u017cew\u0121 fa\u017cijiet ta' negozjati li permezz tag\u0127hom l-UE g\u0127andha til\u0127aq ftehim internazzjonali \u0121did li jkun japplika minn Ottobru 2006 sa Novembru 2007 - l-istess tul ta' \u017cmien li kellu jibqa' japplika l-ftehim ori\u0121inali annulat mill-Qorti.", "Barra dan, il-MPE g\u0127andhom ikunu pre\u017centi g\u0127al dawn in-negozjati b\u0127ala osservaturi.", "G\u0127andha ssir ukoll bidla fis-sistema PUSH sabiex l-uffi\u010bjali ta' l-Istati Uniti jkollhom jibdew jitolbu id-dejta li jkollhom b\u017conn g\u0127al kull ka\u017c individwali minflok ma jing\u0127ataw a\u010b\u010bess g\u0127ad- database kollha kemm hi.", "Fuq tul ta' \u017cmien medju u tul ta' \u017cmien twil, il-MPE qed jipproponu appro\u010b\u010b \"aktar koerenti\u2026 lejn iskambju tad-dejta tal-passi\u0121\u0121ieri\".", "Sa \u017cmien ir-revi\u017cjoni tal-ftehim fl-2007, il-Membru jridu li l-Kunsill jag\u0127ti lill-Parlament dritt s\u0127i\u0127 ta' kode\u010bi\u017cjoni dwar kwistjonijiet relatati mal-PNR sabiex ikun \u017cgurat li ftehim futur jirrispetta s-salvagwardji tal-protezzjoni tad-dejta b'mod xieraq.", "Biex issir din il-bidla, hemm b\u017conn li tintu\u017ca l-hekk imsej\u0127a klaw\u017cola \" passarelle \" tat-Trattat, li tag\u0127ti dritt lill-Kunsill li jie\u0127u de\u010bi\u017cjoni unanima sabiex de\u010bi\u017cjonijiet li jittie\u0127du permezz ta' unanimita' fil-Kunsill jew wara konsultazzjoni mal-Parlament, jibdew jittie\u0127du permezz ta' ma\u0121\u0121oranza kwalifikata u b'mod kon\u0121unt mal-Parlament.", "Il-Kumitat qed jipproponi wkoll li din is-sena jsir djalogu bejn membri parlamentari mill-UE, l-Istati Uniti, il-Kanada u l-Awstralja b\u0127ala preparazzjoni g\u0127ar-revi\u017cjoni.", "Rapporteur Sophia IN 'T VELD ALDE NL A6-0252/2006 Rapport dwar dokumenti u rekords ta' l-ismijiet tal-passi\u0121\u0121ieri Pro\u010bedura: Inizjattiva", "-//EP//TEXT IM-PRESS 20060706BRI09653 FULL-TEXT DOC XML V0//MT", "\u0120ustizzja u Intern", "Il-protezzjoni ta' dejta personali", "Il-MPE g\u0127andhom jadottaw rapport im\u0127ejji minn Martine ROURE (PES, FR) dwar il-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali (it-tielet pilastru ta' l-oqsma tal-politika ta' l-UE).", "Huma jridu li t-tip ta' protezzjoni fit-tielet pilastru tkun kemm jista' jkun ta' livell g\u0127oli daqs dik fis-se\u0127\u0127 fi \u0127dan l-ewwel pilastru li jkopri l-politika ekonomika, so\u010bjali u ambjentali.", "Il-qasam tal-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali jiddependi direttament mill-Istati Membri u ma jaqax fl-ambitu tal-li\u0121ijiet komunitarji g\u0127all-\u0127arsien tad-dejta li di\u0121a' je\u017cistu.", "Il-Membri fil-Kumitat g\u0127al-Libertajiet \u010aivili pproponew iktar minn 60 emenda biex jillimitaw l-u\u017cu u l-a\u010b\u010bess g\u0127al dejta personali g\u0127al dawk il-ka\u017cijiet fejn dan ikun tassew ne\u010bessarju u fejn ikun hemm theddid reali g\u0127as-sigurta' pubblika.", "Madankollu, peress li dan ir-rapport jaqa' ta\u0127t il-pro\u010bedura ta' konsultazzjoni, dawn l-emendi ma jorbtux.", "Il-proposta tal-Kummissjoni hija reazzjoni g\u0127al talba tal-Parlament, li g\u0127amel sej\u0127a g\u0127al standards fil-qasam tal-protezzjoni tad-dejta fil-kuntest tal-koperazzjoni \u0121udizzjarja u tal-pulizija minn meta n\u0127oloq dan it-tielet pilastru.", "Il-\u0121urnata tal-lum, din il-kwistjoni hija partikolarment relevanti min\u0127abba l-fatt li l-Qorti Ewropea tal-\u0120ustizzja dde\u010bidiet li tannula l-ftehim e\u017cistenti bejn l-UE u l-Istati Uniti dwar it-trasferiment tar-rekords ta' l-ismijiet tal-passi\u0121\u0121ieri (PNR).", "L-adozzjoni ta' din id-de\u010bi\u017cjoni mill-Kunsill biex ir-regoli dwar il-protezzjoni tad-dejta jibdew japplikaw ukoll g\u0127at-tielet pilastru hija prijorita' g\u0127all-Membri g\u0127aliex din tkun taffettwa ftehim futur ma' l-Istati Uniti.", "Kriterji stretti g\u0127all-\u0121bir u l-a\u010b\u010bess g\u0127ad-dejta", "Skond it-talba tal-Membri, il-\u0121bir tad-dejta u l-a\u010b\u010bess g\u0127al din id-dejta minn gvernijiet nazzjonali jew awtoritajiet kompetenti g\u0127andhom ikunu limitati g\u0127al ka\u017cijiet fejn hemm \"g\u0127an spe\u010bifiku\", ikun \"strettament me\u0127tie\u0121, g\u0127all-g\u0127an tal-prevenzjoni, l-investigazzjoni, is-sejba jew il-prosekuzzjoni ta' reati kriminali serji\", jew g\u0127all-g\u0127an \"tal-prevenzjoni ta' theddid g\u0127as-sigurta' pubblika\".", "Barra minn hekk, l-ippro\u010bessar tad-dejta m'g\u0127andux ikun \"e\u010b\u010bessiv meta paragunat mar-reat inkwistjoni\".", "Din id-dejta personali li tkun disponibbli g\u0127al Stat Membru partikolari, tista' ti\u0121i ppro\u010bessata ulterjorment minn o\u0127rajn i\u017cda biss \"bil-kunsens minn qabel ta' l-awtorita' li tkun bag\u0127tet id-dejta personali jew li qeg\u0127ditha g\u0127ad-dispo\u017cizzjoni\".", "Il-Membri fil-Kumitat iridu wkoll li l-Istati Membri jipprovdu \"salvagwardji spe\u010bifi\u010bi addizzjonali rigward dejta bijometrika u profili DNA\", \u0127alli jkunu jistg\u0127u ji\u017cguraw li \"il-livell ta' e\u017cattezza\u2026 jitqies b'attenzjoni kbira u jista' ji\u0121i kontestat mis-su\u0121\u0121ett tad-dejta\".", "Huma qeg\u0127din jitolbu wkoll li jkun hemm trattament differenti tad-dejta personali skond l-istat tal-persuna kkon\u010bernata: id-dejta personali ta' persuni mhux suspettati m'g\u0127andhiex ti\u0121i ppro\u010bessata \"\u0127lief g\u0127ar-ra\u0121unijiet li g\u0127alihom tkun in\u0121abret, g\u0127al perjodu ta' \u017cmien limitat, u bil-limitazzjonijiet adegwati rigward l-a\u010b\u010bess g\u0127aliha u t-trasferiment tag\u0127ha.\"", "Trasferiment lejn pajji\u017ci terzi", "Il-MPE huma m\u0127assba dwar il-possibilta' li jing\u0127ata a\u010b\u010bess g\u0127al dejta personali lil awtoritajiet minn pajji\u017ci terzi f'isem il-\u0121lieda kontra t-terrori\u017cmu u l-kriminalita' organizzata.", "G\u0127alhekk il-Kumitat adotta emenda li jipprojbixxi dan it-trasferiment ta' dejta lejn awtoritajiet kompetenti barra mill-UE \u0127lief f'ka\u017cijiet fejn dan ikun previst fil-li\u0121i \"li b'mod \u010bar tobbligaha jew tawtorizzaha\" jew fejn l-Istati Membri jistg\u0127u ji\u017cguraw li l-livell ta' protezzjoni li jista' jing\u0127ata mill-pajji\u017c terz huwa xieraq.", "L-unika e\u010b\u010bezzjoni hija fil-ka\u017c ta' \"prevenzjoni ta' periklu serju imminenti li jhedded is-sigurta' pubblika\".", "Il-Membri fil-Kumitat adottaw emenda o\u0127ra li tag\u0127ti d-dritt li\u010b-\u010bittadini li ji\u010b\u0127du l-e\u017cattezza ta' xi informazzjoni personali u li jag\u0127mlu annotazzjoni ta' dan il-fatt.", "Barra minn hekk, g\u0127andhom ji\u0121u imposti sanzjonijiet kriminali fuq l-awtoritajiet f'ka\u017cijiet ta' \"reati li ji\u0121u kommessi intenzjonalment jew li jirri\u017cultaw minn negli\u0121enza gravi\".", "Rapporteur Martine ROURE PSE FR A6-0192/2006 Rapport dwar il-protezzjoni ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali Pro\u010bedura: Konsultazzjoni", "Vot: 6.09.06 (g\u0127ad irid ji\u0121i kkonfermat)", "-//EP//TEXT IM-PRESS 20060706BRI09653 FULL-TEXT DOC XML V0//MT", "Sa\u0127\u0127a pubblika", "B\u017conn ta' strate\u0121ija ambizzju\u017ca favur is-sa\u0127\u0127a mentali", "Il-MPE ser jiddiskutu rapport im\u0127ejji fi \u0127dan il-Kumitat g\u0127all-Ambjent u s-Sa\u0127\u0127a pubblika dwar il-b\u017conn ta' strate\u0121ija Ewropea g\u0127at-titjib tas-sa\u0127\u0127a mentali tal-popolazzjoni.", "Ir-rapport ifakkar li fl-Ewropa persuna minn kull erba' jkollha mill-anqas episodju sinifikanti wie\u0127ed ta' mard mentali.", "Huwa wkoll stmat li fl-Unjoni Ewropea kull sena jkun hemm 18.4 miljun persuna ta' bejn it-18 u 65 sena li jbatu minn dipressjoni qawwija.", "Biex din is-sitwazzjoni tmur g\u0127all-a\u0127jar, ir-rapport im\u0127ejji minn John Bowis (EPP-ED, UK) qieg\u0127ed jissu\u0121\u0121erixxi li fil-futur kull proposta mill-Kummissjoni g\u0127andha \"tinvolvi s\u0127ubija u konsultazzjoni ma' dawk li kellhom esperjenzi jew li qed jg\u0127addu minn esperjenzi dwar problemi ta' sa\u0127\u0127a mentali\", u g\u0127andha tippromwovi netwerks fost il-membri tal-familji ta' pazjenti psikjatri\u010bi.", "Il-Membri qeg\u0127din jag\u0127mlu sej\u0127a sabiex ir-reb\u0127a fuq l-istigma li, b\u0127ala forma ta' diskriminazzjoni twassal g\u0127at-twarrib mis-so\u010bjeta' f'kull qasam, tkun fil-qalba ta' kull strate\u0121ija futura.", "Dan g\u0127andu jsir permezz ta', fost affarijiet o\u0127ra, kampanji annwali dwar kwistjonijiet ta' sa\u0127\u0127a mentali sabiex jintg\u0127elbu l-injoranza u l-in\u0121ustizzja.", "Barra minn hekk, huma ta' l-opinjoni li g\u0127andhom ji\u0121u \u017cgurati drittijiet ba\u017ci\u010bi so\u010bjali u \u010bivili, b\u0127al m'hu d-dritt g\u0127al akkomodazzjoni u g\u0127all-appo\u0121\u0121 ekonomiku g\u0127al dawk li ma jistg\u0127ux ja\u0127dmu u d-dritt li l-persuna ti\u017c\u017cewwe\u0121 u li timmani\u0121\u0121ja l-affarijiet tag\u0127ha stess.", "Ir-rapport qieg\u0127ed jag\u0127mel sej\u0127a sabiex ikun hemm appro\u010b\u010b multi-dixxiplinarju u bl-involviment ta' \u0127afna a\u0121enziji sabiex ting\u0127ata g\u0127ajnuna f'ka\u017cijiet b\u0127al meta tfal jew adolexxenti jkollhom problemi ta' m\u0121iba jew ta' disturbi fil-pratti\u010bi ta' l-ikel, kif ukoll meta l-\u0121enituri stess ikunu jsofru minn sa\u0127\u0127a mentali \u0127a\u017cina jew jin\u017cammu fit-tul f'istituzzjonijiet mentali.", "G\u0127alhekk g\u0127andha ssir aktar ri\u010berka dwar interventi terapewti\u010bi u psikolo\u0121i\u010bi, dwar l-i\u017cvilupp ta' medi\u010bini aktar effettivi b'inqas effetti mhux mixtieqa, kif ukoll dwar il-fatturi li jwasslu g\u0127ad-disturbi mentali u s-suwi\u010bidju.", "Skond il-Membri fil-Kumitat, g\u0127andu jkun hemm ukoll \u017cieda fl-involviment ta' l-ikkon\u010bernati f'kull aspett tar-ri\u010berka fil-mard mentali.", "Il-Kumitat qieg\u0127ed jag\u0127mel appell lil min i\u0127addem biex jintrodu\u010bi politiki ta' \"sa\u0127\u0127a u sikurezza fuq il-post tax-xog\u0127ol\" bil-\u0127sieb li ji\u0121u \u017cgurati \"l-a\u0127jar impjiegi possibbli\" g\u0127as-suq tax-xog\u0127ol u g\u0127all-a\u0127jar inklu\u017cjoni ta' nies b'disturbi mentali.", "Dawn g\u0127andhom ikunu ppublikati u mmonitorjati skond il-le\u0121i\u017clazzjoni e\u017cistenti dwar sa\u0127\u0127a u sikurezza.", "Il-Membri qeg\u0127din ukoll jitolbu li ji\u0121i stabbilit \"Grupp g\u0127all-Koordinazzjoni u l-Monitora\u0121\u0121 tas-Sa\u0127\u0127a Mentali\" sabiex ji\u0121bor informazzjoni dwar il-prassi fil-qasam tas-sa\u0127\u0127a mentali, kif ukoll jevalwa l-adegwatezza (f'dawk li huma numri u ta\u0127ri\u0121) tal-professjonisti u l-infrastruttura fil-kamp tas-sa\u0127\u0127a mentali.", "Il-Kumitat qieg\u0127ed jis\u0127aq li l-Kummissjoni g\u0127andha tappo\u0121\u0121ja r-riformi li g\u0127addejjin fi kwalunkwe Stat Membru li kien jipprattika \"l-abbu\u017c tal-psikjatrija, l-u\u017cu tal-medi\u010bini aktar mill-b\u017conn, prattiki inumani b\u0127as-soddod f'g\u0127amla ta' ga\u0121\u0121a jew l-u\u017cu e\u010b\u010bessiv ta' \u010belel ta' i\u017colament\", partikolarment fl-Istati Membri l-\u0121odda.", "Il-MPE qeg\u0127din jistiednu lill-Kummissjoni sabiex tpo\u0121\u0121i r-riforma tal-psikjatrija fuq l-a\u0121enda tan-negozjati g\u0127as-s\u0127ubija ma' l-UE.", "Rapporteur John BOWIS EPP-ED GB A6-0249/2006 Rapport dwar it-titjib tas-sa\u0127\u0127a mentali tal-popolazzjoni.", "Lejn strate\u0121ija g\u0127all-Unjoni Ewropea dwar is-sa\u0127\u0127a mentali Pro\u010bedura: Inizjattiva Dibattitu: 5.09.06", "-//EP//TEXT IM-PRESS 20060706BRI09653 FULL-TEXT DOC XML V0//MT", "Il-\u0127arsien tal-wirt naturali, arkitettoniku u kulturali f're\u0121juni rurali u g\u017cejjer", "Il-Parlament ser jikkunsidra rapport im\u0127ejji minn Nikolaos Sifunakis (PES, EL) fi \u0127dan il-Kumitat g\u0127all-Kultura u l-Edukazzjoni dwar il-\u0127arsien tal-wirt naturali, arkitettoniku u kulturali f're\u0121juni rurali u fi g\u017cejjer.", "Ir-rapport jenfasizza n-natura spe\u010bifika u l-importanza tal-wirt kulturali naturali u arkitettoniku ta' l-Ewropa, waqt li jimmarka l-isfidi li jistg\u0127u jin\u0127olqu f'dawn i\u017c-\u017coni.", "Ir- rapporteur jispjega li madwar 90% tat-territorju ta' l-Ewropa wara t-tkabbir ta' l-2004 huwa mag\u0127mul minn art g\u0127all-biedja li fiha ri\u017cervi prezzju\u017ci ta' annimali salva\u0121\u0121i u beni kulturali.", "Madankollu, dan il-wirt kulturali prezzju\u017c qieg\u0127ed jiddg\u0127ajjef mill-progress so\u010bjali u teknolo\u0121iku, metodi moderni tal-biedja, l-esplojtazzjoni ekonomika ming\u0127ajr ra\u017can, l-i\u017cvilupp tal-bini u l-indifferenza tal-bnedmin.", "Il-Kumitat qieg\u0127ed jag\u0127mel proposti sabiex jittie\u0127du mi\u017curi spe\u010bifi\u010bi g\u0127all-\u0127arsien u l-i\u017cvilupp tal-wirt naturali u arkitettoniku kulturali ta' l-Ewropa, b'mod partikulari f'\u017coni rurali u g\u017cejjer u f'komunitajiet tradizzjonali \u017cg\u0127ar.", "Dawn il-mi\u017curi jinkludu: st\u0127arri\u0121 sistematiku tal-wirt kulturali f'\u017coni rurali u g\u017cejjer; tfassil ta' qafas le\u0121i\u017clattiv biex il-wirt ji\u0121i kkonservat; iffinanzjar g\u0127ar-restawr ta' monumenti lokali u t-tkomplija ta' metodi tradizzjonali tal-biedja; mi\u017curi komprensivi g\u0127ar-restawr ta' l-arran\u0121amenti arkitettoni\u010bi ori\u0121inali ta' komunitajiet tradizzjonali; ta\u0127ri\u0121 ta' professjonisti involuti fl-u\u017cu u fil-\u0121estjoni ta' l-ispazju, ta' l-arkitettura, tar-restawr ta' bini u attivitajiet relatati ta' kif g\u0127andha ti\u0121i kkonservata l-kwalita' spe\u010bifika tal-wirt waqt li jintla\u0127qu l-\u0127ti\u0121ijiet tal-\u0121urnata tal-lum.", "Ir-rapporteur ikompli jispjega li meta wie\u0127ed iqis l-iffinanzjar mhux adegwat immirat lejn programmi kulturali tal-Komunita', g\u0127andhom jinstabu approprjazzjonijiet addizzjonali minn strumenti Komunitarji o\u0127rajn biex ji\u0121i protett il-wirt kulturali.", "G\u0127alhekk il-wirt kulturali g\u0127andu ji\u0121i integrat b'mod s\u0127i\u0127 fil-politiki u l-istrumenti finanzjarji ta' l-Unjoni Ewropea, inklu\u017ci l-politika agrikola komuni (permezz tal-programm LEADER), il-politika ta' koe\u017cjoni (permezz tal-programmi URBAN II u INTERREG II), kif ukoll il-programm Kultura 2007.", "Ir-rapport jis\u0127aq li g\u0127andu jkun hemm ukoll koperazzjoni mal-Kunsill ta' l-Ewropa waqt li tkun introdotta Sena Ewropea g\u0127all-Wirt Kulturali bl-g\u0127an li titqajjem kuxjenza fost i\u010b-\u010bittadini Ewropej ta' l-importanza tal-promozzjoni tal-wirt kulturali tag\u0127hom.", "Rapporteur Nikolaos SIFUNAKIS PSE GR A6-0260/2006 Report dwar il-\u0127arsien tal-wirt naturali, arkitettoniku u kulturali f're\u0121juni rurali u g\u017cejjer Pro\u010bedura: Inizjattiva Dibattitu: 7.09.06", "-//EP//TEXT IM-PRESS 20060706BRI09653 FULL-TEXT DOC XML V0//MT", "Drittijiet tan-nisa/Opportunitajiet indaqs", "Il-Programm Daphne g\u0127andu jkun indipendenti", "Skond il-Kumitat g\u0127ad-Drittijiet tan-Nisa, il-programm ta' l-UE Daphne, li jfittex li ji\u0121\u0121ieled il-vjolenza kontra t-tfal, i\u017c-\u017cg\u0127a\u017cag\u0127 u n-nisa, kien su\u010b\u010bess.", "Huma ta' l-opinjoni li \u0127idma li ssir fi \u0127dan dan il-programm m'g\u0127andhiex ting\u0127aqad ma' sforzi g\u0127all-prevenzjoni ta' l-abbu\u017c tad-droga, hekk kif kien ori\u0121inarjament propost mill-Kummissjoni.", "Huma jridu wkoll li l-programm jappo\u0121\u0121a 'Sena Ewropea kontra l-vjolenza kontra n-nisa'.", "Il-Kummissjoni kienet ori\u0121inarjament ipproponiet li jkun mniedi programm \u0121did bl-isem 'Il-\u0121lieda kontra l-vjolenza (Daphne) u l-prevenzjoni mid-droga u l-informazzjoni dwarha'.", "I\u017cda f'Mejju li g\u0127adda, il-Kumitat g\u0127ad-Drittijiet tan-Nisa adotta tar-rapport im\u0127ejji minn Lissy Gr\u00f6ner (PES, DE) li jag\u0127mel sej\u0127a sabiex dan il-programm jinqasam fi tnejn separati.", "Skond il-Membri fil-Kumitat hemm differenzi importanti bejn dawn i\u017c-\u017cew\u0121 kwistjonijiet.", "Il-pjanijiet ta' \u0127idma kontra l-vjolenza m'g\u0127andhomx jikkonstitwixxu programm \u0121did i\u017cda t-tielet fa\u017ci tal-programm Daphne - 'Daphne III', bi proposta g\u0127al ba\u0121it ta' \u20ac115.87 miljun fuq il-perjodu bejn 2007-2013.", "Sadanittant, il-Kummissjoni \u0127ar\u0121et proposta \u0121dida biex ikunu mnieda \u017cew\u0121 programmi differenti: il-programm spe\u010bifiku bl-isem \"Il-\u0120lieda kontra l-vjolenza (Daphne)\" u l-programm spe\u010bifiku bl-isem \"Il-Prevenzjoni tad-Droga u l-informazzjoni\".", "Dawn i\u017c-\u017cew\u0121 programmi spe\u010bifi\u010bi huma parti mill-Programm \u0120enerali \"Drittijiet Fundamentali u \u0120ustizzja\".", "Is-sena Ewropea kontra l-vjolenza kontra n-nisa", "Fir-rapport ori\u0121inali li adotta l-Kumitat, saret sej\u0127a biex il-programm Daphne jappo\u0121\u0121a 'Sena Ewropea kontra l-vjolenza kontra n-nisa'.", "Skond il-Membri, dan g\u0127andu jkollu l-effett li titqajjem kuxjenza u li jkun hemm skambju ta' l-a\u0127jar prattika.", "Huma qed jag\u0127mlu sej\u0127a sabiex is-servizz ta' helpdesk g\u0127al NGOs u organizzazzjonijiet o\u0127ra jkompli, waqt li jitwaqqaf think tank li jipprovdi linji gwida lill-Kummissjoni dwar il-kuntest so\u010bjali, kulturali u politiku waqt l-g\u0127a\u017cla tal-pro\u0121etti.", "Objettivi \u010bari u kredibbli", "Skond il-Kumitat, hemm b\u017conn ta' objettivi \u010bari u kredibbli, per e\u017cempju tnaqqis bin-nofs tan-numru ta' nies li jisfaw vittmi ta' vjolenza u ta' traffikar tal-persuni matul l-g\u0127axar snin li \u0121ejjin.", "Il-programm Daphne g\u0127andu jkun miftu\u0127 g\u0127al firxa usa' ta' NGOs, kif ukoll pajji\u017ci barra l-UE, b'mod partikolari dawk ta' l-Ewropa tal-Lvant, ta' l-A\u017cja \u010aentrali, tal-AKP u tal-Mediterran.", "Il-Membri fil-Kumitat qed jag\u0127mlu sej\u0127a sabiex il-Kummissjoni \" jkollha l-g\u0127an li ti\u017cgura l-parte\u010bipazzjoni tal-pajji\u017ci kollha li l-programm hu miftu\u0127 g\u0127alihom \".", "Il-Programm Daphne kien stabbilit fl-1997 u ffinanzja iktar minn 350 pro\u0121ett b\u0127ala g\u0127ajnuna g\u0127al organizzazzjonijiet li ji\u017cviluppaw mi\u017curi u azzjonijiet g\u0127al prevenzjoni jew g\u0127al \u0121lieda kontra kull tip ta' vjolenza kontra t-tfal, i\u017c-\u017cg\u0127a\u017cag\u0127 u n-nisa, kif ukoll g\u0127al protezzjoni tal-vittmi u ta' gruppi f'riskju.", "Ir-rapport li ser ji\u0121i adottat matul is-seduta plenarja li jmiss qieg\u0127ed ji\u0121i adattat biex jirrifletti t-tieni proposta tal-Kummissjoni g\u0127al \u017cew\u0121 programmi separati.", "Rapporteur Lissy GR\u00d6NER PSE DE A6-0193/2006 Rapport dwar il-programm Daphne Pro\u010bedura: Kode\u010bi\u017cjoni (I) Dibattitu: 5.09.06 Il-proposta l-\u0121dida tal-Kummissjoni", "-//EP//TEXT IM-PRESS 20060706BRI09653 FULL-TEXT DOC XML V0//MT", "Ba\u0121it", "Il-Kunsill jippre\u017centa l-abbozz tal-ba\u0121it 2007", "Matul is-seduta plenarja li jmiss, il-Kunsill ser jippre\u017centa l-Abbozz tal-Ba\u0121it g\u0127as-sena 2007.", "Dan huwa l-ewwel ba\u0121it fi \u0127dan il-Qafas Finanzjarju multi-annwali l-\u0121did li se jkopri l-perjodu sa l-2013.", "L-objettiv ta' dan il-ba\u0121it huwa li l-Unjoni jkollha l-possibilta' li twettaq l-g\u0127anijiet strate\u0121i\u010bi tag\u0127ha, ji\u0121ifieri t-tkattir tal-\u0121id, is-sigurta', is-solidarjeta' u l-projezzjoni esterna ta' dawn il-miri 'l barra mill-fruntieri ta' l-UE.", "L-Abbozz tal-Ba\u0121it \u0120enerali g\u0127all-Komunitajiet Ewropej g\u0127as-sena 2007 huwa ta':", "- \u20ac125.75 biljun f'approprjazzjonijiet g\u0127all-impenji.", "- \u20ac114.61 biljun f'approprjazzjonijiet g\u0127all-\u0127lasijiet.", "L-ammont totali ta' approprjazzjonijiet g\u0127all-impenji huwa ekwivalenti g\u0127al 0.989 % tad-D\u0127ul Gross Nazzjonali ta' l-UE27, u g\u0127al \u017cieda ta' 3.7 % fuq il-ba\u0121it ta' l-2006.", "L-ammont ta' approprjazzjonijiet g\u0127all-\u0127lasijiet ikunu huwa ekwivalenti g\u0127al \u017cieda ta' 2.3 % fuq l-2006.", "Il-Kunsill adotta l-abbozz tal-ba\u0121it fl-14 ta' Lulju.", "Ta' min ifakkar li l-abbozz preliminari tal-ba\u0121it ( preliminary draft budget - PDB ) ippre\u017centat mill-Kummissjoni fit-3 ta' Mejju kien ta' \u20ac 126 776.05 miljun f'approprjazzjonijiet g\u0127all-impenji u \u20ac 116 370.06 f'approprjazzjonijiet g\u0127all-\u0127lasijiet.", "Pro\u010bedura: Ba\u0121itarja Dibattitu: 5.09.06 Il-Ba\u0121it Online", "-//EP//TEXT IM-PRESS 20060706BRI09653 FULL-TEXT DOC XML V0//MT", "Kontroll ba\u0121itarju", "L-infiq fuq l-interpretazzjoni", "Il-MPE ser jadottaw rapport li kien im\u0127ejji fi \u0127dan il-Kumitat g\u0127all-Kontroll tal-Ba\u0121it dwar ir-Rapport Spe\u010bjali tal-Qorti Ewropea ta' l-Awdituri dwar l-infiq mag\u0127mul mill-Parlament, il-Kummissjoni u l-Kunsill fuq l-interpretazzjoni matul is-sena 2003.", "Il-Membri fil-Kumitat ifakkru li: \"il-multilingwi\u017cmu hu wie\u0127ed mill-karatteristi\u010bi ewlenin ta' l-Unjoni Ewropea, li jenfasizza d-diversita' kulturali u lingwistika\".", "Permezz ta' dan ir-rapport im\u0127ejji minn Alexander Stubb (EPP-ED, FI), il-Membri qed jenfasizzaw il-fatt li dan il-multilingwi\u017cmu ji\u017cgura it-trattament ugwali ta\u010b-\u010bittadini ta' l-UE, waqt li jiggarantixxi d-dritt li jikkomunikaw ma' l-istituzzjonijiet ta' l-Unjoni.", "B'hekk \u010b-\u010bittadini ikunu jistg\u0127u je\u017cer\u010bitaw id-dritt tag\u0127hom ta' kontroll demokratiku.", "Fl-istess \u0127in, il-MPE qeg\u0127din jis\u0127qu dwar il-fatt li \"l-istituzzjonijiet jibqg\u0127u miftu\u0127a g\u0127a\u010b-\u010bittadini ta' l-Ewropa\".", "Il-Kumitat ifakkar ukoll li l-ispi\u017ca totali tas-servizzi lingwisti\u010bi kollha ta' l-istituzzjonijiet ta' l-UE, (it-traduzzjoni u l-interpretazzjoni f'daqqa), jirrappre\u017centaw biss 1% tal-ba\u0121it totali ta' l-UE.", "Barra minn hekk, huwa sodisfatt bil-kwalita' g\u0127olja ta' interpretazzjoni fl-istituzzjonijiet.", "Madankollu, il-MPE qeg\u0127din juru t\u0127assib dwar il-fatt li fl-2003 madwar 16% (\u20ac 25,900,000) ta' l-ispejje\u017c totali ta' interpretazzjoni kienu spejje\u017c g\u0127al \"servizzi pprovduti i\u017cda mhux u\u017cati u g\u0127al arran\u0121amenti ta' stand-by \".", "Barra dan, qeg\u0127din jistiednu lit-tliet istituzzjonijiet biex itejbu l-koperazzjoni tag\u0127hom sabiex ikunu iktar effi\u010bjenti permezz ta' skambju ta' interpreti.", "Ir-rapporteur jispjega li fl-2003 kienu pprovduti total ta' 150,000 \u0121urnata ta' interpretazzjoni, li minnhom il-Kunsill kellu bejn wie\u0127ed u ie\u0127or 39%, il-Kummissjoni fi Brussell kellha 26%, il-Kummissjoni fil-Lussembrugu 4% u l-Parlament Ewropew 21%.", "Skond il-kalkolu mag\u0127mul mill-Qorti ta' l-Awdituri, l-ispi\u017ca totali ta' interpretazzjoni fl-2003 kienet ta' \u20ac57,000,000 fil-Parlament Ewropew, u ta' \u20ac106,000,000 fil-Kummissjoni Ewropea, fil-Kunsill, fil-Kumitati u f'xi a\u0121enziji.", "L-ispi\u017ca medja g\u0127al kull interpretu g\u0127al \u0121urnata ta' interpretazzjoni kienet ta' \u20ac1,476 fil-Parlament Ewropew u \u20ac1,046 fil-Kummissjoni u l-Kunsill.", "Wa\u0127da mir-ra\u0121uni g\u0127ala l-ispi\u017ca ta' interpretazzjoni fil-Parlament hija og\u0127la hi li matul is-sessjonijiet ta' Strasburgu ma jkunux jistg\u0127u jintu\u017caw wisq interpreti lokali.", "Rapporteur Alexander STUBB EPP-ED FI A6-0261/2006 Rapport Spe\u010bjali tal-Qorti ta' l-Awdituri Nru 5/2005 dwar l-ispi\u017ca ta' l-interpretazzjoni tal-Parlament Ewropew, tal-Kummissjoni u tal-Kunsill Pro\u010bedura: Inizjattiva Vot: 5.09.06", "-//EP//TEXT IM-PRESS 20060706BRI09653 FULL-TEXT DOC XML V0//MT", "Relazzjonijiet esterni", "I\u010b-\u010aina: Il-Kumitat g\u0127all-Affarijiet Barranin jrid progress fil-qasam tad-drittijiet tal-bniedem", "Il-Kumitat g\u0127all-Affarijiet Barranin hu ta' l-opinjoni li l-UE u \u010b-\u010aina g\u0127andhom relazzjoni kummer\u010bjali dejjem iktar po\u017cittiva u qieg\u0127ed jistenna li jkun hemm iktar koperazzjoni mill-qrib.", "Madankollu, rapport adottat mill-Membri fil-Kumitat jikkritika l-qag\u0127da politika kif ukoll is-sitwazzjoni tad-drittijiet tal-bniedem fil-pajji\u017c fi kwistjonijiet relatati mat-Tibet u t-Tajwan, il-piena tal-mewt u l-benesseri ta' l-annimali.", "Ir-rapport im\u0127ejji minn Bastiaan Belder (IND/DEM, NL) dwar ir-relazzjonijiet bejn l-UE u \u010b-\u010aina jag\u0127raf il-fatt li l-importanza tar-relazzjonijiet ekonomi\u010bi bejn i\u017c-\u017cew\u0121 partijiet qieg\u0127da ti\u017cdied, i\u017cda jitkellem ukoll dwar \u010bertu punti ta' t\u0127assib.", "Permezz ta' dan ir-rapport, il-Membri fil-Kumitat qed jikkundannaw l-infurzar mhux organizzat ta' regolamenti kontra d- dumping , kif ukoll il-valur baxx tal-munita \u010aini\u017ca li \u0121ie ffissat b'mod artifi\u010bjali.", "Huma qeg\u0127din jag\u0127mlu sej\u0127a sabiex il-gvern \u010aini\u017c itejjeb il-\u0127arsien tad-drittijiet tal-proprjeta' intellettwali b'mod konsiderevoli.", "Is-sistema politika, it-Tibet, it-Tajwan u d-drittijiet tal-bniedem", "Dwar il-qasam politiku, il-Kumitat irid li jkun hemm iktar plurali\u017cmu, modernizzazzjoni istituzzjonali, kif ukoll korp ta' im\u0127allfin tassew independenti.", "Skond il-Membri, ir-rieda u l-approvazzjoni tat-23 miljun \u010bittadin tat-Tajwan g\u0127andhom ji\u0121u tassew rispettati u g\u0127andhom ikunu kkunsidrati matul in-negozjati ma\u010b-\u010aina dwar l-istat tat-Tajwan.", "Barra minn hekk, kemm il-\u0120appun kif ukoll i\u010b-\u010aina g\u0127andhom jieqfu milli jie\u0127du kwalunkwe azzjoni li tista' tkun ta' offi\u017ca g\u0127all-memorja storika jew tas-sentimenti sensibbli ta' xulxin.", "Il-Kumitat qed jirrikkmanda li l-embargo ta' l-armi ta' l-UE kontra \u010b-\u010aina jibqa' sakemm isir iktar progress fil-qasam tad-drittijiet tal-bniedem.", "Ir-rapport qieg\u0127ed ukoll i\u0127e\u0121\u0121e\u0121 li\u010b-\u010aina biex tabolixxi l-piena tal-mewt u juri t\u0127assib dwar il-fatt li re\u010bentement \u0121ew rappurtati abbu\u017ci serji u kontinwi tad-drittijiet tal-bniedem fi\u017c-\u017coni Tibetani ta\u010b-\u010aina.", "G\u0127alhekk qed issir sej\u0127a sabiex issir li\u0121i \u010aini\u017ca li tiggarantixxi liberta' reli\u0121ju\u017ca \u0121enwina, waqt li l-gvern g\u0127andu jwaqqaf il-persekuzzjoni u l-pri\u0121unerija ta' gruppi Kristjani u ta' dawk li jipprattikaw il-Falun Gong.", "Il-Kumitat huwa wkoll im\u0127asseb dwar il-fatt li l-prattiki ta' tortura g\u0127adhom mifruxa madwar i\u010b-\u010aina u jikkundanna l-e\u017cistenza tal-kampijiet penali Laogai kif ukoll il-mod kif il-pri\u0121unieri ji\u0121u trattati.", "Barra minn hekk, i\u010b-\u010aina g\u0127andha wkoll t\u0127ares il-benesseri ta' l-annimali u l-prevenzjoni tal-krudelta', spe\u010bjalment fl-industrija tal-fer.", "Opinjonijiet differenti", "Il-Membri So\u010bjalisti tal-Kumitat ivvutaw kontra dan ir-rapport g\u0127aliex kienu tal-fehma li dan jiffoka wisq fuq is-sitwazzjoni tad-drittijiet tal-bniedem fi\u010b-\u010aina u ma jindirizzax bi\u017c\u017cejjed aspetti o\u0127rajn tar-relazzjoni bejn l-UE u l-pajji\u017c.", "G\u0127alhekk huwa mistenni li ji\u0121u proposti emendi \u0121odda g\u0127all-vot matul is-seduta plenarja.", "Rapporteur Bastiaan BELDER IND/DEM NL A6-0257/2006 Rapport dwar ir-relazzjonijiet bejn l-UE u \u010b-\u010aina Pro\u010bedura: Inizjattiva Dibattitu: 6.09.06", "-//EP//TEXT IM-PRESS 20060706BRI09653 FULL-TEXT DOC XML V0//MT", "Relazzjonijiet esterni", "Ftehim ta' Stabbilizzazzjoni u Asso\u010bjazzjoni ma' l-Albanija", "Wara li ssir dikjarazzjoni mill-Kunsill dwar l-Albanija, il-MPE ser jiddiskutu rapport im\u0127ejji minn Toomas Hendrik Ilves (PES, EE) li jirrikmanda lill-Parlament biex jag\u0127ti l-kunsens tieg\u0127u ghall-konklu\u017coni tal-ftehim ta' Stabbilizzazzjoni u Asso\u010bjazzjoni bejn il-Komunitajiet Ewropej u l-Istati Membri tag\u0127hom, min-na\u0127a wa\u0127da, u r-Repubblika ta' l-Albanija, min-na\u0127a l-o\u0127ra.", "In-negozjati dwar dan il-ftehim kienu bdew fl-2003 sabiex jin\u017camm l-impetu ta' riforma politika u ekonomika fl-Albanija.", "Il-ftehim jiffoka fuq kwistjonijiet li jinkludu:", "- id-djalogu politiku ma' l-Albanija;", "- koperazzjoni re\u0121jonali iktar b'sa\u0127\u0127itha, inklu\u017c il-possibilta' li ji\u0121u stabbiliti \u017coni ta' kummer\u010b \u0127ieles bejn il-pajji\u017c fir-re\u0121jun, kif ukoll bejn l-Albanija u l-Komunita' fi \u017cmien g\u0127axar snin mid-d\u0127ul fis-se\u0127\u0127 tal-ftehim;", "- il-mobilita' libera tal-\u0127addiema, il-liberta' ta' stabbiliment, tal-provi\u017cjon tas-servizzi, u tal-moviment tal-kapital;", "- l-impenn ta' l-Albanija li tqarreb il-le\u0121i\u017clazzjoni tag\u0127ha lejn dik tal-Komunita' Ewropea, spe\u010bjalment fir-rigward tas-suq intern;", "- il-koperazzjoni ma' l-Albanija f'oqsma differenti, inklu\u017c il-\u0121ustizzja, il-liberta' u s-sigurta'.", "Fost il-klaw\u017coli \u0121enerali tal-ftehim hemm ukoll il-klaw\u017cola tradizzjonali dwar ir-rispett tal-prin\u010bipji demokrati\u010bi u d-drittijiet tal-bniedem, kif ukoll klaw\u017cola \u0121dida dwar il-pa\u010bi u l-istabilita' internazzjonali u re\u0121jonali, li tirrikjedi l-i\u017cvilupp ta' relazzjonijiet tajbin bejn l-Albanija u l-\u0121irien tal-Balkani tag\u0127ha.", "Rapporteur Toomas Hendrik ILVES PSE EE A6-0246/2006 Rapport dwar Ftehim ta' Stabbilita' u ta' Asso\u010bjazzjoni ma' l-Albanija Pro\u010bedura: Opinjoni konformi", "-//EP//TEXT IM-PRESS 20060706BRI09653 FULL-TEXT DOC XML V0//MT", "Istituzzjonijiet", "\u017bjara uffi\u010bjali tal-President tal-Finlandja Tarja Halonen", "Il-President tar-Repubblika Finlandi\u017ca Tarja Halonen ser tag\u0127mel \u017cjara uffi\u010bjali lill-Parlament Ewropew fi Strasburgu.", "G\u0127andha wkoll tindirizza lill-MPE f'seduta solenni nhar it-Tlieta 5 ta' Settembru f'nofsinhar.", "Tarja Halonen ilha fil-kariga ta' President tal-Finlandja mill-1 ta' Marzu 2003.", "B\u0127alissa il-Finlandja g\u0127andha wkoll il-Presidenza ta' l-Unjoni Ewropea sa l-a\u0127\u0127ar ta' din is-sena.", "Pro\u010bedura: Seduta solenni Dibattitu: 5.09.06 Il-President tar-Repubblika Finlandi\u017ca", "-//EP//TEXT IM-PRESS 20060706BRI09653 FULL-TEXT DOC XML V0//MT", "Appro\u010b\u010b Komunitarju dwar l-ittikkettar ekolo\u0121iku tal-prodotti tas-sajd", "Skond il-Kumitat g\u0127as-Sajd, it-tqeg\u0127id fis-suq ta' prodotti tas-sajd sostanzjati minn \u010bertifikazzjoni li l-qbid, it-trobbija, il-\u0121bir jew l-ippro\u010bessar tag\u0127hom sar skond kriterji ta' sostenibbilta' ambjentali jista' \"jikkontribwixxi b'mod sinifikattiv biex kemm il-produtturi kif ukoll il-konsumaturi jappo\u0121\u0121jaw aktar l-objettivi tas-sajd sostenibbli\".", "G\u0127alhekk, laqa' l-proposta tal-Kummissjoni li biha nediet dibattitu dwar appro\u010b\u010b komunitarju rigward l-ittikkettar ekolo\u0121iku tal-prodotti tas-sajd.", "Madankollu, permezz tar-rapport im\u0127ejji minn Carmen Fraga Est\u00e9vez (EPP-ED, ES), il-Membri fil-Kumitat qeg\u0127din juru dispja\u010bir bid-dewmin minn na\u0127a tal-Kummissjoni, biex to\u0127ro\u0121 din il-proposta.", "Skond huma, dan wassal g\u0127all- proliferazzjoni ta' l-ittikettar ekolo\u0121iku privat ming\u0127ajr ebda forma ta' kontroll pubbliku, u din il-\u0127a\u0121a to\u0127loq \"problemi ta' kredibbilta' u konfu\u017cjoni g\u0127all-konsumaturi u l-produtturi\".", "Huma wkoll ta' l-opinjoni li l-varjeta' ta' skemi ta' l-ittikkettar e\u017cistenti j\u017cid il-kumplessita' tal-problema.", "G\u0127alhekk iridu li l-proposti futuri jkunu mfassla b'mod li ma jag\u0127tix vanta\u0121\u0121 kummer\u010bjali lil dawk li di\u0121a' qed joperaw fis-suq.", "G\u0127alkhemm l-g\u0127an ta' din il-proposta huwa sempli\u010biment li jinfeta\u0127 dibattitu, il-Kumitat mhuwiex kuntent bil-fatt li l-Kummissjoni \"ftit li xejn qed tikkontribwixxi g\u0127ad-dibattitu li hi stess qed tipproponi li tniedi, li issa jidher li t\u0127alla miftu\u0127 i\u017c\u017cejjed u b'nuqqas ta' riflessjoni\".", "G\u0127alhekk qed i\u0127e\u0121\u0121e\u0121 lill-Kummissjoni biex fi \u017cmien sitt xhur tfassal Komunikazzjoni \"skond il-konklu\u017cjonijiet ta' dibattitu wiesa', dwar ir-rekwi\u017citi minimi u linji gwida li mag\u0127hom trid tkun konformi sistema komunitarja ta' ttikettar ekolo\u0121iku g\u0127all-prodotti tas-sajd\".", "Il-Membri huma wkoll tal-fehma li t-tikketta \"se tkun effika\u010bi bis-s\u0127i\u0127 biss jekk tkun unika u tinftiehem fa\u010bilment mill-konsumaturi, u tippermettilhom li jorjentaw l-g\u0127a\u017cla tag\u0127hom lejn prodotti li jippreservaw is-sostenibbilt\u00e0 tar-ri\u017corsi tas-sajd\".", "Huma wkoll \u010berti li l-u\u017cu ta' tikketti ekolo\u0121i\u010bi huwa \"strument effettiv \u0127afna fil-\u0121lieda kontra s-sajd illegali, mhux dikjarat u mhux regolamentat, min\u0127abba li dawn jirrikjedu dokumentazzjoni \u010bara \u0127afna li fiha jrid jintwera minn fejn hu \u0121ej il-\u0127ut.\"", "Il-MPE qed jinsistu wkoll li din is-sistema g\u0127andha tkun \"volontarja u tiggarantixxi \u0127arsien akbar ta' l-ambjent ming\u0127ajr ma tag\u0127ti lok g\u0127all-interpretazzjoni li prodott mhux ittikettat ekolo\u0121ikament huwa ta' inqas kwalita'\".", "Barra dan, is-sistema m'g\u0127andhiex tkun diskriminatorja u m'g\u0127andhiex to\u0127loqx ostakli g\u0127all-kummer\u010b, b'mod partikulari fir-rigward ta' pajji\u017ci li qed ji\u017cviluppaw.", "Rapporteur Carmen FRAGA EST\u00c9VEZ EPP-ED ES A6-0219/2006 Rapport dwar \u010bertifikazzjoni u tikkettjar tal-\u0127ut u protti tal-\u0127ut Pro\u010bedura: Konsultazzjoni Dibattitu: 5.09.06", "-//EP//TEXT IM-PRESS 20060706BRI09653 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16605799__IM-PRESS__20060706-BRI-09653__MT.txt"}
{"text": ["Ftu\u0127 tas-seduta plenarja u punti ewlenin, 4-7 ta' Settembru 2006", "Istituzzjonijiet", "Il-President tal-Parlament Ewropew feta\u0127 is-seduta plenarja b'riferiment g\u0127al diversi avvenimenti li \u0121raw dan is-sajf - il-gwerra fil-Libanu, il-wasla ta' klandestini fl-Unjoni, l-attakk terroristiku fit-Turkija u l-attentat fuq il-linji ta' l-ajru.", "Fost il-punti ewlenin matul din is-seduta plenarja hemm is-sitwazzjoni fil-Lvant Nofsani, i\u017c-\u017camma tad-dejta tal-passi\u0121\u0121ieri ta' l-ajru, il-Mudell So\u010bjali Ewropew, u taxxi fuq ir-re\u0121istrazzjoni tal-karozzi ibba\u017cati fuq it-tni\u0121\u0121is i\u0121\u0121enerat.", "Il-gwerra fil-Libanu", "Il-President Josep Borrell \u0127abbar li matul dan is-sajf, il-Parlament Ewropew kellu jirrea\u0121ixxi g\u0127all-avvenimenti tra\u0121i\u010bi li se\u0127\u0127ew fil-Libanu.", "G\u0127alhekk saret laqg\u0127a straordinarja tal-Konferenza tal-Presidenti tal-gruppi politi\u010bi fl-20 ta' Lujlu, fejn \u0121iet approvata dikjarazzjoni \u010bara b'talba g\u0127all-waqfien ta' l-isparar fir-re\u0121jun.", "Huwa qal li permezz ta' din id-dikjarazzjoni, il-Konferenza tal-Presidenti talbet ukoll li ti\u0121i mibg\u0127uta forza internazzjonali ta\u0127t l-awspi\u010bi tal-\u0120nus Mag\u0127quda.", "Barra minn hekk, \u0121ie mitlub li l-istituzzjonijiet ta' l-UE u l-Istati Membri ja\u0121ixxu u jitkellmu b'vu\u010bi wa\u0127da, i\u017cda, skond kif qal il-President, sfortunatament dan ma \u0121arax.", "Qal ukoll li fl-1 ta' Awissu, wara li kompliet ti\u017cdied il-vjolenza fuq il-paj\u017cana, il-Konferenza tal-Presidenti g\u0127amlet laqg\u0127a straordinarja miftu\u0127a g\u0127all-MPE kollha.", "Saret kundanna ta' dawn l-attaki mhux \u0121ustifikati u l-Kunsill \u0121ie mitlub g\u0127al darb'o\u0127ra biex jag\u0127mel sej\u0127a g\u0127all-waqfien ta' l-isparar immedjatament.", "Il-President qal ukoll li fis-7 ta' Awissu, kienet ippubblikata dikjarazzjoni tal-Bureau ta' l-Assemblea Parlamentari Ewro-Mediterranja (EMPA).", "Huwa \u0127abbar li din kienet l-ewwel darba li politikanti Ewropej u G\u0127arab tkellmu b'vu\u010bi wa\u0127da permezz ta' dikjarazzjoni dwar din il-kri\u017ci.", "Fl-24 ta' Awissu, l-EMPA approvat unanimament dikjarazzjoni li titlob li jkun hemm parte\u010bipazzjoni Ewropea fil-forza g\u0127a\u017c-\u017camma tal-pa\u010bi u dde\u010bidiet li tibg\u0127at delegazzjoni fil-Libanu, l-I\u017crael u t-Territorji Palestinjani.", "Huwa \u0127abbar ukoll li fil-25 ta' Awissu, il-gvernijiet Ewropej idde\u010biedew li jibg\u0127atu kontin\u0121ent sinifikanti.", "Huwa fakkar li din ser tkun l-ikbar missjoni militari li l-Unjoni Ewropea qatt kellha.", "\"Barra mir-rwol tag\u0127na favur i\u017c-\u017camma tal-pa\u010bi f'\u017cona li hija ta' interess kbir g\u0127alina, din hija wkoll opportunita' biex nappo\u0121\u0121jaw diplomazija Ewropea effika\u010bi madwar ir-re\u0121jun u biex ting\u0127ata \u0127ajja \u0121dida il-pro\u010bess tal-pa\u010bi bejn l-I\u017crael u l-Palestina.\"", "Nhar l-Erbg\u0127a wara nofsinhar, il-MPE ser jiddibattu s-sitwazzjoni fil-Lvant Nofsani wara dikjarazzjonijiet mill-Kunsill u l-Kummissjoni.", "L-immigrazzjoni rregolari fl-Unjoni Ewropea", "Il-President tkellem ukoll dwar il-wasla ta' klandestini mill-Afrika fil-kosti tal-g\u017cejjer Kanarji u f'Lampedu\u017ca.", "Huwa fakkar li mill-bidu tas-sena 'l hawn, waslu 10,000 klandestini f'Lampedusa u kwa\u017ci 20,000 fil-G\u017cejjer Kanarji - erba' darbiet i\u017cjed mis- sena l-o\u0127ra.", "Fakkar li din il-\u0127a\u0121a twassal ukoll g\u0127al mijiet ta' mwiet, waqt li \u0127afna drabi, dawn il-persuni ma jkunux iridu jaslu f'dawn il-pajji\u017ci i\u017cda direttament fil-kontinent ta' l-Unjoni Ewropea.", "\"Dawn l-avvenimenti qeg\u0127din jaffettwaw l-Unjoni kollha kemm hi, u g\u0127andhom implikazzjonijiet g\u0127all-politika dwar l-immigrazzjoni u l-i\u017cvilupp.\"", "Qal ukoll: \"M'a\u0127niex qeg\u0127din niffa\u010b\u010bjaw emer\u0121enza, xi \u0127a\u0121a li ti\u0121ri darba fill, qeg\u0127din niffa\u010b\u010bjaw problema permanenti u strutturali li ser tibqa' tikber kull sajf, sena wara l-o\u0127ra.\"", "G\u0127alhekk qal li l-Ewropa g\u0127andu jkollha politika biex timmani\u0121\u0121ja l-immigrazzjoni, li ma tkunx ibba\u017cata biss fuq mi\u017curi e\u010b\u010bezzjonali, u g\u0127andha wkoll tikkommetti ru\u0127ha g\u0127all-i\u017cvilupp fl-Afrika.", "Attakki terroristi\u010bi", "Il-President tkellem ukoll dwar l-attentat li kien ippjanat dan is-sajf kontra l-linji ta' l-ajru li ja\u0127dmu bejn ir-Renju Unitu u l-Istati Uniti.", "\"Dan ifakkarna li t-theddida tat-terrori\u017cmu g\u0127adha pre\u017centi,\" g\u0127alhekk g\u0127andhom jittie\u0127du mi\u017curi li jirrispettaw il-libertajiet ta\u010b-\u010bittadini.", "Huwa fakkar li nhar il-\u0126amis, ser isir dibattitu dwar i\u017c-\u017camma tad-dejta personali tal-passi\u0121\u0121ieri ta' l-ajru u \u0127abbar li l-Irlanda g\u0127amlet rikors kontra d-direttiva dwar i\u017c-\u017camma tad-dejta.", "Huwa qal li jimmina\u010bja l-bilan\u010b delikat tal-ftehim li kien intla\u0127aq bejn il-Kunsill u l-Parlament.", "Fakkar ukoll l-attakk terroristiku li sar fit-Turkija.", "Minuta silenzju", "Il-President \u0127abbar ukoll il-mewt tal-MPE Istv\u00e1n P\u00e1lfi fil-15 ta' Lulju, membru fi \u0127dan il-Kumitat g\u0127all-I\u017cvilupp Regjonali u d-Delegazzjoni g\u0127all-Kumitat ta' Kooperazzjoni Parlamentari bejn l-UE u r-Russja, u talab minuta silenzju.", "Il-Punti Ewlenin", "Wara l-ftu\u0127 tas-seduta plenarja, il-MPE ser jiddiskutu \u017cew\u0121 rapporti m\u0127ejjin fi \u0127dan il-Kumitat g\u0127at-Trasport.", "Ir-rapport im\u0127ejji minn Karin Riis-J\u00f8rgensen (ALDE, DK) japprova l-abbozz tal-Kummissjoni sabiex fi \u017cmien g\u0127axar snin, it-taxxi fuq ir-re\u0121istrazzjoni tal-karozzi fl-UE jinbidlu b'taxxi annwali g\u0127at-toroq ibba\u017cati fuq l-ammont ta' tni\u0121\u0121is i\u0121\u0121enerat minn kull karozza.", "Ir-rapport im\u0127ejji minn Luis De Grandes Pascual (EPP-ED, ES) jilqa' l-proposta tal-Kummissjoni g\u0127al pakkett finanzjarju ta' \u20ac154 miljun sabiex l-A\u0121enzija Ewropea g\u0127as-Sikurezza Marittima (EMSA) tkun tista' tie\u0127u azzjoni kontra t-tni\u0121\u0121is ikkaw\u017cat mill-bastimenti.", "Wara, il-Kummissjoni ser tag\u0127mel dikjarazzjoni dwar in-nirien fil-foresti u l-g\u0127arg\u0127ar.", "Fost ir-rapporti li ser ji\u0121u trattati nhar it-Tlieta filg\u0127odu hemm dak im\u0127ejji minn Lissy Gr\u00f6ner (PES, DE) dwar il-programm ta' l-UE 'Daphne', li jfittex li ji\u0121\u0121ieled il-vjolenza kontra t-tfal, i\u017c-\u017cg\u0127a\u017cag\u0127 u n-nisa.", "Ir-rapport im\u0127ejji minn John Bowis (EPP-ED, UK) fi \u0127dan il-Kumitat g\u0127all-Ambjent u s-Sa\u0127\u0127a pubblika huwa dwar il-b\u017conn ta' strate\u0121ija Ewropea g\u0127at-titjib tas-sa\u0127\u0127a mentali tal-popolazzjoni.", "Ir-rapport im\u0127ejji minn Alexander Stubb (EPP-ED, FI) dwar l-infiq mag\u0127mul mill-Parlament, il-Kummissjoni u l-Kunsill fuq l-interpretazzjoni matul is-sena 2003 ser ji\u0121i vvutat ming\u0127ajr dibattitu.", "F'nofsinhar, ser issir seduta solenni flimkien mal-President tar-Repubblika Finlandi\u017ca, is-Sin.", "Wara nofsinhar, il-Kunsill ser jippre\u017centa l-Abbozz tal-Ba\u0121it g\u0127as-sena 2007.", "Dan huwa l-ewwel ba\u0121it fi \u0127dan il-Qafas Finanzjarju multi-annwali l-\u0121did li se jkopri l-perjodu sa l-2013.", "Wara ser isir dibattitu dwar ir-rapport im\u0127ejji minn Jos\u00e9 Silva Peneda (EPP-ED, PT) u Prionsas De Rossa (PES, IR) dwar il-mudell so\u010bjali Ewropew tal-\u0121ejjieni.", "Ir-rapport ifakkar li l-mudell so\u010bjali Ewropew jirrifletti sett komuni ta' valuri, implementat b'mod differenti mill-Istati Membri.", "I\u017cda l-Kumitat qed jis\u0127aq li g\u0127andha ssir riforma ta' dan il-kun\u010bett u qed jissu\u0121\u0121erixxi x'g\u0127andu jsir biex dan il-mudell jibqa' je\u017cisti.", "Nhar l-Erbg\u0127a, wara dibattitu dwar l-Albanija u dwar il-\u0121ejjieni tal-Kosovo, il-MPE g\u0127andhom jadottaw ir-rapport im\u0127ejji minn Martine Roure (PES, FR) dwar il-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali.", "Id-dibattitu dwar dan ir-rapport kien sar matul is-seduta ta' \u0120unju li g\u0127adda.", "Wara nofsinhar, il-Kunsill u l-Kummissjoni ser jag\u0127mlu dikjarazzjoni dwar is-sitwazzjoni fil-Lvant Nofsani.", "Filg\u0127axija ser ji\u0121i diskuss, fost o\u0127rajn, ir-rapport im\u0127ejji minn Bastiaan Belder (IND/DEM, NL) dwar ir-relazzjonijiet bejn l-UE u \u010b-\u010aina.", "Il-\u0126amis filg\u0127odu ser ji\u0121i diskuss rapport im\u0127ejji minn Sophia In 't Veld (ALDE, NL) dwar in-negozjati g\u0127al ftehima ma' l-Istati Uniti ta' l-Amerika dwar l-u\u017cu tad-dejta fir-rekords ta' l-ismijiet tal-passi\u0121\u0121ieri g\u0127all-prevenzjoni tat-terrori\u017cmu u r-reati transnazzjonali.", "Dan wara li ssir dikjarazzjoni mill-Kummissjoni dwar id-dejta personali tal-passi\u0121\u0121ieri.", "Wara ser ji\u0121i wkoll diskuss rapport im\u0127ejji minn Nikolaos Sifunakis (PES, EL) fi \u0127dan il-Kumitat g\u0127all-Kultura u l-Edukazzjoni dwar il-\u0127arsien tal-wirt naturali, arkitettoniku u kulturali f're\u0121juni rurali u fi g\u017cejjer.", "Ir-rapport jenfasizza n-natura spe\u010bifika u l-importanza tal-wirt kulturali naturali u arkitettoniku ta' l-Ewropa, waqt li jimmarka l-isfidi li jistg\u0127u jin\u0127olqu f'dawn i\u017c-\u017coni.", "Ir-rapport im\u0127ejji minn Camiel Eurlings (PPE, NL) dwar il-progress tat-Turkija lejn l-ade\u017cjoni ma' l-Unjoni Ewropea mhuwiex ser ji\u0121i diskuss matul is-seduta plenarja g\u0127aliex g\u0127adu ma kienx adottat mill-Membri fi \u0127dan il-Kumitat g\u0127all-Affarijiet Barranin.", "Dan il-vot fi \u0127dan il-Kumitat ser jittie\u0127ed nhar it-Tnejn 4 ta' Settembru.", "Barra minn hekk, il-Prim Ministru tal-Bulgarija, Sergei Stanishev, g\u0127andu jiltaqa' mal-Konferenza tal-Presidenti f'laqg\u0127a straordinarja nhar it-Tlieta wara nofsinhar.", "/omk/sipade3?PROG=AGENDA&REF=2006-09&QUERY=ALL-SIT&NAV=S&L=MT&LEVEL=0&SAME_LEVEL=1"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16606371__IM-PRESS__20060901-IPR-10224__MT.txt"}
{"text": ["Taxxi relatati mal-karozzi: mhux g\u0127ar-re\u0121istrazzjoni i\u017cda skond kemm ini\u0121\u0121su", "Il-PE appo\u0121\u0121a l-proposti sabiex it-taxxi fuq ir-re\u0121istrazzjoni tal-karozzi jinbidlu b'taxxi annwali g\u0127at-toroq li jiddependu fuq it-tni\u0121\u0121is ikkaw\u017cat minn kull karozza.", "Id-Deputat So\u010bjalista Joseph Muscat qal li din il-bidla \"tne\u0127\u0127i x-xkiel g\u0127al suq miftu\u0127, tra\u0127\u0127as il-prezz kapitali tal-karozzi filwaqt li tinkora\u0121\u0121ixxi konsum li jag\u0127mel inqas \u0127sara lill-ambjent.\"", "I\u017cda g\u0127andu jsir \"appell lill-gvernijiet biex \u2026 ma jimponux taxxa doppja fil-ka\u017c ta' \u010bittadini li jirritornaw lura lejn pajji\u017chom.\"", "It-taxxa li g\u0127andha tit\u0127allas meta karozza titpo\u0121\u0121a fit-triq tista' tvarja minn 0% g\u0127al 180%, skond il-pajji\u017c.", "F'Malta, it-taxxa ta' re\u0121istrazzjoni tvarja minn 50.5% g\u0127al 75% tal-valur tal-karozza, waqt li t-taxxa g\u0127a\u010b-\u010birkolazzjoni tit\u0127allas kull sena.", "Jista' wkoll ji\u0121ri li dak li jkun imur lura f'pajji\u017cu wara li jkun xtara karozza minn Stat Membru ie\u0127or u jinduna li jkollu j\u0127allas taxxa o\u0127ra sabiex ikun jista' ju\u017ca din il-karozza f'pajji\u017cu.", "G\u0127alhekk, il-Kummissjoni pproponiet li fl-g\u0127axar snin li \u0121ejjin, it-taxxi fuq ir-re\u0121istrazzjoni tal-karozzi jinbidlu b'taxxa annwali ta' \u010birkolazzjoni, li tkun tikkorrispondi ma' l-emissjonijiet ta' CO2 tal-karozza kkon\u010bernata.", "G\u0127alhekk, inqas ma karozza tkun tag\u0127mel \u0127sara lill-ambjent, inqas taxxa jkollu j\u0127allas il-proprjetarju tal-karozza.", "Ir-rapport adottat, li kien im\u0127ejji minn Karin Riis-J\u00f8rgensen (ALDE, DK), adottat b'385 vot favur, 139 kontra u 109 astensjoni, jappo\u0121\u0121a l-appro\u010b\u010b \u0121enerali tal-proposta tal-Kummissjoni.", "Madankollu l-Membri jridu li l-aspett ambjentali jkun iktar vast.", "G\u0127alhekk il-livell ta' taxxa g\u0127andu jkun jikkorrispondi ma' tipi o\u0127ra ta' tni\u0121\u0121is u mhux biss l-emmissjoni ta' CO2, kif ukoll mal-konsum tal-karburant tal-karozzi.", "Sabiex jakkomodaw lill-Istati Membri li m'humiex \u0127erqana li jnaqqsu d-d\u0127ul tag\u0127hom, il-MPE qablu fuq il-prin\u010bipju tan-newtralita' tal-ba\u0121it: is-sostituzzjoni tat-taxxa ta' re\u0121istrazzjoni bit-taxxa tat-triq annwali m'g\u0127andhiex tnaqqas l-ammonti dovuti lill-ba\u0121its nazzjonali.", "Il-Membri adottaw ukoll emenda li tg\u0127id li \"fl-interess li ji\u0121u ppreservati vetturi antiki klassi\u010bi u qodma, m'hemm xejn f'din id-Direttiva li g\u0127andu jne\u0127\u0127i d-dritt ta' l-Istati Membri milli je\u017centaw vetturi b'e\u017cistenza ta' mill-inqas 20 sena mit-taxxi ta\u010b-\u010birkolazzjoni.\"", "Peress li din il-pro\u010bedura tirrikjedi biss konsultazzjoni mal-Parlament, huwa l-Kunsill li g\u0127andu l-a\u0127\u0127ar kelma fuq it-test finali, li g\u0127andu jkun adottat b'vot unanimu minn dan ta' l-a\u0127\u0127ar.", "Matul id-dibattitu li sar qabel il-vot, Joseph MUSCAT (PES, MT) qal:", "\" Ejja naffa\u010b\u010bjaw ir-realt\u00e0.", "G\u0127andna anomalija u l-proposta tal-Kummissjoni li hija mtejba \u0127afna bir-rapport u x-xog\u0127ol kbir tas-Sinjura Riis-J\u00f8rgensen hija pass fid-direzzjoni biex insolvu din il-problema.", "M'g\u0127andniex suq intern fil-qasam tal-karozzi.", "Dik hija l-problema.", "G\u0127adu diffi\u010bli \u0127afna biex \u010bittadin Ewropew minn pajji\u017c wie\u0127ed imur jixtri karozza minn pajji\u017c Ewropew ie\u0127or u jo\u0127odha lura mieg\u0127u jew mag\u0127ha.", "F'\u0127afna ka\u017cijiet dan i\u010b-\u010bittadin jaffa\u010b\u010bja \u0127lasijiet projbittivi u mhux proporzjonali u pro\u010beduri burokrati\u010bi mill-aktar antikwati fil-forma ta' l-hekk imsej\u0127a taxxa tar-re\u0121istrazzjoni.", "Il-proposta tal-Kummissjoni Ewropea biex it-taxxa tar-re\u0121istrazzjoni fuq il-karozzi titne\u0127\u0127a u ti\u0121i mibdula ma' sistema ta' \u0127las ambjentali hija fid-direzzjoni t-tajba.", "Dan g\u0127aliex tne\u0127\u0127i x-xkiel g\u0127al suq miftu\u0127, tra\u0127\u0127as il-prezz kapitali tal-karozzi filwaqt li tinkora\u0121\u0121ixxi konsum li jag\u0127mel inqas \u0127sara lill-ambjent.", "Xorta dil-proposta g\u0127andha fejn tittejjeb aktar.", "Fost l-o\u0127rajn irridu naraw li min ikun di\u0121\u00e0 \u0127allas it-taxxa tar-re\u0121istrazzjoni li jie\u0127u rifu\u017cjoni adegwata filwaqt li rridu naraw li dawk l-aktar dg\u0127ajfa fis-so\u010bjet\u00e0 u li ma jifil\u0127ux jixtru \u010bertu tip ta' karozzi, li a\u0127na qed ninkora\u0121\u0121ixxu, ma ji\u0121ux ikkastigati li j\u0127allsu aktar.", "Bl-istess mod ma nistg\u0127ux ng\u0127abbu aktar lil min irid jivvja\u0121\u0121a bil-fors biex ng\u0127idu a\u0127na jmur g\u0127ax-xog\u0127ol.", "Nistg\u0127u insibu soluzzjoni ra\u0121onevoli u trasparenti biex ma jkunx hemm effetti \u0127\u017ciena b\u0127al dawn.", "Mhux fa\u010bli imma nistg\u0127u nag\u0127mluha.", "Il-po\u017cizzjoni tal-Parlament Ewropew, li nittama li nie\u0127du biex titne\u0127\u0127a t-taxxa tar-re\u0121istrazzjoni, se tkun qed tibg\u0127at sinjal qawwi lill-gvernijiet tal-pajji\u017ci li g\u0127adhom qed jirre\u017cistu ftehim b\u0127al dak, fosthom il-gvern ta' pajji\u017ci.", "Il-proposta tag\u0127na hija wa\u0127da realistika anki g\u0127aliex hija inti\u017ca biex fuq medda ra\u0121onevoli ta' snin ma jkunx hemm effett negattiv fuq il-ba\u0121it tal-pajji\u017c.", "I\u017cda sa meta jintla\u0127aq dal-ftehim xorta rridu nag\u0127mlu appell lill-gvernijiet biex ikunu aktar ra\u0121onevoli spe\u010bjalment billi ma jimponux taxxa doppja fil-ka\u017c ta' \u010bittadini li jkunu qed jirritornaw lura lejn pajji\u017chom wara mill-inqas sentejn ja\u0127dmu f'pajji\u017c ie\u0127or ta' l-Unjoni Ewropea u jsibu ru\u0127hom iridu j\u0127allsu g\u0127al darb'o\u0127ra taxxa fuq karozza liema taxxa jkunu di\u0121\u00e0 \u0127allsu f'pajji\u017c ie\u0127or.", "Ironikament dak li qed ji\u0121ri f'pajji\u017ci, f'Malta.", "Qabel ma pajji\u017ci ssie\u0127eb fl-Unjoni Ewropea, kien relattivament fa\u010bli li emigranti li jirritornaw lura lejn pajji\u017ci, u j\u0121ibu mag\u0127hom vettura, ikunu jistg\u0127u j\u0127allsu ammont ra\u0121unevoli ta' taxxa.", "Minn sentejn 'l hawn i\u017cda, persuni f'sitwazzjoni simili qed jintalbu j\u0127allsu \u0127las projbittiv ta' taxxa.", "Bir-ra\u0121un imbag\u0127ad dawn i\u010b-\u010bittadini jistaqsuna:", "'Dan x'suq intern hu?' \"", "Pro\u010bedura: Konsultazzjoni Dibattitu: 4.09.06", "20060901IPR10225 Rapport dwar it-taxxi fuq il-vetturi li jni\u0121\u0121su inqas Anali\u017ci ta' l-impatt b'indikazzjoni ta' taxxi relatati mal-karozzi fl-Istati Membri kollha"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16607316__IM-PRESS__20060901-IPR-10225__MT.txt"}
{"text": ["Daphne III g\u0127all-\u0121lieda kontra l-vjolenza fuq it-tfal, i\u017c-\u017cg\u0127a\u017cag\u0127 u n-nisa", "Drittijiet tan-nisa/Opportunitajiet indaqs", "B'552 vot favur, 51 kontra u 64 astensjoni, il-Parlament adotta rapport dwar il-programm Daphne li kiseb su\u010b\u010bess sostanzjali fil-prevenzjoni u fil-\u0121lieda kontra l-vjolenza fuq in-nisa, i\u017c-\u017cg\u0127a\u017cag\u0127 u t-tfal.", "Skond il-MPE, it-tielet fa\u017ci tal-programm g\u0127andha tinkludi b\u0127ala objettivi, il-\u0121lieda kontra l-vjolenza domestika, il-mutilazzjoni \u0121enitali femminili, u l-protezzjoni tal-vittmi.", "Il-Membri jridu wkoll li l-ba\u0121it tal-programm ikun ta' \u20ac125 miljun.", "G\u0127all-ewwel il-Kummissjoni kienet qed tipproponi programm wie\u0127ed li jkun ikopri l-programm Daphne u programm dwar id-droga, il-prevenzjoni u l-informazzjoni.", "Madankollu, f'Mejju li g\u0127adda l-Kummissjoni ppre\u017centat proposta modifikata skond ir-rikjesta tal-Parlament biex dawn i\u017c-\u017cew\u0121 programmi jibqg\u0127u separati.", "Il-proposta g\u0127al programm komuni kienet \u0121iet ikkritikata min\u0127abba l-fatt li l-programm Daphne jista' jitlef vi\u017cibilita' jekk jing\u0127aqad ma' mi\u017curi relatati mal-vizzju tad-droga.", "Din il-pro\u010bedura le\u0121i\u017clattiva waslet fl-ewwel qari tal-pro\u010bedura ta' kode\u010bi\u017cjoni.", "Il-Parlament g\u0127amel sej\u0127a sabiex il-ba\u0121it g\u0127all-implimentazzjoni tal-programm Daphne jkun ta' \u20ac125 miljun g\u0127all-perjodu 2007-2013.", "Dan wara li l-Kummissjoni pproponiet ba\u0121it ta' \u20ac116,85 miljun.", "Attenzjoni spe\u010bjali g\u0127al gruppi vulnerabbli", "Skond il-Membri tal-Parlament Ewropew, l-objettivi tal-programm Daphne g\u0127andhom jinkludu wkoll il-\u0121lieda kontra l-vjolenza domestika u l-mutilazzjoni \u0121enitali femminili, kif ukoll il-protezzjoni tal-vittmi.", "Il-\u0127idmiet fi \u0127dan dan il-programm g\u0127andhom ikunu mmirati g\u0127al dawk il-gruppi spe\u010bifi\u010bi kollha \"li direttament jew indirettament g\u0127andhom x'jaqsmu mal-vjolenza fil-forom kollha tag\u0127ha u mat-traffikar tal-persuni\".", "Il-Membri fakkru wkoll li g\u0127andu jkun rikonoxxut li xi gruppi, b'mod partikulari nisa li jappartjenu g\u0127al gruppi ta' minoranza, nisa refu\u0121jati, nisa emigranti, nisa li jg\u0127ixu fil-faqar f'komunitajiet rurali jew remoti, nisa f'istituzzjonijiet jew f'detenzjoni, tfal bniet, nisa lesbjani, nisa b'di\u017cabbiltajiet, u nisa anzjani, kollha huma vulnerabbli g\u0127al vjolenza.", "Miri \u010bari u kredibbli", "Il-Parlament sa\u0127aq li jin\u0127tie\u0121u miri \u010bari u kredibbli sabiexikunu evitati u mi\u0121\u0121ielda l-forom kollha ta' vjolenza.", "Il-Membri pproponew ukoll li tittwaqqaf helpline fuq livell Ewrope g\u0127al tfal li jkunu vittmi ta' vjolenza.", "Il-MPE jridu wkoll li programm jinfeta\u0127 g\u0127all-parte\u010bipazzjoni ta' firxa usa' ta' NGOs, b\u0127al dawk li ji\u0121\u0121ieldu kontra l-\u0127tif tat-tfal u l-pedofilija, kif ukoll in-netwerk Ewropea tal-medjaturi g\u0127at-tfal ( European Network of Ombudspeople for Children - ENOC).", "Huma g\u0127amlu sej\u0127a sabiex il-Kummissjoni \"timmira li ti\u017cgura l-parte\u010bipazzjoni tal-pajji\u017ci kollha li g\u0127alihom il-programm hu miftu\u0127,\" inklu\u017c l-g\u0127axar Stati Membri l-\u0121odda.", "It-tielet fa\u017ci ta' Daphne", "Dawn l-azzjonijiet kontra l-vjolenza m'g\u0127andhomx jaqg\u0127u ta\u0127t programm \u0121did i\u017cda ta\u0127t it-tielet fa\u017ci tal-programm Daphne - 'Daphne III' g\u0127all-\u0121lieda kontra l-vjolenza, li jkopri l-perjodu 2007-2013.", "G\u0127alhekk, skond il-Parlament, Daphne III g\u0127andu jkun kontinwazzjoni ta\u017c-\u017cew\u0121 programmi pre\u010bedenti bl-isem 'Daphne' (2000-2003) u 'Daphne II' (2004-2008).", "Peress li huwa possibli li problemi relatati mal-vjolenza jkomplu jse\u0127\u0127u fil-futur, Il-Parlament irid li jsiru arran\u0121amenti minn qabel li jippermettu estensjoni tal-programm.", "Pro\u010bedura: Kode\u010bi\u017cjoni (I) Dibattitu: 5.09.06", "20060901IPR10236 Rapport dwar il-programm Daphne"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16607340__IM-PRESS__20060901-IPR-10236__MT.txt"}
{"text": ["\u20ac 154 miljun kontra t-tni\u0121\u0121is marittimu", "Il-MPE laqg\u0127u l-proposta tal-Kummissjoni g\u0127al pakkett finanzjarju ta' \u20ac154 miljun biex l-A\u0121enzija Ewropea g\u0127as-Sikurezza Marittima (EMSA) tkun tista' tie\u0127u azzjoni kontra t-tni\u0121\u0121is ikkaw\u017cat mill-bastimenti.", "L-EMSA, g\u0127andha tkun tista' tipprovdi l-Istati Membri b'bastimenti spe\u010bjali kontra t-tni\u0121\u0121is sabiex dawn ikunu jistg\u0127u jirkupraw i\u017c-\u017cejt minn fuq il-ba\u0127ar.", "Barra minn hekk, l-EMSA g\u0127andha ti\u017cviluppa sistema sabiex it-tni\u0121\u0121is jinstab malajr permezz ta' imma\u0121ni tas-satellita.", "Dan il-pakkett finanzjarju g\u0127andu jkopri il-perjodu 2007-2013.", "L-attivitajiet ta' l-A\u0121enzija, li uffi\u010bjalment ser tibda l-\u0127idma tag\u0127ha fl-14 ta' Settembru, m'g\u0127andhomx iserr\u0127u lill-Istati Membri tal-kosta mir-responsabilita' tag\u0127hom li jkollhom g\u0127al-lest mekkani\u017cmi xierqa g\u0127al reazzjoni g\u0127at-tni\u0121\u0121is.", "Fil-ka\u017c ta' in\u010bident ta' tni\u0121\u0121is marittimu, l-A\u0121enzija g\u0127andha tg\u0127in lill-Istati Membri affettwati, u l-operazzjoni ta' tindif g\u0127andha titmexxa ta\u0127t l-awtorita' ta' dawn l-Istati Membri.", "Bastimenti kontra t-tni\u0121\u0121is", "L-EMSA g\u0127andha tkun ta' assistenza g\u0127all-operazzjonijiet ta' l-Istati Membri billi tipprovdi fuq talba bastimenti kontra t-tni\u0121\u0121is ta\u017c-\u017cejt u tipi o\u0127ra ta' tni\u0121\u0121is.", "L-A\u0121enzija g\u0127andha tag\u0127ti attenzjoni partikolari lil dawk i\u017c-\u017coni identifikati b\u0127ala l-aktar vulnerabbli ming\u0127ajr pre\u0121udizzju g\u0127al kwalunkwe \u017cona o\u0127ra fil-b\u017conn.", "Servizz ta' imma\u0121ni tas-satellita", "L-A\u0121enzija g\u0127andu jkollha rwol ewlieni fl-i\u017cvilupp ta' servizz \u010bentralizzat ta' imma\u0121ni bis-satellita g\u0127as-sorveljanza, is-sejbien bikri ta' tni\u0121\u0121is u l-identifikazzjoni tal-bastimenti responsabbli.", "Dan is-servizz g\u0127andu jikkomplimenta l-attivitajiet ta' l-Istati Membri u tal-Kummissjoni kontra r-rimi illegali u t-tixrid ta' \u017cejt a\u010b\u010bidentali.", "Din is-sistema \u0121dida g\u0127andha ttejjeb id-disponibilita' tad-dejta u l-effika\u010bja tar-reazzjoni g\u0127at-tni\u0121\u0121is ikka\u0121unat minn bastimenti.", "Tni\u0121\u0121is mhux biss mi\u017c-\u017cejt", "Ir-rapport adottat jg\u0127id li d-direttiva g\u0127andha tkopri kull tip ta' tni\u0121\u0121is mill-bastimenti, mhux biss tni\u0121\u0121is mi\u017c-\u017cejt.", "G\u0127alhekk, tni\u0121\u0121is ikkaw\u017cat minn sustanzi perikolu\u017ci u li jag\u0127mlu l-\u0127sara wkoll g\u0127andhom jaqg\u0127u ta\u0127t l-ambitu tad-direttiva.", "Il-Membri adottaw ukoll emenda li tispjega li l-kelma '\u017cejt' tfisser \"petrolju fi kwalunkwe forma inklu\u017c i\u017c-\u017cejt mhux raffinat, i\u017c-\u017cejt kombustibbli, i\u017c-\u017cejt ma\u0127mu\u0121 tal-magni tal-kombustjoni, i\u017c-\u017cejt u\u017cat u l-prodotti raffinati,\" kif stabbilit mill-Konvenzjoni Internazzjonali dwar l-Istat ta' Preparazzjoni, Reazzjoni u Koperazzjoni g\u0127at-Tni\u0121\u0121is mi\u017c-\u017bejt (OPCR) ta' l-1990.", "Sustanzi perikolu\u017ci u li jag\u0127mlu l-\u0127sara", "Emenda o\u0127ra li \u0121iet adottata tispjega li sustanzi perikolu\u017ci u li jag\u0127mlu l-\u0127sara huma dawk is-sustanzi apparti \u017c-\u017cejt li, jekk ji\u0121u introdotti fl-ambjent tal-ba\u0127ar, x'aktarx li jo\u0127olqu perikli g\u0127as-sa\u0127\u0127a tal-bniedem, jag\u0127mlu \u0127sara lir-ri\u017corsi \u0127ajjin u lill-\u0127ajja fil-ba\u0127ar, jag\u0127mlu \u0127sara lil fa\u010bilitajiet ta' \u0127dejn il-ba\u0127ar jew ma jippermettux u\u017ci le\u0121ittimi o\u0127ra tal-ba\u0127ar, hekk kif stabbilit fil-Protokoll dwar l-Istat ta' Preparazzjoni, Reazzjoni u Koperazzjoni g\u0127al In\u010bidenti ta' Tni\u0121\u0121is minn Sustanzi Perikolu\u017ci u li jag\u0127mlu l-\u0126sara tas-sena 2000.", "Ir-rapport adottat kien im\u0127ejji minn Luis De Grandes Pascual (EPP-ED, ES) fi \u0127dan il-Kumitat g\u0127at-Trasport.", "Matul id-dibattitu, ir- rapporteur \u0127abbar li ntla\u0127aq ftehim mal-Kunsill, g\u0127alhekk din il-pro\u010bedura legali g\u0127andha tag\u0127laq fl-ewwel qari tal-pro\u010bedura ta' kode\u010bi\u017cjoni.", "Pro\u010bedura: Kode\u010bi\u017cjoni (I) Dibattitu: 4.09.06", "20060901IPR10226 Rapport dwar it-tehid ta' azzjoni minn na\u0127a ta' l-A\u0121enzija Ewropea g\u0127as-Sikurezza Marittima"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16607381__IM-PRESS__20060901-IPR-10226__MT.txt"}
{"text": ["L-infiq fuq l-interpretazzjoni - sej\u0127a g\u0127al soluzzjoni prammatika", "Kontroll ba\u0121itarju", "Il-MPE adottaw rapport dwar l-infiq fuq l-interpretazzjoni mag\u0127mul mill-Parlament, il-Kummissjoni u l-Kunsill matul is-sena 2003.", "Skond il-Membri: \"il-multilingwi\u017cmu hu wie\u0127ed mill-karatteristi\u010bi ewlenin ta' l-UE, li jenfasizza d-diversita' kulturali u lingwistika u ji\u017cgura trattament ugwali ta\u010b-\u010bittadini\", waqt li jiggarantixxi d-dritt li jikkomunikaw ma' l-istituzzjonijiet.", "Huma stiednu lit-tliet istituzzjonijiet biex itejbu l-koperazzjoni sabiex ikunu iktar effi\u010bjenti u jitnaqqsu l-ispejje\u017c.", "Ir-rapport im\u0127ejji minn Alexander Stubb (EPP-ED, FI) fi \u0127dan il-Kumitat g\u0127all-Kontroll tal-Ba\u0121it huwa risposta g\u0127ar-Rapport Spe\u010bjali tal-Qorti Ewropea ta' l-Awdituri dwar l-infiq mag\u0127mul mill-Parlament, il-Kummissjoni u l-Kunsill fuq l-interpretazzjoni matul is-sena 2003.", "Il-Parlament jikkunsidra li l-multilingwi\u017cmu huwa espressjoni tad-diversit\u00e0 kulturali ta' l-UE, li trid ti\u0121i m\u0127arsa.", "G\u0127alhekk, filwaqt li n-numru ta' lingwi uffi\u010bjali jibqa' ji\u017cdied, il-Membri talbu li jinstabu \"soluzzjonijiet prammati\u010bi fix-xog\u0127ol preparatorju fi \u0127dan l-istituzzjonijiet sabiex il-multilingwi\u017cmu jibqa' garantit g\u0127aliex dan ji\u017cgura l-le\u0121ittimita' u d-diversita' ta' l-Unjoni Ewropea\".", "Ir-rapport ifakkar li l-ispi\u017ca totali tas-servizzi lingwisti\u010bi kollha ta' l-istituzzjonijiet ta' l-UE, (it-traduzzjoni u l-interpretazzjoni f'daqqa), jirrappre\u017centaw biss 1% tal-ba\u0121it totali ta' l-UE.", "Il-Membri nnutaw li skond il-kalkolu mag\u0127mul mill-Qorti ta' l-Awdituri, l-ispi\u017ca totali ta' interpretazzjoni fl-2003 kienet ta' \u20ac57,000,000 fil-Parlament Ewropew.", "L-ispi\u017ca totali fil-Kummissjoni Ewropea, fil-Kunsill, fil-Kumitat Ekonomiku u So\u010bjali Ewropew, fil-Kumitat tar-Re\u0121juni, u f'xi a\u0121enziji hija ta' \u20ac106,000,000.", "Madankollu, il-MPE urew t\u0127assib dwar il-fatt li fl-2003 madwar 16% ta' l-ispejje\u017c totali ta' interpretazzjoni fl-istituzzjonijiet kollha (\u20ac163 miljun) kienu spejje\u017c g\u0127al \"servizzi pprovduti i\u017cda mhux u\u017cati u g\u0127al arran\u0121amenti ta' stand-by \".", "Dan il-persenta\u0121\u0121 huwa ekwivalenti g\u0127al \u20ac 25.9 miljun.", "Ir-rapport tal-Qorti ta' l-Awdituri jg\u0127id ukoll li fil-ka\u017c tal-Parlament, fl-2003, intefqu \u20ac4 miljun fuq \"servizzi ta' interpretazzjoni li saru disponibbli i\u017cda ma ntu\u017cawx min\u0127abba talbiet li saru tard jew t\u0127assir\".", "Madankollu, il-Parlament enfasizza li l-ispejje\u017c huma imnaqqsa b'madwar in-nofs g\u0127aliex 70% ta' l-interpreti mhux u\u017cati jistg\u0127u jkunu assenjati mill-\u0121did.", "Il-MPE huma ta' l-opinjoni li l-Parlament, il-Kunsill u l-Kummissjoni g\u0127andhom jag\u0127mlu sforz biex inaqqsu \"xog\u0127ol ta' stand-by impli\u010bitu jew espli\u010bitu\", g\u0127aliex dawn l-arran\u0121amenti jinvolvu \u20ac18 miljun li jintefqu fuq servizzi ta' interpretazzjoni pprovduti i\u017cda mhux u\u017cati.", "Madankollu, xorta g\u0127andu jkun hemm interpreti ta' ri\u017cerva disponibbli g\u0127al laqg\u0127at ad hoc mitluba f'\u0127in qasir.", "Il-Membri nnutaw ukoll li l-ispi\u017ca s\u0127i\u0127a g\u0127al \u0121urnata ta' interpretazzjoni fil-Parlament hija kwa\u017ci 30% og\u0127la milli fil-Kunsill jew fil-Kummissjoni.", "Wa\u0127da mir-ra\u0121unijiet g\u0127ala l-ispi\u017ca ta' interpretazzjoni fil-Parlament hija og\u0127la hi li matul is-sessjonijiet ta' Strasburgu ma jkunux jistg\u0127u jintu\u017caw wisq interpreti lokali.", "G\u0127alhekk l-ispejje\u017c ji\u017cdiedu bi 13%.", "Il-Parlament \u0127e\u0121\u0121e\u0121 lill-amministrazzjoni tieg\u0127u biex i\u017c\u017cid l-g\u0127arfien tal-Membri dwar l-ispejje\u017c ta' interpretazzjoni.", "Fl-istess \u0127in saqsa jekk din tag\u0127milx l-a\u0127jar u\u017cu possibbli tal-profili tal-lingwa tal-MPE.", "Il-Membri sa\u0127qu dwar il-fatt li dan m'g\u0127andux iwassal g\u0127al klassifikazzjoni tal-lingwi uffi\u010bjali ta' l-UE.", "Pro\u010bedura: Inizjattiva Vot: 5.09.06", "20060901IPR10242 Rapport Spe\u010bjali tal-Qorti ta' l-Awdituri dwar l-ispi\u017ca ta' l-interpretazzjoni tal-Parlament Ewropew, tal-Kummissjoni u tal-Kunsill (adottat) Rapport Spe\u010bjali tal-Qorti ta' l-Awdituri dwar l-ispi\u017ca ta' l-interpretazzjoni tal-Parlament Ewropew, tal-Kummissjoni u tal-Kunsill"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16607487__IM-PRESS__20060901-IPR-10242__MT.txt"}
{"text": ["dwar il-proposta g\u0127al regolament tal-Kunsill dwar l-organizzazzjoni komuni tas-suq ta' l-inbid u li jemenda \u010berti Regolamenti", "Kumitat g\u0127all-Agrikoltura u l-I\u017cvilupp Rurali", "Tifsira tas-simboli u\u017cati", "* Pro\u010bedura ta' konsultazzjoni", "ma\u0121\u0121oranza tal-voti mitfug\u0127a", "**I Pro\u010bedura ta' koperazzjoni (l-ewwel qari)", "ma\u0121\u0121oranza tal-voti mitfug\u0127a", "**II Pro\u010bedura ta' koperazzjoni (it-tieni qari)", "ma\u0121\u0121oranza tal-voti mitfug\u0127a, sabiex ti\u0121i approvata l-po\u017cizzjoni komuni", "ma\u0121\u0121oranza tal-Membri kollha tal-Parlament, sabiex ti\u0121i mi\u010b\u0127uda jew emendata l-po\u017cizzjoni komuni", "*** Pro\u010bedura ta' kunsens", "ma\u0121\u0121oranza tal-Membri kollha tal-Parlament, apparti fil-ka\u017ci msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE", "***I Pro\u010bedura ta' kode\u010bi\u017cjoni (l-ewwel qari)", "ma\u0121\u0121oranza tal-voti mitfug\u0127a", "***II Pro\u010bedura ta' kode\u010bi\u017cjoni (it-tieni qari)", "ma\u0121\u0121oranza tal-voti mitfug\u0127a, sabiex ti\u0121i approvata l-po\u017cizzjoni komuni", "ma\u0121\u0121oranza tal-Membri kollha tal-Parlament, sabiex ti\u0121i mi\u010b\u0127uda jew emendata l-po\u017cizzjoni komuni", "***III Pro\u010bedura ta' kode\u010bi\u017cjoni (it-tielet qari)", "ma\u0121\u0121oranza tal-voti mitfug\u0127a, sabiex ji\u0121i approvat it-test kon\u0121unt", "(It-tip ta' pro\u010bedura jiddependi mill-ba\u017ci legali proposta mill-Kummissjoni.)", "Emendi g\u0127al test le\u0121i\u017clattiv", "Fl-emendi li jsiru mill-Parlament, it-test emendat huwa indikat b' tipa qawwija korsiva.", "Test korsiv normali huwa indikazzjoni g\u0127as-servizzi tekni\u010bi li turi partijiet tat-test le\u0121i\u017clattiv li g\u0127alihom qed tkun proposta korrezzjoni bl-iskop li tg\u0127in fil-preparazzjoni tat-test finali (pere\u017cempju, \u017cbalji ovvji jew nuqqasijiet f'ver\u017cjoni lingwistika minnhom).", "Il-korrezzjonijiet proposti huma su\u0121\u0121etti g\u0127all-qbil tas-servizzi tekni\u010bi involuti.", "ABBOZZ TA' RI\u017bOLUZZJONI LE\u0120I\u017bLATTIVA TAL-PARLAMENT EWROPEW Error!", "ABBOZZ TA' RI\u017bOLUZZJONI LE\u0120I\u017bLATTIVA TAL-PARLAMENT EWROPEW", "dwar il-proposta g\u0127al regolament tal-Kunsill dwar l-organizzazzjoni komuni tas-suq ta' l-inbid u li jemenda \u010berti Regolamenti", "(Pro\u010bedura ta' konsultazzjoni)", "Il-Parlament Ewropew ,", "\u2013 wara li kkunsidra l-proposta tal-Kummissjoni lill-Kunsill ( COM(2007)0372 ),", "\u2013 wara li kkunsidra l-Artikoli 36 u 37 tat-Trattat KE, skond liema artikoli gie kkonsultat mill-Kunsill ( C6-0254/2007 ),", "\u2013 wara li kkunsidra l-Artikolu 51 tar-Regoli ta' Pro\u010bedura tieg\u0127u,", "\u2013 wara li kkunsidra r-rapport tal-Kumitat g\u0127all-Agrikoltura u l-I\u017cvilupp Rurali ( A6-0477/2007 ),", "Japprova l-proposta tal-Kummissjoni kif emendata;", "Jistieden lill-Kummissjoni sabiex konsegwentement tbiddel il-proposta tag\u0127ha, b'konformit\u00e0 ma' l-Artikolu 250(2) tat-Trattat KE;", "Jistieden lill-Kunsill biex jinfurmah jekk ikollu l-\u0127sieb li jitbieg\u0127ed mit-test approvat mill-Parlament;", "Jitlob lill-Kunsill biex jer\u0121a' jikkonsultah jekk ikollu l-\u0127sieb li jemenda proposta tal-Kummissjoni b'mod sustanzjali;", "Jag\u0127ti istruzzjonijiet lill-President tieg\u0127u biex jg\u0127addi l-po\u017cizzjoni tal-Parlament lill-Kunsill u lill-Kummissjoni.", "Test propost mill-Kummissjoni", "PREMESSA 1 A (\u0121dida)", "(1a) L-Unjoni Ewropea hija l-akbar produttri\u010bi ta' l-inbid fid-dinja, b'aktar minn miljun u nofs intrapri\u017ca tad-dwieli, u hi l-akbar esportatri\u010bi kif ukoll l-akbar konsumatur fil-livell internazzjonali.", "(2) Il- konsum ta' l-inbid fil-Komunit\u00e0 kulma jmur qed jonqos, filwaqt li mill-1996 'il hawn, il-volum ta' l-inbid esportat mill-Komunit\u00e0 qieg\u0127ed ji\u017cdied b'ritmu \u0127afna aktar kajman minn dak ta' l-importazzjoni.", "Din il-qag\u0127da wasslet g\u0127al telf fil-bilan\u010b bejn il-provvista u d-domanda, li min-na\u0127a tieg\u0127u jin\u0127ass fil-prezzijiet tal-produzzjoni u fid-d\u0127ul tal-produtturi.", "(2) Minkejja \u017cieda fil-bejg\u0127 ta' l-inbid ta' kwalit\u00e0 kif ukoll fl-esportazzjoni ta' l-inbid tal-Komunit\u00e0, il- konsum ta' l-inbid fil-Komunit\u00e0 kulma jmur qed jonqos, filwaqt li mill-1996 'il hawn, il-volum ta' l-esportazzjonijiet ta' \u010berti nbejjed mill-Komunit\u00e0 qieg\u0127ed ji\u017cdied b'ritmu \u0127afna aktar kajman minn dak ta' l-importazzjoni ta' l-inbejjed ta' l-istess tip .", "Din il-qag\u0127da wasslet g\u0127al telf fil-bilan\u010b \u0121enerali bejn il-provvista u d-domanda ta' \u010berti nbejjed , li min-na\u0127a tieg\u0127u jin\u0127ass fil-prezzijiet tal-produzzjoni u fid-d\u0127ul tal-produtturi.", "(3) Mhux l-istrumenti kollha inklu\u017ci attwalment fir-Regolament (KE) Nru 1493/1999 urew l-effi\u010bjenza tag\u0127hom biex jo\u0127olqu settur kompetittiv u sostenibbli.", "Il- mekkani\u017cmi tas-suq , b\u0127ad-distillazzjoni ta' kri\u017ci, ma rri\u017cultawx effi\u010bjenti f'termini ta' nfiq, tant li wasslu g\u0127al e\u010b\u010bessi strutturali ming\u0127ajr l-esi\u0121enza ta' titjib fl-istrutturi rilevanti ta' kompetittivit\u00e0.", "Barra minn hekk, u\u0127ud mill-mi\u017curi regolatorji fis-se\u0127\u0127 illimitaw bla b\u017conn l-attivitajiet tal-produtturi kompetittivi.", "(3) Mhux l-istrumenti kollha inklu\u017ci attwalment fir-Regolament (KE) Nru 1493/1999 urew l-effi\u010bjenza tag\u0127hom biex jo\u0127olqu settur kompetittiv u sostenibbli.", "\u010aerti mekkani\u017cmi tas-suq ma rri\u017cultawx effi\u010bjenti f'termini ta' nfiq, tant li wasslu g\u0127al e\u010b\u010bessi strutturali ming\u0127ajr l-esi\u0121enza ta' titjib fl-istrutturi rilevanti ta' kompetittivit\u00e0.", "Barra minn hekk, u\u0127ud mill-mi\u017curi regolatorji fis-se\u0127\u0127 illimitaw bla b\u017conn l-attivitajiet tal-produtturi kompetittivi.", "PREMESSA 3 A (\u0121dida)", "(3a) Il-valur tal-bilan\u010b tad-disponibilitajiet ta' iktar minn 14% tal-produzzjoni Komunitarja hu ta' EUR 5 200 000 000.", "Dan jista' jitwettaq permezz ta' \u017cieda mmirata ta' 75 miljun konsumatur intern \u0121did jew permezz ta' promozzjoni ta' l-esportazzjonijiet lejn pajji\u017ci terzi fejn te\u017cisti talba solventi ta' g\u0127exieren ta' miljuni ta' konsumaturi, li jikkorrispondi g\u0127al \u017cieda konsiderevoli tad-d\u0127ul g\u0127as-settur.", "PREMESSA 3 B (\u0121dida)", "(3b) It-t\u0127e\u0127\u0127ija immedjata tal-mi\u017curi tas-suq ta' l-organizzazzjoni komuni tas-suq attwali se jkollha effett negattiv \u0127afna fuq is-settur, u g\u0127alhekk hu importanti li ji\u0121i stabbilit perjodu tran\u017citorji bejn l-organizzazzjoni komuni tas-suq attwali u l-organizzazzjoni komunit tas-suq li \u0121ejja.", "(5) G\u0127aldaqstant, fid-dawl ta' l-esperjenza miksuba, je\u0127tie\u0121 li jinbidel mill-qieg\u0127 ir-re\u0121im Komunitarju applikabbli g\u0127as-settur ta' l-inbid, bil-g\u0127an li jintla\u0127qu l-g\u0127anijiet li \u0121ejjin: it-tkattir tal-kompetittivit\u00e0 tal-produtturi ta' l-inbid fl-UE; it-tis\u0127i\u0127 tar-reputazzjoni ta' l-inbid ta' kwalit\u00e0 tal-Komunit\u00e0 b\u0127ala l-aqwa fid-dinja; il-ksib mill-\u0121did ta' swieq qodma u l-akkwist ta' swieq \u0121odda fil-Komunit\u00e0 u madwar id-dinja; il-\u0127olqien ta' re\u0121im ta' l-inbid li jopera permezz ta' regoli \u010bari, sempli\u010bi u effettivi li jibbilan\u010bjaw il-provvista u d-domanda; il-\u0127olqien ta' re\u0121im ta' l-inbid li j\u017comm l-aqwa tradizzjonijiet tal-produzzjoni ta' l-inbid fil-Komunit\u00e0, li jsa\u0127\u0127a\u0127 in-nis\u0121a so\u010bjali ta' \u0127afna \u017coni rurali, u li ji\u017cgura li kull produzzjoni tirrispetta l-ambjent.", "G\u0127aldaqstant, je\u0127tie\u0121 li ji\u0121i rrevokat ir-Regolament (KE) Nru 1493/1999 u jinbidel ma' dan ir-Regolament \u0121did.", "(5) G\u0127aldaqstant, fid-dawl ta' l-esperjenza miksuba, je\u0127tie\u0121 li jinbidel mill-qieg\u0127 ir-re\u0121im Komunitarju applikabbli g\u0127as-settur ta' l-inbid, bil-g\u0127an li jintla\u0127qu l-g\u0127anijiet li \u0121ejjin: it-tkattir tal-kompetittivit\u00e0 tal-produtturi ta' l-inbid fl-UE; it-tis\u0127i\u0127 tar-reputazzjoni ta' l-inbid ta' kwalit\u00e0 tal-Komunit\u00e0 b\u0127ala l-aqwa fid-dinja; il-ksib mill-\u0121did ta' swieq qodma u l-akkwist ta' swieq \u0121odda fil-Komunit\u00e0 u madwar id-dinja , b'kunsiderazzjoni partikulari tat-talba li qed ti\u017cdied b'mod kostanti fuq l-iswieq li \u0121ejjin mill-Asja, sors ta' kompetizzjoni u ta' opportunitajiet g\u0127all-produtturi Ewropej ta' l-inbid ; il-\u0127olqien ta' re\u0121im ta' l-inbid li jopera permezz ta' regoli \u010bari, sempli\u010bi u effettivi li jibbilan\u010bjaw il-provvista u d-domanda; il-\u0127olqien ta' re\u0121im ta' l-inbid li j\u017comm l-aqwa tradizzjonijiet tal-produzzjoni ta' l-inbid fil-Komunit\u00e0, li jtejjeb il-livell tal-\u0127ajja tal-bdiewa, li jsa\u0127\u0127a\u0127 in-nis\u0121a so\u010bjali ta' \u0127afna \u017coni rurali, u li ji\u017cgura li kull produzzjoni tirrispetta l-ambjent.", "G\u0127aldaqstant, je\u0127tie\u0121 li ji\u0121i rrevokat ir-Regolament (KE) Nru 1493/1999 u jinbidel ma' dan ir-Regolament \u0121did.", "PREMESSA 5 A (\u0121dida)", "(5a) L-organizzazzjoni komuni tas-suq ta' l-inbid g\u0127andha to\u0127loq il-kundizzjonijiet tal-\u0121bir li jippermettu lis-settur ta' l-inbid li jirrea\u0121ixxi b'mod awtonomu g\u0127all-e\u017ci\u0121enzi tas-swieq billi jikkunsidra l-ineressi tal-konsumaturi, ta' l-opportunitajiet indaqs g\u0127all-isfruttar ta' l-inbid, inklu\u017c g\u0127at-trasformazzjoni, fl-intern ta' l-Istati Membri u minn Stat Membru g\u0127al ie\u0127or, kif ukoll kunsiderazzjonijiet ekolo\u0121i\u010bi.", "(9) Huwa importanti li jkunu pprovduti mi\u017curi ta' appo\u0121\u0121 li jsa\u0127\u0127u l-istrutturi ta' kompetizzjoni.", "Filwaqt li dawn il-mi\u017curi g\u0127andhom ikunu ffinanzjati u ddefiniti mill-Komunit\u00e0, g\u0127andu jkun f'idejn l-Istati Membri li jag\u0127\u017clu t-ta\u0127lita t-tajba adattata tag\u0127hom g\u0127all-\u0127ti\u0121ijiet tat-territorji rispettivi tag\u0127hom, b'qies g\u0127all-karatteristi\u010bi partikolari tar-re\u0121juni fejn me\u0127tie\u0121, kif ukoll li jintegraw il-mi\u017curi mag\u0127\u017cula fil-programmi nazzjonali ta' appo\u0121\u0121.", "L-Istati Membri g\u0127andhom ikunu responsabbli wkoll g\u0127all-implimentazzjoni ta' dawn il-programmi.", "(9) Huwa importanti li jkunu pprovduti mi\u017curi ta' appo\u0121\u0121 li jsa\u0127\u0127u l-istrutturi ta' kompetizzjoni.", "Filwaqt li xi w\u0127ud minn dawn il-mi\u017curi g\u0127andhom ikunu ffinanzjati u ddefiniti mill-Komunit\u00e0, g\u0127andu jkun f'idejn l-Istati Membri li jag\u0127\u017clu t-ta\u0127lita t-tajba adattata tag\u0127hom g\u0127all-\u0127ti\u0121ijiet tat-territorji rispettivi tag\u0127hom, b'qies g\u0127all-karatteristi\u010bi partikolari tar-re\u0121juni fejn me\u0127tie\u0121, kif ukoll li jintegraw il-mi\u017curi mag\u0127\u017cula fil-programmi nazzjonali ta' appo\u0121\u0121.", "L-Istati Membri g\u0127andhom ikunu responsabbli wkoll g\u0127all-implimentazzjoni ta' dawn il-programmi.", "PREMESSA 9 A (\u0121dida)", "(9a) L-ispi\u017ca annwali tar-riforma hi stmata g\u0127al madwar EUR 1 300 000 000, li tikkorrispondi g\u0127al-livell attwali ta' spejje\u017c g\u0127as-settur ta' l-inbid.", "Dan l-ammont g\u0127andu jitqassam bejn il-pakketti nazzjonali u l-mi\u017curi implimentati fil-livell Komunitarju.", "It-tqassim bejn l-Istati Membri tal-ba\u0121it allokat g\u0127all-programmi nazzjonali g\u0127andu jsir fuq il-ba\u017ci ta' kriterji ta' tqassim storiku, ta\u017c-\u017cona mi\u017crug\u0127a u ta' l-istorja tal-produzzjoni.", "(10) Il-muftie\u0127 finanzjarju g\u0127at-tqassim fost l-Istati Membri tal-fondi g\u0127all-programmi nazzjonali ta' appo\u0121\u0121 g\u0127andu jissejjes fuq tliet kriterji: l-ewwel wie\u0127ed il-per\u010bentwal storiku tal-ba\u0121it g\u0127all-vitikultura, u t-tnejn l-o\u0127ra l-erja m\u0127awla mid-dwieli u l-produzzjoni storika.", "im\u0127assra", "PREMESSA 10 A (\u0121dida)", "(10a) Il-fondi ma\u0127suba g\u0127all-programmi ta' g\u0127ajnuna nazzjonali ta' Stat Membru - mi\u017curi ta' promozzjoni mhux inklu\u017ci - ma jistg\u0127ux ikunu inqas mis-somma totali mog\u0127tija lil dak l-Istat Membru fl-2008 g\u0127al skopijiet ta' ristrutturazzjoni.", "\u0120ustifikazzjoni", "G\u0127al dak li jikkon\u010berna somom li jistg\u0127u jintu\u017caw g\u0127al skopijiet ta' ristrutturazzjoni, l-ebda Stat Membru m'g\u0127andu jinsab f'sitwazzjoni iktar \u017cvanta\u0121\u0121jata minn qabel.", "Dan kieku jmur kontra l-objettivi u l-prin\u010bipji tar-riforma.", "(11) Mi\u017cura fondamentali f'dawn il-programmi g\u0127andha tkun il-promozzjoni u l-kummer\u010bjalizzazzjoni ta' l-inbejjed tal-Komunit\u00e0 f'pajji\u017ci terzi, u g\u0127andu ji\u0121i allokat \u010bertu ammont tal-ba\u0121it g\u0127al din il-mi\u017cura.", "Fid-dawl ta' l-effetti strutturali po\u017cittivi tag\u0127hom fuq is-settur, l-attivitajiet ta' ristrutturar u trasformazzjoni g\u0127andhom ikomplu jkunu koperti.", "Strumenti ta' prevenzjoni, b\u0127all-assigurazzjoni tal-\u0127sad, il-fondi re\u010bipro\u010bi u l-\u0127sad bikri, g\u0127andhom ikunu eli\u0121ibbli g\u0127al g\u0127ajnuna fil-qafas tal-programmi ta' appo\u0121\u0121, sabiex tit\u0127e\u0121\u0121e\u0121 strate\u0121ija responsabbli g\u0127al sitwazzjonjiet ta' kri\u017ci.", "(11) Mi\u017cura fondamentali f'dawn il-programmi g\u0127andha tkun il-promozzjoni , l-informazzjoni dwar l-effetti po\u017cittivi tal-konsum moderat ta' l-inbid u l-effetti negattivi ta' konsum mhux moderat ta' l-ako\u0127ol, il-familjarit\u00e0 mas-suq u l-kummer\u010bjalizzazzjoni ta' l-inbejjed tal-Komunit\u00e0 u g\u0127andu ji\u0121i allokat \u010bertu ammont tal-ba\u0121it g\u0127al din il-mi\u017cura.", "Fid-dawl ta' l-effetti strutturali po\u017cittivi tag\u0127hom fuq is-settur, l-attivitajiet ta' ristrutturar u trasformazzjoni g\u0127andhom ikomplu jkunu koperti.", "Kemm s trumenti ta' prevenzjoni kif ukoll strumenti ta' \u017cvilupp tas-settur li jkollhom l-g\u0127an li jtejbu l-kwalit\u00e0 tal-prodotti u l-i\u017cbokki kummer\u010bjali u ta' rikambju tag\u0127hom g\u0127andhom ikunu eli\u0121ibbli g\u0127al g\u0127ajnuna fil-qafas tal-programmi ta' appo\u0121\u0121, sabiex tit\u0127e\u0121\u0121e\u0121 strate\u0121ija responsabbli g\u0127al sitwazzjonjiet ta' kri\u017ci.", "(12) Fejn ikun vijabbli, il-finanzjament mill-Komunit\u00e0 tal-mi\u017curi eli\u0121ibbli g\u0127andu jkunu su\u0121\u0121ett g\u0127all-konformit\u00e0 tal-produtturi kkon\u010bernati ma' \u010berti regoli ambjentali fis-se\u0127\u0127.", "Kull fejn jinstab nuqqas ta' konformit\u00e0 f'dan ir-rigward, g\u0127andhom jitnaqqsu l-g\u0127ajnuniet b'mod korrispondenti.", "im\u0127assra", "(13) L-appo\u0121\u0121 g\u0127as-settur g\u0127andu ji\u0121i wkoll minn mi\u017curi strutturali fil-qafas tar-Regolament tal-Kunsill (KE) Nru 1698/2005 ta' l-20 ta' Settembru 2005 dwar l-appo\u0121\u0121 g\u0127all-i\u017cvilupp rurali mill-Fond Agrikolu Ewropew g\u0127all-I\u017cvilupp Rurali (l-EAFRD).", "im\u0127assra", "\u0120ustifikazzjoni", "Ir-ri\u017corsi finanzjarji g\u0127andhom ji\u0121u trasferiti fl-oqfsa finanzjarji nazzjonali, sabiex l-Istati Membri jkunu jistg\u0127u ju\u017cawhom b'mod iktar effika\u010bji.", "(14) Il- mi\u017curi li \u0121ejjin, inklu\u017ci fir-Regolament (KE) Nru 1698/2005, huma ta' interess g\u0127as-settur ta' l-inbid: l-istabbiliment ta' bdiewa \u017cg\u0127a\u017cag\u0127 u ta' investimenti f'tag\u0127mir tekniku u fit-titjib tal-kummer\u010bjalizzazzjoni, it-ta\u0127ri\u0121 vokazzjonali, appo\u0121\u0121 g\u0127all-informazzjoni u g\u0127all-promozzjoni g\u0127al organizzazzjonijiet ta' produtturi li jaddottaw l-iskema ta' kwalit\u00e0, l-appo\u0121\u0121 agroambjentali, l-irtirar kmieni kon\u010bess g\u0127al bdiewa li jidde\u010biedu li jtemmu kull attivit\u00e0 agrikola kummer\u010bjali b'mod definittiv sabiex jittrasferixxu l-azjenda lil bdiewa o\u0127rajn.", "(14) Fil-qafas tal-pakketti nazzjonali, g\u0127andhom ikunu ele\u0121ibbli l- mi\u017curi li jikkon\u010bernaw l-installazzjoni ta' bdiewa \u017cg\u0127a\u017cag\u0127 , l- investimenti f'tag\u0127mir tekniku , it- titjib relattiv tal-kummer\u010bjalizzazzjoni, it-ta\u0127ri\u0121 vokazzjonali, l-appo\u0121\u0121 g\u0127all-informazzjoni u g\u0127all-promozzjoni g\u0127al organizzazzjonijiet ta' produtturi li jaddottaw l-iskema ta' kwalit\u00e0, l-appo\u0121\u0121 agroambjentali, kif ukoll l-irtirar kmieni kon\u010bess g\u0127al bdiewa li jidde\u010biedu li jtemmu kull attivit\u00e0 agrikola kummer\u010bjali b'mod definittiv sabiex jittrasferixxu l-azjenda lil bdiewa o\u0127rajn.", "(15) Biex ji\u017cdiedu l-mezzi finanzjarji disponibbli fil-qafas tar-Regolament (KE) Nru 1698/2005, je\u0127tie\u0121 li ji\u0121i stabbilit trasferiment progressiv ta' fondi g\u0127all-ba\u0121it ta\u0127t dan ir-Regolament.", "im\u0127assra", "PREMESSA 16 A (\u0121dida)", "(16a) Il-fidu\u010bja tal-konsumaturi fil-kwalit\u00e0 ta' l-inbejjed Ewropej hi determinanti g\u0127all-bejg\u0127 ta' l-inbid fl-Unjoni u fil-pajji\u017ci terzi.", "Biex tkun garantita din il-fidu\u010bja, hu importanti li jkun hemm enfasi, fil-qafas tal-mi\u017curi ta' regolamentazzjoni, fuq il-\u0121estjoni tal-kwalit\u00e0 u fuq l-informazzjoni.", "PREMESSA 16 B (\u0121dida)", "(16b) Hu importanti li l-azzjonijiet ta' promozzjoni jqisu l-istudji mwettqa fuq il-kostitwenti ta' l-inbid u fuq l-effetti li konsum moderat ta' dan ta' l-a\u0127\u0127ar jista' jkollu fuq is-sa\u0127\u0127a umana.", "(19) Il-prodotti koperti minn dan ir-Regolament g\u0127andhom ji\u0121u prodotti skond \u010berti regoli dwar il-pratti\u010bi enolo\u0121i\u010bi u restrizzjonijiet, li jiggarantixxu li ji\u0121i indirizzat it-t\u0127assib rigward is-sa\u0127\u0127a kif ukoll li jintla\u0127qu l-aspettattivi tal-konsumaturi fir-rigward tal-kwalit\u00e0 u l-metodi ta' produzzjoni.", "G\u0127all-iskopijiet ta' flessibbilt\u00e0, il-Kummissjoni g\u0127andha ting\u0127atalha r-responsabblit\u00e0 li \u017c\u017comm dawn il-pratti\u010bi a\u0121\u0121ornati u li tawtorizza pratti\u010bi \u0121odda , g\u0127ajr fl-oqsma politikament sensittivi ta' l-arrikkiment u l-a\u010bidifikazzjoni.", "Fil-ka\u017c ta' dawn ta' l-a\u0127\u0127ar, il-Kunsill g\u0127andu jibqa' kompetenti fir-rigward ta' tibdiliet eventwali.", "(19) Il-prodotti koperti minn dan ir-Regolament g\u0127andhom ji\u0121u prodotti skond \u010berti regoli dwar il-pratti\u010bi enolo\u0121i\u010bi u restrizzjonijiet, li jiggarantixxu li ji\u0121i indirizzat it-t\u0127assib rigward is-sa\u0127\u0127a kif ukoll li jintla\u0127qu l-aspettattivi tal-konsumaturi fir-rigward tal-kwalit\u00e0 u l-metodi ta' produzzjoni.", "Hu importanti, g\u0127alhekk, li tit\u0127ejja lista ta' pratti\u010bi enolo\u0121i\u010bi u li l-Kunsill j\u017comm kull kompetenza fil-qasam ta' l-attwalizzazzjoni ta' dawn il-pratti\u010bi u ta' l-approvazzjoni ta' pratti\u010bi \u0121odda.", "(21) Fid-dawl tal-kwalit\u00e0 fqira ta' l-inbid li jinkiseb mit-tag\u0127sir \u017cejjed, din il-prattika g\u0127andha tkun ipprojbita.", "(21) Fid-dawl tal-kwalit\u00e0 fqira ta' l-inbid li jinkiseb mit-tag\u0127sir \u017cejjed, din il-prattika g\u0127andha tkun ipprojbita u ji\u0121u stabbiliti mekkani\u017cmi li ji\u017cguraw li din il-projbizzjoni ti\u0121i rrispettata .", "PREMESSA 21 A (\u0121dida)", "(21a) G\u0127al ra\u0121unijiet ta' \u0127arsien ta' l-ambjent, anke jekk b'xi derogi, huwa importanti li jin\u0127oloq l-obbligu li jing\u0127ata g\u0127ad-distillazzjoni t-total tal-prodotti sekondarji tal-produzzjoni ta' l-inbid.", "(22) Biex jintla\u0127qu l-istandards internazzjonali f'dan il-qasam, il-Kummissjoni g\u0127andha \u0121eneralment timxi fuq il-ba\u017ci tal-pratti\u010bi enolo\u0121i\u010bi awtorizzati mill-Organizzazzjoni Internazzjonali tad-Dielja u l-Inbid (l-OIV).", "Dawn l-istandards g\u0127andhom japplikaw ukoll g\u0127all-inbejjed Komunitarji ma\u0127subin g\u0127all-esportazzjoni, indipendentement minn regoli aktar stretti li jistg\u0127u jkunu applikabbli fil-Komunit\u00e0, sabiex ma jixxekklux l-attivitajiet tal-produtturi Komunitarji fi swieq barranin.", "im\u0127assra", "(29) Id-denominazzjonijiet ta' l-ori\u0121ini u l-indikazzjonijiet \u0121eografi\u010bi rre\u0121istrati g\u0127andhom igawdu mill-protezzjoni kontra u\u017ci li jisfruttaw b'mod mhux xieraq ir-reputazzjoni li \u0127aqqhom il-prodotti konformi.", "Sabiex tit\u0127e\u0121\u0121e\u0121 il-kompetizzjoni \u0121usta u biex il-konsumaturi ma ji\u0121ux imqarrqa, din il-protezzjoni g\u0127andha tolqot ukoll prodotti u servizzi mhux koperti minn dan ir-Regolament, inklu\u017ci dawk li mhumiex imni\u017c\u017clin fl-Anness I tat-Trattat.", "(29) Id-denominazzjonijiet ta' l-ori\u0121ini u l-indikazzjonijiet \u0121eografi\u010bi , l-istess b\u0127ad-denominazzjonijiet li jikkorrispondu g\u0127al unitajiet \u0121eografi\u010bi i\u017cg\u0127ar mid-denominazzjonijiet ta' ori\u0121ini jew l-indikazzjoni \u0121eografika ta' ba\u017ci u li jkollhom isem differenti mid-denominazzjoni ta' l-ori\u0121ini, kontra kull u\u017ci ta' natura li tag\u0127mel \u0127sara lir-reputazzjoni asso\u010bjata mal-prodotti li jirrispondu g\u0127all-e\u017ci\u0121enzi korrispondenti jew li jisfruttaw b'mod mhux xieraq din ir-reputazzjoni.", "Sabiex tit\u0127e\u0121\u0121e\u0121 il-kompetizzjoni \u0121usta u biex il-konsumaturi ma ji\u0121ux imqarrqa, din il-protezzjoni g\u0127andha tolqot ukoll prodotti u servizzi mhux koperti minn dan ir-Regolament, inklu\u017ci dawk li mhumiex imni\u017c\u017clin fl-Anness I tat-Trattat.", "\u0120ustifikazzjoni", "Id-denominazzjoni ta' ori\u0121ini kontrollata g\u0127andha tag\u0127mel parti integrali mid-denominazzjonijiet ta' ori\u0121ini u indikazzjonijiet \u0121eografi\u010bi.", "(33) G\u0127al ra\u0121unijiet ta' \u010bertezza legali, id-denominazzjonijiet ta' l-ori\u0121ini u l-indikazzjonijiet \u0121eografi\u010bi li di\u0121\u00e0 je\u017cistu fil-Komunit\u00e0 g\u0127andhom ikunu e\u017centi mill-applikazzjoni tal-pro\u010bedura l-\u0121dida ta' e\u017caminar.", "Madankollu, l-Istati Membri kkon\u010bernati g\u0127andhom jipprovdu lill-Kummissjoni t-tag\u0127rif ba\u017ciku u l-atti li permezz tag\u0127hom ikunu \u0121ew rikonoxxuti fil-livell nazzjonali.", "Fin-nuqqas ta' dan, il-prodotti kkon\u010bernati g\u0127andhom jitilfu l-protezzjoni tag\u0127hom b\u0127ala denominazzjonijiet ta' l-ori\u0121ini jew indikazzjonijiet \u0121eografi\u010bi.", "Barra minn hekk, g\u0127al ra\u0121unijiet ta' \u010bertezza legali, g\u0127andu jkun limitat l-ambitu ta' applikazzjoni g\u0127at-t\u0127assir ta' denominazzjonijiet ta' l-ori\u0121ini u indikazzjonijiet \u0121eografi\u010bi e\u017cistenti.", "(33) G\u0127al ra\u0121unijiet ta' \u010bertezza legali, id-denominazzjonijiet ta' l-ori\u0121ini u l-indikazzjonijiet \u0121eografi\u010bi li di\u0121\u00e0 je\u017cistu fil-Komunit\u00e0 g\u0127andhom ikunu e\u017centi mill-applikazzjoni tal-pro\u010bedura l-\u0121dida ta' e\u017caminar.", "Madankollu, l-Istati Membri kkon\u010bernati g\u0127andhom jipprovdu lill-Kummissjoni t-tag\u0127rif ba\u017ciku u l-atti li permezz tag\u0127hom ikunu \u0121ew rikonoxxuti fil-livell nazzjonali.", "(34) Je\u0127tie\u0121 li titne\u0127\u0127a l-possibbilt\u00e0 li l-ismijiet \u0121eografi\u010bi jkunu protetti fil-livell nazzjonali billi jitqiesu ekwivalenti g\u0127al denominazzjonijiet ta' l-ori\u0121ini jew indikazzjonijiet \u0121eografi\u010bi.", "im\u0127assra", "\u0120ustifikazzjoni", "Il-promozzjoni ta' inbejjed fil-qafas ta' denominazzjoni \u0121eografika fuq l-iskala nazzjonali g\u0127andha tkun mi\u017cura li tikkontribwixxi biex tkabbar il-bejg\u0127 ta' inbejjed barra l-Istati Membri ming\u0127ajr ma jkun hemm effetti negattivi fuq l-inbejjed l-o\u0127ra ta' dak l-Istat.", "(37) Dawn ir-regoli g\u0127andhom jipprovdu g\u0127all-u\u017cu obbligatorju ta' \u010berti termini biex jidentifikaw il-prodott skond il-kategoriji tal-bejg\u0127, u biex ting\u0127ata lill-konsumaturi \u010berta informazzjoni importanti.", "L-u\u017cu ta' elementi o\u0127rajn ta' informazzjoni fakultattiva g\u0127andu ji\u0121i indirizzat ukoll fil-qafas Komunitarju.", "Dawn ir-regoli g\u0127andhom jipprovdu g\u0127all-u\u017cu obbligatorju ta' \u010berti termini biex jidentifikaw il-prodott skond il-kategoriji tal-bejg\u0127, u biex ting\u0127ata lill-konsumaturi \u010berta informazzjoni importanti , fosthom il-kwalit\u00e0 tal-bottiljatur.", "L-u\u017cu ta' elementi o\u0127rajn ta' informazzjoni fakultattiva g\u0127andu ji\u0121i indirizzat ukoll fil-qafas Komunitarju.", "\u0120ustifikazzjoni", "Xejn ma jimponi llum l-indikazzjoni tal-kwalit\u00e0 tal-bottiljatur fuq it-tikketti ta' l-inbejjed.", "Il-konsumatur jinjora b'hekk jekk hux qed jixtri nbid li \u0121ej minn negozjant, minn kooperattiva jew minn produttur ta' l-inbid indipendenti.", "Madankollu, il-preokkupazzjoni ma\u0121\u0121uri tal-konsumaturi meta jixtru nbid hi li jkunu jafu min g\u0127amel l-inbid.", "L-indikazzjoni tal-kwalit\u00e0 tal-bottiljatur se tippermetti li jing\u0127ataw lill-konsumatur elementi biex jag\u0127\u017cel l-inbid tieg\u0127i filwaqt li jkun jaf kif dan kien ikkondizzjonat u x'kien i\u010b-\u010birkwitu ta' produzzjoni tieg\u0127u.", "(38) G\u0127ajr jekk di\u0121\u00e0 jkun hemm dispo\u017cizzjonijet f'dan ir-rigward, ir-regoli dwar it-tikkettar fis-settur ta' l-inbid g\u0127andhom jikkomplimentaw dawk stipulati fid-Direttiva tal-Parlament Ewropew u tal-Kunsill (KE) Nru 2000/13/KE dwar l-approssimazzjoni ta' li\u0121ijiet ta' l-Istati Membri li g\u0127andhom x'jaqsmu ma' tikkettjar, pre\u017centazzjoni u riklamar ta' o\u0121\u0121etti ta' l-ikel, li japplikaw orizzontalment.", "L-esperjenza turi li ma jaqbilx li ssir distinzjoni bejn ir-regoli dwar it-tikkettar skond il-kategorija tal-prodotti ta' l-inbid.", "Ir-regoli g\u0127andhom japplikaw g\u0127all-kategoriji kollha differenti ta' nbid, inklu\u017ci l-prodotti importati.", "B'mod partikolari, g\u0127andhom jippermettu l-indikazzjoni ta' varjet\u00e0 ta' g\u0127eneb ta' l-inbid u ta' \u0127sad fuq nbejjed ming\u0127ajr denominazzjoni ta' l-ori\u0121ini jew indikazzjoni \u0121eografika, su\u0121\u0121etta g\u0127al rekwi\u017citi li jirrigwardaw l-e\u017cattezza tat-tikkettar u l-monitora\u0121\u0121 rispettiv.", "(38) G\u0127ajr jekk di\u0121\u00e0 jkun hemm dispo\u017cizzjonijet f'dan ir-rigward, ir-regoli dwar it-tikkettar fis-settur ta' l-inbid g\u0127andhom jikkomplimentaw dawk stipulati fid-Direttiva tal-Parlament Ewropew u tal-Kunsill (KE) Nru 2000/13/KE dwar l-approssimazzjoni ta' li\u0121ijiet ta' l-Istati Membri li g\u0127andhom x'jaqsmu ma' tikkettjar, pre\u017centazzjoni u riklamar ta' o\u0121\u0121etti ta' l-ikel, li japplikaw orizzontalment.", "L-esperjenza turi li ma jaqbilx li ssir distinzjoni bejn ir-regoli dwar it-tikkettar skond il-kategorija tal-prodotti ta' l-inbid.", "Ir-regoli g\u0127andhom japplikaw g\u0127all-kategoriji kollha differenti ta' nbid, inklu\u017ci l-prodotti importati.", "PREMESSA 38 A (\u0121dida)", "(38a) Id-deskrizzjoni, id-denominazzjoni u l-pre\u017centazzjoni tal-prodotti koperti minn dan ir-Regolament huma determinanti g\u0127all-prospetti ta' kummer\u010bjalizzazzjoni.", "F'dak li jikkon\u010berna t-tikkettar, hemm b\u017conn li jin\u017cammu distinzjonijiet skond il-kategoriji differenti ta' nbid u re\u0121im ta' protezzjoni g\u0127at-termini tradizzjonali e\u017cistenti, biex ikun identifikat il-prodott u biex ting\u0127ata \u010berta informazzjoni essenzjali lill-konsumaturi.", "(39) L-e\u017cistenza u t-twaqqif ta' organizzazzjonijiet ta' produtturi g\u0127ad g\u0127andhom il-potenzjal li jikkontribwixxu g\u0127all-qadi tal-b\u017connijiet tas-settur ta' l-inbid, kif iddefiniti fil-livell Komunitarju.", "Il-fejda tag\u0127hom g\u0127andha tkun fl-ambitu u fl-effi\u010bjenza tas-servizzi li joffru lill-membri tag\u0127hom.", "L-istess jg\u0127odd g\u0127all-organizzazzjonijiet interprofessjonali.", "G\u0127aldaqstant, l-Istati Membri g\u0127andhom jirrikonoxxu l-organizzazzjonijiet li jil\u0127qu \u010berti rekwi\u017citi ddefiniti fil-livell Komunitarju.", "(39) L-e\u017cistenza u t-twaqqif ta' organizzazzjonijiet ta' produtturi jistg\u0127u jikkontribwixxu g\u0127all-qadi tal-b\u017connijiet tas-settur ta' l-inbid, kif iddefiniti fil-livell Komunitarju.", "Il-fejda tag\u0127hom g\u0127andha tkun fl-ambitu u fl-effi\u010bjenza tas-servizzi li joffru lill-membri tag\u0127hom.", "L-istess jg\u0127odd g\u0127all-organizzazzjonijiet interprofessjonali.", "G\u0127aldaqstant, l-Istati Membri g\u0127andhom jirrikonoxxu l-organizzazzjonijiet li jil\u0127qu \u010berti rekwi\u017citi ddefiniti fil-livell Komunitarju.", "Madankollu, g\u0127andha issir distinzjoni fil-kompetenzi ta' dawn i\u017c-\u017cew\u0121 tipi ta' organizzazzjonijiet.", "\u0120ustifikazzjoni", "Ir-regolamentazzjoni Komunitarja m'g\u0127andhiex tag\u0127ti trattament spe\u010bjali g\u0127all-uni\u010bi organizzazzjonijiet ta' produtturi li jipprattikaw it-trasferiment tal-proprjet\u00e0, ji\u0121ifieri li jixtru l-produzzjoni tal-membri tag\u0127hom biex wara jer\u0121g\u0127u jbig\u0127uhom.", "Id-diversit\u00e0 ta' l-atturi tas-settur ta' l-inbid hija reali, u l-ispe\u010bifi\u010bit\u00e0 ta' kull wie\u0127ed minnhom g\u0127andha ti\u0121i rispettata.", "Ir-regolamentazzjoni Komunitarja g\u0127andha tinkora\u0121\u0121ixxi d-diversit\u00e0 ta' l-inizjattivi ta' ggruppar, g\u0127ax mhemmx ne\u010bessarjament b\u017conn ta' trasferiment tal-proprjet\u00e0 biex l-offerta tkun ikkon\u010bentrata.", "(42) Il-monitora\u0121\u0121 tal-flussi kummer\u010bjali huma fuq kollox kwistjoni ta' tmexxija li g\u0127andha ti\u0121i indirizzata b'mod flessibbli.", "B'konsegwenza ta' dan, il-Kummissjoni g\u0127andha tie\u0127u de\u010bi\u017cjoni dwar ir-rekwi\u017citi li g\u0127andhom jissodisfaw il-li\u010benzji, b'qies g\u0127all-\u0127tie\u0121a ta' li\u010benzji ta' l-importazzjoni u l-esportazzjoni g\u0127all-\u0121estjoni tas-swieq ikkon\u010bernati, u b'mod partikolari, g\u0127all-monitora\u0121\u0121 ta' l-importazzjonijiet tal-prodotti kkon\u010bernati.", "Madankollu, kundizzjonijiet \u0121enerali applikabbli g\u0127al dawn il-li\u010benzji g\u0127andhom ikunu stipulati f'dan ir-Regolament.", "(42) Il-monitora\u0121\u0121 tal-flussi kummer\u010bjali huma fuq kollox kwistjoni ta' tmexxija li g\u0127andha ti\u0121i indirizzata b'mod flessibbli g\u0127all-\u0121estjoni tas-swieq ikkon\u010bernati, u b'mod partikolari, g\u0127all-monitora\u0121\u0121 ta' l-importazzjonijiet tal-prodotti kkon\u010bernati.", "Madankollu, kundizzjonijiet \u0121enerali applikabbli g\u0127al dawn il-li\u010benzji g\u0127andhom ikunu stipulati f'dan ir-Regolament.", "(43) Fejn issir dispo\u017cizzjoni g\u0127al li\u010benzji ta' l-importazzjoni u l-esportazzjoni, g\u0127andha ti\u0121i ddepo\u017citata garanzija biex ti\u017cgura li jsiru t-trasferimenti li g\u0127alihom jkunu n\u0127ar\u0121u l-li\u010benzji.", "im\u0127assra", "(46) Biex ji\u0121i \u017cgurat il-funzjonament tajjeb tas-suq ta' l-inbid, u b'mod partikolari, biex ji\u0121i evitat it-tfixkil tas-suq, g\u0127andha tkun provduta l-possibbilt\u00e0 li ji\u0121i pprojbit l-u\u017cu ta' arran\u0121amenti ta' l-ippro\u010bessar lejn l-intern jew lejn l-estern.", "Biex dan it-tip ta' strument ta' \u0121estjoni tas-suq jirnexxi, is-soltu jrid ji\u0121i applikat ming\u0127ajr wisq dewmien.", "G\u0127aldaqstant, il-Kummissjoni g\u0127andha ting\u0127ata s-setg\u0127at korrispondenti.", "(46) Biex ji\u0121i \u017cgurat il-funzjonament tajjeb tas-suq ta' l-inbid, u b'mod partikolari, biex ji\u0121i evitat it-tfixkil tas-suq, g\u0127andha tkun provduta l-possibbilt\u00e0 li ji\u0121i pprojbit l-u\u017cu ta' arran\u0121amenti ta' l-ippro\u010bessar lejn l-intern jew lejn l-estern.", "(55) Peress li g\u0127adu ma ntla\u0127aqx bilan\u010b fis-suq, u peress li l-mi\u017curi ta' akkumpanjament, b\u0127all\u2013iskema ta' qlug\u0127 tad-dwieli, je\u0127tie\u0121u \u010bertu \u017cmien sakemm ikollhom effett, jaqbel li tin\u017camm il-projbizzjoni fuq it-ta\u0127wil \u0121did sal-31 ta' Di\u010bembru 2013.", "Madankollu, il-projbizzjoni g\u0127andha titne\u0127\u0127a minn dik id-data 'l quddiem sabiex il-produtturi kompetittivi jkunu jistg\u0127u jwie\u0121bu liberament g\u0127all-kundizzjonijiet tas-suq.", "(55) Peress li g\u0127adu ma ntla\u0127aqx bilan\u010b fis-suq, u peress li l-mi\u017curi ta' akkumpanjament, b\u0127all\u2013iskema ta' qlug\u0127 tad-dwieli, je\u0127tie\u0121u \u010bertu \u017cmien sakemm ikollhom effett, jaqbel li tin\u017camm il-projbizzjoni fuq it-ta\u0127wil \u0121did b\u0127ala regola \u0121enerali sal-31 ta' Di\u010bembru 2013.", "Matul is-sena 2012, jaqbel li ti\u0121i kkontrollata l-effika\u010bit\u00e0 tal-mi\u017curi de\u010bi\u017ci fil-qafas tar-riforma tas-suq ta' l-inbid fl-2007 u li wie\u0127ed jidde\u010biedi fuq i\u017c-\u017camma jew it-tne\u0127\u0127ija tas-sistema tat-ta\u0127wil.", "\u0120ustifikazzjoni", "G\u0127adu mhux possibbli li wie\u0127ed jitkellem fuq l-effeti ta' qlug\u0127 previsti fis-suq ta' l-inbid.", "G\u0127aldaqstant, m'hemmx b\u017conn jittie\u0127du de\u010bi\u017cjonijiet fir-rigward tat-ta\u0127wil il-\u0121did \u0127lief meta l-mi\u017curi ta' qlug\u0127 ikunu waslu g\u0127at-tmiem tag\u0127hom u meta l-effetti tag\u0127hom fuq is-suq jidhru.", "PREMESSA 55 A (\u0121dida)", "(55a) Madankollu g\u0127andha ti\u0121i garantita l-aktar flessibilit\u00e0 fir-rigward tad-drittijiet tat-ta\u0127wil, sabiex il-produtturi kompetittivi jkunu jistg\u0127u jwie\u0121bu liberament g\u0127all-kundizzjonijiet tas-suq.", "PREMESSA 55 B (\u0121dida)", "(55c) La darba s-sitwazzjoni tas-suq tkun tjiebet b'mod konsiderevoli, klawsola ta' flessibilit\u00e0 tippermetti l-g\u0127oti ta' drittijiet ta' plantazzjoni supplimentari, illimitati fi\u017c-\u017cmien, lill-isfruttaturi ta' l-inbid tar-re\u0121juni kkon\u010bernati u g\u0127al-livell ta' kwalit\u00e0 suxxettibbli li jkollu \u017cieda fil-bejg\u0127.", "\u0120ustifikazzjoni", "\u0120estjoni effika\u010bji ta' l-offerta g\u0127andha tkun adattata g\u0127all-offerta g\u0127at-talba, li jfisser li \u017cieda fit-talba g\u0127andha \u0121\u0121ib \u017cieda fl-offerta.", "(58) Barra minn hekk, l-Istati Membri g\u0127andhom ikunu kapa\u010bi jawtorizzaw it-trasferiment ta' drittijiet ta' ta\u0127wil mill-\u0121did lil azjenda o\u0127ra, su\u0121\u0121ett g\u0127al kontrolli stretti, sakemm dan it-trasferiment isir favur il-kwalit\u00e0, jikkon\u010berna \u017c-\u017coni ma\u0127subin g\u0127all-mixtliet g\u0127at-tilqim, jew ikun marbut mat-trasferiment ta' parti mill-azjenda.", "Dawn it-trasferimenti g\u0127andhom jin\u017cammu fl-istess Stat Membru.", "(58) Barra minn hekk, l-Istati Membri g\u0127andhom ikunu kapa\u010bi jawtorizzaw it-trasferiment ta' drittijiet ta' ta\u0127wil mill-\u0121did lil azjenda o\u0127ra, su\u0121\u0121ett g\u0127al kontrolli stretti, sakemm dan it-trasferiment isir favur il-kwalit\u00e0, jikkon\u010berna \u017c-\u017coni ma\u0127subin g\u0127all-mixtliet g\u0127at-tilqim, jew ikun marbut mat-trasferiment ta' parti mill-azjenda.", "PREMESSA 62 A (\u0121dida)", "(62a) Hu importanti li l-Kummissjoni tfassal evalwazzjoni dwar l-impatt tal-mi\u017curi tal-mi\u017curi ta' akkumpanjament u tat-tis\u0127i\u0127 mill-\u0121did tas-suq, qabel ma tressaq proposta g\u0127al-liberalizzazzjoni tad-drittijiet ta' ta\u0127wil taz-zoni li mhumiex ma\u0127suba g\u0127all-ispe\u010bifikazzjonijiet tal-produzzjoni ta' l-inbejjed li jibbenefikaw minn denominazzjoni ta' ori\u0121ini protetta jew minn indikazzjoni \u0121eografika protetta.", "(63) Il-produzzjoni f'dawk l-Istati Membri fejn il-produzzjoni ta' l-inbid hija anqas minn 25 000 ettolitru fis-sena ma tolqotx serjament l-bilan\u010b tas-suq.", "G\u0127aldaqstant, dawn l-Istati Membri g\u0127andhom ikunu e\u017centi mill-projbizzjoni tran\u017citorja fuq it-ta\u0127wil \u0121did, i\u017cda fl-istess \u0127in, ma g\u0127andux ikollhom a\u010b\u010bess g\u0127all-iskema tal-qlug\u0127 tad-dwieli.", "(63) Il-produzzjoni f'dawk l-Istati Membri fejn il-produzzjoni ta' l-inbid hija anqas minn 25 000 ettolitru fis-sena ma tolqotx serjament l-bilan\u010b tas-suq.", "G\u0127aldaqstant, dawn l-Istati Membri g\u0127andhom ikunu e\u017centi mill-projbizzjoni tran\u017citorja fuq it-ta\u0127wil \u0121did, i\u017cda fl-istess \u0127in, ma g\u0127andux ikollhom a\u010b\u010bess g\u0127all-iskema tal-qlug\u0127 tad-dwieli , sakemm il-produzzjoni tag\u0127hom tibqa' inqas minn 25 000 ettolitru.", "(67) Biex ji\u0121i garantit it-trattament responsabbli ta\u017c-\u017coni fejn jinqalg\u0127u d-dwieli, id-dritt g\u0127al primjum g\u0127andu jiddependi mill-konformit\u00e0 mar-regoli ambjentali applikabbli min-na\u0127a tal-produtturi kkon\u010bernati.", "Fejn jinstab nuqqas ta' konformit\u00e0, il-primjum g\u0127all-qlug\u0127 tad-dwieli g\u0127andu jitnaqqas b'mod proporzjonali.", "im\u0127assra", "L-Istati Membri g\u0127andhom ikunu responsabbli g\u0127all- programmi ta' appo\u0121\u0121 u ji\u017cguraw li jkunu mfassla u implimentati b'mod o\u0121\u0121ettiv, b'qies g\u0127all-qag\u0127da ekonomika tal-produtturi kkon\u010bernati u l-\u0127tie\u0121a li ji\u0121i evitat it-trattament in\u0121ust bejn il-produtturi.", "L-Istati Membri g\u0127andhom ikunu responsabbli mill-implimentazzjoni tal -programmi ta' appo\u0121\u0121 u ji\u017cguraw li jkunu mfassla u implimentati b'mod o\u0121\u0121ettiv, b'qies g\u0127all-qag\u0127da ekonomika tal-produtturi kkon\u010bernati u l-\u0127tie\u0121a li ji\u0121i evitat it-trattament in\u0121ust bejn il-produtturi.", "\u0120ustifikazzjoni", "L-Istati membri ma jistg\u0127ux ikunu l-uni\u010bi responsabbli g\u0127all-programmi ta' appo\u0121\u0121.", "Il-Kummissjoni g\u0127andha tappo\u0121\u0121ja l-programmi u tiggarantixxi li jkuni konformi mal-li\u0121i Komunitarja u li ma jo\u0127olqux tfixkil fil-kompetizzjoni bejn il-produtturi tal-Komunit\u00e0.", "L-ebda appo\u0121\u0121 ma g\u0127andu jing\u0127ata:", "im\u0127assar", "a) g\u0127al pro\u0121etti ta' ri\u010berka u mi\u017curi biex jappo\u0121\u0121jaw pro\u0121etti ta' ri\u010berka;", "b) g\u0127al mi\u017curi koperti bir-Regolament (KE) Nru 1698/2005.", "\u0120ustifikazzjoni", "L-azjendi g\u0127andhom ikunu jistg\u0127u jirreferu g\u0127al post wie\u0127ed biss g\u0127all-interventi f'dan il-qasam.", "Hekk biss tista' tissemplifika ru\u0127ha s-sistema.", "Kull Stat Membru produttur imsemmi fl-Anness II g\u0127andu, g\u0127all-ewwel darba sat-30 ta' April 2008 , jippre\u017centa lill-Kummissjoni abbozz ta' programm ta' appo\u0121\u0121 g\u0127al \u0127ames snin bil-mi\u017curi skond dan il-Kapitolu.", "Kull Stat Membru produttur imsemmi fl-Anness II g\u0127andu, g\u0127all-ewwel darba mhux iktar tard mill-15 ta' Frar tas-sena wara d-d\u0127ul fis-se\u0127\u0127 ta' dan ir-Regolament, jippre\u017centa lill-Kummissjoni abbozz ta' programm ta' appo\u0121\u0121 g\u0127al \u0127ames snin bil-mi\u017curi skond dan il-Kapitolu.", "\u0120ustifikazzjoni", "L-iskema ta\u017c-\u017cmien proposta mhijiex fattibbli.", "Hemm b\u017conn ta' perjodi itwal g\u0127all-adozzjoni tar-Regolamenti li japplikaw qabel ma ji\u0121u mressqa l-programmi l-\u0121odda.", "ARTIKOLU 5, PARAGRAFU 1, SUBPARAGRAFU 1 A (\u0121did)", "Kull Stat Membru g\u0127andu jissottometti lill-Kummissjoni programm ta' g\u0127ajnuna revedut fi \u017cmien sena wara l-pre\u017centazzjoni ta' programm inizjali, meta jidher li \u010berti mi\u017curi previsti mill-programm inizjali jkunu inkompatibbli u jistg\u0127u b'hekk jikkomplikaw l-implimentazzjoni koerenti tieg\u0127u.", "Il-programm ta' appo\u0121\u0121 revedut g\u0127andu jsir applikabbli xahrejn wara d-data tal-pre\u017centazzjoni tieg\u0127u.", "\u0120ustifikazzjoni", "Ir-riforma g\u0127andha l-g\u0127an prin\u010bipali li tkabbar il-kompetittivit\u00e0 tas-settur ta' l-inbid.", "\u010aerta flessibilit\u00e0 tal-mi\u017curi, strettament organizzata, tista' tikkontribwixxi g\u0127at-twettiq ta' l-objettivi tar-riforma, b'mod partikulari f'dak li jikkon\u010berna l-Istati l-Membri l-\u0121odda li kellhom diffikultajiet matul il-pro\u010bess ta' ade\u017cjoni.", "Il-mi\u017curi ta' appo\u0121\u0121 g\u0127andhom jitfasslu fil-livell \u0121eografiku li l-Istati Membri jqisu l-aktar xieraq.", "Qabel ma ji\u0121i ppre\u017centat lill-Kummissjoni, il-programm ta' appo\u0121\u0121 g\u0127andu jkun su\u0121\u0121ett g\u0127al konsultazzjoni ma' l-awtoritajiet u organizzazzjonijiet kompetenti fil-livell territorjali xieraq .", "Il-mi\u017curi ta' appo\u0121\u0121 g\u0127andhom jitfasslu fil-livell \u0121eografiku li l-Istati Membri , b'kooperazzjoni ma' l-awtoritajiet re\u0121jonali u lokali, iqisu l-aktar xieraq.", "Qabel ma ji\u0121i ppre\u017centat lill-Kummissjoni, il-programm ta' appo\u0121\u0121 g\u0127andu jkun su\u0121\u0121ett g\u0127al konsultazzjoni ma' l-awtoritajiet , l-organi\u017cmi, l-organizzazzjonijiet tal-produtturi, l-intrapri\u017ci kummer\u010bjali tag\u0127hom u l-organizzazzjonijiet interprofessjonali tas-settur li huma kompetenti fil-livelli re\u0121jonali u lokali .", "Kull Stat Membru g\u0127andu jippre\u017centa abbozz ta' programm uniku li jista' jakkomoda karatteristi\u010bi partikolari re\u0121jonali.", "Kull Stat Membru g\u0127andu jippre\u017centa abbozz ta' programm uniku li jista' jakkomoda karatteristi\u010bi partikolari re\u0121jonali , imma jqis fuq kollox il-b\u017connijiet tat-territorji fejn il-kundizzjonijiet huma diffi\u010bli g\u0127all-kultivazzjoni ta' \u010berti varjetajiet ta' dwieli u g\u0127all-produzzjoni ta' l-inbid (fosthom i\u017c-\u017coni tal-muntanji).", "\u0120ustifikazzjoni", "Il-kultivazzjoni u l-produzzjoni ta' l-inbid ta' kwalit\u00e0 \u0121eneralment huma di\u010bentralizzati.", "Hu g\u0127alhekk li, g\u0127ad-de\u010bi\u017cjonijiet importanti b\u0127al dawk li jikkon\u010bernaw l-iffinanzjar, hu importanti li wie\u0127ed ifittex li tkun garantita kollaborazzjoni bejn il-livelli differenti ta' de\u010bi\u017cjoni u l-inter ta' l-istess sistema nazzjonali fil-perspettiva tat-t\u0127ejjija ta' pro\u0121ett mifrux fuq \u0127ames snin.", "F'dan il-kuntest il-kunsiderazzjonijet dwar il-kundizzjonijiet ta' kultivazzjoni u ta' produzzjoni diffi\u010bli huma wkoll importanti (b'mod partikular g\u0127all-grad ta' g\u0127oljiet ta' l-art).", "ARTIKOLU 5, PARAGRAFU 1 A (\u0121did)", "Fil-qafas tal-programmi ta' appo\u0121\u0121, l-Istati Membri jistg\u0127u jiddeterminaw u jiddefinixxu l-irwol ta' l-organizzazzjonijiet ta' produtturi msemmija fl-Artikolu 54.", "\u0120ustifikazzjoni", "Sabiex tkun iffa\u010bilitata integrazzjoni ikbar tar-realt\u00e0 ta' l-attivitajiet ta' produzzjoni, li l-Kummissjoni stess turi l-fragmentazzjoni tag\u0127ha, hu meqjus utli li l-Istati Membri jkunu jistg\u0127u jibbenefikaw mill-organizzazzjoni ta' produtturi msemmija fl-Artikolu 54 tar-Regolament li qed ji\u0121i e\u017caminat fl-implimentazzjoni tal-mi\u017curi organi\u010bi li jikkon\u010bernaw is-settur fil-qafas tal-programmi nazzjonali ta' appo\u0121\u0121.", "Il-programmi ta' appo\u0121\u0121 g\u0127andhom jibdew japplikaw tliet xhur wara li ji\u0121u ppre\u017centati lill-Kummissjoni .", "Il-programmi ta' appo\u0121\u0121 ji\u0121u approvati mill-Kummissjoni fi \u017cmien 30 \u0121urnata mill-pre\u017centazzjoni tag\u0127hom .", "Dawn jibdew japplikaw xahrejn wara l-approvazzjoni tag\u0127hom .", "\u0120ustifikazzjoni", "Il-Kummissjoni g\u0127andha tappo\u0121\u0121ja l-programmi u tiggarantixxi li jkuni konformi mal-li\u0121i Komunitarja u li ma jo\u0127olqux tfixkil fil-kompetizzjoni bejn il-produtturi tal-Komunit\u00e0.", "Madankollu, jekk il-programm ippre\u017centat ma jkunx konformi mal-kundizzjonijiet stipulati f'dan il-Kapitolu, il-Kummissjoni g\u0127andha tinforma lill-Istat Membru b'dan.", "F'dan il-ka\u017c, l-Istat Membru g\u0127andu jippre\u017centa programm revedut lill-Kummissjoni.", "Il-programm revedut isir applikabbli xahrejn wara n-notifika sakemm ma jkunx g\u0127ad hemm xi inkompatibbilt\u00e0.", "Jekk iva dan is-subparagrafu g\u0127andu japplika.", "Madankollu, jekk il-programm ippre\u017centat ma jkunx konformi mal-kundizzjonijiet stipulati f'dan il-Kapitolu, il-Kummissjoni g\u0127andha tinforma lill-Istat Membru b'dan fi \u017cmien tletin \u0121urnata .", "F'dan il-ka\u017c, l-Istat Membru g\u0127andu jippre\u017centa programm revedut lill-Kummissjoni.", "Il-programm revedut isir applikabbli xahar wara d-data ta' l-approvazzjoni tieg\u0127u mill-Kummissjoni, sakemm ma jkunx g\u0127ad hemm xi inkompatibbilt\u00e0.", "Jekk iva dan is-subparagrafu g\u0127andu japplika.", "Il-programmi ta' appo\u0121\u0121 g\u0127andu jkun fihom mi\u017curi ta' promozzjoni g\u0127al swieq ta' pajji\u017ci terzi skond l-Artikolu 9.", "Il-programmi ta' appo\u0121\u0121 g\u0127andu jkun fihom mi\u017curi ta' promozzjoni u ta' familjarit\u00e0 mas- swieq b'konformit\u00e0 mad-dispo\u017cizzjonijiet ta' l-Artikolu 9.", "ARTIKOLU 7, PARAGRAFU 2, PUNT 2 A A (\u0121did)", "a a) ristrutturazzjoni tas-settur;", "ARTIKOLU 7, PARAGRAFU 2, PUNT 2 A B (\u0121did)", "a b) prevenzjoni tal-kri\u017cijiet;", "ARTIKOLU 7, PARAGRAFU 2, PUNT 2 D A (\u0121did)", "d a) ri\u010berka u \u017cvilupp;", "ARTIKOLU 7, PARAGRAFU 2, PUNT 2 D B (\u0121did)", "d b) prattiki ta' kultivazzjoni u standards ambjentali;", "ARTIKOLU 7, PARAGRAFU 2, PUNT D C (\u0121did)", "d c) titjib fil-kwalit\u00e0 ta' l-g\u0127eneb u ta' l-inbid;", "ARTIKOLU 7, PARAGRAFU 2, PUNT D D (\u0121did)", "d d) \u0127a\u017cna privata ta' l-inbejjed, ta' l-alko\u0127ol u tal-most;", "ARTIKOLU 7, SUBPARAGRAFU 2 A (\u0121did)", "Produttur jista' jkun eli\u0121ibbli g\u0127al aktar minn mi\u017cura wa\u0127da fl-istess sena ta' l-inbid.", "L-Istati Membri jistg\u0127u wkoll jinkludu azzjonijiet \u0121odda fil-programmi ta' appo\u0121\u0121, bil-kunsens tal-Kummissjoni.", "\u0120ustifikazzjoni", "It-tkabbir tal-medda permezz ta' azzjonijiet li g\u0127alihom l-Istati Membri jkollhom il-kunsens tal-Kummissjoni joffrilhom il-possibilit\u00e0 li jivvaloraw a\u0127jar il-fondi u li ju\u017cawhom skond il-b\u017connijiet u l-possibilitajiet tag\u0127hom.", "ARTIKOLU 8, PUNT 1 A (\u0121did)", "1a L-ammonti ffissati skond il-Paragrafu 1 - mi\u017curi ta' promozzjoni mhux inklu\u017ci - ma jistg\u0127ux ikunu inqas mis-somma mog\u0127tija lil Stat Membru fl-2008 g\u0127al skopijiet ta' ristrutturazzjoni.", "\u0120ustifikazzjoni", "G\u0127al dak li jikkon\u010berna somom li jistg\u0127u jintu\u017caw g\u0127al skopijiet ta' ristrutturazzjoni, l-ebda Stat Membru m'g\u0127andu jinsab f'sitwazzjoni iktar \u017cvanta\u0121\u0121jata minn qabel.", "Dan kieku jmur kontra l-objettivi u l-prin\u010bipji tar-riforma.", "Il-promozzjoni fis- swieq tal-pajji\u017ci terzi", "Il-promozzjoni u l-familjarit\u00e0 tas -swieq", "L-appo\u0121\u0121 skond dan l-Artikolu g\u0127andu jkopri mi\u017curi informattivi u promozzjonali dwar inbejjed Komunitarji f'pajji\u017ci terzi , u b'hekk tissa\u0127\u0127a\u0127 il-kompetittivit\u00e0 tag\u0127hom f'dawk il-pajji\u017ci .", "L-appo\u0121\u0121 skond dan l-Artikolu g\u0127andu jkopri mi\u017curi informattivi u promozzjonali dwar inbejjed Komunitarji sabiex tissa\u0127\u0127a\u0127 il-kompetittivit\u00e0 tag\u0127hom.", "a) fis-suq intern,", "b) fil-pajji\u017ci terzi.", "Il-mi\u017curi msemmija fil-paragrafu 1 jirreferu g\u0127al inbejjed b' denominazzjoni ta' l-ori\u0121ini jew indikazzjoni \u0121eografika protetta, jew inbejjed b'indikazzjoni tal- varjet\u00e0 ta' l-g\u0127eneb ta' l-inbid .", "Il-mi\u017curi msemmija fil-paragrafu 1 jirreferu g\u0127all -inbejjed li jibbenefikaw minn denominazzjoni ta' l-ori\u0121ini protetta u l-inbejjed b' indikazzjoni \u0121eografika protetta.", "G\u0127all-inbejjed l-o\u0127ra ma\u0127suba g\u0127all-konsum, japplika biss il-Paragrafu 1(a).", "ARTIKOLU 9, PARAGRAFU 2 A (\u0121did)", "Il-mi\u017curi msemmija fil-Paragrafu 1(a) jistg\u0127u jinkludu:", "a) azzjonijiet g\u0127all-promozzjoni ta' konsum responsabbli ta' l-inbid u g\u0127all-informazzjoni dwar il-prodott u l-karatteristi\u010bi tieg\u0127u;", "b) azzjonijiet ta' titjib tal-familjarit\u00e0 tas-suq li jippermetti l-i\u017cvilupp tieg\u0127u u ji\u017cgura informazzjoni a\u0127jar lill-operaturi.", "Dawn l-azzjonijiet jistg\u0127u jitmexxew minn organizzazzjonijiet interprofessjonali, fis-sens ta' l-Artikolu 55, jew minn kwalunkwe organi\u017cmu ie\u0127or rappre\u017centattiv li jkun ekwivalenti.", "c) azzjonijiet ta' promozzjoni u ta' pubbli\u010bit\u00e0 li g\u0127andhom l-g\u0127an li ji\u017cguraw il-familjarit\u00e0 mad-denominazzjonijiet ta' ori\u0121ini u ta' l-indikazzjonijet \u0121eografi\u010bi, billi jissottolinjaw dak li j\u0121ibu f'termini ta' kwalit\u00e0, ta' sigurt\u00e0 ambjentali u ta' protezzjoni ta' l-ambjent.", "Il-mi\u017curi msemmija fil-paragrafu 1 jistg\u0127u jinkludu :", "Il-mi\u017curi msemmija fil-paragrafu 1 (b) jistg\u0127u jikkon\u010bernaw :", "a) relazzjonijiet pubbli\u010bi, mi\u017curi promozzjonali jew pubbli\u010bitarji, b'mod partikolari l-enfasi fuq il-vanta\u0121\u0121i tal-prodotti Komunitarji, spe\u010bjalment rigward kwalit\u00e0, sikurezza ta' l-ikel jew \u0127arsien ta' l-ambjent;", "a) relazzjonijiet pubbli\u010bi, mi\u017curi promozzjonali jew pubbli\u010bitarji, b'mod partikolari l-enfasi fuq il-vanta\u0121\u0121i tal-prodotti Komunitarji, ta' l-indikazzjonijiet ta' ori\u0121ini tag\u0127hom u l-marka tag\u0127hom, spe\u010bjalment rigward kwalit\u00e0, effetti po\u017cittivi fuq is-sa\u0127\u0127a, sikurezza ta' l-ikel jew \u0127arsien ta' l-ambjent;", "b) parte\u010bipazzjoni f'avvenimenti, fieri jew esibizzjonijiet ta' importanza internazzjonali;", "b) parte\u010bipazzjoni f'avvenimenti, fieri jew wirjiet ta' importanza internazzjonali , fil-qafas individwali jew kollettiv ;", "c) kampanji informattivi, b'mod partikolari fuq is-sistemi Komunitarji li jkopru denominazzjonijiet ta' l-ori\u0121ini, indikazzjonijiet \u0121eografi\u010bi u l-produzzjoni organika;", "kampanji informattivi, b'mod partikolari fuq is-sistemi Komunitarji li jkopru denominazzjonijiet ta' l-ori\u0121ini, indikazzjonijiet \u0121eografi\u010bi , l-produzzjoni organika u t-tikkettar ta' l-inbejjed ;", "ARTIKOLU 9, PARAGRAFU 3, PUNT C A) (\u0121did)", "c a) programmi ta' appo\u0121\u0121 g\u0127all-\u0127arsien ta' l-indikazzjonijiet \u0121eografi\u010bi ta' l-inbid fil-livell internazzjonali, u azzjonijiet jew studji dwar il-\u0121lieda kontra l-iffalsifikar tal-prodotti ta' l-inbid f'pajji\u017ci terzi u kontra ostakli tekni\u010bi marbuta mas-sa\u0127\u0127a tal-pjanta;", "d) l-istudji ta' swieq \u0121odda, me\u0127tie\u0121a g\u0127all-espansjoni ta' \u017cbokki kummer\u010bjali fis-suq;", "d) studji dwar is-swieq li g\u0127andhom ji\u0121u kkonkwistati mill-\u0121id, li g\u0127andhom ji\u0121u \u017cviluppati u ta' swieq \u0121odda, me\u0127tie\u0121a g\u0127all-espansjoni ta' \u017cbokki kummer\u010bjali fis-suq;", "ARTIKOLU 9, PARAGRAFU 3, PUNT E A) (\u0121did)", "e a) azzjonijiet dwar l-edukazzjoni bba\u017cati fuq studji xjentifi\u010bi li jikkon\u010bernaw l-effetti po\u017cittivi ta' konsum moderat ta' l-inbid kif ukoll l-azzjonijiet tal-promozzjoni favur konsum responsabbli ta' l-inbid u azzjonijiet ta' informazzjoni dwar il-prodott u dwar il-karatteristi\u010bi tieg\u0127u, fuq il-ba\u017ci ta' studji xjentifi\u010bi relevanti;", "\u0120ustifikazzjoni", "L-azzjonijiet ta' promozzjoni g\u0127andhom jift\u0127u swieq \u0121odda u jiksbu mill-\u0121id is-swieq mitlufa g\u0127all-prodotti kollha msemmija fir-regolament li qed ji\u0121i e\u017caminat.", "Huwa importanti b'mod partikulari li ji\u017cdidedu l-i\u017cbokki kummer\u010bjali tal-most (xarba mhux alko\u0127olika) b'tali mod li tkun appo\u0121\u0121jata d-diversifikazzjoni tal-produzzjoni ta' l-inbid.", "ARTIKOLU 9, PARAGRAFU 3, PUNT E B) (\u0121did)", "e b) azzjonijiet ta' titjib tal-familjarit\u00e0 tas-suq sabiex jippermettu l-i\u017cvilupp tieg\u0127u u ji\u017cguraw informazzjoni a\u0127jar lill-operaturi;", "ARTIKOLU 9, PARAGRAFU 3 A (\u0121did)", "L-g\u0127ajnuna hija ma\u0127suba b\u0127ala prijorit\u00e0 g\u0127all-azzjonijiet imwettqa bi s\u0127ubija bejn atturi ta' l-Unjoni.", "Il-kontribuzzjoni Komunitarja g\u0127al attivitajiet promozzjonali ma g\u0127andhiex taqbe\u017c il-50% ta' l-ispi\u017ca eli\u0121ibbli.", "Il-kontribuzzjoni Komunitarja g\u0127al attivitajiet promozzjonali ma g\u0127andhiex taqbe\u017c il-50% ta' l-ispi\u017ca eli\u0121ibbli.", "Fir-re\u0121juni kklassifkati b\u0127ala re\u0121juni ta' konver\u0121enza b'konformit\u00e0 mar-Regolament (KE) Nru 1083/2006, il-parte\u010bipazzjoni Komunitarja g\u0127all-azzjonijiet ta' promozzjoni m'g\u0127andhiex taqbe\u017c il-75%.", "Madankollu, din il-parte\u010bipazzjoni tista' tin\u0121ieb g\u0127al 100% g\u0127all-programmi ma\u0127suba biex jipprote\u0121u fil-livell internazzjonali l-indikazzjonijiet \u0121eografi\u010bi, kif ukoll biex jiffavorixxu azzjonijiet jew studji dwar il-\u0121lieda kontra l-iffalsifikar tal-prodotti ta' l-inbid f'pajji\u017ci terzi u kontra ostakli tekni\u010bi marbuta mas-sa\u0127\u0127a tal-pjanta;", "\u0120ustifikazzjoni", "Dawn il-mi\u017curi g\u0127andhom ji\u0121u ffinanzjati bil-100% mill-ba\u0121it ta' l-organizzazzjoni komuni tas-suq sabiex ikunu \u017cgurati l-koerenza u l-omo\u0121enit\u00e0 tal-mi\u017curi ta' kooperazzjoni teknika u ta' l-azzjonijiet ta' akkumpanjament tan-negozjati internazzjonali.", "L-Istati Membri g\u0127andhom i\u0127allu g\u0127all-anqas il-fondi Komunitarji stipulati fl-Anness II g\u0127al mi\u017curi ta' promozzjoni fi swieq ta' pajji\u017ci terzi.", "Il-fondi hekk riservati ma g\u0127andhomx ikunu disponibbli g\u0127al mi\u017curi o\u0127ra.", "L-Istati Membri g\u0127andhom i\u0127allu g\u0127all-anqas il-fondi Komunitarji stipulati fl-Anness II g\u0127al mi\u017curi ta' familjarit\u00e0 u ta' promozzjoni fis-swieq ta' l-Unjoni u ta' pajji\u017ci terzi. d'accompagnement Il-fondi hekk riservati ma g\u0127andhomx ikunu disponibbli g\u0127al mi\u017curi o\u0127ra.", "ARTIKOLU 9, PARAGRAFU 5 A (\u0121did)", "G\u0127all-inbejjed prodotti fi\u017c-\u017coni fejn il-kundizzjonijiet huma diffi\u010bli g\u0127all-kultivazzjoni u l-produzzjoni (fosthom i\u017c-\u017coni tal-muntanji), g\u0127andhom ji\u0121u implimentati mi\u017curi spe\u010bifi\u010bi adattati, li g\u0127andhom ji\u0121u definiti ma' l-awtoritajiet re\u0121jonali jew lokali ta' dawn i\u017c-\u017coni.", "ARTIKOLU 10, PARAGRAFU 3, SUBPARAGRAFU 1, PUNT C A (\u0121did)", "c a) It-ti\u0121did normali tad-dwieli fl-a\u0127\u0127ar ta\u010b-\u010biklu naturali tal-\u0127ajja tag\u0127hom fi\u017c-\u017coni koperti mid-denominazzjonijiet ta' ori\u0121ini protetti jew l-indikazzjonijiet \u0121eografi\u010bi protetti jista' jin\u017camm fil-kompetizzjoni ta' 50% ta' l-ammonti msemmija fil-Paragrafu 6.", "\u0120ustifikazzjoni", "Ir-ristrutturazzjoni u r-rikonver\u017cazzjoni g\u0127andhom ji\u0121u sottomessi g\u0127al sistema ta' appo\u0121\u0121 fi\u017c-\u017coni ta' produzzjoni ta' kwalit\u00e0 rikonoxxuta, li spiss jaqblu ma' \u017coni kkonfrontati minn \u017cvanta\u0121\u0121i spe\u010bifi\u010bi.", "L-iskema m'g\u0127andhiex tkopri t-ti\u0121did normali ta' vinji li jkunu waslu fi tmiem il-\u0127ajja naturali tag\u0127hom.", "im\u0127assar", "a) minkejja d-dispo\u017cizzjonijiet tal-Kapitolu II tat-Titolu V, il-permess g\u0127all-koe\u017cistenza ta' dwieli kemm qodma kif ukoll \u0121odda g\u0127al perjodu ffissat li ma jaqbi\u017cx it-tliet snin , sa tmiem ir-re\u0121im tran\u017citorju rigward id-drittijiet tat-ta\u0127wil, ji\u0121ifieri sa mhux aktar tard mill-31 ta' Di\u010bembru 2013 ;", "a) minkejja d-dispo\u017cizzjonijiet tal-Kapitolu II tat-Titolu V, il-permess g\u0127all-koe\u017cistenza ta' dwieli kemm qodma kif ukoll \u0121odda g\u0127al perjodu ffissat li ma jaqbi\u017cx it-tliet snin;", "ARTIKOLU 10 A (\u0121did)", "Ristrutturazzjoni tal-prattiki ta' kultivazzjoni", "Il-mi\u017curi ma\u0127suba g\u0127all-appo\u0121\u0121 tar-ristrutturazzjoni tal-prattiki ta' kultivazzjoni g\u0127andhom l-g\u0127an li ji\u017cviluppaw is-siner\u0121iji bejn l-operaturi biex i\u017cidu l-kompettitivit\u00e0 tal-produtturi ta' l-inbid permezz ta' \u017cvilupp strutturali.", "L-g\u0127oti ta' l-g\u0127ajnuna huwa su\u0121\u0121ett g\u0127all-pre\u017centazzjoni ta' pro\u0121etti ta' \u017cvilupp fl-ambitu tal-programm ta' g\u0127ajnuna, li jikkon\u010bernaw wa\u0127da jew aktar mill-attivitajiet li \u0121ejjin:", "a) l-i\u017cvilupp ta' sistemi ta' forniment kumplessi u multire\u0121jonali;", "b) il-qsim bejn l-intrapri\u017ci ta' servizzi reali operattivi u strate\u0121i\u010bi;", "c) l-immani\u0121\u0121jar ta' tag\u0127mir u fa\u017cijiet tal-produzzjoni;", "d) l-i\u017cvilupp ta' l-g\u0127arfien u l-\u0127arsien tas-suq;", "e) l-i\u017cvilupp ta' innovazzjonijiet;", "f) ir-raggruppament ta' l-offerta u r-ristrutturazzjoni ta' l-intrapri\u017ci 'downstream'.", "L-appo\u0121\u0121 g\u0127all-mi\u017curi ta' ristrutturazzjoni g\u0127andu jing\u0127ata b\u0127ala kontribut g\u0127all-ispejje\u017c effettivi ta' l-implimentazzjoni ta' l-attivitajiet u xorta m'g\u0127andux jaqbe\u017c il-50% ta' l-ispejje\u017c.F're\u0121juni kklassifikati b\u0127ala re\u0121juni ta' konver\u0121enza skond ir-Regolament (KE) Nru 1083/2006, il-kontribut Komunitarju g\u0127all-ispejje\u017c tal-promozzjoni m'g\u0127andux jaqbe\u017c il-75%.", "ARTIKOLU 10 B (\u0121did)", "Il-prevenzjoni tal-kri\u017ci", "Bi prevenzjoni tal-kri\u017cijiet wie\u0127ed ifisser il-prattiki tal-kultivazzjoni, argonomi\u010bi u enolo\u0121i\u010bi kollha mfassla sabiex titra\u017c\u017can il-kwantit\u00e0 tal-produzzjoni ta' l-g\u0127eneb jew tonqos it-trasformazzjoni ta' l-g\u0127eneb f'inbid.", "L-appo\u0121\u0121 g\u0127all-mi\u017curi ta' prevenzjoni tal-kri\u017cijiet jista' jie\u0127u l-forma ta' kumpens fi \u0127las ipproporzjonat mat-tnaqqis fil-kwantit\u00e0 ta' produzzjoni ta' g\u0127eneb jew inbid b\u0127ala konsegwenza ta' l-u\u017cu ta' prattika identifikata.", "Kull Stat Membru, skond il-karatterisiti\u010bi tieg\u0127u, jag\u0127\u017cel l-a\u0127jar pratti\u010bi sabiex jikseb dawn l-objettivi.", "Il-mi\u017curi ta' implimentazzjoni, adottati skond il-pro\u010bedura msemmija fl-Artikolu 104, jiddeterminaw b'mod partikolari l-livelli massimi ta' g\u0127ajnuna u tal-pratti\u010bi ammissibbli.", "G\u0127all-g\u0127anijiet ta' dan l-Artikolu, \"\u0127sad bikri\" tfisser il-qerda totali jew il-qtug\u0127 ta' g\u0127enieqed ta' l-g\u0127eneb meta jkunu g\u0127adhom ma sarux, u b'hekk il-produzzjoni tar-raba' rilevanti ti\u0121i fix-xejn.", "G\u0127all-g\u0127anijiet ta' dan l-Artikolu, \"\u0127sad bikri\" tfisser il-qerda totali jew il-qtug\u0127 ta' g\u0127enieqed ta' l-g\u0127eneb meta jkunu g\u0127adhom ma sarux, u b'hekk il-produzzjoni ta\u017c-\u017cona rilevanti ti\u0121i fix-xejn.", "L-appo\u0121\u0121 g\u0127al \u0127sad bikri g\u0127andu jikkontribwixxi biex jer\u0121a' jinkiseb il-bilanc bejn il-provvista u d-domanda fis-suq ta' l-inbid fil-Komunit\u00e0, sabiex ji\u0121u evitati kri\u017cijiet fis-suq.", "L-appo\u0121\u0121 g\u0127al \u0127sad bikri g\u0127andu jikkontribwixxi biex jer\u0121a' jinkiseb il-bilanc bejn il-provvista u d-domanda fis-suq ta' l-inbid fil-Komunit\u00e0, sabiex ji\u0121u evitati kri\u017cijiet fis-suq , u sabiex jinkisbu prodotti ta' kwalit\u00e0 a\u0127jar .", "Il-pagament m'g\u0127andux jaqbe\u017c il- 50% tas-somma ta' l-ispejje\u017c diretti u t-telf fid-d\u0127ul relatati mal-qerda jew il-qtug\u0127 ta' g\u0127enieqed ta' g\u0127eneb.", "Il-pagament m'g\u0127andux jaqbe\u017c il- 75% tas-somma ta' l-ispejje\u017c diretti u t-telf fid-d\u0127ul relatati mal-qerda jew il-qtug\u0127 ta' g\u0127enieqed ta' g\u0127eneb.", "\u0120ustifikazzjoni", "Sabiex l-kumpens g\u0127all-vitikulturi li jidde\u010biedu li jibbenefikaw mid-dispo\u017cizzjonijiet imsemmija fl-Artikolu 11 ta' dan ir-Regolament isir iktar \u0121ust, hu meqjus xieraq li l-limitu ta' pagament b'rata fissa previst jitla' g\u0127al 75%.", "ARTIKOLU 11, PARAGRAFU 4 A (\u0121did)", "L-Istati Membri kkon\u010bernati g\u0127andhom ifasslu mi\u017curi ta' kontroll li g\u0127andhom ji\u0121u applikati g\u0127all-100% ta' l-applikanti kollha.", "ARTIKOLU 13 A (\u0121did)", "Ri\u010berka u \u017cvilupp", "L-appo\u0121\u0121 g\u0127ar-ri\u010berka u l-i\u017cvilupp g\u0127andu b\u0127ala objettiv il-finanzjament ta' azzjonijiet ta' ri\u010berka g\u0127al familjarit\u00e0 a\u0127jar tas-suq, biex titjieb il-kwalit\u00e0 tal-prodott, b'mod partikolari fejn jid\u0127lu t- tra\u010b\u010babilit\u00e0, l-impatt tal-produzzjoni fuq l-ambjent, is-sikurezza g\u0127as-sa\u0127\u0127a, il-karatteristi\u010bi tipi\u010bi u t-titjib \u0121enetiku.", "Il-kontribut Komunitarju g\u0127all-pro\u0121etti ta' ri\u010berka u ta' \u017cvilupp m'g\u0127andux jaqbe\u017c il-50% ta' l-ispejje\u017c.", "ARTIKOLU 13 B (\u0121did)", "Prattiki ta' kultivazzjoni u standards ambjentali", "Prattiki agrikoli spe\u010bifi\u010bi kif ukoll standards ambjentali, fitosanitarji u o\u0127rajn g\u0127andhom ji\u0121u definiti g\u0127at-tipi kollha ta' l-inbid.", "Dawn il-prattiki u dawn in-normi g\u0127andhom l-g\u0127an li jikkontribwixxu g\u0127all-protezzjoni ta' l-ambjent, g\u0127all-kontroll tal-produzzjoni primarja, g\u0127at-tnaqqis tal-potenzjal ta' rendiment u g\u0127at-titjib tal-kwalit\u00e0.", "G\u0127andu jing\u0127ata finanzjament g\u0127all-produtturi ta' l-inbid li jirrispettaw il-prattiki u n-normi msemmija hawn fuq, fil-forma ta' \u0127lasijiet g\u0127all-ettaru g\u0127az-zoni sottomessi g\u0127al dawn l-impenji.", "Il-prattiki u n-normi msemmija hawn fuq g\u0127andhom ji\u0121u definiti fil-livell Komunitarju u ddettaljati skond il-kundizzjonijiet spe\u010bifi\u010bi li jkun hemm fl-Istati Membri u fir-re\u0121juni.", "Il-kontroll u, jekk ikun il-ka\u017c, il-\u0121estjoni tal-programmi mill-perspettiva ta' l-osservazzjoni ta' l-obbligi tal-produtturi ta' l-inbid skond dan l-Artikolu jaqg\u0127u l-ewwelnett fuq l-organizzazzjonijiet tas-settur sakemm l-Istati Membri jag\u0127tu l-awtorizzazzjoni tag\u0127hom.", "L-ammont ta' l-iffinanzjar imsemmi fil-Paragrafu 2 u l-modalitajiet ta' applikazzjoni ta' dan l-Artikolu g\u0127andhom ji\u0121u definiti bi qbil mal-pro\u010bedura msemmija fl-Artikolu 104.", "\u0120ustifikazzjoni", "B'konformit\u00e0 mar-ri\u017coluzzjoni tal-Parlament Ewropew tal-15 ta' Frar 2007 ( P6_TA(2007)0049 ), fost il-prin\u010bipji \u0121enerali ta' l-organizzazzjoni komuni tas-suq hemm \"il-konformita' tas-settur tal-vitikultura mar-regoli ta' konformita' re\u010biproka u tal-prattiki ta' koltivazzjoni agrikola soda [\u2026] li jg\u0127inuhom jorjentaw ru\u0127hom lejn metodi ta' produzzjoni li jikkontribwixxu g\u0127al kontroll akbar u a\u0127jar tal-produzzjoni u l-protezzjoni ta' l-ambjent bl-g\u0127an a\u0127\u0127ari li jin\u017camm livell de\u010benti ta' d\u0127ul g\u0127all-vitikulturisti u t-titjib tal-kwalita' tal-prodott\" (Paragrafu 1(e)).", "ARTIKOLU 13 C (\u0121did)", "Titjib fil-kwalit\u00e0 ta' l-g\u0127eneb u ta' l-inbid.", "B'titjib fil-kwalit\u00e0 ta' l-g\u0127eneb wie\u0127ed ifisser il-pratti\u010bi tal-kultivazzjoni u agronomi\u010bi kollha li jirri\u017cultaw f'titjib fil-kwalit\u00e0 tal-produzzjoni, titjib li jista' ji\u0121i valutat bi kriterji o\u0121\u0121ettivi", "B'titjib fil-kwalit\u00e0 ta' l-inbid wie\u0127ed ifisser dawk il-mi\u017curi mmirati biex itejbu l-kwalit\u00e0 ta' l-inbid li jinbieg\u0127,billi ji\u017cguraw \u017cbokki alternattivi tas-suq tal-prodotti ta' l-inbid, u b'mod partikolari, il-forniment ta' l-industrija alimentari ta' l-alko\u0127ol li tradizzjonalemt tu\u017ca dawn il-prodotti g\u0127all-produzzjoni tag\u0127ha stess.", "L-appo\u0121\u0121 g\u0127all-mi\u017curi ta' tijib fil-kwalit\u00e0 jista' jikkonsisti fl-g\u0127otja ta' kumpens b'rata fissa.", "L-appo\u0121\u0121 g\u0127all-mi\u017curi ta' tijib fil-kwalit\u00e0 ta' l-g\u0127eneb g\u0127andu japplika g\u0127ad-dwieli ddestinati g\u0127all-produzzjoni ta' l-inbid li jibbenefika minn denominazzjoni ta' ori\u0121ini jew minn indikazzjoni \u0121eografika.", "Il-mi\u017curi ta' implimentazzjoni g\u0127andhom ji\u0121u adottati b'konformit\u00e0 mal-pro\u010bedura msemmija fl-Artikolu 104 u g\u0127andhom jiddeterminaw, b'mod partikolari, il-livelli massimi ta' l-importazzjonijiet, il-pratti\u010bi ammissibbli u l-i\u017cbokki alternattivi.", "L-Istati Membri skond il-karatteristi\u010bi tag\u0127hom jiddeterminaw l-a\u0127jar pratti\u010bi sabiex jiksbu dawn l-objettivi u l-ammonti ta' pagamenti, fid-dawl ta' l-ispejj\u017c ta' implimentazzjoni diretti tal-prattika.", "ARTIKOLU 13 D (\u0121did)", "\u0126a\u017cna privata ta' l-inbejjed, ta' l-alko\u0127ol u tal-most;", "Sistema ta' g\u0127ajnuna g\u0127all-\u0127a\u017cna privata ta' l-inbejjed, ta' l-alko\u0127ol u tal-most g\u0127andha ti\u0121i implimentata.", "G\u0127all-g\u0127oti ta' l-g\u0127ajnuna g\u0127all-\u0127a\u017cna g\u0127andu jkun mitlub li ji\u0121i ffirmat kuntratt ta' \u0127a\u017cna bejn il-produtturi ta' l-inbid, l-alko\u0127ol u l-most ikkon\u010berati u l-organi\u017cmi ta' intervenzjoni.", "Il-kuntratti g\u0127andhom ji\u0121u konklu\u017ci bejn is-16 u l-15 ta' Frar tas-sena ta' wara, g\u0127al perjodu li jdum mhux iktar mit-30 ta' Novembru u mill-inqas:", "- sa l-1 ta' Awwissu g\u0127all-most;", "- sa l-1 ta' Settembru g\u0127all-inbejjed.", "Il-Kummissjoni g\u0127andha tippre\u017centa rapport dwar l-applikazzjoni tal-mi\u017cura ta' \u0127a\u017cna privata kif ukoll tal-proposti relatati ma' l-estensjoni, l-a\u0121\u0121ustament u t-tne\u0127\u0127ija tag\u0127ha.", "\u0120ustifikazzjoni", "Hu importanti li din il-mi\u017cura ftit g\u0127olja tidda\u0127\u0127al, li l-effett tag\u0127ha, qawwi u po\u017cittiv, fuq ir-regolamentazzjoni tas-suq hu muri, filwaqt li l-mi\u017curi ta' \u0127a\u017cna pubblika tne\u0127\u0127ew.", "im\u0127assar", "Il-kundizzjonalit\u00e0", "Meta jinstab li l-bdiewa ma jkunux konformi fl-azjendi tag\u0127hom, fi kwalunkwe \u017cmien matul \u0127ames snin mill-pagament ta\u0127t il-programmi ta' appo\u0121\u0121 g\u0127al ristrutturar u trasformazzjoni, jew fi kwalunkwe \u017cmien f'sena mill-pagament ta\u0127t il-programmi ta' appo\u0121\u0121 g\u0127all-\u0127sad bikri, mar-rekwi\u017citi statutorji ta' tmexxija u l-kundizzjoni agrikola u ambjentali tajba msemmija fl-Artikoli 3 sa 7 tar-Regolament (KE) Nru 1782/2003, l-ammont tal-pagament, meta n-nuqqas ta' konformit\u00e0 hija ri\u017cultat ta' azzjoni jew ta' nuqqas ta' azzjoni li \u0121ejja direttament min-na\u0127a tal-bidwi, g\u0127andu jitnaqqas jew ji\u0121i kkan\u010bellat, parti minnu jew kollu skond il-gravit\u00e0, il-mi\u017cura, il-permanenza u r-repetizzjoni tan-nonkonfomit\u00e0.", "Fejn applikabbli, il-bidwi g\u0127andu jin\u0121ieg\u0127el irodd lura l-pagament skond il-kundizzjonijiet stipulati fid-dispo\u017cizzjonijiet relatati.", "Ir-regoli g\u0127andhom ikunu ddeterminati skond il-pro\u010beduri msemmija fl-Artikolu 144(2) tar-Regolament (KE) Nru 1782/2003 dwar tnaqqis s\u0127ih jew parzjali jew irkupru ta' l-appo\u0121\u0121 mill-Istat Membru kkon\u010bernat.", "ARTIKOLU 15, PARAGRAFU 1 A (\u0121did)", "Ir-rapporti msemmija fil-Paragrafu 1 eventwalment huma akkumpanjati minn proposti g\u0127al a\u0121\u0121ustament tal-programmi ta' appo\u0121\u0121 f'ka\u017ci \u0121\u0121ustifikati kif xieraq u bl-g\u0127an li titkabbar l-effika\u010bit\u00e0 tag\u0127hom.", "im\u0127assar", "It-trasferiment finanzjarju lill-i\u017cvilupp rurali", "Sa mis-sena ba\u0121itarja 2009, l-ammonti ffissati fil-paragrafu 2, ibba\u017cati fuq l-ispi\u017ca storika skond ir-Regolament (KE) Nru 1493/1999 dwar intervent biex ji\u0121u rregolati s-swieq agrikoli kif imsemmi fl-Artikolu 3(1)(b) tar-Regolament (KE) Nru 1290/2005, se jkunu disponibbli b\u0127ala fondi Komunitarji addizzjonali g\u0127al mi\u017curi f're\u0121juni li jipprodu\u010bu l-inbid ta\u0127t il-programmi g\u0127all-i\u017cvilupp rurali ffinanzjati skond ir-Regolament (KE) Nru 1698/2005.", "L-ammonti li \u0121ejjin g\u0127andhom ikunu disponibbli fis-snin indikati:", "L-ammonti msemmija fil-paragrafu 2 g\u0127andhom ji\u0121u allokati lill-Istati Membri skond l-Anness III.", "TITOLU II A (\u0120DID), ARTIKOLU 17 A (\u0121did)", "MEKKANI\u017bMI TAS-SUQ", "Appo\u0121\u0121i favur imjiegi determinati", "Qieg\u0127da ti\u0121i stabbilita g\u0127ajnuna g\u0127all-u\u017cu ta':", "a) most ta' l-g\u0127eneb kon\u010bentrati,", "b) most ta' l-g\u0127eneb kon\u010bentrati u rettifikati,", "prodotti fil-Komunit\u00e0, jekk dawn huma u\u017cati biex i\u017cidu s-somma tal-qawwa alko\u0127olika tal-prodotti ta' l-inbid li g\u0127alihom, b'konformit\u00e0 ma' dan ir-Regolament, \u0121iet awtorizzata din i\u017c-\u017cieda.", "\u0120ustifikazzjoni", "Peress li huwa stmat li l-kon\u010bessjoni fuq il-most g\u0127all-kon\u010bentrazzjoni tikkontribwixxi b'mod reali biex tiggarantixxi l-bilan\u010b tas-suq, hemm b\u017conn li ti\u0121i prevista g\u0127ajnuna g\u0127all-most ikkon\u010bentrat u g\u0127all-most ikkon\u010bentrat rettifikat u\u017cat g\u0127all-arrikkiment.", "B'mod iktar konkret, din l-g\u0127ajnuna g\u0127andha tippermetti li tipprote\u0121i prattika enolo\u0121ika mifruxa f'numru ta' re\u0121juni Komunitarji, li jitqiesu l-investimenti tal-produtturi u li ti\u0121i evitata l-interruzzjoni eventwali tal-flussi kummer\u010bjali li jippermettu li titkabbar l-offerta tal-prodotti.", "Il-Kummissjoni tista' tidde\u010biedi li \u017c\u017cid kategoriji ta' prodotti tad-dwieli ma' dawk elenkati fl-Anness IV.", "im\u0127assar", "Dan il-Kapitolu jistipula l-pratti\u010bi enolo\u0121i\u010bi awtorizzati u r-restrizzjonijiet applikabbli kif ukoll il-pro\u010bedura li biha l-Kummissjoni tista' tidde\u010biedi dwar pratti\u010bi u restrizzjonijiet applikabbli g\u0127all-produzzjoni u l-kummer\u010bjalizzazzjoni ta' prodotti koperti minn dan ir-Regolament.", "Dan il-Kapitolu jistipula l-pratti\u010bi enolo\u0121i\u010bi awtorizzati u r-restrizzjonijiet applikabbli g\u0127at-t\u0127ejjija tal- prodotti koperti minn dan ir-Regolament.", "Jistg\u0127u jintu\u017caw biss il-pratti\u010bi enolo\u0121i\u010bi awtorizzati skond il-li\u0121i Komunitarja fil-produzzjoni ta' prodotti koperti minn dan ir-Regolament fi \u0127dan il-Komunit\u00e0.", "Jistg\u0127u jintu\u017caw biss il-pratti\u010bi u t-trattamenti enolo\u0121i\u010bi u r-restrizzjonijiet stabbiliti fl-Annessi IVa, V u VI fil-produzzjoni ta' prodotti koperti minn dan ir-Regolament fi \u0127dan il-Komunit\u00e0.", "Jistg\u0127u jintu\u017caw biss pratti\u010bi enolo\u0121i\u010bi awtorizzati sabiex ikunu \u017cgurati l-vinifikazzjoni, il-preservazzjoni u l-irfinar xierqa tal-prodott.", "Jistg\u0127u jintu\u017caw biss pratti\u010bi enolo\u0121i\u010bi awtorizzati sabiex ikunu \u017cgurati l-vinifikazzjoni, il-preservazzjoni u l-irfinar xierqa tal-prodott , fir-rispett tal-modi ta' produzzjoni tradizzjonali fl-Ewropa .", "\u0120ustifikazzjoni", "Jekk g\u0127andhom jippermettu produzzjoni tajba ta' l-inbid, konservazzjoni tajba jew maturazzjoni tal-prodotti, il-pratti\u010bi enolo\u0121i\u010bi awtorizzati g\u0127andhom ukoll jirrispetta l-metodi tradizzjonali ta' produzzjoni ta' l-inbid.", "ARTIKOLU 21, PARAGRAFU 2 A (\u0121did)", "Meta tintu\u017ca \u0127mira \u0121enetikament modifikata fil-produzzjoni ta' inbid, il-konsumatur finali g\u0127andhu jkun infurmat b'dan b'mod \u010bar permezz tal-kitba fuq il-pakkett tal-bejg\u0127 \"prodott bl-g\u0127ajnuna ta' organi\u017cmi \u0121enetikament modifikati\".", "\u0120ustifikazzjoni", "L-ittikkettjar \u010bar, irrispettivament mill-iskoperta ta' DNA jew proteina li jirri\u017cultaw mill-modifika \u0121enetika fil-prodott a\u0127\u0127ari, jil\u0127aq it-talbiet expressi f'\u0127afna st\u0127arri\u0121 mill-ma\u0121\u0121oranza tal-konsumaturi, jiffa\u010bilita l-g\u0127a\u017cla informata u jipprekludi l-possibbilt\u00e0 li l-konsumaturi ji\u0121u mqarrqa dwar metodi ta' manifattura jew produzzjoni.", "Madankollu, il-pratti\u010bi enolo\u0121i\u010bi u r-restrizzjonijiiet rikonoxxuti mill-Organizzazzjoni Internazzjonali tad-Dielja u l-Inbid (OIV), u mhux il-pratti\u010bi enolo\u0121i\u010bi u r-restrizzjonijiet awtorizzati mill-Kommunit\u00e0, g\u0127andhom japplikaw g\u0127al prodotti koperti minn dan ir-Regolament li ji\u0121u prodotti g\u0127all-esportazzjoni.", "im\u0127assar", "Il-produtturi g\u0127andhom jirrapportaw din il-produzzjoni lill-Istati Membri, li g\u0127andhom jivverifikaw il-konformit\u00e0 mar-rekwi\u017cit ta' l-esportazzjoni.", "G\u0127ajr g\u0127all- pratti\u010bi enolo\u0121i\u010bi dwar arrikkiment, a\u010bidifikazzjoni u dija\u010bidifikazzjoni elenkati fl-Anness V u r-restrizzjonijiet elenkati fl-Anness VI, l-awtorizzazzjoni ta' pratti\u010bi enolo\u0121i\u010bi u restrizzjonijiiet dwar il-produzzjoni u l-konservazzjoni ta' prodotti koperti minn dan ir-Regolament g\u0127andha ti\u0121i de\u010bi\u017ca skond il-pro\u010bedura msemmija fl-Artikolu 104(1).", "Il- pratti\u010bi u t-trattamenti enolo\u0121i\u010bi awtorizzati dwar l- arrikkiment, l- a\u010bidifikazzjoni u d- dija\u010bidifikazzjoni huma stabbiliti fl-Anness V.", "ARTIKOLU 23, PARAGRAFU 1 A (\u0121did)", "Id-dispo\u017cizzjonijiet dwar il-kontenut ta' djossidu tal-kubrit, dwar il-kontenut massimu ta' a\u010bidu volatili, kif ukoll il-pratti\u010bi u t-trattamenti enolo\u0121i\u010bi awtorizzati u l-li\u0121ijiet dwar il-produzzjoni ta' inbid likuru\u017c, ta' inbid frizzanti u nbid frizzanti ta' kwalit\u00e0 g\u0127andhom ji\u0121u determiniati mill-Kummissjoni, skond il-pro\u010bedura msemmija fl-Artikolu 45.", "L-Istati Membri jistg\u0127u jippermettu l-u\u017cu esperimentali ta' pratti\u010bi enolo\u0121i\u010bi mhux awtorizzati ta\u0127t kundizzjonijiet li ji\u0121u determinati skond il-pro\u010bedura msemmija fl-Artikolu 104(1).", "im\u0127assar", "\u0120ustifikazzjoni", "Ir-rikors g\u0127al prattiki enolo\u0121i\u010bi esperimentali spiss jikkontribwixxi biex jag\u0127mel \u0127sara lill-mezzi ta' produzzjoni tradizzjonali; sabiex dawn ta' l-a\u0127\u0127ar ji\u0121u protetti, hu meqjus xieraq li ma ti\u0121ix permessa \u0127lief il-pro\u010bedura sempli\u010bi tal-kumitat tat-tmexxija li tkun bi\u017c\u017cejjed biex tawtorizza u tistabbilixxi dawn il-pratti\u010bi enolo\u0121i\u010bi esperimentali.", "im\u0127assar", "Il-kriterji g\u0127all-awtorizzazzjoni", "Il-Kummissjoni, meta tawtorizza pratti\u010bi enolo\u0121i\u010bi skond il-pro\u010bedura msemmija fl-Artikolu 104(1), g\u0127andha:", "a) tibba\u017ca fuq il-pratti\u010bi enolo\u0121i\u010bi rikonoxxuti mill-OIV kif ukoll fuq ir-ri\u017cultati ta' l-u\u017cu esperimentali ta' pratti\u010bi li sa issa g\u0127adhom mhux awtorizzati;", "b) tqis il-\u0127arsien tas-sa\u0127\u0127a tal-bniedem;", "c) tqis riskji potenzjali li l-konsumaturi ji\u0121u \u017cgwidati min\u0127abba l-aspettattivi u per\u010bezzjonijiet stabbiliti tag\u0127hom, fir-rigward tad-disponibbilt\u00e0 u l-vijabbilt\u00e0 ta' mezzi ta' informazzjoni li jeskludu dawn ir-riskji;", "d) tippermetti l-preservazzjoni ta' karatteristi\u010bi naturali u essenzjali ta' l-inbid u ma \u0121\u0121ibx bidla sostantiva fil-kompo\u017cizzjoni tal-prodotti kkon\u010bernati;", "e) ti\u017cgura livell minimu a\u010b\u010bettabbli ta' \u0127arsien ambjentali;", "f) tirrispetta r-regoli \u0121enerali dwar pratti\u010bi enolo\u0121i\u010bi u restrizzjonijiet stipulati fl-Annessi III u IV rispettivament.", "Regoli dettaljati g\u0127all-implimentazzjoni ta' dan il-Kapitolu u l-Annessi III u IV g\u0127andhom ji\u0121u adottati skond il-pro\u010bedura msemmija fl-Artikolu 104(1).", "Regoli dettaljati g\u0127all-implimentazzjoni ta' dan il-Kapitolu u l-Annessi IVa, V u VI g\u0127andhom ji\u0121u adottati skond il-pro\u010bedura msemmija fl-Artikolu 104(1).", "a) pratti\u010bi enolo\u0121i\u010bi awtorizzati u restrizzjonijiet dwar inbejjed frizzanti;", "im\u0127assar", "b) pratti\u010bi enolo\u0121i\u010bi awtorizzati u restrizzjonijiet dwar inbejjed likur;", "im\u0127assar", "d) fejn ma je\u017cistux regoli Komunitarji dwarhom, il-purit\u00e0 u l-ispe\u010bifikazzjoni ta' identifikazzjoni ta' sustanzi u\u017cati fil-pratti\u010bi enolo\u0121i\u010bi;", "d ) l-ispe\u010bifikazzjoni tal-purit\u00e0 u l-identifikazzjoni ta' sustanzi u\u017cati fil-pratti\u010bi enolo\u0121i\u010bi , il-limiti u \u010berti kundizzjonijiet dwar l-u\u017cu tal-pratti\u010bi u tat-trattamenti enolo\u0121i\u010bi msemmija fl-Annessi IV a u V;", "e) ir-regoli amministrattivi g\u0127at-twettiq tal-pratti\u010bi enolo\u0121i\u010bi awtorizzati ;", "e) ir-regoli amministrattivi g\u0127at-twettiq tal-pratti\u010bi enolo\u0121i\u010bi , id-de\u010bi\u017cjonijiet, l-e\u010b\u010bezzjonijiet, id-derogi, il-kundizzjonijiet u l-listi msemmija fl-Annessi IV a u V;", "ARTIKOLU 26, PARAGRAFU 2, PUNT G A (\u0121did)", "ga) il-prattiki u t-trattamenti enolo\u0121i\u010bi awtorizzati g\u0127all-inbejjed prodotti b'konformit\u00e0 mad-dispo\u017cizzjonijiet ta' applikazzjoni tar-Regolament tal-Kunsill (KE) Nru 834/2007 tat-28 ta' \u0120unju 2007 dwar il-produzzjoni organika u t-tikkettar ta' prodotti organi\u010bi u li jemenda r-Regolament (KEE) Nru 2029/911 1 .", "1 \u0120U L 189, 20.7.2007, p.", "\u0120ustifikazzjoni", "G\u0127al skopijiet ta' koerenza u simplifikazzjoni, il-prattiki enolo\u0121i\u010bi ta' l-inbejjed kollha, inklu\u017ci l-inbejjed minn kultivazzjoni organika, iridu ji\u0121u preskritti mir-regolamentazzjoni spe\u010bifika ta' l-inbid fil-qafas ta' l-organizzazzjoni dinjija g\u0127all-kummer\u010b.", "TITOLU III, KAPITOLU II A (\u0121did), ARTIKOLU 26 A (\u0121did)", "Mi\u017curi ta' kwalit\u00e0 u ta' diversifikazzjoni", "Prodotti ta' l-inbid", "It-tag\u0127sir e\u010b\u010bessiv ta' l-g\u0127eneb, kemm jekk mg\u0127affe\u0121 u kemm jekk le, u t-tag\u0127sir tal-karfa ta' l-inbid g\u0127andu jkun ipprojbit.", "Il-fermentazzjoni mill-\u0121did tal-most ta' l-g\u0127eneb g\u0127al skopijiet o\u0127rajn apparti minn dak ta' distillazzjoni g\u0127andha tkun ipprojbita.", "Il-persuni fi\u017ci\u010bi jew legali jew grupp ta' persuni li pprodu\u010bew l-inbid g\u0127andhom jag\u0127tu lid-distillazzjoni l-prodotti sekondarji kollha li \u0127ar\u0121u minn dak il-pro\u010bess.", "Il-kwantit\u00e0 ta' alko\u0127ol li tinsab fil-prodotti sekondarji trid tkun ta' mill-anqas egwali g\u0127al 10 % fir-rigward tal-volum ta' l-alko\u0127ol li jinsab fl-inbid prodott jekk l-inbid ikun sar direttament mill-g\u0127eneb.", "Apparti milli fil-ka\u017c ta' deroga g\u0127al ka\u017ci li huma teknikament i\u0121\u0121ustifikati, ma jistax ikun anqas minn 5 % jekk l-inbid ikun sar permezz tal-vinifikazzjoni tal-most ta' l-g\u0127eneb, most ta' l-g\u0127eneb parzjalment iffermentat jew inbejjed \u0121odda fil-fermentazzjoni.", "Jekk il-persenta\u0121\u0121 relevanti ma jintla\u0127aqx, il-persuni su\u0121\u0121etti g\u0127all-obbligu tad-distillazzjoni g\u0127andhom jikkonsenjaw kwantit\u00e0 ta' inbid mill-produzzjoni tag\u0127hom stess, b'mod li jassiguraw il-kisba ta' dak il-per\u010bentwal.", "Derogi mill-Paragrafu 2 u l-ewwel Subparagrafu ta' dan il-Paragrafu jistg\u0127u ji\u0121u previsti mill-Istati Membri g\u0127all-kategoriji tal-produtturi u r-re\u0121juni tal-produzzjoni.", "Dawn id-derogi g\u0127andhom jipprovdu, b'mod partikulari, g\u0127all-eliminazzjoni kkontrollata, su\u0121\u0121etti g\u0127al kundizzjonijiet li g\u0127ad iridu ji\u0121u stabbiliti, tal-prodotti sekondarji li jo\u0127or\u0121u mit-trasformazzjoni u l-produzzjoni ta' l-inbid, il-kompost jew kwalunkwe mi\u017cura o\u0127ra li tippermetti l-eliminazzjoni ekolo\u0121ikament razzjonali tal-prodotti sekondarji.", "L-obbligu tal-kunsinja stabbilit f'paragrafu 2 jista' jintla\u0127aq bil-kunsinja tal-prodotti msemmija f'paragrafu 3, u fejn hemm bzonn ta' l-inbid, lill-persuni li ma jkunux distillaturi, li l-lista tag\u0127hom g\u0127andha ti\u0121i ppre\u017centata skond il-pro\u010bedura msemmija fl-Artikolu 104.", "Il-persuni jew l-asso\u010bjazzjonijiet li jkunu so\u0121\u0121etti g\u0127all-obbligi previsti fil-Paragrafu 2 jistg\u0127u jissodisfaw dak l-obbligu billi jirtiraw il-prodotti sekondarji tal-vinifikazzjoni ta\u0127t sorveljanza u bla \u0127sara g\u0127all-kondizzjonijiet li jridu ji\u0121u ddeterminati.", "Id-distillatur jista' jibbenefika minn g\u0127ajnuna fil-\u0121bir u t-trattament tal-prodotti sekondarji.", "Il-metodi ta' kif ting\u0127ata din l-g\u0127ajnuna huma stabbiliti fir-Regolament ta' l-applikazzjoni.", "Fil-ka\u017c ta' sena kkaratterizzata minn kundizzjonijiet klimati\u010bi e\u010b\u010bezzjonali, fejn, minkejja l-mi\u017curi regolatorji fil-qasam tal-kultivazzjoni li g\u0127andhom l-g\u0127an li jevitaw l-e\u010b\u010bess, jintla\u0127qu livelli ta' produzzjoni g\u0127oljin \u0127afna, li jimplikaw ir-riskju ta' tfixkil gravi tas-suq, il-kontenut ta' l-alko\u0127ol fil-prodotti sekondarji jista' ji\u017cdied b'konformit\u00e0 mal-pro\u010bedura prevista fl-Artikolu 104 sabiex ikun evitat li l-produzzjoni \u017cejda tinxtered fis-suq.", "Din il-mi\u017cura b'effett magnetiku tista' ti\u0121i applikata f'\u010berti Stati Membri jew f'\u010berti re\u0121juni skond il-kundizzjonijiet tas-suq.", "F'ka\u017c b\u0127al dan, g\u0127andu jing\u0127ata pagament ta' g\u0127ajnuna b'rata fissa lill-produtturi.", "Fl-ebda ka\u017c l-alko\u0127ol miksub minn din id-distillazzjoni ma jista' jkun ma\u0127sub g\u0127all-konsum uman.", "TITOLU III KAPITOLU 2 A (\u0121did), ARTIKOLU 26 B (\u0121did)", "G\u0127ajnuniet g\u0127all-ippro\u010bessar", "Il-Komunit\u00e0 tista' tistabbilixxi g\u0127ajnuniet g\u0127all-ippro\u010bessar ta' l-inbid g\u0127all-ksib ta' prodotti alimentari sabiex tappo\u0121\u0121ja s-suq tal-produzzjoni ta' l-inbid u, b\u0127ala konsegwenza, is-settur ta' l-alko\u0127ol g\u0127ax-xorb meta dan ikun u\u017cat tradizzjonalment u meta jkun jista' ji\u0121i kkumer\u010bjalizzat.", "L-g\u0127ajnuna g\u0127andha ting\u0127ata skon sistema ta' kuntratti konklu\u017ci bejn il-produtturi ta' l-inbid u l-fabbrikanti.", "G\u0127andu ji\u0121i ffissat prezz minimu li l-fabbrikanti g\u0127andhom i\u0127allsu lill-produtturi ta' l-inbid.", "Il-modalitajiet ta' din l-g\u0127ajnuna huma ffissati skon il-pro\u010bedura stabbilita fl-Artikolu 104.", "G\u0127all-iskopijiet ta' dan ir-Regolament, g\u0127andhom japplikaw id-definizzjonijiet li \u0121ejjin:", "G\u0127all-iskopijiet ta' dan ir-Regolament, g\u0127andhom japplikaw id-definizzjonijiet li \u0121ejjin:", "a) \"denominazzjoni ta' l-ori\u0121ini\" tfisser l-isem ta' re\u0121jun, post spe\u010bifiku jew, f'ka\u017cijiet e\u010b\u010bezzjonali, pajji\u017c li jintu\u017ca biex jiddeskrivi inbid, inbid likur, inbid frizzanti, inbid frizzanti bil-gass , inbid semifrizzanti jew inbid minn g\u0127eneb misjur i\u017c\u017cejjed li huwa konformi ma' dawn ir-rekwi\u017citi li \u0121ejjin:", "a) \"denominazzjoni ta' l-ori\u0121ini\" tfisser l-isem ta' re\u0121jun, post spe\u010bifiku jew, f'ka\u017cijiet e\u010b\u010bezzjonali, ta' Stat Membru ta' dimensjoni \u0121eografika \u017cg\u0127ira, li jintu\u017ca biex jiddeskrivi inbid, inbid likur, inbid frizzanti, inbid semifrizzanti , inbid minn g\u0127eneb niexeq jew inbid minn g\u0127eneb misjur i\u017c\u017cejjed , li jkun jori\u0121ina minn dan ir-re\u0121jun, minn dan il-post spe\u010bifiku, f'ka\u017ci e\u010b\u010bezzjonali, minn dan l-Istat Membru li huwa konformi ma' dawn ir-rekwi\u017citi li \u0121ejjin:", "i) il-kwalit\u00e0 u l-karatteristi\u010bi tieg\u0127u huma essenzjalment jew esklussivament \u0121ejjin minn ambjent \u0121eografiku partikolari bil-fatturi naturali u umani inerenti tieg\u0127u;", "i) il-kwalit\u00e0 u l-karatteristi\u010bi tieg\u0127u huma essenzjalment jew esklussivament \u0121ejjin minn ambjent \u0121eografiku partikolari bil-fatturi naturali u umani inerenti tieg\u0127u;", "ii) l-g\u0127eneb li minnu hu prodott ji\u0121i esklussivament minn din i\u017c-\u017cona \u0121eografika;", "ii) l-g\u0127eneb li minnu hu prodott ji\u0121i esklussivament minn din i\u017c-\u017cona \u0121eografika;", "iii) huwa mag\u0127mul minn varjetajiet ta' dwieli ta' l-ispe\u010bi Vitis vinifera.", "iii) huwa mag\u0127mul minn varjetajiet ta' dwieli ta' l-ispe\u010bi Vitis vinifera.", "iii a) li l-produzzjoni tag\u0127hom, inklu\u017ci t-trasformazzjoni u t-t\u0127ejjija, u jekk ikun il-ka\u017c, l-irfinar tieg\u0127u u t-tpo\u0121\u0121ija fil-fliexken, ise\u0127\u0127u fi\u017c-\u017cona \u0121eografika msemmija.", "b) \"indikazzjoni \u0121eografika\" tfisser indikazzjoni li tirreferi g\u0127al re\u0121jun , post spe\u010bifiku jew, f'ka\u017cijiet e\u010b\u010bezzjonali, pajji\u017c li jintu\u017ca biex jiddeskrivi inbid, inbid likur, inbid frizzanti, inbid frizzanti bil-gass, inbid semifrizzanti jew inbid minn g\u0127eneb misjur i\u017c\u017cejjed li huwa konformi mar-rekwi\u017citi li \u0121ejjin:", "b) \"indikazzjoni \u0121eografika\" tfisser indikazzjoni li tirreferi g\u0127al re\u0121jun , jew, f'ka\u017cijiet e\u010b\u010bezzjonali, g\u0127al Stat Membru ta' dimensjoni \u0121eografika \u017cg\u0127ira, g\u0127al post spe\u010bifiku, li jintu\u017ca biex jiddeskrivi inbid, inbid likur, inbid frizzanti, inbid semifrizzanti , inbid minn g\u0127eneb niexef jew inbid minn g\u0127eneb misjur i\u017c\u017cejjed , li jkun jori\u0121ina minn dan ir-re\u0121jun, minn dan il-post spe\u010bifiku jew, f'ka\u017ci e\u010b\u010bezzjonali, minn dan l-Istat Membru li huwa konformi mar-rekwi\u017citi li \u0121ejjin:", "i) il-kwalit\u00e0, il-karatteristi\u010bi jew ir-reputazzjoni tieg\u0127u huma attribwiti essenzjalment g\u0127all-ori\u0121ini \u0121eografika tieg\u0127u;", "i) il-kwalit\u00e0, il-karatteristi\u010bi jew ir-reputazzjoni tieg\u0127u huma attribwiti essenzjalment g\u0127all-ori\u0121ini \u0121eografika tieg\u0127u;", "ii) g\u0127all-anqas 85% ta' l-g\u0127eneb li ntu\u017ca fil-produzzjoni tieg\u0127u ji\u0121i esklussivament minn din i\u017c-\u017cona \u0121eografika;", "ii) g\u0127all-anqas 85% ta' l-g\u0127eneb li ntu\u017ca fil-produzzjoni tieg\u0127u ji\u0121i esklussivament minn din i\u017c-\u017cona \u0121eografika;", "iii) huwa mag\u0127mul minn varjetajiet ta' dwieli ta' l-ispe\u010bi Vitis vinifera jew jirri\u017cultaw minn tilqim bejn din l-ispe\u010bi u spe\u010bi o\u0127rajn tal-\u0121enus Vitis.", "iii) huwa mag\u0127mul minn varjetajiet ta' dwieli ta' l-ispe\u010bi Vitis vinifera ;", "iii a) li l-produzzjoni tag\u0127hom, inklu\u017ci t-trasformazzjoni u t-t\u0127ejjija, u jekk ikun il-ka\u017c, l-irfinar tieg\u0127u u t-tpo\u0121\u0121ija fil-fliexken, ise\u0127\u0127u fi\u017c-\u017cona \u0121eografika msemmija.", "B'deroga mill-Paragrafu 1, punt (a iii a) u (b iii a), inbid b'denominazzjoni ta' l-ori\u0121ini jew b'indikazzjoni \u0121eografika jista' jinkiseb jew ji\u0121i mag\u0127mul f'\u017cona li tkun fil-vin\u010binat immedjat ta\u017c-\u017cona \u0121eografika msemmija, sakemm l-Istat Membru interessat ikun awtorizza dan b'mod espressiv u b'kundizzjonijiet determinati.", "Ismijiet tradizzjonali ji\u0121u kkunsidrati b\u0127ala denominazzjoni ta' l-ori\u0121ini meta jkunu:", "Ismijiet tradizzjonali ji\u0121u kkunsidrati b\u0127ala denominazzjoni ta' l-ori\u0121ini meta jkunu:", "a) jiddenominaw inbid;", "a) jiddenominaw inbid;", "b) jirreferu g\u0127al isem \u0121eografiku;", "b) jirreferu g\u0127al isem \u0121eografiku;", "c) jissodisfaw il-kundizzjonijiet msemmija fil-punti (i) sa (iii) tal-paragrafu 1(a).", "c) jissodisfaw il-kundizzjonijiet msemmija fil-punti Paragrafu 1, punt (a) minn (i) sa (iii a) .", "Denominazzjonijiet ta' l-ori\u0121ini u indikazzjonijiet \u0121eografi\u010bi, inklu\u017c dawk relatati ma' \u017coni \u0121eografi\u010bi f'pajji\u017ci terzi, g\u0127andhom ikunu eli\u0121ibbli g\u0127al protezzjoni fil-Komunit\u00e0 skond ir-regoli stipulati f'dan il-Kapitolu.", "Denominazzjonijiet ta' l-ori\u0121ini u indikazzjonijiet \u0121eografi\u010bi, inklu\u017c dawk relatati ma' \u017coni \u0121eografi\u010bi f'pajji\u017ci terzi, g\u0127andhom ikunu eli\u0121ibbli g\u0127al protezzjoni fil-Komunit\u00e0 skond ir-regoli stipulati f'dan il-Kapitolu.", "L-Istati Membri produtturi, filwaqt li jqisu l-u\u017canzi lokali u kostanti, jistg\u0127u jiddefinixxi l-karatteristi\u010bi jew il-kundizzjonijiet kollha tal-produzzjoni, it-t\u0127ejjija u \u010b-\u010birkulazzjoni kumplimentari jew iktar rigoru\u017ca g\u0127all-inbejjed li jibbenefikaw minn denominazzjoni ta' ori\u0121ini protetta jew minn indikazzjoni \u0121eografika protetta.", "a) l-isem li g\u0127andu jkun protett;", "a) l-isem li g\u0127andu jkun protett kif ukoll is-sotto-unitajiet \u0121eografi\u010bi li g\u0127andhom denominazzjonijiet tradizzjonali, li flimkien jiddefinixxu l-ori\u0121ini;", "\u0120ustifikazzjoni", "L-artijiet jew i\u017c-\u017coni li jikkostitwixxu re\u0121jun ta' vitikultura jridu jkomplu jibbenefikaw mill-protezzjoni ta' l-UE.", "Din il-formulazzjoni tippermetti wkoll li jkun garantit, pere\u017cempju, li flimkien mad-denominazzjoni ta' l-ori\u0121ini \"Franken\", se jkunu m\u0127arsa wkoll it-territorji tar-re\u0121jun li huma parti integrali ta' l-ori\u0121ini.", "G\u0127andha tkun mag\u0127mula minn:", "G\u0127andha tkun mag\u0127mula ta' l-inqas minn:", "ARTIKOLU 28, PARAGRAFU 2, SUBPARAGRAFU - A) (\u0121did)", "-a) l-isem li g\u0127alih qed tintalab il-protezzjoni;", "a) deskrizzjoni ta' l-inbid u l-karatteristi\u010bi fi\u017ci\u010bi, kimi\u010bi, mikrobijolo\u0121i\u010bi u organoletti\u010bi prin\u010bipali tieg\u0127u;", "a) deskrizzjoni ta' l-inbid jew ta' l-inbejjed u jekk ikun hemm il-\u0127tie\u0121a ta l-karatteristi\u010bi fi\u017ci\u010bi, kimi\u010bi, mikrobijolo\u0121i\u010bi jew organoletti\u010bi prin\u010bipali tieg\u0127u jew tag\u0127hom ;", "\u0120ustifikazzjoni", "L-emenda tippermetti li jkun ippre\u010bi\u017cat b'mod \u010bar li mhux ne\u010bessarju li jkun spe\u010bifikat tip wie\u0127ed ta' inbid partikulari g\u0127al kull re\u0121jun ta' vitikultura biex tinkiseb il-protezzjoni.", "ARTIKOLU 28, PARAGRAFU 2, SUBPARAGRAFU 2, PUNT A A) (\u0121did)", "aa) pratti\u010bi ta' kultivazzjoni;", "ARTIKOLU 28, PARAGRAFU 2, SUBPARAGRAFU 2, PUNT A B) (\u0121did)", "ab) il-metodi tal-produzzjoni ta' l-inbid u l-pratti\u010bi enolo\u0121i\u010bi spe\u010bifi\u010bi u\u017cati fl-elaborazzjoni ta' l-inbid;", "c) id-definizzjoni ta\u017c-\u017cona \u0121eografika kkon\u010bernata;", "c) id-definizzjoni ta\u017c-\u017cona \u0121eografika kkon\u010bernata tal-produzzjoni ta' l-g\u0127eneb u l-produzzjoni ta' l-inbid, l-elaborazzjoni, l-irfinar u t-tpo\u0121\u0121ija fil-flixkun ;", "\u0120ustifikazzjoni", "Huwa ne\u010bessarju li t-test ikun konformi mar-Regolament 510/2006, u ji\u0121i enfasizzat il-prin\u010bipju skond liema t-tmiem ta\u010b-\u010biklu jse\u0127\u0127 fi\u017c-\u017cona \u0121eografika definita.", "e) indikazzjoni tal-varjet\u00e0 jew varjetajiet tad-dwieli li minnhom jinkiseb l-inbid;", "e) indikazzjoni tal-varjet\u00e0 jew varjetajiet tad-dwieli li minnhom jinkisbu l-inbid jew l-inbejjed;", "\u0120ustifikazzjoni", "L-emenda tippermetti li jkun ippre\u010bi\u017cat li mhux ne\u010bessarju li jkun spe\u010bifikat tip wie\u0127ed ta' inbid partikulari g\u0127al kull re\u0121jun ta' vitikultura biex tinkiseb il-protezzjoni.", "f) id-dettalji li juru l-konnessjoni mal-kwalit\u00e0, ir-reputazzjoni jew il-karatteristi\u010bi u l-ambjent \u0121eografiku jew l-ori\u0121ini \u0121eografika;", "f) l-elementi li ji\u0121\u0121ustifikaw:", "i) il-konnessjoni bejn il-kwalit\u00e0 jew il-karatteristi\u010bi ta' l-inbid u l-ambjent \u0121eografiku msemmi fl-Artikolu 27, paragrafu 1(a) jew skond il-ka\u017c,", "ii) il-konnessjoni bejn kwalit\u00e0 spe\u010bifika, il-fama jew karatteristika o\u0127ra ta' l-inbid u l-ori\u0121ini \u0121eografika msemmija fl-Artikolu 27, paragrafu 1(b);", "ARTIKOLU 28, PARAGRAFU 2, SUBPARAGRAFU 2, PUNT F A) (\u0121did)", "f a) rekwi\u017citi eventwali g\u0127all-manifattura, l-issi\u0121illar u kif ukoll il-materjali, it-tipi differenti ta' kontenituri u kemm jesg\u0127u;", "ARTIKOLU 28, PARAGRAFU 2, SUBPARAGRAFU 2, PUNT F B) (\u0120DID)", "f b) kwalunkwe logotipi li jidentifikaw id-denominazzjoni li l-u\u017cu tag\u0127hom fit-tikkettar jista' jkun obbligatorju jew fakultattiv;", "Kwalunkwe grupp ta' produtturi interessat, jew f'ka\u017cijiet e\u010b\u010bezzjonali produttur uniku, jista' japplika g\u0127all-protezzjoni ta' denominazzjoni ta' l-ori\u0121ini jew indikazzjoni \u0121eografika.", "Partijiet o\u0127ra interessati jistg\u0127u jie\u0127du sehem fl-applikazzjoni.", "Kwalunkwe grupp rappre\u017centattiv ta' produtturi interessat jew, f'ka\u017cijiet e\u010b\u010bezzjonali, produttur uniku, jista' japplika g\u0127all-protezzjoni ta' denominazzjoni ta' l-ori\u0121ini jew indikazzjoni \u0121eografika.", "Partijiet o\u0127ra interessati jistg\u0127u jie\u0127du sehem fl-applikazzjoni.", "In-natura rappre\u017centattiva tal-grupp trid tkun dokumentata kif dovut.", "ARTIKOLU 30, PARAGRAFU 3 A (\u0120DID)", "3a) L-applikazzjonijiet g\u0127al denominazzjoni ta' l-ori\u0121ini jew indikazzjoni \u0121eografika g\u0127andhom ikunu ppre\u017centati fl-Istat Membru fejn tinsab il-parti l-kbira tat-territorju kkon\u010bernat kif imsemmi fil-paragrafu 2 (c).", "\u0120ustifikazzjoni", "L-applikazzjonijiet g\u0127al denominazzjoni ta' l-ori\u0121ini jew indikazzjoni \u0121eografika g\u0127andhom ikunu ppre\u017centati fl-Istat Membru fejn tinsab il-parti l-kbira tat-territorju kkon\u010bernat.", "L-Istat Membru g\u0127andu je\u017camina l-applikazzjoni g\u0127all-protezzjoni fir-rigward ta' jekk tissodisfax il-kundizzjonijiet stipulati f'dan il-Kapitolu.", "L-Istat Membru g\u0127andu je\u017camina l-applikazzjoni g\u0127all-protezzjoni permezz ta' mezzi xierqa biex jistabbilixxi jekk tkunx \u0121ustifikata u jekk tissodisfax il-kundizzjonijiet stipulati f'dan il-Kapitolu.", "L-Istat Membru g\u0127andu jwettaq pro\u010bedura nazzjonali biex ji\u017cgura l-pubblikazzjoni xierqa ta' l-applikazzjoni u jipprovdi g\u0127al perjodu ta' g\u0127all-anqas xahrejn mid-data tal-pubblikazzjoni li fiha kwalunkwe persuna naturali jew legali li g\u0127andha interess le\u0121ittimu u hija stabbilita jew residenti fit-territorju tieg\u0127u tista' to\u0121\u0121ezzjona g\u0127all-protezzjoni proposta billi tibg\u0127at dikjarazzjoni debitament sostanzjata lill-Istat Membru.", "L-Istat Membru g\u0127andu jwettaq pro\u010bedura nazzjonali biex ji\u017cgura l-pubblikazzjoni xierqa ta' l-applikazzjoni u jipprovdi g\u0127al perjodu ra\u0121onevoli mid-data tal-pubblikazzjoni li fiha kwalunkwe persuna naturali jew legali li g\u0127andha interess le\u0121ittimu u hija stabbilita jew residenti fit-territorju tieg\u0127u tista' to\u0121\u0121ezzjona g\u0127all-protezzjoni proposta billi tibg\u0127at dikjarazzjoni debitament sostanzjata lill-Istat Membru.", "\u0120ustifikazzjoni", "Adattament ta' l-Artikolu 5 paragrafi 4 u 5 tar-Regolament (KE) Nru 510/2006.", "Billi sempli\u010bement ji\u0121i stabbilit il-limitu g\u0127all-o\u0121\u0121ezzjonijiet ma ji\u0121ix \u017cgurat it-tmien tal-pro\u010bedura nazzjonali fi \u017cmien ra\u0121onevoli.", "Il-Kummissjoni g\u0127andha te\u017camina jekk l-applikazzjonijiet g\u0127all-protezzjoni msemmija fl-Artikolu 31(7) jissodisfawx il-kundizzjonijiet stipulati f'dan il-Kapitolu.", "Il-Kummissjoni g\u0127andha te\u017camina permezz ta' mezzi xierqa l-applikazzjoni msemmija fl-Artikolu 31(7), sabiex tistabbilixxi jekk tkunx \u0121ustifikata u jekk tissodisfax il-kundizzjonijiet stipulati f'dan il-Kapitolu.", "Dan l-e\u017cami g\u0127andu jsir fi \u017cmien 12-il xhar.", "\u0120ustifikazzjoni", "Adattament ta' l-Artikolu 6 tar-Regolament (KE) Nru 510/2006.", "Fi \u017cmien xahrejn mid-data tal-pubblikazzjoni pprovduta fl-ewwel subparagrafu ta' l-Artikolu 32(3), kwalunkwe Stat Membru jew pajji\u017c terz, jew kwalunkwe persuna naturali jew legali li g\u0127andha interess le\u0121ittimu, stabbilita jew residenti fi Stat Membru barra minn dak li qed japplika g\u0127all-protezzjoni jew f'pajji\u017c terz, tista' to\u0121\u0121ezzjona g\u0127all-protezzjoni proposta billi tibg\u0127at dikjarazzjoni debitament sostanzjata lill-Kummissjoni.", "Fi \u017cmien sitt xhur mid-data tal-pubblikazzjoni pprovduta fl-ewwel subparagrafu ta' l-Artikolu 32(3), kwalunkwe Stat Membru jew pajji\u017c terz, jew kwalunkwe persuna naturali jew legali li g\u0127andha interess le\u0121ittimu, stabbilita jew residenti fi Stat Membru barra minn dak li qed japplika g\u0127all-protezzjoni jew f'pajji\u017c terz, tista' to\u0121\u0121ezzjona g\u0127all-protezzjoni proposta billi tibg\u0127at dikjarazzjoni debitament sostanzjata lill-Kummissjoni.", "\u0120ustifikazzjoni", "Adattament ta' l-Artikolu 7 tar-Regolament (KE) 510/06 li jistabbilixxi perjodu ta' \u017cmien differenti g\u0127all-oppo\u017cizzjoni fuq il-livell Ewropew.", "Fil-ka\u017c ta' persuni naturali jew legali stabbiliti jew residenti f'pajji\u017c terz, din id-dikjarazzjoni g\u0127andha tintbag\u0127at, direttament jew permezz ta' l-awtoritajiet tal-pajji\u017c terz ikkon\u010bernat, fi \u017cmien limitat ta' xahrejn kif imsemmi fl-ewwel paragrafu.", "Fil-ka\u017c ta' persuni naturali jew legali stabbiliti jew residenti f'pajji\u017c terz, din id-dikjarazzjoni g\u0127andha tintbag\u0127at, direttament jew permezz ta' l-awtoritajiet tal-pajji\u017c terz ikkon\u010bernat, fil-limitu ta' \u017cmien imsemmi fl-ewwel paragrafu.", "Isem li huwa omonimu ma' denominazzjoni ta' l-ori\u0121ini jew indikazzjoni \u0121eografika protetta g\u0127andu jkun eli\u0121ibbli g\u0127all-protezzjoni b\u0127ala denominazzjoni ta' l-ori\u0121ini jew indikazzjoni \u0121eografika, sakemm huwa differenti bi\u017c\u017cejjed mill-isem protett.", "B'hekk ikun \u017cgurat li l-konsumaturi ma jkunux \u017cgwidati dwar l-ori\u0121ini \u0121eografika vera ta' l-inbejjed ikkon\u010bernati.", "Isem li huwa omonimu ma' denominazzjoni ta' l-ori\u0121ini jew indikazzjoni \u0121eografika protetta g\u0127andu jkun eli\u0121ibbli g\u0127all-protezzjoni b\u0127ala denominazzjoni ta' l-ori\u0121ini jew indikazzjoni \u0121eografika, sakemm, skond il-pro\u010bedura fl-Artikolu 45 , ikunu \u0121ew iddeterminati l-kundizzjonijiet pratti\u010bi li, billi jintrodu\u010bu elementi xierqa ta' differenzjazzjoni, jippermettu li l-produtturi interessati jir\u010bievu trattament indaqs u li l-konsumaturi ma jkunux imqarrqa.", "Meta denominazzjoni ta' l-ori\u0121ini jew indikazzjoni \u0121eografika hija protetta skond dan ir-Regolament, ir-re\u0121istrazzjoni ta' marka kummer\u010bjali li tikkorrispondi ma' wa\u0127da mis-sitwazzjonijiet imsemmija fl-Artikolu 38(2) u li tirreferi g\u0127al prodott li jaqa' ta\u0127t wa\u0127da mill-kategoriji elenkati fl-Anness IV g\u0127andha ti\u0121i mi\u010b\u0127uda jekk l-applikazzjoni g\u0127ar-re\u0121istrazzjoni tal-marka hija sottomessa wara d-data tas-sottomissjoni ta' l-applikazzjoni g\u0127all-protezzjoni tad-denominazzjoni ta' l-ori\u0121ini jew indikazzjoni \u0121eografika lill-Kummissjoni .", "G\u0127alhekk id-denominazzjoni ta' l-ori\u0121ini jew indikazzjoni \u0121eografika ti\u0121i sussegwentement protetta.", "Meta denominazzjoni ta' l-ori\u0121ini jew indikazzjoni \u0121eografika hija protetta skond dan ir-Regolament, ir-re\u0121istrazzjoni ta' marka kummer\u010bjali li tikkorrispondi ma' wa\u0127da mis-sitwazzjonijiet imsemmija fl-Artikolu 38(2) u li tirreferi g\u0127al prodott li jaqa' ta\u0127t wa\u0127da mill-kategoriji elenkati fl-Anness IV g\u0127andha ti\u0121i mi\u010b\u0127uda jekk l-applikazzjoni g\u0127ar-re\u0121istrazzjoni tal-marka hija sottomessa wara d-data tas-sottomissjoni ta' l-applikazzjoni g\u0127all-protezzjoni tad-denominazzjoni ta' l-ori\u0121ini jew indikazzjoni \u0121eografika lill-Istat Membru.", "G\u0127alhekk id-denominazzjoni ta' l-ori\u0121ini jew indikazzjoni \u0121eografika ti\u0121i sussegwentement protetta.", "\u0120ustifikazzjoni", "Skond it-Trips, il-protezzjoni ta' l-indikazzjonijiet \u0121eografi\u010bi u tad-denominazzjonijiet ta' l-ori\u0121ini ma tistax tkun anqas minn dik mog\u0127tija b\u0127alissa mir-Regolament (KE) 1493/99.", "Ming\u0127ajr pre\u0121udizzju g\u0127all-Artikolu 36(2), marka kummer\u010bjali li l-u\u017cu tag\u0127ha jikkorrispondi ma' wa\u0127da mis-sitwazzjonijiet imsemmija fl-Artikolu 38(2), li saret applikazzjoni g\u0127aliha, \u0121iet irre\u0121istrata jew stabbilita bl-u\u017cu, jekk dik il-possibbilt\u00e0 hija pprovduta mil-le\u0121i\u017clazzjoni kkon\u010bernata, fit-territorju Komunitarju qabel id-data li fiha l-applikazzjoni g\u0127all-protezzjoni tad-denominazzjoni ta' l-ori\u0121ini jew l-indikazzjoni \u0121eografika hija sottomessa lill-Kummissjoni, tista' tibqa' tintu\u017ca u ti\u0121\u0121edded minkejja l-protezzjoni tad-denominazzjoni ta' l-ori\u0121ini jew l-indikazzjoni \u0121eografika.", "Dan sakemm ma je\u017cistux ra\u0121unijiet g\u0127all-invalidit\u00e0 jew revoka tal-marka kummer\u010bjali kif spe\u010bifikat mid-Direttiva tal-Kunsill 89/104/KEE jew ir-Regolament tal-Kunsill (KE) Nru 40/94.", "im\u0127assar", "F'ka\u017cijiet b\u0127al dawn l-u\u017cu tad-denominazzjoni ta' l-ori\u0121ini jew indikazzjoni \u0121eografika huwa permess flimkien mal-marki kummer\u010bjali rilevanti.", "Denominazzjonijiet ta' l-ori\u0121ini u indikazzjonijiet \u0121eografi\u010bi protetti jistg\u0127u jintu\u017caw minn kwalunke operatur li jag\u0127mel kummer\u010b fi nbid li \u0121ie prodott b'konformit\u00e0 ma' l-ispe\u010bifikazzjoni tal-prodott korrispondenti.", "im\u0127assar", "ARTIKOLU 38, PARAGRAFU 2, PUNT A), IN\u010aI\u017b 2", "- sakemm dan l-u\u017cu jisfrutta r -reputazzjoni ta' denominazzjoni ta' l-ori\u0121ini jew ta' indikazzjoni \u0121eografika;", "- sakemm dan l-u\u017cu jista' jippre\u0121udika jew jag\u0127mel dannu lir -reputazzjoni ta' denominazzjoni ta' l-ori\u0121ini jew ta' indikazzjoni \u0121eografika;", "ARTIKOLU 38, PARAGRAFU 2 A (\u0120DID)", "Permezz ta' deroga mill-paragrafu 2, xarba alko\u0127olika definita skond il-li\u0121i Komunitarja li tkun differenti minn inbid jew most ta' l-g\u0127eneb tista' tag\u0127mel u\u017cu minn isem ta' denominazzjoni ta' l-ori\u0121ini protetta jew ta' indikazzjoni \u0121eografika protetta biss jekk dan l-isem ikun attribwit mill-Istat Membru fejn dik id-denominazzjoni ta' l-ori\u0121ini u l-indikazzjoni \u0121eografika huma protetti.", "ARTIKOLU 38, PARAGRAFU 3 A (\u0120DID)", "Il-prodotti li ma jikkonformawx mad-dispo\u017cizzjonijiet ta' dan ir-regolament ma jistg\u0127ux jin\u017cammu g\u0127all-bejg\u0127 jew mog\u0127tija g\u0127all-konsum fis-suq tal-Komunit\u00e0 u lanqas ma jistg\u0127u jkunu esportati.", "L-Istati Membri g\u0127andhom jie\u0127du l-passi me\u0127tie\u0121a biex iwaqqfu u\u017cu illegali ta' denominazzjonijiet ta' l-ori\u0121ini u indikazzjonijiet \u0121eografi\u010bi protetti kif imsemmi fil-paragrafu 2.", "L-Istati Membri g\u0127andhom jie\u0127du l-passi me\u0127tie\u0121a biex iwaqqfu u\u017cu illegali ta' denominazzjonijiet ta' l-ori\u0121ini u indikazzjonijiet \u0121eografi\u010bi protetti kif imsemmi fil-paragrafu 2 u g\u0127andhom jg\u0127arrfu lill-Kummissjoni b'dawn il-mi\u017curi.", "Il-Kummissjoni, fuq talba motivata kif dovut ta' Stat Membru, ta' pajji\u017c terz jew ta' persuna fi\u017cika jew legali b'interess le\u0121ittimu, g\u0127andha tintervjeni sabiex tiggarantixxi l-protezzjoni effettiva tad-denominazzjoni ta' l-ori\u0121ini protetta jew ta' l-indikazzjoni \u0121eografika protetta.", "ARTIKOLU 38, PARAGRAFU 4 A (\u0120DID)", "Il-Kummissjoni g\u0127andha tistabbilixxi penali fil-ka\u017c ta' nuqqas ta' osservanza ta' l-obbligu ta' l-adozzjoni tal-mi\u017curi me\u0127tie\u0121a.", "ARTIKOLU 38, PARAGRAFU 4 B (\u0121did)", "L-Istati Membri huma awtorizzati li jippreservaw jew jadottaw id-dispo\u017cizzjonijiet le\u0121i\u017clattivi nazzjonali kollha li jiggarantixxu protezzjoni akbar tad-denominazzjonijiet ta' l-ori\u0121ini protetti u ta' l-indikazzjonijiet \u0121eografi\u010bi protetti.", "L-Istati Membri g\u0127andhom jindikaw l-awtorit\u00e0 kompetenti jew awtoritajiet responsabbli mill-kontrolli fir-rigward ta' l-obbligi stabbiliti b'dan il-Kapitolu skond ir-Regolament (KE) Nru 882/2004.", "L-Istati Membri jistg\u0127u jinnominaw organizzazzjonijiet interprofessjonali g\u0127al dawk il-kontrolli jekk joffru garanziji adegwati ta' o\u0121\u0121ettivit\u00e0 u imparzjalit\u00e0.", "L-Istati Membri g\u0127andhom jindikaw l-awtorit\u00e0 kompetenti jew awtoritajiet responsabbli mill-kontrolli fir-rigward ta' l-obbligi stabbiliti b'dan il-Kapitolu skond ir-Regolament (KE) Nru 882/2004.", "L-Istati Membri jistg\u0127u tant ie\u0127or jinnominaw organizzazzjonijiet interprofessjonali g\u0127al dawk il-kontrolli jekk joffru garanziji adegwati ta' o\u0121\u0121ettivit\u00e0 , kompetenza u imparzjalit\u00e0.", "Dwar denominazzjonijiet ta' l-ori\u0121ini u indikazzjonijiet \u0121eografi\u010bi protetti relatati ma' \u017cona \u0121eografika fi \u0127dan il-Komunit\u00e0, verifika annwali ta' konformit\u00e0 ma' l-ispe\u010bifikazzjoni tal-prodott, matul il-produzzjoni u matul u wara l-ippro\u010bessar ta' l-inbid, g\u0127andha tkun \u017cgurata permezz ta':", "Dwar denominazzjonijiet ta' l-ori\u0121ini u indikazzjonijiet \u0121eografi\u010bi protetti relatati ma' \u017cona \u0121eografika fi \u0127dan il-Komunit\u00e0, verifika ta' konformit\u00e0 ma' l-ispe\u010bifikazzjoni tal-prodott, matul il-produzzjoni u matul u wara l-ippro\u010bessar ta' l-inbid, g\u0127andha tkun \u017cgurata permezz ta':", "L-ispejje\u017c ta' tali verifiki jin\u0121arru mill-operaturi stess.", "L-ispejje\u017c ta' tali verifiki jistg\u0127u jin\u0121arru mill-operaturi stess.", "Skond il-pro\u010bedura msemmija fl- Artikolu 104(1) , jista' ji\u0121i de\u010bi\u017c fuq l-inizjattiva tal-Kummissjoni jew minn talba debitament sostanzjata ta' Stat Membru, ta' pajji\u017c terz jew ta' persuna naturali jew legali li g\u0127andha interess le\u0121ittimu, li l-protezzjoni ta' denominazzjoni ta' l-ori\u0121ini jew indikazzjoni \u0121eografika ti\u0121i kkan\u010bellata jekk ma tkunx g\u0127adha \u017cgurata l-konformit\u00e0 ta' l-ispe\u010bifikazzjoni tal-prodott korrispondenti.", "Skond il-pro\u010bedura msemmija fl- Artikolu 45(1), jista' ji\u0121i de\u010bi\u017c fuq l-inizjattiva tal-Kummissjoni jew minn talba debitament sostanzjata ta' Stat Membru, ta' pajji\u017c terz jew ta' persuna naturali jew legali li g\u0127andha interess le\u0121ittimu, li l-protezzjoni ta' denominazzjoni ta' l-ori\u0121ini jew indikazzjoni \u0121eografika ti\u0121i kkan\u010bellata jekk ma tkunx g\u0127adha \u017cgurata l-konformit\u00e0 ta' l-ispe\u010bifikazzjoni tal-prodott korrispondenti.", "\u0120ustifikazzjoni", "Kumitat ta' regolamentazzjoni, mhux ta' \u0121estjoni.", "a) il-fajls tekni\u010bi kif irregolat fl-Artikolu 28(1);", "im\u0127assar", "b) id-de\u010bi\u017cjoni nazzjonali li tindika l-validit\u00e0 tag\u0127hom.", "im\u0127assar", "L-ismijiet imsemmija fil-paragrafu 1, li g\u0127alihom l-informazzjoni msemmija fil-paragrafu 2 ma tintbag\u0127atx sal-31 ta' Di\u010bembru 2010, ma g\u0127andhomx jibqg\u0127u protetti skond dan ir-Regolament.", "Il-Kummissjoni g\u0127andha tie\u0127u l-pass formali korrispondenti biex tne\u0127\u0127i ismijiet b\u0127al dawn mir-re\u0121istru pprovdut fl-Artikolu 39.", "im\u0127assar", "B'deroga mill-Artikolu 43, jista' jkun de\u010bi\u017c, sal-31 ta' Di\u010bembru 2013, fuq inizjattiva tal-Kummissjoni u skond il-pro\u010bedura msemmija fl-Artikolu 104(1), li l-protezzjoni tad-denominazzjonijiet ta' l-ori\u0121ini jew indikazzjonijiet \u0121eografi\u010bi msemmija fil-paragrafu 1 ta' dan l-Artikolu ti\u0121i kkan\u010bellata jekk il-kundizzjonijiet rilevanti g\u0127all-protezzjoni ma jit\u0127arsux.", "im\u0127assar", "Regoli dettaljati g\u0127all-implimentazzjoni ta' dan il-Kapitolu g\u0127andhom ji\u0121u adottati skond il-pro\u010bedura msemmija fl-Artikolu 104(1).", "Regoli dettaljati g\u0127all-implimentazzjoni ta' dan il-Kapitolu g\u0127andhom ji\u0121u adottati mill-Kummissjoni, bl-g\u0127ajnuna ta' kumitat ta' regolamentazzjoni .", "G\u0127andhom japplikaw l-Artikoli 5 u 7 tad-De\u010bi\u017cjoni 1999/468/KE.", "Il-perjodu stabbilit fl-Artikolu 5(2) tad-De\u010bi\u017cjoni 1999/468/KE g\u0127andu ji\u0121i ffissat g\u0127al xahar.", "\u0120ustifikazzjoni", "Ir-regoli ta' implimentazzjoni g\u0127andhom ikunu adottati minn kumitat ta' regolamentazzjoni u mhux minn wie\u0127ed ta' \u0121estjoni.", "Deskrizzjoni, disinjazzjoni, pre\u017centazzjoni u protezzjoni ta' \u010berti prodotti", "\u0120ustifikazzjoni", "L-intestatura fir-Regolament 1493/1999 attwali tirrifletti a\u0127jar il-kwistjonijiet koperti fl-artikoli tal-Kapitolu IV.", "G\u0127al finijiet ta' dan ir-Regolament, \"tikkettar\" tfisser kwalunkwe kelma, partikularit\u00e0, marka kummer\u010bjali, ditta, materja ta' stampa jew simbolu mpo\u0121\u0121ija fuq kwalunkwe ppakkjar, dokument, notifika, tikketta, \u010burkett jew g\u0127onq li jakkumpanja jew jirreferi g\u0127al xi prodott.", "G\u0127al finijiet ta' dan ir-Regolament, \"tikkettar\" tfisser kwalunkwe kelma, partikularit\u00e0, marka kummer\u010bjali, ditta, materja ta' stampa jew simbolu mpo\u0121\u0121ija fuq kwalunkwe ppakkjar, dokument, notifika, tikketta, \u010burkett jew g\u0127onq li jakkumpanja jew jirreferi g\u0127al xi prodott ma\u0127sub g\u0127all-konsumatur a\u0127\u0127ari.", "ARTIKOLU 47, SUBPARAGRAFU 1 A (\u0121did)", "Ir-regoli tat-tikkettar g\u0127andhom iqisu l-\u0127arsien ta' l-interessi le\u0121ittimi tal-konsumaturi, il-\u0127arsien ta' l-interessi le\u0121ittimi tal-produtturi, it-t\u0127addim tajjeb tas-suq intern u l-i\u017cvilupp tal-produzzjoni ta' kwalit\u00e0.", "ARTIKOLU 48 A (\u0121did)", "L-u\u017cu tad-denominazzjonijiet komposti", "Ming\u0127ajr pre\u0121udizzju g\u0127ad-dispo\u017cizzjonijiet bl-g\u0127an li jarmonizzaw il-le\u0121i\u017clazzjonijiet, l-Istati Membri jistg\u0127u ju\u017caw il-kelma \"inbid\" flimkien ma' l-isem ta' frotta fil-forma ta' denominazzjoni komposta, biex jiddeskrivu prodotti miksuba permezz tal-fermentazzjoni ta' frott li ma jkunx g\u0127eneb.", "L-Artikolu 52 ma jaffettwax din il-possibilit\u00e0.", "\u0120ustifikazzjoni", "Ir-Regolament (KE) Nru 1493/99 fis-se\u0127\u0127 jirrikonoxxi l-possibilit\u00e0 ta' l-applikazzjoni tad-denominazzjoni kummer\u010bjali \"inbid\" g\u0127at-tikketti tal-prodotti li ma jkunux inbid ta' l-g\u0127eneb.", "Sfortunatament l-abbozz ta' regolament il-\u0121did ma j\u017commx id-dritt ta' l-applikazzjoni tad-denominazzjonijiet kummer\u010bjali b\u0127al \"inbid tal-frott\", \"inbid tat-tuffie\u0127\" jew \"inbid tal-passolina \u0127amra\".", "L-inbejjed tal-frott li ma jkunx g\u0127eneb huma prodotti li l-konsumaturi huma konxji \u0127afna tag\u0127hom u ilhom isiru sekli s\u0127a\u0127 f'\u0127afna pajji\u017ci ta' l-Unjoni Ewropea.", "Fil-Polonja, il-produzzjoni ta' l-inbid hija tradizzjoni li tmur lura g\u0127as-seklu XIII.", "Artikolu 49, Paragrafu 1, Punt A a) (\u0121did)", "a a) il-kategoriji tal-prodotti ta' l-inbid inklu\u017ci f'punti 5 u 7 ta' l-Anness IV ma jistg\u0127ux jintu\u017caw fit-tikkettar ta' l-inbejjed li g\u0127andhom denominazzjoni ta' ori\u0121ini protetta jew indikazzjoni \u0121eografika protetta;", "Artikolu 49, Paragrafu 1, Punt B), In\u010bi\u017c 1", "it-terminu \"denominazzjoni ta' l-ori\u0121ini protetta\" jew \" indikazzjoni \u0121eografika protetta \", u", "Artikolu 49, Paragrafu 1, Punt C a) (\u0121did)", "c a) il-volum;", "Artikolu 49, Paragrafu 1, Punt C b) (\u0121did)", "c b) fil-ka\u017c imsemmi f'Anness IV, punt 4, l-indikazzjoni tan-natura tal-prodott;", "\u0120ustifikazzjoni", "Il-le\u0121i\u017clazzjoni e\u017cistenti timponi l-indikazzjoni tan-natura tal-prodott u g\u0127aldaqstant tal-kontenut taz-zokkor residwali g\u0127all-inbid frizzanti/is-Sekt.", "Il-konsumatur hu mdorri b'din l-informazzjoni importanti.", "G\u0127aldaqstant din g\u0127andha tin\u017camm.", "Artikolu 49, Paragrafu 1, Punt C c) (\u0121did)", "c c) f'ka\u017c ta' kunsinja lejn Stat Membru ie\u0127or jew f'ka\u017c ta' esportazzjoni, indikazzjoni tal-provenjenza bl-isem ta' l-Istat Membru ta' ori\u0121ini;", "Artikolu 49, Paragrafu 1, Punt C d) (\u0121did)", "c d) l-isem jew l-isem tan-negozju ta' minn jibbottilja, il-qasam amministrattiv lokali fejn hu stabbilit u l-Istat Membru.", "Dawn g\u0127andhom ikunu indikati b'karattri ta' l-istess daqs u qabilhom dejjem g\u0127andu jkun hemm il-kliem \"Ibbotiljat minn\" jew kliem ie\u0127or awtorizzat mir-regolamentazzjoni komunitarja jew dik ta' l-Istati Membri.", "Meta l-ibbottiljar jew il-kunsinja titwettaq f'qasam amministrattiv lokali li ma jkunx dak tal-bottiljatur jew tal-kunsinjatur, jew f'qasam qarib, l-indikazzjonijiet li saret referenza g\u0127alihom f'dan il-paragrafu g\u0127andhom ikunu akkumpanjati minn terminu li jispe\u010bifika l-qasam amministrattiv lokali fejn ikun se\u0127\u0127 l-operat, u jekk dan ikun sar fi Stat Membru ie\u0127or, l-isem ta' dak l-Istat.", "indikazzjoni ta l-provenjenza ta' l-inbid;", "d) l'indikazzjoni ta' l-ori\u0121ini ta' l-g\u0127eneb, tal-most u ta' l-inbid;", "Artikolu 49, Paragrafu 1, Punt F a) (\u0121did)", "f a) l-indikazzjoni ta' l-eventwali termini jew tag\u0127rif obbligatorji g\u0127al ra\u0121unijiet relatati mal-protezzjoni tas-sa\u0127\u0127a pubblika, li l-modi ta' implimentazzjoni tag\u0127hom g\u0127andhom ji\u0121u determinati skond il-pro\u010bedura msemmija f'Artikolu 104, paragrafu 1.", "\u0120ustifikazzjoni", "G\u0127al ra\u0121unijiet ta' koerenza, sabiex titqies l-ispe\u010bifi\u010bit\u00e0 tar-regoli relatati mat-tikkettar ta' l-inbejjed, filwaqt li ti\u0121i evitata l-introduzzjoni ta' ostakoli \u0121odda g\u0127a\u010b-\u010birkulazzjoni \u0127ielsa ta' l-inbejjed fis-suq intern, il-modi ta' kif g\u0127andhom ji\u0121u implimentati l-indikazzjonijiet relatati mas-sa\u0127\u0127a pubblika g\u0127andhom ji\u0121u determinati mill-Kummissjoni, fil-qafas spe\u010bifiku ta' l-OKS ta' l-inbid.", "Diversi Stati Membri li jimponu r-referenza obbligatorja fuq it-tikketta g\u0127al \u010berti aller\u0121eni\u010bi g\u0127al ra\u0121unijiet ta' sa\u0127\u0127a pubblika (Artikolu 30 tat-Trattat KE) fil-fatt ikunu qed iwaqqfu d-d\u0127ul fit-territorju tag\u0127hom ta' inbejjed minn Stati Membri o\u0127ra.", "Artikolu 49, Paragrafu 1, Punt F b) (\u0121did)", "f b) in-numru tal-konsenja;", "Artikolu 49, Paragrafu 3, Parti Introduttorja", "B'deroga mill-punt (b) tal-paragrafu 1, ir-referenza g\u0127at-termini \"denominazzjoni ta' l-ori\u0121ini protetta\" jew \"indikazzjoni \u0121eografika protetta \" tista' tit\u0127alla barra f'dawn il-ka\u017cijiet li \u0121ejjin:", "B'deroga mill-punt (b) tal-paragrafu 1, ir-referenza g\u0127at-termini \"denominazzjoni ta' l-ori\u0121ini protetta\" tista' tit\u0127alla barra f'dawn il-ka\u017cijiet li \u0121ejjin:", "b) fejn, f'\u010birkustanzi e\u010b\u010bezzjonali li ji\u0121u determinati skond il-pro\u010bedura msemmija fl-Artikolu 104(1), l-isem tad-denominazzjoni ta' l-ori\u0121ini jew indikazzjoni \u0121eografika protetta jidher fuq it-tikketta.", "b) fejn, f'\u010birkustanzi e\u010b\u010bezzjonali li ji\u0121u determinati skond il-pro\u010bedura msemmija fl-Artikolu 104(1), l-isem tad-denominazzjoni ta' l-ori\u0121ini jidher fuq it-tikketta.", "Artikolu 49, Paragrafu 3 A (\u0121did)", "Dawn l-indikazzjonijiet obbligatorji g\u0127andhom ikun mi\u0121bura fl-istess parti vi\u017civa tar-re\u010bipjent u pre\u017centati b'karattri \u010bari, le\u0121ibbli, ma jit\u0127assrux u kbar bi\u017c\u017cejjed biex jo\u0127olqu kuntrast ma' l-isfond li jkunu miktuba fuqu u biex ikunu jistg\u0127u jintg\u0127arfu fa\u010bilment.", "Artikolu 50, Fra\u017ci Introduttorja", "It-tikkettar ta' prodotti msemmija fl-Artikolu 49(1) jista' b'mod partikolari jkun fih dawn id-dettalji fakultattivi li \u0121ejjin:", "It-tikkettar ta' prodotti msemmija fl-Artikolu 49(1), \u0127lief dawk imsemmija f'Anness IV, punti 5 u 7, jista' wkoll ikun jinkludi fih dawn id-dettalji fakultattivi li \u0121ejjin:", "\u0120ustifikazzjoni", "L-indikazzjonijiet fakultattivi g\u0127andhom jin\u017cammu, b\u0127al fis-sitwazzjoni \u0121uridika attwali, g\u0127al prodotti miksuba permezz ta' l-ewwel jew it-tieni fermentazzjoni.", "a) is-sena ta' l-g\u0127asra;", "a) g\u0127al inbejjed b'denominazzjoni ta' l-ori\u0121ini protetta jew indikazzjoni \u0121eografika protetta biss:", "- is-sena ta' l-g\u0127asra;", "- l-isem ta' wa\u0127da jew ta' diversi mill- varjetajiet ta' l-g\u0127eneb ta' l-inbid,", "- it-termini tradizzjonali komplimentari.", "Bit-terminu \"termini tradizzjonali komplimentari\", wie\u0127ed jifhem terminu li b'mod tradizzjonali jintu\u017ca fl-Istati Membri ta' produzzjoni biex jag\u0127tu isem lill-inbejjed inklu\u017ci fit-titolu pre\u017centi, li jirreferi, b'mod partikulari, g\u0127al metodu ta' produzzjoni, ta' elaborazzjoni, ta' maturazzjoni jew g\u0127all-kwalit\u00e0, il-kulur, it-tip ta' post, jew g\u0127al \u0121rajja storika marbuta ma' l-istorja ta' l-inbid u li hi definita fil-le\u0121i\u017clazzjoni ta' l-Istati Membri li jipprodu\u010bu sabiex tirreferi g\u0127all-inbejjed kon\u010bernati mag\u0127mula fit-territorju tag\u0127hom.", "It-terminu tradizzjonali ji\u0121bor fih il-kundizzjonijiet li \u0121ejjin:", "a) ikun distintiv bi\u017c\u017cejjed u/jew igawdi reputazzjoni stabbilita fis-suq tal-Komunit\u00e0;", "b) ikun \u0121ie u\u017cat tradizzjonalment g\u0127al mill-anqas 10 snin fl-Istat Membru msemmi; u", "c) ikun u\u017cat g\u0127al inbid jew fejn ikun il-ka\u017c, g\u0127al diversi nbejjed jew kategoriji ta' nbejjed tal-Komunit\u00e0.", "\u2013 l-unitajiet \u0121eografi\u010bi akbar jew i\u017cg\u0127ar mir-re\u0121jun jew mill-post imsemmi;", "- is-simbolu tal-Komunit\u00e0 li jindika d-denominazzjoni ta' l-ori\u0121ini protetta jew l-indikazzjoni \u0121eografika protetta.", "b) l-isem ta' wa\u0127da jew aktar minn varjetajiet ta' l-g\u0127eneb ta' l-inbid;", "b) G\u0127all-inbejjed kollha:", "- it-termini li jindikaw il-kontenut ta' zokkor,", "- it-termini li jirreferu g\u0127al \u010berti metodi ta' produzzjoni,", "\u2013 it-tip ta' prodott skond l-Anness IV,", "- kulur partikulari, skond il-modalitajiet ma\u0127suba mill-Istat Membru li jipprodu\u010bi,", "\u2013 l-isem, l-indirizz u l-awtorit\u00e0 tal-persuna jew persuni li jkunu ipparte\u010bipaw fid-distribuzzjoni kummer\u010bjali.", "Fil-ka\u017c ta' bottiljar g\u0127al terzi, l-indikazzjoni tal-bottiljatur g\u0127andha tkun supplimentata bil-kliem \"ibbottiljat g\u0127al\" jew, meta l-isem, l-indirizz u x-xog\u0127ol tal-persuna li wettqet il-bottiljar g\u0127an-nom ta' parti terza huma indikati, mill-kliem \"ibbottiljat g\u0127al\u2026 minn\u2026\".", "\u2013 marka re\u0121istrata,", "\u2013 jista' jintu\u017ca kodi\u010bi fit-tikkettar ta' prodotti msemmija fir-regolament pre\u017centi sabiex jirrappre\u017centa il-qasam amministrattiv lokali ta' l-istabbiliment u l-isem tal-bottiljatur jew ta' l-importatur, fejn ikun xieraq, bil-kundizzjoni li dan ikun awtorizzat jew previst mill-Istat Membru li fih ji\u0121u bbottiljati l-prodotti.", "Dan l-u\u017cu huwa subordinat g\u0127all-obbligu li fit-tikketta jissemma' l-isem jew l-isem tan-negozju tal-persuna jew tal-grupp ta' persuni, apparti l-bottiljatur, li jkunu involuti fid-distribuzzjoni kummer\u010bjali tal-prodott, u z-zona amministrattiva lokali, jew parti minn dik iz-zona, ta' fejn jinsab l-uffi\u010b\u010bju ewlieni ta' din il-persuna jew grupp ta' persuni.", "c) termini li jindikaw il-kontenut ta' zokkor;", "c) F'dak li jirrigwarda l-inbejjed miksuba fit-territorju tag\u0127hom, l-Istati Membri li jipprodu\u010bu g\u0127andhom jag\u0127mlu obbligatorji \u010berti termini msemmija f'punti a) u b), jipprojbixxuhom jew jillimitaw l-u\u017cu tag\u0127hom.", "Artikolu 50, Punt C a) (\u0121did)", "c a) it-termini li jindikaw il-persenta\u0121\u0121 ta' dijossidju tal-kubrit;", "\u0120ustifikazzjoni", "L-u\u017cu tad-dijossidju tal-kubrit dejjem kien meqjus b\u0127ala indispensabbli kemm f'dak li jirrigwarda t-teknolo\u0121ija tal-produzzjoni ta' l-inbejjed bojod kif ukoll f'dik ta' l-inbejjed \u0127omor.", "B\u0127alissa te\u017cisti tendenza qawwija li jitnaqqas l-u\u017cu ta' dan l-addittiv.", "Min\u0127abba li t-tolleranza g\u0127ad-dijossidju tal-kubrit tvarja minn individwu g\u0127al ie\u0127or, donnu li huwa mixtieq li l-persenta\u0121\u0121 ta' dan l-addittiv ikun indikat b'mod fakultattiv fuq it-tikketti sabiex il-konsumatur finali jing\u0127ata indikazzjonijiet aktar pre\u010bi\u017ci.", "d) g\u0127al inbejjed b'denominazzjoni ta' l-ori\u0121ini jew indikazzjoni \u0121eografika protetta, termini tradizzjonali barra mid-denominazzjonijiet ta' l-ori\u0121ini u l-indikazzjonijiet \u0121eografi\u010bi li jiddenominaw il-metodu ta' produzzjoni jew ta' maturazzjoni jew il-karatteristi\u010bi, kulur, tip ta' post ta' l-inbid ikkon\u010bernat;", "im\u0127assar", "e) is-simbolu tal-Komunit\u00e0 li jindika d-denominazzjoni ta' l-ori\u0121ini jew l-indikazzjoni \u0121eografika protetta;", "im\u0127assar", "f) termini li jirreferu g\u0127al \u010berti metodi ta' produzzjoni.", "im\u0127assar", "Artikolu 50, Punt F a) (\u0121did)", "f a) g\u0127all-inbejjed b'denominazzjoni ta' ori\u0121ini protetta jew indikazzjoni \u0121eografika protetta, l-isem ta' unit\u00e0 \u0121eografika i\u017cg\u0127ar minn dik li hija l-ba\u017ci tad-denominazzjoni ta' ori\u0121ini jew ta' l-indikazzjoni \u0121eografika, fil-ka\u017c li din tkun differenti mid-denominazzjoni ta' ori\u0121ini jew mill-indikazzjoni \u0121eografika.", "Madankollu, l-isem ta' denominazzjoni ta' l-ori\u0121ini jew indikazzjoni \u0121eografika protetta jew id-denominazzjoni nazzjonali spe\u010bifika g\u0127andhom jidhru fuq it-tikketta bil-lingwa uffi\u010bjali jew lingwi ta' l-Istat Membru fejn jori\u0121ina l-inbid .", "Madankollu, l-indikazzjonijiet relatati :", "- ma' l-isem ta' denominazzjoni ta' l-ori\u0121ini protetta jew ta' indikazzjoni \u0121eografika protetta,", "- ma' termini tradizzjonali,", "- ma' l-isem ta' l-intrapri\u017ci ta' l-inbid jew ta' jew l-asso\u010bjazzjonijiet tag\u0127hom, kif ukoll it-termini relatati ma' l-ibbottiljar,", "ikunu miktuba u jidhru fuq it-tiketta biss f'wa\u0127da mil-lingwi uffi\u010bjali ta' l-Istat Membru li fit-territorju tieg\u0127u jkun \u0121ie preparat il-prodott.", "G\u0127al prodotti li jori\u0121inaw minn' Stat Membru li ju\u017ca alfabett differenti minn dak Latin, l-indikazzjonijiet imsemmija fis-subparagrafu ta' qabel jistg\u0127u jkunu ripetuti f'lingwa wa\u0127da jew f'diversi lingwi uffi\u010bjali tal-Komunit\u00e0.", "Artikolu 52, Subparagrafu -1 (\u0121did)", "Il-kummer\u010bjalizzazzjoni tal-prodotti regolati mir-regolament pre\u017centi u tikkettati bi ksur tad-dispo\u017cizzjonijiet tal-kapitolu attwali huwa pprojbit fil-Komunit\u00e0.", "L-awtoritajiet kompetenti ta' l-Istati Membri g\u0127andhom jie\u0127du mi\u017curi biex ji\u017cguraw li l-ebda nbid li ma jkunx ittikkettjat skond dan il-Kapitolu ma jitpo\u0121\u0121a fis-suq, jew inkella , jekk di\u0121\u00e0 jinsab imqieg\u0127ed fis-suq, jitne\u0127\u0127a.", "L-awtoritajiet kompetenti ta' l-Istati Membri g\u0127andhom jie\u0127du mi\u017curi biex iwaqqfu t-tpo\u0121\u0121ija fis-suq jew l-esportazzjoni ta' kwalunkwe nbid li ma jkunx ittikkettjat skond id-dispo\u017cizzjonijiet ta' dan il-Kapitolu u l-modalitajiet ta' implimentazzjoni tieg\u0127u , u jekk di\u0121\u00e0 jinsab imqieg\u0127ed fis-suq, jitne\u0127\u0127a.", "Artikolu 52, Subparagrafu 1 a (\u0121did)", "Il-Kummissjoni tistabbilixxi penali fil-ka\u017c ta' nuqqas ta' osservanza ta' l-obbligi ta' adozzjoni tal-mi\u017curi me\u0127tie\u0121a.", "a) dettalji dwar l-indikazzjoni tal-provenjenza ta' l-inbid;", "a) dettalji dwar l-indikazzjoni ta' l-ori\u0121ini ta' l-g\u0127eneb, tal-most u ta' l-inbid;", "Artikolu 53, Subparagrafu 2, Punt D a) (\u0121did)", "d a) it-termini li jikkon\u010bernaw l-inbejjed prodotti skond id-dispo\u017cizzjonijiet ta' implimentazzjoni tar-Regolament (KE) Nru 834/2007.", "\u0120ustifikazzjoni", "G\u0127al skopijiet ta' koerenza u simplifikazzjoni, ir-regoli tat-tikkettar ta' l-inbejjed kollha, inklu\u017ci l-inbejjed minn kultivazzjoni organika, iridu ji\u0121u spe\u010bifikati fir-regolamentazzjoni spe\u010bifika ta' l-inbid.", "Artikolu 54, Punt C) VII a) (\u0121did)", "vii a) l-i\u017cgurar tal-programmar tal-produzzjoni u l-adattament tal-produzzjoni g\u0127al mad-domanda, kemm mil-lat kwantitattif u kwalitattif, kif ukoll dak ta' konformit\u00e0 man-normi tas-sikurezza ta' l-ikel;", "Artikolu 54, Punt C) VII b) (\u0121did)", "vii b) it-twettiq u l-immani\u0121\u0121jar ta' programmi dwar il-prattiki agrikoli u n-normi ambjentali msemmija f'Artikolu 13 b;", "Artikolu 54, Punt C) VII c) (\u0121did)", "vii c) il-promozzjoni ta' prattiki ta' kultivazzjoni, tekniki tal-produzzjoni u tekniki ta' l-immani\u0121\u0121jar ta' l-iskart li jirrispettaw l-ambjent, u partikolarment dawk relatati mal-\u0127arsien tal-kwalit\u00e0 ta' l-ilma, tal-\u0127amrija u tal-pajsa\u0121\u0121 u li jippreservaw u/jew jinkura\u0121\u0121ixxu l-bijodiversit\u00e0; it-tiftixa g\u0127al soluzzjoni \u0121odda li jippermettu li ji\u0121i limitat l-u\u017cu ta' prodotti fitofarma\u010bewti\u010bi;", "Artikolu 54, Punt C) VII d) (\u0121did)", "vii d) it-twettiq ta' inizjattivi relatati mal-lo\u0121istika u mar-ri\u010berka teknolo\u0121ika;", "Artikolu 54, Punt C) VII e) (\u0121did)", "vii e) l-infurmar tal-konsumaturi;", "Artikolu 54, Punt C) VII f) (\u0121did)", "vii f) il-\u0127idma favur l-a\u010b\u010bess g\u0127al swieq \u0121odda u t-twettiq tas-sonda\u0121\u0121i me\u0127tie\u0121a sabiex il-produzzjoni ti\u0121i orjentata lejn prodotti aktar adattati g\u0127all-b\u017connijiet tas-suq u g\u0127ax-xewqat tal-konsumatur, sabiex itejbu \u010b-\u010birkulazzjoni u l-kummer\u010b tal-prodotti tas-settur;", "Artikolu 54, Subparagrafi 1a u 1b (\u0121odda)", "G\u0127al skopijiet ta' implimentazzjoni tar-regolament pre\u017centi, l-Istati Membri jiddefinixxu l-irwol ta' l-organizzazzjonijiet tal-produtturi fil-qafas ta' pro\u0121etti ta' programmi ta' appo\u0121\u0121.", "L-Istati Membri ma' jistg\u0127ux jillimitaw ir-rikonoxximent ta' dan it-tip ta' organizzazzjonijiet g\u0127all-uni\u010bi organizzazzjonijiet li jipprattikaw it-trasferiment tal-proprjet\u00e0, ji\u0121ifieri g\u0127all-organizzazzjonijiet tal-produtturi li jixtru l-prodott tal-membri tag\u0127hom biex wara jer\u0121g\u0127u ibig\u0127uh.", "\u0120ustifikazzjoni", "id-diversit\u00e0 ta' l-atturi tas-settur hija reali, u l-ispe\u010bifi\u010bit\u00e0 ta' kull wie\u0127ed minnhom g\u0127andha ti\u0121i rispettata.", "Ir-regolamentazzjoni Komunitarja g\u0127andha tinkora\u0121\u0121ixxi d-diversit\u00e0 ta' l-inizjattivi tad-diversi asso\u010bjazzjonijiet, g\u0127ax mhemmx ne\u010bessarjament b\u017conn ta' trasferiment tal-proprjet\u00e0 biex wie\u0127ed jikkon\u010bentra l-offerta.", "b) hija stabbilita fuq l-inizjattiva ta' l-organizzazzjonijiet jew l-asso\u010bjazzjonijiet kollha li jikkostitwuha, jew u\u0127ud minnhom;", "b) hija stabbilita fuq l-inizjattiva tar-rappre\u017centanti ta' l-attivitajiet ekonomi\u010bi msemmija f'punt a);", "\u0120ustifikazzjoni", "Kostituzzjoni ta' l-organizzazzjonijiet interprofessjonali.", "Referenza g\u0127ar-rappre\u017centanti ta' l-attivitajiet ekonomi\u010bi relatati mal-produzzjoni, it-trasformazzjoni u l-kummer\u010bjalizzazzjoni ta' l-inbid (subparagrafu a).", "Artikolu 55, Punt C) VII a) (\u0121did)", "vii a) il-kontroll u l-immani\u0121\u0121jar ta' programmi dwar il-prattiki agrikoli u n-normi ambjentali msemmija f'Artikolu 13 b;", "(x) twettaq azzjonijiet biex tippromwovi l-inbid, spe\u010bjalment f'pajji\u017ci terzi;", "x) twettaq azzjonijiet biex tippromwovi l-inbid;", "Artikolu 55, Punt C) XII a) (\u0121did)", "xii a) mi\u017curi relatati mar-ristrutturazzjoni tas-settur;", "Artikolu 55, Punt C) XII b) (\u0121did)", "xii b) kull azzjoni konformi mar-regolamentazzjoni komunitarja.", "\u0120ustifikazzjoni", "Il-prattika ta' l-Organizzazzjonijiet Interprofessjonali (jew l-entitajiet tas-settur) fl-Istati Membri twassalhom sabiex ji\u017cguraw, skond il-modi ta' organizzazzjoni nazzjonali, sensiela ta' missjonijiet li mhumiex koperti b'mod komplut mill-proposta tal-Kummissjoni.", "Artikolu 56, Paragrafu 2 a (\u0121did)", "L-organizzazzjonijiet interprofessjonali li \u0121ew rikonoxxuti qabel id-d\u0127ul fis-se\u0127\u0127 ta' dan ir-Regolament mhumiex sottoposti g\u0127all-pro\u010bedura msemmija fil-paragrafi 1 u 2.", "L-Istati Membri produtturi, sabiex itejbu l-operat tas-suq ta' l-inbejjed b'denominazzjoni ta' l-ori\u0121ini jew indikazzjoni \u0121eografika protetta, inklu\u017ci l-g\u0127eneb, il-most u l-inbejjed rilevanti, b'mod partikolari bl-implimentazzjoni tad-de\u010bi\u017cjonijiet me\u0127uda minn organizzazzjonijiet interprofessjonali, jistg\u0127u jistipulaw regoli g\u0127all-kummer\u010bjalizzazzjoni biex jirregolaw il-provvista, sakemm dawn ir-regoli huma relatati ma\u017c-\u017camma jew ir-rilaxx progressiv tal-prodott.", "L-Istati Membri produtturi, sabiex itejbu l-operat tas-suq ta' l-inbejjed b'denominazzjoni ta' l-ori\u0121ini jew indikazzjoni \u0121eografika protetta, inklu\u017ci l-g\u0127eneb, il-most u l-inbejjed rilevanti, b'mod partikolari bl-implimentazzjoni tad-de\u010bi\u017cjonijiet me\u0127uda minn organizzazzjonijiet interprofessjonali, jistg\u0127u jistipulaw regoli g\u0127all-kummer\u010bjalizzazzjoni biex jirregolaw il-provvista.", "a) ikunu relatati ma' kwalunkwe tran\u017cazzjoni wara l-ewwel kummer\u010bjalizzazzjoni tal-prodott ikkon\u010bernat ;", "a) ikunu relatati ma' kwalunkwe tran\u017cazzjoni wara l-ewwel kummer\u010bjalizzazzjoni ta' l-inbejjed li jkunu lesti g\u0127all-bejg\u0127 lill-konsumaturi ;", "\u0120ustifikazzjoni", "G\u0127al \u010berti prodotti, b'mod partikolari l-inbejjed frizzanti, je\u017cistu tran\u017cazzjonijiet intermedjarji fuq il-materja prima.", "G\u0127andu g\u0127alhekk ji\u0121i ppre\u010bi\u017cat li l-ewwel tran\u017cazzjoni msemmija mir-Regolament hija dik fuq il-prodott hekk kif ikun ippre\u017centat lill-konsumatur.", "Artikolu 57 a (\u0121did)", "Programmi operattivi integrati g\u0127all-inbid", "Il-mi\u017curi li jittie\u0127du mill-gruppi ta' produtturi, mill-organizzazzjonijiet professjonali tag\u0127hom, mill-intrapri\u017ci kummer\u010bjali tag\u0127hom u mill-entitajiet tas-settur ta' l-inbid, rikonoxxuti fil-livell nazzjonali u/jew re\u0121jonali, huma integrati fil-programmi operattivi integrati.", "Il-programmi operattivi integrati jippermettu li jitwettqu mill-inqas tnejn mill-objettivi u l-mi\u017curi msemmija fl-Artikolu 54, punt c, u fl-Artikolu 55, punt c.", "\u0120ustifikazzjoni", "Jaqbel li l-mi\u017curi me\u0127uda mill-entitajiet tas-settur ta' l-inbid ji\u0121u integrati fi programmi operattivi integrati g\u0127all-inbid, li g\u0127andhom ikunu approvati fuq skala nazzjonali u fuq skala Komunitarja u g\u0127andhom ikunu ffinanzjati skond il-Fond Ewropew Agrikolu ta' Garanzija (EAGF).", "Artikolu 61 a (\u0121did)", "Mi\u017curi ta' akkompanjament g\u0127an-negozjati internazzjonali", "Skond il-pro\u010bedura stabbilita fl-Artikolu 104, il-Kummissjoni tista' tadotta mi\u017curi ta' akkompanjament g\u0127an-negozjati internazzjonali b\u0127all-programmi Ewropej ta' koperazzjoni teknika, studji ekonomi\u010bi, pariri legali u/jew ekonomi\u010bi jew kull strument ie\u0127or utli g\u0127al dan l-iskop.", "Jista' ji\u0121i de\u010bi\u017c, skond il-pro\u010bedura msemmija fl-Artikolu 104(1), li importazzjonijiet g\u0127all-Komunit\u00e0 jew esportazzjonijiet mill-Komunit\u00e0 ta' wie\u0127ed jew aktar mill-prodotti li jaqg\u0127u ta\u0127t il- kodi\u010bijiet tan- NM 2009 61, 2009 69 u 2204 g\u0127andhom ikunu so\u0121\u0121etti g\u0127all-pre\u017centazzjoni ta' li\u010benzja ta' l-importazzjoni jew ta' l-esportazzjoni.", "L- importazzjonijiet g\u0127all-Komunit\u00e0 jew esportazzjonijiet mill-Komunit\u00e0 ta' wie\u0127ed jew aktar mill-prodotti li jaqg\u0127u ta\u0127t il- kodi\u010bi tan-NC 2009 61, 2009 69 u 2204 jistg\u0127u jkunu so\u0121\u0121etti g\u0127all-pre\u017centazzjoni ta' li\u010benzja ta' l-importazzjoni jew ta' l-esportazzjoni.", "Meta ji\u0121i applikat il-paragrafu 1, g\u0127andha titqies il-\u0127tie\u0121a ta' li\u010benzji g\u0127at-tmexxija tas-swieq ikkon\u010bernati, u b'mod partikolari, fil-ka\u017c ta' li\u010benzji ta' l-importazzjoni, g\u0127all-monitora\u0121\u0121 ta' l-importazzjonijiet ta' prodotti in kwistjoni.", "im\u0127assar", "Il-li\u010benzi ta' l-importazzjoni u ta' l-esportazzjoni g\u0127andhom ikunu validi fil-Komunit\u00e0 kollha.", "Il-li\u010benzi ta' l-importazzjoni g\u0127andhom ikunu validi fil-Komunit\u00e0 kollha.", "G\u0127ajr fejn ipprovdut mod ie\u0127or skond il-pro\u010bedura msemmija fl-Artikolu 104(1), il-li\u010benzji g\u0127andhom jin\u0127ar\u0121u so\u0121\u0121ett g\u0127al li tintbag\u0127at garanzija li tassigura li l-prodotti huma importati jew esportati matul il-perjodu tal-validit\u00e0 tal-li\u010benzja.", "G\u0127ajr fejn ipprovdut mod ie\u0127or skond il-pro\u010bedura msemmija fl-Artikolu 104(1), il-li\u010benzji g\u0127andhom jin\u0127ar\u0121u so\u0121\u0121ett g\u0127al li tintbag\u0127at garanzija li tassigura li l-prodotti huma importati matul il-perjodu tal-validit\u00e0 tal-li\u010benzja.", "Apparti f'ka\u017cijiet ta' force majeure , il-garanzija tintilef kompletament jew parzjalment jekk l-importazzjoni jew l-esportazzjoni ma sse\u0127\u0127x, jew jekk isse\u0127\u0127 biss parzjalment, matul il-perjodu tal-validit\u00e0 tal-li\u010benzja.", "Apparti f'ka\u017cijiet ta' forza ma\u0121\u0121uri , il-garanzija tintilef kompletament jew parzjalment jekk l-importazzjoni ma sse\u0127\u0127x, jew jekk isse\u0127\u0127 biss parzjalment, matul il-perjodu tal-validit\u00e0 tal-li\u010benzja.", "Fil-ka\u017c li d-derogi mill-Kunsill imsemmija fil-punti B.5 jew C ta' l-Anness VI ji\u0121u applikati g\u0127all-prodotti importati, l-importaturi g\u0127andhom jikkostitwixxu garanzija g\u0127al dawk il-prodotti ma' l-awtoritajiet doganali nominati fil-\u0127in tar-rilaxx g\u0127a\u010b-\u010birkolazzjoni \u0127ielsa.", "Il-garanzija g\u0127andha tkun rilaxxata malli l-importatur jippre\u017centa prova, g\u0127as-sodisfazzjon ta' l-awtoritajiet doganali ta' l-Istat Membru g\u0127ar-rilaxx g\u0127a\u010b-\u010birkolazzjoni \u0127ielsa, li l-most ikun in\u0121ieb f'meraq ta' l-g\u0127eneb, u\u017cat fi prodotti o\u0127ra 'l barra mis-settur ta' l-inbid jew, jekk ikun \u0121ie vvinifikat, ikun \u0121ie ttikkettjat kif xieraq.", "Fil-ka\u017c li d-derogi mill-Kunsill imsemmija fil-punti B.5 jew C ta' l-Anness VI ji\u0121u applikati g\u0127all-prodotti importati, l-importaturi g\u0127andhom jikkostitwixxu garanzija g\u0127al dawk il-prodotti ma' l-awtoritajiet doganali nominati fil-\u0127in tar-rilaxx g\u0127a\u010b-\u010birkolazzjoni \u0127ielsa.", "Il-garanzija g\u0127andha tkun rilaxxata malli l-importatur jippre\u017centa prova, g\u0127as-sodisfazzjon ta' l-awtoritajiet doganali ta' l-Istat Membru g\u0127ar-rilaxx g\u0127a\u010b-\u010birkolazzjoni \u0127ielsa, li l-most ikun in\u0121ieb f'meraq ta' l-g\u0127eneb, u\u017cat fi prodotti o\u0127ra 'l barra mis-settur ta' l-inbid u li jkun \u0121ie ttikkettjat kif xieraq.", "d) fejn applikabbli, il-lista ta' prodotti li fir-rigward tag\u0127hom il-li\u010benzji ta' l-importazzjoni jew l-esportazzjoni huma me\u0127tie\u0121a;", "d) fejn applikabbli, il-lista ta' prodotti li fir-rigward tag\u0127hom il-li\u010benzji ta' l-importazzjoni huma me\u0127tie\u0121a;", "Artikolu 69 a (\u0121did)", "A\u010b\u010bess kundizzjonali g\u0127as-suq", "Ji\u0121u m\u0127allsa drittijiet fuq l-inbid importat jekk, matul il-produzzjoni u l-preparazzjoni tieg\u0127u, ma jkunux \u0121ew rispettati r-regoli minimi applikabbli g\u0127all-vitikulturi Komunitarji fil-qasam tal-protezzjoni ta' l-ambjent.", "Id-d\u0127ul minn dan il-\u0127las ji\u0121i mqieg\u0127ed f'fond stabbilit f'perspettiva ta' \u017cvilupp rurali bil-g\u0127an li ji\u0121u ffinanzjati pro\u0121etti li jiffavore\u0121\u0121jaw prattiki ta' kultivazzjoni li jag\u0127mlu inqas \u0127sara lill-ambjent f'pajji\u017ci terzi.", "\u0120ustifikazzjoni", "Il-vitikulturi ta' l-UE g\u0127andhom jirrispettaw regoli dejjem iktar rigoru\u017ci fil-qasam tal-protezzjoni ta' l-ambjent.", "B\u0127ala kumpens g\u0127all-i\u017cvanta\u0121\u0121i eventwali tal-kompetizzjoni li jirri\u017cultaw minn dan, g\u0127andhom jit\u0127allsu drittijiet ta' importazzjoni fuq l-inbid li l-produzzjoni tieg\u0127u ma tirrispettax dawn ir-regoli.", "Il-flus ta' dawn id-drittijiet g\u0127andu jikkostitwixxi in\u010bentiv g\u0127all-pajji\u017ci u g\u0127all-impri\u017ci kkon\u010bernati sabiex dawn jag\u0127mlu r-regoli tag\u0127hom iktar rigoru\u017ci.", "Is-sospensjoni ta' l-arran\u0121amenti ta' l-ippro\u010bessar lejn l-intern jew lejn l-estern", "L-eliminazzjoni ta' l-arran\u0121amenti ta' l-ippro\u010bessar lejn l-intern jew lejn l-estern", "Meta s-suq Komunitarju ji\u0121i mfixkel jew ikun aktarx se jitg\u0127awwe\u0121 min\u0127abba arran\u0121amenti ta' l-ippro\u010bessar lejn l-intern jew lejn l-estern, jista' ji\u0121i de\u010bi\u017c, fuq talba ta' Stat Membru jew fuq l-inizjattiva tal-Kummissjoni stess, u skond il-pro\u010bedura msemmija fl-Artikolu 104(1), li ji\u0121i sospi\u017c kompletament jew parzjalment l-u\u017cu ta' arran\u0121amenti ta' l-ippro\u010bessar lejn l-intern jew lejn l-estern g\u0127all-prodotti koperti minn dan ir-Regolament.", "Jekk il-Kummissjoni tir\u010bievi talba minn Stat Membru, hija g\u0127andha tie\u0127u de\u010bi\u017cjoni dwarha fi \u017cmien \u0127amest ijiem ta' xog\u0127ol minn meta tkun ir\u010beviet it-talba.", "im\u0127assar", "L-Istati Membri g\u0127andhom ji\u0121u mg\u0127arrfa b'dawn il-mi\u017curi, li g\u0127andhom ji\u0121u applikati fil-pront.", "Mi\u017curi de\u010bi\u017ci skond l-ewwel subparagrafu jistg\u0127u ji\u0121u referiti lill-Kunsill minn kwalunkwe Stat Membru fi \u017cmien \u0127amest ijiem ta' xog\u0127ol minn meta kienu nnotifikati.", "Il-Kunsill g\u0127andu jiltaqa' ming\u0127ajr dewmien.", "Il-Kunsill jista', waqt li ja\u0121ixxi bil-ma\u0121\u0121oranza kwalifikata, jemenda jew jirrevoka l-mi\u017curi kkon\u010bernati fi \u017cmien xahar mid-data li kienu rreferuti lilu.", "G\u0127al finijiet ne\u010bessarji g\u0127al funzjonament tajjeb ta' l-organizzazzjoni komuni tas-suq ta' l-inbid, l-u\u017cu ta' arran\u0121amenti ta' l-ippro\u010bessar lejn l-intern jew lejn l-estern g\u0127all-prodotti koperti minn dan ir-Regolament jista' ji\u0121i pprojbit parzjalment jew kompletament mill-Kunsill, waqt li ja\u0121ixxi skond il-pro\u010bedura stipulata fl-Artikolu 37(2) tat-Trattat.", "G\u0127al finijiet ne\u010bessarji g\u0127al funzjonament tajjeb ta' l-organizzazzjoni komuni tas-suq ta' l-inbid u g\u0127ad-difi\u017ca tar-rekwi\u017citi ta' kwalit\u00e0 fil-produzzjoni Ewropea ta' l-inbid , l-u\u017cu ta' arran\u0121amenti ta' l-ippro\u010bessar lejn l-intern jew lejn l-estern g\u0127all-prodotti koperti minn dan ir-Regolament jista' , fuq talba ta' l-Istat Membru interessat, ji\u0121i pprojbit parzjalment jew kompletament mill-Kunsill, waqt li ja\u0121ixxi skond il-pro\u010bedura stipulata fl-Artikolu 37(2) tat-Trattat.", "\u0120ustifikazzjoni", "L-ippro\u010bessar lejn l-intern ma jtejjibx il-po\u017cizzjoni ta' l-inbid Komunitarju fis-suq, i\u017cda jag\u0127ti lill-produtturi ta' l-inbid rwol ta' produzzjoni ta' materja prima.", "G\u0127ajr fejn ipprovdut mod ie\u0127or fi ftehimiet konklu\u017ci skond l-Artikolu 300 tat-Trattat, prodotti imsemmija fil-paragrafu 1 ta' dan l-Artikolu jridu ji\u0121u manifatturati skond il-pratti\u010bi enolo\u0121i\u010bi u r-restrizzjonijiet rakkomandati mill-OIV jew awtorizzati mill-Komunit\u00e0 skond dan ir-Regolament u r- regoli ta' l-implimentazzjoni tieg\u0127u .", "G\u0127ajr fejn ipprovdut mod ie\u0127or fi ftehimiet konklu\u017ci skond l-Artikolu 300 tat-Trattat, il-prodotti li fil-paragrafu 1 ta' dan l-Artikolu jinkisbu skond il-pratti\u010bi enolo\u0121i\u010bi previsti f' dan ir- Regolament u li jissodisfaw il-kondizzjonijiet ta' l-anness I, V, VI u VIa , u tar-regoli ta' implimentazzjoni tag\u0127hom .", "Artikolu 72, paragrafu 2, subparagrafu 1 a (\u0121did)", "Jistg\u0127u jkunu kon\u010bessi derogi eventwali mill-paragrafu 2, fuq talba ta' pajji\u017c terz, skond il-pro\u010bedura fl-Artikolu 104, sakemm il-prodotti ji\u0121u miksuba b'rispett tal-pratti\u010bi enolo\u0121i\u010bi u tar-restrizzjonijiet awtorizzati mill-OIV.", "It-tmiem tal-projbizzjoni tran\u017citorja fuq it-ta\u0127wil \u0121did fil-31 ta' Di\u010bembru 2013, kif ipprovdut fl-Artikolu 80(1), ma g\u0127andux jolqot l-obbligi rregolati b'dan l-Artikolu.", "im\u0127assar", "Ir-regolarizzazzjoni obbligatorja tat-ta\u0127wil illegali li jkun sar qabel l-1 ta' Settembru 1998", "Ir-regolarizzazzjoni tat-ta\u0127wil irregolari li jkun sar qabel l-1 ta' Settembru 1998", "\u0120ustifikazzjoni", "Il-pro\u010bedura ta' regolarizzazzjoni m'g\u0127andhiex tkun obbligatorja.", "Fi Spanja, ji\u0121u imposti sanzjonijiet u l-obbligu li jinqala' t-ta\u0127wil li ma sarx skond pro\u010beduri ta' regolarizzazzjoni minn qabel.", "Kieku tinbeda pro\u010bedura o\u0127ra issa, dan ikollu l-effett li jnaqqas il-kredibilit\u00e0 ta' l-amministrazzjonijiet nazzjonali.", "Artikolu 76, paragrafu -1 (\u0121did)", "L-Istati Membri jistg\u0127u jibdew pro\u010bedura ta' regolarizzazzjoni g\u0127all-u\u010bu\u0127 li t\u0127awlu qabel il-31 ta' Di\u010bembru 1998.", "\u0120ustifikazzjoni", "Il-pro\u010bedura ta' regolarizzazzjoni m'g\u0127andhiex tkun obbligatorja.", "Fi Spanja, ji\u0121u imposti sanzjonijiet u l-obbligu li jitqa\u010b\u010bat it-ta\u0127wil li ma sarx skond pro\u010beduri ta' regolarizzazzjoni minn qabel.", "Kieku tinbeda pro\u010bedura o\u0127ra issa, dan ikollu l-effett li jnaqqas il-kredibilit\u00e0 ta' l-amministrazzjonijiet nazzjonali.", "It-tmiem tal-projbizzjoni tran\u017citorja fuq ta\u0127wil \u0121did fil-31 ta' Di\u010bembru 2013, kif ipprovdut fl-Artikolu 80(1), ma g\u0127andux jolqot l-obbligi rregolati fil-paragrafi 3, 4 u 5.", "im\u0127assar", "Sistema tran\u017citorja tad-dritt ta' ta\u0127wil", "Sistema tad-dritt ta' ta\u0127wil", "Projbizzjoni tran\u017citorja tat-ta\u0127wil ta' dwieli", "Projbizzjoni tat-ta\u0127wil ta' dwieli", "Ming\u0127ajr pre\u0121udizzju g\u0127all-Artikolu 18, u b'mod partikolari g\u0127at-tielet paragrafu tieg\u0127u, it-ta\u0127wil tad-dwieli tal-varjetajiet ta' l-g\u0127eneb ta' l-inbid ikklassifikati msemmija fl-ewwel subparagrafu ta' l-Artikolu 18(1) g\u0127andu jkun pprojbit sal-31 ta' Di\u010bembru 2013.", "Ming\u0127ajr pre\u0121udizzju g\u0127all-Artikolu 18, u b'mod partikolari g\u0127at-tielet paragrafu tieg\u0127u , u ta' l-Artikolu 81, it-ta\u0127wil tad-dwieli tal-varjetajiet ta' l-g\u0127eneb ta' l-inbid ikklassifikati msemmija fl-ewwel subparagrafu ta' l-Artikolu 18(1) g\u0127andu jkun ipprojbit sal-31 ta' Di\u010bembru 2013.", "Madankollu, l-iskandenza tal-31 ta' Di\u010bembru 2013 ma tapplikax g\u0127all-u\u010bu\u0127 dimarkati mir-regoli tal-produzzjoni fl-Artikolu 28.", "Sal-31 ta' Di\u010bembru 2013, it-tilqim mill-\u0121did ta' varjetajiet ta' l-g\u0127eneb ta' l-inbid imsemmija fl-ewwel subparagrafu ta' l-Artikolu 18(1) minn varjetajiet o\u0127ra barra varjetajiet ta' l-g\u0127eneb ta' l-inbid msemmija f'dak l-Artikolu g\u0127andu jkun ukoll pprojbit .", "It- tilqim mill-\u0121did ta' varjetajiet ta' l-g\u0127eneb ta' l-inbid imsemmija fl-ewwel subparagrafu ta' l-Artikolu 18(1) minn varjetajiet o\u0127ra barra varjetajiet ta' l-g\u0127eneb ta' l-inbid msemmija f'dak l-Artikolu g\u0127andu jkun ukoll ipprojbit .", "Id-drittijiet tat-ta\u0127wil imsemmija fil-paragrafu 3 g\u0127andhom jing\u0127ataw f'ettari.", "Id-drittijiet tat-ta\u0127wil imsemmija fil-paragrafu 3 g\u0127andhom jing\u0127ataw f'ettari jew frazzjonijiet ta' ettari .", "L-Artikoli 81 sa 86 g\u0127andhom japplikaw sal-31 ta' Di\u010bembru 2013.", "im\u0127assar", "Artikolu 80, paragrafu 5 a (\u0121did)", "5a Minkejja d-dispo\u017cizzjonijiet pre\u010bedenti, l-awtoritajiet re\u0121jonali kompetenti fil-qasam tal-potenzjal tal-produzzjoni ta' l-inbid jistg\u0127u, bi qbil mar-rappre\u017centanti settorjali, l-organizzazzjonijiet interprofessjonali jew l-entitajiet ta' \u0121estjoni fit-territorju tar-re\u0121jun tag\u0127hom, jissoktaw bil-projbizzjoni tag\u0127hom tat-ta\u0127wil fil-ka\u017c fejn parti kbira mit-territorju tag\u0127hom ikollu denominazzjoni ta' ori\u0121ini jew indikazzjoni \u0121eografika wa\u0127da jew i\u017cjed, bil-kundizzjoni li r-re\u0121juni jkunu jistg\u0127u jag\u0127tu prova li di\u0121\u00e0 hemm bilan\u010b soddisfa\u010benti bejn id-domanda u l-provvista.", "Hija l-Kummissjoni li, fuq talba tar-re\u0121juni interessati, g\u0127andha tawtorizza l-isskoktar tal-projbizzjoni tat-ta\u0127wil f'dawn ir-re\u0121juni.", "Bl-istess mod, ir-re\u0121juni li l-Kummissjoni tawtorizzahom li jissoktaw bil-projbizzjoni tat-ta\u0127wil jistg\u0127u, bi qbil ma' l-operaturi tad-denominazzjonijiet ta' ori\u0121ini jew indikazzjonijiet \u0121eografi\u010bi msemmija, jawtorizzaw \u017cieda tal-massa ve\u0121etali proporzjonali g\u0127all-i\u017cvilupp tal-kummer\u010bjalizzazzjoni li tintu\u017ca b'mod li tiggarantixxi bilan\u010b bejn it-talba u l-provvista.", "Madankollu, l-ebda dritt ta' ta\u0127wil mill-\u0121did ma jista' jing\u0127ata fir-rigward ta' \u017coni li g\u0127alihom ing\u0127ata primjum g\u0127all-qlug\u0127 ta' dwieli skond il-Kapitolu III.", "Madankollu, l-ebda dritt ta' ta\u0127wil mill-\u0121did ma jista' jing\u0127ata lill-produtturi fir-rigward ta' \u017coni li g\u0127alihom ing\u0127ata primjum g\u0127all-qlug\u0127 ta' dwieli skond il-Kapitolu III.", "Artikolu 82, paragrafu 5, parti introduttorja", "B'deroga mill-paragrafu 4, l-Istati Membri jistg\u0127u jidde\u010biedu li d-drittijiet ta' ta\u0127wil mill-\u0121did jistg\u0127u ji\u0121u trasferiti, totalment jew parzjalment, lejn oqsma o\u0127ra fl-istess Stat Membru meta:", "B'deroga mill-paragrafu 4, l-Istati Membri jistg\u0127u jidde\u010biedu li d-drittijiet ta' ta\u0127wil mill-\u0121did jistg\u0127u ji\u0121u trasferiti, totalment jew parzjalment, lejn oqsma o\u0127ra fi \u0127dan il-Komunit\u00e0 meta:", "L-Istati Membri li stabbilixxew riservi nazzjonali jew re\u0121jonali ta' drittijiet ta' ta\u0127wil skond ir-Regolament (KE) Nru 1493/1999 jistg\u0127u j\u017commu dawk ir-riservi sal-31 ta' Di\u010bembru 2013.", "im\u0127assar", "a) ming\u0127ajr \u0127las, lill-produtturi li huma ta\u0127t l- eta' ta' 40 sena, li jkollhom l-esperjenza u l-kompetenza tas-seng\u0127a adegwata, li jkunu qeg\u0127din jistabbilixxu g\u0127all-ewwel darba qasam ta' produzzjoni ta' l-inbid u li jkunu stabbiliti b\u0127ala l-kap tal-qasam ;", "a) ming\u0127ajr \u0127las, lill-produtturi li huma ta\u0127t l- et\u00e0 ta' 40 sena, li jkollhom l-esperjenza u l-kompetenza tas-seng\u0127a adegwata, u li jkollhom qasam ta' produzzjoni ta' l-inbid jew impri\u017ca ta' produzzjoni ta' l-inbid", "\u0120ustifikazzjoni", "Jaqbel li l-agrikolturi \u017cg\u0127a\u017cag\u0127 ji\u0121u meg\u0127juna sabiex jibqg\u0127u f'dan il-qasam ta' produzzjoni.", "Meta Stat Membru jo\u0127loq riservi re\u0121jonali, jista' jistipula regoli li jippermettu t-trasferiment tad-drittijiet ta' ta\u0127wil bejn riservi re\u0121jonali.", "Jekk kemm ir-riservi re\u0121jonali kif ukoll nazzjonali je\u017cistu fi Stat Membru, dan jista' jippermetti wkoll trasferiment bejn dawk ir-riservi.", "Meta Stat Membru jo\u0127loq riservi re\u0121jonali, g\u0127andu jistipula regoli li jippermettu t-trasferiment tad-drittijiet ta' ta\u0127wil bejn riservi re\u0121jonali.", "Jekk kemm ir-riservi re\u0121jonali kif ukoll nazzjonali je\u017cistu fi Stat Membru, dan g\u0127andu jippermetti wkoll trasferiment bejn dawk ir-riservi.", "Artikolu 87 a (\u0121did)", "Evalwazzjoni", "Mhux aktar tard mill-31 ta' Di\u010bembru, il-Kummissjoni tippre\u017centa evalwazzjoni ta' l-impatt tal-mi\u017curi deskritti f'dan il-kapitolu.", "Fuq il-ba\u017ci ta' din l-evalwazzjoni, il-Kummissjoni t\u0127ejji, jekk ikun il-ka\u017c, proposta g\u0127al-liberalizzazzjoni tad-drittijiet ta' ta\u0127wil mill-\u0121did fl-oqsma li mhux inklu\u017ci fir-regoli ta' produzzjoni fl-Artikolu 28.", "L-iskema tal-qlug\u0127 tad-dwieli g\u0127andha tapplika sa tmiem is-sena ta' l-g\u0127asra 2012/2013 .", "L-iskema tal-qlug\u0127 tad-dwieli g\u0127andha tapplika sa tmiem is-sena ta' l-g\u0127asra 2011/2012 .", "b) ma r\u010bevitx appo\u0121\u0121 Komunitarju ta\u0127t l-ebda organizzazzjoni o\u0127ra tas-suq komuni matul l-a\u0127\u0127ar \u0127ames snin ta' l-g\u0127asra ta' qabel il-qlug\u0127;", "im\u0127assar", "d) mhix i\u017cg\u0127ar minn 0.1 ettaru ;", "d) mhix i\u017cg\u0127ar minn 0.05 ettari ;", "L-iskali g\u0127all-g\u0127oti ta' primjums g\u0127all-qlug\u0127 tad-dwieli g\u0127andhom ikunu ffissati skond il-pro\u010bedura msemmija fl-Artikolu 104(1).", "L-iskali g\u0127all-g\u0127oti ta' primjums g\u0127all-qlug\u0127 tad-dwieli g\u0127andhom ikunu ffissati skond il-pro\u010bedura msemmija fl-Artikolu 104(1).", "Fost o\u0127rajn, dawn it-tabelli jiddeterminaw il-livelli minimi u massimi li jistg\u0127u jag\u0127tu l-Istati Membri, fuq il-ba\u017ci tal-produttivit\u00e0.", "\u0120ustifikazzjoni", "Il-previ\u017cjoni ta' livelli minimi ta' primjum ti\u017cgura trattament ugwali tad-diversi produtturiEwropej.", "Minn dan il-livell minimu, imbag\u0127ad l-ammont tal-primjum ikun stabbilit fuq il-ba\u017ci tal-produzzjoni g\u0127al kull ka\u017c spe\u010bifiku, bil-g\u0127an li tkun \u017cgurata l-effettivit\u00e0 tal-mi\u017cura ta' tne\u0127\u0127ija.", "Il-produtturi interessati g\u0127andhom jibag\u0127tu l-applikazzjonijiet g\u0127al primjum g\u0127all-qlug\u0127 tad-dwieli lill-awtoritajiet rispettivi ta' l-Istati Membri sa mhux aktar tard mit- 30 ta' Settembru ta' kull sena.", "Il-produtturi interessati g\u0127andhom jibag\u0127tu l-applikazzjonijiet g\u0127al primjum g\u0127all-qlug\u0127 tad-dwieli lill-awtoritajiet rispettivi ta' l-Istati Membri sa mhux aktar tard mit- 30 ta' Mejju ta' kull sena.", "L-awtoritajiet ta' l-Istati Membri g\u0127andhom jippro\u010bessaw l-applikazzjonijiet eli\u0121ibbli u jinnotifikaw lill-Kummissjoni, sal- 15 ta' Ottubru ta' kull sena, bl- erja u l-ammonti totali inklu\u017ci f'dawk l-applikazzjonijiet, maqsuma skond ir-re\u0121jun u skond il-firxa tal-livelli tal-\u0127sad.", "L-awtoritajiet ta' l-Istati Membri g\u0127andhom jippro\u010bessaw l-applikazzjonijiet eli\u0121ibbli u jinnotifikaw lill-Kummissjoni, sa t-30 ta' Novembru ta' kull sena, bl- u\u010bu\u0127 u l-ammonti totali inklu\u017ci f'dawk l-applikazzjonijiet, maqsuma skond ir-re\u0121jun u skond il-firxa tal-livelli tal-\u0127sad.", "\u0120ustifikazzjoni", "I\u017c-\u017cminijiet ma\u0127suba mill-Kummissjoni mhumiex xierqa g\u0127alhekk huwa ne\u010bessarju li ji\u017cdiedu.", "Sal- 15 ta' Novembru ta' kull sena, skond il-pro\u010bedura msemmija fl-Artikolu 104(1), jekk l-ammont kumplessiv notifikat lill-Kummissjoni mill-Istati Membri jaqbe\u017c ir-ri\u017corsi tal-ba\u0121it disponibbli, g\u0127andu ji\u0121i stipulat per\u010bentwal uniku g\u0127all-a\u010b\u010bettazzjoni ta' l-ammonti notifikati.", "Sal- 15 ta' Di\u010bembru ta' kull sena, skond il-pro\u010bedura msemmija fl-Artikolu 104(1), jekk l-ammont kumplessiv notifikat lill-Kummissjoni mill-Istati Membri jaqbe\u017c ir-ri\u017corsi tal-ba\u0121it disponibbli, g\u0127andha ti\u0121i stipulata per\u010bentwali unika g\u0127all-a\u010b\u010bettazzjoni ta' l-ammonti notifikati.", "Artikolu 92, paragrafu 5, subparagrafu 1, parti introduttorja", "Sal- 15 ta' Jannar ta' kull sena, l-Istati Membri g\u0127andhom ja\u010b\u010bettaw l-applikazzjonijiet:", "Sa t-30 ta' Marzu ta' kull sena, l-Istati Membri g\u0127andhom ja\u010b\u010bettaw l-applikazzjonijiet:", "L-Istati Membri g\u0127andhom jinnotifikaw lill-Kummissjoni sat- 30 ta' Jannar ta' kull sena bl-applikazzjonijiet a\u010b\u010bettati maqsuma skond ir-re\u0121jun, skond il-firxa tal-livelli tal-\u0127sad u skond l-ammont totali tal-primjums g\u0127all-qlug\u0127 tad-dwieli m\u0127allsa g\u0127al kull re\u0121jun.", "L-Istati Membri g\u0127andhom jinnotifikaw lill-Kummissjoni sa l-15 ta' April ta' kull sena bl-applikazzjonijiet a\u010b\u010bettati maqsuma skond ir-re\u0121jun, skond il-firxa tal-livelli tal-\u0127sad u skond l-ammont totali tal-primjums g\u0127all-qlug\u0127 tad-dwieli m\u0127allsa g\u0127al kull re\u0121jun.", "im\u0127assar", "Il-kundizzjonalit\u00e0", "Meta jinstab li l-bdiewa ma jkunux konformi fl-azjendi tag\u0127hom, fi kwalunkwe \u017cmien matul \u0127ames snin mill-pagament tal-primjum g\u0127all-qlug\u0127 tad-dwieli, mar-rekwi\u017citi statutorji ta' tmexxija u l-kundizzjoni agrikola u ambjentali tajba msemmija fl-Artikoli 3 u 7 tar-Regolament (KE) Nru 1782/2003, l-ammont tal-pagament, meta n-nuqqas ta' konformit\u00e0 huwa ri\u017cultat ta' azzjoni jew nuqqas ta' azzjoni li \u0121ejja mill-bidwi direttament, g\u0127andu jitnaqqas jew ji\u0121i kkan\u010bellat, parti minnu jew kollu skond il-gravit\u00e0, il-firxa, il-permanenza u r-repetizzjoni tan-nuqqas ta' konformit\u00e0.", "Fejn applikabbli, il-bidwi g\u0127andu jin\u0121ieg\u0127el jrodd lura l-pagament skond il-kundizzjonijiet stipulati fid-dispo\u017cizzjonijiet relatati.", "Ir-regoli g\u0127andhom ikunu ddeterminati skond il-pro\u010beduri msemmija fl-Artikolu 144(2) tar-Regolament (KE) Nru 1782/2003 dwar tnaqqis s\u0127ih jew parzjali jew irkupru ta' l-appo\u0121\u0121 mill-Istat Membru kkon\u010bernat.", "\u0120ustifikazzjoni", "Skond l-Artikolu 14, mhux ne\u010bessarju li wie\u0127ed jipprevedi aktar rekwi\u017citi ma' dawk di\u0121\u00e0 previsti mir-Regolament 1782/2003, li se jkunu applikati g\u0127all-kumpanija jekk din tadotta s-sistema ta' \u0127las uniku.", "L-Istati Membri jistg\u0127u jiddikjaraw vinji f'muntanji u li jinsabu f'g\u0127oljiet weqfin, ineli\u0121ibbli g\u0127all-iskema tal-qlug\u0127 tad-dwieli skond il-kundizzjonijiet li ji\u0121u determinati skond il-pro\u010bedura msemmija fl-Artikolu 104(1).", "L-Istati Membri jistg\u0127u wkoll jiddikjaraw vinji f'muntanji, li jinsabu f'\u017coni ta' g\u0127oljiet weqfin, f're\u0121juni mhedda mill-ero\u017cjoni, f're\u0121juni mal-kosta u insulari, huma ineli\u0121ibbli g\u0127all-iskema tal-qlug\u0127 tad-dwieli skond il-kundizzjonijiet li ji\u0121u determinati skond il-pro\u010bedura msemmija fl-Artikolu 104(1).", "\u0120ustifikazzjoni", "L-Istati Membri g\u0127andhom kemm jista' jkun jevitaw li ju\u017caw l-iskema tal-qlug\u0127 f'territorji mhedda mill-ero\u017cjoni.", "L-Istati Membri jistg\u0127u jiddikjaraw \u017coni ineli\u0121ibbli g\u0127all-iskema tal-qlug\u0127 tad-dwieli meta l-applikazzjoni ta' l-iskema ma tkunx kompatibbli ma' kwistjonijiet ambjentali.", "Dawk i\u017c-\u017coni ddikjarati ineli\u0121ibbli ma g\u0127andhomx jaqb\u017cu it-2% ta' l-erja totali m\u0127awla bi dwieli kif imsemmi fl-Anness VIII.", "L-Istati Membri , wara li jkunu \u0121\u0121ustifikaw ru\u0127hom mal-Kummissjoni u wara li jkunu r\u010bevew l-approvazzjoni ta' tag\u0127ha, jistg\u0127u jiddikjaraw \u017coni ineli\u0121ibbli g\u0127all-iskema tal-qlug\u0127 tad-dwieli meta l-applikazzjoni ta' l-iskema ma tkunx kompatibbli ma' kwistjonijiet ambjentali jew meta l-abbandun jipperikola s-sitwazzjoni so\u010bjali u ekonomika tar-re\u0121jun.", "Artikolu 94, paragrafu 4, parti introduttorja", "L-Istati Membri li jidde\u010biedu li jag\u0127mlu u\u017cu mill-possibbilt\u00e0 pprovduta fil-paragrafi 2 u 3 g\u0127andhom jinnotifikaw lill-Kummissjoni, sa l-1 ta' Awissu ta' kull sena u g\u0127all-ewwel darba fl- 1 ta' Awissu 2008 , rigward kif ser ti\u0121i implimentata l-mi\u017cura tal-qlug\u0127 tad-dwieli:", "L-Istati Membri li jidde\u010biedu li jag\u0127mlu u\u017cu mill-possibbilt\u00e0 pprovduta fil-paragrafi 2 u 3 g\u0127andhom jinnotifikaw lill-Kummissjoni, sa l-1 ta' Awissu ta' kull sena u g\u0127all-ewwel darba fl- 1 ta' Awissu 2009 , rigward kif ser ti\u0121i implimentata l-mi\u017cura tal-qlug\u0127 tad-dwieli:", "L-Istati Membri g\u0127andhom jag\u0127tu prijorit\u00e0 lill-produtturi f'dawk i\u017c-\u017coni ddikjarati ineli\u0121ibbli skond il-paragrafi 2 u 3 g\u0127al mi\u017curi o\u0127ra ta' appo\u0121\u0121 stipulati f'dan ir-Regolament, b'mod partikolari, fejn applikabbli, il-mi\u017cura ta' ristrutturar u trasformazzjoni skond il-programmi ta' appo\u0121\u0121 u l-mi\u017curi ta' \u017cvilupp rurali .", "L-Istati Membri g\u0127andhom jag\u0127tu prijorit\u00e0 lill-produtturi f'dawk i\u017c-\u017coni ddikjarati ineli\u0121ibbli skond il-paragrafi 2 u 3 g\u0127al mi\u017curi o\u0127ra ta' appo\u0121\u0121 stipulati f'dan ir-Regolament, b'mod partikolari, fejn applikabbli, il-mi\u017cura ta' ristrutturar u trasformazzjoni skond il-programmi ta' appo\u0121\u0121.", "L-Istati Membri g\u0127andhom jistabbilixxu l-ammont tad-drittijiet g\u0127all-pagament imsemmija fil-paragrafu 1 g\u0127al \u017coni m\u0127awla bid-dwieli li \u0121ew maqlug\u0127a skond dan il-Kapitolu g\u0127all-medja re\u0121jonali tal-valur tad-drittijiet g\u0127all-pagament tar-re\u0121jun korrispondenti, li ma g\u0127andux jaqbe\u017c it-EUR 350/ettaru fi kwalunkwe ka\u017c .", "L-Istati Membri g\u0127andhom jistabbilixxu l-ammont tad-drittijiet g\u0127all-pagament imsemmija fil-paragrafu 1 g\u0127al \u017coni m\u0127awla bid-dwieli li \u0121ew maqlug\u0127a skond dan il-Kapitolu g\u0127all-medja re\u0121jonali tal-valur tad-drittijiet g\u0127all-pagament tar-re\u0121jun korrispondenti.", "b) regoli dettaljati dwar il-kundizzjonalit\u00e0;", "b) regoli dwar i\u017c-\u017camma tar-raba' fi stat ekolo\u0121iku tajjeb, f'konformit\u00e0 mal-prin\u010bipji ta l-kundizzjonalit\u00e0;", "\u0120ustifikazzjoni", "Fil-politika agrikola moderna, l-g\u0127oti ta' fondi pubbli\u010bi huwa marbut ma' kundizzjoni ta' rispett tar-regoli minimi fil-qasam tal-preservazzjoni ta' l-ambjent.", "Dan il-prin\u010bipju g\u0127andu wkoll japplika fl-organizzazzjoni tas-suq ta' l-inbid.", "Il-kundizzjonalit\u00e0 b\u0127ala kun\u010bett huwa madankollu marbut mal-\u0127las dirett, u din hija r-ra\u0121uni g\u0127aliex dan ir-Regolament jista' biss isemmi l-prin\u010bipji u r-regoli ba\u017ci\u010bi tieg\u0127u.", "d) il-\u0127ti\u0121ijiet ta' rappurtar mill-Istati Membri dwar l-implimentazzjoni ta' l-iskema tal-qlug\u0127 tad-dwieli, inklu\u017ci l-penali f'ka\u017c ta' dewmien fir-rappurtar u l-informazzjoni li l-Istati Membri jag\u0127tu lill-produtturi dwar id-disponibbilt\u00e0 ta' l-iskema;", "d) il-\u0127ti\u0121ijiet ta' rappurtar mill-Istati Membri dwar l-implimentazzjoni ta' l-iskema tal-qlug\u0127 tad-dwieli;", "L-Istati Membri g\u0127andhom i\u017commu re\u0121istru tal-vinji li jkun fih informazzjoni a\u0121\u0121ornata dwar il-potenzjal ta' produzzjoni.", "L-Istati Membri g\u0127andhom i\u017commu re\u0121istru tal-vinji li jkun fih informazzjoni a\u0121\u0121ornata dwar il-potenzjal ta' produzzjoni u li jkun adattat g\u0127all-\u0127ti\u0121ijiet ta' kontroll, ta' pjanifikazzjoni u ta' programmazzjoni tal-mi\u017curi msemmija f'dan ir-Regolament.", "L-informazzjoni li jkun fih ir-re\u0121istru tal-vinji tippermetti li ti\u0121i kkontrollata l-adattazzjoni bejn id-dimensjoni tal-vinja u l-kwantit\u00e0 ta' inbid prodott f'kull ka\u017c, kif ukoll l-implimentazzjoni tal-prattiki agrikoli, ir-rispett ta' l-obbligazzjonijiet ambjentali u l-applikazzjoni tal-kundizzjonalit\u00e0, previsti f'dan ir-Regolament.", "L-Istati Membri li l-u\u010bu\u0127 totali ta' vinja kkultivata fil-miftu\u0127 tag\u0127hom huma ta' inqas minn 500 ettaru mhumiex so\u0121\u0121etti g\u0127all-obbligazzjoni msemmija fl-ewwel paragrafu.", "\u0120ustifikazzjoni", "L-Istati Membri li l-u\u010bu\u0127 totali ta' vinja kkultivata fil-miftu\u0127 tag\u0127hom huma ta' inqas minn 500 ettaru b\u0127alissa mhumiex so\u0121\u0121etti g\u0127all-obbligazzjoni li jistabbilixxu re\u0121istru tal-vinji.", "Din l-e\u017cenzjoni ting\u0127atalhom g\u0127aliex l-objettivi msemmija fir-re\u0121istri (ji\u0121ifieri li tinkiseb u ti\u0121i kkontrollata informazzjoni dwar il-produzzjoni potenzjali u l-evoluzzjoni tag\u0127ha sabiex ji\u0121i garantit it-t\u0127addim tajjeb tas-suq ta' l-inbid) mhumiex applikabbli g\u0127all-Istati Membri li fihom il-produzzjoni hija limitata, u g\u0127alhekk m'g\u0127andux jittie\u0127ed kont tag\u0127ha.", "Artikolu 100, subparagrafu 1 a (\u0121did)", "L-Istati Membri li l-u\u010bu\u0127 totali ta' vinja kkultivata fil-miftu\u0127 tag\u0127hom huma ta' inqas minn 500 ettaru mhumiex so\u0121\u0121etti g\u0127all-obbligazzjoni msemmija fl-ewwel paragrafu.", "\u0120ustifikazzjoni", "L-Istati Membri li l-u\u010bu\u0127 totali ta' vinja kkultivata fil-miftu\u0127 tag\u0127hom huma ta' inqas minn 500 ettaru b\u0127alissa mhumiex so\u0121\u0121etti g\u0127all-obbligazzjoni li jistabbilixxu re\u0121istru tal-vinji.", "Din l-e\u017cenzjoni ting\u0127atalhom g\u0127aliex l-objettivi msemmija fir-re\u0121istri (ji\u0121ifieri li tinkiseb u ti\u0121i kkontrollata informazzjoni dwar il-produzzjoni potenzjali u l-evoluzzjonijiet sabiex ji\u0121i garantit it-t\u0127addim tajjeb tas-suq ta' l-inbid) mhumiex applikabbli g\u0127all-Istati Membri li fihom il-produzzjoni hija limitata, u g\u0127alhekk m'g\u0127andux jittie\u0127ed kont tag\u0127ha.", "im\u0127assar", "It-tul ta' \u017cmien tar-re\u0121istru tal-vinji u l-inventarju", "Jista' ji\u0121i de\u010bi\u017c, skond il-pro\u010bedura msemmija fl-Artikolu 104(1), li l-Artikoli 99 u 100 ma japplikawx aktar fi kwalunkwe data wara l-1 ta' Jannar 2014.", "Il-pro\u010bedura tal-kumitat tat-tmexxija", "Il-pro\u010bedura tal-kumitat tar-regolamentazzjoni u tat-tmexxija", "G\u0127ajr fejn ipprovdut mod ie\u0127or, fejn il-kompetenzi huma mog\u0127tija lill-Kummissjoni f'dan ir-Regolament, il-Kummissjoni g\u0127andha tkun meg\u0127juna minn Kumitat tat-Tmexxija.", "G\u0127ajr fejn ipprovdut mod ie\u0127or, fejn il-kompetenzi huma mog\u0127tija lill-Kummissjoni f'dan ir-Regolament, il-Kummissjoni g\u0127andha tkun meg\u0127juna minn Kumitat tar-Regolamentazzjoni u tat-Tmexxija.", "G\u0127andhom japplikaw l-Artikoli 4 u 7 tad-De\u010bi\u017cjoni 1999/468/KE.", "G\u0127andhom japplikaw g\u0127all-kapitoli u l-annessi li \u0121ejjin l-Artikoli 5 u 7 tad-De\u010bi\u017cjoni 1999/468/KE :", "- Kapitolu I. Regoli \u0121enerali", "Prattiki enolo\u0121i\u010bi", "Id-denominazzjonijiet ta' l-ori\u0121ini u l-indikazzjonijiet \u0121eografi\u010bi", "- Annessi relatati", "Il-perjodu stabbilit fl-Artikolu 4(3) tad-De\u010bi\u017cjoni 1999/468/KE g\u0127andu ji\u0121i ffissat g\u0127al xahar .", "Il-perjodu stabbilit fl-Artikolu 5 (3) tad-De\u010bi\u017cjoni 1999/468/KE g\u0127andu ji\u0121i ffissat g\u0127al tliet xhur .", "Artikolu 111Artikolu 2, point d) (Regolament (KE) n\u00b0 2702/1999)", "''d) kampanji ta' informazzjoni dwar is-sistema Komunitarja li tkopri nbejjed b'denominazzjoni ta' l-ori\u0121ini jew indikazzjoni \u0121eografika protetta, inbejjed b'indikazzjoni tal-varjet\u00e0 ta' l-g\u0127eneb ta' l-inbid u xorb spiritu\u017c b'indikazzjoni \u0121eografika protetta jew indikazzjoni tradizzjonali riservata;\"", "\"d) kampanji ta' informazzjoni dwar is-sistema Komunitarja li tkopri nbejjed b'denominazzjoni ta' l-ori\u0121ini jew indikazzjoni \u0121eografika protetta, inbejjed u xorb spiritu\u017c b'indikazzjoni \u0121eografika protetta jew indikazzjoni tradizzjonali riservata;\"", "\u0120ustifikazzjoni", "A\u0121\u0121ustament g\u0127at-tne\u0127\u0127ija ta' l-indikazzjoni tar-rimja tat-tixbit g\u0127all-inbdejjed ming\u0127ajr denominazzjoni ta' l-ori\u0121ini jew indikazzjoni \u0121eografika.", "Artikolu 2, punt d) (Regolament (KE) Nru 2826/2000)", "''d) azzjonijiet ta' informazzjoni dwar is-sistema Komunitarja li tkopri nbejjed b'denominazzjoni ta' l-ori\u0121ini jew indikazzjoni \u0121eografika protetta, inbejjed b'indikazzjoni tal-varjet\u00e0 ta' l-g\u0127eneb ta' l-inbid u xorb spiritu\u017c b'indikazzjoni \u0121eografika protetta jew indikazzjoni tradizzjonali riservata, u azzjonijiet ta' tag\u0127rif dwar u\u017canzi responsabbli ta' xorb u l-\u0127sara li ti\u0121i mill-konsum irresponsabbli ta' l-alko\u0127ol;\"", "''d) kampanji ta' informazzjoni dwar is-sistema Komunitarja li tkopri nbejjed b'denominazzjoni ta' l-ori\u0121ini jew indikazzjoni \u0121eografika protetta, inbejjed u xorb spiritu\u017c b'indikazzjoni \u0121eografika protetta jew indikazzjoni tradizzjonali riservata, u kampanji ta' tag\u0127rif dwar u\u017canzi responsabbli ta' inbid u l-\u0127sara li ti\u0121i mill-konsum irresponsabbli ta' l-alko\u0127ol;\"", "\u0120ustifikazzjoni", "Ir-risorsi finanzjarji ta' l-ODK g\u0127all-Inbid destinati g\u0127al azzjonijiet ta' informazzjoni dwar il-modi ta' konsum responsabbli g\u0127andhom jibqg\u0127u fis-settur u mhux imorru f'dak tax-xorb alkolizzat.", "Artikolu 112, punt 2Artikolu 3, point e) (Regolament (KE) n\u00b0 2826/2000)", "''e) ix-xewqa li ting\u0127ata informazzjoni dwar is-sistema Komunitarja li tkopri nbejjed b'denominazzjoni ta' l-ori\u0121ini jew indikazzjoni \u0121eografika protetta, inbejjed b'indikazzjoni tal-varjet\u00e0 ta' l-g\u0127eneb ta' l-inbid u xorb spiritu\u017c b'indikazzjoni \u0121eografika jew indikazzjoni tradizzjonali riservata, u l-\u0127tie\u0121a li ting\u0127ata informazzjoni dwar u\u017canzi responsabbli ta' xorb u l-\u0127sara li ti\u0121i mill-konsum irresponsabbli ta' l-alko\u0127ol;\"", "''e) ix-xewqa li ting\u0127ata informazzjoni dwar is-sistema Komunitarja li tkopri nbejjed b'denominazzjoni ta' l-ori\u0121ini jew indikazzjoni \u0121eografika protetta, inbejjed u xorb spiritu\u017c b'indikazzjoni \u0121eografika jew indikazzjoni tradizzjonali riservata, u l-\u0127tie\u0121a li ting\u0127ata informazzjoni dwar u\u017canzi responsabbli ta' xorb u l-\u0127sara li ti\u0121i mill-konsum irresponsabbli ta' l-alko\u0127ol;\"", "\u0120ustifikazzjoni", "A\u0121\u0121ustament g\u0127at-tne\u0127\u0127ija ta' l-indikazzjoni tar-rimja tat-tixbit g\u0127all-inbdejjed ming\u0127ajr denominazzjoni ta' l-ori\u0121ini jew indikazzjoni \u0121eografika.", "Anness VII, punt n), subparagrafu 2 (Regolament (KE) 1782/2003)", "L-ammont ta' referenza tad-drittijiet g\u0127all-pagament li ser ji\u0121u allokati g\u0127al kull bidwi skond l-iskema ta' qlug\u0127 tad-dwieli stipulata fir-Regolament (KE) Nru [dan ir-Regolament] g\u0127andu jkun ugwali g\u0127ar-ri\u017cultat tan-numru ta' ettari li minnhom inqalg\u0127u d-dwieli mmultiplikat bil-medja re\u0121jonali tal-valur tad-drittijiet g\u0127all-pagament tar-re\u0121jun korrispondenti.", "Madankollu, l-ammont pagabbli, fi kwalunkwe ka\u017c, ma g\u0127andux jaqbe\u017c it-EUR 350/ettaru.\"", "L-ammont ta' referenza tad-drittijiet g\u0127all-pagament li ser ji\u0121u allokati g\u0127al kull bidwi skond l-iskema ta' qlug\u0127 tad-dwieli stipulata fir-Regolament (KE) Nru [dan ir-Regolament] g\u0127andu jkun ugwali g\u0127ar-ri\u017cultat tan-numru ta' ettari li minnhom inqalg\u0127u d-dwieli mmultiplikat bil-medja re\u0121jonali tal-valur tad-drittijiet g\u0127all-pagament tar-re\u0121jun korrispondenti.''", "Anness VII, punt n), subparagrafu 2a (\u0121did) (Regolament (KE) 1782/2003)", "Fil-ka\u017c fejn il-qlug\u0127 jikkon\u010berna vinja m\u0127awla ta' varjet\u00e0 ta' u\u017cu doppju u integrata fl-iskema ta' \u0127las uniku skond ir-Regolament tal-Kunsill (KE) Nru 1182/2007 tas-26 ta' Settembru 2007 li jistabbilixxi regoli spe\u010bifi\u010bi rigward is-settur tal-frott u l-\u0127xejjex 1 , ma ji\u0121i kkalkulat l-ebda ammont ta' referenza supplimentari, f'konformit\u00e0 ma' dan ir-Regolament.", "1 \u0120U L 273 tas-17.10.2007, p.", "im\u0127assar", "Emendi g\u0127ar-Regolament (KE) Nru 1290/2005", "Fl-Artikolu 12 tar-Regolament (KE) Nru 2702/1999, il-punt (d) jinbidel b'dan li \u0121ej:", "Il-Kummissjoni g\u0127andha tistabbilixxi l-ammonti li, skond l-Artikoli 10(2), 143d u 143e tar-Regolament (KE) Nru 1782/2003, l-Artikolu 4(1) tar-Regolament tal-Kunsill (KE) Nru 387/2007 u l-Artikolu 17(2) tar-Regolament tal-Kunsill (KE) Nru [dan ir-Regolament], ser ji\u0121u disponibbli ta\u0127t l-EAFRD.\"", "Artikolu 117, subparagrafu 1, parti introduttorja", "Ir-Regolament (KE) Nru 1493/1999 huwa b'dan irrevokat.", "Madankollu, il-mi\u017curi li \u0121ejjin kif stipulati f'dak ir-Regolament g\u0127andhom jibqg\u0127u applikabbli fir-rigward tas-sena ta' l-g\u0127asra 2008/2009 f'dak li g\u0127andu x'jaqsam ma' mi\u017curi eli\u0121ibbli skond ir-Regolament (KE) Nru 1493/1999 li kienu nbdew jew li produtturi huma impenjati g\u0127alihom minn qabel da\u0127al fis-se\u0127\u0127 dan ir-Regolament:", "Ir-Regolament (KE) Nru 1493/1999 huwa b'dan irrevokat.", "Madankollu, il-mi\u017curi li \u0121ejjin kif stipulati f'dak ir-Regolament g\u0127andhom jibqg\u0127u applikabbli f'dak li g\u0127andu x'jaqsam ma' mi\u017curi eli\u0121ibbli skond ir-Regolament (KE) Nru 1493/1999 li kienu nbdew jew li produtturi huma impenjati g\u0127alihom minn qabel ma da\u0127al fis-se\u0127\u0127 dan ir-Regolament:", "\u0120ustifikazzjoni", "It-termini ta' dan l-Artikolu jikkostitwixxu problema serja ta' in\u010bertezza legali, billi l-mi\u017curi ta' regolazzjoni tas-suq li huma regolati mir-Regolament attwali Nru 1493/1999 u li nbdew qabel ma da\u0127al fis-se\u0127\u0127 dan ir-Regolament jistg\u0127u, skond l-iskadenzi fis-se\u0127\u0127, ikunu ffinanzjati sa Mejju 2010.", "Madankollu, il-Kummissjoni mhix qed tipprevedi ba\u0121it g\u0127al dal-perjodu.", "Minbarra dan, je\u0127tie\u0121 li wie\u0127ed ikun jaf xi tfisser '' fir-rigward tas-sena ta' l-g\u0127asra 2008/2009''.", "Artikolu 117, subparagrafu 1 a (\u0121did)", "Id-dispo\u017cizzjonijiet relatati mar-riserva ta' \u010berti tipi ta' fliexken previsti fl-Artikolu 9, paragrafu 1, kif ukoll fl-anness I tar-Regolament (KE) Nru 753/2002 jibqg\u0127u japplikaw, permezz ta' deroga g\u0127all-ewwel paragrafu, sakemm il-forom tal-fliexken ikunu protetti permezz tad-denominazzjoni ta' ori\u0121ini.", "\u0120ustifikazzjoni", "Din l-emenda tippermetti li tin\u017camm il-protezzjoni tal-forom tal-fliexken partikolari, liema protezzjoni kieku ma tibqax te\u017cisti dovut ga\u0127ll-Artikolu 117.", "G\u0127andu japplika mill- 1 ta' Awissu 2008 , bl-e\u010b\u010bezzjoni ta' l-Artikoli 5 sa 8 li g\u0127andhom japplikaw mit-30 ta' April 2008 .", "G\u0127andu japplika mill- 1 ta' Awissu 2009 , bl-e\u010b\u010bezzjoni ta' l-Artikoli 5 u 8 li jid\u0127lu fis-se\u0127\u0127 fid-data ffissata mill-Artikolu 5 (1) ta' dan ir-Regolament.", "Il-Kapitolu II tat-Titolu V g\u0127andu japplika sal-31 ta' Di\u010bembru 2013.", "im\u0127assar", "Anness I, punt 5 a (\u0121did)", "5a \"Most ta' l-g\u0127eneb\": prodott likwidu li jinkiseb b'mod naturali jew permezz ta' pro\u010beduri fi\u017ci\u010bi mill-g\u0127eneb frisk.", "Qawwa alko\u0127olika reali bil-volum tal-most ta' mhux aktar minn 1% vol. hija permessa.", "\u0120ustifikazzjoni", "Din id-definizzjoni te\u017cisti fir-Regolament (KE) Nru 1493/199 fis-se\u0127\u0127 u jaqbel li tin\u017camm.", "L-ammonti kollha ji\u0121u sostitwiti bi ''p.m.''.", "\u0120ustifikazzjoni", "Biex l-allokazzjoni tal-ba\u0121it tal-programmi ta' appo\u0121\u0121 nazzjonali jitqieg\u0127ed fuq l-istess livell billi jkun bba\u017cat fuq il-parti storika tal-ba\u0121it g\u0127all-inbid fl-Istati Membri, il-volum tal-produzzjoni u l-art.", "Il-ba\u0121it g\u0127all-inbid maqsum fost l-Istati Membri jiffinanzja mi\u017curi ta' l-ewwel pilastru tal-politika agrikola.", "Anness im\u0127assar.", "Anness IV, punt 3 a (\u0121did)", "3a Inbid prodott minn g\u0127eneb imqadded", "B' ''inbid prodott minn g\u0127eneb imqadded'' g\u0127andu jinftiehem il-prodott:", "a) miksub fil-Komunit\u00e0, ming\u0127ajr arrikkiment, mill-g\u0127eneb mi\u0121bur fil-Komunit\u00e0 li jappartjeni g\u0127all-varjetajiet imsemmija fl-Artikolu 18 (1), li jit\u0127allew fix-xemx jew fid-dell g\u0127al deidratazzjoni parzjali;", "b) li jkollu qawwa alko\u0127olika totali ta' mill-inqas 16% vol;", "b) li jkollu qawwa alko\u0127olika effettiva ta' mill-inqas 9% vol;", "b) li jkollu qawwa alko\u0127olika naturali ta' mill-inqas 16% vol;", "Anness IV, punt 3 b (\u0121did)", "3b Inbid \u0127elu naturali(''Vin doux naturel'')", "L-ismijiet spe\u010bifi\u010bi tradizzjonali \u00ab\u03bf\u03af\u03bd\u03bf\u03c2 \u03b3\u03bb\u03c5\u03ba\u03cd\u03c2 \u03c6\u03c5\u03c3\u03b9\u03ba\u03cc\u03c2\u00bb, \u00abvino dulce natural\u00bb, \u00abvino dolce naturale\u00bb, \u00abvinho doce natural\u00bb huma ri\u017cervati g\u0127all-inbejjed li jibbenefikaw minn denominazzjoni ta' ori\u0121ini protetta jew minn indikazzjoni \u0121eografika protetta u li huma: a) miksuba minn \u0127sad li mill-inqas 85% minnu \u0121ej minn varjetajiet ta' vinja li jidhru f'lista li g\u0127ad trid ti\u0121i stabbilita; b) mag\u0127mula minn most ta' l-g\u0127eneb b'kontenut ta' zokkor inizjali ta' mill-anqas 212 gramma g\u0127al kull litru; c) esklu\u017c kull arrikkiment ie\u0127or, miksuba permezz ta' \u017cieda ta' l-alko\u0127ol jew ta' l-ispirti distillati.", "Sakemm l-u\u017cu tradizzjonali ta' produzzjoni jesi\u0121u dan, f'dak li jikkon\u010berna l-inbejjed likuri li jgawdu minn denominazzjoni ta' ori\u0121ini protetta jew minn indikazzjoni \u0121eografika protetta u li jkunu \u0121ew prodotti fit-territorju tag\u0127hom, l-Istati Membri jistg\u0127u jipprevedu li l-isem spe\u010bifiku tradizzjonali \u00abvin doux naturel\u00bb ikun ri\u017cervat g\u0127all-inbejjed likuri li jgawdu minn denominazzjoni ta' ori\u0121ini protetta jew minn indikazzjoni \u0121eografika protetta li huma: a) prodotti direttament mill-produtturi li ji\u0121bru, bil-kundizzjoni li ji\u0121u b'mod esklussiv mill-\u0127sad tag\u0127hom ta' g\u0127eneb muscat, grenache, maccabeo jew malmsey;madankollu, huwa wkoll ammess l-g\u0127eneb miksub minn zoni m\u0127awla b'limitu ta' 10% tan-numru totali ta' piedi b'varjetajiet ta' g\u0127eneb li mhumiex l-erbg\u0127a msemmija hawn fuq;b) miksuba fil-limitu ta' rendiment ta' 40 ettolitru ta' most ta' l-g\u0127eneb g\u0127al kull ettaru, billi jekk ikun hemm iktar rendiment minn hekk, il-\u0127sad kollu jitlef il-benefi\u010b\u010bju ta' l-isem \u00abvin doux naturel\u00bb;c) miksub mill-most ta' l-g\u0127eneb imsemmi hawn fuq b'kontenut ta' zokkor inizjali ta' mill-anqas 252 gramma g\u0127al kull litru;d) miksub, b'esklu\u017cjoni ta' kull tip ta' arrikkiment ie\u0127or, bi\u017c-\u017cieda ta' alko\u0127ol ta' l-ori\u0121ini mill-g\u0127eneb li tammonta f'alko\u0127ol pur g\u0127al minimu ta' 5 % tal-volum tal-most ta' l-g\u0127eneb li jkun fil-fermentazzjoni u\u017cat u l-massimu rappre\u017centat bl-anqas mi\u017c-\u017cew\u0121 proporzjonijiet segwenti:- jew 10 % tal-volum tal-most ta' l-g\u0127eneb imsemmi hawn hawn u\u017cat, jew- 40 % tal-qawwa alko\u0127olika totali bil-volum tal-prodott finali rappre\u017centat mis-somma tal-qawwa alko\u0127olika attwali bil-volum u l-ekwivalenti tal-qawwa alko\u0127olika potenzjali bil-volum ikkalkulata fuq il-ba\u017ci ta' 1% vol. jew alko\u0127ol pur g\u0127al 17,5 gramma ta' zokkor residwu g\u0127al kull litru.", "Madankollu, jistg\u0127u ji\u0121u akkumpanjati minn nota spjegatorja f'lingwa li l-konsumatur finali jista' jifhem.", "G\u0127all-prodotti li jsiru fil-Gre\u010bja b'konformit\u00e0 u li ji\u010b\u010birkolaw fit-territorju ta' dan l-Istat Membru, l-isem \u00abvin doux naturel\u00bb jista' ji\u0121i akkumpanjat mill-isem \u00ab\u03bf\u03af\u03bd\u03bf\u03c2 \u03b3\u03bb\u03c5\u03ba\u03cd\u03c2 \u03c6\u03c5\u03c3\u03b9\u03ba\u03cc\u03c2\u00bb.", "ANNESS IV, PUNT 4 A), IN\u010aI\u017b 3", "\u2013 inbid prodott fil-Komunit\u00e0 , jew", "ANNESS IV, PUNT 4 A), IN\u010aI\u017b 4", "- ta' nbejjed b'denominazzjoni ta' l-ori\u0121ini jew indikazzjoni \u0121eografika protetta;", "- ta' nbejjed prodotti fil-Komunit\u00e0 b'denominazzjoni ta' l-ori\u0121ini jew indikazzjoni \u0121eografika protetta;", "ANNESS IV, PUNT 4 A (\u0121did)", "Inbejjed frizzanti ta' kwalit\u00e0 u Sekt", "\"Inbid frizzanti ta' kwalit\u00e0\" jew \"Sekt\" huwa l-prodotti:", "a) li jinkiseb permezz ta' l-ewwel jew t-tieni fermentazzjoni alko\u0127olika:", "- ta' g\u0127eneb frisk,", "- ta' most, jew", "- ta' nbejjed b'denominazzjoni ta' l-ori\u0121ini jew indikazzjoni \u0121eografika protetta;", "b) li, meta jinfeta\u0127 il-kontenitur, jer\u0127i dijossidu tal-karbonju li \u0121ej esklussivament mill-fermentazzjoni;", "c) li g\u0127andu pressjoni \u017cejda, min\u0127abba d-dijossidu tal-karbonju fis-soluzzjoni, ta' mhux anqas minn 3.5 bar meta mi\u017cmum f'temperatura ta' 20\u00b0C f'kontenituri mag\u0127luqa.", "G\u0127all-inbid frizzanti ta' kwalit\u00e0 jew is-Sekt f're\u010bipjenti ta' inqas minn 25 cl, il-pressjoni \u017cejda ma tistax tkun ta' inqas minn 3 bars.", "d) Il-qawwa alko\u0127olika reali minima bil-volum applikabbli ma tistax tkun ta' inqas minn 10% vol.", "e) Il-qawwa alko\u0127olika reali bil-volum tal-cuv\u00e9e ma tistax tkun ta' inqas minn 9% vol.", "f) Fil-ka\u017c ta' inbid frizzanti ta' kwalit\u00e0 jew ta' Sekt b'denominazzjoni ta' l-ori\u0121ini jew indikazzjoni \u0121eografika protetta, il-qawwa alko\u0127olika reali bil-volum tal-cuv\u00e9e taz-zona ta' vitikultura C III ma tistax tkun ta' inqas minn 9.5% vol.", "g) Madankollu, il-cuv\u00e9es ma\u0127suba g\u0127all-preparazzjoni ta' xi inbejjed frizzanti ta' kwalit\u00e0 jew ta' Sekt b'denominazzjoni ta' l-ori\u0121ini jew indikazzjoni \u0121eografika protetta, u li se jidhru f'lista li g\u0127ad trid titfassal u mag\u0127mula minn varjet\u00e0 wa\u0127da ta' g\u0127eneb jista' jkollhom qawwa alko\u0127olika reali bil-volum ta' mhux inqas minn 8.5% vol.", "h) It-tul tal-pro\u010bess tal-produzzjoni ta' l-inbejjed frizzanti ta' kwalit\u00e0, inklu\u017c il-pro\u010bess ta' maturit\u00e0 fl-impri\u017ca fejn ikunu prodotti u meqjus mill-bidu tal-pro\u010bess ta' fermentazzjoni intenzjonat sabiex jag\u0127mlu l-inbejjed frizzanti, ma jistax ikun ta' anqas minn:", "- sitt xhur, meta l-pro\u010bess tal-fermentazzjoni intenzjonat sabiex jag\u0127mlu l-inbejjed frizzanti jse\u0127\u0127 f'tankijiet mag\u0127luqa;", "- sitt xhur meta l-pro\u010bess tal-fermentazzjoni intenzjonat sabiex jag\u0127mlu l-inbejjed frizzanti jse\u0127\u0127 fi fliexken.", "i) It-tul tal-pro\u010bess tal-fermentazzjoni intenzjonat sabiex jag\u0127mel il-cuv\u00e9e frizzanti u t-tul ta' \u017cmien ta' meta tal-cuv\u00e9e tkun pre\u017centi fil-karfa m'g\u0127andux ikun anqas minn:", "a) 90 jum (fermentazzjoni fi fliexken, fermentazzjoni f'tankijiet li ma jkollhom mekkni\u017cmu li j\u0127awwad),", "b) 30 \u0121urnata jekk il-fermentazzjoni sse\u0127\u0127 f'kontenituri li jkollhom mekkani\u017cmu li j\u0127awwad.", "\u0120ustifikazzjoni", "L-inbejjed frizzanti ta' kwalit\u00e0/Sekt, skond il-le\u0121i\u017clazzjoni pre\u017centi, huma denominazzjoni spe\u010bifika li tindika kategorija ta' kwalit\u00e0 proprja (anness VIII, d), punt 2, tar-regolament (KE) nru 1493/99).", "Din il-kategorija g\u0127andha tin\u017camm sabiex tkun tista' tibqa' tintu\u017ca b\u0127ala indikazzjoni tad-denominazzjoni.", "Je\u0127tie\u0121 ukoll li fl-anness IV ti\u0121i inkorporata d-definizzjoni ta' nbid frizzanti ta' kwalit\u00e0/Sekt b'konformit\u00e0 ma' l-Annessi V, i), VI, k), u VIII tar-regolament (KE) n\u00b0 1493/99.", "a) miksub minn inbid prodott fil-Komunit\u00e0;", "a) li jinkiseb mill-inbid, sakemm dan l-inbid ikollu qawwa alko\u0127olika totali ta' mhux inqas minn 9% vol.;", "a) li jinkiseb mill-inbid prodott fil-Komunit\u00e0 , sakemm dan l-inbid ikollu qawwa alko\u0127olika totali ta' mhux inqas minn 9% vol.;", "a) li jinkiseb mill-inbid, jew minn inbid b'denominazzjoni ta' l-ori\u0121ini jew indikazzjoni \u0121eografika protetta;", "a) li jinkiseb mill-inbid, jew minn inbid b'denominazzjoni ta' l-ori\u0121ini jew indikazzjoni \u0121eografika protetta, prodott fil-Komunit\u00e0 ;", "ANNESS IV A (\u0121did)", "Lista ta' prattiki u pro\u010bessi enolo\u0121i\u010bi awtorizzati", "Prattiki u pro\u010bessi enolo\u0121i\u010bi li jistg\u0127u ji\u0121u applikati fuq g\u0127eneb frisk, mast ta' l-g\u0127eneb, most ta' l-g\u0127eneb fil-fermentazzjoni, most ta' l-g\u0127eneb fil-fermentazzjoni mag\u0127mul minn g\u0127eneb imqadded, most kon\u010bentrati ta' l-g\u0127eneb u nbid \u0121did li jkun g\u0127adu fil-fermentazzjoni:", "a) l-arjazzjoni jew i\u017c-\u017cieda ta' ossi\u0121enu;", "b) trattament bis-s\u0127ana;", "c) i\u010b-\u010bentrifugazzjoni u l-filtrazzjoni, b'a\u0121ent ta' filtrar intert, bil-kondizzjoni li ebda fdal mhux mixtieq ma jit\u0127alla fil-prodott trattat b'dan il-mod;", "d) l-u\u017cu tad-dijossidu tal-karbonju, ta' l-argon jew tan-nitro\u0121enu, wa\u0127edhom jew im\u0127alltin, unikament sabiex tin\u0127oloq atmosfera inerta u sabiex il-prodott ikun jista' jitqandel protett mill-arja;", "e) l-u\u017cu ta' sukro\u017cju fil-kuntest tal-prattiki enolo\u0121i\u010bi;", "f) l-u\u017cu ta' \u0127mira g\u0127all-produzzjoni ta' l-inbid;", "g) l-u\u017cu ta' wa\u0127da jew i\u017cjed mill-prattiki segwenti li jinkora\u0121\u0121ixxu t-tkabbir tal-\u0127mira;", "\u2014 i\u017c-\u017cieda ta' fosfat dijammonju jew ammonju tal-kubrit f'\u010berti limiti,", "\u2014 i\u017c-\u017cieda ta' ammonju tal-kubrit jew ammonju bisulphite f'\u010berti limiti,", "\u2014 i\u017c-\u017cieda ta' thiamin hydrochloride f'\u010berti limiti;", "h) l-u\u017cu tad-dijossidu tal-kubrit, tal-potassju bisulfit jew tal-potassju metabisulfit li jista' jissejja\u0127 ukoll potassju disulphite jew tal-potassju pirosulfit;", "i) l-eliminazzjoni tad-dijossidu tal-kubrit permezz ta' pro\u010bessi fi\u017ci\u010bi;", "j) it-trattament tal-most ta' l-g\u0127eneb abjad jew inbid abjad \u0121did li jkun g\u0127adu fil-fermentazzjoni bil-fa\u0127am tal-gagazza g\u0127all-u\u017cu enolo\u0121iku, f'\u010berti limiti;", "k) il-klarifikazzjoni permezz ta' wa\u0127da jew i\u017cjed mis-sostanzi segwenti g\u0127all-u\u017cu enolo\u0121iku:", "\u2013 il-\u0121elatina li tittiekel,", "kolla tal-\u0127ut,", "\u2013 il-kaseina u l-kasenata tal-potassju,", "\u2013 l-ovalbumin (l-albumina tal-bajd) u/jew il-laktalbumin (l-albumina tal-\u0127alib),", "\u2013 dijossidu tas-silikon b\u0127ala \u0121el jew b\u0127ala ta\u0127lila ta' kollojde,", "\u2013 ikkonzar,", "\u2013 enzimi pektoliti\u010bi,", "\u2013 il-preparazzjoni en\u017cimatika ta' betaglucanase, skond il-kondizzjonijiet li jridu jkunu ddeterminati;", "\u2013 sustanzi mill-proteini ta' ori\u0121ini ve\u0121etali;", "l) l-u\u017cu ta' a\u010bidu sorbiku jew sorbat tal-potassju;", "m) l-u\u017cu ta' a\u010bidu tartariku g\u0127all-a\u010bifidikazzjoni skond il-kundizzjonijiet fl-Anness V;", "n) l-u\u017cu ta' wa\u0127da jew i\u017cjed mis-sostanzi segwenti g\u0127al skopijiet ta' di-a\u010bidifikazzjoni permezz tal-kondizzjonijiet stipulati fl-Anness V:", "\u2013 tartrat newtrali tal-potassju,", "\u2013 bikarbonat tal-potassju,", "\u2013 karbonat tal-kal\u010bju, li possibilment ikun fih kwantitajiet \u017cg\u0127ar ta' mel\u0127 tal-kal\u010bju tartariku L (+) u a\u010bidu maliku L (-),", "\u2013 it-tartrat tal-kal\u010bju,", "\u2013 l-a\u010bidu tartariku, skond il-kondizzjonijiet li g\u0127andhom ikunu ddeterminati,", "\u2013 preparazzjoni omo\u0121enja ta' a\u010bidu tartariku u tal-karbonat tal-kal\u010bju fi proporzjonijiet ekwivalenti u polverizzati b'mod fin;", "o) l-u\u017cu ta' re\u017cina ta' l-ar\u017cnu ta' l-Aleppo ta\u0127t kondizzjonijiet li jridu ji\u0121u ddeterminati;", "p) l-u\u017cu ta' preparamenti tal-qoxra ta\u010b-\u010bellola tal-\u0127mira, sa \u010berti limiti;", "q) l-u\u017cu ta' polyvinylpolypyrrolidone f'\u010berti limiti u ta\u0127t kondizzjonijiet li jridu ji\u0121u ddeterminati;", "r) l-u\u017cu ta' batterja lattika f'sospensjoni vinu\u017ca skond il-kondizzjonijiet li jridu ji\u0121u ddeterminati;", "s) i\u017c-\u017cieda ta' liso\u017cima fil-limiti u ta\u0127t kondizzjonijiet li jridu ji\u0121u ddeterminati;", "t) i\u017c-\u017cieda ta' l-a\u010bidu L-asorbiku sa \u010berti limiti;", "Il-prattiki u l-pro\u010bessi enolo\u0121i\u010bi li jistg\u0127u ji\u0121u applikati g\u0127all-most ta' l-g\u0127eneb intenzjonat g\u0127all-manifattura tal-most ta' l-g\u0127eneb kon\u010bentrat u rettifikat:", "a) l-arjazzjoni;", "b) trattament bis-s\u0127ana;", "c) i\u010b-\u010bentrifugazzjoni u l-filtrazzjoni, b'a\u0121ent ta' filtrar intert, bil-kondizzjoni li ebda fdal mhux mixtieq ma jit\u0127alla fil-prodott trattat b'dan il-mod;", "d) l-u\u017cu tad-dijossidu tal-kubrit, tal-potassju bisulfit jew tal-potassju metabisulfit li jista' jissejja\u0127 ukoll potassju disulphite jew tal-potassju pirosulfit;", "e) l-eliminazzjoni tad-dijossidu tal-kubrit permezz ta' pro\u010bessi fi\u017ci\u010bi;", "f) it-trattament bil-fa\u0127am tal-gagazza g\u0127all-u\u017cu enolo\u0121iku;", "g) l-u\u017cu tal-karbonat tal-kal\u010bju, li jista' jkun fih kwantitajiet \u017cg\u0127ar ta' mel\u0127 doppju tal-kal\u010bju ta' l-a\u010bidu tartariku L (+) tartariku u l-a\u010bidu maliku L (-);", "h) l-u\u017cu ta' re\u017cini ta' skambju ta' jonji ta\u0127t kondizzjonijiet li jridu ji\u0121u ddeterminati.", "Prattiki u trattamenti enolo\u0121i\u010bi li jistg\u0127u jkunu applikati g\u0127all-most ta' l-g\u0127eneb parzjalment iffermentat, ma\u0127sub g\u0127all-konsum mill-bniedem direttament fl-istat li jinsab, l-inbid, l-inbid frizzanti, l-inbid frizzanti bil-gass, l-inbid likoru\u017c u l-inbid ta' denominazzjoni ta' ori\u0121ini protetta u ta' indikazzjoni \u0121eografika protetta;", "a) l-u\u017cu ta' nbejjed mhux \u0127elwin, u fi kwantitajiet li ma je\u010b\u010bedux il-5 % ta' karfa friska li tkun ta' kwalit\u00e0 tajba u mhux mifqug\u0127a bl-ilma u li jkun fiha \u0127mira li tirri\u017culta mill-vinifikazzjoni re\u010benti ta' nbejjed mhux \u0127elwin;", "b) i\u017c-\u017cieda tal-gass jew ta' b\u017cie\u017caq ta' l-arja bl-u\u017cu ta' l-argon u n-nitro\u0121enu;", "c) trattamenti bis-s\u0127ana;", "d) i\u010b-\u010bentrifugazzjoni u l-filtrazzjoni, b'a\u0121ent ta' filtrar intert jew ming\u0127ajru, bil-kondizzjoni li ebda fdal mhux mixtieq ma jit\u0127alla fil-prodotti trattati b'dan il-mod;", "e) l-u\u017cu tad-diossidu tal-karbonju, ta' l-argon jew tan-nitro\u0121enu, wa\u0127edhom jew im\u0127alltin, unikament sabiex tin\u0127oloq atmosfera inerta u sabiex il-prodott ikun jista' jitqandel protett mill-arja;", "f) i\u017c-\u017cieda ta' dijossidu tal-karbonju, f'\u010berti limiti,", "g) l-u\u017cu, permezz tal-kondizzjonijiet stipulati f'dan ir-Regolament, ta' diossidu tal-kubrit, tal-bisolfitu tal-potassju jew tal-potassju metabisulfit, li jista' jissejja\u0127 ukoll disulfit tal-potassju;", "h) i\u017c-\u017cieda ta' l-a\u010bidu sorbiku jew tas-sorbat tal-potassju sakemm il-kontenut ta' l-a\u010bidu sorbiku finali tal-prodott ittrattat mar-rilaxx tieg\u0127u fis-suq g\u0127all-konsum dirett mill-bniedem ma je\u010b\u010bedix il-200 mg/l;", "i) i\u017c-\u017cieda ta' l-a\u010bidu L-asorbiku sa \u010berti limiti;", "j) i\u017c-\u017cieda ta' l-a\u010bidu \u010bitriku g\u0127al skopijiet ta' stabbilizzazzjoni ta' l-inbid, sa \u010berti limiti;", "k) l-u\u017cu ta' l-a\u010bidu tartariku, ta\u0127t il-kondizzjonijiet fl-Anness V;", "l) l-u\u017cu ta' wa\u0127da jew i\u017cjed mis-sostanzi segwenti g\u0127al skopijiet ta' di-a\u010bidifikazzjoni, skond il-kondizzjonijiet stipulati fl-Anness V:", "\u2013 tartrat newtrali tal-potassju,", "\u2013 bikarbonat tal-potassju,", "\u2013 karbonat tal-kal\u010bju, li possibilment ikun fih kwantitajiet \u017cg\u0127ar ta' mel\u0127 tal-kal\u010bju tartariku L (+) u a\u010bidu maliku L (-),", "\u2013 it-tartrat tal-kal\u010bju,", "\u2013 l-a\u010bidu tartariku, skond il-kondizzjonijiet li g\u0127andhom ikunu ddeterminati,", "\u2013 preparazzjoni omo\u0121enja ta' a\u010bidu tartariku u tal-karbonat tal-kal\u010bju fi proporzjonijiet ekwivalenti u polverizzati b'mod fin;", "m) il-klarifikazzjoni permezz ta' wa\u0127da jew i\u017cjed mis-sostanzi segwenti g\u0127all-u\u017cu enolo\u0121iku:", "\u2013 il-\u0121elatina li tittiekel,", "\u2013 il-kolla tal-\u0127ut,", "\u2013 il-kaseina u l-kasenata tal-potassju,", "\u2013 l-ovalbumin (l-albumina tal-bajd) u/jew il-laktalbumin (l-albumina tal-\u0127alib),", "\u2013 id-dijossidu tas-silikon b\u0127ala \u0121el jew b\u0127ala ta\u0127lila ta' kollojde,", "\u2013 il-kawlina,", "\u2013 il-preparazzjoni en\u017cimatika ta' betaglucanase, skond il-kondizzjonijiet li jridu jkunu ddeterminati;", "\u2013 is-sustanzi mill-proteini ta' ori\u0121ini ve\u0121etali;", "n) i\u017c-\u017cieda ta' tannin;", "o) it-trattament ta' nbejjed bojod bil-fa\u0127am tal-gagazza g\u0127al u\u017cu enolo\u0121iku, f'\u010berti limiti;", "p) it-trattament, skond il-kondizzjonijiet li jridu ji\u0121u stipulati:", "\u2013 ta' most ta' l-g\u0127eneb fil-fermentazzjoni intenzjonat g\u0127al konsum dirett mill-bniedem b\u0127ala tali, l-inbejjed bojod u l-inbejjed ros\u00e8 bi\u010b-\u010bjanur tal-potassju li fih il-\u0127adid;", "\u2013 ta' l-inbejjed \u0127omor bil-potassju ferrocyanide jew bil-kal\u010bju phytate;", "q) i\u017c-\u017cieda ta' l-a\u010bidu metatartariku f'\u010berti limiti;", "r) l-u\u017cu ta' l-aka\u010bja;", "s) l-u\u017cu ta' a\u010bidu tartariku DL, imsejja\u0127 ukoll a\u010bidu rakemiku, jew tal-mel\u0127 newtrali tieg\u0127u tal-potassju, skond il-kondizzjonijiet li jridu ji\u0121u stipulati, g\u0127all-pre\u010bipitazzjoni ta' l-e\u010b\u010bess tal-kal\u010bju;", "t) l-u\u017cu, g\u0127all-manufattura ta' nbejjed frizzanti miksuba bil-fermentazzjoni fil-flixkun u bil-karfa separata permezz tat-tsawwib:", "\u2013 tal-kal\u010bju al\u0121inat,", "\u2013 tal-potassju al\u0121inat;", "u) l-u\u017cu ta' \u0127mira g\u0127all-produzzjoni ta' l-inbid, mhux \u0127elu jew f'sospensjoni ta' l-inbid, g\u0127all-produzzjoni ta' l-inbid frizzanti;", "v) i\u017c-\u017cieda, fil-produzzjoni ta' l-inbid frizzanti, tat-tiamina u mlu\u0127a ta' l-ammonju ma' l-inbejjed ba\u017ci\u010bi, sabiex il-\u0127mira ti\u0121i meg\u0127juna waqt li tkun qieg\u0127da tikber, skond il-kondizzjonijiet segwenti:", "\u2013 g\u0127al imlu\u0127a nutrittivi, fosfat diammonju jew ammonju tal-kubrit f'\u010berti limiti,", "\u2013 g\u0127al fatturi tat-tkabbir, tiamina fil-forma ta' tiamina idroklorida, f'\u010berti limiti;", "w) l-u\u017cu ta' diski tal-paraffin pur impregnati b'allyl isothiocyanate sabiex tin\u0127oloq atmosfera sterilizzata, solament fl-Istati Membri fejn huwa tradizzjonali u sa kemm ma jkunx ipprobijt mill-li\u0121i nazzjonali, basta li jintu\u017caw biss f'kontenituri li jkun fihom aktar minn 20 litru u li ma jkun hemm ebda tra\u010b\u010ba ta' allyl isothiocyanate fl-inbid;", "x) i\u017c-\u017cieda, sabiex ti\u0121i meg\u0127juna l-pre\u010bipitazzjoni tat-tartru, ta':", "\u2013 il-bitartrat tal-potassju,", "\u2013 it-tartrat tal-kal\u010bju, fil-limiti u skond il-kondizzjonijiet li jridu ji\u0121u ddeterminati;", "y) l-u\u017cu ta' ramm tal-kubrit sabiex ji\u0121u eliminati d-difetti fit-tog\u0127ma jew fir-ri\u0127a fl-inbid, sa \u010bertu limiti;", "z a) l-u\u017cu ta' preparamenti tal-qoxra ta\u010b-\u010bellola tal-\u0127mira, sa \u010bertu limiti;", "z b) l-u\u017cu ta' polyvinylpolypyrrolidone f'\u010berti limiti u skond il-kondizzjonijiet li jridu ji\u0121u ddeterminati;", "z c) l-u\u017cu ta' batterja lattika f'sospensjoni vinu\u017ca skond il-kondizzjonijiet li jridu ji\u0121u ddeterminati;", "z d) i\u017c-\u017cieda tal-karamella fil-kuntest tat-tifsira tad-Direttiva 94/36/KE tal-Parlament Ewropew u tal-Kunsill tat-30 ta' \u0120unju 1994 dwar il-kuluri li g\u0127andhom jintu\u017caw fil-prodotti ta' l-ikel [1] g\u0127at-tis\u0127i\u0127 tal-kulur ta' l-inbejjed likuru\u017ci u ta' l-inbejjed ta' denominazzjoni ta' ori\u0121ini protetta jew indikazzjoni \u0121eografika protetta;", "z e) i\u017c-\u017cieda ta' lysozyme fil-limiti u skond il-kondizzjonijiet li jridu ji\u0121u ddeterminati;", "z f) i\u017c-\u017cieda ta' dimetilkarbonat (DMDC) fl-inbejjed bil-g\u0127an li jkun hemm stabilizzazzjoni mikrobijolo\u0121ika, f'\u010berti limiti u skond il-kondizzjonijiet li jridu ji\u0121u ddeterminati;", "z g) i\u017c-\u017cieda ta' mannoproteini tal-\u0127mira sabiex ti\u0121i \u017cgurata l-istabilizzazzjoni tartarika tarica e protejnika ta' l-inbejjed.", "Il-prattiki u l-pro\u010bessi enolo\u0121i\u010bi li jistg\u0127u jintu\u017caw g\u0127all-prodotti li hemm referenza dwarhom fis-sentenza introdutturoja tal-punt 3, solament skond il-kondizzjonijiet ta' u\u017cu li jridu ji\u0121u ddeterminati:", "a) il-proporzjon ta' l-ossi\u0121enu;", "b) it-rattament b'elettrodialisi sabiex tkun assigurata l-istabbilizzazzjoni tartarika ta' l-inbid;", "c) u\u017cu ta' l-ure\u017ca sabiex jitnaqqas il-livell ta' l-urea f'l-inbid;", "d) it-tferrig\u0127 ta' l-inbid fuq il-fond, brandy tal-vina\u010b\u010bja jew pasta ta' l-Asz\u00fa ppressata fejn din il-prattika tintu\u017ca tradizzjonalment g\u0127all-produzzjoni tat-Tokaji Fordit\u00e0s u tat-Tokaji m\u00e0sl\u00e0s fir-re\u0121jun Ungeri\u017c ta' Tokajhegyalja, f'kundizzjonijiet li jridu ji\u0121u determinati;", "e) l-u\u017cu ta' l-injam tal-ballut fit-t\u0127ejjija ta' l-inbejjed u tal-most.", "_______ 1 \u0120U L 237 tal-10.9.1994, p.", "\u0120ustifikazzjoni", "Il-prattiki enolo\u0121i\u010bi tradizzjonali g\u0127andhom ji\u0121u ppreservati.", "Fejn il-kundizzjonijiet tal-klima jkunu g\u0127amluha me\u0127tie\u0121a f'\u010berti \u017coni ta' vitikultura tal-Komunit\u00e0 skond l-Anness IX, l-Istati Membri kkon\u010bernati jistg\u0127u jippermettu \u017cieda ta' alko\u0127ol mal-qawwa alko\u0127olika naturali bil-volum ta' l-g\u0127eneb frisk, tal-most, tal-most fil-fermentazzjoni, ta' l-inbid \u0121did g\u0127adu fil-fermentazzjoni, u ta' l-inbid mag\u0127mul mill-varjetajiet ta' g\u0127eneb ta' l-inbid imsemmija fl-ewwel subparagrafu ta' l-Artikolu 18(1).", "Fejn il-kundizzjonijiet tal-klima jkunu g\u0127amluha me\u0127tie\u0121a f'\u010berti \u017coni ta' vitikultura tal-Komunit\u00e0 skond l-Anness IX, l-Istati Membri kkon\u010bernati jistg\u0127u jippermettu \u017cieda ta' alko\u0127ol mal-qawwa alko\u0127olika naturali bil-volum ta' l-g\u0127eneb frisk, tal-most, tal-most fil-fermentazzjoni, ta' l-inbid \u0121did g\u0127adu fil-fermentazzjoni, u ta' l-inbid mag\u0127mul mill-varjetajiet ta' g\u0127eneb ta' l-inbid imsemmija fl-ewwel subparagrafu ta' l-Artikolu 18(1).", "I\u017c-\u017cieda ta' alko\u0127ol mal-qawwa alko\u0127olika naturali bil-volum g\u0127andha ssir permezz tal-pratti\u010bi enolo\u0121i\u010bi msemmija fil-punt B, u ma g\u0127andhiex taqbe\u017c il-limiti li \u0121ejjin:", "I\u017c-\u017cieda ta' alko\u0127ol mal-qawwa alko\u0127olika naturali bil-volum g\u0127andha ssir permezz tal-pratti\u010bi enolo\u0121i\u010bi msemmija fil-punt B, u ma g\u0127andhiex taqbe\u017c il-limiti li \u0121ejjin:", "a) 2% vol. fi\u017c-\u017coni ta' vitikultura A u B, skond l-Anness IX;", "(a) 3.5% vol. fi\u017c-\u017coni ta' vitikultura A u 2.5% fi\u017c-\u017coni ta' vitikultura B, skond l-Anness IX;", "b) 1% vol. fi\u017c-\u017cona ta' vitikultura C, skond l-Anness IX", "(b) 2% vol. fi\u017c-\u017cona ta' vitikultura C, skond l-Anness IX", "Fi snin li matulhom il-kundizzjonijiet tal-klima jkunu e\u010b\u010bezzjonalment negattivi, u skond il-pro\u010bedura msemmija fl-Artikolu 104(1), il-limiti fuq i\u017c-\u017cidiet fil-qawwa alko\u0127olika bil-volum stipulati fil-punt 2 jistg\u0127u jitg\u0127ollew sal-livell ta' 3% vol. fi\u017c-\u017coni ta' vitikultura A u B, skond l-Anness IX.", "Fi snin li matulhom il-kundizzjonijiet tal-klima jkunu e\u010b\u010bezzjonalment negattivi, u skond il-pro\u010bedura msemmija fl-Artikolu 104(1), il-limiti fuq i\u017c-\u017cidiet fil-qawwa alko\u0127olika bil-volum stipulati fil-punt 2 jistg\u0127u jitg\u0127ollew rispettivament sal-livell ta' 4.5% vol. fi\u017c-\u017coni ta' vitikultura A, 3.5% fi\u017c-\u017coni ta' vitikultura B u 3% vol. fi\u017c-\u017coni ta' vitikultura C , skond l-Anness IX.", "Skond l-istudju ta' l-impatt fuq ir-riforma mag\u0127mula mill-Kummissjoni Ewropea fl-2012, jistg\u0127u ji\u0121u adottati mi\u017curi biex bil-mod il-mod inaqqsu l-limiti ta\u017c-\u017cieda tal-volum alko\u0127oliku stabbiliti fil-paragrafi 2 u 3 g\u0127al, ripsettivament, 2% vol. fi\u017c-\u017coni tal-vitikultura A u B u 1% vol fi\u017c-\u017coni ta' vitikultura C.", "I\u017c-\u017cieda mal-qawwa naturali alko\u0127olika bil-volum ipprovduta fil-punt A tista' ssir biss:", "I\u017c-\u017cieda mal-qawwa naturali alko\u0127olika bil-volum ipprovduta fil-punt A tista' ssir biss:", "a) fir-rigward ta' l-g\u0127eneb frisk, il-most fil-fermentazzjoni jew l-inbid \u0121did g\u0127adu fil-fermentazzjoni, bi\u017c-\u017cieda ta' most ikkon\u010bentrat jew ta' most ikkon\u010bentrat u msoffi;", "a) fir-rigward ta' l-g\u0127eneb frisk, il-most fil-fermentazzjoni jew l-inbid \u0121did g\u0127adu fil-fermentazzjoni, bi\u017c-\u017cieda ta' most ikkon\u010bentrat jew ta' most ikkon\u010bentrat u msoffi jew ta' sukro\u017cju, fi\u017c-\u017coni ta' vitikultura fejn l-u\u017cu tas-sukro\u017cju huwa a\u010b\u010bettat tradizzjonaliment ;", "b) fir-rigward tal-most, bi\u017c-\u017cieda ta' most ikkon\u010bentrat jew ta' most ikkon\u010bentrat u msoffi, jew bil-kon\u010bentrazzjoni parzjali, li tinkludi l-o\u017cmo\u017ci invertita;", "b) fir-rigward tal-most, bi\u017c-\u017cieda ta' most ikkon\u010bentrat jew ta' most ikkon\u010bentrat u msoffi, jew bil-kon\u010bentrazzjoni parzjali, li tinkludi l-o\u017cmo\u017ci invertita jew ta' sukro\u017cju, fi\u017c-\u017coni ta' vitikultura fejn l-u\u017cu tas-sukro\u017cju huwa a\u010b\u010bettat tradizzjonaliment ;", "c) fir-rigward ta' l-inbid, bil-kon\u010bentrazzjoni parzjali permezz tat-tkessi\u0127.", "c) fir-rigward ta' l-inbid, bil-kon\u010bentrazzjoni parzjali permezz tat-tkessi\u0127.", "I\u017c-\u017cieda tas-sukro\u017cju stipulata fil-paragrafu 1, punti a) u b) tista' ssir biss permezz ta\u017c-\u017cieda tas-sustanza niexfa u biss fir-re\u0121juni ta' vitikultura fejn hija pprattikata tradizzjonalment, b'konformit\u00e0 mal-le\u0121i\u017clazzjoni pre\u017centi tat-8 ta' Mejju 1970 fil-ka\u017c fejn, min\u0127abba kundizzjonijiet klimati\u010bi mhux favorevoli, din il-prattika hija me\u0127tie\u0121a biex tinkiseb qawwa minima alko\u0127olika reali bil-volum.", "a) fi\u017c-\u017cona ta' vitikultura A, skond l-Anness IX, sa aktar minn 11.5% vol.,", "a) 12% vol. fi\u017c-\u017cona ta' vitikultura A,", "b) fi\u017c-\u017cona ta' vitikultura B, skond l-Anness IX , sa aktar minn 12% vol.,", "a) 12.5% vol. fi\u017c-\u017cona ta' vitikultura B,", "c) fi\u017c-\u017coni ta' vitikultura C I (a) u C I (b), skond l-Anness IX, sa aktar minn 12.5% vol.,", "(c) 13% vol . fi\u017c-\u017coni ta' vitikultura C I (a) u C I (b),", "d) fi\u017c-\u017cona ta' vitikultura C II, skond l-Anness IX, sa aktar minn 13% vol., u", "d) 13% vol fi\u017c-\u017cona ta' vitikultura C II.", "e) fi\u017c-\u017cona ta' vitikultura C III, skond l-Anness IX, sa aktar minn 13.5% vol.", "e) 13.5% vol fi\u017c-\u017cona ta' vitikultura C III.", "a) g\u0127all-inbid a\u0127mar , jg\u0127ollu l-limitu massimu tal-qawwa alko\u0127olika totali bil-volum tal-prodotti msemmija fil-punt 4 sa 12% vol. fi\u017c-\u017cona ta' vitikultura A, u sa 12.5% vol. fi\u017c-\u017cona ta' vitikultura B, skond l-Anness IX;", "a) jg\u0127ollu l-limitu massimu tal-qawwa alko\u0127olika totali bil-volum tal-prodotti msemmija fil-punt 4 sa 12% vol. fi\u017c-\u017cona ta' vitikultura A, u sa 12.5% vol. fi\u017c-\u017cona ta' vitikultura B, skond l-Anness IX;", "b) jg\u0127ollu l-qawwa alko\u0127olika totali bil-volum tal-prodotti msemmija fil-punt 4, g\u0127all-produzzjoni ta' nbejjed b'denominazzjoni ta' l-ori\u0121ini fi\u017c-\u017coni ta' vitikultura A u B, sa livell li g\u0127andu ji\u0121i ddeterminat mill-Istati Membri.", "im\u0127assar", "Su\u0121\u0121ett g\u0127al kwalunkwe de\u010bi\u017cjoni differenti li jista' jie\u0127u l-Kunsill skond l-obbligi internazzjonali tal-Komunit\u00e0, l- g\u0127eneb frisk, il-most, il-most fil-fermentazzjoni, il-most ikkon\u010bentrat, il-most ikkon\u010bentrat u msoffi, il-most bil-fermentazzjoni mmewta bi\u017c-\u017cieda ta' l-alko\u0127ol, il-meraq ta' l-g\u0127eneb u l-meraq ta' l-g\u0127eneb ikkon\u010bentrat li jori\u0121inaw minn pajji\u017ci terzi ma jistg\u0127ux ji\u0121u ttrasformati fi nbid jew ji\u017cdied ma' l-inbid fit-territorju tal-Komunit\u00e0.", "L - g\u0127eneb frisk, most ta' l-g\u0127eneb, most ta' l-g\u0127eneb fil-fermentazzjoni, most ta' l-g\u0127eneb kon\u010bentrat, most ta' l-g\u0127eneb kon\u010bentrat u rattifikat, most ta' l-g\u0127eneb bil-fermentazzjoni mwaqqfa bi\u017c-\u017cieda ta' alko\u0127ol, \u0121ulepp ta' l-g\u0127eneb u \u0121ulepp kon\u010bentrat ta' l-g\u0127eneb li jori\u0121inaw minn pajji\u017ci terzi ma jistg\u0127ux ikunu mdawra f'inbid jew ji\u0121u mi\u017cjuda ma' nbid fit-territorju tal-Komunit\u00e0.", "\u0120ustifikazzjoni", "Fir-ri\u017coluzzjoni tieg\u0127u tal-15 ta Frar 2007 ( P6_TA(2007)0049 ), il-Parlament qal li \"l- le\u0121i\u017clazzjoni komunitarja m'g\u0127andhiex tippermetti l-vinifikazzjoni ta' most impurtat u lanqas it-ta\u0127lit ma' most Komunitarju\" (\u00a7 61).", "Su\u0121\u0121ett g\u0127al kwalunkwe de\u010bi\u017cjoni differenti li jista' jie\u0127u l-Kunsill skond l-obbligi internazzjonali tal-Komunit\u00e0, it- ta\u0127lit (coupage) ta' nbid li jori\u0121ina minn pajji\u017c terz ma' nbid Komunitarju, u t-ta\u0127lit bejn inbejjed li jori\u0121inaw minn pajji\u017ci terzi, huma pprojbiti fil-Komunit\u00e0.", "It -ta\u0127lit (coupage) ta' nbid li jori\u0121ina minn pajji\u017c terz ma' nbid Komunitarju, u t-ta\u0127lit bejn inbejjed li jori\u0121inaw minn pajji\u017ci terzi, huma pprojbiti fil-Komunit\u00e0.", "\u0120ustifikazzjoni", "Jaqbel li tkun infurzata l-projbizzjoni tal-vinifikazzjoni ta' most minn pajji\u017ci terzi u t-ta\u0127lit ta' nbejjed li jori\u0121inaw minn pajji\u017ci terzi ma' nbejjed Komunitarji.", "D. Prodotti sekondarji", "im\u0127assar", "It-tag\u0127sir \u017cejjed ta' l-g\u0127eneb huwa pprojbit.", "Filwaqt li jitqiesu l-kundizzjonijiet lokali u tekni\u010bi, l-Istati Membri g\u0127andhom jidde\u010biedu l-kwantit\u00e0 minima ta' alko\u0127ol, li f'kull ka\u017c g\u0127andha tkun aktar minn \u017cero, li g\u0127andu jkun hemm fir-residwu u fil-karfa wara l-g\u0127asra ta' l-g\u0127eneb.", "G\u0127ajr g\u0127all-alko\u0127ol, g\u0127all-ispirti u g\u0127all-piquette, ma g\u0127andu ji\u0121i prodott mill-karfa ta' l-inbid jew mir-residwu mill-g\u0127asra l-ebda nbid jew xorb ie\u0127or g\u0127all-konsum dirett mill-bniedem.", "It-tag\u0127sir tal-karfa ta' l-inbid u l-fermentazzjoni mill-\u0121did tar-residwi mill-g\u0127asar g\u0127al skopijiet lil hinn mid-distillazzjoni jew il-produzzjoni tal-piquette huma pprojbiti.", "L-iffiltrar u \u010b-\u010bentrifugazzjoni tal-karfa ta' l-inbid ma g\u0127andhomx jitqiesu b\u0127ala tag\u0127sir fejn il-prodotti miksubin ikunu ta' kwalit\u00e0 \u0121enwina, f'sa\u0127\u0127itha u tajba g\u0127all-kummer\u010b.", "Il-piquette, fejn il-produzzjoni tag\u0127ha tkun awtorizzata mill-Istat Membru kkon\u010bernat, tista' tintu\u017ca biss g\u0127ad-distillazzjoni jew g\u0127all-konsum familjari tal-vitikulturi.", "Kull persuna jew grupp ta' persuni naturali jew legali li j\u017commu prodotti sekondarji g\u0127andu jeqridhom ta\u0127t sorveljanza, u skond kundizzjonijiet li g\u0127andhom ji\u0121u ddeterminati skond il-pro\u010bedura msemmija fl-Artikolu 104(1).", "a) g\u0127as-sena ta' l-g\u0127asra 2008/2009 (sena tal-ba\u0121it 2009): EUR 430 miljun", "a) g\u0127as-sena ta' l-g\u0127asra 2009/2010 (sena tal-ba\u0121it 2009): EUR 510 miljun", "b) g\u0127as-sena ta' l-g\u0127asra 2009/2010 (sena tal-ba\u0121it 2010): EUR 287 miljun", "b) g\u0127as-sena ta' l-g\u0127asra 2010/2011 (sena tal-ba\u0121it 2010): EUR 337 miljun", "c) g\u0127as-sena ta' l-g\u0127asra 2010/2011 (sena tal-ba\u0121it 2011): EUR 184 miljun", "c) g\u0127as-sena ta' l-g\u0127asra 2011/2012 (sena tal-ba\u0121it 2011): EUR 223 miljun", "d) g\u0127as-sena ta' l-g\u0127asra 2011/2012 (sena tal-ba\u0121it 2012): EUR 110 miljun", "im\u0127assar", "e) g\u0127as-sena ta' l-g\u0127asra 2012/2013 (sena tal-ba\u0121it 2013): EUR 59 miljun", "im\u0127assar", "Anness im\u0127assar.", "L-Unjoni Ewropea g\u0127andha po\u017cizzjoni ta' mexxej fis-suq internazzjonali ta' l-inbid: hi tirrappre\u017centa l-40% ta' l-u\u010bu\u0127 dinjin tad-dwieli, hi g\u0127andha 65% tal-produzzjoni, b'aktar minn miljun u nofs intrapri\u017ca, hija l-ewwel fil-konsum dinji, b'57% tal-konsum dinji, kif ukoll l-esportatur dinji ewlieni b'65% ta' l-esportazzjoni totali.", "Skond studju intitolat \"Prospettivi fuq tul ta' \u017cmien medju dwar is-settur ta' l-inbid\" ippubblikat mill-Kummissjoni Ewropea f'\u0120unju 2007, id-dwieli ta' l-Ewropa naqsu minn 4.5 miljun ettaru m\u0127awwla fl-1976 g\u0127al 3.2 miljuni ettaru fl-2004, li la\u0127qu t-3.65 miljuni ettaru, wara li ssie\u0127bu r-Rumanija u l-Bulgarija.", "Anki l-produzzjoni ta' l-inbid \u0121arrbet bdil sinifikattiv matul is-snin.", "Filwaqt li fl-a\u0127\u0127ar tas-sini 90 it-tendenza kienet ixxaqleb lejn tnaqqis fil-produzzjoni, din re\u0121g\u0127et bdiet ti\u017cdied sakemm stabbilizzat ru\u0127ha 'l fuq mill-medja waqt il-kampanja 2004/2005.", "Madankollu jrid ikun enfasizzat li, minn dak il-mument, anki min\u0127abba kundizzjonijiet klimati\u010bi kuntrarji, il-vitikoltura Ewropea ni\u017clet g\u0127al livelli produttivi baxxi: bil-kampanja 2005/2006 il-produzzjoni ta' l-UE - 27 kienet 4% aktar baxxa mill-produzzjoni medja g\u0127all-perjodu 1999-2003, u l-a\u0127\u0127ar kampanja 2006/2007 kienet l-anqas produttiva f'dawn l-a\u0127\u0127ar g\u0127axar snin.", "Il-parti l-kbira tal-produzzjoni Ewropea tas-settur ta' l-inbid hija ma\u0127suba g\u0127all-konsum dirett mill-bniedem.", "Jekk huwa minnu li dan is-settur \u010bkien fl-akbar Stati Membri produtturi, huwa daqstant veru li stabbilizza ru\u0127u kontestwalment ma' tkabbir fid-domanda fl-Istati Membri l-o\u0127ra.", "L-anali\u017ci tad-dejta tal-konsun ta' l-UE - 15 wriet li bejn l-1984 u l-2004 it-tnaqqis fid-domanda interna g\u0127all-inbid kienet ta' 15-il miljun ettolitru fuq 20 sena, ji\u0121ifieri ugwali g\u0127al 75,000 ettolitri fis-sena, ekwivalenti g\u0127al rata ta' tnaqqis ta' 0.65% fis-sena.", "Imma jrid ikun enfasizzat li t-tnaqqis tad-domanda kienet prin\u010bipalment tirrigwarda l-inbejjed msejj\u0127a tal-mejda, filwaqt li matul l-istess perjodu ta' \u017cmien kien hemm \u017cieda fid-domanda g\u0127al inbejjed ta' kwalit\u00e0.", "Min-na\u0127a ta' l-iskambji internazzjonali, irid ikun enfasizzat kif, fil-perjodu 1999 - 2006, l-esportazzjoni ta' l-inbid Komunitarju nbidel minn 10.8 miljun ettolitru g\u0127al 17.8 miljun ettolitru attwali fl-2006, ugwali g\u0127al rata ta' tkabbir ta' 65%.", "Madankollu, waqt l-istess perjodu, l-importazzjonijiet kibru b'mod aktar sinifikattiv, minn 5.2 miljun ettolitru fl-1999 g\u0127al 11.7 miljun ettolitru fl-2006, ji\u0121ifieri \u017cieda ta' 125%.", "Madankollu r-ritmu ta' tkabbir jidher li naqas mill-2004, kif juri l-fatt li fl-2006 l-importazzjonijiet fl-UE - 27 \u017cdiedu b'0.3 ettolitru anqas mis-sena 2005.", "L-opinjoni \u0121enerali tar-Rapporteur", "Ir-Rapporteur jaqbel ma' l-anali\u017ci proposta mill-Kummissjoni Ewropea dwar l-Inbid OCM attwali u dwar il-\u0127tie\u0121a li ssir riforma fis-settur li ter\u0121a tag\u0127ti moviment u kompetittivit\u00e0 lill-inbejjed Komunitarji u li tippermetti lill-produtturi Ewropej sabiex jiksbu mill-\u0121did swieq antiki u jiksbu wkoll swieq \u0121odda.", "Jekk huwa veru li kuljum il-produtturi Ewropej i\u0121arrbu kompetizzjoni iebsa minn produtturi \u0121odda, dan, aktar milli ka\u0121un tat-tibdil intern, huwa dovut g\u0127all-ispejje\u017c g\u0127olja tal-produzzjoni, g\u0127an-normi ri\u0121idi u kumplessi li spiss jillimitaw il-kapa\u010bit\u00e0 li l-produzzjoni ta\u0121\u0121usta ru\u0127ha g\u0127at-tibdil fid-domanda, u g\u0127al politiki ta' promozzjoni u kummer\u010bjalizzazzjoni li huma dg\u0127ajfa wisq (jew ftit li xejn agressivi).", "Anki jekk, fil-prin\u010bipju, ir-Rapporteur japprezza l-pjan ta' riforma propost mill-Kummissjoni Ewropea, iqis xieraq li jkun hemm xi modifiki, bil-g\u0127an li jkun hemm aktar koerenza sistematika tar-re\u0121im il-\u0121did u valorizzazzjoni tal-kwalit\u00e0 ta' l-inbejjed Ewropej.", "Sakemm l-Unjoni Ewropea tista' tikkonsolida l-po\u017cizzjoni ewlenija tag\u0127ha fis-settur ta' l-inbid, ir-riforma ta' l-Inbid OCM trid timmira lejn il-valorizzazzjoni tal-kwalit\u00e0, u dan ifisser il-promozzjoni, it-tutela u t-tis\u0127i\u0127 tal-marki territorjali, id-denominazzjonijiet ta' ori\u0121ini u l-indikazzjonijiet \u0121eografi\u010bi tas-settur ta' l-inbid, li jirrappre\u017centaw il-kwalit\u00e0 Ewropea fis-suq globali.", "Programmi nazzjonali ta' appo\u0121\u0121", "Il-programmi ta' appo\u0121\u0121 jistg\u0127u jkunu strument validu sabiex id-diversit\u00e0 fis-settur Ewropew ta' l-inbid ting\u0127ata aktar valur u tkun e\u017caltata.", "Propju g\u0127al din ir-ra\u0121uni li jidher xieraq li tkun garantita aktar flessibilit\u00e0 fl-u\u017cu tar-ri\u017corsi finanzjarji Komunitarji min-na\u0127a ta' l-Istati Membri, bil-g\u0127an li jkun hemm reazzjoni a\u0127jar g\u0127all-e\u017cigenzi u l-karatteristi\u010bi tas-settur nazzjonali.", "Sabiex tkun assigurata din is-sussidjarjet\u00e0 me\u0127tie\u0121a, ir-Rapporteur qies xieraq li l-grupp ta' mi\u017curi li jistg\u0127u ji\u0121u implimentati permezz ta' programmi ta' appo\u0121\u0121, filwaqt li jipprevedu azzjonijiet li jsa\u0127\u0127u n-nis\u0121a kollha, jippermettu l-i\u017cvilupp u l-applikazzjoni ta' teknolo\u0121iji produttivi \u0121odda, jimmani\u0121\u0121jaw b'mod aktar effi\u010bjenti l-offerta kummer\u010bjali u jikkontrollaw il-potenzjal produttiv u l-kwalit\u00e0 tieg\u0127u.", "Barra minn hekk, sabiex l-inbid Ewropew ikollu aktar dinami\u010bit\u00e0 u kompetittivit\u00e0 fl-ambitu ta' suq mondjali li qieg\u0127ed f'fa\u017ci ta' tkabbir, jidher li hemm b\u017conn li jissa\u0127\u0127u l-istrumenti ma\u0127suba g\u0127al promozzjoni akbar u g\u0127afrien a\u0127jar tas-swieq, permezz ta' azzjonijiet bil-g\u0127an li jtejbu l-po\u017cizzjoni ta' l-inbdejjed Ewropej fis-suq, u permezz ta' dan, jiksbu mill-\u0121did il-parti tas-suq intern me\u0127uda mill-inbejjed tal-pajji\u017ci l-\u0121odda li jipprodu\u010bu u jippenetraw fis-swieq li g\u0127adhom qed ji\u017cviluppaw, b\u0127al dak \u010aini\u017c.", "Appo\u0121\u0121 g\u0127all-g\u0127arfien tas-swieq u g\u0127all-promozzjoni ta' l-inbejjed Ewropej huwa assolutament me\u0127tie\u0121 jekk wie\u0127ed iqis li, b'mod kuntrarju g\u0127al dawk l-investituri ta' barra l-UE li investew biex isa\u0127\u0127u l-kapa\u010bit\u00e0 tan-negozju tag\u0127hom li jippenetra fis-swieq, l-Inbid OCM jassenja ri\u017corsi limitati g\u0127all-promozzjoni, sa llum ftit aktar minn 16 il-miljun Euro, u ma hemm xejn ma\u0127sub g\u0127all-g\u0127arfien tas-swieq u l-konsulenza ma' l-operaturi.", "It-trasferiment finanzjarju lill-i\u017cvilupp rurali", "Filwaqt li jilqa' t-talbiet u t-t\u0127assib espress mill-kollegi tieg\u0127u, ir-Rapporteur jistma b'mod fundamentali li l-bilan\u010b attwali kollu ta' l-Inbid OCM jibqa' fl-intier tieg\u0127u allokat g\u0127as-settur ta' l-inbid, fejn trasferiment ta' ri\u017corsi skond il-pilastru tal-Politika Agrikola Komuni, minkejja li fil-prin\u010bipju dan jista' j\u0127alli benefi\u010b\u010bji kbar lir-re\u0121juni li g\u0127andhom dan it-tip ta' produzzjoni, inaqqsu minn ri\u017corsi finanzjarji kbar lejn skopijiet differenti minn dawk ta' l-appo\u0121\u0121 tas-settur ta' l-inbid.", "Prattiki enolo\u0121i\u010bi", "Ir-Rapporteur jilqa' tajjeb il-proposta tal-Kummissjoni Ewropea li tipprojbixxi l-prattika ta' l-u\u017cu ta' zokkor xott u jaqbel li hemm il-\u0127tie\u0121a li l-li\u0121ijiet dwar il-prattiki enolo\u0121i\u010bi jsiru aktar flessibbli, g\u0127aliex ir-ri\u0121idit\u00e0 tag\u0127hom spiss hija ostaklu g\u0127all-kompetittivit\u00e0.", "Bil-g\u0127an li jit\u0127affu l- pro\u010beduri ta' rikonoxximent ta' prattiki \u0121odda u, fl-istess \u0127in, jassigruaw ir-rispett ta' l-e\u017ci\u0121enzi nazzjonali, ir-Rapporteur jipproponi, b\u0127ala soluzzjoni alternattiva g\u0127all-proposta tal-Kummissjoni, i\u017c-\u017camma ta' lista posittiva tal-pratti\u010bi enolo\u0121i\u010bi ammissibbli fit-territorju Komunitarju u l-introduzzjoni ta' kumitat ta' regolamentazzjoni li, permezz tad-De\u010bi\u017cjoni 1999/468/KE huwa kompetenti sabiex jawtorizza prattiki \u0121odda.", "Denominazzjonijiet ta' l-ori\u0121ini u l-kwalit\u00e0 ta' l-inbid", "Is-sistema tad-denominazzjonijiet ta' l-ori\u0121ini, li hija l-og\u0127la espressjoni tat-tradizzjoni tal-produzzjoni ta' l-inbid fl-Ewropa, tirrappre\u017centa fi\u010b-\u010bert mudell ta' su\u010b\u010bess, li lejh qed jersqu anke l-mudelli ta' pajji\u017ci terzi, li s'issa kienu jibba\u017caw ru\u0127hom biss fuq il-marka kummer\u010bjali, u issa qed jibdew jag\u0127tu valur lit-territorji tag\u0127hom bl-istrument ta' l-indikazzjoni \u0121eografika.", "Min\u0127abba l-importanza kbira tag\u0127hom fil-produzzjoni ta' l-inbid Ewropew ta' kwalit\u00e0, id-denominazzjonijiet ta' l-or\u0121ini u l-indikazzjonijiet \u0121eografi\u010bi g\u0127andhom b\u017conn ta' attenzjoni u protezzjoni.", "Jekk ti\u0121i a\u010b\u010bettata l-po\u017cizzjoni tal-Kummissjoni li tqabbel is-sistema ta' l-indikazzjonijiet \u0121eografi\u010bi tal-produzzjoni ta' l-inbid ma' dawk agrikoli ta' l-ikel, imsemmi fir-regolament 510/2006, dan ix-xeb\u0127 ma jistax jissarraf fit-tnaqqis tal-protezzjoni tag\u0127hom.", "L-ewwel nett, kif di\u0121\u00e0 \u0121ie stabbilit g\u0127ad-denominazzjonijiet u l-indikazzjonijiet tal-prodotti agrikoli ta' l-ikel, id-definizzjonijiet ''denominazzjoni ta' l-ori\u0121ini'' u '' indikazzjoni \u0121eografika'' ma jistg\u0127ux jinfirdu mir-rabta importanti u li tg\u0127aqqadhom mat-territorju tal-produzzjoni ta' l-inbid.", "Minbarra l-provenjenza ta' l-g\u0127eneb, dawn id-definizzjonijiet g\u0127andhom jirreferu g\u0127all-fa\u017cijiet tal-produzzjoni kollha, sabiex ji\u0121i enfasizzat li l-katina tal-produzzjoni trid tintemm, forsi b'xi e\u010b\u010bezzjoni zg\u0127ira, fir-re\u0121jun indikat fl-ispe\u010bifikazzjoni tal-prodott.", "Hekk biss jista' ji\u0121i garantit il-kontroll fuq il-kwalit\u00e0 ta' l-inbid u jkunu jistg\u0127u jin\u017cammu dawk il-karatteristi\u010bi tieg\u0127u marbuta essenzjalment mat-territorju ta' l-ori\u0121ini.", "It-tieni nett, it-transizzjoni mis-sistema ta' rikonoxximent nazzjonali g\u0127al dak Komunitarju bl-ebda mod ma tista' titfa' dubju fuq id-denominazzjonijiet li di\u0121\u00e0 \u0121ew identifikati mill-Istati Membri.", "Dawn g\u0127andhom ji\u0121u awtomatikament rikonoxxuti u m\u0127arsa fuq livell Komunitarju.", "Barra minn hekk, anke f'dan il-ka\u017c, kif di\u0121\u00e0 stabbilit g\u0127all-prattiki enolo\u0121i\u010bi, il-li\u0121ijiet ta' l-applikazzjoni g\u0127andhom ji\u0121u adottati skond il-pro\u010bedura tal-kumitat ta' regolamentazzjoni, sabiex ti\u0121i garantita l-flessibilit\u00e0 ne\u010bessarja tas-sistema u fl-istess waqt ji\u0121i garantit ukoll ir-rispett g\u0127all-karatterisit\u010bi lokali.", "Fl-a\u0127\u0127ar nett, sabiex ti\u0121i garantita l-kwalit\u00e0 ta' l-inbid ma\u0127sub g\u0127as-suq, u sabiex ji\u0121i m\u0127ares l-ambjent, kif stabbilit fl-Artikolu 174 tat-Trattat, hemm b\u017conn li jer\u0121a' ji\u0121i projbit it-tag\u0127sir \u017cejjed ta' l-g\u0127eneb u ji\u0121u provduti strumenti li ji\u017cguraw li dan ma jsirx.", "Bid-de\u010bi\u017cjoni li l-prodotti sekondarji tal-produzzjoni ta' l-inbid g\u0127andu jkollom kontenut minimu ta' alko\u0127ol, ji\u0121i \u017cgurat li l-aqwa nbid biss jasal fis-suq.", "Il-prodott sekondarju, ji\u0121ifieri l-iskart tal-pro\u010bess tal-produzzjoni ta' l-inbid, huwa skart li jqanqal t\u0127assib, tant hu hekk illi f'xi Stati Membri huwa meqjus b\u0127ala skart spe\u010bjali, li g\u0127andu jinqered permezz ta' metodi spe\u010bifi\u010bi.", "In-nuqqas ta' dispo\u017cizzjonijiet le\u0121i\u017clattivi dwar il-qerda ta' dawn il-prodotti sekondarju jimplika bosta riskji: In-nuqqas ta' kontroll biex ti\u0121i rrispettata din il-projbizzjoni, bil-konsegwenza li ma tkunx tista' ti\u0121i ggarantita il-kwalit\u00e0 ta' l-inbid ma\u0127sub g\u0127all-kummer\u010b; it-tni\u0121\u0121i\u017c tal-\u0127amrija, bi ksur evidenti ta' l-Artikolu 174 tat-Trattat KE; spejje\u017c addizzjonali tal-produzzjoni jekk jitqies li l-ispejje\u017c biex jinqerdu dawn il-prodotti sekondarji jaqg\u0127u fuq il-produttur, u li g\u0127alhekk i\u0127allu effetti negattivi fuq il-kapa\u010bit\u00e0 tieg\u0127u biex jikkompeti fis-suq globali.", "Biex ji\u0121u evitati dawn ir-riskji, hemm b\u017conn jin\u0127oloq mekkani\u017cmu ta' \u0121bir u ta' kif jinqerdu dawn il-prodotti sekondarji li jiggarantixxi l-kwalit\u00e0 ta' l-inbid permezz ta' kontroll fuq ir-rispett lejn il-projbizzjoni, li ma jo\u0127loqx spejje\u017c addizzjonali lill-produtturi ta' l-inbid, li ma jkollux impatt e\u010b\u010bessiv fuq il-ba\u0121it Komunitarju ta' l-Organizzazzjoni Komuni tas-Suq ta' l-Inbid (OCM), li ji\u017cgura r-rispett lejn l-ambjent, b'konformit\u00e0 mal-li\u0121i Komunitarja prin\u010bipali u sussidjarja, u li jippermetti l-u\u017cu tal-prodotti sekondarji mill-produzzjoni ta' l-inbid g\u0127all-\u0127olqien ta' ener\u0121ija alternattiva li ti\u0121\u0121edded, fost o\u0127rajn.", "Ir-rapporteur ma jaqbilx mal-proposta tal-Kummissjoni li dettalji ta' l-annata u tal-varjet\u00e0 ta' l-g\u0127eneb fuq it-tikketta tkun fakultattiva g\u0127all-inbejjed kollha.", "Filwaqt li l-vanta\u0121\u0121i li l-inbejjed mhux ta' kwalit\u00e0 g\u0127olja jgawdu minn din l-g\u0127a\u017cla huma minimi, din tista' tkun ta' dannu kbir kemm g\u0127all-produttur ta' l-inbid ta' kwalit\u00e0, kif ukoll g\u0127all-konsumatur.", "Fil-fatt, min-na\u0127a wa\u0127da, l-indikazzjoni ta' l-annata u tal-varjet\u00e0 ta' g\u0127eneb iwassal g\u0127al tnaqqis fil-valur kummer\u010bjali ta' l-inbejjed bl-indikazzjoni \u0121eografika, b'mod spe\u010bjali g\u0127al dawk it-tipi ta' nbejjed li l-fama tag\u0127hom hija marbuta mill-qrib ma' zona \u0121oegrafika partikolari; min-na\u0127a l-o\u0127ra, l-istess indikazzjoni tista' to\u0127loq konfu\u017cjoni jew aktar minn hekk tqarraq bil-konsumatur, g\u0127aliex mhux possibbli ji\u0121i garantit kontroll dwar jekk il-kontenut tal-flixkun u dak li hemm indikat fuq it-tikketta jkunx jaqbel.", "Barra minn hekk, xi dettalji, b'mod partikolari isem id-denominazzjoni ta' l-ori\u0121ini, ta' l-indikazzjoni \u0121eografika jew tat-tradizzjoni g\u0127andhom ikunu miktuba biss bil-lingwa tat-territorju tal-produzzjoni, sabiex ji\u0121u evitati traduzzjonijiet mhux pre\u010bi\u017ci jew u\u017cu \u0127a\u017cin.", "Il-qlug\u0127 tad-dwieli u liberalizzazzjoni tad-drittijiet ta' ta\u0127wil", "L-introduzzjoni ta' l-iskema tal-qlug\u0127 tad-dwieli b'kumpens tista' tkun mi\u017cura ta' akkumpanjament tar-riforma.", "Sabiex tikkontribwixxi b'mod effettiv fit-tnaqqis tal-produzzjoni \u017cejda, din il-mi\u017cura g\u0127andha tag\u0127ti in\u010bentiv sabiex jinqalg\u0127u dawk id-dwieli li l-produzzjoni tag\u0127hom ma trendix jew m'g\u0127andhomx bi\u017c\u017cejjed \u017cbokk fis-suq, b'mod partikolari, il-produzzjonijiet ta' kwalit\u00e0 baxxa.", "Billi dawk li jidde\u010biedu jitilqu dan is-settur se jag\u0127mlu dan l-aktar fl-ewwel snin tal-mi\u017cura, ir-rapporteur jipproponi li jsir limitu fuq it-t\u0127addim ta' l-iskema g\u0127al tliet sta\u0121uni ta' l-inbid, b'kon\u010bessjoni fuq l-ewwel tliet snin ta' ri\u017corsi ma\u0127suba g\u0127ar-raba' u l-\u0127ames sena ta' l-iskema.", "Dan jiggarantixxi kumpens tajjeb u sa fejn hu possibli jaqbel ma' dak li jkun mistenni mill-produttur ta' l-inbid li jitlaq il-produzzjoni.", "Min-na\u0127a l-o\u0127ra l-ammont ta' dan il-kumpens g\u0127andha tkopri \u017cew\u0121 e\u017ci\u0121enzi ewlenin: ir-rispett g\u0127all-prin\u010bipju ta' ugwaljanza bejn il-produtturi Ewropej, u l-effettivit\u00e0 tal-mi\u017cura, billi ji\u0121i evitat il-qlug\u0127 ta' dwieli li g\u0127andhom in\u010bidenza sinifikanti fir-rigward ta' produzzjoni bl-e\u010b\u010bess.", "G\u0127al dawn ir-ra\u0121unijiet, g\u0127andhom ji\u0121u stabbiliti livelli minimi ta' kumpensi g\u0127az-zoni tal-qlug\u0127 li fuq il-ba\u017ci tag\u0127hom, kull Stat Membru jiddetermina l-kobor tal-kumpens li tixraq lill-azjenda skond ir-rendiment pre\u010bedenti tag\u0127ha.", "Fil-fehma tar-rapporteur, fit-tliet snin fis-se\u0127\u0127 ta' l-iskema tal-qtug\u0127 definittiv, g\u0127andu ji\u0121i \u017cgurat dinami\u017cmu akbar tad-drittijiet ta' ta\u0127wil, sabiex ma jkomplux jitwaqqfu l-kapa\u010bitajiet ta' \u017cvilupp tal-produtturi l-aktar kompetittivi.", "Dan id-dinami\u017cmu jista' jinkiseb permezz ta' \u010birkolazzjoni a\u0127jar tad-drittijiet ta' t\u0127awil fuq skala Komunitarja u l-u\u017cu effettiv tad-drittijiet tar-ri\u017cervi nazzjonali u re\u0121jonali, f'dawk l-Istati fejn dawn je\u017cistu.", "Jekk hemmx jew le l-opportunit\u00e0 li ji\u0121u liberalizzati z-zoni g\u0127all-produzzjoni ta' l-inbid, ta' l-inqas g\u0127al xi produzzjonijiet o\u0127ra, tista' ti\u0121i e\u017caminata biss wara t-tmiem ta' l-iskema tal-qtug\u0127, fuq il-ba\u017ci ta' evalwazzjoni ta' l-impatt ta' wara l-qtug\u0127, tat-titjib ta\u010b-\u010birkolazzjoni tad-drittijiet ta' ta\u0127wil u l-implimentazzjoni tal-programmi nazzjonali ta' appo\u0121\u0121.", "Skond ir-ri\u017cultati ta' dawn l-evalwazzjonijiet, jekk ikun il-ka\u017c, il-Kummissjoni tista' tressaq proposta g\u0127al liberalizzazzjoni eventwali ta' zoni li ma jkunux zoni ta' produzzjoni ta' l-inbid b'denominazzjoni ta' l-ori\u0121ini jew b'indikazzjoni \u0121eografika.", "Fil-fatt, g\u0127al dawn ir-re\u0121juni, il-liberalizzazzjoni jkollha effetti \u0127\u017ciena, g\u0127aliex teqred il-wirt tal-produzzjoni Ewropea ta' l-inbid: tnaqqas il-valur ekonomiku ta' l-akbar investimenti mag\u0127mula mill-produtturi ta' l-inbid ta' kwalit\u00e0, ittellef il-kapa\u010bit\u00e0 li ti\u0121i kontrollata l-kwalit\u00e0 ta' l-inbid, b'dannu konsegwenti g\u0127ad-dehra tal-marka territorjali, u tnaqqas il-prezz tal-prodott.", "OPINJONI TAL-MINORANZA", "skond l-Artikolu 48(3) tar-Regoli ta' Pro\u010bedura", "A\u0127na nopponu l-qlug\u0127 ta' mijiet ta' eluf ta' ettari ta' dwieli bil-g\u0127an li ji\u0121u sodisfatti l-kundizzjonijiet imposti mid-WTO u l-interessi ta' l-intrapri\u017ci l-kbar li jridu jikkon\u010bentraw is-settur u j\u017cidu l-importazzjoni.", "Ir-rifjut tat-tne\u0127\u0127ija tal-pro\u010bess ta' Chaptlizzazzjoni (i\u017c-\u017cieda taz-zokkor), mi\u017cura po\u017cittiva proposta mill-Kummissjoni, i\u017c-\u017cieda permessa, sa 4.5% vol, l-u\u017cu tat-terminu \"nbid\" g\u0127al xarbiet li mhumiex prodotti mill-g\u0127eneb, inaqqsu l-valur tal-kwalit\u00e0 u l-karatteristi\u010bi partikulari ta' l-inbid.", "A\u0127na tal-fehma li dawn il-bidliet se jkunu ta' \u0127sara g\u0127all-ambjent u g\u0127all-bijodiversit\u00e0, g\u0127all-konsumaturi tal-prodotti ta' kwalit\u00e0 u g\u0127all-produtturi \u017cg\u0127ar u medji, b'mod partikulari fir-re\u0121juni \u017cvanta\u0121\u0121jati u tal-muntanji, billi mal-problemi akkumulati ta' l-ispejje\u017c u tal-promozzjoni marbuta ma' karatteristi\u010bi kwalitattivi partikulari tal-prodotti ta' l-inbid tag\u0127hom, se ti\u017cdied ukoll il-kompetizzjoni minn prodotti ta' kwalit\u00e0 baxxa.", "A\u0127na nemmnu li s-settur ta' l-inbid g\u0127andu possibiltajiet reali ta' tkabbir sakemm jittie\u0127du mi\u017curi g\u0127a\u017c-\u017camma u g\u0127at-titjib tal-karatteristi\u010bi kwalitattivi ta' l-inbid, it-tis\u0127i\u0127 tal-promozzjoni tieg\u0127u, i\u017c-\u017camma tal-bijodiversit\u00e0 u l-appo\u0121\u0121 g\u0127all-produtturi \u017cg\u0127ar u medji li huma l-qofol tal-produzzjoni ta' l-inbejjed Ewropej ta' kwalit\u00e0.", "PRO\u010aEDURA", "Organizzazzjoni komuni tas-suq ta' l-inbid", "Data meta \u0121ie kkonsultat il-PE", "Kumitat responsabbli", "Data tat-t\u0127abbir fis-seduta plenarja", "Kumitat(i) mitlub(a) jag\u0127ti/u opinjoni", "Data tat-t\u0127abbir fis-seduta plenarja", "Opinjoni mhux mog\u0127tija", "Data tad-de\u010bi\u017cjoni", "Data tal-\u0127atra", "Diskussjoni fil-kumitat", "Data ta' l-adozzjoni", "Ri\u017cultat tal-vot finali", "Membri pre\u017centi g\u0127all-vot finali", "Sostitut(i) pre\u017centi g\u0127all-vot finali", "Sostitut(i) (skond l-Artikolu 178 (2)) pre\u017centi g\u0127all-vot finali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16607707__REPORT__A6-2007-0477__MT.txt"}
{"text": ["Elezzjonijiet fir-Repubblika Demokratika tal-Kongo: Voti flok bullits", "Relazzjonijiet esterni", "De\u010bi\u017cjoni kbira: osservatur fil-Kongo jistudja dokument tal-vot", "L-istampa fuq il-lemin titkellem we\u0127idha.", "L-ewwel elezzjonijiet tal-Kongo g\u0127al 40 sena raw 26 miljun votant jag\u0127mel g\u0127a\u017cla bejn 33 kandidat Presidenzjali u 9,600 kandidat Parlamentari.", "Tant kien kbir in-numru ta' kandidati illi kellhom ji\u0121u stampati dokumenti tal-vot ta' daqs spe\u010bjali g\u0127all-elezzjoni tat-30 ta' Lulju.", "Wara g\u0127axar snin ta' gwerra u miljuni ta' persuni li sfaw maqtula, din l-elezzjoni toffri tama g\u0127an-nies tal-Kongo u g\u0127ar-re\u0121jun.", "L-elezzjoni kienet su\u010b\u010bess i\u017cda \"g\u0127ad fadal xog\u0127ol kbir ta' rikon\u010biljazzjoni xi jsir\"", "Tnax-il MPE ing\u0127aqdu ma' 300 osservatur ta' l-elezzjoni mill-UE u 50,000 voluntier mill-Kongo biex josservaw il-votazzjoni.", "J\u00fcrgen Schr\u00f6der, MPE Demokratiku Kristjan \u0120ermani\u017c u president tad-delegazzjoni parlamentari g\u0127all-Kongo sejja\u0127 l-elezzjonijiet \"su\u010b\u010bess kbir u bidu tajjeb\", i\u017cda wissa illi \"g\u0127ad fadal xog\u0127ol kbir ta' rikon\u010biljazzjoni xi jsir\".", "It-tim ta' l-MPE rrapporta illi l-elezzjoni kienet su\u010b\u010bess sinifikanti u li l-jum tal-votazzjoni mar pjuttost b'wi\u010b\u010b il-\u0121id, \u0127lief g\u0127al xi ka\u017cijiet i\u017colati ta' vjolenza wara l-votazzjoni u xi ftit problemi lo\u0121isti\u010bi u tekni\u010bi dakinhar ta' l-elezzjoni stess.", "Meta wie\u0127ed iqis l-enormit\u00e0 \u0121eografika tal-Kongo (akbar mill-UE l-qadima ta' 15-il Membru), din kienet kisba kbira.", "It-tieni tappa de\u010bi\u017civa ta' l-elezzjonijiet g\u0127andha ssir fid-29 ta' Ottubru.", "Id-delegazzjoni kompliet biex tg\u0127id illi \"l-g\u0127ajnuna tal-komunit\u00e0 internazzjonali g\u0127amlet l-elezzjonijiet possibbli\", i\u017cda \"li l-elezzjoni setg\u0127et issir bis-sa\u0127\u0127a tad-dedikazzjoni estrema tal-personal fi\u010b-\u010bentri tal-votazzjoni.\"", "Il-\u0120ermani\u017c So\u010bjalist Ulrich Stockmann u d-Dani\u017ca Margrete Auken mill-Partit tal-\u0126odor qalu li kienu sorpri\u017ci b'mod po\u017cittiv bl-entu\u017cja\u017cmu tal-votanti u l-ammont kbir ta' nies li \u0127ar\u0121u jivvutaw \u2013 stmati g\u0127al madwar 70%.", "L-MPE Ingli\u017ca Fiona Hall, mill-Partit Liberali, g\u0127amlet paragun ma' l-elezzjonijiet fl-Ukrajna, u osservat illi \"Pemezz tal- Commission Electorale Ind\u00e9pendante (CEI), il-Kongo kiseb ir-revoluzzjoni oran\u0121o tieg\u0127u stess\".", "Pajji\u017c \u0127iere\u0121 mill-gwerra", "Ir-Repubblika Demokratika tal-Kongo ilha, sa mill-1996, involuta fl-aktar gwerra qalila li qatt rat l-Afrika.", "Fl-ag\u0127ar tag\u0127ha, din kienet tinvolvi 9 nazzjonijiet Afrikani u 20 grupp separatist militanti, u \u0127olqot nuqqas ta' stabilit\u00e0 fir-re\u0121jun s\u0127i\u0127 tal-lagi l-kbar ta' l-Afrika.", "Sa meta \u0121ie ddikjarat waqfien fil-\u0121lied fl-2002, \u0121ie stmat illi mietu 3.8 miljun ru\u0127.", "L-g\u0127exieren ta' snin ta' abbandun u \u0121lied kienu farrku l-infrastruttura tal-pajji\u017c.", "Bi 80% tal-poplu tal-Kongo jg\u0127ix fil-faqar, l-isfida g\u0127al kull gvern \u0121did hija wa\u0127da ferm diffi\u010bli.", "L-Unjoni Ewropea g\u0127enet b'mod sinifikanti fil-pro\u010bess elettorali, billi ffinanzjat il-bi\u010b\u010ba l-kbira ta' l-elezzjoni, \u0127arr\u0121et bosta eluf ta' uffi\u010bjali tal-pulizija tal-Kongo u billi pprovdiet forza militari biex ti\u0121i \u017cgurata sigurt\u00e0 g\u0127al erba' xhur matul il-perjodu ta' l-elezzjoni.", "Din il-forza \"EUFOPR\" tinvolvi personal ta' 3000 ru\u0127 li huma mqassma bejn Kinxasa, forza fil-pajji\u017c \u0121ar tal-Gabon u ri\u017cerva fl-Ewropa.", "Dawn jag\u0127tu appo\u0121\u0121 lill-forza ta\u017c-\u017camma tal-pa\u010bi tan-NU ta' 17,000 ru\u0127 fil-Kongo.", "Il-Membri ta' l-UE kkontribwew \u20ac250 miljun g\u0127all-ispejje\u017c ta' l-elezzjoni.", "Appo\u0121\u0121 kontinwu me\u0127tie\u0121 biex ti\u0121i stabbilita \"kultura demokratika\"", "Il-Parlament Ewropew be\u0127siebu jibg\u0127at grupp ie\u0127or ta' MPE biex jimmonitorjaw t-tieni tappa ta' l-elezzjonijiet f'Ottubru.", "L-appo\u0121\u0121 g\u0127all-Parlament il-\u0121did tal-Kongo g\u0127andu ji\u0121i mis-s\u0127ubija tal-Kongo fi \u0127dan l-Assemblea Parlamentari AKP-UE (Membri Parlamentari mill-Afrika, il-Karibew, il-Pa\u010bifiku u l-UE).", "Dan g\u0127andu j\u0127e\u0121\u0121e\u0121 il-kummer\u010b u l-g\u0127ajnuna lill-pajji\u017c.", "Forma o\u0127ra ta' g\u0127ajnuna ser ikunu \u017c-\u017cjarat bilaterali bejn il-Parlament Ewropew u dak tal-Kongo.", "Is-Sur Stockmann, waqt li kien qed jemfasizza l-\u0127tie\u0121a g\u0127al impenn kontinwu, qal, \"Je\u0127tie\u0121 li nag\u0127tu l-appo\u0121\u0121 tag\u0127na lill-Parlament tal-Kongo biex jistabbilixxi kultura demokratika.\"", "Qabel ma telaq minn Kinxasa, il-President tad-delegazzjoni J\u00fcrgen Schr\u00f6der \u0121abar fil-qosor l-atmosfera fil-post meta qal illi \"in-nies g\u0127ejjew mill-gwerer u gvernijiet tran\u017citorji\".", "Minkejja s-su\u010b\u010bess inizzjali, huwa wissa lill-pajji\u017ci tal-Punent biex ma jieqfux fl-isforzi tag\u0127hom u biex ma jitilfux l-interess, g\u0127aliex \"jekk jieqfu jappo\u0121\u0121aw il-pro\u010bess ta' tran\u017cizzjoni tal-Kongo\u2026 dan ikun di\u017castru\u017c.\"", "20060831STO10189 Rapport tas-Servizz ta' l-Istampa tal-Parlament dwar l-elezzjonijiet L-MPE jag\u0127mlu mistoqsiiet lill-Kummissarju Ewropew g\u0127all-I\u017cvilupp u l-G\u0127ajnuna Umanitarja Louis Michel Sit ta' l-EURFOR"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16607768__IM-PRESS__20060831-STO-10189__MT.txt"}
{"text": ["It-Tnejn li g\u0127adda fil-Plenarja", "Istituzzjonijiet", "Il-President Borrell jifta\u0127 is-seduta Plenarja", "Il-President tal-Parlament, Josep Borrell u\u017ca r-rimarki ta' ftu\u0127 tradizzjonali tieg\u0127u g\u0127all-plenarja sabiex ifakkar \"il-\u0121rajjiet tra\u0121i\u010bi\" tal-gwerra fil-Libanu u l-\"kwistjonijiet umanitarji drammati\u010bi\" imqajma mill-immigrazzjoni fl-Ewropa.", "Aktar tard, il-Kumitat g\u0127all-Affarijiet Barranin tal-Parlament iddiskuta l-progress tat-Turkija lejn is-s\u0127ubija fl-UE.", "Il-MPE fissru l-appo\u0121\u0121 tag\u0127hom g\u0127all-eventwalit\u00e0 ta' s\u0127ubija, i\u017cda qalu li Ankara g\u0127andha ta\u0127dem aktar fuq ir-riforma politika.", "Il-gwerra fil-Libanu: Il-President Borrell fakkar lill-MPE li l-Parlament kien minn ta' l-ewwel li talab il-waqfien mill-\u0121lied.", "Fakkar f'laqg\u0127a de\u010bi\u017civa tal-mexxejja tal-Gruppi Politi\u010bi tal-Parlament fl-1 ta' Awissu li fiha ntalab li jsir waqfien mill-\u0121lied minnufih, waqfien ta' l-attakki fuq i\u010b-\u010bivili u forza tal-\u0120nus Mag\u0127quda b'kontribuzzjoni Ewropea b'sa\u0127\u0127itha.", "Matul il-kri\u017ci, il-Parlament \u0127e\u0121\u0121e\u0121 lill-Membri ta' l-UE u lill-istituzzjonijiet sabiex \"jitkellmu b'vu\u010bi wa\u0127da\".", "Qal li l-u\u017cu ta' forza ta' l-UE kien \"prova tal-kredibilit\u00e0\" g\u0127all-Unjoni.", "Laqa' wkoll inizjattivi diplomati\u010bi mill-Assemblea Ewro-Mediterranea tal-Parlament (EMPA) li kienu \"ta' e\u017cempju ta' Parlamentari Ewropej u G\u0127arab ja\u0127dmu flimkien\".", "L-Immigrazzjoni: Matul dan is-sajf, 10,000 immigrant Afrikan ni\u017clu illegalment f'Lampedusa fl-Italja u 20,000 o\u0127ra fil-G\u017cejjer Kanarji.", "Mijiet o\u0127ra huma ma\u0127suba li g\u0127erqu.", "Il-President Borrell tkellem fuq il-\"kwistjonijiet umanitarji drammati\u010bi\" li din is-sitwazzjoni qieg\u0127da tqajjem u qal li min\u0127abba n-nuqqas ta' ugwaljanza tal-\u0121id, dan l-influss \"m'huwiex se jkun ta' darba\".", "Huwa talab li ti\u0121i stabbilita politika ta' l-UE fuq l-immigrazzjoni u l-i\u017cvilupp sabiex tindirizza din il-problema.", "It-Turkija: Fil-laqg\u0127a tal-Kumitat g\u0127all-Affarijiet Barranin tal-Parlament aktar tard filg\u0127axija, il-MPE urew it-t\u0127assib tag\u0127hom fuq il-mixi bil-mod tar-riformi politi\u010bi fit-Turkija meta vvutaw g\u0127al ri\u017coluzzjoni fi t\u0127ejjija g\u0127as-seduta plenarja li jmiss tal-Parlament.", "Il-MPE g\u0127amluha \u010bara li huma jittamaw li eventwalment it-Turkija ssir membru ta' l-UE, i\u017cda je\u0127tie\u0121 li din ta\u0127dem ferm aktar fuq il-bidliet me\u0127tie\u0121a sabiex tissodisfa l-kundizzjonijiet g\u0127al s\u0127ubija fl-UE.", "G\u0127alissa, il-MPE huma dejjem aktar inkwetati fuq ir-rifjut tat-Turkija milli tammetti bastimenti u ajruplani minn \u010aipru, Stat Membru ta' l-UE li g\u0127adu maqsum \u2013 in-na\u0127a ta' fuq Torka u n-na\u0127a t'isfel Griega.", "Ir-ri\u017coluzzjoni li nhar it-Tnejn filg\u0127axija ttie\u0127ed vot fuqha wissiet li f'Settembru tas-sena l-o\u0127ra, il-gvernijiet ta' l-UE qalu li t-Turkija g\u0127andha tammetti l-ajruplani u bastimenti \u010aiprijotti sa l-a\u0127\u0127ar ta' l-2006 jew inkella tissogra li n-negozjati jitwaqqfu.", "G\u0127al aktar informazzjoni fuq dawn is-su\u0121\u0121etti, fuq su\u0121\u0121etti o\u0127ra u fuq bidliet fl-a\u0121enda, ikklikkja fuq il-links t'hawn ta\u0127t.", "20060905STO10327 Aktar fuq is-seduta tal-ftu\u0127 u fuq kwistjonijiet o\u0127ra EP Live Info g\u0127all-Istampa dwar il-laqg\u0127a fuq it-Turkija"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16607969__IM-PRESS__20060905-STO-10327__MT.txt"}
{"text": ["Diskorsi ta' minuta: madwar il-plenarja f'60 sekonda", "Istituzzjonijiet", "Stop watch, 60 sekonda u daqshekk", "Matul in-nofs sieg\u0127a wara r-rimarki tradizzjonali tal-ftu\u0127 mill-President tal-Parlament, il-MPE individwali jkollhom minuta \u010b-\u010bans biex jitkellmu jew jistaqsu mistoqsija quddiem il-kamra fuq kwalunkwe su\u0121\u0121ett li huma jqisu ta' \"importanza politika\".", "Id-definizzjoni su\u0121\u0121ettiva tiggarantixxi varjet\u00e0 wiesg\u0127a ta' diskorsi.", "L-g\u0127a\u017cla tal-kelliema tirrifletti bilan\u010b bejn dawk li jkunu tkellmu qabel, nazzjonalitajiet u gruppi politi\u010bi.", "Firxa ta' su\u0121\u0121etti differenti", "Min\u0127abba li l-MPE jitkellmu l-aktar b'mod li jappo\u0121\u0121ja l-grupp tag\u0127hom fuq materji fl-a\u0121enda, id-diskorsi ta' minuta jippermettulhom \"jaqilg\u0127u l-affarijiet minn fuq l-istonku tag\u0127hom\" u jqajjmu kwistjonijiet ta' interess individwali.", "Xi w\u0127ud mis-su\u0121\u0121etti indirizzati dan l-a\u0127\u0127ar jinkludu: il-ksur tad-drittijiet tal-bniedem, ir-razzi\u017cmu, l-omofobija, il-libert\u00e0 reli\u0121ju\u017ca, it-tni\u0121\u0121is, l-affarijiet barranin, l-ambjent, l-g\u0127ajnuna umanitarja u n-nuqqas ta' impjiegi.", "Il-MPE jistg\u0127u ju\u017caw il-\u0127in ukoll biex ixandru u jappo\u0121\u0121jaw il-kaw\u017ca ta' individwi.", "Per e\u017cempju, dan l-a\u0127\u0127ar, Membru Sko\u010b\u010bi\u017c qabad il-kaw\u017ca ta' wie\u0127ed mill-kostitwenti tieg\u0127u imwieled barra li \u0127abbat wi\u010b\u010bu ma' \u2013 fl-opinjoni tieg\u0127u - deportazzjoni in\u0121usta.", "Talab g\u0127all-appo\u0121\u0121 minn s\u0127abu l-Membri.", "Normalment, is-su\u0121\u0121etti m'humiex fuq l-a\u0121enda uffi\u010bjali u l-membri jistg\u0127u jitkellmu fuq il-kwistjonijiet li huma g\u0127andhom g\u0127al qalbhom, jew fuq kwistjonijiet li kienu fuq il-mezzi tax-xandir.", "Fi stil tipikament politiku, il-MPE spiss ju\u017caw l-opportunit\u00e0 biex jie\u0127du l-punti minn fuq l-avversarji politi\u010bi tag\u0127hom, kemm fil-Parlament Ewropew kif ukoll f'xi assemblea nazzjonali.", "Il-kompetizzjoni biex wie\u0127ed jitkellem hija wa\u0127da \u0127arxa, min\u0127abba li l-ftu\u0127 ta' seduta plenarja ting\u0127ata importanza mhux \u0127a\u017cin mill-istampa.", "G\u0127all-ftu\u0127 tal-Plenarja ta' din il-\u0121img\u0127a dda\u0127\u0127lu darbtejn i\u017cjed applikazzjonijiet ming\u0127and MPE mill-\u0127in permess.", "Ir-regola 144: Il-MPE u s-60 sekonda tag\u0127hom", "Skond ir-regola 144 tar-Regoli ta' Pro\u010bedura tal-Parlament Ewropew, il-MPE huma intitolati g\u0127al diskors ta' 60 sekonda fuq kwalunkwe su\u0121\u0121ett ta' \"importanza politika.\"", "Normalment, il-MPE jindirizzaw il-Plenarja fl-ilsien nativ tag\u0127hom.", "Fil-pre\u017cent, fil-Parlament jintu\u017caw g\u0127oxrin lingwa.", "Hemm numru ta' modi differenti biex tkun tista' ssir taf x'inhu ji\u0121ri:", "- Live permezz tal-websajt fuq EP Live", "- Filmat fuq Talba jag\u0127ti l-a\u010b\u010bess g\u0127al diskorsi pre\u010bedenti", "- Il-mistoqsijiet u d-diskorsi huma ppubblikati verbatim fuq il-websajt tal-Parlament permezz ta' \"CRE\" (\"Compte-rendu exhaustif\").", "20060905STO10339 CRE Filmat fuq talba Regoli ta' pro\u010bedura"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16607993__IM-PRESS__20060905-STO-10339__MT.txt"}
{"text": ["Mudell So\u010bjali Ewropew g\u0127all-\u0121ejjieni: g\u0127aqda ta' valuri b'sistemi differenti", "Politika so\u010bjali", "Il-Membri tal-Parlament Ewropew adottaw rapport im\u0127ejji fi \u0127dan il-Kumitat g\u0127all-Impjiegi u l-Affarijiet So\u010bjali dwar il-mudell so\u010bjali Ewropew tal-\u0121ejjieni.", "Ir-rapport ifakkar li l-mudell so\u010bjali Ewropew jirrifletti sett komuni ta' valuri, implementat b'mod differenti mill-Istati Membri.", "Waqt li l-Membri huma favur dan il-Mudell So\u010bjali, huma sa\u0127qu li, sabiex jibqa' ppriservat, g\u0127andha ssir riforma ta' dan il-kun\u010bett.", "G\u0127alhekk issu\u0121\u0121erew x'g\u0127andu jsir fuq livell Ewropew u fuq dak nazzjonali.", "Fattur po\u017cittiv fit-tkabbir ekonomiku ta' l-UE", "Ir-rapport, im\u0127ejji minn Jos\u00e9 Silva Peneda (EPP-ED, PT) u Prionsas De Rossa (PES, IR), ifakkar li l-mudell so\u010bjali Ewropew \"jirrifletti sett komuni ta' valuri, imsejjes fuq il-preservazzjoni tal-pa\u010bi, il-\u0121ustizzja so\u010bjali, l-ugwaljanza, is-solidarjeta', il-promozzjoni tal-\u0127elsien u tad-demokrazija, u r-rispett g\u0127ad-drittijiet tal-bniedem\".", "Skond il-Membri, \"fl-a\u0127\u0127ar 60 sena, is-sett ta' valuri komuni rifless fil-mudell so\u010bjali Ewropew ippermetta lill-UE li kienet qed tikber biex issir b'su\u010b\u010bess \u017cona ta' prosperita' ekonomika u \u0121ustizzja so\u010bjali ikbar\".", "Huma sostnew li l-politiki so\u010bjali, meta mfassla kif xieraq, \"m'g\u0127andhomx jitqiesu b\u0127ala spi\u017ca i\u017cda, minflok, b\u0127ala fattur po\u017cittiv fit-tkabbir ekonomiku ta' l-UE\".", "Minkejja li l-Istati Membri ta' l-Unjoni g\u0127andhom sistemi so\u010bjali differenti, u implimentaw dawn il-valuri b'modi differenti, kollha jimmiraw biex jiksbu bilan\u010b \"imsejjes fuq interdipendenza attiva bejn it-tkabbir ekonomiku u s-solidarjeta' so\u010bjali, u dan jidher fil-mudell so\u010bjali Ewropew b\u0127ala unita' ta' valuri b'varjeta' ta' sistemi\".", "B\u017conn ur\u0121enti ta' riforma", "Il-Membri sa\u0127qu dwar il-b\u017conn li \"ji\u0121u ppriservati u msa\u0127\u0127a l-valuri asso\u010bjati mal-mudell so\u010bjali Ewropew \u2026 u l-istandards so\u010bjali g\u0127olja di\u0121a' mil\u0127uqa\".", "Dawn l-valuri jinkludu l-ugwaljanza, is-solidarjeta', id-drittijiet u r-responsabilitajiet individwali, li ma ssirx diskriminazzjoni u l-a\u010b\u010bess g\u0127al servizzi pubbli\u010bi ta' kwalita' g\u0127olja.", "Huma konvinti li hemm b\u017conn ta' riforma ur\u0121enti tas-sistemi ekonomi\u010bi u so\u010bjali \"fejn dawn ma jissodisfawx il-kriterji ta' l-effi\u010bjenza u ta' l-i\u017cvilupp so\u010bjalment sostenibbli, u fejn m'humiex adegwati biex jindirizzaw l-isfidi tal-bidla demografika, tal-globalizzazzjoni u tar-rivoluzzjoni ta' l-Informatika\".", "Barra minn hekk, hemm b\u017conn li ji\u0121\u0121edded l-impenn ta' l-UE g\u0127al Ewropa so\u010bjali biex i\u010b-\u010bittadini jer\u0121a' jkollhom fidu\u010bja fil-pro\u0121ett ta' l-UE, li jipprovdi x-xog\u0127ol, it-tkabbir u l-prosperita'.", "Azzjonijiet me\u0127tie\u0121a fuq livell Ewropew u nazzjonali", "Skond il-Parlament, g\u0127alkemm ix-xog\u0127ol u l-politika so\u010bjali jibqg\u0127u sostanzjalment fil-kompetenza nazzjonali, l-UE g\u0127andha to\u0127loq qafas ekonomiku u so\u010bjali li jippermetti lill-Istati Membri jimplimentaw ir-riformi kif me\u0127tie\u0121 fil-livell nazzjonali, skond i\u010b-\u010birkustanzi ekonomi\u010bi, so\u010bjali u politi\u010bi individwali tag\u0127hom.", "Il-Membri stiednu lill-Kummissjoni u lill-Kunsill biex \"jirrispettaw it-trijangolu ekwilaterali tal-bidu ta' l-Istrate\u0121ija ta' Li\u017cbona\" u biex ji\u017cviluppaw metodu iktar ibbilan\u010bjat bejn il-koordinazzjoni ekonomika fuq na\u0127a wa\u0127da u x-xog\u0127ol u l-politika so\u010bjali fuq in-na\u0127a l-o\u0127ra.", "Barra minn hekk, il-Kummissjoni \u0121iet mitluba tie\u0127u aktar inizjattivi sabiex tikseb l-implimentazzjoni s\u0127i\u0127a tas-suq intern waqt li ji\u0121i \u017cgurat li ma jitnaqqsux l-istandards so\u010bjali, tal-konsumatur jew dawk ambjentali.", "Il-Kummissjoni g\u0127andha wkoll tinkorpora d-dimensjonijiet so\u010bjali fl-anali\u017ci tag\u0127ha dwar l-impatti skond il-klaw\u017cola so\u010bjali ta' l-abbozz tat-Trattat Kostituzzjonali.", "Il-Parlament g\u0127araf ukoll il-vanta\u0121\u0121i tas-sistemi ta' 'flessigurt\u00e0' li l-Istati Membri g\u0127andhom jadottaw, g\u0127aliex dawn huma \"mezz biex jippromwovu r-rikon\u010biljazzjoni tal-kun\u010betti tal-bilan\u010b bejn ix-xog\u0127ol u l-\u0127ajja u ta\u010b-\u010biklu tax-xog\u0127ol u tal-\u0127ajja\".", "Ir- rapporteur spjega li kun\u010bett tal-flessigurt\u00e0 jfisser strate\u0121ija sabiex ti\u0121i \u017cviluppata aktar flessibilita' fis-suq tax-xog\u0127ol, ssir modernizzazzjoni ta' l-organizzazzjoni tax-xog\u0127ol u tar-relazzjonijiet industrijali, waqt li tkun \u017cgurata s-sigurta' u l-\u0127arsien so\u010bjali ta' l-impjegati, jinstab bilan\u010b bejn ix-xog\u0127ol u l-\u0127ajja, jing\u0127ataw ta\u0127ri\u0121 mill-\u0121did u opportunitajiet ta' tag\u0127lim tul il-\u0127ajja.", "Peress li \u0127afna Stati Membri g\u0127adhom 'il bog\u0127od milli jil\u0127qu l-objettivi ta' l-Istrate\u0121ija ta' Li\u017cbona, dawn \u0121ew mistiedna biex jie\u0127du azzjoni fir-rigward tal-miri g\u0127ax-xog\u0127ol, spe\u010bjalment dak tan-nisa u ta\u017c-\u017cg\u0127a\u017cag\u0127, ta' l-investiment fir-ri\u010berka u l-i\u017cvilupp, tas-servizzi fejn jie\u0127du \u0127sieb it-tfal u tat-tag\u0127lim tul il-\u0127ajja kollha.", "L-Istati Membri \u0121ew ukoll mistiedna biex iwettqu riformi bil-g\u0127an li ji\u017cguraw \"is-sostenibilita' finanzjarja tas-sistemi so\u010bjali nazzjonali, ming\u0127ajr \u0127sara g\u0127ad-drittijiet miksuba, g\u0127all-appo\u0121\u0121 re\u010biproku u g\u0127as-solidarjeta' bejn il-\u0121enerazzjonijiet\".", "Il-Membri g\u0127arfu l-bi\u017ca' li r-riformi tal-pensjonijiet, li nbdew f'bosta Stati Membri, se j\u017cid l-g\u0127add ta' pensjonanti li di\u0121\u00e0 qed jg\u0127ixu fil-faqar.", "G\u0127alhekk enfasizzaw il-\u0127tie\u0121a g\u0127al azzjoni po\u017cittiva li tinkora\u0121\u0121ixxi u tag\u0127milha possibbli g\u0127al \u0127addiema kbar fl-eta' biex jibqg\u0127u fis-suq tax-xog\u0127ol jew jer\u0121g\u0127u jid\u0127lu fih, u li tag\u0127ti a\u010b\u010bess \u0121ust u iktar flessibilita' fl-g\u0127a\u017cla ta' skemi tal-pensjoni u ta' l-irtirar.", "Barra minn hekk, l-Istati Membri g\u0127andhom itejbu l-koordinazzjoni tal-politiki tag\u0127hom dwar it-taxxi bil-\u0127sieb li ti\u0121i evitata l-kompetizzjoni f'dan il-qasam li tag\u0127mel il-\u0127sara, sabiex ikun hemm garanzija ta' finanzjament sostenibbli g\u0127all-\u0127arsien so\u010bjali u sabiex il-politika dwar it-taxxi ssir aktar favorevoli g\u0127ax-xog\u0127ol.", "Il-fondi ta' l-UE b\u0127all-Fondi Strutturali Ewropej, g\u0127andhom jintu\u017caw b'mod aktar effi\u010bjenti sabiex jikkofinanzjaw ir-riformi nazzjonali.", "Il-Membri sa\u0127qu wkoll li biex tkun su\u010b\u010bess, kwalunkwe riforma tas-sistemi so\u010bjali g\u0127andha tinvolvi lil dawk kollha li g\u0127andhom interess fil-qasam, b'mod partikulari l-imsie\u0127ba so\u010bjali u s-so\u010bjeta' \u010bivili.", "Pro\u010bedura: Inizjattiva Dibattitu: 5.09.06", "20060901IPR10244 Rapport dwar mudell so\u010bjali Ewropew g\u0127all-\u0121ejjieni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16608566__IM-PRESS__20060901-IPR-10244__MT.txt"}
{"text": ["B\u017conn ta' strate\u0121ija ambizzju\u017ca favur is-sa\u0127\u0127a mentali", "Sa\u0127\u0127a pubblika", "Il-MPE adottaw rapport dwar il-b\u017conn ta' strate\u0121ija Ewropea g\u0127at-titjib tas-sa\u0127\u0127a mentali tal-popolazzjoni.", "Ir-rapport ifakkar li fl-Ewropa persuna minn kull erba' jkollha mill-inqas episodju sinifikanti wie\u0127ed ta' mard mentali.", "Huwa wkoll stmat li fl-Unjoni Ewropea kull sena jkun hemm 18.4 miljun persuna ta' bejn it-18 u 65 sena li jbatu minn dipressjoni qawwija.", "Kull sena, madwar 58,000 \u010bittadin ta' l-Unjoni Ewropea jag\u0127mlu suwi\u010bidju.", "Ir-rapport adottat isemmi \u0127ames difetti prin\u010bipali tas-sistema tas-sa\u0127\u0127a mentali fl-Ewropa:", "Hemm \u0127ames difetti prin\u010bipali fis-sistema tas-sa\u0127\u0127a mentali tag\u0127na:", "- l-insuffi\u010bjenza tas-servizzi tal-komunit\u00e0;", "- in-nuqqas li jinstemg\u0127u l-utenti tas-servizz u l-kuraturi tag\u0127hom;", "- l-inabilit\u00e0 jew in-nuqqas ta' rieda ta' a\u0121enziji differenti ja\u0127dmu flimkien;", "- nuqqas ta' fondi serju;", "- politika ta' promozzjoni ta' sa\u0127\u0127a tal-mo\u0127\u0127 li f'\u0127afna pajji\u017ci hija kwa\u017ci kompletament assenti.", "Biex din is-sitwazzjoni tmur g\u0127all-a\u0127jar, ir-rapport im\u0127ejji minn John Bowis (EPP-ED, UK) qieg\u0127ed jissu\u0121\u0121erixxi li fil-futur kull proposta mill-Kummissjoni g\u0127andha \"tinvolvi s\u0127ubija u konsultazzjoni ma' dawk li kellhom esperjenzi jew li qed jg\u0127addu minn esperjenzi dwar problemi ta' sa\u0127\u0127a mentali\", u g\u0127andha tippromwovi netwerks fost il-membri tal-familji ta' pazjenti psikjatri\u010bi.", "Il-Membri g\u0127amlu sej\u0127a sabiex ir-reb\u0127a fuq l-istigma li, b\u0127ala forma ta' diskriminazzjoni twassal g\u0127at-twarrib mis-so\u010bjeta' f'kull qasam, tkun fil-qalba ta' kull strate\u0121ija futura.", "Dan g\u0127andu jsir permezz ta', fost affarijiet o\u0127ra, kampanji annwali dwar kwistjonijiet ta' sa\u0127\u0127a mentali sabiex jintg\u0127elbu l-injoranza u l-in\u0121ustizzja.", "G\u0127alhekk appo\u0121\u0121jaw il-kummenti tal-Kummissjoni fuq \"id-deistituzzjonalizzazzjoni, g\u0127ax qag\u0127da fit-tul f'istituzzjonijiet pskikjatri\u010bi tista' twassal g\u0127al tkomplija u g\u0127al aggravament ta' kundizzjonijiet psikopatolo\u0121i\u010bi, l-infurzar ta' l-istigma u l-esklu\u017cjoni so\u010bjali\".", "Fl-istess \u0127in, g\u0127arfu li g\u0127andhom isiru sforzi akbar sabiex il-pubbliku jkun konvint li meta nies b'disturbi mentali kbar u disturbi relatati mat-tag\u0127lim jing\u0127ataw kura fil-komunita' jinkisbu ri\u017cultati a\u0127jar.", "Barra minn hekk, huma ta' l-opinjoni li g\u0127andhom ji\u0121u \u017cgurati drittijiet ba\u017ci\u010bi so\u010bjali u \u010bivili, b\u0127al m'hu d-dritt g\u0127al akkomodazzjoni u g\u0127all-appo\u0121\u0121 ekonomiku g\u0127al dawk li ma jistg\u0127ux ja\u0127dmu u d-dritt li l-persuna ti\u017c\u017cewwe\u0121 u li timmani\u0121\u0121ja l-affarijiet tag\u0127ha stess.", "Ir-rapport jag\u0127mel sej\u0127a sabiex ikun hemm appro\u010b\u010b multi-dixxiplinarju u bl-involviment ta' \u0127afna a\u0121enziji sabiex ting\u0127ata g\u0127ajnuna f'ka\u017cijiet b\u0127al meta tfal jew adolexxenti jkollhom problemi ta' m\u0121iba jew ta' disturbi fil-prattiki ta' l-ikel, kif ukoll meta l-\u0121enituri stess ikunu jsofru minn sa\u0127\u0127a mentali \u0127a\u017cina jew jin\u017cammu fit-tul f'istituzzjonijiet mentali.", "G\u0127alhekk g\u0127andha ssir aktar ri\u010berka dwar interventi terapewti\u010bi u psikolo\u0121i\u010bi, dwar l-i\u017cvilupp ta' medi\u010bini aktar effettivi b'inqas effetti mhux mixtieqa, kif ukoll dwar il-fatturi li jwasslu g\u0127ad-disturbi mentali u s-suwi\u010bidju.", "L-Istati Membri g\u0127andhom ja\u0127dmu flimkien sabiex isibu u jimplimentaw strate\u0121iji effettivi li jnaqqsu s-suwi\u010bidju, partikularment fost i\u017c-\u017cg\u0127a\u017cag\u0127 u gruppi o\u0127ra fir-riskju.", "Skond il-Membri, g\u0127andu jkun hemm ukoll \u017cieda fl-involviment ta' l-ikkon\u010bernati f'kull aspett tar-ri\u010berka fil-mard mentali.", "Il-Parlament g\u0127amel appell lil min i\u0127addem biex jintrodu\u010bi politiki ta' \"sa\u0127\u0127a u sikurezza fuq il-post tax-xog\u0127ol\" bil-\u0127sieb li ji\u0121u \u017cgurati \"l-a\u0127jar impjiegi possibbli\" fis-suq tax-xog\u0127ol u g\u0127all-a\u0127jar inklu\u017cjoni ta' nies b'disturbi mentali.", "Dawn g\u0127andhom ikunu ppublikati u mmonitorjati skond il-le\u0121i\u017clazzjoni e\u017cistenti dwar sa\u0127\u0127a u sikurezza.", "Il-Membri huma wkoll ta' l-opinjoni li l-kwistjoni tas-sa\u0127\u0127a g\u0127andha dimensjoni ta' bejn is-sessi \u010bara, partikolarment f'dak li jirrigwarda d-disturbi fil-prattiki ta' l-ikel, id-disturbi newrode\u0121enerattivi, l-iski\u017cofrenja, d-disturb fil-burdata, l-ansjeta', il-paniku, id-depressjoni, l-abbu\u017c mill-alko\u0127ol u minn sustanzi psikoattivi o\u0127ra, kif ukoll is-suwi\u010bidju u d-delinkwenza.", "Huma g\u0127arfu wkoll li l-ir\u0121iel u n-nisa jista' jkollhom b\u017connijiet ta' sa\u0127\u0127a mentali differenti u g\u0127amlu stedina sabiex jing\u0127ata appo\u0121\u0121 lill-ommijiet fil-perjodi ta' qabel u wara t-twelid sabiex \"id-dipressjoni jew kundizzjonijiet o\u0127ra psikopatolo\u0121iki li jimmanifestaw ru\u0127hom f'numru sinjifikanti ta' ka\u017ci f'dawn is-sitwazzjonijiet ikunu evitati.\"", "Il-Parlament sa\u0127aq li l-Kummissjoni g\u0127andha tappo\u0121\u0121ja r-riformi li g\u0127addejjin fi kwalunkwe Stat Membru li kien jipprattika \"l-abbu\u017c tal-psikjatrija, l-u\u017cu tal-medi\u010bini aktar mill-b\u017conn, prattiki inumani b\u0127as-soddod f'g\u0127amla ta' ga\u0121\u0121a jew l-u\u017cu e\u010b\u010bessiv ta' \u010belel ta' i\u017colament\", partikolarment f'u\u0127ud mill-Istati Membri l-\u0121odda.", "Il-MPE innutaw li f'u\u0127ud minn dawn l-Istati Membri li wirtu sistemi ta' kura inadegwati fis-sa\u0127\u0127a mentali, l-indikaturi tas-sa\u0127\u0127a mentali fis-so\u010bjeta' \"huma mexjin fid-direzzjoni l-\u0127a\u017cina, b'\u0127afna suwi\u010bidji, vjolenzi u dipendenzi, spe\u010bjalment fuq l-alko\u0127ol\".", "Huma stiednu lill-Kummissjoni sabiex tpo\u0121\u0121i r-riforma tal-psikjatrija fuq l-a\u0121enda tan-negozjati g\u0127as-s\u0127ubija ma' l-UE.", "Il-Membri talbu wkoll li ji\u0121i stabbilit \"Grupp g\u0127all-Koordinazzjoni u l-Monitora\u0121\u0121 tas-Sa\u0127\u0127a Mentali\" sabiex ji\u0121bor informazzjoni dwar il-prassi fil-qasam tas-sa\u0127\u0127a mentali, kif ukoll jevalwa l-adegwatezza (f'dawk li huma numri u ta\u0127ri\u0121) tal-professjonisti u l-infrastruttura fil-kamp tas-sa\u0127\u0127a mentali.", "Il-Kummissjoni \u0121iet ukoll mitluba tag\u0127mel proposta g\u0127al direttiva dwar is-sa\u0127\u0127a mentali.", "Pro\u010bedura: Inizjattiva Dibattitu: 5.09.06", "20060901IPR10238 Rapport dwar it-titjib tas-sa\u0127\u0127a mentali tal-popolazzjoni.", "Lejn strate\u0121ija g\u0127all-Unjoni Ewropea dwar is-sa\u0127\u0127a mentali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16608595__IM-PRESS__20060901-IPR-10238__MT.txt"}
{"text": ["Il-votazzjoni fuq ir-rapport dwar il-protezzjoni ta' dejta personali re\u0121g\u0127at \u0121iet posposta", "\u0120ustizzja u Intern", "Il-MPE kellhom jadottaw rapport im\u0127ejji minn Martine Roure (PES, FR) dwar il-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali (it-tielet pilastru ta' l-oqsma tal-politika ta' l-UE).", "Madankollu, il-Kunsill talab li din il-votazzjoni ti\u0121i posposta sabiex ikun hemm iktar \u010bans g\u0127al skambju ta' opinjonijiet waqt dibattitu dwar il-liberta', is-sigurta' l-\u0121ustizzja matul is-seduta plenarja li jmiss.", "Il-Parlament irid li t-tip ta' protezzjoni fit-tielet pilastru tkun kemm jista' jkun ta' livell g\u0127oli daqs dik fis-se\u0127\u0127 fi \u0127dan l-ewwel pilastru li jkopri l-politika ekonomika, so\u010bjali u ambjentali.", "Il-vot finali dwar dan ir-rapport kellu ori\u0121inarjament jittie\u0127ed matul is-seduta plenarja ta' \u0120unju ta\u0127t il-Presidenza Awstrijaka.", "I\u017cda l-Membri kienu dde\u010biedew li jipposponu l-vot finali bit-tama li l-Presidenza Finlandi\u017ca tkun iktar lesta li tikkunsidra l-proposti tal-Parlament.", "Issa l-vot finali re\u0121a' \u0121ie pospost g\u0127as-seduta plenarja li jmiss.", "Il-qasam tal-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali jiddependi direttament mill-Istati Membri u ma jaqax fl-ambitu tal-li\u0121ijiet komunitarji g\u0127all-\u0127arsien tad-dejta li di\u0121a' je\u017cistu.", "I\u017cda l-Membri fil-Kumitat g\u0127al-Libertajiet \u010aivili pproponew iktar minn 60 emenda biex jillimitaw l-u\u017cu u l-a\u010b\u010bess g\u0127al dejta personali g\u0127al dawk il-ka\u017cijiet fejn dan ikun tassew ne\u010bessarju u fejn ikun hemm theddid reali g\u0127as-sigurta' pubblika.", "Madankollu, peress li dan ir-rapport jaqa' ta\u0127t il-pro\u010bedura ta' konsultazzjoni, dawn l-emendi ma jorbtux.", "Il-proposta tal-Kummissjoni hija reazzjoni g\u0127al talba tal-Parlament, li g\u0127amel sej\u0127a g\u0127al standards fil-qasam tal-protezzjoni tad-dejta fil-kuntest tal-koperazzjoni \u0121udizzjarja u tal-pulizija minn meta n\u0127oloq dan it-tielet pilastru.", "Il-\u0121urnata tal-lum, din il-kwistjoni hija partikolarment relevanti min\u0127abba l-fatt li l-Qorti Ewropea tal-\u0120ustizzja dde\u010bidiet li tannula l-ftehim e\u017cistenti bejn l-UE u l-Istati Uniti dwar it-trasferiment tar-rekords ta' l-ismijiet tal-passi\u0121\u0121ieri (PNR).", "L-adozzjoni ta' din id-de\u010bi\u017cjoni mill-Kunsill biex ir-regoli dwar il-protezzjoni tad-dejta jibdew japplikaw ukoll g\u0127at-tielet pilastru hija prijorita' g\u0127all-Membri g\u0127aliex din tkun taffettwa ftehim futur ma' l-Istati Uniti.", "Pro\u010bedura: Konsultazzjoni Vot: Settembru II", "20060901IPR10246 Rapport dwar il-protezzjoni ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16609082__IM-PRESS__20060901-IPR-10246__MT.txt"}
{"text": ["It-Tlieta fil-plenarja", "Istituzzjonijiet", "Il-PE irid li min ini\u0121\u0121es i\u0127allas", "Il-MPE ivvutaw fuq li jintaxxaw il-karozzi skond il-livell ta' tni\u0121\u0121is tag\u0127hom minflok fuq ir-re\u0121istrazzjoni.", "Ivvutaw ukoll li j\u017cidu l-infiq fuq programmi li ji\u0121\u0121ieldu l-vjolenza kontra n-nisa u t-tfal u awtorizzaw aktar flus g\u0127al mi\u017curi kontra t-tni\u0121\u0121is u t-tixrid ta\u017c-\u017cejt fil-ba\u0127ar.", "Id-dibattiti kollha kienu disponibbli f'20 lingwa \u2013 kwistjoni diskussa f'rapport fuq il-multilingwi\u017cmu.", "Ir-rapport dwar it-taxxi fuq il-karozzi abbozzat mill-MPE Liberali Dani\u017ca Riis-J\u00f8rgensen jinkludi w\u0127ud mill-proposti li \u0121ejjin:", "- it-tne\u0127\u0127ija bil-mod il-mod tat-taxxi ta' re\u0121istrazzjoni fi \u017cmien 5-10 snin", "- it-taxxa fuq il-karozzi tal-passi\u0121\u0121ieri ta' l-UE tkun ibba\u017cata b'mod ewlieni fuq il-produzzjoni ta' CO2 - l-inklu\u017cjoni ta' pollutanti o\u0127ra (trab tal-kubrit u ossidi tan-nitro\u0121enu) - tassazzjoni progressiva tal-pollutanti.", "Is-Sinjura Riis-J\u00f8rgensen qalet: \"Huwa sinjal importanti g\u0127all-industrija tal-karozzi.", "Din ikollha to\u0127ro\u0121 b'karozzi a\u0127jar u li jni\u0121\u0121su inqas.\"", "Sa\u0127qet li dan ma jfissirx li se jkun hemm taxxi addizzjonali.", "\"Daphne III\" \u2013 il-\u0121lieda kontra l-vjolenza fuq it-tfal, i\u017c-\u017cg\u0127a\u017cag\u0127 u n-nisa Il-MPE ivvutaw b'ma\u0121\u0121oranza kbira sabiex ti\u0121i approvata s-somma ta' \u20ac125 miljun f'appo\u0121\u0121 ta' l-UE g\u0127as-sitt snin li \u0121ejjin sabiex tg\u0127in lill-organizzazzjonijiet jindirizzaw il-vjolenza fuq it-tfal, i\u017c-\u017cg\u0127a\u017cag\u0127 u n-nisa fl-Ewropa.", "Il-flus huma vitali, min\u0127abba li skond il-MPE So\u010bjalista \u0120ermani\u017ca, Lissy Gr\u00f6ner, li abbozzat ir-rapport, \"madwar 17% biss tal-pro\u0121etti ippre\u017centati s'issa r\u010bevew fondi\" ta\u0127t il-programm \"Daphne\".", "Din l-inizjattiva, imnedija fl-1997, tappo\u0121\u0121ja organizzazzjonijet involuti fil-\u0121lieda kontra l-vjolenza, inklu\u017c: il-\u0121lieda kontra l-vjolenza domestika, l-appo\u0121\u0121 g\u0127all-vittmi tat-traffikar, kontribuzzjoni g\u0127all-prevenzjoni ta' vjolenza inter-etnika fi skejjel u integrazzjoni ta' g\u0127ajnuna g\u0127al tfal abbandunati u abbu\u017cati.", "L-isforzi sabiex Daphne jitwessa sabiex jinkludi l-\u0121lieda kontra d-drogi \u0121ew rifjutati g\u0127ax il-mandat ikun wiesa' wisq.", "It-Tni\u0121\u0121is fil-Ba\u0127ar: L-A\u0121enzija Marittima Ewropea tir\u010bievi aktar fondi.", "Il-MPE laqg\u0127u l-ammont ta' \u20ac154 miljun b\u0127ala fondi addizzjonali g\u0127all-A\u0121enzija tas-Sigurt\u00e0 Marittima Ewropea sabiex tg\u0127in fil-prevenzjoni kontra t-tni\u0121\u0121is mit-tba\u0127\u0127ir permezz ta' bastimenti ta' g\u0127assa u tag\u0127mir satellitari.", "L-a\u0121enzija \u0121iet stabbilita wara d-di\u017castri tat-tankers ta\u017c-\u017cejt \"Erika\" u \"Prestige\".", "Il-Multilingwi\u017cmu \u2013 l-ispejje\u017c ta' l-interpretazzjoni", "Il-Parlament adotta rapport mill-Konservattiv Finlandi\u017c Alexander Stubb fuq l-infiq fuq l-interpretazzjoni u l-modi ta' kif jistg\u0127u jitjiebu l-metodi ta' \u0127idma f'istituzzjonijiet multilingwisti\u010bi ta' l-UE.", "Ir-rapport jenfasizza oqsma li fihom jista' jsir tfaddil filwaqt li tenna li l-multilingwi\u017cmu u l-abbilt\u00e0 li wie\u0127ed jifhem lil kelliema o\u0127ra fil-Parlament Ewropew hija element kru\u010bjali g\u0127ad-demokrazija Ewopea.", "Filwaqt li n-nefqa totali fuq it-traduzzjoni u l-interpretazzjoni fl-istituzzjonijiet kollha ta' l-UE tirrappre\u017centa biss 1% tal-ba\u0121it ta' l-UE, ir-rapport jg\u0127id li g \u0127andhom isiru aktar sforzi biex jitnaqqsu l-ispejje\u017c billi ji\u017cdied l-g\u0127arfien ta' l-ispejje\u017c g\u0127all-interpretazzjoni, it-tnaqqis ta' \u0127inijiet stand-by g\u0127all-interpreti u \u0121estjoni a\u0127jar tal-\u0127ti\u0121ijiet u tar-ri\u017corsi b'metodu prammatiku.", "20060906STO10382 Tassazzjoni fuq il-karozzi Mi\u017curi kontra l-vjolenza domestika - Daphne Il-\u0121lieda tat-tni\u0121\u0121is fil-ba\u0127ar Il-Multilingwi\u017cmu"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16609494__IM-PRESS__20060906-STO-10382__MT.txt"}
{"text": ["Il-mexxeja Finlandizi u Bulgari j\u017curu l-Parlament filwaqt li jiddominaw il-kwistjonijiet internazzjonali", "Istituzzjonijiet", "Il-Presidenta Finlandi\u017ca Tarja Halonen", "Nhar it-Tlieta \u017caru l-Parlament \u017cew\u0121 vi\u017citaturi ta' profil g\u0127oli.", "Il-President Finlandi\u017c Tarja Halonen u\u017cat l-indirizz tag\u0127ha lill-Parlament nhar it-Tlieta sabiex tis\u0127aq fuq l-isfidi u l-opportunitajiet internazzjonali li l-UE qeg\u0127da tiffa\u010b\u010bja, filwaqt li l-PM Bulgaru Sergei Stanishev ltaqa' mal-President tal-PE Borrell u mal-mexxejja tal-gruppi politi\u010bi.", "Is-Sur Borrell radd \u0127ajr lill-President Tarja Halonen g\u0127all-isforzi tag\u0127ha sabiex tenfasizza l-lat so\u010bjali tal-globalizzazzjoni.", "Mer\u0127ba kbira lill-President Tarja Halonen", "Is-Sinjura Halonen wissiet li \"t-theddid tas-sigurt\u00e0 internazzjonali li qeg\u0127din niffa\u010b\u010bjaw huma dejjem iktar mhux militari\", u li theddid b\u0127ad-degradazzjoni ambjentali u d-di\u017castri naturali qeg\u0127din isiru theddida dejjem akbar.", "Dwar ir-rwol internazzjonali u ta' \u0121estjoni ta' kri\u017cijiet ta' l-UE li qed isir dejjem aktar importanti, hija qalet li \"il-politika ta' \u0121estjoni tal-kri\u017cijiet hija bba\u017cata fuq azzjoni militari u \u010bivili.", "UE koerenti hija element qawwi, kif uriet is-sitwazzjoni tal-Libanu\".", "Madwar 7000 element mill-pajji\u017ci ta' l-UE \u0121ew impennjati fl-operazzjoni tan-NU fil-Libanu.", "Dwar ir-relazzjonijiet ta' l-UE mar-Russja, hija semmiet li l-oqsma tal-kummer\u010b, l-ener\u0121ija u l-ambjent huma dawk li fihom, il-kooperazzjoni hija vitali.", "Hija nnotat li, \"it-tmexxijja Russa spiss tenniet li r-Russja hija marbuta b'mod irriversibbli ma' l-Ewropa\".", "Filwaqt li qed jorqorbu lejn il-fa\u017cijiet finali biex jissie\u0127bu fl-UE, il-Prim Ministru tal-Bulgarija ltaqa' mas-Sur Borrell u mal-mexxejja tal-gruppi politi\u010bi fil-Parlament (il-Konferenza tal-Presidenti).", "Huwa sa\u0127aq li pajji\u017cu \u0127adem b'mod intensiv sabiex jissie\u0127eb fl-UE, b'mod partikolari billi implimenta pjan ta' azzjoni li jikkonforma mal-kriterji tas-s\u0127ubija.", "Is-Sur Stanishev qal li t-transizzjoni f'pajji\u017cu kienet wa\u0127da iebsa, i\u017cda x-xewqa ta' ade\u017cjoni fl-UE f'forma tajba \u0127e\u0121\u0121ithom jimxu 'l quddiem.", "Huwa jara l-ftehim ta' kooperazzjoni li saru dan l-a\u0127\u0127ar mal-\u0121irien tag\u0127ha b\u0127ala ta' vanta\u0121\u0121 fit-titjib tal-kooperazzjoni re\u0121jonali fix-Xlokk ta' l-Ewropa.", "Lejn l-a\u0127\u0127ar ta' Settembru, il-Kummissjoni Ewropea sejra tag\u0127ti l-opinjoni tag\u0127ha fuq jekk il-Bulgarija u r-Rumanija ssodisfawx il-kriterji g\u0127all-ade\u017cjoni fl-UE.", "Din se ti\u0121i diskussa fil-Parlament matul is-seduta Plenarja tal-25-28 ta' Settembru.", "Il-Prim Ministru Rumen Calin Popescu sejjer jindirizza l-Konferenza tal-Presidenti ta' l-UE matul it-tieni seduta ta' Strasburgu f'Settembru.", "20060906STO10384 Info fuq l-indirizz tas-Sinjura Halonen Ri\u017coluzzjoni tal-PE dwar l-ade\u017cjoni tal-Bulgarija u r-Rumanija, \u0120unju 2006"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16609518__IM-PRESS__20060906-STO-10384__MT.txt"}
{"text": ["Il-\u0127arsien tal-wirt naturali, arkitettoniku u kulturali f're\u0121juni rurali u g\u017cejjer", "Il-Parlament adotta rapport dwar il-\u0127arsien tal-wirt naturali, arkitettoniku u kulturali f're\u0121juni rurali u fil-g\u017cejjer.", "Il-MPE sa\u0127qu li l-wirt kulturali huwa ta' importanza sinifikanti f'\u017coni rurali li qed ibatu mill-konsegwenzi ta' l-abbandun, tat-tnaqqis fil-popolazzjoni u ta' l-ista\u0121nar ekonomiku.", "Il-konservazzjoni ta' bosta elementi tal-wirt kulturali to\u0127loq il-pedament g\u0127al aktar \u017cvilupp so\u010bjali u ekonomiku.", "Nikolaos Sifunakis (PES, EL), li \u0127ejja r-rapport fi \u0127dan il-Kumitat g\u0127all-Kultura u l-Edukazzjoni, spjega li madwar 90% tat-territorju ta' l-Ewropa wara t-tkabbir ta' l-2004 huwa mag\u0127mul minn art g\u0127all-biedja li fiha ri\u017cervi prezzju\u017ci ta' annimali salva\u0121\u0121i u beni kulturali.", "Madankollu, dan il-wirt kulturali prezzju\u017c qieg\u0127ed jiddg\u0127ajjef mill-progress so\u010bjali u teknolo\u0121iku, metodi moderni tal-biedja, l-esplojtazzjoni ekonomika ming\u0127ajr ra\u017can, l-i\u017cvilupp tal-bini u l-indifferenza tal-bnedmin.", "Il-Membri huma tal-fehma li kull azzjoni li tittie\u0127ed f'\u017coni rurali u ta' g\u017cejjer trid ti\u017cgura bilan\u010b sostenibbli bejn il-popolazzjoni u l-ambjent, appro\u010b\u010b integrat g\u0127al \u017coni li tradizzjonalment huma agrikoli u l-parte\u010bipazzjoni mill-popolazzjoni lokali fit-tfassil u fl-implimentazzjoni tal-politiki.", "Il-Parlament ippropona li jittie\u0127du mi\u017curi spe\u010bifi\u010bi g\u0127all-\u0127arsien u l-i\u017cvilupp tal-wirt naturali u arkitettoniku kulturali ta' l-Ewropa, li jinkludu: st\u0127arri\u0121 sistematiku tal-wirt kulturali f'\u017coni rurali u g\u017cejjer; tfassil ta' qafas le\u0121i\u017clattiv biex il-wirt ji\u0121i kkonservat; iffinanzjar g\u0127ar-restawr ta' monumenti lokali u t-tkomplija ta' metodi tradizzjonali tal-biedja; kif ukoll mi\u017curi komprensivi g\u0127ar-restawr ta' l-arran\u0121amenti arkitettoni\u010bi ori\u0121inali ta' komunitajiet tradizzjonali.", "Il-MPE talbu wkoll li jsir restawr u konservazzjoni xieraq tal-wirt arkitettoniku u naturali, u stiednu lill-Kummissjoni u lill-Istati Membri biex jinkora\u0121\u0121ixxu t-ta\u0127ri\u0121 g\u0127al professjonisti spe\u010bjalizzati fl-u\u017cu u fil-\u0121estjoni ta' l-ispazju, ta' l-arkitettura, tar-restawr u t-tiswija tal-bini u attivitajiet relatati.", "B'hekk ikunu jistg\u0127u ji\u0121u kkonservati l-kwalitajiet partikolari tal-wirt kulturali waqt li jkunu konformi mal-\u0127ti\u0121ijiet tal-lum.", "L-Istati Membri \u0121ew mistiedna sabiex b'koperazzjoni mal-Kummissjoni, jippromwovu l-\u0127arsien u l-konservazzjoni tal-wirt kulturali tag\u0127hom permezz tal-Fondi Strutturali u ta' inizjattivi li je\u017cistu b\u0127al LEADER +, URBAN II u INTERREG III.", "Dawn g\u0127andhom ukoll jappo\u0121\u0121jaw l-i\u017cvilupp ta' turi\u017cmu alternattiv sostenibbli, li jag\u0127ti prijorita' lil komunitajiet tradizzjonali \u017cg\u0127ar bl-g\u0127ajnuna ta' strumenti finanzjarji tal-Komunita'.", "Madankollu, l-Istati Membri m'g\u0127andhomx jipprovdu fondi Komunitarji g\u0127al pro\u0121etti li jista' jintwera bi\u010b-\u010bar li se jwasslu g\u0127all-qerda ta' elementi ta' valur tal-wirt kulturali.", "Skond il-Parlament, jista' jsir u\u017cu sinifikanti mill-wirt naturali u minn dak arkitettoniku kulturali Ewropew permezz ta' l-i\u017cvilupp ta' forom alternattivi ta' turi\u017cmu, b\u0127at-turi\u017cmu kulturali, dak tal-mixi, dak ekonomiku u dak marittimu.", "G\u0127andhom ukoll ji\u0121u promossi politiki li jippermettu li\u010b-\u010bittadini Ewropej kollha sabiex igawdu l-benefi\u010b\u010bji tat-turi\u017cmu alternattiv.", "Il-Membri g\u0127amlu wkoll appell sabiex ikun hemm koperazzjoni mal-Kunsill ta' l-Ewropa f'dan il-qasam, u pproponew li tkun introdotta 'Sena Ewropea g\u0127all-Wirt Kulturali' bl-g\u0127an li titqajjem kuxjenza fost i\u010b-\u010bittadini Ewropej ta' l-importanza tal-promozzjoni tal-wirt kulturali tag\u0127hom.", "Pro\u010bedura: Inizjattiva Dibattitu: 7.09.06", "20060901IPR10255 Rapport dwar il-\u0127arsien tal-wirt naturali, arkitettoniku u kulturali f're\u0121juni rurali u g\u017cejjer"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16609932__IM-PRESS__20060901-IPR-10255__MT.txt"}
{"text": ["Iktar poter g\u0127all-Parlament fin-negozjati dwar il-ftehim fuq id-dejta tal-passi\u0121\u0121ieri", "\u0120ustizzja u Intern", "Il-Parlament adotta rapport dwar in-negozjati g\u0127al ftehima ma' l-Istati Uniti ta' l-Amerika dwar l-u\u017cu tad-dejta fir-rekords ta' l-ismijiet tal-passi\u0121\u0121ieri g\u0127all-prevenzjoni tat-terrori\u017cmu u r-reati transnazzjonali, inlu\u017ca l-kriminalit\u00e0 organizzata.", "Fost affarijiet o\u0127ra, il-Membri pproponew li 'l quddiem, id-de\u010bi\u017cjonijiet f'dan il-qasam jibdew jittie\u0127du permezz ta' ma\u0121\u0121oranza kwalifikata u b'mod kon\u0121unt mal-Parlament.", "Il-MPE jridu li l-Parlament ikollu status ta' osservatur matul in-negozjati g\u0127all-ftehim il-\u0121did ta' l-UE ma' l-Istati Uniti dwar it-trasferiment tad-dejta personali minn linji ta' l-ajru li jkunu se jtiru lejn l-Amerka.", "Barra dan, skond il-Membri, il-ftehim g\u0127andu jiskadi f'Novembru 2007.", "Wara, il-Parlament g\u0127andu jkollu dritt s\u0127i\u0127 ta' de\u010bi\u017cjoni kon\u0121unta fuq ftehim futur dwar rekords ta' l-ismijiet tal-passi\u0121\u0121ieri ( passenger name records - PNR ).", "Wara d-de\u010bi\u017cjoni tal-Qorti Ewropea tal-\u0120ustizzja biex mit-30 ta' Settembru 2006 ji\u0121i annullat l-ftehim e\u017cistenti dwar il-PNR, il-Parlament irrikkmanda li jintla\u0127aq ftehim ie\u0127or ma' l-Istati Uniti qabel din id-data sabiex ti\u0121i evitata \"lakuna legali fuq livell Ewropew\" fil-qasam tat-trasferiment tad-dejta tal-passi\u0121\u0121ieri.", "Il-Membri qablu mar- rapporteur Sophia In 't Veld (ALDE, NL), li pproponiet \u017cew\u0121 fa\u017cijiet ta' negozjati li permezz tag\u0127hom l-UE g\u0127andha til\u0127aq ftehim internazzjonali \u0121did li jkun japplika mill-1 ta' Ottobru 2006 sa Novembru 2007 - l-istess tul ta' \u017cmien li kellu jibqa' japplika l-ftehim ori\u0121inali annulat mill-Qorti.", "Barra dan, il-MPE g\u0127andhom ikunu pre\u017centi g\u0127al dawn in-negozjati b\u0127ala osservaturi.", "G\u0127andha ssir ukoll bidla fis-sistema PUSH sabiex l-uffi\u010bjali ta' l-Istati Uniti jkollhom jibdew jitolbu id-dejta li jkollhom b\u017conn g\u0127al kull ka\u017c individwali minflok ma jing\u0127ataw a\u010b\u010bess g\u0127ad- database kollha kemm hi.", "Fuq tul ta' \u017cmien medju u tul ta' \u017cmien twil, il-MPE ipproponew appro\u010b\u010b \"aktar koerenti\u2026 lejn iskambju tad-dejta tal-passi\u0121\u0121ieri\".", "Sa \u017cmien ir-revi\u017cjoni tal-ftehim fl-2007, il-Membru jridu li l-Kunsill jag\u0127ti lill-Parlament dritt s\u0127i\u0127 ta' kode\u010bi\u017cjoni dwar kwistjonijiet relatati mal-PNR sabiex ikun \u017cgurat li ftehim futur jirrispetta s-salvagwardji tal-protezzjoni tad-dejta b'mod xieraq.", "Biex issir din il-bidla, hemm b\u017conn li tintu\u017ca l-hekk imsej\u0127a klaw\u017cola \" passarelle \" tat-Trattat, li tag\u0127ti dritt lill-Kunsill li jie\u0127u de\u010bi\u017cjoni unanima sabiex de\u010bi\u017cjonijiet li jittie\u0127du permezz ta' unanimita' fil-Kunsill jew wara konsultazzjoni mal-Parlament, jibdew jittie\u0127du permezz ta' ma\u0121\u0121oranza kwalifikata u b'mod kon\u0121unt mal-Parlament.", "Il-Parlament ippropona wkoll li din is-sena jsir djalogu bejn membri parlamentari mill-UE, l-Istati Uniti, il-Kanada u l-Awstralja b\u0127ala preparazzjoni g\u0127ar-revi\u017cjoni.", "Il-Kummissjoni", "Franco Frattini tkellem f'isem il-Kummissjoni.", "Huwa fakkar qal li Qorti Ewropea tal-\u0120ustizzja annullat l-ftehim e\u017cistenti dwar it-trasferiment tal-PNR lejn l-Istati Uniti u qabel li Komunitarizzazzjoni ta' l-hekk imsejja\u0127 tielet pilastru bl-u\u017cu tal-klaw\u017cola tal- passerelle .", "Il-Parlament jaqbel ma' din il-kwistjoni sabiex jibqg\u0127u m\u0127arsa d-drittijiet tal-bniedem, spe\u010bjalment fil-qasam tal-privatezza ta\u010b-\u010bittadini.", "Sa\u0127aq li sabiex is- sigurta' pubblika ma tkunx fil-periklu, hemm b\u017conn li jintla\u0127aq ftehim interim malajr kemm jista' skun u g\u0127alhekk il-Kummissjoni qed tag\u0127mel \u0127ilitha biex tibda n-negozjati ma' l-Istati Uniti mill-iktar fis possibli.", "Dwar dan, \u0127abbar li n-negozjati g\u0127andhom jibdew g\u0127ada fi Brussell.", "Il-Presidenza ta' l-UE, qed tmexxi dawn in-negozjati g\u0127addiet abozz ta' test lill-Istati Uniti u il-Kummissarju huwa favur li dan ji\u0121i mg\u0127oddi wkoll lill-MPE.", "Huwa sa\u0127aq li jekk ma jintla\u0127aqx ftehim sa l-ewwel ta' Ottubru, il-linji ta' l-ajru li jtiru mill-Ewropa lejn l-Istati Uniti jkunu fir-riskju li jir\u010bievu lmenti legali mressqa mi\u010b-\u010bittadini.", "G\u0127alhekk huwa importanti li \u010b-\u010bertezza legali ti\u0121i garantita permezz ta' ftehim konklu\u017c fuq livell Ewropew, sabiex ikun hemm livell g\u0127oli ta' sigurta' waqt li fl-istess \u0127in tkun m\u0127arsa l-privatezza ta\u010b-\u010bittadini.", "Ir- rapporteur Sophia Helena In 't Veld (ALDE, NL) semmiet il-fatt li l-President ta' l-Istati Uniti George Bush ammetta li je\u017cistu kampijiet ta' detenzjoni sigrieti tas-CIA.", "G\u0127alhekk qalet li hemm b\u017conn li l-kwistjoni ti\u0121i ttrattata f'kuntest aktar wiesa' li jkun jinkludi l-\u0121lieda kontra t-terrori\u017cmu.", "Te\u017cisti \u0127tie\u0121a ur\u0121enti li l-UE titkellem b'le\u0127en wie\u0127ed sabiex ti\u0121i stabbilita politika Ewropea f'dan il-qasam malajr kemm jista' jkun.", "Qalet li politika komuni ta' l-UE m'g\u0127andhiex tkun imfassla minn erba' ministri li jiltaqg\u0127u wara bibien mag\u0127luqa i\u017cda bi pro\u010bedura li tippermetti is-skrutinju demokratiku.", "Dwar il-ftehim fuq il-PNR qalet li l-konku\u017cjoni tal-ftehim g\u0127andu jsir sal-bidu ta' Ottubru i\u017cda saret taf li l-Amerikani m'g\u0127andhomx g\u0127a\u0121\u0121la biex jintla\u0127aq ftehim.", "G\u0127alhekk l-istituzzjonijiet g\u0127andhom jappo\u0121\u0121jaw lil xulxin sabiex in-negozjati jkunu jistg\u0127u jimxu 'l quddiem.", "Qablet li s-sustanza ta' dan il-ftehim m'g\u0127andhix tkun mittiefsa, waqt li tibda tintu\u017ca ba\u017ci legali \u0121dida.", "Dwar ir-revi\u017cjoni tal-ftehim fl-2007, qalet li tittama li sa dak i\u017c-\u017cmien il-klaw\u017cola passerelle tkun adottata \u0127alli l-Parlament ikollu il-poter ta' de\u010bi\u017cjoni kon\u0121unta flimkien mal-Kunsill f'dan il-qasam.", "B'hekk id-de\u010bi\u017cjonijiet ikunu jistg\u0127u jittie\u0127du bi pro\u010bess demokratiku, waqt li l-mi\u017curi li jittie\u0127du jkunu proporzjonali.", "Qalet ukoll li g\u0127andu jkun hemm djalogu parlamentari transatlantika.", "Il-Gruppi Politi\u010bi", "Carlos Coelho (EPP-ED, PT) qal f'isem il-Grupp li jappo\u0121\u0121ja il-mira tal-\u0121lieda kontra t-terrori\u017cmu u fakkar li u\u0127ud mill-Istati Membri di\u0121a' kkontribwew \u0127afna g\u0127al dan.", "Qal li g\u0127andu jkun hemm koperazzjoni effettiva bejn l-UE, l-Istati Membri u l-Istati Uniti f'din il-\u0121lieda u li l-UE a\u0127jar titkellem b'le\u0127en wie\u0127ed milli ji\u0121u konklu\u017ci 25 ftehim bilaterali.", "Sa\u0127aq ukoll dwar il-b\u017conn li tkun evitata lakuna legali fuq livell Ewropew.", "Il-Grupp jappo\u0121\u0121a dawn in-negozjati u jittama li fi \u017cmien qasir isiru negozjati fuq il-ftehim interim u fuq ftehim fuq tul ta' \u017cmien twil.", "Qal li l-Ewropa g\u0127andha b\u017conn timxi mill-kliem g\u0127all-fatti.", "Martine Roure (PES, FR) appo\u0121\u0121jat ir-rapport f'isem il-Grupp u qablet li jkun hemm strate\u0121ija b'\u017cew\u0121 fa\u017cijiet, permezz ta' konklu\u017cjoni ta' ftehim interim u negozjati g\u0127al ftehim \u0121did fuq ba\u017ci legali \u0121dida matul ir-revi\u017cjoni ta' l-2007.", "Sa\u0127qet li l-qbil li g\u0127andu jkun konklu\u017c issa m'g\u0127andux isir bil-\u0127effa, u li jistg\u0127u ja\u010b\u010bettaw il-proposta tal-Kunsill sakemm dan jg\u0127arraf lill-Parlament Ewropew u dawk nazzjonali b'dak li jkun g\u0127addej.", "Fit-tul, il-ftehim g\u0127andu jippermetti l-\u0127arsien tal-\u0127ajja privata ta\u010b-\u010bittadini bi standards Ewropej.", "Sa\u0127qet ukoll li g\u0127andu jkun hemm pro\u010beduri demokrati\u010bi li ma jaqb\u017cux il-le\u0121i\u017clazzjonijiet nazzjonali.", "Sarah Ludford (ALDE, UK) qalet li m'hemmx b\u017conn ta' sistema Erwopea g\u0127all-PNR.", "Dwar il-\u0121lieda kontra t-terrori\u017cmu qalet li g\u0127andha ssir verifikazzjoni tal-lista ta' terroristi potenzjali u hemm b\u017conn li ting\u0127ata spjegazzjoni \u010bara g\u0127aliex din id-dejta tal-PNR ti\u0121i w\u017cata fl-Istati Uniti.", "Hija qablet li hemm b\u017conn ta' politika koerenti fuq livell Ewropew, g\u0127aliex s'issa l-UE kienet mifruda, ming\u0127ajr ma kienet taf 'il fejn hi sejra u dan iwassal g\u0127ad-di\u017cappunt ta\u010b-\u010bittadini.", "Cem \u00d6zdemir (Greens/EFA, DE) qal f'isem il-Grupp li l-ma\u0121\u0121oranza tal-Membri huma opposti g\u0127at-trasferiment tal-PNR.", "Qal li je\u017cistu dubji kbar dwar l-iskop ta' l-u\u017cu ta' din id-dejta, li g\u0127andha ti\u0121i w\u017cata biss g\u0127all-\u0121lieda kontra t- terrori\u017cmu u mhux g\u0127al affarijiet o\u0127ra.", "Legalment, qal li din il-kwistjoni hija problematika, g\u0127aliex i\u010b-\u010bittadini ta' l-UE qeg\u0127din ji\u0121u ttrattati b'mod differenti minn dawk Amerikani.", "Hemm b\u017conn ta' ftehim \u010bar u konsistenti, li jiggarantixxi r-rispett g\u0127ad-drittijiet tal-bniedem.", "Giusto Catania (GUE/NGL, IT) qal li l-Parlament Ewropew qed ji\u0121i esklu\u017c minn din id-diskussjoni li tikkon\u010berna \u010b-\u010bittadini Ewropej kollha.", "Huwa jifhem il-\u0127tie\u0121a li jintla\u0127aq ftehim ibba\u017cat fuq dak annullat mill-Qorti.", "Fl-istess \u0127in wie\u0127ed g\u0127andu ja\u0127seb dwar l-assurdita' ta' \u010berti proposti tal-ftehim.", "Mhux id-dejta kollha hija utli u mhux kollha se ti\u0121i w\u017cata.", "Huwa qabbel dan it-tip ta' kontroll fuq i\u010b-\u010bittadini mal- kampijiet sigrieti tas-CIA u qal li l-Ewropej g\u0127andhom li jevitaw li jkomplu din il-\u0121lieda falza kontra t-terrori\u017cmu.", "Gerard Batten (IND/DEM, UK) ikkritika dan il-ftehim li g\u0127andu jibda jirrappre\u017centa standard Ewropew.", "Huwa imbarazzanti li l-Qorti annullat il-ftehim inizzjali li l-unika differenza tieg\u0127u hija l-ba\u017ci legali.", "Fakkar li l-Parlament kien kontra il-ftehim ori\u0121inali min\u0127abba l-ba\u017ci legali u s-sustanza, u issa l-unika \u0127a\u0121a li se tinbidel hija li l-Qorti mhux \u0127a jkolla kompetenza fuqu.", "Qal li l-Kunsill \u0127a jkompli jinnjora lill-Parlament u dan juri il-kaos li je\u017cisti fl-UE.", "G\u0127alhekk a\u0127jar li jkun hemm ftehim fuq ba\u017ci bilaterali.", "Pro\u010bedura: Inizjattiva Dibattitu: 7.09.06", "20060901IPR10254 Rapport dwar l-u\u017cu ta' dokumenti u rekords ta' l-ismijiet tal-passi\u0121\u0121ieri"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16609944__IM-PRESS__20060901-IPR-10254__MT.txt"}
{"text": ["M'hemmx soluzzjoni militari g\u0127all-kunflitt fil-Lvant Nofsani", "Relazzjonijiet esterni", "Il-Membri tal-Parlament Ewropew adottaw ri\u017coluzzjoni dwar is-sitwazzjoni fil-Lvant Nofsani wara l-bombardamenti li saru fil-Libanu, li fost affarijiet o\u0127ra tikkonferma li m'hemmx soluzzjoni militari g\u0127all-kunflitt fil-Lvant Nofsani.", "Ir-ri\u017coluzzjoni tilqa' l-impenn ta' l-Istati Membri li jipprovdu madwar 7000 suldat fi dan l-UNIFIL u tag\u0127mel sej\u0127a biex ti\u0121i mibg\u0127uta delegazzjoni investigattiva fil-Libanu, fil-Palestina u fl-I\u017crael.", "Il-Parlament esprima t \u0127 assib serju dwar l - estensjoni u l - intensita ' tal - kunflitt militari fin - Nofsinhar tal - Libanu , kif ukoll dispja \u010b ir g \u0127 all - midruba \u010b ivili fil - Libanu u fl - I \u017c rael , g \u0127 as - suldati u l - osservaturi tal -\u0120 nus Mag \u0127 quda u l - qerda kbira fl - infrastruttura .", "G \u0127 alhekk re \u0121 a ' kkonferma li m ' hemmx soluzzjoni militari g \u0127 all - kunflitt fil - Lvant Nofsani .", "Il - MPE g \u0127 amlu talba g \u0127 ar - rilaxx immedjat tas - suldati I\u017craeliti mi \u017c muma , tal - membri tal - Gvern Palestinjan u ta ' dawk tal - Kunsill Le \u0121 i \u017c lattiv Palestinjan mi \u017c muma fil -\u0127 abs mill - I \u017c rael .", "Huma laqg \u0127 u l - impenn ta ' l - Istati Membri li jipprovdu madwar 7000 suldat minn massimu ta ' 15, 000 forza ta ' l - UNIFIL u enfasizzaw l - importanza li l - mandat u r - regoli ta ' inga \u0121\u0121 ikunu definiti tajjeb , kif ukoll l - istruttura u l - kompetenzi ta ' l - UNIFIL .", "L-UNIFIL g\u0127andha mandat immirat sabiex i\u017cid il-kapa\u010bita' li jkun evitat ksur tal-waqfien l-isparar, jassisti l-Gvern Libani\u017c fl-e\u017cer\u010bizzju s\u0127i\u0127 tas-sovranita' u fil-kontroll effettiv fuq it-territorju tal-pajji\u017c, inklu\u017ci l-ib\u0127ra territorjali, jappo\u0121\u0121ja l-implimentazzjoni s\u0127i\u0127a tar-Ri\u017coluzzjoni tal-Kunsill tas-Sigurta' tal-\u0120nus Mag\u0127quda 1559 u jikkontribwixxi lejn il-protezzjoni tal-popolazzjoni \u010bivili.", "Saret ukoll sej \u0127 a sabiex , jekk ikun hemm b \u017c onn , issir ri \u017c oluzzjoni \u0121 dida tal - Kunsill tas - Sigurta ' tal -\u0120 nus Mag \u0127 quda li g \u0127 andha tikkunsidra l - lezzjonijiet me \u0127 udha minn inga \u0121\u0121 i pre \u010b edenti g \u0127 a \u017c-\u017c amma tal - pa \u010b i .", "Ir - ri \u017c oluzzjoni tg \u0127 id ukoll li huwa vitali li kull importazzjoni ta ' armamenti fil - Libanu tasal biss g \u0127 and l - armata Libani \u017c a uffi \u010b jali .", "It - test jenfasizza wkoll li l - implementazzjoni tar - Ri \u017c oluzzjonijiet 1559 u 1701 g \u0127 andha twassal g \u0127 ad - disarmament tal - milizja kollha , inklu \u017c a dik tal - Hezbollah , u tevita d - d \u0127 ul ta ' l - armi fil - Libanu .", "L - Iran u s - Sirja huma mistiedna biex ikollhom irwol kostruttiv , b ' mod spe \u010b jali fir - rigward ta ' l - implimentazzjoni tar - Ri \u017c oluzzjonijiet 1559 u 1701.", "Is - Sirja g \u0127 andha wkoll issa \u0127\u0127 a \u0127 il - kontrolli fuq in - na \u0127 a tag \u0127 ha tal - fruntiera Libani \u017c a - Sirjana .", "Qed issir ukoll sej \u0127 a sabiex ssir inkjesta komprensiva internazzjonali u ta ' livell g \u0127 oli , ta \u0127 t il - patro \u010b inju tas - Segretarju \u0120 enerali tal -\u0120 nus Mag \u0127 quda , fil - Libanu u fl - I \u017c rael bil - mandat li tinvestiga rapporti dwar ksur serju tad - drittijiet tal - bniedem .", "Il-Parlament enfasizza l-b\u017conn li l-Pro\u010bess ta' Pa\u010bi g\u0127all-Lvant Nofsani jer\u0121a' jitpo\u0121\u0121a fuq nett fl-a\u0121enda politika internazzjonali u g\u0127alhekk stieden lill-Kwartett biex jer\u0121a' jqajjem mill-\u0121did ir-Roadmap g\u0127aliex \"i s-soluzzjoni ta' \u017cew\u0121 stati, bi stat I\u017craeljan u stat Palestinjan je\u017cistu ma ' \u0121enb xulxin fil-pa\u010bi u s-sigurt a' , hija kundizzjoni essenzjali g\u0127al soluzzjoni pa\u010bifika u dejjiema fil-Lvant Nofsani \".", "Ir - ri \u017c oluzzjoni ssemmi wkoll il - Mekkani \u017c mu Internazzjonali Temporanju ( TIM ) u tg \u0127 id li dan g \u0127 andu ji \u0121 i msa \u0127\u0127 a \u0127 u esti \u017c fi \u017c-\u017c mien u fir - ri \u017c orsi .", "Il - gvern I \u017c raeljan \u0121 ie mistieden biex jer \u0121 a ' jistabbilixxi b ' ur \u0121 enza t - trasferiment tat - taxxi u d - d \u0127 ul mid - dwana Palestinjani mi \u017c muma , waqt li l - I \u017c rael huwa mistieden li jippermetti l - moviment ta ' persuni skond il - Ftehim dwar il - Moviment u l - A \u010b\u010b ess f ' Refah u bejn il - fruntieri f ' Gaza .", "Il - Kunsill \u0121 ie mistieden jag \u0127 mel kull sforz biex jag \u0127 mel sej \u0127 a g \u0127 al konferenza internazzjonali g \u0127 all - pa \u010b i , g \u0127 aliex appro \u010b\u010b unilaterali mill - partijiet kollha kon \u010b ernati g \u0127 andu ji \u0121 i mi \u010b\u0127 ud .", "Ir - ri \u017c oluzzjoni tappo \u0121\u0121 a t - talba tal - Bureau ta ' l - EMPA biex isejja \u0127 laqg \u0127 a straordinarja tal - Kunsill tal - Euromed tal - Ministri ta ' l - Affarijiet Barranin tal - Pro \u010b ess ta ' Bar \u010b ellona kemm jista ' jkun malajr .", "L - involviment tal - Lega G \u0127 arbija huwa wkoll essenzjali .", "G \u0127 andha ti \u0121 i wkoll mibg \u0127 uta delegazzjoni investigattiva fil - Libanu , fil - Palestina u fl - I \u017c rael sabiex timmonitorja s - sitwazzjoni , u tiffoka b ' mod spe \u010b jali fuq il - kundizzjonijiet umanitarji u politi \u010b i .", "Il-Kunsill", "Erkki Tuomioja tkellem f'isem il-Kunsill.", "Huwa qal li l-a\u0127\u0127ar kri\u017ci tal-Lvant Nofsani kienet l-ewwel wa\u0127da fejn l-UE saret attur internazzjonali li fuqu kien hemm tama u stennija kbira, spe\u010bjalment mill-poplu Lebani\u017c, l-gvern tieg\u0127u, kif ukoll minn pajji\u017ci o\u0127ra fir-re\u0121jun.", "L-UE irnexxilha tissodisfa din l-istennija u kellha rwol ewlieni biex jieqaf il-\u0121lied sabiex ikompli l-pro\u010bess g\u0127al konsolidazzjoni tal-pa\u010bi.", "Fil-laqg\u0127a li saret fil-bidu ta' Awissu ntla\u0127aq ftehim fuq il-konklu\u017cjonijiet li saru l-ba\u017ci tar-ri\u017coluzzjoni 1701 tal-Kunsill ta' Sigurta tal-\u0120nus Mag\u0127quda bl-g\u0127an li ti\u017cgura is-sovrenita' tal-Libanu u to\u0127loq il-forza UNIFIL biex ti\u017cgura l-implementazzjoni ta' din ir-ri\u017coluzzjoni.", "Is-Sur Tuomioja sa\u0127aq li ma jista' jkun hemm ebda soluzzjoni unilaterali jew militari g\u0127al kunflitti li hemm fil-Lvant Nosfani.", "Wara din ir-ri\u017coluzzjoni, ir-rwol ta' l-UE baqa' kru\u010bjali g\u0127aliex ippermettiet li l-Istati Membri jibg\u0127atu forza ta' 7000 truppi fi \u0127dan l-UNIFIL, biex ji\u017cguraw l-g\u0127ajnuna umanitarja.", "Sa\u0127aq ukoll dwar il-fatt li huwa kru\u010bjali li atturi o\u0127rajn u \u0121irien tal-Libanu jipparte\u010bipaw fil-pro\u010bess ta' pa\u010bi u stabilizzazjoni, inklu\u017c is-Sirja, li hija lesta li tirrispetta r-ri\u017coluzzjoni u tg\u0127in fl-implementazzjoni tag\u0127ha.", "Qal ukoll li ma jistax ikun hemm pa\u010bi sostenibbli fir-re\u0121jun ming\u0127ajr ma jkun hemm ritorn g\u0127al pro\u010bess ta' pa\u010bi bejn l-Israel u l-Palestina, ibba\u017cat fuq ir-Roadmap u b'rispett lejn is-sovrenita' ta\u017c-\u017cewg stati.", "Biex dan il-pro\u010bess ta' pa\u010bi ikompli huwa importanti li ma jibqax ikun hemm vjolenza u jew attakki terroristi\u010bi u li l-Israel ikun rikonoxxut b\u0127ala stat.", "G\u0127alhekk il-gvern Palestinjan g\u0127andu jirrispetta l-impenni ta' l-Awtorita' Palestinjana u ja\u0121ixxi b\u0127ala imsie\u0127eb kredibbli sabiex ikunu jistg\u0127u jer\u0121g\u0127u jibdew in-negozjati.", "Il-pa\u010bi ma tistax tasal bl-isforzi ta' l-Unjoni Ewropea biss, i\u017cda hemm b\u017conn ta' \u0127idma mill-qrib ma' l-imsie\u0127ba kollha fil-Kwartett u spe\u010bjalment ma' l-Istati Uniti, kif ukoll mal-Lega G\u0127arbija.", "Hemm b\u017conn li \u017c-\u017cew\u0121 partijiet ji\u0121u mqarrba \u0127alli jitkellmu u jsolvu s- sitwazzjoni permezz ta' negozjati g\u0127aliex in-nies fir-re\u0121jun ma jridu xejn iktar milli l-pa\u010bi.", "Huwa temm jg\u0127id li fil-\u0121ejjini jista' jkun li l-UE jkollha tadotta responsabbiltajiet ohra b\u0127ala parti mit-tfittxija g\u0127all-pa\u010bi u li l-Kunsill se jibqa' jappo\u0121\u0121a lir-Rappre\u017centant \u0120\u0127oli Javier Solana sakemm tasal il-pa\u010bi.", "Il-Kummissjoni", "F'isem il-Kummissjoni, Benita Ferrero-Waldner qalet li wara l-konflitt fil-Libanu, il-vjolenza u t-tbatija f'dawn it-territorji, l-idea ta' pa\u010bi tidher 'il bog\u0127od \u0127afna.", "G\u0127alhekk hemm b\u017conn li jsiru negozjati g\u0127aliex ma jistax ikun hemm sigurta' b'mod unilaterali.", "Qalet li dak li \u0121ara dan is-sajf g\u0127andu jinbidel f'opportunita' sabiex ikun hemm mobilizzazzjoni ta' ri\u017corsi minn na\u0127a ta' l-UE u \u0127abbret li l-Kummissjoni tappo\u0121\u0121a r-ri\u017coluzzjoni 1701 u li qieg\u0127da tag\u0127mel kontribut kbir fir-regjun biex ikun hemm stabilita' u awtorita' tal-gvern kullimkien.", "Hija fakkret li \u0121iet mibg\u0127uta assistenza umanitarja, u laqg\u0127et il-fatt li l-Parlament qabel li jintu\u017caw ri\u017corsi aktar milli previsti g\u0127al din it-tip ta' emer\u0121enza.", "Semmiet ukoll ir-rwol importanti tal-Kummissjoni fil-valutazzjoni tas-sitwazzjoni u fl-ewwel e\u017ceri\u010bizzju ta' kordinazzjoni biex ti\u017cgura li wara l-konflitt din il- kordinazzjoni titmexxa mil-Libanu stess.", "Sa\u0127qet li l-konflitt fil-Lvant Nofsani ilu g\u0127addej g\u0127al wisq \u017cmien, u li r-re\u0121jun g\u0127andu b\u017conn li jissa\u0127\u0127a\u0127 ir-rwol tal-gvern libani\u017c sabiex il-pajji\u017c ikun indipendenti fuq livell politiku.", "Il-poplu Lebani\u017c g\u0127andu j\u0127oss il-benefi\u010b\u010bi tan\u0121ibbli tal-waqfien mill-\u0121lied.", "Fil-futur, il-Komunita' Internazzjonali g\u0127andha tibqa' impenjata u tiffoka fuq l-irkupru ta' l-istituzzjonijiet permezz tad-djalogu internazzjonali.", "Qalet li biex il-Hezbollah i\u017carma hemm b\u017conn ta' pro\u010bess ta' integrazzjoni politika u fakkret li l-\u0121lied fil-Palestina g\u0127adu g\u0127addej.", "\u0126abbret ukoll li l-Kummissjoni lesta ta\u0127dem flimkien ma kull gvern li lest li ja\u0127dem g\u0127all-g\u0127an ta' stabilizzazzjoni u pa\u010bi, g\u0127aliex wara li \u017cdiedet il-vjolenza, \u0127add ma \u0127are\u0121 rebbie\u0127.", "L-azzjonijet militari ma waslux ghal soluzzjoni fil-Lvant Nofsani, u s-sitwazzjoni b\u0127alissa ser twassal g\u0127al instabilita' u ind\u0127il minn partijiet terzi.", "Enfasizzat il-b\u017conn li jittie\u0127du mi\u017curi konreti u prammati\u010bi li jistg\u0127u jwasslu g\u0127al klima adattat g\u0127an-negozjati g\u0127aliex wasal i\u017c-\u017cmien li l-I\u017crael u l-Libanu jo\u0127olqu mezzi sabiex ikunu jistg\u0127u jiddiksutu.", "Qalet ukoll li l-Iran irid jassumi r-responsabbilta' tieg\u0127u u juri li huwa lest li jikkontribwwi g\u0127al pa\u010bi fir-re\u0121jun.", "Il-Gruppi Politi\u010bi", "Hans-Gert Poettering (EPP-ED, DE) qal li soluzzjoni militari fil-Lvant Nosfani mhix possibli, g\u0127alhekk hemm b\u017conn li tinstab soluzzjoni politika biex twassal g\u0127al pa\u010bi.", "Hemm b\u017conn li n-negozjati jkomplu sabiex il-Libanu jsir sovran u ma jkollu xejn x'jaqsam ma' l-Iran u s-Sirja, waqt li dawn ta' l-a\u0127\u0127ar ma jkollhom ebda kontroll fuq il-Libanu.", "Fakkar li l-Hezbollah wkoll ju\u017caw mezzi militari, u sa\u0127aq li hemm b\u017conn li dan jieqaf.", "Dwar l-Israel qal li g\u0127alkemm \u0121ie kkritakat \u0127afna drabi min\u0127abba l-azzjonijiet militari tieg\u0127u, huwa g\u0127andu \u0127afna rispett g\u0127all-fatt li fl-I\u017crael hemm dibattitu demokratiku \u0127ieles.", "Qal ukoll li l-poplu tal-Palestina g\u0127andu jkollu l-istess dinjita' dak ta' l-I\u017crael u b\u0127all-popli Ewropej, kif ukoll id-dritt li jg\u0127ixu f'pajji\u017c bi fruntieri siguri.", "Martin Schulz (PES, DE) qal li huwa d-dover ta' l-Unjoni li ssib soluzzjoni \u0121dida g\u0127al din is-sitwazzjoni g\u0127aliex is-soluzzjoni li kienet imressqa mill-Istati Uniti kienet falliment li wasslet g\u0127all-kri\u017ci ta' b\u0127alissa.", "Enfasizza l-fatt li l-problema Palestinjana qieg\u0127da fil-qalba ta' kull tip ta' problemi fir-re\u0121jun, g\u0127alhekk hemm b\u017conn li l-Palestina ter\u0121a' tinbena mill-\u0121did.", "Qal li d-dritt ta' l-I\u017crael li je\u017cisti huwa \u010bar, i\u017cda li l-Libanu wasal f'sitwazzjoni li kien riesaq lejn demokrazija stabbli u issa spi\u010b\u010ba fix-xejn.", "Sa\u0127aq li d-djalogu interkulturi huwa \u0127a\u0121a essenzjali, b\u0127alma huwa l-involviment tal-pajji\u017ci kollha fir-re\u0121jun, spe\u010bjalment is-Sirja.", "Qal ukoll li tista' ssir konferenza ta' sigurta u koperazzjoni g\u0127al dan ir-re\u0121jun.", "Graham Watson (ALDE, UK) fakkar li mietu 'l fuq minn elf persuna, l-ma\u0121\u0121oranza tag\u0127hom \u010bivili u li \u0127afna mil-Libanu spi\u010b\u010ba \u0121ebel biss.", "Dwar is-sebat elef truppi fi \u0127dan l-UNIFIL, qal li l-mandat tag\u0127hom sabiex ir-ri\u017coluzzjoni 1701 issur realta.", "Hemm b\u017conn li l-Hezbollah u l-Hamas jing\u0127aqdu fi djalogu.", "Kif qal Kofi Annan, m'g\u0127andux ikun bl-armi i\u017cda bi djalogu u kompromess li jieqaf il-\u0121lied u jibdew negozjati fit-tul.", "Qabel li g\u0127andha ssir konferenza ta' sigurta' u koperazzjoni u li jkompli d-djalogu permezz ta' l-EMPA.", "Qal ukoll li wara li jintbag\u0127tu t-truppi xi \u0127add \u0127a jkollu jassumi responsabbilta' politika, u temm jg\u0127id li dejjem hemm r-riskju li l-instistenza fuq is-sovrenita nazzjonali twassal g\u0127al anarkija globali.", "Daniel Cohn-Bendit (Greens/EFA, DE) qal li din is-sitwazzjoni hija veru problema g\u0127ax dan ir-re\u0121jun huwa wie\u0127ed fejn jinqala' kull tip ta' g\u0127ajb.", "Qal li jsiru \u0127afna \u017cbalji politi\u010bi u li meta wie\u0127ed ikun involut fil-politika, irid juri li m'g\u0127andu ebda \u0121ibda partikolari ma' parti jew l-o\u0127ra.", "G\u0127alhekk qal li l-UE g\u0127andha tkun responsabbli tal-mod kif ta\u0121ixxi f'dan ir-re\u0121jun.", "Qal li m'hemm \u0127add li g\u0127andu l-kapa\u010bita' ta' l-UE biex twassal g\u0127all-pa\u010bi fir-re\u0121jun billi timbotta biex isiru iktar negozjati.", "B'hekk tirnexxi b\u0127ala attur politiku responsabbli g\u0127al re\u0121jun li jkun miexi lejn il-pa\u010bi.", "Francis Wurtz (GUE/NGL, FR) qal li fil-\u0121urnata tal-lum m'g\u0127andux ji\u0121ri dak li se\u0127\u0127 matul dan is-Sajf.", "Fakkar li l-I\u017crael attakka l-Libanu ming\u0127ajr ma saret distinzjoni bejn l-objettivi militari u dawk \u010bivili, farrak l-infrastruttura tal-pajji\u017c kompla billi qatel in-nisa u t-tfal.", "G\u0127alkemm jing\u0127ad li l-I\u017crael g\u0127andu d-dritt li jiddefendi lilu nnifsu, dan wassal g\u0127al dawn il-bombardamenti.", "Huwa kkritika l-Unjoni Ewropea talli waqqfet l-g\u0127ajnuna lill-awtoritajiet Palestinjani u talli ne\u0127\u0127iet il-le\u0121ittimita' ta' gvern u ta' parlament elett b'mod demokratiku.", "Cristiana Muscardini (UEN, IT) qalet li r-ra\u0121uni g\u0127all-\u0121lied hija li \u0127afna drabi l-President ta' l-Iran qal li jrid jeqred lill-I\u017crael.", "G\u0127alhekk l-Unjoni g\u0127andha tiddefendi l-Istat ta' l-I\u017crael u l-poplu tieg\u0127u.", "U permezz tar-Roadmap jista' jkun hemm stat Palestinjan \u0127ieles u sigur, li jwassal g\u0127all-pa\u010bi fil-Lvant Nofsani.", "Enfasizzat il-fatt li l-Hezbollah g\u0127andu g\u0127anijiet differenti g\u0127aliex irid jeqred l-I\u017crael u d-demokrazija.", "Stqarret ukoll li fil-fehma tag\u0127ha, l-ambaxxati fid-dinja kollha g\u0127andhom jirrikonoxxu i\u010b-\u010bittadini ta' l-I\u017crael b\u0127ala \u010bittadini Ewropej.", "Bastiaan Belder (IND/DEM, NL) qal li fil-\u0120ermanja qajmet il-kwistjoni tar-rwol tal-Budeswehr biex iwaqqaf il-wasla ta' l-armi fil-Libanu.", "Qal li l-Istati Membri \u017cgur ma jridux joqog\u0127du j\u0127arsu waqt li l-Hezbollah taghmel dak li trid.", "G\u0127alhekk talab lill-Kunsill u l-Kummissoni jistqarru x'intenzjoni g\u0127andhom u x'inhi il-po\u017cizzjoni tag\u0127hom rigward din il-kontroversja.", "Huwa saqsa jekk l-I\u017crael g\u0127andux l-intenzjoni li jkompli jimblokka l-Libanu.", "Pro\u010bedura: Ri\u017coluzzjoni kon\u0121unta", "20060901IPR10250 Ri\u017coluzzjoni Kon\u0121unta dwar il-Lvant Nofsani"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16610006__IM-PRESS__20060901-IPR-10250__MT.txt"}
{"text": ["L-Erbg\u0127a fil-Plenarja", "Istituzzjonijiet", "Il-Membri adottaw rapport dwar kwistjonijiet relatati mas-sa\u0127\u0127a mentali", "Strate\u0121ija biex ji\u0121u mi\u0121\u0121ielda l-problemi tas-sa\u0127\u0127a mentali fl-Ewropa, modi biex jinstab bilan\u010b bejn il-\u0127arsien so\u010bjali u t-tkabbir ekonomiku, u Ftehim ta' Asso\u010bjazzjoni bejn l-UE u l-Albanija kienu biss tlieta minn diversi kwistjonijiet li \u0121ew approvati mill-MPE nhar l-Erbg\u0127a li g\u0127adda.", "Il-Parlament appo\u0121\u0121a bis-sa\u0127\u0127a rapport mill-MPE Konservattiv Brittaniku John Bowis li sejja\u0127 g\u0127al le\u0121i\u017clazzjoni fuq livell ta' l-UE dwar is-sa\u0127\u0127a mentali li g\u0127andu \"jiddefendi d-drittijiet \u010bivili u fundamentali\" ta' dawk li jsofru minn din il-kondizzjoni, u li g\u0127andha ti\u0121i abbozzata bi s\u0127ubija mag\u0127hom, mal-familji tag\u0127hom, dawk li jie\u0127du \u0127siebhom u l-NGOs.", "Ir-rapport jappo\u0121\u0121a wkoll mi\u017curi biex, jekk jista' jkun, in-nies jin\u0127ar\u0121u minn istituzzjonijiet mentali.", "Il-MPE vvutaw biex iwessg\u0127u d-definizzjoni ori\u0121inali ta' gruppi ewlenin fil-mira tal- Green Paper tal-Kummissjoni Ewropea dwar is-sa\u0127\u0127a mentali biex tinkludi lil dawk b'mard mentali serju, mard fit-tul jew terminali, persuni b'di\u017cabilit\u00e0, \u0127absin, gruppi etni\u010bi, dawk li m'g\u0127andhomx saqaf fuq rashom, immigranti, persuni bla xog\u0127ol u dawk li m'g\u0127andhomx sigurt\u00e0 ta' xog\u0127ol.", "L-ori\u0121inal kien isemmi biss tfal, impjegati, persuni anzjani u persuni \u017cvanta\u0121\u0121ati.", "Idda\u0127\u0127al l-fattur ta' sess billi l-kwistjonijiet ta' sa\u0127\u0127a mentali jistg\u0127u jolqtu lill-ir\u0121iel u lin-nisa b'mod differenti.", "L-importanza ta' din il-kwistjoni tirrifletti l-fatt illi 18.4 miljun persuna fl-UE issofri minn dipressjoni serja kull sena waqt li 58,000 persuna toqtol ru\u0127ha b'idejha.", "Il-Mudell So\u010bjali Ewropew \u2013 bilan\u010b bejn it-tkabbir ekonomiku u s-solidarjet\u00e0 so\u010bjali", "L-MPE approvaw rapport li jidentifika modi kif l-UE jista' j\u017comm il-\"mudell so\u010bjali\" tieg\u0127u ta' standards so\u010bjali g\u0127oljin u tkabbir ekonomiku fil-kuntest tal-globalizzazzjoni, il-bidla demografika u r-revoluzzjoni fit-teknolo\u0121ija ta' l-informazzjoni.", "Biex jindirizza dawn l-isfidi, ir-rapport isejja\u0127 g\u0127al riforma tal-linji politi\u010bi ekonomi\u010bi u s-sistemi so\u010bjali fl-Unjoni kollha.", "B'mod partikolari, jitressaq l-argument favur linji politi\u010bi li jsa\u0127\u0127u l-impjieg \u2013 b'mod spe\u010bifiku fost in-nisa u \u017c-\u017cg\u0127a\u017cag\u0127.", "Ir-rapport jis\u0127aq ukoll dwar l-importanza tar-ri\u010berka u l-i\u017cvilupp.", "Ir-riforma g\u0127andha ti\u017cgura wkoll illi s-sistemi so\u010bjali nazzjonali jkunu finanzjarjament b'sa\u0127\u0127ithom biex jipprovdu appo\u0121\u0121 so\u010bjali kontinwu.", "G \u0127andu ji\u0121i stabbilit qafas ekonomiku u so\u010bjali fuq livell ta' l-UE biex il-membri jkunu jistg\u0127u jimplimentaw ir-riforma fuq livell nazzjonali.", "L-Albanija \u2013 il-Parlament jappo\u0121\u0121a rabtiet aktar mill-qrib", "L-MPE vvotaw g\u0127al rabtiet ekonomi\u010bi u politi\u010bi aktar mill-qrib bejn l-UE u l-Albanija permezz ta' \"Ftehim ta' Stabilizzazzjoni u Asso\u010bjazzjoni\".", "L-MPE qalu illi waqt li l-Albanija kienet imxiet 'il quddiem, g\u0127ad fadlilha \u0127afna xog\u0127ol x'tag\u0127mel.", "Il-problemi jinkludu s-sistema elettorali, in-nuqqas ta' \"ambjent legali stabbli u trasparenti\", korruzzjoni, livell baxx ta' implimentazzjoni ta' li\u0121ijiet u kriminalit\u00e0 organizzata.", "Xi MPE qajmu dubji dwar il-livell ta' libert\u00e0 tal-mezzi tax-xandir fil-pajji\u017c.", "20060907STO10459 Rapport dwar is-Sa\u0127\u0127a Mentali \u2013 Informazzjoni g\u0127all-Istampa Mudell So\u010bjali Ewropew \u2013 Informazzjoni g\u0127all-Istampa Ftehim ta' Asso\u010bjazzjoni UE-Albanija \u2013 Informazzjoni g\u0127all-Istampa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16611096__IM-PRESS__20060907-STO-10459__MT.txt"}
{"text": ["Il-\u0126amis fil-Plenarja", "Istituzzjonijiet", "Il-MPE jitolbu protezzjoni tat-tag\u0127rif fuq il-passi\u0121\u0121ieri ta' l-ajru", "L-affarijiet internazzjonali iddominaw l-a\u0127\u0127ar jum tal-plenarja ta' Strasburgu.", "Il-MPE adottaw ri\u017coluzzjoni fuq il-Lvant Nofsani, u sa\u0127qu li \"ma hemm ebda soluzzjoni militari g\u0127all-kunflitt\".", "Fuq il-kwistjoni tat-trasferiment ta' tag\u0127rif fuq il-passi\u0121\u0121ieri ta' l-ajru Ewropej lill-gvern ta' l-Istati Uniti, (li l-Qorti tal-\u0120ustizzja Ewropea qatg\u0127atha li g\u0127andu jintemm sat-30 ta' Settembru), il-MPE appo\u0121\u0121jaw rapport li jitlob lill-Istati Uniti ti\u017cgura protezzjoni adegwata g\u0127al din l-informazzjoni.", "\u0120ie adottat ukoll rapport fuq id-drittijiet tal-bniedem fi\u010b-\u010aina.", "\"Ma hemm ebda soluzzjoni militari g\u0127all-kunflitt\".", "Dan kien il-messa\u0121\u0121 li \u0127are\u0121 minn dibattitu ja\u0127raq li sar nhar l-Erbg\u0127a li g\u0127adda.", "Il-\u0126amis saret ukoll votazzjoni fuq ir-ri\u017coluzzjoni ta' kompromess.", "Din talbet g\u0127al rieda politika sabiex ji\u0121u indirizzati \"l-kaw\u017ci ewlenin\" tal-kri\u017ci ri\u010benti.", "Fit-test, il-Parlament fisser \"is-sog\u0127ba kbira\" tieg\u0127u g\u0127all-\u0127ajjiet ta\u010b-\u010bivili li ntilfu matul il-kunflitt u l-katastrofu umanitarju g\u0127addieni fil-Libanu.", "Fuq il-medjazzjoni internazzjonali fir-re\u0121un, l-iskjerament ta' 7000 element mill-Istati Membri ta' l-UE b\u0127ala parti mill-forza tal-\u0120nus Mag\u0127quda \u0121ie milqug\u0127 tajjeb.", "Ir-ri\u017coluzzjoni talbet li l-\"Libanu demokratiku u sovran\" g\u0127andu jkollu rwol, kif ukoll il-Lega G\u0127arbija u l-Assemblea Parlamentari Ewro-Mediterranja (EMPA).", "Il-MPE qablu li jibag\u0127tu missjoni ta' tiftix tal-fatti fil-Libanu, il-Palestina u l-I\u017crael.", "It-tag\u0127rif fuq il-passi\u0121\u0121ieri \u2013 UE u l-Istati Uniti", "Fil-\u0121lieda globali kontra t-terrori\u017cmu, il-gvern ta' l-Istati Uniti iqis li t-tag \u0127rif dwar il-passi\u0121\u0121ieri ta' l-ajru huwa strument ta' intelli\u0121enza le\u0121ittimu g\u0127all-prevenzjoni ta' aktar attakki terroristi\u010bi.", "Madankollu, meta dan it-tag\u0127rif jinvolvi informazzjoni dwar persuni ta' nazzjonalit\u00e0 barranija, f'dan il-ka\u017c i\u010b-\u010bittadini ta' l-UE, il-kwistjoni \u017cgur li hija wa\u0127da kontraversjali.", "Il-Qorti tal-\u0120ustizzja Ewropea stabbilixxiet it-30 ta' Settembru, 2007 b\u0127ala d-data li fiha g\u0127andha titwaqqaf il-prattika tat-trasferiment lill-gvern Amerikan tat-tag\u0127rif fuq il-passi\u0121\u0121ieri Ewropej li jivja\u0121\u0121aw lejn l-Istati Uniti.", "Dan wassal g\u0127al in\u010bertezza kbira fuq il-pass li jmiss.", "F'dan il-kuntest, il-MPE appo\u0121\u0121jaw rapport mid-Demokratika Olandi\u017ca Sophie in 't Veld li fih intalab li l-Istati Uniti toffri protezzjoni adegwata fir-rigward tal-privatezza ta' dan it-tag\u0127rif.", "Ir-rapport jitlob li l-Kunsill tal-Ministri g\u0127andu jinnegozja ftehim interim ma' l-Istati Uniti sa Novembru 2007 ta\u0127t l-iskrutinju Parlamentari, u ftehim \u0121did wara dan.", "Il-MPE huma m\u0127assbin fuq il-fatt li l-Istati Uniti trid tinnegozja ftehim bilaterali ma' pajji\u017ci - u jridu li l-uffi\u010bjali tad-dwana ta' l-Istati Uniti ja\u0127dmu fuq ba\u017ci ta' ka\u017c b'ka\u017c milli fuq li jitolbu t-tag\u0127rif ta' kul\u0127add f'daqqa.", "Fid-dibattitu, is-Sin. in 't Veld talbet li jkun hemm azzjoni kon\u0121unta fil-\u0121lieda kontra t-terrori\u017cmu.", "L-UE u \u010b-\u010aina", "L-abolizzjoni tal-piena kapitali, tal-kampijiet ta' xog\u0127ol furzat u tal-kummer\u010b illegali ta' l-organi kienu tliet affarijiet li l-MPE sa\u0127qu li g\u0127andhom isiru permezz ta' l-adozzjoni ta' rapport fuq inizjattiva personali mill-MPE Olandi\u017c Bas Belder tal-Grupp Indipendenza/Demokrazija dwar ir-relazzjonijiet ta' l-UE ma\u010b-\u010aina.", "Ir-rapport jitlob ukoll li jin\u017camm l-embargo ta' l-UE fuq l-armi kontra \u010b-\u010aina u jrid li l-munita \u010aini\u017ca ti\u0121i vvalutata b'rata aktar flessibbli.", "Il-MPE iddiskutew ukoll il-kundizzjonijiet tad-drittijiet tal-bniedem fis-Sri Lanka, i\u017c-\u017bimbabwe u s-sitwazzjoni ta' dawk li qeg\u0127din ifittxu kenn politiku fil-Korea ta' Fuq, b'mod partikolari fit-Tajlandja, u \u0121ew adottati tliet ri\u017coluzzjonijiet.", "20060908STO10482 Rapport dwar it-Tag\u0127rif dwar il-Passi\u0121\u0121ieri \u2013 Informazzjoni g\u0127all-Istampa Ri\u017coluzzjoni fuq il-Lvant Nofsani \u2013 Informazzjoni g\u0127all-Istampa Rapport fuq i\u010b-\u010aina \u2013 Informazzjoni g\u0127all-Istampa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16611144__IM-PRESS__20060908-STO-10482__MT.txt"}
{"text": ["Il-Parlament u d-Drittijiet tal-Bniedem", "Drittijiet tal-bniedem", "Id-drittijiet tal-bniedem ji\u0121u diskussi regolarment mill-MPE", "Wie\u0127ed mill-iktar rwoli importanti tal-Parlament Ewropew hu li ja\u0121ixxi ta' g\u0127assa g\u0127ad-drittijiet tal-bniedem, kemm fl-UE kif ukoll lil hinn minnha.", "Matul is-seduti plenarji tieg\u0127u jsiru dibattiti regolari fuq kwistjonijiet relatati mad-drittijiet tal-bniedem madwar id-dinja kollha \u2013 l-a\u0127\u0127ar wie\u0127ed iffoka fuq i\u017c-\u017bimbabwe, ir-refu\u0121jati tal-Korea ta' Fuq u l-gwerra \u010bivili fis-Sri Lanka.", "Il-Parlament jadotta wkoll b'mod regolari ri\u017coluzzjonijiet li jikkundannaw jew jenfasizzaw sitwazzjoni partikolari.", "L-a\u0127\u0127ar wa\u0127da li \u0121iet adottata kienet fuq id-drittijiet tal-bniedem fi\u010b-\u010aina.", "Dibattiti u ri\u017coluzzjonijiet huma mod effettiv kif il-MPE ji\u0121bdu l-attenzjoni internazzjonali fuq il-vjolazzjonijiet tad-drittijiet tal-bniedem.", "Ag\u0127fas il-links hawn ta\u0127t g\u0127all-a\u0127\u0127ar dibattiti u ri\u017coluzzjonijiet.", "Seduti pubbli\u010bi: Il-gruppi politi\u010bi u l-kumitati tal-Parlament spiss jorganizzaw seduti pubbli\u010bi fuq kwistjonijiet umanitarji.", "W\u0127ud mis-seduti li \u0121ew organizzati dan l-a\u0127\u0127ar kienu jiffukaw fuq is-sitwazzjoni ta' Timor tal-Lvant, it-Tibet u l-Al\u0121erija.", "Il-Kumitat g\u0127ad-Drittijiet tal-Bniedem: Il-Parlament g\u0127andu sottokumitat permanenti g\u0127ad-drittijiet tal-bniedem li je\u017camina ksur apparenti tal-li\u0121i internazzjonali.", "Il-Parlament jo\u0127ro\u0121 ukoll rapporti annwali fuq is-sitwazzjoni tad-drittijiet tal-bniedem \u0121ewwa u lil hinn mill-UE, filwaqt li l-MPE ja\u0121ixxu b\u0127ala \"osservaturi ta' l-elezzjonijiet\" barra l-Unjoni sabiex ji\u017cguraw it-trasparenza ta' l-elezzjonijiet.", "Jaqblu jew ma jaqblux?", "Legalment, il-MPE g\u0127andhom ass f'idejhom li jistg\u0127u jag\u0127\u017clu li ju\u017cawh.", "It-Trattati ta' l-UE jiddikjaraw li \"Il-Ftehim ta' Asso\u010bjazzjoni\" (li jkopri r-rabtiet kummer\u010bjali u politi\u010bi) bejn l-UE u l-pajji\u017ci terzi kif ukoll ftehim ie\u0127or b'\"implikazzjonijiet ba\u0121itarji importanti\" g\u0127andhom ji\u0121u approvati mill-Parlament qabel issir ir-ratifika.", "Dan ifisser li je\u0127tie\u0121 isir dibattitu fuqhom u dan jipprovdi mekkani\u017cmu importanti g\u0127all-iskrutinju tal-ftehim u g\u0127ar-rakkomandazzjonijiet g\u0127al bidliet.", "Fil-plenarja ta' Settembru, \u0121ie diskuss ftehim ta' asso\u010bjazzjoni ma' l-Albanija.", "Il-MPE appo\u0121\u0121jaw il-ftehim i\u017cda \u017ciedu rekwi\u017citi importanti fuq il-\u0127tie\u0121a li l-korruzzjoni ti\u0121i indirizzata u li titjieb l-implimentazzjoni tal-li\u0121ijiet.", "Sakharov: Kull sena, il-Parlament jag\u0127ti wkoll il-\"Premju Sakharov\" g\u0127al-libert\u00e0 tal-\u0127sieb madwar id-dinja.", "Appo\u0121\u0121 finanzjarju: Fil-battibekki tas-sena li g\u0127addiet fuq il-ba\u0121it ta' l-UE, aspett importanti kien il-fondi g\u0127all-promozzjoni tad-drittijiet tal-bniedem.", "Ix-xog\u0127ol ta' l-Inizjattiva Ewropea g\u0127ad-Demokrazija u d-Drittijiet tal-Bniedem (EIDHR) attwali g\u0127andu jsir ta\u0127t programm \u0121did li se jippromwovi d-drittijiet tal-bniedem matul is-snin li \u0121ejjin.", "L-Istorja tad-Drittijiet tal-Bniedem", "Sa minn meta \u0121iet stabbilita l-Unjoni Ewropea, id-drittijiet tal-bniedem kienu jaqg\u0127u ta\u0127t il-Konvenzjoni Ewropea dwar id-Drittijiet tal-Bniedem (iffirmata fl-1950) u d-Dikjarazzjoni tal-\u0120nus Mag\u0127quda dwar id-Drittijiet tal-Bniedem ta' l-1948.", "Wara l-qerda li \u0127alliet warajha l-gwerra dinjija, dawn jirrappre\u017centaw miri importanti fir-rikostruzzjoni morali u filosofika ta' l-Ewropa u d-dinja.", "It-Trattati li jistabbilixxu l-UE kienu ibba\u017cati fuq il-prin\u010bipji tal-libert\u00e0 u d-demokrazija, ir-rispett g\u0127all-verit\u00e0 tal-li\u0121i u l-libertajiet fundamentali.", "Dibattiti \u2013 kif jintg\u0127a\u017clu s-su\u0121\u0121etti?", "Is-su\u0121\u0121etti li jkunu se ji\u0121u diskussi ji\u0121u ppre\u017centati mis-7 gruppi politi\u010bi tal-Parlament, delegazzjoni Inter-parlamentari, kumitat jew grupp ta' 37 MPE li ja\u0121ixxu flimkien.", "Id-de\u010bi\u017cjoni finali fuq x'g\u0127andu ji\u0121i diskuss taqa' f'idejn il-\"Konferenza tal-Presidenti\" (il-President tal-Parlament flimkien mal-mexxejja tal-gruppi politi\u010bi).", "20060912STO10568 L-a\u0127\u0127ar dibattitu fuq id-drittijiet tal-bniedem Is-sottokumitat tal-Parlament dwar id-drittijiet tal-bniedem Testi adottati \u2013 Ri\u017coluzzjonijiet parlamentari"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16611766__IM-PRESS__20060912-STO-10568__MT.txt"}
{"text": ["Il-kun\u010bert ta' Claudio Baglioni jitfa' dawl fuq il-kwistjoni ta' l-immigrazzjoni", "Immigrazzjoni", "Kun\u010bert ta' Claudio Baglioni fit-13 ta' Settembru 19.00 \u2013 20.30", "Eluf ta' immigranti illegali jippruvaw jil\u0127qu l-Ewropa kull sena.", "Ir-riskju huwa g\u0127oli g\u0127aliex l-organizzazzjonijiet kriminali jisfruttaw ix-xewqa tag\u0127hom g\u0127al \u0127ajja a\u0127jar.", "Je\u0127tie\u0121 illi l-UE ssib risposta xierqa u ming\u0127ajr telf ta' \u017cmien g\u0127al din il-kwistjoni.", "Sabiex titqajjem kuxjenza dwar il-kwistjoni ta' l-immigrazzjoni fl-UE, ser isir kun\u010bert mill-artist Taljan Claudio Baglioni fis-sala tal-Plenarja tal-Parlament Ewropew fi Brussell nhar l-Erbg\u0127a fil-g\u0127axija.", "L-avveniment huwa organizzat mill-membru indipendenti Taljana tal-PES Lilli Gruber u l-President tal-Kumitat tal-Libertajiet \u010aivili Jean-Marie Cavada (Membru Liberali Fran\u010bi\u017c ta' l-ALDE).", "Gruber tg\u0127id: \"Wasal i\u017c-\u017cmien biex l-UE tassumi responsabbilt\u00e0 dwar din il-kwistjoni importanti u delikata.", "Je\u0127tie\u0121 li nkunu aktar qalbiena biex nindirizzaw l-immigrazzjoni b'mod po\u017cittiv, l-ewwel nett billi narawha b\u0127ala ri\u017cors.\"", "Claudio Balgioni huwa kantawtur famu\u017c f'art twelidu.", "Dan l-a\u0127\u0127ar ftit snin kien attiv biex titqajjem kuxjenza dwar kwistjonijiet umanitarji, b'mod partikolari l-immigrazzjoni.", "Huwa di\u0121\u00e0 organizza diversi kun\u010berti fil-g\u017cira ta' Lampedusa, li \u0121iet inva\u017cata b'immigranti illegali.", "L-immigrazzjoni illegali", "G\u0127add kbir ta' immigranti legali u illegali, flimkien ma' persuni li jfittxu kenn politiku, jaslu fl-UE kull sena.", "Is-so\u010bjet\u00e0 ta' l-Ewropa, li qed tixjie\u0127, u nuqqasijiet fis-suq tax-xog\u0127ol juru li hemm b\u017conn ta' immigranti, waqt li fl-istess \u0127in, l-influss qawwi tag\u0127hom wassal g\u0127all-b\u017conn li tittie\u0127ed azzjoni ur\u0121enti dwar kif g\u0127andhom ji\u0121u mmani\u0121\u0121jati l-flussi ta' l-immigrazzjoni.", "Xi pajji\u017ci Mediterranji ntlaqtu b'mod sostanzjali mill-immigrazzjoni illegali.", "Matul is-sajf, 10,000 immigrant waslu illegalment f'Lampedusa fl-Italja waqt li 20,000 o\u0127ra waslu fil-G\u017cejjer Kanarji.", "\u0126afna o\u0127rajn ma waslux \u0127ajjin fid-destinazzjoni tag\u0127hom.", "Il-kriminalit\u00e0 organizzata spiss tgawdi mill-immigrazzjoni illegali.", "X'ser ji\u0121ri issa ?", "Fis-27 ta' Settembru il-PE ser jiddiskuti l-immigrazzjoni mal-Kunsill u mal-Kummissjoni matul is-sessjoni Plenarja tieg\u0127u fi Strasburgu.", "Il-MPE di\u0121\u00e0 \u017caru \u010bentri ta' detenzjoni f'pajji\u017ci Mediterranji biex ji\u0121bru aktar informazzjoni u ser ikomplu dawn i\u017c-\u017cjarat fil-\u0127arifa.", "L-ewwel pajji\u017c ser ikun il-Gre\u010bja.", "20060912STO10575 Xandira diretta Kumitat g\u0127al-Libertajiet \u010aivili (LIBE) Il-websajt ta' Baglioni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16611840__IM-PRESS__20060912-STO-10575__MT.txt"}
{"text": ["Il-MPE jitolbu kjarifika dwar i\u010b-\u010bentri ta' detenzjoni sigrieti tas-CIA", "Drittijiet fundamentali", "Tibqa' g\u0127addejja l-kontroversja dwar \u010bentri ta' detenzjoni tas-CIA fl-Ewropa", "Wara li l-President ta' l-Istati Uniti George W. Bush \u017cvela l-e\u017cistenza ta' \u010bentri ta' detenzjoni sigrieti tas-CIA fl-Ewropa g\u0127al persuni suspettati li huma terroristi, il-MPE talbu kjarifika dwar l-involviment possibbli tal-gvernijiet ta' l-UE fi\u017c-\u017camma u t-trasferiment ta' \u0127absin mis-CIA u dwar l-e\u017cistenza ta' \u010bentri ta' detenzjoni sigrieti fl-Ewropa.", "A\u0127na saqsejna lill-MPE g\u0127ar-reazzjonijiet tag\u0127hom dwar l-a\u0127\u0127ar revelazzjonijiet.", "Wara li kien hemm t\u0127assib illi l-pajji\u017ci Ewropej kienu qed jintu\u017caw mis-CIA g\u0127at-trasport u \u017c-\u017camma illegali ta' \u0127absin, il-Parlament Ewropew waqqaf kumitat temporanju f'Jannar 2006 biex je\u017camina l-involviment tal-gvernijiet ta' l-UE.", "Ftit qabel il-5 anniversarju ta' l-attakki tal-11 ta' Settembru, il-President Bush qal illi l-programm tas-CIA kien salva \u0127ajjiet inno\u010benti u g\u0127en biex iwaqqaf attakki \u0121odda.", "Huwa qal illi s-siti ta\u010b-\u010bentri kienu ser jin\u017cammu sigrieti i\u017cda \u010ba\u0127ad allegazzjonijiet illi kienet qed tintu\u017ca tortura waqt l-investigazzjonijiet.", "Qalba fl-ist\u0127arri\u0121 ta' l-UE", "Din id-dikjarazzjoni tfisser qalba fid-direzzjoni tal- \u0127idma tal-kumitat tal-PE.", "\"F'dan l-istadju, m'g\u0127andniex insaqsu aktar 'jekk' kienux je\u017cistu \u010bentri ta' detenzjoni klandestini, i\u017cda f'liema pajji\u017ci u bil-kumpli\u010bit\u00e0 ta' liema gvernijiet in\u0127olqu dawn il-\u0127absijiet, u kemm ittie\u0127du \u0127absin hemmhekk; fuq kollox, g\u0127andna nsaqsu x'sar minnhom,\" qal il-MPE So\u010bjalist Taljan Giovanni Claudio Fava, relatur g\u0127all-kumitat ta' inkjesta tas-CIA.", "Huwa kompla jg\u0127id illi \"kieku kien possibbli, kont nistieden lill-President George W. Bush biex jidher quddiem il-kumitat tag\u0127na: s'issa huwa l-a\u0127jar xhud ta' l-e\u017cistenza tal-\u0127absijiet sigrieti tas-CIA.\"", "Carlos Coelho, ko-president tal-kumitat u membru Portugi\u017c tal-Grupp tal-Partit Popolari Ewropew \u2013 Demokrati\u010bi Ewropej (EPP-ED) qal, \"\u0121ejna kkritikati minn \u0127afna nies li qalu li l-investigazzjoni tag\u0127na kienet ibbazata fuq gideb, i\u017cda issa g\u0127andna l-provi illi kellna ra\u0121un.\"", "Mhux il-membri kollha jaqblu mag\u0127hom dwar l-implikazzjonijiet ta' l-istqarrijiet li g\u0127amel il-President ta' l-Istati Uniti l-\u0121img\u0127a li g\u0127addiet.", "Il-MPE Taljan Jas Gawronski tal-grupp EPP-ED sa\u0127aq illi \"George Bush m'ammetta xejn, mhux b'sens ta' \u0127tija.", "Huwa qal biss illi l-\u0127absijiet tas-CIA kienu je\u017cistu u ser ikomplu je\u017cistu u illi jekk jinstab xi terrorist huma ser ipo\u0121\u0121uh hemm.\"", "Sejbiet pre\u010bedenti tal-Kumitat temporanju", "Il-kumitat temporanju dwar l-u\u017cu allegat ta' pajji\u017ci Ewropej mis-CIA g\u0127al attivitajiet illegali (l-hekk imsejja\u0127 \"Kumitat TDIP\") \u0127are\u0121 rapport provi\u017corju f'Lulju, f'nofs l-investigazzjoni.", "Ir-re\u017coluzzjoni tal-PE tg\u0127id illi s-CIA kienet f'xi ka\u017cijiet direttament responsabbli g\u0127all-\"qbid, tne\u0127\u0127ija, \u0127tif u \u017camma illegali ta' persuni ssuspettati li huma terroristi\" fl-Ewropa u jikkritika l-involviment u l-kumpli\u010bit\u00e0 minn \u010berti Stati ta' l-UE.", "I\u017cda rrimarka wkoll illi l-\"kumitat temporanju s'issa ma \u017cvela ebda evidenza jew prova dwar l-e\u017cistenza ta' \u0127absijiet sigrieti fl-UE.\"", "X'inhu l-Kumitat TDIP?", "Il-Parlament qabel li jistabbilixxi Kumitat temporanju tad-diversi partiti dwar l-u\u017cu allegat ta' pajji\u017ci Ewropej mis-CIA g\u0127at-trasport u \u017c-\u017camma ta' \u0127absin matul is-sessjon plenarja tieg\u0127u f'Jannar.", "L-iskop tieg\u0127u kien li jivverifika jekk kienx hemm \u010bentri ta' detenzjoni tas-CIA stabbiliti fuq it-territorju Ewropew, u jekk kienx hemm xi gvernijiet ta' Stati ta' l-UE jew pajji\u017ci kandidati li kkooperaw fil-prattika ta' \"trasferimenti straordinarji\".", "Il-kumitat temporanju ser ikollu l-ewwel laqg\u0127a tieg\u0127u minn meta l-President Bush ammetta l-e\u017cistenza ta' \u010bentri ta' detenzjoni sigrieti fl-Ewropa, nhar il-\u0126amis fil-pre\u017cenza tal-Ministru Spanjol g\u0127all-Affarijiet Barranin Miguel Angel Moratinos.", "Ir-rapport finali tal-Kumitat huwa mistenni li jo\u0127ro\u0121 fi Frar 2007.", "20060913STO10607 Ri\u017coluzzjoni dwar ir-Rapport Provi\u017corju Rapport ta' l-istampa: skond ir-rapport provi\u017corju s-CIA hija \"direttament responsabbli\" Intervista ma' 2 MPE meta bdew ir-rapport tag\u0127hom Il-kumitat Parlamentari jis\u0127arre\u0121 l-allegazzjonijiet"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16612993__IM-PRESS__20060913-STO-10607__MT.txt"}
{"text": ["Musharraf fil-Parlament: \"privile\u0121\u0121 uniku li nit\u0127addet mag\u0127kom\"", "Relazzjonijiet esterni", "Musharraf iqis lill-UE u lill-Pakistan b\u0127ala alleati prin\u010bipali", "Il-President tal-Pakistan, il-\u0120eneral Pervez Musharraf, temm i\u017c-\u017cjara tieg\u0127u ta' jumejn fil-Parlament Ewropew nhar l-Erbg\u0127a b'laqg\u0127a mal-mexxejja tal-gruppi politi\u010bi u mal-President tal-PE, Josep Borrell.", "Il-messa\u0121\u0121 tieg\u0127u kien li l-Punent g\u0127andu j\u0127ares lejn pajji\u017cu b\u0127ala alleat ewlieni fil-gwerra kontra t-terrori\u017cmu u li l-MPE jistg\u0127u jg\u0127inu lill-UE u lill-Pakistan i\u017cidu r-rabtiet kummer\u010bjali bejniethom.", "Radd \u0127ajr ukoll lill-UE g\u0127all-g\u0127ajnuna umanitarja li tat wara t-terremot ta' l-2005.", "Wara l-laqg\u0127a tag\u0127hom, is-Sur Borrell fa\u0127\u0127ar l-isforzi tal-President Musharraf biex \"tinbena fidu\u010bja\" ma' l-Indja fil-Kashmir u fa\u0127\u0127ar il-\u0121lieda ta' l-armata Pakistana kontra t-terroristi u l-moviment Taliban.", "Qal li matul wa\u0127da mil-laqg\u0127at, intwera t\u0127assib minn mexxejja tal-gruppi politi\u010bi tal-parlament fuq kwistjonijiet b\u0127alma huma d-drittijiet tal-bniedem u l-proliferazzjoni nukleari.", "Musharraf jg\u0127id lill-MPE li hemm b\u017conn ta' koperazzjoni akbar bejn l-UE u l-Pakistan", "Matul il-laqg\u0127a ta' nhar it-Tlieta mal-Kumitat g\u0127all-Affarijiet Barranin, il-President Musharraf fisser l-isfidi g\u0127all-Pakistan u kellu jindirizza mistoqsijiet iebsin mill-MPE dwar it-tmexxija tieg\u0127u.", "Tista' taqra r-rapport s\u0127i\u0127 tal-laqg\u0127a billi tikklikkja fuq il-link t'hawn ta\u0127t.", "L-enfasi ewlenija tal-pre\u017centazzjoni tieg\u0127u kienet il-\u0127tie\u0121a li l-UE tappo\u0121\u0121a lill-Pakistan sabiex dan \"ikun jista' jeg\u0127leb id-diffikultajiet\".", "Dawn id-\"diffikultajiet\" huma kbar \u0127afna.", "L-i\u017cvilupp demokratiku u ekonomiku tal-Pakistan je\u0127tie\u0121 g\u0127ajnuna sostanzjali \u2013 l-appell ewlieni ta' Musharraf kien li jittejjeb l-a\u010b\u010bess g\u0127as-suq ta' l-UE g\u0127al prodotti mill-Pakistan.", "Internament, l-armata Pakistana kienet involuta f'operazzjonijiet ta' \u0121lied estensiv kontra l- Al Qaida u membri tal-moviment Taliban.", "Is-Sur Musharraf wieg\u0127ed li se jkompli ji\u0121\u0121ieled it-\"Talibani\u017cmu\" f'partijiet mill-Pakistan.", "Talab g\u0127all-g\u0127ajnuna ta' l-UE fir-rigward tat-tilwima li tinsab g\u0127addejja dwar il-Kashmir, li nawwret ir-relazzjonijiet bejn l-Indja u l-Pakistan g\u0127al kwa\u017ci 60 sena.", "Is-Sur Musharraf sa\u0127aq fuq in-natura \"moderata, reli\u0121ju\u017ca u tolleranti\" ta' pajji\u017cu u qal li rama bl-armi nukleari g\u0127ar-ra\u0121uni unika li jilqa' g\u0127at-theddida ta' armi nukleari mill-Indja.", "Il-MPE sfidaw lill-President Musharraf fuq \"id-defi\u010bit demokratiku\" fil-Pakistan (ebda elezzjonijiet demokrati\u010bi, ebda distinzjoni bejn il-militar u l-politika).", "Talbu wkoll g\u0127al moratorju tal-piena tal-mewt u wrew t\u0127assib fuq in-nuqqas ta' tolleranza reli\u0121ju\u017ca.", "Il-President tal-Kumitat g\u0127all-Affarijiet Barranin, id-Demokristjan \u0120ermani\u017c Elmar Brok, sa\u0127aq illi l-Pakistan g\u0127addej minn perjodu de\u010bi\u017civ fl-istorja tieg\u0127u, filwaqt li g\u0127andu rwol vitali \"b'firxa enormi ta' responsabbiltajiet differenti\".", "Is-So\u010bjalista Brittannika Neena Gill, President tad-Delegazzjoni Parlamentari g\u0127ar-relazzjonijiet ma' l-A\u017cja t'Isfel qalet li l-Pakistan huwa \"alleat importanti ta' l-Ewropa fil-\u0121lieda kontra t-terrori\u017cmu internazzjonali\".", "Madankollu, \u0127e\u0121\u0121et lill-President ja\u0121ixxi sabiex \"ti\u0121i eliminata d-diskriminazzjoni bejn is-sessi fil-forom kollha tag\u0127ha\" fil-Pakistan, u ma jibqax ikun hemm ka\u017cijiet fejn in-nisa (li setg\u0127u kienu akku\u017cati li wettqu adulterju) ji\u0121u maqtula \"min\u0127abba l-unur\".", "Gill qalet li l-President g\u0127andu \"ji\u017cgura li d-drittijiet tal-bniedem ji\u0121u rispettati fil-Pakistan kollu\".", "Mistoqsi fuq il-futur tieg\u0127u b\u0127ala \u0120eneral u President, huwa qal, \"Se nie\u0127u de\u010bi\u017cjoni fl-2007 skond il-kostituzzjoni tal-Pakistan\".", "20060914STO10661 Stqarrija stampa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16613245__IM-PRESS__20060914-STO-10661__MT.txt"}
{"text": ["Kandidati nnominati g\u0127all-premju Sakharov 2006", "Drittijiet tal-bniedem", "Il-PE jniedi t-tfittxija g\u0127ar-rebbie\u0127 tal-premju Sakharov 2006", "Il-kandidati nnominati g\u0127all-premju Sakharov jirrappre\u017centaw firxa wiesg\u0127a ta' oqsma - l-appo\u0121\u0121 g\u0127as-so\u010bjet\u00e0 \u010bivili kontra re\u0121imi totalitarji, id-difi\u017ca tad-drittijiet tal-minoranzi, il-\u0121lieda kontra l-vjolenza fil-konfront tan-nisa, il-\u0127idma g\u0127all-pa\u010bi, id-djalogu u l-libert\u00e0 ta' l-espressjoni.", "L-10 kandidati nnominati g\u0127all-2006 \u0121ew ippre\u017centati nhar it-Tlieta lill-Kumitat Parlamentari g\u0127all-Affarijiet Barranin, dak g\u0127all-I\u017cvilupp u s-Sottokumitat g\u0127ad-Drittijiet tal-Bniedem.", "H\u00e9l\u00e8ne Flautre, Presidenta tas-Sottokumitat g\u0127ad-Drittijiet tal-Bniedem, innotat id-diversit\u00e0 tal-kandidati ta' din is-sena u qalet illi \"il-premju ta' l-2006 jirrappre\u017centa sena ta' \u0127idma tal-PE fil-qasam tad-drittijiet tal-bniedem.\"", "Il-Kumitat g\u0127all-Affarijiet Barranin u l-Kumitat g\u0127all-I\u017cvilupp ser jaqblu dwar lista mqassra ta' tliet kandidati fil-25 ta' Settembru, matul laqg\u0127a kon\u0121unta.", "Il-lista ser ting\u0127adda lill-mexxejja tal-partiti politi\u010bi, il-Konferenza tal-Presidenti, li ser tag\u0127\u017cel ir-rebbie\u0127 f'Ottubru.", "Kull kandidat innominat \u0121ie propost minn ta' mill-inqas 37 MPE jew minn grupp politiku.", "Hawn isfel ser naraw min huma l-kandidati nnominati, b'deskrizzjoni fil-qosor.", "Politikanta Kolombjana, ex-senatri\u010bi, attivista kontra l-korruzzjoni u t-traffikar tad-droga, li qed ti\u0121\u0121ieled biex ittemm il-gwerra \u010bivili permezz ta' negozjati.", "Hija ilha osta\u0121\u0121 tal-Forzi Armati Revoluzzjonarji tal-Kolombja (FARC) mit-23 ta' Frar, 2002, u \u0121iet innominata minn Marie-Arlette Carlotti (PES) f'isem grupp ta' MPE.", "Kolombja: g\u0127al dawk kollha li ji\u0121\u0121ieldu g\u0127all-osta\u0121\u0121i ma\u0127tufa", "Grupp ta' persuni (individwi u asso\u010bjazzjonijiet) li qed ji\u0121\u0121ieldu kontra l-\u0127tif ta' osta\u0121\u0121i u li jappo\u0121\u0121aw lill-vittmi u lill-familji tag\u0127hom fil-Kolombja, fejn insibu 80% ta' l-osta\u0121\u0121i kollha tad-dinja \u2013 ji\u0121ifieri aktar minn 3000 ru\u0127.", "Pro\u0121ett Fulda-Mosocho tal-Prof.", "L-g\u0127an tal-pro\u0121ett hu li ting\u0127eleb il-problema tal-mutilazzjoni \u0121enitali tan-nisa (FGM) fir-re\u0121jun tal-Mosocho fil-Kenja u biex jittejbu l-kundizzjonijiet ta' l-g\u0127ixien tan-nisa.", "Bejn l-2002 u l-2005 ir-rata ta' FGM fir-re\u0121jun tnaqqset minn 98% g\u0127al 66%.", "Il-pro\u0121ett \u0121ie nnominat minn Alexander Alvaro (ALDE) f'isem grupp ta' MPE.", "B\u0127ala attivist fil-qasam tad-drittijiet tal-minoranzi u d-drittijiet tal-bniedem, huwa l-mexxej ta' l-oppo\u017cizzjoni etnika Mari kontra r-re\u0121im totalitarju tar-Republika ta' Mari El (Federazzjoni Russa).", "Huwa wkoll kittieb u \u0121urnalist li ji\u0121\u0121ieled g\u0127al-libert\u00e0 ta' l-espressjoni.", "Il-Mari Etni\u010bi jappartjenu lill-grupp tal-lingwi Finno-Ugri\u010bi.", "\u0120ie nnominat minn Toomas Ilves (PES) f'isem grupp ta' MPE.", "Isqof Kattoliku Awstrijakk, li huwa missjonarju fil-Bra\u017cil.", "Huwa qed ji\u0121\u0121ieled g\u0127ad-drittijiet tal-minoranzi indi\u0121ini u l-pre\u017cervazzjoni tal-foresta tropikali fil-Bra\u017cil u fir-re\u0121jun kollu ta' l-Ama\u017con.", "B\u0127ala difensura tad-drittijiet tal-bniedem mill-Kambodja, hija qed ti\u0121\u0121ieled kontra l-prostituzzjoni tat-tfal u l-jasar sesswali fost in-nisa u t-tfal fil-Kambodja u fil-Grigal ta' l-A\u017cja.", "Hija waqqfet l-asso\u010bjazzjoni AFESIP ( Agir pour les femmes en situation pr\u00e9caire \u2013 Azzjoni g\u0127an-nisa f'qag\u0127da prekarja), li l-g\u0127an tag\u0127ha hu li tintegra mill-\u0121did mil-lat so\u010bjali lill-vittmi tat-traffikar sesswali.", "\u0120iet innominata minn Jules Maaten f'isem il-grupp ALDE.", "Il-mexxej ta' l-oppo\u017cizzjoni fil-Belarus.", "B\u0127ala ex-kandidat presidenzjali kontra l-President Alexander Lukashenko, huwa qed isejja\u0127 g\u0127al \u0121ejjieni demokratiku f'pajji\u017cu.", "F'April 2006 intbag\u0127at il-\u0127abs g\u0127al 15-il jum wara li \u0127a sehem f'demostrazzjoni mhux awtorizzata f'Minsk.", "\u0120ie nnominat minn Jacek Saryusz-Wolski f'isem il-grupp EPP-ED u minn Brian Crowley f'isem il-grupp UEN.", "B\u0127ala \u0121urnalist u diplomatiku mil-Libanu, huwa jappo\u0121\u0121a b'entu\u017cja\u017cmu l-identit\u00e0 G\u0127arbija.", "Huwa missier Gebrane Tueni, l-editur ta' gazzetta Lebani\u017ca li \u0121ie maqtul is-sena li g\u0127addiet.", "\u0120ie nnominat g\u0127all-premju Sakharov b'tifkira ta' persona\u0121\u0121i Lebani\u017ci li \u0121ew maqtula: Rafiq Hariri , Basil Ll\u00e9han, Samir Kassir, George Haoni u Gebrane Tueni.", "Membru fondatur ta' EHRCO (Kunsill Etjopjan g\u0127ad-Drittijiet tal-Bniedem) u difensur tad-drittijiet tal-bniedem, huwa qed ji\u0121\u0121ieled kontra l-vjolenza u l-\u0121u\u0127 fl-Etjopja u g\u0127al ordni so\u010bjo-politika aktar umana.", "\u0120ie arrestat f'Novembru 2005, u b\u0127alissa jinsab g\u0127addej minn pro\u010beduri kriminali b'riskju li tinqatag\u0127lu g\u0127all-mewt jekk jinsab \u0127ati.", "\u0120ie nnominat minn Ana Gomes (PES) f'isem grupp ta' MPE.", "Din l-organizzazzjoni pa\u010bifika femminista-antimilitari mis-Serbja ti\u0121\u0121ieled g\u0127ar-rikon\u010biljazzjoni bejn in-nazzjonijiet u l-gruppi etni\u010bi f'dik li kienet il-Jugo\u017clavja u g\u0127all-g\u0127arfien tar-reati mwettqa mill-forzi militari u paramilitari Serbjani matul il-gwerer li \u0121raw dan l-a\u0127\u0127ar.", "\u0120ew innominati minn Jelko Kacin (ALDE) f'isem grupp ta' MPE."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16613283__IM-PRESS__20060913-STO-10589__MT.txt"}
{"text": ["Xog\u0127ol fl-UE: it-tkabbir \u0127oloq opportunitajiet \u0121odda?", "Politika tax-xog\u0127ol", "Saret aktar popolari li wie\u0127ed ifittex xog\u0127ol f'pajji\u017c ie\u0127or", "Din is-sena hija s-sena Ewropea tal-mobilit\u00e0 tal-\u0127addiema.", "I\u017cda sentejn wara li 10 pajji\u017ci \u0121odda da\u0127lu fl-UE, rapport re\u010benti tas-Servizz ta' Azzjoni ta\u010b-\u010aittadin Ewropew (ECAS) wera li g\u0127ad hemm ostakli g\u0127all-mobilit\u00e0 tal-\u0127addiema.", "A\u0127na tajna \u0127arsa lejn ir-rapport u saqsejna lill-MPE g\u0127ar-reazzjonijiet tag\u0127hom.", "Ir-rapport ta' l-ex-Kummissarju Ewropew Mario Monti, bl-isem \"Min g \u0127adu jib\u017ca' mit-tkabbir ta' l-UE\", janalizza l-qag\u0127da pre\u017centi u jag\u0127mel diversi su\u0121\u0121erimenti biex itejjibha.", "Is-Sur Monti qal, \"Kemm l-Istati Membri l-qodma kif ukoll il-\u0121odda gawdew mill-moviment liberu \u0121ewwa l-UE.\"", "Meta 10 pajji\u017ci \u0121odda da\u0127lu fl-UE fl-2004, kienu l-Irlanda, ir-Renju Unit u l-I\u017cvezja biss li ppermettew a\u010b\u010bess ming\u0127ajr restrizzjonijiet g\u0127all-\u0127addiema tag\u0127hom.", "M'hemmx dubju li din id-de\u010bi\u017cjoni ntlaqg\u0127et sew: sa Awissu ta' din is-sena marru ja\u0127dmu 427,000 ru\u0127 fir-Renju Unit biss.", "Sentejn wara, il-Finlandja, il-Gre\u010bja, il-Portugall, Spanja u l-Italja g\u0127amlu l-istess.", "Il-Bel\u0121ju, id-Danimarka, il-Lussemburgu, Franza u l-Olanda qed inaqqsu bil-mod ir-restrizzjonijiet tag\u0127hom waqt li l-Awstrija u l-\u0120ermanja biss g\u0127adhom impennjati li ser i\u017commuhom g\u0127a\u017c-\u017cmien massimu permess \u2013 sa l-2011.", "Ir-rapport jg\u0127id illi l-\"arran\u0121amenti tran\u017citorji\" j\u017commu s-separazzjoni artifi\u010bjali bejn l-Ewropa l-\"qadima\" u l-\"\u0121dida\", li twassal g\u0127al nuqqas ta' fidu\u010bja.", "Isejja\u0127 ukoll g\u0127al aktar spezzjonijiet fuq ix-xog\u0127ol sabiex ji\u0121u evitati inugwaljanzi fil-pagi u diskriminazzjoni (il-\u0127addiema huma intitolati g\u0127all-paga minima fil-pajji\u017c ta' destinazzjoni).", "Isejja\u0127 ukoll g\u0127al \"migrazzjoni \u010birkolari\" sabiex il-\u0127addiema ju\u017caw l-g\u0127arfien u l-\u0127iliet li akkwistaw barra minn pajji\u017chom meta jmorru lura d-dar.", "Dan jista' jg\u0127in biex ji\u0121i evitat li jintilfu l-a\u0127jar im\u0127u\u0127 minn pajji\u017c, l-hekk imsejja\u0127 \" brain drain\" .", "Rigward ir-Rumanija u l-Bulgarija \u2013 li aktarx ser jissie\u0127bu fl-2007 \u2013 ir-rapport jg\u0127id illi l-politika m'g\u0127andhiex ti\u0121i bba\u017cata fuq \"tbassir li jista' ji\u0121i muri li huwa \u017cbaljat\".", "Il-fehma tal-MPE", "Jean Lambert, MPE tal-Partit tal-\u0126odor mir-Renju Unit, tg\u0127id illi \"is-sejbiet tar-rapport ECAS i\u017cid mal-provi kollha li di\u0121\u00e0 hemm dwar l-impatt po\u017cittiv tat-tkabbir u l-mobilit\u00e0 tal-\u0127addiema, li g\u0127andhom ine\u0127\u0127u l-bi\u017ca' bla ba\u017ci li g\u0127ad g\u0127andhom xi Stati Membri ta' l-UE.", "It-t\u0127assib\u2026irri\u017culta li mhux fondat \u2013 ma kien hemm ebda inva\u017cjoni ta' immigranti.\"", "Il-MPE Irlandi\u017ca Mairead McGuinness tal-Partit Popolari Ewropew qalet li, \"sa mit-tkabbir fl-2004 rajna \u017cieda fl-immigrazzjoni mill-Istati Membri l-'\u0121odda' g \u0127al xi w\u0127ud ta' l-UE 15.", "Minkejja l-fatt illi l-moviment liberu tal-\u0127addiema huwa wie\u0127ed mil-libertajiet ewlenin li jgawdu \u010b-\u010bittadini ta' l-UE jidher illi din il-libert\u00e0 ma ti\u0121ix e\u017cer\u010bitata bi\u017c\u017cejjed\".", "F'isem il-Grupp So\u010bjalist, il-MPE \u010aek Libor Rou\u010dek qal illi r-rapport \"jikkonferma g \u0127al darb'o\u0127ra\u2026l-esperjenza ta' dawk l-Istati Membri li fet\u0127u s-swieq tag\u0127hom tax-xog\u0127ol\u2026illi l-bi\u017ca' ta' influssi kbar ta' \u0127addiema ma kienx \u0121ustifikat.\"", "Ona Juknevi\u010dien\u0117, membru Liberali Litwena wissiet dwar il-periklu ta' flussi ta' immigranti.", "\"Il-ma\u0121\u0121oranza ta' l-immigranti Litweni jfittxu xog \u0127olijiet a\u0127jar barra mill-pajji\u017c g\u0127aliex iridu jmantnu lill-familji tag\u0127hom jew lill-\u0121enituri anzjani tag\u0127hom.", "Dawn huma l-aktar gruppi tas-so\u010bjet\u00e0 fil-b\u017conn, u \u0127afna minnhom jinsabu ta\u0127t il-livell tal-faqar.\"", "F'isem il-Grupp Xellug Mag\u0127qud Ewropew. il-Membru Portugi\u017ca Ilda Figueiredo qalet, \"jiena naqbel illi l-ispezzjonijiet (dwar il-possibilt\u00e0 ta' sfruttament) g \u0127andhom ji\u0121u intensifikati sabiex ji\u0121u evitati l-isfruttament u t-trattament mhux ugwali ta' l-immigranti\".", "Fl-a\u0127\u0127ar, int ukoll tista' taqsam l-esperjenzi tieg\u0127ek.", "ECAS feta\u0127 linja tat-telefon b'xejn dwar il-\"moviment liberu\" fl-1 ta' Awissu li ser tibqa' miftu\u0127a sat-30 ta' Settembru biex tin\u0121abar evidenza minn individwi u kumpaniji dwar l-esperjenzi tag\u0127hom.", "20060914STO10659 Rapport ECAS: Min g\u0127adu jib\u017ca' mit-tkabbir ta' l-UE Il-Kumitat Parlamentari dwar l-Impjieg u l-Affarijiet So\u010bjali Eures: Tag\u0127rif dwar xog\u0127ol u tag\u0127lim fl-Ewropa Linja tat-telefon b'xejn ta' ECAS"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16613417__IM-PRESS__20060914-STO-10659__MT.txt"}
{"text": ["Il-manifattura piroteknika arti\u0121janali: Jintla\u0127aq kompromess bilan\u010bat - J. Muscat MPE", "Il-wirjiet tan-nar - tradizzjoni u sigurta'", "Il-Kumitat g\u0127as-Suq Intern u l-Protezzjoni tal-Konsumatur approva unanimament emendi g\u0127al Direttiva \u0121dida ta' l-Unjoni Ewropea dwar l-introduzzjoni fis-suq ta' o\u0121\u0121etti pirotekni\u010bi.", "Skond Joseph Muscat, Membru fi \u0127dan dan il-Kumitat, \"dan huwa kompromess bilancjat li jippermetti t-tkomplija ta' manifattura piroteknika arti\u0121janali b\u0127al dik f'Malta \u2026 filwaqt li tenforza aktar aspetti ta' sa\u0127\u0127a u sigurta'.\"", "L-objettivi ta' l-abbozz tad-Direttiva", "Il-proposta ppre\u017centata mill-Kummissjoni dwar it-tqeg\u0127id fis-suq ta' o\u0121\u0121etti pirotekni\u010bi g\u0127andha l-g\u0127an li to\u0127loq qafas le\u0121i\u017clattiv fuq livell Komunitarju li jintrodu\u010bi l-kundizzjonijiet me\u0127tie\u0121a ta' sigurta' minimi.", "B'hekk g\u0127andu jkun \u017cgurat il-moviment \u0127ieles tal-prodotti pirotekni\u010bi u jittejjeb il-\u0127arsien \u0121enerali tal-konsumatur u ta' kull min ju\u017ca' dawn il-prodotti b'mod professjonali.", "Barra minn hekk, din il-le\u0121i\u017clazzjoni g\u0127andha wkoll tikkontribwixxi biex jonqsu l-in\u010bidenti relatati mal-log\u0127ob tan-nar - li skond estimi tal-Kummissjoni jil\u0127qu l-45,000 fis-sena - u tarmonizza r-rekwi\u017citi ta' sigurta applikabbli fl-Istati Membri differenti.", "Skond il-Kummissjoni, barra milli ji\u0121i stabbilit livell g\u0127oli ta' \u0127arsien g\u0127all-konsumaturi, benefi\u010b\u010bju ewlieni ie\u0127or ta' din il-le\u0121i\u017clazzjoni g\u0127andu jkun it-tnaqqis tal-pi\u017cijiet fuq l-intrapri\u017ci permezz ta' sistema ta' approvazzjoni armonizzata biex l-o\u0121\u0121etti pirotekni\u010bi jitqieg\u0127du fis-suq, flimkien mal-\u0127olqien ta' suq wie\u0127ed.", "Din l-industrija di\u0121a' g\u0127andha valur ta' \u20ac7 biljun fis-sena u tinkludi il-log\u0127ob tan-nar, kif ukoll tag\u0127mir g\u0127all-infig\u0127 ta' l- airbags u l-apparat li jissikka minn qabel i\u010b-\u010binturin tas-sigurta' fil-karozzi f'ka\u017c ta' kolli\u017cjoni.", "Suq komuni g\u0127al-log\u0127ob tan-nar", "L-abbozz ta' direttiva dwar it-tqeg\u0127id fis-suq ta' o\u0121\u0121etti pirotekni\u010bi ppre\u017centat mill-Kummissjoni jispjega li l-le\u0121i\u017clazzjoni kurrenti fl-Istati Membri tqassam il-log\u0127ob tan-nar fi klassijiet differenti skond il-kwantita' ta' sustanza piroteknika, u f'\u010bertu ka\u017cijiet, skond jekk il-prodott jintu\u017cax \u0121ewwa jew barra.", "G\u0127alkemm dawn is-sistemi nazzjonali ta' klassifikazzjoni juru xebh min\u0127abba li huma bba\u017cati fuq il-kwantita' ta' sustanza piroteknika w\u017cata, dawn m'humiex l-istess.", "Metodu armonizzat ta' l-UE dwar l-istandards ta' l-o\u0121\u0121etti pirotekni\u010bi g\u0127andu ji\u017cgura li dawk il-prodotti li ma jil\u0127qux l-istandard normali ma ji\u0121ux imqieg\u0127da fis-suq fl-UE.", "Dawk il-prodotti li jitqiesu li jissodisfaw ir-rekwi\u017citi tas-sigurta' ji\u0121u mmarkati bis-simbolu CE, bir-ri\u017cultat illi dawk il-prodotti mmarkati b'dan is-simbolu biss ikunu jistg\u0127u jitqieg\u0127du fis-suq.", "B'hekk g\u0127andha tkun iggarantita \u010b-\u010birkolazzjoni \u0127ielsa ta' o\u0121etti pirotekni\u010bi fl-UE, waqt li fl-istess \u0127in ikun \u017cgurat livell g\u0127oli ta' \u0127arsien tal-konsumaturi.", "Madankollu, min\u0127abba l-g\u0127add ta' regolamenti nazzjonali differenti dwar il-bejg\u0127 u l-u\u017cu tal-log\u0127ob tan-nar, il-proposta tal-Kummissjoni t\u0127alli l-possibbilta' lill-Istati Membri biex i\u017commu r-regolamenti tag\u0127hom stess rigward l-eta' minima u l-bejg\u0127 u l-u\u017cu ta' \u010berti kategoriji ta' log\u0127ob tan-nar.", "L-implikazzjonijiet ta' din il-proposta", "Hekk kif irrappurtat mill-gazzetti, iktar kmieni din is-sena Joseph Muscat (PES, MT) spjega li bosta mill-mi\u017curi f'din id-direttiva jindirizzaw il-log\u0127ob tan-nar kummer\u010bjali mag\u0127mul f'pajji\u017ci A\u017cjati\u010bi li jispiccaw jin\u0127arqu fl-idejn konsumaturi f'pajjizi Ewropej ming\u0127ajr assikurazzjoni.", "Huwa kompla jispjega li f'Malta, il-bejgh lill-konsumatur g\u0127all-uzu privat mhuwiex permess.", "G\u0127alhekk, g\u0127andha ssir distinzjoni f'pajji\u017ci b\u0127al Malta, fejn il-log\u0127ob tan-nar ji\u0121i ma\u0127ruq skond ir-regolamenti, b'assikurazzjoni u minn persuni bil-permess.", "Wara l-vot li ttie\u0127ed fil-Kumitat g\u0127as-Suq Intern u l-Protezzjoni tal-Konsumatur, is-Sur Muscat spjega wkoll li l-kompromess mil\u0127uq jirrikonoxxi l-fatt li f'g\u0127add ta' pajji\u017ci, specjalment dawk Mediterranji u fosthom Malta, je\u017cistu tradizzjonijiet kulturali u reli\u0121juzi li fihom manifatturi arti\u0121janali jipprodu\u010bu log\u0127ob tan-nar li jin\u0127araq minnhom stess f'attivitajiet li\u010benzjati u koperti minn assigurazzjoni.", "Ghalhekk, il-Kumitat qabel li r-regolamenti burokratici ta' l-abbozz tad-direttiva li japplikaw g\u0127al manifatturi ta' log\u0127ob tan-nar li jinbieg\u0127 lil pubbliku m'g\u0127andhomx ikunu jg\u0127oddu g\u0127al dawn il-manifatturi arti\u0121janali.", "Fil-fatt f'Malta, \u0127afna minn dan il-bejg\u0127 ta' log\u0127ob tan-nar kummer\u010bjali lill-pubbliku mhuwiex permess.", "L-emenda li \u0121iet adottata favur il-wirjiet tan-nar b\u0127al ma jsiru f'Malta t\u0127alli lill-awtoritajiet jie\u0127du passi biex jipprote\u0121u t-tradizzjoni permezz ta' regolamenti nazzjonali.", "Is-Sur Muscat kompla jfisser li waqt li din id-direttiva ser tistabbilixxi livelli og\u0127la ta' sa\u0127\u0127a u ta' sigurta' - li huwa jappo\u0121\u0121a bis-s\u0127i\u0127 - din m'g\u0127andhiex twassal li jitg\u0127abbew spejje\u017c u burokrazija \u017cejda fuq il-log\u0127ob tan-nar li jin\u0127adem f'Malta.", "Fi kliemu, il-ftehim li ntla\u0127aq fil-Kumitat huwa bilan\u010bjat u po\u017cittiv, \" kemm g\u0127ad-dilettanti kif ukoll g\u0127al dawk li riedu aktar sigurta' f' dan il-qasam\u2026 li jippermetti t-tkomplija ta' manifattura piroteknika arti\u0121janali b\u0127al dik f'Malta, Spanja, il-Portugal u l-Italja, filwaqt li tenforza aktar l-aspetti ta' sa\u0127\u0127a u sigurta' .\"", "I\u017cda huwa fakkar ukoll li l-proposta tal-Kummissjoni tag\u0127milha cara li r-responsabilita' g\u0127al regolamenti o\u0127ra dwar daqsijiet ta' murtali, distanzi, \u0127inijiet ta' spettakkli u affarijiet relatati g\u0127andha tibqa f'idejn il-gvernijiet nazzjonali.", "Ir-rapport dwar il-proposta g\u0127al Direttiva tal-Parlament Ewropew u tal-Kunsill dwar l-introduzzjoni fis-suq ta' o\u0121\u0121etti pirotekni\u010bi kien im\u0127ejji minn Joel Hasse Ferreira (PES, PT) u jaqa' ta\u0127t il-pro\u010bedura ta' de\u010bi\u017cjoni kon\u0121unta.", "Ir-rapport kif adottat mill-Kumitat g\u0127andu ji\u0121i diskuss matul is-seduta plenarja ta' Ottubru fi Strasburgu, fejn jistg\u0127u ji\u0121u adottati xi emendi \u0121odda.", "2006-09-12 Rapporteur Joel HASSE FERREIRA PES PT 20060912IPR10570 Il-proposta tal-Kummissjoni, ir-rapport tal-Kumitat u l-emendi adottati"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16613811__IM-PRESS__20060912-IPR-10570__MT.txt"}
{"text": ["Il-MPE jag\u0127tu l-appo\u0121\u0121 tag\u0127hom g\u0127all-A\u0121enzija ta' l-UE g\u0127ad-Drittijiet Fundamentali, li g\u0127andha tibda fl-2007", "Drittijiet tal-bniedem", "A\u0121enzija \u0121dida g\u0127ad-Drittijiet tal-Bniedem g\u0127all-2007", "Il-Kumitat g\u0127al-Libertajiet \u010aivili tal-Parlament appo\u0121\u0121a bis-sa\u0127\u0127a t-twaqqif ta' a\u0121enzija \u0121dida ta' l-UE dwar id-\"drittijiet fundamentali\" li g\u0127andha tkun stabbilita fi Vjenna.", "Madanakollu, dan irid illi l-mandat ta' l-A\u0121enzija ji\u0121i esti\u017c biex jinkludi mhux biss il-25 Stat Membru pre\u017centi, i\u017cda wkoll dawk li qed jirsistu biex jid\u0127lu fl-Unjoni u l-pajji\u017ci li mag\u0127hom l-UE g\u0127andha \"ftehim ta' stabilizzazzjoni jew asso\u010bjazzjoni\".", "Ir-rwol ewlieni ta' l-A\u0121enzija ser ikun biex ti\u017cgura illi l-valuri m\u0127addna mill-Karta tad-Drittijiet Fundamentali ji\u0121u rispettati.", "II-Karta hija maqsuma f'sitt kapitli: Dinjit\u00e0, Libert\u00e0, Solidarjet\u00e0, Ugwaljanza, \u010aittadinanza u \u0120ustizzja.", "Hija tkopri kollox mid-dritt g\u0127al paga ugwali g\u0127all-ir\u0121iel u g\u0127an-nisa sad-dritt ta' a\u010b\u010bess g\u0127all-kura tas-sa\u0127\u0127a u trattament mediku.", "Ix-xog\u0127ol prattiku tal-personal fi Vjenna ser ikun biex ti\u0121i ssorveljata l-qag\u0127da tad-drittijiet tal-bniedem fl-UE, joffri pariri dwar titjib, jo\u0127loq kuxjenza dwar il-kwistjonijiet fost il-pubbliku u ja\u0127dem fil-qrib mas-so\u010bjet\u00e0 \u010bivili.", "L-A\u0121enzija ser tissostitwixxi li\u010b-\"\u010aentru Ewropew ta' Monitora\u0121\u0121 dwar ir-Razzi\u017cmu u l-Ksenofobija\" li di\u0121\u00e0 huwa bba\u017cat fil-belt kapitali ta' l-Awstrija.", "L-A\u0121enzija g\u0127andha tkun \"punt ta' referenza\" dwar id-drittijiet tal-bniedem", "Wara l-adozzjoni fit-13 ta' Settembru tar-rapport li jappo\u0121\u0121a l-A\u0121enzija, Kinga G\u00e1l, il-MPE Ungeri\u017ca tal-Partit Popolari Ewropew li abbozzat ir-rapport, qalet illi \"l-A\u0121enzija hija ta' importanza partikolari spe\u010bjalment billi r-ratifikazzjoni tal-Kostituzzjoni ta' l-UE [li tinkorpora l-Karta] b\u0127alissa tinsab sospi\u017ca.", "L-UE g\u0127andha tie\u0127u passi immedjati biex tistituzzjonalizza l-\u0127arsien tad-drittijiet u tal-libertajiet fundamentali ta\u010b-\u010bittadini\".", "Hija qalet li tittama li l-A\u0121enzija fil-futur tkun \"il-punt ta' referenza meta ji\u0121u diskussi d-drittijiet tal-bniedem\u2026\"", "Kwistjoni ewlenija g\u0127all-membri tal-Kumitat g\u0127al-Libertajiet \u010aivili hi r-rwol ta' l-A\u0121enzija fir-rigward tal-koperazzjoni bejn il-gvernijiet fl-oqsma tal-pulizija, il-\u0121ustizzja u l-\u0121lieda kontra t-terrori\u017cmu.", "Dan i\u0121ib mieg\u0127u l-kwistjoni s\u0127i\u0127a ta' protezzjoni tad-dejta tal-passi\u0121\u0121ieri bl-ajru \u2013 u jekk din id-dejta g\u0127andhiex titpo\u0121\u0121a g\u0127ad-dispo\u017cizzjoni tal-gvern Amerikan fil-\u0121lieda kontra t-terrori\u017cmu.", "Il-MPE jixtiequ wkoll illi l-Parlament jag\u0127mel konsultazzjoni akbar dwar il-pjan ta' \u0127idma ta' \u0127ames snin g\u0127all-A\u0121enzija u dwar min ser jie\u0127u l-kariga ta' Direttur.", "Id-diskussjonijiet bejn il-gvernijiet ta' l-UE, il-Kummissjoni Ewropea u l-Parlament g\u0127andhom jistabbilixxu r-rwol finali ta' l-A\u0121enzija matul il-\u0121img\u0127at li \u0121ejjin.", "Jekk jintla\u0127aq ftehim, il-Parlament jista' jivvota dwar ir-rapport fis-sessjoni plenarja tieg\u0127u tal-11-12 ta' Ottubru, biex b'hekk tkun tista' tibda ta\u0127dem minn Jannar 2007.", "20060915STO10742 Websajt ta' l-A\u0121enzija Il-Kumitat Parlamentari G\u0127al-Libertajiet \u010aivili Il-Karta tad-Drittijiet Fundamentali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16613895__IM-PRESS__20060915-STO-10742__MT.txt"}
{"text": ["Forums ta\u010b-\u010aittadini: in-nies isemmg\u0127u le\u0127inhom dwar il-\u0121ejjieni ta' l-UE", "Futur ta' l-Ewropa/Integrazzjoni Ewropea", "Forums ta\u010b-\u010aittadini: \u0126afna nies jixtiequ jg\u0127idu tag\u0127hom", "Wara l-\"Le\" ta' Franza u l-Olanda fil-votazzjoni g\u0127all-Kostituzzjoni ta' l-UE, kien hemm sej\u0127a g\u0127al \"perjodu ta' riflessjoni\" li matulu l-pubbliku u l-mexxejja politi\u010bi jkunu jistg\u0127u jisimg\u0127u lil xulxin u jit\u0127addtu flimkien dwar id-direzzjoni futura ta' l-Unjoni Ewropea.", "B\u0127ala parti minn dan il-pro\u010bess, il-Parlament Ewropew nieda serje ta' \"Forums ta\u010b-\u010aittadini\" madwar l-Ewropa li fihom l-MPE jiltaqg\u0127u wi\u010b\u010b imb'wi\u010b\u010b mall-pubbliku biex jiddiskutu kwistjonijiet li jolqtu lill-poplu mill-qrib.", "F'Settembru ser jibda rawnd \u0121dida wara s-su\u010b\u010bess ta' dawk li saru fir-rebbieg\u0127a.", "L-idea ta' forums ta\u010b-\u010bittadini hi li jippermettu lill-pubbliku u lir-rappre\u017centanti eletti tag\u0127hom (fuq livell lokali, nazzjonali u Ewropew) biex jiltaqg\u0127u flimkien u jiddiskutu kwistjonijiet lokali \u2013 u jpo\u0121\u0121uhom f'kuntest Ewropew aktar wiesa'.", "Dan jipprovdi opportunit\u00e0 tajba biex in-nies isemmg\u0127u le\u0127inhom dwar dak li jistennew mill-Unjoni Ewropea.", "F'Settembru u Ottubru ser ikun hemm 9 forums ta\u010b-\u010bittadini madwar l-Unjoni Ewropea organizzati mill-Uffi\u010b\u010bji ta' Informazzjoni lokali tal-Parlament Ewropew.", "Ir-Repubblika \u010aeka:", "Is-su\u0121\u0121etti ewlenin, li jag\u0127tu ka\u017c ta' l-affarijiet li huma ta' t\u0127assib g\u0127an-nies fir-re\u0121jun, ser ikunu: il-kontrolli mal-fruntjieri Schengen, l-unjoni monetarja, il-kooperazzjoni transkonfinali, il-mobilit\u00e0 ta' l-istudenti u l-\u0127addiema u mi\u017curi so\u010bjali g\u0127al persuni b'di\u017cabilit\u00e0 u anzjani.", "Milan: Is-su\u0121\u0121ett ewlieni matul l-avveniment ta' ser jikkonsisti f'diskussjoni tal-mistoqsija: \"X'ser ji\u0121ri wara l-perjodu ta' riflessjoni?\" 07/10/2006", "Lyon: Id-dibattiti ser iffukaw fuq t\u0127assib lokali u ser i\u0127arsu lejn ir-rizultati tal-forum pre\u010bedenti ta\u010b-\u010bittadini li sar fi Franza aktar kmieni fis-sena.", "Ser ji\u0121i organizzat \"forum elettroniku ta\u010b-\u010bittadini\" mqassam fuq tlett ijiem, li matulu l-MPE u \u010b-\u010bittadini ser ikollhom diskussjoni fuq l-internet.", "Il-forum elettroniku ser jiffoka fuq il-Mudell So\u010bjali Ewropew, u ser jindirizza su\u0121\u0121etti spe\u010bjali li huma ta' interess prin\u010bipali g\u0127all-istudenti; b\u0127all-impjieg u l-mobilit\u00e0 ta' l-istudenti u l-\u0127addiema.", "Nova Gorica/Gorizia: F'Nova Gorica/Gorizia l-emfasi ser tkun fuq l-\"Ewro\" u \u017c-\u017cona Schengen.", "Dan huwa partikolarment relevanti billi din i\u017c-\u017cona kienet \u0121iet maqsuma bejn il-Jugo\u017clavja u l-Italja wara t-Tieni Gwerra Dinjija.", "Faro (Algarve): Avveniment ta' Forum ta\u010b-\u010aittadini \u0121iet skedat g\u0127al xi \u017cmien f'Ottubru.", "Id-data u s-su\u0121\u0121etti li ser ji\u0121u diskussi ser ji\u0121u m\u0127abbra aktar tard.", "\u017bur il-link g\u0127all-Uffi\u010b\u010bju ta' Informazzjoni lokali tieg\u0127ek hawn isfel g\u0127al aktar dettalji.", "20060918STO10755 Uffi\u010b\u010bji ta' Informazzjoni tal-Parlament qrib tieg\u0127ek"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16614405__IM-PRESS__20060918-STO-10755__MT.txt"}
{"text": ["Borrell iwieg\u0127ed \"impenn sod\" lil-Libanu", "Relazzjonijiet esterni", "Il-Pres.", "Borrell jara l-\u0127sara li saret f'Bejrut b'g\u0127ajnejh", "Waqt \u017cjara ta' jumejn fil-Libanu, Josep Borrell, President tal-Parlament Ewropew, sa\u0127aq dwar l-impenn tal-Parlament lejn \"pa\u010bi sostenibbli\" fir-re\u0121jun.", "Kellu ta\u0127didiet mal-Prim Ministru Libani\u017c Fouad Siniora, ma' l-a\u0121ent Ministru g\u0127all-Affarijiet Barranin Tarek Mitri u ma' MP ewlenin.", "\u017bar ukoll in\u0127awi ta' Bejrut li \u0121ew milquta matul il-kunflitt re\u010benti ma' l-I\u017crael.", "Qabel telaq, huwa stieden uffi\u010bjalment lis-Sur Siniora fi Strasbourg fis-27 ta' Settembru biex jiltaqa' mal-MPE u l-mexxejja tal-gruppi politi\u010bi tal-Parlament.", "Is-Sur Borrell qal illi l-istedina turi \"l-impenn sod\" tal-Parlament biex \"jistimola l-azzjonijiet ta' l-UE\" fil-Libanu.", "Huwa kompla jg\u0127id illi l-\"Ewropa g\u0127andha dmir li \u017c\u017comm vi\u017cjoni g\u0127all-\u0121ejjieni tal-Lebanon\".", "I\u017c-\u017cjara ta' l-14-15 ta' Settembru \u0127abtet mal-wasla ta' madwar 500 truppi minn Spanja b\u0127ala parti tal-kontribuzzjoni ta' l-UE g\u0127all-Forza Interim tal-\u0120nus Mag\u0127quda Uniti fil-Libanu (UNIFIL).", "G\u0127alhekk issa b'kollox hemm forza ta' madwar 4,600 u g\u0127andhom jaslu aktar truppi minn pajji\u017ci Ewropej o\u0127rajn.", "Il-forza ser tg\u0127in bl-implimentazzjoni tar-Ri\u017coluzzjoni 1701, li g\u0127addiet b'mod unanimu mill-Kunsill tas-Sigurt\u00e0 tal-Gnus Mag\u0127quda u li hija mmirata biex ittemm il-kunflitt bejn l-I\u017crael u l-\u0126ezbollah fil-Libanu.", "Din issejja\u0127 lill-armata Libani\u017ca biex tippo\u017cizzjona ru\u0127ha fil-parti t'isfel tal-pajji\u017ci u g\u0127al \"irtirar immedjat\" tal-forzi I\u017craeliti mil-Libanu.", "Wara li wieg\u0127ed l-appo\u0121\u0121 tieg\u0127u g\u0127all-operazzjoni tal-\u0120nus Mag\u0127quda, il-President Borrell qal illi l-objettivi tal-pre\u017cenza militari Ewropea kienu li \"tikkollabora ma' l-armata Libani\u017ca\u2026u tiggarantixxi s-sovranit\u00e0 s\u0127i\u0127a ta' l-istituzzjonijiet Libani\u017ci fit-territorju Libani\u017c.\"", "I\u017c-\u017cjara saret f'waqtha billi \u0121img\u0127atejn ilu biss fil-ftu\u0127 tas-sessjoni plenarja ta' Settembru, is-Sur Borrell fakkar lill-MPE illi l-Parlament kien l-ewwel istituzzjoni matul il-gwerra li sej\u0127et g\u0127al waqfien fil-\u0121lied immedjat.", "Dik l-istqarrija ta' l-20 ta' Lulju kienet sa\u0127qet ukoll dwar il-\u0127tie\u0121a g\u0127al parte\u010bipazzjoni b'sa\u0127\u0127itha Ewropea fi \u0127dan l-UNIFIL.", "Din kienet \u0121iet appo\u0121\u0121ata b'ri\u017coluzzjoni parlamentari tas-7 ta' Settembru li sej\u0127et g\u0127al ri\u017coluzzjoni komprensiva fir-re\u0121jun u li stqarret illi m'hemm ebda \"soluzzjoni militari\" g\u0127all-problemi tal-Lvant Nofsani.", "Ir-ri\u017coluzzjoni talbet ukoll g\u0127ajnuna immedjata g\u0127all-gvern Libani\u017c biex tg\u0127in bl-isforzi ta' bini mill-\u0121did.", "S'issa l-UE kkontribwiet \u20ac107 mijun b\u0127ala g\u0127ajnuna \u2013 ming\u0127ajr ma wie\u0127ed jinkludi d-donazzjonijiet individwali mill-Istati Membri.", "L-g\u0127ajnuna g\u0127andha tg\u0127in fi sforz kbir ta' bini mill-\u0121did li huwa me\u0127tie\u0121 wara l-kunflitt.", "Ikklikkja l-link hawn isfel biex tara filmat ta\u017c-\u017cjara tal-President Borrell.", "20060919STO10783 Il-President Borrell fil-Lebanon Ri\u017coluzzjoni dwar il-Lvant Nofsani \u0120nus Mag\u0127quda (UNIFIL) Ri\u017coluzzjoni 1701 Borrell fil-Libanu (7MB)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16614711__IM-PRESS__20060919-STO-10783__MT.txt"}
{"text": ["Tonn tal-pinna blu \u2013 domanda kbira g\u0127alih u mhedded: MPE jiddiskutu kif isalvawh", "Il-kummer\u010b tat-tonn \u2013 sushi sostenibbli?", "Jista' jkun li l-popolazzjoni tat-tonn tal-pinna blu fil-Mediterran qieg\u0127da tintemm \u2013 dan kien il-messsa\u0121\u0121 li \u0127are\u0121 minn seduta li saret dan l-a\u0127\u0127ar mill-Kumitat g\u0127as-Sajd tal-Parlament.", "Il-\u0127ut, sors ta' ikel u kummer\u010b minn \u017cminijiet ir-Rumani, issa huwa mhedded b'sajd \u017cejjed u b'domanda dejjem ikbar mis-suq \u0120appuni\u017c tas-sushi li j\u0127allas tajjeb.", "Il-qabdiet annwali issa la\u0127qu l-50,000 tunnellata, id-doppju tal-livell sostenibbli.", "L-esperti tas-sajd, l-ambjentalisti u l-figuri ta' l-industrija kollha jaqblu li hemm b\u017conn li tittie\u0127ed azzjoni g\u0127all-protezzjoni tal-\u0127uta.", "Is-suq jista' jkun fil-\u0120appun, i\u017cda d-dg\u0127ajjes Fran\u010bi\u017ci, Taljani u Spanjoli jaqbdu nofs it-tonn kollu tad-dinja kull sena.", "Hemm \u017cew\u0121 popolazzjonijiet ewlenin tal-\u0127uta \u2013 tal-punent u ta' l-Atlantiku tal-Lvant.", "Madwar 80% ta' din ta' l-a\u0127\u0127ar tinsab fil-Mediterran.", "Is-sajd \u017cejjed mill-flotta tas-sajd, bastimenti li ju\u017caw bnadar ta' konvenjenza u issa l-\" farming \" tat-tonn kollha qeg\u0127din jheddu t-tonn fra\u0121li tal-pinna blu.", "It-tkabbir tal-\u0127ut permezz tal-\" fish-farming \" jippermetti li l-\u0127ut jinqabad u mbag\u0127ad jissemmen fil- fish-farms sabiex jinbig\u0127 bi prezzijiet og\u0127la.", "Is-seduta \u0121iet mg\u0127arrfa li din il-prattika hija wa\u0127da \u0121dida, li ftit li xejn hemm regolamenti fuqha u li qieg\u0127da tikber b'pass mg\u0127a\u0121\u0121el: Fl-1997, kien hemm biss 200 tunnellata ta' tonn li kien qed ji\u0121i farmed ; sa l-2005 dan l-ammont \u017cdied g\u0127al 25,000 tunnellata.", "Li jo\u0127ro\u0121 \u010bar huwa li l-livelli tas-sajd huma ferm og\u0127la mill-kwota legali allokata mill-Kummissjoni Internazzjoni g\u0127all-Konservazzjoni tat-Tonn ta' l-Atlantiku (ICCAT).", "X'tista' tag\u0127mel l-UE dwar dan?", "Fil-pre\u017cent, il-flotta ta' l-Unjoni Ewropea hija allokata 57% tal-qabda totali permessa tat-tonn tal-pinna blu u 60% tal-kapa\u010bit\u00e0 tal- farming .", "\u0126afna mill-flotta Fran\u010bi\u017ca (l-akbar wa\u0127da fil-Mediterran) ilha 10 snin ti\u0121i modernizzata bis-sussidji ta' l-UE, u g\u0127alhekk huwa \u010bar li l-Unjoni g\u0127andha rwol.", "Fis-seduta, Sergi Tudela tal- World Wildlife Fund ikkritika lill-UE talli po\u0121\u0121iet l-interessi ta' l-industrija tas-sajd qabel dawk tal-konservazzjoni.", "Pre\u017centi kien hemm wkoll rappre\u017centant tal-Kummissjoni Ewropea \u2013 li tamministra l-Politika Komuni tas-Sajd ta' l-UE.", "Ammettew li \"ristrutturar ta' l-industrija huwa inevitabbli\".", "Matul is-seduta, bosta MPE ippre\u017centaw mi\u017curi g\u0127all-protezzjoni tal-popolazzjoni tat-tonn tal-pinna blu.", "Il-Konservattiv Brittanniku (PPE-DE) Struan Stevenson qal li \"l-kri\u017ci hija wa\u0127da apparenti\" u talab li jing\u0127alqu \u017c-\u017coni fejn ibidu l-\u0127ut.", "Il-membru Liberali (ALDE) Elspeth Attwooll tkellmet favur il-\u0127olqien ta' Kunsill Konsultattiv Re\u0121jonali g\u0127all-Mediterran sabiex jistabbilixxi r-regoli fuq il-livelli tas-sajd.", "G\u0127all-\u0126odor, il-Fran\u010bi\u017ca Marie-H\u00e9l\u00e8ne Aubert talbet lill-Istati Membri ta' l-UE jassumu r-responsabbilt\u00e0 u ju\u017caw il-fondi ta' l-UE sabiex jitnaqqas is-sajd \u017cejjed.", "\"Di\u0121\u00e0 ssussidjajna l-modernizzazzjoni tal-flotot sabiex in\u017cidu l-kapa\u010bit\u00e0, i\u017cda issa rridu niffinanzjaw it-tnaqqis tag\u0127hom,\" qalet.", "Is-So\u010bjalista \u0120ermani\u017c (PSE) Heinz Kindermann issu\u0121\u0121erixxa li l-livell tal-multi g\u0127all-ksur tar-regoli g\u0127andu jog\u0127la.", "Waqt li l-biomassa tal-\u0127ut naqset bi 80% f'20 sena, huwa \u010bar li jista' jkun li dalwaqt jasal it-tmiem tat-tonn tal-pinna blu.", "20060919STO10788 Stqarrija Stampa Is-sit tal-ICCAT World Wildlife Fund"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16614723__IM-PRESS__20060919-STO-10788__MT.txt"}
{"text": ["Seduta dwar il-\u0121ejjieni tat-Trattat dwar in-Non-Proliferazzjoni ta' l-Armi Nukleari", "Sigurt\u00e0 u difi\u017ca", "Id-dinja \u0127a tkun iktar sigura b'TNP \u0121did?", "Matul il-gwerra l-bierda, it-Trattat dwar in-Non-Proliferazzjoni ta' l-Armi (TNP) kien il-pedina \u010bentrali ta' l-isforzi internazzjonali biex ji\u0121i kkontrollat il-bilan\u010b tat-teknolo\u0121ija tal-produzzjoni ta' armi nukleari.", "Fl-ambjent internazzjonali kumpless ta' wara l-gwerra l-bierda, l-akbar punti ta' t\u0127assib saru t-tixrid ta' teknolo\u0121ija nukleari u l-bi\u017ca' li din taqa' f'idejn it-terroristi.", "Matul seduta tas-Sottokumitat Parlamentari g\u0127as-Sigurt\u00e0 u d-Difi\u017ca \u0121ie diskuss jekk t-TNP g\u0127adux g\u0127odda effettiva biex ji\u0121u indirizzati theddidiet \u0121odda.", "L-g\u0127an tat-Trattat, li kien \u0121ie nnegozjat wara l-kri\u017ci tal-missili fil-Kuba ta' l-1962, hu li jillimita l-firxa ta' armi nukleari.", "Dan g\u0127andu tlett elementi ewlenin: in-non-proliferazzjoni \u2013 ji\u0121ifieri li pajji\u017ci b'armi nukleari ma jg\u0127adduhomx lil pajji\u017ci o\u0127rajn u li potenzi mhux nukleari ma jippruvawx jiksbu dawn l-armi; id-di\u017carmament \u2013 ji\u0121ifieri li l-pajji\u017ci huma obbligati li jnaqqsu l-\u0127a\u017cniet ta' armi nukleari; u d-dritt li tintu\u017ca teknolo\u0121ija nukleari b'mod pa\u010bifiku.", "Kif ser naraw, dan l-a\u0127\u0127ar aspett wassal g\u0127al kontroversja konsiderevoli.", "FIl-pre\u017cent, \u0127amsa mis-seba' stati li huma kkonfermati li g\u0127andhom armi nukleari ffirmaw it-Trattat.", "L-Indja u l-Pakistan ma ffirmawhx.", "Huwa ma\u0127sub li l-I\u017crael ukoll g\u0127andu armi nukleari, i\u017cda la kkonferma u lanqas \u010ba\u0127ad dan il-fatt.", "\u017bew\u0121 Stati biss, l-Afrika t'Isfel u l-Libja abbandunaw il-programmi nukleari tag\u0127hom.", "Il-proliferazzjoni ta' materjal g\u0127all-armi hija ta' t\u0127assib kbir fuq livell internazzjonali.", "Il-President tas-Sottokumitat g\u0127ad-Difi\u017ca, id-Demokristjan \u0120ermani\u017c Karl von Wogau saqsa: \"It-terroristi huma kapa\u010bi jibnu bomba nukleari qerrieda?\".", "Il- \u0127ila li jiksbu armi nukleari tag\u0127ti lil gruppi jew individwi l-istess forza qerrieda b\u0127al Stat.", "Teknolo\u0121ija nukleari: i\u017cda g\u0127al liema skop?", "Id-dritt li tintu\u017ca teknolo\u0121ija nukleari g\u0127al skopijiet pa\u010bifi\u010bi jinsab fil-qalba tad-diskussjonijiet internazzjonali dwar il-pro\u0121ett nukleari Iranjan.", "Tehran isostni illi g\u0127andu d-dritt li jkollu ener\u0121ija nukleari waqt li l-bqija tad-dinja tinsab inkwetata dwar l-intenzjonijiet tieg\u0127u.", "Il-President tad-delegazzjoni Parlamentari dwar ir-relazzjonijiet ma' l-Iran, il-\u0120ermani\u017ca Angelika Beer mill-Partit tal-\u0126odor, osservat illi g\u0127al xi pajji\u017ci \"hemm dilemma dwar l-u\u017cu pa\u010bifiku ta' ener\u0121ija nukleari billi d-distinzjoni bejn u\u017cu pa\u010bifiku u militari hija dubju\u017ca\".", "\u0120iet ikkritikata klaw\u017cola fit-TNP li tippermetti lill-istati biex jo\u0127or\u0121u minnu \u2013 kif g\u0127amlet il-Korea ta' Fuq.", "Dr. Bruno Tertrais, ri\u010berkatur g\u0127all-\"Fondazzjoni ta' Ri\u010berka Strate\u0121ika\" qal illi l-klaw\u017cola ta' irtirar hija \"wisq permessiva\".", "L-istrate\u0121ija Ewropea dwar is-Sigurt\u00e0 ta' l-2003 \u2013 li \u0121iet approvata mill-kapijiet tal-Gvern kollha ta' l-UE \u2013 sej\u0127et il-proliferazzjoni ta' armi tal-qerda tal-massa b\u0127ala \"potenzjalment l-akbar theddida g\u0127as-sigurt\u00e0 tag\u0127na\u2026 ninsabu\u2026 de\u0127lin f'perjodu \u0121did u perikolu\u017c li jo\u0127loq il-possibilt\u00e0 ta' ti\u0121rija g\u0127all-armi tal-qerda tal-massa, spe\u010bjalment fil-Lvant Nofsani\".", "Is-soluzzjoni s'issa kienet li nippruvaw nikkonvin\u010bu lill-istati kollha biex jirrispettaw it-TNP u li nsa\u0127\u0127u lill-A\u0121enzija Internazzjonali ta' l-Ener\u0121ija Atomika, li hija l-g\u0127assiesa nukleari dinjija.", "L-Ewropa offriet ukoll il-\"karrotta\" ta' in\u010bentivi ta' kummer\u010b u relazzjonijiet diplomati\u010bi fi sforz biex tikkonvin\u010bi lil pajji\u017ci b\u0127all-Iran biex jabbandunaw il-programmi nukleari.", "I\u017c-\u017cmien biss jista' jag\u0127tina parir jekk dan ikunx in\u010bentiv bi\u017c\u017cejjed.", "20060920STO10816 Informazzjoni g\u0127all-istampa dwar is-seduta Sottokumitat Parlamentari g\u0127ad-Difi\u017ca"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16615762__IM-PRESS__20060920-STO-10816__MT.txt"}
{"text": ["Il-Briefing - Seduta Plenarja 25-28.09.06 (Strasburgu)", "Is-seduta plenarja li jmiss hija wa\u0127da varjata.", "Il-MPE ser jiddiskutu fost affarijiet o\u0127ra, politika komuni g\u0127all-UE fuq l-immigrazzjoni u l-ade\u017cjoni tal-Bulgarija u tar-Rumanija.", "Il-MPE g\u0127andhom ukoll jadottaw rapport dwar il-progress tat-Turkija fin-negozjati.", "Rapporti o\u0127ra li g\u0127andhom ji\u0121u adottati huma dwar il-kwalita' ta' l-arja u l-ambjent urban, il-mobilita' ta' l-istudenti u t-tag\u0127lim tul il-\u0127ajja.", "G\u0127andhom ji\u0121i wkoll mag\u0127\u017cula t-tliet finalisti g\u0127all-Premju Sakharov.", "Is-seduta tat-Tnejn ser tibda b'dibattitu kon\u0121unta dwar il-kwalita' ta' l-arja, permezz ta' \u017cew\u0121 rapporti m\u0127ejjin fi \u0127dan il-Kumitat g\u0127all-Ambjent minn Holger Krahmer (ALDE, DE) u minn Dorette Corbey (PES, NL).", "Ir-rapporti jittrattaw ir- revi\u017cjoni tal-le\u0121i\u017clazzjoni rigward il-kwalita' ta' l-arja u strate\u0121ija tematika kontra t-tni\u0121\u0121is ta' l-arja , rispettivament.", "Il-Kumitat irid li jkun hemm objettivi iktar ambizzju\u017ci g\u0127all-kwalita' ta' l-arja fl-Ewropa.", "Fl-istess \u0127in, il-Membri qed jinsistu li jkun hemm ukoll iktar flessibilita' sabiex l-Istati Membri jing\u0127ataw aktar \u010bans biex jadattaw g\u0127al le\u0121i\u017clazzjoni iktar stretta.", "Ser ji\u0121i wkoll diskuss rapport im\u0127ejji minn Gyula Hegyi (PES, HU) dwar l-Istrate\u0121ija Tematika dwar l-Ambjent Urban bil-mira li tikkontribwixxi g\u0127all-prestazzjoni ambjentali \u0121enerali ta' l-ibliet fl-Ewropa.", "Wara ser ji\u0121u diskussi tliet rapporti m\u0127ejjin fi \u0127dan il-Kumitat g\u0127all-Kultura u l-Edukazzjoni minn Christa Prets (PES, DE), Helga Tr\u00fcpel (Greens/EFA, DE) u Christopher Beazley (EPP-ED, UK) bl-g\u0127an li tkun im\u0127e\u0121\u0121a l- mobilita' ta' l-istudenti , li jin\u0127oloq qafas Ewropew ta' referenza g\u0127all-kompetenzi ewlenin fil-qasam tat- tag\u0127lim tul il-\u0127ajja , u tkun introdotta d- dimensjoni Ewropea fil-kurrikulum ta' l-iskejjel .", "Ser ikun diskuss ukoll rapport im\u0127ejji minn Thomas Mann (EPP-ED, DE) fi dan il-Kumitat g\u0127all-Impjiegi dwar il-\u0127olqien ta' Qafas Ewropew tal-Kwalifiki .", "Barra mis-seduta plenarja, il-Kumitat g\u0127all-Affarijiet Barranin u dak g\u0127all-I\u017cvilupp g\u0127andhom jidde\u010biedu liema ser ikunu t-tliet finalisti ta' din is-sena g\u0127all- Premju Sakharov g\u0127al-Liberta' tal-\u0126sieb .", "L-g\u0127otja tal-Premju g\u0127andha sse\u0127\u0127 matul is-seduta plenarja ta' Di\u010bembru.", "Nhar it-Tlieta is-seduta tibda b'dibattitu dwar is- servizzi ta' interess \u0121enerali .", "Ir-rapport im\u0127ejji minn Bernhard Rapkay (PES, DE) huwa risposta g\u0127all- White Paper tal-Kummissjoni dwar is-servizzi ta' interess \u0121enerali.", "Skond il-Kumitat g\u0127all-Affarijiet Ekonomi\u010bi, hemm b\u017conn li jinstab qafas legali tajjeb g\u0127as-servizzi ta' interess \u0121enerali.", "Il-Membri fil-Kumitat adottaw kwa\u017ci unanimament dan ir-rapport li jispjega g\u0127ala je\u017cisti l-b\u017conn ta' le\u0121i\u017clazzjoni Ewropea a\u0127jar u x'forma din g\u0127andha tie\u0127u.", "F'nofsinhar, il-President tal-Liberia, is-Sin.", "Ellen Johnson-Sirleaf g\u0127andha tindirizza lill-Membri tal-Parlament Ewropew matul seduta solenni.", "It-Tlieta wara nofsinhar, il-Kummissjoni ser tag\u0127mel dikjarazzjoni dwar l-ade\u017cjoni tal-Bulgarija u tar-Rumanija ma' l-Unjoni Ewropea.", "Wara ser ikun diskuss rapport dwar il-progress tat-Turkija fin-negozjati g\u0127all-ade\u017cjoni.", "Il-Kumitat g\u0127all-Affarijiet Barranin g\u0127adu tal-fehma li l-mira a\u0127\u0127arija tan-negozjati bejn l-UE u t-Turkija g\u0127andha tkun l-ade\u017cjoni.", "I\u017cda sabiex jintla\u0127aq dan l-objettiv, hemm b\u017conn li jsiru riformi importanti fit-Turkija, waqt li l-UE \u017c\u017comm f'mo\u0127\u0127ha l-kapa\u010bita' tag\u0127ha li tassorbi membri \u0121odda.", "Il-Membri fil-Kumitat adottaw rapport li jilqa' l-bidu tan-negozjati g\u0127all-ade\u017cjoni tat-Turkija ma' l-UE.", "Madankollu huma juru dispja\u010bir li l-pass ta' riformi fit-Turkija naqas.", "Nhar l-Erbg\u0127a filg\u0127odu ser isir id-dibattitu annwali fuq il-progress mag\u0127mul fil-qasam tal- liberta', tas-sigurta' u tal-\u0121ustizzja .", "Ser issir ukoll dikjarazzjoni mill-Kunsill u mill-Kummissjoni dwar politika komuni dwar l-immigrazzjoni .", "Barra minn hekk, g\u0127andu jittie\u0127ed il-vot finali fuq ir-rapport dwar il- protezzjoni ta' dejta personali , im\u0127ejji minn Martine Roure (PES, FR).", "Wara nofsinhar, is-seduta plenarja ser tag\u0127ti post g\u0127al laqg\u0127a tal-Konferenza tal-Presidenti miftu\u0127a g\u0127all-MPE kollha.", "Matul din il-laqg\u0127a, il-Prim Ministru Libani\u017c, is-Sur Fouad Siniora ser jindirizza lill-Membri.", "Nhar il-\u0126amis ser ji\u0121i diskuss, fost o\u0127rajn, rapport dwar in-nanoxjenzi u n-nanoteknolo\u0121iji .", "Tibdil fl-A\u0121enda", "Il-Kummissjoni ser tag\u0127mel serje ta' dikjarazzjonijiet: dwar il-Programm Galileo (It-Tlieta), il-qag\u0127da fid-Darfur (l-Erbg\u0127a), azzjonijiet futuri fil-qasam tal-privattivi u dwar is- summit ma' l-A\u017cja (il-\u0126amis).", "Nhar il-\u0126amis ser ji\u0121i wkoll diskuss rapport dwar it-titjib ta' g\u0127ajnuna mill-UE lejn pajji\u017ci li g\u0127adhom qeg\u0127din ji\u017cviluppaw.", "NOTA: Kull nhar ta' \u0120img\u0127a qabel is-seduta plenarja ssir konferenza stampa fil-11 ta' filg\u0127odu, kif ukoll fl-ewwel \u0121urnata tas-seduta plenarja fl-4.30 ta' wara nofs in-nhar.", "-//EP//TEXT IM-PRESS 20060829BRI10137 FULL-TEXT DOC XML V0//MT", "\u0120ustizzja u Intern", "Il-liberta', is-sigurta' u l-\u0121ustizzja, il-politika ta' l-immigrazzjoni, u \u010b-\u010bentri tad-detenzjoni tas-CIA", "Il-Kumitat g\u0127al-Libertajiet \u010aivili ser jag\u0127mel mistoqsija orali lill-Kunsill matul id-dibattitu annwali fuq il-progress mag\u0127mul fil-qasam tal-liberta', tas-sigurta' u tal-\u0121ustizzja.", "Ser issir ukoll dikjarazzjoni mill-Kunsill u mill-Kummissjoni dwar politika komuni dwar l-immigrazzjoni.", "Id-diskussjoni ser tiffoka wkoll fuq i\u010b-\u010bentri ta' detenzjoni sigrieti tas-CIA fl-Ewropa.", "Barra minn hekk, g\u0127andu jittie\u0127ed il-vot finali fuq ir-rapport dwar il-protezzjoni ta' dejta personali.", "It-test tal-mistoqsija jg\u0127id li seba' snin wara li da\u0127al fis-se\u0127\u0127 it-Trattat ta' Amsterdam u sitt snin wara d-dikjarazzjoni tal-Karta tad-Drittijiet Fundamentali, jidher evidenti li dawn i\u017c-\u017cew\u0121 testi g\u0127andhom ikunu l-qalb ta' l-istrate\u0121ija sabiex l-UE tinbidel fi spazju ta' liberta', si\u0121urta' u \u0121ustizzja.", "Il-Kumitat qieg\u0127ed jistaqsi:", "\" Il-Kunsill ma jikkunsidrax ne\u010bessarju li fil-\u0127in ta' l-a\u0121\u0121jornament ikun \u017cgurat li l-prin\u010bipji minnha proklamati fil-Karta jkunu garantiti b'mod effi\u010bjenti u xieraq, filwaqt li tkun enfasi\u017c\u017cata r-rabta bejn dawn il-prin\u010bipji u l-objettivi tag\u0127hom?", "F'dan ir-rigward, il-Parlament jitlob lill-Kunsill sabiex jie\u0127u l-mi\u017curi kollha ne\u010bessarji spe\u010bjalment:", "- ji\u017cgura li l-kompetenza ta' l-A\u0121enzija tad-Drittijiet Fundamentali ma tkunx limitata biss g\u0127all-ewwel pilastru imma testendi fuq l-oqsma tat-tielet pilastru (il-koperazzjoni legali u tal-pulizija);", "- jimmodifika r-Regolament (EC) Nru 1049/2001(1) sabiex jikkunsidra l-po\u017cizzjoni tal-Parlament Ewropew;", "- jadotta wkoll malajr kemm jista' jkun id-de\u010bi\u017cjoni ta' qafas rigward il-protezzjoni tad-dejta fit-tielet pilastru, b'hekk jikkonforma ma' l-impenn mag\u0127mul ta\u0127t il-Presidenza Brittannika sabiex id-direttiva dwar i\u017c-\u017camma tad-dejta tkun adottata b'mod kon\u0121unt;", "- jie\u0127u l-mi\u017curi xierqa sabiex tissolva l-problema ta' nuqqas ta' kunfidenza ta' wie\u0127ed lejn l-ie\u0127or fl-Istati membri u biex jadotta ming\u0127ajr dewmien id-de\u010bi\u017cjoni ta' qafas dwar il-li\u0121i pro\u010bedurali, dwar il-mandat ta' evidenza Ewropew u dwar id-de\u010bi\u017cjoni rigward il-\u0121lieda kontra r-razzizzmu u l-ksenofobja;", "- mis-sena d-die\u0127la jiggarantixxi l-abolizzjoni tal-kontrolli fil-fruntieri ta' l-Istati Membri l-\u0121odda sabiex id-dritt tal-moviment liberu ta\u010b-\u010bittadini kollha ta' l-Unjoni Ewropea u d-de\u010bi\u017cjoni dwar il-\u0121lieda kontra r-razzi\u017cmu u l-ksenofobja jkunu msa\u0127\u0127a .\"", "It-test ifakkar ukoll li min\u0127abba li politika ta' protezzjoni tad-drittijiet fundamentali mhix kredibbli ming\u0127ajr il-possibilita' ta' referenza lill-Qorti, il-Kummissjoni g\u0127adha kif proponiet li jitne\u0127\u0127ew ir-restrizzjonijiet kurrenti dwar l-a\u010b\u010bessibilita' tal-Qrati tal-\u0120ustizzja g\u0127all-im\u0127allfin nazzjonali.", "Il-Kumitat jistaqsi:", "\" Il-Kunsill ma jikkunsidrax li huwa ur\u0121enti li s-su\u0121\u0121erimenti mag\u0127mula mill-Kummissjoni u l-Parlament ikunu ikkunsidrati u li g\u0127andha ssir evalwazzjoni mal-Qorti dwar il-passi li g\u0127adhom ne\u010bessarji li jittie\u0127du sabiex jitnaqqas g\u0127allinqas bin-nofs, sa l-a\u0127\u0127ar tal-Programm ta' The Hague, it-tul tal-pro\u010beduri, partikolarment dawk dwar id-drittijiet fundamentali?", "Il-Kunsill huwa ppreparat li jadatta l-kompetenza tal-Qorti f'dak li jirrigwarda l-passa\u0121\u0121 bejn il-fruntieri interni ?\"", "Il-mistoqsija orali tittratta wkoll il-fatt li wara l-attakki tal-11 ta' Settembru, il-Kunsill Ewropew \u0121ie affrontat b'nuqqas fl-istrate\u0121iji li jaqbel mag\u0127hom u ma' l-implimentazzjoni tag\u0127hom.", "Dan wkoll naqas milli jippromwovi d-drittijiet ba\u017ci\u010bi u l-libertajiet \u010bivili filwaqt li jigarantixxi aktar si\u0121urta' li\u010b-\u010bittadini.", "\" Il-Kummissjoni u l-Parlament jipproponu l-attivazzjoni tal-'klaw\u017coli li jg\u0127aqqdu' ma\u0127suba fl-artikoli 42 TEU u 67 TEC.", "Il-Kunsill g\u0127andu l-\u0127sieb li jadotta dan is-su\u0121\u0121eriment?", "Il-Kunsill se jassigura ru\u0127u li l-mi\u017curi adottati se jkunu kompletament imda\u0127\u0127la u implimentati fuq il-livell nazzjonali?", "Il-Kunsill se jinnegozja mal-Parlament Ewropew dwar l-integrazzjoni tal-Europol fit-Trattati Ewropej, g\u0127aliex l-ebda mill-protokolli tal-Konvenzjoni tal-Europol ma da\u0127al fis-se\u0127\u0127 min\u0127abba r-riluttanza ta' \u010berti Stati Membri li jirratifkawhom?", "Il-Kunsill se jid\u0127ol \u0121o dibattitu miftu\u0127 dwar l-implikazzjonijiet tat-Trattat ta' Pr\u00fcm, u se jniedi \u0127idma preparatorja g\u0127all-integrazzjoni tieg\u0127u fil-qafas Ewropew b\u0127ala koperazzjoni msa\u0127\u0127a ?\"", "Dwar il-kwistjoni ta' l-immigrazzjoni illegali:", "\" Il-Kunsill g\u0127andu l-intenzjoni li javvanza n-negozjati mal-Parlament Ewropew bil-g\u0127an li jadotta d-direttiva dwar ir-ritorn ta' \u010bittadini ta' pajji\u017ci terzi residenti b'mod illegali sabiex ji\u0121u stabbiliti standards komuni fuq il-livell Ewropew u sabiex tin\u0127oloq ba\u017ci legali xierqa g\u0127all-Fond Ewropew g\u0127ar-Ritorn?", "Simultanjament, il-Kunsill se jibda' jimplimenta politika komuni dwar l-immigrazzjoni illegali ?\"", "Dwar il-\u0127arsien tad-drittijiet tal-bniedem:", "\" Il-Kunsill se ji\u017cgura li d-drittijiet fundamentali se jkunu iggarantiti b'mod xieraq fil-kuntest tal-\u0121lieda kontra t-terrori\u017cmu, b'mod partikolari fir-relazzjonijiet tieg\u0127u ma' pajji\u017ci terzi, u li l-acquis Ewropew fil-kuntest tad-drittijiet tal-bniedem ma jkunx imnaqqas ?\"", "O-0086/06 Mistoqsija Orali Pro\u010bedura: Mistoqsija Orali Dibattitu: 25.09.06 Regolament dwar l-a\u010b\u010bess pubbliku g\u0127ad-dokumenti tal-Parlament, tal-Kunsill u tal-Kummissjoni", "-//EP//TEXT IM-PRESS 20060829BRI10137 FULL-TEXT DOC XML V0//MT", "Tkabbir", "It-Turkija m\u0127e\u0121\u0121a ter\u0121a' tag\u0127ti spinta \u0121dida lill-pro\u010bess ta' riforma", "Il-Kumitat g\u0127all-Affarijiet Barranin g\u0127adu tal-fehma li l-mira a\u0127\u0127arija tan-negozjati bejn l-UE u t-Turkija g\u0127andha tkun l-ade\u017cjoni.", "I\u017cda sabiex jintla\u0127aq dan l-objettiv, hemm b\u017conn li jsiru riformi importanti fit-Turkija, waqt li l-UE \u017c\u017comm f'mo\u0127\u0127ha l-kapa\u010bita' tag\u0127ha li tassorbi membri \u0121odda.", "Il-Membri fil-Kumitat adottaw rapport li jilqa' l-bidu tan-negozjati g\u0127all-ade\u017cjoni tat-Turkija ma' l-UE.", "Madankollu huma juru dispja\u010bir li l-pass ta' riformi fit-Turkija naqas.", "Ir-rapport im\u0127ejji minn Camiel Eurlings (EPP-ED, NL), li \u0121ie adottat kwa\u017ci unimament, jinnota \"nuqqasijiet persistenti\" f'oqsma b\u0127al-liberta' ta' l-espressjoni, id-drittijiet reli\u0121ju\u017ci u dawk tal-minoranzi, id-drittijiet \u010bivili-militari, l-infurzar tal-li\u0121i, id-drittijiet tan-nisa, id-drittijiet trejdunjonisti\u010bi u dawk kulturali.", "G\u0127alhekk it-Turkija hija m\u0127e\u0121\u0121a \"tag\u0127ti spinta \u0121dida\" lill-pro\u010bess ta' riforma.", "Il-Membri qeg\u0127din jag\u0127mlu sej\u0127a sabiex it-Turkija \"tie\u0127u passi konkreti g\u0127an-normalizzazzjoni ta' relazzjonijiet bilaterali\" mar-Repubblika ta' \u010aipru, \"malajr kemm jista' jkun\".", "Huma g\u0127amlu riferiment g\u0127ad-Dikjarazzjoni tal-Kunsill tal-21 ta' Settembru 2005, li tg\u0127id li n-negozjati jistg\u0127u jkomplu biss jekk it-Turkija tifta\u0127 il-fruntieri tag\u0127ha g\u0127al bastimenti u ajruplani \u010aiprijotti u li s-sitwazzjoni g\u0127andha ter\u0121a' ti\u0121i kkunsidrata fl-2006.", "Dwar \u010aipru, il-Membri jilqg\u0127u l-laqg\u0127a bejn is-Sur Papadopoulos u s-Sur Talat li wasslet g\u0127all-ftehima tat-8 ta' Lulju.", "Il-Kumitat huwa tal-fehma li sabiex it-Turkija tissie\u0127eb fl-UE, din g\u0127andha \"tirrikonoxxi l-\u0121eno\u010bidju kontra l-Armeni\".", "Barra dan, g\u0127andha ssir riforma tas-sistema elettorali li permezz tag\u0127ha, partit politiku li ma jkunx ir\u010bieva livell minimu ta' 10% tal-voti, ma jkunx jista' jsir membru tal-parlament fit-Turkija.", "Dan g\u0127andu ji\u017cgura \"rappre\u017centazzjoni usa' tal-qawwiet politi\u010bi u tal-minoranzi fl-Assemblea G\u0127olja Nazzjonali\".", "Il-Membri qeg\u0127din jer\u0121g\u0127u jenfasizzaw il-fatt li l-ftu\u0127 tan-negozjati mat-Turkija huwa \"punt ta' tluq g\u0127al pro\u010bess li se jie\u0127u t-tul \u2026 li ma jwassalx a priori u awtomatikament g\u0127all-ade\u017cjoni\".", "Barra minn hekk, kemm jekk in-negozjati jintemmu b'su\u010b\u010bess jew le, ir-relazzjonijiet bejn l-UE u t-Turkija g\u0127andhom \"ji\u017cguraw li t-Turkija tibqa' kompletament ankrata fl-istrutturi Ewropej\".", "Matul is-seduta plenarja li jmiss, il-Kummissjoni ser tag\u0127mel ukoll dikjarazzjoni dwar l-ade\u017cjoni tal-Bulgarija u r-Rumanija ma' l-Unjoni Ewropea.", "Rapporteur Camiel EURLINGS EPP-ED NL A6-0269/2006 Rapport dwar il-progress tat-Turkija lejn l-ade\u017cjoni Pro\u010bedura: Inizjattiva Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Drittijiet tal-bniedem", "Jintg\u0127a\u017clu l-finalisti g\u0127all-Premju Sakharov g\u0127al-Liberta' tal-\u0126sieb", "Kull sena, il-Parlament Ewropew jag\u0127ti l-Premju Sakharov g\u0127al-Libert\u00e0 tal-\u0126sieb lil individwi jew organizzazzjonijiet e\u010b\u010bezzjonali li ji\u0121\u0121ieldu kontra l-oppressjoni, l-intolleranza u l-in\u0121ustizzja.", "Il-premju huwa wie\u0127ed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.", "Il-Kumitat g\u0127all-Affarijiet Barranin u dak g\u0127all-I\u017cvilupp ser jaqblu dwar lista mqassra ta' tliet finalisti fil-25 ta' Settembru, matul laqg\u0127a kon\u0121unta barra mis-seduta plenarja.", "Din il-lista ser ting\u0127adda lill-mexxejja tal-gruppi politi\u010bi fi \u0127dan il-Konferenza tal-Presidenti, li g\u0127andha tag\u0127\u017cel ir-rebbie\u0127 tal-Premju Sakharov 2006 f'Ottubru.", "Politikanta Kolombjana, ex-senatri\u010bi, attivista kontra l-korruzzjoni u t-traffikar tad-droga, li qed ti\u0121\u0121ieled biex ittemm il-gwerra \u010bivili permezz ta' negozjati.", "Hija ilha osta\u0121\u0121 tal-Forzi Armati Revoluzzjonarji tal-Kolombja (FARC) mit-23 ta' Frar, 2002.", "Kolombja: g\u0127al dawk kollha li ji\u0121\u0121ieldu g\u0127all-osta\u0121\u0121i ma\u0127tufa", "Grupp ta' persuni (individwi u asso\u010bjazzjonijiet) li qed ji\u0121\u0121ieldu kontra l-\u0127tif ta' osta\u0121\u0121i u li jappo\u0121\u0121aw lill-vittmi u lill-familji tag\u0127hom fil-Kolombja, fejn insibu 80% ta' l-osta\u0121\u0121i kollha tad-dinja \u2013 ji\u0121ifieri aktar minn 3000 ru\u0127.", "Pro\u0121ett Fulda-Mosocho tal-Prof.", "L-g\u0127an tal-pro\u0121ett hu li ting\u0127eleb il-problema tal-mutilazzjoni \u0121enitali tan-nisa (FGM) fir-re\u0121jun tal-Mosocho fil-Kenja u biex jittejbu l-kundizzjonijiet ta' l-g\u0127ixien tan-nisa.", "Bejn l-2002 u l-2005 ir-rata ta' FGM fir-re\u0121jun tnaqqset minn 98% g\u0127al 66%.", "B\u0127ala attivist fil-qasam tad-drittijiet tal-minoranzi u d-drittijiet tal-bniedem, huwa l-mexxej ta' l-oppo\u017cizzjoni etnika Mari kontra r-re\u0121im totalitarju tar-Republika ta' Mari El (Federazzjoni Russa).", "Huwa wkoll kittieb u \u0121urnalist li ji\u0121\u0121ieled g\u0127al-libert\u00e0 ta' l-espressjoni.", "Isqof Kattoliku Awstrijakk, li huwa missjonarju fil-Bra\u017cil.", "Huwa qed ji\u0121\u0121ieled g\u0127ad-drittijiet tal-minoranzi indi\u0121ini u l-pre\u017cervazzjoni tal-foresta tropikali fil-Bra\u017cil u fir-re\u0121jun kollu ta' l-Ama\u017con.", "B\u0127ala difensura tad-drittijiet tal-bniedem mill-Kambodja, hija qed ti\u0121\u0121ieled kontra l-prostituzzjoni tat-tfal u l-jasar sesswali fost in-nisa u t-tfal fil-Kambodja u fil-Grigal ta' l-A\u017cja.", "Hija waqqfet l-asso\u010bjazzjoni AFESIP ( Agir pour les femmes en situation pr\u00e9caire \u2013 Azzjoni g\u0127an-nisa f'qag\u0127da prekarja), li l-g\u0127an tag\u0127ha hu li tintegra mill-\u0121did mil-lat so\u010bjali lill-vittmi tat-traffikar sesswali.", "Il-mexxej ta' l-oppo\u017cizzjoni fil-Belarus.", "B\u0127ala ex-kandidat presidenzjali kontra l-President Alexander Lukashenko, huwa qed isejja\u0127 g\u0127al \u0121ejjieni demokratiku f'pajji\u017cu.", "F'April 2006 intbag\u0127at il-\u0127abs g\u0127al 15-il jum wara li \u0127a sehem f'demostrazzjoni mhux awtorizzata f'Minsk.", "B\u0127ala \u0121urnalist u diplomatiku mil-Libanu, huwa jappo\u0121\u0121a b'entu\u017cja\u017cmu l-identit\u00e0 G\u0127arbija.", "Huwa missier Gebrane Tueni, l-editur ta' gazzetta Lebani\u017ca li \u0121ie maqtul is-sena li g\u0127addiet.", "\u0120ie nnominat g\u0127all-premju Sakharov b'tifkira ta' persona\u0121\u0121i Lebani\u017ci li \u0121ew maqtula: Rafiq Hariri, Basil Ll\u00e9han, Samir Kassir, George Haoni u Gebrane Tueni.", "Membru fondatur ta' EHRCO (Kunsill Etjopjan g\u0127ad-Drittijiet tal-Bniedem) u difensur tad-drittijiet tal-bniedem, huwa qed ji\u0121\u0121ieled kontra l-vjolenza u l-\u0121u\u0127 fl-Etjopja u g\u0127al ordni so\u010bjo-politika aktar umana.", "\u0120ie arrestat f'Novembru 2005, u b\u0127alissa jinsab g\u0127addej minn pro\u010beduri kriminali b'riskju li tinqatag\u0127lu g\u0127all-mewt jekk jinsab \u0127ati.", "Din l-organizzazzjoni pa\u010bifika femminista-antimilitari mis-Serbja ti\u0121\u0121ieled g\u0127ar-rikon\u010biljazzjoni bejn in-nazzjonijiet u l-gruppi etni\u010bi f'dik li kienet il-Jugo\u017clavja u g\u0127all-g\u0127arfien tar-reati mwettqa mill-forzi militari u paramilitari Serbjani matul il-gwerer li \u0121raw dan l-a\u0127\u0127ar.", "L-g\u0127an tal-Premju Sakharov, li \u0121ie stabbilit fl-1988, hu li jirrikonoxxi kisbiet f'dawn l-oqsma:", "- id-difi\u017ca tad-drittijiet tal-bniedem u l-libertajiet fundamentali, b'mod partikolari d-dritt ta' l-espressjoni \u0127ielsa;", "- il-protezzjoni tad-drittijiet tal-minoranzi;", "- il-\u0127arsien tad-dritt internazzjonali;", "- l-i\u017cvilupp tad-demokrazija u l-implimentazzjoni ta' l-istat ta' dritt.", "L-g\u0127oti tal-Premju Sakharov g\u0127al din is-sena g\u0127andu jse\u0127\u0127 matul is-seduta plenarja tal-Parlament Ewropew ta' Di\u010bembru.", "Dibattitu: 25.09.06 (Laqg\u0127a kon\u0121unta tal-Kumitati) Il-Premju Sakharov 2006 \u2013 appo\u0121\u0121 g\u0127al-Libert\u00e0 tal-\u0126sieb madwar id-dinja Kandidati nnominati g\u0127all-Premju Sakharov 2006", "-//EP//TEXT IM-PRESS 20060829BRI10137 FULL-TEXT DOC XML V0//MT", "Arja iktar nadifa permezz ta' objettivi iktar ambizzju\u017ci u iktar flessibilita'", "Kull sena, iktar minn 360,000 persuna titlef \u0127ajjitha b'mod prematur min\u0127abba mard relatat mat-tni\u0121\u0121is ta' l-arja fl-UE, b'mod spe\u010bjali fl-agglomerazzjonijiet kbar u fi\u017c-\u017coni industrijali.", "Il-Kumitat g\u0127all-Ambjent irid objettivi iktar ambizzju\u017ci g\u0127all-kwalita' ta' l-arja fl-Ewropa.", "Fl-istess \u0127in, il-Membri qed jinsistu li jkun hemm ukoll iktar flessibilita' sabiex l-Istati Membri jing\u0127ataw aktar \u010bans biex jadattaw g\u0127al le\u0121i\u017clazzjoni iktar stretta.", "F'Settembru 2005, il-Kummissjoni \u0127ar\u0121et proposta g\u0127al strate\u0121ija tematika bl-g\u0127an li sa l-2020, in-numru ta' mwiet jonqos b'40 %, meta pparagunat mas-sena 2000.", "Fl-istess \u0127in, \u0127ar\u0121et ukoll proposta g\u0127al direttiva \u0121dida dwar ir-revi\u017cjoni tal-le\u0121i\u017clazzjoni rigward il-kwalita' ta' l-arja u dwar strate\u0121ija tematika kontra t-tni\u0121\u0121is ta' l-arja.", "Din il-proposta tinkludi xi kwistjonijiet tekni\u010bi adattati g\u0127all-progress xjentifiku li sar, kif ukoll limiti g\u0127all-kon\u010bentrazzjoni massima ta' parti\u010belli \u017cg\u0127ar \u0127afna jew trab atmosferiku li huma ta' \u0127sara kbira g\u0127as-sa\u0127\u0127a tal-bniedem.", "S'issa g\u0127adu ma je\u017cisti l-ebda regolament dwar dawn il-parti\u010belli, mag\u0127rufa b\u0127ala PM2.5.", "I\u017c-\u017cew\u0121 rapporti li ser ji\u0121u diskussi jittrattaw dawn i\u017c-\u017cew\u0121 proposti tal-Kummissjoni, li jag\u0127mlu parti mis-sitt programm ta' azzjoni g\u0127all-ambjent adottat mill-Parlament u mill-Kunsill fl-2002.", "Direttiva dwar il-kwalita' ta' l-arja", "Ir-rapport im\u0127ejji minn Holger Krahmer (ALDE, DE) fi \u0127dan il-pro\u010bedura ta' kode\u010bi\u017cjoni dwar id-direttiva dwar il-kwalita' ta' l-arja qed jag\u0127mel sej\u0127a g\u0127al objettivi iktar ambizzju\u017ci minn dawk proposti mill-Kummissjoni rigward it-tnaqqis tal-kon\u010bentrazzjoni massima ta' sustanzi li jni\u0121\u0121su, b'mod spe\u010bjali parti\u010belli \u017cg\u0127ar \u0127afna jew trab atmosferiku mag\u0127ruf b\u0127ala PM2.5.", "Dawn i\u017c-\u017cew\u0121 sustanzi huma ta' l-iktar periklu g\u0127as-sa\u0127\u0127a tal-bniedem.", "Madankollu, ir-rapport qieg\u0127ed ukoll jag\u0127mel sej\u0127a g\u0127al iktar flessibilita' biex jintla\u0127qu dawn l-objettivi, \u0127alli l-Istati Membri bi problemi biex jissodisfaw il-kriterji jing\u0127ataw iktar \u010bans jadattaw.", "Il-pakkett ta' emendi li kien adottat mill-Kumitat jintrodu\u010bi iktar flessibilita' dwar i\u017c-\u017cmien li jing\u0127ata sabiex jintla\u0127qu l-objettivi i\u017cda g\u0127andu jkun hemm ukoll iktar salvagwardji sabiex ikun \u017cgurat li l-Istati Membri jie\u0127du l-mi\u017curi me\u0127tie\u0121a biex jitnaqqas it-tni\u0121\u0121is.", "G\u0127alhekk, meta jing\u0127ata iktar \u010bans lil \u010berti \u017coni jew agglomerazzjonijiet, ikollu ji\u0121i pprovdut pjan nazzjonali li juri g\u0127ala l-limiti ma \u0121ewx rispettati u x'mi\u017curi ser jittie\u0127du sabiex fil-futur jibdew jikkonformaw.", "B'hekk, skond is-Sur Krahmer, g\u0127andu jintla\u0127aq bilan\u010b bejn mi\u017curi stretti g\u0127all-protezzjoni tas-sa\u0127\u0127a u l-flessibilita' li hemm b\u017conn fuq livell nazzjonali, b'mod partikolari fil-ka\u017c ta' dawk ir-re\u0121juni fejn it-tni\u0121\u0121is jasal minn pajji\u017ci \u0121irien tag\u0127hom.", "Id-direttiva g\u0127andha l-g\u0127an li tie\u0127u post id-direttiva qafas e\u017cistenti dwar il-kwalita' ta' l-arja u d-direttivi li jo\u0127or\u0121u minnha sabiex ti\u0121i simplifikata l-le\u0121i\u017clazzjoni waqt li l-aspetti tekni\u010bi tag\u0127ha ji\u0121u adattati skond l-a\u0127\u0127ar skoperti xjentifi\u010bi.", "Dettalji tekni\u010bi", "Il-Kumitat g\u0127all-Ambjent irid inaqqas il-kon\u010bentrazzjoni massima ta' l-ikbar parti\u010belli, mag\u0127rufa b\u0127ala PM10 g\u0127al medja ta' 30 \u03bcg/m3 fis-sena mill-2010.", "Il-Kummissjoni kienet ipproponiet li l-limitu jkun ta' 40 \u03bcg/m3.", "Dwar il-valur limitu ta' kon\u010bentrazzjoni ta' 50 \u03bcg/m3 kull \u0121urnata, il-Kummissjoni pproponiet li dan ma g\u0127andux jinqabe\u017c aktar minn 35 darba fis-sena.", "Madankollu l-Kumitat hu ta' l-opinjoni li g\u0127andu jkun hemm iktar flessibilita'.", "G\u0127alhekk, sakemm din il-kundizzjoni ma tkunx tista' ti\u0121i sodisfatta min\u0127abba karatteristi\u010bi spe\u010bifi\u010bi g\u0127all-post, kundizzjonijiet tal-klima \u0127\u017ciena jew kundizzjonijiet \u0121eografi\u010bi, l-Istati Membri g\u0127andhom ifasslu n-numru e\u017catt ta' \u0121ranet fejn l-valur ta' limitu jista' jinqabe\u017c, sa massimu ta' 55 \u0121urnata.", "Rigward il-parti\u010belli \u017cg\u0127ar (PM2.5), li jag\u0127mlu l-iktar \u0127sara lill-pulmuni tal-bniedem, il-Membri huma ta' l-opinjoni li meta wie\u0127ed jikkunsidra l-livell pre\u017centi ta' g\u0127arfien xjentifiku, g\u0127adu kmieni wisq biex ji\u0121u de\u010bi\u017ci valuri limiti.", "G\u0127alhekk qeg\u0127din jissu\u0121\u0121erixxu li g\u0127alissa ti\u0121i stabbilita mira li tkun torbot inqas u li tkun ta' valur iktar baxx minn dak li \u0121ie propost mill-Kummissjoni (20 \u03bcg/m3 mill-2010 minflok 25 \u03bcg/m3).", "Imbag\u0127ad il-valur ta' 20 \u03bcg/m3 g\u0127andu ji\u0121i stabbilit b\u0127ala valur limitu li jorbot wara r-revi\u017cjoni tad-direttiva li hija ppjanata g\u0127all-2015.", "Ir-rapport qieg\u0127ed jag\u0127mel ukoll sej\u0127a g\u0127al iktar flessibilita' billi jkun hemm il-possibilta' ta' derogazzjoni temporanja ta' \u0127ames snin minn mindu tid\u0127ol fis-se\u0127\u0127 id-direttiva, g\u0127al dawk i\u017c-\u017coni jew agglomerazzjonijiet li ma jirnexxilhomx jissodisfaw il-kriterji dwar is-sustanzi li jni\u0121\u0121su.", "Fil-ka\u017c tal-PM10 u PM2.5, l-Istati Membri g\u0127andu wkoll ikollhom il-possibilta' li jestendu l-iskadenza g\u0127all-konformita' mar-regoli b'\u0127ames snin o\u0127ra.", "Madankollu l-Istati Membri kkon\u010bernati g\u0127andhom jispjegaw il-kaw\u017ci g\u0127all-qab\u017ca tal-limiti ta' kon\u010bentrazzjoni ta' dawn is-sustanzi wara l-ewwel \u0127ames snin ta' derogazzjoni.", "G\u0127andhom ukoll juru liema mi\u017curi ser jittie\u0127du sabiex jintla\u0127qu l-valuri ta' limitu fil-perjodu addizzjonali.", "Il-Membri jixtiequ wkoll li jkun hemm ukoll flessibilita' fuq il-mira li jitnaqqas l-esponiment kollettiv tal-popolazzjoni g\u0127al dawn il-parti\u010belli b'20% sa l-2020 billi ji\u0121i stabbilit tnaqqis per\u010bentwali skond il-livelli ta' kon\u010bentrazzjoni fl-Istati Membri differenti.", "Strate\u0121ija kontra t-tni\u0121\u0121is ta' l-arja", "Ir-rapport im\u0127ejji minn Dorette Corbey (PES, NL) dwar strate\u0121ija tematika tal-Komunita' kontra it-tni\u0121\u0121is ta' l-arja kien adottat mill-Kumitat b'mod unanimu.", "Dan jag\u0127mel sej\u0127a g\u0127al objettivi iktar ambizzju\u017ci g\u0127at-tnaqqis tal-kon\u010bentrazzjoni ta' l-ossidi tan-nitro\u0121enu (NOx), ta\u0127lit organiku mhux stabbli, u parti\u010belli \u017cg\u0127ar (PM2.5).", "Din hija l-ewwel darba li qed issir proposta biex titnaqqas il-kon\u010bentrazzjoni ta' PM2.5.", "Il-Membri jridu wkoll li jibda jing\u0127ata iktar ka\u017c ta' l-ori\u0121ini tat-tni\u0121\u0121is, inklu\u017c l-agrikultura u t-tba\u0127\u0127ir.", "Dan ir-rapport ukoll jitlob limiti iktar stretti waqt li jing\u0127ata iktar \u010bans lil dawk l-Istati Membri li jkunu \u0127adu l-mi\u017curi possibbli kollha u xorta jibqa' jkollhom problemi biex jissodisfaw il-kriterji.", "Holger KRAHMER ALDE DE Rapporteurs Dorette CORBEY PSE NL A6-0234/2006 Rapport dwar il-kwalita' ta' l-arja fl-Ewropa A6-0235/2006 Rapport dwar l-istrate\u0121ija tematika dwar it-tni\u0121\u0121is ta' l-arja Pro\u010bedura: Kode\u010bi\u017cjoni / Inizjattiva Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Strate\u0121ija tematika dwar l-ambjent urban", "Skond il-Membri fil-Kumitat g\u0127all-Ambjent, g\u0127alkemm 80% tal-popolazzjoni Ewropea tg\u0127ix fl-ibliet, il-\u0127ti\u0121ijiet u l-interessi tag\u0127ha mhux dejjem ikunu rappre\u017centati b'mod xieraq fil-fondi, fil-pro\u0121etti, fl-inizjattivi u fl-istrate\u0121iji ta' l-Unjoni Ewropea.", "G\u0127alhekk ser ji\u0121i diskuss rapport dwar l-Istrate\u0121ija Tematika dwar l-Ambjent Urban bil-mira li tikkontribwixxi g\u0127all-prestazzjoni ambjentali \u0121enerali ta' l-ibliet fl-Ewropa.", "Ir-rapport im\u0127ejji minn Gyula Hegyi (PES, HU) jg\u0127id li l-Istrate\u0121ija Tematika g\u0127andha tnaqqas il-burokrazija, i\u017c\u017cid l-effi\u010bjenza ta' l-implimentazzjoni tal-politika ambjentali u tinkora\u0121\u0121ixxi l-ippjanar ambjentali fil-livell lokali fuq perjodu ta' \u017cmien twil.", "Il-Membri fil-Kumitat qeg\u0127din jenfasizzaw il-fatt li l-li\u0121i Komunitarja g\u0127andha titlob li g\u0127al kull agglomerazzjoni li jkollha popolazzjoni ta' aktar minn 100 000 ru\u0127, jkun imniedi Pjan ta' Mmani\u0121\u0121jar Sostenibbli Urban ( Sustainable Urban Management Plan - SUMP) u Pjan ta' Trasport Urban Sostenibbli ( Sustainable Urban Transport Plan - SUTP).", "Peress li fil-passat, mi\u017curi volontarji ma kinux effettivi, il-Membri huma wkoll ta' l-opinjoni li din il-li\u0121i g\u0127andha tinkludi skadenzi \u010bari u miri li jorbtu stipulati fil-livell lokali u fil-livell Ewropew.", "Dwar il-pjan SUMP, il-Kumitat huwa tal-fehma li dan g\u0127andu, fost affarijiet o\u0127ra, jikkunsidra pjanijiet e\u017cistenti ta' l-immani\u0121\u0121jar ta' l-iskart, mapep ta' l-istorbju u pjanijiet ta' azzjoni, pjanijiet jew programmi lokali dwar it-tni\u0121\u0121is ta' l-arja, kif ukoll pjanijiet jew programmi lokali ambjentali.", "Il-pjan SUTP g\u0127andu jinkludi l-mezzi li bihom l-awtoritajiet lokali jkunu jistg\u0127u jippromwovu t-trasport pubbliku u kollettiv, l-i\u017cvilupp ta' infrastruttura g\u0127al dan it-tip ta' trasport, g\u0127a\u010b-\u010bikli\u017cmu u g\u0127all-mixi, u jinkora\u0121\u0121ixxu l-i\u017cvilupp ta' sistemi integrati ta' prezzijiet u biljetti g\u0127all-P+R ( Park and Ride ).", "Il-Membri j fakkru wkoll li t-tni\u0121\u0121is ta' l-arja huwa kaw\u017ca prin\u010bipali tal-problemi tas-sa\u0127\u0127a fl-UE u jqisu l-u\u017cu ta' modi ta' trasport u teknolo\u0121iji li ma jag\u0127mlux \u0127sara lill-ambjent b\u0127ala fattur ewlieni fil-kisba ta' ambjent urban aktar nadif.", "G\u0127alhekk ir-rapport jenfasizza li dawk l-ibliet b'livell ta' tni\u0121\u0121is g\u0127oli fl-arja g\u0127andhom jindirizzaw l-u\u017cu ta' vetturi individwali, li dejjem ji\u017cdied, permezz ta' restrizzjonijiet fuq il-parke\u0121\u0121 u nollijiet fuq il-kon\u0121estjoni.", "Barra minn hekk, il-MPE qeg\u0127din jipproponu li matul il-perjodu 2002-2012 ikun hemm tnaqqis ta' 5% fil-kilometra\u0121\u0121 ta' kull passi\u0121\u0121ier li ju\u017ca trasport individwali permezz ta' l-u\u017cu ta' metodi ta' trasport sostenibbli, b\u0127at-trasport pubbliku u \u010b-\u010bikli\u017cmu.", "Il-Membri qeg\u0127din ukoll jistiednu lill-Kummissjoni biex tipproponi mira fi \u0127dan l-i\u017cvilupp urban, g\u0127al \u017coni \u0127odor per capita , waqt li jitniedu pro\u0121etti li jillimitaw l-i\u017cvilupp f'\u017coni agrikoli u li jippromowtjaw dawk f'\u017coni abbandunati.", "Barra minn hekk, g\u0127andu ji\u0121i m\u0127e\u0121\u0121e\u0121 i\u017c-\u017crieg\u0127 ta' si\u0121ar fit-toroq u t-tfassil ta' aktar spazju b've\u0121etazzjoni.", "Sabiex ikun evitat it- tni\u0121\u0121is li jin\u0127oloq lokalment, ir-rapport jappo\u0121\u0121ja wkoll il-promozzjoni tal-formazzjoni tal-kompost minflok il-\u0127ruq ta' l-iskart, waqt li g\u0127andha ting\u0127ata aktar attenzjoni biex ikunu evitati u mne\u0127\u0127ija il-\u0127mie\u0121, l-iskart, il-graffiti, il-\u0127mie\u0121 ta' l-annimali u l-istorbju \u017cejjed mis-sistemi ta' mu\u017cika domesti\u010bi u tal-vetturi.", "Ir-rapport jenfasizza wkoll l-importanza li sse\u0127\u0127 rinnovazzjoni ta' pajpijiet ta' l-ilma qodma u ta' sistemi tad-drena\u0121\u0121 fl-ibliet.", "Rapporteur Gyula HEGYI PSE HU A6-0233/2006 Rapport dwar l-istrate\u0121ija tematika dwar l-ambjent urban Pro\u010bedura: Inizjattiva Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Edukazzjoni", "Il-Karta Ewropea ta' Kwalita' g\u0127all-mobilita' ta' l-istudenti", "Il-Kumitat g\u0127all-Edukazzjoni u l-Kultura jaqbel mal-Kummissjoni dwar il-fatt li wasal i\u017c-\u017cmien li tkun introdotta Karta Ewropea ta' Kwalita' g\u0127all-Mobilita' fil-qasam ta' l-edukazzjoni.", "S'issa iktar minn miljun student mar jg\u0127ix fi Stat Membru differenti g\u0127al skop ta' studju.", "Ir-rapport li ser ikun diskuss matul is-seduta plenarja li jmiss japprova l-proposta tal-Kummissjoni i\u017cda jag\u0127mel ukoll sej\u0127a sabiex jittie\u0127ed \u0127sieb tal-b\u017connijiet spe\u010bifi\u010bi ta' persuni b'di\u017cabilita' u gruppi \u017cvanta\u0121\u0121ati.", "Skond il-Membri fil-Kumitat, il-programm Erasmus huwa biss wie\u0127ed mill-azzjonijiet ta' l-UE li huma mag\u0127rufa minn numru kbir ta' \u010bittadini.", "Huma tal-fehma li dawn il-programmi fil-qasam ta' l-edukazzjoni, li jkopru kemm skejjel u universitajiet, kif ukoll it-ta\u0127ri\u0121 vokazzjonali u g\u0127all-adulti, g\u0127enu biex \u017cviluppa sens ta' \u010bittadinanza Ewropea.", "G\u0127alhekk, ir-rapport im\u0127ejji minn Christa Prets (PES, DE) jilqa' il-proposta tal-Kummissjoni biex issir Karta Ewropea ta' Kwalita' g\u0127all-Mobilita' fil-qasam ta' edukazzjoni, g\u0127aliex din g\u0127andha twassal g\u0127al iktar effi\u010bjenza fi kwalunkwe tip ta' mobilita' organizzata g\u0127all-finijiet ta' ta\u0127ri\u0121.", "Il- proposta g\u0127all-Karta fiha g\u0127axar linji gwidi pratti\u010bi li jkopru l-perjodu minn qabel it-tluq, matul i\u017c-\u017cjara u wara r-ritorn ta' l-istudent.", "Dawn jirreferu g\u0127al sorsi ta' gwida u informazzjoni, pjanijiet ta' tag\u0127lim, preparazzjoni \u0121enerali, personalizzazzjoni, aspetti lingwisti\u010bi, appo\u0121\u0121 lo\u0121istiku u monitora\u0121\u0121.", "Il-Kumitat adotta wkoll emendi li jitolbu biex ting\u0127ata attenzjoni g\u0127all-b\u017connijiet spe\u010bifi\u010bi ta' persuni b'di\u017cabilita' u gruppi \u017cvanta\u0121\u0121ati.", "Barra minn hekk, il-Membri jridu wkoll li jsir pjan ta' tag\u0127lim minn qabel, b'enfasi partikolari fuq il-preparazzjoni lingwistika.", "Huma qed jirrikkmandaw li sabiex ti\u0121i m\u0127e\u0121\u0121a l-mobilita', g\u0127andu jkun possibli li self jew g\u0127otji ta' flus mill-gvern ikunu trasferiti lejn il-pajji\u017c fejn l-istudent ikun \u0127a jmur.", "Rapporteur Christa PRETS PSE AT A6-0255/2006 RAPPORT dwar mobbilt\u00e0 transnazzjonali fi \u0127dan il-Komunit\u00e0 g\u0127all-finijiet ta' edukazzjoni u ta\u0127ri\u0121: Karta Ewropea ta' Kwalit\u00e0 favur il-Mobbilt\u00e0 Pro\u010bedura: Kode\u010bi\u017cjoni Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Edukazzjoni", "It-tag\u0127lim ta' lingwi barranin", "Il-Kumitat g\u0127all-Edukazzjoni u l-Kultura jrid li l-kurrikulum ta' l-iskejjel ikun jinkludi t-tag\u0127lim ta' mill-inqas \u017cew\u0121 lingwi barranin minn mindu t-tfal ikunu g\u0127adhom \u017cg\u0127ar.", "Il-Membri fil-Kumitat jag\u0127rfu li hija \u0127a\u0121a diffi\u010bli li tqajjem bi\u017c\u017cejjed interess u motivazzjoni biex dak li jkun jitg\u0127allem lingwi Ewropej o\u0127rajn, spe\u010bjalment fil-ka\u017c ta' tfal li lsien pajji\u017chom ikun l-Ingli\u017c.", "I\u017cda dan g\u0127andu jwassal biex ikun hemm iktar ftehim u empatija madwar l-Ewropa.", "Permezz tar-rapport im\u0127ejji minn Christopher Beazley (EPP-ED, UK), il-Kumitat irid ukoll jenfasizza kemm hu importanti li l-kurrikulum ta' l-iskejjel jipprovdi mi\u017curi ta' appo\u0121\u0121 g\u0127ad-dimensjoni Ewropea.", "Is-sistemi ta' edukazzjoni kollha fl-Ewropa g\u0127andhom ji\u017cguraw li sakemm jispi\u010b\u010baw l-iskola sekondarja, l-istudenti jkunu akkwistaw il-konoxxenza u l-kompetenzi li jkollhom b\u017conn biex ikunu jistg\u0127u jippreparaw g\u0127ar-rwol tag\u0127hom b\u0127ala \u010bittadini Ewropej.", "Id-'Dimensjoni Ewropea' fiha \u017cew\u0121 aspetti: l-a\u010b\u010bess g\u0127al informazzjoni dwar l-UE, l-istituzzjonijiet ta' l-Unjoni, il-metodi li tu\u017ca u l-prassi tag\u0127ha; kif ukoll l-i\u017cvilupp ta' abbiltajiet lingwisti\u010bi, spe\u010bjalment permezz tat-tag\u0127lim tal-lingwi ta' pajji\u017ci \u0121irien.", "Il-Kumitat qieg\u0127ed ukoll jirrikkmanda li jsir skambju ta' l-a\u0127jar prassi bejn l-Istati Membri kollha fl-oqsma tat-tag\u0127lim tal-lingwi u l-inklu\u017cjoni ta' tag\u0127rif Ewropew fl-edukazzjoni.", "Il-Membri qeg\u0127din jissu\u0121\u0121erixxu li ji\u0121u m\u0127e\u0121\u0121a korsijiet ta' ta\u0127ri\u0121 g\u0127all-g\u0127alliema sabiex dawn ikollhom bi\u017c\u017cejjed konoxxenza tal-kwistjonijiet Ewropej \u0127alli jkunu jistg\u0127u jikkomplimentaw it-tag\u0127lim tag\u0127hom.", "Rapporteur Christopher BEAZLEY EPP-ED GB A6-0267/2006 Rapport dwar inizjattivi biex ji\u0121u kkumplimentati l-kurrikula ta' l-iskejjel li jipprovdu mi\u017curi g\u0127al appo\u0121\u0121 xieraq tal-lingwi Pro\u010bedura: Inizjattiva Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Edukazzjoni", "Aktar tag\u0127lim tul il-\u0127ajja g\u0127all-adulti", "Il-kun\u010bett ta' tag\u0127lim tul il-\u0127ajja beda miexi sew i\u017cda in-numru ta' adulti li jie\u0127du sehem g\u0127adu baxx.", "Il-Kumitat g\u0127all-Kultura u l-Edukazzjoni jrid li l-Istati Membri jibdew jimplementaw strate\u0121iji nazzjonali b'mod ur\u0121enti.", "Il-proposta tal-Kummissjoni dwar il-kompetenzi ewlenin fil-kuntest ta' tag\u0127lim tul il-\u0127ajja, tag\u0127ti prijorita' lil dawk li jitilqu mill-iskola kmieni, persuni b'di\u017cabilita', nies bla xog\u0127ol g\u0127al \u017cmien twil, dawk b'livell baxx ta' kapa\u010bitajiet ba\u017ci\u010bi, in-nisa u l-anzjani.", "Il-Membri ser jiddiskutu rapport im\u0127ejji minn Helga Tr\u00fcpel (Greens/EFA, DE) li permezz tieg\u0127u, il-Kumitat qed jis\u0127aq fuq l-importanza li jin\u0127oloq qafas Ewropew ta' referenza g\u0127al tmien kompetenzi ewlenin, sabiex i\u010b-\u010bittadini ta' l-UE jkollhom strument li bih ikunu jistg\u0127u jadattaw g\u0127al suq tax-xog\u0127ol li dejjem ji\u017cviluppa f'so\u010bjeta' bba\u017cata fuq l-g\u0127erf.", "It-tmien kompetenzi proposti jinkludu il-komunikazzjoni f'ilsien il-pajji\u017c tal-persuna kkon\u010bernata kif ukoll f'ilsna barranin, il-matematika, ix-xjenza u t-teknolo\u0121ija.", "Madankollu, il-Kumitat qed ifakkar fl-importanza tal-kompetenza \u010bivika bba\u017cata fuq il-kun\u010betti tad-demokrazija, il-\u0121ustizzja, l-ugwaljanza, i\u010b-\u010bittadinanza u d-drittijiet \u010bivili.", "Skond il-Kumitat, il-konoxxenza tal-\u0121rajjiet ewlenin, tat-tendenzi u ta' dak kollu li jwassal g\u0127al bidla f'kuntest nazzjonali, Ewropew u dinji, kemm fl-img\u0127oddi kif ukoll fil-pre\u017cent, huwa essenzjali.", "Din il-konoxxenza g\u0127andha tinkludi l-aspett tad-diversita' Ewropea, kid ukoll l-g\u0127anijiet, il-valuri u l-politika ta' movimenti so\u010bjali u politi\u010bi.", "Dwar l-Istrate\u0121ija ta' Li\u017cbona, ir-rapport adottat mill-Kumitat jis\u0127aq ukoll dwar il-b\u017conn li fl-UE tintla\u0127aq medja tar-rata ta' l-impjegar ta' 70% b'mod \u0121enerali, waqt li fost in-nisa din tkun ta' mill-inqas 60%.", "Rapporteur Helga TR\u00dcPEL Verts/ALE DE A6-0262/2006 Rapport dwar il-kompetenzi ewlenin g\u0127at-tag\u0127lim matul il-\u0127ajja Pro\u010bedura: Kode\u010bi\u017cjoni Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Edukazzjoni", "Qafas Ewropew tal-Kwalifiki", "Kif tista' tipparaguna kwalifika miksuba fi Stat Membru ma' o\u0127ra miksuba fi Stat Membru ie\u0127or?", "Fil-ka\u017c ta' kwalifiki professjonali, di\u0121a' te\u017cisti direttiva Ewropea, i\u017cda g\u0127al kwalifiki o\u0127ra, b\u0127al dawk miksuba mit-ta\u0127ri\u0121 vokazzjonali, il-Kummisjoni bdiet pro\u010bedura ta' konsultazzjoni sabiex jin\u0127oloq Qafas Ewropew tal-Kwalifiki.", "Il-Kumitat g\u0127all-Impjiegi qieg\u0127ed jag\u0127ti l-opinjoni tieg\u0127u qabel il-Kummissjoni to\u0127ro\u0121 proposta formali sa l-a\u0127\u0127ar ta' din is-sena.", "L-g\u0127an tal-Qafas ta' Kwalifi ( European Qualifications Framework - EQF) hu li jin\u0127oloq qafas li jg\u0127in sabiex sistemi ta' kwalifiki fuq livelli nazzjonali u settorjali jkunu jistg\u0127u ji\u0121u relatati ma' xulxin.", "Din l-istruttura ta' referenza, implimentata fuq ba\u017ci volontarja, g\u0127andha tiffa\u010bilita t-trasferiment u r-rikonoxximent tal-kwalifiki ta\u010b-\u010bittadini individwali.", "'Il quddiem, il-Parlament ser ikun jista' jie\u0127u de\u010bi\u017cjonijiet dwar dan il-qafas ta' kwalifiki b'mod kon\u0121unt mal-Kunsill.", "Permezz tar-rapport im\u0127ejji minn Thomas Mann (EPP-ED, DE), il-Membri fi \u0127dan il-Kumitat g\u0127all-Impjiegi u l-Affarijiet So\u010bjali qeg\u0127din jilqg\u0127u l-inizjattiva tal-Kummissjoni biex timmodernizza, ittejjeb u ssa\u0127\u0127a\u0127 is-sistemi ta' edukazzjoni u ta\u0127ri\u0121 Ewropej bil-\u0127sieb li tistabbilixxi qafas ta' referenza komuni g\u0127as-sistemi ta' \u010bertifikazzjoni Ewropej.", "Madankollu l-Membri adottaw numru ta' emendi li ma jorbtux.", "Il-Membri jenfasizzaw il-fatt li l-EQF g\u0127andu jservi prin\u010bipalment biex jikklassifika l-pro\u010beduri ta' \u010bertifikazzjoni bba\u017cati fuq ir-ri\u017cultat tat-ta\u0127ri\u0121 vokazzjonali.", "G\u0127alhekk g\u0127andhom ji\u0121u w\u017cati deskritturi sempli\u010bi u fa\u010bli li ta\u0127dem bihom.", "L-EQF g\u0127andu jkun relatat mill-qrib mas-suq intern u g\u0127andu jkun hemm iktar enfasi fuq it-titjib tal-kapa\u010bita' ta' l-individwu biex isib xog\u0127ol u fuq il-kisba ta' aktar sigurta' g\u0127al \u0127addiema fil-post tax-xog\u0127ol.", "Peress li l-i\u017cvilupp ta' \u0127iliet fil-kuntest tat-ta\u0127ri\u0121 tul il-\u0127ajja ise\u0127\u0127 f'sensiela wiesg\u0127a ta' sitwazzjonijiet ta' xog\u0127ol ta' kuljum, il-Membri huma wkoll ta' l-opinjoni li g\u0127andha ting\u0127ata attenzjoni partikolari g\u0127al metodi u sistemi ta' evalwazzjoni ta' ri\u017cultati ta' ta\u0127ri\u0121 miksuba b'metodi informali u mhux formali.", "Kull pajji\u017c g\u0127andu jkollu l-qafas ta' kwalifiki re\u0121jonali jew nazzjonali tieg\u0127u, waqt li ji\u017cgura konformita' ma' l-EQF.", "Il-Membri fil-Kumitat jaqblu li fil-bidu l-EQF g\u0127andu jkun implimentat fuq ba\u017ci volontarja, u ma jinkludi l-ebda obbligu legali.", "Madankollu, g\u0127andu jservi biex jippromwovi t-trasparenza u ekwivalenza rigward i\u010b-\u010bertifikati ma\u0127ru\u0121a fil-livell nazzjonali u settorali.", "Rapporteur Erika MANN PSE DE A6-0248/2006 Rapport dwar il-\u0127olqien ta' Qafas Ewropew tal-Kwalifiki Pro\u010bedura: Inizjattiva Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Politika tax-xog\u0127ol", "\u20ac 743, 25 miljun g\u0127all-programm PROGRESS", "Il-Kumitat g\u0127all-Impjiegi u l-Affarijiet So\u010bjali approva l-po\u017cizzjoni komuni tal-Kunsill dwar il-programm tal-Komunita' PROGRESS - il-programm g\u0127all-impjiegi u s-sigurta' so\u010bjali.", "G\u0127alhekk il-programm ser jid\u0127ol fis-se\u0127\u0127 kif mistenni, fl-1 ta' Jannar 2007 g\u0127al tul ta' seba' snin u ser ikollu ba\u0121it ta' \u20ac 743, 25 miljun.", "Dan l-ammont kien \u0121ie maqbul mit-tliet istituzzjonijiet fi \u0127dan il-ftehim inter-istituzzjonali dwar il-Perspettivi Finanzjarji g\u0127all-perjodu 2007-2013.", "PROGRESS huwa programm tal-Komunita' \u0121did li g\u0127andu x'jaqsam ma' l-impjiegi u mal-koe\u017cjoni so\u010bjali u g\u0127andu jkopri l-perjodu bejn l-2007 u l-2013.", "Dan il-programm g\u0127andu jkun jinkludi numru ta' programmi ta' azzjoni dwar il-\u0121lieda kontra d-diskriminazzjoni, l-ugwaljanza bejn is-sessi, l-koperazzjoni fil-\u0121lieda kontra l-esklu\u017cjoni so\u010bjali u l-in\u010bentivi biex ji\u017cdiedu l-impjiegi, li waslu biex jiskadu, kif ukoll taqsimiet tal-ba\u0121it differenti li g\u0127andhom x'jaqsmu mal-kundizzjonijiet tax-xog\u0127ol.", "Il-Programm ser ikollu \u0127ames taqsimiet li jikkorrispondu ma' \u0127ames oqsma ta' attivita' prin\u010biparja: l-impjiegi, il-protezzjoni u l-inklu\u017cjoni so\u010bjali, il-kundizzjonijiet tax-xog\u0127ol, il-\u0121lieda kontra d-diskriminazzjoni u d-diversita', u l-ugwaljanza bejn is-sessi.", "Il-po\u017cizzjoni komuni tal-Kunsill tinkludi ma\u0121\u0121oranza kbira ta' l-emendi li kien adotta l-Parlament permezz tar-rapport li im\u0127ejji minn Karin J\u00f6ns (PES, DE).", "Rapporteur Karin J\u00d6NS PSE DE A6-0000/2006 Rapport dwar l-implimentazzjoni tal-programm PROGRESS (g\u0127adu mhux disponibbli) Pro\u010bedura: Kode\u010bi\u017cjoni Dibattitu: 26.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Affarijiet ekonomi\u010bi u monetarji", "Is-servizzi ta' interess \u0121enerali - b\u017conn ta' \u010barezza legali", "Skond il-Kumitat g\u0127all-Affarijiet Ekonomi\u010bi, hemm b\u017conn li jinstab qafas legali tajjeb g\u0127as-servizzi ta' interess \u0121enerali.", "Il-Membri fil-Kumitat adottaw kwa\u017ci unanimament, rapport li jispjega g\u0127ala je\u017cisti l-b\u017conn ta' le\u0121i\u017clazzjoni Ewropea a\u0127jar u x'forma din g\u0127andha tie\u0127u.", "Dan huwa pass importanti lejn l-adozzjoni ta' qafas legali ta' l-UE g\u0127al dan it-tip ta' servizzi.", "Ir-rapport li kien im\u0127ejji minn Bernhard Rapkay (PES, DE) ser ji\u0121i diskuss u vvutat matul is-seduta plenarja li jmiss, b\u0127ala risposta g\u0127all- White Paper tal-Kummissjoni dwar is-servizzi ta' interess \u0121enerali, li kienet \u0121iet ippublikata f'Mejju 2004.", "I\u017cda r-rapport huwa wkoll risposta g\u0127all-b\u017conn ta' \u010bertezza legali li qieg\u0127ed jin\u0127ass minn awtoritajiet lokali, re\u0121jonali u nazzjonali, kif ukoll minn kumpaniji u dawk kollha li ju\u017caw dawn is-servizzi, u li dejjem qieg\u0127ed jikber.", "Min\u0127abba li s-suq tas-servizzi u l-liberalizzazzjoni ta' \u010berti servizzi qeg\u0127din jevolvu b'mod dinamiku, il-Membri fil-Kumitat iridu li l-Kummissjoni tikkjarifika \u010berti punti legali.", "Dan huwa wkoll min\u0127abba l-fatt li d-direttiva dwar is-servizzi dalwaqt ti\u0121i adottata u li ta\u0127t il-ba\u017cijiet legali differenti li je\u017cistu b\u0127alissa, huwa diffi\u010bli \u0127afna li wie\u0127ed jag\u0127raf bejn servizzi ta' interess \u0121enerali u servizzi ta' interess ekonomiku \u0121enerali.", "Huma ta' l-opinjoni li peress li dawn il-kwistjonijiet huma kumplessi, direttiva qafas sempli\u010bi mhix se tkun bi\u017c\u017cejjed.", "Il-Kumitat qieg\u0127ed jinsisti li ji\u0121u kkjarifikati \u017cew\u0121 kwistjonijiet: il-konsegwenzi tal-\u0121urisprudenza tal-Qorti tal-\u0120ustizzja, ibba\u017cata fuq appro\u010b\u010b settorali, u l-applikazzjoni tal-li\u0121i dwar il-kompetizzjoni fuq is-servizzi ta' interess \u0121enerali u servizzi ta' interess ekonomiku \u0121enerali.", "Wie\u0127ed mill-problemi huwa l-metodu ta' finanzjament ta' dawn i\u017c-\u017cew\u0121 tipi ta' servizzi, li xorta g\u0127ad iridu jintg\u0127a\u017clu legalment minn xulxin b'mod \u010bar.", "G\u0127alhekk, il-Kummissjoni qieg\u0127da ti\u0121i mistiedna ti\u010b\u010bara d-distinzjoni bejn 'servizzi ta' interess \u0121enerali' u 'servizzi ta' interess ekonomiku \u0121enerali' - i\u017cda fl-istess \u0127in, il-Membri jenfasizzaw il-fatt li definizzjoni pre\u010bi\u017ca ta' dawn i\u017c-\u017cew\u0121 tipi ta' servizzi \"tmur kontra l-libert\u00e0 ta' l-Istati Membri li jiddefinixxu s-servizzi ta' interess \u0121enerali tag\u0127hom\".", "Ir-rapport jg\u0127id ukoll li dan l-e\u017cer\u010bizzju ta' definizzjoni m'g\u0127andux iwassal biex oqsma wiesg\u0127a tas-servizzi ta' interess \u0121enerali \"jitne\u0127\u0127ew mill-kamp ta' applikazzjoni tar-regoli tas-suq intern u l-kompetizzjoni\".", "Il-Membri qeg\u0127din ifakkru ukoll is-su\u010b\u010bess tar-regolamenti ta' l-UE spe\u010bifi\u010bi g\u0127as-setturi, u g\u0127alhekk jixtiequ li l-Kummissjoni to\u0127ro\u0121 abozz ta' direttiva separata dwar is-servizzi so\u010bjali u dawk tas-sa\u0127\u0127a.", "Il-Membri jenfasizzaw ukoll il-fatt li g\u0127andu jkun f'idejn l-awtorita' kompetenti biex tidde\u010biedi jekk tipprovdix servizz ta' interess \u0121enerali direttament jekk tafdax dan f'idejn fornituri esterni permezz ta' sej\u0127a g\u0127all-offerti.", "Barra minn hekk, f'\u010bertu ka\u017cijiet l-awtoritajiet lokali g\u0127andhom ikunu jistg\u0127u jassenjaw \u0127idmiet ta' servizzi direttament lil kumpaniji interkomunali ming\u0127ajr ma jkollhom jg\u0127addu mill-pro\u010bedura ta' sej\u0127a g\u0127all-offerti.", "Huma jixtiequ wkoll jaraw linji gwida g\u0127al \u010bertu affarijiet, b\u0127al pro\u010beduri g\u0127all-a\u010b\u010bess ta' netwerks e\u017cistenti; definizzjoni ta' kundizzjonijiet tat-tariffi g\u0127all-provi\u017cjoni ta' servizzi; garanzija tal-kompetizzjoni u ta' opportunitajiet g\u0127al intraprendituri \u0121odda; regoli dwar ftehim barra mill-qorti bejn minn jipprovdi s-servizzi u dawk li ju\u017cawhom; kif ukoll konsultazzjoni ma' l-awtoritajiet tal-kompetizzjoni.", "Il-Kummissjoni hija wkoll mitluba tintrodu\u010bi inizjattivi legali adattati g\u0127al dawn il-kwistjonijiet kollha.", "Rapporteur Bernhard RAPKAY PSE DE A6-0275/2006 Rapport dwar il-White Paper fuq is-servizzi ta' interess \u0121enerali Pro\u010bedura: Inizjattiva Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Ri\u010berka u innovazzjoni", "Nanoxjenzi u nanoteknolo\u0121iji: Pjan ta' Azzjoni g\u0127all-Ewropa", "Il-MPE ser jiddiskutu rapport li jilqa' l-Pjan ta' Azzjoni tal-Kummissjoni li jiddefinixxi serje ta' azzjonijiet konkreti g\u0127all-implimentazzjoni immedjata tan-nanoxjenzi u tan-nanoteknolo\u0121iji ibba\u017cati fuq l-oqsma ta' prijorita' ddeterminati minn b\u017connijiet futuri.", "Huma jridu li f'kull Stat Membru jin\u0127oloq \"ammont minimu kritiku ta' infrastruttura u ta' xjentisti esperti fin-nanoxjenzi u n-nanoteknolo\u0121iji, li jwasslu fl-a\u0127\u0127ar mill-a\u0127\u0127ar g\u0127all-\u0127olqien ta' \u010bentri ta' e\u010b\u010bellenza spe\u010bjalizzati\".", "Permezz tar-rapport im\u0127ejji minn Miloslav Ransdorf (GUE/NGL, CZ), il-Kumitat g\u0127ar-Ri\u010berka u l-Industrija qieg\u0127ed jag\u0127raf ir-rwol importanti li jistg\u0127u jilg\u0127abu n-nanoxjenzi u n-nanoteknolo\u0121iji \"b\u0127ala kisbiet teknolo\u0121i\u010bi li jistimulaw il-kisba tal-miri ekonomi\u010bi, so\u010bjali u ambjentali ta' l-UE\".", "Dan g\u0127aliex in-nanoteknolo\u0121iji jistg\u0127u jindirizzaw il-b\u017connijiet ta\u010b-\u010bittadini, b\u0127al fost affarijiet o\u0127ra, is-sa\u0127\u0127a pubblika, l-ener\u0121ija u t-trasport, waqt li jikkontribwixxu g\u0127all-objettivi tal-kompetittivita' u ta' l-i\u017cvilupp sostenibbli ta' l-UE.", "Investiment fir-ri\u010berka", "Il-Membri fil-Kumitat qeg\u0127din jenfasizzaw il-b\u017conn li ji\u017cdied l-investiment ta' fondi pubbli\u010bi fir-Ri\u010berka u l-I\u017cvilupp (Research and Development - R&D).", "Huma jqisu li sabiex l-UE tibqa' kompetittiva fil-qasam tan-nanoxjenzi u n-nanoteknolo\u0121iji, din g\u0127andha b\u017conn ta' sistema koerenti ta' infrastruttura ta' R&D, li \"te\u0127tie\u0121 massa ta' ri\u017corsi konsiderevoli li tiswa \u0127afna aktar milli jifil\u0127u l-gvernijiet lokali u l-industrija\".", "Fl-istess \u0127in, il-Membri jag\u0127rfu l-fatt li \u0127afna drabi, politiki nazzjonali ta' R&D fuq skala \u017cg\u0127ira jkunu f'po\u017cizzjoni a\u0127jar li jirrea\u0121ixxu b'mod adegwat g\u0127all-opportunitajiet li jinbidlu u g\u0127all-i\u017cviluppi tas-suq.", "G\u0127alhekk qeg\u0127din i\u0127e\u0121\u0121u lill-Kummissjoni u lill-Istati Membri biex jinfurzaw u jikkoordinaw l-isforzi tag\u0127hom relatati ma' R&D f'dan il-qasam.", "Huma ta' l-opinjoni li f'kull Stat Membru g\u0127andu jin\u0127oloq \"ammont minimu kritiku ta' infrastruttura u ta' xjentisti spe\u010bifikament esperti fin-nanoxjenzi u n-nanoteknolo\u0121iji, li jwasslu fl-a\u0127\u0127ar mill-a\u0127\u0127ar g\u0127all-\u0127olqien f'xi pajji\u017ci ta' \u010bentri ta' e\u010b\u010bellenza spe\u010bjalizzati\" u li jkunu kkoordinati fl-livell ta' l-UE.", "Ir-rapport ji\u0121bed ukoll attenzjoni partikolari g\u0127an-nanomedi\u010bina, li tista' toffri benefi\u010b\u010bi kbar g\u0127al dijanjo\u017ci bikrija u trattament effettiv ta' mard b\u0127all-kanser, tal-qalb, id-dijabete, l-Alzheimer's u l-Parkinson's.", "In-nanoxjenza u s-suq", "Il-Kumitat huwa wkoll ta' l-opinjoni li azzjonijiet li j\u0127affu l-i\u017cvilupp teknolo\u0121iku g\u0127andhom ikunu kkumplimentati minn \"mi\u017curi ta' politika li ji\u017cguraw il-penetrazzjoni fis-suq ta' teknolo\u0121iji e\u017cistenti\".", "G\u0127alhekk g\u0127andhom jitne\u0127\u0127ew ostakoli b\u0127al nuqqas ta' standards u le\u0121i\u017clazzjoni mhix \u010bara, li j\u017commu lura l-adozzjoni tan-nanoteknolo\u0121iji u n-nanoxjenzi Ewropej bla b\u017conn.", "Barra minn hekk, m'g\u0127andha ti\u0121i imposta ebda diffikulta' burokratika.", "Il-Membri qeg\u0127din juru wkoll dispja\u010bir dwar il-fatt li l-privattivi g\u0127all-invenzjonijiet nanoxjentifi\u010bi u nanoteknolo\u0121i\u010bi fl-Ewropa g\u0127adhom qeg\u0127din ji\u017cviluppaw bil-mod.", "G\u0127alhekk l-Unjoni Ewropea g\u0127andha to\u0127loq sistema ta' monitora\u0121\u0121 tal-privattivi nanoxjentifi\u010bi u nanoteknolo\u0121i\u010bi immexxija mill-Uffi\u010b\u010bju g\u0127all-Privattivi Ewropew.", "Barra dan, g\u0127andha ssir riforma \u0121enerali fil-qasam tas-sistema Ewropea g\u0127all-privattivi sabiex jitnaqqsu l-ispejje\u017c tal-privattivi u titjib l-a\u010b\u010bessibilita' tal-privattivi g\u0127all-SMEs.", "Strate\u0121ija responsabbli", "Ir-rapport jirrikonoxxi li l-integrazzjoni ta' l-aspetti so\u010bjali, tas-sa\u0127\u0127a u tas-sikurezza fl-i\u017cvilupp teknolo\u0121iku tan-nanoxjenzi u n-nanoteknolo\u0121iji hija element essenzjali ta' strate\u0121ija responsabbli.", "G\u0127alhekk, il-Membri jridu li l-Kummissjoni, l-Istati Membri u l-industrija Ewropea jibdew djalogu effettiv mal-partijiet kon\u010bernati kollha, \"sabiex l-i\u017cviluppi jitpo\u0121\u0121ew mill-ewwel fi triq sostenibbli\".", "Il-Kumitat huwa tal-fehma li l-evalwazzjoni tar-riskji teknolo\u0121iki g\u0127as-sa\u0127\u0127a tal-bniedem, g\u0127all-konsumaturi, g\u0127all-\u0127addiema u g\u0127all-ambjent g\u0127andha ssir matul i\u010b-\u010biklu tal-\u0127ajja kollu tal-prodotti nanoxjentifi\u010bi u nanoteknolo\u0121i\u010bi.", "Fost affarijiet o\u0127ra, huma jirrikkmandaw li l-listi ta' ingredjenti fil-prodotti g\u0127all-konsumatur ikunu jidentifikaw i\u017c-\u017cieda ta' materjal nanopartikuli manifatturat.", "Il-Membri jappo\u0121\u0121jaw t-twaqqif ta' kumitati g\u0127all-etika li r-rwol tag\u0127hom ikun li ji\u017cguraw li l-pubbliku ikun infurmat b'mod xieraq billi jipprovdu pariri xjentifi\u010bi indipendenti.", "Dawn g\u0127andhom ukoll jg\u0127inu sabiex jin\u0127oloq klima ta' fidu\u010bja bba\u017cata fuq l-g\u0127arfien tar-riskji possibbli u l-benefi\u010b\u010bji asso\u010bjati ma' l-u\u017cu ta' l-iskoperti fil-qasam tan-nanoteknolo\u0121iji.", "Huma jenfasizzaw ukoll il-fatt li l-applikazzjonijiet u l-u\u017ci kollha tan-nanoxjenzi u n-nanoteknolo\u0121iji g\u0127andhom ikunu \"konformi mal-livell g\u0127oli ta' protezzjoni g\u0127as-sa\u0127\u0127a tal-bniedem, tal-konsumaturi, tal-\u0127addiema u ta' l-ambjent stabbiliti mill-Unjoni Ewropea\".", "L-g\u0127oti ta' informazzjoni", "Ir-rapport jilqa' l-intenzjoni tal-Kummissjoni li ti\u017cviluppa materjal informattiv xieraq b'lingwi differenti u g\u0127al etajiet differenti sabiex titqajjem kuxjenza tal-progress u tal-benefi\u010b\u010bji mistennija minn nanoxjenzi u n-nanoteknolo\u0121iji.", "Dan g\u0127andu jsir b'kollaborazzjoni mill-qrib ma' l-Istati Membri.", "Il-Kumitat qieg\u0127ed ukoll i\u0127e\u0121\u0121e\u0121 lill-Kummissjoni tfassal strate\u0121ija ta' komunikazzjonijiet sabiex tkabbar il-livell ta' kuxjenza fost il-pubbliku dwar \"l-opportunitajiet enormi li toffri n-nanoteknolo\u0121ija u sabiex iwarrbu l-bi\u017cg\u0127at tag\u0127hom.\"", "Sustanzi \u0121odda", "Il-Membri jitkellmu wkoll dwar il-qafas tal-le\u0121i\u017clazzjoni l-\u0121dida tal-Komunita' dwar ir-re\u0121istrazzjoni, l-evalwazzjoni, l-awtorizzazzjoni u r-restrizzjoni tal-kimi\u010bi (REACH).", "Huma ta' l-opnjoni li min\u0127abba l-kwalitajiet uni\u010bi tag\u0127hom, in-nanoformi tal-materjali e\u017cistenti g\u0127andhom ji\u0121u trattati b\u0127ala sustanzi \u0121odda.", "Rapporteur Miloslav RANSDORF GUE/NGL CZ A6-0216/2006 Rapport dwar Nanoxjenzi u nanoteknolo\u0121iji: Pjan ta' azzjoni g\u0127all-Ewropa g\u0127all-2005-2009 Pro\u010bedura: Inizjattiva Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "Kontroll ba\u0121itarju", "Il-kwittanza tal-ba\u0121it 2004: pensjonijiet, staff, interpretazzjoni u xiri tal-bini", "Il-Kumitat g\u0127all-Kontroll tal-Ba\u0121it qieg\u0127ed jirrikkmanda li l-President tal-Parlament jing\u0127ata l-kwittanza g\u0127all-ba\u0121it tal-PE g\u0127as-sena 2004.", "Fost il-kwistjonijiet imsemmija fir-rapport hemm l-iskema ta' pensjoni volontarja, l-impjieg ta' staff mill-Istati Membri \u0121odda, kif ukoll ix-xiri tal-bini tal-Parlament fi Strasburgu.", "Il-Membri fil-Kumitat studjaw mill-qrib il-kwistjoni tax-xiri ta' dan il-bini u kkonkludew li tista' \"tkun \u0127a\u0121a ra\u0121onevoli li jitkomplew l-isforzi biex jinxtraw\".", "Iktar kmieni din is-sena, il-Parlament kien ippospona l-g\u0127oti tal-kwittanza wara li nqalg\u0127et kwistjoni dwar il-kiri tal-bini WIC u SDM, g\u0127aliex il-belt ta' Strasburgu kienet qieg\u0127da \u017c\u017com parti mill-kera g\u0127aliha.", "Il-Kumitat g\u0127all-Kontroll tal-Ba\u0121it waqqaf Grupp ta' \u0126idma informali sabiex jassisti u jag\u0127ti parir lir-rapporteur Markus Ferber (EPP-ED, DE) rigward l-allegazzjonijiet li saru dwar l-arran\u0121amenti e\u017cistenti dwar il-kiri u dwar il-possibilta' ta' xiri ta' dan il-bini.", "Ir-rapport jg\u0127id li \"ma jidher li hemm l-ebda indikazzjonijiet li kien hemm xi azzjonijiet illegali fil-pro\u010bess ta' konklu\u017cjoni u applikazzjoni tal-ftehimiet ta' kiri u ftehimiet o\u0127ra, g\u0127alkemm xorta wa\u0127da hemm t\u0127assib jekk \u0121iex rispettat bis-s\u0127i\u0127 il-prin\u010bipju ta' 'immani\u0121\u0121jar finanzjarju tajjeb' skond ir-Regolament Finanzjarju\".", "G\u0127alkemm l-Amministrazzjoni tal-Parlament qatt ma vverifikat jekk il-\u0127lasijiet tal-kera kinux mg\u0127oddija fis-s\u0127i\u0127 lill-proprjetarju tal-bini SCI Erasme, \"i\u017cda lanqas qatt ma kienet \u0121iet infurmata dwar dan mill-belt ta' Strasburgu stess\".", "Barra minn hekk, ir-rapport jenfasizza li kienet il-belt ta' Strasburgu biss li \"kienet taf bl-e\u017cistenza ta' \u017cew\u0121 relazzjonijiet kuntrattwali differenti bejn it-tliet partijiet involuti u l-belt ta' Strasburgu biss kienet konxja mid-differenza ta\u017c-\u017cew\u0121 ammonti mill-1981\".", "Dwar jekk il-profitti mag\u0127mula mill-belt ta' Strasburgu permezz ta' dan l-arran\u0121ament humiex illegali, ir-rapport jispjega li ma je\u017cistu \"ebda dispo\u017cizzjonijiet legali li jipprojbixxu stat jew awtorita' re\u0121jonali jew lokali milli jag\u0127mlu profitt\".", "Madankollu l-Membri huma tal-fehma \"li l-appro\u010b\u010b tal-belt ta' Strasburgu kien wie\u0127ed ta' m\u0121ieba \u0127a\u017cina\u2026 peress illi jmur kontra r-regoli dwar l-ospitalita' lejn istituzzjonijiet internazzjonali\"", "Il-Kumitat jg\u0127id li qieg\u0127ed jippjana li jkompli je\u017camina l-politika tal-Parlament tal-bini tal-proprjeta'.", "Skema ta' pensjoni volontarja tal-MPE", "Il-Kumitat jinnota li f'Novembru 2005, il-fond ta' pensjoni addizzjonali kellu 475 Membru, li \u0127allsu kontribuzzjoni ta' \u20ac948 kull xahar mill-kon\u010bessjoni tag\u0127hom g\u0127all-ispejje\u017c \u0121enerali (terz tat-total), waqt li l-Parlament \u0127allas \u20ac1,896 kull xahar (ji\u0121ifieri \u017cew\u0121 terzi tat-total).", "Skond il-Membri fil-Kumitat, il-kontribuzzjonijiet tal-MPE g\u0127all-iskema ta' pensjoni volontarja g\u0127andhom jit\u0127allsu \"direttament mid-d\u0127ul personali tag\u0127hom minflok mill-kon\u010bessjoni parlamentari\".", "Huma ta' l-opinjoni li t-tnaqqis tal-kontribuzzjonijiet g\u0127all-iskema tal-pensjoni mill-kon\u010bessjoni g\u0127all-ispejje\u017c \u0121enerali \"t\u0127alli lill-Membri esposti g\u0127all-allegazzjonijiet ta' u\u017cu ta' fondi pubbli\u010bi g\u0127all-\u0127las ta' kontribuzzjonijiet g\u0127all-pensjoni privata\".", "G\u0127alhekk il-Bureau tal-Parlament huwa mitlub jipproponi mi\u017curi biex ji\u017cguraw li dawn il-\u0127lasijiet isiru permezz ta' \u0127las dirett.", "Barra minn hekk, wara li l-Istatut g\u0127all-Membri tal-Parlament Ewropew jid\u0127ol fis-se\u0127\u0127 fl-2009, il-fond g\u0127all-pensjoni addizzjonali mhux \u0127a jkun jista' ja\u010b\u010betta membri \u0121odda.", "G\u0127alhekk qed ji\u0121i propost li jin\u017cammu id-drittijiet akkwistati minn qabel.", "L-istaff u l-multilingwi\u017cmu", "Ir-rapport qieg\u0127ed ukoll jitlob lis-Segretarju \u0120enerali tal-Parlament biex jag\u0127mel rapport dwar il-progress li qed isir fir-rekluta\u0121\u0121 ta' staff mill-Istati Membri \u0121odda sa Di\u010bembru 2006.", "Dwar l-ispi\u017ca g\u0127as-servizzi ta' l-interpretazzjoni, waqt li jenfasizza l-fatt li l-multilingwi\u017cmu huwa wie\u0127ed mill-karatteristi\u010bi ta' l-Unjoni Ewropea, il-Kumitat jag\u0127raf li l-vja\u0121\u0121i frekwenti bejn is-sedi differenti tal-Parlament jikkaw\u017caw spejje\u017c og\u0127la f'g\u0127add ta' oqsma differenti ta' l-attivit\u00e0 tieg\u0127u, inklu\u017c fl-interpretazzjoni.", "Rapporteur Markus FERBER EPP-ED DE A6-0280/2006 Rapport dwar il-kwittanza g\u0127all-implimentazzjoni tal-ba\u0121it \u0121enerali ta' l-Unjoni Ewropea g\u0127as-sena finanzjarja 2004 (II) Pro\u010bedura: Ba\u0121itarja (Assolvenza/Kwittanza) Dibattitu: 25.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "It-titjib tal-qag\u0127da ekonomika ta' l-industrija tas-sajd", "Il-Membri ser jiddiskutu rapport fuq il-komunikazzjoni tal-Kummissjoni dwar it-titjib tal-qag\u0127da ekonomika ta' l-industrija tas-sajd.", "Ir-rapporteur Pedro Guerreiro (GUE/NGL, PT) jispjega li din il-komunikazzjoni tipprovdi \"stampa relattivament \u010bara tas-sitwazzjoni ekonomika ta' l-industrija, i\u017cda s-soluzzjonijiet proposti mhumiex bi\u017c\u017cejjed u g\u0127andhom ji\u0121u kkunsidrati b\u0127ala inadegwati\".", "Ir-rapport jirrikkmanda serje ta' mi\u017curi li g\u0127andhom jittie\u0127du biex titjieb is-sitwazzjoni.", "Ir-rapport ifakkar li minkejja l-isforzi mag\u0127mula fil-qafas tar-revizjoni tal-Politika Komuni tas-Sajd ta' l-2002, matul dawn l-a\u0127\u0127ar g\u0127axar snin l-industrija tas-sajd sabet ru\u0127ha taffa\u010bja tnaqqis ta' 35% ta' l-impjiegi, tnaqqis ta' 20% tal-bastimenti u tnaqqis ta' 28% tal-qabdiet tal-\u0127ut.", "G\u0127al din ir-ra\u0121uni hemm b\u017conn li ji\u0121u adottati mi\u017curi ta' emer\u0121enza sabiex ti\u0121i appog\u0121ata din l-industrija quddiem sitwazzjoni so\u010bjo-ekonomika serja kkaw\u017cata mi\u017c-\u017cieda fil-prezz ta\u017c-\u017cejt dan l-a\u0127\u0127ar tliet snin.", "Il-Membri fil-Kumitat mhumiex kuntenti bil-fatt li l-komunikazzjoni tal-Kummissjoni waslet dawshekk tard.", "Huma ta' l-opinjoni li din g\u0127andha \"nuqqas ta' vi\u017cjoni\" u li l-proposti mag\u0127mula mhumiex bi\u017c\u017cejjed meta wie\u0127ed iqis l-iskala u l-serjeta' tal-kri\u017ci li l-industrija tas-sajd g\u0127addejja minnha b\u0127alissa.", "Huma jiddeploraw politika li \"tie\u0127u vanta\u0121\u0121 mid-deterjorazzjoni so\u010bjo-ekonomika fl-industrija\" min\u0127abba \u017c-\u017cieda kbira fil-prezz ta\u017c-\u017cejt u li tfittex li tiskarta bastimenti u li twaqqaf g\u0127al kollox l-attivita' tas-sajd.", "G\u0127ajnuna ta' emer\u0121enza", "Rigward il-mi\u017curi li g\u0127andhom jittie\u0127du b'mod immedjat, il-Kumitat jenfasizza l-b\u017conn li dawn inaqqsu l-instabbilta' g\u0127olja tal-prezz ta\u017c-\u017cejt g\u0127all-industrija.", "G\u0127alhekk g\u0127andhom jin\u0127olqu fondi ta' garanzija, sabiex il-Komunita' tkun tista' tiggarantixxi l-istabbilta' tal-prezz ta\u017c-\u017cejt u l-g\u0127oti ta' \u0127las ta' kumpens tran\u017citorju g\u0127all-intrapri\u017ci tas-sajd affetwati.", "Il-Membri jridu li l-Kummissjoni tikkunsidra l-kri\u017ci attwali marbuta mal-prezz ta\u017c-\u017cejt b\u0127ala \"\u010birkustanza mhux mistennija\" u g\u0127alhekk g\u0127andha ting\u0127ata g\u0127ajnuna ta' emer\u0121enza fuq perjodu ta' tnax-il xahar.", "Il-Membri huma di\u017cappuntanti dwar il-fatt li l-Kummissjoni qed talloka biss massimu ta' \u20ac30,000 g\u0127all-g\u0127ajnuna, waqt li l-industrija u l-amministrazzjonijiet ta' \u0127afna Stati Membri talbu li l-ammont ta' g\u0127ajnuna b\u0127al din ti\u017cdied g\u0127al \u20ac100,000.", "Barra minn hekk, il-Membri jqisu li r-ri\u017corsi finanzjarji allokati g\u0127all-industrija tas-sajd fil-qafas finanzjarju 2007-2013 m'humiex bi\u017c\u017cejjed.", "Tibdil u mmodernizzar tal-flotta", "Il-Kumitat qieg\u0127ed jinsisti fuq il-\u0127tie\u0121a g\u0127all-Fond Ewropew g\u0127as-Sajd li jkompli jag\u0127ti g\u0127ajnuniet g\u0127at-ti\u0121did u l-immodernizzar tal-flotta tas-sajd - b'mod partikolari g\u0127at-tibdil ta' magni, g\u0127al ra\u0121unijiet ta' sikurezza, \u0127arsien ta' l-ambjent jew g\u0127all-effi\u010bjenza ta\u017c-\u017cejt.", "Dan g\u0127andu japplika partikolarment g\u0127as-sajd fuq skala \u017cg\u0127ira vi\u010bin il-kosta u sajd arti\u0121janali, u g\u0127at-tibdil ta' bastimenti li g\u0127andhom iktar minn 20 sena li m'g\u0127adhomx joperaw min\u0127abba ra\u0121unijiet ta' sikurezza.", "Sajd vi\u010bin il-kosta", "Ir-rapport qieg\u0127ed jitlob lill-Kummissjoni tag\u0127raf in-natura spe\u010bifika tas-sajd fuq skala \u017cg\u0127ira vi\u010bin il-kosta u tas-sajd arti\u0121janali fil-qafas tal-Politika Komuni tas-Sajd.", "Din hija mistienda tanalizza safejn l-istrumenti attwali huma adegwati biex ila\u0127\u0127qu mal-b\u017connijiet ta' l-industrija, u jadattaw ru\u0127hom g\u0127alihom skond il-b\u017conn.", "Barra minn hekk, il-Kummissjoni qieg\u0127da ti\u0121i mitluba tippre\u017centa proposta ma\u0127suba biex to\u0127loq programm Komunitarju ta' appo\u0121\u0121 g\u0127as-sajd fuq skala \u017cg\u0127ira vi\u010bin il-kosta u g\u0127as-sajd arti\u0121janali.", "Dan g\u0127andu jg\u0127in biex jikkoordina azzjonijiet u biex jg\u0127addi fondi minn strumenti o\u0127ra e\u017cistenti sabiex ila\u0127\u0127qu mal-problemi spe\u010bifi\u010bi li din it-taqsima ta' l-industrija qed taffa\u010bja.", "Kummer\u010bjalizzazzjoni", "Il-Membri jilqg\u0127u l-fatt li l-Kummissjoni mistennija tniedi evalwazzjoni komprensiva ta' l-Organizzazzjoni Komuni tas-Suq tas-Sajd g\u0127all-prodotti tal-\u0127ut u jenfasizzaw l-\u0127tie\u0121a g\u0127al revi\u017cjoni ambizzju\u017ca sabiex tittejjeb il-kummer\u010bjalizzazzjoni tal-\u0127ut u tal-prodotti tal-\u0127ut filwaqt li jissa\u0127\u0127a\u0127 il-valur mi\u017cjud.", "Huma wkoll ta' l-opinjoni li l-Fondi Strutturali g\u0127andhom jikkontribwixxu g\u0127all-modernizzazzjoni u l-\u0127olqien ta' infrastrutturi g\u0127all-kummer\u010bjalizzazzjoni g\u0127all-industrija tas-sajd.", "Fl-istess \u0127in, il-Kumitat jappo\u0121\u0121ja l-inizjattiva li tintrodu\u010bi kodi\u010bi ta' etika fuq il-kummer\u010b tal-prodotti tal-\u0127ut fl-Unjoni Ewropea.", "Sostenibbilt\u00e0 tar-ri\u017corsi", "Il-Kumitat jag\u0127raf il-b\u017conn li jintla\u0127aq bilan\u010b bejn is-sitwazzjoni so\u010bjo-ekonomika u s-sostenibbilta' ambjentali.", "G\u0127alhekk hemm b\u017conn li ji\u0121i attivat mekkani\u017cmu li jissussidja jew li jikkumpensa s-sajjieda li \u0121ew affetwati mill-konsegwenzi ekonomi\u010bi u so\u010bjali tal-programmi g\u0127ar-rikostruzzjoni ta' l-istokks tal-\u0127ut u mi\u017curi o\u0127ra.", "Fl-istess \u0127in, dan il-mekkani\u017cmu g\u0127andu jinforza l-\u0127arsien ta' l-ekosistemi fir-re\u0121juni l-aktar \u017cvanta\u0121\u0121ati.", "Rapporteur Pedro GUERREIRO GUE/NGL PT A6-0266/2006 Rapport dwar \"it-titjib tal-qag\u0127da ekonomika ta' l-industrija tas-sajd\" Pro\u010bedura: Inizjattiva Dibattitu: 27.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT", "\u017bvilupp u koperazzjoni", "Ir-rwol tal-midja fil-pajji\u017ci li g\u0127adhom qeg\u0127din ji\u017cviluppaw", "Il-Membri ser jiddiskutu rapport li jag\u0127raf ir-rwol importanti tal-midja f'pajji\u017ci li g\u0127adhom qeg\u0127din ji\u017cviluppaw fit-trasparenza, fir-responsabilita' governattiva u fl-iskrutinju pubbliku ta' dawk fil-poter li jie\u0127du d-de\u010bi\u017cjonijiet.", "Dan g\u0127aliex il-mdija tenfasizza nuqqasijiet fil-politika, amministrazzjoni \u0127a\u017cina mill-uffi\u010bjali pubbli\u010bi, korruzzjoni fil-\u0121udikatura u skandali fis-settur korporattiv.", "F'dawn il-pajji\u017ci, ir-radju u t-televi\u017cjoni huma \u0127afna iktar mifruxa milli huma t-telefowns jew l-Internet u huma \u0127afna iktar effettivi mill-gazzetti.", "G\u0127alhekk, permezz tar-rapport im\u0127ejji minn Emmanouil Mavrommatis (EPP-ED, EL) fi \u0127dan il-Kumitat g\u0127all-I\u017cvilupp, il-Membri qeg\u0127din jistiednu lill-Kummissjoni biex tappo\u0121\u0121ja u tag\u0127mel iktar enfasi fuq programmi fil-qasam tal-midja li se jg\u0127inu biex:", "- jittejjeb l-a\u010b\u010bess g\u0127all-informazzjoni g\u0127al gruppi spe\u010bifi\u010bi fis-so\u010bjeta', b\u0127an-nisa, il-minoranzi \u017cg\u0127a\u017cag\u0127, refu\u0121jati interni u persuni b'di\u017cabilita',", "- ji\u017cviluppa l-plurali\u017cmu fil-midja,", "- jit\u0127arr\u0121u \u0121urnalisti fil-qasam tar-radju u ta' l-istampa, b'kollaborazzjoni ma' organizzazzjonijiet tal-\u0120nus Mag\u0127quda u organizzazzjonijiet internazzjonali tal-\u0121urnalisti.", "- ji\u017cvilupaw kampanji pubbli\u010bi ta' l-informazzjoni sabiex ji\u017cdied l-g\u0127arfien ta' udjenzi indirizzat bil-\u0127sieb;", "- j\u017cidu l-effettivit\u00e0 ta' l-g\u0127ajnuna umanitarja;", "G\u0127alhekk, il-Membri jilqg\u0127u avvenimenti b\u0127all-jiem Ewropej g\u0127all-i\u017cvilupp, il-Kungress Dinji dwar il-Komunikazzjoni g\u0127all-I\u017cvilupp li se jsir f'Ruma bejn il-25 u s-27 ta' Ottubru 2006, l-g\u0127oti tal-Premju Lorenzo Natali b\u0127ala g\u0127ajnuna lill-\u0121urnalisti li jirrappurtaw fuq id-drittijiet tal-bniedem u d-demokrazija fil-pajji\u017ci li g\u0127adhom qed ji\u017cviluppaw, kif ukoll i\u017c-\u017cjarat minn \u0121urnalisti g\u0127at-tiftix tal-fatti jew sabiex josservaw elezzjonijiet.", "Il-Kumitat qieg\u0127ed jag\u0127mel appell sabiex f'ka\u017cijiet ta' kunflitt, il-Kummissjoni \u017c\u017cid l-appo\u0121\u0121 finanzjarju lill-midja indipendenti.", "Il-Membri qeg\u0127din jenfasizzaw ukoll ir-rwol tal-midja fl-edukazzjoni tan-nies f'pajji\u017ci li g\u0127adhom qed ji\u017cviluppaw, b'mod spe\u010bjali rigward il-kura tas-sa\u0127\u0127a (is-sa\u0127\u0127a sesswali u riproduttiva, il-malarja, e\u010b\u010b), l-impjiegi, l-agrikoltura, il-kummer\u010b, u s-sostenibilita' ambjentali.", "Rapporteur Emmanouil MAVROMMATIS EPP-ED GR A6-0264/2006 Rapport dwar il-midja u l-i\u017cvilupp Pro\u010bedura: Inizjattiva Dibattitu: 28.09.06", "-//EP//TEXT IM-PRESS 20060829BRI10137 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16615908__IM-PRESS__20060829-BRI-10137__MT.txt"}
{"text": ["Il-President tal-Liberja Ellen Johnson Sirleaf se tindirizza lill-MPE", "Relazzjonijiet esterni", "Il-President tal-Liberja Ellen Johnson Sirleaf", "L-ewwel president mara fl-Afrika, Ellen Johnson Sirleaf mill-Liberja, se tindirizza lill-MPE nhar it-Tlieta f'nofsinhar.", "Ir-rebbie\u0127a ta' l-elezzjoni ta' Novembru 2005 bi kwa\u017ci 60% tal-voti, \u0121iet eletta fuq il-prin\u010bipji tal-pa\u010bi u l-istabbilt\u00e0, wara 14-il sena ta' gwerra \u010bivili.", "Fid-diskors inawgurali tag\u0127ha f'Jannar, l-omm ta' erbg\u0127a li g\u0127andha 67 sena qalet lill-poplu tal-Liberja li l-vot tag\u0127hom kien \"vot g\u0127all-fejqan u g\u0127at-tmexxija.\"", "Il-problemi li qieg\u0127da tiffa\u010b\u010bja s-Sinjura Sirleaf u l-\"Partit g\u0127all-Unit\u00e0\" tag\u0127ha huma kbar: Kwa\u017ci 80% tat-3 miljun abitant huma bla xog\u0127ol u qeg\u0127din jg\u0127ixu ta\u0127t il-linja tal-faqar.", "Wara snin fi gwerra, \u0127afna mill-popolazzjoni tinsab mhux f'postha u \u0121\u0121orr il-marki tal-kunflitt.", "Il-Liberja g\u0127adha qeg\u0127da tirkupra mit-tmexxija ta' Charles Taylor li mexxa l-pajji\u017c b\u0127al kmandant militari fis-snin 90.", "It-tmexxija tieg\u0127u kebbset ir-ribeljonijiet u l-vjolenza b\u0127alma g\u0127amel l-ind\u0127il tieg\u0127u fil-gwerra \u010bivili li kien hemm fil-pajji\u017c \u0121ar, Sierra Leone.", "Issa jinsab g\u0127addej \u0121uri hemm, akku\u017cat b'delitti kontra l-umanit\u00e0.", "Il-President tal-Parlament Ewropew Josep Borrell laqa' bil-fer\u0127 l-arrest tieg\u0127u u qal li din hija reb\u0127a fil-\"\u0121lieda kontra l-impunit\u00e0 tal-kriminali tal-gwerra\".", "Is-Sinjura Sirleaf reb\u0127et ir-reputazzjoni ta' \"Mara tal-\u0126adid\" billi \u0127ar\u0121et g\u0127all-elezzjonijiet Presidenzjali ta' l-1997 kontra Taylor.", "B\u0127ala l-ewwel Ministru tal-Finanzi mara, \u0121iet arrestata u e\u017ciljata wara kolp ta' stat militari fl-1980.", "Aktar tard hija \u0127admet g\u0127all-Programm ta' \u017bvilupp tal-\u0120nus Mag\u0127quda.", "Issorprendiet lil bosta fit-tieni rawnd ta' l-elezzjonijiet ta' Novembru 2005 billi reb\u0127et lill-eks plejer tal-futbol George Weah.", "Is-So\u010bjalista Fran\u010bi\u017ca Marie-Arlette Carlotti mexxiet id-delegazzjoni ta' MPE li mmonitorjat il-votazzjoni \"pa\u010bifika u \u0121estita tajjeb\".", "Wara qalet, \"il-poplu tal-Liberja bag\u0127at sinjal qawwi lill-mexxejja tal-pajji\u017c.", "Huwa f'idejn dawn in-nies\u2026 li ma jiddisappuntawx lill-popolazzjoni.\"", "Fil-pre\u017cent, l-g\u0127ajnuna ta' l-UE lil-Liberja hija ta' \u20ac130 miljun u hija ffokata fuq l-i\u017cvilupp, l-edukazzjoni u t-te\u0127id lura tar-refu\u0121jati lejn darhom.", "Il-Liberja hija membru tal-ftehim UE-AKP (Stati Afrikani, tal-Karibew u tal-Pa\u010bifiku) li jkopru l-kummer\u010b u l-i\u017cvilupp.", "L-AKP u l-UE g\u0127andhom ferg\u0127a Parlamentari li tiltaqa' darbtejn fis-sena sabiex il-MP ikunu jistg\u0127u jiddiskutu kwistjonijiet internazzjonali.", "Il-President tal-Liberja hija wa\u0127da mit-tliet nisa Presidenti li ltaqg\u0127u jew se jiltaqg\u0127u mal-MPE fi Strasburgu.", "Aktar kmieni dan ix-xahar, Tarja Halonen tal-Finlandja indirizzat il-Plenarja u l-mexxej il-\u0121did ta\u010b-\u010aile Michelle Bachelet ukoll \u0121iet mistiedna fil-PE.", "Ara lil Ellen Johnson Sirleaf titkellem Live fuq \"EP Live\" nhar it-Tlieta f'nofsinhar.", "20060921STO10852 EP Live Ri\u017coluzzjoni tal-Parlament Ewropew dwar il-Qorti Spe\u010bjali g\u0127al Sierra Leone: il-ka\u017c ta' Charles Taylor Is-sit tal-Kummissjoni Ewropea"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16617285__IM-PRESS__20060921-STO-10852__MT.txt"}
{"text": ["Im\u0127abbra n-nominati g\u0127all-premju Sakharov 2006: \"Dawk kollha li ji\u0121\u0121ieldu g\u0127all-osta\u0121\u0121i ma\u0127tufa fil-Kolombja\", Milinkevich u Tueni", "Drittijiet tal-bniedem", "Il-Kumitat g\u0127all-Affarijiet Barranin u dak g\u0127all-I\u017cvilupp g\u0127a\u017clu t-tliet nominati g\u0127all-Premju Sakharov 2006 matul laqg\u0127a kon\u0121unta.", "Kull sena l-Parlament Ewropew jag\u0127ti dan il-premju lil individwi u organizazzjonijiet li ji\u0121\u0121ieldu favur il-\u0127arsien tad-drittijiet tal-bniedem u kontra l-intolleranza.", "It-tliet nominati huma (f'ordni alfabetika):", "- Fil-Kolombja: dawk kollha li ji\u0121\u0121ieldu g\u0127all-osta\u0121\u0121i ma\u0127tufa , rappre\u017centati minn Ingrid Betancourt u l-Fondazzjoni Pais Libre (nominazzjoni kon\u0121unta);", "- Alexander Milinkevich, mexxej ta' l-oppo\u017cizzjoni fil-Belarus u ex-kandidat presidenzjali li kien intbag\u0127at il-\u0127abs g\u0127al 15-il jum wara li \u0127a sehem f'demostrazzjoni mhux awtorizzata f'Minsk;", "- Ghassan Tueni , \u0121urnalist u diplomatiku mil-Libanu, li \u0121ie nnominat g\u0127all-premju Sakharov b'tifkira ta' numru ta' persona\u0121\u0121i Lebani\u017ci li \u0121ew maqtula: Rafiq Hariri, Basil Fuleihane, Samir Kassir, George Haoui u Gebrane Tueni.", "Il-Parlament Ewropew ilu mill-1988 jag\u0127ti l-Premju Sakharov kull sena b'tifkira ta' Andrei Sakharov (1921-1989), espert tal-fi\u017cika Russu li \u017cviluppa l-bomba ta' l-idro\u0121enu u li fl-1970 waqqaf kumitat g\u0127all-\u0127arsien tad-drittijiet tal-bniedem u tal-vittmi politi\u010bi.", "L-isforzi tieg\u0127u \u0121ew onorati fl-1975 meta ng\u0127ata l-Premju Nobel g\u0127all-Pa\u010bi.", "F'Ottobru, il-Konferenza tal-Presidenti g\u0127andha tag\u0127\u017cel ir-rebbie\u0127 tal-Premju Sakharov ta' din is-sena.", "Il-premju g\u0127andu jing\u0127ata matul is-seduta plenarja ta' Di\u010bembru mill-President tal-Parlament Ewropew Josep Borrell."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16618634__IM-PRESS__20060922-IPR-10918__MT.txt"}
{"text": ["Arja iktar nadifa permezz ta' objettivi iktar ambizzju\u017ci u iktar flessibilita'", "Kull sena, iktar minn 360,000 persuna titlef \u0127ajjitha b'mod prematur min\u0127abba mard relatat mat-tni\u0121\u0121is ta' l-arja fl-UE, b'mod spe\u010bjali fl-agglomerazzjonijiet kbar u fi\u017c-\u017coni industrijali.", "Il-Parlament irid objettivi iktar ambizzju\u017ci g\u0127all-kwalita' ta' l-arja fl-Ewropa.", "Fl-istess \u0127in, il-Membri insistew li jkun hemm ukoll iktar flessibilita' sabiex l-Istati Membri jing\u0127ataw aktar \u010bans biex jadattaw g\u0127al le\u0121i\u017clazzjoni iktar stretta.", "F'Settembru 2005, il-Kummissjoni \u0127ar\u0121et proposta g\u0127al strate\u0121ija tematika bl-g\u0127an li sa l-2020, in-numru ta' mwiet jonqos b'40%, meta pparagunat mas-sena 2000.", "Fl-istess \u0127in, \u0127ar\u0121et ukoll proposta g\u0127al direttiva \u0121dida dwar ir-revi\u017cjoni tal-le\u0121i\u017clazzjoni rigward il-kwalita' ta' l-arja u dwar strate\u0121ija tematika kontra t-tni\u0121\u0121is ta' l-arja.", "Din il-proposta tinkludi xi kwistjonijiet tekni\u010bi adattati g\u0127all-progress xjentifiku li sar, kif ukoll limiti g\u0127all-kon\u010bentrazzjoni massima ta' parti\u010belli \u017cg\u0127ar \u0127afna jew trab atmosferiku li huma ta' \u0127sara kbira g\u0127as-sa\u0127\u0127a tal-bniedem.", "S'issa g\u0127adu ma je\u017cisti l-ebda regolament dwar dawn il-parti\u010belli, mag\u0127rufa b\u0127ala PM2.5.", "I\u017c-\u017cew\u0121 rapporti li \u0121ew adottati jittrattaw dawn i\u017c-\u017cew\u0121 proposti tal-Kummissjoni, li jag\u0127mlu parti mis-sitt programm ta' azzjoni g\u0127all-ambjent adottat mill-Parlament u mill-Kunsill fl-2002.", "Direttiva dwar il-kwalita' ta' l-arja", "Ir-rapport im\u0127ejji minn Holger Krahmer (ALDE, DE) fi \u0127dan il-pro\u010bedura ta' kode\u010bi\u017cjoni dwar id-direttiva dwar il-kwalita' ta' l-arja kien adottat b'571 vot favur, 43 kontra u 18-il astensjoni.", "Il-Parlament g\u0127amel sej\u0127a g\u0127al objettivi iktar ambizzju\u017ci minn dawk proposti mill-Kummissjoni rigward it-tnaqqis tal-kon\u010bentrazzjoni massima ta' sustanzi li jni\u0121\u0121su, b'mod spe\u010bjali parti\u010belli \u017cg\u0127ar \u0127afna jew trab atmosferiku mag\u0127ruf b\u0127ala PM2.5.", "Dawn i\u017c-\u017cew\u0121 sustanzi huma ta' l-iktar periklu g\u0127as-sa\u0127\u0127a tal-bniedem.", "Madankollu, ir-rapport jag\u0127mel sej\u0127a g\u0127al iktar flessibilita' biex jintla\u0127qu dawn l-objettivi, \u0127alli l-Istati Membri bi problemi biex jissodisfaw il-kriterji jing\u0127ataw iktar \u010bans jadattaw.", "Il-Parlament jrid li jkun hemm iktar flessibilita' dwar i\u017c-\u017cmien li jing\u0127ata sabiex jintla\u0127qu l-objettivi i\u017cda g\u0127andu jkun hemm ukoll iktar salvagwardji sabiex ikun \u017cgurat li l-Istati Membri jie\u0127du l-mi\u017curi me\u0127tie\u0121a biex jitnaqqas it-tni\u0121\u0121is.", "G\u0127alhekk, meta jing\u0127ata iktar \u010bans lil \u010berti \u017coni jew agglomerazzjonijiet, ikollu ji\u0121i pprovdut pjan nazzjonali li juri g\u0127ala l-limiti ma \u0121ewx rispettati u x'mi\u017curi ser jittie\u0127du sabiex fil-futur jibdew jikkonformaw.", "B'hekk, skond is-Sur Krahmer, g\u0127andu jintla\u0127aq bilan\u010b bejn mi\u017curi stretti g\u0127all-protezzjoni tas-sa\u0127\u0127a u l-flessibilita' li hemm b\u017conn fuq livell nazzjonali, b'mod partikolari fil-ka\u017c ta' dawk ir-re\u0121juni fejn it-tni\u0121\u0121is jasal minn pajji\u017ci \u0121irien tag\u0127hom.", "Id-direttiva g\u0127andha l-g\u0127an li tie\u0127u post id-direttiva qafas e\u017cistenti dwar il-kwalita' ta' l-arja u d-direttivi li jo\u0127or\u0121u minnha sabiex ti\u0121i simplifikata l-le\u0121i\u017clazzjoni waqt li l-aspetti tekni\u010bi tag\u0127ha ji\u0121u adattati skond l-a\u0127\u0127ar skoperti xjentifi\u010bi.", "Dettalji tekni\u010bi", "Il-Parlament irid inaqqas il-kon\u010bentrazzjoni massima ta' l-ikbar parti\u010belli, mag\u0127rufa b\u0127ala PM10 g\u0127al medja ta' 33 \u03bcg/m3 fis-sena mill-2010.", "Il-Kummissjoni kienet ipproponiet li l-limitu jkun ta' 40 \u03bcg/m3.", "Dwar il-valur limitu ta' kon\u010bentrazzjoni ta' 50 \u03bcg/m3 kull \u0121urnata, il-Kummissjoni pproponiet li dan ma g\u0127andux jinqabe\u017c aktar minn 35 darba fis-sena.", "Madankollu l-Parlament hu ta' l-opinjoni li g\u0127andu jkun hemm iktar flessibilita'.", "G\u0127alhekk, sakemm din il-kundizzjoni ma tkunx tista' ti\u0121i sodisfatta min\u0127abba karatteristi\u010bi spe\u010bifi\u010bi g\u0127all-post, b\u0127al kundizzjonijiet tal-klima \u0127\u017ciena, kundizzjonijiet \u0121eografi\u010bi jew tni\u0121\u0121is transkonfinali sinifikanti, l-Istati Membri g\u0127andhom ifasslu n-numru e\u017catt ta' \u0121ranet fejn l-valur ta' limitu jista' jinqabe\u017c, sa massimu ta' 55 \u0121urnata.", "Rigward il-parti\u010belli \u017cg\u0127ar (PM2.5), li jag\u0127mlu l-iktar \u0127sara lill-pulmuni tal-bniedem, il-Membri huma ta' l-opinjoni li meta wie\u0127ed jikkunsidra l-livell pre\u017centi ta' g\u0127arfien xjentifiku, g\u0127adu kmieni wisq biex ji\u0121u de\u010bi\u017ci valuri limiti.", "G\u0127alhekk qeg\u0127din jissu\u0121\u0121erixxu li g\u0127alissa ti\u0121i stabbilita mira li tkun torbot inqas u li tkun ta' valur iktar baxx minn dak li \u0121ie propost mill-Kummissjoni (20 \u03bcg/m3 mill-2010 minflok 25 \u03bcg/m3).", "Imbag\u0127ad il-valur ta' 20 \u03bcg/m3 g\u0127andu ji\u0121i stabbilit b\u0127ala valur limitu li jorbot wara r-revi\u017cjoni tad-direttiva li hija ppjanata g\u0127all-2015.", "Ir-rapport jag\u0127mel sej\u0127a g\u0127al iktar flessibilita' billi jkun hemm il-possibilta' ta' derogazzjoni temporanja ta' erba' snin minn mindu tid\u0127ol fis-se\u0127\u0127 id-direttiva, g\u0127al dawk i\u017c-\u017coni jew agglomerazzjonijiet li ma jirnexxilhomx jissodisfaw il-kriterji dwar is-sustanzi li jni\u0121\u0121su.", "Fil-ka\u017c tal-PM10 u PM2.5, l-Istati Membri g\u0127andu wkoll ikollhom il-possibilta' li jestendu l-iskadenza g\u0127all-konformita' mar-regoli b'sentejn o\u0127ra.", "Madankollu dawk l-Istati kkon\u010bernati g\u0127andhom jispjegaw il-kaw\u017ci g\u0127all-qab\u017ca tal-limiti ta' kon\u010bentrazzjoni ta' dawn is-sustanzi wara l-ewwel \u0127ames snin ta' derogazzjoni.", "G\u0127andhom ukoll juru liema mi\u017curi ser jittie\u0127du sabiex jintla\u0127qu l-valuri ta' limitu fil-perjodu addizzjonali.", "Il-Membri jixtiequ li jkun hemm ukoll flessibilita' fuq il-mira li jitnaqqas l-esponiment kollettiv tal-popolazzjoni g\u0127al dawn il-parti\u010belli b'20% sa l-2020 billi ji\u0121i stabbilit tnaqqis per\u010bentwali skond il-livelli ta' kon\u010bentrazzjoni fl-Istati Membri differenti.", "Huma jridu wkoll li l-Istati Membri jie\u0127du mi\u017curi biex inaqqsu t-tni\u0121\u0121is ta' l-arja, b'mod spe\u010bjali, l-introduzzjoni ta' standards g\u0127al impjanti ta' kombustjoni u g\u0127all-installazzjonijiet domesti\u010bi li jsa\u0127\u0127nu, kif ukoll g\u0127al vetturi heavy duty .", "G\u0127andhom jittie\u0127du wkoll mi\u017curi koordinati fil-livell ta' l-UE sabiex i\u0127e\u0121\u0121u lis-sidien tal-vapuri biex inaqqsu l-emmissjonijiet.", "Strate\u0121ija kontra t-tni\u0121\u0121is ta' l-arja", "Il-Parlament adotta wkoll ir-rapport im\u0127ejji minn Dorette Corbey (PES, NL) dwar strate\u0121ija tematika tal-Komunita' kontra it-tni\u0121\u0121is ta' l-arja b'563 vot favur, 19 kontra u 47 astensjoni.", "Dan jag\u0127mel sej\u0127a g\u0127al objettivi iktar ambizzju\u017ci g\u0127at-tnaqqis tal-kon\u010bentrazzjoni ta' l-ossidi tan-nitro\u0121enu (NOx), ta\u0127lit organiku mhux stabbli, u parti\u010belli \u017cg\u0127ar (PM2.5).", "Il-Membri jridu wkoll li jibda jing\u0127ata iktar ka\u017c ta' l-ori\u0121ini tat-tni\u0121\u0121is, inklu\u017c l-agrikultura u t-tba\u0127\u0127ir.", "Dan ir-rapport ukoll jitlob limiti iktar stretti waqt li jing\u0127ata iktar \u010bans lil dawk l-Istati Membri li jkunu \u0127adu l-mi\u017curi possibbli kollha u xorta jibqa' jkollhom problemi biex jissodisfaw il-kriterji.", "Pro\u010bedura: Kode\u010bi\u017cjoni / Inizjattiva Dibattitu: 25.09.06", "20060922IPR10875 Rapport dwar il-kwalita' ta' l-arja fl-Ewropa (Krahmer) Rapport dwar l-istrate\u0121ija tematika dwar it-tni\u0121\u0121is ta' l-arja (Corbey)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16619200__IM-PRESS__20060922-IPR-10875__MT.txt"}
{"text": ["Strate\u0121ija tematika dwar l-ambjent urban", "Skond il-Membri tal-Parlament Ewropew, g\u0127alkemm 80% tal-popolazzjoni Ewropea tg\u0127ix fl-ibliet, il-\u0127ti\u0121ijiet u l-interessi tag\u0127ha mhux dejjem ikunu rappre\u017centati b'mod xieraq fil-fondi, fil-pro\u0121etti, fl-inizjattivi u fl-istrate\u0121iji ta' l-Unjoni Ewropea.", "G\u0127alhekk \u0121ie adottat rapport dwar l-Istrate\u0121ija Tematika dwar l-Ambjent Urban bil-mira li tikkontribwixxi g\u0127all-prestazzjoni ambjentali \u0121enerali ta' l-ibliet fl-Ewropa.", "Ir-rapport im\u0127ejji minn Gyula Hegyi (PES, HU), adottat b'448 vot favur, 49 kontra u 110 astensjoni, jg\u0127id li l-Istrate\u0121ija Tematika g\u0127andha tnaqqas il-burokrazija, i\u017c\u017cid l-effi\u010bjenza ta' l-implimentazzjoni tal-politika ambjentali u tinkora\u0121\u0121ixxi l-ippjanar ambjentali fil-livell lokali fuq perjodu ta' \u017cmien twil.", "Il-Kummissjoni g\u0127andha tikkopera ma' l-awtoritajiet nazzjonali biex tinkora\u0121\u0121ixxi lil kull agglomerazzjoni li jkollha popolazzjoni ta' aktar minn 100,000 ru\u0127, biex tniedi Pjan ta' Mmani\u0121\u0121jar Sostenibbli Urban ( Sustainable Urban Management Plan - SUMP) u Pjan ta' Trasport Urban Sostenibbli ( Sustainable Urban Transport Plan - SUTP).", "Peress li fil-passat, mi\u017curi volontarji ma kinux effettivi, il-Membri huma wkoll ta' l-opinjoni li din il-li\u0121i g\u0127andha tinkludi skadenzi \u010bari u miri li jorbtu stipulati fil-livell lokali u fil-livell Ewropew.", "Dwar il-pjan SUMP, il-Parlament huwa tal-fehma li dan g\u0127andu, fost affarijiet o\u0127ra, jikkunsidra pjanijiet e\u017cistenti ta' l-immani\u0121\u0121jar ta' l-iskart, mapep ta' l-istorbju u pjanijiet ta' azzjoni, pjanijiet jew programmi lokali dwar it-tni\u0121\u0121is ta' l-arja, kif ukoll pjanijiet jew programmi lokali ambjentali.", "Il-pjan SUTP g\u0127andu jinkludi l-mezzi li bihom l-awtoritajiet lokali jkunu jistg\u0127u jippromwovu t-trasport pubbliku u kollettiv, l-i\u017cvilupp ta' infrastruttura g\u0127al dan it-tip ta' trasport, g\u0127a\u010b-\u010bikli\u017cmu u g\u0127all-mixi, u jinkora\u0121\u0121ixxu l-i\u017cvilupp ta' sistemi integrati ta' prezzijiet u biljetti g\u0127all-P+R ( Park and Ride ).", "Il-Membri fakkru wkoll li t-tni\u0121\u0121is ta' l-arja huwa kaw\u017ca prin\u010bipali tal-problemi tas-sa\u0127\u0127a fl-UE u jqisu l-u\u017cu ta' modi ta' trasport u teknolo\u0121iji li ma jag\u0127mlux \u0127sara lill-ambjent b\u0127ala fattur ewlieni fil-kisba ta' ambjent urban aktar nadif.", "G\u0127alhekk ir-rapport jenfasizza li dawk l-ibliet b'livell ta' tni\u0121\u0121is g\u0127oli fl-arja g\u0127andhom jindirizzaw l-u\u017cu ta' vetturi individwali, li dejjem ji\u017cdied, permezz ta' restrizzjonijiet fuq il-parke\u0121\u0121 u nollijiet fuq il-kon\u0121estjoni.", "Barra minn hekk, il-MPE ipproponew li matul il-perjodu 2002-2012 l-Istati Membri jikkoperaw ma' l-awtoritajiet lokali, sabiex jag\u0127mlu sforzi \u0127alli jiksbu \u010baqlieq ta' mill-anqas 5% fil-kilometra\u0121\u0121 g\u0127al kull passi\u0121\u0121ier fil-qalba tal-belt permezz ta' l-u\u017cu ta' metodi ta' trasport sostenibbli, b\u0127at-trasport pubbliku u \u010b-\u010bikli\u017cmu.", "Il-Membri stiednu lill-Kummissjoni biex tipproponi mira fi \u0127dan l-i\u017cvilupp urban, g\u0127al \u017coni \u0127odor per capita , waqt li jitniedu pro\u0121etti li jillimitaw l-i\u017cvilupp f'\u017coni agrikoli u li jippromowtjaw dawk f'\u017coni abbandunati.", "Barra minn hekk, g\u0127andu ji\u0121i m\u0127e\u0121\u0121e\u0121 i\u017c-\u017crieg\u0127 ta' si\u0121ar fit-toroq u t-tfassil ta' aktar spazju b've\u0121etazzjoni.", "Sabiex ikun evitat it- tni\u0121\u0121is li jin\u0127oloq lokalment, ir-rapport jappo\u0121\u0121a wkoll il-promozzjoni tal-formazzjoni tal-kompost minflok il-\u0127ruq ta' l-iskart, waqt li g\u0127andha ting\u0127ata aktar attenzjoni biex ikunu evitati u mne\u0127\u0127ija il-\u0127mie\u0121, l-iskart, il-graffiti, il-\u0127mie\u0121 ta' l-annimali u l-istorbju \u017cejjed mis-sistemi ta' mu\u017cika domesti\u010bi u tal-vetturi.", "It-test adottat jenfasizza wkoll l-importanza li sse\u0127\u0127 rinnovazzjoni ta' pajpijiet ta' l-ilma qodma u ta' sistemi tad-drena\u0121\u0121 fl-ibliet.", "Barra minn hekk, \u0121ie propost li ji\u0121u allokati finanzi mill-UE sabiex isir t-tag\u0127mir mill-\u0121did ta' bini u kwartieri.", "Pro\u010bedura: Inizjattiva Dibattitu: 25.09.06", "20060922IPR10876 Rapport dwar l-istrate\u0121ija tematika dwar l-ambjent urban"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16619262__IM-PRESS__20060922-IPR-10876__MT.txt"}
{"text": ["Mobilita' g\u0127all-istudenti u tag\u0127lim tul il-\u0127ajja g\u0127all-adulti", "Edukazzjoni", "Il-Parlament adotta serje ta' rapporti dwar l-edukazzjoni fl-Unjoni Ewropea.", "Fost affarijiet o\u0127ra, il-MPE laqg\u0127u il-proposta tal-Kummissjoni li ssir Karta Ewropea ta' Kwalita' favur il-Mobilita' fil-qasam ta' l-edukazzjoni, u g\u0127amlu appell g\u0127all-implimentazzjoni ta' strate\u0121iji nazzjonali fil-qasam tat-tag\u0127lim tul il-\u0127ajja.", "Il-kwalita' tal-mobilita'", "Il-Parlament qabel mal-Kummissjoni u l-Ministri ta' l-Edukazzjoni fil-Komunita' dwar il-fatt li wasal i\u017c-\u017cmien li tkun introdotta Karta Ewropea ta' Kwalita' favur il-Mobilita' fil-qasam ta' l-edukazzjoni.", "S'issa iktar minn miljun student mar jg\u0127ix fi Stat Membru differenti g\u0127al skop ta' studju.", "Il-MPE adottaw pakkett ta' emendi ta' kompromess miftiehem mal-Kunsill u l-Kummissjoni bl-g\u0127an li l-pro\u010bedura le\u0121i\u017clattiva ting\u0127alaq fl-ewwel qari tal-pro\u010bedura ta' kode\u010bi\u017cjoni.", "Permezz ta' l-adozzjoni ta' dan ir-rapport li kien im\u0127ejji minn Christa Prets (PES, DE), it-tliet istituzzjonijiet irrikkmandaw li l-Istati Membri jadottaw u jippromwovu l-u\u017cu tal-Karta Ewropea ta' Kwalit\u00e0 favur il-Mobilita' u li din ti\u0121i w\u017cata mill-A\u0121enziji Nazzjonali u minn organizzazzjonijiet o\u0127rajn li ja\u0127dmu fil-qasam tat-ta\u0127ri\u0121, l-edukazzjoni u l-mobilita'.", "Huma tal-fehma li dawn il-programmi fil-qasam ta' l-edukazzjoni jg\u0127inu biex ji\u017cviluppa sens ta' \u010bittadinanza Ewropea attiva.", "Barra minn hekk, il-mobilita' tmexxi 'l quddiem il-koe\u017cjoni ekonomika, so\u010bjali u re\u0121jonali, sabiex l-Ewropa tkun tista' ssir l-aktar ekonomija innovattiva u kompetittiva bba\u017cata fuq l-g\u0127arfien.", "Il-Karta Ewropea fiha g\u0127axar linji gwidi pratti\u010bi li jkopru l-perjodu minn qabel it-tluq, matul i\u017c-\u017cjara u wara r-ritorn ta' l-istudent.", "Dawn jirreferu g\u0127al sorsi ta' gwida u informazzjoni, pjanijiet ta' tag\u0127lim, preparazzjoni \u0121enerali, personalizzazzjoni, aspetti lingwisti\u010bi, appo\u0121\u0121 lo\u0121istiku u monitora\u0121\u0121.", "Il-Karta g\u0127andha tg\u0127in biex ji\u017cdiedu l-iskambji, jit\u0127affef l-g\u0127arfien tal-perjodi dedikati g\u0127all-edukazzjoni jew g\u0127at-ta\u0127ri\u0121, kif ukoll l-g\u0127arfien tat-titoli u tal-kwalifiki.", "Barra minn hekk, g\u0127andha tistabbilixxi fidu\u010bja re\u010biproka sabiex titjieb u tissa\u0127\u0127a\u0127 il-koperazzjoni bejn l-awtoritajiet, l-organizzazzjonijiet u l-partijiet kollha interessati fil-mobilita'.", "G\u0127andu jsir pjan ta' tag\u0127lim minn qabel, b'enfasi partikolari fuq il-preparazzjoni lingwistika.", "Dan g\u0127aliex il-kapa\u010bitajiet lingwisti\u010bi huma importanti g\u0127al tag\u0127lim effettiv, g\u0127al komunikazzjoni bejn il-kulturi u g\u0127al dak li jkun jifhem a\u0127jar il-kultura tal-pajji\u017c ospitant.", "\u0120ie mitlub ukoll li ting\u0127ata attenzjoni g\u0127all-b\u017connijiet spe\u010bifi\u010bi ta' persuni b'di\u017cabilita' u gruppi \u017cvanta\u0121\u0121ati.", "It-test adottat jirrikmanda li ting\u0127ata g\u0127ajnuna lo\u0121istika adegwata, b\u0127al informazzjoni u assistenza li tikkon\u010berna arran\u0121amenti ta' l-ivvja\u0121\u0121ar, l-assigurazzjoni, il-permessi g\u0127ar-residenza jew ix-xog\u0127ol, is-sigurta' so\u010bjali, il-possibilta' li jsiru trasferimenti ta' g\u0127otjiet u self tal-gvern mill-pajji\u017ci ta' l-ori\u0121ini g\u0127all-pajji\u017c ospitant, l-akkomodazzjoni, kif ukoll kwistjonijiet ta' sigurta'.", "B'hekk l-organizzazzjoni ospitanti g\u0127andhom jg\u0127inu fl-integrazzjoni effettiva ta' l-istudenti u jservu ta' punt ta' kuntatt biex dawn ikunu jistg\u0127u jakkwistaw assistenza kontinwa.", "Aktar tag\u0127lim tul il-\u0127ajja g\u0127all-adulti", "Il-kun\u010bett ta' tag\u0127lim tul il-\u0127ajja fl-UE beda miexi sew i\u017cda in-numru ta' adulti li jie\u0127du sehem fi programmi ta' tag\u0127lim tul il-\u0127ajja g\u0127adu baxx.", "G\u0127alhekk l-Istati Membri kollha g\u0127andhom jibdew jimplementaw strate\u0121iji nazzjonali f'dan il-qasam b'mod ur\u0121enti.", "G\u0127al darb'o\u0127ra, il-MPE adottaw pakkett ta' emendi ta' kompromess bejn ir-rappre\u017centanti tal-Parlament, il-Kunsill u l-Kummissjoni sabiex din il-pro\u010bedura tkun tista' ting\u0127alaq fl-ewwel qari tal-pro\u010bedura ta' kode\u010bi\u017cjoni.", "Il-proposta tal-Kummissjoni dwar il-kompetenzi ewlenin fil-kuntest ta' tag\u0127lim tul il-\u0127ajja tag\u0127ti prijorita' lil dawk li jitilqu mill-iskola kmieni, persuni b'di\u017cabilita', nies bla xog\u0127ol g\u0127al \u017cmien twil, dawk b'livell baxx ta' kapa\u010bitajiet ba\u017ci\u010bi, in-nisa u l-anzjani.", "Permezz ta' l-adozzjoni tar-rapport im\u0127ejji minn Helga Tr\u00fcpel (Greens/EFA, DE), il-Membri laqg\u0127u l-\u0127olqien ta' qafas Ewropew ta' referenza g\u0127al tmien kompetenzi ewlenin, sabiex i\u010b-\u010bittadini ta' l-UE jkollhom strument li bih ikunu jistg\u0127u jadattaw g\u0127al suq tax-xog\u0127ol li dejjem ji\u017cviluppa f'so\u010bjeta' bba\u017cata fuq l-g\u0127erf.", "L-g\u0127anijiet prin\u010bipali ta' dan il-qafas ta' referenza huma li jkunu identifikati l-kompetenzi ewlenin ne\u010bessarji g\u0127al twettiq personali, \u010bittadinanza attiva, koe\u017cjoni so\u010bjali u possibilta' ta' impjieg.", "It-tmien kompetenzi jinkludu il-komunikazzjoni f'ilsien il-pajji\u017c tal-persuna kkon\u010bernata kif ukoll f'ilsna barranin, il-matematika, ix-xjenza u t-teknolo\u0121ija, il-kompetenza di\u0121itali, kif ukoll il-kompetenzi so\u010bjali u \u010bivi\u010bi.", "\u0120ew ukoll enfasizzati kwistjonijiet o\u0127rajn b\u0127all-b\u017conn ta' g\u0127erf dwar avvenimenti kontemporanji, kif ukoll sens ta' inizjattiva u ta' intraprenditorija.", "L-g\u0127erf u l-espressjoni kulturali huma b\u017connju\u017ci g\u0127aliex \"g\u0127arfien sod tal-kultura proprja u sens ta' identita' qawwi jistg\u0127u jkunu l-ba\u017ci g\u0127ar-rispett u g\u0127al attitudni miftu\u0127a g\u0127ad-diversita' ta' l-espressjoni kulturali\".", "L-Istati Membri g\u0127andhom ji\u017cguraw li sat-tmiem ta' l-edukazzjoni u t-ta\u0127ri\u0121 inizjali tag\u0127hom, i\u017c-\u017cg\u0127a\u017cag\u0127 ikunu \u017cviluppaw bi\u017c\u017cejjed il-kompetenzi ewlenin \u0127alli jkunu preparati g\u0127all-\u0127ajja adulta.", "Barra dan, l-adulti g\u0127andhom ikunu jistg\u0127u ji\u017cviluppaw u ja\u0121\u0121ornaw dawn il-kompetenzi matul \u0127ajjithom.", "Dwar l-Istrate\u0121ija ta' Li\u017cbona, ir-rapport adottat jis\u0127aq ukoll dwar il-b\u017conn li fl-UE tintla\u0127aq medja tar-rata ta' l-impjegar ta' 70% b'mod \u0121enerali, waqt li fost in-nisa din tkun ta' mill-inqas 60%.", "Pro\u010bedura: Kode\u010bi\u017cjoni Dibattitu: 25.09.06", "20060922IPR10878 Rapport dwar mobbilt\u00e0 transnazzjonali fi \u0127dan il-Komunit\u00e0 g\u0127all-finijiet ta' edukazzjoni u ta\u0127ri\u0121: Karta Ewropea ta' Kwalit\u00e0 favur il-Mobilit\u00e0 (Prets) Rapport dwar il-kompetenzi ewlenin g\u0127at-tag\u0127lim matul il-\u0127ajja (Tr\u00fcpel)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16619274__IM-PRESS__20060922-IPR-10878__MT.txt"}
{"text": ["Il-kwittanza tal-ba\u0121it 2004: pensjonijiet, staff, interpretazzjoni u xiri tal-bini", "Kontroll ba\u0121itarju", "Il-Membri adottaw rapport li jirrikkmanda li l-President tal-Parlament jing\u0127ata l-kwittanza g\u0127all-ba\u0121it tal-PE g\u0127as-sena 2004.", "Fost il-kwistjonijiet imsemmija fir-rapport hemm l-iskema ta' pensjoni volontarja, l-impjieg ta' staff mill-Istati Membri \u0121odda, kif ukoll ix-xiri tal-bini tal-Parlament fi Strasburgu.", "Sabiex t\u0127ejja dan ir-rapport, il-kwistjoni tax-xiri ta' dan il-bini \u0121iet studjata mill-qrib u l-Membri kkonkludew li tista' \"tkun \u0127a\u0121a ra\u0121onevoli li jitkomplew l-isforzi biex jinxtraw\".", "Iktar kmieni din is-sena, il-Parlament kien ippospona l-g\u0127oti tal-kwittanza wara li nqalg\u0127et kwistjoni dwar il-kiri tal-bini WIC u SDM, g\u0127aliex il-belt ta' Strasburgu kienet qieg\u0127da \u017c\u017com parti mill-kera g\u0127aliha.", "Il-Kumitat g\u0127all-Kontroll tal-Ba\u0121it waqqaf Grupp ta' \u0126idma informali sabiex jassisti u jag\u0127ti parir lir-rapporteur Markus Ferber (EPP-ED, DE) rigward l-allegazzjonijiet li saru dwar l-arran\u0121amenti e\u017cistenti dwar il-kiri u dwar il-possibilta' ta' xiri ta' dan il-bini.", "Ir-rapport, adottat b'535 vot favur, 45 kontra u 51 astensjoni, jg\u0127id li \"ma jidher li hemm l-ebda indikazzjonijiet li kien hemm xi azzjonijiet illegali fil-pro\u010bess ta' konklu\u017cjoni u applikazzjoni tal-ftehimiet ta' kiri u ftehimiet o\u0127ra, g\u0127alkemm xorta wa\u0127da hemm t\u0127assib jekk \u0121iex rispettat bis-s\u0127i\u0127 il-prin\u010bipju ta' 'immani\u0121\u0121jar finanzjarju tajjeb' skond ir-Regolament Finanzjarju\".", "G\u0127alkemm l-Amministrazzjoni tal-Parlament qatt ma vverifikat jekk il-\u0127lasijiet tal-kera kinux mg\u0127oddija fis-s\u0127i\u0127 lill-proprjetarju tal-bini SCI Erasme, \"i\u017cda lanqas qatt ma kienet \u0121iet infurmata dwar dan mill-belt ta' Strasburgu stess\".", "Barra minn hekk, ir-rapport jenfasizza li kienet il-belt ta' Strasburgu biss li \"kienet taf bl-e\u017cistenza ta' \u017cew\u0121 relazzjonijiet kuntrattwali differenti bejn it-tliet partijiet involuti u l-belt ta' Strasburgu biss kienet konxja mid-differenza ta\u017c-\u017cew\u0121 ammonti mill-1981\".", "Dwar jekk il-profitti mag\u0127mula mill-belt ta' Strasburgu permezz ta' dan l-arran\u0121ament humiex illegali, ir-rapport jispjega li ma je\u017cistu \"ebda dispo\u017cizzjonijiet legali li jipprojbixxu stat jew awtorita' re\u0121jonali jew lokali milli jag\u0127mlu profitt\".", "Madankollu l-Membri huma tal-fehma \"li l-appro\u010b\u010b tal-belt ta' Strasburgu kien wie\u0127ed ta' m\u0121ieba \u0127a\u017cina\u2026 peress illi jmur kontra r-regoli dwar l-ospitalita' lejn istituzzjonijiet internazzjonali\".", "It-test adottat jilqa' wkoll it-twe\u0121iba tas-Segretarju \u0120enerali g\u0127all-kwestjonarju tal-kwittanza dwar l-u\u017cu tal-bini LOW (Louise Weiss) fi Strasburgu, fejn qal li l-Parlament \"huwa s-sid wa\u0127dieni tal-bini LOW fi Strasburgu u li jista' ju\u017ca jew jiddisponi minnu kif jidhirlu hu\".", "Skema ta' pensjoni volontarja tal-MPE", "Il-Parlament innota li f'Novembru 2005, il-fond ta' pensjoni addizzjonali kellu 475 Membru, li \u0127allsu kontribuzzjoni ta' \u20ac948 kull xahar mill-kon\u010bessjoni tag\u0127hom g\u0127all-ispejje\u017c \u0121enerali (terz tat-total), waqt li l-Parlament \u0127allas \u20ac1,896 kull xahar (ji\u0121ifieri \u017cew\u0121 terzi tat-total).", "Skond il-Membri, il-kontribuzzjonijiet tal-MPE g\u0127all-iskema ta' pensjoni volontarja g\u0127andhom jit\u0127allsu \"direttament mid-d\u0127ul personali tag\u0127hom minflok mill-kon\u010bessjoni parlamentari\".", "Huma ta' l-opinjoni li t-tnaqqis tal-kontribuzzjonijiet g\u0127all-iskema tal-pensjoni mill-kon\u010bessjoni g\u0127all-ispejje\u017c \u0121enerali \"t\u0127alli lill-Membri esposti g\u0127all-allegazzjonijiet ta' u\u017cu ta' fondi pubbli\u010bi g\u0127all-\u0127las ta' kontribuzzjonijiet g\u0127all-pensjoni privata\".", "G\u0127alhekk il-Bureau tal-Parlament kien mitlub jipproponi mi\u017curi biex ji\u017cguraw li dawn il-\u0127lasijiet isiru permezz ta' \u0127las dirett.", "Barra minn hekk, wara li l-Istatut g\u0127all-Membri tal-Parlament Ewropew jid\u0127ol fis-se\u0127\u0127 fl-2009, il-fond g\u0127all-pensjoni addizzjonali mhux \u0127a jkun jista' ja\u010b\u010betta membri \u0121odda.", "G\u0127alhekk kien propost li jin\u017cammu id-drittijiet akkwistati minn qabel.", "L-istaff u l-multilingwi\u017cmu", "Il-Membri talbu lis-Segretarju \u0120enerali tal-Parlament biex jag\u0127mel rapport dwar il-progress li qed isir fir-rekluta\u0121\u0121 ta' staff mill-Istati Membri \u0121odda sa Di\u010bembru 2006.", "Dwar l-ispi\u017ca g\u0127as-servizzi ta' l-interpretazzjoni, waqt li enfasizza l-fatt li l-multilingwi\u017cmu huwa wie\u0127ed mill-karatteristi\u010bi ta' l-Unjoni Ewropea, il-Parlament g\u0127araf li l-vja\u0121\u0121i frekwenti bejn is-sedi differenti tieg\u0127u jikkaw\u017caw spejje\u017c og\u0127la f'g\u0127add ta' oqsma differenti ta' l-attivit\u00e0 tieg\u0127u, inklu\u017c fl-interpretazzjoni.", "Waqt li rringrazzja lir- rapporteur tax-xog\u0127ol li g\u0127amel, enfasizza l-fatt li, \" il-konklu\u017cjoni ta' l-investigazzjonijiet dwar i\u017c-\u017cew\u0121 binjiet fi Strasburgu hija li m'hemm l-ebda indikazzjoni ta' illegalita'.", "Dan ifisser li l-allegazzjonijiet kienu bla ba\u017ci.", "Madankollu, sar xi tisjib li g\u0127alkemm mhux illegali, g\u0127andu ji\u0121i enfasizzat.", "\" L-ewwel nett, kien hemm tassew \u0127las e\u010b\u010bessiv ta' kera ta' bejn \u20ac32 miljun u \u20ac60 miljun.", "\" It-tieni, il-belt ta' Strasburgu wettqet ksur ta' fidu\u010bja meta g\u0127amlet affarijiet li kienet taf li ma kienux ser ikunu a\u010b\u010bettabbli g\u0127all-Parlament, b\u0127al meta \u017cammet parti mill-\u0127las tal-kera u nnegozjat tnaqqis ta' \u20ac29 miljun mill-prezz tax-xiri.", "\" It-tielet, l-Amministrazzjoni tal-Parlament Ewropew ukoll nstabet li naqset.", "Fuq perjodu twil ta' 30 sena falliet fid-dmir ta' dili\u0121enza tag\u0127ha sabiex ti\u017cgura li l-kera li t\u0127allset lil Strasburgu g\u0127all-bini ma tkunx e\u010b\u010bessiva.", "\" Fl-a\u0127\u0127ar, il-Parlament Ewropew stess ma kienx mag\u0127qud dwar din il-kwistjoni, g\u0127aliex kieku kif jista' wie\u0127ed jispjega l-fatt li l-Kumitat g\u0127all-Kontroll Ba\u0121itarju kien infurmat mill-allegazzjonijiet iktar minn xahar wara l-Bureau tal-Parlament stess?", "Kif jista' wie\u0127ed jispjega li waqt li l-investigazzjoni tag\u0127na kienet g\u0127addejja, il-Bureau tag\u0127na kompla g\u0127addej bin-negozjati g\u0127ax-xiri tal-binjiet, u b'hekk dg\u0127ajjef l-awtorita' politika ta' l-investigazzjoni stess?", "\" G\u0127alkemm l-ebda minn dawn il-punti ma jikkonstitwixxu atti illegali, \u017cgur li ma jistg\u0127ux ji\u0121u sku\u017cati, a\u0127seb u ara rripetuti .\"", "Pro\u010bedura: Ba\u0121itarja (Assolvenza/Kwittanza) Dibattitu: 25.09.06", "20060922IPR10877 Rapport dwar il-kwittanza g\u0127all-implimentazzjoni tal-ba\u0121it \u0121enerali ta' l-Unjoni Ewropea g\u0127as-sena finanzjarja 2004 (II)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16619298__IM-PRESS__20060922-IPR-10877__MT.txt"}
{"text": ["It-Tnejn li g\u0127adda fil-Plenarja", "Istituzzjonijiet", "Il-President tal-Parlament Ewropew, Josep Borrell, \u0127abbar li ser issir seduta plenarja \u017cejda fit-18 ta' Di\u010bembru fi Brussel.", "Matul din is-seduta ser tkun diskussa il-konklu\u017cjoni tal-Presidenza Finlandi\u017ca kif ukoll ir-ri\u017cultati ta' l-a\u0127\u0127ar laqg\u0127a tal-Kunsill Ewropew ta\u0127t din il-Presidenza.", "Huwa \u0127abbar ukoll li l-MPE Toomas Ilves \u0121ie ma\u0127tur President ta' l-Estonja u li g\u0127andu jasal Membru Estonjan ie\u0127or minfloku.", "Barra mis-seduta plenarja, \u0121ew mag\u0127\u017cula n-nominati g\u0127all-Premju Sakharov.", "Il-Kumitat g\u0127all-Affarijiet Barranin u dak g\u0127all-I\u017cvilupp g\u0127a\u017clu t-tliet nominati g\u0127all-Premju Sakharov 2006 matul laqg\u0127a kon\u0121unta.", "Kull sena l-Parlament Ewropew jag\u0127ti dan il-premju lil individwi u organizazzjonijiet li ji\u0121\u0121ieldu favur il-\u0127arsien tad-drittijiet tal-bniedem u kontra l-intolleranza.", "It-tliet nominati huma (f'ordni alfabetika): - Fil-Kolombja: dawk kollha li ji\u0121\u0121ieldu g\u0127all-osta\u0121\u0121i ma\u0127tufa , rappre\u017centati minn Ingrid Betancourt u l-Fondazzjoni Pais Libre (nominazzjoni kon\u0121unta); - Alexander Milinkevich, mexxej ta' l-oppo\u017cizzjoni fil-Belarus u ex-kandidat presidenzjali li kien intbag\u0127at il-\u0127abs g\u0127al 15-il jum wara li \u0127a sehem f'demostrazzjoni mhux awtorizzata f'Minsk; - Ghassan Tueni , \u0121urnalist u diplomatiku mil-Libanu, li \u0121ie nnominat g\u0127all-premju Sakharov b'tifkira ta' numru ta' persona\u0121\u0121i Lebani\u017ci li \u0121ew maqtula: Rafiq Hariri, Basil Fuleihane, Samir Kassir, George Haoui u Gebrane Tueni."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16619852__IM-PRESS__20060926-STO-10992__MT.txt"}
{"text": ["It-Tlieta fil-plenarja", "Istituzzjonijiet", "Il-President tal-Liberja Ellen Johnson Sirleaf", "Il-Liberja, ir-Rumanija u l-Bulgarija lbiera\u0127 waslu fi Strasburgu.", "Il-President tal-Liberja Ellen Johnson Sirleaf indirizzat lill-Kamra u wara l-Kummissjoni \u0127abbret li l-Bulgarija u r-Rumanija ser ikunu jistg\u0127u jissie\u0127bu ma' l-Unjoni Ewropea fil-bidu tas-sena d-die\u0127la.", "Il-MPE adottaw ukoll rapporti dwar il-kwalita' ta' l-arja, l-ambjent urban, il-mobilita' ta' l-istudenti u t-tag\u0127lim tul il-\u0127ajja.", "Barra minn hekk, il-President ing\u0127ata l-kwittanza g\u0127all-ba\u0121it tal-Parlament tas-sena 2004.", "Kwalita' ta' l-arja iktar g\u0127olja", "Kull sena, iktar minn 360,000 persuna titlef \u0127ajjitha b'mod prematur min\u0127abba mard relatat mat-tni\u0121\u0121is ta' l-arja fl-UE, b'mod spe\u010bjali fl-agglomerazzjonijiet kbar u fi\u017c-\u017coni industrijali.", "Il-Parlament irid objettivi iktar ambizzju\u017ci g\u0127all-kwalita' ta' l-arja fl-Ewropa.", "Fl-istess \u0127in, il-Membri insistew li jkun hemm ukoll iktar flessibilita' sabiex l-Istati Membri jing\u0127ataw aktar \u010bans biex jadattaw g\u0127al le\u0121i\u017clazzjoni iktar stretta.", "Mobilita' g\u0127all-istudenti, tag\u0127lim tul il-\u0127ajja g\u0127all-adulti", "Il-Parlament adotta serje ta' rapporti dwar l-edukazzjoni fl-Unjoni Ewropea.", "Fost affarijiet o\u0127ra, il-MPE laqg\u0127u il-proposta tal-Kummissjoni li ssir Karta Ewropea ta' Kwalita' favur il-Mobilita' fil-qasam ta' l-edukazzjoni, u g\u0127amlu appell g\u0127all-implimentazzjoni ta' strate\u0121iji nazzjonali fil-qasam tat-tag\u0127lim tul il-\u0127ajja.", "Il-kwittanza tal-ba\u0121it 2004: pensjonijiet, staff, interpretazzjoni u xiri tal-bini", "Il-Membri adottaw rapport li jirrikkmanda li l-President tal-Parlament jing\u0127ata l-kwittanza g\u0127all-ba\u0121it tal-PE g\u0127as-sena 2004.", "Fost il-kwistjonijiet imsemmija fir-rapport hemm l-iskema ta' pensjoni volontarja, l-impjieg ta' staff mill-Istati Membri \u0121odda, kif ukoll ix-xiri tal-bini tal-Parlament fi Strasburgu.", "Sabiex t\u0127ejja dan ir-rapport, il-kwistjoni tax-xiri ta' dan il-bini \u0121iet studjata mill-qrib u l-Membri kkonkludew li tista' \"tkun \u0127a\u0121a ra\u0121onevoli li jitkomplew l-isforzi biex jinxtraw\".", "Strate\u0121ija tematika dwar l-ambjent urban", "Skond il-Membri tal-Parlament Ewropew, g\u0127alkemm 80% tal-popolazzjoni Ewropea tg\u0127ix fl-ibliet, il-\u0127ti\u0121ijiet u l-interessi tag\u0127ha mhux dejjem ikunu rappre\u017centati b'mod xieraq fil-fondi, fil-pro\u0121etti, fl-inizjattivi u fl-istrate\u0121iji ta' l-Unjoni Ewropea.", "G\u0127alhekk \u0121ie adottat rapport dwar l-Istrate\u0121ija Tematika dwar l-Ambjent Urban bil-mira li tikkontribwixxi g\u0127all-prestazzjoni ambjentali \u0121enerali ta' l-ibliet fl-Ewropa.", "20060927STO11032 Arja iktar nadifa permezz ta' objettivi iktar ambizzju\u017ci u iktar flessibilita' Mobilita' g\u0127all-istudenti u tag\u0127lim tul il-\u0127ajja g\u0127all-adulti Il-kwittanza tal-ba\u0121it 2004: pensjonijiet, staff, interpretazzjoni u xiri tal-bini Strate\u0121ija tematika dwar l-ambjent urban"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16620262__IM-PRESS__20060927-STO-11032__MT.txt"}
{"text": ["Is-servizzi ta' interess \u0121enerali - b\u017conn ta' kjarifika legali", "Affarijiet ekonomi\u010bi u monetarji", "Skond il-Parlament, hemm b\u017conn li jinstab qafas legali tajjeb g\u0127as-servizzi ta' interess \u0121enerali.", "Il-Membri jridu li l-Kummissjoni tikkjarifika l-interazzjoni bejn ir-regoli ta' l-UE dwar is-suq intern u l-kompetizzjoni u l-provi\u017cjoni ta' servizzi pubbli\u010bi.", "G\u0127alhekk adottaw rapport li jag\u0127mel sej\u0127a g\u0127al linji gwida, prin\u010bipji u inizjattivi fil-qasam tas-servizzi ta' interess \u0121enerali.", "Ir-rapport adottat b'491 vot favur, 128 kontra u 31 astensjoni, kien im\u0127ejji minn Bernhard Rapkay (PES, DE) u jirrappre\u017centa ftehim mil\u0127uq bejn l-ikbar gruppi politi\u010bi b\u0127ala risposta g\u0127all- White Paper tal-Kummissjoni.", "I\u017cda r-rapport huwa wkoll risposta g\u0127all-b\u017conn ta' \u010bertezza legali li qieg\u0127ed jin\u0127ass minn awtoritajiet lokali, re\u0121jonali u nazzjonali, kif ukoll minn kumpaniji u dawk kollha li ju\u017caw dawn is-servizzi, u li dejjem qieg\u0127ed jikber.", "Il-MPE huma ta' l-opinjoni li de\u010bi\u017cjonijiet individwali tal-Qorti tal-\u0120ustizzja, ibba\u017cati fuq appro\u010b\u010b settorali, u l-linji gwida e\u017cistenti tal-Kummissjoni, \u0127allew lil dawk involuti fil-provi\u017cjoni ta' servizzi pubbli\u010bi f'dubju dwar sa fejn il-li\u0121i ta' l-UE dwar il-kompetizzjoni u s-suq intern tapplika f'setturi differenti.", "G\u0127alhekk il-Membri jridu li l-Kummissjoni tikkjarifika dawn il-punti.", "Il-Kummissjoni \u0121iet ukoll mistiedna ti\u010b\u010bara d-distinzjoni bejn 'servizzi ta' interess \u0121enerali' u 'servizzi ta' interess ekonomiku \u0121enerali' - i\u017cda fl-istess \u0127in, il-Membri jenfasizzaw il-fatt li definizzjoni pre\u010bi\u017ca ta' dawn i\u017c-\u017cew\u0121 tipi ta' servizzi \"tmur kontra l-libert\u00e0 ta' l-Istati Membri li jiddefinixxu s-servizzi ta' interess \u0121enerali tag\u0127hom\".", "Ir-rapport jg\u0127id ukoll li dan l-e\u017cer\u010bizzju ta' definizzjoni m'g\u0127andux iwassal biex oqsma wiesg\u0127a tas-servizzi ta' interess \u0121enerali \"jitne\u0127\u0127ew mill-kamp ta' applikazzjoni tar-regoli tas-suq intern u l-kompetizzjoni\".", "Il-Membri fakkru wkoll is-su\u010b\u010bess tar-regolamenti ta' l-UE spe\u010bifi\u010bi g\u0127as-setturi, u g\u0127alhekk jixtiequ li l-Kummissjoni to\u0127ro\u0121 abozz ta' direttiva separata dwar is-servizzi so\u010bjali u dawk tas-sa\u0127\u0127a.", "Il-Membri enfasizzaw il-fatt li g\u0127andu jkun f'idejn l-awtorita' kompetenti biex tidde\u010biedi jekk tipprovdix servizz ta' interess \u0121enerali direttament jekk tafdax dan f'idejn fornituri esterni permezz ta' sej\u0127a g\u0127all-offerti.", "Barra minn hekk, f'\u010bertu ka\u017cijiet l-awtoritajiet lokali g\u0127andhom ikunu jistg\u0127u jassenjaw \u0127idmiet ta' servizzi direttament lil kumpaniji interkomunali ming\u0127ajr ma jkollhom jg\u0127addu mill-pro\u010bedura ta' sej\u0127a g\u0127all-offerti.", "Huma jixtiequ jaraw ukoll kjarifika legali g\u0127al \u010bertu affarijiet o\u0127ra, b\u0127al pro\u010beduri g\u0127all-a\u010b\u010bess ta' netwerks e\u017cistenti b\u017connju\u017ci biex ji\u0121u provduti s-servizzi; definizzjoni ta' kundizzjonijiet tat-tariffi g\u0127all-provi\u017cjoni ta' servizzi; garanzija tal-kompetizzjoni u ta' opportunitajiet g\u0127al intraprendituri \u0121odda; regoli dwar ftehim barra mill-qorti bejn minn jipprovdi s-servizzi u dawk li ju\u017cawhom; kif ukoll konsultazzjoni ma' l-awtoritajiet tal-kompetizzjoni.", "Il-Kummissjoni \u0121iet mitluba tintrodu\u010bi inizjattivi legali adattati g\u0127al dawn il-kwistjonijiet kollha.", "Pro\u010bedura: Inizjattiva Dibattitu: 26.09.06", "20060922IPR10880 Rapport dwar il-White Paper fuq is-servizzi ta' interess \u0121enerali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16621155__IM-PRESS__20060922-IPR-10880__MT.txt"}
{"text": ["Il-Parlament jikkritika t-tnaqqis fil-pass ta' riformi tat-Turkija", "Tkabbir", "Il-MPE adottaw rapport li jikkritika l-fatt fit-Turkija kien hemm \"tnaqqis fil-pro\u010bess tar-riforma\".", "Ir-rapport adottat jiffoka fuq ir-relazzjonijiet ma' \u010aipru u ma' l-Armenja, fejn jing\u0127ad li r-rikonoxximent tal-\u0121eno\u010bidju Armen mhuwiex kundizzjoni minn qabel g\u0127all-ade\u017cjoni - i\u017cda xorta indispensabbli.", "Waqt li g\u0127ad hemm restrizzjonijiet g\u0127al-liberta' ta' l-espressjoni u tar-reli\u0121jon, sar progress fl-oqsma tal-\u0121lieda kontra t-tortura u l-korruzzjoni, u t-tis\u0127i\u0127 tad-drittijiet tan-nisa.", "Ir-rapport im\u0127ejji minn Camiel Eurlings (EPP-ED, NL) kien adottat b'429 vot favur, 71 kontra u 125 astensjoni, jenfasizza l-fatt li l-ftu\u0127 tan-negozjati mat-Turkija huwa \"punt ta' tluq g\u0127al pro\u010bess li se jie\u0127u t-tul \u2026 li ma jwassalx a priori u awtomatikament g\u0127all-ade\u017cjoni\".", "Fl-istess \u0127in ifakkar li \"il-kapa\u010bita' ta' l-UE biex tassorbi t-Turkija waqt li \u017c\u017comm il-momentum ta' integrazzjoni hija kunsiderazzjoni importanti fl-interess \u0121enerali kemm ta' l-UE u kemm tat-Turkija\".", "Il-MPE g\u0127amlu appell biex it-Turkija tirrikonoxxi r-Repubblika ta' \u010aipru g\u0127aliex dan huwa \"komponent ne\u010bessarju g\u0127all-pro\u010bess ta' l-ade\u017cjoni\".", "It-Turkija g\u0127andha wkoll tirtira l-forzi tag\u0127ha mill-g\u017cira, tevita \"attivitajiet militari li jiffavorixxu t-tensjoni\" u tne\u0127\u0127i r-restrizzjonijiet kontra bastimenti u ajruplani \u010aiprijotti.", "Il-Parlament fakkar ukoll lill-awtoritajiet Torok li \"nuqqas ta' progress f'dan ir-rigward ikollu implikazzjonijijet serji g\u0127all-pro\u010bess ta' negozjazzjoni u jista' anke jwaqqfu kompletament\".", "G\u0127alhekk it-Turkija g\u0127andha b\u017conn timplementa l-Protokoll ta' Ankara fis-s\u0127i\u0127.", "Ta' min jinnota li l-Parlament \u0127assar paragrafu mir-rapport li kien jikkunsidra l-g\u0127arfien minn na\u0127a tat-Turkija tal-\u0121eno\u010bidju Armen b\u0127ala \"kundizzjoni minn qabel\" g\u0127all-ade\u017cjoni ma' l-Unjoni Ewropea.", "Minflok, il-Parlament sa\u0127aq li \"g\u0127alkemm ir-rikonoxximent tal-\u0121eno\u010bidju Armen fih innifsu mhux formalment wie\u0127ed mill-kriterji ta' Kopen\u0127agen, huwa indispensabbli g\u0127al pajji\u017c fit-triq g\u0127as-s\u0127ubija li ja\u010b\u010betta u jirrikonoxxi l-passat tieg\u0127u\".", "Fl-istess \u0127in, il-Membri kkundannaw b'mod qawwi lill-kumitat Talaat Pacha, moviment \"k\u017cenofobiku u razzist immexxi minn organizzazzjonijiet estremisti tal-lemin\" u g\u0127amlu sej\u0127a sabiex it-Turkija tabolixxi lil dan il-kumitat.", "L-awtoritajiet Torok \u0121ew ukoll mistienda biex \"iwettqu l-impenji tag\u0127hom fir-rigward tal-liberta' ta' reli\u0121jon\".", "Dan g\u0127aliex mill-a\u0127\u0127ar rapport tieg\u0127u, il-Parlament innota nuqqas ta' progress f'dan il-qasam.", "Waqt li l-Parlament laqa' \"il-ftu\u0127 tax-xandir bil-Kurd\", fakkar li numru kbir ta' rappre\u017centanti tas-so\u010bjeta' \u010bivili fix-Xlokk tal-pajji\u017c g\u0127adhom qeg\u0127din ikunu su\u0121\u0121etti g\u0127all-intimidazzjoni ta' kuljum.", "Il-Parlament \"ikkundanna b'mod qawwi l-qawmien mill-\u0121did ta' vjolenza terroristika min-na\u0127a tal-PKK\" (il-partit Kurd g\u0127all-\u0127addiema), u g\u0127amel appell biex il-PKK \"tiddikkjara u tirrispetta waqfien immedjat mill-\u0121lied\".", "Barra minn hekk, g\u0127andha tinstab \"soluzzjoni demokratika g\u0127all-kwistjoni Kurda wara l-istqarrija inkora\u0121\u0121anti tal-Prim Ministru Erdogan is-sena li g\u0127addiet\".", "Il-Parlament g\u0127adu inkwetat dwar l-ostakoli li g\u0127adhom je\u017cistu fit-Turkija g\u0127al-liberta' ta' l-espressjoni.", "G\u0127alhekk it-Turkija \u0121iet mitluba tabolixxi jew temenda dawk id-dispo\u017cizzjonijiet tal-Kodi\u010bi Penali li \"jag\u0127tu lok g\u0127al interpretazzjonijiet arbitrarji \u2026 li jwasslu g\u0127al sentenzi li jmorru kontra l-liberta' ta' l-espressjoni u l-liberta' ta' l-istampa u b'hekk huma theddida g\u0127ar-rispett tad-drittijiet u tal-libertajiet tal-bniedem, u g\u0127andhom effett negattiv fuq il-progress tad-demokrazija\", b\u0127all-Art.", "216, 277, 285, 288, 301, 305 u 318.", "Il-Membri g\u0127adhom xorta m\u0127assba dwar in-nuqqas ta' rispett g\u0127ad-drittijiet tan-nisa u r-rwol ta' l-armata fis-so\u010bjeta' Torka.", "Il-\u0121img\u0127a li g\u0127addiet, il-Kummissjoni \u0127abbret li l-pubblikazzjoni tar-rapport annwali tag\u0127ha dwar il-progress tat-Turkija lejn l-ade\u017cjoni ser tkun posposta sat-8 ta' Novembru.", "Il-Membri tal-Parlament Ewropew iddiskutew rapport dwar il-progress tat-Turkija fin-negozjati g\u0127all-ade\u017cjoni ma' l-Unjoni Ewropea.", "Huma sa\u0127qu dwar il-b\u017conn li l-pajji\u017c jag\u0127ti spinta \u0121dida lill-pass tar-riformi.", "Ir-rapport g\u0127andu ji\u0121i vvutat g\u0127ada l-Erbg\u0127a.", "Ir-rapporteur Camiel Eurlings (PPE, NL) qal li l-Kumitat g\u0127all-Affarijiet Barranin adotta r-rapport dwar il-progress tat-Turkija b'ma\u0121\u0121oranza kbira: \"Intqal li r-rapport huwa \u0121ust i\u017cda iebes, \u0121ust g\u0127ax ibbazat fuq il-fatti i\u017cda iebes g\u0127ax hemm ra\u0121unijiet g\u0127al kritika.", "Il-konklu\u017cjoni ba\u017cika hi li b\u0127ala Parlament Ewropew, jiddispja\u010bina li l-pass ta' riformi naqas.\"", "Huwa qal li g\u0127alkemm tassew saru riformi, il-Membri xtaqu jaraw iktar progress fir-riformi politici.", "\u0120ab l-e\u017cempju tan-nuqqasijiet fil-qasam tal-liberta' tal-espressjoni u talab lill-gvern u lill-poplu Tork jag\u0127rfu li riformi f'dan il-qasam huma importanti g\u0127al-liberta' tag\u0127hom u g\u0127all-imma\u0121ni tat-Turkija fl-Ewropa u fid-dinja.", "Dwar il-liberta' tar-reli\u0121jon qal li huwa importanti \u0127afna li fit-Turkija jkun fa\u010bli li tinbena knisja Kattolika daqs kemm hu facli li tinbena moskea Torka fl-Ewropa.", "G\u0127al darb'o\u0127ra, \u0121ie kkundannat it-terrori\u017cmu fix-xlokk tat-Turkija.", "Dwar \u010aipru, qal li t-Turkija g\u0127andha tirrispetta l-impenn li \u0127adet u timplementa l-protokoll ta' Ankara g\u0127an-normalizzazzjoni tar-relazzjonijiet bejn i\u017c-\u017cew\u0121 pajji\u017ci.", "Tkellem ukoll dwar il-kwistjoni tal-\u0121eno\u010bidju fl-Armenja u qal li fl-opinjoni tieg\u0127u, ir-rikonoxximent ta' dan il-\u0121eno\u010bidju ma jistax ikun kriterju formali g\u0127all-ade\u017cjoni.", "Madankollu, pajji\u017c fi triqtu lejn s\u0127ubija fl-Ewropa g\u0127andu ja\u010b\u010betta l-img\u0127oddi tieg\u0127u.", "Il-Kunsill", "Paula Lehtom\u00e4ki qalet li l-Presidenza Finlandi\u017ca taqbel mat-t\u0127assib tal-Parlament.", "Fakkret li g\u0127alkemm sar progress meta mqabbel ma' \u0127amis snin ilu, xorta g\u0127ad hemm b\u017conn ta' riformi tan\u0121ibbli spe\u010bjalment fl-oqsma tal-libertajiet fundamentali u d-drittijiet tal-bniedem, il-liberta' ta' l-espressjoni u tar-reli\u0121jon, id-drittijiet kulturali u tan-nisa, kif ukoll il-\u0121lieda kontra t-tortura.", "Ikkundannat ukoll l-attakki terroristi\u010bi fit-Turkija u qalet li l-pajji\u017c g\u0127andu b\u017conn ji\u017cviluppa appro\u010b\u010b komprensiv biex jitnaqqsu id-differenzi bejn ir-re\u0121juni u jissa\u0127\u0127u l-opportunitajiet ekonomi\u010bi, so\u010bjali u kulturali ta\u010b-\u010bittadini kollha, inklu\u017c dawk ta' ori\u0121ini Kurda.", "Sa\u0127qet li t-Turkija g\u0127andha tapplika il-protokoll ta' Ankara kompletament fir- relazzjonijiet tag\u0127ha ma' l-Istati Membri kollha.", "Temmet tg\u0127id li l-pro\u010bess ta' ade\u017cjoni ser ikompli biss jekk it-Turkija tirrispetta l-impenni tag\u0127ha u tkompli bir-riformi.", "Il-Kummissjoni", "Olli Rehn qal li l-ade\u017cjoni tat-Turkija hija kwistjoni ta' dibattitu kontinwu.", "Fakkar li se\u0127\u0127 progress kbir fl-a\u0127\u0127ar 10 snin u li l-Unjoni m'g\u0127andhiex tinsa l-impenn li \u0127adet mat-Turkija.", "Enfasizza l-fatt li l-objettiv tan-negozjati huwa li t-Turkija ssir membru s\u0127i\u0127 ta' l-UE u li dan il-pro\u010bess mhuwiex awtomatiku.", "Qal ukoll li huwa fl-interess ta' l-Unjoni stess li t-Turkija tkun demokratika, stabbli u prosperu\u017ca.", "Dwar il-fatt li din l-a\u0127\u0127ar sena kienn hemm nuqqas ta' progress fir-riformi, qal li hemm b\u017conn ta' progress tan\u0121ibbli u li l-Kummissjoni ser tippre\u017centa r-rapport tag\u0127ha dwar il-progress tat-Turkija lejn l-ade\u017cjoni fit-8 ta' Novembru.", "Kompla jsemmi \u010berti oqsma fejn hemm b\u017conn li jittie\u0127du passi \u010bari u konkreti u temm jg\u0127id li huwa fl-interess re\u010biproku li t-Turkija tkompli bit- trasformazzjoni tas-so\u010bjeta' tag\u0127ha \u0127alli ting\u0127aqad ma' l-Unjoni Ewropea, spe\u010bjalment fi \u017cmien meta ir-relazzjonijiet bejn l-Ewropa u l-I\u017clam qeg\u0127din jiffa\u010b\u010bjaw sfidi kbar.", "Il-Gruppi Politi\u010bi", "Elmar Brok (EPP-ED, DE) qal li g\u0127alkemm it-Turkija g\u0127andha prospettivi li tissie\u0127eb fl-UE, il-b\u017conn li l-pajji\u017c ikompli bir-riformi g\u0127andu jkun \u010bar.", "Semma numru ta' kwistjonijiet b\u0127ad-drittijiet tal-bniedem u tal-minoranzi, u l-liberta' tal-kelma u tat-twemmin, li huma prekondizzjonijiet biex in-negozjati jimxu 'l quddiem.", "Tkellem ukoll dwar l-importanza tal-kapa\u010bita' tat-tkabbir ta' l-Unjoni.", "Jan Wiersma (PES, NL) qal li t-Turkija g\u0127andu jkollha rwol po\u017cittiv x'taqdi fir-re\u0121jun u li d-djalogu kritiku u kostruttiv huwa l-a\u0127jar mod biex dan il-pro\u010bess ta' ade\u017cjoni jirnexxi.", "Qal ukoll li wara l-ade\u017cjoni tal-Bulgarija u tar-Rumanija g\u0127andu jsir tibdil istituzzjonali qabel tkabbir ie\u0127or.", "Qabel li l-gvern Tork g\u0127andu jag\u0127raf il-\u0121eno\u010bidju fl-Armenja i\u017cda dan ma g\u0127andux ikun prekundizzjoni g\u0127all-ade\u017cjoni.", "Andrew Duff (ALDE, UK) qal li r-ri\u017coluzzjoni kif inhi b\u0127alissa mhix qed twassal g\u0127al bilan\u010b tajjeb.", "Ir-rwol spe\u010bjali tal-Parlament fi \u0127dan il-pro\u010bess ta' s\u0127ubija huwa li jippromwovi t-tkabbir tad-demokrazija parlamentari fit-Turkija.", "Qal li l-kritika tal-Parlament g\u0127andha t\u0127e\u0121\u0121e\u0121 lit-Turkija biex timmodernizza.", "G\u0127alhekk g\u0127andu jkun \u0121ust, spe\u010bjalment dwar \u010aipru u l-Armenja.", "Joost Lagendijk (Greens/EFA, NL) qal li ma jaqbilx mar-rapport kif inhu issa rigward \u010aipru - g\u0127aliex donnu jag\u0127ti t-tort biss lit-Turkija, u l-g\u0127arfien tal-\u0121eno\u010bidju fl-Armenja - li \u0121ie ppre\u017centat b\u0127ala prekundizzjoni g\u0127all-ade\u017cjoni.", "Qal li jrid li t-test jer\u0121a' jinbidel g\u0127al kif kien ori\u0121inarjament.", "Huwa kuntent li r-rapporteur huwa favur li dan it-test jer\u0121a' jinbidel biex tassew ikun kritiku i\u017cda \u0121ust.", "Vittorio Agnoletto (GUE/NGL, IT) qal li huwa favur in-negozjati mat-Turkija i\u017cda g\u0127andha ting\u0127ata attenzjoni partikolari lid-demokrazija u d-drittijiet tal-bniedem.", "G\u0127alhekk tkellem dwar is-sitwazzjoni mal-Kurdi.", "Qaqt li qabel li t-terrori\u017cmu g\u0127andu jkun ikkundannat, qal ukoll li ma jistax ikun li poplu s\u0127i\u0127 ji\u0121i ittimbrat b\u0127ala terrorist.", "Sa\u0127aq li Ewropa multi-etnika u multi-reli\u0121ju\u017ca g\u0127andha t\u0127addan id-drittijiet tal-bniedem.", "Konrad Szyma\u0144ski (UEN, PL) qal dan il-pajji\u017c g\u0127adu f'kunflitt mal-pajji\u017ci \u0121irien tieg\u0127u.", "Huwa kkritika r-reazzjoni li kien hemm fit-Turkija wara d-diskors li sar mill-Papa billi qal li din il-\u0127a\u0121a re\u0121g\u0127at tefg\u0127at 'il pajji\u017c lura.", "Qal li l-UE g\u0127andha tikkunsidra metodu differenti mis-s\u0127ubija biex tikseb l-objettiv ta' koperazzjoni ekonomika u politika mat-Turkija.", "Bastiaan Belder (IND/DEM, NL) fa\u0127\u0127ar ir-rapport i\u017cda qal li l-liberta' tar-reli\u0121jon fit-Turkija ma te\u017cistix.", "Qal li dawn in-nies jidhru li qed iwaqqfu r-riformi u j\u017commu in-negozjati lura.", "Ikkritika l-fatt li fil-pajji\u017c, il-kuntatti bejn il-knisja u l-gvern isiru permezz tal-Ministeru g\u0127all-affarijiet barranin, li juri li dawn huma miqjusa b\u0127ala barranin.", "Pro\u010bedura: Inizjattiva Dibattitu: 26.09.06", "20060922IPR10896 Rapport dwar il-progress tat-Turkija lejn l-ade\u017cjoni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16621275__IM-PRESS__20060922-IPR-10896__MT.txt"}
{"text": ["Il-\u0120img\u0127a - Seduta Plenarja 25-28.09.06 (Strasburgu)", "Seduta plenarja \u017cejda f'Di\u010bembru", "Il-President tal-Parlament Ewropew, Josep Borrell, \u0127abbar li ser issir seduta plenarja fit-18 ta' Di\u010bembru fi Brussel mill-\u0127dax ta' filg\u0127odu sas-sieg\u0127a ta' wara nofsinhar.", "Matul din is-seduta ser tkun diskussa il-konklu\u017cjoni tal-Presidenza Finlandi\u017ca kif ukoll ir-ri\u017cultati ta' l-a\u0127\u0127ar laqg\u0127a tal-Kunsill Ewropew ta\u0127t din il-Presidenza.", "Im\u0127abbra n-nominati g\u0127all-premju Sakharov 2006: \"Dawk kollha li ji\u0121\u0121ieldu g\u0127all-osta\u0121\u0121i ma\u0127tufa fil-Kolombja\", Alexander Milinkevich u Ghassan Tueni", "Il-Kumitat g\u0127all-Affarijiet Barranin u dak g\u0127all-I\u017cvilupp g\u0127a\u017clu t-tliet nominati g\u0127all-Premju Sakharov 2006 matul laqg\u0127a kon\u0121unta.", "Kull sena l-Parlament Ewropew jag\u0127ti dan il-premju lil individwi u organizazzjonijiet li ji\u0121\u0121ieldu favur il-\u0127arsien tad-drittijiet tal-bniedem u kontra l-intolleranza.", "Il-premju g\u0127andu jing\u0127ata matul is-seduta plenarja ta' Di\u010bembru mill-President tal-Parlament Ewropew Josep Borrell.", "Arja iktar nadifa permezz ta' objettivi iktar ambizzju\u017ci u iktar flessibilita'", "Kull sena, iktar minn 360,000 persuna titlef \u0127ajjitha b'mod prematur min\u0127abba mard relatat mat-tni\u0121\u0121is ta' l-arja fl-UE, b'mod spe\u010bjali fl-agglomerazzjonijiet kbar u fi\u017c-\u017coni industrijali.", "Il-Parlament irid objettivi iktar ambizzju\u017ci g\u0127all-kwalita' ta' l-arja fl-Ewropa.", "Fl-istess \u0127in, il-Membri insistew li jkun hemm ukoll iktar flessibilita' sabiex l-Istati Membri jing\u0127ataw aktar \u010bans biex jadattaw g\u0127al le\u0121i\u017clazzjoni iktar stretta.", "Il-kwittanza tal-ba\u0121it 2004: pensjonijiet, staff, interpretazzjoni u xiri tal-bini", "Il-Membri adottaw rapport li jirrikkmanda li l-President tal-Parlament jing\u0127ata l-kwittanza g\u0127all-ba\u0121it tal-PE g\u0127as-sena 2004.", "Fost il-kwistjonijiet imsemmija fir-rapport hemm l-iskema ta' pensjoni volontarja, l-impjieg ta' staff mill-Istati Membri \u0121odda, kif ukoll ix-xiri tal-bini tal-Parlament fi Strasburgu.", "Sabiex t\u0127ejja dan ir-rapport, il-kwistjoni tax-xiri ta' dan il-bini \u0121iet studjata mill-qrib u l-Membri kkonkludew li tista' \"tkun \u0127a\u0121a ra\u0121onevoli li jitkomplew l-isforzi biex jinxtraw\".", "Il-Parlament jikkritika t-tnaqqis fil-pass ta' riformi tat-Turkija", "Il-MPE adottaw rapport li jikkritika l-fatt fit-Turkija kien hemm \"tnaqqis fil-pro\u010bess tar-riforma\".", "Ir-rapport adottat jiffoka fuq ir-relazzjonijiet ma' \u010aipru u ma' l-Armenja, fejn jing\u0127ad li r-rikonoxximent tal-\u0121eno\u010bidju Armen mhuwiex kundizzjoni minn qabel g\u0127all-ade\u017cjoni - i\u017cda xorta indispensabbli.", "Waqt li g\u0127ad hemm restrizzjonijiet g\u0127al-liberta' ta' l-espressjoni u tar-reli\u0121jon, sar progress fl-oqsma tal-\u0121lieda kontra t-tortura u l-korruzzjoni, u t-tis\u0127i\u0127 tad-drittijiet tan-nisa.", "Il-Parlament irid politika Ewropea koerenti dwar l-immigrazzjoni", "Permezz ta' l-adozzjoni ta' ri\u017coluzzjoni dwar il-politika komuni ta' l-UE g\u0127all-immigrazzjoni, il-Parlament iddeplora \"t-telf umanitarju sostanzjali\", inklu\u017c it-telf ta' \u0127ajjiet ta' immigranti, u fakkar li l-Unjoni g\u0127ad \"m'g\u0127andhiex politika koerenti dwar l-immigrazzjoni\".", "I\u017c-\u017cieda fl-immigrazzjoni te\u0127tie\u0121 \"appro\u010b\u010b bilan\u010bjat, globali u koerenti\" u l-qsim tar-responsabbiltajiet u l-pi\u017c finanzjarju bejn l-Istati Membri g\u0127andu jkun \"parti integrali ta' politika Ewropea g\u0127all-immigrazzjoni\".", "-//EP//TEXT IM-PRESS 20060925BRI10986 FULL-TEXT DOC XML V0//MT", "Istituzzjonijiet", "Ftu\u0127 tas-seduta plenarja", "Din is-seduta plenarja kienet wa\u0127da varjata.", "Il-MPE iddiskutew fost affarijiet o\u0127ra, politika komuni g\u0127all-UE g\u0127all-immigrazzjoni u l-ade\u017cjoni tal-Bulgarija u tar-Rumanija.", "Il-MPE adottaw rapporti dwar il-progress tat-Turkija fin-negozjati, dwar il-kwalita' ta' l-arja u l-ambjent urban, il-mobilita' ta' l-istudenti u t-tag\u0127lim tul il-\u0127ajja.", "\u0120ew ukoll mag\u0127\u017cula t-tliet nominati g\u0127all-Premju Sakharov.", "Seduta plenarja \u017cejda f'Di\u010bembru", "Il-President tal-Parlament Ewropew, Josep Borrell, \u0127abbar li ser issir seduta plenarja fit-18 ta' Di\u010bembru fi Brussel mill-\u0127dax ta' filg\u0127odu sas-sieg\u0127a ta' wara nofsinhar.", "Matul din is-seduta ser tkun diskussa il-konklu\u017cjoni tal-Presidenza Finlandi\u017ca kif ukoll ir-ri\u017cultati ta' l-a\u0127\u0127ar laqg\u0127a tal-Kunsill Ewropew ta\u0127t din il-Presidenza.", "-//EP//TEXT IM-PRESS 20060925BRI10986 FULL-TEXT DOC XML V0//MT", "Drittijiet tal-bniedem", "Im\u0127abbra n-nominati g\u0127all-premju Sakharov 2006: \"Dawk kollha li ji\u0121\u0121ieldu g\u0127all-osta\u0121\u0121i ma\u0127tufa fil-Kolombja\", Milinkevich u Tueni", "Il-Kumitat g\u0127all-Affarijiet Barranin u dak g\u0127all-I\u017cvilupp g\u0127a\u017clu t-tliet nominati g\u0127all-Premju Sakharov 2006 matul laqg\u0127a kon\u0121unta.", "Kull sena l-Parlament Ewropew jag\u0127ti dan il-premju lil individwi u organizazzjonijiet li ji\u0121\u0121ieldu favur il-\u0127arsien tad-drittijiet tal-bniedem u kontra l-intolleranza.", "It-tliet nominati huma (f'ordni alfabetika):", "- Fil-Kolombja: dawk kollha li ji\u0121\u0121ieldu g\u0127all-osta\u0121\u0121i ma\u0127tufa , rappre\u017centati minn Ingrid Betancourt u l-Fondazzjoni Pais Libre (nominazzjoni kon\u0121unta);", "- Alexander Milinkevich, mexxej ta' l-oppo\u017cizzjoni fil-Belarus u ex-kandidat presidenzjali li kien intbag\u0127at il-\u0127abs g\u0127al 15-il jum wara li \u0127a sehem f'demostrazzjoni mhux awtorizzata f'Minsk;", "- Ghassan Tueni , \u0121urnalist u diplomatiku mil-Libanu, li \u0121ie nnominat g\u0127all-premju Sakharov b'tifkira ta' numru ta' persona\u0121\u0121i Lebani\u017ci li \u0121ew maqtula: Rafiq Hariri, Basil Fuleihane, Samir Kassir, George Haoui u Gebrane Tueni.", "Il-Parlament Ewropew ilu mill-1988 jag\u0127ti l-Premju Sakharov kull sena b'tifkira ta' Andrei Sakharov (1921-1989), espert tal-fi\u017cika Russu li \u017cviluppa l-bomba ta' l-idro\u0121enu u li fl-1970 waqqaf kumitat g\u0127all-\u0127arsien tad-drittijiet tal-bniedem u tal-vittmi politi\u010bi.", "L-isforzi tieg\u0127u \u0121ew onorati fl-1975 meta ng\u0127ata l-Premju Nobel g\u0127all-Pa\u010bi.", "F'Ottobru, il-Konferenza tal-Presidenti g\u0127andha tag\u0127\u017cel ir-rebbie\u0127 tal-Premju Sakharov ta' din is-sena.", "Il-premju g\u0127andu jing\u0127ata matul is-seduta plenarja ta' Di\u010bembru mill-President tal-Parlament Ewropew Josep Borrell.", "-//EP//TEXT IM-PRESS 20060925BRI10986 FULL-TEXT DOC XML V0//MT", "Arja iktar nadifa permezz ta' objettivi iktar ambizzju\u017ci u iktar flessibilita'", "Kull sena, iktar minn 360,000 persuna titlef \u0127ajjitha b'mod prematur min\u0127abba mard relatat mat-tni\u0121\u0121is ta' l-arja fl-UE, b'mod spe\u010bjali fl-agglomerazzjonijiet kbar u fi\u017c-\u017coni industrijali.", "Il-Parlament irid objettivi iktar ambizzju\u017ci g\u0127all-kwalita' ta' l-arja fl-Ewropa.", "Fl-istess \u0127in, il-Membri insistew li jkun hemm ukoll iktar flessibilita' sabiex l-Istati Membri jing\u0127ataw aktar \u010bans biex jadattaw g\u0127al le\u0121i\u017clazzjoni iktar stretta.", "F'Settembru 2005, il-Kummissjoni \u0127ar\u0121et proposta g\u0127al strate\u0121ija tematika bl-g\u0127an li sa l-2020, in-numru ta' mwiet jonqos b'40%, meta pparagunat mas-sena 2000.", "Fl-istess \u0127in, \u0127ar\u0121et ukoll proposta g\u0127al direttiva \u0121dida dwar ir-revi\u017cjoni tal-le\u0121i\u017clazzjoni rigward il-kwalita' ta' l-arja u dwar strate\u0121ija tematika kontra t-tni\u0121\u0121is ta' l-arja.", "Din il-proposta tinkludi xi kwistjonijiet tekni\u010bi adattati g\u0127all-progress xjentifiku li sar, kif ukoll limiti g\u0127all-kon\u010bentrazzjoni massima ta' parti\u010belli \u017cg\u0127ar \u0127afna jew trab atmosferiku li huma ta' \u0127sara kbira g\u0127as-sa\u0127\u0127a tal-bniedem.", "S'issa g\u0127adu ma je\u017cisti l-ebda regolament dwar dawn il-parti\u010belli, mag\u0127rufa b\u0127ala PM2.5.", "I\u017c-\u017cew\u0121 rapporti li \u0121ew adottati jittrattaw dawn i\u017c-\u017cew\u0121 proposti tal-Kummissjoni, li jag\u0127mlu parti mis-sitt programm ta' azzjoni g\u0127all-ambjent adottat mill-Parlament u mill-Kunsill fl-2002.", "Direttiva dwar il-kwalita' ta' l-arja", "Ir-rapport im\u0127ejji minn Holger Krahmer (ALDE, DE) fi \u0127dan il-pro\u010bedura ta' kode\u010bi\u017cjoni dwar id-direttiva dwar il-kwalita' ta' l-arja kien adottat b'571 vot favur, 43 kontra u 18-il astensjoni.", "Il-Parlament g\u0127amel sej\u0127a g\u0127al objettivi iktar ambizzju\u017ci minn dawk proposti mill-Kummissjoni rigward it-tnaqqis tal-kon\u010bentrazzjoni massima ta' sustanzi li jni\u0121\u0121su, b'mod spe\u010bjali parti\u010belli \u017cg\u0127ar \u0127afna jew trab atmosferiku mag\u0127ruf b\u0127ala PM2.5.", "Dawn i\u017c-\u017cew\u0121 sustanzi huma ta' l-iktar periklu g\u0127as-sa\u0127\u0127a tal-bniedem.", "Madankollu, ir-rapport jag\u0127mel sej\u0127a g\u0127al iktar flessibilita' biex jintla\u0127qu dawn l-objettivi, \u0127alli l-Istati Membri bi problemi biex jissodisfaw il-kriterji jing\u0127ataw iktar \u010bans jadattaw.", "Il-Parlament jrid li jkun hemm iktar flessibilita' dwar i\u017c-\u017cmien li jing\u0127ata sabiex jintla\u0127qu l-objettivi i\u017cda g\u0127andu jkun hemm ukoll iktar salvagwardji sabiex ikun \u017cgurat li l-Istati Membri jie\u0127du l-mi\u017curi me\u0127tie\u0121a biex jitnaqqas it-tni\u0121\u0121is.", "G\u0127alhekk, meta jing\u0127ata iktar \u010bans lil \u010berti \u017coni jew agglomerazzjonijiet, ikollu ji\u0121i pprovdut pjan nazzjonali li juri g\u0127ala l-limiti ma \u0121ewx rispettati u x'mi\u017curi ser jittie\u0127du sabiex fil-futur jibdew jikkonformaw.", "B'hekk, skond is-Sur Krahmer, g\u0127andu jintla\u0127aq bilan\u010b bejn mi\u017curi stretti g\u0127all-protezzjoni tas-sa\u0127\u0127a u l-flessibilita' li hemm b\u017conn fuq livell nazzjonali, b'mod partikolari fil-ka\u017c ta' dawk ir-re\u0121juni fejn it-tni\u0121\u0121is jasal minn pajji\u017ci \u0121irien tag\u0127hom.", "Id-direttiva g\u0127andha l-g\u0127an li tie\u0127u post id-direttiva qafas e\u017cistenti dwar il-kwalita' ta' l-arja u d-direttivi li jo\u0127or\u0121u minnha sabiex ti\u0121i simplifikata l-le\u0121i\u017clazzjoni waqt li l-aspetti tekni\u010bi tag\u0127ha ji\u0121u adattati skond l-a\u0127\u0127ar skoperti xjentifi\u010bi.", "Dettalji tekni\u010bi", "Il-Parlament irid inaqqas il-kon\u010bentrazzjoni massima ta' l-ikbar parti\u010belli, mag\u0127rufa b\u0127ala PM10 g\u0127al medja ta' 33 \u03bcg/m3 fis-sena mill-2010.", "Il-Kummissjoni kienet ipproponiet li l-limitu jkun ta' 40 \u03bcg/m3.", "Dwar il-valur limitu ta' kon\u010bentrazzjoni ta' 50 \u03bcg/m3 kull \u0121urnata, il-Kummissjoni pproponiet li dan ma g\u0127andux jinqabe\u017c aktar minn 35 darba fis-sena.", "Madankollu l-Parlament hu ta' l-opinjoni li g\u0127andu jkun hemm iktar flessibilita'.", "G\u0127alhekk, sakemm din il-kundizzjoni ma tkunx tista' ti\u0121i sodisfatta min\u0127abba karatteristi\u010bi spe\u010bifi\u010bi g\u0127all-post, b\u0127al kundizzjonijiet tal-klima \u0127\u017ciena, kundizzjonijiet \u0121eografi\u010bi jew tni\u0121\u0121is transkonfinali sinifikanti, l-Istati Membri g\u0127andhom ifasslu n-numru e\u017catt ta' \u0121ranet fejn l-valur ta' limitu jista' jinqabe\u017c, sa massimu ta' 55 \u0121urnata.", "Rigward il-parti\u010belli \u017cg\u0127ar (PM2.5), li jag\u0127mlu l-iktar \u0127sara lill-pulmuni tal-bniedem, il-Membri huma ta' l-opinjoni li meta wie\u0127ed jikkunsidra l-livell pre\u017centi ta' g\u0127arfien xjentifiku, g\u0127adu kmieni wisq biex ji\u0121u de\u010bi\u017ci valuri limiti.", "G\u0127alhekk qeg\u0127din jissu\u0121\u0121erixxu li g\u0127alissa ti\u0121i stabbilita mira li tkun torbot inqas u li tkun ta' valur iktar baxx minn dak li \u0121ie propost mill-Kummissjoni (20 \u03bcg/m3 mill-2010 minflok 25 \u03bcg/m3).", "Imbag\u0127ad il-valur ta' 20 \u03bcg/m3 g\u0127andu ji\u0121i stabbilit b\u0127ala valur limitu li jorbot wara r-revi\u017cjoni tad-direttiva li hija ppjanata g\u0127all-2015.", "Ir-rapport jag\u0127mel sej\u0127a g\u0127al iktar flessibilita' billi jkun hemm il-possibilta' ta' derogazzjoni temporanja ta' erba' snin minn mindu tid\u0127ol fis-se\u0127\u0127 id-direttiva, g\u0127al dawk i\u017c-\u017coni jew agglomerazzjonijiet li ma jirnexxilhomx jissodisfaw il-kriterji dwar is-sustanzi li jni\u0121\u0121su.", "Fil-ka\u017c tal-PM10 u PM2.5, l-Istati Membri g\u0127andu wkoll ikollhom il-possibilta' li jestendu l-iskadenza g\u0127all-konformita' mar-regoli b'sentejn o\u0127ra.", "Madankollu dawk l-Istati kkon\u010bernati g\u0127andhom jispjegaw il-kaw\u017ci g\u0127all-qab\u017ca tal-limiti ta' kon\u010bentrazzjoni ta' dawn is-sustanzi wara l-ewwel \u0127ames snin ta' derogazzjoni.", "G\u0127andhom ukoll juru liema mi\u017curi ser jittie\u0127du sabiex jintla\u0127qu l-valuri ta' limitu fil-perjodu addizzjonali.", "Il-Membri jixtiequ li jkun hemm ukoll flessibilita' fuq il-mira li jitnaqqas l-esponiment kollettiv tal-popolazzjoni g\u0127al dawn il-parti\u010belli b'20% sa l-2020 billi ji\u0121i stabbilit tnaqqis per\u010bentwali skond il-livelli ta' kon\u010bentrazzjoni fl-Istati Membri differenti.", "Huma jridu wkoll li l-Istati Membri jie\u0127du mi\u017curi biex inaqqsu t-tni\u0121\u0121is ta' l-arja, b'mod spe\u010bjali, l-introduzzjoni ta' standards g\u0127al impjanti ta' kombustjoni u g\u0127all-installazzjonijiet domesti\u010bi li jsa\u0127\u0127nu, kif ukoll g\u0127al vetturi heavy duty .", "G\u0127andhom jittie\u0127du wkoll mi\u017curi koordinati fil-livell ta' l-UE sabiex i\u0127e\u0121\u0121u lis-sidien tal-vapuri biex inaqqsu l-emmissjonijiet.", "Strate\u0121ija kontra t-tni\u0121\u0121is ta' l-arja", "Il-Parlament adotta wkoll ir-rapport im\u0127ejji minn Dorette Corbey (PES, NL) dwar strate\u0121ija tematika tal-Komunita' kontra it-tni\u0121\u0121is ta' l-arja b'563 vot favur, 19 kontra u 47 astensjoni.", "Dan jag\u0127mel sej\u0127a g\u0127al objettivi iktar ambizzju\u017ci g\u0127at-tnaqqis tal-kon\u010bentrazzjoni ta' l-ossidi tan-nitro\u0121enu (NOx), ta\u0127lit organiku mhux stabbli, u parti\u010belli \u017cg\u0127ar (PM2.5).", "Il-Membri jridu wkoll li jibda jing\u0127ata iktar ka\u017c ta' l-ori\u0121ini tat-tni\u0121\u0121is, inklu\u017c l-agrikultura u t-tba\u0127\u0127ir.", "Dan ir-rapport ukoll jitlob limiti iktar stretti waqt li jing\u0127ata iktar \u010bans lil dawk l-Istati Membri li jkunu \u0127adu l-mi\u017curi possibbli kollha u xorta jibqa' jkollhom problemi biex jissodisfaw il-kriterji.", "Disponibbli mill-g\u0127ada tal-vot Rapport dwar il-kwalita' ta' l-arja fl-Ewropa (Krahmer) Disponibbli mill-g\u0127ada tal-vot Rapport dwar l-istrate\u0121ija tematika dwar it-tni\u0121\u0121is ta' l-arja (Corbey)", "-//EP//TEXT IM-PRESS 20060925BRI10986 FULL-TEXT DOC XML V0//MT", "Strate\u0121ija tematika dwar l-ambjent urban", "Skond il-Membri tal-Parlament Ewropew, g\u0127alkemm 80% tal-popolazzjoni Ewropea tg\u0127ix fl-ibliet, il-\u0127ti\u0121ijiet u l-interessi tag\u0127ha mhux dejjem ikunu rappre\u017centati b'mod xieraq fil-fondi, fil-pro\u0121etti, fl-inizjattivi u fl-istrate\u0121iji ta' l-Unjoni Ewropea.", "G\u0127alhekk \u0121ie adottat rapport dwar l-Istrate\u0121ija Tematika dwar l-Ambjent Urban bil-mira li tikkontribwixxi g\u0127all-prestazzjoni ambjentali \u0121enerali ta' l-ibliet fl-Ewropa.", "Ir-rapport im\u0127ejji minn Gyula Hegyi (PES, HU), adottat b'448 vot favur, 49 kontra u 110 astensjoni, jg\u0127id li l-Istrate\u0121ija Tematika g\u0127andha tnaqqas il-burokrazija, i\u017c\u017cid l-effi\u010bjenza ta' l-implimentazzjoni tal-politika ambjentali u tinkora\u0121\u0121ixxi l-ippjanar ambjentali fil-livell lokali fuq perjodu ta' \u017cmien twil.", "Il-Kummissjoni g\u0127andha tikkopera ma' l-awtoritajiet nazzjonali biex tinkora\u0121\u0121ixxi lil kull agglomerazzjoni li jkollha popolazzjoni ta' aktar minn 100,000 ru\u0127, biex tniedi Pjan ta' Mmani\u0121\u0121jar Sostenibbli Urban ( Sustainable Urban Management Plan - SUMP) u Pjan ta' Trasport Urban Sostenibbli ( Sustainable Urban Transport Plan - SUTP).", "Peress li fil-passat, mi\u017curi volontarji ma kinux effettivi, il-Membri huma wkoll ta' l-opinjoni li din il-li\u0121i g\u0127andha tinkludi skadenzi \u010bari u miri li jorbtu stipulati fil-livell lokali u fil-livell Ewropew.", "Dwar il-pjan SUMP, il-Parlament huwa tal-fehma li dan g\u0127andu, fost affarijiet o\u0127ra, jikkunsidra pjanijiet e\u017cistenti ta' l-immani\u0121\u0121jar ta' l-iskart, mapep ta' l-istorbju u pjanijiet ta' azzjoni, pjanijiet jew programmi lokali dwar it-tni\u0121\u0121is ta' l-arja, kif ukoll pjanijiet jew programmi lokali ambjentali.", "Il-pjan SUTP g\u0127andu jinkludi l-mezzi li bihom l-awtoritajiet lokali jkunu jistg\u0127u jippromwovu t-trasport pubbliku u kollettiv, l-i\u017cvilupp ta' infrastruttura g\u0127al dan it-tip ta' trasport, g\u0127a\u010b-\u010bikli\u017cmu u g\u0127all-mixi, u jinkora\u0121\u0121ixxu l-i\u017cvilupp ta' sistemi integrati ta' prezzijiet u biljetti g\u0127all-P+R ( Park and Ride ).", "Il-Membri fakkru wkoll li t-tni\u0121\u0121is ta' l-arja huwa kaw\u017ca prin\u010bipali tal-problemi tas-sa\u0127\u0127a fl-UE u jqisu l-u\u017cu ta' modi ta' trasport u teknolo\u0121iji li ma jag\u0127mlux \u0127sara lill-ambjent b\u0127ala fattur ewlieni fil-kisba ta' ambjent urban aktar nadif.", "G\u0127alhekk ir-rapport jenfasizza li dawk l-ibliet b'livell ta' tni\u0121\u0121is g\u0127oli fl-arja g\u0127andhom jindirizzaw l-u\u017cu ta' vetturi individwali, li dejjem ji\u017cdied, permezz ta' restrizzjonijiet fuq il-parke\u0121\u0121 u nollijiet fuq il-kon\u0121estjoni.", "Barra minn hekk, il-MPE ipproponew li matul il-perjodu 2002-2012 l-Istati Membri jikkoperaw ma' l-awtoritajiet lokali, sabiex jag\u0127mlu sforzi \u0127alli jiksbu \u010baqlieq ta' mill-anqas 5% fil-kilometra\u0121\u0121 g\u0127al kull passi\u0121\u0121ier fil-qalba tal-belt permezz ta' l-u\u017cu ta' metodi ta' trasport sostenibbli, b\u0127at-trasport pubbliku u \u010b-\u010bikli\u017cmu.", "Il-Membri stiednu lill-Kummissjoni biex tipproponi mira fi \u0127dan l-i\u017cvilupp urban, g\u0127al \u017coni \u0127odor per capita , waqt li jitniedu pro\u0121etti li jillimitaw l-i\u017cvilupp f'\u017coni agrikoli u li jippromowtjaw dawk f'\u017coni abbandunati.", "Barra minn hekk, g\u0127andu ji\u0121i m\u0127e\u0121\u0121e\u0121 i\u017c-\u017crieg\u0127 ta' si\u0121ar fit-toroq u t-tfassil ta' aktar spazju b've\u0121etazzjoni.", "Sabiex ikun evitat it- tni\u0121\u0121is li jin\u0127oloq lokalment, ir-rapport jappo\u0121\u0121a wkoll il-promozzjoni tal-formazzjoni tal-kompost minflok il-\u0127ruq ta' l-iskart, waqt li g\u0127andha ting\u0127ata aktar attenzjoni biex ikunu evitati u mne\u0127\u0127ija il-\u0127mie\u0121, l-iskart, il-graffiti, il-\u0127mie\u0121 ta' l-annimali u l-istorbju \u017cejjed mis-sistemi ta' mu\u017cika domesti\u010bi u tal-vetturi.", "It-test adottat jenfasizza wkoll l-importanza li sse\u0127\u0127 rinnovazzjoni ta' pajpijiet ta' l-ilma qodma u ta' sistemi tad-drena\u0121\u0121 fl-ibliet.", "Barra minn hekk, \u0121ie propost li ji\u0121u allokati finanzi mill-UE sabiex isir t-tag\u0127mir mill-\u0121did ta' bini u kwartieri.", "Disponibbli mill-g\u0127ada tal-vot Rapport dwar l-istrate\u0121ija tematika dwar l-ambjent urban", "-//EP//TEXT IM-PRESS 20060925BRI10986 FULL-TEXT DOC XML V0//MT", "Kontroll ba\u0121itarju", "Il-kwittanza tal-ba\u0121it 2004: pensjonijiet, staff, interpretazzjoni u xiri tal-bini", "Il-Membri adottaw rapport li jirrikkmanda li l-President tal-Parlament jing\u0127ata l-kwittanza g\u0127all-ba\u0121it tal-PE g\u0127as-sena 2004.", "Fost il-kwistjonijiet imsemmija fir-rapport hemm l-iskema ta' pensjoni volontarja, l-impjieg ta' staff mill-Istati Membri \u0121odda, kif ukoll ix-xiri tal-bini tal-Parlament fi Strasburgu.", "Sabiex t\u0127ejja dan ir-rapport, il-kwistjoni tax-xiri ta' dan il-bini \u0121iet studjata mill-qrib u l-Membri kkonkludew li tista' \"tkun \u0127a\u0121a ra\u0121onevoli li jitkomplew l-isforzi biex jinxtraw\".", "Iktar kmieni din is-sena, il-Parlament kien ippospona l-g\u0127oti tal-kwittanza wara li nqalg\u0127et kwistjoni dwar il-kiri tal-bini WIC u SDM, g\u0127aliex il-belt ta' Strasburgu kienet qieg\u0127da \u017c\u017com parti mill-kera g\u0127aliha.", "Il-Kumitat g\u0127all-Kontroll tal-Ba\u0121it waqqaf Grupp ta' \u0126idma informali sabiex jassisti u jag\u0127ti parir lir-rapporteur Markus Ferber (EPP-ED, DE) rigward l-allegazzjonijiet li saru dwar l-arran\u0121amenti e\u017cistenti dwar il-kiri u dwar il-possibilta' ta' xiri ta' dan il-bini.", "Ir-rapport, adottat b'535 vot favur, 45 kontra u 51 astensjoni, jg\u0127id li \"ma jidher li hemm l-ebda indikazzjonijiet li kien hemm xi azzjonijiet illegali fil-pro\u010bess ta' konklu\u017cjoni u applikazzjoni tal-ftehimiet ta' kiri u ftehimiet o\u0127ra, g\u0127alkemm xorta wa\u0127da hemm t\u0127assib jekk \u0121iex rispettat bis-s\u0127i\u0127 il-prin\u010bipju ta' 'immani\u0121\u0121jar finanzjarju tajjeb' skond ir-Regolament Finanzjarju\".", "G\u0127alkemm l-Amministrazzjoni tal-Parlament qatt ma vverifikat jekk il-\u0127lasijiet tal-kera kinux mg\u0127oddija fis-s\u0127i\u0127 lill-proprjetarju tal-bini SCI Erasme, \"i\u017cda lanqas qatt ma kienet \u0121iet infurmata dwar dan mill-belt ta' Strasburgu stess\".", "Barra minn hekk, ir-rapport jenfasizza li kienet il-belt ta' Strasburgu biss li \"kienet taf bl-e\u017cistenza ta' \u017cew\u0121 relazzjonijiet kuntrattwali differenti bejn it-tliet partijiet involuti u l-belt ta' Strasburgu biss kienet konxja mid-differenza ta\u017c-\u017cew\u0121 ammonti mill-1981\".", "Dwar jekk il-profitti mag\u0127mula mill-belt ta' Strasburgu permezz ta' dan l-arran\u0121ament humiex illegali, ir-rapport jispjega li ma je\u017cistu \"ebda dispo\u017cizzjonijiet legali li jipprojbixxu stat jew awtorita' re\u0121jonali jew lokali milli jag\u0127mlu profitt\".", "Madankollu l-Membri huma tal-fehma \"li l-appro\u010b\u010b tal-belt ta' Strasburgu kien wie\u0127ed ta' m\u0121ieba \u0127a\u017cina\u2026 peress illi jmur kontra r-regoli dwar l-ospitalita' lejn istituzzjonijiet internazzjonali\".", "It-test adottat jilqa' wkoll it-twe\u0121iba tas-Segretarju \u0120enerali g\u0127all-kwestjonarju tal-kwittanza dwar l-u\u017cu tal-bini LOW (Louise Weiss) fi Strasburgu, fejn qal li l-Parlament \"huwa s-sid wa\u0127dieni tal-bini LOW fi Strasburgu u li jista' ju\u017ca jew jiddisponi minnu kif jidhirlu hu\".", "Skema ta' pensjoni volontarja tal-MPE", "Il-Parlament innota li f'Novembru 2005, il-fond ta' pensjoni addizzjonali kellu 475 Membru, li \u0127allsu kontribuzzjoni ta' \u20ac948 kull xahar mill-kon\u010bessjoni tag\u0127hom g\u0127all-ispejje\u017c \u0121enerali (terz tat-total), waqt li l-Parlament \u0127allas \u20ac1,896 kull xahar (ji\u0121ifieri \u017cew\u0121 terzi tat-total).", "Skond il-Membri, il-kontribuzzjonijiet tal-MPE g\u0127all-iskema ta' pensjoni volontarja g\u0127andhom jit\u0127allsu \"direttament mid-d\u0127ul personali tag\u0127hom minflok mill-kon\u010bessjoni parlamentari\".", "Huma ta' l-opinjoni li t-tnaqqis tal-kontribuzzjonijiet g\u0127all-iskema tal-pensjoni mill-kon\u010bessjoni g\u0127all-ispejje\u017c \u0121enerali \"t\u0127alli lill-Membri esposti g\u0127all-allegazzjonijiet ta' u\u017cu ta' fondi pubbli\u010bi g\u0127all-\u0127las ta' kontribuzzjonijiet g\u0127all-pensjoni privata\".", "G\u0127alhekk il-Bureau tal-Parlament kien mitlub jipproponi mi\u017curi biex ji\u017cguraw li dawn il-\u0127lasijiet isiru permezz ta' \u0127las dirett.", "Barra minn hekk, wara li l-Istatut g\u0127all-Membri tal-Parlament Ewropew jid\u0127ol fis-se\u0127\u0127 fl-2009, il-fond g\u0127all-pensjoni addizzjonali mhux \u0127a jkun jista' ja\u010b\u010betta membri \u0121odda.", "G\u0127alhekk kien propost li jin\u017cammu id-drittijiet akkwistati minn qabel.", "L-istaff u l-multilingwi\u017cmu", "Il-Membri talbu lis-Segretarju \u0120enerali tal-Parlament biex jag\u0127mel rapport dwar il-progress li qed isir fir-rekluta\u0121\u0121 ta' staff mill-Istati Membri \u0121odda sa Di\u010bembru 2006.", "Dwar l-ispi\u017ca g\u0127as-servizzi ta' l-interpretazzjoni, waqt li enfasizza l-fatt li l-multilingwi\u017cmu huwa wie\u0127ed mill-karatteristi\u010bi ta' l-Unjoni Ewropea, il-Parlament g\u0127araf li l-vja\u0121\u0121i frekwenti bejn is-sedi differenti tieg\u0127u jikkaw\u017caw spejje\u017c og\u0127la f'g\u0127add ta' oqsma differenti ta' l-attivit\u00e0 tieg\u0127u, inklu\u017c fl-interpretazzjoni.", "Waqt li rringrazzja lir- rapporteur tax-xog\u0127ol li g\u0127amel, enfasizza l-fatt li, \" il-konklu\u017cjoni ta' l-investigazzjonijiet dwar i\u017c-\u017cew\u0121 binjiet fi Strasburgu hija li m'hemm l-ebda indikazzjoni ta' illegalita'.", "Dan ifisser li l-allegazzjonijiet kienu bla ba\u017ci.", "Madankollu, sar xi tisjib li g\u0127alkemm mhux illegali, g\u0127andu ji\u0121i enfasizzat.", "\" L-ewwel nett, kien hemm tassew \u0127las e\u010b\u010bessiv ta' kera ta' bejn \u20ac32 miljun u \u20ac60 miljun.", "\" It-tieni, il-belt ta' Strasburgu wettqet ksur ta' fidu\u010bja meta g\u0127amlet affarijiet li kienet taf li ma kienux ser ikunu a\u010b\u010bettabbli g\u0127all-Parlament, b\u0127al meta \u017cammet parti mill-\u0127las tal-kera u nnegozjat tnaqqis ta' \u20ac29 miljun mill-prezz tax-xiri.", "\" It-tielet, l-Amministrazzjoni tal-Parlament Ewropew ukoll nstabet li naqset.", "Fuq perjodu twil ta' 30 sena falliet fid-dmir ta' dili\u0121enza tag\u0127ha sabiex ti\u017cgura li l-kera li t\u0127allset lil Strasburgu g\u0127all-bini ma tkunx e\u010b\u010bessiva.", "\" Fl-a\u0127\u0127ar, il-Parlament Ewropew stess ma kienx mag\u0127qud dwar din il-kwistjoni, g\u0127aliex kieku kif jista' wie\u0127ed jispjega l-fatt li l-Kumitat g\u0127all-Kontroll Ba\u0121itarju kien infurmat mill-allegazzjonijiet iktar minn xahar wara l-Bureau tal-Parlament stess?", "Kif jista' wie\u0127ed jispjega li waqt li l-investigazzjoni tag\u0127na kienet g\u0127addejja, il-Bureau tag\u0127na kompla g\u0127addej bin-negozjati g\u0127ax-xiri tal-binjiet, u b'hekk dg\u0127ajjef l-awtorita' politika ta' l-investigazzjoni stess?", "\" G\u0127alkemm l-ebda minn dawn il-punti ma jikkonstitwixxu atti illegali, \u017cgur li ma jistg\u0127ux ji\u0121u sku\u017cati, a\u0127seb u ara rripetuti .\"", "Disponibbli mill-g\u0127ada tal-vot Rapport dwar il-kwittanza g\u0127all-implimentazzjoni tal-ba\u0121it \u0121enerali ta' l-Unjoni Ewropea g\u0127as-sena finanzjarja 2004 (II)", "-//EP//TEXT IM-PRESS 20060925BRI10986 FULL-TEXT DOC XML V0//MT", "Edukazzjoni", "Mobilita' g\u0127all-istudenti u tag\u0127lim tul il-\u0127ajja g\u0127all-adulti", "Il-Parlament adotta serje ta' rapporti dwar l-edukazzjoni fl-Unjoni Ewropea.", "Fost affarijiet o\u0127ra, il-MPE laqg\u0127u il-proposta tal-Kummissjoni li ssir Karta Ewropea ta' Kwalita' favur il-Mobilita' fil-qasam ta' l-edukazzjoni, u g\u0127amlu appell g\u0127all-implimentazzjoni ta' strate\u0121iji nazzjonali fil-qasam tat-tag\u0127lim tul il-\u0127ajja.", "Il-kwalita' tal-mobilita'", "Il-Parlament qabel mal-Kummissjoni u l-Ministri ta' l-Edukazzjoni fil-Komunita' dwar il-fatt li wasal i\u017c-\u017cmien li tkun introdotta Karta Ewropea ta' Kwalita' favur il-Mobilita' fil-qasam ta' l-edukazzjoni.", "S'issa iktar minn miljun student mar jg\u0127ix fi Stat Membru differenti g\u0127al skop ta' studju.", "Il-MPE adottaw pakkett ta' emendi ta' kompromess miftiehem mal-Kunsill u l-Kummissjoni bl-g\u0127an li l-pro\u010bedura le\u0121i\u017clattiva ting\u0127alaq fl-ewwel qari tal-pro\u010bedura ta' kode\u010bi\u017cjoni.", "Permezz ta' l-adozzjoni ta' dan ir-rapport li kien im\u0127ejji minn Christa Prets (PES, DE), it-tliet istituzzjonijiet irrikkmandaw li l-Istati Membri jadottaw u jippromwovu l-u\u017cu tal-Karta Ewropea ta' Kwalit\u00e0 favur il-Mobilita' u li din ti\u0121i w\u017cata mill-A\u0121enziji Nazzjonali u minn organizzazzjonijiet o\u0127rajn li ja\u0127dmu fil-qasam tat-ta\u0127ri\u0121, l-edukazzjoni u l-mobilita'.", "Huma tal-fehma li dawn il-programmi fil-qasam ta' l-edukazzjoni jg\u0127inu biex ji\u017cviluppa sens ta' \u010bittadinanza Ewropea attiva.", "Barra minn hekk, il-mobilita' tmexxi 'l quddiem il-koe\u017cjoni ekonomika, so\u010bjali u re\u0121jonali, sabiex l-Ewropa tkun tista' ssir l-aktar ekonomija innovattiva u kompetittiva bba\u017cata fuq l-g\u0127arfien.", "Il-Karta Ewropea fiha g\u0127axar linji gwidi pratti\u010bi li jkopru l-perjodu minn qabel it-tluq, matul i\u017c-\u017cjara u wara r-ritorn ta' l-istudent.", "Dawn jirreferu g\u0127al sorsi ta' gwida u informazzjoni, pjanijiet ta' tag\u0127lim, preparazzjoni \u0121enerali, personalizzazzjoni, aspetti lingwisti\u010bi, appo\u0121\u0121 lo\u0121istiku u monitora\u0121\u0121.", "Il-Karta g\u0127andha tg\u0127in biex ji\u017cdiedu l-iskambji, jit\u0127affef l-g\u0127arfien tal-perjodi dedikati g\u0127all-edukazzjoni jew g\u0127at-ta\u0127ri\u0121, kif ukoll l-g\u0127arfien tat-titoli u tal-kwalifiki.", "Barra minn hekk, g\u0127andha tistabbilixxi fidu\u010bja re\u010biproka sabiex titjieb u tissa\u0127\u0127a\u0127 il-koperazzjoni bejn l-awtoritajiet, l-organizzazzjonijiet u l-partijiet kollha interessati fil-mobilita'.", "G\u0127andu jsir pjan ta' tag\u0127lim minn qabel, b'enfasi partikolari fuq il-preparazzjoni lingwistika.", "Dan g\u0127aliex il-kapa\u010bitajiet lingwisti\u010bi huma importanti g\u0127al tag\u0127lim effettiv, g\u0127al komunikazzjoni bejn il-kulturi u g\u0127al dak li jkun jifhem a\u0127jar il-kultura tal-pajji\u017c ospitant.", "\u0120ie mitlub ukoll li ting\u0127ata attenzjoni g\u0127all-b\u017connijiet spe\u010bifi\u010bi ta' persuni b'di\u017cabilita' u gruppi \u017cvanta\u0121\u0121ati.", "It-test adottat jirrikmanda li ting\u0127ata g\u0127ajnuna lo\u0121istika adegwata, b\u0127al informazzjoni u assistenza li tikkon\u010berna arran\u0121amenti ta' l-ivvja\u0121\u0121ar, l-assigurazzjoni, il-permessi g\u0127ar-residenza jew ix-xog\u0127ol, is-sigurta' so\u010bjali, il-possibilta' li jsiru trasferimenti ta' g\u0127otjiet u self tal-gvern mill-pajji\u017ci ta' l-ori\u0121ini g\u0127all-pajji\u017c ospitant, l-akkomodazzjoni, kif ukoll kwistjonijiet ta' sigurta'.", "B'hekk l-organizzazzjoni ospitanti g\u0127andhom jg\u0127inu fl-integrazzjoni effettiva ta' l-istudenti u jservu ta' punt ta' kuntatt biex dawn ikunu jistg\u0127u jakkwistaw assistenza kontinwa.", "Aktar tag\u0127lim tul il-\u0127ajja g\u0127all-adulti", "Il-kun\u010bett ta' tag\u0127lim tul il-\u0127ajja fl-UE beda miexi sew i\u017cda in-numru ta' adulti li jie\u0127du sehem fi programmi ta' tag\u0127lim tul il-\u0127ajja g\u0127adu baxx.", "G\u0127alhekk l-Istati Membri kollha g\u0127andhom jibdew jimplementaw strate\u0121iji nazzjonali f'dan il-qasam b'mod ur\u0121enti.", "G\u0127al darb'o\u0127ra, il-MPE adottaw pakkett ta' emendi ta' kompromess bejn ir-rappre\u017centanti tal-Parlament, il-Kunsill u l-Kummissjoni sabiex din il-pro\u010bedura tkun tista' ting\u0127alaq fl-ewwel qari tal-pro\u010bedura ta' kode\u010bi\u017cjoni.", "Il-proposta tal-Kummissjoni dwar il-kompetenzi ewlenin fil-kuntest ta' tag\u0127lim tul il-\u0127ajja tag\u0127ti prijorita' lil dawk li jitilqu mill-iskola kmieni, persuni b'di\u017cabilita', nies bla xog\u0127ol g\u0127al \u017cmien twil, dawk b'livell baxx ta' kapa\u010bitajiet ba\u017ci\u010bi, in-nisa u l-anzjani.", "Permezz ta' l-adozzjoni tar-rapport im\u0127ejji minn Helga Tr\u00fcpel (Greens/EFA, DE), il-Membri laqg\u0127u l-\u0127olqien ta' qafas Ewropew ta' referenza g\u0127al tmien kompetenzi ewlenin, sabiex i\u010b-\u010bittadini ta' l-UE jkollhom strument li bih ikunu jistg\u0127u jadattaw g\u0127al suq tax-xog\u0127ol li dejjem ji\u017cviluppa f'so\u010bjeta' bba\u017cata fuq l-g\u0127erf.", "L-g\u0127anijiet prin\u010bipali ta' dan il-qafas ta' referenza huma li jkunu identifikati l-kompetenzi ewlenin ne\u010bessarji g\u0127al twettiq personali, \u010bittadinanza attiva, koe\u017cjoni so\u010bjali u possibilta' ta' impjieg.", "It-tmien kompetenzi jinkludu il-komunikazzjoni f'ilsien il-pajji\u017c tal-persuna kkon\u010bernata kif ukoll f'ilsna barranin, il-matematika, ix-xjenza u t-teknolo\u0121ija, il-kompetenza di\u0121itali, kif ukoll il-kompetenzi so\u010bjali u \u010bivi\u010bi.", "\u0120ew ukoll enfasizzati kwistjonijiet o\u0127rajn b\u0127all-b\u017conn ta' g\u0127erf dwar avvenimenti kontemporanji, kif ukoll sens ta' inizjattiva u ta' intraprenditorija.", "L-g\u0127erf u l-espressjoni kulturali huma b\u017connju\u017ci g\u0127aliex \"g\u0127arfien sod tal-kultura proprja u sens ta' identita' qawwi jistg\u0127u jkunu l-ba\u017ci g\u0127ar-rispett u g\u0127al attitudni miftu\u0127a g\u0127ad-diversita' ta' l-espressjoni kulturali\".", "L-Istati Membri g\u0127andhom ji\u017cguraw li sat-tmiem ta' l-edukazzjoni u t-ta\u0127ri\u0121 inizjali tag\u0127hom, i\u017c-\u017cg\u0127a\u017cag\u0127 ikunu \u017cviluppaw bi\u017c\u017cejjed il-kompetenzi ewlenin \u0127alli jkunu preparati g\u0127all-\u0127ajja adulta.", "Barra dan, l-adulti g\u0127andhom ikunu jistg\u0127u ji\u017cviluppaw u ja\u0121\u0121ornaw dawn il-kompetenzi matul \u0127ajjithom.", "Dwar l-Istrate\u0121ija ta' Li\u017cbona, ir-rapport adottat jis\u0127aq ukoll dwar il-b\u017conn li fl-UE tintla\u0127aq medja tar-rata ta' l-impjegar ta' 70% b'mod \u0121enerali, waqt li fost in-nisa din tkun ta' mill-inqas 60%.", "Disponibbli mill-g\u0127ada tal-vot Rapport dwar mobbilt\u00e0 transnazzjonali fi \u0127dan il-Komunit\u00e0 g\u0127all-finijiet ta' edukazzjoni u ta\u0127ri\u0121: Karta Ewropea ta' Kwalit\u00e0 favur il-Mobilit\u00e0 (Prets) Disponibbli mill-g\u0127ada tal-vot Rapport dwar il-kompetenzi ewlenin g\u0127at-tag\u0127lim matul il-\u0127ajja (Tr\u00fcpel)", "-//EP//TEXT IM-PRESS 20060925BRI10986 FULL-TEXT DOC XML V0//MT", "Tkabbir", "Il-Parlament jikkritika t-tnaqqis fil-pass ta' riformi tat-Turkija", "Il-MPE adottaw rapport li jikkritika l-fatt fit-Turkija kien hemm \"tnaqqis fil-pro\u010bess tar-riforma\".", "Ir-rapport adottat jiffoka fuq ir-relazzjonijiet ma' \u010aipru u ma' l-Armenja, fejn jing\u0127ad li r-rikonoxximent tal-\u0121eno\u010bidju Armen mhuwiex kundizzjoni minn qabel g\u0127all-ade\u017cjoni - i\u017cda xorta indispensabbli.", "Waqt li g\u0127ad hemm restrizzjonijiet g\u0127al-liberta' ta' l-espressjoni u tar-reli\u0121jon, sar progress fl-oqsma tal-\u0121lieda kontra t-tortura u l-korruzzjoni, u t-tis\u0127i\u0127 tad-drittijiet tan-nisa.", "Ir-rapport im\u0127ejji minn Camiel Eurlings (EPP-ED, NL) kien adottat b'429 vot favur, 71 kontra u 125 astensjoni, jenfasizza l-fatt li l-ftu\u0127 tan-negozjati mat-Turkija huwa \"punt ta' tluq g\u0127al pro\u010bess li se jie\u0127u t-tul \u2026 li ma jwassalx a priori u awtomatikament g\u0127all-ade\u017cjoni\".", "Fl-istess \u0127in ifakkar li \"il-kapa\u010bita' ta' l-UE biex tassorbi t-Turkija waqt li \u017c\u017comm il-momentum ta' integrazzjoni hija kunsiderazzjoni importanti fl-interess \u0121enerali kemm ta' l-UE u kemm tat-Turkija\".", "Il-MPE g\u0127amlu appell biex it-Turkija tirrikonoxxi r-Repubblika ta' \u010aipru g\u0127aliex dan huwa \"komponent ne\u010bessarju g\u0127all-pro\u010bess ta' l-ade\u017cjoni\".", "It-Turkija g\u0127andha wkoll tirtira l-forzi tag\u0127ha mill-g\u017cira, tevita \"attivitajiet militari li jiffavorixxu t-tensjoni\" u tne\u0127\u0127i r-restrizzjonijiet kontra bastimenti u ajruplani \u010aiprijotti.", "Il-Parlament fakkar ukoll lill-awtoritajiet Torok li \"nuqqas ta' progress f'dan ir-rigward ikollu implikazzjonijijet serji g\u0127all-pro\u010bess ta' negozjazzjoni u jista' anke jwaqqfu kompletament\".", "G\u0127alhekk it-Turkija g\u0127andha b\u017conn timplementa l-Protokoll ta' Ankara fis-s\u0127i\u0127.", "Ta' min jinnota li l-Parlament \u0127assar paragrafu mir-rapport li kien jikkunsidra l-g\u0127arfien minn na\u0127a tat-Turkija tal-\u0121eno\u010bidju Armen b\u0127ala \"kundizzjoni minn qabel\" g\u0127all-ade\u017cjoni ma' l-Unjoni Ewropea.", "Minflok, il-Parlament sa\u0127aq li \"g\u0127alkemm ir-rikonoxximent tal-\u0121eno\u010bidju Armen fih innifsu mhux formalment wie\u0127ed mill-kriterji ta' Kopen\u0127agen, huwa indispensabbli g\u0127al pajji\u017c fit-triq g\u0127as-s\u0127ubija li ja\u010b\u010betta u jirrikonoxxi l-passat tieg\u0127u\".", "Fl-istess \u0127in, il-Membri kkundannaw b'mod qawwi lill-kumitat Talaat Pacha, moviment \"k\u017cenofobiku u razzist immexxi minn organizzazzjonijiet estremisti tal-lemin\" u g\u0127amlu sej\u0127a sabiex it-Turkija tabolixxi lil dan il-kumitat.", "L-awtoritajiet Torok \u0121ew ukoll mistienda biex \"iwettqu l-impenji tag\u0127hom fir-rigward tal-liberta' ta' reli\u0121jon\".", "Dan g\u0127aliex mill-a\u0127\u0127ar rapport tieg\u0127u, il-Parlament innota nuqqas ta' progress f'dan il-qasam.", "Waqt li l-Parlament laqa' \"il-ftu\u0127 tax-xandir bil-Kurd\", fakkar li numru kbir ta' rappre\u017centanti tas-so\u010bjeta' \u010bivili fix-Xlokk tal-pajji\u017c g\u0127adhom qeg\u0127din ikunu su\u0121\u0121etti g\u0127all-intimidazzjoni ta' kuljum.", "Il-Parlament \"ikkundanna b'mod qawwi l-qawmien mill-\u0121did ta' vjolenza terroristika min-na\u0127a tal-PKK\" (il-partit Kurd g\u0127all-\u0127addiema), u g\u0127amel appell biex il-PKK \"tiddikkjara u tirrispetta waqfien immedjat mill-\u0121lied\".", "Barra minn hekk, g\u0127andha tinstab \"soluzzjoni demokratika g\u0127all-kwistjoni Kurda wara l-istqarrija inkora\u0121\u0121anti tal-Prim Ministru Erdogan is-sena li g\u0127addiet\".", "Il-Parlament g\u0127adu inkwetat dwar l-ostakoli li g\u0127adhom je\u017cistu fit-Turkija g\u0127al-liberta' ta' l-espressjoni.", "G\u0127alhekk it-Turkija \u0121iet mitluba tabolixxi jew temenda dawk id-dispo\u017cizzjonijiet tal-Kodi\u010bi Penali li \"jag\u0127tu lok g\u0127al interpretazzjonijiet arbitrarji \u2026 li jwasslu g\u0127al sentenzi li jmorru kontra l-liberta' ta' l-espressjoni u l-liberta' ta' l-istampa u b'hekk huma theddida g\u0127ar-rispett tad-drittijiet u tal-libertajiet tal-bniedem, u g\u0127andhom effett negattiv fuq il-progress tad-demokrazija\", b\u0127all-Art.", "216, 277, 285, 288, 301, 305 u 318.", "Il-Membri g\u0127adhom xorta m\u0127assba dwar in-nuqqas ta' rispett g\u0127ad-drittijiet tan-nisa u r-rwol ta' l-armata fis-so\u010bjeta' Torka.", "Il-\u0121img\u0127a li g\u0127addiet, il-Kummissjoni \u0127abbret li l-pubblikazzjoni tar-rapport annwali tag\u0127ha dwar il-progress tat-Turkija lejn l-ade\u017cjoni ser tkun posposta sat-8 ta' Novembru.", "Il-Membri tal-Parlament Ewropew iddiskutew rapport dwar il-progress tat-Turkija fin-negozjati g\u0127all-ade\u017cjoni ma' l-Unjoni Ewropea.", "Huma sa\u0127qu dwar il-b\u017conn li l-pajji\u017c jag\u0127ti spinta \u0121dida lill-pass tar-riformi.", "Ir-rapport g\u0127andu ji\u0121i vvutat g\u0127ada l-Erbg\u0127a.", "Ir-rapporteur Camiel Eurlings (PPE, NL) qal li l-Kumitat g\u0127all-Affarijiet Barranin adotta r-rapport dwar il-progress tat-Turkija b'ma\u0121\u0121oranza kbira: \"Intqal li r-rapport huwa \u0121ust i\u017cda iebes, \u0121ust g\u0127ax ibbazat fuq il-fatti i\u017cda iebes g\u0127ax hemm ra\u0121unijiet g\u0127al kritika.", "Il-konklu\u017cjoni ba\u017cika hi li b\u0127ala Parlament Ewropew, jiddispja\u010bina li l-pass ta' riformi naqas.\"", "Huwa qal li g\u0127alkemm tassew saru riformi, il-Membri xtaqu jaraw iktar progress fir-riformi politici.", "\u0120ab l-e\u017cempju tan-nuqqasijiet fil-qasam tal-liberta' tal-espressjoni u talab lill-gvern u lill-poplu Tork jag\u0127rfu li riformi f'dan il-qasam huma importanti g\u0127al-liberta' tag\u0127hom u g\u0127all-imma\u0121ni tat-Turkija fl-Ewropa u fid-dinja.", "Dwar il-liberta' tar-reli\u0121jon qal li huwa importanti \u0127afna li fit-Turkija jkun fa\u010bli li tinbena knisja Kattolika daqs kemm hu facli li tinbena moskea Torka fl-Ewropa.", "G\u0127al darb'o\u0127ra, \u0121ie kkundannat it-terrori\u017cmu fix-xlokk tat-Turkija.", "Dwar \u010aipru, qal li t-Turkija g\u0127andha tirrispetta l-impenn li \u0127adet u timplementa l-protokoll ta' Ankara g\u0127an-normalizzazzjoni tar-relazzjonijiet bejn i\u017c-\u017cew\u0121 pajji\u017ci.", "Tkellem ukoll dwar il-kwistjoni tal-\u0121eno\u010bidju fl-Armenja u qal li fl-opinjoni tieg\u0127u, ir-rikonoxximent ta' dan il-\u0121eno\u010bidju ma jistax ikun kriterju formali g\u0127all-ade\u017cjoni.", "Madankollu, pajji\u017c fi triqtu lejn s\u0127ubija fl-Ewropa g\u0127andu ja\u010b\u010betta l-img\u0127oddi tieg\u0127u.", "Il-Kunsill", "Paula Lehtom\u00e4ki qalet li l-Presidenza Finlandi\u017ca taqbel mat-t\u0127assib tal-Parlament.", "Fakkret li g\u0127alkemm sar progress meta mqabbel ma' \u0127amis snin ilu, xorta g\u0127ad hemm b\u017conn ta' riformi tan\u0121ibbli spe\u010bjalment fl-oqsma tal-libertajiet fundamentali u d-drittijiet tal-bniedem, il-liberta' ta' l-espressjoni u tar-reli\u0121jon, id-drittijiet kulturali u tan-nisa, kif ukoll il-\u0121lieda kontra t-tortura.", "Ikkundannat ukoll l-attakki terroristi\u010bi fit-Turkija u qalet li l-pajji\u017c g\u0127andu b\u017conn ji\u017cviluppa appro\u010b\u010b komprensiv biex jitnaqqsu id-differenzi bejn ir-re\u0121juni u jissa\u0127\u0127u l-opportunitajiet ekonomi\u010bi, so\u010bjali u kulturali ta\u010b-\u010bittadini kollha, inklu\u017c dawk ta' ori\u0121ini Kurda.", "Sa\u0127qet li t-Turkija g\u0127andha tapplika il-protokoll ta' Ankara kompletament fir- relazzjonijiet tag\u0127ha ma' l-Istati Membri kollha.", "Temmet tg\u0127id li l-pro\u010bess ta' ade\u017cjoni ser ikompli biss jekk it-Turkija tirrispetta l-impenni tag\u0127ha u tkompli bir-riformi.", "Il-Kummissjoni", "Olli Rehn qal li l-ade\u017cjoni tat-Turkija hija kwistjoni ta' dibattitu kontinwu.", "Fakkar li se\u0127\u0127 progress kbir fl-a\u0127\u0127ar 10 snin u li l-Unjoni m'g\u0127andhiex tinsa l-impenn li \u0127adet mat-Turkija.", "Enfasizza l-fatt li l-objettiv tan-negozjati huwa li t-Turkija ssir membru s\u0127i\u0127 ta' l-UE u li dan il-pro\u010bess mhuwiex awtomatiku.", "Qal ukoll li huwa fl-interess ta' l-Unjoni stess li t-Turkija tkun demokratika, stabbli u prosperu\u017ca.", "Dwar il-fatt li din l-a\u0127\u0127ar sena kienn hemm nuqqas ta' progress fir-riformi, qal li hemm b\u017conn ta' progress tan\u0121ibbli u li l-Kummissjoni ser tippre\u017centa r-rapport tag\u0127ha dwar il-progress tat-Turkija lejn l-ade\u017cjoni fit-8 ta' Novembru.", "Kompla jsemmi \u010berti oqsma fejn hemm b\u017conn li jittie\u0127du passi \u010bari u konkreti u temm jg\u0127id li huwa fl-interess re\u010biproku li t-Turkija tkompli bit- trasformazzjoni tas-so\u010bjeta' tag\u0127ha \u0127alli ting\u0127aqad ma' l-Unjoni Ewropea, spe\u010bjalment fi \u017cmien meta ir-relazzjonijiet bejn l-Ewropa u l-I\u017clam qeg\u0127din jiffa\u010b\u010bjaw sfidi kbar.", "Il-Gruppi Politi\u010bi", "Elmar Brok (EPP-ED, DE) qal li g\u0127alkemm it-Turkija g\u0127andha prospettivi li tissie\u0127eb fl-UE, il-b\u017conn li l-pajji\u017c ikompli bir-riformi g\u0127andu jkun \u010bar.", "Semma numru ta' kwistjonijiet b\u0127ad-drittijiet tal-bniedem u tal-minoranzi, u l-liberta' tal-kelma u tat-twemmin, li huma prekondizzjonijiet biex in-negozjati jimxu 'l quddiem.", "Tkellem ukoll dwar l-importanza tal-kapa\u010bita' tat-tkabbir ta' l-Unjoni.", "Jan Wiersma (PES, NL) qal li t-Turkija g\u0127andu jkollha rwol po\u017cittiv x'taqdi fir-re\u0121jun u li d-djalogu kritiku u kostruttiv huwa l-a\u0127jar mod biex dan il-pro\u010bess ta' ade\u017cjoni jirnexxi.", "Qal ukoll li wara l-ade\u017cjoni tal-Bulgarija u tar-Rumanija g\u0127andu jsir tibdil istituzzjonali qabel tkabbir ie\u0127or.", "Qabel li l-gvern Tork g\u0127andu jag\u0127raf il-\u0120eno\u010bidju fl-Armenja i\u017cda dan ma g\u0127andux ikun prekundizzjoni g\u0127all-ade\u017cjoni.", "Andrew Duff (ALDE, UK) qal li r-ri\u017coluzzjoni kif inhi b\u0127alissa mhix qed twassal g\u0127al bilan\u010b tajjeb.", "Ir-rwol spe\u010bjali tal-Parlament fi \u0127dan il-pro\u010bess ta' s\u0127ubija huwa li jippromwovi t-tkabbir tad-demokrazija parlamentari fit-Turkija.", "Qal li l-kritika tal-Parlament g\u0127andha t\u0127e\u0121\u0121e\u0121 lit-Turkija biex timmodernizza.", "G\u0127alhekk g\u0127andu jkun \u0121ust, spe\u010bjalment dwar \u010aipru u l-Armenja.", "Joost Lagendijk (Greens/EFA, NL) qal li ma jaqbilx mar-rapport kif inhu issa rigward \u010aipru - g\u0127aliex donnu jag\u0127ti t-tort biss lit-Turkija, u l-g\u0127arfien tal-\u0121eno\u010bidju fl-Armenja - li \u0121ie ppre\u017centat b\u0127ala prekundizzjoni g\u0127all-ade\u017cjoni.", "Qal li jrid li t-test jer\u0121a' jinbidel g\u0127al kif kien ori\u0121inarjament.", "Huwa kuntent li r-rapporteur huwa favur li dan it-test jer\u0121a' jinbidel biex tassew ikun kritiku i\u017cda \u0121ust.", "Vittorio Agnoletto (GUE/NGL, IT) qal li huwa favur in-negozjati mat-Turkija i\u017cda g\u0127andha ting\u0127ata attenzjoni partikolari lid-demokrazija u d-drittijiet tal-bniedem.", "G\u0127alhekk tkellem dwar is-sitwazzjoni mal-Kurdi.", "Qaqt li qabel li t-terrori\u017cmu g\u0127andu jkun ikkundannat, qal ukoll li ma jistax ikun li poplu s\u0127i\u0127 ji\u0121i ittimbrat b\u0127ala terrorist.", "Sa\u0127aq li Ewropa multi-etnika u multi-reli\u0121ju\u017ca g\u0127andha t\u0127addan id-drittijiet tal-bniedem.", "Konrad Szyma\u0144ski (UEN, PL) qal dan il-pajji\u017c g\u0127adu f'kunflitt mal-pajji\u017ci \u0121irien tieg\u0127u.", "Huwa kkritika r-reazzjoni li kien hemm fit-Turkija wara d-diskors li sar mill-Papa billi qal li din il-\u0127a\u0121a re\u0121g\u0127at tefg\u0127at 'il pajji\u017c lura.", "Qal li l-UE g\u0127andha tikkunsidra metodu differenti mis-s\u0127ubija biex tikseb l-objettiv ta' koperazzjoni ekonomika u politika mat-Turkija.", "Bastiaan Belder (IND/DEM, NL) fa\u0127\u0127ar ir-rapport i\u017cda qal li l-liberta' tar-reli\u0121jon fit-Turkija ma te\u017cistix.", "Qal li dawn in-nies jidhru li qed iwaqqfu r-riformi u j\u017commu in-negozjati lura.", "Ikkritika l-fatt li fil-pajji\u017c, il-kuntatti bejn il-knisja u l-gvern isiru permezz tal-Ministeru g\u0127all-affarijiet barranin, li juri li dawn huma miqjusa b\u0127ala barranin.", "Disponibbli mill-g\u0127ada tal-vot Rapport dwar il-progress tat-Turkija lejn l-ade\u017cjoni", "-//EP//TEXT IM-PRESS 20060925BRI10986 FULL-TEXT DOC XML V0//MT", "\u0120ustizzja u Intern", "Il-Parlament irid politika Ewropea koerenti dwar l-immigrazzjoni", "Permezz ta' l-adozzjoni ta' ri\u017coluzzjoni dwar il-politika komuni ta' l-UE g\u0127all-immigrazzjoni, il-Parlament iddeplora \"t-telf umanitarju sostanzjali\", inklu\u017c it-telf ta' \u0127ajjiet ta' immigranti, u fakkar li l-Unjoni g\u0127ad \"m'g\u0127andhiex politika koerenti dwar l-immigrazzjoni\".", "I\u017c-\u017cieda fl-immigrazzjoni te\u0127tie\u0121 \"appro\u010b\u010b bilan\u010bjat, globali u koerenti\" u l-qsim tar-responsabbiltajiet u l-pi\u017c finanzjarju bejn l-Istati Membri g\u0127andu jkun \"parti integrali ta' politika Ewropea g\u0127all-immigrazzjoni\".", "Il-Membri g\u0127arfu l-ur\u0121enza umanitarja li te\u017cisti f'bosta Stati Membri li jinsabu fil-fruntieri esterni fin-Nofsinhar ta' l-Unjoni, fejn eluf ta' migranti mietu fil-ba\u0127ar Mediterran.", "Ir-ri\u017coluzzjoni, li \u0121iet adottata b'295 vot favur, 271 kontra u 14-il astensjoni, titkellem dwar \"id-drammati\u010bita' tad-diffikultajiet umani li qed ji\u0121u kkonfrontati bihom g\u0127add ta' Stati Membri ta' l-UE sabiex jimmani\u0121\u0121jaw il-flussi kbar ta' migranti ta' dawn l-a\u0127\u0127ar ftit snin\".", "Politika komuni koerenti li t\u0127addan il-qsim tar-responsabbilta' Il-Membri nnutaw li l-Kunsill g\u0127adu ma rnexxilux jiddefinixxi politika komuni g\u0127all-immigrazzjoni, u li minflok, kompla j\u017comm pro\u010bedura ta' unanimita' u konsultazzjoni fuq il-materji kollha relatati ma' l-immigrazzjoni legali.", "Il-Parlament huwa ta' l-opinjoni li din il-politika g\u0127all-immigrazzjoni g\u0127andha tkun wa\u0127da koerenti li t\u0127addan \"il-qsim tar-responsabbiltajiet u l-pi\u017c finanzjarju bejn l-Istati Membri\" b\u0127ala parti integrali tag\u0127ha.", "Il-Membri g\u0127amlu wkoll appell lill-Kummissjoni biex tie\u0127u l-inizjattiva li tirrevedi r-Regolament 'Dublin II', \"billi tix\u0127et dubju fuq il-prin\u010bipju ba\u017ciku warajh, ji\u0121ifieri li l-Istat Membru responsabbli biex jippro\u010bessa applikazzjoni g\u0127all-asil huwa dak l-ewwel pajji\u017c li l-applikant jasal fih\".", "Huma g\u0127arfu li dan iqieg\u0127ed \"pi\u017c kbir intollerabbli fuq il-pajji\u017ci fin-Nosfinhar u l-Lvant ta' l-Unjoni Ewropea\".", "Koperazzjoni mal-pajji\u017ci ta' ori\u0121ini u ta' tran\u017citu Fil-fehma tal-Membri, kwalunke appro\u010b\u010b komprensiv g\u0127all-immigrazzjoni ma jistax jinjora \"l-fatturi ori\u0121inali li j\u0121ieg\u0127lu lil individwi jitilqu minn pajji\u017chom u jo\u0127olqu l-b\u017conn ta' possibbiltajiet reali g\u0127al migrazzjoni legali lejn l-Unjoni Ewropea\".", "G\u0127alhekk huwa importanti li ji\u0121i adottat appro\u010b\u010b ta' s\u0127ubija mal-pajji\u017ci ta' ori\u0121ini u pajji\u017ci ta' tran\u017citu biex \"ji\u0121i \u017cgurat li jkollhom rwol attiv fl-g\u0127ajnuna biex ji\u0121u mmani\u0121\u0121jati l-flussi ta' migrazzjoni\" u biex iwaqqfu l-immigrazzjoni illegali.", "Direttiva \u0121usta g\u0127ar-ritorn Fin-nuqqas ta' politika komuni Ewropea g\u0127all-immigrazzjoni, l-Istati Membri adottaw appro\u010b\u010bi differenti g\u0127all-problemi kkaw\u017cati mill-immigrazzjoni illegali u g\u0127alhekk il-Parlament g\u0127amel appell biex \"ti\u0121i adottata direttiva \u0121usta ta' l-UE g\u0127ar-ritorn\".", "\u0120ie wkoll enfasizzat il-fatt li \"r-regolazzjoni massiva ta' immigranti illegali mhijiex soluzzjoni tajba fit-tul, g\u0127aliex dawn il-mi\u017curi ma jsolvux il-problemi primarji li hemm warajhom\".", "L-immani\u0121jar ta' emer\u0121enzi L-Unjoni Ewropea g\u0127andu jkollha \"rwol akbar fl-immani\u0121\u0121jar ta' emer\u0121enzi umanitarji marbutin ma' flussi migratorji\".", "G\u0127alhekk, matul il-perjodu 2007-2013, l-Istati Membri g\u0127andu jing\u0127atalhom a\u010b\u010bess g\u0127al g\u0127ajnuna teknika u g\u0127all-finanzjamenti pprovduti permezz tal-programm ARGO, kif ukoll il-Fond Ewropew g\u0127ar-refu\u0121jati, dak g\u0127all-fruntieri esterni, dak g\u0127all-integrazzjoni u dak g\u0127ar-ritorn.", "Il-Kummissjoni \u0121iet ukoll mistiedna tipproponi l-\u0127olqien ta' fond ta' emer\u0121enza biex jiffinanzja \"timijiet esperti ta' appo\u0121\u0121\" li jipprovdu g\u0127ajnuna prattika g\u0127ar-ri\u010bezzjoni fil-fruntieri u f'ka\u017cijiet ta' kri\u017ci umanitarja.", "Il-MPE \u0127e\u0121\u0121ew lill-Istati Membri biex isa\u0127\u0127u l-koperazzjoni tag\u0127hom fi \u0127dan il-qafas tal-FRONTEX, l-A\u0121enzija Ewropea g\u0127all-\u0120estjoni ta' Kooperazzjoni Operazzjonali fil-Fruntieri Esterni.", "Integrazzjoni Ir-ri\u017coluzzjoni tinnota li l- Green Paper tal-Kummissjoni dwar appro\u010b\u010b ta' l-UE biex timmani\u0121\u0121ja l-migrazzjoni ekonomika jipprevedi li \"bejn is-snin 2010 u 2030\u2026 se jkun hemm tnaqqis fil-popolazzjoni attiva ta' \u0127addiema li tammonta g\u0127al 20 miljun\" u li \"flussi ta' migrazzjoni aktar sostenuti jistg\u0127u jkunu aktar me\u0127tie\u0121a biex ikopru d-domanda tas-suq g\u0127al \u0127addiema u biex jiggarantixxu l-prosperita' Ewropea\".", "Il-Membri jsostnu li politika koerenti Ewropea g\u0127al migrazzjoni \"g\u0127andha tkun akkumpanjata minn politika ta' integrazzjoni\" li tipprovdi g\u0127al, fost affarijiet o\u0127ra, l-integrazzjoni regolari fis-suq tax-xog\u0127ol, id-dritt g\u0127all-edukazzjoni u t-ta\u0127ri\u0121, a\u010b\u010bess g\u0127as-servizzi so\u010bjali u tas-sa\u0127\u0127a, kif ukoll il-parte\u010bipazzjoni ta' l-immigranti fil-\u0127ajja so\u010bjali, kulturali u politika.", "G\u0127alhekk il-politika g\u0127all-immigrazzjoni m'g\u0127andhiex biss tkopri s\u0127ubija ma' pajji\u017ci terzi, assigurazzjoni tal-fruntieri esterni, u politika ta' ritorn \u0121usta, i\u017cda g\u0127andha wkoll tifta\u0127 mezzi ta' immigrazzjoni legali, tinkora\u0121\u0121ixxi l-integrazzjoni ta' migranti fis-so\u010bjeta' li tilqag\u0127hom u tippermetti li jkun hemm koperazzjoni mal-pajji\u017ci ta' ori\u0121ini rigward il-kaw\u017ci primarji li jo\u0127olqu l-migrazzjoni.", "Id-dibattitu Id-dibattitu annwali dwar i\u017c-\u017cona ta' liberta', sigurta' u \u0121ustizzja infeta\u0127 mill-President tal-Kumitat g\u0127al-Libertajiet b'mistoqsija orali dwar is-su\u0121\u0121ett.", "\u0120ew diskussi kwistjonijiet b\u0127all-bilan\u010b bejn il-\u0121lieda kontra t-terrori\u017cmu u l-\u0127arsien tad-drittijiet tal-bniedem, it-tkabbir ta\u017c-\u017cona Schengen biex ikunu eliminati l-kontrolli ta' fruntieri interni, i\u010b-\u010bentri tad-detenzjoni sigrieti tas-CIA fl-Ewropa u l-b\u017conn ta' politika komuni dwar l-immigrazzjoni.", "Saru wkoll interventi minn MPE Maltin.", "Il-Kunsill Dwar il-politika \u0121dida fuq l-immigrazzjoni, ir-rappre\u017centant tal-Kunsill Kari Rajam\u00e4ki qal li din g\u0127andha tkun ibba\u017cata fuq il-prin\u010bipju ta' responsabbilta' kon\u0121unta u l-fidu\u010bja re\u010biproka ta' l-Istati Membri, sabiex il-pi\u017c jinqasam bejn kul\u0127add.", "Huwa fakkar li l-kontroll tal-fruntieri esterni u kwistjonijiet relatati ma' l-immigrazzjoni jibqg\u0127u f'idejn l-Istati Membri, i\u017cda g\u0127araf li l-problema li te\u017cisti fil-Mediterran u l-G\u017cejjer Kanarji mhix problema g\u0127alihom biss i\u017cda g\u0127all-Unjoni Ewropea kollha.", "Qal li l-a\u0121enzija g\u0127all-kontroll tal-fruntieri FRONTEX qed ta\u0127dem f'koperazzjoni ma' istituzzjonijiet o\u0127ra sabiex l-UE tkun tista' tag\u0127ti g\u0127ajnuna konkreta lill-Istati Membri l-iktar affettwati.", "Dwar il-kri\u017ci li hemm fil-Mediterran, qal li din uriet l-impatt li r-relazzjonijiet esterni jista' jkollhom fuq il-kontroll ta' l- immigrazzjoni illegali.", "Tkellem dwar appro\u010b\u010b globali g\u0127all-politika ta' l-immigrazzjoni li tiffoka fuq l-Afrika u l-Mediterran sabiex din il-problema tkun tista' ti\u0121i solvuta permezz ta' djalogu u koperazzjoni ma' pajji\u017ci terzi.", "Fakkar li di\u0121a' ttie\u0127du xi inizzjattivi importanti fi \u0127dan il-qafas ta' l-appro\u010b\u010b globali, fosthom inizattivi operazzjonali organizzati minn FRONTEX biex jirrispondu b'mod dirett g\u0127as-sitwazzjoni fi Spanja u f'Malta.", "Il-Kummissjoni Il-Kummissarju Franco Frattini qal li wa\u0127da mill-prijoritajiet ta' l-Unjoni b\u0127alissa hija l-\u0121estjoni tal-flussi migratorji.", "Dwar l-appro\u010b\u010b globali g\u0127all-immigrazzjoni, qal li dan qed jiffoka l-iktar fuq l-immigrazzjoni mill-Afrika, i\u017cda g\u0127andu jiffoka wkoll fuq movimenti migratorji minn partijiet o\u0127ra tad-dinja, b\u0127all-\u0121irien tal-Lvant.", "Dwar l-inizjattivi ta' FRONTEX, fakkar li din di\u0121a' kienet involuta f'assistenza g\u0127al xi Stati Membri affettwati, b\u0127all-G\u017cejjer Kanarji u li dalwaqt ser isiru azzjonijiet fil-parti \u010bentrali tal-Mediterran.", "Qal ukoll li ng\u0127atat assistenza ulterjuri lil pajji\u017ci affettwati minn sitwazzjonijiet ta' emer\u0121enza, spe\u010bjalment Spanja, Malta u l-Italja permezz tal-programm Argo.", "Enfasizza l-b\u017conn ta' aktar fondi u tag\u0127mir sabiex jittie\u0127du mi\u017curi operattivi qabel is-Sajf ta' l-2007.", "Sa\u0127aq ukoll dwar il-b\u017conn li l-Istati Membri kollha jkomplu ja\u0127dmu flimkien fi spirtu ta' solidarjeta' biex jassistu lill dawk li l-iktar ikunu milquta mill-immigrazzjoni illegali.", "Il-Kummissjoni qed tag\u0127mel sforzi serji biex idda\u0127\u0127al l-immigrazzjoni fil-politika tag\u0127ha g\u0127all-i\u017cvilupp, b'mod partikolari permezz ta' koperazzjoni mal-pajji\u017ci Afrikani, g\u0127aliex kemm l-Istati Ewropej u dawk ta' l-Afrika g\u0127andhom jie\u0127du responabbilta' g\u0127all-\u0127arsien ta' dawk li jkunu qed ifittxu protezzjoni.", "Il-Gruppi Politi\u010bi Ewa Klamt (EPP-ED, DE) qalet li l-flussi migratorji jag\u0127tu lok g\u0127al problemi ewlenin u li s-soluzzjoni tista' tinsab biss jekk l-UE tmur lil hinn mill-fruntieri tag\u0127ha.", "G\u0127alhekk hemm b\u017conn mhux biss ta' appro\u010b\u010b Ewropew, i\u017cda wkoll ta' koperazzjoni mal-pajji\u017ci ta' ori\u0121ini.", "Fakkret li l-Grupp di\u0121a' g\u0127amel appell g\u0127al din it-tip ta' politika li tinkludi l-pajji\u017ci ta' ori\u0121ini u tkellmet ukoll favur politika komuni g\u0127all-immigrazzjoni ekonomika.", "Martin Schulz (PES, DE) qal li dawn il-kwistjonijiet di\u0121a' kienu diskussi sitt snin ilu u l-\u0121urnata tal-lum l-Unjoni g\u0127adha tinsab fl-istess sitwazzjoni.", "Waqt li qabel li l-UE m'g\u0127andhiex tinvolvi ru\u0127ha fir-responabbiltajiet lokali u re\u0121jonali, qal ukoll li din ma tistax tibqa' t\u0127ares lejn il-problema ta' l-immigrazzjoni illegali.", "G\u0127alhekk hemm b\u017conn ta' politika koordinata, i\u017cda donnu xi Stati Membri ma jridux ja\u010b\u010bettaw il-proposti tal-Kummisarju g\u0127aliex jib\u017cg\u0127u li jitilfu parti mis-sovranita' tag\u0127hom.", "G\u0127alhekk hemm b\u017conn li jinstab bilan\u010b.", "Graham Watson (ALDE, UK) laqa' l-isforzi tal-Presidenza Finlandiza u tal-Kummissjoni biex jimbuttaw l-Istati Membri fit-triq tal-progress.", "Qal li hemm b\u017conn ta' spirtu \u0121did fil-qasam tal-liberta', sigurta u \u0121ustizzja g\u0127aliex i\u010b-\u010bittadini jist\u0127oqqilhom a\u0127jar.", "Saqsa g\u0127ala mhux qed jittie\u0127du mi\u017curi biex ikunu evitati t-tra\u0121edji li \u0121raw fil-pajji\u017ci tan-Nofsinhar u sa\u0127aq dwar il-b\u017conn li ssir iktar enfasi fuq il-valuri Ewropej.", "G\u0127alkemm vera li sar progress, qal li \u0127afna drabi l-UE qisa m'hi qieg\u0127da tasal imkien.", "Monica Frassoni (Greens/EFA, IT) qalet li l-kelma solidarjeta' m'g\u0127andhiex tintu\u017ca spiss wisq u fakkret li l-Unjoni Ewropea fil-fatt g\u0127andha b\u017conn ta' l-immigranti.", "Qalet li ma tafx huwiex veru li l-immigranti illegali kollha ma jkollhomx kwalifiki u sostniet li taf b'immigranti li jkollhom kwalifiki u li ma jkunux jistg\u0127u jsibu xog\u0127ol.", "Ikkritkat il-fatt li xi w\u0127ud mill-Istati Membri qeg\u0127din jinnegozjaw ftehim ma' pajjizi terzi b'mod sigriet, li \u0127afna drabi ma jag\u0127tix garanzija g\u0127all-\u0127arsien tad-drittijiet tal-bniedem.", "Giusto Catania (GUE/NGL, IT) qal li sakemm ser jibqg\u0127u jsiru dibattiti dwar l-immigrazzjoni illegali li jkunu marbuta mal-\u0121lieda kontra t-terrori\u017cmu u kwistjonijiet o\u0127rajn, mhux ser ikun jista' jsir dibattitu serju dwar politika komuni ta' l-UE dwar l-immigrazzjoni.", "Huwa qal ukoll li sa' l-2030 l-UE ser ikollha b\u017conn ta' 20 miljun immigrant u g\u0127alhekk din g\u0127andha tilqag\u0127hom u mhux t\u0127allihom imutu huma u jaqsmu l-ba\u0127ar - il-Mediterran m'g\u0127andux isir \u010bimiterju.", "Romano La Russa (UEN, IT) qal li jara b'sodifazzjon li qed jittie\u0127du inizjattivi fuq livell komunitarju dwar l-immigrazzjoni illegali u li qeg\u0127din ji\u0121u \u017cblukkati fondi g\u0127al pajji\u017ci l-iktar milquta.", "Qal li t-tkabbir ekonomiku jista' jsir biss fi klima ta' sigurta' \u0121enerali.", "Waqt li g\u0127andha titnaqqas l-immigrazzjoni illegali, g\u0127andha wkoll ti\u017cdied dik legali permezz ta' politika kredibbli favur id-drittijiet ta' l-individwu, li ma tag\u0127tix \u010bittadinanza b'mod diskriminatorju.", "Johannes Blokland (IND/DEM, NL) qal li l-Istati Membri mhux qeg\u0127din jaqblu dwar kif jaffrontaw l-immigrazzjoni illegali.", "Qal li b\u0127alissa mhuwiex mag\u0127ruf liema huma l-istrumenti ideali.", "G\u0127alhekk il-problema ta' l-immigrazzjoni illegali qed tit\u0127alla fuq il-mejda tan-negozjati u l-problemi qed jirrepetu ru\u0127hom.", "G\u0127amel ukoll appell g\u0127al politika kontra l-immigrazzjoni illegali sabiex il-pajji\u017ci milquta ma jit\u0127allux wa\u0127edhom.", "Deputati Maltin Louis Grech (PES, MT): \" Xi ftit xhur ilu il-Kummissarju Frattini qal li ma jistax ja\u0121ixxi bir-rata li jixtieq hu.", "Nifmhu u napprezzaw li hemm problemi burokrati\u010bi i\u017cda dawn ma jistg\u0127ux jibqaw jintu\u017caw b\u0127ala sku\u017ca biex in\u0127allu is-sitwazzjoni titbiddel min wa\u0127da allarmanti g\u0127al wa\u0127da esplossiva u inkontrollabli.", "Hija \u0127a\u0121a imbarazzanti li fuq xi \u0127a\u0121a tant sensittiva, umana u tra\u0121ika - g\u0127al tant nies u pajji\u017ci fosthom Stati Membri - l-Unjoni tidher tant passiva.", "Malta, b\u0127all-Italja, Spanja u o\u0127rajn qed jiffa\u010bjaw pi\u017c li l-ebda pajji\u017c ma jista' j\u0121orr wa\u0127du.", "Din hi krizi li titraxxendi l-fruntieri u g\u0127alhekk is-soluzzjoni trid tkun wa\u0127da Ewopea, Mediterranja, Afrikana u jekk ikun hemm b\u017conn, anki tinvolvi n-Nazzjonijiet Uniti.", "Ilna nisimg\u0127u \u0127afna kliem fierag\u0127 b\u0127al mobilizzazzjoni u g\u0127ajnuna finanzjarja.", "Nie\u0127du per e\u017cempju l-weg\u0127da li kienet saret lil Malta li matul is-sajf kellhom jibdew il-pattulji Ewropej fl-ib\u0127ra tag\u0127na.", "Is-Sajf \u0121ie u g\u0127adda - kif \u0121ew ukoll l-immigranti - i\u017cda l-pattulji ma rajniehom imkien.", "Ir-ri\u017cultat s' issa dejjem kien li n\u0121anntu politika ta' mi\u017curi maqtuha minn xulxin u xi kultant in\u0127abbru li sibna xi nofs miljun ewro ie\u0127or x'nag\u0127tu.", "Din hija sitwazzjoni tant kritika li jist\u0127oqqilha l-\u0127olqien ta' Pjan ta' Emer\u0121enza u f'dan il-kuntest nemmen li l-Parlament Ewropew g\u0127andu jkollu aktar kompetenza u rwol aktar prominenti.", "Hemm \u0127afna inizjattivi li jistg\u0127u jittie\u0127du, wa\u0127da minnhom hija l-\u0127olqien ta' osservatorju li jkun ibba\u017cat f'pajji\u017c Meditterranju b\u0127al Malta - biex issir \u0127idma tal-koordinament dwar l-immigrazzjoni illegali f'dan ir-re\u0121jun.", "Il-Kunsill u l-Kumissjoni jridu jag\u0127tu sinjal \u010bar u konkret li verament jikkunsidraw din il-kwistjoni b\u0127alha prijorita' u li lesti li ji\u010b\u010baqalqu u ja\u0121ixxu biex iwettqu politika komprensiva li tindirizza mhux biss il-b\u017connijiet immedjati ta' pajji\u017ci Stati Membri milquta, i\u017cda ukoll ta' l-immigranti.", "\u0126afna drabi dawn ikunu vittmi ta' ripressjoni politika, jew ta' kriminalita organizzata jew ta' faqar ekonomiku.", "Dan il-pjan irid jinvolvi l-pajji\u017ci minn fejn jitilqu l-immigranti.", "Irid ukoll jindirizza problemi, spe\u010bjalment dawk ekonomi\u010bi, ta' pajji\u017ci minn fejn joriinaw dawn limmigranti.", "Aktar ma taggrava is-sitwazzjoni aktar qed tonqos il-fidu\u010bja fl-istutizzjonijiet Ewropej .\"", "Simon Busuttil (EPP-ED, MT): \" Dan l-a\u0127\u0127ar kellna rapporti konfli\u0121\u0121enti dwar x'koperazzjoni g\u0127andna mal-Libja dwar l-immigrazzjoni llegali.", "L-ewwel Sur Kummissarju, int g\u0127idt li l-Libja kienet interessata tipparte\u010bipa fil-pattulji fil-Mediterran.", "Imbag\u0127ad smajna ca\u0127da mil-Libja.", "Imbag\u0127ad il-Corriere della Sera \u0127abbar li l-Italja u l-Libja qablu li jag\u0127mlu pattulji bejniethom.", "Wara anki din l-a\u0127bar \u0121iet mi\u010b\u0127uda.", "Imbag\u0127ad Sur Kummissarju, int g\u0127idt li l-UE lesta tag\u0127ti g\u0127ajnuna finanzjarja lil-Libja biex t\u0127ajjarha tikkopera.", "Jistg\u0127u l-Kummissarju u l-Kunsill ji\u010b\u010baraw f'hiex waslu l-kuntatti mal-Libja u x'inhi s-sitwazzjoni llum?", "Li hu \u017cgur hu li l-koperazzjoni mal-Libja hija me\u0127tie\u0121a fil-\u0121lieda kontra l-immigrazzjoni llegali; kif hija wkoll importanti li ng\u0127inu lil-Libja t\u0127ares il-fruntieri tag\u0127ha fin-nofsinhar tal-pajji\u017c.", "G\u0127aliex wara kollox ma nistg\u0127ux nippretendu li l-Libja tg\u0127innha n\u0127arsu l-fruntiera fil-Mediterran ming\u0127ajr ma ng\u0127inu a\u0127na lil-Libja t\u0127ares il-fruntieri tag\u0127ha fid-de\u017cert fin-nofsinhar tal-pajji\u017c tag\u0127ha stess .\"", "David Casa (EPP-ED, MT): \" Ftit rimarki rigward din il-problema li l-Ewropa kollha, partikolarment a\u0127na fil-Mediterran qeg\u0127din niffa\u010b\u010bjaw.", "Kul\u0127add qal tieg\u0127u, kul\u0127add qal li g\u0127andha tinstab soluzzjoni.", "G\u0127e\u017cie\u017c kollegi, is-soluzzjoni qieg\u0127da hawn quddiemna: Nintrodu\u010bu mekkani\u017cmu sabiex ir-responsabbiltajiet jinqassmu fuq kul\u0127add.", "Inutli il-kliem fierag\u0127, inutli ng\u0127idu li f'din l-Unjoni kul\u0127add irid jg\u0127in lil kul\u0127add jekk imbag\u0127ad meta ni\u0121u g\u0127all-fatti ftit li xejn isir.", "Inutli ng\u0127idu \u0127afna kliem sabie\u0127 b\u0127al solidarjeta', imbag\u0127ad nibqg\u0127u ma nie\u0127dux azzjoni - Ejjew ma n\u0127allux lil din l-Unjoni li \u0121iet ma\u0127luqa propju sabiex kul\u0127add ikollu opportunitajiet indaqs ti\u0121i ridotta f'Ewropa tal-karti, f'Ewropa tar-ri\u017coluzzjonijet, f'Ewropa tal-weg\u0127diet, jew f'Ewropa tal-\u0127olm.", "Naf li qeg\u0127din isiru sforzi i\u017cda mhux bi\u017c\u017cejjed.", "Dan hu mument ta' prova, dan hu mument li fih verament nistg\u0127u inpo\u0121\u0121u fil-prattika dak li nippriedkaw, dak li ng\u0127idu, li verament nemmnu fih.", "Konvint li bi ftit rieda tajba min kul\u0127add, jinstab kompromess li jwassal g\u0127al soluzzjoni dejjiema g\u0127al din il-problema, ji\u0121ifieri l-politika komuni Ewropea li hija tant me\u0127tie\u0121a .\"", "Disponibbli mill-g\u0127ada tal-vot Ri\u017coluzzjoni dwar il-politika komuni ta' l-UE g\u0127all-immigrazzjoni", "-//EP//TEXT IM-PRESS 20060925BRI10986 FULL-TEXT DOC XML V0//MT", "\u0120ustizzja u Intern", "Il-protezzjoni ta' dejta personali", "Il-MPE adottaw rapport im\u0127ejji minn Martine Roure (PES, FR) dwar il-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali (it-tielet pilastru ta' l-oqsma tal-politika ta' l-UE).", "Huma jridu li t-tip ta' protezzjoni fit-tielet pilastru tkun kemm jista' jkun ta' livell g\u0127oli daqs dik fis-se\u0127\u0127 fi \u0127dan l-ewwel pilastru li jkopri l-politika ekonomika, so\u010bjali u ambjentali.", "Il-qasam tal-protezzjoni legali ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali jiddependi direttament mill-Istati Membri u ma jaqax fl-ambitu tal-li\u0121ijiet komunitarji g\u0127all-\u0127arsien tad-dejta li di\u0121a' je\u017cistu.", "Il-Membri jridu jillimitaw l-u\u017cu u l-a\u010b\u010bess g\u0127al dejta personali g\u0127al dawk il-ka\u017cijiet fejn dan ikun tassew ne\u010bessarju u fejn ikun hemm theddid reali g\u0127as-sigurta' pubblika.", "Madankollu, peress li dan ir-rapport jaqa' ta\u0127t il-pro\u010bedura ta' konsultazzjoni, dawn l-emendi ma jorbtux.", "Il-proposta tal-Kummissjoni hija reazzjoni g\u0127al talba tal-Parlament, li g\u0127amel sej\u0127a g\u0127al standards fil-qasam tal-protezzjoni tad-dejta fil-kuntest tal-koperazzjoni \u0121udizzjarja u tal-pulizija minn meta n\u0127oloq dan it-tielet pilastru.", "Il-\u0121urnata tal-lum, din il-kwistjoni hija partikolarment relevanti min\u0127abba l-fatt li l-Qorti Ewropea tal-\u0120ustizzja dde\u010bidiet li tannula l-ftehim e\u017cistenti bejn l-UE u l-Istati Uniti dwar it-trasferiment tar-rekords ta' l-ismijiet tal-passi\u0121\u0121ieri (PNR).", "L-adozzjoni ta' din id-de\u010bi\u017cjoni mill-Kunsill biex ir-regoli dwar il-protezzjoni tad-dejta jibdew japplikaw ukoll g\u0127at-tielet pilastru hija prijorita' g\u0127all-Membri g\u0127aliex din tkun taffettwa ftehim futur ma' l-Istati Uniti.", "Kriterji stretti g\u0127all-\u0121bir u l-a\u010b\u010bess g\u0127ad-dejta", "Skond it-talba tal-Membri, il-\u0121bir tad-dejta u l-a\u010b\u010bess g\u0127al din id-dejta minn gvernijiet nazzjonali jew awtoritajiet kompetenti g\u0127andhom ikunu limitati g\u0127al ka\u017cijiet fejn hemm \"g\u0127an spe\u010bifiku\", ikun \"strettament me\u0127tie\u0121, g\u0127all-g\u0127an tal-prevenzjoni, l-investigazzjoni, is-sejba jew il-prosekuzzjoni ta' reati kriminali serji\", jew g\u0127all-g\u0127an \"tal-prevenzjoni ta' theddid g\u0127as-sigurta' pubblika\".", "Barra minn hekk, l-ippro\u010bessar tad-dejta m'g\u0127andux ikun \"e\u010b\u010bessiv meta paragunat mar-reat inkwistjoni\".", "Din id-dejta personali li tkun disponibbli g\u0127al Stat Membru partikolari, tista' ti\u0121i ppro\u010bessata ulterjorment minn o\u0127rajn i\u017cda biss \"bil-kunsens minn qabel ta' l-awtorita' li tkun bag\u0127tet id-dejta personali jew li qeg\u0127ditha g\u0127ad-dispo\u017cizzjoni\".", "Il-Membri jridu wkoll li l-Istati Membri jipprovdu \"salvagwardji spe\u010bifi\u010bi addizzjonali rigward dejta bijometrika u profili DNA\", \u0127alli jkunu jistg\u0127u ji\u017cguraw li \"il-livell ta' e\u017cattezza\u2026 jitqies b'attenzjoni kbira u jista' ji\u0121i kontestat mis-su\u0121\u0121ett tad-dejta\".", "Huma qeg\u0127din jitolbu wkoll li jkun hemm trattament differenti tad-dejta personali skond l-istat tal-persuna kkon\u010bernata: id-dejta personali ta' persuni mhux suspettati m'g\u0127andhiex ti\u0121i ppro\u010bessata \"\u0127lief g\u0127ar-ra\u0121unijiet li g\u0127alihom tkun in\u0121abret, g\u0127al perjodu ta' \u017cmien limitat, u bil-limitazzjonijiet adegwati rigward l-a\u010b\u010bess g\u0127aliha u t-trasferiment tag\u0127ha.\"", "Trasferiment lejn pajji\u017ci terzi", "Il-MPE wrew t\u0127assib dwar il-possibilta' li jing\u0127ata a\u010b\u010bess g\u0127al dejta personali lil awtoritajiet minn pajji\u017ci terzi f'isem il-\u0121lieda kontra t-terrori\u017cmu u l-kriminalita' organizzata.", "G\u0127alhekk il-Parlament adotta paragrafu li jipprojbixxi dan it-trasferiment ta' dejta lejn awtoritajiet kompetenti barra mill-UE \u0127lief f'ka\u017cijiet fejn dan ikun previst fil-li\u0121i \"li b'mod \u010bar tobbligaha jew tawtorizzaha\" jew fejn l-Istati Membri jistg\u0127u ji\u017cguraw li l-livell ta' protezzjoni li jista' jing\u0127ata mill-pajji\u017c terz huwa xieraq.", "L-unika e\u010b\u010bezzjoni hija fil-ka\u017c ta' \"prevenzjoni ta' periklu serju imminenti li jhedded is-sigurta' pubblika\".", "Il-Membri adottaw paragrafu ie\u0127or li jag\u0127ti d-dritt li\u010b-\u010bittadini li ji\u010b\u0127du l-e\u017cattezza ta' xi informazzjoni personali u li jag\u0127mlu annotazzjoni ta' dan il-fatt.", "Barra minn hekk, g\u0127andhom ji\u0121u imposti sanzjonijiet kriminali fuq l-awtoritajiet f'ka\u017cijiet ta' \"reati li ji\u0121u kommessi intenzjonalment jew li jirri\u017cultaw minn negli\u0121enza gravi\".", "Disponibbli mill-g\u0127ada tal-vot Rapport dwar il-protezzjoni ta' dejta personali ppro\u010bessata fil-qafas tal-koperazzjoni \u0121udizzjarja u tal-pulizija fi kwistjonijiet kriminali", "-//EP//TEXT IM-PRESS 20060925BRI10986 FULL-TEXT DOC XML V0//MT", "Affarijiet ekonomi\u010bi u monetarji", "Is-servizzi ta' interess \u0121enerali - b\u017conn ta' kjarifika legali", "Skond il-Parlament, hemm b\u017conn li jinstab qafas legali tajjeb g\u0127as-servizzi ta' interess \u0121enerali.", "Il-Membri jridu li l-Kummissjoni tikkjarifika l-interazzjoni bejn ir-regoli ta' l-UE dwar is-suq intern u l-kompetizzjoni u l-provi\u017cjoni ta' servizzi pubbli\u010bi.", "G\u0127alhekk adottaw rapport li jag\u0127mel sej\u0127a g\u0127al linji gwida, prin\u010bipji u inizjattivi fil-qasam tas-servizzi ta' interess \u0121enerali.", "Ir-rapport adottat b'491 vot favur, 128 kontra u 31 astensjoni, kien im\u0127ejji minn Bernhard Rapkay (PES, DE) u jirrappre\u017centa ftehim mil\u0127uq bejn l-ikbar gruppi politi\u010bi b\u0127ala risposta g\u0127all- White Paper tal-Kummissjoni.", "I\u017cda r-rapport huwa wkoll risposta g\u0127all-b\u017conn ta' \u010bertezza legali li qieg\u0127ed jin\u0127ass minn awtoritajiet lokali, re\u0121jonali u nazzjonali, kif ukoll minn kumpaniji u dawk kollha li ju\u017caw dawn is-servizzi, u li dejjem qieg\u0127ed jikber.", "Il-MPE huma ta' l-opinjoni li de\u010bi\u017cjonijiet individwali tal-Qorti tal-\u0120ustizzja, ibba\u017cati fuq appro\u010b\u010b settorali, u l-linji gwida e\u017cistenti tal-Kummissjoni, \u0127allew lil dawk involuti fil-provi\u017cjoni ta' servizzi pubbli\u010bi f'dubju dwar sa fejn il-li\u0121i ta' l-UE dwar il-kompetizzjoni u s-suq intern tapplika f'setturi differenti.", "G\u0127alhekk il-Membri jridu li l-Kummissjoni tikkjarifika dawn il-punti.", "Il-Kummissjoni \u0121iet ukoll mistiedna ti\u010b\u010bara d-distinzjoni bejn 'servizzi ta' interess \u0121enerali' u 'servizzi ta' interess ekonomiku \u0121enerali' - i\u017cda fl-istess \u0127in, il-Membri jenfasizzaw il-fatt li definizzjoni pre\u010bi\u017ca ta' dawn i\u017c-\u017cew\u0121 tipi ta' servizzi \"tmur kontra l-libert\u00e0 ta' l-Istati Membri li jiddefinixxu s-servizzi ta' interess \u0121enerali tag\u0127hom\".", "Ir-rapport jg\u0127id ukoll li dan l-e\u017cer\u010bizzju ta' definizzjoni m'g\u0127andux iwassal biex oqsma wiesg\u0127a tas-servizzi ta' interess \u0121enerali \"jitne\u0127\u0127ew mill-kamp ta' applikazzjoni tar-regoli tas-suq intern u l-kompetizzjoni\".", "Il-Membri fakkru wkoll is-su\u010b\u010bess tar-regolamenti ta' l-UE spe\u010bifi\u010bi g\u0127as-setturi, u g\u0127alhekk jixtiequ li l-Kummissjoni to\u0127ro\u0121 abozz ta' direttiva separata dwar is-servizzi so\u010bjali u dawk tas-sa\u0127\u0127a.", "Il-Membri enfasizzaw il-fatt li g\u0127andu jkun f'idejn l-awtorita' kompetenti biex tidde\u010biedi jekk tipprovdix servizz ta' interess \u0121enerali direttament jekk tafdax dan f'idejn fornituri esterni permezz ta' sej\u0127a g\u0127all-offerti.", "Barra minn hekk, f'\u010bertu ka\u017cijiet l-awtoritajiet lokali g\u0127andhom ikunu jistg\u0127u jassenjaw \u0127idmiet ta' servizzi direttament lil kumpaniji interkomunali ming\u0127ajr ma jkollhom jg\u0127addu mill-pro\u010bedura ta' sej\u0127a g\u0127all-offerti.", "Huma jixtiequ jaraw ukoll kjarifika legali g\u0127al \u010bertu affarijiet o\u0127ra, b\u0127al pro\u010beduri g\u0127all-a\u010b\u010bess ta' netwerks e\u017cistenti b\u017connju\u017ci biex ji\u0121u provduti s-servizzi; definizzjoni ta' kundizzjonijiet tat-tariffi g\u0127all-provi\u017cjoni ta' servizzi; garanzija tal-kompetizzjoni u ta' opportunitajiet g\u0127al intraprendituri \u0121odda; regoli dwar ftehim barra mill-qorti bejn minn jipprovdi s-servizzi u dawk li ju\u017cawhom; kif ukoll konsultazzjoni ma' l-awtoritajiet tal-kompetizzjoni.", "Il-Kummissjoni \u0121iet mitluba tintrodu\u010bi inizjattivi legali adattati g\u0127al dawn il-kwistjonijiet kollha.", "Disponibbli mill-g\u0127ada tal-vot Rapport dwar il-White Paper fuq is-servizzi ta' interess \u0121enerali", "-//EP//TEXT IM-PRESS 20060925BRI10986 FULL-TEXT DOC XML V0//MT", "Ri\u010berka u innovazzjoni", "Nanoxjenzi u nanoteknolo\u0121iji: Pjan ta' Azzjoni g\u0127all-Ewropa", "Il-MPE adottaw rapport li jilqa' l-Pjan ta' Azzjoni tal-Kummissjoni li jiddefinixxi serje ta' azzjonijiet konkreti g\u0127all-implimentazzjoni immedjata tan-nanoxjenzi u tan-nanoteknolo\u0121iji ibba\u017cati fuq l-oqsma ta' prijorita' ddeterminati minn b\u017connijiet futuri.", "Huma jridu li f'kull Stat Membru jin\u0127oloq \"ammont minimu kritiku ta' infrastruttura u ta' xjentisti esperti fin-nanoxjenzi u n-nanoteknolo\u0121iji, li jwasslu fl-a\u0127\u0127ar mill-a\u0127\u0127ar g\u0127all-\u0127olqien ta' \u010bentri ta' e\u010b\u010bellenza spe\u010bjalizzati\".", "Permezz tar-rapport im\u0127ejji minn Miloslav Ransdorf (GUE/NGL, CZ), il-Parlament g\u0127araf ir-rwol importanti li jistg\u0127u jilg\u0127abu n-nanoxjenzi u n-nanoteknolo\u0121iji \"b\u0127ala kisbiet teknolo\u0121i\u010bi li jistimulaw il-kisba tal-miri ekonomi\u010bi, so\u010bjali u ambjentali ta' l-UE\".", "Dan g\u0127aliex in-nanoteknolo\u0121iji jistg\u0127u jindirizzaw il-b\u017connijiet ta\u010b-\u010bittadini, b\u0127al fost affarijiet o\u0127ra, is-sa\u0127\u0127a pubblika, l-ener\u0121ija u t-trasport, waqt li jikkontribwixxu g\u0127all-objettivi tal-kompetittivita' u ta' l-i\u017cvilupp sostenibbli ta' l-UE.", "Investiment fir-ri\u010berka", "Il-Membri enfasizzaw il-b\u017conn li ji\u017cdied l-investiment ta' fondi pubbli\u010bi fir-Ri\u010berka u l-I\u017cvilupp ( Research and Development - R&D).", "Huma jqisu li sabiex l-UE tibqa' kompetittiva fil-qasam tan-nanoxjenzi u n-nanoteknolo\u0121iji, din g\u0127andha b\u017conn ta' sistema koerenti ta' infrastruttura ta' R&D, li \"te\u0127tie\u0121 massa ta' ri\u017corsi konsiderevoli li tiswa \u0127afna aktar milli jifil\u0127u l-gvernijiet lokali u l-industrija\".", "Fl-istess \u0127in, il-Membri g\u0127arfu l-fatt li \u0127afna drabi, politiki nazzjonali ta' R&D fuq skala \u017cg\u0127ira jkunu f'po\u017cizzjoni a\u0127jar li jirrea\u0121ixxu b'mod adegwat g\u0127all-opportunitajiet li jinbidlu u g\u0127all-i\u017cviluppi tas-suq.", "G\u0127alhekk \u0127e\u0121\u0121ew lill-Kummissjoni u lill-Istati Membri biex jinfurzaw u jikkoordinaw l-isforzi tag\u0127hom relatati ma' R&D f'dan il-qasam.", "Huma ta' l-opinjoni li f'kull Stat Membru g\u0127andu jin\u0127oloq \"ammont minimu kritiku ta' infrastruttura u ta' xjentisti spe\u010bifikament esperti fin-nanoxjenzi u n-nanoteknolo\u0121iji, li jwasslu fl-a\u0127\u0127ar mill-a\u0127\u0127ar g\u0127all-\u0127olqien f'xi pajji\u017ci ta' \u010bentri ta' e\u010b\u010bellenza spe\u010bjalizzati\" u li jkunu kkoordinati fl-livell ta' l-UE.", "Ir-rapport ji\u0121bed ukoll attenzjoni partikolari g\u0127an-nanomedi\u010bina, li tista' toffri benefi\u010b\u010bi kbar g\u0127al dijanjo\u017ci bikrija u trattament effettiv ta' mard b\u0127all-kanser, tal-qalb, id-dijabete, l-Alzheimer's u l-Parkinson's.", "In-nanoxjenza u s-suq", "Il-Parlament huwa wkoll ta' l-opinjoni li azzjonijiet li j\u0127affu l-i\u017cvilupp teknolo\u0121iku g\u0127andhom ikunu kkumplimentati minn \"mi\u017curi ta' politika li ji\u017cguraw il-penetrazzjoni fis-suq ta' teknolo\u0121iji e\u017cistenti\".", "G\u0127alhekk g\u0127andhom jitne\u0127\u0127ew ostakoli b\u0127al nuqqas ta' standards u le\u0121i\u017clazzjoni mhix \u010bara, li j\u017commu lura l-adozzjoni tan-nanoteknolo\u0121iji u n-nanoxjenzi Ewropej bla b\u017conn.", "Barra minn hekk, m'g\u0127andha ti\u0121i imposta ebda diffikulta' burokratika.", "Il-Membri wrew dispja\u010bir dwar il-fatt li l-privattivi g\u0127all-invenzjonijiet nanoxjentifi\u010bi u nanoteknolo\u0121i\u010bi fl-Ewropa g\u0127adhom qeg\u0127din ji\u017cviluppaw bil-mod.", "G\u0127alhekk l-Unjoni Ewropea g\u0127andha to\u0127loq sistema ta' monitora\u0121\u0121 tal-privattivi nanoxjentifi\u010bi u nanoteknolo\u0121i\u010bi immexxija mill-Uffi\u010b\u010bju g\u0127all-Privattivi Ewropew.", "Barra dan, g\u0127andha ssir riforma \u0121enerali fil-qasam tas-sistema Ewropea g\u0127all-privattivi sabiex jitnaqqsu l-ispejje\u017c tal-privattivi u titjib l-a\u010b\u010bessibilita' tal-privattivi g\u0127all-SMEs.", "Strate\u0121ija responsabbli", "Ir-rapport jirrikonoxxi li l-integrazzjoni ta' l-aspetti so\u010bjali, tas-sa\u0127\u0127a u tas-sikurezza fl-i\u017cvilupp teknolo\u0121iku tan-nanoxjenzi u n-nanoteknolo\u0121iji hija element essenzjali ta' strate\u0121ija responsabbli.", "G\u0127alhekk, il-Membri jridu li l-Kummissjoni, l-Istati Membri u l-industrija Ewropea jibdew djalogu effettiv mal-partijiet kon\u010bernati kollha, \"sabiex l-i\u017cviluppi jitpo\u0121\u0121ew mill-ewwel fi triq sostenibbli\".", "Il-Parlament huwa tal-fehma li l-evalwazzjoni tar-riskji teknolo\u0121iki g\u0127as-sa\u0127\u0127a tal-bniedem, g\u0127all-konsumaturi, g\u0127all-\u0127addiema u g\u0127all-ambjent g\u0127andha ssir matul i\u010b-\u010biklu tal-\u0127ajja kollu tal-prodotti nanoxjentifi\u010bi u nanoteknolo\u0121i\u010bi.", "Fost affarijiet o\u0127ra, il-Membri rrikkmandaw li l-listi ta' ingredjenti fil-prodotti g\u0127all-konsumatur ikunu jidentifikaw i\u017c-\u017cieda ta' materjal nanopartikuli manifatturat.", "Il-Membri appo\u0121\u0121jaw t-twaqqif ta' kumitati gall-etika li r-rwol tieg\u0127u ikun li ji\u017cguraw li l-pubbliku ikun infurmat b'mod xieraq billi jipprovdu pariri xjentifi\u010bi indipendenti.", "Dawn g\u0127andhom ukoll jg\u0127inu sabiex jin\u0127oloq klima ta' fidu\u010bja bba\u017cata fuq l-g\u0127arfien tar-riskji possibbli u l-benefi\u010b\u010bji asso\u010bjati ma' l-u\u017cu ta' l-iskoperti fil-qasam tan-nanoteknolo\u0121iji.", "Huma enfasizzaw ukoll il-fatt li l-applikazzjonijiet u l-u\u017ci kollha tan-nanoxjenzi u n-nanoteknolo\u0121iji g\u0127andhom ikunu \"konformi mal-livell g\u0127oli ta' protezzjoni g\u0127as-sa\u0127\u0127a tal-bniedem, tal-konsumaturi, tal-\u0127addiema u ta' l-ambjent stabbiliti mill-Unjoni Ewropea\".", "L-g\u0127oti ta' informazzjoni", "Ir-rapport jilqa' l-intenzjoni tal-Kummissjoni li ti\u017cviluppa materjal informattiv xieraq b'lingwi differenti u g\u0127al etajiet differenti sabiex titqajjem kuxjenza tal-progress u tal-benefi\u010b\u010bji mistennija minn nanoxjenzi u n-nanoteknolo\u0121iji.", "Dan g\u0127andu jsir b'kollaborazzjoni mill-qrib ma' l-Istati Membri.", "Il-Parlament \u0127e\u0121\u0121e\u0121 lill-Kummissjoni tfassal strate\u0121ija ta' komunikazzjonijiet sabiex tkabbar il-livell ta' kuxjenza fost il-pubbliku dwar \"l-opportunitajiet enormi li toffri n-nanoteknolo\u0121ija u sabiex iwarrbu l-bi\u017cg\u0127at tag\u0127hom.\"", "Disponibbli mill-g\u0127ada tal-vot Rapport dwar Nanoxjenzi u nanoteknolo\u0121iji: Pjan ta' azzjoni g\u0127all-Ewropa g\u0127all-2005-2009", "-//EP//TEXT IM-PRESS 20060925BRI10986 FULL-TEXT DOC XML V0//MT", "Istituzzjonijiet", "Ri\u017cultati tal-votazzjonijiet", "Ir-ri\u017cultati tal-votazzjonijiet li ttie\u0127du matul is-seduta plenarja li g\u0127addiet jinsabu fis-sit tas-servizz ta' l-Istampa tal-Parlament Ewropew.", "Ikklikkja l-link li tidher hawn ta\u0127t g\u0127ar-ri\u017cultati.", "Ri\u017cultati tal-votazzjonijiet li ttie\u0127du matul is-seduta plenarja L-a\u0121enda provi\u017corja tas-seduta plenarja li jmiss", "/omk/sipade3?PROG=AGENDA&L=EN&QUERY=ALL-SIT&NAV=S&REF=2006-09-2", "-//EP//TEXT IM-PRESS 20060925BRI10986 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16622459__IM-PRESS__20060925-BRI-10986__MT.txt"}
{"text": ["L-Erbg\u0127a fil-Plenarja", "Istituzzjonijiet", "Il-MPE adottaw rapport li jikkritika l-fatt fit-Turkija kien hemm \"tnaqqis fil-pro\u010bess tar-riforma\", u jag\u0127mel appell g\u0127al titjib fir-relazzjonijiet ma' \u010aipru u l-Armenja.", "Dwar is-servizzi ta' interess \u0121enerali, talbu lill-Kummissjoni tikkjarifika l-interazzjoni bejn ir-regoli ta' l-UE dwar is-suq intern u l-kompetizzjoni u l-provi\u017cjoni ta' servizzi pubbli\u010bi.", "Iktar tard, il-Prim Ministru Libani\u017c Fouad Siniora indirizza lill-Membri u qal li \"l-UE jista' jkollha rwol uniku\" fir-re\u0121jun.", "Il-Parlament jikkritika t-tnaqqis fil-pass ta' riformi tat-Turkija", "Il-MPE adottaw rapport li jikkritika l-fatt fit-Turkija kien hemm \"tnaqqis fil-pro\u010bess tar-riforma\".", "Ir-rapport adottat jiffoka fuq ir-relazzjonijiet ma' \u010aipru u ma' l-Armenja, fejn jing\u0127ad li r-rikonoxximent tal-\u0121eno\u010bidju Armen mhuwiex kundizzjoni minn qabel g\u0127all-ade\u017cjoni - i\u017cda xorta indispensabbli.", "Waqt li g\u0127ad hemm restrizzjonijiet g\u0127al-liberta' ta' l-espressjoni u tar-reli\u0121jon, sar progress fl-oqsma tal-\u0121lieda kontra t-tortura u l-korruzzjoni, u t-tis\u0127i\u0127 tad-drittijiet tan-nisa.", "Is-servizzi ta' interess \u0121enerali - b\u017conn ta' kjarifika legali", "Skond il-Parlament, hemm b\u017conn li jinstab qafas legali tajjeb g\u0127as-servizzi ta' interess \u0121enerali.", "Il-Membri jridu li l-Kummissjoni tikkjarifika l-interazzjoni bejn ir-regoli ta' l-UE dwar is-suq intern u l-kompetizzjoni u l-provi\u017cjoni ta' servizzi pubbli\u010bi.", "G\u0127alhekk adottaw rapport li jag\u0127mel sej\u0127a g\u0127al linji gwida, prin\u010bipji u inizjattivi fil-qasam tas-servizzi ta' interess \u0121enerali.", "20060928STO11155 Il-Parlament jikkritika t-tnaqqis fil-pass ta' riformi tat-Turkija Is-servizzi ta' interess \u0121enerali - b\u017conn ta' kjarifika legali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16622591__IM-PRESS__20060928-STO-11155__MT.txt"}
{"text": ["Il-MP jiddibattu l-libert\u00e0, l-\u0121ustizzja u s-sigurt\u00e0 fl-UE \u2013 mixjin 'l quddiem?", "\u0120ustizzja u Intern", "Il-kooperazzjoni \u0121udizzjarja fl-attenzjoni tal-parlamentari u l-esperti", "Il-MPE, il-MP u esperti minn madwar l-Ewropa ltaqg\u0127u fil-Parlament Ewropew g\u0127al laqg\u0127a kon\u0121unta Parlamentari ta' jumejn dwar i\u017c-\u017cona ta' l-UE ta' \"Libert\u00e0, Sigurt\u00e0 u \u0120ustizzja\", politika mibdija fis-summit ta' Tampere fl-1999.", "L-iskambju u l-protezzjoni tad-dejta, il-futur tal-Europol, il-migrazzjoni u l-\u0121estjoni tal-fruntieri esterni ta' l-UE huma biss tlieta mill-punti fuq l-a\u0121enda.", "Tista' tara id-dibattiti fuq is-servizz tax-xandir dirett tal-Parlament.", "Se jkunu pre\u017centi esperti mill-Europol, l-a\u0121enzija l-\u0121dida ta' l-UE g\u0127all-fruntieri \"Frontex\" u l-organizzazzjoni internazzjonali g\u0127all-migrazzjoni, kif ukoll il-koordinatur ta' l-UE ta' kontra t-terrori\u017cmu.", "Su\u0121\u0121etti o\u0127ra fuq l-a\u0121enda jinkludu l-istat ta' kooperazzjoni \u0121udizzjarja ta' l-UE u l-\u0121lieda kontra t-terrori\u017cmu \u2013 filwaqt li ting\u0127ata attenzjoni spe\u010bjali g\u0127ar-rispett tad-drittijiet fundamentali tal-bniedem.", "Minn Tampere g\u0127all-Aja \u2013 mixjin 'l quddiem?", "Is-summit ta' Tampere kien l-ewwel wie\u0127ed fuq il-qasam li dak i\u017c-\u017cmien kien mag\u0127ruf b\u0127ala \"Il-\u0120ustizzja u l-Affarijiet Interni\" g\u0127alkemm it-titlu \"libert\u00e0, sigurt\u00e0 u \u0121ustizzja\" issa huwa ppreferut.", "X'hemm involut?", "Fost is-su\u0121\u0121etti diskussi f'Tampere, kien hemm il-politika fuq l-integrazzjoni u l-asil madwar l-UE (bil-g\u0127an li tin\u0127oloq politika komuni fuq l-asil); il-\u0121lieda kontra l-kriminalit\u00e0 transkonfinali u l-i\u017cvilupp ta' kooperazzjoni \u0121udizzjarja Ewropea.", "\u0126ames snin wara, fl-Aja, l-UE - mag\u0127mula minn 25 stat - qablet li tadotta l-A\u0121enda ta' Tampere u tenniet ix-xewqa g\u0127al politika ta' l-UE fuq l-integrazzjoni u l-asil, g\u0127alkemm id-Danimarka, ir-Renju Unit u l-Irlanda \"g\u0127a\u017clu li jibqg\u0127u barra\" minn u\u0127ud mill-oqsma.", "X'passi pratti\u010bi ttie\u0127du?", "Ittie \u0127du tliet passi pratti\u010bi \u2013 il-le\u0121i\u017clazzjoni kriminali madwar l-UE, \u0121iet gradwalment armonizzata.", "G\u0127aldaqstant, il-kriminali ma jistg\u0127ux ju\u017caw aktar sistemi li jindirizzaw il-kriminalit\u00e0 b'mod differenti sabiex iqarrqu bil-\u0121ustizzja.", "Il-\"prin\u010bipju ta' rikonoxximent re\u010biproku\" \u0121ie esti\u017c sabiex de\u010bi\u017cjoni me\u0127uda minn awtorit\u00e0 \u0121udizzjarja partikolari ti\u0121i rikonoxxuta u implimentata f'pajji\u017c ie\u0127or.", "Finalment, il-kooperazzjoni bejn sistemi \u0121udizzjarji differenti t\u0127affet bil-\u0127olqien tan-Network \u0120udizzjarju Ewropew fl-1998.", "Ovvjament, f'qasam tant wiesa' u fejn hemm involut il-migrazzjoni u l-\u0121lieda kontra l-kriminalit\u00e0 u t-terrori\u017cmu, hemm opinjonijiet b'sa\u0127\u0127ithom fuq x'g\u0127andu jkun l-a\u0127jar pass li jmiss.", "Huwa ttamat li din il-laqg\u0127a inter-parlamentari twassal g\u0127al direzzjoni futura \u010bara.", "20061002STO11221 Il-programm tal-Laqg\u0127a Parlamentari Kon\u0121unta Il-Kumitat g\u0127al-Libertajiet \u010aivili tal-Parlament"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16639739__IM-PRESS__20061002-STO-11221__MT.txt"}
{"text": ["Il-MPE jenfasizzaw il-periklu tal-kan\u010ber tas-sider", "Sa\u0127\u0127a pubblika", "Is-sena li g\u0127addiet, ir-ro\u017ca fuq il-bini tal-P.E. enfasizza l-kan\u010ber tas-sider", "Fl-UE kull 2 minuti, ti\u0121i ddijanjostikata mara b'kan\u010ber tas-sider u kull 6 minuti persuna o\u0127ra imut b'din il-marda.", "Kull sena jmutu madwar 88,000 mara u 1,000 ra\u0121el.", "Ottubru huwa \"Ix-Xahar Internazzjonali g\u0127all-G\u0127arfien tal-Kan\u010ber tas-Sider\" u fis-17 ta' Ottubru, il-Parlament u n-Netwerk Ewropew g\u0127all-Kan\u010ber qeg\u0127din jorganizzaw workshop fuq il-modi kif tista' ti\u0121i indirizzata din il-kundizzjoni.", "\u0120img\u0127a wara, il-MPE sejrin jivvotaw fuq ri\u017coluzzjoni dwar il-kan\u010ber tas-sider li tiffoka fuq ir-ri\u010berka, g\u0127ajnuna lill-pazjenti li jkunu se jmorru lura g\u0127ax-xog\u0127ol u linji gwida ta' l-UE g\u0127all-kura tal-marda.", "Linji gwida kurrenti jirrikmandaw \u017cew\u0121 nersijiet spe\u010bjalizzati f'kull taqsima tal-kura tas-sa\u0127\u0127a, madankollu g\u0127ad ma hemm ebda konsensus globali fuq il-\u0127iliet professjonali me\u0127tie\u0121a g\u0127al tali nersijiet tal-kura tas-sa\u0127\u0127a.", "Ix-xahar ta' l-g\u0127arfien tal-kan\u010ber tas-sider huwa avveniment annwali li jse\u0127\u0127 f'Ottubru sabiex ji\u017cdied l-g\u0127arfien fuq il-kundizzjoni, jin\u0121abru l-fondi g\u0127ar-ri\u010berka fuq il-marda u g\u0127all-appo\u0121\u0121 tan-nies affettwati biha.", "Il-workshop tas-17 ta' Ottubru sejjer jikkon\u010bentra partikolarment fuq it-ta\u0127ri\u0121 tan-nersijiet tal-kura tas-sider.", "Esperti u nersijiet tal-kura tas-sa\u0127\u0127a minn madwar l-Ewropa jattendu sabiex joffru l-\u0127ila u l-esperjenzi tag\u0127hom.", "L-iskrining - vitali fil-\u0121lieda kontra l-marda", "Ir-ri\u017coluzzjoni li g\u0127andu jittie\u0127ed vot fuqha matul is-seduta Plenarja tal-Parlament fl-24 t'Ottubru hija bba\u017cata fuq il-mistoqsijiet orali kon\u0121unti mill-Kumitati g\u0127all-Ambjent, g\u0127all-Impjiegi u g\u0127ad-Drittijiet tan-Nisa.", "\u0120iet imfassla fuq ir-ri\u017coluzzjoni ta' l-2003 li talbet lill-membri ta' l-Unjoni Ewropea jnaqqsu r-rati tal-mortalit\u00e0 kkaw\u017cati b'din il-marda b'sa 25% fi \u017cmien \u0127ames snin.", "Il-membru So\u010bjalista \u0120ermani\u017c Karin J\u00f6ns, li tippresjedi grupp mag\u0127mul minn MPE mill-partiti kollha fuq il-kan\u010ber tas-sider, qalet li l-iskrining mammografiku huwa qasam ewlieni.", "Ir-ri\u010berka mill-Organizzazzjoni Dinjija tas-Sa\u0127\u0127a qalet li l-marda tista' titnaqqas b'35% bi skrining imwettaq skond standards Ewropej.", "\"Linji gwida korrespondenti ta' l-UE ilhom isiru sa mill-1992.", "Madankollu f'14 minn 25 membru ma jsirx skrining madwar il-pajji\u017c kollu\" qalet is-Sinj.", "Sentimenti Ro\u017ca", "Fil-\"Jum kontra l-Kan\u010ber tas-Sider\" tas-sena li g\u0127addiet, il-Parlament inxteg\u0127el b'dawl ro\u017ca, il-kulur internazzjonali tal-\u0121lieda kontra l-kan\u010ber tas-sider, sabiex ji\u0121bed l-attenzjoni fuq il-kundizzjoni u fuq dawk kollha li jsofru minnha.", "Waqt li \u0127adt madwar \u017cew\u0121 minuti biex taqra dan l-artiklu, xi \u0127add, x'imkien fl-UE \u0121ie ddijanjostikat b'kan\u010ber tas-sider.", "20061003STO11311 Il-Grupp Parlamentari Ewropew fuq il-Kan\u010ber tas-Sider (EPGC) Ri\u017coluzzjoni tal-PE tal-2003 dwar il-kan\u010ber tas-sider ta' l-UE Dossier ta' sfond fuq il-kan\u010ber tas-sider"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16640541__IM-PRESS__20061003-STO-11311__MT.txt"}
{"text": ["L-Osservaturi tal-Parlament tar-Rumanija u l-Bulgarija jitkellmu", "Tkabbir", "Il-Bulgarija u r-Rumanija lejn is-s\u0127ubija ma' l-UE fl-1 ta' Jannar", "\"Mer\u0127ba fl-UE\" hu l-messa\u0121\u0121 li l-Bulgarija u r-Rumanija x'aktarx se jisimg\u0127u dejjem aktar fil-\u0121img\u0127at li \u0121ejjin.", "Bi ftit inqas minn tliet xhur sad-data mistennija tas-s\u0127ubija fl-UE, a\u0127na ltqajna ma xi w\u0127ud mill-MP tag\u0127hom li kienu osservaturi fil-Parlament Ewropew din l-a\u0127\u0127ar sena.", "It-53 osservatur \u2013 35 mir-Rumanija u 18 mill-Bulgarija \u2013 ma jistg\u0127ux jivvutaw fil-plenarja, madankollu jistg\u0127u jipparte\u010bipaw fil-laqg\u0127at tal-kumitati u tal-gruppi politi\u010bi.", "Ilkoll \u0121ew innominati mill-Parlamenti nazzjonali tag\u0127hom \u2013 u l-elezzjonijiet g\u0127all-Parlament Ewropew fir-Rumanija u l-Bulgarija g\u0127andhom isiru qabel l-a\u0127\u0127ar tal-2007.", "Min\u0127abba li l-elezzjonijiet m'humiex skedati li jsiru qabel l-a\u0127\u0127ar ta' din is-sena, mill-1 ta' Jannar, l-osservaturi awtomatikament ser isiru MPE.", "Wara sena ji\u0121ru ma' MPE mill-25 Stat Membru e\u017cistenti ta' l-UE, a\u0127na staqsejna xi osservaturi dwar l-impressjonijiet tag\u0127hom tal-Parlament, u dwar dak li l-pajji\u017ci tag\u0127hom jistg\u0127u jag\u0127tu lill-UE.", "Dwar l-impressjonijiet tag\u0127hom \u2026", "Monica Iacob Ridzi (RO): \"Jiena kburija li nista' nikkontribwixxi g\u0127all-aktar pro\u0121ett importanti u ambizzju\u017c ta' l-istorja moderna ta' l-Ewropa.", "Tg\u0127allimt \u0127afna affarijiet\u2026 u nipprova nwassal dak kollu li tg\u0127allimt lill-Parlament Rumen: id-dixxiplina, l-effi\u010bjenza, azzjoni politika bba\u017cata fuq azzjonijiet, ir-responsabilit\u00e0.\"", "Kompliet tg\u0127id, \"il-PE - huwa l-og\u0127la istituzzjoni politika Ewropea, vi\u017cjoni komuni\u2026u kompetizzjoni vera bejn pro\u0121etti, ideat u argumenti\".", "Maria Cappone (BG): \"G\u0127alija dan hu post uniku\u2026 post fejn l-etni\u010bitajiet, ir-reli\u0121jonijiet, it-twemin politiku u l-filosofiji\u2026 jiltaqg\u0127u.", "Na\u0127seb li fl-a\u0127\u0127ar sena kont kapa\u010bi nitg\u0127allem \u0127afna mill-prattiki fil-Parlament Ewropew, u ma nistax ma n\u0127ossnix aktar mog\u0127nija bl-ideat li qsamna bejnietna\".", "Adrian Mihai Cioroianu (RO): Jien impressjonat bil-mod kif wie\u0127ed i\u0127ares lejn id-diversit\u00e0 politika fil-Parlament.", "Il-polemika hi apprezzata \u0127afna hawnhekk , meta mqabbla ma' parlamenti o\u0127rajn fejn, wara polemika, tispi\u010b\u010ba b'g\u0127edewwa g\u0127al g\u0127omrok \".", "Evgeni Kirilov (BG): Minn \u0121ewwa, il-Parlament jidher \"a\u0127jar milli stennejtu.", "Insib li l-attivitajiet parlamentari huma organizzati tassew tajjeb u nara \u0127afna xog\u0127ol impenjattiv u kollegi ddedikati.", "L-akbar kuntentIzza tieg\u0127i hija li nosserva u nikkontribwixxi g\u0127ar-rwol u l-pi\u017c dejjem akbar ta' l-istituzzjoni\u2026\".", "X'jistg\u0127u j\u0121ibu mag\u0127hom ir-Rumanija u l-Bulgarija fl-UE?", "Monica Iacob Ridzi (RO): \"Ir-Rumanija ser tag\u0127ti lill-Ewropa 22 miljun \u010bittadin \u0121did, li qatt ma nsew il-valuri Ewropej.", "Fl-istess waqt, m'humiex se j\u010bedu l-valuri tag\u0127hom stess.", "Inkunu dak li dejjem konna: pont bejn l-istruttura u l-kultura politika Ewropea u l-pajji\u017ci \u0121irien.", "L-Ewropa ser tkun mudell g\u0127alina, u a\u0127na g\u0127all-Ewropa ser inkunu l-post fejn l-opportunitajiet politi\u010bi u ekonomi\u010bi jiltaqg\u0127u\".", "Maria Cappone (BG): \"A\u0127na ser in\u0121ibu \u010bivilizzazzjoni antika\u2026 l-alfabett \u010airilliku, imbejjed fini u k\u010bina unika, muntanji glorju\u017ci u bajjiet meravilju\u017ci.", "Ser in\u0121ibu mag\u0127na tolleranza etnika\u2026 u \u0127afna \u017cg\u0127a\u017cag\u0127 lesti biex ja\u0127dmu g\u0127al Unjoni Ewropea aktar b'sa\u0127\u0127itha\".", "Adrian Mihai Cioroianu (RO): \"Ir-Rumanija se \u0121\u0121ib kuluri, dinami\u017cmu u \u017cvilupp fil-komponent Latin\".", "Evgeni Kirilov (BG): \"Il-Bulgarija g\u0127andha kultura u storja sinjura \u0127afna u tradizzjoni ta' tolleranza\u2026 g\u0127andna ekonomija li qed ti\u017cviluppa b'mod mg\u0127a\u0121\u0121el u \u0121enerazzjoni \u0121dida ta' intraprendituri.", "Il-Bulgarija ser tikkontribwixxi g\u0127all-istabbilit\u00e0 u l-modernizzazzjoni tar-re\u0121jun kollu tal-Balkani \".", "Kollox ma' kollox, reazzjoni po\u017cittiva \u0127afna \u2013 nittamaw li l-entu\u017cja\u017cmu tag\u0127hom jibqa' pre\u017centi wara x-xog\u0127ol iebes ta' kuljum tal-Parlament jekk u meta jsiru membri s\u0127a\u0127!", "Waqt pre\u017centazzjoni fil-Parlament Il-\u0121img\u0127a l-o\u0127ra, il-Kummissjoni Ewropea xeg\u0127let b'mod kawt \"id-dawl l-a\u0127dar\" sabiex ir-Rumanija u l-Bulgarija jissieb\u0127u fl-UE f'Jannar 2007 \u2013 minkejja t\u0127assib dwar il-korruzzjoni, ir-riforma \u0121udizzjarja u l-kapa\u010bit\u00e0 biex ti\u0121i assorbita l-g\u0127ajnuna finanzjarja ta' l-UE.", "Dawn l-oqsma ser jibqg\u0127u ji\u0121u sorveljati mill-Kummissjoni wara Jannar.", "Il-MPE se jivvutaw fuq ir-rapport tal-Kummissjoni qabel l-a\u0127\u0127ar tas-sena.", "Il-Parlament ivvota biex jag\u0127ti l-approvazzjoni g\u0127all-ade\u017cjoni tar-Rumanija u l-Bulgarija f'ri\u017coluzzjoni f'April li g\u0127adda.", "20061004STO11323 Nota ta' sfond dwar l-Osservaturi Il-po\u017cizzjoni tal-Parlament dwar ir-Rumanija u l-Bulgarija Lista ta' osservaturi"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16641071__IM-PRESS__20061004-STO-11323__MT.txt"}
{"text": ["Is-sigurt\u00e0 vs il-protezzjoni tad-data \u2013 l-e\u017cempju ta' SWIFT", "\u0120ustizzja u Intern", "Id-data bankarja ta' SWIFT \u2013 min kien jaf x'hiex?", "Jekk qatt g\u0127amilt trasferiment bankarju lejn pajji\u017c Ewropew ie\u0127or, jew inkella bg\u0127att xi flus lil xi qarib barra minn pajji\u017cek, mela x'aktarx u\u017cajt il-kodi\u010bi \"SWIFT\".", "Il-kumpanija Bel\u0121jana ti\u0121\u0121estixxi l-informazzjoni fuq it-trasferimenti bankarji madwar id-dinja u hija ssorveljata mill-banek \u010bentrali tal-G-10 u mill-Bank \u010aentrali Ewropew.", "F'\u0120unju, \u0127are\u0121 illi fl-2001, il-kumpanija \u0121iet im\u0127arrka mill-gvern ta' l-Istati Uniti g\u0127al dejta li tista' tkun utli fil-\u0121lieda kontra t-terrori\u017cmu.", "Meta dan inkixef mill-midja ta' l-Istati Uniti f'\u0120unju, qamet kontroversja kbira u l-Parlament g\u0127adda ri\u017coluzzjoni li talbet li jkun hemm seduta pubblika fuq il-kwistjoni.", "Fis-seduta ta' l-4 ta' Ottubru mill-Kumitati g\u0127al-Libertajiet \u010aivili u g\u0127all-Affarijiet Ekonomi\u010bi u Monetarji, il-MPE kellhom i\u010b-\u010bans jiddiskutu fuq min kien jaf fuq din il-kwistjoni u fuq l-implikazzjonijiet legali g\u0127ad-dejta personali ta' l-Ewropej ma' l-Uffi\u010bjal Kap Finanzjarju ta' SWIFT (Society for Worldwide Interbank Financial Telecommunications \u2013 So\u010bjet\u00e0 g\u0127al Telekomunikazzjonijiet Finanzjarji Bejn il-Banek Madwar id-Dinja) u l-bankiera.", "Du\u0127\u0127an u Mirja?", "Ir-ra\u0121uni l-g\u0127ala ng\u0127atat id-dejta kienet li SWIFT ta\u0127\u017cen awtomatikament id-dejta f'\u010bentru \"mera\" fl-Istati Uniti kif ukoll fl-Ewropa.", "Il-kumpanija qalet li dan isir sabiex tilqa' kontra l-possibbilt\u00e0 ta' di\u017cordni.", "I\u010b-\u010bentru \u2013 li qieg\u0127ed fl-Istati Uniti u li g\u0127aldaqstant jaqa' ta\u0127t il-li\u0121i ta' l-Istati Uniti \u2013 fl-2001 \u0121ie m\u0127arrek biex jipprovdi d-dejta wara l-attakki terroristi\u010bi tal-9/11.", "Dan kienet parti mill-\"Programm ta' Tfittxija tal-Finanzi tat-Terroristi\" immexxi mill-Istati Uniti.", "Il-President tal-B\u010aE, Jean-Claude Trichet qal li l-grupp ta' kontroll ta' SWIFT \"ma tax l-approvazzjoni tag\u0127na u ma kellu ebda awtorit\u00e0 li jag\u0127mel dan.", "Huwa qal li min\u0127abba r-regoli tal-kunfidenzjalit\u00e0, ebda bank \u010bentrali involut ma seta' jag\u0127mel lill-gvernijiet ta' l-UE jew lill-awtoritajiet ta' protezzjoni tad-dejta konxji tal-kwistjoni.", "Xi MPE qalu li l-awtoritajiet Ewropej ta' protezzjoni tad-dejta kellhom ji\u0121u kkonsultati u l-klijenti tal-bank kellhom ji\u0121u infurmati sabiex ikunu protetti kemm id-drittijiet fundamentali ta\u010b-\u010bittadini ta' l-UE kif ukoll is-sovranit\u00e0 ta' l-Istati Membri.", "20061005STO11399 Is-seduta Il-Kumitat g\u0127al-Libertajiet \u010aivili Il-Kumitat g\u0127all-Affarijiet Ekonomi\u010bi u Monetarji Ri\u017coluzzjoni tal-PE dwar l-inter\u010bettazzjoni tad-dejta ta' SWIFT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16641966__IM-PRESS__20061005-STO-11399__MT.txt"}
{"text": ["Il-Briefing - Seduta Plenarja 11.10-12.10.06 (Brussell)", "Istituzzjonijiet : Il-Kunsill u l-Kummissjoni ser jag\u0127mlu dikjarazzjoni dwar il-preparamenti g\u0127al-laqg\u0127a informali tal-Kapijiet ta' l-Istat u tal-Gvern li ser issir fl-20 ta' Ottubru f'Lahti fil-Finlandja.", "Dibattitu: L-Erbg\u0127a, 11 ta' Ottubru.", "Drittijiet Fundamentali : Rapport ta' konsultazzjoni m\u0127ejji minn jag\u0127mel Kinga G\u00e1l (EPP-ED, HU), dwar A\u0121enzija ta' l-UE g\u0127ad-Drittijiet Fundamentali.", "Dibattitu: Il-\u0126amis, 12 ta' Ottubru.", "Affarijiet Ekonomi\u010bi u Monetarji : Rapport im\u0127ejji minn Jan Ehler (EPP-ED, DE) li jilqa' d-djalogu li qieg\u0127ed isir bil-g\u0127an li jitne\u0127\u0127ew dawk l-ostakoli g\u0127all-kompetizzjoni.", "Dibattitu: L-Erbg\u0127a, 11 ta' Ottubru.", "Il-Parlament ser jadotta ri\u017coluzzjoni dwar azzjonijiet futuri fil-qasam tal-privattivi.", "Votazzjoni: Il-\u0126amis, 12 ta' Ottubru.", "Il-Biedja : Rapport im\u0127ejji minn Elisabeth Jeggle (EPP-ED, DE) li jilqa' l-Pjan ta' Azzjoni tal-Komunita' g\u0127all-\u0126arsien u l-Benesseri ta' l-Annimali.", "Dibattitu: L-Erbg\u0127a, 11 ta' Ottubru.", "Relazzjonijiet Esterni : Rapport ta' konsultazzjoni m\u0127ejji minn Jelko Kacin (ALDE, SI), li jappo\u0121\u0121ja l-proposta tal-Kummissjoni biex twaqqaf b'mod gradwali l-attivitajiet ta' l-A\u0121enzija Ewropea g\u0127ar-Rikostruzzjoni.", "Dibattitu: L-Erbg\u0127a, 11 ta' Ottubru.", "Ir-rapporti dwar l-ade\u017cjoni tal-Bulgarija u tar-Rumanija ma' l-Unjoni Ewropea \u0121ew posposti g\u0127as-seduta ta' Novembru.", "Minflok, il-Kunsill u l-Kummissjoni ser jag\u0127mlu dikjarazzjoni dwar it-Transnistrija u fl-Ossezja t'Isfel.", "Kummer\u010b internazzjonali : Mistoqsija orali mill-Kumitat g\u0127all-Kummer\u010b Internazzjonali dwar ir-ri\u017cultati definittivi ta' l-investigazzjoni 'anti-dumping' dwar l-ilbies tas-saqajn mi\u010b-\u010aina u l-Vjetnam.", "Dibattitu: L-Erbg\u0127a, 11 ta' Ottubru.", "-//EP//TEXT IM-PRESS 20061003BRI11313 FULL-TEXT DOC XML V0//MT", "Istituzzjonijiet", "Is-summit informali tal-Kapijiet ta' l-Istat u tal-Gvern f'Lahti", "Il-Kunsill u l-Kummissjoni ser jag\u0127mlu dikjarazzjoni dwar il-preparamenti g\u0127al-laqg\u0127a informali tal-Kapijiet ta' l-Istat u tal-Gvern li ser issir fl-20 ta' Ottubru f'Lahti fil-Finlandja.", "Matul il-laqg\u0127a ser ji\u0121u diskussi, fost kwistjonijiet o\u0127rajn, l-ener\u0121ija, l-immigrazzjoni llegali u l-politika ta' l-innovazzjoni.", "-//EP//TEXT IM-PRESS 20061003BRI11313 FULL-TEXT DOC XML V0//MT", "Drittijiet fundamentali", "L-A\u0121enzija ta' l-UE g\u0127ad-Drittijiet Fundamentali", "Il-MPE ser jiddiskutu rapport ta' konsultazzjoni li qieg\u0127ed jag\u0127mel appell sabiex il-kompetenzi ta' l-A\u0121enzija ta' l-UE g\u0127ad-Drittijiet Fundamentali, li g\u0127ad trid tin\u0127oloq, ikunu esti\u017ci g\u0127at-'tielet pilastru' ta' l-Unjoni, ji\u0121ifieri l-koperazzjoni intergovernamentali fi kwistjonijiet relatati mal-pulizija, il-\u0121ustizzja, l-immigrazzjoni u azzjonijiet kontra t-terrori\u017cmu.", "Il-Kumitat g\u0127al-Libertajiet \u010aivili jrid li l-involviment tal-Parlament ma' l-A\u0121enzija l-\u0121dida jkun msa\u0127\u0127a\u0127.", "Skond ir-rapport im\u0127ejji minn Kinga G\u00c1L (EPP-ED, HU), din l-A\u0121enzija g\u0127andha mhux biss tie\u0127u \u0127sieb kwistjonijiet relatati mad-drittijiet fundamentali fl-Istati Membri, i\u017cda wkoll fil-pajji\u017ci kandidati u pajji\u017ci li l-UE g\u0127andha Ftehim ta' Stabilizzazzjoni u Asso\u010bjazzjoni mag\u0127hom.", "Il-Membri sa\u0127qu li g\u0127andu jkun hemm mekkani\u017cmi li jevitaw duplikazzjoni ta' l-attivitajiet tal-Kunsill ta' l-Ewropa.", "Barra minn hekk, l-Istati Membri g\u0127adhom ja\u0127tru uffi\u010bjali nazzjonali tal-kollegamenti sabiex ji\u017cguraw koperazzjoni tajba ma' l-A\u0121enzija.", "Il-Kumitat irid ukoll li l-Parlament ji\u0121u kkonsultat dwar il-qafas ta' \u0127ames snin g\u0127al din l-A\u0121enzija, kif ukoll dwar il-post ta' Direttur ta' l-A\u0121enzija.", "Barra minn hekk, mhux biss il-Kunsill, i\u017cda anke l-Parlament u l-Kummissjoni g\u0127andhom ikunu jistg\u0127u jirrikorru g\u0127all-kompetenza teknika ta' l-A\u0121enzija.", "Minn na\u0127a tag\u0127ha, l-A\u0121enzija g\u0127andha tag\u0127mel xog\u0127olha skond il-qafas, i\u017cda g\u0127andha wkoll tirrispondi g\u0127al rikjesti mit-tliet istituzzjonijiet.", "Il-Membri fil-Kumitat adottaw numru ta' emendi ta' kompromess li ntla\u0127aq bejn ir-rapporteur, il-Kummissjoni u l-Kunsill i\u017cda n-negozjati dwar l-ambitu ta' l-attivitajiet ta' l-A\u0121enzija baqg\u0127u g\u0127addejjin.", "Matul il-plenarja huwa mistenni li r-rapporteur titlob biex il-vot finali jkun pospost, bir-ri\u017cultat li r-rapport imur lura fil-Kumitat.", "Dan min\u0127abba l-fatt li matul l-a\u0127\u0127ar trijalogu infurmali ma ntla\u0127aqx ftehim dwar l-estensjoni tal-kompetenzi ta' l-A\u0121enzija g\u0127at-'tielet pilastru', u din hija kwistjoni ewlenija g\u0127all-Parlament.", "Rapporteur Kinga G\u00c1L EPP-ED HU A6-0306/2006 Rapport dwar il-\u0127olqien ta' A\u0121enzija ta' l-Unjoni Ewropea g\u0127ad-Drittijiet Fundamentali Pro\u010bedura: Konsultazzjoni", "-//EP//TEXT IM-PRESS 20061003BRI11313 FULL-TEXT DOC XML V0//MT", "Affarijiet ekonomi\u010bi u monetarji", "Il-Kompetizzjoni fis-Servizzi Professjonali", "Il-Membri tal-Parlament Ewropew ser jiddiskutu rapport im\u0127ejji fi \u0127dan il-Kumitat g\u0127all-Affarijiet Ekonomi\u010bi u Monetarji li jilqa' d-djalogu bejn il-Kummissjoni, l-Istati Membri u l-korpi professjonali tal-fornituri ta' servizzi professjonali bil-g\u0127an li: \"jitne\u0127\u0127ew dawk l-ostakoli g\u0127all-kompetizzjoni li mhumiex \u0121usti jew li huma ta' \u0127sara g\u0127all-interess \u0121enerali u regoli li huma kontra l-interessi tal-konsumaturi u fl-a\u0127\u0127ar mill-a\u0127\u0127ar tal-fornituri nfushom\".", "L-A\u0121enda ta' Li\u017cbona g\u0127andha l-objettiv li sa l-2010 l-UE ssir l-ekonomija \"l-iktar kompetittiva u dinamika fid-dinja msejsa fuq l-g\u0127arfien, kapa\u010bi li twettaq tkabbir ekonomiku sostenibbli b'aktar u aqwa impjiegi u b'aktar koe\u017cjoni so\u010bjali, u b'rispett g\u0127all-ambjent\".", "It-tne\u0127\u0127ija tar-regolamenti fis-swieq kollha u t-tne\u0127\u0127ija ta' burokrazija mhux me\u0127tie\u0121a sabiex il-kompetizzjoni tissa\u0127\u0127a\u0127 hija fattur importanti.", "Ir-revi\u017cjoni ta' nofs it-terminu ta' l-a\u0121enda ta' Li\u017cbona stabbilixxiet l-\u0127tie\u0121a g\u0127al spinta \u0121dida permezz ta' riforma.", "Skond il-Membri fil-Kumitat, il-professjonijiet liberali g\u0127andhom importanza ekonomika sostanzjali fl-Ewropa u g\u0127alhekk, g\u0127andhom ikunu involuti fil-pro\u010bess ta' riforma.", "Ir-rapport im\u0127ejji minn Jan EHLER (EPP-ED, DE) ifakkar li bis-sa\u0127\u0127a tal-prin\u010bipju ta' sussidjarjeta', \"huwa f'idejn l-Istati Membri biex jidde\u010biedu jekk jixtiequx jirregolaw il-professjonijiet b'mod dirett permezz ta' regoli nazzjonali, jew inkella j\u0127allux li ssir awtoregolamentazzjoni mill-korpi professjonali\".", "Waqt li l-Kumitat jag\u0127raf li l-awtoregolamentazzjoni tal-professjonijiet liberali f'\u0127afna mill-Istati Membri hija tradizzjoni, din l-awtoregolamentazzjoni g\u0127andha tkun trasparenti, effi\u010bjenti, u tanti\u010bipa l-konsegwenzi, ming\u0127ajr ma tag\u0127mel \u0127sara lill-interessi tal-konsumatur jew g\u0127all-interess \u0121enerali.", "Fil-fatt il-Membri huma tal-fehma li \"l-awtoregolamentazzjoni jew ir-regolamentazzjoni effettiva u trasparenti tal-fornituri ta' servizzi li janti\u010bipaw il-konsegwenzi ta' interventi, jimmoniterjaw l-impatt tag\u0127hom u jirran\u0121awhom fejn huwa me\u0127tie\u0121, huma mezz xieraq kif jintla\u0127qu r-rekwi\u017citi ta' l-Istrate\u0121ija ta' Li\u017cbona\".", "Il-Kumitat jag\u0127raf ukoll id-dritt li jin\u0127ar\u0121u \u010berti regolamenti bba\u017cati fuq aspetti spe\u010bifi\u010bi tradizzjonali, \u0121eografi\u010bi u demografi\u010bi, i\u017cda dan id-dritt \"g\u0127andu jitnaqqas u fl-a\u0127\u0127ar ji\u0121i eliminat\".", "Barra minn hekk, dawn ir-regolamenti \"m'g\u0127andhomx ikunu diskriminatorji skond is-sess, l-etni\u010bit\u00e0 jew in-nazzjonalita' u g\u0127andhom jillimitaw il-kompetizzjoni sa l-inqas punt possibbli\".", "Il-Kummissjoni qieg\u0127da ti\u0121i m\u0127e\u0121\u0121a \"te\u017camina b'iktar reqqa d-differenzi fl-estent sa liema il-kategoriji professjonali varji f'kull Stat Membru fet\u0127u s-suq u l-impatt mistenni mit-tne\u0127\u0127ija s\u0127i\u0127a ta' ostakoli mhux ne\u010bessarji g\u0127all-kompetizzjoni\".", "G\u0127andha ssir ukoll evalwazzjoni ta' l-impatti mistennija fuq l-oqsma professjonali li g\u0127andhom ri\u017corsi limitati jew li huma ristretti g\u0127al \u010berti re\u0121juni.", "Fost affarijiet o\u0127ra, ir-rapport jitkellem ukoll dwar ir- restrizzjonijiet sinifikanti f'\u0127afna mill-Istati Membri fil-qasam tar-reklamar.", "Skond il-Membri, fil-bi\u010b\u010ba l-kbira tal-ka\u017cijiet, \"regolamenti spe\u010bjali fil-qasam tar-reklamar jistg\u0127u jitne\u0127\u0127ew\".", "Barra minn hekk, \"regolamenti b\u0127al dawn g\u0127andhom ji\u0121u limitati fil-\u0121ejjieni g\u0127al ka\u017cijiet e\u010b\u010bezzjonali li huma \u0121\u0121ustifikati sew\".", "Ir-rapporteur ifakkar li w\u0127ud mill-Is tati Membri di\u0121a' g\u0127andhom esperjenza fit-tne\u0127\u0127ija ta' dawn ir-regolamenti.", "Fl-istess \u0127in, il-Kumitat qieg\u0127ed jenfasizza l-importanza li jitjiebu l-istandards eti\u010bi u l-\u0127arsien tal-konsumatur fil- qasam tas-servizzi professjonali.", "G\u0127alhekk jappo\u0121\u0121ja l-adozzjoni ta' kodi\u010bi ta' kondotta mill-fornituri ta' servizzi professjonali, li g\u0127andu jitfassal bil-parte\u010bipazzjoni tal-partijiet kollha rilevanti.", "L-Istati Membri qeg\u0127din ji\u0121u m\u0127e\u0121\u0121a \"je\u017caminaw b'mod kostruttiv l-esperjenza prattika ta' Stati Membri o\u0127rajn fil-pro\u010bess tar-riforma tas-servizzi professjonali sabiex jiksbu l-ikbar benefi\u010b\u010bju possibbli mill-isforzi ta' riforma tag\u0127hom stess\".", "Fil-komunikazzjoni tag\u0127ha, il-Kummissjoni ffukat l-iktar fuq dawn is-sitt professjonijiet liberali: l-avukati, in-nutara, l-in\u0121iniera, l-arkitetti, l-ispi\u017cjara u l-kontabilisti (inklu\u017ca l-professjoni ta' konsulent dwar it-taxxa).", "Rapporteur Jan Christian EHLER EPP-ED DE A6-0272/2006 Rapport dwar is-Segwitu tar-Rapport dwar il-Kompetizzjoni fis-Servizzi Professjonali Pro\u010bedura: Inizjattiva", "-//EP//TEXT IM-PRESS 20061003BRI11313 FULL-TEXT DOC XML V0//MT", "Il-\u0127arsien u l-benesseri ta' l-annimali", "Il-MPE ser jiddiskutu rapport li jilqa' l-Pjan ta' Azzjoni tal-Komunita' g\u0127all-\u0126arsien u l-Benesseri ta' l-Annimali, i\u017cda juri t\u0127assib dwar il-fatt li l-Kummissjoni pproponiet biss li \"tistinka\" biex ti\u017cgura li ji\u0121i m\u0127ares il-benesseri ta' l-annimali f'oqsma ta' politika relatati.", "Huma jfakkru li hemm konnessjoni bejn il-\u0127arsien ta' l-annimali, sa\u0127\u0127ithom u s-sigurta' tal-prodotti, g\u0127alhekk din il-protezzjoni g\u0127andha tkun obligazzjoni permanenti tal-Komunita'.", "Dawn l-a\u0127\u0127ar snin, l-Ewropa adottat le\u0121i\u017clazzjoni wieg\u0127sa dwar il-protezzjoni ta' l-annimali u b'hekk waslet biex ikollha wie\u0127ed mill-og\u0127la standards ta' \u0127arsien ta' l-annimali fid-dinja.", "Permezz tar-rapport im\u0127ejji minn Elisabeth JEGGLE (EPP-ED, DE), il-Kumitat g\u0127all-Agrikoltura qieg\u0127ed jag\u0127mel sej\u0127a biex kemm il-Kummissjoni kif ukoll l-Istati Membri jkomplu jikkunsidraw fis-s\u0127i\u0127 il-protezzjoni u l-benesseri ta' l-annimali kollha, mhux biss dawk ta' fil-farm.", "L-ittikkettjar tal-prodotti", "Il-Membri fil-Kumitat jilqg\u0127u l-isforzi minn na\u0127a tal-Kummissjoni biex ti\u017cviluppa l-u\u017cu ta' tikkettjar dwar il-\u0127arsien ta' l-annimali g\u0127aliex sistema b\u0127al din g\u0127andha twassal sabiex il-konsumaturi jkunu jistg\u0127u jag\u0127mlu g\u0127a\u017cla infurmata dwar dak li jixtru.", "Huma tal-fehma li tikketta ta' l-UE g\u0127andha timplika konformita' ma' l-istandards tal-\u0127arsien ta' l-annimali u li jekk il-livell ta' protezzjoni jkun og\u0127la mill-istandards minimi, dan g\u0127andu jkun muri fuq it-tikketta.", "Dan g\u0127andu jwassal biex l-imsie\u0127ba kummer\u010bjali ta' l-UE jadottaw l-istess standards.", "Fl-istess \u0127in, il-konsumaturi g\u0127andhom ikunu lesti j\u0127allsu prezz og\u0127la g\u0127al dawk il-prodotti li jori\u0121inaw minn farms bi standards ta' benesseri ta' l-annimali iktar g\u0127oljin.", "Dumping tal-protezzjoni ta' l-annimali", "Il-Kumitat jag\u0127raf li \u0127afna drabi standards og\u0127la tal-\u0127arsien ta' l-annimali jwasslu g\u0127al spejje\u017c \u017cejda, i\u017cda li s'issa fil-kuntest tal-kummer\u010b dinji \u0127ieles, l-aspetti relatati mal-\u0127arsien ta' l-annimali kellhom biss rwol inferjuri.", "Dan jista' jwassal g\u0127al dumping f'dan il-qasam u \u017cvanta\u0121\u0121i g\u0127all-produtturi Ewropej fis-swieq ta' pajji\u017ci terzi.", "G\u0127alhekk il-MPE qeg\u0127din jissu\u0121\u0121erixxu li ssir sistema ta' a\u010b\u010bess kwalifikat g\u0127as-suq, li tintaxxa prodotti li ma jil\u0127qux l-istandards ta' l-UE \u0127alli b'hekk ikun evitat tnaqqis fil-livell ta' protezzjoni.", "Projbizzjonijiet", "Il-Membri qeg\u0127din jag\u0127mlu appell sabiex il-Kummissjoni tipproponi projbizzjoni totali fuq l-importazzjoni minn pajji\u017ci terzi ta' prodotti tal-foki u ta' prodotti li jkunu mag\u0127mula bi krudelta'.", "Barra minn hekk, il-Kummissjoni g\u0127andha wkoll tipproponi li projbizzjoni temporanja g\u0127all-importazzjoni fl-UE ta' ag\u0127safar maqbuda fis-salva\u0121\u0121 issir permanenti.", "Huma jridu wkoll li l-\u0121lied ta' l-annimali jsir illegali.", "Dwar it-trasport ta' l-annimali, il-MPE jfakkru li \u0127afna drabi, ir-regoli ta' l-UE ma jing\u0127atax ka\u017c tag\u0127hom, g\u0127alhekk il-Kunsill u l-Kummissjoni g\u0127andhom ji\u017cguraw li l-Istati Membri j\u017cidu n-numru u l-effika\u010ba tal-kontrolli li jsiru.", "Effetti so\u010bjo-ekonomi\u010bi", "Il-Kumitat jag\u0127raf ukoll li standards g\u0127oljin tal-benesseri ta' l-annimali jwasslu g\u0127al spejje\u017c \u017cejda g\u0127all-bdiewa u g\u0127alhekk g\u0127andhom jittie\u0127du mi\u017curi apposta li jevitaw li l-produzzjoni tittie\u0127ed f'pajji\u017ci bi standards iktar baxxi.", "Barra minn hekk, meta ji\u0121u introdotti standards iktar g\u0127oljin, g\u0127andha ti\u0121i kkunsidrata s-sitwazzjoni spe\u010bifika ta' re\u0121juni individwali ta' l-UE.", "L-adozzjoni ta' mi\u017curi biex itejbu l-benesseri ta' annimali g\u0127andha tkun ikkunsidrata skond l-effetti so\u010bjo-ekonomi\u010bi tag\u0127hom.", "Rapporteur Elisabeth JEGGLE EPP-ED DE A6-0290/2006 Rapport dwar il-\u0127arsien u l-benesseri ta' l-annimali (2006-2010) Pro\u010bedura: Inizjattiva", "-//EP//TEXT IM-PRESS 20061003BRI11313 FULL-TEXT DOC XML V0//MT", "Relazzjonijiet esterni", "L-A\u0121enzija Ewropea g\u0127ar-Rikostruzzjoni", "Il-Membri ser jiddiskutu rapport ta' konsultazzjoni li waqt li jappo\u0121\u0121ja l-proposta tal-Kummissjoni biex twaqqaf b'mod gradwali l-attivitajiet ta' l-A\u0121enzija Ewropea g\u0127ar-Rikostruzzjoni, ji\u0121bed l-attenzjoni g\u0127all-fatt li l-g\u0127eluq ta' l-A\u0121enzija jikkoin\u010bidi ma' perjodu kritiku ta' \u017cvilupp fil-Balkani tal-Punent.", "Ir-responsabilitajiet ta' l-A\u0121enzija g\u0127andhom ji\u0121u trasferiti lil delegazzjonijiet u uffi\u010b\u010bji tal-Kummissjoni, i\u017cda dan it-trasferiment je\u0127tie\u0121 ippjanar tajjeb minn qabel.", "Il-Kummissjoni pproponiet li wara l-31 ta' Di\u010bembru 2008, l-A\u0121enzija Ewropea g\u0127ar-Rikostruzzjoni ma tibqax tiffunzjona.", "L-iskop huwa li l-A\u0121enzija, flimkien ma' l-attivitajiet tag\u0127ha ta\u0127t il-Programm CARDS (bl-objettiv li jappo\u0121\u0121ja lill-pajji\u017ci tal-Balkani tal-Punent fil-Pro\u010bess ta' Stabilizzazzjoni u Asso\u010bjazzjoni), tieqaf b'mod gradwali u ti\u0121i sostitwita minn delegazzjonijiet u uffi\u010b\u010bji tal-Kummissjoni li se jamministraw l-istrument finanzjarju IPA (Strument g\u0127al qabel l-Ade\u017cjoni) il-\u0121did.", "Skond ir-rapporteur Jelko KACIN (ALDE, SI), it-trasferiment tar-responsabilitajiet lid-Delegazzjonijiet je\u0127tie\u0121 li jkun ippjanat tajjeb minn qabel, filwaqt li jkunu kkunsidrati b'mod xieraq i\u010b-\u010birkustanzi politi\u010bi li qed jinbidlu.", "Huwa jis\u0127aq li din it-transizzjoni m'g\u0127andha bl-ebda mod i\u017c\u017comm lill-A\u0121enzija milli tirrea\u0121ixxi malajr g\u0127al \u0127ti\u0121ijiet li jin\u0127olqu minn avvenimenti politi\u010bi fil-post.", "Il-Kumitat enfasizza l-fatt li sabiex i\u017c\u017comm il-livell g\u0127oli ta' involviment ta' l-UE fir-re\u0121jun, \"il-Kummissjoni g\u0127andha ti\u017cgura li l-\u0127ila rilevanti miksuba mill-A\u0121enzija fil-forniment ta' g\u0127ajnuna teknika u finanzjarja lill-pajji\u017ci terzi kkon\u010bernati ma tintilifx\".", "Barra minn hekk, il-Kummissjoni hija mistienda to\u0127ro\u0121 rapport dettaljat kull tliet xhur, li jistipula d-dettalji operattivi attwali tal-pjan ta' trasferiment, inklu\u017ci d-distribuzzjoni tal-\u0127idmiet bejn l-A\u0121enzija u d-delegazzjonijiet rilevanti tal-Kummissjoni u d-dettalji dwar il-koperazzjoni bejniethom waqt il-perjodu transitorju.", "Il-Kummissjoni g\u0127andha tispe\u010bifika fost affarijiet o\u0127ra, \"il-mi\u017curi li bi \u0127siebha tie\u0127u biex tippromwovi pro\u0121etti re\u0121jonali, b\u0127al pro\u0121etti li jinvolvu koperazzjoni bejn pajji\u017ci u pro\u0121etti ta' infrastruttura bejn il-fruntieri, ladarba l-A\u0121enzija ma tiqbax te\u017cisti\".", "L-A\u0121enzija Ewropea g\u0127ar-Rikostruzzjoni, twaqqfet fis-sena 2000 b\u0127ala l-istrument ta' g\u0127ajnuna ewlieni g\u0127all-Kosovo li kien \u0121ie meqrud mill-gwerra.", "L-attivitajiet ta' l-A\u0121enzija \u0121ew esti\u017ci g\u0127as-Serbja, il-Montenegro u l-ex Repubblika Jugoslava tal-Ma\u010bedonja.", "Meta jid\u0127lu fis-se\u0127\u0127 il-Ftehim ta' Stabilizzazzjoni u Asso\u010bjazzjoni mal-pajji\u017ci kollha tal-Balkani tal-Punent, mhux ser jibqa' jkun hemm b\u017conn ta' strument separat g\u0127ar-rikostruzzjoni.", "Rapporteur Jelko KACIN ALDE SI A6-0285/2006 Rapport dwar l-A\u0121enzija Ewropea g\u0127ar-Rikostruzzjoni Pro\u010bedura: Konsultazzjoni", "-//EP//TEXT IM-PRESS 20061003BRI11313 FULL-TEXT DOC XML V0//MT", "Relazzjonijiet esterni", "Ir-relazzjonijiet ekonomi\u010bi u kummer\u010bjali bejn l-UE u l-MERCOSUR", "Il-Membri fi \u0127dan il-Kumitat g\u0127all-Kummer\u010b Internazzjonali huma tal-fehma li l-UE g\u0127andha tikkonkludi Ftehima ta' Asso\u010bjazzjoni \"s\u0127i\u0127a, ambizzju\u017ca u bilan\u010bata\" mal-Mercosur mill-aktar fis possibbli.", "Din g\u0127andha tkun ibba\u017cata fuq tliet pilastri: dak politiku u istituzzjonali li \"jsa\u0127\u0127a\u0127 id-djalogu demokratiku u l-g\u0127aqda politika\", il-dak ta' koperazzjoni \"g\u0127al promozzjoni ta' l-i\u017cvilupp ekonomiku u so\u010bjali sostenibbli\", u dak kummer\u010bjali li \"jo\u0127loq \u017cona ta' kummer\u010b \u0127ieles avvanzata\".", "Huma jqisu li l-konklu\u017cjoni tal-Ftehima ta' Asso\u010bjazzjoni Interre\u0121jonali UE-Mercosur tista' tkun \"spinta sinifikanti g\u0127all-\u0127olqien, fuq medda medja ta\u017c-\u017cmien, ta\u017c-\u017bona Ewro-Latinamerikana ta' Asso\u010bjazzjoni Globali Interre\u0121jonali\", li kienet \u0121iet proposta mill-Parlament stess.", "\u017bona ta' Kummer\u010b \u0126ieles - l-interessi ta' l-UE", "Ir-rapport, im\u0127ejji minn Daniel VARELA SUANZES-CARPEGNA (EPP-ED, ES), ifakkar li l-Mercosur huwa \"\u017cona ta' potenzjal kbir g\u0127al tkabbir u ftu\u0127 kummer\u010bjali\", li jinkludi fih 45% tal-popolazzjoni ta' l-Amerika Latina.", "G\u0127alhekk, \u017bona ta' Kummer\u010b \u0126ieles UE-Mercosur, \"l-akbar \u017cona fid-dinja ta' skambju \u0127ieles bejn ir-re\u0121juni\", g\u0127andha ti\u0121\u0121enera opportunitajiet importanti g\u0127an-negozju u t-tkabbir ekonomiku, u ttejjeb il-kompetittivita' internazzjonali ta\u017c-\u017cew\u0121t iswieq.", "Il-Membri jenfasizzaw il-fatt li din i\u017c-\u017cona g\u0127andha tkopri a\u0121enda wiesg\u0127a li, \"apparti l-liberalizzazzjoni re\u010biproka tal-kummer\u010b tal-merkanzija u s-servizzi, tinkludi l-aspetti relatati ma' l-investiment, ix-xiri pubbliku, il-\u0127arsien tad-drittijiet tal-propjeta' intellettwali, il-koperazzjoni fil-qasam tal-kompetizzjoni kif ukoll l-istrumenti ta' difi\u017ca kummer\u010bjali, il-fa\u010bilitazzjoni tal-kummer\u010b u mekkani\u017cmu li jorbot g\u0127all-il\u0127uq ta' ftehim g\u0127al tilwim\".", "Huwa stmat li nuqqas ta' ftehim g\u0127andu jwassal g\u0127al telf ta' mill-inqas \u20ac3,700 miljun annwali f'kummer\u010b ta' merkanzija, u ta' aktar minn \u20ac5,000 miljun jekk ji\u0121u inklu\u017ci l-investiment u s-servizzi.", "Ir-rwol tal-Parlament", "Il-Kumitat qieg\u0127ed i\u0127e\u0121\u0121e\u0121 lill-Mercosur sabiex jiffinalizza il-preparamenti g\u0127all-\u0127olqien tal-parlament futur tal-Mercosur, b'rappre\u017centanti tal-parlamenti nazzjonali differenti.", "Barra minn hekk, huwa ta' l-opinjoni li g\u0127andha tin\u0127oloq delegazzjoni interparlamentari ffurmata minn membri tal-Parlament tal-Mercosur u Membri tal-Parlament Ewropew biex, fost affarijiet o\u0127ra, ji\u0121i intensifikat il-kuntatt bejn l-UE u l-Mercosur.", "Fl-istess \u0127in g\u0127andha ting\u0127ata spinta g\u0127all-pro\u010bess ta' integrazzjoni bil-parte\u010bipazzjoni tas-so\u010bjeta' \u010bivili.", "Il-Membri fil-Kumitat jemmnu li sabiex jinkisbu ri\u017cultati sodisfa\u010benti fin-negozjati mal-Mercosur, hemm b\u017conn ta' kollaborazzjoni mill-qrib minn na\u0127a ta' l-istituzzjonijiet Ewropej.", "G\u0127alhekk, il-Kunsill u l-Kummissjoni huma mitluba jikkonsultaw lill-Parlament u jinfurmawh b'mod adegwat u puntwali dwar l-istrate\u0121ija ta' l-UE fin-negozjati mal-Mercosur.", "Il-Kummissjoni g\u0127andha tibg\u0127at lill-Parlament dokument ta' spjegazzjoni dwar ir-ri\u017cultati ta' kull rawnd jew laqg\u0127a sinifikanti tan-negozjati.", "Rapporteur Daniel VARELA SUANZES-CARPEGNA EPP-ED ES A6-0302/2006 Rapport dwar ir-relazzjonijiet ekonomi\u010bi u kummer\u010bjali bejn l-UE u l-MERCOSUR Pro\u010bedura: Inizjattiva", "-//EP//TEXT IM-PRESS 20061003BRI11313 FULL-TEXT DOC XML V0//MT", "Kummer\u010b estern/internazzjonali", "L-ilbies tas-saqajn mi\u010b-\u010aina u l-Vjetnam", "Ser issir mistoqsija orali mill-Kumitat g\u0127all-Kummer\u010b Internazzjonali lill-Kunsill u lill-Kummissjoni dwar ir-ri\u017cultati definittivi ta' l-investigazzjoni 'anti-dumping' dwar l-ilbies tas-saqajn mi\u010b-\u010aina u l-Vjetnam.", "Wara ser isir dibattitu dwar din il-kwistjoni.", "Il-Kumitat ifakkar li:", "\"Fit-30 ta' Awissu 2006, il-Kummissjoni Ewropea adottat proposta g\u0127al dazji 'anti-dumping' definittivi fuq \u010berti \u017craben tal-\u0121ilda mi\u010b-\u010aina u l-Vjetnam.", "Il-Kummissjoni Ewropea pproponiet dazji ta' 16.5% g\u0127a\u010b-\u010aina u 10% g\u0127all-Vjetnam g\u0127al \u010berti \u017craben tal-\u0121ilda.", "\"Din il-proposta hija differenti bil-bosta mill-proposta provi\u017corja li tqassmet f'Lulju 2006.", "Din l-ewwel proposta, li kient irrifjutata mill-ma\u0121\u0121oranza kbira ta' l-Istati Membri, kellha l-g\u0127an li tintrodu\u010bi g\u0127all-ewwel darba f'Regolament 'anti-dumping', sistema differita ta' dazji bba\u017cata fuq kwoti tariffarji.\"", "Mistoqsija lill-Kunsill:", "\"Il-Kunsill jista' jirrapporta dwar aspetti ta' dan il-ka\u017c li huwa direttament responsabbli g\u0127alihom?", "Il-Kunsill jista' ji\u0121\u0121ustifika d-de\u010bi\u017cjoni finali tieg\u0127u (li g\u0127adha m'hijiex mag\u0127rufa fil-mument tat-tressiq ta' din il-mistoqsija orali)?\"", "Mistoqsija lill-Kummissjoni:", "\"Il-Kummissjoni tista' tipprovdi rapport tal-konklu\u017cjonijiet ewlenin ta' din l-investigazzjoni kif ukoll \u0121ustifikazzjoni g\u0127all-mi\u017curi proposti?", "F'liema mi\u017cura \u0121ew segwiti l-appro\u010b\u010bi \u0121odda metodolo\u0121i\u010bi u ta' politika fil-ka\u017c ta' l-ilbies tas-saqajn meta mqabbla mal-prattika stabbilita?", "F'liema mi\u017cura x'aktarx li ji\u0121u segwiti appro\u010b\u010bi \u0121odda b\u0127al dawn f'ka\u017cijiet futuri?\"", "O-0095/06 Mistoqsija parlamentari lill-Kunsill O-0096/06 Mistoqsija parlamentari lill-Kummissjoni Pro\u010bedura: Mistoqsija Orali", "-//EP//TEXT IM-PRESS 20061003BRI11313 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16641978__IM-PRESS__20061003-BRI-11313__MT.txt"}
{"text": ["Libert\u00e0, sigurt\u00e0 u \u0121ustizzja \u2013 l-MPE u l-MP jixtiequ jaraw aktar kooperazzjoni", "\u0120ustizzja u Intern", "Jean-Marie Cavada, President tal-Kumitat g\u0127al-Libertajiet \u010aivili", "Il-\u0127tie\u0121a g\u0127al kooperazzjoni a\u0127jar madwar l-Ewropa biex ji\u0121u indirizzati l-problem kkaw\u017cati mill-immigrazzjoni illegali u t-terrori\u017cmu m'g\u0127andhiex tkun g\u0127ad-detriment tad-drittijiet fundamentali tal-bniedem.", "Dan kien il-messa\u0121\u0121 mill-MPE, MP u esperti meta ltaqg\u0127u f'laqg\u0127a interparlamentari fil-Parlament Ewropew biex jiddiskutu l-libert\u00e0, is-sigurt\u00e0 u l-\u0121ustizzja.", "Il-protezzjoni tad-data, il-kontroll tal-fruntjieri, l-immigrazzjoni, it-terrori\u017cmu u l-kooperazzjoni \u0121udizzjarja kienu fost is-su\u0121etti li \u0121ew diskussi.", "Wie\u0127ed mill-aktar su\u0121\u0121etti ja\u0127arqu kien il-kontroversja dwar kemm g\u0127andha ting\u0127ata dejta personali dwar passi\u0121\u0121ieri ta' l-ajru u dwar trasferimenti bankarji internazzjonali lill-awtoritajiet ta' l-Istati Uniti.", "Wara l-attakki tal-11 ta' Settembru, l-Istati Uniti qed issir dejjem aktar attiva fl-u\u017cu ta' poteri legali biex tikseb informazzjoni li hija tqis li tista' tkun utli fil-\u0121lieda kontra t-terrori\u017cmu.", "Sophie in't Veld, MPE Liberali Olandi\u017ca li abbozzat rapport dwar dejta tal-passi\u0121\u0121ieri, wissiet illi \"m'hemmx protezzjoni adegwata ta' dejta personali ta\u010b-\u010bittadini ta' l-UE meta din l-informazzjoni ting\u0127ata lil pajji\u017ci terzi\".", "Hija sej\u0127et ukoll biex il-Parlament jing\u0127ata aktar poteri ta' sorveljanza f'dan il-qasam.", "Immigrazzjoni illegali \u2013 kontroll tal-fruntjieri", "Dan is-sajf g\u0127exieren ta' eluf ta' immigranti illegali waslu fi Spanja u fl-Italja \u2013 dan wassal biex il-kwistjoni waslet fil-qu\u010b\u010bata ta' l-a\u0121enda politika.", "Il-mod kif l-UE tipprote\u0121i l-fruntjieri tag\u0127ha u x'tag\u0127mel bl-immigranti issa qed issir domanda ta\u0127raq.", "Fl-2005, l-Unjoni waqqfet \"Frontex\", a\u0121enzija tal-fruntjieri, biex ixxerred informazzjoni u tniedi operazzjonijiet biex tra\u017c\u017can l-immigrazzjoni illegali.", "Ilkka Laitinen, Direttur ta' l-a\u0121enzija, qal lill-MPE illi l-effettivit\u00e0 tag\u0127ha ser tiddependi fuq ir-\"rieda politika\" tal-membri ta' l-UE.", "Manfred Weber, MPE Demokristjan \u0120ermaniz li ser jabbozza rapport g\u0127all-Parlament dwar proposta g\u0127al direttiva \u0121dida dwar l-immigrazzjoni, issu\u0121\u0121erixxa li tidda\u0127\u0127al \"projbizzjoni ta' ritorn\" biex l-immigranti illegali li jintbag\u0127tu lura f'pajji\u017chom ma jkunux jistg\u0127u jer\u0121g\u0127u jid\u0127lu fl-Ewropa g\u0127al \u0127ames snin.", "Il-kap ta' l-Organizzazzjoni Internazzjonali g\u0127all-Immigrazzjoni, Bernd Hemingway, sa\u0127aq illi kull direttiva proposta \"g\u0127andha ti\u017cgura illi meta l-immigranti illegali jintbag\u0127tu lura dan isir b'mod dinjitu\u017c u uman\".", "Il-\u0121lieda kontra t-terrori\u017cmu \u2013 \u0127arsien tad-drittijiet tal-persuni", "Gijs De Vries \u2013 il-Koordinatur ta' Kontra-Terrori\u017cmu ta' l-UE, qal illi \"il-\u0121lieda kontra t-terrori\u017cmu trid issir skond il-prin\u010bipji tad-drittijiet tal-bniedem u l-konvenzjonijiet internazzjonali.", "Dan huwa l-uniku mod kif nistg\u0127u nirb\u0127u l-qlub u l-im\u0127u\u0127 fuq in-na\u0127a tag\u0127na\".", "Hekk kif g\u0127alaq id-dibattitu, Jean-Marie Cavada, membru Liberali Fran\u010bi\u017c li jippresjedi l-kumitat Parlamentari dwar il-Libertajiet \u010aivili, sejja\u0127 g\u0127al kooperazzjoni akbar fuq livell ta' l-UE u qal illi \"i\u010b-\u010bittadini tag\u0127na huma aktar Ewropej mill-istituzzjonijiet.\"", "Il-Kummissarju Ewropew g\u0127al-libert\u00e0, \u0121ustizzja u sigurt\u00e0, Franco Frattini, ilmenta dwar id-dewmien fit-te\u0127id ta' de\u010bi\u017cjonijiet u l-mekkani\u017cmi kumplessi ta' l-UE, u sejja\u0127 g\u0127al u\u017cu akbar tal-votazzjoni b'ma\u0121\u0121oranza kkwalifikata u l-pro\u010bedura ta' kode\u010bi\u017cjoni mal-Parlament sabiex jintla\u0127aq progress.", "Huwa qal ukoll illi l-\"l-g\u0127eruq li jikkaw\u017caw\" l-immigrazzjoni illegali u t-terrori\u017cmu jridu ji\u0121u indirizzati.", "Il-laqg\u0127a \u0121iet organizzata b'mod kon\u0121unt mill-Parlament Ewropew u l-Parlament Finlandi\u017c, li g \u0127andhom il-Presidenza ta' 6 xhur ta' l-UE.", "G\u0127al rapport s\u0127i\u0127 dwar dak li ntqal matul il-laqg\u0127a, jekk jog\u0127\u0121bok ikklikkja fuq l-ewwel link hawn isfel.", "20061006STO11421 Rapport s\u0127i\u0127 Aktar informazzjoni / Informazzjoni g\u0127all-istampa Programm tas-seduta Kumitat Parlamentari dwar il-Libertajiet \u010aivili"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16642572__IM-PRESS__20061006-STO-11421__MT.txt"}
{"text": ["Mistoqsijiet bil-miktub f'Settembru: Il-MPE jqajjmu kwistjonijiet fuq it-tfal", "Istituzzjonijiet", "Il-g\u0127an a\u0127\u0127ari ta' dawn il-mistoqsijiet hu l-protezzjoni tat-tfal", "F'Settembru, il-Parlament Ewropew ir\u010bieva 592 mistoqsija bil-miktub fuq firxa ta' su\u0121\u0121etti mit-t\u0127addim tat-tfal, l-asil, il-kriminalit\u00e0 u l-log\u0127ob elettroniku u t-tfal g\u0127all-ksur tad-drittijiet tal-bniedem kontra t-tfal fil-Bolivja, il-Kolombja u n-Nepal.", "Ta\u0127t g\u0127andek issib g\u0127a\u017cla \u017cg\u0127ira ta' su\u0121\u0121etti mqajjma mal-Kummissjoni u l-Kunsill fuq it-tfal u l-adoloxxenti, ftit mill-\u0127afna su\u0121\u0121etti mqajjma mill-MPE permezz ta' dan l-istrument parlamentari.", "L-adozzjoni tat-tfal", "Is-So\u010bjalista Brittannika, Catherine Stihler, staqsiet fuq il-protezzjoni tat-tfal meta dawn ji\u0121u adottati bejn pajji\u017ci differenti.", "B'mod partikolari staqsiet fuq il-protezzjoni ta' dawn id-drittijiet fil-pajji\u017ci ta' l-UE b\u0127alma huma l-Latvja, il-Litwanja, ir-Repubblika \u010aeka, l-Ungerija u l-Bel\u0121ju (li g\u0127andhom rati g\u0127oljin ta' kura istituzzjonali g\u0127al tfal \u017cg\u0127ar).", "Il-Kummissjoni wie\u0121bet li matul il-pro\u010bess ta' ade\u017cjoni kollu (meta 4 mill-5 issie\u0127bu fl-UE f'Mejju 2004), hija ppromoviet ir-riforma tal-protezzjoni tat-tfal u mmonitorjat mill-qrib il-progress fid-drittijiet tat-tfal fil-pajji\u017ci ta' ade\u017cjoni u kandidati kollha.", "Id-detenzjonijiet ta' l-asil tat-tfal", "Min\u0127abba l-impenn li l-Kummissjoni g\u0127andha f'li tag\u0127ti attenzjoni spe\u010bjali lit-tfal fl-istabbiliment ta' \u017cona ta' libert\u00e0, sigurt\u00e0 u \u0121ustizzja madwar l-UE kollha, MPE tal- Greens Ingli\u017ca, Jean Lambert, riedet tkun taf jekk il-Kummissjoni g\u0127andhiex xi dejta fuq in-numru ta' tfal li qeg\u0127din ifittxu asil li huma detenuti fl-Ewropa.", "Il-Kummissjoni wie\u0121bet li \"id-Direttiva dwar il-Kundizzjonijiet ta' Lqug\u0127\" tis\u0127aq fuq l-importanza li jitqiesu l-aqwa interessi tat-tfal, u li, sabiex ikun hemm informazzjoni a\u0127jar fuq livell ta' l-UE fir-rigward tan-numru ta' minuri mhux akkompanjati li jitolbu asil, il-membri ta' l-UE g\u0127andhom ji\u0121bru dejta fuq \"applikanti g\u0127all-protezzjoni internazzjonali li huma meqjusin mill-awtorit\u00e0 nazzjonali responsabbli b\u0127ala minuri mhux akkompanjati\".", "Il-kriminalit\u00e0 tat-tfal fuq l-Internet", "Fir-rigward ta' l-a\u010b\u010bess bla \u0127las ta' tfal u adoloxxenti g\u0127all-internet u g\u0127al \"siti aggressivi, pornografi\u010bi u xi kultant umiljanti\", Georgios Karatzaferis, membru Grieg tal-Grupp g\u0127all-Indipendenza/Demokrazija, staqsa lill-Kummissjoni jekk il-le\u0121i\u017clazzjoni e\u017cistenti tikkastigax lis-sidien ta' siti b\u0127al dawn.", "Il-Kummissjoni sa\u0127qet li l-protezzjoni tal-minuri minn kontenut ta' \u0127sara hija ta' l-akbar importanza.", "Fir-rigward tal-produzzjoni, disseminazzjoni u tni\u017c\u017cil ta' stampi ta' abbu\u017c fuq it-tfal minn fuq l-Internet, il-Konvenzjoni fuq i\u010b-\u010aiber Kriminalit\u00e0 tal-Kunsill ta' l-Ewropa ta' l-2001 timpennja lill-istati firmatarji jadottaw mi\u017curi le\u0121i\u017clattivi u mi\u017curi o\u0127rajn sabiex jikkriminalizzaw dawk l-azzjonijiet.", "Madankollu, il-le\u0121i\u017clazzjoni dwar il-kontenut fil-media u l-Internet tvarja madwar l-Ewropa.", "L-edukazzjoni fil-lingwa tieg\u0127ek", "Sarah Ludford g\u0127all-grupp Liberali ALDE staqsiet lill-Kummissjoni Ewropea fuq il-protezzjoni ta' l-edukazzjoni bil-Kurdu g\u0127at-tfal ta' dik l-ori\u0121ini fit-Turkija.", "Hija kkwotat il-firma ta' Ankara g\u0127all-\"Konvenzjoni fuq id-Drittijiet tat-Tfal\" b\u0127ala punt ta' difi\u017ca.", "Il-Kummissjoni wie\u0121bet li mill-2004, it-tag\u0127lim tal-Kurdu huwa permess ta\u0127t il-li\u0121i Torka.", "Madankollu, dan it-tag\u0127lim sofra xi dewmien fl-2005 meta l-organizzaturi tal-korsijiet e\u017cistenti kollha dde\u010bidew li jag\u0127lqu min\u0127abba nuqqas ta' ri\u017corsi finanzjarji u nuqqas ta' domanda.", "Id-delinkwenza ta\u017c-\u017cg\u0127a\u017cag\u0127", "Min\u0127abba t-t\u0127assib fuq id-delinkwenza ta\u017c-\u017cg\u0127a\u017cag\u0127 fl-Ewropa, il-Konservattiv Grieg Georgios Papastamkos staqsa lill-Kummissjoni jekk te\u017cistix statistika ri\u010benti dwar ir-rata ta' attivit\u00e0 kriminali fost i\u017c-\u017cg\u0127a\u017cag\u0127 b'mod \u0121enerali fil-pajji\u017ci kollha ta' l-UE.", "Il-Kummissjoni wie\u0121bet li g\u0127alkemm bosta Membri g\u0127andhom statistika nazzjonali ta' kwalit\u00e0 tajba, statistika fuq it-tipi differenti ta' kriminalit\u00e0 ta\u017c-\u017cg\u0127a\u017cag\u0127 m'hijiex komparabbli bejn il-pajji\u017ci.", "Madankollu, l-istatistika tal-Komunit\u00e0 fuq il-kriminalit\u00e0 u l-\u0121ustizzja kriminali hija parti minn pjan ta' azzjoni ta' \u0127ames snin li ntbag\u0127at lill-Parlament f'Awissu.", "\"Il-kejl tal-kriminalit\u00e0 ta\u017c-\u017cg\u0127a\u017cag\u0127 u l-\u0121ustizzja g\u0127a\u017c-\u017cg\u0127a\u017cag\u0127\" huwa punt spe\u010bifiku ta\u0127t il-pjan ta' azzjoni.", "Il-mistoqsijiet kollha msemmija g\u0127andhom x'jaqsmu mat-tfal u ma' l-adoloxxenti.", "Madankollu, il-MPE jistaqsu mistoqsijiet fuq kull tip ta' su\u0121\u0121ett.", "Ikklikkja fuq il-links ta' hawn ta\u0127t sabiex issir taf aktar.", "20061009STO11473 Artiklu dwar mistoqsijiet bil-miktub Mistoqsijiet bil-miktub"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16643006__IM-PRESS__20061009-STO-11473__MT.txt"}
{"text": ["Ftu\u0127 tas-seduta plenarja, 11 - 12 ta' Ottubru 2006 (Brussell)", "Istituzzjonijiet", "Il-President tal-Parlament Ewropew Josep Borrell fakkar il-mewt ta' Antoni GUTIERR\u00c9Z D\u00cdAZ, MPE bejn l-1987 u l-1999, u l-qtil tal-\u0121urnalista Russa Anna Politkovskaya.", "Fost il-kwistjonijiet li ser ji\u0121u diskussi matul din is-seduta plenarja hemm it-testijiet nukleari tal-Korea ta' Fuq, l-u\u017cu ta' data personali tal-passi\u0121\u0121ieri, il-\u0127arsien ta' l-annimali, l-ostakoli g\u0127all-kompetizzjoni, u l-\u0127olqien ta' A\u0121enzija \u0121dida ta l-UE g\u0127ad-Drittijiet Fundamentali.", "Minuta Silenzju", "Il-President Borrell \u0127abbar il-mewt ta' Antoni GUTIERR\u00c9Z D\u00cdAZ, li kien MPE bejn l-1987 u l-1999.", "Huwa kellu l-kariga ta' Vi\u010bi-President tal-Parlament mill-1994 sa l-1999.", "Il-President tkellem ukoll dwar il-qtil tal-\u0121urnalista indipendenti Russa Anna Politkovskaya u fakkar li mhix l-ewwel darba li \u0121urnalisti ji\u0121u maqtula min\u0127abba li je\u017cer\u010bitaw il-liberta' ta' l-espressjoni.", "Talab ukoll minuta silenzju fil-Kamra.", "Punti Ewlenin", "Wara l-ftu\u0127 tas-seduta plenarja, ser isir dibattitu dwar it-testijiet nukleari tal-Korea ta' Fuq.", "Ir-Rappre\u017centant G\u0127oli g\u0127all-politika barranija u ta' sigurta' komuni ser ikun pre\u017centi g\u0127al dan id-dibattitu.", "Is-stqarrijiet tal-Kunsill u l-Kummissjoni dwar il-preparamenti g\u0127al-laqg\u0127a informali tal-Kapijiet ta' l-Istat u tal-Gvern li ser issir fl-20 ta' Ottubru f'Lahti fil-Finlandja, ser isiru wara.", "Il-Kunsill u l-Kummissjoni ser jag\u0127mlu wkoll stqarrijiet dwar il-kwistjoni ta' l-u\u017cu ta' data personali tal-passi\u0121\u0121ieri (PNR).", "Ir-rapporti dwar l-ade\u017cjoni tal-Bulgarija u tar-Rumanija ma' l-Unjoni Ewropea \u0121ew posposti g\u0127as-seduta ta' Novembru.", "Id-dikjarazzjonijiet dwar it-Transnistrija u fl-Ossezja t'Isfel wkoll \u0121ew posposti g\u0127as-seduta li jmiss.", "Il-Kumitat g\u0127all-Kummer\u010b Internazzjonali ser jag\u0127mel mistoqsija orali lill-Kummissjoni dwar ir-ri\u017cultati definittivi ta' l-investigazzjoni 'anti-dumping' dwar l-ilbies tas-saqajn mi\u010b-\u010aina u l-Vjetnam.", "Fost rapporti o\u0127ra, il-Membri ser jiddiskutu dak im\u0127ejji minn Elisabeth Jeggle (EPP-ED, DE). li jilqa' l-Pjan ta' Azzjoni tal-Komunita' g\u0127all-\u0126arsien u l-Benesseri ta' l-Annimali.", "Il-Kumitat g\u0127all-Agrikoltura qieg\u0127ed jag\u0127mel sej\u0127a biex kemm il-Kummissjoni kif ukoll l-Istati Membri jkomplu jikkunsidraw fis-s\u0127i\u0127 il-protezzjoni u l-benesseri ta' l-annimali kollha.", "Ir-rapport ta' Jan Ehler (EPP-ED, DE) li jilqa' d-djalogu li qieg\u0127ed isir bil-g\u0127an li jitne\u0127\u0127ew dawk l-ostakoli g\u0127all-kompetizzjoni \"li mhumiex \u0121usti jew li huma ta' \u0127sara g\u0127all-interess \u0121enerali u regoli li huma kontra l-interessi tal-konsumaturi u fl-a\u0127\u0127ar mill-a\u0127\u0127ar tal-fornituri nfushom\".", "\u017bieda o\u0127ra fl-a\u0121enda hija l-mistoqsija orali dwar is-settur tal-frott \u017cg\u0127ir u ta\u010b-\u010birasa ma\u0127sub g\u0127all-ippro\u010bessar.", "Il-\u0126amis, ser isir dibattitu kon\u0121unt dwar \u017cew\u0121 rapporti relatati mal-\u0127olqien ta' A\u0121enzija \u0121dida ta l-UE g\u0127ad-Drittijiet Fundamentali.", "Ir-rapport ta' konsultazzjoni m\u0127ejji minn jag\u0127mel Kinga G\u00e1l (EPP-ED, HU) jag\u0127mel appell sabiex il-kompetenzi ta' l-A\u0121enzija jkunu esti\u017ci g\u0127at-'tielet pilastru' ta' l-Unjoni.", "Il-Kumitat g\u0127al-Libertajiet \u010aivili jrid li l-involviment tal-Parlament ma' l-A\u0121enzija l-\u0121dida jkun msa\u0127\u0127a\u0127.", "Il-Parlament g\u0127andu wkoll jadotta ri\u017coluzzjoni dwar azzjonijiet futuri fil-qasam tal-privattivi.", "20061010IPR11532 L-a\u0127\u0127ar ver\u017cjoni ta' l-A\u0121enda tas-seduta plenarja", "/omk/sipade3?PROG=AGENDA&L=MT&REF=2006-09-2&QUERY=ALL-SIT&NAV=S"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16643904__IM-PRESS__20061010-IPR-11532__MT.txt"}
{"text": ["Ikkundannati t-test nukleari tal-Korea ta' Fuq", "Relazzjonijiet esterni", "Il-MPE iddiskutew il-fatt li l-Korea ta' Fuq possibilment g\u0127amlet test nukleari.", "Ir-Rappre\u017centant G\u0127oli Javier Solana qal li bl-informazzjoni disponibbli g\u0127alissa ma jistax jing\u0127ad mija fil-mija jekk din fil-fatt kinitx splu\u017cjoni nukleari.", "Madankollu ikkundanna dan l-avveniment u pprotesta g\u0127an-nuqqas ta' responsabbilta' muri mill-Korea ta' Fuq.", "Il-MPE qablu li din l-azzjoni g\u0127andha tkun ikkundannata g\u0127aliex \u017ciedet l-instabbilta' u t-tensjoni fir-re\u0121jun u fid-dinja.", "Ir-Rappre\u017centant G\u0127oli g\u0127all-politika barranija u ta' sigurta' komuni, Javier SOLANA indirizza lill-Membri tal-Parlament Ewropew u qal li huwa possibbli li sar test nukleari mill-Gvern tal-Korea ta' Fuq, g\u0127alkemm bl-informazzjoni disponibbli g\u0127alissa ma jistax jing\u0127ad mija fil-mija jekk din kinitx fil-fatt splu\u017cjoni nukleari.", "Huwa ikkundanna dan l-avveniment u pprotesta g\u0127an-nuqqas ta' responsabbilta' muri mill-Korea ta' Fuq.", "Qal li dan l-avveniment mhux biss huwa theddida lokali ghar-re\u0121jun i\u017cda huwa wkoll att ostili g\u0127as-sigurta' tad-dinja.", "Tkellem dwar il-fatt li il-pajji\u017ci kollha fir-re\u0121jun, il-Korea t'Isfel, i\u010b-\u010aina, il-\u0120appun, kif ukoll ir-Russja u l-Istati Uniti, kellhom r-reazzjoni soda u kostruttiva, i\u017cda b'\u010bertu kalma biex jevitaw li s-sitwazzjoni tmur g\u0127all-ag\u0127ar.", "Qal ukoll li l-a\u0121ir tal-Korea ta' Fuq mhuwiex biss theddia g\u0127all-pa\u010bi u g\u0127as-sigurta', i\u017cda jmur ukoll kontra l-popolazzjoni tal-pajji\u017c stess - popolazzjoni fqira li l-ma\u0121\u0121oranza tag\u0127ha tbati l-\u0121u\u0127, waqt li l-gvern tag\u0127ha jonfoq flus kbar fl-armamenti nukleari.", "Re\u0121a' fakkar li l-Unjoni Ewropea ikkundannat unanimament dan l-a\u0121ir u qal li g\u0127andha tikkunsidra l-impenn ta' assistenza umanitarja li g\u0127andha mal-Korea ta' Fuq.", "F'isem il-Kummissjoni, Benita FERRERO-WALDNER qalet li dan l-avveniment huwa serju \u0127afna u kkundannatu bla ebda ri\u017cerva g\u0127aliex jhedded is-sigurta' tar-re\u0121jun.", "Qalet li l-Korea ta' Fuq marret kontra il-pariri u x-xewqat tal-Komunita' Internazzjonali u din l-azzjoni tkompli \u017c\u017cid l-i\u017colazzjoni internazzjonali tal-pajji\u017c.", "Qalet ukoll li l-iskop tal-Korea ta' Fuq mhuwiex \u010bar u li huwa diffi\u010bli li wie\u0127ed jifhem kif dan l-a\u0121ir se jg\u0127in lil popolazzjoni.", "Fakkret li dawn l-a\u0127\u0127ar g\u0127axar snin l-UE kellha rwol attiv biex tappo\u0121\u0121a sforzi internazzjonali li jippromwovu l-pa\u010bi u l-istabbilta' fil-pajji\u017c u sa\u0127qet li l-Komunita' Internazzjonali se jkollha tie\u0127u azzjoni sabiex dan ir-re\u0121im jo\u0127rog mill-istat ta' paranojja u aggressjoni li qieg\u0127ed fih.", "Qablet li g\u0127andu jintu\u017ca l-multilaterali\u017cmu spe\u010bjalment fi \u0127dan il-Kunsill ta' Sigurta' tal-\u0120nus Mag\u0127quda.", "Fl-a\u0127\u0127ar sa\u0127qet li l-UE issa xorta g\u0127andha tibqa' tibg\u0127at assistenza umanitarja g\u0127aliex il-popolazzjoni m'g\u0127andhiex ti\u0121i kkastigata min\u0127abba r-re\u0121im li qieg\u0127ed jiggverna.", "Jos\u00e9 Ignacio SALAFRANCA S\u00c1NCHEZ-NEYRA (EPP-ED, ES) qal li dan it-test nukleari bla dubju ta' xejn huwa provokazzjoni u theddida g\u0127all-Komunita' Internazzjonali.", "Sejja\u0127 lir-re\u0121im fil-Korea ta' Fuq b\u0127ala wie\u0127ed dittatorjali tat-tip Stalinista li qieg\u0127ed jiggverna pajji\u017c fil-faqar u li minflok jiddedika l-flus g\u0127al affarijiet a\u0127jar, jonfoqhom fi programmi nukleari.", "Dan, kompla jg\u0127id, imur kontra il- prin\u010bipju ta' pa\u010bi u stabbilta' f're\u0121jun b'sitwazzjoni delikata.", "Qal ukoll li tajjeb li wie\u0127ed ikun jaf il-po\u017cizzjoni ta' l-Unjoni rigward is-sanzjonijiet li jistg\u0127u ji\u0121u applikati u fakkar li l-Iran qieg\u0127ed isegwi x'ser isir f'din is-sitwazzjoni.", "Martin SCHULZ (PES, DE) qal li l-UE qieg\u0127da ssib ru\u0127ha f'diffikulta' biex tag\u0127ti risposta adegwata g\u0127al din il-kri\u017ci.", "Qal ukoll li dan ir-re\u0121im moribond qieg\u0127ed jipprova jikseb rispett u attenzjoni permezz tal-provokazzjoni u li huwa ta' periklu enormi li pajji\u017c b\u0127al dan ikollu arma ta' dan it-tip.", "Appo\u0121\u0121a lill-Kummissjoni rigward il-b\u017conn li ssir distinzjoni bejn de\u010bi\u017cjoni ta' dittatur u \u010bittadini li qeg\u0127din isofru.", "Skond hu, ma kinitx kumbinazzjoni li l-Korea ta' Fuq g\u0127amlet dan it-test nukleari e\u017catt wara li t\u0127abbar li Ministru fil-Korea t'Isfel ser jibda jmexxi l-\u0120nus Mag\u0127quda.", "Hhuwa wkoll ta' l-opinjoni li g\u0127andha tinstab soluzzjoni diplomatika.", "Istv\u00e1n SZENT-IV\u00c1NYI (ALDE, HU) qal li l-Korea ta' Fuq dejjem tipprova tinnegozja bit-theddid u l-intimidazzjoni u issa jistenna li l-kundanna ta' dan l-avveniment ti\u0121i implementata bis-s\u0127i\u0127.", "G\u0127alhekk l-UE g\u0127andha tibg\u0127at messa\u0121\u0121 \u010bar li mhix lesta li tittollera a\u0121ir li jwassal g\u0127all-instabbilta' u jkompli jqajjem t-tensjoni.", "L-unika \u0127a\u0121a a\u010b\u010bettabbli hija li l-Korea ta' Fuq tieqaf tag\u0127mel testijiet u tkompli d-diskussjonijiet mal-Komunita' Internazzjonali.", "Qal ukoll li l-pajji\u017c sejjer \u017cball jekk ja\u0127seb li m'g\u0127andux x'jitlef, g\u0127aliex is-sanzjonijiet jistg\u0127u jikbru.", "G\u00e9rard ONESTA (Greens/EFA, FR) qal li l-Korea ta' Fuq g\u0127andha popolazzjoni li qieg\u0127da tg\u0127ix fil-mi\u017cerja, kompletament maqtug\u0127a mid-dinja, skjava tal-mexxej tag\u0127ha.", "Saqsa x'g\u0127andu jsir rigward re\u0121im li j\u0127alli lill-poplu tieg\u0127u jmut, u x'jista' wie\u0127ed jo\u0127dilhom jekk fil-fatt m'g\u0127andhom xejn.", "Qal li l-UE g\u0127andha turi determinazzjoni fil-fatt li mhux ser tbiddel il-po\u017cizzjoni tag\u0127ha dwar dan l-avveniment.", "Tobias PFL\u00dcGER (EUL/NGL, DE) qal li hija \u0127a\u0121a \u010binika li r-re\u0121im jinvesti fit-teknolo\u0121ija nukleari u ma jitmax lill-poplu tieg\u0127u.", "Sa\u0127aq li hemm b\u017conn li ti\u0121i evitata l-eskalazzjoni u li min jitkellem dwar ritaljazzjoni qieg\u0127ed jitkellem fuq \u0127a\u0121a perikolu\u017ca \u0127afna.", "Fakkar li l-Korea ta' Fuq qed titlob li jsiru negozjati diretti ma' l-Istati Uniti u saqsa g\u0127ala dan m'g\u0127andux ikun possibli.", "Qal ukoll li t-testijiet nukearli kollha g\u0127andhom ikunu mwaqqfa, anke dawk li jsiru mill-Ingilterra u Franza.", "\u0122irts Valdis KRISTOVSKIS (UEN, LV) qal li l-istabbilta' u l-pa\u010bi re\u0121g\u0127et sofriet.", "Ikkundanna dan it-test u appo\u0121\u0121a lil dawk kollha li rrispondu malajr.", "Qal li m'g\u0127andux l-impressjoni li matul dan id-dibattitu \u0121ew analizzati ir-ra\u0121unijiet g\u0127ala sar dawn it-test.", "Tkellem ukoll dwar l-istandards doppji li je\u017cistu wara din il-kwistjoni billi qal li waqt li l-I\u017creal jista' jkollu armi nukleari, pajji\u017ci o\u0127ra ma jistg\u0127ux.", "Bastiaan BELDER (IND/DEM, NL) qal li l-effet ta' distabilizzazzjoni ta' dan it-test huma ovvji, kemm g\u0127ar-re\u0121jun stess kif ukoll g\u0127ad-dinja.", "Fakkar li b\u0127alissa hemm \u017cew\u0121 kri\u017ci nukleari, fil-Korea ta' Fuq u fl-Iran.", "Qal li l-UE g\u0127andha tag\u0127mel sanzjonijiet qawwija, li vera se jaffettwaw il-popolazzjoni \u010bivili.", "I\u017cda wie\u0127ed g\u0127andu ja\u0127seb fuq il-fatt li dan it-test ser i\u0127e\u0121\u0121e\u0121 lill-Iran ikompli bil-programm nukleari tieg\u0127u."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16644689__IM-PRESS__20061010-IPR-11533__MT.txt"}
{"text": ["Il-ba\u0121it ta' l-UE \u2013 me\u0127tie\u0121 kontroll ikbar mill-gvernijiet", "Kontroll ba\u0121itarju", "Laqg\u0127a parlamentari fuq il-kontroll tal-ba\u0121it", "Il-Kummissjoni Ewropea g\u0127andha r-responsabbilta' kbira li ti\u017cgura li l-ba\u0121it annwali ta' l-UE ta' \u20ac110 biljun jintefaq legalment u adegwament.", "Dan m'huwiex fa\u010bli g\u0127ax madwar 80% tal-ba\u0121it jintefaq fuq livell nazzjonali u lokali u jista' jkun diffi\u010bli li ji\u0121i intra\u010b\u010bat.", "\u0126afna mill-flus jintefqu fuq il-biedja u l-i\u017cvilupp rurali (46%) u fuq g\u0127ajnuna g\u0127al re\u0121juni aktar foqra (30%).", "Kmieni din il-\u0121img\u0127a, il-MP u l-MPE ltaqg\u0127u biex jaraw kif il-kontroll tal-ba\u0121it jista' jitjieb.", "Kif forsi qrajtu fil-gazzetti tag\u0127kom, il-Qorti Ewropea ta' l-Awdituri tikkritika regolarment \u010berti partijiet tal-ba\u0121it ta' l-UE, i\u017cda dan ifisser li dawn il-flus mhux qeg\u0127din jintefqu kif suppost?", "Mhux e\u017cattament.", "Ta' kull sena, il-Qorti hija me\u0127tie\u0121a tag\u0127ti \"Dikjarazzjoni ta' Assigurazzjoni\" fuq \"l-affidabbilt\u00e0 tal-kontijiet u tal-legalit\u00e0\u2026tat-transazzjonijiet ba\u017ci\".", "Il-\"kontijiet\" jg\u0127addu regolarment, i\u017cda huma \"t-transazzjonijiet ba\u017ci\" \u2013 partijiet mill-ba\u0121it ta' l-agrikoltura, fondi strutturali, linji politi\u010bi interni, inklu\u017c ir-ri\u010berka u azzjonijiet esterni \u2013 fejn il-Qorti ma tkunx tista' tg\u0127id b'\u010bertezza assoluta li kull ewro minfuq ikun intefaq kif suppost.", "G\u0127aliex dan?", "Sa \u010bertu punt min\u0127abba l-kumplessit\u00e0 tal-ba\u0121it.", "Xi problemi jinkludu l-fatt li l-fondi ta' l-UE spiss jammontaw biss g\u0127al ammont \u017cg\u0127ir tal-ba\u0121it nazzjonali \u2013 u g\u0127alhekk jistg\u0127u ma jing\u0127atawx bi\u017c\u017cejjed attenzjoni.", "Barra minn hekk, f'pajji\u017ci differenti, hemm korpi differenti responsabbli g\u0127all-verifika u l-kontroll tal-ba\u0121it.", "Finalment, min\u0127abba t-Trattati ta' l-UE, il-Kummissjoni Ewropea hija responsabbli g\u0127all-ba\u0121it \u2013 i\u017cda mhux g\u0127all-parti l-kbira mill-implimentazzjoni tieg\u0127u.", "Fil-qosor, il-pro\u0121etti ffinanzjati mill-UE jistg\u0127u ma ji\u0121ux implimentati mill-korpi ta' l-UE.", "Is-sitwazzjoni saret iktar ikkomplikata meta 10 Stati \u0121odda ssie\u0127bu fl-Unjoni fl-2004.", "Hija stampa kkumplikata \u2013 u wa\u0127da li l-MP u l-MPE jixtiequ jtejbu.", "Il-po\u017cizzjoni tal-Parlament Ewropew", "Fl-2003, il-Parlament Ewropew adotta l-po\u017cizzjoni li l-gvernijiet ta' l-UE g\u0127andhom jo\u0127or\u0121u dikjarazzjoni annwali li tg\u0127id li l-infiq kollu sar bil-mod dovut.", "Madankollu, din \u0121iet irrifjutata mill-Ministri tal-Finanzi ta' l-UE.", "Il-MPE ressqu proposta o\u0127ra, li l-pajji\u017ci g\u0127andhom minflok jag\u0127mlu dikjarazzjonijiet separati g\u0127al partijiet separati tal-ba\u0121it (e\u017c, infiq fuq l-agrikoltura).", "Din \u0121iet rrifjutata g\u0127al darb'o\u0127ra.", "F'Mejju din is-sena, sar qbil li kull stat ta' l-UE jipprodu\u010bi \"stima annwali ta' l-amministrazzjoni u tas-sistemi ta' kontroll tieg\u0127u u \u2026 sommarju annwali tal-verifiki u d-dikjarazzjonijiet\" g\u0127all-perjodu 2007 sa l-2013.", "Min\u0127abba li l-Parlament huwa obbligat jag\u0127ti \"l-awtorizzazzjoni tal-ba\u0121it\" (spe\u010bi ta' \"kollox sew, ippro\u010bedu\" fuq kif il-flus jintefqu \u2013 ara l-link ta\u0127t) \u2013 il-kontroll ba\u0121itarju huwa kwistjoni kru\u010bjali g\u0127all-MPE.", "Fil-laqg\u0127a Parlamentari, kien hemm kunsens fuq il-\u0127tie\u0121a g\u0127al aktar kontroll.", "Il-president tal-Kumitat tal-Parlament g\u0127all-Kontroll tal-Ba\u0121it, is-So\u010bjalista Ungeri\u017c Szabolcs Fazakas, qal li l-g\u0127an kien \"li ji\u017cdied il-fehim komuni tar-rwol li l-kumitati g\u0127all-kontroll ba\u0121itarju f'parlamenti nazzjonali g\u0127andhom fil-kontroll tal-ba\u0121it ta' l-UE.", "Edward Leigh, il-President tal-Kumitat tal-Kontijiet Pubbli\u010bi tal- House of Commons tar-Renju Unit, qal li \"kull Stat Membru g\u0127andu jie\u0127u l-inizjattiva u jipprodu\u010bi dikjarazzjoni konsolidata fuq l-infiq ta' l-UE li ji\u0121i vverifikat skond standards li jkun sar qbil fuqhom fuq livell internazzjonali.\"", "Dan \u0121ie mtenni mill-MP Grieg Theodor Skrekas li qabel li l-parlamenti nazzjonali g\u0127andhom ji\u017cguraw li \"jsir l-aqwa u\u017cu mill-fondi ta' l-UE \u2013 u je\u0127tie\u0121 li jkun hemm qafas legali g\u0127al dan\".", "Il-MP Lussemburgi\u017c Henri Gretchen wieg\u0127ed li jiddiskuti l-proposti mressqa qabel mill-PE mal-kollegi tieg\u0127u u mal-qorti nazzjonali ta' l-awdituri \u2013 u li ji\u010b\u010bara l-po\u017cizzjoni tal-gvern tal-Lussemburgu.", "Talab lill-MP minn pajji\u017ci o\u0127ra jag\u0127mlu l-istess.", "20061011STO11555 Dokumenti minn Laqg\u0127a Parlamentari Kon\u0121unta Dokumenti minn Laqg\u0127a Parlamentari Kon\u0121unta Il-Qorti Ewropea ta' l-Awdituri Il-pro\u010bedura ta' approvazzjoni spjegata"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16645629__IM-PRESS__20061011-STO-11555__MT.txt"}
{"text": ["Il-Kompetizzjoni fis-Servizzi Professjonali", "Affarijiet ekonomi\u010bi u monetarji", "Il-Membri tal-Parlament Ewropew adottaw rapport im\u0127ejji fi \u0127dan il-Kumitat g\u0127all-Affarijiet Ekonomi\u010bi u Monetarji li jilqa' d-djalogu bejn il-Kummissjoni, l-Istati Membri u l-korpi professjonali tal-fornituri ta' servizzi professjonali bil-g\u0127an li: \"jitne\u0127\u0127ew dawk l-ostakoli g\u0127all-kompetizzjoni li mhumiex \u0121usti jew li huma ta' \u0127sara g\u0127all-interess \u0121enerali u regoli li huma kontra l-interessi tal-konsumaturi u fl-a\u0127\u0127ar mill-a\u0127\u0127ar tal-fornituri nfushom\".", "It-tne\u0127\u0127ija tar-regolamenti fis-swieq kollha u t-tne\u0127\u0127ija ta' burokrazija mhux me\u0127tie\u0121a sabiex il-kompetizzjoni tissa\u0127\u0127a\u0127 hija fattur importanti biex jinkisbu l-miri ta' l-A\u0121enda ta' Li\u017cbona.", "Skond il-Membri, il-professjonijiet liberali g\u0127andhom importanza ekonomika sostanzjali fl-Ewropa u g\u0127alhekk, g\u0127andhom ikunu involuti fil-pro\u010bess ta' riforma ta' l-A\u0121enda, bl-g\u0127an li ting\u0127ata spinta \u0121dida.", "Ir-rapport im\u0127ejji minn Jan EHLER (EPP-ED, DE) u adottat mill-MPE b'534 vot favur, 62 kontra u 9 astensjonijiet, ifakkar li bis-sa\u0127\u0127a tal-prin\u010bipju ta' sussidjarjeta', \"huwa f'idejn l-Istati Membri biex jidde\u010biedu jekk jixtiequx jirregolaw il-professjonijiet b'mod dirett permezz ta' regoli nazzjonali, jew inkella j\u0127allux li ssir awtoregolamentazzjoni mill-korpi professjonali\".", "Waqt li l-Parlament g\u0127araf li l-awtoregolamentazzjoni tal-professjonijiet liberali f'\u0127afna mill-Istati Membri hija tradizzjoni, din l-awtoregolamentazzjoni g\u0127andha tkun trasparenti, effi\u010bjenti, u tanti\u010bipa l-konsegwenzi, ming\u0127ajr ma tag\u0127mel \u0127sara lill-interessi tal-konsumatur jew g\u0127all-interess \u0121enerali.", "Fl-istess \u0127in, il-Parlament enfasizza l-importanza li jitjiebu l-istandards eti\u010bi u l-\u0127arsien tal-konsumatur fil- qasam tas-servizzi professjonali.", "G\u0127alhekk appo\u0121\u0121ja l-adozzjoni ta' kodi\u010bi ta' kondotta mill-fornituri ta' servizzi professjonali, li g\u0127andu jitfassal bil-parte\u010bipazzjoni tal-partijiet kollha rilevanti.", "Il-Parlament g\u0127araf ukoll id-dritt li jin\u0127ar\u0121u \u010berti regolamenti min\u0127abba karatteristi\u010bi tradizzjonali, \u0121eografi\u010bi u demografi\u010bi, i\u017cda \"g\u0127andhom jintg\u0127a\u017clu regoli li jillimitaw mill-inqas il-kompetizzjoni\", sabiex jintla\u0127qu l-g\u0127anijiet ta' Li\u017cbona.", "Fost affarijiet o\u0127ra, ir-rapport jitkellem ukoll dwar ir- restrizzjonijiet sinifikanti f'\u0127afna mill-Istati Membri fil-qasam tar-reklamar.", "Skond il-Membri, fil-bi\u010b\u010ba l-kbira tal-ka\u017cijiet, \"regolamenti spe\u010bjali fil-qasam tar-reklamar jistg\u0127u jitne\u0127\u0127ew\".", "Barra minn hekk, \"regolamenti b\u0127al dawn g\u0127andhom ji\u0121u limitati fil-\u0121ejjieni g\u0127al ka\u017cijiet e\u010b\u010bezzjonali li huma \u0121\u0121ustifikati sew\".", "Il-Kummissjoni \u0121iet m\u0127e\u0121\u0121a \"te\u017camina b'iktar reqqa d-differenzi fl-estent sa liema il-kategoriji professjonali varji f'kull Stat Membru fet\u0127u s-suq u l-impatt mistenni mit-tne\u0127\u0127ija s\u0127i\u0127a ta' ostakoli mhux ne\u010bessarji g\u0127all-kompetizzjoni\".", "G\u0127andha ssir ukoll evalwazzjoni ta' l-impatti mistennija fuq l-oqsma professjonali li g\u0127andhom ri\u017corsi limitati jew li huma ristretti g\u0127al \u010berti re\u0121juni.", "Il-Parlament qajjem ukoll il-kwistjoni tat-tqassim ta' protezzjoni regolatorja skond il-kategorija tal-grupp tal-konsumatur, u ssu\u0121\u0121erixxa li jista' jkun hemm b\u017conn ta' iktar anali\u017ci minn na\u0127a tal-Kummissjoni f'dan il-qasam.", "Fil-komunikazzjoni tag\u0127ha, il-Kummissjoni ffukat l-iktar fuq dawn is-sitt professjonijiet liberali: l-avukati, in-nutara, l-in\u0121iniera, l-arkitetti, l-ispi\u017cjara u l-kontabilisti (inklu\u017ca l-professjoni ta' konsulent dwar it-taxxa).", "Pro\u010bedura: Inizjattiva Dibattitu: 11.10.06", "20061011IPR11556 Rapport dwar is-Segwitu tar-Rapport dwar il-Kompetizzjoni fis-Servizzi Professjonali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16646349__IM-PRESS__20061011-IPR-11556__MT.txt"}
{"text": ["Pospost il-vot dwar l-A\u0121enzija ta' l-UE g\u0127ad-Drittijiet Fundamentali", "Drittijiet fundamentali", "Il-MPE idde\u010biedew li jipposponu il-votazzjoni finali fuq \u017cew\u0121 rapporti ta' konsultazzjoni dwar il-\u0127olqien ta' l-A\u0121enzija ta' l-UE g\u0127ad-Drittijiet Fundamentali.", "B'hekk qeg\u0127din jag\u0127tu sinjal \u010bar li l-Parlament jinsisti dwar il-fatt li l-kompetenzi ta' l-A\u0121enzija g\u0127andhom ikunu esti\u017ci g\u0127at-'tielet pilastru' ta' l-Unjoni, ji\u0121ifieri l-koperazzjoni intergovernamentali fi kwistjonijiet relatati mal-pulizija, il-\u0121ustizzja, l-immigrazzjoni u azzjonijiet kontra t-terrori\u017cmu.", "Il-Membri adottaw emendi g\u0127all-proposti inizzjali tal-Kummissjoni dwar il-\u0127olqien ta' l-A\u0121enzija i\u017cda l-votazzjoni finali fuq ir-ri\u017coluzzjonijiet le\u0121i\u017clattivi g\u0127a\u017c-\u017cew\u0121 rapporti \u0121iet posposta.", "B'hekk ir-rapport im\u0127ejji minn Kinga G\u00c1L (EPP-ED, HU) u dak im\u0127ejji minn Magda KOSANE KOVACS (PES, HU) ser jer\u0121g\u0127u ji\u0121u kkunsidrati mill-Kumitat g\u0127al-Libertajiet \u010aivili.", "Dan g\u0127andu jag\u0127ti bi\u017c\u017cejjed \u010bans biex jinstab kompromess mal-Kunsill.", "Il-Kummissjoni ipproponiet li l-A\u0121enzija mhux biss tittratta kwistjonijiet Komunitarji li jaqg\u0127u ta\u0127t l-ewwel pilastru ta' l-UE, i\u017cda anke dawk il-kwistjonijiet li jaqg\u0127u ta\u0127t it-tielet pilastru, inklu\u017c l-immigrazzjoni u azzjonijiet kontra t-terrori\u017cmu.", "Bosta Stati Membri huma kontra din il-proposta i\u017cda l-Membri tal-Parlament Ewropew jaqblu mal-Kummissjoni.", "L-g\u0127an huwa li din l-A\u0121enzija tibda tag\u0127mel ix-xog\u0127ol ta\u010b-\u010aentru Ewropew ta' Monitora\u0121\u0121 dwar ir-Razzi\u017cmu u l-Ksenofobija, li di\u0121a' je\u017cisti.", "L-attivitajiet tag\u0127ha g\u0127andhom jinkludu l-\u0121bir ta' informazzjoni, l-g\u0127oti ta' parir lill-UE u l-Istati Membri tag\u0127ha, u t-t\u0127ejjija ta' rapporti annwali fuq kwistjonijiet relatati mad-drittijiet fundamentali.", "Il-Presidenza Finlandi\u017ca trid li l-A\u0121enzija tibda ta\u0127dem mill-bidu tas-sena d-die\u0127la.", "Skond ir-rapport im\u0127ejji minn Kinga G\u00c1L, din l-A\u0121enzija g\u0127andha mhux biss tie\u0127u \u0127sieb kwistjonijiet relatati mad-drittijiet fundamentali fl-Istati Membri, i\u017cda wkoll fil-pajji\u017ci kandidati u pajji\u017ci li l-UE g\u0127andha Ftehim ta' Stabilizzazzjoni u Asso\u010bjazzjoni mag\u0127hom.", "Il-MPE jridu li l-involviment tal-Parlament ma' l-A\u0121enzija l-\u0121dida jkun msa\u0127\u0127a\u0127.", "G\u0127alhekk dan g\u0127andu jkun ikkonsultat dwar il-qafas ta' \u0127ames snin g\u0127al din l-A\u0121enzija, kif ukoll dwar il-post ta' Direttur ta' l-A\u0121enzija.", "Barra minn hekk, mhux biss il-Kunsill, i\u017cda anke l-Parlament u l-Kummissjoni g\u0127andhom ikunu jistg\u0127u jirrikorru g\u0127all-kompetenza teknika ta' l-A\u0121enzija.", "Il-Membri sa\u0127qu li g\u0127andu jkun hemm mekkani\u017cmi li jevitaw duplikazzjoni ta' l-attivitajiet tal-Kunsill ta' l-Ewropa li ji\u017cguraw komplementarjeta' u valur mi\u017cjud.", "Sabiex ti\u0121i \u017cgurata koperazzjoni tajba mas-so\u010bjeta' \u010bivili, il-Parlament huwa favur il-\u0127olqien ta' netwerk li tkun tissejja\u0127 \"Pjattaforma tad-Drittijiet Fundamentali\", g\u0127all-iskambju ta' informazzjoni u g\u0127a\u010b-\u010bentralizzazzjoni ta' g\u0127arfien.", "Barra minn hekk, l-A\u0121enzija g\u0127andu jkollha Kumitat Xjentifiku, mag\u0127mul minn \u0127dax-il espert indipendenti u li jiggarantixxi l-kwalita' xjentifika tax-xog\u0127ol tag\u0127ha.", "L-Istati Membri g\u0127andhom ja\u0127tru uffi\u010bjali nazzjonali tal-komunikazzjoni sabiex ji\u017cguraw koperazzjoni tajba ma' l-A\u0121enzija.", "Il-Parlament irid ukoll li l-A\u0121enzija tikkummissjona evalwazzjoni esterna indipendenti tal-kisbiet tag\u0127ha sa l-31 ta' Di\u010bembru 2011, sentejn wara d-data proposta mill-Kummissjoni.", "Din l-evalwazzjoni g\u0127andha tinkludi wkoll anali\u017ci dwar \"il-\u0127tie\u0121a possibbli li l-kompiti, l-ambitu, l-oqsma ta' \u0127idma jew l-istruttura ta' l-A\u0121enzija ji\u0121u mmodifikati\".", "Il-votazzjoni finali dwar dawn i\u017c-\u017cew\u0121 rapporti g\u0127andha tittie\u0127ed 'il quddiem, wara li r-rapporti jer\u0121g\u0127u jkunu kkunsidrati mill-Kumitat g\u0127al-Libertajiet \u010aivili.", "Pro\u010bedura: Konsultazzjoni Dibattitu: 12.10.06", "20061011IPR11558 Emendi g\u0127all-proposta tal-Kummissjoni Emendi g\u0127all-proposta tal-Kummissjoni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16646588__IM-PRESS__20061011-IPR-11558__MT.txt"}
{"text": ["Il-finalista Sakharov Nru 1: Dawk li qeg\u0127din ji\u0121\u0121ieldu favur l-osta\u0121\u0121i ma\u0127tufa fil-Kolombja", "Drittijiet tal-bniedem", "G\u0127ajnuna g\u0127all-osta\u0121\u0121i tal-Kolombja fit-toroq ta' Pari\u0121i", "Qabel l-g\u0127oti tal-premju Sakharov g\u0127al-libert\u00e0 tal-\u0127sieb f'Di\u010bembru, il-websajt tal-Parlament qieg\u0127da turi l-profili tat-3 finalisti.", "Illum se nag\u0127tu \u0127arsa lejn in-nomina ta' \"Dawk li li qeg\u0127din ji\u0121\u0121ieldu favur l-osta\u0121\u0121i ma\u0127tufa fil-Kolombja\".", "Dan il-grupp huwa rrappre\u017centat mill-eks kandidat presidenzjali Kolombjan Ingrid Betancourt (hija stess osta\u0121\u0121), u l-fondazzjoni \"Pa\u00eds Libre\" (pajji\u017c liberu) li qieg\u0127da tag\u0127mel kampanja favur dawk mi\u017cmuma b\u0127ala osta\u0121\u0121 u l-familja tag\u0127hom.", "Il-Kolombja huwa wie\u0127ed mill-aktar pajji\u017ci perikolu\u017ci fid-dinja.", "Snin twal ta' kunflitt \u010bivili bejn il-forzi tal-gvern, il-guerrilla tax-xellug, u l-paramilitari tal-lemin \u0127allew g\u0127exieren ta' eluf ta' mejtin u eluf huma mi\u017cmuma b \u0127ala osta\u0121\u0121.", "Huwa stmat li attwalment hemm madwar 3000 ru\u0127 mi\u017cmuma osta\u0121\u0121 fil-Kolombja, 80% ta' l-osta\u0121\u0121i totali tad-dinja.", "Barra minn hekk, wie\u0127ed irid jiftakar fil-qtil ta' bosta persuni min\u0127abba li l-Kolombja huwa wie\u0127ed mill-akbar produtturi tal-kokaina fid-dinja, kummer\u010b li j \u0127alli \u0127afna qlig\u0127 u li \u017cied il-vjolenza u l-instabbilt\u00e0.", "Ingrid Betancourt: sostenitri\u010bi tal-pa\u010bi fil-Kolombja", "Ingrid Betancourt \u0127admet favur ftehim negozjat biex jissolvew il-problemi tal-Kolombja.", "\u0126ar\u0121et b\u0127ala kandidat presidenzjali fl-elezzjoni ta' l-2002 bi programm kontra t-traffikar tad-droga, kontra l-korruzzjoni u l-\u0127tie\u0121a li jsiru negozjati mal-moviment \u0121ellied FARC (Forzi Revoluzzjonarji Armati tal-Kolombja) - \u0127a\u0121a li l-gvern beda f'Ottubru.", "Betancourt in\u0127atfet fit-23 ta' Frar 2002, u wie\u0127ed jemmen li hija mi\u017cmuma minn FARC.", "Kienet eks MP Kolombjan, Senatur u fundatur tal-partit politiku \"Oxygen\" li l-g\u0127an tieg\u0127u kien li ji\u017cgura tmiem tal-kunflitt \u010bivili permezz tad-djalogu.", "Il-kampanji tag\u0127ha kontra t-traffikar tad-droga, il-korruzzjoni fil-\u0127ajja pubblika u l-vjolenza g\u0127amlulha \u0127afna g\u0127edewwa.", "Ir\u010biviet bosta theddid ta' mewt u rnexxielha teg\u0127leb tentattiv ta' qtil fuqha.", "Il-Fondazzjoni \"Pa\u00eds Libre\": sostenitri\u010bi ta' l-osta\u0121\u0121i u l-familji tag\u0127hom", "Din il-fondazzjoni Kolombjana indipendenti tag \u0127mel kampanji mhux biss g\u0127ar-rilaxx ta' l-osta\u0121\u0121i, i \u017c da wkoll g\u0127all-\u0121id ta' dawk li l-ma\u0127bubin tag\u0127hom setg\u0127u \u0121ew ma\u0127tufa.", "Tg\u0127in ukoll lill-vittmi ta' estorsjoni.", "Pa\u00eds Libre timmira li tqajjem kuxjenza fuq din il-problema kemm fil-Kolombja kif ukoll fil-bqija tad-dinja u tipprovdi appo\u0121\u0121 u parir lil dawk li sfaw milquta minn \u0127tif ta' persuna.", "Jag\u0127mlu kampanji wkoll g\u0127al bidla fil-li\u0121i tal-Kolombja.", "Il-fondazzjoni toffri parir psikolo\u0121iku u tag\u0127ti parir fuq kif in-nies g\u0127andhom jinnegozjaw ma' dawk li jkunu \u0127atfu lil persuna u li jkunu qeg\u0127din jitolbu riskatt g\u0127aliha.", "L-organizzazzjoni ma tipparte\u010bipax f'negozjati, lanqas ma tg\u0127in lill-familji b'mod finanzjarju jew tiddenun\u010bja reati lill-awtoritajiet.", "Is-servizzi tag\u0127ha huma bla \u0127las g\u0127all-vittmi.", "Fil-\u0121img\u0127at li \u0121ejjin se jidhru l-profili ta\u017c-\u017cew\u0121 finalisti l-o\u0127ra g\u0127all-premju Sakharov 2006:", "Alexander Milinkevich \u2013 Il-mexxej ta' l-oppo\u017cizzjoni tal-Belarus \u2013 17 ta' Ottubru", "Ghassan Tueni \u2013 \u0121urnalista u rappre\u017centant tal-figuri ewlenin maqtula fil-Libanu \u2013 24 ta' Ottubru.", "Is-sit ta' Ingrid Betancourt Il-Fondazzjoni Pa\u00eds Libre"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16648076__IM-PRESS__20061010-STO-11507__MT.txt"}
{"text": ["O\u0120M \u2013 sfida g\u0127all-agrikoltura Ewropea", "Bioteknolo\u0121ija: prospetti u sfidi", "It-tmig\u0127 ta' popolazzjoni dinjija li dejjem qeg\u0127da tikber, agrikoltura sostennibbli b'ri\u017corsi ta' l-ilma li qeg\u0127din jonqsu u bidla fil-klima kienu w\u0127ud mill-kwistjonijiet imqajjma f'seduta pubblika fuq \"Il-Bioteknolo\u0121ija: prospetti u sfidi g\u0127all-agrikoltura fl-Ewropa\" fil-Parlament Ewropew din il-\u0121img\u0127a.", "Il-MPE semg\u0127u ming\u0127and ir-ri\u010berkaturi fuq ir-riskji u l-potenzjal ta' kultivazzjonijiet \u0120M (\u0121enetikament modifikati) g\u0127all-agrikoltura Ewropea.", "Is-seduta, organizzata mill-Kumitat g\u0127all-Agrikoltura, laqqg\u0127et flimkien lil spe\u010bjalisti minn bosta Stati Membri sabiex jiddiskutu l-futur ta' kultivazzjonijiet \u0120M fl-Ewropa.", "St\u0127arri\u0121 juri li l-ma\u0121\u0121oranza ta\u010b-\u010bittadini ta' l-UE jg\u0127idu li jopponu l-O\u0120M (organi\u017cmi \u0121enetikament modifikati), i\u017cda l-bioteknolo\u0121ija fl-agrikoltura m'hijiex xi \u0127a\u0121a \u0121dida.", "Il-bniedem iggwida l-evoluzzjoni tal-pjanti g\u0127al eluf ta' snin, u l-O\u0120M di\u0121\u00e0 huma pre\u017centi f'\u0127ajjitna, irridu u ma rridux.", "Malgorzata Korbin tal-Florikultura ta' l-Istitut Pollakk tar-Ri\u010berka nnotat li \"80% tal-qoton fid-dinja huwa \u0121enetikament modifikat\u2026x'aktarx li llum, ilkoll kemm a\u0127na libsin xi \u0127a\u0121a mag\u0127mula minnu\".", "Id-demokratiku liberali Finlandi\u017c, Ky\u00f6sti Virrankoski, li qieg\u0127ed jabbozza rapport fuq il-prospetti u l-isfidi tal-bioteknol\u0121ija, li se jkun diskuss fil-parlament kmieni s-sena d-die\u0127la, qal: \"Il-PE ma jistax ja\u0127bi rasu fir-ramel.", "Di\u0121\u00e0 nikkunsmaw prodotti \u0120M u rridu ni\u017cguraw il-kontinwit\u00e0 ta' l-agrikoltura fl-Ewropa.", "L-O\u0120M huma g\u0127odda wa\u0127da fil-kaxxa ta' l-g\u0127odda.\"", "Jidher li l-O\u0120M joffru xi benefi\u010b\u010bji \u010bari \u2013 produzzjoni akbar u re\u017cistenza ikbar g\u0127all-pesti u l-bidla fil-klima, li jistg\u0127u jg\u0127inu fil-\u0121lieda kontra l-\u0121u\u0127, i\u017cda n-nies huma inkwetati fuq bidliet irriversibbli g\u0127all-biodiversit\u00e0 u l-impatt fuq is-sa\u0127\u0127a ta' l-O\u0120M.", "Min\u0127abba li \u0127afna gvernijiet ta' l-UE, bdiewa u konsumaturi jibqg\u0127u m\u0127assbin, g\u0127alkemm ma hemm ebda prova ta' effetti \u0127\u017ciena fuq is-sa\u0127\u0127a, l-esperjenza tat-tkabbir ta' kultivazzjonijiet \u0121enetikament modifikati fl-Ewropa hija wa\u0127da limitata ferm.", "\u017bew\u0121 tipi biss ta' qam\u0127irrun \u0120M huma kkultivati kummer\u010bjalment, prin\u010bipalment fi Spanja, u l-esperti talbu li ssir g\u0127al aktar ri\u010berka.", "Il-president tal-Kumitat Joseph Daul qabel, filwaqt li kien iddispja\u010but li l-aqwa m\u0127u\u0127 marru mill-Ewropa lejn l-Istati Uniti u l-Kanada.", "Madankollu, MPE o\u0127ra qalu li x-xjenzjati naqsu li jindirizzaw il-problema ta' kontaminazzjoni tal-\u0120M u ssu\u0121\u0121erew li je\u0127tie\u0121u jo\u0127or\u0121u mil-laboratorji tag\u0127hom u jispjegaw li\u010b-\u010bittadin komuni x'inhuma jag\u0127mlu.", "Kellhom mistoqsijiet fuq il-fattibbilt\u00e0 tal-ko-e\u017cistenza ta' kultivazzjonijiet \u0120M u mhux-\u0120M.", "Sa llum ma hemmx qbil komuni \u010bar fost ix-xjenzjati fuq id-distanza me\u0127tie\u0121a sabiex ji\u0121i \u017cgurat li kultivazzjonijiet \u0120M ma jikkontaminawx kultivazzjonijiet mhux \u0120M.", "Kwistjonijiet o\u0127ra ta' t\u0127assib g\u0127all-MPE kienu l-libert\u00e0 ta' l-g\u0127a\u017cla, l-informazzjoni g\u0127all-konsumatur u r-regoli ta' l-UE fuq limiti ( thresholds ) u ttikkettjar ta' \u0120M.", "20061012STO11625 Programm tas-seduta Il-Kumitat g\u0127all-Agrikoltura"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16648246__IM-PRESS__20061012-STO-11625__MT.txt"}
{"text": ["\u0120urnalista E\u0121izzjana tirba\u0127 il-premju b'artiklu fuq l-immigrazzjoni", "Samia Nkrumah - ir-rebbie\u0127a tal-premju \"Napoli-Parlament Ewropew\"", "Ix-xahar li g\u0127adda, il-\u0121urnalista E\u0121izzjana Samia Nkrumah reb\u0127et il-premju internazzjonali g\u0127all-\u0121urnali\u017cmu \"Napoli-Parlament Ewropew\" g\u0127all-2006.", "Il-premju, li ji\u010b\u010belebra t-13-il sena tieg\u0127u, ing\u0127ata minn \u0121urija tal-fondazzjoni Premju Napoli, tal-PE u bosta gazzetti Ewropej u internazzjonali.", "Dan jifforma parti mill-\"Premju Napoli\", kompetizzjoni li ilha 52 sena tippremja litteratura narrattiva, poe\u017cija u kritika letterarja Taljana u internazzjonali.", "Din is-sena s-su\u0121\u0121ett kien \"L-immigrazzjoni u l-\u0127biberija bejn il-popli\".", "L-artiklu rebbie\u0127 ta' Samia Nkrumah \"Il-wi\u010b\u010b ta' l-Italja jindibel\" i\u0127ares lejn il-problemi li jiffa\u010bjaw komunitajiet differenti ta' immigrati fl-Italja.", "Mill-Gana g\u0127all-Ewropa", "Samia Nkrumah, imwielda fl-1960 f'Akkra, il-belt kapitali tal-Gana, hija bint Kwame Nkrumah, ir-ra\u0121el li wassal b'su\u010b\u010bess lill-Gana g\u0127all-indipendenza fl-1957 qabel ma tne\u0127\u0127a mill-poter fl-1966, u bint omm E\u0121izzjana mir-reli\u0121jon Kopta Kristjana.", "Din it-trobbija g\u0127enitha tapprezza kulturi differenti.", "Nkrumah iggradwat mill-Universit\u00e0 ta' Londra fl-Iskola ta' l-Istudji Orjentali u Affrikani, minn fejn kisbet Masters fl-Istudji dwar il-Lvant Nofsani.", "Illum hija r-rappre\u017centanta tal-moviment Affrikan fl-Italja, u ta\u0127dem ma' l-Universit\u00e0 ta' Arkansas u ma\u010b-\u010aentru g\u0127all-Istudji ta' Ruma fost o\u0127rajn.", "Sejbiet ta' l-artiklu", "L-artiklu \u0121ie ppubblikat mill-maga\u017cin E\u0121izzjan li jo\u0127ro\u0121 kull \u0121img\u0127a, \"Al-Ahram\" u jg\u0127id li \"t-Taljani huma b'mod \u0121enerali tolleranti tal-minoritajiet etni\u010bi u reli\u0121ju\u017ci ta' pajji\u017chom\" anke jekk dan m'huwiex rifless fil-li\u0121i Taljana, li g\u0127as-Sinjorina Nkrumah, \"ma tikkontribwixxix g\u0127al integrazzjoni a\u0127jar u aktar fil-fond tan-nies li ji\u0121u \u0121odda.\"", "L-artiklu tag\u0127ha semma li r-Rumeni jirrappre\u017centaw l-akbar popolazzjoni ta' immigranti b'239,781.", "Fit-tieni u fit-tielet post insibu l-Marokkini u l-Albani\u017ci b'227,055 u 224,001 rispettivament.", "Mill-Affrika l-Isfel mis-Sa\u0127ara, l-immigranti mis-Senegal, u wara min-Ni\u0121erja u mill-Gana jirrappare\u017centaw l-akbar popolazzjonijiet immigrati residenti legalment.\"", "\"Jiena nemmen li l-\u0121urija g\u0127a\u017clet l-artiklu tieg\u0127i g\u0127all-ispirtu li bih ktibtu, g\u0127at-tolleranza li juri u g\u0127ar-ri\u010berka li nifhmu lil xulxin li ma tispi\u010b\u010ba qatt.", "Jiena nipprova li qatt ma ni\u0121\u0121udika; l-ewwel nippreferi li nifhem i\u010b-\u010birkostanzi, il-fatti\u2026,\" qalet.", "Il-Parlament Ewropew u l-immigrazzjoni", "Skond is-Sinjorina Nkrumah, l-Ewropej huma b'mod \u0121enerali favur l-integrazzjoni ta' l-immigrati fis-so\u010bjetajiet tag\u0127hom, u f'dan jista' jkollu rwol il-Parlament.", "\"Il-Parlament Ewropew, bir-rappre\u017centanza diretta tieg\u0127u tal-popolazzjoni Ewropea, irid jikkonforma mas-sentimenti ta' mer\u0127ba u tolleranza tal-pubbliku.\"", "Is-Sinjorina Nkrumah tkompli tg\u0127id li \"llum, il-fenomenu ta' l-immigrazzjoni, g\u0127alkemm b'intensit\u00e0 differenti, jirrappre\u017centa su\u0121\u0121ett importanti \u0127afna g\u0127all-Ewropa kollha\u2026 jiena \u010berta li \u0127afna mill-politi\u010bi ewlenin g\u0127andhom ix-xewqa g\u0127al g\u0127arfien fil-fond ta' din is-sitwazzjoni \u0121dida, b'bidu fi djalogu kostruttiv.\"", "Kif ta\u0127seb li g\u0127andna ng\u0127inu lill-immigrati?", "\"\u017bgur b'politika komuni fuq l-asil, i\u017cda wkoll billi niffa\u010bjaw il-kwistjoni tat-trattament ta' l-immigrati, u na\u0127dmu fuq il-problema ta' l-immigrazzjoni illegali\u2026li g\u0127andha b\u017conn ta' politika komuni reali,\" qalet.", "\"Il-Parlament Ewropew g\u0127andu struttura solida (mandat relattivament twil bejn l-elezzjonijiet)\u2026meta mqabbel mal-fra\u0121ilit\u00e0 u n-nuqqas ta' kontinwit\u00e0 tal-gvernijiet nazzjonali\u2026irridu nisfruttaw dan il-vanta\u0121\u0121 sabiex ikollna azzjoni kostruttiva u ta' su\u010b\u010bess.\"", "Il-premju ta' l-2007 se jkollu re\u017conanza spe\u010bjali min\u0127abba li se jimmarka l-50 anniversarju mit-Trattat ta' Ruma li jistabbilixxi l-Komunit\u00e0 Ewropea.", "20061016STO11664 L-Artiklu ta' Samia Nkrumah Il-MPE u MP nazzjonali jiddibattu l-immigrazzjoni legali u illegali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16649506__IM-PRESS__20061016-STO-11664__MT.txt"}
{"text": ["Il-mexxej ta' l-oppo\u017cizzjoni tal-Belarus jir\u010bievi n-nominazzjoni g\u0127all-premju Sakharov", "Drittijiet tal-bniedem", "Alexander Milinkevich jiltaqa' mal-MPE, Jannar 2006", "Alexander Milinkevich, fi\u017ciku ta' 59 sena, mexxej ta' l-oppo\u017cizzjoni politika tal-Belarus \u0121ie nnominat b\u0127ala wie\u0127ed mill-finalisti g\u0127all-premju Sakharov tal-PE ta' l-2006 g\u0127al-libert\u00e0 ta' l-espressjoni.", "L-o\u0127rajn huma dawk li qeg\u0127din ji\u0121\u0121ieldu favur l-osta\u0121\u0121i ma\u0127tufa fil-Kolombja u Ghassan Tueni, rappre\u017centant tal-figuri ewlenin maqtula fil-Libanu.", "F'Marzu, is-Sur Milinkevich \u0127are\u0121 g\u0127all-elezzjonijiet Presidenzjali kontra Alexander Lukashenko.", "Ir-ri\u017cultati \u0121ew ikkundannati mill-UE u mill-US.", "Is-Sur Milinkevich safa aktar tard impri\u0121jonat talli g\u0127al 15-il jum, ipprotesta kontra r-ri\u017cultat.", "Is-sostenituri tal-President Lukashenko jg\u0127idu li fl-elezzjoni ta' din is-sena, Lukashenko \u0121ab 82% tal-voti filwaqt li Milnkevich \u0121ab biss 6% tal-voti.", "Madankollu, l-g\u0127ada ta' l-elezzjoni, osservaturi mill-Organizzazzjoni g\u0127as-Sigurt\u00e0 u l-Kooperazzjoni fl-Ewropa (OSCE) iddikjaraw li kienet \"mimlija tbag\u0127bis\", filwaqt li delegazzjoni ta' MPE ma t\u0127allietx tid\u0127ol il-Belarus qabel l-elezzjoni.", "Wara l-elezzjoni, il-President tal-Parlament, Josep Borrell, qal li ksur persistenti tad-drittijiet fundamentali tal-poplu tal-Belarus m'huwiex se jkun ming\u0127ajr konsegwenzi.", "Wara l-elezzjonijiet, is-Sur Lukashenko u bosta ministri ewlenin o\u0127ra ma t\u0127allewx jid\u0127lu fl-UE.", "Fi Frar ta' din is-sena, Alexander Milinkevich mar fil-Parlament biex jiltaqa' mal-MPE u biex jitlob l-appo\u0121\u0121 tag\u0127hom - g\u0127alkemm huwa sa\u0127aq li kien il-poplu tal-Belarus li kellu l-muftie\u0127 biex l-affarijiet jinbidlu.", "F'Settmbru 2005, ri\u017coluzzjoni mill-Parlament ikkundannat lill-gvern tal-Belarus g\u0127all-g\u0127eluq matul dawn l-a\u0127\u0127ar snin ta' \"bosta partiti politi\u010bi, 22 gazzetta u aktar minn 50 NGO favur id-demokrazija\u2026talli kkritikaw lill-President u l-politika tieg\u0127u\".", "Dan kien l-isfond g\u0127all-g\u0127oti tal-premju Sakharov g\u0127all-2004 lill-Asso\u010bjazzjoni tal-\u0120urnalisti tal-Belarus.", "Twieled fl-1947 fi \u0126rodna, il-Belarus.", "Edukazzjoni: studja l-fi\u017cika u l-matematika fi Hrodna, Franza, l-Istati Uniti u fil-\u0120ermanja.", "\u0126ajja professjonali: kien il-kap tad-Dipartiment tal-Fi\u017cika ta' l-Universit\u00e0 ta' Setif fl-Al\u0121erija (1980-1984); professur asso\u010bjat fl-Universit\u00e0 ta' l-Istat ta' Hrodna (1978-1980 u 1984-1990)", "Karriera politika: assistent sindku ta' \u0126rodna 1990-1996 responsabbli g\u0127all-edukazzjoni, kultura, kura tas-sa\u0127\u0127a, \u017cg\u0127a\u017cag\u0127, sports, mezzi tax-xandir, reli\u0121jon, kuntatti internazzjonali u preservazzjoni storika.", "2001: mani\u0121er tal-kampanja g\u0127all-kandidat Presidenzjali Siamion Domash.", "2006: Kandidat Presidenzjali kontra l-President Lukashenko.", "Il-premju Sakharov", "Hemm \u017cew\u0121 finalisti o\u0127ra g\u0127all-premju Sakharov ta' l-2006.", "Dawn huma: \"Kolombja: g\u0127al dawk li qeg\u0127din ji\u0121\u0121ieldu favur l-osta\u0121\u0121i ma\u0127tufa\" \u2013 (profil ippubblikat fl-10 ta' Ottubru) u Ghassan Tueni, li l-profil tieg\u0127u se ji\u0121i ppubblikat fl-24 ta' Ottubru.", "Ir-rebbie\u0127 se jit\u0127abbar f'Ottubru u l-premju se jing\u0127ata fis-Seduta Plenarja ta' Di\u010bembru.", "20061016STO11687 Focus dwar Sakharov L-elezzjoni fil-Belarus: \"mhux regolari\" Milinkevich jiltaqa' mal-MPE"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16650110__IM-PRESS__20061016-STO-11687__MT.txt"}
{"text": ["Ftu\u0127 tas-seduta plenarja 13-16 ta' Novembru - Strasburgu", "Istituzzjonijiet", "Il-kwistjonijiet l-iktar importanti matul din is-seduta plenarja jinkludu: approvazzjoni tal-po\u017cizzjoni komuni tal-Kunsill dwar id-direttiva dwar is-servizzi li tirrifletti dik adottata mill-Parlament matul l-ewwel qari tal-pro\u010bedura; pre\u017centazzjoni tal-Programm Le\u0121i\u017clattiv u ta' \u0126idma tal-Kummissjoni g\u0127as-sena 2007; il-proposta li tistabbilixxi qafas ta' azzjoni fil-qasam tal-politika ta' l-ambjent marittimu; kif ukoll ir-rapporti annwali tal-Qorti ta' l-Awdituri u ta' l-Ombudsman.", "Tibdil fl-A\u0121enda", "Id-dibattitu dwar il-Fond Ewropew ta' a\u0121\u0121ustament g\u0127all-Globalizzazzjoni g\u0127all-integrazzjoni mill-\u0121did ta' \u0127addiema li spi\u010b\u010baw bla xog\u0127ol min\u0127abba l-effetti tal-globalizzazzjoni, \u0121ie postpost g\u0127al seduta o\u0127ra.", "Ir-rapport kien im\u0127ejji minn Roselyne BACHELOT-NARQUIN (EPP-ED, FR).", "Ir-rapport dwar it-tqeg\u0127id ta' o\u0121\u0121etti pirotekni\u010bi fis-suq komuni, im\u0127ejji minn Joel HASSE FERREIRA (PES, PT), ukoll \u0121ie pospost g\u0127as-seduta plenarja li jmiss.", "Punti Ewlenin", "Servizzi fis-Suq Intern: Il-Kumitat g\u0127as-Suq Intern approva t-test tal-po\u017cizzjoni komuni tal-Kunsill fit-tieni qari tal-pro\u010bedura ta' kode\u010bi\u017cjoni fuq id-direttiva dwar is-servizzi.", "Issa jmiss li l-Parlament Ewropew jadotta t-test matul is-seduta plenarja li jmiss.", "It-test tal-Kunsill jirrifletti dak adottat mill-Parlament matul l-ewwel qari tal-pro\u010bedura, bl-e\u010b\u010bezzjoni ta' xi dettalji.", "Meta tid\u0127ol fis-se\u0127\u0127, id-direttiva g\u0127andha telimina l-ostakoli g\u0127all-\u0127elsien ta' stabbiliment g\u0127al min jipprovdi servizzi u g\u0127all-moviment \u0127ieles ta' servizzi bejn l-Istati Membri.", "Is-Sa\u0127\u0127a Pubblika: Il-Parlament g\u0127andu jadotta rapport sabiex ti\u0121i ristretta l-kummer\u010bjalizzazzjoni ta' \u010bertu apparat ta' kejl li fih il-merkurju.", "Il-proposta tal-Kummissjoni g\u0127andha l-g\u0127an li tipprojbixxi l-bejg\u0127 ta' \u010bertu apparat ta' kejl \u0121did mhux elettroni\u010bi li jkun fihom il-merkurju g\u0127aliex dan il-metall huwa ta' riskju serju g\u0127as-sa\u0127\u0127a.", "Il-Kumitat involut irid jintrodu\u010bi \u010berti e\u010b\u010bezzjonijiet g\u0127al strumenti antiki.", "L-Ambjent Marittimu : Il-Membri ser jikkunsidraw rapport dwar proposta g\u0127al direttiva li tistabbilixxi qafas ta' azzjoni fil-qasam tal-politika ta' l-ambjent marittimu.", "L-g\u0127an huwa li l-Istati Membri jkunu jistg\u0127u jiksbu status ambjentali tajjeb fir-re\u0121juni marittimi kollha madwar l-Unjoni Ewropea billi jimplimentaw strate\u0121ija marittima.", "Il- Kumitat involut irid li dan isir sas-sena 2017.", "Il-Kummissjoni fl-2007 : Il-Kummissjoni ser tippre\u017centa il-Programm Le\u0121i\u017clattiv u ta' \u0126idma tag\u0127ha g\u0127as-sena 2007.", "Il-prijoritajiet tal-Programm jinkludu azzjoni biex ti\u0121i mmodernizzata l-ekonomija Ewropea, ji\u0121u indirizzati l-isfidi tas-so\u010bjet\u00e0 Ewropea, issir \u0121estjoni a\u0127jar tal-flussi migratorji, ikun hemm garanzija ta' ener\u0121ija sikura, kompetittiva u sostenibbli, sabiex l-Ewropa issir post a\u0127jar biex wie\u0127ed jg\u0127ix fiha u biex l-Ewropa ssa\u0127\u0127a\u0127 ir-rwol tag\u0127ha b\u0127ala msie\u0127ba dinjija.", "Sigurta' u difi\u017ca: Skond il-Kumitat g\u0127all-Affarijiet Barranin, l-Unjoni Ewropea tinsab fit-triq biex issir Unjoni ta' Sigurta' u Difi\u017ca.", "Il-Membri tal-Parlament Ewropew ser jittrattaw rapport li qieg\u0127ed jag\u0127mel sej\u0127a g\u0127al Politika Ewropea ta' Sigurta' u Difi\u017ca iktar attiva sabiex il-kompetenzi ta' l-Unjoni f'dan il-qasam ji\u0121u esti\u017ci.", "Il-Qorti ta' l-Awdituri: Il-Qorti ta' l-Awdituri ser tippre\u017centa r-Rapport Annwali tag\u0127ha g\u0127as-sena 2005.", "Ir-rapport jilqa' l-progress li sar mill-Kummissjoni permezz tas-sistema ta' kontabilita' \u0121dida tag\u0127ha.", "Fl-istess \u0127in i\u017cda, instabu kontrolli interni dg\u0127ajfa fil-bi\u010b\u010ba l-kbira ta' l-infiq ta' l-UE, kemm fl-Istati Membri, kif ukoll fil-Kummissjoni.", "Kien hemm ukoll numru g\u0127oli ta' \u017cbalji fit-tran\u017cazzjonijiet ta' ba\u017ci.", "Seduti Formali: Il-President tal-\u0120eor\u0121ja Mikha\u00efl Saakachvili, u l-Emir ta' l-Istat tal-Qatar Cheikh Hamad bin Khalifa al Thani, ser jindirizzaw lill-Membri tal-Parlament Ewropew matul \u017cew\u0121 seduti formali separati.", "L-Ombudsman: Il-Membri tal-Parlament Ewropew ser jiddiskutu test im\u0127ejji minn Andreas Schwab (EPP-ED, DE) fi \u0127dan il-Kumitat g\u0127all-Petizzjonijiet dwar ir-rapport annwali ta' l-Ombudsman g\u0127all-2005.", "20061113IPR12602 L-a\u0127\u0127ar ver\u017cjoni ta' l-a\u0121enda tas-seduta plenarja", "/omk/sipade3?PROG=AGENDA&REF=2006-11&QUERY=ALL-SIT&NAV=S&L=MT&LEVEL=2&SAME_LEVEL=1"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16650284__IM-PRESS__20061113-IPR-12602__MT.txt"}
{"text": ["Azzjoni tal-Komunita' fil-qasam tal-Politika ta' l-Ambjent tal-Ba\u0127ar", "Il-Membri adottaw rapport dwar proposta g\u0127al direttiva li tistabbilixxi qafas ta' azzjoni fil-qasam tal-politika ta' l-ambjent tal-ba\u0127ar.", "L-g\u0127an huwa li l-Istati Membri jkunu jistg\u0127u jiksbu status tajjeb fl-ambjent tal-ba\u0127ar ta' l-Unjoni Ewropea billi jimplimentaw strate\u0121ija apposta.", "Il-Parlament irid li dan isir sas-sena 2017 u qeg\u0127din jipproponu numru ta' mi\u017curi li g\u0127andhom jittie\u0127du.", "Permezz tar-rapport im\u0127ejji minn Marie-No\u00eblle LIENEMANN (PES, FR), il-Parlament g\u0127amel sej\u0127a sabiex jittie\u0127du mi\u017curi li j\u0127arsu u jippre\u017cervaw l-ambjent tal-ba\u0127ar, jew inkella li jag\u0127mluha possibbli li dan ikun jista' jirkupra; li jevitaw u jnaqqsu bil-mod il-mod it-tni\u0121\u0121is sabiex ikun \u017cgurat li ma jkunx hemm effetti sinjifikanti jew riskji g\u0127ll-bijodiversita' u l-ekosistemi tal-ba\u0127ar jew is-sa\u0127\u0127a tal-bniedem; u li jillimitaw l-u\u017cu ta' servizzi u prodotti tal-ba\u0127ar u attivitajiet o\u0127rajn fl-ambjent tal-ba\u0127ar g\u0127al livelli li jkunu sostenibbli u li la jipperikolaw l-u\u017cu jew l-attivitajiet ta' \u0121enerazzjoni futuri u lanqas il-kapa\u010bita' ta' l-ekosistemi tal-ba\u0127ar li jirrea\u0121ixxu g\u0127al tibdil naturali jew ikka\u0121unat mill-bniedem.", "Biex dan isir, il-Parlament jrid li l-Istati Membri jwaqqfu dipartimenti ta' tmexxija apposta \u0127alli jkunu jistg\u0127u jimplimentaw strate\u0121ija apposta u jiksbu status ambjentali tajjeb fi\u017c-\u017coni tal-ba\u0127ar sa l-2017.", "Il-Kummissjoni kienet ipproponiet li dan l-objettiv jintla\u0127aq sa l-2021.", "Il-Parlament jrid ukoll li dan il-programm ta' mi\u017curi jkun mniedi sa l-2012, u mhux sa l-2016 kif propost mill-Kummissjoni, u li jid\u0127ol fis-se\u0127\u0127 sa l-2014.", "Ir-rapport jg\u0127id ukoll li l-Istati Membri g\u0127andhom jie\u0127du mi\u017curi g\u0127all-\u0127arsien ta' dawk il-postijiet mag\u0127\u017cula b\u0127ala \u017coni tal-ba\u0127ar protetti, u jekk ikun hemm b\u017conn, jistabbilixxu ri\u017cervi naturali tal-ba\u0127ar mag\u0127luqa bl-g\u0127an li jipprote\u0121u u jippre\u017cervaw l-ekosistemi tal-ba\u0127ar l-iktar vulnerabbli u l-bijodiversita', kif ukoll l-ag\u0127safar salva\u0121\u0121i.", "G\u0127andu jsir ukoll re\u0121istru ta' dawn i\u017c-\u017coni tal-ba\u0127ar protetti, disponibbli g\u0127all-pubbliku, li g\u0127andu jkun finalizzat sa tliet snin wara d-d\u0127ul fis-se\u0127\u0127 tad-direttiva.", "Il-Parlament talab lill-Kummissjoni biex tag\u0127mel revi\u017cjoni tad-direttiva g\u0127axar snin wara li tid\u0127ol fis-se\u0127\u0127, u mhux wara \u0127mistax-il sena, hekk kif kienet ipproponiet hi stess.", "Din g\u0127andha wkoll tipprovdi lill-Parlament u lill-Kunsill bi proposti g\u0127al emendi ne\u010bessarji sabiex ikun fa\u010bilitat il-ksib ta' status ambjentali tajjeb fi\u017c-\u017coni tal-ba\u0127ar Ewropej sa l-2017, u sabiex dan l-istatus ikun jista' jinzamm.", "L-Istati Membri huma mitluba jinfurzaw id-dispo\u017cizzjonijiet ta' din id-direttiva permezz ta' li\u0121ijiet, regolamenti u dispo\u017cizzjonijiet amministrattivi mhux iktar tard minn sentejn wara d-d\u0127ul fis-se\u0127\u0127 tad-direttiva.", "Il-Membri tal-Parlament Ewropew adottaw ukoll rapport im\u0127ejji minn Aldis KU\u0160\u0136IS (EPP-ED, LV) dwar strate\u0121ija tematika g\u0127all-ambjent tal-ba\u0127ar.", "Pro\u010bedura: Kode\u010bi\u017cjoni / Inizjattiva Dibattitu: 13.11.2006", "20061113IPR12517 Azzjoni tal-Komunit\u00e0 fil-qasam tal-Politika ta' l-Ambjent tal-Ba\u0127ar (LIENEMANN) Strate\u0121ija tematika dwar l-ambjent tal-Ba\u0127ar (KU\u0160\u0136IS)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16650996__IM-PRESS__20061113-IPR-12517__MT.txt"}
{"text": ["I\u017c-\u017cona ta' l-ewro fl-2006", "Il-Parlament adotta rapport im\u0127ejji fi \u0127dan il-Kumitat g\u0127all-Affarijiet Ekonomi\u010bi u Monetarji fuq l-ewwel rapport annwali ippre\u017centat mill-Kummissjoni dwar i\u017c-\u017cona ta' l-ewro fl-2006.", "Il-Membri laqg\u0127u dan ir-rapport li jirrifletti l-evoluzzjoni ta' l-ekonomiji ta\u017c-\u017cona ta' l-ewro fl-2006.", "Skond huma, dan \"huwa kontribuzzjoni utli g\u0127ad-dibattitu dwar l-isfidi kon\u0121unti tal-politika ekonomika li qed jiffa\u010b\u010bjaw il-Membri ta\u017c-\u017cona ta' l-ewro\".", "Ir-rapport li kien im\u0127ejji minn Jos\u00e9 Manuel GARC\u00cdA-MARGALLO Y MARFIL (EPP-ED, ES), jag\u0127ti \u0127arsa \u0121enerali lejn il-mezzi biex jitjiebu l-funzjonament u l-prestazzjoni ekonomika ta\u017c-\u017cona ta' l-ewro.", "Saret sej\u0127a \u0121enerali sabiex ikun hemm iktar trasparenza fil-pro\u010bess ta' te\u0127id ta' de\u010bi\u017cjonijiet tal-Bank \u010aentrali Ewropew.", "Barra minn hekk, l-Istati Membri g\u0127andhom ifittxu titjib annwali fl-i\u017cbilan\u010bi tal-ba\u0121it, sabiex ikun hemm tnaqqis tal-pressjoni inflazzjonarja u biex ir-rati ta' l-interess jibqg\u0127u baxxi f'livelli li ma jipperikolawx l-irkupru ta' l-ekonomija attwali.", "L-Istati Membri \u0121ew mistiedna jkunu konformi b'mod srett ma' l-interpretazzjoni tal-Patt ta' Stabilit\u00e0 u ta' Tkabbir im\u0121edded.", "Skambju ta' l-aqwa prattiki", "Skond il-Membri, l-prestazzjoni ekonomika g\u0127andha tittejjeb bl-approvazzjoni tal-kodi\u010bi ta' kondotta li jippermetti mmonitorjar re\u010biproku mill-Istati Membri tal-Programmi Nazzjonali ta' Riforma ( National Reform Programmes - NRPs) permezz ta' l-iskambju ta' l-aqwa prattiki.", "Il-Kummissjoni g\u0127andha wkoll tippubblika \" league table \" annwali li turi l-a\u0127jar u l-ag\u0127ar \u0127idma tal-pajji\u017ci involuti.", "Taxxa Komuni permezz ta' koperazzjoni msa\u0127\u0127a", "Dwar il-politika fiskali, il-Membri huma konvinti li jekk l-Istati Membri ma jirnexxilhomx jaslu g\u0127al qbil unanimu, l-objettiv li tkun introdotta Ba\u017ci ta' Taxxa Komuni u Konsolidata g\u0127all-Kumpaniji fl-Ewropa jista' jintla\u0127aq ukoll permezz tal-mekkani\u017cmu ta' koperazzjoni msa\u0127\u0127a.", "Dan il-mekkani\u017cmu, g\u0127alkemm inqas mixtieq minn qbil unanimu ta' l-Istati Membri, jippermetti l-ma\u0121\u0121oranza ta' pajji\u017ci Ewropej jag\u0127mlu progress fil-qasam ta' qafas komuni g\u0127at-tassazzjoni tal-kumpaniji fis-suq intern.", "Fl-istess \u0127in, l-Istati Membri li ma jkunux qeg\u0127din jipparte\u010bipaw jkollhom il-possibilta' li jag\u0127mlu parti minn din il-koperazzjoni 'l quddiem.", "Is-Suq Intern", "Ir-rapport jindirizza il-kwistjoni tal-protezzjoni\u017cmu, u jikkundanna l-politiki adottati minn \u010berti Stati Membri li jipprote\u0121u l-industriji u servizzi prin\u010bipali tag\u0127hom mill-kompetizzjoni transkonfinali.", "Barra minn hekk, il-Membri huma ta' l-opinjoni li s-swieq tax-xog\u0127ol g\u0127andhom ikunu aktar flessibbli u li dawk l-aspetti mil-le\u0121i\u017clazzjoni dwar l-impjieg permanenti li jistg\u0127u ja\u0121ixxu b\u0127ala ostaklu g\u0127all-a\u0121\u0121ustament tas-suq tax-xog\u0127ol g\u0127andhom jitne\u0127\u0127ew.", "Il-\u0127olqien ta' suq komuni fil-qasam ta' l-ener\u0121ija g\u0127andu jing\u0127ata prijorita'.", "Iktar ri\u017corsi g\u0127ar-Ri\u010berka u l-I\u017cvilupp", "Il-Membri wrew dispja\u010bir g\u0127all-fatt li n-nefqa fir-Ri\u010berka u l-I\u017cvilupp fi\u017c-\u017cona ta' l-ewro hija biss ta' madwar 2% tal-Prodott Gross Domestiku ( Gross Domestic Product - GDP).", "Dan il-persenta\u0121\u0121 huwa \u0127afna inqas mill-objettiv ta' l-UE kollha ta' 3%, g\u0127alhekk il-Parlament stieden lill-Kummissjoni sabiex tressaq proposti konkreti li jirrigwardaw l-iffinanzjar tar-ri\u010berka u ta' l-i\u017cvilupp fl-UE, flimkien ma' qafas effi\u010bjenti tad-drittijiet tal-proprjet\u00e0 intellettwali.", "L-Istati Membri \u0121ew mistiedna jallokaw aktar ri\u017corsi g\u0127ar-ri\u010berka u l-innovazzjoni u jistabbilixxu in\u010bentivi ta' taxxa g\u0127an-negozji u l-universitajiet li jinvestu fir-Ri\u010berka u fl-I\u017cvilupp.", "Il-Kriterji ta' Maastricht", "Ir-rapport ifakkar li skond il-kriterji ta' konver\u0121enza ta' Maastricht, ir-rata ta' l-inflazzjoni m'g\u0127andhiex taqbe\u017c il-1.5% ta' l-a\u0127jar tliet prestazzjonijiet mill-Istati Membri fejn g\u0127andha x'taqsam l-istabilit\u00e0 tal-prezz.", "Dwar dan, il-Parlament irrimarka li kemm id-definizzjoni ta' l-a\u0127jar tliet prestazzjonijiet mill-Istati Membri fejn g\u0127andha x'taqsam l-istabilit\u00e0 tal-prezz, kif ukoll l-metodu g\u0127all-kalkolu tal-valur ta' referenza, g\u0127andhom ji\u0121u e\u017caminati sew.", "Dan min\u0127abba l-fatt li issa hemm tnax-il Stat Membru li jipparte\u010bipa fl-EMU, il-munita wa\u0127da hija mmani\u0121\u0121jata minn politika monetarja komuni u d-differenzjalitajiet fil-prestazzjoni individwali ta' l-inflazzjoni jirriflettu fatturi strutturali aktar minn differenzi fl-appro\u010bi tal-politika makroekonomika.", "B\u017conn ta' djalogu bejn l-istituzzjonijiet", "Il-Parlament huwa ta' l-opinjoni li g\u0127andhom isiru iktar sforzi biex ti\u0121i kkoordinata r-rappre\u017centazzjoni esterna ta\u017c-\u017cona ta' l-ewro fl-istituzzjonijiet finanzjarji internazzjonali.", "Il-Membri stiednu lill-Eurogrupp, lill-Kunsill u lill-Bank \u010aentrali Ewropew biex isa\u0127\u0127u l-koordinazzjoni ta' l-azzjoni tag\u0127hom fil-qasam tal-politika ta' rata tal-kambju.", "Barra minn hekk, il-Kummissjoni u l-Eurogrupp g\u0127andhom jistabbilixxu djalogu strutturat mal-Parlament fuq kwistjonijiet ekonomi\u010bi, li jsir darba kull tliet xhur.", "Dan id-djalogu g\u0127andu jkun simili ta' dak li di\u0121a' je\u017cisti mal-Bank \u010aentrali Ewropew dwar il-politika monetarja.", "Pro\u010bedura: Inizjattiva Dibattitu: 13.11.2006", "20061113IPR12515 Ir-rapport annwali 2006 dwar iz-zona ta' l-ewro"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16651104__IM-PRESS__20061113-IPR-12515__MT.txt"}
{"text": ["L-u\u017cu tal-merkurju fi strumenti ta' kejl", "Il-Parlament adotta rapport im\u0127ejji fi \u0127dan il-Kumitat g\u0127all-Ambjent u s-Sa\u0127\u0127a Pubblika sabiex ti\u0121i ristretta l-kummer\u010bjalizzazzjoni ta' \u010bertu apparat ta' kejl li fih il-merkurju.", "Il-Membri riedu jintrodu\u010bu \u010berti e\u010b\u010bezzjonijiet g\u0127al strumenti antiki.", "Meta tid\u0127ol fis-se\u0127\u0127, id-direttiva g\u0127andha timponi restrizzjonijiet biss fuq it-tqeg\u0127id fis-suq ta' tag\u0127mir g\u0127all-kejl \u0121did.", "Ir-rapport im\u0127ejji minn Mar\u00eda SORNOSA MART\u00cdNEZ (PES, ES) \u0121ie adottat mill-Parlament bil-ma\u0121\u0121oranza kbira ta' 599 vot favur, 13 kontra u 25 astensjoni, fl-ewwel qari tal-pro\u010bedura ta' kode\u010bi\u017cjoni.", "Il-partijiet kon\u010bernati kienu qeg\u0127din jippruvaw jil\u0127qu ftehim mal-Kunsill fl-ewwel qari tal-pro\u010bedura ta' kode\u010bi\u017cjoni, sabiex il-pro\u010bedura le\u0121i\u017clattiva tkun tista' ting\u0127alaq, i\u017cda dan ma rnexxiex.", "Il-proposta tal-Kummissjoni g\u0127andha l-g\u0127an li tipprojbixxi l-bejg\u0127 ta' \u010bertu apparat ta' kejl \u0121did mhux elettroniku li jkun fih il-merkurju g\u0127aliex dan il-metall huwa ta' riskju serju g\u0127as-sa\u0127\u0127a.", "It-termometri w\u017cati fil-qasam tas-sa\u0127\u0127a, il-barometri, l-apparat u\u017cat g\u0127all-kejl tal-pressjoni tad-demm, kif ukoll il-manometri g\u0127andhom ikunu affettwati minn din il-projbizzjoni.", "Restrizzjonijiet immedjati g\u0127andhom japplikaw biss g\u0127al tag\u0127mir li huwa ma\u0127sub g\u0127all-bejg\u0127 lill-pubbliku u t-termometri kollha tad-deni.", "Madankollu, il-Parlament g\u0127amel sej\u0127a sabiex ji\u0121u e\u017centati l-barometri u strumenti xjentifi\u010bi li jkunu jinsabu fil-kollezzjonijiet ta' mu\u017cewijiet jew li jkunu ser jinbieg\u0127u fis-suq ta' l-antikita', u li jkollhom aktar minn \u0127amsin sena.", "Skond il-Membri, dan it-tip ta' kummer\u010b g\u0127andu ambitu limitat u jidher li ma jo\u0127loq ebda sogru g\u0127as-sa\u0127\u0127a tal-bniedem jew l-ambjent.", "G\u0127aldaqstant, dan it-tip ta' kummer\u010b m'g\u0127andux ji\u0121i ristrett.", "Dwar il-barometri, peress li fl-UE g\u0127adha te\u017cisti l-produzzjoni ta' barometri fuq skala \u017cg\u0127ira, li g\u0127alija jintu\u017ca biss merkurju rri\u010biklat, il-Parlament irid li l-Istati Membri jistabbilixxu mekkani\u017cmi xierqa u effettivi biex it-tqeg\u0127id fis-suq tal-barometri isir permezz ta' li\u010benzja u jkun ikkontrollat sabiex l-objettivi tad-direttiva ma jiddg\u0127ajfux.", "Il-Parlament indirizza wkoll il-kwistjoni ta' l-isfigmomanometri - strumenti w\u017cati \u0127afna fil-qasam tas-sa\u0127\u0127a, li fihom livell relattivament g\u0127oli ta' merkurju.", "Il-Membri stiednu lill-Kummissjoni biex sa sentejn wara d-d\u0127ul fis-se\u0127\u0127 tad-direttiva, tfittex soluzzjoni alternattiva aktar sikura li hija teknikament u ekonomikament fattibbli g\u0127all-u\u017cu ta' sfigomamanometri u tag\u0127mir ie\u0127or ta' kejl li fihom il-merkurju u li jintu\u017caw fil-kura tas-sa\u0127\u0127a u f'u\u017ci professjonali u industrijali o\u0127ra.", "Barra minn hekk, jekk ikun xieraq, din g\u0127andha tippre\u017centa proposta le\u0121i\u017clattiva sabiex testendi r-restrizzjonijiet g\u0127al dawn l-istrumenti, sabiex il-merkurju fit-tag\u0127mir tal-kejl jitne\u0127\u0127a b'mod gradwali.", "Il-merkurju u l-komponenti tieg\u0127u huma tossi\u010bi \u0127afna g\u0127all-bnedmin, g\u0127all-ekosistemi u l-annimali salva\u0121\u0121i.", "Madwar 80%-90% tal-merkurju w\u017cat fl-apparat ta' kejl u ta' kontroll huwa u\u017cat fit-termometri medi\u010binali (g\u0127all-kejl tad-deni) u t-termometri l-o\u0127ra u\u017cati fid-dar.", "G\u0127alkemm l-u\u017cu tal-merkurju qieg\u0127ed jonqos, xorta huwa stmat li kull sena fl-UE tintu\u017ca 33 tunnellata ta' merkurju g\u0127all-mezzi ta' kontroll u ta' kejl.", "Il-merkurju jista' jinbidel f'metilmerkurju, li hija l-forma tieg\u0127u l-aktar tossika.", "Il-metilmerkurju jin\u0121abar u jikkon\u010bentra fil-katina ta' l-ikel tal-ba\u0127ar.", "Popolazzjonijiet li jikkunsmaw \u0127afna \u0127ut u frott tal-ba\u0127ar (spe\u010bjalment fi\u017c-\u017coni kostali tal-Mediterran) huma vulnerabbli b'mod partikolari min\u0127abba.", "Espo\u017cizzjoni diretta g\u0127all-merkurju permezz tal-\u0121bid tan-nifs tal-fwar jew assorbiment mill-\u0121ilda wkoll huma riskju\u017ci g\u0127as-sa\u0127\u0127a.", "Pro\u010bedura: Kode\u010bi\u017cjoni Dibattitu: 14.11.2006", "20061113IPR12525 Direttiva tal-Parlament Ewropew u tal-Kunsill li temenda d-Direttiva tal-Kunsill 76/769/KEE relatata ma' restrizzjonijiet dwar il-kummer\u010bjalizzazzjoni ta' xi tag\u0127mir ta' kejl li fih il-merkurju"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16651348__IM-PRESS__20061113-IPR-12525__MT.txt"}
{"text": ["Id-Direttiva dwar is-Servizzi - l-a\u0127\u0127ar pass", "Moviment \u0127ieles tas-servizzi", "G\u0127addew iktar minn sentejn biex din id-direttiva tg\u0127addi mill-Parlament.", "Fl-a\u0127\u0127ar jidher xaqq dawl.", "Id-Direttiva dwar is-Servizzi se ti\u0121i vvutata fil-Parlament.", "Din wa\u0127da mill-aktar le\u0121islazzjonijiet importanti ta' dawn l-a\u0127\u0127ar snin - g\u0127aliex u x'hemm fin-nofs?", "L-ewwel hemm il-kwistjoni ekonomika : il-kompetizzjoni ta' l-UE trid ittejjeb ru\u0127ha.", "I\u017cda hemm il-kwistjoni politika ukoll : il-kunsens li fil-bidu deher impossibbli fl-a\u0127\u0127ar rnexxa l-aktar grazzi g\u0127ar-rwol tal-Parlament.", "Id-Direttiva dwar is-Servizzi l-ewwel \u0121iet ippre\u017centata mill-Kummissjoni Ewropea f'Jannar 2004.", "L-iskop kien li telimina l-ostakli li baqa' g\u0127all-forniment liberu ta' servizz i, de\u010bizjoni li hi minsu\u0121a fit-Trattat ta' Ruma li waqqaf il-Komunit\u00e0 Ekonomika Ewropea.", "Is-sitt pajji\u017ci Membri fondaturi imma\u0121inaw it-twaqqif ta' suq komuni \u0127ieles, li jkopri l-moviment \u0127ieles tal-persuni, l-o\u0121\u0121etti, is-servizz u l-kapital.", "Madankollu \u0127amsin sena wara l-moviment \u0127ieles ta-servizzi (b\u0127al pere\u017cempju, l-industrija tal-bini, it-turi\u017cmu jew is-settur tar- real estate ) g\u0127adu ma \u0121ewwx fis-se\u0127\u0127.", "Grazzi g\u0127ad-Direttiva dwar is-Servizzi madankollu kumpanija tista' tibni u tmexxi hotel jew \u0127anut f'pajji\u017c Membru ie\u0127or ming\u0127ajr ma jkolla x'taqsam ma' \u0127afna awtoritajiet nazzjonali, re\u0121jonali jew fuq livell lokali.", "Kumpaniji g\u0127andhom possibilitajiet joffru s-servizzi fuq ba\u017ci temporanja jew okka\u017cjonali, pere\u017cempju s-servizzi relatati mat-turi\u017cmu b\u0127al gwidi tal-muntanji, il-kera ta' dg\u0127ajjes tal-qlug\u0127, mowtorbowt jew korsijiet mag\u0127mula minn g\u0127alliema tas-ski.", "Qbil dwar l-objettivi, i\u017cda diskwit dwar il-mezzi .", "Wie\u0127ed g\u0127andu j\u0127ares lejn id-direttiva l-\u0121dida fid-dawl ta' l-isfond ta' l-istrate\u0121ija ta' Lisbona li l-g\u0127an tag\u0127ha huwa biex tistimula t-tkabbir ekonomiku u l-impjieg.", "Din timmirra li tag\u0127ti l-possibilt\u00e0 lill-Unjoni biex til\u0127aq livell fejn tista' tapprofitta mill-potenzjal tag\u0127ha ta' suq intern.", "Iktar tkabbir, iktar impjiegi u iktar g\u0127a\u017cla g\u0127all-konsumaturi - dak l-iskop.", "\u0126add qatt ma kkritika l-g\u0127an tat-twaqqif ta' suq intern g\u0127as-servizzi, i\u017cda d-differenzi ta' kif dan jista' jsir kien evidenti mindu d-direttiva \u0127ar\u0121et u popolarment imsemmija \"Bolkestein\" wara l-Kummissarju li ppre\u017centaha.", "Din \u0121iet ikkritikata minn \u0127afna pajji\u017ci b\u0127al Franza fejn ipprovokat kontroversja kbura.", "Fl-a\u0127\u0127ar t\u0127abblet mad-dibattitu dwar il-Kostituzzjoni Ewropea - li ma ntlaqg\u0127etx mill-eletturi Fran\u010bi\u017ci.", "'Il-fuq mid-dettalji dwar il-firdiet kien hemm, fil-fatt, mistoqsija politika profonda g\u0127all-UE: kif wie\u0127ed jibbalan\u010bja l-b\u017conn g\u0127all-ftu\u0127 tas-settur tas-servizzi vast g\u0127al kompetiz\u017czjoni filwaqt li tippreserva \"l-Mudell So\u010bjali Ewropej\" bil-livell g\u0127olja ta' sigurt\u00e0 .", "Il-Kompromess huwa possibli?", "It-test \u0121ie e\u017caminat minn g\u0127axar kumitati differenti fil-parlament.", "Per\u00f2 huwa l-Kumitat g\u0127as-Suq Intern u g\u0127all-Protezzjoni tal-Konsumaturi li \u0121ie ddisinjat b\u0127ala l-kumitat ewlieni ta\u0127t il-presidenza ta' Evelyne Gehardt, So\u010bjalista nnominata b\u0127alha r-rapporteur.", "Fl-a\u0127\u0127ar wara \u0127afna kontroversja bejn il-partiti l-politi\u010bi l-kbar il-Parlament la\u0127aq kompromess fuq il-punti ewlenin tad-direttiva.", "It-Tmiem tat-triq", "Il-vot ta' din il-\u0121img\u0127a bba\u017cat fuq il-kompromess li ntla\u0127aq mill-Parlament fi Frar li g\u0127adda u li \u0121i ffirmat mill-Istati memberi f'Lulju.", "Punti ewlieni u li forsi huwa l-aktar kontroversjali kien il-prin\u010bipju tal-pajji\u017c ta' l-ori\u0121ini.", "Skond dan il-prin\u010bipju dak li jipprovdi s-servizz g\u0127andu jobdi l-le\u0121islazzjoni fejn hu bba\u017cat anke jekk joffri servizz f'pajjiz ie\u0127or.", "Dan il-punt twarrab issa.", "Is-soluzzjoni kienet li dak li joffri s-servizz jista' joffri servizz f'pajji\u017c differenti minn fejn hu stabbilit.", "Per\u00f2, Stati membri Ewropej jistg\u0127u japplikaw prin\u010bipji li huma non-diskriminatorji, proporzjonali u ne\u010bessarji\" u li huma \u0121\u0121ustifikati mill-ordni pubblika, is-sa\u0127\u0127a pubblika u l-ambjent.", "Servizzi ta' nteress \u0121enerali, edukazzjoni pubblika ma jaqg\u0127ux ta\u0127t din id-direttiva g\u0127al oppost ta' servizzi g\u0127al interess \u0121enerali ekonomiku b\u0127all-ilma u l-gass.", "G\u0127alkemm ftit hemm differenzi bejn it-test tal-Parlament u dak tal-Kunsill ir -rapporteur qajmejt diversi mistoqsijiet dwar \u010bwerta bidliet tal-Kunsill.", "Dikjarazzjoni tal-Kummissjoni ppre\u017centata quddiem il-Plenarja g\u0127andha tikkjarifika \u010berta dubbji.", "Wara l-vot ta' nhar l-erbg\u0127a it-test jinbag\u0127at lill-Kunsill.", "Jekk il-Parlament imbag\u0127ad ma jag\u0127milx emendi lid-diretttiva fl-a\u0127\u0127ar tkun adottata."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16652000__IM-PRESS__20061114-STO-12683__MT.txt"}
{"text": ["Il-Kummissjoni fl-2007", "Istituzzjonijiet", "Il-Kummissjoni ppre\u017centat il-Programm Le\u0121i\u017clattiv u ta' \u0126idma tag\u0127ha g\u0127as-sena 2007.", "Il-prijoritajiet tal-Programm jinkludu azzjoni biex ti\u0121i mmodernizzata l-ekonomija Ewropea, ji\u0121u indirizzati l-isfidi tas-so\u010bjet\u00e0 Ewropea, issir \u0121estjoni a\u0127jar tal-flussi migratorji, ikun hemm garanzija ta' ener\u0121ija sikura, kompetittiva u sostenibbli, sabiex l-Ewropa issir post a\u0127jar biex wie\u0127ed jg\u0127ix fih u biex l-Ewropa ssa\u0127\u0127a\u0127 ir-rwol tag\u0127ha b\u0127ala msie\u0127ba dinjija.", "Id-diskussjoni ffukat fuq dawn il-kwistjonijiet: il-linji gwida ta' politika \u0121enerali, it-tkabbir ekonomiku, l-impjiegi u l-kompetittivita', il-koe\u017cjoni u l-preservazzjoni tar-ri\u017corsi naturali, kwistjonijiet interni u affarijiet barranin.", "Fost affarijiet o\u0127ra, il-President tal-Kummissjoni Jos\u00e9 Manuel BARROSO semma l-fatt li \u0121ew mag\u0127\u017cula \u017cew\u0121 Kummissarji \u0121odda g\u0127all-Bulgarija u r-Rumanija, li ser jissie\u0127bu ma' l-Unjoni Ewropea fl-1 ta' Jannar 2007.", "Il-Kummissarju g\u0127all-Bulgarija ser jie\u0127u \u0127sieb kwistjonijiet relatati mal-protezzjoni tal-konsumatur, waqt li dak g\u0127ar-Rumanija ser ikun inkarigat mill-multilingwi\u017cmu.", "Qal li 'l quddiem, l-istori\u010bi ser jirreferu g\u0127at-tkabbir ta' l-Unjoni Ewropea b\u0127ala l-ikbar strument ta' pa\u010bi, prosperita' u stabbilita' fil-kontinent Ewropew.", "\"Ejja nieqfu nitkellmu dwar l-Istati Membri qodma u \u0121odda.", "A\u0127na kollha ugwali u a\u0127na Ewropa wa\u0127da\u2026", "Ming\u0127ajr il-kun\u010bett ta' solidarjeta' ma nistg\u0127ux nitkellmu fuq Unjoni Ewropea.\"", "Fran\u00e7oise GROSSET\u00caTE (EPP-ED, FR) laqg\u0127et il-programm tal-Kummissjoni, li fih lista iqsar ta' prijoritajiet u li g\u0127alhekk seta' jkun i\u017cjed iffukat.", "I\u017cda qalet li l-Unjoni Ewropea m'g\u0127andhiex to\u0127loq strutturi \u0121odda li ma jkunux utli, g\u0127aliex donnu kull meta l-UE ma jirnexxilhiex issolvi problema, to\u0127loq a\u0121enzija \u0121dida.", "Qalet ukoll li g\u0127andu jkun hemm inqas prijoritajiet strate\u0121i\u010bi sabiex l-Unjoni ssir iktar effika\u010bi.", "Tkellmet ukoll dwar il-fatt li s-settur ta' l-ener\u0121ija jista jo\u0127loq miljun impjieg u g\u0127alhekk hemm b\u017conn ta' politika Ewropea f'dan il qasam.", "Irriferiet g\u0127at-tkabbir ta' l-UE b\u0127ala strument ta' pa\u010bi, i\u017cda sa\u0127qet li wasal i\u017c-\u017cmien li din tg\u0127addi g\u0127all-azzjoni.", "Martin SCHULZ (PES, DE) qal li l-prin\u010bipji tal-programm tal-Kummissjoni fakkruh f'ideat li di\u0121a' kien sema' bihom qabel, fil-programm ta' \u0127idma tal-Kummissjoni tas-sena l-o\u0127ra.", "Qal li din mhix xi \u0127a\u0121a negattiva g\u0127aliex l-objettivi huma tajbin, i\u017cda l-programm, waqt li jindirizza \u0127afna kwistjonijiet differenti, ma jasalx g\u0127all-qalba ta\u010b-\u010bittadin.", "Huwa attakka r-radikali tas-suq \u0127elies bil-fatt li fir-realta' \u0127afna nies fl-Unjoni g\u0127ad m'g\u0127andhomx impjieg.", "Tkellem ukoll dwar il-Kummissarji \u0121odda u qal li l- portfolio tal-multilingwi\u017cmu huwa kemmxejn vag, g\u0127alkemm l-approcc huwa tajjeb g\u0127ax il-Kummissjoni t\u0127ares lejn il-varjeta' ta' l-Ewropa.", "Silvana KOCH-MEHRIN (ALDE, DE) qalet li d-dokument ma fih xejn li jidher li qieg\u0127ed jg\u0127a\u0121\u0121el il-pass tar-riformi, g\u0127alkemm fih intenzjonijiet tajba.", "Hi laqg\u0127et l-inizjattivi dwar il-komunikazzjoni ma\u010b-\u010bittadini, li ming\u0127ajra l-UE ma tistax tkun su\u010b\u010bess.", "Dwar il-kwisjtoni tal-multilingwi\u017cmu, qalet li g\u0127andha suspett li l-President tal-Kummissjoni g\u0127andu mod sottili biex jurina li hemm wisq Kummissarji.", "Ikkrikat il-programm g\u0127ax ma fih ebda soluzzjoni \u0121dida g\u0127al \u010berti problemi b\u0127al fil-qasam ta' l-g\u0127ajnuna umanitarja u l-i\u017cvilupp.", "Pierre JONCKHEER (Greens/EFA, BE) qal li l-Unjoni Ewropea g\u0127andha b\u017conn tirrikonoxxi l-fatt li g\u0127andha b\u017conn tkun mag\u0127quda u li l-Kummissjoni g\u0127andha tmexxiha f'din it-triq.", "Jekk l-Unjoni ma til\u0127aqx l-objettivi u ma tissodisfax l-obbligazzjonijiet tag\u0127ha, hemm b\u017conn li to\u0127loq il-mezzi biex dan isir.", "Ta l-e\u017cempju ta' \u010berti oqsma strate\u0121i\u010bi b\u0127as-settur ta' l-ener\u0121ija, it-trasport u it-tibdi fil-klima u qal li l-Kummissjoni g\u0127andha timpenja ru\u0127ha, torbot lill-UE biex tissodisfa l-obbligazzjonijiet tag\u0127ha, u timponi sanzjonijiet fuq dawk l-Istati membri li ma jag\u0127mlux hekk.", "Gabriele ZIMMER (GUE/NGL, DE) qalet li la l-punti prin\u010bipali u lanqas l-g\u0127anijiet tal-programm ma jissodisfaw il-b\u017connijiet ta' l-Unjoni Ewropea.", "Semmiet \u010berti problemi b\u0127all-inugwaljanza, il-faqar, il-\u0127ajja so\u010bjali, in-nuqqas ta' demokrazija, li huma problemi globali, i\u017cda li l-Kummissjoni naqset milli timpenja ru\u0127ha biex timplimenta soluzzjonijiet g\u0127alihom.", "Qalet li l-politika mhix kwistjoni ta' kul\u0127add jg\u0127id dak kollu li jrid, i\u017cda li ji\u0121u identifikati problemi attwali, sabiex l-UE issir Unjoni demokratika, sostenibbli, so\u010bjali, Unjoni g\u0127all-pa\u010bi f'termini demokrati\u010bi.", "Brian CROWLEY (UEN, IE) tkellem dwar l-A\u0121enda ta' Li\u017cbona u qal li g\u0127ad irid isir \u0127afna fil-qafas le\u0121i\u017clattiv sakemm din issir realta'.", "G\u0127alkemm wie\u0127ed jitkellem \u0127afna dwar kwistjonijiet differenti g\u0127ad jonqos le\u0121i\u017clazzjoni konkreta u effettiva biex l-objettivi ta' Li\u017cbona jsiru realta'.", "Semma wkoll il-fatt li l-Kummissjoni qed titkellem dwar sistema fiskali armonizzata, i\u017cda li l-kompetizzjoni fiskali fl-Unjoni kienet \u0127a\u0121a tajba g\u0127at-tkabbir ekonomiku.", "Qal ukoll li l-Unjoni g\u0127andha tkabbar ir-rwol tag\u0127ha fil-qasam tal-Politika Barranija u ta' Sigurta' komuni.", "Jens-Peter BONDE (IND/DEM, DA) qal li hemm b\u017conn ta' iktar informazzjoni minn na\u0127a tal-Kumissjoni, u li l-Unjoni g\u0127andu jkollha regoli obbligatorji minflok ta\u0127lita ta' de\u010bi\u017cjonijiet mill-ka\u017cistika tal-Qorti tal-\u0120ustizzja.", "Tkellem ukoll dwar l-importanza tat-trasparenza u s-sussidjarjeta', u qal li l-Unjoni g\u0127andha titmexxa permezz ta' appro\u010b\u010b minn isfel g\u0127al fuq minflok wie\u0127ed \u010bentralizzat.", "Il-Parlament ser jadotta ri\u017coluzzjoni dwar il-Programm Le\u0121i\u017clattiv u ta' \u0126idma tal-Kummissjoni matul is-seduta plenarja ta' Di\u010bembru.", "Vot: Di\u010bembru 2006", "20061113IPR12539 Programm Le\u0121i\u017clattiv u ta' \u0126idma tal-Kummissjoni 2007"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16652036__IM-PRESS__20061113-IPR-12539__MT.txt"}
{"text": ["It-Tnejn fil-Plenarja : Qtug\u0127 ta' dawl u \u017c-\u017cona ta' l-Ewro", "Istituzzjonijiet", "Qtug\u0127 ta' l-elettriku", "Is-Seduta fet\u0127et bid-diskors tal-President Josep Borrell.", "Il-Kamra dde\u010bidiet li tippostponi d-dibattitu u l-vot dwar it-twaqqif ta' Fondi Ewropew ta' A\u0121\u0121ustament g\u0127all-Globalizzazzjoni biex tippermetti iktar \u017cmien lill-Kunsill matul l-ewwel qari tag\u0127ha.", "Fil-Plenarja sar dibattitu dwar il-qtug\u0127 ta' dawl madwar l-Ewropa kollha.", "Nhar l-4 ta' Novembru sar in\u010bident serju meta madwar il-kontinent Ewropew kollu nqata' d-dawl .", "Ir-rappre\u017centant tal-Kummissjoni Pielbags fi stqarrija t-tnejn ta' wara l-in\u010bident qal li \"l-Unjoni Ewropea tirrikjedi suq intern bba\u017cat fuq is-sistemi l-aktar g\u0127olja ta' sigurt\u00e0 \u2026in\u010bidenti f'parti wa\u0127da mill-Ewropa g\u0127andhom impatt fuq partijiet o\u0127ra\u2026u dan jikkonferma l-b\u017conn ta' politika Ewropea g\u0127all-Ener\u0121ija.", "Is-sigurt\u00e0 fuq livell ta' ener\u0121ija tkun iktar tkun assigurata jekk ikun hemm approw\u010b wie\u0127ed milli 27 differenti,\" qal il-Kummissarju responsabbli g\u0127all-Ener\u0121ija.", "Il-Membri tal-Parlament Ewropew iddiskutew ukoll l-ewwel rapport li qatt sar dwar i\u017c-\u017cona ta' l-Ewro li jitlob g\u0127al aktar trasparenza mill-Bank \u010aentrali Ewropew, u anke aktar sforzi mill-gverniiet ta' l-Istati membri biex inaqqsu d-defisit tal-ba\u0121it tag\u0127hom u jirriformaw l-ekonomiji tag\u0127hom sabiex inaqqsu l-qg\u0127ad.", "Fuq tema diversa, l-Kumitat g\u0127all-Kultura vvota nhar it-tnejn dwar id-Direttiva dwar it-Televixin ming\u0127ajr Fruntieri.", "Il-Membri g\u0127amlu \u010berta bidliet g\u0127al \u010berta definizzjonijiet.", "Regoli \u0121odda dwar ir-riklamar da\u0127\u0127lu fir-rapport, spe\u010bjalment sabiex programmi tat-tfal ma jkollhomx interuzzjonijiet qabel 30 minuta mill-programm.", "Il-vot g\u0127all-din id-direttiva jin\u017camm matul is-Seduta Plenarja ta' Di\u010bembru fi Strasburgu."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16652168__IM-PRESS__20061114-STO-12685__MT.txt"}
{"text": ["Strate\u0121ija \u0121dida g\u0127all-multilingwi\u017cmu", "Skond st\u0127arri\u0121 ta' l-Ewrobarometru, nofs i\u010b-\u010bittadini ta' l-UE biss jafu jit\u0127addtu f'mill-inqas lingwa o\u0127ra barra ilsien pajji\u017chom.", "G\u0127alhekk il-Parlament laqa' l-proposta tal-Kummissjoni g\u0127al Strate\u0121ija ta' Qafas \u0121dida, sabiex tinkura\u0121\u0121ixxi l-g\u0127arfien ta' l-ilsna u tie\u0127u vanta\u0121\u0121 kulturali u so\u010bjo-ekonomiku.", "Skond il-Membri, huwa essenzjali li jittejbu l-kwalit\u00e0, l-effettivit\u00e0 u l-a\u010b\u010bessibilit\u00e0 tas-sistemi ta' l-edukazzjoni u tat-ta\u0127ri\u0121 fl-UE billi ji\u0121i promoss it-tag\u0127lim ta' ilsna barranin.", "Il-Parlament adotta r-rapport im\u0127ejji minn Bernat JOAN I MAR\u00cd (GREENS/ALE, ES) b'537 vot favur, 50 kontra u 59 astensjoni.", "Min\u0127abba l-fatt li b\u0127alissa hemm nuqqas ta' dejta dettaljata u ta' min joqg\u0127od fuqha, kif ukoll nuqqas ta' indikaturi adegwati, ir-rapport laqa' l-proposta li ji\u0121i stabbilit Indikatur Ewropew tal-Kompetenza Lingwistika li jinkludi l-ilsna uffi\u010bjali kollha ta' l-UE u li jista' ji\u0121i esti\u017c lil hinn mill-\u0127ames ilsna l-iktar mitkellma fl-UE.", "B'hekk wie\u0127ed ikun jista' jkollu idea aktar \u010bara tal-kompetenza lingwistika fl-Unjoni.", "Il-Membri laqg\u0127u wkoll l-objettiv tal-Kummissjoni li ttejjeb \u0127iliet lingwisti\u010bi individwali sabiex i\u010b-\u010bittadini jitg\u0127allmu mill-inqas \u017cew\u0121 lingwi barranin minbarra l-lingwa nattiva tag\u0127hom.", "Pero' jemmnu li proposti g\u0127all-multilingwi\u017cmu m'g\u0127andhomx ikunu limitati g\u0127all-ilsna uffi\u010bjali ewlenin ta' l-Istati Membri.", "Huma tal-fehma li d-drittijiet ta' 46 miljun \u010bittadin ta' l-UE li jitkellmu lingwi fost l-inqas u\u017cati g\u0127andhom ji\u0121u msa\u0127\u0127a.", "G\u0127alhekk issu\u0121\u0121erew li l-Pjanijiet Nazzjonali ta' l-Istati Membri g\u0127andhom jinkludu l-lingwi re\u0121jonali jew il-lingwi u\u017cati anqas.", "G\u0127andhom ukoll je\u017caminaw il-possibilit\u00e0 li adulti interessati jitg\u0127allmu dawn l-ilsna.", "Il-Parlament irid li l-immigranti jing\u0127ataw kemm jista' jkun opportunitajiet biex jitg\u0127allmu l-ilsien jew l-ilsna tal-pajji\u017ci fejn ikunu qed joqog\u0127du.", "G\u0127andu jkun hemm ukoll l-opportunita' li ji\u0121u mg\u0127allma bil-lingwa tag\u0127hom stess, b\u0127ala mod kif jippreservaw ir-rabtiet tag\u0127hom mal-pajji\u017c tan-nisel tag\u0127hom.", "Barra minn hekk, g\u0127andha ting\u0127ata attenzjoni partikolari lill-promozzjoni tat-tag\u0127lim ta' l-ilsna g\u0127al persuni f'\u010birkustanzi \u017cvanta\u0121\u0121jati jew iebsa u g\u0127al persuni b'di\u017cabilitajiet.", "It-tag\u0127lim tal-lingwa g\u0127andu jkun element essenzjali fil-programm ta' tag\u0127lim tul il-\u0127ajja.", "Il-Membri appo\u0121\u0121jaw ukoll il-proposti biex ikunu \u017cviluppati professjonijiet u industriji marbuta mal-lingwi: il-lingwi Ewropej kollha se jkollhom b\u017conn ta' teknolo\u0121iji \u0121odda b\u0127all-ippro\u010bessar tad-diskors, ir-rikonoxximent tal-vu\u010bi, kif ukoll xog\u0127ol fuq it-terminolo\u0121ija, l-i\u017cvilupp tat-tag\u0127lim tal-lingwi, \u010bertifikazzjoni u ttestjar.", "Inkella l-Membri huma m\u0127assba li dawk l-ilsna li jintu\u017caw l-inqas jispi\u010b\u010baw lura u l-ispazju so\u010bjali lingwistiku tag\u0127hom jittie\u0127ed mil-lingwi aktar mitkellma.", "Huma laqg\u0127u l-impenn tal-Kummissjoni biex tag\u0127ti li\u010b-\u010bittadini tag\u0127ha a\u010b\u010bess g\u0127al-le\u0121i\u017clazzjoni, il-pro\u010beduri u t-tag\u0127rif ta' l-UE fil-lingwa tag\u0127hom stess - dan g\u0127andu jkun pass importanti biex titnaqqas id-distanza bejn l-UE u bosta mi\u010b-\u010bittadini tag\u0127ha.", "L-istituzzjonijiet u l-entitajiet Ewropej g\u0127andhom itejbu l-komunikazzjoni tag\u0127hom ma\u010b-\u010bittadini fil-lingwi nazzjonali tag\u0127hom stess, anke jekk il-lingwa ma jkollix status uffi\u010bjali fil-livell ta' l-Istat Membru jew ta' l-UE.", "Il-Parlament g\u0127amel sej\u0127a biex l-istituzzjonijiet u l-korpi Ewropej jikkoperaw mill-qrib mal-Kunsill ta' l-Ewropa fil-promozzjoni u l-protezzjoni tad-diversit\u00e0 lingwistika u tat-tag\u0127lim tal-lingwi, u biex jibni fuq l-esperjenza tieg\u0127u fil-qasam tal-politika lingwistika.", "Barra minn hekk, l-Ombudsman Ewropew g\u0127andu jag\u0127ti attenzjoni partikolari sabiex ikun garantit ir-rispett g\u0127ad-drittijiet lingwisti\u010bi ta\u010b-\u010bittadini Ewropej u jipprovdi aktar mezzi biex ji\u0121u solvuti s-sitwazzjonijiet ta' kunflitt fl-UE min\u0127abba l-lingwa.", "Pro\u010bedura: Inizjattiva Dibattitu: 14.11.2006", "20061113IPR12527 Strate\u0121ija ta' qafas \u0121dida g\u0127all-multilingwi\u017cmu"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16652840__IM-PRESS__20061113-IPR-12527__MT.txt"}
{"text": ["Il-Membri jqarrbu l-Ewropa lejn i\u010b-\u010bittadin", "Istituzzjonijiet", "Forum ta\u010b-\u010bittadini", "L-Unjoni Ewropea tixtieq li ttejjeb il-komunikazzjoni tag\u0127ha ma\u010b-\u010bittadini bl-iskop li tnaqqas il-qasma li hemm bejniethom kif ukoll tirrispondi g\u0127an-nuqqas ta' informazzjoni li wie\u0127ed jiffa\u010b\u010bja dwar l-Ewropa.", "Rapport parlamentari li se ji\u0121i vvutat nhar il-\u0126amis jaqbel mal-proposta tal-Kummissjoni Ewropea g\u0127al iktar informazzjoni dwar l-affarijiet Ewropej i\u017cda telimina l-idea g\u0127al Kodi\u010bi ta' Kondotta g\u0127all-istituzzjonijiet Ewropej kollha dwar il-komunikazzjoniji ma\u010b-\u010bittadin.", "G\u0127aliex hemm b\u017conn ta' strate\u0121ija \u0121dida ta' Komunikazzjoni?", "Fi Frar 2006, il-Kummissjoni ppublikat White Paper dwar il-Politika Ewropea g\u0127all-Komunikazzjoni.", "White Paper tikkontjeni proposta tal-Kummissjoni g\u0127al azzjoni komunitarja spe\u010bifika.", "Din il- White Paper dwar il-Komunikazzjoni timmira biex teg\u0127leb ix-xetti\u010bi\u017csmu li wie\u0127ed ja\u0127seb li kiber fl-Ewropa spe\u010bjalment wara li Franza u l-Olanda irriffjutaw it-Trattat Kostituzzjonali.", "Il-Parlament idde\u010bieda li jikkontribwixxi g\u0127al dan id-dibattitu.", "Rapport dwar din l-istrate\u0121ija \u0121ie adottat ix-xahar li g\u0127adda mill-Kumitat dwar il-Kultura fil-Parlament.", "Dan ir-rapport miktub minn Luis Herrero-Tejedor MPE (PPE-DE, Spanja) li ja\u0127seb \"li jekk l-Ewropa mhux se tavvi\u010bina lilha nfisha ma\u010b-\u010bittadin, i\u010b-\u010bittadin mhux se joqrob lejha.\"", "X'jg\u0127id ir-rapport", "Il-Kumitat tal-Parlament g\u0127all-Kultura irrifjuta l-proposta tal-Kummissarju Wallstr\u00f6m li xtaqet tissottometti l-istituzzjonijiet kollha g\u0127al Kodi\u010bi ta' kondotta biex tirregola l-komunikazzjoni tag\u0127hom lejn i\u010b-\u010bittadini.", "Ir-rapporteur Luis Herrero Tejedo kien ta' l-opinjoni li jekk isir qafas legali propja g\u0127all-komunikazzjoni Ewropea dan ikun prin\u010bipju moralment \u0127azin g\u0127aliex dan ifisser li jista' jnaqqas il-potenzjal g\u0127al opinjoni \u0127ielsa.", "Id-diskussjoni fil-kumitat kienet infatt dinamika \u0127afna.", "Deputat mill-grupp liberali (ALDE) Igansi Guardans qal li hemm b\u017conn ta' koordinazzjoni sabiex \"i\u010b-\u010bitaddini ikunu jafu liema huma l-mezzi beinx jikkominikaw ma' l-UE.\"", "O\u0127rajn tkellmu dwar it-trasparenza u s-simplifikazzjoni.", "Qed issir konsultazzjoni biex janalizzaw l-istrate\u0121iji ta' komunikazzjoni.", "Il-Parlament minn na\u0127a tieg\u0127u qed ja\u0127dem bienx iqarreb lilhu nnifsu ma\u010b-\u010bittadin.", "E\u017cempji o\u0127ra huma l-forum ta\u010b-\u010bittadini, programmi b\u0127all-\"kapitali ta' l-Ewropa\", l-uffi\u010b\u010bji re\u0121jonali u nazzjonali li hemm madwar l-Ewropa kollha nklu\u017c fil-Valletta."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16653326__IM-PRESS__20061115-STO-12729__MT.txt"}
{"text": ["Il-Parlament Ewropew jadotta d-direttiva dwar is-Servizzi", "Moviment \u0127ieles tas-servizzi", "Il-Parlament Ewropew approva l-po\u017cizzjoni komuni tal-Kunsill dwar id-direttiva dwar is-servizzi, li tirrifletti t-test adottat mill-MPE matul l-ewwel qari tal-pro\u010bedura ta' kode\u010bi\u017cjoni.", "B'hekk instab bilan\u010b bejn il-kompetizzjoni u l-protezzjoni so\u010bjali.", "Id-direttiva ser t\u0127affef il-provvista ta' servizzi li taqsam il-fruntieri bejn l-Istati Membri billi tne\u0127\u0127i l-ostakoli g\u0127all-moviment liberu ta' servizzi fis-suq intern.", "L-Istati Membri g\u0127andhom tliet snin \u010bans biex jimplimentaw id-direttiva.", "Il-Parlament \u0127a l-parir tar- rapporteur Evelyne GEBHARDT (PES, DE) li g\u0127amlet appell biex dan japprova l-po\u017cizzjoni komuni tal-Kunsill.", "\u0120ew adottati biss tliet emendi tekni\u010bi dwar il-komitolo\u0121ija li ma jbiddlu xejn mill-essenza tad-direttiva.", "Kien hemm ukoll emenda mill-gruppi GUE/NGL u Greens/EFA li talbet g\u0127ar-rifjut tal-po\u017cizzjoni komuni, i\u017cda din ma \u0121ietx adottata (105 vot favur ir-rifjut, 205 kontra u 12-il astensjoni).", "Waqt il-konferenza stampa li saret wara l-votazzjoni, il-President tal-Parlament Ewropew Josep BORRELL qal li dan il-vot kien \"su\u010b\u010bess kbir g\u0127all-Parlament b\u0127ala le\u0121islatur\".", "Is-Sur Borrell enfasizza l-importanza tad-de\u010bi\u017cjoni li ttie\u0127det mill-Parlament, li rnexxilu jipprodu\u010bi \"le\u0121islazzjoni bilan\u010bata li fuqha kien hemm kunsens kbir\".", "Il-Parlament appo\u0121\u0121ja dan it-test b'din il-ma\u0121\u0121oranza min\u0127abba l-fatt li pratikament \u0121ie miktub mill-MPE stess.", "Fil-fatt it-test jirrifletti il-kompromess mil\u0127uq mill-gruppi politi\u010bi prin\u010bipali tal-Parlament fl-ewwel qari tal-pro\u010bedura le\u0121i\u017clattiva.", "Dan il-kompromess, li biddel b'mod sostanzjali l-proposta ori\u0121inali tal-Kummissjoni, wassal g\u0127al ftehim bejn it-tliet istituzzjonijiet.", "Il-Kummissjoni appo\u0121\u0121jat il-kompromess tal-Parlament fl-ewwel qari, u l-Kunsill inkorporah kwa\u017ci kompletament fil-po\u017cizzjoni komuni tieg\u0127u ta' Lulju 2006.", "Bilan\u010b bejn l-ekonomija u d-drittijiet so\u010bjali", "Il-Parlament kellu l-mira li jsib mezz biex jifta\u0127 is-suq tas-servizzi g\u0127al iktar kompetizzjoni transkonfinali ming\u0127ajr ma ssir \u0127sara g\u0127all-Mudell So\u010bjali Ewropew.", "Id-direttiva g\u0127andha l-g\u0127an li ssa\u0127\u0127a\u0127 it-tkabbir ekonomiku u li jin\u0127olqu iktar xog\u0127olijiet, i\u017cda g\u0127andha wkoll tiggarantixxi li l-Istati Membri jkunu jistg\u0127u jinfluwenzaw it-tmexxija tas-suq tas-servizzi ta' interess pubbliku u jiggarantixxu l-kundizzjonijiet so\u010bjali tal-\u0127addiema.", "Fi kliem ir-rapporteur, \u0121iet \u017cviluppata simbjo\u017ci bejn l-interessi tal-konsumaturi u tal-\u0127addiema u ta' dawk li jipprovdu s-servizzi, spe\u010bjalment wara li tne\u0127\u0127ew ir-riferenzi g\u0127all-\u0127addiema stazzjonati b'mod temporanju (li huma koperti minn direttiva o\u0127ra) u g\u0127all-prin\u010bipju tal-pajji\u017c ta' ori\u0121ini.", "Id-Direttiva", "Meta tid\u0127ol fis-se\u0127\u0127, id-direttiva g\u0127andha telimina l-ostakoli g\u0127al-liberta' ta' stabbiliment u ta' attivita professjonali g\u0127al min jipprovdi servizzi u g\u0127all-moviment liberu ta' servizzi bejn l-Istati Membri.", "G\u0127alhekk, jekk intrapri\u017ca tkun per e\u017cempju tixtieq tmexxi lukanda fi Stat Membri ie\u0127or, mhux \u0127a jkollha tg\u0127addi minn pro\u010beduri rikjesti minn awtoritajiet differenti f'livell nazzjonali, re\u0121jonali u lokali, i\u017cda g\u0127andu jkun hemm punt wa\u0127dieni ta' kuntatt li minnu l-intrapri\u017ca tkun tista' tlesti l-pro\u010beduri u l-formalitajiet kollha.", "Restrizzjonijiet burokrati\u010bi diskriminatorji huma projbiti.", "G\u0127andu jkun ukoll iktar sempli\u010bi li wie\u0127ed jipprovdi servizz b'mod temporanju fi Stat Membru ie\u0127or ta' l-UE g\u0127aliex id-direttiva tipprojbixxi \u010berti restrizzjonijiet g\u0127al-liberta' li ji\u0121u pprovduti servizzi li qabel xi Stati Membri kienu jirrikorru g\u0127alihom.", "G\u0127alhekk, min jipprovdi servizz b'mod temporanju, ma jistax ikun obbligat jirrisjedi b'mod permanenti fit-territorju tal-pajji\u017c fejn ikun irid jipprovdi servizz.", "Madankollu, anke f'ka\u017c li wie\u0127ed ikun qieg\u0127ed jipprovdi servizz b'mod temporanju, dan ser ikun so\u0121\u0121ett g\u0127al-li\u0121i tax-xog\u0127ol u dik so\u010bjali ta' l-Istat Membri fejn ikun qieg\u0127ed jag\u0127ti s-servizz.", "L-impjegati stazzjonati f'pajji\u017c barrani b'mod temporanju, ser ikollhom l-istess drittijiet ta' l-impjegati lokali fl-oqsma tas-sigurta', il-\u0127in u l-kundizzjonijiet tax-xog\u0127ol, u l-paga minima fost o\u0127rajn.", "Il-Kummissjoni kkonfermat li d-direttiva ma taffettwax il-li\u0121i tax-xog\u0127ol ta' l-Istati Membri.", "Servizzi koperti u dawk esklu\u017ci mill-ambitu tad-Direttiva", "Is-servizzi koperti minn din id-direttiva jinkludu varjeta' ta' attivitajiet li dejjem jinbidlu, inklu\u017ci s-servizzi lill-intrapri\u017ci b\u0127al konsulenza; amministrazzjoni ta' fa\u010bilitajiet; reklamar; servizzi ta' rekluta\u0121\u0121; servizzi ta' a\u0121enti kummer\u010bjali; servizzi ta' parir legali jew fiskali; servizzi dwar beni immobbli u ta' periti; l-organizzazzjoni ta' fieri tal-kummer\u010b; kiri ta' karozzi; a\u0121enziji ta' l-ivvja\u0121\u0121ar.", "Is-servizzi lill-konsumatur huma koperti wkoll, b\u0127al dawk fil-qasam tat-turi\u017cmu; servizzi ta' \u0127in liberu, \u010bentri sportivi u parkijiet tad-divertiment.", "Is-servizzi ta' interess ekonomiku \u0121enerali (b\u0127all-provvista ta' l-ilma, tal-gass u ta' l-elettriku) huma koperti mid-dispo\u017cizzjonijiet fil-qasam tal-liberta' ta' stabbiliment i\u017cda mhux minn dawk fil-qasam tal-liberta' ta' provvista ta' servizzi b'mod temporanju.", "Is-servizzi ta' interess \u0121enerali li m'humiex ekonomi\u010bi (b\u0127all-edukazzjoni pubblika) huma esklu\u017ci mill-ambitu tad-direttiva.", "Is-servizzi so\u010bjali li jipprovdu akkomodazzjoni so\u010bjali, kura tat-tfal u appo\u0121\u0121 ta' familji u persuni b\u017connju\u017ci li huma pprovduti mill-Istat, minn fornituri li g\u0127andhom mandat mill-Istat jew minn istituzzjonijiet ta' karita' rikonoxxuti, ukoll huma esklu\u017ci mill-ambitu tad-direttiva.", "L-istess g\u0127al dawk is-servizzi li g\u0127alihom di\u0121a' je\u017cistu dispo\u017cizzjonijiet legali ta' l-UE o\u0127rajn, b\u0127as-servizzi finanzjarji u t-trasport, jew li g\u0127alihom ser isiru dispo\u017cizzjonijiet legali \u0121odda 'l quddiem, b\u0127as-servizzi tas-sa\u0127\u0127a.", "\u010aerti professjonijiet, b\u0127al dawk ta' l-avukati, huma koperti mid-direttiva i\u017cda ir-regolamenti settorjali li di\u0121a' je\u017cistu fl-UE jipprevalu.", "Id-direttiva dwar is-servizzi g\u0127alhekk tikkomplimenta dawk ir-regolamenti li jkunu di\u0121a' je\u017cistu, fis-sens li tapplika biss f'dawk l-aspetti li ma jkunux inklu\u017ci fir-regolamenti settorjali.", "Barra minn hekk, id-direttiva ma taffetwax il-qasam fiskali.", "L-approvazzjoni tat-test mill-Parlament wasslet g\u0127at-tmiem tal-pro\u010bedura le\u0121i\u017clattiva.", "Id-direttiva ser tid\u0127ol fis-se\u0127\u0127 il-\u0121urnata wara l-pubblikazzjoni tag\u0127ha fil-\u0120urnal Uffi\u010bjali u l-Istati Membri ser ikollhom tliet snin \u010bans biex jimplimentaw id-dispo\u017cizzjonijiet tag\u0127ha.", "Ir- rapporteur Evelyne GEBHARDT (PES, DE) fet\u0127et id-dibattitu billi qalet li wasalna fl-a\u0127\u0127ar stadju tad-dibattitu dwar id-direttiva dwar is-servizzi fis-suq intern, li ilu g\u0127addej iktar minn sentejn fil-Parlament Ewropew - nistg\u0127u inkunu sodisfatti u sa\u0127ansitra kburin ta' xog\u0127olna g\u0127aliex sibna bilan\u010b bejn l-interessi tal-\u0127addiema, l-impjegati, il-konsumaturi u l-intrapri\u017ci.", "Qalet li permezz tad-direttiva qed nikkreaw politika li ti\u017cgura ekonomija b'sa\u0127\u0127itha u stabbli, il-\u0127arsien tad-drittijiet tal-konsumatur, ta' min i\u0127addem u tal-\u0127addiema, il-koperazzjoni bejn l-Istati Membri, kif ukoll il-moviment \u0127ieles tas-servizzi.", "Fakkret li d-direttiva ser tkun tapplika g\u0127as-servizzi kummer\u010bjali, li huma differenti minn per e\u017cempju, servizzi tas-sa\u0127\u0127a, u li l-protezzjoni\u017cmu ser ji\u0121i pprojbit.", "Mill-banda l-o\u0127ra insistiet li g\u0127ad hemm b\u017conn li l-Kummissjoni ti\u010b\u010bara \u010berti punti importanti dwar l-impatt tad-direttiva fuq il-ligi tax-xog\u0127ol, dik so\u010bjali, dik kriminali, u l-linji gwida li l-Kummisjoni g\u0127andha tag\u0127ti.", "Il-Kummissarju Charlie MCCREEVY qal li dan huwa pass importanti \u0127afna.", "Id-direttiva hija element importanti biex nag\u0127tu impetu lill-kummer\u010b Ewropew u g\u0127as- servizzi fis-suq intern.", "It-test propost g\u0127andu jag\u0127ti valur mi\u017cjud reali, jelimina il- burokrazija, l-ostakoli, l-in\u010bertezza, g\u0127andu jag\u0127ti ba\u017ci soda g\u0127all-\u0127olqien ta' l-impjiegi u g\u0127all-provvista ta' servizzi li jaqsmu l-fruntieri.", "Qal li l-po\u017cizzjoni tal- Parlament kienet kru\u010bjali biex insibu soluzzjoni, li l-Parlament wera l-\u0127ila tieg\u0127u biex isib kompromess fuq kwistjonijiet delikati sabiex wasalna g\u0127al dan il-kompromess.", "Spjega li dan il-kompromess \u0121ie adottat fil-Kunsill bi ftit emendi biex jag\u0127tu iktar \u010bertezza \u0121uridika u \u0127e\u0121\u0121e\u0121 li ma ji\u0121ux imressqa emendi \u0121odda li jbiddlu dan il- kompromess.", "B\u0127ala risposta g\u0127as-Sin.", "Gebhardt, qal li dwar l- iscreening tal-\u0127ti\u0121ijiet nazzjonali fil-qasam ta' servizzi li ji\u0121u minn Stati Membri o\u0127ra, il-Kummisjoni ser tag\u0127mel \u0127ilitha kollha biex tipprovdi anali\u017ci u tag\u0127ti l-pariri tag\u0127ha kif me\u0127tie\u0121.", "Qal li l-linji gwida g\u0127andhom ikunu biss ta' g\u0127ajnuna lill-Istati Membri biex jimplimentaw din id-direttiva.", "Dan ix-xog\u0127ol se jsir b'mod trasparenti, f'koperazzjoni ma' l-istituzzjonijiet l-o\u0127ra u l-Kummissjoni ser tag\u0127ti r-rapport ta' anali\u017ci tag\u0127ha lill-Parlament.", "Dwar l-armonizzazzjoni, il-Kummisjoni ser tara jekk hemmx b\u017conn ta' mizuri o\u0127ra ta' armonizzazzjoni addizzjonali fil-qasam tas-servizzi, u jekk ikun hemm b\u017conn, tag\u0127mel proposti spe\u010bifi\u010bi u \u0121ustifikati.", "Dwar l-impatt tad-direttiva fuq il-li\u0121i tax-xog\u0127ol, qal li d-direttiva fil-fatt mhix ser taffettwa l-li\u0121i tax-xog\u0127ol u lanqas id-drittijiet kollettivi ta' l-imsie\u0127ba so\u010bjali.", "Dwar l-impatt fuq il-li\u0121i kriminali, id-direttiva wkoll mhix ser taffettwa l-li\u0121ijiet ta' l-Istati Membri.", "L-istess \u0127a\u0121a fil-qasam tas-servizzi so\u010bjali b\u0127all-akkomodazzjoni so\u010bjali, il-kura tat-tfal, l-appo\u0121\u0121 g\u0127all-familja - id-direttiva mhix se jkollha impatt fuq dawn l-affarijiet g\u0127aliex dawn huma bba\u017cati fuq il-prin\u010bipju ta' solidarjeta' fis-so\u010bjeta', u g\u0127alhekk huma fornuti mill-Istati Membri, minn dawk li jag\u0127tu servizzi f'isem l-Istati membri jew minn istituzzjonijiet tal-karita', u dawn huma esklu\u017ci mill-ambitu tad-Direttiva.", "Sa\u0127aq li wasal i\u017c-\u017cmien li d-direttiva ti\u0121i adottata \u0127alli tid\u0127ol fis-se\u0127\u0127.", "Mauri PEKKARINEN tkellem f'isem il-Kunsillu u qal li dan jappo\u0121\u0121a bis-s\u0127i\u0127 il- messa\u0121\u0121 tal-Kummissjoni dwar il-kontenut tad-direttiva.", "Din hija direttiva differenti \u0127afna minn dik li kienet \u0121iet proposta ori\u0121inarjament, i\u017cda l-g\u0127an a\u0127\u0127ari baqa' l-istess.", "Qal ukoll li dan ma jirrapre\u017centax it-tmiem tal-\u0127idma g\u0127all-i\u017cvilupp tas-suq intern i\u017cda punt ta' riferiment biex inkomplu ni\u017cviluppawh iktar.", "Wara dawn l-interventi, is-Sin Gebhardt qalet li issa ma baqg\u0127et l-ebda in\u010bertezza legali dwar kif id-direttiva ser tkun kompatibbli ma' per e\u017cempju, il-li\u0121i tax-xog\u0127ol u dik so\u010bjali, u g\u0127alhekk irrikkmandat li l-Parlament japprova l-po\u017cizzjoni komuni tal-Kunsill ming\u0127ajr emendi, \u0127lief l-emendi tekni\u010bi dwar il-komitolo\u0121ija li l-Kummissjoni u l-Kunsill di\u0121a' ddikjaraw li ser ja\u010b\u010bettaw.", "Qalet ukoll li 'l quddiem il-Kunsill g\u0127andha jikkunsidra mill-\u0121did il-mod kif ja\u0127dem biex ma jibqg\u0127ux daqshekk diffikultajiet fit-te\u0127id ta' de\u010bi\u017cjonijiet u biex jintla\u0127qu kompromessi.", "F'isem il-Gruppi Politi\u010bi", "Malcolm HARBOUR (EPP-ED, UK) qal li din hija \u0121urnata importanti g\u0127a\u010b-\u010bittadini Ewropej g\u0127aliex din id-direttiva hija ma\u0127suba biex ittejjeb il-kwalita' tal-\u0127ajja ta\u010b-\u010bittidani kollha ta' l-UE, kif ukoll biex l-ekonomija issir iktar dinamika.", "Fakkar li l-SMEs jirrappre\u017centaw kwa\u017ci 90% tas-settur tas-servizzi b'potenzjal kbir ta' \u0127olqien ta' impjiegi \u0121odda.", "Hannes SWOBODA (PES, AT) qalet li rnexxielna no\u0127or\u0121u b'ri\u017cultat a\u010b\u010bettabbli g\u0127a\u010b-\u010bittadini Ewropej.", "Hija sa\u0127qet li importanti li nirrealizzaw li g\u0127andna b\u017conn nibqg\u0127u mag\u0127qudin g\u0127aliex hija r-responsabbilta' tag\u0127na li no\u0127olqu l-kundizzjonijiet li jag\u0127mlu s-suq intern a\u010b\u010bettabbli g\u0127al kul\u0127add.", "Anneli J\u00c4\u00c4TTEENM\u00c4KI (ALDE, FI) qalet li \u010b-\u010bittadini Ewropej se jesperjenzaw il-prosperita' u t-tkabbir ekonomiku, ming\u0127ajr ostakli nazzjonali fl-opportunitajiet tax-xog\u0127ol.", "Din id-direttiva miexja f'direzzjoni tajba, bl-g\u0127an li tin\u0127oloq iktar kompetizzjoni \u0127alli jor\u0127su l-prezzijiet waqt li tikber il-fidu\u010bja fil-fornituri tas-servizzi.", "Heide R\u00dcHLE (Greens/EFA, DE) qalet li huwa di\u017cappunt kbir li t-tliet gruppi l-kbar irrifjutaw li jkomplu jiddiskutu u a\u010b\u010bettaw il-po\u017cizzjoni tal-Kunsill waqt li jg\u0127idu li dan kien su\u010b\u010bes kbir g\u0127all-Parlament.", "Semmiet xi kwisjtonijiet importanti li g\u0127ad m'hemmx bi\u017c\u017cejjed \u010barezza fuqhom, b\u0127all-g\u0127arfien tal-ftehim kolletiv, u r-rispett tad-drittijiet so\u010bjali, u issa ser tkun il-Qorti tal-\u0120ustizzja li ser tidde\u010biedi dwarhom.", "Francis WURTZ (GUE/NGL, FR) qal li l-fatt li t-tliet gruppi l-iktar importanti a\u010b\u010bettaw il-po\u017cizzjoni komuni tal-Kunsill u rtiraw l-emendi tal-Parlament huwa pass lura.", "Qal li dan huwa pass tramb, g\u0127aliex l-ambigwitajiet li g\u0127ad hemm fid-direttiva qed i\u0127e\u0121\u0121u interpretazzjoni vaga mill-qrati u din mhix \u0127a\u0121a a\u010b\u010bettabbli.", "Adam Jerzy BIELAN (UEN, PL) qal li s-settur tas-servizzi huwa responsabbli g\u0127at-tkabbar ekonomiku.", "I\u017cda rridu nne\u0127\u0127u kull xkiel burokratiku li jwaqqaf dan l-i\u017cvilupp, sabiex ikollna suq intern tas-servizi a\u010b\u010bettabbli g\u0127all-Istati Membri kollha.", "Il-bi\u017ca' ta' \u0127addiema minn pajji\u017ci o\u0127ra hija \u0127a\u017cina, u l-konsumaturi \u0127a jbatu l-konsegwenzi.", "Jens-Peter BONDE (IND/DEM, DK) semma xi emendi li kien ipporpona u li qatt ma r\u010bieva risposta dwarhom: li l-Istati Membri jitolbu li jkun hemm rispett tal-ftehim kolletiv, li jiddeterminaw liema tip ta' servizzi g\u0127andhom ikunu pprovduti minn servizzi pubbli\u010bi jew privati, u li g\u0127andu jkun hemm taxxi fuq servizzi pprovduti minn barra l-pajji\u017c.", "Deputati Maltin - Joseph MUSCAT (PES, MT):", "\" G\u0127aliex id-diskussjoni dwar din id-direttiva kienet su\u010b\u010bess?", "Jiena ng\u0127id g\u0127al \u017cew\u0121 affarijiet.", "L-ewwel nett ma trattajniex lill-\u0127addiema b\u0127ala numri, imma po\u0121\u0121ejna d-drittijiet tal-\u0127addiema u tan-nies qabel kull kunsiderazzjoni o\u0127ra.", "It-tieni ra\u0121uni kienet dik li ne\u0127\u0127ejna x-xkiel g\u0127all-moviment tal-persuni mhux billi dawwarna \u0127addiem kontra l-ie\u0127or, imma billi wrejna li g\u0127andna nu\u017caw il-moviment \u0127ieles biex intejbu d-drittijiet tal-\u0127addiema u mhux ninkora\u0121\u0121ixxu lil min joffri lilu nnifsu bl-ag\u0127ar kundizzjonijiet.", "Dan il-vot g\u0127andu jibg\u0127at sinjal qawwi biex ma jibqax ikun hemm min jipprova jisfrutta \u0127addiema barranin billi joffri kundizzjonijiet aktar baxxi, jew jag\u0127mel pressjoni permezz t'hekk sabiex il-\u0127addiema ta' pajji\u017c partikolari ja\u010b\u010bettaw kundizzjonijiet ag\u0127ar.", "Aktar minn hekk, il-\u0127addiema g\u0127andhom jing\u0127ataw informazzjoni s\u0127i\u0127a dwar il-kundizzjonijiet li \u0127addie\u0127or jkun qed jing\u0127ata .\"", "Pro\u010bedura: Kode\u010bi\u017cjoni (II) Dibattitu: 15.11.2006", "20061113IPR12540 Is-servizzi fis-suq intern Id-dokumenti uffi\u010bjali kollha relatati mad-Direttiva dwar is-Servizzi"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16653610__IM-PRESS__20061113-IPR-12540__MT.txt"}
{"text": ["Politika ta' sigurta' u difi\u017ca iktar b'sa\u0127\u0127itha", "Sigurt\u00e0 u difi\u017ca", "Skond il-Parlament, l-Unjoni Ewropea tinsab fit-triq biex issir Unjoni ta' Sigurta' u Difi\u017ca.", "Il-Membri adottaw rapport li qieg\u0127ed jag\u0127mel sej\u0127a g\u0127al Politika Ewropea ta' Sigurta' u Difi\u017ca iktar attiva sabiex il-kompetenzi ta' l-Unjoni f'dan il-qasam ji\u0121u esti\u017ci permezz ta' suq komuni g\u0127ad-difi\u017ca, forza ta' protezzjoni \u010bivili, kif ukoll forza navali permanenti Ewropea fil-ba\u0127ar Mediterran.", "Ir-rapport im\u0127ejji minn Karl VON WOGAU (EPP-ED, DE) dwar l-implementazzjoni ta' l-Istrate\u0121ija ta' Sigurta' Ewropea ( European Security Strategy - ESS) \u0121ie adottat b'414-il vot favur, 117 kontra u 12-il astensjoni.", "Dan jag\u0127raf il-fatt li d-dokument ta' l-ESS fih anali\u017ci e\u010b\u010bellenti tat-theddid li je\u017cisti fid-dinja tal-lum.", "I\u017cda l-Parlament enfasizza li mill-adozzjoni ta' l-Istrate\u0121ija ta' Sigurta' Ewropea fl-2003 'l hawn, \"l-isfidi \u0121eopoliti\u010bi evolvew b'mod konsiderevoli\".", "G\u0127aldaqstant dan id-dokument g\u0127andu jkun rivedut mhux iktar tard mill-2008.", "Barra minn hekk, g\u0127andha ssir ukoll revi\u017cjoni regolari ta' l-ESS kull 5 snin, li tinkludi dibattiti fil-Parlament Ewropew u fil-parlamenti ta' l-Istati Membri.", "Lejn Unjoni ta' Sigurta' u Difi\u017ca", "Ir-rapport jenfasizza l-fatt li f'ka\u017c ta' attakk minn forzi armati ta' pajji\u017c terz fit-territorju ta' l-Unjoni, in-NATO jibqa' l-korp li jiggarantixxi d-difi\u017ca kollettiva, i\u017cda fl-istess \u0127in, \"l-UE qieg\u0127da ti\u017cviluppa f'Unjoni ta' Sigurta' u Difi\u017ca wkoll\".", "Il-Membri g\u0127amlu appell biex il-Kummissjoni u l-Istati Membri \"ji\u017cviluppaw sistema ta' mmani\u0121\u0121jar integrat tal-fruntieri esterni ta' l-Unjoni\".", "Huma jridu wkoll li l-kapa\u010bitajiet tal-Politika Ewropea g\u0127as-Sigurta' u d-Difi\u017ca (ESDP) jissa\u0127\u0127u billi ji\u0121i mniedi suq komuni tad-difi\u017ca, sistema komuni ta' intelli\u0121enza u standards ta' komunikazzjoni, kif ukoll forza ta' protezzjoni \u010bivili Ewropea.", "Barra dan, ir-rapport jis\u0127aq dwar l-importanza tat-Trattat li jistabbilixxi Kostituzzjoni g\u0127all-Ewropa, spe\u010bjalment il-partijiet dwar il-klaw\u017cola ta' solidarjeta' f'ka\u017c ta' katastrofi, u l-klaw\u017cola dwar l-assistenza re\u010biproka f'ka\u017c ta' attakk fuq wie\u0127ed mill-Istati Membri.", "Il-Parlament huwa favur il-pjanijiet tal-Kostituzzjoni li jin\u0127oloq il-post ta' Ministru Ewropew g\u0127all-Affarijiet Barranin, u jappo\u0121\u0121a l-fatt li jin\u0127oloq il-post ta' Vi\u010bi Ministru g\u0127all-Affarijiet Barranin, li jkun inkarigat bil-politika ta' sigurta' u difi\u017ca.", "Il-Membri ssu\u0121\u0121erew ukoll li tin\u0127oloq forza navali permanenti, inklu\u017c servizz ta' g\u0127assiesa tal-kosta, attivi fil-Ba\u0127ar Mediterran sabiex tintwera l-pre\u017cenza Ewropea u biex issa\u0127\u0127a\u0127 il-potenzjal ta' l-UE biex timmani\u0121ja l-kri\u017cijiet fir-re\u0121jun.", "Azzjoni preventiva u mhux militari", "Dwar il-mi\u017curi preventivi, il-Membri enfasizzaw il-fatt li l-Unjoni g\u0127andha tkun lesta li tie\u0127u azzjoni preventiva bikrija, qabel ma tin\u0127oloq kri\u017ci.", "Madankollu, dan dejjem g\u0127andu jse\u0127\u0127 skond il-Karta tal-\u0120nus Mag\u0127quda.", "Huma wkoll tal-fehma li wie\u0127ed mill-kontributi ta' l-UE biex ji\u0121i evitat it-terrori\u017cmu internazzjonali se jkun il-kapa\u010bita' tag\u0127ha li tkun effika\u010bi fil-bini jew fil-bini mill-\u0121did ta' istituzzjonijiet demokrati\u010bi, infrastrutturi so\u010bjali u ekonomi\u010bi, so\u010bjeta' \u010bivili u governanza tajba, waqt li tkompli ti\u0121\u0121ieled ir-razzi\u017cmu u l-ksenofobija.", "Suq Ewropew tad-difi\u017ca", "Il-Membri huma wkoll ta' l-opinjoni li \"l-UE g\u0127andha tippromwovi mi\u017curi sabiex tormonizza l-apparati u l-armamenti\", u ti\u017cviluppa sistema kon\u0121unta ta' telekomunikazzjoni biex ti\u017cdied l-effika\u010ba ta' operazzjonijiet multinazzjonali.", "Huma ddikjaraw li jistennew bil-\u0127erqa l-komunikazzjoni interpretattiva tal-Kummissjoni dwar l-applikazzjoni ta' l-Artikolu 296 tat-Trattat KE, li j\u0127alli lill-gvernijiet jidderogaw mir-regoli tas-suq intern min\u0127abba ra\u0121unijiet ta' sigurta' nazzjonali.", "Saret sej\u0127a biex il-Kodi\u010bi ta' Kondotta ta' l-1998 dwar l-Esportazzjonijiet ta' l-Armi jid\u0127ol fis-se\u0127\u0127 fl-Istati Membri kollha.", "Pro\u010bedura: Inizjattiva Dibattitu: 15.11.2006", "20061113IPR12545 Implimentazzjoni ta' strate\u0121ija Ewropea dwar il-ESDP"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16654032__IM-PRESS__20061113-IPR-12545__MT.txt"}
{"text": ["It-Tlieta fil-Plenarja : Prijoritajiet, ipoteki, merkurju.", "Istituzzjonijiet", "Nhar it-tlieta fi Strasburgu il-President tal-Kummissjoni Ewropea ppre\u017centa l-Programm tal-\u0127idma g\u0127as-sena 2007.", "Il-konsumaturi g\u0127andhom ikollhom iktar g\u0127a\u017cla fis-suq g\u0127ax-xiri tal-bini, mi\u017curi biex il-bejg\u0127 tal-merkurju velenu\u017c ji\u0121i ristrett approvati mill-Membri u intervent jispjega r-riformi u l-aspirazzjoni tal-Georgia mag\u0127mul mill-President Saakashvili.", "Id-d\u0127ul ta' pajji\u017cna fl-Unjoni Ewropea huwa \"g\u0127an g\u0127all-futur imbieg\u0127ed\"", "Hekk qal il-Presdent tal-Georgi Mikheil Saakashvili meta ndirizza lill-kamra filwaqt li r\u010bieva applaw\u017c kbir mill-Membri.", "Il-President tal-Parlament Borrell fa\u0127\u0127ar l-isforzi kollha li talbet ir-Revoluzzjoni tag\u0127hom fis-sena 2003 u talab lir-Russja biex tieqaf tag\u0127mel pressjoni fuq dan il-pajji\u017c.", "Is-Sur Saakashvili rringrazzja l-Parlament u l-Unjoni Ewropea g\u0127all-g\u0127ajnuna u g\u0127a\u017c-\u017cew\u0121 re\u017coluzzjonijiet ta' nhar il-25 ta' Ottubru li rrifjutaw it-tendenzi separatisti f'partijiet mill-Georgia.", "Huwa qal li l-fatt li l-Unjoni Ewropea a\u010b\u010bettat fi \u0127danha Stati Membri ex-Sovjeti\u010bi jg\u0127in u jinkora\u0121\u0121ixxi il-mixja lejn il-pa\u010bi u d-demokrazjia.", "Hawnhekk hu spjega il-passi li qed jie\u0127u l-pajji\u017c biex iseddaq id-demokrazija, ir-riformi so\u010bjali, il-\u0121lieda kontra l-korruzzjoni.", "Il-President Barroso jippre\u017centa l-Programm Le\u0121islattiv g\u0127as-sena 2007 lill-Membri.", "Il-President Barroso sejja\u0127 dan il-Programm \"ir-rigal ta' g\u0127eluq il-\u0127amsin sena\" \"birthday present\" .", "Ried ifisser li dan jimmarka g\u0127eluq il-\u0127amsin sena ta' l-Unjoni Ewropea.", "Erba' temi jo\u0127or\u0121u prin\u010bipaljament mid-dibattiu li segwa: prosperit\u00e0, solidarjet\u00e0, sigurt\u00e0 u vu\u010bi soda ta' l-Unjoni Ewropea.", "Kreditu Ipotekarju", "Il-Parlament adotta Rapport mill-Membru John Purvis (PPE-DE, Renju Unit) dwar il-kreditu ipotekarju li kien jikkonsisti mir-reazzjoni tal-Parlament g\u0127all- Green Paper tal-Kummissjoni.", "Peress li s-self g\u0127all-bini tad-djar jifforma \u0121eneralment il-pi\u017c finanzjarju obbligatorju g\u0127al \u0127afna familji u li dan is-self huwa mistenni li jikber fil-\u0127mistax il-sena li \u0121ejjin \u0121ie ssu\u0121\u0121erit li s-swieq Ewropej g\u0127andhom ikunu ntegrati aktar biex l-effi\u010bjenza, l-kompetizjoni u l-g\u0127a\u017cla g\u0127all-konsumaturi tikber.", "Il-Merkurju ristrett mill-bejg\u0127 i\u017cda l-barometri u l-antikatijiet jibqg\u0127u", "G\u0127alkemm il-Parlament adotta l-ewwel qari ta' rapport li jillimita l-bejg\u0127 ta' o\u0121\u0121etti ta' kejl bil-merkurju.", "Termometri medikali, manometri u o\u0121\u0121etti o\u0127ra biex ikejjlu d-demm \u0121ew effetwati minn din il-mi\u017cura.", "O\u0121\u0121ettti ta' kejl li g\u0127andhom iktar minn \u0127amsin senas jibqg\u0127u.", "L-Erbg\u0127a fil-Plenarja", "Dibattitu dwar id-Direttiva dwar is-Servizzi", "Nofsinhar: L-Emir tal-Qatar jindirizza l-MPE", "Wara nofs in-nhar: Il-Membri jiddibattitu dwar il-Gaza", "Iktar tard: Serja ta' rapport dwar l-istrate\u0121ija ta' sigurt\u00e0 Ewropea, nisa u politika internazzjonali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16654056__IM-PRESS__20061115-STO-12727__MT.txt"}
{"text": ["L-Erbg\u0127a fil-Plenarja", "Istituzzjonijiet", "Id-Direttiva dwar is-servizzi approvata.", "Wie\u0127ed mill-aktar su\u0121\u0121etti s\u0127an u importanti fil-qasam Ewropew g\u0127all-dawn l-a\u0127\u0127ar sentejn \u0121ie konklu\u017c: id-Direttiva dwar is-Servizzi \u0121iet approvata b'ma\u0121\u0121oranza kbira, b'test li \u0121ie miktub kemm il-darba meta pparagunat ma' l-ori\u0121inal.", "Il-Membri semg\u0127u d-diskors mill-Emir ta' l-Istat tal-Qatar, l-ewwel kap ta' Stat minn pajji\u017c mill-Golf Persjan li qatt \u017car il-Parlament Ewropew.", "Fl-a\u0127\u0127ar rapport dwar il-multilingwi\u017cmu, bil-g\u0127an li j\u0127e\u0121\u0121e\u0121 il-tag\u0127lim tal-lingwi fost il-popli Ewropej.", "Adozzjoni tad-Direttiva dwar is-Servizzi", "Iktar minn sentejn ta' diskussjoni wara li \u0121iet ippre\u017centata d-Direttiva dwar is-Servizzi \u0121iet approvata u b'hekk tifta\u0127 it-triq g\u0127all-iktar kompetizzjoni g\u0127all-dawk li jipprovdu servizzi fuq skala Ewropea, ming\u0127ajr ma taffettwa l-mudelli so\u010bjali u dak tax-xog\u0127ol.", "Din id-Direttiva qajjmet kontroversja s\u0127i\u0127a.", "L-a\u0127\u0127ar test huwa prattikament miktub kollu mill-Membri u l-Kunsill a\u010b\u010betta dawn il-proposti.", "L-aktar su\u0121\u0121ett delikat kien il-bi\u017ca ta' l-impatt li din id-direttiva seta' jkollha fuq il-Mudell Sso\u010bjali Ewropew.", "Madankollu r-rapporteur Evelyne Gebhardt (PSE) assigurat li d-dokument \"jikkonsisti minn simbjo\u010bi bejn fuq na\u0127a wa\u0127da l-interessi tal-\u0127addiema u tal-konsumaturi u n-na\u0127a l-o\u0127ra dawk ta' l-ekonomija.\"", "Dokument li \u0121ie kkwalifikat mill-Kummissjarju g\u0127as-Suq Intern u s-Servizzi, s-Sur Mc Creevy b\u0127al \"kru\u010bjali g\u0127at-tkabbir ta' l-ispirtu ta' intrapri\u017ca u \u017c-\u017cieda ta' xog\u0127ol.\"", "Huwa ddeskriva dan il-qbil b\u0127alha \u0121rajja importanti fl-istorja tal-Parlament Ewropew.\"", "Fil-fatt din id-direttiva t\u0127affef il-pro\u010beduri g\u0127all-provvista ta' servizzi u g\u0127all-dawk li jridu jift\u0127u \u0127anut fi Stat ie\u0127or per e\u017cempju.", "Barra dan tikkundanna r-restrizzjonijiet burokrati\u010bi.", "Il-pro\u010beduri se ji\u0127fiefu rigward dawk li jridu jipprovdu servizz b'mod temporanju fi Stat Membru ie\u0127or.", "Il-konsumaturi fl-a\u0127\u0127ar jista' b'hekk ikollhom iktar g\u0127a\u017cla meta jridu jag\u0127\u017clu bejn fornitur ta' servizz u ie\u0127or.", "\u017bjara mill-Emir ta' l-Istat tal-Qatar", "Il-President tal-Parlament Josep Borrell laqa' is-Sheik Hamad Bin Khalifa al-Thani, l-Emir tal-Qatar ilbiera\u0127 fil-Parlament.", "Il-Presedent Borrell sejja\u0127lu \"Il-pijunier mir-re\u0121jun li qed ja\u0127dem g\u0127ad-demokrazija.\"", "Hawnhekk l-Emir irrefera g\u0127as-sa\u0127\u0127a tar-relazzjonijeit bejn l-Unjoni Ewropea u l-Qatar u meta tkellem dwar il-Lvant Nofsani fisser li huwa bla dubju fl-interess ta' l-Ewropa li tissostjeni riformi komprensivi fil-pajji\u017ci ta' dan ir-re\u0121jun.", "Strate\u0121ija Ewropea g\u0127all-multilingwi\u017cmu", "Il-Parlament approva rapport, mtella' mill-Membru Bernat Joan i Mari (EFA, Spanija) li laqa' l-proposti tal-Kummissjoni g\u0127al Qafas Strate\u0121iku dwar il-Multilingwi\u017cmu.L-g\u0127an huwa li jkabbar it-tag\u0127lim tal-lingwi diversi u li bis-sa\u0127\u0127a ta' hekk wie\u0127ed jista' jie\u0127u vanta\u0121\u0121 mill-aspetti so\u010bjo-ekonomi\u010bi u kulturali ta' l-Unjoni Ewropea."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16655010__IM-PRESS__20061116-STO-12806__MT.txt"}
{"text": ["Il-\u0126amis fil-Plenarja", "Istituzzjonijiet", "Sigurt\u00e0, su\u010b\u010bessjoni, Ga\u017ca, nisa fil-politika u komunikazzjoni.", "Dawn kienu ftit mis-su\u0121\u0121etti diskussi nhar il-\u0127amis fis-seduta plenarja ta' Strasburgu.", "Fl-affarijiet barranin il-Membri kkundannaw il-bombi fil- Ga\u017ca u adottaw ri\u017coluzzjoni", "dwar is-sitwazzjoni fil-Ga\u017ca fejn esprimew ir-rabja tag\u0127hom dwar l-operazzjoni militari i\u017craelita li se\u0127\u0127et fil-Beit Hanun u fil-Ga\u017ca.", "Politika Ewropea g\u0127as-Sigurt\u00e0 u d-difi\u017ca", "Il-Parlament adotta rapport fuq inizjattiva tieg\u0127u mtella' minn Karl Von Wogau (PPE-DE), dwar l-implimentazzjoni ta' l-istrate\u0121ija g\u0127as-Sigurt\u00e0 Ewropea.", "Hawnhekk jag\u0127mel appell g\u0127al politika iktar attiva f'dan il-qasam u jikkonsidra li l-bidliet \u0121eopoliti\u010bi evolvew tant mindu l-adozzjoni ta' l-istrate\u0121ija fl-2003, li dan jitlob g\u0127ar-revi\u017cjoni tag\u0127ha fl-2008.", "Nisa fil-politika internazzjonali", "Il-Parlament (PE) adotta rapport b'ma\u0121\u0121oranza s\u0127i\u0127a dwar il-promozzjoni tan-nisa fil-politika internazzjonali u nazzjonali u fir-rwol tag\u0127hom fit-te\u0127ied ta' de\u010bi\u017cjonijiet.", "Dan ir-rapport \u0121ie ppre\u017centat minn Ana Maria Gomes (PSE, PT).", "Figuri interessanti jindikaw illi 16.4% mid-deputati kollha tad-dinja huma nisa.", "Fil-Parlament Ewropew dan jitla' g\u0127al 30%.", "Il-pajji\u017ci Skandinavi g\u0127andhom l-iktar per\u010benta\u0121\u0121 og\u0127li tan-nisa deputati (40%), imbag\u0127ad l-Amerika (19.6%), l-Ewropa b'medja ta' 16.9 %, l-Afrika sub-Sa\u0127arjana (16.4%, l-Asja (16.3%), il-Pa\u010bifiku (12%) u l-Istati Arabi (8.3%).", "Ir-rapport isemmi mi\u017curi biex jg\u0127inu lin-nisa ila\u0127qu mal-\u0127ajja privata, so\u010bjali u professjonali u sabiex jinkura\u0121\u0121ixxu l-partiti biex i\u0127e\u0121\u0121u l-kandidati nisa ming\u0127ajr ma jda\u0127\u0127lu l-kwoti.", "Is-su\u010b\u010bessjoni g\u0127andha ssir iktar \u0127afifa", "Ir-rapport ta' Giuseppe Gargani (PPE-DE) jirrikmanda lill-Kummissjoni biex tipprepara abbozz le\u0121islattiv dwar is-su\u010b\u010bessjoni min\u0127abba li madwar 50, 000 sa 100, 000 su\u010b\u010bessjonijiet transfruntaliera jsiru kull sena madwar l-UE, i\u017cda je\u017cistu \u0127afna differenzi sinifikanti bejn pajji\u017c u ie\u0127or.", "L-Ewropa iktar pre\u017centi", "Kif nistg\u0127u nikkomunikaw ma\u010b-\u010bitaddini?", "Il-PE adotta rapport li jag\u0127mel enfasi biex il-mezzi ta' komunikazzjoni jindikaw ir-rilevanza tad-de\u010bi\u017cjonijiet fl-istituzzjonijiet g\u0127all-\u0127ajja ta' kuljum ta\u010b-\u010bittadini u biex ittihom iktar informazzjoni dwar il-politika Ewropea fuq il-mezzi tal-komunikazzjoni.", "20061120STO00008 Sigurt\u00e0 u difi\u017ca Nisa fil-politika internazzjonali Su\u010b\u010bessjoni Stqarrija dwar il-Ga\u017ca Stqarrija dwar il-Komunikazzjoni ma\u010b-\u010bittadin"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16655524__IM-PRESS__20061120-STO-00008__MT.txt"}
{"text": ["Li\u010benzji tas-sewqan, ener\u0121ija sostenibbli, Membri \u0121odda fl-Unjoni Ewropea", "Istituzzjonijiet", "Laqg\u0127a ta' Kumitat", "Li\u010benzji tas-sewqan, ener\u0121ija sostenibbli, Membri \u0121odda fl-Unjoni Ewropea b\u0127ar-Rumania u l-Bulgaria huma s-su\u0121\u0121etti fuq il-mejda g\u0127al din il-\u0121img\u0127a tal-kumitati.", "Il-kumitati jifformaw fil-verit\u00e0 \"il-kamra tal-kombustjoni\" tar-responsabbilitajiet tal-Parlament.", "Fil-kumitat tat-trasport it-t\u0127assib dwar il-110 tipi differenti tal-li\u010benzji g\u0127as-sewqan kif ukoll l-ammont ta' xorb permess lill-sewwieqa jikkonstitwixxu \u017c-\u017cew\u0121 mi\u017curi g\u0127ad-diskussjoni.", "Fil-Kumitat g\u0127all-industrija, il-Memrbi se j\u0127arsu lejn il-proposti tal-Kummissjoni dwar il-politika Ewropea dwar l-Ener\u0121ija.", "Is-su\u0121\u0121etti jinvolvu l-i\u017cvilupp ta' sorsi ta' ener\u0121ija li tista' ti\u0121\u0121edded. ener\u0121ija iktar nadifa.", "L-Unjoni qed ta\u0127seb biex tiddiversifika l-postijiet minn fejn timporta l-ener\u0121ija tag\u0127ha.", "Is-sitwazzjoni dwar it-trattament g\u0127all-dawk li jbag\u0127tu minn sklerosi multipla se tkun diskussa fil-Kumitat g\u0127all-petizzjonijiet.", "Diversi gruppi li ja\u0127dmu f'dan il-qasam huma involuti.", "Il-Finlandja li b\u0127alissa \u017c\u017comm il-Presidenza ta' l-Unjoni se taddendi wkoll.", "Fil-Kumitat g\u0127all-affarijiet barranin se jin\u017camm il-vot dwar id-d\u0127ul tar-Rumania u l-Bulgaria fl-Unjoni Ewropea.", "Huma mistennija li jkunu numru 26 u 27 mill-membri ta' l-Unjoni nhar l-ewwel ta' Jannar.", "I\u017c-\u017cew\u0121 pajji\u017ci g\u0127andhom Membri osservaturi fil-Parlament hekk kif kellhom l-g\u0127azar pajji\u017ci l-o\u0127ra.", "Drittijiet tal-bniedem, l-Iraq u il-ba\u0121it ta' l-UE", "Membri mix-xandir russu se jattendu dibattitu organizzat mis-sotto-kumitat g\u0127ad-Drittijiet tal-bniedem dwar is-sitwazzjoni fir Russja.", "Din il-laqg\u0127a hija fil-verit\u00e0 tribut g\u0127all-\u0121urnalista maqtula Anna Politovska.", "Waqt laqg\u0127a li jsejhulha \"Kon\u010biljazzjoni\", il-Membri u l-Kunsill se jiddiskutu d-differenzi tag\u0127hom biex isibu kompromess dwar il-ba\u0121it g\u0127as-sena 2007.", "Affarijiet Barranin", "Il-vi\u010bi Prim Ministru ta' l-Iraq se jinforma l-Membri dwar is-sitwazzjoni kritika fil-pajji\u017c.", "Il-president tal-Parlament Borrell se j\u017cur in-Ni\u0121eria u l-Mali u sadattant l-Assamblae bejn l-Unjoni u l-Afrika, il-Karibew u l-Pa\u010bifiku se tiltaqa' biex tiddiskuti l-kummer\u0121, it-turi\u017cmu u l-kontroll ta' l-armu fil-Barbados.", "Se jsiru public hearings dwar il-kriminalit\u00e0 internazzjonali, il-Qorti Kriminali Internazzjonali u l-koordinazzjoni tas-sistemi g\u0127as-sigurt\u00e0 kif ukoll il-kummer\u010b mar-Russja.", "Fuq il-website tal-Parlament din il-\u0121img\u0127a se ssibu stejjer dwar mi\u017curi biex il-le\u0121islazzjoni Ewropea se ti\u0121i ssimplifikata kif ukoll nag\u0127tu \u0127arsa dwar l-ambjent tal-ba\u0127ar."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16655974__IM-PRESS__20061120-STO-00010__MT.txt"}
{"text": ["Il-\u0120lieda kontra t-traffikartal-bnedmin intensifikata", "Drittijiet tal-bniedem", "Mara b'\u0127alqa mag\u0127luq bit-tejp", "It-traffikar tal-bnedmin la\u0127aq proporzjon allarmanti f'dawn l-a\u0127\u0127ar snin - huwa kkalkulat li iktar minn 700,000 persuni fis-sena jaqg\u0127u vittma ta' dan il-fenomenu madwar id-dinja kollha, u li t-traffikar tal-bnedmin jifforma t-tielet l-akbar d\u0127ul ta' flus ipprodu\u010but mill-kriminalit\u00e0, wara l-armi u d-droga.", "Il-\u0121img\u0127a l-o\u0127ra fi Strasburgu, l-Parlament adotta rapport fuq l-inizjattiva tieg\u0127u fejn appella g\u0127al strate\u0121ija biex ti\u0121\u0121ieled it-traffikar tal-bnedmin.", "Dan it-traffika kiber min\u0127abba li kibbret ukoll il-politika ta' l-immigrazzjoni kif ukoll il-kri\u017ci ekonomika u so\u010bjali f'\u010berta pajji\u017ci u re\u0121juni tad-dinja.", "Il-fornituri tas-servizz jie\u0127du vanta\u0121\u0121 mill-faqar, in-nuqqas ta' xog\u0127ol, id-diskriminazzjoni kontra l-minoritajiet jew in-nisa, in-nuqqas ta' edukazzjoni, korruzzjoni, u fl-istess \u0127in jirrispondu g\u0127ad-domanda tas-suq minn na\u0127a l-o\u0127ra.", "Prijorit\u00e0 g\u0127all-UE i\u017cda azzjoni insuffi\u010bjenti", "Wie\u0127ed irid jiftakar illi filwaqt li l-azzjoni kontra l-armi u d-drogi ila li bdiet, il-kriminali\u017c\u017cazzjoni tat-traffikar fil-bnedmin hija \u0127a\u0121a ri\u010benti, u r-riskji u pieni huma \u0127afna inqas.", "L-Unjoni Ewropea fasslet pjan ta' azzjoni li \u0121ie approvat Di\u010bembru li g\u0127adda biex jipprovdi qafas g\u0127al azzjoni prattika kontra kull aspett tat-traffikar.", "Sa\u0127ansitra huma biss \u017cew\u0121 Stati membri li g\u0127amlu traspo\u017cizzjoni tad-direttiva ta' l-UE tas-sena 2004 li tirrikjedi li Stati Membri jag\u0127tu residence permit lill-vittmi tat-traffika u li qablu biex jikkoperaw ma' l-awtoritajiet ikkon\u010bernati.", "Id-direttiva tipprevedi mi\u017curi so\u010bjali ta' assistenza g\u0127ar- ri-integrazzjoni.", "Il-parlament adotta rapport il-\u0121img\u0127a l-o\u0127ra fi Strasburgu ppre\u017centat minn Edit Bauer (PPE-DE, Slovakkja) li jitlob g\u0127al strate\u0121ija fuq livell Ewropew biex ti\u0121\u0121ieled it-traffikar tal-bnedmin.", "Dan jinnota li \"din hija l-attivit\u00e0 kriminali li qed tikber l-i\u017cjed meta mqabbla ma' o\u0127rajn.\"", "Is-sinjura Bauer ilmentat li g\u0127alkemm \u0127afna mill-vittmi huma nisa, jidher fatt allarmanti li t-tfal jag\u0127mlu 40 sa 50% mill-vittmi.", "Fir-rapport tag\u0127ha titlob li politiki diversi b\u0127all-migrazzjoni u l-impjieg fost o\u0127rajn ji\u0121u inklu\u017ci.", "Ir-rapport i\u0127e\u0121\u0121e\u0121 il-koperazzjoni fuq kull livell bejn Europol, Frontex, Il-\u0120nus Mag\u0127quda u organi\u017cazzjonijiet non-governattivi kif ukoll li iwie\u0127ed jikkunsidra kull forma tat-traffikar tal-bnedmin inklu\u017c l-isfruttar sesswali, adozzjoni illegali u l-jasar domestiku kif ukoll il-bejg\u0127 ta' orgni umani.", "Waqt li l-Istati membri talbu li ti\u0121i implimentatad-Direttiva ta' l-Unjoni \u0127alli jistg\u0127u jing\u0127atg\u0127u permess ta' residenza lill-vittmi, il-Membri talbu lill-Kummissjoni tistabbilixxi hotline biex tipprovdi assistenza.", "Punti o\u0127ra jinkludu assistenza legali, edukazzjoni u programmi ta' formazzjoni lill-vittmi.", "Jipproponu li l-vittmi ma jirritornawx lura lejn pajji\u017chom u li l-Istati membri jiffermaw il-konvenzjonijiet internazzjonali.", "L-aktar punt importanti kien li jirrpeferu iktar azzjoni u inqas diskors.", "20061121STO00123 Il-Membri jitolbu iktar azzjoni Il-\u0121lieda kontra t-traffikar Pa\u0121na tal-Kumitat ikkon\u010bernat Il-\u0121lieda kontra t-traffikar mill-Kummissjoni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16656382__IM-PRESS__20061121-STO-00123__MT.txt"}
{"text": ["Xi jfisser il-moviment \u0127ieles g\u0127at-testment tag\u0127na?", "Drittijiet ta\u010b-\u010bittadini", "Mara tie\u0127u pussess ta' dar wara s-su\u010b\u010bessjoni", "Iktar ma jg\u0127addi \u017c-\u017cmien, aktar Ewropej qeg\u0127din jie\u0127du vanta\u0121\u0121 mill-moviment \u0127ieles, jg\u0127ixu barra jew u jixtru proprjet\u00e0 fi Stat Membru ie\u0127or.", "Studju ikkummissjonat mill-Kummissjoni Ewropea f'2002 jg\u0127id li madwar 100,000 testmenti trans-fruntaliera jsiru kull sena fl-UE.", "L-akbar inkwiet jikkon\u010berna id-drittijiet g\u0127all-proprjet\u00e0 f'ka\u017c ta' mewt.", "Il-Parlament Ewropew (PE) qed jipproponi lill-Kummissjoni Ewropea tie\u0127u azzjoni f'dan il-qasam.", "X'inhi l-problema prin\u010bipali dwar il-li\u0121i tal-wirt fl-Unjoni Ewropea?", "\u0126afna mid-diffikultajiet dwar is-su\u010b\u010bessjoni trans-fruntaliera huma kkaw\u017cati mid-differenzi bejn ir-regoli nazzjonali, bejn il-li\u0121i internazzjonali privata u l-li\u0121i sostantiva ta' l-Istati Membri.", "Il-werrieta jiffa\u010b\u010bjaw diffikultajiet meta jipprovaw jie\u0127du dak il-wirt li hu tag\u0127hom.", "Diffi\u010bli u g\u0127oli, dan jippre\u017centa ostaklu g\u0127all-moviment \u0127ieles u g\u0127alhekk il-li\u0121i Ewropea qed tipprova tne\u0127\u0127i dawn id-diffikultajiet.", "Madwar 50% tal-ka\u017ci ta' su\u010b\u010bessjoni trans-fruntaliera jispi\u010b\u010baw il-qorti min\u0127abba d-differenzi kbar li je\u017cistu fl-applikazzjoni tal-li\u0121i; il-moviment \u0127ieles jikkomplika s-sitwazzjoni.", "Fi kwestjonarju mtella' minn Eurobarometer jidher li 80% ta\u010b-\u010bittadini ta' l-UE ja\u0127sbu li hu mportanti li huwa essenzjali li wie\u0127ed jirrikonoxxi it-testment ta' l-a\u0127\u0127ar ta' dawk li mietu u dan f'kull parti ta' l-Unjoni.", "E\u017cempju li jista' jg\u0127ina nifhmu huwa ka\u017c ta' Germani\u017c li wara li rtira mix-xog\u0127ol, mar jg\u0127ix Spanja fejn g\u0127adda l-a\u0127\u0127ar g\u0127axar snin ta' \u0127ajtu.", "Miet hemm u \u0127alla warajh \u017cew\u0121 subien fil-\u0120ermanja kif ukoll proprjet\u00e0.", "Liema li\u0121i tapplika f'dan il-ka\u017c; dik Spanjola jew dik \u0120ermani\u017ca?", "Liema qorti, liema nutar g\u0127andu jie\u0127u \u0127sieb dan il-ka\u017c?", "FL-a\u0127\u0127ar seduta parlamentari il-Membri adottaw b'ma\u0121\u0121oranza s\u0127i\u0127a rapport fuq inizjattiva tieg\u0127u fejn jitlob lill-Kummissjoni Ewropea biex ittella' strument le\u0121islattiv komprensiv ta' li\u0121i privata internazzjonali biex tid\u0127ol f'dan is-su\u0121\u0121ett ta' \u0121lied bejn pajji\u017ci diversi.", "Il-kriterja ba\u017cika adottata mill-Membri sabiex tidde\u010biedi liema qorti jkun kompetenti f'ka\u017ci ta' litigazzjoni trans-fruntaliera huwa l-prin\u010bipju li wie\u0127ed jirrikorri g\u0127all-a\u0127\u0127ar post ta' residen\u017ca tal-mejjet qabel mewtu.", "Il-PE ssu\u0121\u0121erixxa l-armonizzazzjoni ta-regoli biex tiffa\u010bilita r-rikonoxximent ta' de\u010bi\u017cjoni me\u0127ud minn qorti wa\u0127da u rikonuxxuta mill-o\u0127ra.", "Li\u0121i u m\u0127allef wie\u0127ed biss responsabbli.", "Il-PE qed jipproponi \u010berta flessibilit\u00e0 u b'dan l-iskop jipproponi li l-persuna tkun tista' tag\u0127\u017cel liema li\u0121i tiggoverna s-su\u010b\u010bessjoni tat-testment tag\u0127ha.", "L-g\u0127a\u017cla tkun bejn il-li\u0121i tal-pajji\u017c fejn hi g\u0127andha n-nazzjonalit\u00e0 jew il-li\u0121i tal-pajji\u017c fejn tg\u0127ix normalment matul i\u017c-\u017cmien li saret din l-g\u0127a\u017cla.", "Punti o\u0127ra huma li :", "Il-werrieta nvoluti fil-ka\u017c jistg\u0127u jaqblu, ta\u0127t \u010berta kundizzjonijiet biex jag\u0127\u017clu l-qorti kompetenti.", "Sabiex i\u0127affef il-provi\u017cjoni l-\u0121dida, il-PE introdu\u010ba \"\u010aertifikat Ewropew tal-wirt,\" me\u0127ru\u0121a mill-awtorit\u00e0 kompetenti, li tindika, b'effet li jorbot, il-li\u0121i applikabbli g\u0127as-su\u010b\u010bessjoni u l-benefi\u010bjarji", "Netwerk Ewropew ta' re\u0121istri nazzjonali ta' testmenti se jkun mtella' li jg\u0127aqqad re\u0121istri nazzjonali e\u017cistenti, biex jessemplifika it-tiftix u jassigura l-kontenut tat-testment tal-mejjet.", "Dawn il-provvisti l-\u0121odda ma jimmodifikaw bl-ebda mod il-li\u0121i pro\u010bedurali ta' l-Istati Membri rigward it-testmenti u s-su\u010b\u010bessjoni.", "Ir-rapporteur Taljan Garagani (PPE-DE) kien sodisfatt lil-Kummissarju Frattini qabel ma' l-inizjattiva tal-Parlament Ewropew u b'hekk feta\u0127 it-triq g\u0127al azzjoni ur\u0121enti f'dan ir-rigward, su\u0121\u0121ett li jmiss i\u010b-\u010bittadin mill-qrib.", "G\u0127all-Futur", "Nhar it-30 ta' Novembru se ssir seduta pubblika ma kull partit interessat dwar dan is-su\u0121\u0121ett.", "Dan u avvenimenti o\u0127ra jifformaw parti mill-pro\u010bess ta' konsultazzjoni wara l-pubblikazzjoni tal- Green Paper tal-Kummissjoni nhar l-ewwel ta' Marzu 2005.", "Il-Kummissjoni li a\u010b\u010bettat it-talba tal-PE ser ittella' abbozz ta' proposta g\u0127al 2007.", "20061122STO00180 Servizz ta' l-istampa Ir-rapport Gargani Kumitat g\u0127all-affarijiet legali Green Paper : su\u010b\u010bessjonijiet u testmenti"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16656794__IM-PRESS__20061122-STO-00180__MT.txt"}
{"text": ["Il-Parlament jippromwovi l-\u0121lieda kontra l-kriminalit\u00e0 serja internazzjonali", "Koperazzjoni \u0121udizzjarja", "baskett b'bomba \u0121o fih", "Il-\u0121lieda kontra l-impunit\u00e0 g\u0127al \u010berta reati b\u0127all-\u0121eno\u010bidju, reati kontra l-umanit\u00e0, reati tal-gwerra u t-tortura g\u0127amlet avvanz kbir f'dawn l-a\u0127\u0127ar snin.", "Madankollu huwa mag\u0127ruf li numru kosideravoli ta' dawk allegati li g\u0127amlu reat jg\u0127ixu fit-territorju ta' l-Unjoni Ewropea u l-a\u010b\u010bess tal-vittmi g\u0127all-\u0121ustizzja hija limitati.", "Il-mekkani\u017cmi tal-\u0121ustizzja internazzjonalit huwa limitat mill-\u0121urisdizzjoni u anke l-iskop, u g\u0127alhekk je\u017cistu xaqqijiet kbar fil-\u0121ustizzja li jridu jittran\u0121aw.", "Nhar it-20 u 21 ta' Novembru, il-Kumitat g\u0127all-Libertajiet \u010aivili, g\u0127all-\u0120ustizzja u g\u0127all-Affarijiet Interni u Sotto-Kumitat g\u0127ad-Ddrittijiet tal-Bniedem organi\u017c\u017cat konferenza ntitolata \" Fostering an EU approach to serious international crime ,\" i\u0121ifieri sabiex t\u0127e\u0121\u0121e\u0121 g\u0127al metodu fuq livell Ewropew biex jiffa\u010b\u010bja l-kriminalit\u00e0 serja internazzjonali.", "Attendew din il-konferenza rappre\u017centanti nazzjonali u mill-UE, esperti, im\u0127allfin, avukati, organi\u017cazzjonijiet non-governattivi fost o\u0127rajn.", "Il-Membru Sarah Ludford (LIBE) li tkellmet f'din il-konferenza stqarret li dawk li jikkommettu r-reati ma jag\u0127rfux fruntieri nazzjonali\" u g\u0127alhekk l-iskop ta' din il-konferenza kien li dawn id-diversi entitajiet jikkolaboraw b'mod iktar effettiv fl-investigazzjoni u l-prosekuzzjoni ta' dawn ir-reati serji internazzjonali : l-awtoritajiet nazzjonali, l-komunit\u00e0 internazzjonali u l-Qorti Kriminali Internazzjonalit huima m\u0127e\u0121\u0121a biex ja\u0127dmu flimkien sabiex jassiguraw li l-\u0127aqq isir minn dawk li jikkommettu r-reati.", "Hi kompliet li \"huwa essenzjali li dawk li g\u0127amlu reat ma jit\u0127allux jitilqu l-\u0121urisdizzjoni fejn ikkommettewh sabiex imorru jfi\u010b\u010bu post tal-kenn xi mkien ie\u0127or.\"", "Tribunali li ttellg\u0127u g\u0127al dan l-iskop kienu t-tribunal g\u0127ar-Rwanda, il-Qorti Spe\u010bjali g\u0127as-Sierra Leone u dak g\u0127all-Kambodja fost o\u0127rajn.", "\u0120urisdizzjoni Internazzjonali", "Dan il-prin\u010bipju tal-\u0121urisdizzjoni internazzjonali jirreferi g\u0127all-kompetenza ta' qorti nazzjonali biex ittella' lil xi persuna suspettata minn reat serju internazzjonali anke jekk la l-vittma jew dak sospett ma jkollhom in-nazzjonalit\u00e0 ta' dak il-pajji\u017c fejn il-qorti tkun u jekk ir-reat ikun ha post \u0121o pajji\u017c ie\u0127or.", "Dan il-prin\u010bipju huwa awtori\u017c\u017cat, jew me\u0127tie\u0121 minn konvenzjoni internazzjonali bhall-Konvenzjoni kontra t-Tortura jew Trattament ie\u0127or degradevoli.", "Fil-fatt mis-sena 200 kien hemm \u017cieda fl-ammont ta' ka\u017cijiet im\u0127arrkin ta\u0127t il-li\u0121i tal-\u0121urisdizzjoni universali fl-Ewropa tal-Lvant, fatt li jfisser volont\u00e0 ta' Stati Ewropej li jirrikorru g\u0127all-\u0121urisdizzjoni universali.", "Din hija realt\u00e0 li bil-mod die\u0127la fil-funzjoni tas-sistemi tal-li\u0121i kriminali, fl-Ewropa tal-Lvant i\u017cda fit hu mag\u0127ruf dwar dan il-fatt f'sistemi legali o\u0127ra.", "Je\u017cistu \u010berta ostakoli g\u0127all-applikazzjoni ta' dan il-prin\u010bipju b\u0127all-politi\u017cazzjoni tal-li\u0121i meta uffi\u010bjali barranin tal-gvernijiet jista' jkunu mda\u0127\u0127lin, fatt li jkun imbarazzanti g\u0127all-pajji\u017c.", "Ostakli o\u0127ra huma li x-xhieda jista' jkunu f'pajji\u017c ie\u0127or u l-investigaturi stess ma jkunux jafu liema li\u0121i internazzjonali tapplika kontra reat.", "\u0126arsa 'l-quddiem", "Din il-konferenza tag\u0127at spunt 'l-quddiem lill-dan is-su\u0121\u0121ett.", "Il-qafas legali e\u017cistenti ser ikun sostitwit minn qafas legali unit.", "\u0120ie propost li investigaturi jkollhom a\u010b\u010bess g\u0127all-formazzjoni u li wie\u0127ed irid jaqbe\u017c l-ostakli e\u017cistenti sabiex jassigura l-e\u017cer\u010bizzju effettiv u \u0121ust tal-\u0121urisdizzjoni universali.", "20061122STO00182 Kumitat g\u0127all-Liberatajiet \u010aivili Sotto-Kumitat g\u0127ad-Drittijiet tal-bniedem Il-Qorti Kriminali Internazzjonali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16657010__IM-PRESS__20061122-STO-00182__MT.txt"}
{"text": ["Il-Briefing - Seduta Plenarja 29-30.11.06 (Brussell)", "Is-Suq Intern : Il-Parlament g\u0127andu jadotta l-po\u017cizzjoni tieg\u0127u dwar direttiva \u0121dida dwar it-tqeg\u0127id fis-suq ta' o\u0121\u0121etti pirotekni\u010bi.", "Ir-regolamenti burokratici li japplikaw g\u0127al manifatturi ta' log\u0127ob tan-nar li jinbieg\u0127 lil pubbliku m'g\u0127andhomx ikunu japplikaw g\u0127all-manifatturi arti\u0121janali li jipprodu\u010bu log\u0127ob tan-nar li jin\u0127araq minnhom stess f'attivitajiet li\u010benzjati.", "Ir-Ri\u010berka u l-innovazzjoni: Il-Parlament g\u0127andu jadotta l-emendi ta' kompromess dwar is-Seba' Programm ta' Qafas g\u0127ar-Ri\u010berka Xjentifika, li \u0121ew mifthiema mal-Kunsill fit-tieni qari tal-pro\u010bedura ta' kode\u010bi\u017cjoni.", "Il-programm g\u0127andu ba\u0121it ta' \u20ac50 biljun fuq perjodu ta' seba' snin, bejn l-2007 u l-2013.", "Istituzzjonijiet : Is-seduta plenarja li jmiss ser tifta\u0127 b'dibattitu dwar il-futur ta' L-Ewropa, bil-parte\u010bipazzjoni tal-Prim Ministru Irlandi\u017c Bertie Ahern, membru tal-Kunsill Ewropew.", "It-Tkabbir ta' l-Unjoni : Il-Membri tal-Parlament Ewropew g\u0127andhom jadottaw \u017cew\u0121 rapporti m\u0127ejjin fi \u0127dan il-Kumitat g\u0127all-Affarijiet Barranin li jilqg\u0127u l-ade\u017cjoni tal-Bulgarija u tar-Rumanija ma' l-Unjoni Ewropea fl-1 ta' Jannar 2007.", "Relazzjonijiet Esterni : Ser issir stqarrija mill-Kunsill u mill-Kummissjoni dwar is- Summit bejn l-UE u r-Russja, li ser isir fl-24 ta' Novembru f'\u0126elsinki.", "Il-Parlament ser jadotta ri\u017coluzzjoni dwar din il-kwistjoni matul is-seduta plenarja ta' Di\u010bembru.", "Is-Sa\u0127\u0127a Pubblika : Il-Kummissjoni ser tag\u0127mel stqarrija dwar l-AIDS \u0121urnata qabel il-World AIDS Day, fl-1 ta' Di\u010bembru.", "Il-Parlament ser jadotta ri\u017coluzzjoni dwar dan is-su\u0121\u0121ett.", "Tibdil fl-A\u0121enda", "Aktarx li r-rapport dwar il-\u0127olqien ta' Fond Ewropew ta' a\u0121\u0121ustament g\u0127all-Globalizzazzjoni (Roselyne BACHELOT-NARQUIN (EPP-ED, FR)), ikun pospost sabiex jing\u0127ata \u010bans g\u0127al aktar negozjati mal-Kunsill bil-mira li jintla\u0127aq kompromess \u0127alli l-pro\u010bedura le\u0121i\u017clattiva tkun tista' tintemm.", "L-g\u0127an ta' din il-le\u0121i\u017clazzjoni huwa li ji\u0121u pprovduti sa \u20ac500 miljun fis-sena biex dawk il-\u0127addiema li spi\u010b\u010baw bla xog\u0127ol min\u0127abba l-effetti tal-globalizzazzjoni, jing\u0127ataw g\u0127ajnuna biex jer\u0121g\u0127u jintegraw ru\u0127hom fis-suq tax-xog\u0127ol.", "-//EP//TEXT IM-PRESS 20061122BRI00176 FULL-TEXT DOC XML V0//MT", "Il-log\u0127ob tan-nar - tqeg\u0127id fis-suq ta' o\u0121\u0121etti pirotekni\u010bi", "Matul is-seduta li jmiss, il-Parlament g\u0127andu jadotta kompromess li ntla\u0127aq mal-Kunsill dwar rapport im\u0127ejji fi \u0127dan il-Kumitat g\u0127as-Suq Intern u l-Protezzjoni tal-Konsumatur dwar it-tqeg\u0127id fis-suq ta' o\u0121\u0121etti pirotekni\u010bi.", "Il-Membri fil-Kumitat kienu qablu li regolamenti burokratici li japplikaw g\u0127al manifatturi ta' log\u0127ob tan-nar li jinbieg\u0127 lil pubbliku m'g\u0127andhomx ikunu japplikaw g\u0127all-manifatturi arti\u0121janali li jipprodu\u010bu log\u0127ob tan-nar li jin\u0127araq minnhom stess f'attivitajiet li\u010benzjati.", "In-negozjati bejn il-Kumitat g\u0127as-Suq Intern u l-Kunsill baqg\u0127u g\u0127addejjin wara li ttie\u0127ed il-vot fil-Kumitat u matul is-seduta plenarja g\u0127andhom ji\u0121u vvutati numru ta' emendi ta' kompromess sabiex il-pro\u010bedura legali tkun tista' tintemm.", "Skond estimi tal-Kummissjoni, in-numru ta' in\u010bidenti relatati mal-log\u0127ob tan-nar jil\u0127qu l-45,000 fis-sena u \u0127afna drabi jinvolvu t-tfal.", "Ir-rapporteur Joel HASSE FERREIRA (PES, PT) fakkar li fl-UE, il-li\u0121ijiet nazzjonali dwar l-o\u0121\u0121etti pirotekni\u010bi jvarjaw u fil-fatt il-projbizzjonijiet fuq l-u\u017cu tal-log\u0127ob tan-nar huma differenti minn Stat Membru g\u0127all-ie\u0127or.", "G\u0127alhekk, il-proposta ppre\u017centata mill-Kummissjoni g\u0127andha l-g\u0127an li to\u0127loq qafas le\u0121i\u017clattiv fuq livell Komunitarju li jintrodu\u010bi l-kundizzjonijiet me\u0127tie\u0121a ta' sigurta' minimi.", "B'hekk g\u0127andu jkun \u017cgurat il-moviment \u0127ieles tal-prodotti pirotekni\u010bi waqt li jittejjeb il-\u0127arsien \u0121enerali tal-konsumatur u ta' kull min ju\u017ca' dawn il-prodotti b'mod professjonali, sabiex jonqsu l-in\u010bidenti.", "Skond il-Kummissjoni, barra milli ji\u0121i stabbilit livell g\u0127oli ta' \u0127arsien g\u0127all-konsumaturi, benefi\u010b\u010bju ewlieni ie\u0127or ta' din il-le\u0121i\u017clazzjoni g\u0127andu jkun it-tnaqqis tal-pi\u017cijiet fuq l-intrapri\u017ci permezz ta' sistema ta' approvazzjoni armonizzata biex l-o\u0121\u0121etti pirotekni\u010bi jitqieg\u0127du fis-suq.", "Din l-industrija di\u0121a' g\u0127andha valur ta' \u20ac7 biljun fis-sena u tinkludi il-log\u0127ob tan-nar, kif ukoll tag\u0127mir g\u0127all-infig\u0127 ta' l- airbags u l-apparat li jissikka minn qabel i\u010b-\u010binturin tas-sigurta' fil-karozzi f'ka\u017c ta' kolli\u017cjoni.", "Il-bejg\u0127 g\u0127all-u\u017cu privat", "Il-Kummissjoni pproponiet li l-o\u0121\u0121etti pirotekni\u010bi jkunu iklassifikati f'kategoriji skond it-tip ta' l-u\u017cu tag\u0127hom, l-iskop tag\u0127hom u l-livell ta' riskju.", "Il-MPE qablu dwar restrizzjonijiet fuq l-eta' minima g\u0127al min ikun ser jixtri jew ju\u017ca l-log\u0127ob tan-nar:", "O\u0121\u0121etti tal-log\u0127ob tan-nar li jaqg\u0127u ta\u0127t Kategorija 1, li jippre\u017centaw periklu \u017cg\u0127ir \u0127afna u li huma ma\u0127subin biex jintu\u017caw f'\u017coni limitati, inklu\u017ci f'bini domestiku, m'g\u0127andhomx ikunu disponibbli g\u0127al konsumaturi ta' ta\u0127t it-tnax-il sena.", "Dawk tal-Kategorija 2, li jippre\u017centaw periklu \u017cg\u0127ir u li huma ma\u0127subin biex jintu\u017caw barra, i\u017cda f'\u017coni limitati, m'g\u0127andhomx ikunu disponibbli g\u0127al konsumaturi ta' ta\u0127t is-sittax-il sena.", "Dawk tal-Kategorija 3, li jippre\u017centaw periklu medju u li huma ma\u0127subin biex jintu\u017caw barra f'\u017coni kbar fil-miftu\u0127, m'g\u0127andhomx ikunu disponibbli g\u0127al konsumaturi ta' ta\u0127t it-tmintax-il sena.", "Il-proposta tg\u0127id ukoll li dawk il-prodotti li jitqiesu li jissodisfaw ir-rekwi\u017citi tas-sigurta' g\u0127andhom ji\u0121u mmarkati bis-simbolu CE.", "B'hekk g\u0127andhom ikunu dawk il-prodotti mmarkati b'dan is-simbolu biss li jistg\u0127u jitqieg\u0127du fis-suq fl-UE.", "Dan g\u0127andu jiggarantixxi \u010b-\u010birkolazzjoni \u0127ielsa ta' o\u0121etti pirotekni\u010bi fl-UE, waqt li fl-istess \u0127in ji\u0121i \u017cgurat livell g\u0127oli ta' \u0127arsien tal-konsumaturi.", "Il-ka\u017c tal-manifatturi arti\u0121janali", "Il-proposta tal-Kummissjoni tinkludi wkoll Kategorija 4 g\u0127al o\u0121\u0121etti tal-log\u0127ob tan-nar li jippre\u017centaw periklu kbir u li huma ma\u0127subin biex jintu\u017caw biss minn persuni b'g\u0127arfien spe\u010bjalizzat, ji\u0121ifieri g\u0127al u\u017cu professjonali.", "Ir-rapport kif adottat mill-Kumitat jirrikonoxxi l-fatt li f'g\u0127add ta' pajji\u017ci, spe\u010bjalment dawk Mediterranji u fosthom Malta, je\u017cistu tradizzjonijiet kulturali u reli\u0121juzi li fihom manifatturi arti\u0121janali jipprodu\u010bu log\u0127ob tan-nar li jin\u0127araq minnhom stess f'attivitajiet li\u010benzjati u koperti minn assigurazzjoni.", "Ghalhekk, il-Kumitat qabel li r-regolamenti burokratici ta' l-abbozz tad-direttiva li japplikaw g\u0127al manifatturi ta' log\u0127ob tan-nar li jinbieg\u0127 lil pubbliku m'g\u0127andhomx ikunu jg\u0127oddu g\u0127al dawn il-manifatturi arti\u0121janali.", "Fil-fatt f'Malta, \u0127afna minn dan il-bejg\u0127 ta' log\u0127ob tan-nar kummer\u010bjali lill-pubbliku mhuwiex permess.", "Il-proposta tal-Kummissjoni tag\u0127milha \u010bara li r-responsabbilta' g\u0127al regolamenti o\u0127ra dwar daqsijiet ta' murtali, distanzi, \u0127inijiet ta' spettakli u affarijiet relatati tibqa f'idejn il-gvernijiet nazzjonali.", "Rapporteur Joel HASSE FERREIRA PSE PT A6-0289/2006 RAPPORT dwar il-proposta g\u0127al direttiva tal-Parlament Ewropew u tal-Kunsill dwar it-tqeg\u0127id fis-suq ta' o\u0121\u0121etti pirotekni\u010bi Pro\u010bedura: Kode\u010bi\u017cjoni Dibattitu: 29.11.06", "-//EP//TEXT IM-PRESS 20061122BRI00176 FULL-TEXT DOC XML V0//MT", "Ri\u010berka u innovazzjoni", "Ftehim dwar is-Seba' Programm ta' Qafas g\u0127ar-Ri\u010berka Xjentifika, 2007-2013", "Il-Parlament Ewropew g\u0127andu jadotta l-emendi ta' kompromess dwar is-Seba' Programm ta' Qafas g\u0127ar-Ri\u010berka Xjentifika, li \u0121ew miftiehma mal-Kunsill fit-tieni qari tal-pro\u010bedura ta' kode\u010bi\u017cjoni.", "G\u0127alhekk, il-programm ewlieni ta' l-UE g\u0127all-finanzjament tar-ri\u010berka xjentifika g\u0127andu jkun jista' jid\u0127ol fis-se\u0127\u0127 dalwaqt.", "Il-programm g\u0127andu ba\u0121it ta' iktar minn \u20ac50 biljun fuq perjodu ta' seba' snin, bejn l-2007 u l-2013.", "Il-Membri ser jiddiskutu g\u0127axar rapporti relatati mas-Seba' Programm Qafas ( Seventh Framework Research Programme - FP7) matul dibattitu kon\u0121unt.", "Ir-rapport im\u0127ejji minn Jerzy BUZEK (EPP-ED, PL) dwar l-attivitajiet ta' ri\u010berka, ta' \u017cvilupp teknolo\u0121iku u ta' dimostrazzjoni u dak im\u0127ejji minn Philippe BUSQUIN (PES, BE) dwar ir-regoli ta' parte\u010bipazzjoni g\u0127all-implimentazzjoni tas-seba' programm ta' qafas ser ji\u0121u ttrattati fi \u0127dan il-pro\u010bedura ta' kode\u010bi\u017cjoni.", "Ir-rapporti l-o\u0127rajn jaqg\u0127u ta\u0127t il-pro\u010bedura ta' konsultazzjoni.", "Is-Seba' Programm ta' Qafas g\u0127ar-Ri\u010berka g\u0127andu l-g\u0127an li jg\u0127in l-Unjoni Ewropea biex issir i\u017c-\u017cona ta' ri\u010berka ewlenija fi-dinja.", "G\u0127alhekk jiffoka fuq l-investiment fir-ri\u010berka.", "L-FP7 g\u0127andu ji\u0121i organizzat f'erba' programmi spe\u010bifi\u010bi, li kull wie\u0127ed minnhom jikkorrispondi ma' wie\u0127ed mill-erba' miri l-kbar tal-politika Ewropea tar-ri\u010berka.", "Il-Kooperazzjoni: g\u0127andu jing\u0127ata l-appo\u0121\u0121 g\u0127al firxa wiesg\u0127a ta' attivitajiet ta' ri\u010berka li jsiru f'universitajiet, fl-industrija, fi\u010b-\u010bentri ta' ri\u010berka u fl-awtoritajiet pubbli\u010bi, f'kooperazzjoni bejn l-Istati Membri, jew ma' pajji\u017ci terzi.", "L-Ideat: g\u0127andu jitwaqqaf Kunsill g\u0127ar-Ri\u010berka Ewropea awtonomu, biex jappo\u0121\u0121ja r-ri\u010berka esplorattiva, immexxija mir-ri\u010berkatur.", "In-Nies: g\u0127andhom isiru attivitajiet li jappo\u0121\u0121jaw it-ta\u0127ri\u0121 u l-i\u017cvilupp tal-karriera tar-ri\u010berkaturi.", "Dawn l-attivitajiet, imsej\u0127a azzjonijiet \"Marie Curie\", ser ikunu imsa\u0127\u0127a sabiex ji\u0121i \u017cviluppat il-potenzjal uman tar-ri\u010berka Ewropea.", "Il-Kapa\u010bitajiet: Il-kapa\u010bita' g\u0127ar-ri\u010berka u l-innovazzjoni g\u0127andha ti\u0121i msa\u0127\u0127a permezz ta' koordinazzjoni u ta' \u017cvilupp ta' l-infrastrutturi tar-ri\u010berka, kif ukoll permezz ta' l-appo\u0121\u0121 mg\u0127oti lil raggruppamenti re\u0121jonali mmexxija mir-ri\u010berka, l-SMEs, relazzjoni iktar mill-qrib bejn ix-xjenza u s-so\u010bjeta' u l-i\u017cvilupp ta' koperazzjoni internazzjonali", "Il-kompromess", "Rigward ir-rapport im\u0127ejji mis-Sur Buzek, il-po\u017cizzjoni komuni tal-Kunsill kienet di\u0121a' nkorporat numru kbir ta' emendi li l-Parlament kien adotta matul l-ewwel qari tal-pro\u010bedura le\u0121i\u017clattiva, inklu\u017ci l-emendi immirati biex jinkora\u0121\u0121ixxu l-parte\u010bipazzjoni ta' l-SMEs u biex isa\u0127\u0127u l-po\u017cizzjoni ta' ri\u010berkaturi \u017cg\u0127a\u017cag\u0127 u nisa fil-qasam xjentifiku.", "Sar ukoll riferiment g\u0127ar-ri\u010berka fejn jintu\u017caw i\u010b-\u010belloli staminali.", "Id-39 emenda ta' kompromess jittrattaw il-bqija tal-kwistjonijiet li l-Membri fi \u0127dan il-Kumitat g\u0127all-Industrija u r-Ri\u010berka xtaqu jenfasizzaw, inklu\u017ci l-prijoritajiet tal-Parlament, l-istruttura tal-Kunsill Ewropew g\u0127ar-Ri\u010berka, u il-Fa\u010bilita' Finanzjarja g\u0127at-Tqassim tar-Riskju, li \u0121iet proposta.", "Il-Membri huma wkoll ta' l-opinjoni li ebda fondi mill-FP7 m'g\u0127andhom jintu\u017caw biex jiffinanzjaw l-Istitut Ewropew g\u0127at-Teknolo\u0121ija, li g\u0127ad irid jin\u0127oloq.", "Il-prijoritajiet tal-Parlament", "Il-Membri fil-Kumitat insistew li parti mill-infiq g\u0127andu jkun allokat g\u0127all-prijoritajiet tal-Parlament stess, inklu\u017ci r-ri\u010berka fuq l-ener\u0121ija li ti\u0121\u0121edded u l-effi\u010bjenza ta' l-ener\u0121ija, kif ukoll l-possibilta' li ti\u0121i ffinanzjata ri\u010berka fuq is-sa\u0127\u0127a tat-tfal, mard respiratorju (inklu\u017c dak ikka\u0121unat minn aller\u0121iji), u ri\u010berka fuq mard li ma jing\u0127atax attenzjoni.", "Il-kompromess jg\u0127id li l-ener\u0121ija li ti\u0121\u0121edded u l-effi\u010bjenza ta' l-ener\u0121ija g\u0127all-u\u017cu a\u0127\u0127ari fil-futur ser ikunu l-\"parti prin\u010bipali\" tal-ba\u0121it ta' l-FP7 fil-qasam ta' l-ener\u0121ija.", "Fl-ewwel qari tieg\u0127u, il-Parlament kien talab li dan l-ammont ikun ta' \u017cew\u0121 terzi tal-ba\u0121it.", "G\u0127andha ting\u0127ata attenzjoni spe\u010bjali g\u0127all-koordinazzjoni ta' aspetti marbutin ma' l-u\u017cu razzjonali u effi\u010bjenti ta' l-ener\u0121ija fi \u0127dan l-FP7 u ma' linji politi\u010bi u programmi Komunitarji o\u0127rajn.", "Kwistjonijiet eti\u010bi", "Il-kompromess li ntla\u0127aq jg\u0127id li l-attivitajiet ta' ri\u010berka kollha li jsiru fi \u0127dan l-FP7 g\u0127andhom isiru skond prin\u010bipji eti\u010bi fundamentali.", "\u010aerti oqsma ta' ri\u010berka immirata lejn cloning uman g\u0127al skopijiet ta' riproduzzjoni; ri\u010berka biex tibdel il-wirt \u0121enetiku tal-bniedem u li tista' tag\u0127mel il-bidliet ereditabbli; ri\u010berka ma\u0127suba biex to\u0127loq embrijoni tal-bniedem g\u0127all-iskop ewlieni ta' ri\u010berka jew bl-iskop li tipprokura \u010belloli staminali, inklu\u017c permezz ta' trasferiment ta' \u010belloli somati\u010bi nukleari, m'humiex ser ikunu eli\u0121ibbli g\u0127al fondi mill-Komunita'.", "Ir-ri\u010berka fuq l-u\u017cu ta' \u010belloli umani staminali, kemm adulti kif ukoll ta' l-embrijun, tista' tkun iffinanzjata, i\u017cda dan jiddependi fuq il-kontenut tal-proposta xjentifika u fuq il-qafas legali ta' l-Istati Membri involuti.", "Dwar l-u\u017cu ta' \u010belloli staminali ta' l-embrijun uman, istituzzjonijiet, organizzazzjonijiet u ri\u010berkaturi g\u0127andhom jing\u0127ataw li\u010benzja u ji\u0121u kontrollati b'mod strett, skond il-qafas legali ta' l-Istati Membri involuti.", "Il-Kunsill Ewropew g\u0127ar-Ri\u010berka", "Intla\u0127aq kompromess dwar il-Kunsill Ewropew g\u0127ar-Ri\u010berka, korp \u0121did li g\u0127andu jgawdi minn grad g\u0127oli ta' awtonomija sabiex ji\u017cviluppa ri\u010berka esplorattiva.", "\u0120ie miftiehem li n-nefqa amministrattiva m'g\u0127andhix tkun iktar minn 5% tal-ba\u0121it totali tal-Kunsill g\u0127ar-Ri\u010berka, u b'hekk g\u0127andu jintla\u0127aq il-massimu tal-finanzjament g\u0127ar-ri\u010berka esplorattiva.", "Fl-ewwel qari tieg\u0127u, il-Parlament kien talab li dan il-limitu jkun ta' 3%.", "Dwar l-involviment tal-Parlament fl-evalwazzjoni interim ta' l-istruttura tal-Kunsill g\u0127ar-Ri\u010berka, \u0121ie miftiehem li f'ka\u017c li jkun hemm b\u017conn ta' tibdil, id-de\u010bi\u017cjonijiet g\u0127andhom jittie\u0127du permezz tal-pro\u010bedura ta' kode\u010bi\u017cjoni.", "Il-Fa\u010bilita' Finanzjarja g\u0127at-Tqassim tar-Riskju", "Din il-Fa\u010bilita' Finanzjarja g\u0127andha t\u0127e\u0121\u0121e\u0121 li jsir self mill-banek g\u0127al pro\u0121etti ta' ri\u010berka.", "Il-Kunsill kien ippjana li jalloka l-ammont ta' biljun ewro mill-FP7 g\u0127al din il-Fa\u010bilita'.", "Barra minn hekk, il-Bank Ewropew g\u0127all-Investiment kien ikollu jalloka l-istess ammont.", "Madankollu, il-kompromess li ntla\u0127aq jalloka ammont i\u017cg\u0127ar sa l-2010, ji\u0121ifieri dak ta' \u20ac 500 miljun.", "I\u017cda g\u0127andu jkun hemm ukoll il-possibilta' li ji\u0121u rilaxxati \u20ac 500 miljun o\u0127ra wara li jsir pro\u010bess ta' evalwazzjoni.", "L-Istitut Ewropew g\u0127at-Teknolo\u0121ija", "Il-Kumitat huwa ta' l-opinjoni li ebda fondi mill-FP7 m'g\u0127andhom jikkontribwixxu g\u0127all-istabbiliment jew g\u0127all-ispejje\u017c amministrattivi ta' l-Istitut Ewropew g\u0127at-Teknolo\u0121ija, li g\u0127ad irid ikun imwaqqaf.", "Il-fondi jistg\u0127u ji\u0121u allokati biss g\u0127all-ispejje\u017c amministrattivi relatati direttament ma' pro\u0121etti ta' ri\u010berka.", "Regoli ta' parte\u010bipazzjoni", "Il-Kumitat adotta wkoll pakkett ta' kompromessi dwar ir-regoli ta' implementazzjoni g\u0127all-parte\u010bipazzjoni ta' kumpaniji, \u010bentri ta' ri\u010berka u universitajiet f'attivitajiet li jaqg\u0127u ta\u0127t l-FP7, skond kif kien propost mis-Sur Busquin.", "Il-ba\u0121it", "Skond il-Perspettivi Finanzjarji 2007-2013, il-ba\u0121it totali ppjanat g\u0127as-Seba' Programm Qafas g\u0127ar-Ri\u010berka huwa ta' \u20ac54,582 miljun skond il-prezzijiet attwali. \u20ac50,521 miljun minnhom huma allokati g\u0127all-programm tal-Komunita' Ewropea u \u20ac2,751 miljun huma allokati g\u0127all-programm Euratom g\u0127ar-ri\u010berka nukleari u attivitajiet ta' ta\u0127ri\u0121, matul il-perjodu 2007-2011. \u20ac1,310 miljun o\u0127ra huma ppjanati li jmorru g\u0127all-programm Euratom matul il-perjodu 2012-2013, i\u017cda dan l-ammont g\u0127andu ji\u0121i kkonfermat 'il quddiem.", "Il-figuri kollha (f'miljuni ta' ewro):", "Kompromess bejn il-Kumitat u l-Kunsill (13.11.2006)", "Po\u017cizzjoni komuni tal-Kunsill (Settembru 2006)", "Koperazzjoni", "- Sa\u0127\u0127a", "- Ikel, Agrikoltura, u Bioteknolo\u0121ija", "- Informatika u Teknolo\u0121ija tal-Komunikazzjoni", "- Nanoxjenzi, Nanoteknolo\u0121iji u Tekonolo\u0121iji ta' Produzzjoni \u0121odda", "- Ener\u0121ija", "- Ambjent (inklu\u017c it-tibdil fil-klima)", "- Trasport (inklu\u017c l-AeronawtiKa)", "- Ix-Xjenzi So\u010bjo-ekonomi\u010bi u l-Umanistika", "- Sigurta'", "- Spazju", "Kapa\u010bitajiet", "- Infrastrutturi tar-ri\u010berka", "- Ri\u010berka g\u0127all-benefi\u010b\u010bju ta' l-SMEs", "- Re\u0121juni ta' g\u0127erf", "- Il-potenzjal g\u0127ar-ri\u010berka", "- Xjenza fis-So\u010bjet\u00e0", "- \u017bvilupp koerenti ta' linji ta' politika relatati mar-ri\u010berka", "- attivitajiet ta' kooperazzjoni internazzjonali", "Attivitajiet mhux nukleari ta\u010b-\u010aentru Kon\u0121unt tar-Ri\u010berka", "Jerzy BUZEK EPP-ED PL Philippe BUSQUIN PES BE Anne LAPERROUZE ALDE FR Umberto PIRILLI UEN IT Angelika NIEBLER EPP-ED DE Vittorio PRODI ALDE IT Teresa RIERA MADURELL PES ES David HAMMERSTEIN MINTZ Greens/ALE ES Daniel CASPARY EPP-ED DE Rapporteurs Umberto GUIDONI GUE/NGL IT A6-0392/2006 RAKKOMANDAZZJONI G\u0126AT-TIENI QARI dwar il-po\u017cizzjoni komuni tal-Kunsill fir-rigward ta' l-adozzjoni ta' de\u010bi\u017cjoni tal-Parlament Ewropew u tal-Kunsill li tikkon\u010berna is-Seba' Programm Kwadru tal-Komunita Ewropea g\u0127ar-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni (2007 - 2013) [BUZEK] A6-0304/2006 RAPPORT dwar il-proposta g\u0127al regolament tal-Parlament Ewropew u tal-Kunsill li jistabbilixxi r-regoli g\u0127all-parte\u010bipazzjoni ta' intrapri\u017ci, \u010bentri tar-ri\u010berka u universitajiet f'azzjonijiet fi \u0127dan is-Seba' Programm ta' Qafas u g\u0127at-tixrid tar-ri\u017cultati tar-ri\u010berka (2007-2013) [BUSQUIN] A6-0305/2006 RAPPORT dwar il-proposta g\u0127al regolament tal-Kunsill (Euratom) li jistabbilixxi r-regoli g\u0127all-parte\u010bipazzjoni ta' intrapri\u017ci, \u010bentri tar-ri\u010berka u universitajiet f'azzjonijiet skond is-Seba' Programm ta' Qafas tal-Komunit\u00e0 Ewropea g\u0127all-Ener\u0121ija Atomika u g\u0127at-tixrid ta' ri\u017cultati tar-ri\u010berka (2007-2011) [LAPERROUZE] A6-0360/2006 RAPPORT dwar il-proposta g\u0127al de\u010bi\u017cjoni tal-Kunsill dwar il-programm spe\u010bifiku 'In-Nies' li jimplimenta s-Seba' Programm ta' Qafas (2007-2013) tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni [PIRILLI] A6-0369/2006 RAPPORT dwar il-proposta g\u0127al de\u010bi\u017cjoni tal-Kunsill dwar \"Ideat\" li jimplimenta s-seba' Programm ta' Qafas (2007-2013) tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni [NIEBLER] A6-0371/2006 RAPPORT dwar il-proposta g\u0127al de\u010bi\u017cjoni tal-Kunsill dwar programm spe\u010bifiku \"Kapa\u010bitajiet\" li jimplimenta s-Seba' Programm ta' Qafas (2007-2013) tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u attivitajiet ta' dimostrazzjoni [PRODI] A6-0379/2006 RAPPORT dwar il-proposta g\u0127al de\u010bi\u017cjoni tal-Kunsill dwar il-programm spe\u010bifiku \"Koperazzjoni\" li jimplimenta s-Seba' Programm ta' Qafas (2007-2013) tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u l-attivitajiet ta' dimostrazzjoni [RIERA MADURELL] A6-0335/2006 RAPPORT dwar il-proposta g\u0127al de\u010bi\u017cjoni tal-Kunsill rigward il-Programm Spe\u010bifiku li g\u0127andu jitwettaq permezz ta' azzjonijiet diretti mi\u010b-\u010aentru Kon\u0121unt tar-Ri\u010berka ta\u0127t is-Seba' Programm ta' Qafas tal-Komunit\u00e0 Ewropea g\u0127ar-ri\u010berka, l-i\u017cvilupp teknolo\u0121iku u attivitajiet ta' dimostrazzjoni (2007-2013) [HAMMERSTEIN MINTZ] A6-0357/2006 RAPPORT dwar il-proposta ta' de\u010bi\u017cjoni tal-Kunsill dwar il-Programm Spe\u010bifiku li g\u0127andu jitwettaq permezz ta' azzjonijiet diretti mi\u010b-\u010aentru ta' Ri\u010berka Kon\u0121unta li jimplimenta s-Seba' Programm ta' Qafas (2007-2011) tal-Komunit\u00e0 Ewropea ta' l-Ener\u0121ija Atomika (Euratom) g\u0127al attivitajiet ta' ta\u0127ri\u0121 u ri\u010berka nukleari [CASPARY] A6-0333/2006 RAPPORT dwar il-proposta g\u0127al de\u010bi\u017cjoni tal-Kunsill dwar il-Pogramm spe\u010bifiku li jimplimenta s-Seba' Programm ta' Qafas (2007-2011) tal-Komunit\u00e0 Ewropea g\u0127all-Ener\u0121ija Atomika (Euratom) g\u0127ar-ri\u010berka nukleari u attivitajiet ta' ta\u0127ri\u0121 [GUIDONI] Pro\u010bedura: Kode\u010bi\u017cjoni, Konsultazzjoni", "-//EP//TEXT IM-PRESS 20061122BRI00176 FULL-TEXT DOC XML V0//MT", "Tkabbir", "Is-s\u0127ubija tal-Bulgarija u tar-Rumanija ma' l-Unjoni Ewropea", "Il-Membri tal-Parlament Ewropew g\u0127andhom jadottaw \u017cew\u0121 rapporti m\u0127ejjin fi \u0127dan il-Kumitat g\u0127all-Affarijiet Barranin, li jilqg\u0127u l-ade\u017cjoni tal-Bulgarija u tar-Rumanija ma' l-Unjoni Ewropea fl-1 ta' Jannar 2007.", "Il-votazzjoni fil-Kumitat se\u0127\u0127et fit-23 ta' Novembru.", "Kemm ir-rapport im\u0127ejji minn Pierre MOSCOVICI (PES, FR) dwar l-ade\u017cjoni tar-Rumanija, kif ukoll dak im\u0127ejji minn Geoffrey VAN ORDEN (EPP-ED, UK) dwar l-ade\u017cjoni tal-Bulgarija, jilqg\u0127u s-s\u0127ubija ta' dawn i\u017c-\u017cew\u0121 pajji\u017ci ma' l-UE fil-bidu tas-sena d-die\u0127la.", "Wara s-s\u0127ubija, ir-Rumanija ser ikollha 35 Membru fil-Parlament Ewropew waqt li l-Bulgarija ser ikollha 18-il Membru.", "Fost l-iktar kwisjonijiet importanti msemmija fir-rapport u l-emendi proposti dwar il-Bulgarija hemm: il-b\u017conn ta' trasparenza fis-setturi kollha u ta' ri\u017cultati tan\u0121ibbli fil-\u0121lieda kontra l-korruzzjoni; titjib fl-istituti g\u0127at-tfal u g\u0127al persuni b'di\u017cabilita'; il-prevenzjoni ta' riskji g\u0127as-sa\u0127\u0127a pubblika relatati mal-mard ta' l-annimali; u titjib fil-qasam ta' l-aeronawtika.", "L-ikbar kontroversji huma dawk relatati mad-data ta' eg\u0127luq ta' l-unitajiet 3 u 4 ta' l-installazzjoni nukleari f'Kozloduy u mar-re\u0121istrazzjoni fil-pajji\u017c ta' partiti politi\u010bi ta' minoranzi.", "Ir-rapport u l-emendi proposti dwar ir-Rumanija jsemmu, fost affarijiet o\u0127ra, il-b\u017conn ta' aktar riformi fil-qasam tal-protezzjoni tat-tfal, ta' l-integrazzjoni tal-minoranzi, u tat-trattament ta' persuni b'di\u017cabilita' mentali; l-integrita' politika fil-pajji\u017c; kif ukoll il-kwistjoni tal-ftu\u0127 tas-suq tax-xog\u0127ol fl-Istati Membti ta' l-UE g\u0127ar-Rumeni.", "Il-Kummissjoni identifikat tliet oqsma li dwarhom g\u0127adu ma sarx bi\u017c\u017cejjed progress, ji\u0121ifieri r-riforma tas-sistema \u0121udizzjarja u l-\u0121lieda kontra l-kriminalita' organizzata u l-korruzzjoni, l-assorbiment ta' l-g\u0127ajnuna finanzjarja l-Unjoni fil-qasam ta' l-agrikultura u tal-fondi strutturali, u l-applikazzjoni ta' l- acquis Komunitarju f'\u010berti oqsma tas-sikurezza ta' l-ikel.", "Fil-\u0127in li nkiteb dan l-artiklu, ir-ri\u017cultati tal-votazzjoni fi \u0127dan il-Kumitat kienu g\u0127adhom m'humiex mag\u0127rufa.", "Geoffrey VAN ORDEN EPP-ED GB Rapporteurs Pierre MOSCOVICI PSE FR INI/2006/2115 Ade\u017cjoni tal-Rumanija INI/2006/2114 Ade\u017cjoni tal-Bulgarija Pro\u010bedura: Inizjattiva Dibattitu: 29.11.06", "-//EP//TEXT IM-PRESS 20061122BRI00176 FULL-TEXT DOC XML V0//MT", "Futur ta' l-Ewropa/Integrazzjoni Ewropea", "Il-futur ta' l-Ewropa", "Is-seduta plenarja li jmiss ser tifta\u0127 b'dibattitu dwar il-futur ta' L-Ewropa, bil-parte\u010bipazzjoni tal-Prim Ministru Irlandi\u017c Bertie Ahern, membru tal-Kunsill Ewropew.", "Dan huwa t-tielet fost sensiela ta' dibattiti dwar il-futur ta' l-Ewropa, organizzata mill-Parlament Ewropew.", "Jean-Claude Juncker, Prim Ministru tal-Lussemburgu u Guy Verhofstadt, Prim Ministru tal-Bel\u0121ju, \u0127adu sehem fi\u017c-\u017cew\u0121 dibattiti li di\u0121a' saru.", "-//EP//TEXT IM-PRESS 20061122BRI00176 FULL-TEXT DOC XML V0//MT", "Relazzjonijiet esterni", "Ir-relazzjonijiet mar-Russja", "Ser issir stqarrija mill-Kunsill u mill-Kummissjoni dwar is-Summit bejn l-UE u r-Russja, li ser isir fl-24 ta' Novembru f'\u0126elsinki.", "L-g\u0127an prin\u010bipali ta' din il-laqg\u0127a huwa li jinfet\u0127u n-negozjati g\u0127al ftehim ta' qafas \u0121did bejn l-Unjoni Ewropea u r-Russja, li jkun jinkludi kwistjonijiet relatati mal-kummer\u010b u l-politika ta' l-ener\u0121ija.", "L-ener\u0121ija, l-edukazzjoni, il-kultura, il-\u0121ustizzja u l-intern, is-sitwazzjoni fl-Iran u fil-Lvant Nofsani, fil-Balkani tal-Punent u fil-Korea ta' Fuq, huma w\u0127ud mil-kwistjoni li ser ikunu diskussi waqt din il-laqg\u0127a, li g\u0127aliha ser jattendi wkoll il-President tar-Russja Vladimir Putin.", "Il-Membri tal-Parlament Ewropew ser jadottaw ri\u017coluzzjoni dwar din il-kwistjoni matul is-seduta plenarja ta' Di\u010bembru.", "Stqarrijiet tal-Kunsill u tal-Kummissjoni: 29.11.06 Sit tal-Presidenza Finlandi\u017ca", "-//EP//TEXT IM-PRESS 20061122BRI00176 FULL-TEXT DOC XML V0//MT", "Politika so\u010bjali", "Is-sitwazzjoni ta' persuni b'di\u017cabilita' fl-Unjoni Ewropea wara t-tkabbir", "Il-Parlament ser jikkunsidra rapport dwar is-sitwazzjoni ta' persuni b'di\u017cabilit\u00e0 fl-Unjoni Ewropea wara t-tkabbir.", "Ir-rapport jenfasizza l-importanza ta' l-a\u010b\u010bess g\u0127al trasport pubbliku u g\u0127al teknolo\u0121iji ta' l-informatika u tal-komunikazzjoni g\u0127al persuni b'di\u017cabilita'.", "Qed issir ukoll sej\u0127a g\u0127al integrazzjoni a\u0127jar fis-sistema tradizzjonali ta' l-edukazzjoni u fis-suq tax-xog\u0127ol u g\u0127al Karta Ewropea dwar il-kwalit\u00e0 ta' appo\u0121\u0121 g\u0127al persuni b'di\u017cabilita'.", "Permezz tar-rapport im\u0127ejji minn Liz LYNNE (ALDE, UK), il-Membri fil-Kumitat g\u0127all-Impjiegi u l-Affarijiet So\u010bjali qeg\u0127din jilqg\u0127u t-tendenza gradwali li ji\u0121u eliminati \u0127afna forom ta' diskriminazzjoni li jiltaqg\u0127u mag\u0127hom il-persuni b'di\u017cabilita' meta ju\u017caw trasport bl-ajru, bl-art jew bil-ba\u0127ar.", "Waqt li r-rapport ifakkar li di\u0121a' te\u017cisti le\u0121i\u017clazzjoni dwar id-drittijiet ta' persuni b'di\u017cabilita' u ta' dawk b'mobilita' mnaqqsa fl-ivvja\u0121\u0121ar bl-ajru, il-Membri qeg\u0127din jinkora\u0121\u0121ixxu l-Kummissjoni biex tie\u0127u \u0127sieb li dawn l-istess drittijiet le\u0121i\u017clattivi jibdew japplikaw g\u0127al mezzi ta' trasport kollha.", "Il-Kumitat jilqa' l-isforzi tal-Kummissjoni biex ittejjeb l-a\u010b\u010bessibilta' g\u0127at-teknolo\u0121ija ta' l-informatika u tal-komunikazzjoni g\u0127aliex dan jista' jikkontribwixxi b'mod effettiv g\u0127at-tnaqqis tal-qg\u0127ad fost il-persuni b'di\u017cabilita', li b\u0127alissa g\u0127adu ta' livell sostanzjalment g\u0127oli.", "Madankollu jinnotaw illi aktar minn 80% tal-websajts pubbli\u010bi, inklu\u017ci dawk ta' l-istituzzjonijiet Ewropej, \u0121eneralment m'humiex a\u010b\u010bessibbli g\u0127al persuni b'di\u017cabilita'.", "G\u0127alhekk qeg\u0127din jag\u0127mlu sej\u0127a biex l-Istituzzjonijiet u l-Istati Membri jie\u0127du azzjoni spe\u010bifika biex ji\u017cguraw li l-websajts pubbli\u010bi jkunu a\u010b\u010bessibbli g\u0127all-persuni b'di\u017cabilita'.", "Barra minn hekk, huma jfakkru li d-dokumentazzjoni prodotta mill-istituzzjonijiet Ewropej dejjem g\u0127andha tkun disponibbli f'formati a\u010b\u010bessibbli, malli jkun mitlub.", "Il-Kummissjoni g\u0127andha ta\u0127dem flimkien ma' l-Istati Membri biex kull fejn ikun possibbli, jinkora\u0121\u0121ixxu l-integrazzjoni tal-persuni b'di\u017cabilita', minn et\u00e0 \u017cg\u0127ira, fis-sistema tradizzjonali ta' l-edukazzjoni.", "Fl-istess \u0127in, il-Membri jirrikonoxxu li f'\u010bertu ka\u017cijiet ikun hemm b\u017conn ta' skejjel spe\u010bjali.", "I\u017cda il-Kummissjoni g\u0127andha wkoll twettaq ri\u010berka dwar il-possibilta' li ji\u0121i stabblilit dritt g\u0127as-sistema tradizzjonali ta' l-edukazzjoni g\u0127at-tfal b'di\u017cabilita' u l-familji li jag\u0127\u017clu din is-sistema.", "Il-Membri fil-Kumitat iridu li jitniedu kampanji ta' informazzjoni biex tin\u0127oloq kuxjenza fost min i\u0127addem dwar id-dmirijiet u r-responsabbiltajiet tag\u0127hom, biex ikun \u017cgurat li dawn ma j\u0127arsux lejn l-impjegar ta' persuni b'di\u017cabilita' bi pre\u0121udizzju, spe\u010bjalment fejn jid\u0127lu kun\u010betti \u017cbaljati dwar l-ispejje\u017c finanzjarji ta' l-impjieg u l-kapa\u010bitajiet tal-kandidati.", "Barra minn hekk, l-Istati Membri g\u0127andhom ifittxu b'intensita' akbar modi ta' kif jistg\u0127u joffru impjieg lil persuni b'di\u017cabilita'.", "Waqt li jilqg\u0127u l-fatt li persuni b'di\u017cabilita' m'humiex jibqg\u0127u jkunu istituzzjonalizzati, il-Kumitat sa\u0127aq li biex din l-istituzzjonalizzazzjoni tieqaf, hemm b\u017conn ta' livell suffi\u010bjenti ta' servizzi ta' kwalita' li jiffavorixxu l-g\u0127ajxien indipendenti, id-dritt g\u0127all-assistenza personali u l-parte\u010bipazzjoni s\u0127i\u0127a fis-so\u010bjeta' ta' l-Istati Membri.", "G\u0127alhekk il-Kumitat qieg\u0127ed jag\u0127mel appell sabiex lill-Kummissjoni tinsisti g\u0127al karta Ewropea dwar il-kwalita' ta' appo\u0121\u0121 g\u0127al persuni b'di\u017cabilita' bil-\u0127sieb li ji\u0121i \u017cgurat livell g\u0127oli ta' integrazzjoni u parte\u010bipazzjoni, ikun x'ikun il-metodu ta' appo\u0121\u0121.", "Barra minn hekk, il-Kummissjoni hija mitluba tippubblika rapport ta' progress kull sentejn dwar il-politiki u l-prattiki tajba segwiti mill-Istati Membri fis-setturi kkon\u010bernati, f'isem il-persuni b'di\u017cabilita'.", "Rapporteur Elizabeth LYNNE ALDE GB A6-0351/2006 RAPPORT dwar is-sitwazzjoni ta' persuni b'di\u017cabilit\u00e0 fl-Unjoni Ewropea mkabbra: il-Pjan ta' Azzjoni Ewropew 2006-2007 Pro\u010bedura: Inizjattiva Dibattitu: 30.11.06", "-//EP//TEXT IM-PRESS 20061122BRI00176 FULL-TEXT DOC XML V0//MT", "Ewropa ta' imprenditorja u tkabbir", "Skond il-Membri fil-Kumitat g\u0127all-Industrija u r-Ri\u010berka, biex l-UE ting\u0127ata l-possibilta' li tikkompeti b'su\u010b\u010bess fis-suq dinji u li tkun minn ta' quddiem fl-ekonomija globali, hemm b\u017conn li issir so\u010bjet\u00e0 bba\u017cata fuq l-g\u0127erf, iffukata fuq ir-ri\u010berka u t-teknolo\u0121ija ta' l-informatika u tal-komunikazzjoni.", "Il-Parlament g\u0127andu jikkunsidra rapport li jindirizza n-nuqqas ta' intraprenditorija fl-Ewropa.", "Min\u0127abba l-\u0127afna ostakoli li g\u0127adhom je\u017cistu fis-suq intern, l-Ewropej ma jirnexxilhomx ja\u0127dmu flimkien biex inaqqsu d-differenzi bejn ir-re\u0121juni bl-g\u0127an li tin\u0127oloq \u017cona Ewropea akbar g\u0127ax-xjenza u t-teknolo\u0121ija.", "Dawn l-ostakoli jaffettwaw l-iktar lill-intrapri\u017ci \u017cg\u0127ar u ta' daqs medju (SMEs), li b\u0127alissa huma minn ta' quddiem biex imexxu l-ekonomika Ewropea.", "G\u0127alhekk il-Membri fil-Kumitat iridu li l-Kummissjoni tie\u0127u azzjoni \u0127alli tne\u0127\u0127i d-differenzi legali fil-li\u0121ijiet tal-kummer\u010b ta' l-Istati Membri sabiex ti\u017cgura li s-suq ikun miftu\u0127 u kompetittiv.", "L-SMEs huma dawk l-intrapri\u017ci b'inqas minn 250 impjegat.", "Fl-Unjoni Ewropea je\u017cistu madwar 23 miljun intrapri\u017ca b\u0127al dawn, li jipprovdu madwar 75 miljun impjieg.", "G\u0127alhekk huma responsabbli g\u0127al 70% ta' l-impjegar fl-Unjoni, i\u017cda huma biss 44% li ja\u0127dmu fuq l-innovazzjoni.", "Ir-rapport im\u0127ejji minn Pilar DEL CASTILLO VERA (EPP-ED, ES), jenfasizza l-fatt li l-Istati Membri g\u0127andhom b\u017conn jag\u0127tu \u0127ajja \u0121dida g\u0127all-pro\u010bessi ta' innovazjoni, jippromwovu l-g\u0127erf u t-tag\u0127lim tul il-\u0127ajja, it-teknoli\u0121iji ta' l-informatika u tal-komunikazzjoni, l- e-learning , u l-\u00ad e-business g\u0127aliex dawn huma elementi importanti \u0127afna biex itejbu l-kompetittivita'.", "Il-Membri fil-Kumitat qeg\u0127din ifa\u0127\u0127ru l-Istrate\u0121ija ta' l-UE g\u0127all-A\u010b\u010bess g\u0127as-Suq, u qeg\u0127din jag\u0127mlu sej\u0127a sabiex l-Unjoni tag\u0127mel iktar sforzi biex tippromwovi d- database tag\u0127ha fost il-komunita' ta' l-SMEs u biex i\u017commha a\u0121\u0121ornata.", "Barra minn hekk, l-Istati Membri, kif ukoll l-awtoritajiet re\u0121jonali u lokali g\u0127andhom jo\u0127olqu one-stop shops ta' informazzjoni, u jinkora\u0121\u0121ixxu l- e-government .", "Il-Kumitat jis\u0127aq ukoll fuq l-importanza li ji\u0121u stabbiliti raggruppamenti ta' SMEs madwar \u017coni industrijali teknolo\u0121i\u010bi, laboratorji u universitajiet pubbli\u010bi li jo\u0127olqu ambjenti dinami\u010bi fl-Ewropa.", "Dawn g\u0127andhom ikunu kapa\u010bi jisfruttaw l-g\u0127arfien xjentifiku u jo\u0127olqu impjiegi msejsa fuq l-g\u0127arfien.", "I\u017c-\u017cmien me\u0127tie\u0121 biex ji\u0121i stabbilit negozju, kif ukoll l-ispejje\u017c relatati ma' din il-\u0127a\u0121a, jistg\u0127u jkunu ta' ostaklu kbir.", "G\u0127alhekk huwa essenzjali li titjieb il-kwalita' tar-regolamenti u li ji\u0121u implimentati mi\u017curi \u0121odda b\u0127al tnaqqis tat-taxxa u self b'img\u0127ax imnaqqas.", "Min\u0127abba l-fatt li l-popolazzjoni Ewropea qieg\u0127da tixjie\u0127, il-Membri jenfasizzaw il-fatt li tnaqqis fil-burokrazija wkoll jista' jservi ta' in\u010bentiv fil-qasam tat- trasferiment tan-negozji biex jin\u017cammu l-impjiegi u l-kapital.", "Il-Kumitat jixtieq ifakkar lill-Kummissjoni u lill-Istati Membri li l-ispejje\u017c li ma jkunux mhux relatati mal-paga huma fost l-akbar ostakoli li intrapri\u017ci b'persuna wa\u0127da jiffa\u010b\u010bjaw meta jkunu jridu jimpjegaw iktar \u0127addiema.", "G\u0127alhekk il-Kummissjoni u l-Istati Membri g\u0127andhom jirrispettaw il-prin\u010bipju ta' proporzjonalita' u flessibilita' meta jikkunsidraw il-le\u0121i\u017clazzjoni tax-xog\u0127ol ta' l-UE, spe\u010bjalment meta wie\u0127ed i\u017comm f'mo\u0127\u0127u l-livelli g\u0127oljin ta' qg\u0127ad fl-Ewropa, spe\u010bjalment fost i\u017c-\u017cg\u0127a\u017cag\u0127.", "Il-Kumitat qie\u0127ed ukoll jinkora\u0121\u0121ixxi lill-Istati Membri biex jippromwovu s-s\u0127ubijiet pubbli\u010bi-privati (PPPs).", "Skond il-Membri, dawn jirrappre\u017centaw il-mudell l-iktar adegwat biex jing\u0127ataw servizzi ta' appo\u0121\u0121 kummer\u010bjali lill-SMEs, inklu\u017c il-\u0127olqien ta' fondi ta' kapital ta' riskju sabiex ting\u0127ata spinta g\u0127al aktar involviment mis-settur privat u jog\u0127la l-profil ta' l-intraprenditorija u tar-responsabbilt\u00e0 individwali.", "Rapporteur Pilar DEL CASTILLO VERA EPP-ED ES A6-0384/2006 RAPPORT \"Wasal i\u017c-\u017cmien li ningranaw\" - No\u0127olqu Ewropa ta' imprenditorija u tkabbir Pro\u010bedura: Inizjattiva Dibattitu: 30.11.06", "-//EP//TEXT IM-PRESS 20061122BRI00176 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16657366__IM-PRESS__20061122-BRI-00176__MT.txt"}
{"text": ["Il-Membri jitolbu g\u0127al Strate\u0121ija g\u0127all-Ba\u0127ar Baltiku", "Relazzjonijiet esterni", "Mappa ta' l-Ewropa li turi in-na\u0127a Baltika", "Wara t-tkabbir ta' l-UE il-Ba\u0127ar Baltiku sar b\u0127at-tieni Mare Nostrum, u sar b\u0127al ba\u0127ar intern.", "Ir-re\u0121jun madwar dan il-ba\u0127ar g\u0127andu potenzjal kbir il-g\u0127aliex tmien Stati Membri jg\u0127oddu terz tal-populazzjoni Ewropea u jipprodu\u010bu terz tal-Prodott Domestiku Gross (GDP) u huwa l-istess post li jiltaqa' mar-Russja.", "Dan ir-Re\u0121jun jiffa\u010bja mhux biss opportunitajiet li kooperazzjoni re\u0121jonali fil-fond tista' \u0121\u0121ib i\u017cda anke theddid li jinkludu riskju imminenti ta' katastrofi ambjentali gravi.", "Tmien pajji\u017ci u r-Russja, ba\u0127ar wie\u0127ed bejniethom li rridu nsalvaw", "Ir-rapport fuq inizjattiva tal-Parlament, ippre\u017centat minn Alexander Stubb (PPE-DE), Finlandi\u017c dwar il-Ba\u0127ar Baltiku kien adottat il-\u0121img\u0127a l-o\u0127ra.", "Dan jitlob prin\u010bipalment lill-Kummissjoni tag\u0127mel proposta g\u0127al Strate\u0121ija fuq livell Ewropew g\u0127all-Ba\u0127ar Baltiku.", "Filwaqt li l-g\u0127an ta' dan ir-rapport kien li jinforma dwar it-theddid u l-potenzjal li din il-koperazzjoni trans-fruntaliera tista' \u0121\u0121ib.", "Is-su\u0121\u0121erimenti ta' dan ir-rapport g\u0127andhom jidda\u0127lu fil-politika l-\u0121dida Ewropea dwar id-Dimensjoni tal-parti Tramuntana ta' l-Ewropa.", "Wara l-adozzjoni tar-rapport, il-Membri jistennew li l-Kummissjoni tipproponi affarijiet konkreti biex tassigura din il-politika.", "Fatti dwar il-Ba\u0127ar baltiku", "Dan il-ba\u0127ar huwa l-iktar ba\u0127ar imni\u0121\u0121es fid-dinja, huwa baxx u je\u017cistu armi kimi\u010bi po\u0121\u0121uti fih wara t-tieni Gwerra Dinjija.", "Huwa jservi b\u0127ala pont li jg\u0127aqqad it-Tramuntana, il-Lvant u l-Punent.", "Fl-istess \u017cona je\u017cistu differenzi kbar fit-tkabbir ekonomiku spe\u010bjalement min\u0127abba wara l-okkupazzjoni Sovjetika.", "Skond Stubb hemm diversi temi ur\u0121enti li wie\u0127ed g\u0127andu janali\u017c\u017ca:", "l-appell g\u0127al linja ba\u0121itarja fil-ba\u0121it Ewropew g\u0127all-Ba\u0127ar Baltiku", "it-tindif ta' l-infrastrutturi ta' l-ilma, l-arja u t-triq", "Kontroll iktar effi\u010bjenti fuq in-na\u0127a tal-Lvant u l-implimentazzjoni ta' l-erba' libertajiet ba\u017ci\u010bi ta' l-UE", "Mezzi biex jimpedixxu li l-ba\u0127ar imut", "\u017cieda ta' possibilitajiet biex isiru \u017cjariet kulturali bejn id-diversi pajji\u017ci", "Diversi kelliema talbu li titnaqqas id-dipendenza fuq il-gass u \u017c-\u017cejt Russu u biex jassigura ener\u0121ija iktar nadifa u sigura; solidarjet\u00e0 bejn il-pajj\u017cii beix jitkellmu b'vu\u010bi wa\u0127da mar-Russja.", "Fl-a\u0127\u0127ar kien hemm proposta dwa suq komuni Ewrope g\u0127all-ener\u0121ija.", "Il-Membru Beazley (PPE-DE) talab lill-Kummissarju responsabbli g\u0127all-Komunikazzjoni Wallstr\u00f6m biex tibg\u0127at il-messa\u0121\u0121 lill-popli Ewropej li dan id-re\u0121jun kompletament imkisser mill-Gwerra bierda jista' issa jg\u0127ix fl-armonija, proposperit\u00e0 u stabbilt\u00e0 u talab li dan id-dibattitu jo\u0127ro\u0121 fil-pubblika biex jag\u0127ti xhieda g\u0127as-su\u010b\u010bess ta' l-Unjoni Ewropea.", "20061123STO00264 Strate\u0121ija g\u0127all-ba\u0127ar Baltiku"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16657538__IM-PRESS__20061123-STO-00264__MT.txt"}
{"text": ["Il-Parlament jisma' l-vu\u010bi m\u010ba\u0127\u0127da tal-midja Russa", "Drittijiet tal-bniedem", "Midja mg\u0127akksa fir-Russja", "G\u0127alina l-Ewropej, il-libert\u00e0 ta' l-espressjoni huwa prin\u010bipju normali.", "Ma nistg\u0127ux nimma\u0121inaw illum li wie\u0127ed jista' jmut talli esprima l-opinjoni tieg\u0127u.", "Seduta ta' smig\u0127 pubblika li saret ri\u010bentament fil-Parlament Ewropew tag\u0127ti \u0121ie\u0127 lill-\u0121urnalista Russa Anna Politkovskaya u tpin\u0121i stampa ferm differenti ta' dan il-prin\u010bipju fir-Russja: il-midja indipendenti huma ftit jekk mhux ine\u017cistenti u \u010berta ammont ta' \u0121urnalisti jirriskjaw \u0127ajjijrhom kemmxejn bosta drabi sabiex jg\u0127idu l-verit\u00e0.", "Midja silenzju\u017ca fir-Russja", "In\u017cammet seduta ta' smig\u0127 pubbliku nhar il-21 ta' Novembru f'\u0121ie\u0127 il-memorja ta' Anna Politkovskaya li g\u0127amlet isem g\u0127aliex kienet tirraporta dwar is-sitwazzjoni fi\u010b-\u010ae\u010bnija fuq ga\u017c\u017cetta liberali Russa, Novaya.", "Kienet ma\u0127buba \u0127afna u reb\u0127et diversi drabi i\u017cda sfaxxat il-211 \u0121urnalista maqtulha mis-sena 1992 sal-lum.", "Skond il-kelliema in-numru ta' qtil, theddid u fastidju kiber kontra persuni indipendenti jew le li jikkritikaw il-gvern attwali Russu.", "Ms Macha Chichtchenkova qalet li n-numru ta' gruppi ultra nazzjonalisti kiber.", "Dawn g\u0127andhom pa\u0121ni web fejn jitolbu lill-partitarji tag\u0127hom biex joqtlu dawk kollha li jopponuhom.", "Kelliem ie\u0127or, Vi\u010bi-kap ta' Novaya qal li l-kapijiet tas-stazzjoni televi\u017ci \"qishom kluni ta' xulxin.\"", "O\u0127rajn qabblu li l-pulizija korrotta u li f'din is-sitwazzjoni m'hemmx solidarjet\u00e0 bejn il-\u0121urnalisti.", "Professur f'Pari\u0121i, Marie Mendras spjegat li r-re\u0121im ta' Putin \"sar dejjem iktar awtoritarju, arbitrarju, opak, korrott u la jag\u0127ti rendikont lil-\u0127add.\"", "Il-Parlament ifittex il-verit\u00e0 u l-\u0121ustizzja", "Skond il-Kap tas-Sotto Kumitat g\u0127ad-Drittijiet tal-Bniedem, H\u00e9l\u00e8ne Flautre MPE \"Anna Polikovskaya nqatlet g\u0127aliex qalet il-verit\u00e0.", "Il-Parlament Ewropew ukoll qed ifittex il-verit\u00e0 u l-\u0121ustizzja\"", "Il-Membru Flautre qabblet mal-President tal-Parlament li matul il-Qbil ri\u010benti bejn l-UE u r-Russja f'Lahta nhar l-20 ta' Ottubru qal li \"l-UE ma tistg\u0127ax issarraf id-drittijiet tal-bniedem mar-ri\u017corsi ener\u0121eti\u010bi.\"", "Skond ir-ri\u017coluzzjoni ta' nhar il-25 ta' Ottubru 2006, il-Parlament jixtiex ipo\u0121\u0121i d-demokrazija, id-drittijiet tal-bniedem u l-libert\u00e0 tal-\u0127sieb f'qalb kull qbil futur li jsir kif ukoll iwaqqaf mekkani\u017cmu \u010bar li jsegwi mill-qrib l-implimentazzjoni ta' kull klaw\u017cola f'dan il-qbil.", "Hi t\u0127e\u0121\u0121e\u0121 lill-Russja biex tie\u0127u azzjoni xierqa biex issib il-qattiela.ta' Anna Polikovskaya.", "G\u0127al Madras il-bidla me\u0127tie\u0121a, inkella r-relazzjonijiet bejn ir-Russja u l-UE ma jkunux ibba\u017cati fuq fidu\u010bja i\u017cda fuq attitudni pjuttost ta' \"\u0127u u ag\u0127ti\".", "Hi tirrikmanda lill-Ewropa l-ewwel tanali\u017c\u017ca l-interessi u l-perspettivi proprji tag\u0127ha sabiex ma tinqabadx osta\u0121\u0121 tal-kriterji Russi.\"", "Fl-a\u0127\u0127ar il-President Borrell wieg\u0127ed li se jibg\u0127at ittra lill-President tal-Kummissjoni Barroso kif ukoll il-Presidenza tal-Kunsill fejn jitlob li \u010berta aspetti tad-drittijiet tal-bniedem jitni\u017c\u017clu fl-a\u0121enda g\u0127al matul is-Summit li jmiss bejn ir-Russja u l-Unjoni Ewropea li g\u0127andu jsir nhar l-24 ta' Novembru.", "20061123STO00262 Liberta' tal-midja Russa Gie\u0127 lil Anna Politkovskaya (1958-2006) - is-seduta ta' smig\u0127 dwar il-midja Russa Il-President Borrell jikkundanna l-qtil ta' Politkovskaya"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16657622__IM-PRESS__20061123-STO-00262__MT.txt"}
{"text": ["Id-Drogi fl-Ewropa: ir\u0127as minn qatt qabel", "Sa\u0127\u0127a pubblika", "apport annwali dwar id-droga fl-Ewropa", "Sfortunatament, l-Ewropa m'hijiex biss mag\u0127rufa min\u0127abba l-istorja, il-litteratura, i\u010b-\u010bikkulata jew il-produzzjoni tal-fwie\u0127a.", "L-Ewropa hija l-post prin\u010bipali fejn isir il-produzzjoni ta' l-Ekstasi.", "Huma 65 Miljun Ewropew li qatt u\u017caw l-Ekstasi u g\u0127axar miljuni li ppruvaw il-kokaina.", "Barra dan, id-drogi huma ir\u0127as minn qatt qabel.", "Il-prezzijiet ni\u017c\u017clu g\u0127al 50%.", "Ir-ri\u017cultati tar-Rapport Annwali dwar l-istat tal-problema tad-Drogi \u0121ew ippre\u017centati nhar il-\u0126amis fil-Parlament Ewropew.", "Il-pre\u017centazzjoni saret minn Stefano Zappala' (PPE-DE, Taljan), vi\u010bi-\u010bermen tal-Kumitat g\u0127all-Libertajiet \u010aivili, \u0120ustizzja u Affarijiet Interni (LIBE).", "Il-problema tad-drogi hija problema ta' kul\u0127add.", "L-estimi li \u0121ejjin juru kemm il-Ewropew ipprova dawn id-drogi darba wa\u0127da: g\u0127all-inqas 65 miljun Ewropew, ippruvaw il-kannabis; g\u0127axar miljuni ppruvaw il-kokaina, 8.5 miljuni ppruvaw l-ekstasi u hu stimat li 1.7 miljun jie\u0127du d-droga b'mod regolari spe\u010bjalment l-eroina.", "Il-membru Fausto Correia (PES) qal li \"f'dawn i\u010b-cirkustanzi, hemm b\u017conn li ninfurzaw il-prevenzjoni, it-trattament u nnaqsu l-ispejjes tas-sa\u0127\u0127a pubblika, u rridu niftakru ukoll fil-\u0121lieda kontra l-produzzjoni u t-traffika, skond il-pjan ta' azzjoni ta' l-Unjoni.\"", "Meta jittie\u0127du d-drogi?", "Ix-xoqqa f'moxta g\u0127al dawk li jie\u0127du d-drogi hija matul mument ta' festa, serata jew waqt l-ivvja\u0121\u0121ar.", "L-identit\u00e0 tipika ta' dawk li jie\u0127du d-droga hi ta' \u0121uvni, so\u010bjalment integrat, student jew ja\u0127dem u b'\u010berta ammont ta' flus f'idejh.", "Postijiet fejn isibu d-drogi huma d-diskoteki, il-klabbs jew \u010bentri turisti\u010bi b\u0127al fl-Ispanja jew madwar il-Mediterran.", "60% ta' dawk li marru fil-klabbs fi Franza, l-Italja u l-Ingilterra ppruvuw il-kokaina, 50% ta' dawk li marru fi klabbs fir-Repubblika \u010aeka, Franza, l-Ungerija, l-Olanda u l-Ingilerra \u0127adu l-ekstasi.", "Il-moda sadattant fid-droga hija l-kannabis.", "Wara din ti\u0121i l-kokaina fl-a\u0127\u0127ar l-ekstasi.", "Provi juru li l-kannabis tittie\u0127ed okka\u017cjonalment, filwaqt li l-u\u017cu tal-kokaina iktar regolari.", "G\u0127alkemm l-Ewropa tipprodu\u010bi l-ekstasi jidher li l-u\u017cu tag\u0127ha nie\u017cel.", "Ir-rapport juri li \u017c-\u017cg\u0127a\u017cag\u0127 jikkunsidraw li hija \u0127a\u0121a normali li jie\u0127du d-droga.", "Wolfgang G\u00f6lz, id-direttur ta\u010b-\u010aentru Ewropew g\u0127ad-Droga jispjega \" hemm wisq \u017cg\u0127a\u017cag\u0127 Ewropej li ja\u0127sbu li biex wie\u0127ed jie\u0127u gost hemm b\u017conn li jie\u0127u d-droga.", "Jekk ma ne\u0127\u0127ux ir-rabta bejn il-gost u d-droga allura il-prezz tas-sa\u0127\u0127a u l-prezz so\u010bjali se jkun g\u0127oli.\"", "G\u0127alhekk l-Ewropa irreali\u017c\u017cat kemm hi kbira l-problema u grazzi g\u0127as-statistika pprovduta mi\u010b-\u010aentru msemmi hawn fuq l-Unjoni Eworpea adottat qafas g\u0127all-\u0121lieda kontra t-te\u0127id tad-drogi.", "Dan jikkonsisti fi strate\u0121ija fuq livell ta' l-UE kontra d-drogi g\u0127al 2005-2012 u \u017cew\u0121 pjani ta' azzjoni.", "20061124STO00282 Pa\u0121na web tal-LIBE Rapport annwali 2006 dwar l-istat tal-problema tad-drogi fl-Ewropa \u010aentru Ewoprew g\u0127all-anali\u017ci dwar il-problema tad-droga Strate\u0121ija kontra d-drogi"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16658146__IM-PRESS__20061124-STO-00282__MT.txt"}
{"text": ["L-Iraq mg\u0127arbul mill-Ewropa", "Relazzjonijiet esterni", "Vi\u010bi Prim Ministru ta' l-Iraq fil-PE", "Il-vi\u010bi Prim Ministru ta' Iraq Barham Salih \u0121ie l-Parlament Ewropew sabiex jinforma l-Membri tal-Kumitat g\u0127all-Affarijiet Barranin dwar is-sitwazzjoni f'dan il-pajji\u017c f'dan i\u017c-\u017cmien kru\u010bjali.", "Din is-spjegazzjoni kienet importanti min\u0127abba l-fatt li l-politika Amerikana u dik internazzjonali dwar l-Iraq g\u0127adejja minn bidliet.", "Hu ddikjara li \"s-sitwazzjoni mhijiex daqshekk \u0127a\u017cina b\u0127alma tpin\u0121ija l-midja internazzjonali\" g\u0127aliex l-Iraq g\u0127andu \"Parlament elett u gvern impenjat.\"", "Is-sitwazzjoni attwali skond il-Vi\u010bi Prim Ministru Barham Salih", "Intant Barham Salih speja \"li l-vjolenza mhijiex sostenibbli\" u li \"hu irrelevanti li wie\u0127ed g\u0127andux jispjegha b\u0127alha gwerra \u010bivili jew le.\"", "L-impenn tal-Parlament", "Ir-ri\u017coluzzjoni tal-Parlament li saret nhar is-6 ta' Lulju 2005 turi impenn mill-Parlament lejn l-Iraq.", "Dawn huma biss l-ewwel passi minn na\u0127a tal-Parlament Ewropew fejn talab g\u0127al \"ri\u010bon\u010bilazzjoni nazzjonali\"; g\u0127all-kundizzjonijiet essenzjali g\u0127ar-rikonstruzzjoni u l-i\u017cvilupp ta' l-ekononomija ta' l-Iraq sabiex il-poplu jkun jista' je\u017cer\u010bita awtorit\u00e0 kompleta fuq ir-ri\u017corsi naturali ta' pajji\u017cu.\"", "Din ir-ri\u017coluzzjoni titlob g\u0127al informazzjoni \u010bara dwar l-ammonti minfuqa g\u0127all-pro\u0121etti sabiex l-Ewropew li bit-taxxa tag\u0127hom qeg\u0127din i\u0127allsu g\u0127ar-rikostruzzjoni jkun jag\u0127fu fejn qed imorru flushom.", "Fl-a\u0127\u0127ar ir-ri\u017coluzzjoni titlob g\u0127at-twaqqif ta' delegazzjoni interparlamentari g\u0127ar-relazzjonijiet ma' l-Iraq.", "Fi Frar li \u0121ej il-Membri se jivvotaw dwar rapport li jittratta dwar il-\u0121lieda kontra t-terrori\u017cmu internazzjonali u li jispjega li dan huwa l-akbar theddida g\u0127all-Ewropa g\u0127al fatt li gruppi radikali vjolenti li jg\u0127idu li jiddefendu lill-Islam b\u0127al Al-Qaeda u o\u0127ra huma l-istigaturi.", "Ir-rapport jitlob g\u0127al koperazzjoni akbar ma' l_Istati Uniti.", "Il-Membri tal-pjaji\u017ci Ewropew jitolbu biex jirrendu l-Qorti Kriminali Ewropea iktar realistiku billi dda\u0127\u0127al it-terrori\u017cmu fil-\u0121urisdi\u017czjoni tieg\u0127u.", "L-implikazzjoni ta' l-Unjoni Ewropea fl-Iraq", "Disa' pajji\u017ci g\u0127andhom suldati jew personal militari fl-Iraq b\u0127alha parti mill-Forza Multinazzjonali fl-Iraq (MF-1) : ir-Repubblika \u010aeka, id-Danimarka, l-Estonja, l-Italja, il-Latvija, il-Litwanja, il-Polonja, l-Islovakkja u r-Renju Unit.", "Fil-futur se jkun hemm ukoll ir-Rumanija u l-Bulgarija.", "L-UE fet\u0127et ukoll negozzjazzjonijiet dwar qbil kummer\u010bjali ma' l-Iraq u indikat li hi se ssostni l-applikazzjoni ta' l-Iraq biex tid\u0127ol fil- WTO (Organizzazzjoni tal-Kummer\u010b Dinji).", "Mill-Iraq g\u0127all-armi\u2026..kodi\u010bi ta' kondotta dwar l-esportazzjoni ta' l-Armi", "Il-Membri tal-Kummissjoni g\u0127all-Affarijiet Barranin talbu g\u0127al implimentazzjoni iktar serja u stretta tal-Kodi\u010bi ta' Kondotta Ewropea dwar l-Esportazzjoni ta' l-Armi.", "Il-Membri talbu li din ti\u0121i esti\u017ca lill-kumpaniji privati tas-sigurt\u00e0 min\u0127abba li ja\u0127sbu li hemm 20, 000 gward mis-sigurt\u00e0 privata li ja\u0127dmu fl-Iraq.", "Bla dubju li fl-a\u0127\u0127ar talbu lill-komunit\u00e0 internazzjonali biex issostni l-pa\u010bi u d-demokrazjij fl-Iraq.", "20061124STO00300 Stqarrija dwar l-i\u017cjara tal-Vi\u010bi Prim Ministru ta' l-Iraq Rapport annwali dwar id-drittijiet tal-bniedem fid-dinja 2005 Qafar g\u0127al impenn UE-IRAQ Kumitat PE g\u0127all-Affarijiet Barranin"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16658486__IM-PRESS__20061124-STO-00300__MT.txt"}
{"text": ["Minn Riflessjoni g\u0127al Azzjoni - laqg\u0127a parlamentari kon\u0121unta dwar il-futur ta' l-Ewropa", "Istituzzjonijiet", "Wara l-laqg\u0127a parlamentari kon\u0121unta dwar il-futur ta' l-Ewropa li saret f'Mejju 2006, il-Membri tal-Parlament Ewropew ser jer\u0121g\u0127u jiltaqg\u0127u mal-membri parlamentari ta' l-Istati Membri, ta' dawk li se jissie\u0127bu u tal-pajji\u017ci kandidati fl-4 u fil-5 ta' Di\u010bembru sabiex ikomplu jiddiskutu din il-kwistjoni.", "L-g\u0127an huwa li dawn kollha jkunu involuti fit-tnedija ta' strate\u0121iji politi\u010bi u istituzzjonali li g\u0127andhom jg\u0127inu sabiex l-Unjoni Ewropea tkompli ti\u017cviluppa u ssir iktar effika\u010bi.", "Il-Membri tal-Parlament Malti l-Onor.", "George VELLA ser jie\u0127du sehem f'din il-laqg\u0127a parlamentari kon\u0121unta.", "Waqt li l-ewwel laqg\u0127a kon\u0121unta ta' Mejju re\u0121g\u0127et fet\u0127et id-dibattitu biex issir riflessjoni dwar il-futur ta' l-Ewropa fuq livell parlamentari, din il-laqg\u0127a li jmiss ing\u0127atat l-isem \"Minn Riflessjoni g\u0127al Azzjoni\".", "It-temi prin\u010bipali li ser ikunu diskussi minn tliet gruppi ta' \u0127idma differenti jiffukaw fuq il-futur tal-finanzjament ta' l-Unjoni Ewropea; politika komuni Ewropeja dwar l-ener\u0121ija; u r-rwol ta' l-Unjoni Ewropea fil-prevenzjoni tal-kunflitti.", "Il-laqg\u0127a qieg\u0127da ti\u0121i organizzata mill-Parlament Ewropew flimkien mal-Parlament Finlandi\u017c u ser tinfeta\u0127 formalment fil-4 ta' Di\u010bembru mill-President tal-Parlament Finlandi\u017c Paavo LIPPONEN u mill-President tal-Parlament Ewropew Josep BORRELL .", "Il-President tal-Kummissjoni Ewropea, Jos\u00e9 Manuel BARROSO , kif ukoll Matti VANHANEN , li g\u0127andu l-kariga ta' President tal-Kunsill Ewropew, ser jintervjenu fil-bidu tas-seduta plenarja tal-5 ta' Di\u010bembru.", "Wara l-pre\u017centazzjoni tar-rapporti tat-tliet gruppi ta' \u0127idma, ser isir ukoll dibattitu \u0121enerali bl-isem \"Il-perjodu ta' riflessjoni: 18-il xahar wara\".", "20061127IPR00341 Minn Riflessjoni g\u0127al Azzjoni - websajt tal-laqg\u0127a parlamentari kon\u0121unta Riflessjoni dwar il-\u0121ejjieni ta' l-UE: Artiklu dwar il-laqg\u0127a parlamentari kon\u0121unta, Mejju 2006"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16659012__IM-PRESS__20061127-IPR-00341__MT.txt"}
{"text": ["Il-Kummissarji nnominati mir-Rumanija u l-Bulgarija jg\u0127addu test ta' fidu\u010bja", "Istituzzjonijiet", "Leonard Orban u Meglena Kuneva", "Meglena Kuneva u Leonard Orban se jkunu l-Kummissarji Ewropej il-\u0121odda minn Jannar 2007?", "Wara s-seduti ta' smig\u0127, organi\u017c\u017cati mill-kumitati parlamentari, nhar it-27 to Novembru, il-Konferenza tal-Presidenti nhar it-28 ta' Novembru tag\u0127at stima po\u017cittiva matul id-diskussjoni bejn il-Presidenti tal-Gruppi.", "Talbu g\u0127all-iktar kjarifikazzjoni dwar il-portafoll tas-Sur Orban u kkonfirmaw li l-vot g\u0127all-approvazzjoni tal-Kummissarji l-\u0121odda se jsir nhar it-12 ta' Di\u010bembru.", "Leonard Orban, Rumen u Kummissarju nnominat biex ikopri l-portafoll tal-multilingwi\u017cmu rrisponda g\u0127all-mistoqsijiet tal-Kumitat g\u0127all-Kultura u Edukazzjoni u dawk tal-Kumitat g\u0127all-Affarijiet Kostituzzjonali.", "Il-Kummissarju nnominata, Meglena Kuneva, Bulgara, risponsabbli g\u0127all-portafoll dwar il-protezzjoni tal-konsumaturi wie\u0121bet g\u0127ad-domandi tal-Kumitat g\u0127as-Suq Intern u l-Protezzjoni tal-Konsumatur.", "Leonard Orban, Kummissarju Rumen li \u0121ie nnominati", "Jekk ikun ikkonfermat, is-Sur Orban, risponsabbli g\u0127all-multilingwi\u017cmu ikun ser ikopri ukoll id-djalogu inter-kulturali.", "Hu jikkonsidra li l-portafoll tieg\u0127u huwa wie\u0127ed sostanzjali kemm minn aspett mani\u0121erjali u minn dak politiku.", "Se jkun risponsabbli g\u0127al 3,400 uffi\u010bjali mill-Kummissjoni.", "Hu ja\u0127seb li l-multilingwi\u017cmu huwa obbligu fl-UE min\u0127abba li \"l-Ingli\u017c mhux bi\u017c\u017cejjed.\"", "Spjega li l-UE g\u0127andha b\u017conn id-diversit\u00e0 g\u0127aliex huwa dan li jag\u0127ti l-identit\u00e0 lill-Unjoni .", "Jippjana li jistabilixxi djalogu mal-minoritajiet fl-isfera ta' xog\u0127lu u li jippromwovi t-tag\u0127lim tal-lingwi fl-iskejjel.", "Fuq livell ie\u0127or wera l-impenn tieg\u0127u lejn it-Trattat Kostituzzjonali li skond fehmtu g\u0127andu ji\u0121i adottat s\u0127i\u0127 kif inhu.", "L-g\u0127anijiet tas-Sur Orban huma tnejn :", "li jassigura l-kwalit\u00e0 tad-tradutturi/ l-interpreti u x-xog\u0127ol tal-pubblikazzjoni - g\u0127al komunikazzjoni a\u0127jar fi \u0127dan l-UE u anke bejn l-UE u \u010b-\u010bittadini", "u li jillimita l-ispejje\u017c tal-multilingwi\u017cmu g\u0127al livelli a\u010b\u010bettabbli.", "Meglena Kuneva, Kummissarju Bulgara nnominata", "Is-Sinjura Kuneva ddikjarat l-importanza ta' l-armoni\u017cazzjoni massima fil-le\u0121islazzjoni nazzjonali rigward il-protezzjoni tal-konsumatur fejn hu possibli.", "Fil-pre\u017centazzjoni tag\u0127ha tkellmet dwar l-importanza tar-ri\u010berka, komunikazzjoni a\u0127jar u djalogu dwar l-istess protezzjoni tal-konsumatur.", "Weg\u0127det li jkollha djalogu sostenibbli mal-konsumaturi u l-organi\u017cazzjonijiet li jirrapre\u017centaw l-interessi.", "Esprimiet ix-xewqa li ssa\u0127\u0127a\u0127 il-komunikazzjoni mal-Parlament u l-gvernijiet nazzjonali.", "Fl-a\u0127\u0127ar kienet posittiva dwar il-limiti finanzjarji g\u0127all-portafoll tag\u0127ha \"li jg\u0127inuha tistabbilixxi il-prijoritajiet.\"", "Ir-rwol tas-seduti fil-Parlament fil-pro\u010bess ta' l-investitura", "Qabel ma l-Kummissarji li \u0121ew innominati jie\u0127du l-kariga tag\u0127hom (mla\u0127\u0127qin mill-Kunsill) g\u0127andhom b\u017conn jakkwistaw l-approvazzjoni tal-Parlament Ewropew.", "G\u0127alkemm l-opinjoni tal-Parlament ma torbotx minn punto di vista legali, fil-verit\u00e0 tikkonstitwixxi \u0127afna iktar milli sempli\u010bi formalit\u00e0.", "Ka\u017ci pre\u010bedenti kienu l-ka\u017c ta' l-Ungeri\u017c Kov\u00e1cs li wara li \u0121ie kkunsidrat li ma g\u0127andux kompetenza bi\u017c\u017cejjed g\u0127all-ener\u0121ija tawh portafoll ie\u0127or : Taxxa u Dwana.", "Il-passi li jmiss", "F'Di\u010bembru l-Parlament jie\u0127u l-vot ta' approbazzjoni dwar i\u017c-\u017cew\u0121 Kummissarji approvati imbag\u0127ad il-Kummissarji ji\u0121u mla\u0127\u0127qa mill-Kunsill.", "Wara dan jie\u0127du \u0121urament quddiem il-Qorti tal-\u0120ustizzja.", "It-term tal-kariga tag\u0127hom huwa sa 2009 b\u0127all-Kummissarji o\u0127rajn.", "20061127STO00590 Anali\u017ci tas-seduti Sommarju tas-seduta ta' Leonard Orban Sommarju tas-seduta ta' Meglena Kuneva ittratti, cv u kwistjonarju"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16659114__IM-PRESS__20061127-STO-00590__MT.txt"}
{"text": ["Ftu\u0127 tas-seduta plenarja - 29-30 ta' Novembru 2006 (Brussell)", "Istituzzjonijiet", "Il-President tal-Parlament Ewropew feta\u0127 is-seduta plenarja billi laqa' lill-Prim Ministru Irlandi\u017c Bertie Ahern g\u0127ad-dibattitu dwar il-futur ta' l-Ewropa.", "Huwa \u0127abbar li g\u0127all-ewwel darba, waqt dan id-dibattitu, kien ser ikun hemm interpretazzjoni mill-Irlandiz g\u0127al-lingwi uffi\u010bjali kollha ta' l-Unjoni Ewropea.", "Fost il-kwistjonijiet ewlenin ta' din is-seduta plenarja hemm il-votazzjoni fuq is-Seba' Programm ta' Qafas g\u0127ar-Ri\u010berka Xjentifika, fuq it-tqeg\u0127id fis-suq ta' o\u0121\u0121etti pirotekni\u010bi, kif ukoll fuq l-ade\u017cjoni tar-Rumanija u tal-Bulgarija ma' l-Unjoni Ewropea fl-1 ta' Jannar 2007.", "Il-MPE ser jadottaw ukoll ri\u017coluzzjoni dwar il-progress li sar mill-UE biex issir \u017cona ta' l-liberta', sigurta' u \u0121ustizzja, u o\u0127ra dwar l-AIDS.", "Punti Ewlenin", "Is-Suq Intern : Il-Parlament g\u0127andu jadotta l-po\u017cizzjoni tieg\u0127u dwar direttiva \u0121dida dwar it-tqeg\u0127id fis-suq ta' o\u0121\u0121etti pirotekni\u010bi.", "Ir-regolamenti burokratici li japplikaw g\u0127al manifatturi ta' log\u0127ob tan-nar li jinbieg\u0127 lil pubbliku m'g\u0127andhomx ikunu japplikaw g\u0127all-manifatturi arti\u0121janali li jipprodu\u010bu log\u0127ob tan-nar li jin\u0127araq minnhom stess f'attivitajiet li\u010benzjati.", "Ir-Ri\u010berka u l-innovazzjoni: Il-Parlament g\u0127andu jadotta l-emendi ta' kompromess dwar is-Seba' Programm ta' Qafas g\u0127ar-Ri\u010berka Xjentifika, li \u0121ew mifthiema mal-Kunsill fit-tieni qari tal-pro\u010bedura ta' kode\u010bi\u017cjoni.", "Il-programm g\u0127andu ba\u0121it ta' \u20ac50 biljun fuq perjodu ta' seba' snin, bejn l-2007 u l-2013.", "Istituzzjonijiet : Is-seduta plenarja li jmiss ser tifta\u0127 b'dibattitu dwar il-futur ta' L-Ewropa, bil-parte\u010bipazzjoni tal-Prim Ministru Irlandi\u017c Bertie Ahern, membru tal-Kunsill Ewropew.", "It-Tkabbir ta' l-Unjoni : Il-Membri tal-Parlament Ewropew g\u0127andhom jadottaw \u017cew\u0121 rapporti m\u0127ejjin fi \u0127dan il-Kumitat g\u0127all-Affarijiet Barranin li jilqg\u0127u l-ade\u017cjoni tal-Bulgarija u tar-Rumanija ma' l-Unjoni Ewropea fl-1 ta' Jannar 2007.", "Relazzjonijiet Esterni : Ser issir stqarrija mill-Kunsill u mill-Kummissjoni dwar is- Summit bejn l-UE u r-Russja, li ser isir fl-24 ta' Novembru f'\u0126elsinki.", "Il-Parlament ser jadotta ri\u017coluzzjoni dwar din il-kwistjoni matul is-seduta plenarja ta' Di\u010bembru.", "Is-Sa\u0127\u0127a Pubblika : Il-Kummissjoni ser tag\u0127mel stqarrija dwar l-AIDS \u0121urnata qabel il-World AIDS Day, fl-1 ta' Di\u010bembru.", "Il-Parlament ser jadotta ri\u017coluzzjoni dwar dan is-su\u0121\u0121ett.", "20061129IPR00720 A\u0121enda - 29-30 ta' Novembru 2006 (Brussell)", "/omk/sipade3?PROG=AGENDA&L=EN&REF=2006-11&QUERY=ALL-SIT&NAV=S"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16659798__IM-PRESS__20061129-IPR-00720__MT.txt"}
{"text": ["Il-futur ta' l-Ewropa mal-Prim Ministru Irlandi\u017c", "Futur ta' l-Ewropa/Integrazzjoni Ewropea", "Is-seduta plenarja fet\u0127et b'dibattitu dwar il-futur ta' l-Ewropa, bil-parte\u010bipazzjoni tal-Prim Ministru Irlandi\u017c Bertie Ahern, membru tal-Kunsill Ewropew.", "Dan huwa t-tieni fost sensiela ta' dibattiti dwar il-futur ta' l-Ewropa organizzata mill-Parlament Ewropew.", "Il-Prim Ministru Bertie AHERN , it- Taoiseach ta' l-Irlanda fakkar li qieg\u0127ed joqrob il-\u0127amsin anniversarju ta' l-UE, u li din s'issa tant kellha su\u010b\u010bess, li \u010b-\u010bittadini qeg\u0127din iqisuh normali.", "Huwa sa\u0127aq li l-UE ma tistax tkun wa\u0127da introverta, i\u017cda g\u0127andha tibqa' miftu\u0127a g\u0127at-tkabbir skond l-impenni u l-prin\u010bipji tag\u0127ha, waqt li tie\u0127u responsabbilta' ikbar fix-xena internazzjonali.", "Qal ukoll li huwa paradoss li fi \u017cmien meta l-Unjoni m'hijiex \u010berta dwar liema direzzjoni g\u0127andha tie\u0127u g\u0127all-i\u017cvilupp intern tag\u0127ha, ir-rwol estern tag\u0127ha qatt ma kien daqshekk importanti, g\u0127aliex id-dinja kollha qieg\u0127da t\u0127ares lejha g\u0127al tmexxija, appo\u0121\u0121 u l-promozzjoni tal-valuri tag\u0127ha.", "Kompla jg\u0127id li l-Unjoni m'g\u0127andhiex t\u0127ares lejn minn fejn hi \u0121ejja i\u017cda lejn dak li g\u0127ad trid tag\u0127mel g\u0127aliex din g\u0127andha \u0127afna sfidi quddiema, sfidi reali u relevanti g\u0127a\u010b-\u010bittadini.", "Sfidi li g\u0127andha tiffa\u010b\u010bja b'mod li tirrispondi g\u0127at-t\u0127assib ta\u010b-\u010bittadini.", "G\u0127alhekk waqt li tkompli bir-riflessjoni dwar it-trattat kostituzzjonali, g\u0127andha wkoll tindirizza t-t\u0127assib u l-prijoritajiet ta\u010b-\u010bittadini fil-prattika, skond it-trattati e\u017cistenti.", "Fakkar li t-trattat kostituzzjonali \u0121ie miftiehem g\u0127ax kien hemm b\u017connu, sabiex fl-a\u0127\u0127ar mill-a\u0127\u0127ar j\u0121ib stabbilita' u prosperita' fit-tul.", "Il-pro\u010bess li wassal g\u0127all-ftehim dwar dan it-trattat kien twil i\u017cda kien komprensiv u inklussiv u l-parte\u010bipanti f'dan il-pro\u010bess a\u010b\u010bettaw il-ftehim g\u0127ax g\u0127arfu li kien ri\u017cultat bilan\u010bat.", "Qal ukoll li n-natura tat-trattat tista' tinbidel ming\u0127ajr ma tinbidel is-sustanza u l-bilan\u010b li nstab.", "Huwa semma l-kompettivita' b\u0127ala sfida, g\u0127aliex l-Ewropa g\u0127andha ssir aktar attraenti g\u0127all-investiment ming\u0127ajr ma thedded il-mudell so\u010bjali Ewropew.", "G\u0127alhekk qal li l-politika ekonomika u dik so\u010bjali g\u0127andhom jg\u0127inu lill-xulxin.", "Sfidi o\u0127ra li semma huma l-aspetti negattivi tal-globalizzazzjoni, b\u0127all-kriminalita' organizzata, l-immigrazzjoni llegali u t-tibdil fil-klima.", "I\u017cda qal li l-ikbar sfida strate\u0121ika li qed tiffa\u010b\u010bja l-UE hija li tqarreb li\u010b-\u010bittadini tag\u0127ha lejha.", "\"Irridu nuru b'mod \u010bar li l-Ewropa hija parti mis-soluzzjoni g\u0127all-globalizzjonai\u2026 nuru li l-mudell so\u010bjali Ewropew qieg\u0127ed fil-qalba ta' kompetittivita' akbar\u2026 irridu na\u0121ixxu u nispjegaw dak li qieg\u0127da tag\u0127mel l-Ewropa sabiex tag\u0127ti sens ta' sigurta' li\u010b-\u010bittadini tag\u0127ha.\"", "Hans-Gert POETTERING (EPP-ED, DE) qal li t- Taoiseach huwa Ewropew konvint u g\u0127alhekk laqa' il-prezenza tieg\u0127u.", "Dwar it-trattat kostituzzjonali, sa\u0127aq li g\u0127andhom jibdew negozjati kompeletament mill-\u0121did waqt li jin\u017camm dak li hemm tajjeb fit-trattat kostituzzjonali.", "Qal li l-UE g\u0127andha tkun preparata g\u0127all-isfidi li g\u0127andha quddiema, \u0127alli ssir iktar demokratika, effi\u010bjenti u trasparenti, \"biex flimkien nimxu 'l quddiem\".", "Martin SCHULZ (PES, DE) qal li hemm wisq kapijiet ta' stat u tal-gvern li ji\u0121u fil-Parlament, ma jg\u0127idu xejn \u010bar, u jmorru lura pajji\u017chom u jghidu li \"g\u0127andna wisq Ewropa\".", "G\u0127alhekk tajjeb li t- Taoiseach tkellem favur l-Ewropa.", "Kompla jg\u0127id li g\u0127alkemm jaqbel ma dak kollu li qal, xorta jonqos ir-ratifika tat-trattat kostituzzjonali mill-Irlanda.", "Fakkar li l-bi\u010b\u010ba l-kbira ta' l-Istati Membri fil-fatt huma favur il-kontenut tal-kostituzzjoni: \"Ejja nag\u0127mlu kura\u0121\u0121 u nirratifikaw din il-kostituzzjoni.\"", "Graham WATSON (ALDE, UK) qal li l-UE qed tirriskja li titlef il-fidu\u010bja ta\u010b-\u010bittadini g\u0127aliex mhux qed tipprovdi risposta a\u010b\u010bettabli g\u0127at-t\u0127assib tag\u0127hom.", "Qal li qed tin\u0127oloq ekonomija globali ming\u0127ajr ma jkun hemm kuntratt so\u010bjali, u li je\u017cistu gruppi kriminali aktar b'sa\u0127\u0127ithom mill-gvernijiet.", "\"L-istrumenti biex insolvu din il-problema qeg\u0127din f'idejna, sfortunatament ma rnexxilniex nispejagaw dan kollu li\u010b-\u010bittadini\u2026 ejja nikkonvin\u010bu li\u010b-\u010bittadini li l-kostituzzjoni hija tassew me\u0127tie\u0121a.\"", "Johannes VOGGENHUBER (Greens/EFA, AT) qal li jixtieq ikun jaf x'iridu l- gvernijiet mit-trattat kostituzzjonali, g\u0127aliex \u0127add m'hu qieg\u0127ed jg\u0127id xejn fuq it-trattat.", "Kompla jistaqsi x'inhuma r-ra\u0121unijiet g\u0127all-Franza u l-Olanda, x'kienu qeg\u0127din jistennew i\u010b-\u010bittadini, fejn se twassalna din il-kri\u017ci?", "Qal li l-UE g\u0127addiet minn kri\u017ci kbira u hemm b\u017conn li wie\u0127ed jara g\u0127aliex.", "Kompla jg\u0127id li r-ra\u0121uni tal-falliment tat-trattat kostituzzjonali hija li hemm kri\u017ci ta' kunfidenza fid-demokrazija.", "Gabriele ZIMMER (GUE/NGL, DE) qalet li m'hemm l-ebda futur jekk inkomplu na\u0127dmu f'din id-direzzjoni, u g\u0127alhekk hemm b\u017conn ta' disksusjoni twila ma\u010b-\u010bittadini Ewropej g\u0127aliex dawn jib\u017cg\u0127u li l-Unjoni mhix se toffri dak il-futur li wieg\u0127det.", "Fakkret li l-\u0121id ta' l-Unjoni Ewropea jinsab fid-diversita' kulturali tag\u0127ha, i\u017cda sabiex tin\u0127oloq identita' kulturali Ewropea, hemm b\u017conn ta' politika li tafettwa il-\u0127ajja ta' kuljum ta\u010b-\u010bittadini u l-futur tag\u0127hom.", "Brian CROWLEY (UEN, IE) qal li l-pre\u017cenza tat- Taoiseach hija evidenza ta' l-importanza li jag\u0127ti lill-\u0127idma tal-Parlament Ewropew.", "Qabel li l-UE g\u0127andha tressaq l-ideat tag\u0127ha 'l quddiem, li g\u0127andu jkollha tressaq il-vi\u017cjoni tag\u0127ha lill-pajji\u017ci li jridu jissie\u0127bu mag\u0127ha g\u0127aliex jaraw li din toffri stabbilta' u prosperita'.", "Qal ukoll li d-diversita' fl-Unjoni g\u0127andha tibqa, g\u0127aliex ma jistax ikun li kultura wa\u0127da li tibda tiddomina.", "Kathy SINNOTT (IND/DEM, IE) staqsiet x'hemm wara l-hekk imsejja\u0127 su\u010b\u010bess fl-Irlanda - pajji\u017c miftu\u0127 g\u0127all-kummer\u010b i\u017cda mhux g\u0127an-nies.", "Semmiet problemi fil-qasam so\u010bjali kif ukoll ambjentali, il-problema tas-suwi\u010bidju fil-pajji\u017c, il-b\u017conn li jing\u0127ata appo\u0121\u0121 g\u0127al min qieg\u0127ed fil-limiti tas-so\u010bjeta' u l-fatt li l-industrija taz-zokkor t\u0127arbet g\u0127al kollox.", "Ikkritikat lit- Taoiseach talli qieg\u0127ed jiddefendi kostituzzjoni li l-Irlandi\u017ci ma jridux.", "Laqg\u0127a parlamentari kon\u0121unta dwar il-futur ta' l-Ewropa", "Wara l-laqg\u0127a parlamentari kon\u0121unta dwar il-futur ta' l-Ewropa li saret f'Mejju 2006, il-Membri tal-Parlament Ewropew ser jer\u0121g\u0127u jiltaqg\u0127u mal-membri parlamentari ta' l-Istati Membri, ta' dawk li se jissie\u0127bu u tal-pajji\u017ci kandidati fl-4 u fil-5 ta' Di\u010bembru sabiex ikomplu jiddiskutu din il-kwistjoni.", "L-g\u0127an huwa li dawn kollha jkunu involuti fit-tnedija ta' strate\u0121iji politi\u010bi u istituzzjonali li g\u0127andhom jg\u0127inu sabiex l-Unjoni Ewropea tkompli ti\u017cviluppa u ssir iktar effika\u010bi.", "Il-Membri tal-Parlament Malti l-Onor.", "George VELLA ser jie\u0127du sehem f'din il-laqg\u0127a parlamentari kon\u0121unta.", "20061129IPR00709 Minn Riflessjoni g\u0127al Azzjoni - laqg\u0127a parlamentari kon\u0121unta dwar il-futur ta' l-Ewropa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16659834__IM-PRESS__20061129-IPR-00709__MT.txt"}
{"text": ["Salvaw it-tfal tag\u0127na (mill-periklu tal-web)!", "Zg\u0127a\u017cag\u0127", "Teknolo\u0121ija ta' l-Internet u protezzjoni tat-tfal", "L-internet sar il-mezz ta' komunikazzjoni l-iktar ippreferut mill-adoloxxenti u t-tfal fl-Ewropa.", "Wie\u0127ed minn tnejn ikun qed jisserfja regolari d-dar, l-iskola u fi\u010b-\u010bibercafes u dalwaqt anke fuq internet.", "I\u017cda l-internet jipprovdi territorju vast, b'\u0127afna perikli mo\u0127bija, quddiem liema t-tfal huma vulnerabbli \u0127afna: stampi pornografi\u010bi, kontenut vjolenti, pa\u0121ni razzisti etc.", "Kif nistg\u0127u nipprote\u0121uhom, ming\u0127ajr ma nillimitaw il-libert\u00e0 ta' l-espressjoni u ne\u017cer\u010bitaw i\u010b-\u010bensura.", "Fil-fatt huwa fa\u010bli g\u0127all-pedofilu biex jippretendi li hu xi \u0127add ie\u0127or fl-ispazji ta' diskuzzjoni, fil-websajts g\u0127al niex ta' l-istess et\u00e0 jew anke log\u0127ob fuq il-web.", "Sikwiet insibu fl-a\u0127barijiet l-arrest ta' attakanti \u010biberneti\u010bi li jiltaqg\u0127u mal-vittmi tag\u0127hom ming\u0127ajr kontroll ta' xejn fuq in-nett.", "Illum \"li t\u0127alli t-tfal jisserfjaw ming\u0127ajr kontroll fuq in-net b\u0127allikieku t\u0127allih jimxi wa\u0127du barra fit-triq, f'\u010berta pajji\u017ci.\"", "Internet u t-tfal: storja ta' passjoni perikolu\u017ca?", "Illum l-ambjent teknolo\u0121iku huwa xi \u0127a\u0121a naturali g\u0127at-tfal, li jesploru \u0127afna iktar mill-\u0121enituri stess.", "Huma tlett sitwazzjonijeit li jpo\u0121\u0121u lill-minuri f'periklu", "b\u0127alha \"attur\" meta l-istampa tieg\u0127u ti\u0121i u\u017cata fil-films pornografi\u010bi", "b\u0127alha \"spettatur\" meta jisserfja fuq il-web u jkun ikkonfrontat g\u0127al imma\u0121ni li jag\u0127mlu d-deni", "b\u0127alha vittma potenzjal ta' predaturi fuq il-forums jew il-log\u0127ob online.", "L-istatisti\u010bi juru skond il-Membru Fran\u010biz Marielle de Sarnez : \"li t-tfal iqattg\u0127u", "iktar \u0127in quddiem l-internet milli t-televixin.", "U hemm madwar 260 miljun pa\u0121na pornografika li ji\u010b\u010birkolaw fuq l-internet.", "G\u0127alhekk essenzjali li l-UE tadotta mi\u017curi konkreti biex tinkura\u0121\u0121ixxi lill-atturi responsabbli (\u0121enituri, g\u0127alliema, poteri pubbli\u010bi, fornituri ta' a\u010b\u010bess g\u0127all-internet) biex jedukaw lit-tfal tag\u0127hom.\"", "G\u0127al dan il-g\u0127an il-Parlament Ewropew organi\u017c\u017ca konferenza nhar il-21 ta' Novembru.", "Fiha l-parte\u010bipanti kkonkludew li \u017c-\u017cew\u0121 kun\u010betti, i\u0121ifieri, il-libert\u00e0 ta' espressjoni u li wie\u0127ed jipprova jtejjeb il-protezzjoni tat-tfal mhumiex inkompatibbli u li l-UE tista' tikkombinahom.", "Nhar it-28 ta' Novembru, il-Kumitat g\u0127all-Kultura adotta kwa\u017ci bl-unanimit\u00e0 ir-rapport ta' Sarnez (ALDE, FR).", "X'tista' nag\u0127mel l-Ewropa biex tipprote\u0121i l-persuni vulnerabbli?", "G\u0127al xi \u017cmien il-fornituri tas-servizzi kienu qed jag\u0127mlu regolazzjoni awtomatika fuqhom innifishom, adottaw il-kodi\u010bi tal-kondotta tag\u0127hom stess i\u017cda dan mhux bi\u017c\u017cejeed g\u0127al protezzjoni effi\u010benti.", "Barra dan ir-regolamenti diversi fl-Ewropa dwar l-internet u l-azzjoni kontra kontenut illegali jitolbu g\u0127al kordinazzjoni fuq livell Ewropea.", "L-Unjoni ila minn 1988 ta\u0121ixxi biex tipprote\u0121i l-minuri u d-dinjit\u00e0 tal-bniedem.", "Hi adottat programm \"Internet Protett\"(programm attwali minn 2005-2008 b'45 miljun ewros.", "I\u017cda min\u0127abba teknolo\u0121iji \u0121odda ta' komunikazzjoni dan il-programm g\u0127andu jer\u0121a ji\u0121i rivedut.", "Soluzzjonijiet li je\u017cistu u kif wie\u0127ed jista' jtejjibhom", "Skond ir-rapporteur, Sarnez, ir-responsabbilt\u00e0 tat-tfal taqg\u0127a fuq tlett livelli u g\u0127alhekk hemm tlett mezzi ta' azzjoni.", "responsabbilt\u00e0 tas-servizz awdjovisivi u ta' l-industrija ta' informazzjoni on-line", "L-a\u0127jar sistema ta' protezzjoni tal-filters awtomati\u010bi jew ta' sistemi li jibblokkaw.", "Hekk it-tfal ma' g\u0127andhomx a\u010b\u010bess g\u0127al kontenut perikolu\u017c.", "Ir-rapport tal-PE jippreferi li l-fornituri ta' internet jipprovdu dan is-servizz b'xejn.", "Jipproponi ukoll li jipprovdi lista ta' siti b'mod regolari fejn jinforma lill-Istati Membri kontra \u010berta kontenut ta' deni fihom.", "Risponsabbilt\u00e0 edukattiva", "Il-PE jitlob lill-Kummissjoni biex tibda \"kampanja Ewropea ta' informazzjoni li timmira li\u010b-\u010bittadini, u li tu\u017ca kull mezz ta' komunikazzjoni biex tinforma lill-pubbliku kontra l-perikli ta' l-internet.", "Risponsabbilt\u00e0 politika", "L-awtoritajiet pubbli\u010bi ikkreaw \u010berta hotline (linji ja\u0127arqu)li jippermettu li\u010b-\u010bittadini j\u010bemplu biex jirraportaw attivitajiet li jissuspettaw li huma illegali jew perikolu\u017ci.", "Dawn il-linji mbag\u0127ad jibag\u0127tu l-informazzjoni lill-pulizija jew l-entit\u00e0 kkon\u010bernata.", "L-UE stabbilit Asso\u010bjazzjoni ta' linji ja\u0127arqu.", "Fl-2005 kien hemm 65,000 rapporti mi\u010b-\u010bittadini u li mbag\u0127ad marru g\u0127al iktar investigazzjoni.", "Waqt li dan huwa sa \u010berta punt su\u010b\u010bess, i\u017cda ma je\u017cistux linju ja\u0127arqu f'kull pajji\u017c.", "G\u0127alhekk l-UE qed tipproponi linji ming\u0127ajr \u0127las \"biex tiprovdi informazzjoni fuq metodu e\u017cistenti li jiffiltraw.\"", "Ir-rapport tal-PE se ji\u0121i adottat fil-plenarja matul is-seduta ta' Di\u010bembru.", "20061129STO00721 L-ewwel qari tar-rapport tal-PE Stqarrija tal-PE"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16659858__IM-PRESS__20061129-STO-00721__MT.txt"}
{"text": ["Il-progress li nkiseb mill-UE fil-\u0127olqien ta' \u017cona ta' liberta, ta' sikurezza u ta' \u0121ustizzja", "\u0120ustizzja u Intern", "Il-Parlament Ewropew adotta ri\u017coluzzjoni dwar il-progress li nkiseb mill-UE fil-\u0127olqien ta' \u017cona ta' liberta, ta' sikurezza u ta' \u0121ustizzja, li tag\u0127mel appell g\u0127all-applikazzjoni tal-klawsoli \"passerelle\" fil-qasam tal-koperazzjoni bejn il-puli\u017cija u l-koperazzjoni \u0121udizzjarja fl-affarijiet kriminali u biex issir estensjoni tal-pro\u010bedura ta' kode\u010bi\u017cjoni mal-Parlament, tad-de\u010bi\u017cjonijiet me\u0127uda permezz tal-ma\u0121\u0121oranza kkwalifikata fil-Kunsill kif ukoll tal-kompetenzi tal-Qorti tal-\u0121ustizzja.", "Il-Parlament sostna li \"it-tkattir tal-ba\u017cijiet \u0121uridi\u010bi g\u0127all-istess objettiv politiku, it-tkattir tal-kunflitti u r-rikorsi \u0121uri\u017cdizzjonali biex ti\u0121i delimitata l-medda tal-kompetenzi ta' l-istituzzjonijiet, ir-regola ta' l-unanimita' u, fuq kollox, in-nuqqas ta' kontroll demokratiku u \u0121uri\u017cdizzjonali awtentiku jag\u0127mlu fra\u0121li \u0127afna s-sitwazzjoni attwali tal-politiki tat-tielet pilastru mil-lat tar-rispett ta' l-UE g\u0127all-prin\u010bipji li fuqhom tiddikjara li hija bba\u017cata\" (Artikolu 6 - drittijiet fundamentali, Trattat UE).", "Il-Membri nnutaw ukoll li t-talba ta\u010b-\u010bittadini Ewropej biex ikunu jistg\u0127u jgawdu aktar liberta', sikurezza u \u0121ustizzja fi \u0127dan l-Unjoni Ewropea, dejjem qieg\u0127da tikber.", "Ir-ri\u017coluzzjoni, li kienet im\u0127ejja minn Jean-Marie CAVADA (ALDE, FR), \u0121iet adottata b'488 vot favur, 85 kontra u 25 astensjoni.", "Permezz ta' dan it-test, il-Parlament talab lill-Kummissjoni biex fl-2007 tressaq abbozz ta' De\u010bi\u017cjoni quddiem il-Kunsill, li jattiva l-Artikolu 42 tat-Trattat UE u li jittrasferixxi id-dispo\u017cizzjonijiet g\u0127all-koperazzjoni bejn il-puli\u017cija (inklu\u017ca l-EUROPOL) u l-koperazzjoni \u0121udizzjarja fil-qasam kriminali (inklu\u017ca l-EUROJUST), fil-qafas Komunitarju (it-Titolu IV, Trattat KE).", "Il-Membri g\u0127amlu wkoll appell lill-Kunsill biex jadotta b'ur\u0121enza l-abbozz g\u0127al De\u010bi\u017cjoni bba\u017cat fuq l-Artikolu 67 (2) tat-Trattat KE, li jne\u0127\u0127i l-limitazzjonijiet g\u0127all-kompetenzi tal-Qorti tal-\u0120ustizzzja skond it-Titolu IV tat-Trattat KE u biex jag\u0127mel \u0127iltu kollha biex i\u0127affef it-trattament ta' de\u010bi\u017cjonijiet preliminari tal-Qorti fl-oqsma li jirrigwardaw i\u017c-\u017cona ta' liberta, ta' sikurezza u ta' \u0121ustizzja.", "Barra minn hekk, il-Kunsill g\u0127andu wkoll jie\u0127u \u0127sieb li l-pro\u010bedura ta' kode\u010bi\u017cjoni mal-Parlament ti\u0121i esti\u017ca, kif ukoll it-te\u0127id ta' de\u010bi\u017cjonijiet permezz tal-ma\u0121\u0121oranza kkwalifikata fil-Kunsill, spe\u010bjalment f'oqsma b\u0127al dawk ta' l-immigrazzjoni legali jew ta' l-integrazzjoni ta' cittadini ta' pajji\u017ci terzi.", "Rigward oqsma ta' politika sensittivi b\u0127alma huma dawk marbuta mad-drittijiet fundamentali, ma' l-immigrazzjoni u mat-tis\u0127i\u0127 tas-sigurt\u00e0, \"l-Istituzzjonijiet ta' l-UE m'g\u0127andux ikollhom il-g\u0127an li jie\u0127du post l-Istati Membri, i\u017cda li jintervjenu b'mod komplementari\".", "Ir-ri\u017coluzzjoni tfakkar fil-\u0127tie\u0121a li tin\u017camm \u010berta koerenza bejn il-kompetenzi le\u0121i\u017clattivi fil-livell tal-UE, billi per e\u017cempju ji\u0121i previst li l-le\u0121i\u017clazzjoni rigward l-immigrazzjoni ma tkunx limitata biss g\u0127all-immigrazzjoni illegali i\u017cda li tkun tkopri wkoll l-immigrazzjoni legali.", "Il-Membri qalu wkoll li l-attivazzjoni tal-klawsola tal-\" passarelle \" t\u0127alli miftu\u0127a l-possibilta' g\u0127all-Kunsill li jidde\u010biedi dwar ir-regoli ta' votazzjoni tieg\u0127u.", "F'dan il-kuntest, jistg\u0127u jinstabu diversi soluzzjonijiet biex tit\u0127ares l-unanimita' f'\u010berti ka\u017ci jew g\u0127al perjodi spe\u010bifi\u010bi, sakemm f'kull qasam li jolqot id-drittijiet ta\u010b-\u010bittadin Ewropew, dejjem tintu\u017ca l-pro\u010bedura ta' kode\u010bi\u017cjoni mal-Parlament.", "Barra minn hekk, il-Parlament ma jistax ikun miqus b\u0127ala \"inqas determinanti minn l-i\u017cg\u0127ar fost l-Istati Membri\".", "Il-parlamenti nazzjonali \u0121ew mistiedna jivverifikaw malajr kemm jista' jkun l-impatt f'livell nazzjonali tad-dispo\u017cizzjonijiet \u0121odda tal-Kunsill rigward il-protezzjoni tad-dejta.", "Rigward il-fethima provi\u017corja dwar il-PNR mil\u0127uqa ma' l-Istati Uniti, il-Membri esprimew t\u0127assib serju dwar l-ittra ta' l-Istati Uniti rigward l-interpratazzjoni ta' din il-ftehima, li turi li l-awtoritajiet Amerikani qed imorru lil hinn mill-kontenut tal-ftehima.", "Din ir-ri\u017coluzzjoni \u0121iet adottata wara dibattitu li sar matul is-seduta plenarja tas-27 ta' Settembru, ibba\u017cat fuq mistoqsija li saret lill-Kunsill fi \u0127dan id-dibattitu annwali dwar il-progess li jkun sar fi\u017c-\u017cona ta' liberta', sikurezza u \u0121ustizzja.", "Ri\u017coluzzjoni", "20061129IPR00718 Ri\u017coluzzjoni dwar il-progress li nkiseb mill-UE fil-\u0127olqien ta' \u017cona ta' liberta, ta' sikurezza u ta' \u0121ustizzja"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16660570__IM-PRESS__20061129-IPR-00718__MT.txt"}
{"text": ["Is-s\u0127ubija tal-Bulgarija u tar-Rumanija ma' l-Unjoni Ewropea", "Tkabbir", "Il-Membri tal-Parlament Ewropew approvaw l-ade\u017cjoni tal-Bulgarija u tar-Rumanija ma' l-Unjoni Ewropea fl-1 ta' Jannar 2007.", "Permezz ta' l-adozzjoni ta' \u017cew\u0121 rapporti m\u0127ejjin fi \u0127dan il-Kumitat g\u0127all-Affarijiet Barranin, l-Unjoni Ewropea g\u0127andu jkollha 27 Stat Membri mill-bidu tas-sena d-die\u0127la.", "Kemm ir-rapport im\u0127ejji minn Pierre MOSCOVICI (PES, FR) dwar l-ade\u017cjoni tar-Rumanija - adottat b'542 vot favur, 41 kontra u 27 astensjoni, kif ukoll dak im\u0127ejji minn Geoffrey VAN ORDEN (EPP-ED, UK) dwar l-ade\u017cjoni tal-Bulgarija - adottat b'505 vot favur, 65 kontra u 36 astensjoni, laqg\u0127u s-s\u0127ubija ta' dawn i\u017c-\u017cew\u0121 pajji\u017ci ma' l-UE fil-bidu tas-sena d-die\u0127la.", "Wara s-s\u0127ubija, ir-Rumanija ser ikollha 35 Membru fil-Parlament Ewropew waqt li l-Bulgarija ser ikollha 18-il Membru.", "Il-Bulgarija", "Fost l-iktar kwisjonijiet importanti msemmija fir-rapport dwar il-Bulgarija hemm: il-b\u017conn ta' trasparenza fis-setturi kollha u ta' ri\u017cultati tan\u0121ibbli fil-\u0121lieda kontra l-korruzzjoni; rwol iktar b'sa\u0127\u0127tu g\u0127all-Ombudsman; implimentazzjoni ta' mi\u017curi biex jitjieb it-t\u0127arri\u0121 ta' l-investigaturi tal-pulizija; kif ukoll tkabbir fl-unitajiet tal-pulizija spe\u010bjalizzati fil-\u0121lieda kontra l-kriminalita', id-drogi, u t-traffikar tal-bnedmin.", "G\u0127andu jkun hemm ukoll tis\u0127i\u0127 fil-kompetenzi istituzzjonali ta' l-ispettorati fi \u0127dan l-amministrazzjoni pubblika.", "Kwisjtonijiet o\u0127ra ta' t\u0127assib jinkludu il-kundizzjonijiet ta' l-istituti g\u0127at-tfal u g\u0127al persuni b'di\u017cabilita' fi\u017cika u mentali, u l-\u0127arsien tal-minoranzi.", "Dwar l-affarijiet ekonomi\u010bi, il-Membri ma kienux kuntenti li g\u0127ad baqa' ostakoli invi\u017cibbli g\u0127all-investituri barranin u g\u0127alhekk \u0127e\u0121\u0121ew lill-gvern Bulgaru biex jie\u0127u mi\u017curi li ji\u017cguraw klima ta' investiment po\u017cittiv.", "Dwar l-ener\u0121ija, il-Membri nsistew li l-Bulgarija tag\u0127laq l-unitajiet 3 u 4 ta' l-installazzjoni nukleari f'Kozloduy, hekk kif inhu previst fit-Trattat ta' Ade\u017cjoni.", "Minn na\u0127a tag\u0127ha, l-UE g\u0127andha \u017c\u017com kelmitha li tag\u0127ti 210 miljun ewro lill-Bulgarija matul l-2007 u l-2008 b\u0127ala g\u0127ajnuna g\u0127all-eg\u0127luq ta' dawn l-unitajiet.", "Il-MPE adottaw ukoll emenda li tg\u0127id li l-Parlament \"jiddeplora l-e\u017cibizzjoni ta' forzi kontra l-Ewropa fl-elezzjoni\" Presidenzjali, li saret fid-29 ta' Ottubru 2006.", "Ir-Rumanija", "Ir-rapport jilqa' l-progress li sar mill-awtoritajiet i\u017cda jfakkar ukoll li l-pass tar-riformi jrid jin\u017camm anke wara l-ade\u017cjoni.", "Il-Parlament huwa ta' l-opinjoni li l-Istati Membri g\u0127andhom jift\u0127u s-swieq tax-xog\u0127ol tag\u0127hom g\u0127all-\u0127addiema Rumeni.", "Barra minn hekk, il-li\u0121i dwar il-minoranzi g\u0127andha ti\u0121i approvata malajr kemm jista' jkun waqt li jkomplu jsiru aktar riformi fil-qasam tal-protezzjoni tat-tfal, ta' l-integrazzjoni tal-minoranzi, u tat-trattament ta' persuni b'di\u017cabilita' mentali.", "Ir-rapport fakkar li l-Kummissjoni identifikat tliet oqsma li dwarhom g\u0127adu ma sarx bi\u017c\u017cejjed progress, ji\u0121ifieri r-riforma tas-sistema \u0121udizzjarja u l-\u0121lieda kontra l-kriminalita' organizzata u l-korruzzjoni, l-assorbiment ta' l-g\u0127ajnuna finanzjarja l-Unjoni fil-qasam ta' l-agrikultura u tal-fondi strutturali, u l-applikazzjoni ta' l- acquis Komunitarju f'\u010berti oqsma tas-sikurezza ta' l-ikel.", "Ir-Rumanija g\u0127andha wkoll b\u017conn t\u0127affef l-ippro\u010bessar ta' talbiet marbuta mar-restituzzjoni tal-proprjetajiet ikkonfiskati mir-re\u0121im kommunista u tag\u0127mel iktar sforzi fl-implimentazzjoni tal-le\u0121i\u017clazzjoni dwar il-\u0127arsien ta' l-ambjent, b'attenzjoni partikolari lil pro\u0121etti kbar ta' estrazzjoni li g\u0127andhom implikazzjonijiet ambjentali sostanzjali, b\u0127al fil-ka\u017c ta' Rosia Montana.", "Il-Membri nsistew li wara l-ade\u017cjoni, il-Parlament g\u0127andu jibqa' involut fil-pro\u010bess ta' monitora\u0121\u0121 ta\u017c-\u017cew\u0121 pajji\u017ci.", "Pro\u010bedura: Inizjattiva Dibattitu: 29.11.06", "20061129IPR00711 L-ade\u017cjoni tar-Rumanija L-ade\u017cjoni tal-Bulgarija"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16660658__IM-PRESS__20061129-IPR-00711__MT.txt"}
{"text": ["Adottat il-kompromess dwar il-log\u0127ob tan-nar", "Il-Parlament adotta kompromess li ntla\u0127aq mal-Kunsill dwar rapport im\u0127ejji fi \u0127dan il-Kumitat g\u0127as-Suq Intern u l-Protezzjoni tal-Konsumatur dwar it-tqeg\u0127id fis-suq ta' o\u0121\u0121etti pirotekni\u010bi.", "Il-Membri qablu li regolamenti burokratici li japplikaw g\u0127al manifatturi ta' log\u0127ob tan-nar li jinbieg\u0127 lil pubbliku m'g\u0127andhomx ikunu japplikaw g\u0127all-manifatturi arti\u0121janali li jipprodu\u010bu log\u0127ob tan-nar li jin\u0127araq minnhom stess matul festi reli\u0121ju\u017ci, kulturali u tradizzjonali.", "Skond estimi tal-Kummissjoni, in-numru ta' in\u010bidenti relatati mal-log\u0127ob tan-nar jil\u0127qu l-45,000 fis-sena u \u0127afna drabi jinvolvu t-tfal.", "Ir- rapporteur Joel HASSE FERREIRA (PES, PT) fakkar li fl-UE, il-li\u0121ijiet nazzjonali dwar l-o\u0121\u0121etti pirotekni\u010bi jvarjaw u fil-fatt il-projbizzjonijiet fuq l-u\u017cu tal-log\u0127ob tan-nar huma differenti minn Stat Membru g\u0127all-ie\u0127or.", "Ir-rapport \u0121ie adottat mill-Parlament b'565 vot favur, 22 kontra u 6 astensjonijiet.", "G\u0127alhekk, il-proposta ppre\u017centata mill-Kummissjoni g\u0127andha l-g\u0127an li to\u0127loq qafas le\u0121i\u017clattiv fuq livell Komunitarju li jintrodu\u010bi l-kundizzjonijiet me\u0127tie\u0121a ta' sigurta' minimi.", "B'hekk g\u0127andu jkun \u017cgurat il-moviment \u0127ieles tal-prodotti pirotekni\u010bi waqt li jittejjeb il-\u0127arsien \u0121enerali tal-konsumatur u ta' kull min ju\u017ca' dawn il-prodotti b'mod professjonali, sabiex jonqsu l-in\u010bidenti.", "Skond il-Kummissjoni, barra milli ji\u0121i stabbilit livell g\u0127oli ta' \u0127arsien g\u0127all-konsumaturi, benefi\u010b\u010bju ewlieni ie\u0127or ta' din il-le\u0121i\u017clazzjoni g\u0127andu jkun it-tnaqqis tal-pi\u017cijiet fuq l-intrapri\u017ci permezz ta' sistema ta' approvazzjoni armonizzata biex l-o\u0121\u0121etti pirotekni\u010bi jitqieg\u0127du fis-suq.", "Din l-industrija di\u0121a' g\u0127andha valur ta' \u20ac7 biljun fis-sena u tinkludi il-log\u0127ob tan-nar, kif ukoll tag\u0127mir g\u0127all-infig\u0127 ta' l-airbags u l-apparat li jissikka minn qabel i\u010b-\u010binturin tas-sigurta' fil-karozzi f'ka\u017c ta' kolli\u017cjoni.", "Il-bejg\u0127 g\u0127all-u\u017cu privat", "Il-Kummissjoni pproponiet li l-o\u0121\u0121etti pirotekni\u010bi jkunu klassifikati f'kategoriji skond it-tip ta' l-u\u017cu tag\u0127hom, l-iskop tag\u0127hom u l-livell ta' riskju, u hekk kif idde\u010bieda l-Parlament, skond il-livell ta' \u0127oss li jag\u0127mlu - g\u0127ax dawn m'g\u0127andhomx ikunu ta' periklu g\u0127as-sa\u0127\u0127a tal-bniedem.", "Il-MPE qablu dwar restrizzjonijiet fuq l-eta' minima g\u0127al min ikun ser jixtri jew ju\u017ca l-log\u0127ob tan-nar:", "O\u0121\u0121etti tal-log\u0127ob tan-nar li jaqg\u0127u ta\u0127t Kategorija 1, li jippre\u017centaw periklu \u017cg\u0127ir \u0127afna u li huma ma\u0127subin biex jintu\u017caw f'\u017coni limitati, inklu\u017ci f'bini domestiku, m'g\u0127andhomx ikunu disponibbli g\u0127al konsumaturi ta' ta\u0127t it-tnax-il sena.", "Dawk tal-Kategorija 2, li jippre\u017centaw periklu \u017cg\u0127ir u li huma ma\u0127subin biex jintu\u017caw barra, i\u017cda f'\u017coni limitati, m'g\u0127andhomx ikunu disponibbli g\u0127al konsumaturi ta' ta\u0127t is-sittax-il sena.", "Dawk tal-Kategorija 3, li jippre\u017centaw periklu medju u li huma ma\u0127subin biex jintu\u017caw barra f'\u017coni kbar fil-miftu\u0127, m'g\u0127andhomx ikunu disponibbli g\u0127al konsumaturi ta' ta\u0127t it-tmintax-il sena.", "Fil-ka\u017c ta' log\u0127ob tan-nar fil-Kategoriji 2 u 3, l-Istati Membri jistg\u0127u jie\u0127du mi\u017curi \u0121ustifikati min\u0127abba ra\u0121unijiet ta' sigurta', orndi pubblika jew \u0127arsien ambjentali, li jipprojbixxu jew jirrestrin\u0121u l-pussess, l-u\u017cu jew il-bejg\u0127 lill-pubbliku \u0121enerali.", "Il-proposta tg\u0127id ukoll li dawk il-prodotti li jitqiesu li jissodisfaw ir-rekwi\u017citi tas-sigurta' g\u0127andhom ji\u0121u mmarkati bis-simbolu CE.", "B'hekk g\u0127andhom ikunu dawk il-prodotti mmarkati b'dan is-simbolu biss li jistg\u0127u jitqieg\u0127du fis-suq fl-UE.", "Dan g\u0127andu jiggarantixxi \u010b-\u010birkolazzjoni \u0127ielsa ta' o\u0121etti pirotekni\u010bi fl-UE, waqt li fl-istess \u0127in ji\u0121i \u017cgurat livell g\u0127oli ta' \u0127arsien tal-konsumaturi.", "Il-ka\u017c tal-manifatturi arti\u0121janali g\u0127al festi reli\u0121ju\u017ci, kulturali u tradizzjonali", "Il-proposta tal-Kummissjoni tinkludi wkoll Kategorija 4 g\u0127al o\u0121\u0121etti tal-log\u0127ob tan-nar li jippre\u017centaw periklu kbir u li huma ma\u0127subin biex jintu\u017caw biss minn persuni b'g\u0127arfien spe\u010bjalizzat, ji\u0121ifieri g\u0127al u\u017cu professjonali.", "Ir-rapport kif adottat mill-Kumitat jirrikonoxxi l-fatt li f'g\u0127add ta' pajji\u017ci, spe\u010bjalment dawk Mediterranji u fosthom Malta, je\u017cistu tradizzjonijiet kulturali u reli\u0121ju\u017ci li fihom manifatturi arti\u0121janali jipprodu\u010bu log\u0127ob tan-nar li jin\u0127araq minnhom stess f'attivitajiet reli\u0121ju\u017ci, kulturali u tradizzjonali.", "G\u0127alhekk il-Parlament adotta emenda li tag\u0127mel parti mill-kompromess li ntla\u0127aq mal-Kunsill, li tg\u0127id li: \"Fir-rigward ta' festi reli\u0121ju\u017ci, kulturali u tradizzjonali fl-Istati Membri, log\u0127ob tan-nar mag\u0127mul minn min jipprodu\u010bihom g\u0127all-u\u017cu tieg\u0127u jew tag\u0127ha stess ma jistg\u0127ux jitqiesu b\u0127ala mqieg\u0127da fis-suq jekk l-Istat Membru japprova l-u\u017cu tag\u0127hom fit-territorju tieg\u0127u, u g\u0127alhekk m'g\u0127andhomx b\u017conn jikkonformaw ma' din id-Direttiva.\"", "Il-proposta tal-Kummissjoni tag\u0127milha \u010bara li r-responsabbilta' g\u0127al regolamenti o\u0127ra dwar daqsijiet ta' murtali, distanzi, \u0127inijiet ta' spettakli u affarijiet relatati tibqa f'idejn il-gvernijiet nazzjonali.", "L-importazzjoni tal-log\u0127ob tan-nar", "Ir- rapporteur enfasizza wkoll il-fatt li skond estimi ta' l-2004, 96% tal-log\u0127ob tan-nar fis-suq Ewropew kien importat mi\u010b-\u010aina.", "G\u0127alhekk, sabiex ikun \u017cgurat li prodotti manifatturati barra mill-Unjoni jkunu konformi ma' l-istandards ta' sigurta' me\u0127tie\u0121a, il-Membri adottaw emenda li tg\u0127id li f'ka\u017c li l-manifattur ma jkunx stabbilit fil-Komunita', l-importatur ta' l-o\u0121\u0121etti pirotekni\u010bi g\u0127andu ji\u017cgura li l-manifattur jssodisfa l-obbligi kollha li jo\u0127or\u0121u minn din id-direttiva.", "Inkella l-importatur ikollu jassumi dawn l-obbligi huwa stess.", "Permezz ta' din il-votazzjoni, intemmet il-pro\u010bedura legali u g\u0127alhekk id-direttiva tista' tid\u0127ol fis-se\u0127\u0127.", "Peress li l-manifatturi g\u0127andhom jing\u0127ataw \u010bans biex jadattaw g\u0127al dan il-qafas legali \u0121did, il-Membri dde\u010biedew li jestendu l-perjodu ta' transizzjoni g\u0127all-implementazzjoni.", "G\u0127alhekk, l-Istati Membri g\u0127andhom jadottaw ir-regolamenti u d-dispo\u017cizzjonijiet amministrattivi ne\u010bessarji biex jikkonformaw ma' din id-Direttiva mhux iktar tard minn 30 xahar wara l-publikazzjoni tag\u0127ha - il-proposta tal-Kummissjoni kienet tg\u0127id 18-il xahar.", "Barra minn hekk, ser ikollhom tliet snin \u010bans biex japplikaw id-dispo\u017cizzjonijiet g\u0127al-log\u0127ob tan-nar tal-kategoriji 1,2 u 3 u sitt snin \u010bans g\u0127al-log\u0127ob tan-nar tal-kategorija 4, kif ukoll g\u0127all-o\u0121\u0121etti pirotekni\u010bi l-o\u0127ra.", "Pro\u010bedura: Kode\u010bi\u017cjoni Dibattitu: 29.11.06", "20061129IPR00713 It-tqeg\u0127id fis-suq ta' o\u0121\u0121etti pirotekni\u010bi"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16660814__IM-PRESS__20061129-IPR-00713__MT.txt"}
{"text": ["Il-Parlament Ewropew dwar l-AIDS", "Sa\u0127\u0127a pubblika", "Il-MPE adottaw ri\u017coluzzjoni li tesprimi t-t\u0127assib tag\u0127hom dwar l-espansjoni ta' l-HIV/AIDS u epidemiji o\u0127ra fost l-ifqar popolazzjonijiet tad-dinja.", "Minn meta \u0121ie identifikat l-ewwel ka\u017c ta' AIDS 25 sena ilu, mietu aktar minn 25 miljun persuna b'din il-marda.", "G\u0127alhekk stiednu lill-Kummissjoni sabiex i\u017c\u017cid il-kontribut tag\u0127ha g\u0127all-fond globali kontra l-HIV/AIDS, malarja u tuberkolo\u017ci, bis-somma ta' biljun ewro, hekk kif kien talab b'mod \u010bar il-Parlament f'ri\u017coluzzjoni fl-2004.", "Skond il-Membri, m'hix qed ting\u0127ata bi\u017c\u017cejjed attenzjoni g\u0127all-prevenzjoni ta' l-HIV/AIDS.", "Hemm ukoll nuqqas ta' a\u010b\u010bessibilita' g\u0127al medi\u010bini ewlenin u nuqqas ta' fondi suffi\u010bjenti, u m'humiex qed isiru sforzi bi\u017c\u017cejjed fir-ri\u010berka dwar l-epidemiji l-kbar.", "G\u0127alhekk sa\u0127qu dwar l-importanza tar-responsabilizzazzjoni tal-gvernijiet, tal-fornituri ta' servizzi tas-sa\u0127\u0127a, ta' l-industrija tal-farma\u010bewti\u010bi, kif ukoll ta' l-NGOs u tas-so\u010bjeta' \u010bivili jew nies o\u0127ra involuti fil-prevenzjoni, trattament u kura.", "Huma ta' l-opinjoni li l-UE g\u0127andha tiffinanzja programmi spe\u010bifi\u010bi sabiex ti\u017cgura li t-tfal afettwati mill-epidemija ta' l-AIDS, kemm jekk g\u0127ax tilfu xi \u0121enitur u kemm jekk g\u0127ax g\u0127andhom il-marda huma stess, jibqg\u0127u fis-sistema edukattiva u ji\u0121u appo\u0121\u0121jati.", "G\u0127andha wkoll tiffinanzja programmi li jipprote\u0121u lin-nisa minn kwalunkwe forma ta' vjolenza li xxerred l-AIDS u li ji\u017cguraw li jekk dawn i\u0121arrbuha, ikollhom a\u010b\u010bess g\u0127al servizzi tas-sa\u0127\u0127a, u possibilitajiet li jer\u0121g\u0127u jintegraw fis-so\u010bjeta' u \"ji\u0121\u0121ieldu l-istigma li sikwit hija asso\u010bjata ma' vittmi ta' dan it-tip ta' reati\".", "Barra minn hekk, il-Membri talbu li l-programmi kollha ta' g\u0127ajnuna ji\u017cguraw li meta pazjent ikun beda trattament, il-fondi li jing\u0127ataw ikunu bi\u017c\u017cejjed g\u0127al trattament kontinwu ming\u0127ajr interuzzjonijiet, sabiex ji\u0121i evitat li ti\u017cdied ir-re\u017cistenza g\u0127all-medi\u010bini.", "A\u010b\u010bess g\u0127all-Medi\u010bini", "Ir-ri\u017coluzzjoni, li kienet adottata b'546 vot favur, 34 kontra u 24 astensjoni, tfakkar li \u0127ames snin wara l-Istqarrija ta' Doha, \"il-pajji\u017ci s-sinjuri qed jonqsu milli jonoraw l-obbligu tag\u0127hom li ji\u017cguraw li medi\u010bini li jsalvaw il-\u0127ajjiet ikunu disponibbli bi prezz ir\u0127as f'pajji\u017ci li qed ji\u017cviluppaw\".", "I\u017cda l-Parlament irid li l-a\u010b\u010bess g\u0127al medi\u010bini bi prezz li jintla\u0127aq minn kul\u0127add ji\u0121i fa\u010bilitat.", "Il-Membri jinsabu m\u0127assbin dwar il-fatt li xi gvernijiet Afrikani qed jintaxxaw il-bejg\u0127 jew l-importazzjoni ta' medi\u010bini anti-retrovirali u ta' medi\u010bini o\u0127ra, u b'hekk dawn il-medi\u010bini jsiru g\u0127oljin wisq g\u0127all-komunitajiet fqar.", "G\u0127alhekk \u0127e\u0121\u0121ew lill-Kummissjoni sabiex tinvestiga dawn il-fatti, u tinkora\u0121\u0121ixxi lill-gvernijiet sabiex jabolixxu dan it-tip ta' taxxi.", "Il-Parlament stieden ukoll lill-Istati Membri kollha u lill-Membri tal-G8 sabiex i\u017cidu l-kontribut tag\u0127hom g\u0127al 7 biljuni fl-2007 u 8 biljuni fl-2008, sabiex jipprovdu lill-UNAIDS bir-ri\u017corsi ne\u010bessarji g\u0127at-tnaqqis fl-epidemiji.", "Edukazzjoni u Counselling", "Ir-ri\u017coluzzjoni tg\u0127id ukoll li f'\u010berti pajji\u017ci, fosthom dawk il-pajji\u017ci fejn l-epidemija kellha impatt qawwi, l-g\u0127arfien dwar is-sess sikur u l-HIV g\u0127adu baxx \u0127afna.", "G\u0127alhekk hemm b\u017conn li: \"it-tag\u0127rif, l-edukazzjoni u l- counselling dwar a\u0121ir sesswali responsabbli u prevenzjoni effettiva ta' mard tra\u017cmess mis-sess, inklu\u017ca l-HIV, isiru parti integrali mis-servizzi kollha tas-sa\u0127\u0127a riproduttiva u sesswali!.", "Il-Membri enfasizzaw ukoll il-b\u017conn, fis-snin li \u0121ejjin ikun hemm \"\u017cieda \u0121enerali fl-iffinanzjar g\u0127all-provvista kollha ta' kontra\u010bettivi\".", "L-FP7", "Il-Parlament laqa' wkoll il-fatt li r-ri\u010berka dwar l-HIV/AIDS \u0121iet inklu\u017ca fis-7 Programm Qafas g\u0127ar-Ri\u010berka.", "Il-Membri talbu li ti\u0121i appo\u0121\u0121jata ri\u010berka dwar tilqim, mikrobi\u010bidji, g\u0127odod dijanjosti\u010bi u ta' monitora\u0121\u0121 adattati g\u0127all-\u0127ti\u0121ijiet tal-pajji\u017ci li qed ji\u017cviluppaw, il-mudelli tat-tra\u017cmissjoni ta' l-epidemija u x-xejriet so\u010bjali u ta' a\u0121ir.", "Ri\u017coluzzjoni", "20061129IPR00714 Ri\u017coluzzjoni dwar l-espansjoni ta' l-HIV/AIDS u epidemiji o\u0127ra"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16661226__IM-PRESS__20061129-IPR-00714__MT.txt"}
{"text": ["L-Erba' fil-Plenarja: futur ta' l-Ewropa u ta' l'UE mar-Russja", "Istituzzjonijiet", "Bertie Ahern jitlob lill-Ewropa t\u0127ares 'il-quddiem", "Il-Prim Ministru Irlandi\u017c Bertie Ahern iddiskuta mal-Membri dwar il-futur ta' l-Ewropa.", "Din kienet it-tieni diskussjoni ta' dan it-tip fi\u017c-\u017cmien ta' riflessjoni wara l-voti negattivi minn Franza u l-Olanda.", "Ir-relazzjonijiet bejn l-UE u r-Russja kienu diskussi wkoll.", "Kostituzzjoni: test mejjet jew pro\u0121ett realistiku!", "18 minn 25 Membri rratifikaw il-Kostituzzjoni u minn danw Franza u l-Olanda vvutaw kontra.", "Id-dibattitu ffoka fuq ir-ra\u0121unijiet li jistg\u0127u jispjegaw il-vot negattiv u l-passi g\u0127all-quddiem.", "Skond Ahern il-kostitutuzzjoni tipprovdi dokument ba\u017ciku g\u0127all-i\u017cvilupp ta' l-UE.", "\"Huwa mportanti li niftakru li kien hemm qbil minn qabel dwar it-trattat Kostituzzjonali.", "Il-b\u017conn g\u0127all-provvi\u017cjoni sustanzjali tag\u0127ha iktar kiber milli naqas.", "G\u0127andna b\u017conn politika esterna iktar koerenti biex niffa\u010bjaw ir-responabbilitajiet tag\u0127na li kull ma jmur qeg\u0127din jikbru.\"", "Il-Prim Irlandi\u017c jemmen li 90% tad-dokument g\u0127andu jibqa' kif inhu u li l-50 sena anniversarju hi opportunit\u00e0 biex infakkru n-nies dwar is-su\u010b\u010bessi ta' l'UE.", "\u0126afna mill-Membri qablu mas-Sur Ahern dwar il-b\u017conn li wie\u0127ed imur il-quddiem ming\u0127ajr ma jbiddel il-bilan\u010b tat-Trattat.", "O\u0127rajn qalu li fil-fatt din l-istorja turi l-falliment tal-mexxejja Ewropea biex jirrispondu g\u0127a\u010b-\u010bittadini.", "\u0126afna talbu g\u0127al komunikazzjoni itjeb u o\u0127rajn biex in\u0127allu l-kostituzzjoni warajna u na\u0127sbu fuq affarijiet iktar konkreti.", "G\u0127al iktar tag\u0127rif \u0127ares hawn ta\u0127t.", "Ir-rappre\u017centanti tal-Kunsill u l-Kummissjoni ppre\u017cnetaw ir-ri\u017cultati tal-laqg\u0127a bejn l-UE u r-Russja f'Helsinki nhar l-24 ta' Novembru.", "Qablu dwar li jnaqqsu sakemm jeliminaw kompletament l-onorarji fuq it-titjir minn fuq is-Siberja.", "Mexxejja talbu g\u0127al implimentazzjoni rapida g\u0127al fa\u010bilit\u00e0 dwar il-permessi tal-vi\u017ca.", "Ma sar l-ebda qbil dwar s\u0127ubija ta' koperazzjoni \u0121dida min\u0127abba veto Pollakk wara li R-Russja g\u0127amlet embargo fuq il-la\u0127am Pollakk.", "Il-Membru jemmnu li koperazzjoni bejn ir-Russja u l-Unjoni Ewropea importanti u vitali g\u0127as-sigurt\u00e0 u l-prosperit\u00e0 ta\u017c-\u017cew\u0121 na\u0127at.", "Urew solidarjet\u00e0 mal-Polonja kontra mi\u017curi diskriminatorji u anke solidarjet\u00e0 fuq livell ta' l-UE meta nittrattaw mar-Russja.", "F'Di\u010bembru ri\u017coluzzjoni dwar ir-ri\u017cultati tas-Summit UE-Russja se tkun ivvutata.", "20061130STO00795 Futur ta' l-Ewropa Il-Vu\u010bi tal-midja russa Il-Membri j\u0127arsu lejn il-Ba\u0127ar Baltiku Summit UE-Russja Stqarrijka dwar ir-Russja"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16661710__IM-PRESS__20061130-STO-00795__MT.txt"}
{"text": ["Flamenco g\u0127ad-drittijiet tal-Poplu Roma", "Drittijiet fundamentali", "I\u017c-\u017ceffien Spanjol mag\u0127ruf Joaquin Cort\u00e9s iltaqa' mal-President tal-PE Josep Borrell u l-Membri atar kmieni din il-\u0121img\u0127a biex jiddiskuti dwar is-sitwazzjoni tal-poplu tar-Roma fl-Ewropa.", "L-iskop tal-laqg\u0127a kien sabiex isibu mezzi u appo\u0121\u0121 g\u0127al iktar azzjoni biex jippromwovu d-drittijiet ta' din l-ikbar minoranza u anke forsi fl-a\u0127\u0127ar biex iwaqqfu l-anti-\u017cingari\u017cmu.", "Cort\u00e9s qal li \"jekk tistaqsu lilkom infuskom x'hinu jag\u0127mel fil-Parlament Ewropew \u017ceffien tal-Flamenco huwa sempli\u010biment g\u0127aliex fhimt li din l-istituzzjoni\u2026hija d-difensur tad-drittijiet tal-bniedem fl-UE.", "Ir-ra\u0121uni prin\u010bipali li \u0121abitni hawn hija li jien stess \u0121ej mill-poplu Roma u l-fondazzjoni tieg\u0127i hija dik li bdiet il-programm STOP IT \u2026kampanja kontra l-anti-\u017cingari\u017cmu.\"", "Cort\u00e9s kompla jispjega li huma bejn 12 u 15 miljun Ewropew ir-Roma.", "Dawn isofru diskriminazzjoni fil-livelli ta' edukazzjoni, rappre\u017centazzjoni u parte\u010bipazzjoni politika, fis-sistema tad-djar u fl-impjiegi.", "Ir-rapport mi\u010b-\u010aentru g\u0127all-Monitora\u0121\u0121 dwar ir-Razzi\u017cmu u l-Ksenofobja 2005 (EUMC) jg\u0127id li r-Roma huma ta' sikwiet stereotipati b\u0127al kriminali.", "Fir-realt\u00e0 ir-Roma huma vittmi tal-kriminalit\u00e0.", "I\u017c-\u017ceffien issu\u0121\u0121erixxa li jekk wie\u0127ed jipprova jsolvi \"dawn il-kwistjonijiet nistg\u0127u flimkien inwaqqfu l-anti-\u017cingari\u017cmu fl-Ewropa.\"", "Fa\u0127\u0127ar ix-xog\u0127ol tal-PE b\u0127alha wie\u0127ed siewi.", "Minn dawn it-12 sa 15 il-miljun Roma, 7-9 jg\u0127ixu fl-Unjoni Ewropa.", "Numru sostanzjali minnhom jg\u0127ixu fl-Istati Membri ta' l-Ewropa \u010aentrali u tal-Lvant.", "Il-Membri li dalwaqt se jid\u0127ol ir-Rumanija g\u0127andha l-iktar numru kbir ta' Roma fl-Ewropa kollha (1-2 miljun).", "Il-PE ja\u0127dem biex jiddefendi d-drittijiet tar-Roma", "Josep Borrell qal \"li l-poplu tar-Roma g\u0127ad g\u0127andu b\u017conn jiddefendi d-drittijiet fundamentali tieg\u0127u.", "Joaquin Cort\u00e9s jista' jippromwovi stampa po\u017cittiva g\u0127all-din il-kaw\u017ca.", "L-istorja u l-kultura ta' dan il-poplu batew \u0127afna diskriminazzjoni i\u017cda Cort\u00e9s jista' jkun il-wi\u010b\u010b \u0121did tieg\u0127u.\"", "\u017bew\u0121 ri\u017coluzzjonijet dwar din il-kwistjoni saru f'\u0120unju 2006 fejn l-ewwel talbet g\u0127all-\u0121lieda kontra kull livell estrem ta-diskriminazzjoni multiplu kontra n-nisa tar-Roma.", "Ir-rapport \u0121ie mtella' minn Livia Jaroka (PPE-DE ) u Vikt\u00f3ria Moh\u00e1csi (ALDE, HU) li huma t-tnejn Membri Ungeri\u017ci u Roma.", "Ri\u017coluzzjoni f'April 2005 \"ikkundanna kull forma ta' diskriminazzjoni kontra l-poplu tar-Roma.\"", "Is-sena 2007 Sena Ewropea g\u0127all-Opportunitajiet g\u0127al Kul\u0127add", "Fil-fatt is-sena 2007 tipprovdi opportunit\u00e0 e\u010b\u010bellenti biex wie\u0127ed isa\u0127\u0127a\u0127 il-\u0121lieda kontra d-diskriminazzjoni tar-Roma.", "G\u0127al dan il-g\u0127an it-8 ta' April hija l-ewwel data.", "Cort\u00e9s mhux l-ewwel artist li \u0121ie j\u017cur il-PE.", "Juanes u Claidio Baglioni ukoll \u017caru l-Parlament dwar kwistjonijiet o\u0127ra.", "20061130STO00793 Ri\u017coluzzjoni dwar in-nisa Roma Ri\u017coluzzjoni tal-PE dwar il-poplu Roma L-UE u r-Roma 2007 Sena Ewropea ta' opportunitajiet g\u0127al kul\u0127add websajt ta' Joachim Cort\u00e9s"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16662146__IM-PRESS__20061130-STO-00793__MT.txt"}
{"text": ["Laqg\u0127a Parlamentari dwar il-Futur ta' l-Ewropa: Minn riflessjoni g\u0127al azzjoni", "Futur ta' l-Ewropa/Integrazzjoni Ewropea", "Il-Membri tal-parlamenti nazzjonali u dawk tal-Parlament Ewropew ser jiltaqg\u0127u g\u0127at-tieni darba din is-sena biex jiddiskutu l-'Futur ta' l-Ewropa'.", "Din il-laqg\u0127a kon\u0121unta ser issir fil-bini tal-Parlament Ewropew fi Brussel fl-4 u fil-5 ta' Di\u010bembru 2006.", "Ir-rappre\u017centanti nazzjonali u Ewropej ta\u010b-\u010bittadini ta' l-Unjoni ser ikollhom l-opportunita' li jiddiskutu dawk il-kwisjtonijiet prin\u010bipali li jikkon\u010bernawhom l-iktar.", "L-ewwel laqg\u0127a ta' dan it-tip kienet saret fit-8 u fid-9 ta' Mejju bl-g\u0127an li tg\u0127in biex ter\u0121a' tqajjem id-dibattitu dwar il-Futur ta' l-Ewropa fil-livell nazzjonali.", "Din id-darba l-laqg\u0127a ser ikollha isem \u0121did: 'Minn riflessjoni g\u0127al azzjoni', u g\u0127andha tg\u0127olli l-livell tad-dibattitu u tindirizza \u010berti kwistjonijiet konkreti.", "Fil-fatt, it-temi prin\u010bipali li ser ikunu diskussi minn tliet gruppi ta' \u0127idma differenti, kif ukoll matul seduta plenarja, jiffukaw fuq: 'Il-futur tal-finanzjament ta' l-Unjoni Ewropea'; 'Lejn politika komuni Ewropea dwar l-ener\u0121ija'; u 'Ir-rwol ta' l-Unjoni Ewropea fil-prevenzjoni tal-kunflitti'.", "Il-laqg\u0127a qieg\u0127da ti\u0121i organizzata b'mod kon\u0121unt mill-Parlament Ewropew flimkien mal-Parlament Finlandi\u017c u g\u0127andha tikkontribwixxi g\u0127ad-diskussjonijiet li ser isiru matul il-laqg\u0127a tal-Kunsill Ewropew ta' l-14 u l-15 ta' Di\u010bembru.", "20061201IPR00862 Laqg\u0127a Parlamentary dwar il-Futur ta' l-Ewropa Il-Programm tal-laqg\u0127a Minn Riflessjoni g\u0127al Azzjoni - parte\u010bipanti Maltin"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16662532__IM-PRESS__20061201-IPR-00862__MT.txt"}
{"text": ["Il-\u0126amis fil-Plenarja: il-log\u0127ob tan-nar fost o\u0127rajn jattira l-attenzjoni tal-PE", "Istituzzjonijiet", "Il-Membri jitolbu g\u0127al iktar fondi g\u0127all-Aids", "Il-Plenarja tal-Parlament fet\u0127et it-triq g\u0127all-\u0121enerazzjoni li jmiss tal-programm ta' ri\u010berka, u \u017ciedet l-appo\u0121\u0121 finanzjarju lill-kollaborazzjoni Ewropa fix-xjenza u r-ri\u010berka g\u0127al matul is-seba' snin li \u0121ejjien.", "Il-Membri adottaw l-a\u0127\u0127ar rapport dwar il-progress tal-Bulgarija u r-Rumanija fil-kuntest tal-preparazzjoni g\u0127all-ade\u017cjoni g\u0127all-UE, laqg\u0127uhom b\u0127alha l-Membri \u0121odda minn Jannar 2007.", "Talbu g\u0127al iktar fondi kontra Aids/HIV u adottataw standards ta' sigurt\u00e0 g\u0127all-log\u0127ob tan-nar.", "Is-7 Programm ta' Qafas g\u0127ar-Ri\u010berka", "L-Ewropa tinsab wara l-Istati Uniti u l-Asja fuq livell ta' ri\u010berka u \u017cvilupp.", "G\u0127alhekk kemm il-darba l-Parlament insista li kemm l-Istituzzjonijiet Ewropej, l-Istati Membri u kumpaniji Ewropej g\u0127andhom jinvestu iktar fl-innovazzjoni tax-xjenza u t-teknolo\u0121ija.", "G\u0127alkemm fl-a\u0127\u0127ar l-Unjoni ma la\u0127qitx il-kriterja m\u0127ejja mill-Parlament g\u0127al dan il-g\u0127an xorta vvutat ba\u0121it ta' \u20ac 54.58 biljun totali g\u0127ar-ri\u010berka, 40% iktar mill-programm ta' qabel.", "Ir-rapport tal-Parlament huwa frott kompromess mal-Kunsill.", "Is-seba' Programm ta' Qafas g\u0127ar-Ri\u010berka jibda mill-ewwel ta' Jannar 2007.", "Il-fondi se jkunu allokat g\u0127al ri\u010berki kon\u0121unti fuq livell Ewropew bejn universitajiet, industrija u \u010bentri ta' ri\u010berka dwar it-teknolo\u0121ija, l-bioetika, l-ener\u0121ija, it-trasport, is-sigurt\u00e0, l-ispazju u x-xjenza so\u010bjali; l-investiment fin-nies u l-infrastruttura u \u010a-\u010aentru Kon\u0121unt ta' l-UE kif ukoll il-Kunsill il-\u0121did Ewropew g\u0127ar-Ri\u010berka.", "Il-Parlament iffoka fuq il-ba\u0121it, is-su\u0121\u0121etti li g\u0127alih prijorit\u00e0 b\u0127as-sa\u0127\u0127a tat-tfal, mard respiratorju u kwistjoni eti\u010bi (il-klona\u0121\u0121 ipprojbiet i\u017cda l-u\u017cu ta' \u010belloli staminali li \u0121ejjin minn embriji sa \u010berta data \u0121ew permessi g\u0127ar-ri\u010berka).", "Il-Kummissarji responsabbli g\u0127ar-ri\u010berka Janez Potocnik fera\u0127 lill-PE \"g\u0127all-kisba tieg\u0127u f'dan il-qasam.\"", "G\u0127al iktar tag\u0127rif \u0127ares lejn il-link iktar l-isfel", "Il-PE fera\u0127 lir-Rumanija u lill-Bulgarija billi adotta l-a\u0127\u0127ar ri\u017coluzzjoni dwar l-ade\u017cjoni ta\u017c-\u017cew\u0121 pajji\u017ci g\u0127al nhar l-1 ta' Jannar, 2007.", "Ir-rapport im\u0127ejji minn Moscovici (PES, FR) tkellem dwar il-b\u017conn g\u0127al iktar trasparenza, il-b\u017conn ta' klima favorevoli g\u0127all-investiment u t-titjieb tal-\u0121lieda kontra t-traffikar tal-bnedmin, korruzzjoni, il-kriminalit\u00e0 organi\u017c\u017cata u d-drogi g\u0127all-Bulgarija.", "Inkwantu r-Rumanija tkellem dwar il-b\u017conn g\u0127al li\u0121i dwar il-minoranzi, l-\u0121lieda kontra l-korruzzjoni, il-b\u017conn ta' l-implimentazzjoni tal-le\u0121islazzjoni Ewropea dwar l-ikel u fondi g\u0127all-agrikoltura.", "Sa\u0127\u0127a: \u017bew\u0121 su\u0121\u0121etti \u0121ew diskussi f'dan il-qasam : regolazzjoni a\u0127jra dwar il-log\u0127ob tan-nar u fondi aktar g\u0127all-\u0121lieda kontra l-Aids.", "Kull sena isiru madwar 45,000 di\u017cgrazzji li jinvolvu tfal u \u017cg\u0127a\u017cag\u0127 mill-log\u0127ob tan-nar u prodotti o\u0127ra pirotekni\u010bi fl-Unjoni Ewropea.", "Il-Parlament adotta rapport il-biera\u0127 b'ma\u0121\u0121oranza qawwija dwar il-log\u0127ob tan-nar b\u0127alha parti minn Direttiva UE.", "L-iskop biex b'\u0121ebla jolqot \u017cew\u0121 \u0127utiet:", "Biex jassigura iktar sigurt\u00e0 grazzi g\u0127al klassikifazzjoni madwar l-UE u kontroll tal-kummer\u010bjali\u017cazzjoni ta' dawn il-prodotti, i\u0121ifieri l'et\u00e0 tal-klijent u l-perikli li dak il-log\u0127ob tan-nar spe\u010bifikament jista' jippre\u017centa.", "Standards Ewropew u l-moviment \u0127ieles tal-prodotti li \u0127afna minnhom ji\u0121u mpurtati mi\u010b-\u010aina.", "Il-prodotti se ji\u0121u mqassma f'erba' kategoriji: 1. siguri \u0127afna, i\u0121ifier jistg\u0127u ji\u0121u utili\u017c\u017cati mit-tfal ta' tnax il-sena u l-fuq, kategorija 2 tippre\u017centa perikli zg\u0127ar, kategorija 3 perikli medja u kategorija 4 g\u0127all-esperti pirotekni\u010bi kkwalifikati.", "Illum l-1 ta' Di\u010bembru, jum l-AIDS.", "Il-Parlament adotta ri\u017coluzzjoni ilbiera\u0127 fejn talab lill-Kummissjoni biex i\u017c\u017cid biljun ewros g\u0127all-Fond Globali kontra l-AIDS/HIV.", "G\u0127al iktar tag\u0127rif dwar kull su\u0121\u0121ett id\u0127ol hawn ta\u0127t.", "20061201STO00856 Ftehim dwar is-seba' programm ta' qafas g\u0127ar-ri\u010berka Artiklu dwar il-programm tar-ri\u010berka fl-UE (l-ewwel qari) Informazzjoni g\u0127all-istampa dwar it-tkabbir Il-Parlament Ewropew dwar l-Aids Informazzjoni g\u0127all-istampa dwar il-log\u0127ob tan-nar It-testi kollha adottati matul din is-seduta plenarja"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16662704__IM-PRESS__20061201-STO-00856__MT.txt"}
{"text": ["Il-Parlament Ewropew juri li jservi ta' widna tajba g\u0127al poplu \u010bivil Ewropew", "Istituzzjonijiet", "Petizzjoni ta' 1,200,000 firma", "Id-dritt biex wie\u0127ed iressaq petizzjoni huwa mni\u017c\u017cel fit-Trattat ta' Maastricht '93.", "Dan jag\u0127ti d-dritt li wie\u0127ed jikkummenta, jag\u0127mel ilment, talba jew jikkuntesta l-politika jew il-li\u0121i Ewropea.", "In-numri ta' petizzjoni \u017cdiedu bil-qabda dawn l-a\u0127\u0127ar snin.", "Bejn 1994 u 1999 kien hemm 5944 jirrappre\u017centaw g\u0127axar-il mijun \u010bittadin u fis-sena 2005 kien hemm 1032 petizzjoni.", "\u0120eneralment, il-petizzjonijiet jaqg\u0127u f'\u017cew\u0121 kategoriji: ilmenti \u0121enerali li g\u0127andhom x'jaqsmu ma' l-ambjent, il-moviment \u0127ieles madwar l-UE, jew diffikultajiet dwar is-suq intern u dawn l-aktar imressqa minn asso\u010bjazzjonijiet.", "Tip ie\u0127or huma petizzjonijiet sottomessi biex jippruvaw jakkwistaw kumpens g\u0127all-motiv ta' ilment.", "Dawn \u0121ejjin l-aktar minn persuni privati.", "Dan l-a\u0127\u0127ar il-Membri fil-Parlament Ewropew semg\u0127u petizzjoni li kellha su\u010b\u010bess u li kienet sottomessa minn persuni li jbag\u0127tu minn Sklerosi Multipla (MS).", "Nhar it-21 ta' Novembru il-Kumitat g\u0127all-petizzjonijiet sema' \u017cew\u0121 ka\u017cijiet li kkon\u010bernaw il-MS.", "Se n\u0127arsu lejn din l-istorja min\u0127abba fir-realt\u00e0 dan il-ka\u017c ta' lment dwar il- MS \u0127alla warajh mog\u0127dija ta' su\u010b\u010bessi u huwa ta' nkorra\u0121iment g\u0127al min irid jipparte\u010bipa iktar fuq livell tas-so\u010bjet\u00e0 \u010bivili Ewropea.", "Il-marda tal MS taffettwa nies bejn l-20 u l-40 sena, ta' et\u00e0 attiva u kritika.", "Is-sintomi jiddependu kemm mil-persuna kif ukoll mit-tip ta' sklerosi.", "Dawn ivarjaw minn g\u0127eja, problemi ta' vista, ta' mobbilt\u00e0, u\u0121ig\u0127 u depressjoni fost o\u0127rajn.", "Iktar minn 500,000 persuna huma affettwati direttament jew indirettament fl-Unjoni Ewropea.", "L-ewwel petizzjoni ta' nhar l-21 ta' Novembri kkon\u010bernat l-a\u010b\u010bess g\u0127al medi\u010bina g\u0127al dawk li jbag\u0127tu minn MS u liema medi\u010bina g\u0127ad mhijiex awtori\u017c\u017cata fl-UE.", "Minn 2004, meta \u0121iet imressqa l-petizzjoni il-Kummissjoni Ewropea fil-fatt tat permess lill-Gvernijiet fl-UE biex jag\u0127mluha disponibbli g\u0127all-pazjenti.", "It-tieni ka\u017c kien jikkon\u010berna pazjent Grieg li min\u0127abba l-marda kellu jie\u0127u l-pensjoni ta' et\u00e0 \u017cg\u0127ira.", "Sadattant meta la\u0127aq il-proprja et\u00e0 tal=-pensjoni l-Gvern Grieg idde\u010bieda li jnaqqaslu l-pensjoni, liema fatt ma jikkunsidrax il-konsegwenzi tal-marda.", "Is-su\u010b\u010bess ta' dawn il-petizzjoni huma g\u0127all-fatt li l-ewwel wa\u0127da xorta nstemg\u0127et anke jekk sadattant l-iskop tal-petizzjoni ntla\u0127aq.", "G\u0127at-tieni petizzjoni Marcin Libicki Membru, President tal-Kumitat g\u0127al-Petizzjonijiet ikkonkluda li din il-kaw\u017ca g\u0127andha tibqa' miftu\u0127a u g\u0127anda tg\u0127addi mill-Parlament g\u0127all-Presidenza Finlandi\u017ca li se tag\u0127laq ix-xog\u0127ol tag\u0127ha f'Di\u010bembru, u imbag\u0127ad lill-Presidenza \u0120ermani\u017ca.", "Talab lill-Kummissjoni biex tikkosidra tippre\u017centa l-programm tag\u0127ha dwar id-di\u017cabilit\u00e0.", "Il-Kummissjoni li kienet pre\u017centi nhar il-21 ta' Novembru qalet li hi qed ta\u0127dem biex tara tistg\u0127ax tag\u0127ti a\u010b\u010bess g\u0127all-fondi dwar ka\u017cijiet simili mill-Fond So\u010bjali Ewropew.", "F'dan il-punt wie\u0127ed irid jikkunsidra li l-fatt li l-Presidenza Finaldani\u017ca u l-Kummissjoni kienu pre\u017centi g\u0127as-seduta ta' smig\u0127 juri \u010berta su\u010b\u010bess prealabli tal-petizzjoni.", "I\u017cda ma nistg\u0127ux niefqu hemm.", "Nhar l-21 ta' Novembru Uma Aaltonen, Finlandi\u017ca u li kienet Membru tal-Parlament, b\u0127alissa president tal-Pjattaforma Ewropea g\u0127al-MS, ippre\u017centat Kowd ta' Kondotta dwar l-A\u0127jar Prattika g\u0127al MS.", "Dan il-kowd jirrizulta minn rapport mtella' fil-Parlament Ewropew fis-sena 2003 wara petizzjoni sottomessa minn mara Ingli\u017ca fis-sena 2001.", "Dan ir-rapport kien ammetta li \"l-kura fil-ka\u017c tal-pazjenti hija sotto-ottima sustanzjament,\" termi li jfisser li l-kura hija ta\u0127t il-livell a\u010b\u010bettabli, skond Aaltonen.", "Dan ir-rapport kien fil-fatt talab li Kowd ta' Kondotta ji\u0121i m\u0127ejji.", "G\u0127alhekk dan kien ippre\u017centat nhar l-21 ta' Novembru.", "Il-Kowd jitlob skond ir-rapport ta' 2003 li wie\u0127ed \"ikollu a\u010b\u010bess ugwali g\u0127at-terapiji u g\u0127al servizzi a\u0127jar u li dan l-objettiv g\u0127andu jkun l-g\u0127an prin\u010bipali ta' l-awtoritajiet tas-sa\u0127\u0127a fl-UE.\"", "Il-Membri fil-Parlament kienu \u0121eneralment po\u017cittivi lejn dan il-Kowd.", "De Rossa (PES) issu\u0121\u0121erixxa li l-Kowd mhux bi\u017c\u017cejjed u g\u0127alhekk forsi hemm b\u017conn ta' mekkani\u017cmu \"li jg\u0127allimna kif nimplimentawh\".", "Is-Sur Atkins qal \"li wie\u0127ed irid jog\u0127qod attent milli jinkura\u0121\u0121ixxi ming\u0127ajr ma nafu jekk nistg\u0121ux verament newttqu dak li ng\u0127idu.\"", "Petizzjonijiet o\u0127ra dawn l-a\u0127\u0127ar kien dwar id-drittijiet tal-\u0127addiema fl-industrija tat-Tabak, il-frieken tal-ba\u0127ar Caretta fil-Gre\u010bja.", "Jekk tit\u0127ajjar tressaq petizzjoni id\u0127ol fis-sit hawn ta\u0127t .", "In \u0121enerali ir-rwol tal-petizzjonijiet qed jikber.", "Petizzjoni storika f'dawn l-a\u0127\u0127ar sentejn kienet wa\u0127da li \u0121abel il-fuq minn miljun firma u rrappre\u017centat 55 miljun \u010bittadin Ewropew meta talbet g\u0127ar-rikonnixximent tal-wirt nisrani fil-preamblu tal-kostituzzjoni.", "Fil-fatt, jekk il-Kostitizzjuni ti\u0121i adottata tip ta' petizzjoni o\u0127ra tid\u0127ol fis-se\u0127\u0127.", "Din tag\u0127ti dritt g\u0127al miljun \u010bittadin min-numru sostanzjali ta' Stati Membri li jipproponu li\u0121i g\u0127al kunsiderazzzjoni tal-Kummissjoni Ewropea.", "\u010aittadin issa l-\u0127abel f'idejk!", "20061201STO00864 Sit tal-Parlament dwar kif tressaq petizzjonijiet Websajt tal-Platform Ewropew tas-Sklerosi Multipla Kumitat g\u0127all-Petizzjonijiet"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16663294__IM-PRESS__20061201-STO-00864__MT.txt"}
{"text": ["Rapport juri li d-diskriminazzjoni u r-Razzi\u017cmu jkomplu jikbru fl-UE", "Drittijiet tal-bniedem", "Razi\u017cmu u diskriminazzjoni fl-UE", "Ma jidhirx li kien hemm \u017cvilupp sostanzjali rigward il-\u0121lieda kontra r-razzi\u017cmu u l-ksenofobija fl-Istati Membri ta' l-Unjoni Ewropea.", "In-nuqqas ta' informazzjoni essenzjali ma tg\u0127inx l-i\u017cvilupp ta' politiki effi\u010bjenti.", "Dawn kien ftit mill-punti li \u0127ar\u0121u mir-rapport annwali 2006 mill-\u010aentru ta' Monitora\u0121\u0121 dwar ir-Razzi\u017cmu u l-Ksenofobija li \u0121ie ppre\u017centat ri\u010bentament fil-PE.", "L-UE qeg\u0127da tiddefinixxi l-estensjoni tal-EUMC li mis-sena d-die\u0127la se jsir l-Agenzija g\u0127ad-drittijiet Fundamentali.", "Il-Vi\u010bi Kap tal-Kumitat g\u0127all-Libertajiet \u010aivili Stefano Zappala (PPE-DE, IT) qal li l-informazzjoni dwar dan i\u017c-\u017cew\u0121 fenomeni turi li fil-fatt \"qeg\u0127din jikbru.\"", "Kompla jg\u0127id li \"l-Parlament Ewropew j\u0127ares b'\u010berta sensittivit\u00e0 lejn din l-informazzjoni\" u spjega l-b\u017conn li \"nag\u0127tuhom prijorit\u00e0.\"", "Pajji\u017ci fejn kibret l-iktar il-vjolenza kkaw\u017cata mir-razi\u017cmu", "Beata Winkler, id-Direttur ta\u010b-\u010aentru fissret li f'dawn l-a\u0127\u0127ar snin il-pajji\u017ci li urew l-aktar \u017cieda fi vjolenza kkaw\u017cata mir-razzi\u017cmu u l-kriminalit\u00e0 huma d-Danimarka, il-Finlandja, Franza, il-\u0120ermanja, l-Irlanda, il-Polonja, is-Slovakkja u r-Renju Unit.", "Mal-vittmi l-aktar li nsibu huma r-refu\u0121jati u l-immigranti, il-poplu Roma, dawk li qed jitolbu l-a\u017cilju u problemi min\u0127abba reli\u0121jonijiet diversi.", "L-impjieg, il-qasam tad-djar u l-edukazzjoni", "Fis-sena 2005 ir-rati tan-nuqqas ta' xog\u0127ol g\u0127all-immigranti u jew il-migranti kien ferm ikbar minn dawk g\u0127all-ma\u0121\u0121or parti tal-popolazzjoni fil-Bel\u0121ju, id-Danimarka, il-\u0120ermanja, l-Estonja, il-Lettonja u l-Finladja.", "Nuqqas tad-djar hija problema kbira g\u0127all-poplu Roma kif ukoll is-segregazzjoni fil-qasam ta' l-edukazzjoni.", "Nuqqas kbir ta' informazzjoni", "Beata Winkler spjegat li n-nuqqas ta' informazzjoni mi\u0121bura mill-pajji\u017ci tista' tispjega l-fatt g\u0127aliex \u010berta diskriminazzjoni tkompli tikber.", "Filwaqt li l-Ingilterra u l-Finlandja g\u0127andhom mekkan\u017cimu komplet biex ji\u0121bor l-informazzjoni 5 Stati Membri b\u0127al Malta, \u010aipru, il-Gre\u010bja, l-Italja u Spanja m'g\u0127andhomx dan il-mekkani\u017cmu.", "Hi talbet lill-Kumitat tal-PE g\u0127all-Libertajiet \u010aivili biex ikompli juri t-triq fil-\u0121lieda kontra r-razi\u017cmu u d-diskriminazzjoni bl-g\u0127odda tal-Parlament Ewropew.", "L-A\u0121enzija Ewropea g\u0127ad-drittijiet Fundamentali biex tkompli x-xog\u0127ol tal-EUMC", "F'Di\u010bembru 2003, il-Kunsill estenda r-rwol ta\u010b-\u010aentru ta' Monitora\u0121\u0121 g\u0127ar-Razzi\u017cmu u l-ksenofobija sabiex jikkonvertih f'A\u0121enzija g\u0127ad-drittijiet Fondamentali.", "Din se tkun ibba\u017cata fi Vjenna u xog\u0127olha se jkun li ti\u0121bor informazzjoni, tag\u0127ti pariri lill-UE u lill-istati membri u to\u0127ro\u0121 rapport annwali dwar id-drittijiet fundamentali.", "Matul is-seduta plenarja ta' Novembru fi Brussell il-PE ivvota sabiex din l-a\u0121enzija tibda ta\u0127dem mill-1 ta' Jannar 2007.", "Il-Parlament \u0127adem \u0127afna sabiex din l-a\u0121enzija tkopri l-qasam tal-koperazzjoni tal-pulizija, tal-\u0121ustizzja u anke l-\u0121lieda kontra t-terrori\u017cmu izda s'issa ma rnexxilux.", "L-a\u0121enzija g\u0127alhekk se tikkon\u010bentra fuq l-UE, u l-Istati Membri fil-Qasam Komunitarju, b\u0127ad-diskriminazzjoni fil-qasam tax-xog\u0127ol.", "20061205STO00945 \u010aentru Ewropew ta' Monitora\u0121\u0121 dwar ir-Razzi\u017cmu u l-Ksenofobija Kumitat g\u0127all-Libertajiet \u010aivili Stqarrija dwar l-appo\u0121\u0121 tal-MPE g\u0127all-A\u0121enzija ta' l-UE g\u0127ad-Drittijiet Fundamentali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16663630__IM-PRESS__20061205-STO-00945__MT.txt"}
{"text": ["Il-laqg\u0127a parlamentari kon\u0121unta: tibdil istituzzjonali fl-UE essenzjali biex jinkisbu ri\u017cultati", "Futur ta' l-Ewropa/Integrazzjoni Ewropea", "Id-deputati tal-parlamenti nazzjonali ta' l-UE u tal-Parlament Ewropew qablu li hemm b\u017conn li jintla\u0127aq ftehim kostituzzjonali \u0121did g\u0127all-Unjoni qabel l-2009.", "Kienu kwa\u017ci 200, id-deputati parlamentari li ltaqg\u0127u g\u0127at-tieni darba biex jiddiskutu l-futur ta' l-Ewropa.", "Il-ma\u0121\u0121oranza tag\u0127hom riedu li l-abbozz tal-Kostituzzjoni jkun jifforma l-ba\u017ci g\u0127ad-dibattitu dwar tibdil istituzzjonali fil-\u0121ejjieni.", "\"Dan il-forum jikseb wie\u0127ed mill-objettivi prin\u010bipali tal-Presidenza tieg\u0127i: li jissa\u0127\u0127u r-relazzjonijiet bejn il-PE u l-parlamenti nazzjonali\", qal il-President tal-Parlament Ewropew Josep Borrell.", "Huwa kien qieg\u0127ed jitkellem waqt konferenza stampa wara li l-laqg\u0127a kienet waslet fit-tmiem.", "Qal ukoll li \u0127afna mill-parte\u010bipanti qablu dwar il-b\u017conn li jin\u017camm dak kollu li t-trattat kostituzzjonali rnexxilu jikseb s'issa, u li dawn il-laqg\u0127at huma utli \u0127afna biex jippreparaw ix-xog\u0127ol tal-Presidenza \u0120ermani\u017ca, li meta tie\u0127u l-kariga, g\u0127andha ta\u0127dem biex ssib soluzzjoni g\u0127al waqfien tan-negozjati dwar il-Kostituzzjoni.", "Is-Sur Borrell ikkongratula wkoll lill-Ispeaker tal-Parlament Finlandi\u017c Paavo Lipponen g\u0127aliex il-Finlandja kienet g\u0127adha kif saret is-sittax-il Stat Membru li rratifika l-Kostituzzjoni.", "Is-Sur Lipponen, li ppresieda din il-laqg\u0127a b'mod kon\u0121unt mal-President tal-PE, qal: \"Din il-konferenza kellha su\u010b\u010bess kbir.", "Qeg\u0127din jirnexxielna mmexxu l-kaw\u017ca Ewropea 'l quddiem.\"", "Madankollu, qal ukoll li biex jintla\u0127aq ftehim hemm b\u017conn li jittie\u0127du iktar impenni.", "Huwa kien favur l-idea li tintu\u017ca l-Kostituzzjoni b\u0127ala ba\u017ci g\u0127ad-dibattu.", "\"G\u0127andna n\u017commu t-Trattat u l-kontenut \u0121enerali tieg\u0127u.\"", "Ir-riforma istituzzjonali hija essenzjali", "Matul id-dibattitu li sar fil-plenarja, il-Membri tal-Parlament Ewropew u tal-parlamenti nazzjonali ressqu ideat dwar kif wie\u0127ed jista' jo\u0127ro\u0121 minn stat ta' waqfien wara 18-il xahar ta' riflessjoni dwar il-Futur ta' l-Ewropa.", "Wara d-diskussjonijiet li saru t-Tnejn mill-gruppi ta' \u0127idma differenti, il-ma\u0121\u0121oranza tal-kelliema qablet li r-riformi huma essenzjali sabiex l-UE tkun tista' ssib soluzzjoni g\u0127all-b\u017connijiet ta\u010b-\u010bittadini.", "Ing\u0127ad ukoll li \u010berti objettivi, b\u0127as-sigurta' tal-provvista ta' l-ener\u0121ija u li titte\u0127ed azzjoni kontra t-tibdil fil-klima, jistg\u0127u jinkisbu biss jekk issir riforma tat-Trattati.", "Skond Elmar Brok (EPP-ED, DE), hemm b\u017conn ta' iktar solidarjeta' bejn l-Istati Membri: \"G\u0127andha b\u017conn nie\u0127du azzjoni flimkien.", "Hekk biss inkunu nistg\u0127u nisirqu qalb i\u010b-\u010bittadini.\"", "Regina Bastos (mill-Parlament Portugi\u017c) qalet li \"r-riforma ta' l-istituzzjonijiet Ewropej tag\u0127na hija vitali.\"", "In\u017commu s-sustanza tal-Kostituzzjoni\u2026", "Kien hemm opinjonijiet differenti dwar il-mezz biex isiru r-riformi.", "Juan Moscoso (mill-Parlament Spanjol) qal: \"Il-Kostituzzjoni kif inhi b\u0127alissa hija s-soluzzjoni g\u0127all-problema.", "A\u0127na ninkora\u0121\u0121ixxu 'l-pajji\u017ci l-o\u0127ra, spe\u010bjalment dawk fi\u017c-\u017cona tal-Euro, jirratifikaw.\"", "\u0126afna mill-MPE u l-MP li tkellmu qalu li l-abbozz tal-Kostituzzjoni g\u0127andu jservi ta' ba\u017ci g\u0127al kwalunkwe ftehim \u0121did.", "Kurt Bodewig (mill-Bundestag \u0120ermani\u017c), qal li sa l-2007 tnejn minn kull tliet Stat Membri ta' l-UE ser ikunu rratifikaw l-Kostituzzjoni: \"Ejja nag\u0127rfu l-fatt li g\u0127andna nibnu fuq dan.\"", "France Cukjati, Speaker ta' l-Assemblea Nazzjonali tas-Slovenja, qabel li l-parti l-kbira tal-Kostituzzjoni g\u0127andha tibqa' kif inhi.", "Jo Leinen (PES, DE), President tal-Kumitat tal-PE g\u0127all-Affarijiet Kostituzzjonali, ippropona li g\u0127andha \"tin\u017camm is-sustanza u nkunu flessibli dwar il-forma\u2026 ma jag\u0127milx sens li ner\u0121g\u0127u nibdew mill-\u0121did bin-negozjati jekk di\u0121a' jkollna 18-il ratifikazzjoni.\"", "\u2026 jew nippruvaw appro\u010b\u010b \u0121did?", "Jan Hamacek (mill-Parlament \u010aek) kien ta' fehma differenti: \"Ma nistg\u0127ux ma nag\u0127tux kas l-opinjonijiet tal-poplu ta' Franza u ta' l-Olanda.\"", "Hubert Hanael (mis-Senat Fran\u010bi\u017c qal li g\u0127alkemm kienu \u017cew\u0121 pajji\u017ci biss li rrifjutaw it-test b'mod espli\u010bitu, hemm ukoll pajji\u017ci o\u0127ra li qeg\u0127din fl-istess sitwazzjoni u fejn l-opinjoni pubblika tinsab frustrata.", "\u017bied jg\u0127id: \"Minn Maastricht 'l hawn, i\u010b-\u010bittadini bdew jaraw li l-UE donnha qieg\u0127da tiffoka l-iktar fuq il-kwistjonijiet interni tag\u0127ha; huwa diffi\u010bli li dawn l-affarijiet jinteressaw lin-nies.\"", "Francis Wurtz, Franci\u017c, kap tal-Grupp Politiku tal-PE, GUE/NGL, qal li l-isfida ewlenija li jmiss g\u0127all-Ewropa hija li din tindirizza kwistjonijiet so\u010bjali, b\u0127all-problemi li hemm b\u0127alissa fil-Volkswagen.", "Skond Jens-Peter Bonde (IND/DEM, DK), l-a\u0127jar soluzzjoni hija li t-test kollu kemm hu jer\u0121a' ji\u0121i nnegozjat mill-\u0121did: \"Huwa \u0127afna a\u0127jar li tibda mix-xejn u ssir konvenzjoni \u0121dida.\"", "Mixjin lejn \"Ewropa ta' ri\u017cultati\"?", "Il-Prim Ministru Finlandi\u017c Matti Vanhanen, li g\u0127andu l-kariga ta' President tal-Kunsill, feta\u0127 is-seduta tat-Tlieta.", "Huwa qal: \"Ma na\u0127sbux li fragmentazzjoni ta' dan it-Trattat Kostituzzjonali se twassal 'il quddiem.\"", "Fl-istess \u0127in sa\u0127aq li \"l-a\u0127jar mezz biex isir progress dwar il-Kostituzzjoni huwa permezz ta' 'Ewropa ta' ri\u017cultati'\".", "Il-President tal-Kummissjoni Jos\u00e9 Manuel Barroso qal li ming\u0127ajr Trattat \u0121did, l-Ewropa tkun qed tipprova tniedi politika effettiva b'idejha marbuta.", "Id-dibattitu ffoka wkoll fuq kif jista' jintla\u0127aq ftehim bejn l-Istati Membri matul il-Presidenza \u0120ermani\u017ca.", "Graham Watson mir-Renju Unit, kap tal-Grupp Politiku tal-PE, ALDE, qal: \"G\u0127ad g\u0127andna \u0127afna x'nag\u0127mlu - hemm b\u017conn li jsiru sforzi spe\u010bjalment mill-ibliet kapitali nazzjonali, minn Pari\u0121i, Londra, Varsavja, l-Aja.\"", "Hans-Gert Poettering, \u0120ermani\u017c, kap tal-Grupp Politiku tal-PE, EPP-ED, irrefera g\u0127all-pjan li s-sena d-die\u0127la l-Kunsill Ewropew jag\u0127mel 'Dikjarazzjoni ta' Berlin', biex jipproponi xi triq g\u0127andha tittie\u0127ed.", "Huwa qal: \"Jekk it-tliet istituzzjonijiet ja\u0127dmu flimkien, nistg\u0127u nag\u0127tu sinjal \u010bar dwar xi triq g\u0127andha tittie\u0127ed.\"", "Gottfried Kneifel, President tal-Bundesrat Awstrijakk, issu\u0121\u0121erixxa li l-50 anniversarju ta' l-iffirmar tat-Trattat ta' Ruma, li se jkun i\u010b\u010belebrat is-sena d-die\u0127la, jista' jipprovdi l-okka\u017cjoni biex jintbag\u0127at messa\u0121\u0121 \u010bar li\u010b-\u010bittadini dwar x'tip ta' Ewropa g\u0127andhom jistennew.", "Jean Eigeman (mill-Parlament Olandi\u017c) qabel, u qal li \"l-50 anniversarju huwa opportunita' tajba biex nersqu qrib il-\u0121enerazzjoni \u017cag\u0127\u017cug\u0127a.\"", "Id-dibattiti li saru fi \u0127dan il-Laqg\u0127a Parlamentari Kon\u0121unta, organizzata b'mod kon\u0121unt mill-Parlament Finlandi\u017c u mill-Parlament Ewropew, kellhom l-g\u0127an li jikkontribwixxu g\u0127ad-diskussjonijiet li ser isiru matul il-laqg\u0127a tal-Kunsill Ewropew fl-14 u fil-15 ta' Di\u010bembru.", "Il-Laqg\u0127a Parlamentari li jmiss ser tkun organizzata ta\u0127t il-Presidenza \u0120ermani\u017ca.", "Laqg\u0127a Parlamentari Kon\u0121unta dwar il-Futur ta' l-Ewropa: 4-5.12.06", "20061204IPR00923 Sit tal-Laqg\u0127a Parlamentari Kon\u0121unta dwar il-Futur ta' l-Ewropa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16663962__IM-PRESS__20061204-IPR-00923__MT.txt"}
{"text": ["Il-Parlament Ewropew : dirett jew fuq talba?", "Istituzzjonijiet", "Ag\u0127tu titwila lejn EP Live!!!", "Wie\u0127ed mis-setturi prin\u010bipali tal-websajt tal-Parlament Ewropew huwa \"il-EP live.\"", "Hawnhekk tista' ssib xandiriet diretti ta' avvenimenti importanti kemm fil-Parlament kemm fuq livell Ewropew kif ukoll rekordjar arkivjat awdjo jew vidjo u a\u010b\u010bess g\u0127all-Kanal Ewropew bis-Satellita(EbS).", "Illum, kemm l-istampa kif ukoll il-\u0127oss huma inseparabbli mill-informazzjoni u g\u0127alhekk f'dan is-sit jokkupaw post importanti.", "Wa\u0127da mill-karatteristi\u010bi tal-websajt tal-PE hija s-sorsi varji ta' informazzjoni.", "Is-servizz \"EP Live\" jag\u0127tik l-opportunit\u00e0 li tag\u0127\u017cel dak li hu l-iktar konvenjenti g\u0127alik: dokumenti awdjo jew vidjo, xandiriet diretti jew ri\u010berka mill-arkivji.", "Dawn id-dokumenti awdjo u vidjo mhumiex biss illustrazzjoni g\u0127ad-dokumenti.", "Huma jikkostitwixxu sors ta' informazzjoni indipendenti.", "X'tip ta' avvenimenti tista' ssegwi fuq EP live?", "Il-\u0127ajja tal-Parlament issegwi ritmu regolari ta' kull xahar madwar is-seduti plenarji.", "Naturalment tistg\u0127u ssibu fa\u010bilment l-informazzjoni kollha li tixtiequ dwar is-seduti.", "Tistg\u0127u anke ssegwu on-line u bil-lingwa tag\u0127kom fuq l-iskrin tal-komputer billi tid\u0127lu fuq l-g\u0127a\u017cla EP live \"xandir\".", "Normalment, il-laqg\u0127at kollha: kumitati, konferenzi pubbli\u010bi u seminars organi\u017c\u017cati mill-Parlament huma koperti.", "Avvenimenti straordinarji, konferenzi stampa u \u017cjariet ta' kapijiet ta' Stati, persunalitajiet, stqarrijiet uffi\u010bjali ta' Presidenti jew ta' kapijiet tal gruppi politi\u010bi kif ukoll kun\u010berti jistg\u0127u jinsabu fuq EP Live.", "E\u017cempji re\u010benti huma \u017c-\u017cjara tad-Dalai Lama fil-Parlament u \u017c-\u017cjara ta' Borrell fil-Libanu.", "Grazzi g\u0127all-EP Live tista' ssegwi direttament x'inhu ji\u0121ri i\u017cda jista ji\u0121ri ukoll li titlef xi \u0127a\u0121a importanti g\u0127al diversi ra\u0121unijiet.", "G\u0127alhekk is-servizz tar-rikordjar jippermettilek issegwi dak l-avveniment iktar tard.", "Tista' anke tiddawnlodja il-partijiet favoriti tieg\u0127ek.", "Waqt li tkun qed tu\u017ca l-vidjo fuq talba tista' tni\u017c\u017cel informazzjoni supplementari dwar film fuq l-iskrin, isem ta' kelliem, itratt jew bijografija.", "Tista' anke taqleb fa\u010bilment minn kelliem g\u0127al ie\u0127or.", "L-a\u0121enzija Europe by Satellite, msje\u0127a EbS tipprovdilek a\u010b\u010bess fa\u010bli on-line.", "EbS hija l-a\u0121enzija televi\u017civa ta' l-a\u0127barijiet ta' l-Unjoni Ewropea u li tkopri affarijiet Ewropej vija xandiriet diretti, jew tra\u017cmissjonijiet ta' rapporti sommarji.", "Hija mmirata l-aktar lejn stazzjonijiet televi\u017civi jew stazzjonijiet tar-radju.", "Timmira li sservi ta' g\u0127ajnuna lill-professjonalisti tal-midja biex tg\u0127inhom jillustraw ir-rapporti tag\u0127hom.", "Per\u00f2 grazzi g\u0127al EP live kul\u0127add jista' jsegwi x'ikun g\u0127addej.", "B\u0127ala bonus tistg\u0127u anke taraw \"Parlamento, \"Euronews\"vija EP live.", "Kif issib dak l-avveniment li tixtieq?", "Peress li huwa impossibli li ssegi kollox, l-A\u0121enda tal-Parlament ttik l-informazzjoni li trid biex tag\u0127\u017cel minn dak li jkun qed ji\u0121ri dik il-\u0121img\u0127a.", "M'hemmx g\u0127alfejn tkun taf it-titolu e\u017catt ta' l-avveniment li tkun qed tfittex.Id-data bi\u017c\u017cejjed biex imbag\u0127ad tmur fuq il-vidja fuq talba.", "Is-servizz EP live tran\u0121a dan l-a\u0127\u0127ar biex joffri g\u0127a\u017cla a\u0127jar ta' prodotti vidjo.", "Fil-fatt g\u0127al Di\u010bembru l-istorja tal-Premju Sakarhav se tkun fuq il-websajt dalwaqt kif ukoll serja ta' vidjos dwar il-PE li jkopru nofs seku.", "Dan kollu fil-qafas tal-\u0127amsin sena anniversarju.", "Servizz ta' downlodjar self-servis b\u0127alissa huwa disponibbli g\u0127almin irid jittestja.", "Stenna g\u0127as-sena 2007 bil-\u0127erqa.", "Iktar sorpri\u017ci se j\u0121ib mieg\u0127u San Niklaw!"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16664010__IM-PRESS__20061206-STO-00972__MT.txt"}
{"text": ["Il-Briefing - Seduti Plenarji 11-14.12.06 (Strasburgu) u 18.12.06 (Brussell)", "REACH: Il-Membri tal-Parlament Ewropew g\u0127andhom japprovaw il-ftehim ta' kompromess li ntla\u0127aq bejn id-delegazzjonijiet tal-Parlament Ewropew u tal-Kunsill fuq REACH - il-pakkett le\u0121islattiv dwar l-evalwazzjoni, r-re\u0121istrazzjoni u l-awtorizzazzjoni ta' sustanzi kimi\u010bi.", "A\u0121\u0121ustament ghall-Globalizzazzjoni: Rapport dwar il-\u0127olqien ta' Fond Ewropew ta' a\u0121\u0121ustament ghall-Globalizzazzjoni, li g\u0127andu jipprovdi sa \u20ac500 miljun kull sena biex jg\u0127in lil dawk il-\u0127addiema li spiccaw bla xog\u0127ol min\u0127abba l-effetti tal-globalizzazzjoni, jergg\u0127u jintegraw ru\u0127hom fis-suq tax-xog\u0127ol.", "A\u0121\u0121ornament tar-regoli dwar ir-reklami fuq it-televixin: Rapport dwar it-tibdil fir-regoli dwar ir-reklami mxandra fuq it-televixin fl-Ewropa, u appro\u010b\u010b \u0121did f'ka\u017cijiet meta prodotti kummer\u010bjali jintwerew matul ix-xandir barra l-\u0127in tar-reklami.", "Il-\u0127arsien ta' l-ilma ta' ta\u0127t l-art: Ftehima ta' kon\u010biljazzjoni li ntla\u0127aq bejn ir-rapprezentanti tieg\u0127u u tal-Kunsill dwar id-Direttiva fuq il-protezzjoni ta' l-ilma ta' ta\u0127t l-art.", "Il-Parlament irnexxilu jintrodu\u010bi dispo\u017cizzjonijiet sabiex l-Istati Membri jie\u0127du mi\u017curi iktar stretti li jevitaw li sustanzi perikolu\u017ci jikkontaminaw l-ilma ta' ta\u0127t l-art.", "Li\u010benzji tas-sewqan \u0121odda: Mill-2013, il-li\u010benzji tas-sewqan \u0121odda jew dawk li jkunu gew sostitwiti ghandhom jibdew jin\u0127argu f'format ta' karta ta' kreditu uniku madwar l-Unjoni Ewropea kollha.", "Dan il-format jissostittwixxi iktar minn 110 mudelli differenti ta' li\u010benzji tas-sewqan li jezistu fl-Istati Membri.", "Seduta plenarja straordinarja tal-Parlament: Il-Kunsill u l-Kummissjoni ser jag\u0127mlu stqarrija dwar il-Preparazzjoni tal-laqg\u0127a tal-Kunsill Ewropew li ser issir fi Brussell fl-14 u fil-15 ta' Dicembru 2006.", "Ta' min jinnota fit-18 ta' Dicembru ser issir seduta plenarja straordinarja tal-Parlament Ewropew fi Brussell.", "Il-ba\u0121it ta' l-Unjoni Ewropea: Il-Membri g\u0127andhom jikkunsidraw \u017cew\u0121 rapporti dwar l-abbozz tal-ba\u0121it \u0121enerali ta' l-UE g\u0127as-sena 2007, emendat mill-Kunsill.", "Ir-rapporti kienu m\u0127ejjin minn James ELLES (EPP-ED, UK) u Louis GRECH (PES, MT).", "Il-pro\u010bedura ba\u0121itarja issa waslet fit-tieni qari.", "Il-\u0127atra tal-Kummissarji Rumeni u Bulgari: Approvazzjoni tal-\u0127atra tal-Kummissarji l-\u0121odda li jirrappre\u017centaw il-Bulgarija u r-Rumanija.", "Meglena KUNEVA mill-Bulgarija g\u0127andha ssir Kummissarju ghall-\u0126arsien tal-Konsumaturi, waqt li Leonard ORBAN , mir-Rumanija, g\u0127andu jsir Kummissarji g\u0127all-Multilingwi\u017cmu.", "L-g\u0127oti tal-Premju Sakharov g\u0127al-Liberta' tal-\u0126sieb: \u010aerimonja ta' l-g\u0127oti tal-Premju Sakharov g\u0127al-Liberta' tal-\u0126sieb lil Alexander Milinkevich, il-mexxej ta' l-oppo\u017cizzjoni fil-Belarus.", "Ri\u010beviment g\u0127all-\u0121urnalisti: F'okka\u017cjoni tal-\u010belebrazzjonijiet ta' l-a\u0127\u0127ar tas-sena, il-\u0121urnalisti pre\u017centi fil-Parlament Ewropew fi Strasburgu huma mistiedna g\u0127al ri\u010beviment nhar it-Tlieta 12 ta' Di\u010bembru fil- Visitors Gallery (Bini LOW, sular 0), mis-6 ta' filg\u0127axija 'l quddiem.", "-//EP//TEXT IM-PRESS 20061127BRI00306 FULL-TEXT DOC XML V0//MT", "Ftehim dwar REACH", "Il-MPE g\u0127andhom japprovaw il-ftehim ta' kompromess li ntla\u0127aq bejn id-delegazzjonijiet tal-Parlament Ewropew u tal-Kunsill fuq REACH - il-pakkett le\u0121islattiv dwar evalwazzjoni, r-re\u0121istrazzjoni u l-awtorizzazzjoni ta' sustanzi kimi\u010bi.", "B'hekk g\u0127andu jinstab bilan\u010b bejn il-kompetittivita' ta' l-industrija tal-kimiki Ewropea minn na\u0127a wa\u0127da u l-\u0127arsien tas-sa\u0127\u0127a tal-bniedem u ta' l-ambjent minn na\u0127a l-o\u0127ra.", "Din il-pro\u010bedura le\u0121i\u017clattiva waslet fit-tieni qari tal-kode\u010bi\u017cjoni.", "Wara li ntla\u0127aq dan il-ftehim ta' kompromess, ir- rapporteur Guido SACCONI (PES, IT) g\u0127amel appell biex matul is-seduta plenarja, il-gruppi politi\u010bi kollha fi \u0127dan il-Parlament jappo\u0121\u0121jaw dan ir-ri\u017cultat.", "Il-punti prin\u010bipali ta' dan il-ftehim huma dawn:", "- Rigward l-A\u0121enzija Ewropea g\u0127as-Sustanzi Kimi\u010bi, li g\u0127ad trid tkun imwaqqfa, il-Parlament g\u0127andu ja\u0127tar \u017cew\u0121 membri g\u0127all-bord ta' tmexxija tag\u0127ha.", "Barra minn hekk, il-persuna innominata biex issir Direttur E\u017cekuttiv, g\u0127andu jie\u0127u sehem f'seduta ta' smig\u0127 flimkien mal-MPE qabel il-\u0127atra tieg\u0127u ti\u0121i kkonfermata;", "- Rigward l-awtorizzazzjoni ta' sustanzi perikolo\u017ci (b'kollox madwar 3,000), g\u0127andu jkun hemm l-obbligu li jitniedi pjan sabiex dawn is-sustanzi jkunu sostitwiti b'alternattivi iktar siguri.", "F'ka\u017c li ma tkun te\u017cisti ebda alternattiva, il-produtturi ser ikollhom jippre\u017centaw pjan ta' ri\u010berka u \u017cvilupp;", "- \u0120iet mifthiema klawsola sabiex wara sitt snin ti\u0121i evalwata l-possibilta' li sustanzi li jkollhom proprjetajiet li jfixklu s-sistema endokrina ji\u0121u inklu\u017ci fost dawk li jistg\u0127u ji\u0121u awtorizzati biss jekk il-vanta\u0121\u0121i so\u010bjali u ekonomi\u010bi huma akbar mir-riskji g\u0127as-sa\u0127\u0127a tal-bniedem u g\u0127all-ambjent u jekk ma te\u017cisti ebda alternattiva iktar sigura;", "- Id-dispo\u017cizzjonijiet dwar il-proprjeta' intellettwali \u0121ew imsa\u0127\u0127a u g\u0127alhekk il-protezzjoni tad-dejta g\u0127andha tkun esti\u017ca g\u0127al sitt snin;", "- Dwar il-prin\u010bipju ta' l-Obbligu tal-Prudenza, it-test ifakkar li l-manifattura, l-importazzjoni u t-tqeg\u0127id fis-suq ta' sustanzi, m'g\u0127andhomx jaffettwaw \u0127a\u017cin is-sa\u0127\u0127a tal-bniedem jew l-ambjent;", "- Rigward il-benesseri ta' l-annimali, \u0121ie miftiehem tibdil li jevita d-duplikazzjoni ta' l-ittestjar fuq l-annimali u jippromwovi metodi ta' ttestjar differenti.", "REACH g\u0127andha tid\u0127ol fis-se\u0127\u0127 fl-1 ta' \u0120unju 2007.", "G\u0127alfejn REACH?", "Il-pakket le\u0121islattiv REACH huwa mistenni li jissostittwixxi l-le\u0121islazzjoni attwali li m'g\u0127adhiex ikkunsidrata tajba bi\u017c\u017cejjed biex tinkora\u0121\u0121ixxi l-innovazzjoni jew tipprovdi protezzjoni xierqa g\u0127all-ambjent jew g\u0127all-pubbliku \u0121enerali.", "Is-sistema l-\u0121dida \u0127a tkun ibba\u017cata fuq \u0127ames punti:", "- L-introduzzjoni ta' skema ta' re\u0121istrazzjoni li eventwalment tkun tinkludi kemm is-sustanzi kimi\u010bi il-\u0121odda kif ukoll dawk li di\u0121a' je\u017cistu;", "- It-trasferiment tar-responsabbilta' g\u0127all-anali\u017ci tar-riskju mill-a\u0121enziji governattivi g\u0127all-produtturi jew importaturi;", "- L-inklu\u017cjoni, kull fejn ikun ne\u010bessarju jew xieraq, ta' l-utenti fir-rikjesti g\u0127al dejta u fit-testijiet li jsiru fuq is-sustanzi kimi\u010bi;", "- L-introduzzjoni ta' pro\u010bedura ta' awtorizzazzjoni ta' sustanzi kimi\u010bi li jikkaw\u017caw t\u0127assib partikolari;", "- Iktar trasparenza fir-rigward tal-pubbliku \u0121enerali permezz ta' a\u010b\u010bess iktar fa\u010bli g\u0127al informazzjoni dwar is-sustanzi kimi\u010bi", "Rapporteur Guido SACCONI PSE IT A6-0352/2006 RAKKOMANDAZZJONI G\u0126AT-TIENI QARI dwar il-po\u017cizzjoni komuni tal-Kunsill g\u0127all-adozzjoni ta' regolament tal-Parlament Ewropew u tal-Kunsill dwar ir-Re\u0121istrazzjoni, l-Evalwazzjoni, l-Awtorizzazzjoni u r-Restrizzjoni ta' Sustanzi Kimi\u010bi (REACH) A6-0345/2006 RAKKOMANDAZZJONI G\u0126AT-TIENI QARI dwar l-approssimazzjoni ta' li\u0121ijiet, regolamenti, u dispo\u017cizzjonijiet amministrattivi li jikkon\u010bernaw il-klassifikar, l-ippakkjar u t-tikkettar ta' sustanzi perikolu\u017ci u li tistabbilixxi A\u0121enzija Ewropea g\u0127as-Sustanzi Kimi\u010bi Pro\u010bedura: Kode\u010bi\u017cjoni", "-//EP//TEXT IM-PRESS 20061127BRI00306 FULL-TEXT DOC XML V0//MT", "Il-\u0127arsien ta' l-ilma ta' ta\u0127t l-art: ftehim dwar standards iktar stretti", "Il-Parlament Ewropew g\u0127andu jadotta ftehima ta' kon\u010biljazzjoni li ntla\u0127aq bejn ir-rappre\u017centanti tieg\u0127u u tal-Kunsill dwar id-Direttiva fuq il-protezzjoni ta' l-ilma ta' ta\u0127t.", "Il-Parlament irnexxilu jintrodu\u010bi dispo\u017cizzjonijiet sabiex l-Istati Membri jie\u0127du mi\u017curi iktar stretti li jevitaw li sustanzi perikolu\u017ci jikkontaminaw l-ilma ta' ta\u0127t l-art - sors primarju ta' ilma tax-xorb f'\u0127afna postijiet fl-Ewropa.", "Fil-po\u017cizzjoni komuni tieg\u0127u, il-Kunsill kien ippropona li d-direttiva jkollha l-g\u0127an li tipprote\u0121i l-ilma ta' ta\u0127t l-art i\u017cda l-MPE riedu jkabbru l-ambitu tag\u0127ha.", "G\u0127alhekk issa l-g\u0127an tad-direttiva \u0127a jkun li tipprote\u0121i l-ilma ta' ta\u0127t l-art \"kontra t-tni\u0121\u0121is u d-deterjorament\".", "Dan il-punt kien importanti \u0127afna g\u0127all-MPE g\u0127aliex l-ilma ta' ta\u0127t l-art huwa \"l-akbar \u0121abra ta' ilma \u0127elu u dik l-aktar sensittiva fl-Unjoni Ewropea\".", "F'\u0127afna re\u0121juni huwa wkoll sors prin\u010bipali tal-provvista ta' l-ilma tax-xorb g\u0127all-pubbliku.", "Punt ewlieni ie\u0127or tal-ftehima li l-Parlament insista fuqu kien li l-Istati Membri g\u0127andhom jie\u0127du \"il-mi\u017curi kollha me\u0127tie\u0121a li jevitaw d\u0127ul fl-ilma ta' ta\u0127t l-art ta' kwalunkwe sustanza perikolu\u017ca\" - il-Kunsill kien qieg\u0127ed je\u0127tie\u0121 biss li l-Istati Membri jimmiraw li jag\u0127mlu dan.", "Dawn is-sustanzi perikolu\u017ci jinkludu, fost o\u0127rajn, l-arseniku, il-kadmju u l-bijo\u010bidi, mi\u0121burin f'lista f'anness tad-direttiva qafas dwar l-ilma tas-sena 2000.", "Kwalunkwe tibdil f'din il-lista ta' sustanzi perikolu\u017ci ser ikollha ssir permezz tal-pro\u010bedura ta' kode\u010bi\u017cjoni.", "Sabiex ji\u0121i \u017cgurat li jkun hemm konsistenza bejn id-Direttiva fuq il-protezzjoni ta' l-ilma ta' ta\u0127t l-art u direttivi o\u0127ra tal-Komunita' li jittrattaw l-ilma, it-tni\u0121\u0121is minn nitrati w\u017cati fil-biedja mhuwiex \u0127a jkun kopert minn din id-Direttiva.", "G\u0127alhekk Il-livell massimu ta' tni\u0121\u0121is minn nitrati ser jibqa hekk kif me\u0127tie\u0121 mid-direttiva dwar in-nitrati ta' l-1990, ji\u0121ifieri 50mg/l.", "Madankollu, peress li l-protezzjoni ta' l-ilma ta' ta\u0127t l-art, spe\u010bjalment mill-pesti\u010bidi, ser tirrikjedi li jsir xi tibdil fil-prattiki agrikoli li jista' jwassal g\u0127al telf fid-d\u0127ul tal-bdiewa, il-Membri sa\u0127qu li g\u0127andha ting\u0127ata g\u0127ajnuna spe\u010bjali permezz tar-regolament tal-politika agrikola komuni dwar l-i\u017cvilupp rurali.", "Bl-e\u010b\u010bezzjoni tal-pesti\u010bidi, it-test ta' kon\u010biljazzjoni ma jobbligax li jkun hemm l-istess standards madwar l-UE i\u017cda jfittex li jarmonizza metodi biex jitkejlu dawk is-sustanzi li jistg\u0127u jkunu jni\u0121\u0121su.", "Id-Direttiva mhix se tipprojbixxi lill-Istati Membri milli j\u017commu jew jintrodu\u010bu standards iktar stretti, spe\u010bjalment f'\u017coni ta' salvagwardja, li jistg\u0127u ikopru it-territorju kollu ta' Stat Membru.", "Ir-regoli tad-direttiva g\u0127andhom ji\u0121u riveduti sitt snin wara li din tid\u0127ol fis-se\u0127\u0127, u kull sitt snin wara.", "L-Istati Membri ser ikollhom sentejn \u010bans biex jinkludu r-regoli tad-direttiva fil-li\u0121ijiet nazzjonali tag\u0127hom, ji\u0121ifieri sas-sena 2009.", "Rapporteur Christa KLA\u00df EPP-ED DE C6-0382/2006 DOKUMENT TA' KON\u010aILJAZZJONI dwar il-protezzjoni ta' ilmiet ta' ta\u0127t l-art mit-tni\u0121\u0121is A6-0446/2006 RAPPORT dwar il-protezzjoni ta' l-ilma ta' ta\u0127t l-art mit-tni\u0121\u0121is u d-deterjorament Pro\u010bedura: Kode\u010bi\u017cjoni Dibattitu: 11.12.06", "-//EP//TEXT IM-PRESS 20061127BRI00306 FULL-TEXT DOC XML V0//MT", "Edukazzjoni", "A\u0121\u0121ornament tar-regoli dwar ix-xandir tar-reklami", "Il-Parlament g\u0127andu japprova tibdil fir-regoli dwar ir-reklami mxandra fuq it-televi\u017cjoni fl-Ewropa, u appro\u010b\u010b \u0121did f'ka\u017cijiet meta prodotti kummer\u010bjali jintwerew matul ix-xandir barra l-\u0127in tar-reklami.", "Il-proposta tal-Kummissjoni g\u0127andha ta\u0121\u0121orna r-regoli attwali tad-direttiva 'Televi\u017cjoni ming\u0127ajr Fruntieri' (1997), skond l-i\u017cviluppi fit-teknolo\u0121ija awdjovi\u017civa.", "Skond l-emendi adottati mill-Kumitat involut, prodotti kummer\u010bjali g\u0127andhom jintwerew barra l-\u0127in tar-reklami biss f'ka\u017ci limitati.", "Ir-rapport adottat mill-Kumitat g\u0127all-Edukazzjoni u l-Kultura dwar il-koordinazzjoni ta' \u010berti dispo\u017cizzjonijiet le\u0121islattivi, amministrattivi, u regolamenti ta' l-Istati Membri dwar ix-xandir televi\u017civ kien im\u0127ejji minn Ruth HIERONYMI (EPP-ED, DE), fl-ewwel qari tal-pro\u010bedura ta' kode\u010bi\u017cjoni.", "Il-Kunsill huwa mistenni jadotta l-po\u017cizzjoni komuni tieg\u0127u wara l-votazzjoni fil-Parlament.", "L-g\u0127an tal-proposta g\u0127al direttiva \u0121dida, li issa qed ti\u0121i msej\u0127a id- Direttiva dwar is-Servizzi tal-Midja Awdjovi\u017civa , huwa li ta\u0121\u0121orna d-direttiva Televi\u017cjoni ming\u0127ajr Fruntieri sabiex xandara pubbli\u010bi u privati, kif ukoll produtturi indipendenti, ikunu jistg\u0127u ja\u0127dmu fl-istess kundizzjonijiet.", "Barra minn hekk, id-direttiva l-\u0121dida g\u0127andha wkoll tinkludi tipi ta' midja \u0121odda.", "Kundizzjonijiet stretti dwar ix-xandir ta' prodotti kummer\u010bjali", "Il-Membri fil-Kumitat qablu li ka\u017cijiet fejn prodotti kummer\u010bjali jintwerew matul ix-xandir barra l-\u0127in allokat g\u0127ar-reklami g\u0127andhom ikunu pprojbiti \u0127lief matul \u010berti tipi ta' programmi spe\u010bifi\u010bi.", "Barra minn hekk, meta jintwerew, dan g\u0127andu jsir skond kundizzjonijiet stretti.", "G\u0127alhekk prodotti kummer\u010bjali li jintwerew barra l-\u0127in tar-reklami m'g\u0127andhomx jixxandru matul l-a\u0127barijiet jew programmi ta' attwalita', programmi g\u0127at-tfal, dokumentarji jew programmi li jag\u0127tu xi tip ta' avvi\u017c.", "Madankollu, l-Istati Membri xorta jistg\u0127u jippermettu li dawn jixxandru matul, fost o\u0127rajn, programmi \u010binematografi\u010bi, films, serje tat-televi\u017cjoni u programmi sportivi.", "I\u017cda meta dan ikun permess, ix-xiri jew kiri tal-prodotti jew servizzi mxandra xorta m'g\u0127andux ikun inkora\u0121\u0121ut b'mod dirett.", "Barra dan, matul il-programm g\u0127andu jkun hemm notifikazzjoni li jkun qieg\u0127ed jintwera prodott kummer\u010bjali barra l-\u0127in allokat g\u0127ar-reklami mill-inqas kull 20 minuta.", "G\u0127andu jkun hemm ukoll projbizzjoni totali fil-ka\u017c ta' sigaretti jew prodotti o\u0127ra li jkun fihom it-tabakk, kif ukoll medi\u010bini li jistg\u0127u jinxtraw biss bi preskrizzjoni tat-tabib.", "Regoli \u0121odda dwar ir-reklamar", "Il-Kumitat g\u0127a\u017cel ukoll li jillimita l-\u0127in tar-reklamar.", "Fil-ka\u017c ta' films mag\u0127mula g\u0127at-televi\u017cjoni, programmi \u010binematografi\u010bi, kun\u010berti jew produzzjonijiet teatrali, ir-reklami g\u0127andhom jixxandru biss kull 45 minuta.", "Il-Kummissjoni kienet ipproponiet li dan isir kull 35 minuta.", "Fil-ka\u017c ta' programmi g\u0127at-tfal jew a\u0127barijiet, il-Kumitat irid li r-reklami jixxandru biss kull 30 minuta.", "Barra minn hekk, wie\u0127ed g\u0127andu jkun jista' jag\u0127raf b'mod \u010bar li jkunu qeg\u0127din jixxandru reklami jew perjodi ta' teleshopping .", "Le g\u0127all-intolleranza", "Skond il-proposta tal-Kummissjoni, l-Istati Membri g\u0127andhom ji\u017cguraw li r-reklami li jintwerew m'g\u0127andhomx jinkura\u0121\u0121ixxu l-pre\u0121udizzju jew id-diskriminazzjoni.", "Il-Membri fil-Kumitat \u017ciedu xi kundizzjonijiet o\u0127ra, u g\u0127alhekk il-kontenut tar-reklami m'g\u0127andu joffendi 'l \u0127add fuq ba\u017ci ta' sess, di\u017cabilita', eta' jew orjentazzjoni sesswali, u lanqas m'g\u0127andu joffendi d-dinjita' tal-bniedem.", "Protezzjoni tal-minorenni", "Il-Kumitat irid ukoll li l-Istati Membri ji\u017cguraw li l-kontenut tal-programmi mxandra ma jkunx ta' \u0127sara g\u0127all-i\u017cvilupp fi\u017ciku, psikolo\u0121iku u morali tal-minorenni, spe\u010bjalment fil-ka\u017c ta' programmi li juru l-pornografija jew vjolenza bla sens.", "Definizzjoni ta' servizzi awdjovi\u017civi", "Il-Kumitat ma qabilx kompletament mal-proposta tal-Kummissjoni dwar id-definizzjoni ta' servizzi bi programmazzjoni lineari u servizzi bi programmazzjoni fuq talba.", "Skond il-Membri, servizzi lineari huma dawk li ji\u0121u mxandra skond skeda fissa ta' programmazzjoni waqt li servizzi fuq talba jirreferu g\u0127al ka\u017cijiet meta persuna tag\u0127mel rikjesta biex tara \u010bertu programm fuq ba\u017ci individwali.", "L-idea hi li min jipprovdi servizzi fuq talba jkun so\u0121\u0121ett g\u0127al sett minimu ta' regoli waqt li min jipprovdi servizzi lineari jkollha jikkonforma ma' regoli iktar stretti.", "Wara li din id-direttiva tid\u0127ol fis-se\u0127\u0127, l-Istati Membri g\u0127andhom ikollhom sentejn \u010bans biex jadattaw ir-regoli nazzjonali tag\u0127hom g\u0127ad-dispo\u017cizzjoni tad-direttiva.", "Rapporteur Ruth HIERONYMI EPP-ED DE A6-0399/2006 RAPPORT dwar il-kordinazzjoni tax-xandir u dwar ir-reklami mxandra fuq it-televi\u017cjoni fl-U.E. Pro\u010bedura: Kode\u010bi\u017cjoni", "-//EP//TEXT IM-PRESS 20061127BRI00306 FULL-TEXT DOC XML V0//MT", "Affarijiet ekonomi\u010bi u monetarji", "Fond Ewropew \u0121did ta' a\u0121\u0121ustament g\u0127all-globalizzazzjoni", "Il-Membri g\u0127andhom japprovaw ftehim li ntla\u0127aq bejn il-Kumitat g\u0127all-Impjiegi u l-Affarijiet So\u010bjali u l-Kunsill wara li saru negozjati informali dwar il-proposta tal-Kummissjoni g\u0127all-\u0127olqien ta' Fond Ewropew ta' a\u0121\u0121ustament g\u0127all-Globalizzazzjoni.", "Dan g\u0127andu jipprovdi sa \u20ac500 miljun fis-sena biex dawk il-\u0127addiema li spi\u010b\u010baw bla xog\u0127ol min\u0127abba l-effetti tal-globalizzazzjoni, jing\u0127ataw g\u0127ajnuna biex jer\u0121g\u0127u jintegraw ru\u0127hom fis-suq tax-xog\u0127ol.", "Jekk il-Parlament japprova ir-rakkomandazzjoni tal-Kumitat g\u0127all-Impjiegi, il-Fond Ewropew ta' A\u0121\u0121ustament g\u0127all-Globalizzazzjoni ( European Globalisation Adjustment Fund - EGF) ikun jista' jibda jopera mill-1 ta' Jannar 2007.", "Matul in-negozjati, il-Kunsill a\u010b\u010betta l-ma\u0121\u0121oranza tar-rikjesti fir-rapport im\u0127ejji minn Roselyne BACHELOT-NARQUIN (EPP-ED, FR).", "Il-Kumitat enfasizza l-fatt li minkejja l-effetti po\u017cittivi tal-globalizzazzjoni fuq it-tkabbir ekonomiku u l-impjiegi, din xorta jista' jkollha konsegwenzi negattivi g\u0127all-\u0127addiema l-iktar vulnerabbli u dawk l-inqas kwalifikati f'\u010bertu setturi.", "G\u0127alhekk, g\u0127andha ting\u0127ata assistenza mill-EGF sabiex ti\u0121i pprovduta s-solidarjeta' u l-appo\u0121\u0121 me\u0127tie\u0121 minn \u0127addiema individwali li jkunu tilfu xog\u0127olhom min\u0127abba tibdil strutturali fil-kummer\u010b dinji.", "Il-Fond m'g\u0127andhux jiffinanzja r-ristrutturazzjoni ta' kumpaniji jew ta' setturi individwali.", "Skond il-Kumitat, g\u0127andhom ji\u0121u appo\u0121\u0121jati biss mi\u017curi attivi fis-suq intern u mhux mi\u017curi passivi ta' protezzjoni so\u010bjali.", "G\u0127alhekk l-EGF g\u0127andu jkollu l-g\u0127an li jistimula t-tkabbir ekonomiku u jo\u0127loq iktar xog\u0127olijiet fl-Unjoni Ewropea.", "Min hu eli\u0121ibbli g\u0127al finanzjament mill-EGF?", "Il-Membri fil-Kumitat riedu ji\u017cguraw li l-g\u0127ajnuna mill-EGF tkun tista' ting\u0127ata f'aktar ka\u017cijiet.", "L-assistenza g\u0127andha tikkon\u010bentra fuq dawk il-\u0127addiema li ji\u0121u mqieg\u0127da bla xog\u0127ol f'dawk l-oqsma li l-iktar ikunu affettwati mid-dislokazzjoni ekonomika min\u0127abba tibdil fil-kummer\u010b dinji u li jwassal g\u0127al t\u0127arbit ekonomiku serju, b\u0127al \u017cieda sostanzjali fl-importazzjoni lejn l-UE jew delokalizzazzjoni lejn pajji\u017ci terzi.", "G\u0127alhekk l-EGF g\u0127andha tapplika meta:", "- mill-inqas 1000 \u0127addiema jitilfu xog\u0127olhom f'kumpanija, inklu\u017c l-impjegati ta' fornituri jew produtturi relatati mal-kumpanija, f'perjodu ta' erba' xhur;", "- mill-inqas 1000 \u0127addiema f'SMEs differenti jitilfu xog\u0127olhom f'perjodu ta' disa' xhur min\u0127abba kri\u017ci settorali f're\u0121jun partikolari;", "- fi swieq tax-xog\u0127ol \u017cg\u0127ar, jew f'\u010birkustanzi e\u010b\u010bezzjonali, l-g\u0127ajnuna tista' ting\u0127ata jekk dan it-telf ta' xog\u0127ol ikollu impatt serju fuq l-impjegar u fuq l-ekonomija lokali, anke jekk il-kundizzjonijiet l-o\u0127ra ma jkunux sodisfatti.", "15% tal-fondi ser ikunu allokati g\u0127al dawn i\u010b-\u010birkustanzi e\u010b\u010bezzjonali u g\u0127al swieq tax-xog\u0127ol \u017cg\u0127ar.", "Peress li d-dislokazzjoni ekonomika mhux ne\u010bessarjament tkun ikkon\u010bentrata fi Stat Membru wie\u0127ed, l-Istati Membri jistg\u0127u f'\u010birkustanzi e\u010b\u010bezzjonali, jippre\u017centaw rikjesta kon\u0121unta g\u0127all-assistenza mill-EGF.", "Minn fejn ji\u0121u l-fondi?", "Ma te\u017cisti l-ebda dispo\u017cizzjoni finanzjarja g\u0127all-EGF fil-qafas finanzjarju ta' l-UE g\u0127all-perjodu 2007-2013.", "Il-proposta tal-Kummissjoni tg\u0127id li g\u0127andu jkun hemm limitu ta' \u20ac500 miljun fis-sena u dan il-fond ser ji\u0121u ffinanzjati minn fondi o\u0127ra li ma jkunux intefqu kollha.", "Meta ser jibda l-EGF?", "L-EGF tista' tibda minn meta r-regolament il-\u0121did jid\u0127ol fis-se\u0127\u0127, ji\u0121ifieri meta tispi\u010b\u010ba din il-pro\u010bedura ta' kode\u010bi\u017cjoni.", "Jekk dan il-kompromess informali jkun adottat mill-Parlament u wara mill-Kunsill, il-pro\u010bedura tkun tista' tintemm sabiex l-EGF tkun tista' topera mill-bidu tas-sena d-die\u0127la.", "G\u0127al aktar informazzjoni", "Il-Kummissjoni g\u0127andha ttella' websajt, disponibbli fil-lingwi uffi\u010bjali kollha tal-Komunita', biex tipprovdi informazzjoni dwar l-EGF, tag\u0127ti g\u0127ajnuna fl-applikazzjonijiet u tg\u0127arraf liema applikazzjonijiet \u0121ew a\u010b\u010bettati jew le.", "Rapporteur Roselyne BACHELOT-NARQUIN EPP-ED FR A6-0385/2006 RAPPORT dwar il-proposta g\u0127al regolament tal-Parlament Ewropew u tal-Kunsill li jistabbilixxi l-Fond Ewropew ta' a\u0121\u0121ustament g\u0127all-Globalizzazzjoni Pro\u010bedura: Kode\u010bi\u017cjoni", "-//EP//TEXT IM-PRESS 20061127BRI00306 FULL-TEXT DOC XML V0//MT", "Tkabbir", "Il-pro\u010bess ta' tkabbir ta' l-Unjoni Ewropea", "Matul is-seduta li jmiss ser isir dibattitu kon\u0121unt dwar l-istrate\u0121ija tat-tkabbir u l-isfidi prin\u010bipali ta' l-UE, u dwar l-aspetti istituzzjonali tal-kapa\u010bita' ta' l-Unjoni biex tintegra pajji\u017ci \u0121odda.", "Ir-rapport fuq l-istrate\u0121ija tat-tkabbir jitkellem dwar pajji\u017ci kandidati u dawk li jista' jkun li jissie\u0127bu 'l quddiem, waqt li dak fuq il-kapa\u010bita' istituzzjonali jg\u0127id li l-Unjoni g\u0127andha b\u017conn ti\u017cviluppa l-istruttura istituzzjonali, finanzjarja u politika tag\u0127ha qabel ise\u0127\u0127 iktar tkabbir.", "L-istrate\u0121ija u l-isfidi prin\u010bipali tat-tkabbir", "Elmar BROK (EPP-ED, DE) \u0127ejja r-rapport dwar l-isfidi tat-tkabbir fi \u0127dan il-Kumitat g\u0127all-Affarijiet Barranin.", "Il-Membri fil-Kumitat huma ta' l-opinjoni li qabel l-Unjoni tkompli tikber, ser ikun hemm b\u017conn li jsir tibdil fit-Trattat ta' l-UE.", "Huma qeg\u0127din jg\u0127idu wkoll li d-data ta' l-ade\u017cjoni m'g\u0127andhiex ting\u0127ata kmieni wisq u li n-negozjati g\u0127all-ade\u017cjoni g\u0127andhom jsiru skond skeda ibba\u017cata fuq kemm il-pajji\u017c jirnexxilu jikkonforma mal-kriterji politi\u010bi ta' l-ade\u017cjoni.", "Fil-fatt, il-konformita' mal-kriterji politi\u010bi g\u0127andha tibda ting\u0127ata iktar prijorita'.", "Il-Kumitat qieg\u0127ed i\u0127e\u0121\u0121e\u0121 lill-gvernijiet ta' l-Istati Membri biex jikkonkludu l-pro\u010bess kostituzzjonali sa l-a\u0127\u0127ar tas-sena 2008, g\u0127aliex it-Trattat ta' Nizza ma jipprovdix ba\u017ci adegwata g\u0127al tkabbir ie\u0127or fil-\u0121ejjieni.", "G\u0127alhekk il-Kumitat irid li r-riformi ne\u010bessarji jkunu tlestew qabel l-elezzjonijiet Ewropej li jmiss, fl-2009, sabiex ma jkunx hemm dewmien fin-negozjati attwali g\u0127all-ade\u017cjoni, spe\u010bjalment dawk mal-Kroazja.", "Dwar il-Kroazja, il-Membri fil-Kumitat laqg\u0127u l-progress kontinwu lejn l-integrazzjoni fl-UE.", "Huma qeg\u0127din jag\u0127mlu appell sabiex i\u017c-\u017cew\u0121 partijiet j\u017commu l-pass li ntla\u0127aq fin-negozjati sabiex dawn jintemmu malajr kemm jista' jkun.", "Dwar it-Turkija, il-Kumitat ifakkar li r-rapport tal-Kummissjoni jg\u0127id li l-pass ta' riforma fil-pajji\u017c naqas.", "Il-Membri enfasizzaw il-fatt li t-Turkija g\u0127andha tirratifika u timplementa fis-s\u0127i\u0127 il-Protokoll ta' Ankara, li jestendi l-Ftehima ta' Asso\u010bjazzjoni bejn l-UE u t-Turkija g\u0127all-Istati Memri l-\u0121odda kollha, inklu\u017c \u010aipru.", "F'Settembru 2005, il-gvernijiet ta' l-Istati Membri ta' l-UE kienu qalu li l-implementazzjoni ta' dan il-Protokoll g\u0127andha tkun evalwata fl-2006.", "Huma kien avv\u017caw li nuqqasijiet f'din l-implementazzjoni jaffettwaw il-progress \u0121enerali tan-negozjati.", "G\u0127alhekk il-Kumitat g\u0127amel appell lit-Turkija sabiex tikkopera b'mod kostruttiv \u0127alli ti\u017cgura implemtazzjoni s\u0127i\u0127a tal-Protokoll sa l-a\u0127\u0127ar tas-sena.", "Ir-rapport jitkellem ukoll dwar il-Balkani tal-Punent u jg\u0127id li hemm b\u017conn li jin\u017cammu l-prospetti ta' s\u0127ubija ta' dawn il-pajji\u017ci ma' l-Unjoni Ewropea.", "B'hekk ikun hemm konsolidazzjoni tal-pa\u010bi u tal-prosperita' fir-re\u0121jun.", "Fl-istess \u0127in, huwa l-pass ta' riforma li g\u0127andu jiddetermina meta dawn il-pajji\u017ci jkunu jistg\u0127u jissie\u0127bu ma' l-UE.", "Il-kapa\u010bita' li tintegra Stati Membri \u0121odda", "Ir-rapport im\u0127ejji minn Alexander STUBB (EPP-ED, FI) fi \u0127dan il-Kumitat g\u0127all-Affarijiet Kostituzzjonali huwa dwar ir-riformi istituzzjonali ne\u010bessarji biex titjieb il-kapa\u010bita' ta' l-UE li tintegra Stati Membri \u0121odda.", "Il-Kumitat jag\u0127raf id-diffikultajiet li l-Unjoni qieg\u0127da tiffa\u010b\u010bja biex i\u017c\u017comm \"l-impenji e\u017cistenti mag\u0127mulin mal-pajji\u017ci ta' l-Ewropa tax-Xlokk\" rigward l-ade\u017cjoni u g\u0127alhekk qieg\u0127ed jag\u0127mel appell biex l-Unjoni ti\u017cviluppa l-istruttura istituzzjonali, finanzjarja u politika tag\u0127ha qabel tkompli b'iktar tkabbir.", "Il-prin\u010bipju ta' \"kapa\u010bita' ta' integrazzjoni\" jimplika li wara kull ade\u017cjoni, l-istituzzjonijiet ta' l-UE g\u0127andhom ikunu jistg\u0127u ja\u0127dmu tajjeb u jie\u0127du de\u010bi\u017cjonijiet b'mod demokratiku; li ir-ri\u017corsi finanzjarji jkunu bi\u017c\u017cejjed sabiex jiffinanzjaw b'mod xieraq l-attivitajiet tag\u0127ha; u li din tkun kapa\u010bi ti\u017cviluppa b'su\u010b\u010bess il-politiki tag\u0127ha u til\u0127aq l-g\u0127anijiet tag\u0127ha.", "G\u0127alhekk, il-Membri fil-Kumitat huma tal-fehma li l-Unjoni g\u0127andha tidde\u010biedi x'riformi te\u0127tie\u0121 qabel ma jsir xi tkabbir ie\u0127or, billi fost affarijiet o\u0127ra, jitqies l-impatt li l-Istati l-Membri l-\u0121odda jista' jkollhom fuq il-\u0127iliet istituzzjonali, finanzjarji u de\u010bi\u017civi tag\u0127ha.", "Il-Membri fil-Kumitat jis\u0127qu li din il-kapa\u010bita' ta' integrazzjoni m'g\u0127andhiex tkun kriterju \u0121did applikabbli g\u0127all-pajji\u017ci kandidati.", "Dan g\u0127aliex ir-responsabbilta' li ttejjeb il-kapa\u010bita' li ta\u010b\u010betta pajji\u017ci \u0121odda u tkompli bil-pro\u010bess ta' integrazzjoni hija ta' l-Unjoni Ewropea u mhux tal-pajji\u017ci kandidati.", "Huma jfakkru li fl-img\u0127oddi t-tkabbir \"sa\u0127\u0127a\u0127 l-Unjoni, rawwem it-tkabbir ekonomiku, irrinforza l-irwol tag\u0127ha fid-dinja u stimula l-i\u017cvilupp ta' politiki \u0121odda ta' l-UE.\"", "Dwar ir-riformi, il-Membri jixtiequ, fost affarijiet o\u0127ra: l-adozzjoni ta' sistema \u0121dida ta' votazzjoni b'ma\u0121\u0121oranza kwalifikata li \u017c\u017cid il-kapa\u010bita' tal-Kunsill li jie\u0127u d-de\u010bi\u017cjonijiet; definizzjoni \u010bara tal-valuri li fuqhom l-Unjoni hija mwaqqfa, ta' l-g\u0127anijiet u tal-kompetenzi tag\u0127ha; it-tis\u0127i\u0127 tat-trasparenza fil-pro\u010bess tat-te\u0127id tad-de\u010bi\u017cjonijiet fil-Kunsill; iktar involviment tal-parlamenti nazzjonali fil-kontroll ta' l-azzjonijiet ta' l-Unjoni; u l-adozzjoni ta' klawsola li tippermetti lill-Istati Membri li jo\u0127or\u0121u mill-Unjoni Ewropea.", "Skond il-Membri fil-Kumitat, il-Politika Ewropea g\u0127all-Vi\u010binanzi g\u0127andha ti\u0121i infurzata mill-\u0121did, \u0127alli ji\u0121u stabbiliti relazzjonijiet ta' benefi\u010b\u010bju re\u010biproku ma' dawk il-pajji\u017ci Ewropej li ma jkollhom l-ebda prospetti immedjati li jissie\u0127bu ma' l-UE.", "Il-Kumitat jer\u0121a' jafferma l-opinjoni tieg\u0127u li g\u0127andu jinkiseb arran\u0121ament kostituzzjonali g\u0127all-Unjoni Ewropea qabel i\u010b-\u010bittadini ta' l-Unjoni jintalbu jivvutaw fl-Elezzjonijiet Ewropej fl-2009, g\u0127aliex jekk it-Trattat Kostituzzjonali jkun ratifikat, dan g\u0127andu jsa\u0127\u0127a\u0127 il-kapa\u010bita' ta' integrazzjoni ta' l-Unjoni.", "Elmar BROK EPP-ED DE Rapporteurs Alexander STUBB EPP-ED FI A6-0393/2006 RAPPORT dwar l-aspetti istituzzjonali tal-kapa\u010bita' ta' l-Unjoni Ewropea li tintegra Stati Membri \u0121odda [STUBB] A6-0436/2006 RAPPORT dwar strate\u0121ija tat-tkabbir u l-isfidi ewlenin 2006 - 2007 [BROK] Pro\u010bedura: Inizjattiva Dibattitu: 13.12.06", "-//EP//TEXT IM-PRESS 20061127BRI00306 FULL-TEXT DOC XML V0//MT", "Tkabbir", "L-ade\u017cjoni tal-Bulgarija u tar-Rumanija: il-\u0127atra tal-Kummissarji u tal-Membri tal-Qorti ta' l-Awdituri", "Nhar it-Tlieta, il-Membri tal-Parlament Ewropew g\u0127andhom japprovaw il-\u0127atra tal-Kummissarji l-\u0121odda li jirrappre\u017centaw il-Bulgarija u r-Rumanija.", "Meglena KUNEVA mill-Bulgarija g\u0127andha ssir Kummissarju g\u0127all-\u0126arsien tal-Konsumaturi, waqt li Leonard ORBAN, mir-Rumanija, g\u0127andu jsir Kummissarji g\u0127all-Multilingwi\u017cmu.", "Il-Membri tal-Qorti ta' l-Awdituri g\u0127anhom ikunu Nadezhda Dimitrova SANDOLOVA g\u0127all-Bulgarija u Ovidiu ISPIR g\u0127ar-Rumanija.", "Dawn i\u017c-\u017cew\u0121 pajji\u017ci ser jissie\u0127bu ma' l-Unjoni Ewropea fl-1 ta' Jannar 2007 u b'hekk in-numru ta' Stati Membri ser jitla' g\u0127al 27.", "Il-\u0127atra ta' \u017cew\u0121 \u010bittadini mill-Bulgarija u mir-Rumanija fil-Kummissjoni Ewropea huwa \"sinjal importanti ta' l-integrazzjoni tag\u0127hom fl-Unjoni Ewropea u ser timmarka l-bidu ta' parte\u010bipazzjoni s\u0127i\u0127a fil-pro\u010bess ta' te\u0127id ta' de\u010bi\u017cjonijiet fuq livell Ewropew g\u0127al dawn i\u017c-\u017cew\u0121 Stati Membri \u0121odda.\"", "Fl-a\u0127\u0127ar ta' Novembru, il-Parlament Ewropew organizza seduti ta' smig\u0127 mal-Kummissarji nnominati bl-g\u0127an li titjieb it-trasparenza tan-nominazzjonijiet u sabiex din il-\u0127atra ting\u0127ata aktar le\u0121ittimita'.", "Issa ser issir votazzjoni formali g\u0127al approvazzjoni.", "Wara din l-approvazzjoni formali tal-Parlament, il-Kunsill ja\u0127tar formalment lill-Kummissarji l-\u0121odda.", "Il-Parlament qieg\u0127ed ukoll ji\u0121i kkonsultat dwar il-\u0127atra tal-Membri tal-Qorti ta' l-Awdituri.", "-//EP//TEXT IM-PRESS 20061127BRI00306 FULL-TEXT DOC XML V0//MT", "Kunsill Ewropew", "Il-laqg\u0127a tal-Kunsill Ewropew u s-seduta plenarja straordinarja tal-Parlament", "Il-Kunsill u l-Kummissjoni ser jag\u0127mlu stqarrija dwar il-Preparazzjoni tal-laqg\u0127a tal-Kunsill Ewropew li ser issir fi Brussell fl-14 u fil-15 ta' Di\u010bembru 2006.", "Il-kwistjonijiet prin\u010bipali li ser ji\u0121u diskussi huma t-tkabbir ta' l-Unjoni, il-\u0121ustizzja u l-affarijiet interni u l-politika ta' l-immigrazzjoni, Ta' min jinnota fit-18 ta' Di\u010bembru ser issir seduta plenarja straordinarja tal-Parlament Ewropew fi Brussell.", "Matul din is-seduta, il-Kunsill ser ikollha l-opportunita' li jinforma lill-MPE dwar ir-ri\u017cultati ta' din il-laqg\u0127a.", "Barra minn hekk, il-Presidenza Finlandi\u017ca ser titkellem dwar l-attivitajiet tag\u0127ha matul dawn l-a\u0127\u0127ar sitt xhur.", "Laqg\u0127a tal-Kunsill Ewropew: 14-15.12.06 Il-programm tal-laqg\u0127a tal-Kunsill Ewropew", "-//EP//TEXT IM-PRESS 20061127BRI00306 FULL-TEXT DOC XML V0//MT", "Drittijiet tal-bniedem", "L-g\u0127oti tal-Premju Sakharov g\u0127al-Liberta' tal-\u0126sieb", "Matul din is-seduta plenarja g\u0127andha ssir i\u010b-\u010berimonja ta' l-g\u0127oti tal-Premju Sakharov g\u0127al-Liberta' tal-\u0126sieb lil Alexander Milinkevich, il-mexxej ta' l-oppo\u017cizzjoni fil-Belarus.", "Huwa \u0127are\u0121 g\u0127all-elezzjonijiet presidenzjali fil-Belarus f'Marzu li g\u0127adda, i\u017cda r-ri\u017cultati ta' dawn l-elezzjonijiet \u0121ew ikkundannati kemm mill-Unjoni Ewropew, kif ukoll mill-Istati Uniti.", "Aktar tard, is-Sur Milinkevich safa impri\u0121jonat g\u0127al 15-il jum, talli ipprotesta kontra r-ri\u017cultati.", "Il-Premju Sakharov g\u0127al-Liberta' tal-\u0126sieb g\u0127as-sena 2006 ser jing\u0127ata nhar it-Tlieta 12 ta' Di\u010bembru f'nofsinhar, mill-President tal-Parlament Ewropew Josep Borrell.", "Kull sena, il-Parlament Ewropew jag\u0127ti l-Premju Sakharov g\u0127al-Libert\u00e0 tal-\u0126sieb lil individwi jew organizzazzjonijiet e\u010b\u010bezzjonali li ji\u0121\u0121ieldu kontra l-oppressjoni, l-intolleranza u l-in\u0121ustizzja.", "Il-premju huwa wie\u0127ed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.", "Il-premju jing\u0127ata lil persuni, asso\u010bjazzjonijiet jew organizzazzjonijiet, irrispettivament minn nazzjonalita', il-post ta' residenza jew il-post fejn ikunu stabbiliti.", "Ir-rebbie\u0127 jir\u010bievi \u010bertifikat u \u010bekk ta' \u20ac50,000.", "L-g\u0127oti tal-Premju Sakharov: 12.12.06 Il-Premju Sakharov 2006", "-//EP//TEXT IM-PRESS 20061127BRI00306 FULL-TEXT DOC XML V0//MT", "Istituzzjonijiet", "Il-Parlament dwar il-Programm Le\u0121i\u017clattiv u ta' \u0126idma tal-Kummissjoni", "Il-Membri tal-Parlament Ewropew ser jadottaw ri\u017coluzzjoni dwar il-Programm Le\u0121i\u017clattiv u ta' \u0126idma tal-Kummissjoni g\u0127as-sena 2007.", "Il-prijoritajiet tal-Programm jinkludu azzjoni biex ti\u0121i mmodernizzata l-ekonomija Ewropea, ji\u0121u indirizzati l-isfidi tas-so\u010bjet\u00e0 Ewropea, issir \u0121estjoni a\u0127jar tal-flussi migratorji, ikun hemm garanzija ta' ener\u0121ija sikura, kompetittiva u sostenibbli, sabiex l-Ewropa issir post a\u0127jar biex wie\u0127ed jg\u0127ix fiha u biex issa\u0127\u0127a\u0127 ir-rwol tag\u0127ha b\u0127ala msie\u0127ba dinjija.", "Din il-kwistjoni kienet di\u0121a' \u0121iet diskussa mill-Membri tal-Parlament Ewropew matul is-seduta plenarja ta' Novembru fi Strasburgu.", "Pro\u010bedura: Ri\u017coluzzjoni Dibattitu: 13.12.06 Dibattitu mal-Membri tal-Parlament Ewropew, 14.11.06 - Strasburgu Programm Le\u0121i\u017clattiv u ta' \u0126idma tal-Kummissjoni 2007", "-//EP//TEXT IM-PRESS 20061127BRI00306 FULL-TEXT DOC XML V0//MT", "Relazzjonijiet esterni", "Ir-relazzjonijiet bejn l-UE u r-Russja", "Il-Membri tal-Parlament Ewropew g\u0127andhom jadottaw ri\u017coluzzjoni dwar ir-relazzjonijiet bejn l-Unjoni Ewropea u r-Russja.", "Din il-kwistjoni di\u0121a' \u0121iet diskussa matul is-seduta plenarja li g\u0127addiet, wara li kien sar it-18-il summit bejn l-UE u r-Russja f'\u0126elsinki fl-24 ta' Novembru.", "Fost is-su\u0121\u0121etti li \u0121ew imsemmija matul id-dibattitu li sar fil-Parlament kien hemm l-ener\u0121ija, id-drittijiet tal-bniedem, id-dwana u l-projbizzjoni minn na\u0127a tar-Russja fuq l-importazzjoni tal-la\u0127am mill-Polonja.", "Pro\u010bedura: Ri\u017coluzzjoni Dibattitu: 13.12.06 MEPs debate EU-Russia relations", "-//EP//TEXT IM-PRESS 20061127BRI00306 FULL-TEXT DOC XML V0//MT", "Sigurta' , kompetittivita' u effi\u010bjenza permezz ta' l-e-Dwana", "Il-Kumitat g\u0127as-Suq Intern u l-Protezzjoni tal-Konsumatur ser jippre\u017centa tliet rapporti fi \u0127dan il-pro\u010bedura ta' kode\u010bi\u017cjoni li g\u0127andhom l-g\u0127an li jimmodernizzaw il-qafas ta' l-UE g\u0127ad-dwana sabiex din tkun tista' tiffa\u010b\u010bja l-isfidi l-\u0121odda fil-qasam tal-kummer\u010b, it-teknolo\u0121ija u s-sigurta'.", "Ir-rapporti im\u0127ejjin minn Janelly FOURTOU (EPP-ED, FR) huma dwar il-Kodi\u010bi Doganali tal-Komunita' u dwar il-programm ta' azzjoni g\u0127ad-dwana - Dwana 2013.", "Dak im\u0127ejji minn Christopher HEATON-HARRIS (EPP-ED, UK) huwa dwar ambjent g\u0127ad-dwana u g\u0127all-kummer\u010b elettroniku u ming\u0127ajr karti.", "L-g\u0127an prin\u010bipali ta' dawn it-tliet rapporti huwa li ji\u0121u \u017cviluppati strate\u0121iji u pro\u010bessi elettroni\u010bi g\u0127ad-dwana madwar l-Ewropa kollha.", "Kodi\u010bi Doganali \u0121did u dwana ming\u0127ajr karti", "Skond il-Kummissjoni, il-Kodi\u010bi Doganali attwali skada, u g\u0127alhekk hemm b\u017conn li jsir Kodi\u010bi \u0121did adattat g\u0127all-ambjent elettroniku \u0121did tad-dwana u l-kummer\u010b.", "Barra minn hekk, dan il-Kodi\u010bi g\u0127andu jindirizza riskji \u0121odda g\u0127as-sigurta' fit-territorju ta' l-UE.", "G\u0127alhekk l-objettiv tal-Kodi\u010bi l-\u0121did huwa li jwaqqaf dawk il-pro\u010beduri li kienu \u0121ew \u017cviluppati g\u0127al ambjent ibba\u017cat fuq il-karti u li ma \u0121ewx a\u0121\u0121ornati.", "Skond il-Kummissjoni, dan it-tip ta' pro\u010beduri j\u017cidu r-riskju ta' frodi u jikkompromettu s-sigurta' u s-sigurezza.", "Il-Kodi\u010bi l-\u0121did jintrodu\u010bi l-prin\u010bipju ta' dikjarazzjonijiet elettroni\u010bi u ta' skambju ta' dejta elettronika bejn l-amministrazzjonijiet tad-dwana.", "Dan ifisser li kull meta jkun hemm b\u017conn ta' dikjarazzjoni doganali, din g\u0127andha ssir b'mod elettroniku, g\u0127alkemm je\u017cistu \u010berti e\u010b\u010bezzjonijiet.", "Permezz ta' sistema ta' \"\u017cdoganar \u010bentralizzat\", operatur ekonomiku awtorizzat jista' jippre\u017centa dikjarazzjoni doganali f'forma elettronika mill-post fejn joqg\u0127od u qabel tasal il-merkanzija.", "Dan jista' jsir irrispettivament mill-Istat Membru li fih il-merkanzija qieg\u0127da tid\u0127ol jew li minnu qieg\u0127da to\u0127ro\u0121 mill-Unjoni.", "Il-Membri fi \u0127dan il-Kumitat adottaw numru ta' emendi tekni\u010bi, kif ukoll emenda li tiddetermina liema huma l-kriterji ne\u010bessarji biex jintla\u0127aq l-istatus ta' \"rappre\u017centant tad-dwana\".", "Dan huwa bniedem li jkun \u0121ie innominat biex jittratta ma' l-awtoritajiet tad-dwana sabiex jie\u0127u \u0127sieb l-atti u l-formalitajiet stipulati fil-le\u0121i\u017clazzjoni tad-dwana.", "Skond il-MPE, dan l-istatus g\u0127andu jkun so\u0121\u0121ett g\u0127al standards pratti\u010bi ta' kompetenza u kwalifiki professjonali u wara li jkun re\u0121istrat, rappre\u017centat tad-dwana g\u0127andu jkun rikonoxxut mill-Istati Membri kollha.", "Ir-rapport dwar l-ambjent ming\u0127ajr karti g\u0127ad-dwana u g\u0127all-kummer\u010b, approva l-proposta tal-Kummissjoni ming\u0127ajr emendi, i\u017cda skond ir- rapporteur , ma tantx hemm \u010bans li l-Istati Membri jipprovdu l-fondi me\u0127tie\u0121a biex jiffinanzjaw id-dispo\u017cizzjonijiet tag\u0127ha.", "Il-Kumitat approva wkoll il-programm Dwana 2013, sabiex fost affarijiet o\u0127ra, tin\u0127oloq sistema elettronika pan-Ewropea g\u0127ad-dwana, u tissa\u0127\u0127a\u0127 il-kooperazzjoni internazzjonali bejn l-amministrazzjonijiet doganali ta' l-UE u dawk ta' pajji\u017ci terzi.", "Dan il-programm g\u0127andu ba\u0121it ta' 323,8 miljun ewro fuq perjodu ta' sitt snin - qab\u017ca kbira mill-157,4 miljun ewro li kienu \u0121ew allokati g\u0127all-programm ta' qabel (Dwana 2007).", "Il-programm huwa mistenni jkopri, fost affarijiet o\u0127ra, benchmarking , seminars, sistemi ta' skambju ta' informazzjoni u komunikazzjoni, kif ukoll attivitajiet o\u0127rajn bl-g\u0127an li jikkontribwixxu g\u0127all-mira prin\u010bipali tieg\u0127u - li jin\u0127oloq ambjent doganali elettroniku u ming\u0127ajr karti.", "In-numru ta' messa\u0121\u0121i ttrattati min-netwerk ta' l-amministrazzjonijiet doganali huwa mistenni ji\u017cdied minn 120 miljun fis-sena (matul l-2005) g\u0127al 1,27 biljun fl-2013.", "Janelly FOURTOU ALDE FR Rapporteurs Christopher HEATON-HARRIS EPP-ED GB A6-0429/2006 RAPPORT dwar il-kodi\u010bi doganali tal-Komunit\u00e0 [FOURTOU] A6-0428/2006 RAPPORT dwar il-programm Dwana 2013 [FOURTOU] A6-0407/2006 RAPPORT dwar l-ambjent simplifikat u ming\u0127ajr karti g\u0127ad-dwana u l-kummer\u010b [HEATON-HARRIS] Pro\u010bedura: Kode\u010bi\u017cjoni", "-//EP//TEXT IM-PRESS 20061127BRI00306 FULL-TEXT DOC XML V0//MT", "Zg\u0127a\u017cag\u0127", "Sabiex it-tfal jisserfjaw l-internet ming\u0127ajr periklu", "Il-Kumitat g\u0127all-Edukazzjoni u l-Kultura u l-Kunsill waslu g\u0127al ftehim dwar x'azzjonijiet g\u0127andhom jittie\u0127du biex it-tfal ikunu protetti minn kontenut mhux approprjat fuq l-internet.", "Il-Membri fil-Kumitat laqg\u0127u l-proposta tal-Kummissjoni biex jin\u0127oloq domain name \u0121did \".KID.eu\" (b\u0127al .com jew .org), b'kontenut indirizzat g\u0127at-tfal.", "B'hekk g\u0127andha ti\u0121i pprovduta \u017cona ta' l-Internet sigura li tkun monitorjata regolarment minn awtorita' indipendenti.", "L-internet sar mezz ta' komunikazzjoni popolari spe\u010bjalment g\u0127a\u017c-\u017cg\u0127a\u017cag\u0127 - a\u010b\u010bessibbli fl-iskola, fis- cybercaf\u00e9s u permezz ta' mowbajls tat-tielet \u0121enerazzjoni.", "G\u0127alhekk, sett komprensiv ta' mi\u017curi fuq livell Ewropew g\u0127andu mill-inqas jipprovdi livell minimu ta' protezzjoni g\u0127al minorenni u g\u0127all-persuni l-iktar vulnerabbli, li qeg\u0127din ikunu esposti aktar u aktar ta' spiss g\u0127al xeni vjolenti jew pornografi\u010bi, li jag\u0127mlu \u0127sara.", "Barra li jin\u0127oloq domain name \u0121did \".KID.eu\", il-Kumitat huwa tal-fehma li l-Istati Membri g\u0127andhom iniedu kampanji ta' informazzjoni sabiex jo\u0127olqu kuxjenza pubblika dwar il-perikoli li jista' jkun hemm fuq l-Internet.", "G\u0127andha ting\u0127ata informazzjoni dwar safe surfing , u dwar kif wie\u0127ed jista' jipprote\u0121i ru\u0127u, jag\u0127mel ilment jew jindika kontenut perikolu\u017c billi ju\u017ca hotlines apposta, li g\u0127andhom ikunu disponibbli b'xejn f'kull Stat Membru.", "Dawn g\u0127andhom ukoll jipprovdu ta\u0127ri\u0121 kontinwu g\u0127all-g\u0127alliema u l-edukaturi dwar l-u\u017cu ta' l-internet u l-perikli ta' diskussjonijiet fi gruppi online , b\u0127all- forums u \u010b- chatlines .", "Il-Kumitat u l-Kunsill qablu wkoll dwar il-b\u017conn li dawk li ja\u0127dmu f'dan is-settur jkollhom sens ta' responsabbilta' akbar \u0127alli jag\u0127mlu dak kollu possibbli sabiex jevitaw kull forma ta' diskriminazzjoni; jipprevjenu \u010b-\u010birkolazzjoni ta' kontenut illegali jew perikolu\u017c; ji\u017cguraw li dan jista' jkun rappurtat meta jse\u0127\u0127; u jintrodu\u010bu tikketta ta' kwalita' g\u0127all-fornituri tas-servizz.", "Barra minn hekk, g\u0127andhom ji\u0121u stabbiliti l-prin\u010bipji minimi tad-dritt ta' twe\u0121iba f'livell Ewropew, sabiex dan ikun jista' ji\u0121i e\u017cer\u010bitat iktar fa\u010bilment fil-ka\u017c tal-mezzi ta' komunikazzjoni elettroni\u010bi \u0121odda kollha.", "Ir-rapport dwar il-protezzjoni tal-minuri u d-dinjita' tal-bniedem u d-dritt ta' twe\u0121iba fir-rigward tal-kompetittivita' ta' l-industrija Ewropea tas-servizzi awdjovi\u017civi u ta' l-informazzjoni online , im\u0127ejji minn Marielle DE SARNEZ (ALDE, FR), \u0121ie addottat mill-Kumitat ming\u0127ajr emendi fit-tieni qari tal-pro\u010bedura ta' kode\u010bi\u017cjoni.", "Rapporteur Marielle DE SARNEZ ALDE FR A6-0433/2006 RAPPORT dwar il-protezzjoni tal-minuri u tad-dinjit\u00e0 tal-bniedem u dwar id-dritt ta' twe\u0121iba fir-rigward tal-kompetittivit\u00e0 ta' l-industrija Ewropea tas-servizzi awdjovi\u017civi u ta' l-informazzjoni online Pro\u010bedura: Kode\u010bi\u017cjoni", "-//EP//TEXT IM-PRESS 20061127BRI00306 FULL-TEXT DOC XML V0//MT", "Ener\u0121ija", "Il-politika ta' l-UE dwar l-ener\u0121ija", "Skond il-Kumitat g\u0127all-Industrija u l-Ener\u0121ija, g\u0127andu jkun hemm miri li jorbtu biex jitnaqqsu l-emissjonijiet tad-dijossidu tal-karbonju u biex ji\u017cdied l-u\u017cu ta' ener\u0121ija li ti\u0121\u0121edded.", "Ir-rapport jilqa' l-green paper tal-Kummissjoni dwar strate\u0121ija g\u0127all-ener\u0121ija sostenibbli, kompetittiva u sigura, i\u017cda jenfasizza l-fatt li hemm b\u017conn ji\u0121u kkunsidrati l-kundizzjonijiet globali fis-suq ta' l-ener\u0121ija, li dejjem jinbidlu.", "G\u0127alhekk, permezz tar-rapport im\u0127ejji minn Eluned MORGAN (PES, UK), il-Kumitat qieg\u0127ed jag\u0127mel sej\u0127a biex fl-i\u017cviluppp ta' politika dwar l-ener\u0121ija, ji\u0121i adottat appro\u010b\u010b sistematiku li jikkunsidra l-produzzjoni, id-distribuzzjoni u l-konsum.", "Tnaqqis fis-CO2 u tibdil fl-iskema ta' l-iskambju ta' kwoti ta' emissjonijiet", "Il-Membri fil-Kumitat iridu li sas-sena d-die\u0127la, il-mexxejja ta' l-UE g\u0127andhom jil\u0127qu ftehim dwar it-tnaqqis tad-dijossidu tal-karbonju (CO2) sa l-2020.", "G\u0127alhekk g\u0127andha ti\u0121i stabbilita mira li torbot.", "Huma ta' l-opinjoni li l-iskema ta' l-iskambju ta' kwoti ta' emissjonijiet g\u0127andha tinbidel sabiex, fost affarijiet o\u0127ra, tkun tinkludi t-trasport tal-merkanzija.", "L-effi\u010bjenza ta' l-ener\u0121ija g\u0127andha tkun prijorita' \u0121enerali", "Ir-rapport adottat jitlob lill-Kunsill u l-Kummissjoni biex ji\u017cguraw li sa l-2020, l-UE ssir l-ekonomija l-iktar effi\u010bjenti fil-qasam ta' l-ener\u0121ija.", "Barra minn hekk, mi\u017curi g\u0127all-effi\u010bjenza ta' l-ener\u0121ija g\u0127andhom isiru prijorita' \u0121enerali fl-oqsma ta' politika ta' l-UE kollha.", "Il-Kumitat huwa favur mira ta' l-UE sabiex isir titjib fl-effi\u010bjenza ta' l-ener\u0121ija ta' mill-inqas 20% sa l-2020.", "Qieg\u0127ed jag\u0127mel ukoll sej\u0127a g\u0127al strate\u0121ija ta' l-UE fl-u\u017cu ta' l-ener\u0121ija fil-qasam tat-trasport, sabiex bil-mod il-mod jinqata' l-u\u017cu tal-kombustibbli mag\u0127mul mill-fossili, titnaqqas id-dipendenza fuq i\u017c-\u017cejt u ti\u0121i introdotta b'mod gradwali l-ener\u0121ija nadifa.", "Favur il-miri g\u0127all-ener\u0121ija li ti\u0121\u0121edded - l-ener\u0121ija nukleari f'idejn l-Istati Membri", "Sabiex ji\u0121u diversifikati s-sorsi ta' ener\u0121ija, il-Kumitat qieg\u0127ed jg\u0127id li l-UE g\u0127andha b\u017conn ta' qafas ta' politika stabbli, li jservi g\u0127al tul ta' \u017cmien twil, u li jkollu miri settorali li jorbtu sabiex l-u\u017cu ta' ener\u0121ija li ti\u0121\u0121edded til\u0127aq il-25% sa l-2020.", "Il-Kumitat jag\u0127raf r-rwol li l-ener\u0121ija nukleari g\u0127andha f'\u010berti Stati Membri b\u0127ala mezz biex ji\u0121u evitati l-emissjonijiet tas-CO2, u jinsisti li de\u010bi\u017cjonijiet dwar il-futur ta' l-ener\u0121ija nukleari g\u0127andhom jittie\u0127du mill-Istati Membri individwalment.", "Il-konsumatur fil-qalba tal-politika dwar l-ener\u0121ija", "Il-Membri fil-Kumitat qeg\u0127din jinsistu li l-konsumaturi g\u0127andhom ikunu fil-qalba tal-politiki futuri kollha dwar l-ener\u0121ija u li n-nuqqas ta' ener\u0121ija g\u0127andu jkollu post iktar prominenti fil-proposti tal-Kummissjoni.", "Il-konsumaturi g\u0127andhom ikollhom a\u010b\u010bess fa\u010bli g\u0127al informazzjoni dwar il-prezz u l-g\u0127a\u017cla, g\u0127al metodi sempli\u010bi biex ibiddlu minn fornitur g\u0127al ie\u0127or u d-dritt li jinstemg\u0127u minn regolaturi fl-Istati Membri kollha.", "L-UE g\u0127andha titkellem b'le\u0127en wie\u0127ed", "Skond il-Kumitat, l-UE g\u0127andha b\u017conn ikollha po\u017cizzjoni komuni fir-rigward ta' pajji\u017ci terzi \u0127alli b'hekk issa\u0127\u0127a\u0127 il-kapa\u010bita' tag\u0127ha li tinnegozja ma' pajji\u017ci li jipprodu\u010bu l-ener\u0121ija, kif ukoll dawk li jikkunsmawha.", "Il-Membri jg\u0127idu wkoll li l-Kummissarju inkarigat minn kwistjonijiet relatati ma' l-ener\u0121ija g\u0127andu jkollu mandat \u010bar, b'ippjanar fuq tul ta' \u017cmien twil.", "Il-periklu ta' nuqqas fil-provvista tal-gass mir-Russja wara l-2010 g\u0127andu jittie\u0127ed bis-serjeta'.", "G\u0127alhekk jinsistu li g\u0127andu ji\u0121i ratifikat il-Protokoll ta' Transitu u t-Trattat dwar il-Karta ta' l-Ener\u0121ija, li huma importanti \u0127afna biex ji\u017cguraw l-investiment barrani fl-infrastruttura ta' l-ener\u0121ija Russa u provvista tal-gass fl-UE li tkun suffi\u010bjenti.", "Matul l-istess dibattitu ser ji\u0121i diskuss ukoll rapport im\u0127ejji minn Esko SEPP\u00c4NEN (GUE/NGL, FI) dwar l-istrument g\u0127as-Sikurezza Nukleari u l-Assistenza fis-Sigurta'.", "Eluned MORGAN PSE GB Rapporteurs Esko SEPP\u00c4NEN GUE/NGL FI A6-0426/2006 RAPPORT dwar l-istrate\u0121ija Ewropea g\u0127al ener\u0121ija sostenibbli - Green paper A6-0397/2006 RAPPORT dwar il-proposta g\u0127al regolament tal-Kunsill li jistabbilixxi Strument g\u0127as-Sikurezza Nukleari u l-Assistenza fis-Sigurt\u00e0 Pro\u010bedura: Inizjattiva / Konsultazzjoni Dibattitu: 14.12.06", "-//EP//TEXT IM-PRESS 20061127BRI00306 FULL-TEXT DOC XML V0//MT", "Ba\u0121it", "It-tieni qari tal-Ba\u0121it 2007", "Il-Parlament Ewropew g\u0127andu jadotta l-po\u017cizzjoni tieg\u0127u dwar l-abbo\u017c\u017c tal-Ba\u0121it ta' l-UE g\u0127as-sena 2007 fit-tieni qari tal-pro\u010bedura ba\u0121itarja, b'ammont ta' \u20ac115.5 biljun f'approprjazzjonijiet ta' \u0127las.", "Il-Kumitat irnexxilu jikseb mill-Kunsill impenn biex dan jipprovdi l-Parlament b'informazzjoni regolari u adegwata dwar is-CFSP, kif ukoll ftehim dwar ir-Regolament Finanzjarju.", "Il-Kumitat huwa wkoll kontra l-idea li titqieg\u0127ed parti mill-ba\u0121it amministrattiv tal-Kummissjoni fir-ri\u017cerva.", "James ELLES (EPP-ED, UK) u Louis GRECH (PES, MT) qeg\u0127din jirrikkmandaw f'isem il-Kumitat g\u0127all-Ba\u0121its, li l-Parlament japprova l-ammont totali ta' \u20ac115.5 biljun f'approprjazzjonijiet ta' \u0127las, li huwa ekwivalenti g\u0127al 0.9877% tad-D\u0127ul Gross Nazzjonali ( Gross National Income - GNI) ta' l-UE-27, u jirrappre\u017centa \u017cieda ta' madwar \u20ac3.6 biljun meta mqabbel mal-ba\u0121it 2006.", "Il-Membri fil-Kumitat qablu li m'g\u0127andhiex titqieg\u0127ed parti mill-ba\u0121it amministrattiv tal-Kummissjoni fir-ri\u017cerva.", "Il-Kummissjoni stqarret li ser tikkunsidra t-t\u0127assib tal-Parlament dwar l-e\u017cer\u010bizzju ta' screening , jew anali\u017ci li g\u0127andha tag\u0127mel, tal-b\u017connijiet tag\u0127ha rigward il-postijiet tax-xog\u0127ol.", "Ir-ri\u017cultati ta' dan l-e\u017cer\u010bizzju g\u0127andhom ikunu disponibbli fit-30 ta' April 2007.", "Il-Kummissjoni g\u0127andha wkoll tag\u0127ti risposta dwar il-proposti li ser ikunu jinsabu fl-istrate\u0121ija tal-politika annwali u li l-Parlament g\u0127andu jadotta fi Frar 2007.", "L-approprjazzjonijiet ta' \u0127las", "Wara li l-Parlament u l-Kunsill qablu dwar l-ammont totali li g\u0127andu jkun allokat g\u0127all-\u0127lasijiet fl-2007, il-Kumitat g\u0127all-Ba\u0121its \u0127a de\u010bi\u017cjoni dwar l-allokazzjoni tal-linji tal-ba\u0121it differenti li kienu g\u0127adhom pendenti. \u20ac195 miljun ewro \u0121ew distribwiti fost linji tal-ba\u0121it li huma ta' prijorita' g\u0127all-Parlament.", "Rigward dan, ta' min isemmi li:", "- Il-kompetittivita' u l-innovazzjoni \u0121ew allokati \u017cieda ta' \u20ac29 miljun (g\u0127al total ta' \u20ac130 miljun);", "- Il-programm Tag\u0127lim Tul il-\u0126ajja \u0121iet allokat \u20ac20 miljun i\u017cjed (g\u0127al total ta' \u20ac583.6 miljun);", "- Il-Fond g\u0127all-Fruntieri Esterni \u0121ie allokat \u20ac17-il miljun i\u017cjed (g\u0127al total ta' \u20ac95 miljun).", "\u017bvilupp fil-qasam tas-CFSP", "Il-Presidenza tal-Kunsill stqarret li l-Kunsill ser jipprovdi lill-Parlament b'informazzjoni fil-\u0127in dwar azzjonijiet individwali li jkunu ppjanati fil-qasam tal-Politika Komuni Barranija u ta' Sigurta,' u tal-Politika Ewropea dwar is-Sigurta' u d-Difi\u017ca (CFSP/ESDP).", "Dan ifisser li l-Parlament g\u0127andu jing\u0127ata informazzjoni dwar per e\u017cempju, l-objettivi u l-implikazzjonijiet finanzjarji tal-missjoni ta' l-ESDP li \u0121iet proposta li ssir fil-Kosovo.", "G\u0127alhekk il-Kumitat ippropona li l-fondi disponibbli g\u0127as-CFSP jer\u0121g\u0127u jsiru ta' \u20ac159.2 biljun, billi ji\u0121u allokati fondi li ma jkunux \u0121ew u\u017cati fil-Kategorija 4.", "G\u0127andu wkoll ikun hemm tqassim tal-fondi \u0121did fl-istess Kategorija u g\u0127alhekk fil-ba\u0121it tas-sena d-die\u0127la, mhux \u0127a jkun hemm b\u017conn li jintu\u017ca l-istrument ta' flessibilita'.", "Ir-Regolament Finanzjarju", "Ingeborg GR\u00c4SSLE (EPP-ED, DE) hija r- rapporteur tal-Parlament g\u0127ar-Regolament Finanzjarju.", "G\u0127alkemm dan qieg\u0127ed ji\u0121i diskuss ta\u0127t il-pro\u010bedura ta' konsultazzjoni, intla\u0127aq ftehim mal-Kunsill dwar numru ta' kwistjonijiet li huma kru\u010bjali g\u0127all-Membri fil-Kumitat.", "Wa\u0127da minn dawn il-kwistjonijiet tirreferi g\u0127all-\u0127olqien ta' database li g\u0127andha teskludi kuntratturi li per e\u017cempju huma so\u0121\u0121etti g\u0127al de\u010bi\u017cjoni tal-qorti jew kunflitt ta' interessi, jew falliment.", "Dan l-istrument g\u0127andu jintu\u017ca mill-istituzzjonijiet u mill-a\u0121enziji ta' l-UE kollha, sabiex dawn ji\u0121u esklu\u017ci minn kwalunke sej\u0127a g\u0127al offerti ma\u0127ru\u0121a minnhom.", "Peress li hemm possibilta' ta' diskrepanza legali li thedded il-programm g\u0127all-\u0127arsien ta' l-ambjent Life+, bejn il-bidu ta' l-2007 u l-adozzjoni ta' ba\u017ci legali g\u0127all-programm, g\u0127andhom ji\u0121u allokati \u20ac15-il miljun g\u0127al \"mi\u017curi transizzjonali\".", "James ELLES EPP-ED GB Rapporteurs Louis GRECH PSE MT Rapport Abbozz tal-ba\u0121it \u0121enerali 2007, sezzjoni III / emendat mill-Kunsill (it-taqsimiet kollha) [ELLES u GRECH] Rapport Ba\u0121it \u0121enerali tal-K.E.", "[GR\u00c4SSLE] Pro\u010bedura: Ba\u0121itarja Dibattitu: 11.12.06", "-//EP//TEXT IM-PRESS 20061127BRI00306 FULL-TEXT DOC XML V0//MT", "L-emissjonijiet mill-karozzi", "Il-Parlament g\u0127andu jadotta l-po\u017cizzjoni tieg\u0127u dwar l-approvazzjoni tat-tip ta' vetturi bil-mutur \u0121odda fir-rigward ta' emissjonijiet u l-a\u010b\u010bess g\u0127al informazzjoni dwar it-tiswija tal-vetturi.", "L-g\u0127an tal-proposta tal-Kummissjoni huwa li ji\u0121u stabbiliti regoli armonizzati dwar il-kostruzzjoni tal-vetturi bil-mutur bl-iskop li ji\u017cguraw it-t\u0127addim tas-suq intern waqt li fl-istess \u0127in jipprovdu g\u0127al livell g\u0127oli ta' \u0127arsien ta' l-ambjent fir-rigward ta' emissjonijiet fl-atmosfera.", "G\u0127alhekk qed issir revi\u017cjoni tal-limiti ta' emissjoni Euro 4 minn vetturi bil-mutur \u0121odda, li da\u0127lu fis-se\u0127\u0127 fl-1 ta' Jannar 2005.", "L-istandards il-\u0121odda, mag\u0127rufa b\u0127ala Euro 5, g\u0127andhom jibdew japplikaw mill-2009.", "F'Settembru, il-Kumitat g\u0127all-Ambjent u s-Sa\u0127\u0127a pubblika adotta rapport im\u0127ejji minn Matthias GROOTE (PES, DE), i\u017cda wara, in-negozjati bejn il-Kumitat u l-Kunsill komplew g\u0127addejjin sabiex jintla\u0127aq ftehim li permezz tieg\u0127u, il-pro\u010bedura legali tkun tista' tag\u0127laq fl-ewwel qari tal-kode\u010bi\u017cjoni.", "Jekk il-Membri tal-Parlament Ewropew jadottaw dan il-ftehim ta' kompromess, ting\u0127alaq il-pro\u010bedura legali u r-regolament ikun jista' jid\u0127ol fis-se\u0127\u0127.", "Rapporteur Matthias GROOTE PSE DE A6-0301/2006 RAPPORT dwar l-approvazzjoni tat-tip ta' vetturi bil-mutur fir-rigward ta' emissjonijiet u l-a\u010b\u010bess g\u0127al informazzjoni dwar it-tiswija tal-vetturi.", "Pro\u010bedura: Kode\u010bi\u017cjoni", "-//EP//TEXT IM-PRESS 20061127BRI00306 FULL-TEXT DOC XML V0//MT", "Li\u010benzji tas-sewqan \u0121odda mill-2013 fil-format ta' karta ta' kreditu", "Mill-2013, il-li\u010benzji tas-sewqan \u0121odda jew dawk li jkunu \u0121ew sostitwiti g\u0127andhom jibdew jin\u0127ar\u0121u f'format ta' karta ta' kreditu uniku madwar l-Unjoni Ewropea kollha.", "Il-Parlament g\u0127andu jadotta rapport fit-tieni qari tal-pro\u010bedura ta' kode\u010bi\u017cjoni u m\u0127ejji fi \u0127dan il-Kumitat g\u0127at-Trasport li g\u0127andu jwassal biex dan il-format jissostittwixxi iktar minn 110 mudelli differenti ta' li\u010benzji tas-sewqan li je\u017cistu fl-Istati Membri.", "Dan il-format \u0121did ser jag\u0127milha possibbli li l-Istati Membri jinkludu tip ta' \u010bippa elettronika biex tin\u017camm \u010bertu dejta fil-li\u010benzja.", "Madankollu, il-perjodu ta' validita' ta' dawn il-li\u010benzji g\u0127andu jkun limitat u g\u0127alhekk, id-dejta u ritratti ser ikollhom ji\u0121u a\u0121\u0121ornati, u mi\u017curi ta' sigurta' \u0121odda ser ji\u0121u mi\u017cjuda regolarment.", "Dan ma jfissirx li ser ikollhom isiru testijiet tas-sewqan jew medi\u010bi \u0121odda.", "L-adozzjoni tar-rapport im\u0127ejji minn Mathieu GROSCH (EPP-ED, BE) fuq il-po\u017cizzjoni komuni tal-Kunsill dwar dan il-format uniku g\u0127al-li\u010benzja tas-sewqan, uriet li l-ma\u0121\u0121oranza tal-Membri fil-Kumitat kienu favur il-ftehim li ntla\u0127aq mal-Kunsill, g\u0127aliex instab bilan\u010b tajjeb bejn it-tradizzjonijiet u l-esperjenzi differenti madwar l-Unjoni.", "Jekk il-Parlament ukoll jadotta dan ir-rapport, id-Direttiva l-\u0121dida g\u0127andha wkoll tg\u0127in biex ma jibqax ikun hemm l-hekk imsejja\u0127 turi\u017cmu tal-li\u010benzji tas-sewqan.", "Din min\u0127abba l-fatt li l-Istati Membri mhux ser ikunu jistg\u0127u jo\u0127or\u0121u li\u010benzja lil persuni li jkollhom projbizzjoni temporanja milli jiksbu li\u010benzja tas-sewqan \u0121dida fi Stat Membru ie\u0127or.", "G\u0127al dan il-g\u0127an, g\u0127andha ti\u0121i stabbilita netwerk g\u0127all-iskambju ta' informazzjoni dwar il-li\u010benzji tas-sewqan madwar l-UE kollha.", "Dwar il-karavans, il-Kummissjoni kienet ori\u0121inarjament ipproponiet li sidien tal-karavans ikollhom b\u017conn li\u010benzja tat-tip B u E. I\u017cda matul in-negozjati ma' l-istituzzjonijiet l-o\u0127rajn, il-Kumitat insista li kull min ikollu li\u010benzja tat-tip B jkun jista' ji\u0121bed trejler ta' pi\u017c inqas minn 4250 kg.", "Matul in-negozjati, il-Membri ddefendew ukoll il-prin\u010bipju ta' a\u010b\u010bess progressiv g\u0127all-muturi akbar u aktar qawwija.", "Dan ifisser li persuna l-ewwel ikollha tikseb esperjenza fuq muturi \u017cg\u0127ar qabel tibda ssuq muturi b'magna aktar qawwija.", "Is-sewwieqa tal-motorini ser ikollhom jibdew jag\u0127mlu test teoretiku obbligatorju.", "Barra minn hekk, ir-regoli g\u0127at-ta\u0127ri\u0121 u ta\u0127ri\u0121 mill-\u0121did ta' e\u017caminaturi tas-sewqan ser ji\u0121u armonizzati fil-livell Ewropew sabiex ikun hemm standard ta' kwalifiki ba\u017ci\u010bi, assigurazzjoni ta' kwalita' u ta' programmi ta' ta\u0127ri\u0121 mill-\u0121did regolari.", "L-Istati Membri ser ikollhom ji\u017cguraw li l-li\u010benzji bil-format il-\u0121did jie\u0127du post dawk e\u017cistenti mhux iktar tard 26 sena wara l-introduzzjoni tag\u0127hom fl-2013.", "G\u0127alkemm ir- rapporteur ma kienx kuntent b'dan it-tul ta' \u017cmien, huwa qal li kien \u010bert li fil-prattika, il-bidla ser isse\u0127\u0127 qabel.", "Rapporteur Mathieu GROSCH EPP-ED BE A6-0414/2006 RAKKOMANDAZZJONI G\u0126AT-TIENI QARI dwar il-li\u010benzja tas-sewqan unika Pro\u010bedura: Kode\u010bi\u017cjoni", "-//EP//TEXT IM-PRESS 20061127BRI00306 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16664412__IM-PRESS__20061127-BRI-00306__MT.txt"}
{"text": ["L-UE tinforza r-rwol tag\u0127ha biex tippromwovi d-demokrazija u d-drittijiet tal-bniedem", "Drittijiet tal-bniedem", "Monitora\u0121\u0121 ta' l-elezzjonijiet bil-fondi ta' l-EIDHR", "L-UE, kif tiddefendi l-valuri tad-drittijiet tal-bniedem u d-demokrazija f'pajji\u017ci terzi.", "E\u017cempju wie\u0127ed huwa \"L-Inizjattiva Ewropea g\u0127ad-demokrazija u d-drittijiet tal-bniedem (EIDHR)\" li bdieha l-Parlament Ewropew.", "B\u0127alissa hi ssostni 1000 pro\u0121ett madwar id-dinja, u ftit minnhom f'pajji\u017ci fejn id-drittijiet tal-bniedem huma vjolentati b'mod sfa\u010b\u010bat.", "Il-Membri jkomplu jinsistu g\u0127all-e\u017cistenza ta' din l-inizzjattiva wara s-sena 2007 u g\u0127al iktar flus, biex issir differenza madwar id-dinja.", "Il-Parlament Ewropew konvint li\"wie\u0127ed mill-objettivi ta' l-UE huwa li jassigura r-rispett ta' l-universalit\u00e0 u l-indivi\u017cibilit\u00e0 tad-drittijiet tal-bniedem,\" u li l-UE g\u0127andha kapa\u010bit\u00e0 straordinarja biex testendi u ttejjeb id-demokrazija u r-rispett tad-drittijiet umani madwar s\u0127abha\" fid-dinja kollha.", "Din l-inizzjativa Ewropea tnediet mill-Parlament fis-sena 1994.", "X'tip ta' pro\u0121etti jsostni il-fond EIDHR?", "Fl-2004, il-fond EIDHR sostna pro\u0121etti li b'kollox jiswew iktar minn 100 miljun ewro u fi 32 pajji\u017ci.", "Dawn jinqasmu fi tlett setturi: \u010bentri ta' riabilitazzjoni g\u0127al vittmi tat-tortura, kampanji kontra r-razzi\u017cmu u d-diskriminazzjoni jew l-abolizzjoni tal-piena tal-mewt, jew g\u0127al-libert\u00e0 tal-\u0127sieb, formazzjoni fir-ri\u017corsi umani.", "Il-fond Ewropew g\u0127ad-drittijiet tal-bniedem jissapportja l-\u0121ustizzja internazzjonali, il-monitora\u0121\u0121 ta' elezzjonijiet u l-\u0121lieda kontra l-impunit\u00e0.", "Ftit e\u017cempji konkreti fejn nistg\u0127u naraw il-frott ta' din l-inizjattiva huma l-Pro\u0121ett dwar il-Poplu tal-Foresta.", "Id-drittijiet ta' dawn il-popli li jinsabi fil-Kameroun, il-Gabon, l-Uganda u r-Rwanda \"ji\u0121u regolarment im\u010ba\u0127\u0127din.\"", "Il-kordinatru tal-pro\u0121ett Treva Braun tispjega li dan il-pro\u0121ett jag\u0127tihom il-mekkani\u017cmu biex huma jiddefendu drittijithom fuq livell nazzjonali u internazzjonali.\"", "Il-Pro\u0121ett ta' Pa\u010bi fis-Sudan imtella' mill-Istitut Max Planck jimmira g\u0127at-tis\u0127i\u0127 tal-pa\u010bi u rikon\u010biljazzjoni bejn is-Sudan tat-Tramuntana u tan-nofsinhar.", "Fl-a\u0127\u0127ar, l-g\u0127an tal- Cooperazione Internazionale hu t-tis\u0127i\u0127 tal-kapa\u010bit\u00e0 ta' l-istituzzjonijiet pubbli\u010bi fil-Kolumbia. sabiex inaqqsu mill-vjolenza kontra d-drittijiet tat-tfal fil-Bogot\u00e0.", "X'se ji\u0121ri fl-2007 minn din l-Inizjattiva g\u0127all-promozzjoni tad-demokrazija?", "L-att legali li jistabbilixxi il-fond Ewropew g\u0127al dawn il-pro\u0121etti jispi\u010b\u010ba fl-2006 i\u017cda wara \u0121lieda persisteni u koerenti mill-Parlament vi\u017c-a-vis l-Kunsill u l-Kummissjoni hu rnexxilu jassigura l-fondi g\u0127all-Istrument il-\u0120did Ewropew g\u0127ad-Demokrazija u d-Drittijiet tal-Bniedem?", "Pro\u0121etti li ma jirrikjedux il-kunsent tal-gvernijiet tal-pajji\u017ci terzi", "Dan se jkollu iktar fondi u se jkun jikkomplimenta programmi Ewropew o\u0127ra f'pajji\u017ci terzi i\u017cda importanti \u0127afna li ninnotaw li dawn il-pro\u0121etta ma jkollox b\u017conn il-kunsent tal-gvernijiet ta' dak il-pajji\u017c.", "Dan il-fond se jg\u0127in lill-individwi g\u0127all-oppost ta' programmi o\u0127ra Ewropej u se jiffoka fuq il-nisa u t-tfal.", "Fis-seduta plenarja li jmiiss il-Parlament se jidde\u010biedi meta dan il-prgramm il-\u0121did se jid\u0127ol fis-se\u0127\u0127.", "20061207STO01078 Sotto Kumitat g\u0127ad-drittijiet tal-bniedem Test adottat mill-Parlament g\u0127al protezzjoni tad-drittijiet tal-bniedem f'pajji\u017ci terzi Rapport Scott u Flautre Websajt tal-EIDHR Politika globali ta' l-UE fil-qasam tad-drittijiet tal-bniedem"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16664850__IM-PRESS__20061207-STO-01078__MT.txt"}
{"text": ["REACH: 30 elf kimika f'pakkett wie\u0127ed", "Kompromess dwar REACH intla\u0127aq", "Meta nisimg\u0127u l-kelma \"kimika\" \u0127afna jimma\u0121inaw immedjatament laboratorju xjentifiku.", "I\u017cda dan mhux kompletament veru.", "Il-kimika madwarna kullimkien.", "Je\u017cistu iktar minn 100,000 tip ta' kimika fuq is-suq fl-UE, eluf minnhom nu\u017cawhom kuljum jekk hu f'sapun, log\u0127ob, prodotti agrikoli g\u0127all-\u0121nejjen tag\u0127na.", "Wara snin ta' \u0127idma intensiva il-PE qed jikkonkludi x-xog\u0127ol fuq il-\"le\u0121islazzjoni l-\u0121dida dwar il-kimika\"- REACH.", "L-iskop tar-REACH huwa li jikkontrolla l-kimika perikolu\u017ca; li jissostitwixxi l-kimika perikolu\u017ca b'dik inqas perikolu\u017ca; u li jissostiwixxi l-40 testi tal-le\u0121islazzjoni attwali b'regolazzjoni wa\u0127da.", "REACH se tkopri 30,000 mill-100,000 kimika g\u0127aliex mhux se jkollha x'taqsam mas-sustanzi importati jew prodotti fi kwantitajiet \u017cg\u0127ar.", "L-ittri REACH ifissru RE\u0121istrazzjoni, Evalwazzjoni u Awtori\u017cazzjoni ta' kimi\u010bi", "Fi ftit kliem dan ifisser li kull kimika g\u0127andha ti\u0121i rre\u0121istrata bilfors; li l-awtoritajiet pubbli\u010bi iridu j\u0127assru b'iktar reqqa lejn id-dokumenti ta' re\u0121istrazzjoni u jsaqsu g\u0127al iktar informazzjoni jekk hemm b\u017conn u li fl-a\u0127\u0127ar il-kimika l-iktar perikolu\u017ca (madwar 1500) trid takkwista l-awtori\u017cazzjoni mill-A\u0121enzija tal-Kimika Ewropea (ECA) li se tkun ibba\u017cati f'Helsinki.", "Jekk alternattivi inqas perikolu\u017ci je\u017cistu dawn ma jakkwistawx awtori\u017cazzjoni.", "Il-Konsegwenzi ta' REACH", "Dawk li jipprodu\u010bu l-kimika g\u0127andhom id-dover li jnaqqsu, jew li jipprovdu rimedju g\u0127all-konsegwenzi negattivi jew inkell jinformaw b'xejn 'il-konsomaturi u l-impjegati tar-riskji involuti.", "L-i\u017cvanta\u0121\u0121 huwa li dan se jqum \u0127afna lill-produtturi (iktar minn1,7 miljun impjegati fl-industrija kimika, u 3 miljuni o\u0127ra li jiddependu indirettament fuq din l-industrija.", "Il-vanta\u0121\u0121 huwa r-rispett ta' l-ambjent u s-sa\u0127\u0127a tal-konsumaturi.", "\u0126afna kriti\u010bi ja\u0127sbu li kriteri iktar g\u0127ola jissarfu f'aktar testijiet fuq l-annimali i\u017cda REACH jwieg\u0127ed metodi li ma jag\u0127mlux testijiet fuq l-annimali u jobbliga lill-produtturi ju\u017caw metodi alternattivi jekk possibbli.", "Fi kliem qasir il-problema kollha tar-REACH qieg\u0127da bejn il-bilan\u010b ta' l-interessi ta' l-industrija u l-protezzjoni tas-sa\u0127\u0127a u l-ambjent.", "L-industrija kimikali tirrapre\u017centa 31% ta' l-industrija kimikali tad-dinja.", "Storja tal-pro\u010bess le\u0121islattiv tar-REACH", "L-istorja tar-REACH bdiet 8 snin ilu.", "Fis-sena 1998, il-Kunsill Informali tal-Ambjent fl-Ingilterra esprima t\u0127assib dwar is-sistema regulatorja dwar il-kimika.", "Il-Kummissjoni Ewopra ippre\u017centat l-ewwel proposta REACH fit-2003.", "L-ewwel qari fil-Parlament Ewropew sar fi 2005.", "Il-Ministri u l-Parlament Ewropew sabu kompromiss fuq REACH f'Novembru 2006.", "Nhar il-11 ta' Di\u010bembru se jkun hemm id-dibattitu u fit-13 se jkun hemm il-vot fi Strasburgu.", "Segwu direttament.", "REACH se jibda japplika minn \u0120unju 2007.", "20061207STO01168 Informazzjoni dwar REACH It-tieni qari REACH: Qbil bejn il-Parlament u l-Kunsill Kumitat g\u0127all-ambjent Kumitat g\u0127all-industrija u r-ri\u010berka L-A\u0121en\u017cija Ewropea tal-kimika Dokumenti adottati mill-PE EP Live"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16665214__IM-PRESS__20061207-STO-01168__MT.txt"}
{"text": ["Punti Ewlenin tas-seduta plenarja 11-14 ta' Di\u010bembru", "Istituzzjonijiet", "Punti Ewlenin tas-seduta Plenarja ta' Di\u010bembru", "Din is-seduta plenarja se tkun wa\u0127da mill-iktar im\u0127abbtin ta' din is-sena.", "Il-Punti ewlenin huma REACH, l-ilma ta' ta\u0127t l-art, l-approvazzjoni tal-Parlament dwar il-Kummissarji l-\u0121odda, l-g\u0127otja tal-Premju Sakharov u r-revi\u017cjoni tad-\"Direttiva dwar il-Televixi bla Fruntieri, \" fost o\u0127rajn.", "It-Tnejn 11 ta' Di\u010bembru il-pakkett REACH dwar il-kimika se jkun diskuss.", "It-Tlieta 12 ta' Di\u010bembru se tifta\u0127 bid-dibattitu dwar il-Fond ta' A\u0121\u0121ustament g\u0127all-Globali\u017cazzjoni, l-ilma ta' ta\u0127t l-art.", "Iktar tard se jin\u017camm il-vot dwar i\u017c-\u017cew\u0121 Kummissarji \u0121odda mir-Rumanija u l-Bulgarija u jing\u0127ata l-Premju Sakharov lil Alexander Milinkevich.", "Wara nofsinhar se jin\u017camm id-dibattitu dwar id-Direttiva dwat Televixin bla fruntieri u l-ba\u0121it Ewropew 2007.", "Nhar l-Erba' 13 ta' Di\u010bembru se ji\u0121i diskuss il-pro\u010bess ta' tkabbir ta' l-UE .", "Dan wara rapport m\u0127ejji minn Elmar Brok fil-Kumitat dwar l-Affarijiet Barranin spe\u010bjalment dwar it-Turkija, il-Kroazja u l-pajji\u017ci Balkani.", "F'rapport separat il-Kumitat g\u0127all-Affarijiet Kostituzzjonali jelabora l-b\u017conn g\u0127al struttura istituzzjonali, finanzjarja u politika qabel l-UE ma tista' tibda tikkunsidra iktar tkabbir.", "Filg\u0127axija il-permessi tal-li\u010benzji g\u0127all-karozzi se ji\u0121i diskussi fit-tieni qari ta' rapport.", "L-g\u0127an hu li fl-2013 il-li\u010benzji se jkunu ta' forma wa\u0127da madwar l-UE kollha.", "Il-\u0126amis 14 ta' Di\u010bembru", "Rapport dwar id-dijossidu karboniku se ji\u0121i ppre\u017centat fuq il-mejda tal-kamra.", "B\u0127al kull nhar ta' \u0126amis fis-seduta plenarja wara nofsinhar se jsir id-dibattitu dwar tlett kwistjonijiet dwar id-drittijiet tal-bniedem fid-dinja.", "Fosthom, g\u0127al Malta importanti li ng\u0127idu li s- sitwazzjoni fil-Fiji kif ukoll l-implikazzjoni tal-forzi tal-\u0120nus Mag\u0127quda f'ka\u017cijiet ta' abbu\u017c sesswali fil-Liberja u l-Haiti se jkunu diskussa dan inhar.", "Fi Brussel nhar it-18 ta' Di\u010bembru se tin\u017camm seduta plenarja straordinarja bejn il-11 ta' filg\u0127odu u s-sieg\u0127a ta' wara nofsinhar sabiex tippermetti 'l-Presidenza Finlandi\u017ca tippre\u017centa lill-Membri sommarju ta' dak kollu li g\u0127amlet matul il-presidenza tag\u0127ha dawn l-a\u0127\u0127ar sitt xhur.", "20061208STO01249 Il-Briefing komplet dwar is-Seduta plenarja", "-//EP//TEXT IM-PRESS 20061127BRI00306 FULL-TEXT NOT XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16665286__IM-PRESS__20061208-STO-01249__MT.txt"}
{"text": ["Tkabbir ta' l-UE: Iva i\u017cda l-ewwel ir-riformi", "Istituzzjonijiet", "IL-Memrbi jirriflettu dwar it-tkabbir ta' l-UE", "Fejn g\u0127andhom jieqfu l-fruntieri ta' l-Ewropa?", "Jista' wie\u0127ed ju\u017ca l-prospettivi ta' l-ade\u017cjoni b\u0127ala arma biex jinkura\u0121\u0121i l-bidliet f'pajji\u017ci fejn ikun hemm b\u017conn ta' riformi?", "Tista' l-Unjoni tkompli tikber fin-numru ming\u0127ajr ma tbiddel il-mod li ta\u0127dem?", "Dawn jew mistoqsijiet o\u0127ra se ji\u0121u risposti f'\u017cew\u0121 rapporti li se ji\u0121u vvotati fil-plenarja din il-\u0121img\u0127a.", "Ir-Rumanija u l-Bulgarija se jid\u0127lu fi \u017cmien gimag\u0127tejn, u 2007 timmarka il-\u0127amsin sena tat-twaqqif ta' l-UE.", "Din il-\u0121img\u0127a kru\u010bjali min\u0127abba li l-kwistjoni tat-Turkija hija wa\u0127da mill-prijoritajiet ta' l-a\u0121enda wara li l-Kummissjoni Ewropea rrikmandat is-sospensjoni parzjali tan-negozjati min\u0127abba \u010aipru.", "Trid per\u00f2 m'g\u0127andhix il-kapa\u010bit\u00e0", "I\u010b-\u010bavetta li tifta\u0127 it-triq g\u0127all-futur hija l-Kostituzzjoni Ewropea.", "Hekk jikkonkludi rapport li se ji\u0121i diskuss nhar l-Erba' filg\u0127odu.", "Elmar Brok (PPE-DE, \u0120ermanja) MPE, spjega li huwa \u010bar li \"t-Trattat ta' Nizza ma jipprovdix ba\u017ci adekwata g\u0127at-tkabbir fil-\u0121ejjieni.\"", "It-tkabbir ma jistax jimblokka l-kapa\u010bit\u00e0 ta' l-UE biex ta\u0121ixxi i\u017cda r-riforma istituzzjonali trid issir sabiex ma tkunx ta' xkiel g\u0127at-tkabbir.", "Il-Membri sa\u0127qu fuq il-b\u017conn ur\u0121enti g\u0127at-twettieq ta' riformi dwar it-trattat spe\u010bjalment qabel l-elezzjonijiet Ewropej ta' 2009.", "Dan sabiex ma jtellifx diskussjonijiet attwali tas-s\u0127ubija.", "L-UE hija Unjoni ta' demokraziji b'valuri maqsuma bejn l-Istati Membri bi prospettivi ta' riformi u demokrazija.", "I\u017cda Brok kompla jg\u0127id li \"t-tkabbir li jirnexxi huwa dak li huwa sostnut mi\u010b-\u010bittadini waqt li l-kapa\u010bit\u00e0 ta' l-integrazzjoni hija l-kundizzjoni tas-su\u010b\u010bess.\"", "Brok jinkura\u0121\u0121ixxi lit-Turkija timplimenta l-Protokoll ta' Ankara li jestendi l-qbil bejn il-Komunit\u00e0 Ewropea u t-Turkija g\u0127all-Istati Membri kollha, nklu\u017c \u010aipru.", "It-Turkija offriet li tifta\u0127 port wie\u0127ed u ajruport wie\u0127ed lill-\u010aipru bil-patt u l-kundizzjoni li l-UE twaqqaf l-i\u017colazzjoni ekonomika ta' \u010aipru ta' fuq.", "Rigward il-Kroazja il-Membri laqg\u0127u il-progress tag\u0127ha u kkonfirmaw il-prospettivi ta' l-ade\u017cjoni g\u0127all-Balkani tal-Punent.", "Fir-rapport tieg\u0127u Alexander Stubb, PPE-DE, Finlandja dwar il-kapa\u010bit\u00e0 ta' l-Unjoni biex tintegra Stati Membri \u0121odda, hu jikkonkludi li \"l-istruttura attwali istituzzjonali, finanzjarja, u politika mhijiex adattata g\u0127al iktar tkabbir.\" \"it-twessi\u0127 ta' l-Unjoni mhux possibli ming\u0127ajr ma napprofondu iktar.\"", "Mat-tibdil kollu ne\u010bessarju, Stubb ifakkar li wie\u0127ed irid jikkunsidra l-per\u010bezzjoni ta\u010b-\u010bittadin waqt li nkabbru l-Unjoni.", "Riformi Komprensivi u politika tal-Vi\u010binanza", "Fir-rapport tieg\u0127u Stubb jirrikmanda li l-parlamenti nazzjonali g\u0127andhom ikunu nvoluti, li l-Parlament Ewropew g\u0127andu jkollu rwol iktar importanti u li t-trasparenza fil-pro\u010bess tad-de\u010bi\u017cjoni g\u0127andha tikber; li s-sistema tal-votazzjoni fil-Kunsill g\u0127andha tkun iktar ibbilan\u010bjata, li s-sistema ta' rotazzjoni fil-Presidenzi ta' l-UE g\u0127anda tinbidel kif ukoll il-kariga tal-Ministru g\u0127all-Affarijiet Barranin.", "Fl-a\u0127\u0127ar jirrikmanda flessibilit\u00e0 akbar li tippermetti gruppi ta' pajji\u017ci javvanzaw biex japprofondu l-integrazzjoni u jissimplifikaw l-istrumenti politi\u010bi.", "20061211STO01287 EP live Tkabbir ta' l-Unjoni Ewropea Kumitat g\u0127all-Affarijiet Barranin Laqg\u0127a parlamentari kon\u0121unta", "-//EP//TEXT IM-PRESS 20061127BRI00306 FULL-TEXT NOT XML V0//MT", "-//EP//TEXT IM-PRESS 20061127BRI00306 FULL-TEXT NOT XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16665648__IM-PRESS__20061211-STO-01287__MT.txt"}
{"text": ["Ftu\u0127 tas-seduta plenarja - 11-14.12.06 (Strasburgu)", "Istituzzjonijiet", "Wara li feta\u0127 is-seduta plenarja, il-President tal-Parlament Ewropew Josep Borrell \u0127abbar li din l-\u0121img\u0127a ser jiffirma pubblikament flimkien mal-Kunsill, id-Direttiva dwar is-Servizzi.", "Fost il-punti ewlenin: REACH; ir-reklamar fuq it-televixin; il-fond ta' a\u0121\u0121ustament g\u0127all-globalizzazzjoni; l-ilma ta' ta\u0127t l-art; li\u010benzji tas-sewqan \u0121odda; il-Kummissarji tal-Bulgarija u tar-Rumanija; il-Ba\u0121it ta' l-UE.", "Ser issir ukoll i\u010b-\u010berimonja ta' l-g\u0127oti tal-Premju Sakharov g\u0127al-Liberta' tal-\u0126sieb.", "L-iffirmar tad-Direttiva dwar is-Servizzi ser isir nhar it-Tlieta fis-sag\u0127tejn u nofs ta' wara nofsinhar, fuq ix-xellug ta' l-emi\u010biklu.", "Membri ta' l-istampa huma mistiedna jattendu.", "Il-Punti Ewlenin", "REACH : Il-Membri tal-Parlament Ewropew g\u0127andhom japprovaw il-ftehim ta' kompromess li ntla\u0127aq bejn id-delegazzjonijiet tal-Parlament Ewropew u tal-Kunsill fuq REACH - il-pakkett le\u0121islattiv dwar l-evalwazzjoni, r-re\u0121istrazzjoni u l-awtorizzazzjoni ta' sustanzi kimi\u010bi.", "A\u0121\u0121ustament ghall-Globalizzazzjoni : Rapport dwar il-\u0127olqien ta' Fond Ewropew ta' a\u0121\u0121ustament ghall-Globalizzazzjoni, li g\u0127andu jipprovdi sa \u20ac500 miljun kull sena biex jg\u0127in lil dawk il-\u0127addiema li spiccaw bla xog\u0127ol min\u0127abba l-effetti tal-globalizzazzjoni, jergg\u0127u jintegraw ru\u0127hom fis-suq tax-xog\u0127ol.", "A\u0121\u0121ornament tar-regoli dwar ir-reklami fuq it-televixin : Rapport dwar it-tibdil fir-regoli dwar ir-reklami mxandra fuq it-televixin fl-Ewropa, u appro\u010b\u010b \u0121did f'ka\u017cijiet meta prodotti kummer\u010bjali jintwerew matul ix-xandir barra l-\u0127in tar-reklami.", "Il-\u0127arsien ta' l-ilma ta' ta\u0127t l-art : Ftehima ta' kon\u010biljazzjoni li ntla\u0127aq bejn ir-rapprezentanti tieg\u0127u u tal-Kunsill dwar id-Direttiva fuq il-protezzjoni ta' l-ilma ta' ta\u0127t l-art.", "Il-Parlament irnexxilu jintrodu\u010bi dispo\u017cizzjonijiet sabiex l-Istati Membri jie\u0127du mi\u017curi iktar stretti li jevitaw li sustanzi perikolu\u017ci jikkontaminaw l-ilma ta' ta\u0127t l-art.", "Li\u010benzji tas-sewqan \u0121odda : Mill-2013, il-li\u010benzji tas-sewqan \u0121odda jew dawk li jkunu gew sostitwiti ghandhom jibdew jin\u0127argu f'format ta' karta ta' kreditu uniku madwar l-Unjoni Ewropea kollha.", "Dan il-format jissostittwixxi iktar minn 110 mudelli differenti ta' li\u010benzji tas-sewqan li jezistu fl-Istati Membri.", "Seduta plenarja straordinarja tal-Parlament : Il-Kunsill u l-Kummissjoni ser jag\u0127mlu stqarrija dwar il-Preparazzjoni tal-laqg\u0127a tal-Kunsill Ewropew li ser issir fi Brussell fl-14 u fil-15 ta' Dicembru 2006.", "Ta' min jinnota fit-18 ta' Dicembru ser issir seduta plenarja straordinarja tal-Parlament Ewropew fi Brussell.", "Il-ba\u0121it ta' l-Unjoni Ewropea : Il-Membri g\u0127andhom jikkunsidraw \u017cew\u0121 rapporti dwar l-abbozz tal-ba\u0121it \u0121enerali ta' l-UE g\u0127as-sena 2007, emendat mill-Kunsill.", "Ir-rapporti kienu m\u0127ejjin minn James ELLES (EPP-ED, UK) u Louis GRECH (PES, MT).", "Il-pro\u010bedura ba\u0121itarja issa waslet fit-tieni qari.", "Il-\u0127atra tal-Kummissarji Rumeni u Bulgari : Approvazzjoni tal-\u0127atra tal-Kummissarji l-\u0121odda li jirrappre\u017centaw il-Bulgarija u r-Rumanija.", "Meglena KUNEVA mill-Bulgarija g\u0127andha ssir Kummissarju ghall-\u0126arsien tal-Konsumaturi, waqt li Leonard ORBAN, mir-Rumanija, g\u0127andu jsir Kummissarji g\u0127all-Multilingwi\u017cmu.", "L-g\u0127oti tal-Premju Sakharov g\u0127al-Liberta' tal-\u0126sieb : \u010aerimonja ta' l-g\u0127oti tal-Premju Sakharov g\u0127al-Liberta' tal-\u0126sieb lil Alexander Milinkevich, il-mexxej ta' l-oppo\u017cizzjoni fil-Belarus.", "Ri\u010beviment g\u0127all-\u0121urnalisti : F'okka\u017cjoni tal-\u010belebrazzjonijiet ta' l-a\u0127\u0127ar tas-sena, il-\u0121urnalisti pre\u017centi fil-Parlament Ewropew fi Strasburgu huma mistiedna g\u0127al ri\u010beviment nhar it-Tlieta 12 ta' Di\u010bembru fil-Visitors Gallery (Bini LOW, sular 0), mis-6 ta' filg\u0127axija 'l quddiem.", "Tibdil fl-a\u0121enda", "Id-dibattitu dwar ir-rapport fuq i\u010b-\u010birkolazzjoni ta' g\u0127alf kompost g\u0127all-annimali, im\u0127ejji minn Friedrich-Wilhelm GRAEFE ZU BARINGDORF (Greens/EFA, DE), \u0121ie pospost.", "Ir-rapport im\u0127ejji minn Erna HENNICOT-SCHOEPGES (EPP-ED, LU) dwar is-Sena Ewropea g\u0127ad-Djalogu Interkulturali (2008) ser ji\u0121i vvutat ming\u0127ajr dibattitu.", "G\u0127andha wkoll issir mozzjoni g\u0127al ri\u017coluzzjoni dwar il-koordinazzjoni tal-li\u0121ijiet, regolamenti u dispo\u017cizzjonijiet amministrattivi relatati mal-UCITS ( Undertakings for Collective Investment in Transferable Securities )", "Il-MPE dde\u010biedew ukoll li ma jsirx id-dibattitu ppjanat g\u0127all-\u0126amis, dwar il-\u0127elsien ta' l-istaff mediku li qed jin\u017camm fil-Libja.", "Simon BUSUTTIL (EPP-ED, MT) iddefenda t-tne\u0127\u0127ija ta' dan id-dibattitu minn fuq l-a\u0121enda u qal li dan mhuwiex i\u017c-\u017cmien opportun biex ti\u0121i diskussa din is-sitwazzjoni.", "Fakkar li l-pro\u010bedura \u0121udizzjarja li tinvolvi l-infirmiera Bulgari waslet f'mument kru\u010bjali u sa\u0127aq li ri\u017coluzzjoni tal-Parlament b\u0127alissa tista' to\u0127loq iktar \u0127sara milli \u0121id.", "G\u0127alhekk, kompla jg\u0127id, ikun a\u0127jar jekk din il-\u0121img\u0127a ma ssir ebda mozzjoni g\u0127al ri\u017coluzzjoni dwar din il-kwistjoni.", "20061207IPR01144 A\u0121enda: 11-14.12.06 (Strasburgu)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16665856__IM-PRESS__20061207-IPR-01144__MT.txt"}
{"text": ["Regoli \u0121odda rigward ir-reklamar fuq it-televi\u017cjoni!", "Tag\u0127rif", "Regoli \u0121odda dwar it-tqeg\u0127id ta' prodotti", "L-Ewropej iqattg\u0127u 2 kuljum quddiem il-televi\u017cjoni, jaraw films u\u2026.reklamar.", "Ir-reklamar bejn 2 programmi, i\u017cda issa anke fil-programm, permezz ta' sistema kontroversjali msej\u0127a it-tqeg\u0127id ta' prodotti: meta l-attur isemmi jew juri prodott bit-tikketta.", "L-Ewropa dde\u010bidiet li tadotta regoli li g\u0127adhom ma je\u017cistux rigward it-tqeg\u0127id ta' prodotti i\u017cda ukoll rigward il-waqfien g\u0127ar-reklamar.", "Din il-\u0121img\u0127a l-PE se jivvota fuq dan.", "Ftit statisti\u010bi ta' interess huma li dar medja fl-Istati Uniti b'2.55 persuna fid-dar g\u0127andha 2.73 settijiet tat-TV b'persuni jaraw 4 sieg\u0127at televi\u017cjoni kuljum.", "Tul il-\u0127ajja dawn ikunu raw 2 miljun programm.", "L-UE g\u0127alhekk idde\u010bidiet li tadotta regoli dwar dan il-fenomenu teknolo\u0121iku \u0121did u revoluzzjonarju.", "Revoluzzjoni teknika tissarraf f'evoluzzjoni dwar ir-Regoli tat-televixin", "Ir-regoli attwali dwar ir-riklamar saru fl-1997.", "Minn dak i\u017c-\u017cmien saru \u0127afna bidliet fit-teknolo\u0121ija tat-televixin.", "Mis-sistema analo\u0121ika morna g\u0127as-sistema numerika jew di\u0121itali, da\u0127lu mezzi o\u0127ra b\u0127all-internet, u t-telefonija mobbli, kif ukoll mezzi o\u0127ra ta' riklamar.", "Dan jispjega l-b\u017conn ta' \u017cviluppi anke fir-regoli.", "Din il-\u0121img\u0127a l-PE se jivvota dwar rapport mtella' minn Ruth Hieronymi (PPE-DE, \u0120ermanja) li jirrevedi d-Direttiva \"Televixin bla fruntieri\".", "Il-punt prin\u010bipali li l-Membri jridu jirrevedu kien dak dwar ir-regoli tar-riklamar u g\u0127alhekk il-paw\u017ci fuq it-televixin u anke jadottaw qafas ta' kif wie\u0127ed iqieg\u0127ed il-prodotti.", "L-iskop tad-direttiva huwa li jkopri s-servizzi li jixb\u0127u dawk tal-TV u l-midja awdjovi\u017cwali fuq talba.", "Il-le\u0121islazzjojni fuq \u017cew\u0121 livelli li tag\u0127mel differenza bejn servizzi tat-TV mxandra bi programm (servizzi lineari tal-midja) u servizzi non-lineari (servizzi fuq talbe fuq l-internet u t-TV numeriku).", "G\u0127all-programmi tat-TV tradizzjonali u s-servizzi b\u0127al tat-TV (internet) huma regoli kwantitattivi li se japplikaw.", "Huma regoli minimi kwalitattivi li se japplikaw g\u0127as-servizzi fuq talba (protezzjoni tal-minuri etc).", "Il-gazzetti ta' fuq l-internet mhux se ji\u0121u koperti.", "Trid tistenna iktar g\u0127ar-riklamar", "Ir-riklamar huwa sors fondamentali g\u0127all-iffinanzjar ta' l-istazzjonijiet tat-TV, spe\u010bjalment dawk privati.", "(90% ta' stazzjonijiet privati fl-Ewropa u 29% ta' dawk pubbli\u010bi ji\u0121u minn riklamar u sponsoring.)", "I\u017cda waqt li dan ir-riklamar vitali g\u0127at-TV, ma nistg\u0127ux ng\u0127idu l-istess g\u0127all-ispettatur.", "Dan g\u0127andu b\u017conn ji\u0121i protett minn riklamar bla waqfien jew waqfien kontinwu u regolari matul il-programmi.", "Ir-regoli attwali ta' 1997 jistipulaw minimu ta' 20 minuta mill-inqas ta' riklamar \u0127lief matul l-a\u0127barijiet, il-programmi reli\u0121ju\u017ci, dokumentarji u programmi tat-tfal li huma inqas minn 30-il minuta.", "Il-proposti tal-Membri jg\u0127idu li l-waqfien tar-riklamar", "matul \"film s mag\u0127mula g\u0127at-televixin \u2026 xog\u0127lijiet \u010binematografi\u010bi, kun\u010berti, drammi teatrali u opri g\u0127andu jkun ta' 45 minuta.", "Fir-realt\u00e0 dan g\u0127adu su\u0121\u0121ett g\u0127ad-diskussjonijiet min\u0127abba l-opinjonijiet varji tal-Gruppi politi\u010bi.", "il-programmi tat-tfal u ta' l-a\u0127barijiet jistg\u0127u ji\u0121u interroti kull 30 minuta.", "Servizzji awdjo ma jistg\u0127ux ikollhom riklamar ta' ikel u xorb min\u0127abba t\u0127assib dwar il-\u0127xuna li qed tikber fit-tfal.", "Il-volum tal-\u0127oss ma g\u0127andux ikun iktar g\u0127oli mill-bqija tal-programm", "Ir-riklamar ma jistg\u0127ax ikun offensiv fuq ba\u017ci ta' diskriminazzjoni", "Il-kompromess", "Skond il-kompromess bejn l-istituzzjonijiet divseri ir-reklamar ma jistax jaqbe\u017c 12-il minuta (20%) fis-sieg\u0127a.", "Se jkunu projbiti kull tip ta' kummer\u010bjali awdjovi\u017civi rigward sigaretti jew tabakk.", "Ikun projbit ir-reklamar ta' prodotti disponibbli biss fuq karta tat-tabib", "Rigward persuni b'di\u017cabilit\u00e0, l-Istati Membri jkunu inkora\u0121\u0121ati jirrendu s-servizzi tag\u0127hom iktar a\u010b\u010bessibbli g\u0127al persuni b'di\u017cabilit\u00e0 ta' smig\u0127 jew vi\u017civa.", "Madankollu minn 1980 l-iktar mod kontroversjali ta' riklamar li qed jinfirex huwa t-tqeg\u0127id ta' prodotti, i\u0121ifieri ka\u017cijiet fejn prodotti kummer\u010bjali jintwerew matul ix-xandir barra l-\u0127in allokat g\u0127ar-riklami.", "Din it-teknika ta' tqeg\u0127id ta' prodotti barra l-\u0127in ta' riklamar uffi\u010bjali hija u\u017cata \u0127afna fi\u010b-\u010binema amerikana.", "Barra dan il-films huma \u0121eneralement iffininanzjati b'din is-sistema, bi tpartit ma stampa jew djalogu.", "Il-prin\u010bipju li jre\u0121i huwa li wie\u0127ed juri prodott matut film jew programm biex jirriklamah bi tpattija ta' support finanzjarju g\u0127all-produttur jew direttur tal-film.", "Tipikament jew il-prodott ikun muri jew inkella l-kwalitajiet prin\u010bipali tal-prodott ikunu msemmija.", "Waqt li l-influwenza ta' dan qed tikber fl-Ewropa dan mhux awtori\u017c\u017cat f'kull pajji\u017c Ewropew.", "G\u0127alhekk id-direttiva ta' Televixin ming\u0127ajr fruntieri tikkrea regolament \u0121did dwar dan.", "Din forsi sistema \u0121dida biex il-produtturi tat- TV ida\u0127\u0127lu iktar flus?", "It-tqeg\u0127id ta' prodotti huwa kontroversjali g\u0127aliex ma ssirx distinzjoni iktar bejn ir-riklamar u l-kuntent editorjali.", "Dan jissarraf f'inqas kreattivit\u00e0 g\u0127al produtturi ta' films, jew nuqqas ta' g\u0127a\u017cla g\u0127all-ispettaturi g\u0121alix ma jkunux jistg\u0121u jevitaw dan it-tip ta' riklami.Filwaqt li \u010berta Membri iridu kompletmanet jipprojbixxu, it test ippre\u017centat mill-Kumitat tal-Kultura jissu\u0121\u0121erixxi li dan g\u0127andu jit\u0127alla ta\u0127t \u010berta \u010birkustanzi.", "It-tqeg\u0127id ta' prodotti g\u0127andu jkun ipprojbit totalement g\u0127all-prodotti tat-tabakk u fi programmi ta' l-a\u0127barijiet, dokumentarji u tat-tfal.", "I\u017cda l-Istati Membri jistg\u0127u jag\u0127tu permess biex isur fi\u010b-\u010binema.", "Wie\u0127ed g\u0127andu jinforma l-ispettaturi li matul film spe\u010bifiku se jkun hemm it-tqeg\u0127id ta' riklamar", "Fejn isir dan ma g\u0127andux jaffettwa l-indipendenza jew ir-responabbilt\u00e0 tax-xandara.", "Ir-rapporteur Ruth Hiernoymi tikkonkludi li bit-tqeg\u0127id tar-riklamar prodotti l-Ewropej jistg\u0127u jikkompetu a\u0127jar ma produtturi Amerikana.", "Filwaqt li \u010berta Membri jridu l-interdizzjoni komplet tat-tqeg\u0121id ta' prodotti fil-films, il-po\u017cizzjoni komunit tal-Kunsill tistipula \"li dan g\u0127andu jkun projbit fil-prin\u010bipju\" bil-possibilit\u00e0 ta ' \u010berta derogazzjonijiet sakemm Stat Membru ma jidde\u010bidiex kontra.", "U tinsewx titfu t-televi\u017cjoni g\u0127aliex is-\"standby\" ja\u0127li daqstant ener\u0121ija.", "20061211STO01289 Servizz ta' l-istampa.", "Kumitat g\u0127all-Kultura EP Live"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16666206__IM-PRESS__20061211-STO-01289__MT.txt"}
{"text": ["L-ade\u017cjoni tal-Bulgarija u tar-Rumanija: il-\u0127atra tal-Kummissarji", "Istituzzjonijiet", "Il-Membri tal-Parlament Ewropew approvaw il-\u0127atra tal-Kummissarji l-\u0121odda li jirrappre\u017centaw il-Bulgarija u r-Rumanija.", "Meglena KUNEVA mill-Bulgarija g\u0127andha ssir Kummissarju g\u0127all-\u0126arsien tal-Konsumaturi, waqt li Leonard ORBAN, mir-Rumanija, g\u0127andu jsir Kummissarju g\u0127all-Multilingwi\u017cmu, mill-1 ta' Jannar 2007.", "Il-Parlament ta \"l-approvazzjoni tieg\u0127u g\u0127all-\u0127atra tal-Membru l-\u0121did tal-Kummissjoni, Meglena KUNEVA , g\u0127all-mandat li jtemm fil-31 ta' Ottubru 2009\", b'ma\u0121\u0121oranza ta' 583 vot favur, 21 kontra u 28 astensjoni,", "Bl-istess mod, l-approvazzjoni g\u0127all-\u0127atra ta' Leonard ORBAN ing\u0127atat b'595 vot favur, 16 kontra u 29 astensjoni.", "Il-Bulgarija u r-Rumanija ser jissie\u0127bu ma' l-Unjoni Ewropea fl-1 ta' Jannar 2007 u b'hekk in-numru ta' Stati Membri ser jitla' g\u0127al 27.", "Il-\u0127atra ta' \u017cew\u0121 \u010bittadini mill-Bulgarija u mir-Rumanija fil-Kummissjoni Ewropea huwa \"sinjal importanti ta' l-integrazzjoni tag\u0127hom fl-Unjoni Ewropea u ser timmarka l-bidu ta' parte\u010bipazzjoni s\u0127i\u0127a fil-pro\u010bess ta' te\u0127id ta' de\u010bi\u017cjonijiet fuq livell Ewropew g\u0127al dawn i\u017c-\u017cew\u0121 Stati Membri \u0121odda.\"", "Fl-a\u0127\u0127ar ta' Novembru, il-Parlament Ewropew organizza seduti ta' smig\u0127 mal-Kummissarji nnominati bl-g\u0127an li titjieb it-trasparenza tan-nominazzjonijiet u sabiex din il-\u0127atra ting\u0127ata aktar le\u0121ittimita'.", "Wara l-approvazzjoni formali tal-Parlament Ewropew, il-Kunsill g\u0127andu ja\u0127tar formalment lill-Kummissarji l-\u0121odda.", "\u0126atra tal-Kummissarji l-\u0121odda: 12.12.06", "20061207IPR01147 Ri\u017coluzzjoni tal-Parlament Ewropew li tag\u0127ti l-approvazzjoni g\u0127all-\u0127atra tal-Membru l-\u0121did tal-Kummissjoni nnominat mir-Repubblika tal-Bulgarija, is-Sra Meglena KUNEVA Ri\u017coluzzjoni tal-Parlament Ewropew li tag\u0127ti l-approvazzjoni g\u0127all-\u0127atra tal-Membru l-\u0121did tal-Kummissjoni nnominat mir-Rumanija, is-Sur Leonard ORBAN Il-Kummissarji l-\u0121odda Seduti ta' Smig\u0127 tal-Kummissarji"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16666804__IM-PRESS__20061207-IPR-01147__MT.txt"}
{"text": ["Il-\u0127atra tal-Membri tal-Qorti ta' l-Awdituri mill-Bulgarija u mir-Rumanija", "Kontroll ba\u0121itarju", "Il-Parlament \u0121ie kkonsultat mill-Kunsill dwar il-\u0127atra tal-Membri tal-Qorti ta' l-Awdituri: Nadezhda Dimitrova SANDOLOVA g\u0127all-Bulgarija u Ovidiu ISPIR g\u0127ar-Rumanija.", "Il-MPE taw opinjoni favorevoli.", "B'ma\u0121\u0121oranza ta' 561 vot favur, 32 kontra u 38 astensjoni, il-Parlament Ewroprew ta opinjoni favorevoli dwar in-nominazzjoni ta' Nadezhda SANDOLAVA b\u0127ala Membru tal-Qorti ta' l-Awdituri.", "Il-Parlament ta wkoll opinjoni favorevoli dwar in-nominazzjoni ta' Ovidiu ISPIR b\u0127ala Membru tal-Qorti ta' l-Awdituri bi 356 vot favur, 229 kontra u 51 astensjoni.", "Pro\u010bedura: Konsultazzjoni", "\u0126atra tal-Membri tal-Qorti ta' l-Awdituri l-\u0121odda: 12.12.06", "20061212IPR01450 In-nominazzjoni ta' Ovidiu Ispir b\u0127ala Membru tal-Qorti ta' l-Awdituri [FAZAKAS] In-nominazzjoni ta' Nadezhda Sandolova b\u0127ala Membru tal-Qorti ta' l-Awdituri [POMES RUIZ]"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16666900__IM-PRESS__20061212-IPR-01450__MT.txt"}
{"text": ["Alexander Milinkevich jir\u010bievi l-Premju Sakharov g\u0127al-Liberta' tal-\u0126sieb", "Drittijiet tal-bniedem", "Il-Premju Sakharov g\u0127al-liberta' tal-\u0127sieb", "Alexander Milinkevich, il-mexxej ta' l-oppo\u017cizzjoni fil-Belarus, ir\u010bieva l-Premju Sakharov g\u0127al-Liberta' tal-\u0126sieb mill-President Josep Borrell f'isem il-Parlament Ewropew.", "Is-Sur Milinkevich kien \u0127are\u0121 g\u0127all-elezzjonijiet presidenzjali fil-Belarus f'Marzu li g\u0127adda, i\u017cda r-ri\u017cultati ta' dawn l-elezzjonijiet \u0121ew ikkundannati kemm mill-Unjoni Ewropew, kif ukoll mill-Istati Uniti.", "Aktar tard, is-Sur Milinkevich safa impri\u0121jonat g\u0127al 15-il jum, talli ipprotesta kontra r-ri\u017cultati.", "Matul i\u010b-\u010berimonja, il-President Borrell qal li diffi\u010bli li wie\u0127ed jemmen li l-\u0121urnata tal-lum, miljuni ta' persuni madwar id-dinja huma m\u010ba\u0127\u0127din mid-demokrazija.", "Fakkar li l-Unjoni Ewropea g\u0127andna dmir spe\u010bjali li tiddefendi u tippromwovi d-drittijiet tal-bniedem fid-dinja.", "G\u0127alhekk din qatt ma tittollera l-vjolazzjoni tad-dinjita' tal-bniedem u l-oppressjoni tal-valuri demokrati\u010bi.", "Huwa sa\u0127aq li l-Premju Sakharov 2006 juri din id-determinazzjoni.", "Waqt li indirizza lis-Sur Milinkevich, qal: \"Int sirt tassew simbolu tar-re\u017cistenza kontra l-oppressjoni u tat-tama g\u0127al \u0121ejjieni demokratiku\u2026", "A\u0127na nappo\u0121\u0121jawk fil-\u0127idma tieg\u0127ek g\u0127ad-demokrazija fil-Belarus u l-aspirazzjoni tas-so\u010bjeta' li tikseb id-dritt li tag\u0127\u017cel il-mexxejja tag\u0127ha b'mod demokratiku, id-dritt li jkollha a\u010b\u010bess g\u0127al informazzjoni indipendenti, id-dritt li tistabbilixxi NGOs u d-dritt li jkollha sistema \u0121udizzjarja indipendenti u imparzjali.\"", "\"Il-Premju Sakharov din is-sena qieg\u0127ed jing\u0127ata lit-tama li l-Belarus jsir pajji\u017c demokratiku u lil kull persuna li jkollha l-kura\u0121\u0121 li mhux biss to\u0127lom dwar il-liberta' i\u017cda wkoll tag\u0127milha realta'.\"", "Wara li r\u010bieva l-premju, is-Sur Milinkevich qal li dan g\u0127andu jkun ta' dawk kollha li qeg\u0127din ikomplu ji\u0121\u0121ieldu g\u0127al \u0127elsien f'pajji\u017chom.", "\"Il-Premju Sakharov huwa e\u017cempju tajjeb \u0127afna tal-politika morali, huwa sinjal ta' l-g\u0127arfien tal-\u0121ejjieni Ewropew tal-Belarus.\"", "Qal li l-awtoritajiet fil-Belarus qeg\u0127din i\u0121ibu ru\u0127hom b\u0127al fi \u017cmien l-Inkwi\u017cizzjoni kontra l-avversarji politi\u010bi tag\u0127hom, li \u0127afna minnhom g\u0127ebu.", "Qal ukoll li huwa favur ir-re\u017cistenza kontra l-oppressjoni ming\u0127ajr vjolenza, u fakkar li matul id-dimostrazzjoni ta' Marzu kontra r-ri\u017cultati falsifikati ta' l-elezzjonijiet fil-pajji\u017c, il-bandiera ta' l-Unjoni Ewropea kienet imtellg\u0127a \u0127dejn dik tal-Belarus, b\u0127ala sinjal ta' appo\u0121\u0121.", "Kompla jg\u0127id li fil-Belarus b\u0127alissa qeg\u0127din jerg\u0127u jittellg\u0127u monumenti li jonoraw lil Stalin u li qieg\u0127ed ji\u0121i mxerred \u0127afna gideb.", "Madankollu, ir-re\u0121im g\u0127andu diffikultajiet kbar g\u0127aliex l-ekonomija mhix qed ta\u0127dem sew u r-Russja qieg\u0127da thedded li twaqqaf it-trattament ekonomiku preferenzjali.", "Huwa sa\u0127aq li ma jridx li jkun hemm sanzjonijiet ekonomi\u010bi fuq il-Belarus g\u0127aliex dawn jaffettwaw l-iktar lil poplu.", "Semma l-fatt li l-President tar-Russja Vladimir Putin irid i\u0121ieg\u0127el lill-President tal-Belarus Alexander Lukashenko biex jid\u0127ol f'unjoni monetarja mar-Russja u biex jniedi kostituzzjoni \u0121dida li tistabbilixxi unjoni politika mag\u0127ha.", "G\u0127alkemm il-President Lukashenko huwa kontra din it-telfa ta' indipendenza, l-istint ta' sopravivenza politika ta' l-awtoritajiet xorta jista' jwassal biex dawn jog\u0127qodu g\u0127ar rikjesti Russi.", "Fl-istess \u0127in, l-oppo\u017cizzjoni demokratika fil-Belarus mhix kontra r-Russja, g\u0127aliex din hija msie\u0127ba importanti g\u0127al Belarus demokratika u indipendenti.", "Is-Sur Milinkevich g\u0127amel appell biex l-UE ma tg\u0127ollix il-prezz tal-vi\u017ca g\u0127al \u010bittadini tal-Belarus, g\u0127aliex filwaqt li dawn ma jistg\u0127ux i\u0127allsu 60 ewro, g\u0127andhom b\u017conn ikunu jistg\u0127u j\u017commu kuntatt mal-Punent.", "G\u0127amel ukoll appell biex l-Unjoni tniedi Fond g\u0127ad-Demokrazija sabiex tkun tista' tie\u0121u azzjoni f'pajji\u017ci b'mexxejja dittatorjali.", "Huwa temm billi rringrazzja l-Parlament Ewropew g\u0127all-appo\u0121\u0121 tieg\u0127u.", "Kull sena, il-Parlament Ewropew jag\u0127ti l-Premju Sakharov g\u0127al-Libert\u00e0 tal-\u0126sieb lil individwi jew organizzazzjonijiet e\u010b\u010bezzjonali li ji\u0121\u0121ieldu kontra l-oppressjoni, l-intolleranza u l-in\u0121ustizzja.", "Il-premju huwa wie\u0127ed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.", "Il-premju jing\u0127ata lil persuni, asso\u010bjazzjonijiet jew organizzazzjonijiet, irrispettivament minn nazzjonalita', il-post ta' residenza jew il-post fejn ikunu stabbiliti.", "Ir-rebbie\u0127 jir\u010bievi \u010bertifikat u \u010bekk ta' \u20ac50,000.", "20061207IPR01148 Il-Premju Sakharov 2006 Filmat (1.5MB) Fuljett (PDF)"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16667446__IM-PRESS__20061207-IPR-01148__MT.txt"}
{"text": ["It-Tnejn fl-a\u0127\u0127ar Seduta fi Strasburgu g\u0127al 2006", "Istituzzjonijiet", "It-tnejn fil-Plenarja", "Il-President Borrell feta\u0127 din is-Seduta ilbiera\u0127.", "Il-Membri ddiskutew REACH u l-g\u0127ajnuna finanzjarja ta' kumpens g\u0127al dawk li jkabbru l-bananas.", "Din il-\u0121img\u0127a se twassal g\u0127all-vot finali dwar REACH, il-ba\u0121it Ewropew 2007, id-Direttiva dwar it -Televixin bla fruntieri, l-g\u0127otja tal-Premju Sakharov, regoli \u0121odda dwar il-li\u010benzji tal-karozzi kif ukoll l-g\u0127ajnuna g\u0127ar-reintegrazzjoni g\u0127al dawk li tilfu x-xog\u0127ol min\u0127abba tendenzi globali.", "Matul id-diskors li feta\u0127 din l-a\u0127\u0127ar seduta plenarja g\u0127al 2006, il-President Borrell g\u0127amel ftit bidliet fl-a\u0121enda wara diskussjoni mal-Membri.", "It-Tnejn 11 ta' Di\u010bembru", "Minkejja l-bidliet fil-programm ta' din il-\u0121img\u0127a, ilbiera\u0127 xorta saret id-diskussjoni prevista dwar REACH, il-le\u0121islazzjoni dwar il-kimika li meta tid\u0127ol fis-se\u0127\u0127 tissostitwixxi 40 li\u0121i o\u0127ra.", "Il-vot se jsir nhar l-Erba' 13 ta' Di\u010bembru.", "Il-Membri ddiskutew anke l-g\u0127ajnuna finanzjarja mog\u0127tija lil dawk li jkabbru l-bananas.", "Filwaqt li l-Kamra tixtieq i\u017c\u017comm is-sistema attwali ta' \u0127las bil-quddiem, xorta talbu li l-Kummissjoni tirrevedi l-politika tag\u0127ha dwar dan fil-2009 rigward il-possibilt\u00e0 ta' tibdiliet rigward it-tariffi g\u0127al pajji\u017ci terzi.", "It-Tlieta 12 ta' Di\u010bembru se jsir id-dibattitu dwar l-iffinanzar tal-kooperazzjoni g\u0127all-i\u017cvilupp fejn il-Parlament jis\u0127aq fuq il-prijoritajiet tieg\u0127u g\u0127all-istrument finanzjarju 2007-2013.", "Il-\u0127arsien ta' livelli ta' ndafa ta' l-ilma ta' ta\u0127t l-art se tkun diskussa qabel il-vot b'ma\u0121\u0121oranza sempli\u010bi dwar il-\u0127atra ta\u017c-\u017cew\u0121 Kummissarji mir-Rumanija u mill-Bulgarija.", "F'nofsinhar se jing\u0127ata l-Premju Sakharov 2006 lil Alexander Milinkevich mill-President Borrell.", "Wara nofsinhar id-dibattitu dwar id-Direttiva dwar it-Televixin bla Fruntieri se jin\u017camm.", "\u0126arsu fuq il-link hawn ta\u0127t g\u0127al anali\u017ci dwar is-su\u0121\u0121ett.", "L-Erba' 13 ta' Di\u010bembru se tiffoka fuq it-tkabbir ta' l-Unjoni wara rapport m\u0127ejji minn Elmar Brok MPE (PPE-DE, \u0120ermanja).", "Il-li\u010benzji g\u0127as-sewqan se jkunu diskussi ukoll min\u0127abba li fl-2013 se jid\u0127ol fis-se\u0127\u0127 format wie\u0127ed g\u0127all-Unjoni Ewropea kollha.", "Il-\u0126amis 14 ta' Di\u010bembru l-Membri se jiddiskutu dwar it-tnaqqis ta' l-emissjoni tad-dijossidu karboniku.", "B\u0127al kull nhar ta' \u0126amis wara nofsinhar se ji\u0121u diskussi tlett su\u0121\u0121etti dwar id-drittijiet tal-bniedem : Fiji, l-abbu\u017ci sesswali fil-Liberja u s-sitwazzjoni fil-Burma.", "G\u0127al iktar tag\u0127rif mur fuq il-links", "Din il-\u0121img\u0127a ibqg\u0127u mag\u0127na.", "Se nag\u0127tukom sommarju ta' x'\u0121ara l-\u0121urnata ta' qabel fil-Plenarja", "se nsegwu l-iffirmar tad-Direttiva dwar is-Servizz", "nag\u0127tu \u0127arsa flimkien lejn l-g\u0127otja tal-Premju Sakharov", "nag\u0127tu sommarju dwar il-konferenza stampa li se ssir dwar REACH bejn il-Ministri fil-Parlament fi Strasburgu nhar l-Erba' dwar il-vot", "se nispjegaw it-tifsir tal-poter le\u0121islattiv", "se na\u0121\u0121ornaw l-anali\u017ci dwar il-ba\u0121it", "20061212STO01410 EP live Anali\u017ci kompleta Televixin bla fruntieri REACH"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16667712__IM-PRESS__20061212-STO-01410__MT.txt"}
{"text": ["Il-Premju Sakharov 2006 \u2013 appo\u0121\u0121 g\u0127al-Libert\u00e0 tal-\u0126sieb madwar id-dinja", "Istituzzjonijiet", "Kull sena, il-Parlament Ewropew jag\u0127ti l-Premju Sakharov g\u0127al-Libert\u00e0 tal-\u0126sieb lil individwi jew organizzazzjonijiet e\u010b\u010bezzjonali li ji\u0121\u0121ieldu kontra l-oppressjoni, l-intolleranza u l-in\u0121ustizzja.", "Il-premju huwa wie\u0127ed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.", "\u017bur din il-websajt biex tara l-a\u0127\u0127ar a\u0127barijiet dwar il-persuni nominati, l-g\u0127a\u017cla u l-g\u0127oti tal-premju g\u0127all-2006.", "Il-premju huwa msemmi g\u0127al Andrei Sakharov (1921-1989), wie\u0127ed mix-xjenzati ewlenin li \u017cviluppaw il-bomba ta' l-idro\u0121enu g\u0127all-Unjoni Sovjetika, u li wara sar wie\u0127ed mill-akbar kriti\u010bi tat-ti\u0121rija g\u0127all-armi nukleari.", "L-attivitajiet tieg\u0127u \u0121ibdu \u0127afna attenzjoni - fl-Unjoni Sovjetika huwa ntbag\u0127at il-\u0127abs, waqt li fil-Punent ir\u010bieva l-Premju Nobel fl-1975.", "L-g\u0127an tal-Premju Sakharov, li \u0121ie stabbilit fl-1988, hu li jirrikonoxxi kisbiet f'dawn l-oqsma:", "id-difi\u017ca tad-drittijiet tal-bniedem u l-libertajiet fundamentali, b'mod partikolari d-dritt ta' l-espressjoni \u0127ielsa", "il-protezzjoni tad-drittijiet tal-minoranzi", "il-\u0127arsien tad-dritt internazzjonali", "l-i\u017cvilupp tad-demokrazija u l-implimentazzjoni ta' l-istat ta' dritt", "Il-premju jing\u0127ata lil persuni, asso\u010bjazzjonijiet jew organizzazzjonijiet, irrispettivament minn nazzjonalit\u00e0, il-post ta' residenza jew il-post fejn ikunu stabbiliti.", "Il-Parlament Ewropew g\u0127alfejn jappo\u0121\u0121a dan il-premju?", "Il-promozzjoni u l-protezzjoni tad-drittijiet tal-bniedem, id-demokrazija u l-istat ta' dritt huwa fost ir-rwoli l-aktar fundamentali tal-Parlament Ewropew.", "Dan g\u0127andu g\u0127add ta' \"g\u0127odda\", li jinkludu:", "Sottokumitat dwar id-drittijiet tal-bniedem biex jissorvelja l-qag\u0127da internazzjonali; rapport annwali dwar id-drittijiet tal-bniedem \u0121ewwa u barra l-UE.", "Ir-rapport jelenka l-ksur tad-drittijiet tal-bniedem u jag\u0127mel su\u0121\u0121erimenti pratti\u010bi biex jittejbu l-affarijiet; matul is-sessjonijiet plenarji ta' kull xahar, il-\u0126amis wara nofsinhar huwa ri\u017cervat g\u0127al dibattiti dwar id-drittijiet tal-bniedem.", "F'Settembru l-MPE ddiskutew i\u017c-\u017bimbabwe, il-Korea ta' Fuq u s-Sri Lanka; il-Parlament jadotta wkoll b'mod regolari ri\u017coluzzjonijiet fejn jikkundanna l-gvernijiet li jiksru d-drittijiet tal-bniedem \u2013 l-a\u0127\u0127ar wa\u0127da kienet dwar i\u010b-\u010aina; il-Parlament jista' jidde\u010biedi wkoll li jalloka flus ta' l-UE g\u0127al pro\u0121etti li jippromwovu d-drittijiet tal-bniedem jew id-demokrazija.", "Min jag\u0127\u017cel ir-rebbie\u0127?", "Kull sena l-Gruppi Parlamentari fil-Parlament u l-MPE jinnominaw kandidati potenzjali.", "Minn din il-lista, il-Kumitat g\u0127all-Affarijiet Barranin u dak g\u0127all-I\u017cvilupp jag\u0127\u017clu flimkien tliet \"finalisti\".", "Il-presidenti tal-gruppi politi\u010bi (il-\"Konferenza tal-Presidenti\") imbag\u0127ad jag\u0127\u017clu rebbie\u0127.", "Il-premju jing\u0127ata formalment mill-President tal-Parlament matul is-sessjoni Plenarja ta' Di\u010bembru, li hija d-data meta d-Dikjarazzjoni Universali tal-\u0120nus Mag\u0127quda dwar id-Drittijiet tal-Bniedem \u0121iet iffirmata fl-1948.", "Ir-rebbie\u0127 jir\u010bievi \u010bertifikat u \u010bekk ta' \u20ac50,000.", "Wa\u0127da mir-rebbie\u0127a tas-sena li g\u0127addiet, Hauwa Ibrahim, u\u017cat il-flus tal-premju bie tiffinanzja l-edukazzjoni tat-tfal f'art twelidha, in-Ni\u0121erja.", "Fi kliemhom stess \u2013 ir-rebbie\u0127a tas-sena li g\u0127addiet", "SAKHAROV POSTER_MT Is-sena li g\u0127addiet il-Premju Sakharov g\u0127al-Libert\u00e0 tal-\u0126sieb ing\u0127ata lil tliet rebbie\u0127a: il-moviment ta' protesta \"Damas de Blanco\", l-avukatessa Ni\u0121erjana g\u0127ad-drittijiet tal-bniedem Hauwa Ibrahim u l-asso\u010bjazzjoni \"Reporters without Borders\" li tiddefendi l-libert\u00e0 ta' l-istampa.", "Sena wara l-g\u0127oti tal-premju g\u0127all-2005 a\u0127na kkuntattjajna lir-rebbie\u0127a u saqsejnihom dwar l-effett li l-premju kellu fuq l-attivitajiet tag\u0127hom.", "\"In-nisa bl-abjad\" (\"Damas de Blanco\") huma grupp ta' nisa li ji\u0121\u0121ieldu g\u0127ad-drittijiet tal-\u0127absin politi\u010bi fil-Kuba.", "Huma ilhom mill-2004 jipprotestaw b'mod pa\u010bifiku kull nhar ta' \u0126add kontra d-detenzjoni kontinwa ta' l-ir\u0121iel u l-ulied tag\u0127hom li huma dissidenti politi\u010bi fil-Kuba.", "Huma jilbsu l-abjad b\u0127ala simbolu tal-pa\u010bi u l-inno\u010benza ta' dawk li ntefg\u0127u l-\u0127abs.", "Sena wara: \"Ma tistg\u0127ux tifhmu dan x'kien ifisser g\u0127alina,\" qalet wa\u0127da min-Nisa lis-Sin.", "Laly Garcia, membru tal-Fondazzjoni Nazzjonali Kubana Amerikana li tie\u0127u \u0127sieb ir-relazzjonijiet man-Nisa bl-Abjad.", "Il-premju Sakharov \"tahom protezzjoni kbira.", "Dan kien ifisser li huma \u0121ew rikonoxxuti barra mill-Kuba u bis-sa\u0127\u0127a tieg\u0127u saru wkoll mag\u0127rufa \u0121ewwa l-Kuba stess,\" qalet is-Sin.", "Il-premju g\u0127enhom \u0127afna fix-xog\u0127ol tag\u0127hom, tahom protezzjoni u reb\u0127ilhom ir-rispett tal-Gvern Kuban.", "In-Nisa bl-Abjad g\u0127adhom qed ji\u0121\u0121ieldu g\u0127al-libert\u00e0 ta' l-ir\u0121iel tag\u0127hom.", "Kull nhar ta' \u0126add huma jilbsu l-abjad u jmorru fil-Knisja ta' Santa Rita f'Miramar, u mbag\u0127ad jimxu fis-skiet fit-triq.", "Issa n-nies jag\u0127rfuhom, jafu min huma u g\u0127alfejn qeg\u0127din fit-triq.", "Hauwa Ibrahim hija avukatessa prominenti tad-drittijiet \u010bivili mill-parti ta' fuq tan-Ni\u0121erja, li tiddefendi n-nisa li jistg\u0127u ji\u0121u m\u0127a\u0121\u0121ra g\u0127all-mewt min\u0127abba adulterju u \u017cg\u0127a\u017cag\u0127 li ta\u0127t il-li\u0121i I\u017clamika tax-Xarija jistg\u0127u jaqalg\u0127u kastig g\u0127al serq.", "Sena wara li r\u010biviet il-premju Sakharov, Is-Sin.", "Ibrahim hija tal-fehma illi \"il-premju qed jifta\u0127 il-bibien u joffri \u0127afna opportunitajiet o\u0127rajn\".", "F'\u0120unju-Awissu 2005, waqt li kienet qed tmexxi investigazzjoni uffi\u010bjali dwar il-qtil ta' 6 \u010bittadini mill-pulizija Ni\u0121erjani, hija kitbet rapport ta' 2000 pa\u0121na, li ma kienx \u0121ie a\u010b\u010bettat mill-President tal-pajji\u017c dak i\u017c-\u017cmien.", "Wara li r\u010biviet il-premju Sakharov, wie\u0127ed mill-ministri bag\u0127tilha email fejn qalilha li l-president kien qed jifir\u0127ilha tal-premju u a\u010b\u010betta wkoll li ju\u017ca r-rapport li qabel kien \u0121ie mwarrab.", "\"Meta ng\u0127atajt il-premju Sakharov, dan \u0127oloq bidla kbira, vi\u017cjoni f'pajji\u017ci.\"", "Hija \u0127olqot fond mill-flus li r\u010beviet mill-PE.", "Bosta persuni o\u0127rajn taw kontribut g\u0127al dan il-fond u l-img\u0127ax mis-somma g\u0127en 14-il tifel u tifla biex jer\u0121g\u0127u jibdew imorru l-iskola.", "\"L-edukazzjoni tan-nisa g\u0127adha problema f'pajji\u017ci; jiena \u0127adt l-edukazzjoni tieg\u0127i b'kumbinazzjoni u xtaqt li ner\u0121a' npo\u0121\u0121i dawn il-flus fl-edukazzjoni.\"", "B\u0127alissa hija professoressa mistiedna fl-Universit\u00e0 ta' Saint Louis fl-Istati Uniti.", "L-a\u0127bar li ng\u0127atat il-premju Sakharov kienet l-a\u0127bar prin\u010bipali f'rivista ta' l-Universit\u00e0 dak i\u017c-\u017cmien.", "F'Di\u010bembru 2006 hija ser tmur lura n-Ni\u0121erja u tissokta bil-\u0127idma tag\u0127ha fil-qasam tad-drittijiet tal-bniedem.", "\"Riporters ming\u0127ajr Fruntjieri\" (\"Reporters without Frontiers\") hija organizzazzjoni internazzjonali li ti\u0121\u0121ieled g\u0127al-libert\u00e0 ta' l-istampa madwar id-dinja.", "Hija ti\u0121\u0121ieled ukoll g\u0127all-protezzjoni tal-\u0121urnalisti u professjonisti o\u0127ra li ja\u0127dmu fil-qasam tax-xandir kontra \u010b-\u010bensura jew l-intimidazzjoni.", "Il-kelliem g\u0127ar-Riporters ming\u0127ajr Fruntjieri, Jean-Fran\u00e7ois Julliard, qal, \"g\u0127alina l-premju tag\u0127na fama u kredibilit\u00e0 aktar minn kull \u0127a\u0121a o\u0127ra g\u0127aliex in-nies jiftakru li ng\u0127atajna l-premju s-sena li g\u0127addiet.", "A\u0127na ser inkomplu bil-\u0127idma tag\u0127na biex niddefendu l-libert\u00e0 ta' l-istampa\".", "Kandidati nnominati g\u0127all-premju Sakharov 2006", "Premju Sakharov_MT Il-kandidati nnominati g\u0127all-premju Sakharov jirrappre\u017centaw firxa wiesg\u0127a ta' oqsma - l-appo\u0121\u0121 g\u0127as-so\u010bjet\u00e0 \u010bivili kontra re\u0121imi totalitarji, id-difi\u017ca tad-drittijiet tal-minoranzi, il-\u0121lieda kontra l-vjolenza fil-konfront tan-nisa, il-\u0127idma g\u0127all-pa\u010bi, id-djalogu u l-libert\u00e0 ta' l-espressjoni.", "L-10 kandidati nnominati g\u0127all-2006 \u0121ew ippre\u017centati nhar it-Tlieta lill-Kumitat Parlamentari g\u0127all-Affarijiet Barranin, dak g\u0127all-I\u017cvilupp u s-Sottokumitat g\u0127ad-Drittijiet tal-Bniedem.", "H\u00e9l\u00e8ne Flautre, Presidenta tas-Sottokumitat g\u0127ad-Drittijiet tal-Bniedem, innotat id-diversit\u00e0 tal-kandidati ta' din is-sena u qalet illi \"il-premju ta' l-2006 jirrappre\u017centa sena ta' \u0127idma tal-PE fil-qasam tad-drittijiet tal-bniedem.\"", "Il-Kumitat g\u0127all-Affarijiet Barranin u l-Kumitat g\u0127all-I\u017cvilupp ser jaqblu dwar lista mqassra ta' tliet kandidati fil-25 ta' Settembru, matul laqg\u0127a kon\u0121unta.", "Il-lista ser ting\u0127adda lill-mexxejja tal-partiti politi\u010bi, il-Konferenza tal-Presidenti, li ser tag\u0127\u017cel ir-rebbie\u0127 f'Ottubru.", "Kull kandidat innominat \u0121ie propost minn ta' mill-inqas 37 MPE jew minn grupp politiku.", "Hawn isfel ser naraw min huma l-kandidati nnominati, b'deskrizzjoni fil-qosor.", "Ingrid Betancourt Politikanta Kolombjana, ex-senatri\u010bi, attivista kontra l-korruzzjoni u t-traffikar tad-droga, li qed ti\u0121\u0121ieled biex ittemm il-gwerra \u010bivili permezz ta' negozjati.", "Hija ilha osta\u0121\u0121 tal-Forzi Armati Revoluzzjonarji tal-Kolombja (FARC) mit-23 ta' Frar, 2002, u \u0121iet innominata minn Marie-Arlette Carlotti (PES) f'isem grupp ta' MPE.", "Kolombja: g\u0127al dawk kollha li ji\u0121\u0121ieldu g\u0127all-osta\u0121\u0121i ma\u0127tufa Grupp ta' persuni (individwi u asso\u010bjazzjonijiet) li qed ji\u0121\u0121ieldu kontra l-\u0127tif ta' osta\u0121\u0121i u li jappo\u0121\u0121aw lill-vittmi u lill-familji tag\u0127hom fil-Kolombja, fejn insibu 80% ta' l-osta\u0121\u0121i kollha tad-dinja \u2013 ji\u0121ifieri aktar minn 3000 ru\u0127.", "Pro\u0121ett Fulda-Mosocho tal-Prof.", "Muthgard Hinkelmann-Toewe L-g\u0127an tal-pro\u0121ett hu li ting\u0127eleb il-problema tal-mutilazzjoni \u0121enitali tan-nisa (FGM) fir-re\u0121jun tal-Mosocho fil-Kenja u biex jittejbu l-kundizzjonijiet ta' l-g\u0127ixien tan-nisa.", "Bejn l-2002 u l-2005 ir-rata ta' FGM fir-re\u0121jun tnaqqset minn 98% g\u0127al 66%.", "Il-pro\u0121ett \u0121ie nnominat minn Alexander Alvaro (ALDE) f'isem grupp ta' MPE.", "Vladimir Kozlov B\u0127ala attivist fil-qasam tad-drittijiet tal-minoranzi u d-drittijiet tal-bniedem, huwa l-mexxej ta' l-oppo\u017cizzjoni etnika Mari kontra r-re\u0121im totalitarju tar-Republika ta' Mari El (Federazzjoni Russa).", "Huwa wkoll kittieb u \u0121urnalist li ji\u0121\u0121ieled g\u0127al-libert\u00e0 ta' l-espressjoni.", "Il-Mari Etni\u010bi jappartjenu lill-grupp tal-lingwi Finno-Ugri\u010bi.", "\u0120ie nnominat minn Toomas Ilves (PES) f'isem grupp ta' MPE.", "Erwin Kr\u00e4utler Isqof Kattoliku Awstrijakk, li huwa missjonarju fil-Bra\u017cil.", "Huwa qed ji\u0121\u0121ieled g\u0127ad-drittijiet tal-minoranzi indi\u0121ini u l-pre\u017cervazzjoni tal-foresta tropikali fil-Bra\u017cil u fir-re\u0121jun kollu ta' l-Ama\u017con.", "Somaly Mam B\u0127ala difensura tad-drittijiet tal-bniedem mill-Kambodja, hija qed ti\u0121\u0121ieled kontra l-prostituzzjoni tat-tfal u l-jasar sesswali fost in-nisa u t-tfal fil-Kambodja u fil-Grigal ta' l-A\u017cja.", "Hija waqqfet l-asso\u010bjazzjoni AFESIP ( Agir pour les femmes en situation pr\u00e9caire \u2013 Azzjoni g\u0127an-nisa f'qag\u0127da prekarja), li l-g\u0127an tag\u0127ha hu li tintegra mill-\u0121did mil-lat so\u010bjali lill-vittmi tat-traffikar sesswali.", "\u0120iet innominata minn Jules Maaten f'isem il-grupp ALDE.", "Alexander Milinkevich Il-mexxej ta' l-oppo\u017cizzjoni fil-Belarus.", "B\u0127ala ex-kandidat presidenzjali kontra l-President Alexander Lukashenko, huwa qed isejja\u0127 g\u0127al \u0121ejjieni demokratiku f'pajji\u017cu.", "F'April 2006 intbag\u0127at il-\u0127abs g\u0127al 15-il jum wara li \u0127a sehem f'demostrazzjoni mhux awtorizzata f'Minsk.", "\u0120ie nnominat minn Jacek Saryusz-Wolski f'isem il-grupp EPP-ED u minn Brian Crowley f'isem il-grupp UEN.", "Ghassan Tueni B\u0127ala \u0121urnalist u diplomatiku mil-Libanu, huwa jappo\u0121\u0121a b'entu\u017cja\u017cmu l-identit\u00e0 G\u0127arbija.", "Huwa missier Gebrane Tueni, l-editur ta' gazzetta Lebani\u017ca li \u0121ie maqtul is-sena li g\u0127addiet.", "\u0120ie nnominat g\u0127all-premju Sakharov b'tifkira ta' persona\u0121\u0121i Lebani\u017ci li \u0121ew maqtula: Rafiq Hariri, Basil Ll\u00e9han, Samir Kassir, George Haoni u Gebrane Tueni.", "Mesfin Wolde-Mariam Membru fondatur ta' EHRCO (Kunsill Etjopjan g\u0127ad-Drittijiet tal-Bniedem) u difensur tad-drittijiet tal-bniedem, huwa qed ji\u0121\u0121ieled kontra l-vjolenza u l-\u0121u\u0127 fl-Etjopja u g\u0127al ordni so\u010bjo-politika aktar umana.", "\u0120ie arrestat f'Novembru 2005, u b\u0127alissa jinsab g\u0127addej minn pro\u010beduri kriminali b'riskju li tinqatag\u0127lu g\u0127all-mewt jekk jinsab \u0127ati.", "\u0120ie nnominat minn Ana Gomes (PES) f'isem grupp ta' MPE.", "Nisa libsin l-Iswed \u2013 Belgrad Din l-organizzazzjoni pa\u010bifika femminista-antimilitari mis-Serbja ti\u0121\u0121ieled g\u0127ar-rikon\u010biljazzjoni bejn in-nazzjonijiet u l-gruppi etni\u010bi f'dik li kienet il-Jugo\u017clavja u g\u0127all-g\u0127arfien tar-reati mwettqa mill-forzi militari u paramilitari Serbjani matul il-gwerer li \u0121raw dan l-a\u0127\u0127ar.", "\u0120ew innominati minn Jelko Kacin (ALDE) f'isem grupp ta' MPE.", "Il-finalisti tal-premju Sakharov", "Ir-rebbie\u0127a kollha tal-Premju Sakharov, 1988-2006 Fil-25 ta' Settembru ntag\u0127\u017clu tliet finalisti g\u0127all-premju Sakharov mill-Membri tal-Kumitat g\u0127all-Affarijiet Barranin u dak g\u0127all-I\u017cvilupp.", "L-g\u0127an tal-premju huwa li jippremja lil individwi u lil organizzazzjonijiet li ji\u0121\u0121ieldu favur il-libert\u00e0 tal-\u0127sieb, irrispettivament minn nazzjonalit\u00e0 jew mill-post ta' residenza tag\u0127hom.", "It-tliet kandidati huma, f'ordni alfabetika: - Dawk kollha li qeg\u0127din ji\u0121\u0121ieldu favur l-osta\u0121\u0121i ma\u0127tufa fil-Kolombja, rappre\u017centati minn Ingrid Betancourt u l-Fondazzjoni Pais Libre; - Alexander Milinkevich, mexxej ta' l-oppo\u017cizzjoni fil-Belarus u eks-kandidat presidenzjali li \u0121ie impri\u0121unat g\u0127al 15-il jum talli \u0127a sehem f'demostrazzjoni mhux awtorizzat f'Minsk; - Ghassan Tueni, \u0121urnalista u diplomatiku Lebani\u017c, li \u0121ie nnominat g\u0127all-premju sabiex ji\u0121u kkommemorati s-sagrifi\u010b\u010bji ta' bosta persona\u0121\u0121i Lebani\u017ci prominenti li sfaw maqtula: Rafiq Hariri, Basil Fuleihane, Samir Kassir, Georges Haoui u Gebrane Tueni.", "Il-Konferenza tal-Presidenti sejra tag\u0127\u017cel rebbie\u0127 f'Ottubru.", "Il-premju sejjer ji\u0121i ppremjat formalment mill-President tal-Parlament nhar it-13 ta' Di\u010bembru matul is-seduta plenarja.", "Il-finalista Sakharov Nru 1: Dawk li qeg\u0127din ji\u0121\u0121ieldu favur l-osta\u0121\u0121i ma\u0127tufa fil-Kolombja", "G\u0127ajnuna g\u0127all-osta\u0121\u0121i tal-Kolombja fit-toroq ta' Pari\u0121i Qabel l-g\u0127oti tal-premju Sakharov g\u0127al-libert\u00e0 tal-\u0127sieb f'Di\u010bembru, il-websajt tal-Parlament qieg\u0127da turi l-profili tat-3 finalisti.", "Illum se nag\u0127tu \u0127arsa lejn in-nomina ta' \"Dawk li li qeg\u0127din ji\u0121\u0121ieldu favur l-osta\u0121\u0121i ma\u0127tufa fil-Kolombja\".", "Dan il-grupp huwa rrappre\u017centat mill-eks kandidat presidenzjali Kolombjan Ingrid Betancourt (hija stess osta\u0121\u0121), u l-fondazzjoni \"Pa\u00eds Libre\" (pajji\u017c liberu) li qieg\u0127da tag\u0127mel kampanja favur dawk mi\u017cmuma b\u0127ala osta\u0121\u0121 u l-familja tag\u0127hom.", "Il-Kolombja huwa wie\u0127ed mill-aktar pajji\u017ci perikolu\u017ci fid-dinja.", "Snin twal ta' kunflitt \u010bivili bejn il-forzi tal-gvern, il-guerrilla tax-xellug, u l-paramilitari tal-lemin \u0127allew g\u0127exieren ta' eluf ta' mejtin u eluf huma mi\u017cmuma b\u0127ala osta\u0121\u0121.", "Huwa stmat li attwalment hemm madwar 3000 ru\u0127 mi\u017cmuma osta\u0121\u0121 fil-Kolombja, 80% ta' l-osta\u0121\u0121i totali tad-dinja.", "Barra minn hekk, wie\u0127ed irid jiftakar fil-qtil ta' bosta persuni min\u0127abba li l-Kolombja huwa wie\u0127ed mill-akbar produtturi tal-kokaina fid-dinja, kummer\u010b li j\u0127alli \u0127afna qlig\u0127 u li \u017cied il-vjolenza u l-instabbilt\u00e0.", "Ingrid Betancourt: sostenitri\u010bi tal-pa\u010bi fil-Kolombja Ingrid Betancourt \u0127admet favur ftehim negozjat biex jissolvew il-problemi tal-Kolombja.", "\u0126ar\u0121et b\u0127ala kandidat presidenzjali fl-elezzjoni ta' l-2002 bi programm kontra t-traffikar tad-droga, kontra l-korruzzjoni u l-\u0127tie\u0121a li jsiru negozjati mal-moviment \u0121ellied FARC (Forzi Revoluzzjonarji Armati tal-Kolombja) - \u0127a\u0121a li l-gvern beda f'Ottubru.", "Betancourt in\u0127atfet fit-23 ta' Frar 2002, u wie\u0127ed jemmen li hija mi\u017cmuma minn FARC.", "Kienet eks MP Kolombjan, Senatur u fundatur tal-partit politiku \"Oxygen\" li l-g\u0127an tieg\u0127u kien li ji\u017cgura tmiem tal-kunflitt \u010bivili permezz tad-djalogu.", "Il-kampanji tag\u0127ha kontra t-traffikar tad-droga, il-korruzzjoni fil-\u0127ajja pubblika u l-vjolenza g\u0127amlulha \u0127afna g\u0127edewwa.", "Ir\u010biviet bosta theddid ta' mewt u rnexxielha teg\u0127leb tentattiv ta' qtil fuqha.", "Il-Fondazzjoni \"Pa\u00eds Libre\": sostenitri\u010bi ta' l-osta\u0121\u0121i u l-familji tag\u0127hom Din il-fondazzjoni Kolombjana indipendenti tag\u0127mel kampanji mhux biss g\u0127ar-rilaxx ta' l-osta\u0121\u0121i, i\u017cda wkoll g\u0127all-\u0121id ta' dawk li l-ma\u0127bubin tag\u0127hom setg\u0127u \u0121ew ma\u0127tufa.", "Tg\u0127in ukoll lill-vittmi ta' estorsjoni.", "Pa\u00eds Libre timmira li tqajjem kuxjenza fuq din il-problema kemm fil-Kolombja kif ukoll fil-bqija tad-dinja u tipprovdi appo\u0121\u0121 u parir lil dawk li sfaw milquta minn \u0127tif ta' persuna.", "Jag\u0127mlu kampanji wkoll g\u0127al bidla fil-li\u0121i tal-Kolombja.", "Il-fondazzjoni toffri parir psikolo\u0121iku u tag\u0127ti parir fuq kif in-nies g\u0127andhom jinnegozjaw ma' dawk li jkunu \u0127atfu lil persuna u li jkunu qeg\u0127din jitolbu riskatt g\u0127aliha.", "L-organizzazzjoni ma tipparte\u010bipax f'negozjati, lanqas ma tg\u0127in lill-familji b'mod finanzjarju jew tiddenun\u010bja reati lill-awtoritajiet.", "Is-servizzi tag\u0127ha huma bla \u0127las g\u0127all-vittmi.", "Il-mexxej ta' l-oppo\u017cizzjoni tal-Belarus jir\u010bievi n-nominazzjoni g\u0127all-premju Sakharov", "Alexander Milinkevich jiltaqa' mal-MPE, Jannar 2006 Alexander Milinkevich, fi\u017ciku ta' 59 sena, mexxej ta' l-oppo\u017cizzjoni politika tal-Belarus \u0121ie nnominat b\u0127ala wie\u0127ed mill-finalisti g\u0127all-premju Sakharov tal-PE ta' l-2006 g\u0127al-libert\u00e0 ta' l-espressjoni.", "L-o\u0127rajn huma dawk li qeg\u0127din ji\u0121\u0121ieldu favur l-osta\u0121\u0121i ma\u0127tufa fil-Kolombja u Ghassan Tueni, rappre\u017centant tal-figuri ewlenin maqtula fil-Libanu.", "F'Marzu, is-Sur Milinkevich \u0127are\u0121 g\u0127all-elezzjonijiet Presidenzjali kontra Alexander Lukashenko.", "Ir-ri\u017cultati \u0121ew ikkundannati mill-UE u mill-US.", "Is-Sur Milinkevich safa aktar tard impri\u0121jonat talli g\u0127al 15-il jum, ipprotesta kontra r-ri\u017cultat.", "Is-sostenituri tal-President Lukashenko jg\u0127idu li fl-elezzjoni ta' din is-sena, Lukashenko \u0121ab 82% tal-voti filwaqt li Milnkevich \u0121ab biss 6% tal-voti.", "Madankollu, l-g\u0127ada ta' l-elezzjoni, osservaturi mill-Organizzazzjoni g\u0127as-Sigurt\u00e0 u l-Kooperazzjoni fl-Ewropa (OSCE) iddikjaraw li kienet \"mimlija tbag\u0127bis\", filwaqt li delegazzjoni ta' MPE ma t\u0127allietx tid\u0127ol il-Belarus qabel l-elezzjoni.", "Wara l-elezzjoni, il-President tal-Parlament, Josep Borrell, qal li ksur persistenti tad-drittijiet fundamentali tal-poplu tal-Belarus m'huwiex se jkun ming\u0127ajr konsegwenzi.", "Wara l-elezzjonijiet, is-Sur Lukashenko u bosta ministri ewlenin o\u0127ra ma t\u0127allewx jid\u0127lu fl-UE.", "\u0120urnalisti mill-Belarus onorati Fi Frar ta' din is-sena, Alexander Milinkevich mar fil-Parlament biex jiltaqa' mal-MPE u biex jitlob l-appo\u0121\u0121 tag\u0127hom - g\u0127alkemm huwa sa\u0127aq li kien il-poplu tal-Belarus li kellu l-muftie\u0127 biex l-affarijiet jinbidlu.", "F'Settmbru 2005, ri\u017coluzzjoni mill-Parlament ikkundannat lill-gvern tal-Belarus g\u0127all-g\u0127eluq matul dawn l-a\u0127\u0127ar snin ta' \"bosta partiti politi\u010bi, 22 gazzetta u aktar minn 50 NGO favur id-demokrazija\u2026talli kkritikaw lill-President u l-politika tieg\u0127u\".", "Dan kien l-isfond g\u0127all-g\u0127oti tal-premju Sakharov g\u0127all-2004 lill-Asso\u010bjazzjoni tal-\u0120urnalisti tal-Belarus.", "Alexander Milinkevich fil-qosor Twieled fl-1947 fi \u0126rodna, il-Belarus.", "Edukazzjoni: studja l-fi\u017cika u l-matematika fi Hrodna, Franza, l-Istati Uniti u fil-\u0120ermanja.", "\u0126ajja professjonali: kien il-kap tad-Dipartiment tal-Fi\u017cika ta' l-Universit\u00e0 ta' Setif fl-Al\u0121erija (1980-1984); professur asso\u010bjat fl-Universit\u00e0 ta' l-Istat ta' Hrodna (1978-1980 u 1984-1990) Karriera politika: assistent sindku ta' \u0126rodna 1990-1996 responsabbli g\u0127all-edukazzjoni, kultura, kura tas-sa\u0127\u0127a, \u017cg\u0127a\u017cag\u0127, sports, mezzi tax-xandir, reli\u0121jon, kuntatti internazzjonali u preservazzjoni storika.", "2001: mani\u0121er tal-kampanja g\u0127all-kandidat Presidenzjali Siamion Domash.", "2006: Kandidat Presidenzjali kontra l-President Lukashenko.", "\u0120urnalista u politiku Lebani\u017c \u2013 kandidat g\u0127all-premju Sakharov", "It-tielet finalista g\u0127all-premju Sakharov: Ghassan Tueni It-tielet finalista g\u0127all-premju Sakharov ta' din is-sena g\u0127al-libert\u00e0 ta' l-espressjoni huwa Ghassan Tueni, \u0121urnalista Lebani\u017c, politiku u diplomat.", "Huwa ja\u0127dem \u0127afna favur \u0127sieb pluralista u tolleranti fil-Libanu u fil-Lvant Nofsani u huwa nnominat f'isem il-vittmi li nqatlu fil-Libanu.", "Huwa jissie\u0127eb mal-mexxej ta' l-oppo\u017cizzjoni Alexander Milinkevich u ma' dawk li qeg\u0127din ji\u0121\u0121ieldu g\u0127ar-rilaxx ta' l-osta\u0121\u0121i fil-Kolombja.", "Ir-rebbie\u0127 se jit\u0127abbar nhar il-\u0126amis.", "Ghassan Tueni g\u0127andu 80 sena i\u017cda huwa g\u0127adu ji\u0121\u0121ieled g\u0127at-tolleranza f'pajji\u017c maqsum f'komunitajiet etni\u010bi u reli\u0121ju\u017ci: Huwa jippromwovi l-idea ta' nazzjon li jista' jkun b'sa\u0127\u0127tu permezz tad-diversit\u00e0 tieg\u0127u u \u0121\u0121ieled g\u0127al-libert\u00e0 u l-unit\u00e0 fil-Libanu tul il-karriera twila tieg\u0127u u minkejja tra\u0121edja personali.", "Tilef lil martu u lit-tifla tieg\u0127u bil-kan\u010ber, tifel b'in\u010bident tat-traffiku, u l-a\u0127\u0127ar wild tieg\u0127u, il-\u0121urnalista u l-politiku Gebran Tueni, b'karozza bomba.", "Is-Sur Tueni huwa sostenitur kbir tad-djalogu li l-Parlament Ewropew qieg\u0127ed jippromwovi permezz ta' l-assemblea kon\u0121unta tieg\u0127u mal-MP minn pajji\u017ci fil-parti tan-Nofsinhar tal-Mediterran.", "Twieled f'Beirut fl-1926 u mar Harvard, qabel mar lura l-Libanu fl-1948 sabiex ikompli x-xog\u0127ol ta' missieru, Gebrane Tueni, ji\u0121ifieri dak tat-tmexxija tal-gazzetta indipendenti G\u0127arbija An-Nahar.", "Il-karriera politika tieg\u0127u tmur lura g\u0127all-1951 u kellu karigi fil-kabinett f'numru ta' gvernijiet Libani\u017ci, kif ukoll kien ambaxxatur u rappre\u017centant permanenti mil-Libanu g\u0127an-NU bejn l-1977-1982 Nominat f'isem il-figuri Libani\u017ci maqtulin Is-Sur Tueni qabel li ji\u0121i nnominat g\u0127all-Premju Sakharov f'isem il-\u0127ames persuni li \u0121ejjin li nqatlu fil-Libanu: Gebrane Tueni \u2013 it-tifel tieg\u0127u, \u0121urnalista u MP, li ppubblika editorjali li kkritikaw l-okkupazzjoni Sirjana tal-Libanu.", "Il-kampanja persistenti tieg\u0127u kontra l-pre\u017cenza militari Sirjana u l-influwenza politika tieg\u0127u wasslu g\u0127al theddid ta' mewt u e\u017cilju temporanju fi Franza.", "Inqatel b'karozza bomba f'Di\u010bembru 2005 jum wara li mar lura fil-Libanu.", "Rafik Hariri \u2013 il-Prim Ministru tal-Libanu mill-1992-1998 u 2000-2004 li kellu rwol ewlieni fil-bini mill-\u0121did ta' Beirut u li \u0127adem favur l-unit\u00e0 bejn reli\u0121jonijiet differenti u gruppi etni\u010bi.", "Inqatel fi Frar 2005 f'attakk b'bomba fuq konvoj f'Beirut \u010bentrali, li qatel 21 persuna o\u0127ra, inklu\u017c l-eks Ministru ta' l-Ekonomija, Bassel Fleihan.", "Bassel Fleihan \u2013 il-Ministru ta' l-Ekonomija u Kummer\u010b 2000-2003 u konsulent g\u0127all-Ministeru tal-Finanzi mill-1993-1999.", "Huwa kellu rwol ewlieni fl-i\u017cvilupp tal-programm ta' riforma ekonomika tal-Libanu.", "Ferut fl-attakk b'bomba li qatel lil Rafik Hariri, huwa miet xahrejn wara fi sptar.", "Samir Kassir \u2013 professur ta' l-universit\u00e0, \u0121urnalista u storiku, kittieb g\u0127all-gazzetta Libani\u017ca ta' kuljum An-Nahar.", "Inqatel f'attakk b'karozza bomba f'Beirut f'\u0120unju 2005.", "George Hawi \u2013 politiku Libani\u017c u eks segretarju \u0121enerali tal-Partit Komunista Libani\u017c kien jitkellem kontra l-interferenza Sirjana fl-affarijiet tal-Libanu.", "Huwa wkoll safa maqtul f'Beirut f'\u0120unju 2005, meta splodiet bomba kkontrollata mill-bog\u0127od impo\u0121\u0121ija fil-karozza tieg\u0127u.", "Mag\u0127\u017cul ir-rebbie\u0127 tal-Premju Sakharov g\u0127al-Liberta' tal-\u0126sieb 2006", "Alexander Milinkevich Alexander Milinkevich huwa r-rebbie\u0127 tal-Premju Sakharov ta' din is-sena.", "Il-Konferenza tal-Presidenti, li \u0121\u0121ib flimkien il-mexxejja tal-gruppi politi\u010bi tal-Parlament Ewropew - g\u0127a\u017clet li tag\u0127ti dan il-premju g\u0127al-Liberta' tal-\u0126sieb lill-mexxej ta' l-oppo\u017cizzjoni fil-Belarus.", "Huwa \u0127are\u0121 g\u0127all-elezzjonijiet presidenzjali fil-Belarus f'Marzu li g\u0127adda, i\u017cda r-ri\u017cultati ta' dawn l-elezzjonijiet \u0121ew ikkundannati kemm mill-Unjoni Ewropew, kif ukoll mill-Istati Uniti.", "Aktar tard, is-Sur Milinkevich safa impri\u0121jonat g\u0127al 15-il jum, talli ipprotesta kontra r-ri\u017cultati.", "Qabel saru l-elezzjonijiet, fi Frar, Alexander Milinkevich \u017car il-Parlament Ewropew u ltaqa' mal-MPE biex jitlob l-appo\u0121\u0121 tag\u0127hom.", "Madankollu, id-delegazzjoni ta' MPE ma t\u0127allietx tid\u0127ol fil-Belarus mill-awtoritajiet tal-pajji\u017c.", "Alexander Milinkevich g\u0127andu 59 sena, u studja l-fi\u017cika u l-matematika fi Franza, fl-Istati Uniti u fil-\u0120ermanja.", "Fil-bidu tas-snin disg\u0127in, kien assistent sindku ta' belt twelidu \u0126rodna, u kien responsabbli g\u0127all-edukazzjoni, il-kultura, il-kura tas-sa\u0127\u0127a, i\u017c-\u017cg\u0127a\u017cag\u0127, l-isports, il-mezzi tax-xandir, ir-reli\u0121jon, il-kuntatti internazzjonali u l-preservazzjoni storika.", "L-g\u0127oti tal-Premju Sakharov g\u0127al-Liberta' tal-\u0126sieb g\u0127as-sena 2006 g\u0127andu jing\u0127ata fit-12 ta' Di\u010bembru matul is-seduta plenarja fi Strasburgu, mill-President tal-Parlament Ewropew Josep Borrell.", "Kull sena, il-Parlament Ewropew jag\u0127ti l-Premju Sakharov g\u0127al-Libert\u00e0 tal-\u0126sieb lil individwi jew organizzazzjonijiet e\u010b\u010bezzjonali li ji\u0121\u0121ieldu kontra l-oppressjoni, l-intolleranza u l-in\u0121ustizzja.", "Il-premju huwa wie\u0127ed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.", "Il-premju jing\u0127ata lil persuni, asso\u010bjazzjonijiet jew organizzazzjonijiet, irrispettivament minn nazzjonalita', il-post ta' residenza jew il-post fejn ikunu stabbiliti.", "Ir-rebbie\u0127 jir\u010bievi \u010bertifikat u \u010bekk ta' \u20ac50,000.", "Materjal promozzjonali g\u0127al dan il-Premju", "Alexander Milinkevich jir\u010bievi l-Premju Sakharov g\u0127al-Liberta' tal-\u0126sieb", "Sakharov2006_Milinkevich Alexander Milinkevich, il-mexxej ta' l-oppo\u017cizzjoni fil-Belarus, ir\u010bieva l-Premju Sakharov g\u0127al-Liberta' tal-\u0126sieb mill-President Josep Borrell f'isem il-Parlament Ewropew.", "Is-Sur Milinkevich kien \u0127are\u0121 g\u0127all-elezzjonijiet presidenzjali fil-Belarus f'Marzu li g\u0127adda, i\u017cda r-ri\u017cultati ta' dawn l-elezzjonijiet \u0121ew ikkundannati kemm mill-Unjoni Ewropew, kif ukoll mill-Istati Uniti.", "Aktar tard, is-Sur Milinkevich safa impri\u0121jonat g\u0127al 15-il jum, talli ipprotesta kontra r-ri\u017cultati.", "Matul i\u010b-\u010berimonja, il-President Borrell qal li diffi\u010bli li wie\u0127ed jemmen li l-\u0121urnata tal-lum, miljuni ta' persuni madwar id-dinja huma m\u010ba\u0127\u0127din mid-demokrazija.", "Fakkar li l-Unjoni Ewropea g\u0127andna dmir spe\u010bjali li tiddefendi u tippromwovi d-drittijiet tal-bniedem fid-dinja.", "G\u0127alhekk din qatt ma tittollera l-vjolazzjoni tad-dinjita' tal-bniedem u l-oppressjoni tal-valuri demokrati\u010bi.", "Huwa sa\u0127aq li l-Premju Sakharov 2006 juri din id-determinazzjoni.", "Waqt li indirizza lis-Sur Milinkevich, qal: \"Int sirt tassew simbolu tar-re\u017cistenza kontra l-oppressjoni u tat-tama g\u0127al \u0121ejjieni demokratiku\u2026", "A\u0127na nappo\u0121\u0121jawk fil-\u0127idma tieg\u0127ek g\u0127ad-demokrazija fil-Belarus u l-aspirazzjoni tas-so\u010bjeta' li tikseb id-dritt li tag\u0127\u017cel il-mexxejja tag\u0127ha b'mod demokratiku, id-dritt li jkollha a\u010b\u010bess g\u0127al informazzjoni indipendenti, id-dritt li tistabbilixxi NGOs u d-dritt li jkollha sistema \u0121udizzjarja indipendenti u imparzjali.\"", "\"Il-Premju Sakharov din is-sena qieg\u0127ed jing\u0127ata lit-tama li l-Belarus jsir pajji\u017c demokratiku u lil kull persuna li jkollha l-kura\u0121\u0121 li mhux biss to\u0127lom dwar il-liberta' i\u017cda wkoll tag\u0127milha realta'.\"", "Wara li r\u010bieva l-premju, is-Sur Milinkevich qal li dan g\u0127andu jkun ta' dawk kollha li qeg\u0127din ikomplu ji\u0121\u0121ieldu g\u0127al \u0127elsien f'pajji\u017chom.", "\"Il-Premju Sakharov huwa e\u017cempju tajjeb \u0127afna tal-politika morali, huwa sinjal ta' l-g\u0127arfien tal-\u0121ejjieni Ewropew tal-Belarus.\"", "Qal li l-awtoritajiet fil-Belarus qeg\u0127din i\u0121ibu ru\u0127hom b\u0127al fi \u017cmien l-Inkwi\u017cizzjoni kontra l-avversarji politi\u010bi tag\u0127hom, li \u0127afna minnhom g\u0127ebu.", "Qal ukoll li huwa favur ir-re\u017cistenza kontra l-oppressjoni ming\u0127ajr vjolenza, u fakkar li matul id-dimostrazzjoni ta' Marzu kontra r-ri\u017cultati falsifikati ta' l-elezzjonijiet fil-pajji\u017c, il-bandiera ta' l-Unjoni Ewropea kienet imtellg\u0127a \u0127dejn dik tal-Belarus, b\u0127ala sinjal ta' appo\u0121\u0121.", "Kompla jg\u0127id li fil-Belarus b\u0127alissa qeg\u0127din jerg\u0127u jittellg\u0127u monumenti li jonoraw lil Stalin u li qieg\u0127ed ji\u0121i mxerred \u0127afna gideb.", "Madankollu, ir-re\u0121im g\u0127andu diffikultajiet kbar g\u0127aliex l-ekonomija mhix qed ta\u0127dem sew u r-Russja qieg\u0127da thedded li twaqqaf it-trattament ekonomiku preferenzjali.", "Huwa sa\u0127aq li ma jridx li jkun hemm sanzjonijiet ekonomi\u010bi fuq il-Belarus g\u0127aliex dawn jaffettwaw l-iktar lil poplu.", "Semma l-fatt li l-President tar-Russja Vladimir Putin irid i\u0121ieg\u0127el lill-President tal-Belarus Alexander Lukashenko biex jid\u0127ol f'unjoni monetarja mar-Russja u biex jniedi kostituzzjoni \u0121dida li tistabbilixxi unjoni politika mag\u0127ha.", "G\u0127alkemm il-President Lukashenko huwa kontra din it-telfa ta' indipendenza, l-istint ta' sopravivenza politika ta' l-awtoritajiet xorta jista' jwassal biex dawn jog\u0127qodu g\u0127ar rikjesti Russi.", "Fl-istess \u0127in, l-oppo\u017cizzjoni demokratika fil-Belarus mhix kontra r-Russja, g\u0127aliex din hija msie\u0127ba importanti g\u0127al Belarus demokratika u indipendenti.", "Is-Sur Milinkevich g\u0127amel appell biex l-UE ma tg\u0127ollix il-prezz tal-vi\u017ca g\u0127al \u010bittadini tal-Belarus, g\u0127aliex filwaqt li dawn ma jistg\u0127ux i\u0127allsu 60 ewro, g\u0127andhom b\u017conn ikunu jistg\u0127u j\u017commu kuntatt mal-Punent.", "G\u0127amel ukoll appell biex l-Unjoni tniedi Fond g\u0127ad-Demokrazija sabiex tkun tista' tie\u0121u azzjoni f'pajji\u017ci b'mexxejja dittatorjali.", "Huwa temm billi rringrazzja l-Parlament Ewropew g\u0127all-appo\u0121\u0121 tieg\u0127u.", "Kull sena, il-Parlament Ewropew jag\u0127ti l-Premju Sakharov g\u0127al-Libert\u00e0 tal-\u0126sieb lil individwi jew organizzazzjonijiet e\u010b\u010bezzjonali li ji\u0121\u0121ieldu kontra l-oppressjoni, l-intolleranza u l-in\u0121ustizzja.", "Il-premju huwa wie\u0127ed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.", "Il-premju jing\u0127ata lil persuni, asso\u010bjazzjonijiet jew organizzazzjonijiet, irrispettivament minn nazzjonalita', il-post ta' residenza jew il-post fejn ikunu stabbiliti.", "Ir-rebbie\u0127 jir\u010bievi \u010bertifikat u \u010bekk ta' \u20ac50,000."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16668340__IM-PRESS__20060911-FCS-10501__MT.txt"}
{"text": ["It-Tlieta fil-Plenarja: Kummissarji \u0121odda u ilma nadif aftar", "Istituzzjonijiet", "Il-PE japprova standards og\u0127la g\u0127all-ilma ta' ta\u0127t l-art", "Matul is-seduta plenarja ta' nhar it-Tlieta, il-PE ivvota favur, b'ma\u0121\u0121oranza kbira, g\u0127all-Kummissarji l-\u0121odda mir-Rumanija u l-Bulgarija li se jid\u0127lu fil-kariga tag\u0127hom nhar l-ewwel ta' Jannar 2007.", "Il-Membri vvutaw ukoll favur it-titjieb ta' standards og\u0127la ta' ndafa g\u0127all-ilma ta' ta\u0127t l-art, li huwa l-ikbar sors tax-xorb pubbliku f\u0127afna re\u0121juni.", "Il-Membri japprovaw il-Kummissarji nominati", "Il-Membri vvutaw b'ma\u0121\u0121oranza kbira favur i\u017c-\u017cew\u0121 Kummissarji l-\u0121odda, il-Bulgara Meglena Kuneva (protezzjoni tal-konsumatur), u r-Rumen Leonar Orban (multilingwi\u017cmu), it-tnejn jibqg\u0127u fil-kariga sal-31 ta' Ottubru 2009.", "L-approvazzjoni mill-Parlament tifta\u0127 it-triq lill-Kunsill biex ja\u0127tarhom formalment b\u0127alha membri komplet tal-Kummissjoni minn l-1 ta' Jannar 2007.", "Nhar it-27 ta' Novembru, il-President tal-Kummissjoni Ewropea, Barroso qal li jemmen \"b'mod ferm li \u017c-\u017cew\u0121 kandidati urew l-integrit\u00e0 u l-indipendenza tag\u0127hom, il-kompetenza \u0121enerali u l-esperjenza professjonali, kif ukoll l-impenn \u0121enwin Ewropew tag\u0127hom.\"", "Ilma ta' ta\u0127t l-art iktar nadif", "Il-Parlament Ewropew approva le\u0121islazzjoni \u0121dida li ttejjeb il-livelli ta' ndafa ta' l-ilma ta' ta\u0127t l-art.", "Il-Parlament jixtieq jitlob g\u0127al mi\u017curi iktar og\u0127la mill-Istati Membri sabiex kemm jista' jkun jevitaw li sustanzi perikolu\u017ci jikkontaminaw l-ilma ta' ta\u0127t l-art.", "Dan min\u0127abba dan l-ilma huwa s-sors prin\u010bipali g\u0127ax-xorb f\u0127afna re\u0121juni.", "L-iskop tad-direttiva \u0121ie esti\u017c sabiex l-g\u0127an ikun li jipprote\u0121i mhux biss kontra l-polluzzjoni i\u017cda anke kontra d-degradazzjoni.", "Ir-regolamant ma jimpeddixxix l-Istati Membri li jintrodu\u010bu mi\u017curi ta' protezzjoni iktar stretti.", "Ir-rapporteur fil-Kumitat ta' l-Ambjent Christa Klass (PPE-DE) MPE, \u0120ermanja, qalet li \"L-ilma ta' ta\u0127t l-art jikkostitwixxi r-ri\u017cors naturali l-iktar importanti i\u017cda madankollu nofs il-postijiet fejn wie\u0127ed isib ilma ta' ta\u0127t l-art fl-UE huma kkontaminati u ma jistg\u0127ux jitnaddfu qatt iktar.", "G\u0127alhekk hemm b\u017conn li nipprote\u0121uhom a\u0127jar.\"", "20061213STO01482 Il-\u0126atra tal-Kummissarji l-\u0121odda Il-\u0126arsien ta' l-ilma ta' ta\u0127t l-art"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16668778__IM-PRESS__20061213-STO-01482__MT.txt"}
{"text": ["Adottat il-ftehim dwar REACH", "Jintla\u0127aq ftehim dwar REACH", "Il-Parlament adotta il-kompromess li ntla\u0127aq f'negozjati mal-Kunsill dwar REACH, ir-regolament il-\u0121did dwar is-sustanzi kimi\u010bi b'ma\u0121\u0121oranza kbira.", "Meta dan jid\u0127ol fis-se\u0127\u0127, il-produtturi ser ikollhom jirre\u0121istraw dawk is-sustanzi kimi\u010bi kollha li kull sena ji\u0121u prodotti jew importati fi kwantitajiet akbar minn tunnellata.", "F'ka\u017c ta' sustanzi iktar perikolu\u017ci, il-produtturi ser ikollhom jag\u0127mlu pjan ta' sostituzzjoni biex jibdew ju\u017caw alternattivi iktar siguri.", "Il-kompromess li ntla\u0127aq mal-Kunsill u li kien appo\u0121\u0121jat minn erba' gruppi politi\u010bi tal-PE (PPE-ED, PES, ALDE, UEN) \u0121iet adottat b'529 vot favur, 98 kontra u 24 astensjoni.", "Wara l-votazzjoni, il-President tal-Parlament Ewropew Josep BORRELL qal: \"Din il-votazzjoni fuq wie\u0127ed mill-iktar testi kumplikati fl-istorja ta' l-UE, tistabilixxi le\u0121islazzjoni essenzjali li tipprote\u0121i s-sa\u0127\u0127a pubblika u l-ambjent mir-riskji asso\u010bjati mas-sustanzi kimi\u010bi, ming\u0127ajr ma thedded il-kompetittivita' Ewropea.\"", "Il-pakkett le\u0121islattiv REACH g\u0127andu l-g\u0127an li jie\u0127u post madwar 40 testi le\u0121islattivi li je\u017cistu b\u0127alissa u li m'g\u0127adhomx ikkunsidrati tajbin bi\u017c\u017cejjed biex jinkora\u0121\u0121ixxu l-innovazzjoni jew jipprovdu protezzjoni xierqa g\u0127all-ambjent jew g\u0127all-pubbliku \u0121enerali.", "G\u0127alhekk ser ikun hemm regolament wie\u0127ed u sistema wa\u0127da g\u0127ar-re\u0121istrazzjoni, l-evalwazzjoni u l-awtorizzazzjoni tas-sustanzi kimi\u010bi.", "Ir-re\u0121istrazzjoni tas-sustanzi", "REACH tirrikjedi li s-sustanzi u prodotti kimi\u010bi jkunu re\u0121istrati ma' l-A\u0121enzija Ewropea g\u0127as-Sustanzi Kimi\u010bi, qabel ji\u0121u prodotti jew imqieg\u0127da fis-suq.", "Din l-a\u0121enzija g\u0127anha ti\u0121i stabbilita f'\u0126elsinki.", "Il-Bord ta' Tmexxija ta' l-A\u0121enzija ser jinkludi \u017cew\u0121 persuni indipendenti ma\u0127tura mill-Parlament Ewropew.", "Barra minn hekk, qabel ma jin\u0127atar, il-kandidat mag\u0127\u017cul g\u0127al Direttur E\u017cekuttiv g\u0127andu jag\u0127mel stqarrija quddiem il-Parlament Ewropew u jwie\u0121eb mistoqsijiet mill-MPE.", "L-iskema ta' re\u0121istrazzjoni eventwalment g\u0127andha tinkludi kemm is-sustanzi kimi\u010bi il-\u0121odda kif ukoll dawk li di\u0121a' je\u017cistu, ji\u0121ifieri madwar 30,000 sustanza.", "Dawn is-sustanza kollha g\u0127andhom ikunu re\u0121istrati sa l-2018.", "Id-dejta dwar dawn il-prodotti g\u0127andha ti\u0121i ppre\u017centata permezz ta' rapporti dwar is-sikurezza ta' sustanzi kimi\u010bi.", "L-ammont ta' dejta li g\u0127andha tkun ipprovduta tiddependi skond kemm il-prodott ikun perikolu\u017c, l-ammont ta' sustanza prodotta jew importata, u kemm ikun hemm espo\u017cizzjoni g\u0127as-sustanza.", "Te\u017cisti wkoll pro\u010bedura ta' re\u0121istrazzjoni flessibbli g\u0127al sustanzi prodotti jew importati fi kwantitajiet \u017cg\u0127ar (bejn tunnellata u g\u0127axar tunnellati fis-sena), sakemm dawn ma jkunux potenzjalment perikolu\u017ci.", "B'hekk jitnaqqsu l-pi\u017c ta' pro\u010beduri amministrattivi u l-ispejje\u017c g\u0127al kumpaniji \u017cg\u0127ar.", "Fi \u017cmien 12-il sena, il-Kummissjoni g\u0127andha tidde\u010biedi jekk g\u0127andhiex testendi l-obbligu li jsiru rapporti dwar is-sikurezza ta' sustanzi kimi\u010bi meta dawn ji\u0121u prodotti jew importati fi kwantitajiet ta' inqas minn g\u0127axar tunnellati fis-sena.", "Fil-ka\u017c ta' sustanzi kar\u010bino\u0121eni\u010bi, muta\u0121eni\u010bi jew tossi\u010bi g\u0127ar-riproduzzjoni, din id-de\u010bi\u017cjoni g\u0127andha tittie\u0127ed fi \u017cmien seba' snin.", "Awtorizzazzjoni ta' sustanzi perikolu\u017ci", "Is-sistema REACH tirrikjedi wkoll li ssir pro\u010bedura spe\u010bjali ta' awtorizzazzjoni g\u0127all-ma\u0121\u0121oranza ta' sustanzi perikolu\u017ci - madwar 3,000 - spe\u010bjalment meta sustanza tkun persistenti, bijo-akkumulattiva u tossika; persistenti \u0127afna u bijo-akkumulattiva \u0127afna; jew kar\u010bino\u0121enika, muta\u0121enika jew tossika g\u0127ar-riproduzzjoni.", "Fil-fatt, ser ikun hemm trasferiment tar-responsabbilta' g\u0127all-anali\u017ci tar-riskju mill-a\u0121enziji governattivi g\u0127all-produtturi jew importaturi.", "G\u0127as-sustanzi l-iktar perikolu\u017ci, il-produtturi ser ikollhom l-obbligu li jniedu pjan sabiex dawn is-sustanzi jkunu sostitwiti b'alternattivi iktar siguri.", "F'ka\u017c li ma tkun te\u017cisti ebda alternattiva, il-produtturi ser ikollhom jippre\u017centaw pjan ta' ri\u010berka u \u017cvilupp biex isibu sustanza alternattiva.", "Fil-ka\u017c ta' sustanzi li jkollhom proprjetajiet li jfixklu s-sistema endokrina, \u0121iet mifthiema klawsola sabiex wara sitt snin ti\u0121i evalwata l-possibilta' li dawn ji\u0121u inklu\u017ci fost dawk is-sustanzi li jistg\u0127u ji\u0121u awtorizzati skond il-vanta\u0121\u0121i so\u010bjali u ekonomi\u010bi tag\u0127hom.", "L-obbligu tal-prudenza", "L-obbligu tal-prudenza huwa inklu\u017c fir-regolament permezz ta' premessa li tfakkar li l-produzzjoni, l-importazzjoni jew it-tqeg\u0127id fis-suq ta' sustanzi g\u0127andu jsir b'mod prudenti u responsabbli, sabiex ji\u0121i \u017cgurat kemm jista' jkun li dawn ma jag\u0127mlux \u0127sara lis-sa\u0127\u0127a tal-bniedem jew l-ambjent.", "Il-benessari ta' l-annimali", "Rigward il-promozzjoni ta' alternattivi g\u0127all-ittestjar fuq l-annimali, min ikun involut ser ikollha 45 \u0121urnata \u010bans biex jesprimi l-opinjoni tieg\u0127u qabel isir kwalunkwe pjan g\u0127all-ittestjar fuq l-annimali.", "Waqt li g\u0127andha ti\u0121i evitata d-duplikazzjoni ta' dan it-tip ta' ittestjar, informazzjoni dwar it-tossi\u010bita' fuq il-bniedem g\u0127andha tin\u0121abar, jekk ikun possibli, permezz ta' metodi alternettivi, b\u0127al dawk in vitro .", "Dawn il-metodi alternattivi g\u0127andhom ji\u0121u validati mill-Kummissjoni.", "L-g\u0127oti ta' informazzjoni", "Ser ikun hemm ukoll obbligu li ting\u0127ata informazzjoni lill-pubbliku dwar is-sustanzi kimi\u010bi jew perikolu\u017ci li jkunu jinsabu fil-prodotti, fi kwantitajiet ta' iktar minn 0.1% tal-pi\u017c totali tal-prodott.", "Il-Kummissjoni g\u0127andha tikkunsidra u te\u017camina l-possibiltajiet g\u0127at-twaqqif ta' marka ta' kwalita' Ewropea.", "REACH g\u0127andha tid\u0127ol fis-se\u0127\u0127 mill-1 ta' \u0120unju 2007.", "Pro\u010bedura: Kode\u010bi\u017cjoni", "20061213IPR01493 Ir-Re\u0121istrazzjoni, l-Evalwazzjoni, l-Awtorizzazzjoni u r-Restrizzjoni ta' Sustanzi Kimi\u010bi (REACH) Il-klassifikar, l-ippakkjar u t-tikkettar ta' sustanzi perikolu\u017ci u li tistabbilixxi A\u0121enzija Ewropea g\u0127as-Sustanzi Kimi\u010bi Background note: REACH, second reading of chemicals regulation"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16668876__IM-PRESS__20061213-IPR-01493__MT.txt"}
{"text": ["Fond Ewropew \u0121did ta' a\u0121\u0121ustament g\u0127all-globalizzazzjoni", "Politika tax-xog\u0127ol", "Il-Membri approvaw ftehim li ntla\u0127aq bejn il-Kumitat g\u0127all-Impjiegi u l-Affarijiet So\u010bjali u l-Kunsill wara li saru negozjati informali dwar il-proposta tal-Kummissjoni g\u0127all-\u0127olqien ta' Fond Ewropew ta' a\u0121\u0121ustament g\u0127all-Globalizzazzjoni.", "Dan g\u0127andu jipprovdi sa \u20ac500 miljun fis-sena biex dawk il-\u0127addiema li spi\u010b\u010baw bla xog\u0127ol min\u0127abba l-effetti tal-globalizzazzjoni, jing\u0127ataw g\u0127ajnuna biex jer\u0121g\u0127u jintegraw ru\u0127hom fis-suq tax-xog\u0127ol.", "Il-Parlament approva ir-rakkomandazzjoni tal-Kumitat g\u0127all-Impjiegi, il-Fond Ewropew ta' A\u0121\u0121ustament g\u0127all-Globalizzazzjoni ( European Globalisation Adjustment Fund - EGF), li issa jista' jibda jopera mill-1 ta' Jannar 2007.", "Matul in-negozjati, il-Kunsill a\u010b\u010betta l-ma\u0121\u0121oranza tar-rikjesti fir-rapport im\u0127ejji minn Roselyne BACHELOT-NARQUIN (EPP-ED, FR).", "Il-Parlament enfasizza l-fatt li minkejja l-effetti po\u017cittivi tal-globalizzazzjoni fuq it-tkabbir ekonomiku u l-impjiegi, din xorta jista' jkollha konsegwenzi negattivi g\u0127all-\u0127addiema l-iktar vulnerabbli u dawk l-inqas kwalifikati f'\u010bertu setturi.", "G\u0127alhekk, g\u0127andha ting\u0127ata assistenza mill-EGF sabiex ti\u0121i pprovduta s-solidarjeta' u l-appo\u0121\u0121 me\u0127tie\u0121 minn \u0127addiema individwali li jkunu tilfu xog\u0127olhom min\u0127abba tibdil strutturali fil-kummer\u010b dinji.", "Il-Fond m'g\u0127andhux jiffinanzja r-ristrutturazzjoni ta' kumpaniji jew ta' setturi individwali.", "Skond il-Parlament, g\u0127andhom ji\u0121u appo\u0121\u0121jati biss mi\u017curi attivi fis-suq intern u mhux mi\u017curi passivi ta' protezzjoni so\u010bjali.", "G\u0127alhekk l-EGF g\u0127andu jkollu l-g\u0127an li jistimula t-tkabbir ekonomiku u jo\u0127loq iktar xog\u0127olijiet fl-Unjoni Ewropea.", "Min hu eli\u0121ibbli g\u0127al finanzjament mill-EGF?", "Il-Membri riedu ji\u017cguraw li l-g\u0127ajnuna mill-EGF tkun tista' ting\u0127ata f'aktar ka\u017cijiet.", "L-assistenza g\u0127andha tikkon\u010bentra fuq dawk il-\u0127addiema li ji\u0121u mqieg\u0127da bla xog\u0127ol f'dawk l-oqsma li l-iktar ikunu affettwati meta bidliet strutturali kbar fis-sistemi kummer\u010bjali dinjija.", "Dawn jistg\u0127u jwasslu g\u0127al tfixkil ekonomiku serju, b\u0127al \u017cieda sostanzjali fl-importazzjonijiet fl-UE, tnaqqis rapidu tas-sehem mis-suq ta' l-UE f'settur partikolari, jew delokalizzazzjoni lejn pajji\u017ci terzi.", "G\u0127alhekk l-EGF g\u0127andha tapplika meta:", "- mill-inqas 1000 \u0127addiema jitilfu xog\u0127olhom f'kumpanija fi Stat Membru, inklu\u017ci dawk li ja\u0127dmu mal-fornituri tag\u0127ha jew mal-produtturi li huma eqreb tal-punt tal-bejg\u0127 milli tal-punt tal-produzzjoni, fuq perjodu ta' erba' xhur;", "- mill-inqas 1000 \u0127addiema, b'mod partikolari minn SMEs differenti, jitilfu xog\u0127olhom fuq perjodu ta' disa' xhur min\u0127abba kri\u017ci settorali f're\u0121jun partikolari;", "- fi swieq tax-xog\u0127ol \u017cg\u0127ar, jew f'\u010birkustanzi e\u010b\u010bezzjonali, l-g\u0127ajnuna tista' ting\u0127ata jekk dan it-telf ta' xog\u0127ol ikollu impatt serju fuq l-impjegar u fuq l-ekonomija lokali, anke jekk il-kundizzjonijiet l-o\u0127ra ma jkunux sodisfatti.", "Kull sena ser ji\u0121u allokati 15% tal-fondi dawn i\u010b-\u010birkustanzi e\u010b\u010bezzjonali u g\u0127al swieq tax-xog\u0127ol \u017cg\u0127ar.", "Peress li d-dislokazzjoni ekonomika mhux ne\u010bessarjament tkun ikkon\u010bentrata fi Stat Membru wie\u0127ed, l-Istati Membri jistg\u0127u f'\u010birkustanzi e\u010b\u010bezzjonali, jippre\u017centaw rikjesta kon\u0121unta g\u0127all-assistenza mill-EGF.", "Minn fejn ji\u0121u l-fondi?", "Ma te\u017cisti l-ebda dispo\u017cizzjoni finanzjarja g\u0127all-EGF fil-qafas finanzjarju ta' l-UE g\u0127all-perjodu 2007-2013.", "Il-proposta tal-Kummissjoni tg\u0127id li g\u0127andu jkun hemm limitu ta' \u20ac500 miljun fis-sena u dan il-fond ser ji\u0121u ffinanzjati minn fondi o\u0127ra li ma jkunux intefqu kollha.", "X'tip ta' mi\u017curi jistg\u0127u ji\u0121u ffinanzjati?", "Kontribuzzjoni finanzjarja g\u0127andha ting\u0127ata g\u0127al mi\u017curi attivi tas-suq ta' l-impjiegi, b'mod partikulari:", "- g\u0127ajnuna g\u0127at-tfittix ta' impjieg, gwida dwar ix-xog\u0127ol, ta\u0127ri\u0121 imfassal apposta u ta\u0127ri\u0121 mill-\u0121did li jinkludu \u0127iliet ta' l-ICT u \u010bertifikazzjoni ta' l-esperjenza miksuba, g\u0127ajnuna g\u0127al klassifikazzjoni mill-\u0121did u promozzjoni ta' l-intraprenditorjat jew g\u0127ajnuna g\u0127al impjieg indipendenti;", "- mi\u017curi b'limitu ta' \u017cmien u spe\u010bjali, b\u0127al sussidji g\u0127al meta wie\u0127ed ikun qed ifittex impjieg, sussidji g\u0127all-mobilita', jew sussidji lill-individwi li jie\u0127du sehem f'attivitajiet ta' tag\u0127lim matul il-\u0127ajja kollha u attivitajiet ta' ta\u0127ri\u0121;", "- mi\u017curi li jistimulaw, b'mod partikulari lil \u0127addiema \u017cvanta\u0121\u0121ati jew akbar fl-eta', sabiex jibqg\u0127u jew jer\u0121g\u0127u jid\u0127lu fis-suq tax-xog\u0127ol.", "Meta ser jibda l-EGF?", "L-EGF tista' tibda minn meta r-regolament il-\u0121did jid\u0127ol fis-se\u0127\u0127, ji\u0121ifieri meta tispi\u010b\u010ba din il-pro\u010bedura ta' kode\u010bi\u017cjoni.", "Issa li l-kompromess informali \u0121ie adottat mill-Parlament, il-pro\u010bedura tkun tista' tintemm sabiex l-EGF jibda jopera mill-bidu tas-sena d-die\u0127la.", "G\u0127al aktar informazzjoni", "Il-Kummissjoni g\u0127andha ttella' websajt, disponibbli fil-lingwi uffi\u010bjali kollha tal-Komunita', biex tipprovdi informazzjoni dwar l-EGF, tag\u0127ti g\u0127ajnuna fl-applikazzjonijiet u tg\u0127arraf liema applikazzjonijiet \u0121ew a\u010b\u010bettati jew le.", "Pro\u010bedura: Kode\u010bi\u017cjoni Dibattitu: 11.12.06", "20061208IPR01263 Il-Fond Ewropew ta' a\u0121\u0121ustament g\u0127all-Globalizzazzjoni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16669032__IM-PRESS__20061208-IPR-01263__MT.txt"}
{"text": ["A\u0121\u0121ornament tar-regoli dwar ix-xandir tar-reklami", "Tag\u0127rif", "Il-Parlament approva xi tibdil fir-regoli dwar ir-reklami mxandra fuq it-televi\u017cjoni fl-Ewropa, u appro\u010b\u010b \u0121did f'ka\u017cijiet meta prodotti kummer\u010bjali jintwerew matul i x-xandir barra l-\u0127in tar-reklami.", "Ir-rapport adottat ikabbar l-ambitu tad-'Direttiva ming\u0127ajr Fruntieri' ta' l-1997 sabiex din tkun tapplika g\u0127as-servizzi awdjovi\u017civi kollha, inklu\u017c mezzi ta' xandir \u0121did.", "Il-Membri qablu li kull 30 minuta g\u0127andu jkun hemm waqfa g\u0127ar-riklami matul films u xi programmi televi\u017ci o\u0127rajn.", "Prodotti kummer\u010bjali ser ikunu jistg\u0127u jintwerew barra l-\u0127in tar-reklami f'ka\u017cijiet limitati biss.", "L-g\u0127an tal-proposta g\u0127al direttiva \u0121dida, li issa qed ti\u0121i msej\u0127a id- Direttiva dwar is-Servizzi tal-Midja Awdjovi\u017civa , huwa li ta\u0121\u0121orna d-direttiva Televi\u017cjoni ming\u0127ajr Fruntieri sabiex xandara pubbli\u010bi u privati, kif ukoll produtturi indipendenti, ikunu jistg\u0127u ja\u0127dmu fl-istess kundizzjonijiet.", "Barra minn hekk, id-direttiva l-\u0121dida g\u0127andha wkoll tinkludi tipi ta' midja \u0121odda.", "Permezz ta' l-emendi adottati mill-Parlament, l-Istati Membri ser ikunu jistg\u0127u jimponu regoli iktar stretti i\u017cda \u0121ustifikati kontra abbu\u017ci minn fornituri ta' servizzi awdjovi\u017civi bba\u017cati fi Stati Membri o\u0127rajn ta' l-UE.", "Kundizzjonijiet stretti dwar ix-xandir ta' prodotti kummer\u010bjali", "Il-Membri qablu li ka\u017cijiet fejn prodotti kummer\u010bjali jintwerew matul ix-xandir barra l-\u0127in allokat g\u0127ar-reklami g\u0127andhom ikunu pprojbiti \u0127lief matul \u010berti tipi ta' programmi spe\u010bifi\u010bi.", "Barra minn hekk, meta jintwerew, dan g\u0127andu jsir skond kundizzjonijiet stretti.", "G\u0127alhekk prodotti kummer\u010bjali li jintwerew barra l-\u0127in tar-reklami m'g\u0127andhomx jixxandru matul l-a\u0127barijiet jew programmi ta' attwalita', programmi g\u0127at-tfal, dokumentarji jew programmi li jag\u0127tu xi tip ta' avvi\u017c.", "Madankollu, l-Istati Membri xorta jistg\u0127u jippermettu li dawn jixxandru matul, fost o\u0127rajn, programmi \u010binematografi\u010bi, films, sensiliet tat-televi\u017cjoni u programmi sportivi.", "Barra minn hekk, il-props tal-produzzjoni g\u0127andhom ikunu permessi f'ka\u017cijiet fejn ma jsir l-ebda \u0127las.", "Dan ifisser li \u010berti prodotti jew servizzi li ji\u0121u pprovduti b'xejn, jistg\u0127u jkunu inku\u017ci fil-programm.", "Meta t-tqeg\u0127id ta' prodotti barra l-\u0127in tar-reklami jkun permess, ix-xiri jew kiri tal-prodotti jew servizzi mxandra xorta m'g\u0127andux ikun inkora\u0121\u0121ut b'mod dirett u lanqas m'g\u0127andhom jag\u0127tu prominenza \u017cejda lill-prodott ikkon\u010bernat.", "Barra dan, matul il-programm g\u0127andu jkun hemm notifikazzjoni adegwata li jkun qieg\u0127ed jintwera prodott kummer\u010bjali barra l-\u0127in allokat g\u0127ar-reklami mill-inqas kull 20 minuta, kif ukoll fil-bidu u fl-a\u0127\u0127ar tal-programm.", "G\u0127andu jkun hemm ukoll projbizzjoni totali fil-ka\u017c ta' sigaretti jew prodotti o\u0127ra li jkun fihom it-tabakk, kif ukoll medi\u010bini li jistg\u0127u jinxtraw biss bi preskrizzjoni tat-tabib.", "Regoli \u0121odda dwar ir-reklamar", "Il-Parlament g\u0127a\u017cel ukoll li jillimita l-\u0127in tar-reklamar.", "Fil-ka\u017c ta' films mag\u0127mula g\u0127at-televi\u017cjoni, programmi \u010binematografi\u010bi, programmi g\u0127at-tfal, u a\u0127barijiet, ir-reklami g\u0127andhom jixxandru biss kull 30 minuta.", "Il-Kummissjoni kienet ipproponiet li dan isir kull 35 minuta.", "Barra minn hekk, wie\u0127ed g\u0127andu jkun jista' jag\u0127raf b'mod \u010bar li jkunu qeg\u0127din jixxandru reklami jew perjodi ta' telebejg\u0127.", "Il-proporzjon ta' forom qosra ta' riklamar b\u0127al riklami u telebejg\u0127 f'sieg\u0127a partikulari m'g\u0127andux jaqbe\u017c l-20%.", "Il-Parlament irid wkoll li l-Istati Membri u l-Kummissjoni \"jinkura\u0121\u0121ixxu lill-fornituri tas-servizzi awdjovi\u017civi biex ji\u017cviluppaw kodi\u010bi ta' kondotta rigward programmi g\u0127at-tfal li jkun fihom jew li ji\u0121u interrotti minn riklamar, sponsorjar jew kwalunkwe kummer\u010bjalizzazzjoni, ta' ikel u xorb \u0127\u017ciena g\u0127as-sa\u0127\u0127a u mhux xieraq, b\u0127alma huma dawk b'kontenut g\u0127oli ta' xa\u0127am, zokkor u mel\u0127 u ta' xorb alko\u0127oliku.\"", "Le g\u0127all-intolleranza", "Skond il-proposta tal-Kummissjoni, l-Istati Membri g\u0127andhom ji\u017cguraw li r-reklami li jintwerew m'g\u0127andhomx jinkura\u0121\u0121ixxu l-pre\u0121udizzju jew id-diskriminazzjoni.", "Il-Membri \u017ciedu xi kundizzjonijiet o\u0127ra, u g\u0127alhekk il-kontenut tar-reklami m'g\u0127andu joffendi 'l \u0127add fuq ba\u017ci ta' sess, di\u017cabilita', eta' jew orjentazzjoni sesswali, u lanqas m'g\u0127andu joffendi d-dinjita' tal-bniedem.", "Protezzjoni tal-minorenni", "Il-Parlament irid ukoll li l-Istati Membri ji\u017cguraw li l-kontenut tal-programmi mxandra ma jkunx ta' \u0127sara g\u0127all-i\u017cvilupp fi\u017ciku, psikolo\u0121iku u morali tal-minorenni, spe\u010bjalment fil-ka\u017c ta' programmi li juru l-pornografija jew vjolenza bla sens.", "Dritt g\u0127al twe\u0121iba", "L-Istati Membri g\u0127andhom ukoll jistabilixxu d-dritt g\u0127al twe\u0121iba jew rimedji ekwivalenti g\u0127al \"kull persuna fi\u017cika jew \u0121uridika, tkun xi tkun in-nazzjonalit\u00e0 tag\u0127ha, li l-interessi le\u0121ittimi tag\u0127ha, b'mod partikulari i\u017cda mhux biss, ir-reputazzjoni u l-isem tajjeb, ikunu affettwati minn asserzjoni ta' fatti fi tra\u017cmissjoni.\"", "Derogi mill-prin\u010bipju tal-pajji\u017c ta' ori\u0121ini", "Derogi mill-hekk imsejja\u0127 prin\u010bipju tal-pajji\u017c ta' ori\u0121ini, jag\u0127ti l-possibilta' lill-Istati Membri li jadottaw regoli iktar dettaljati jew stretti, sakemm dawn ikunu \u0121ustifikati g\u0127al ra\u0121unijiet ta' politika pubblika, inklu\u017c il-\u0127arsien ta' minorenni, is-sigurta' jew is-sa\u0127\u0127a pubblika, jew il-\u0127arsien tad-diversita' kulturali.", "Meta Stat Membru jqis li xandar fil-\u0121urisdizzjoni ta' Stat Membru ie\u0127or \"qed jie\u0127u vanta\u0121\u0121 minn din id-direttiva b'mod abbu\u017civ jew qarrieq sabiex jiskansa dan it-tip ta' regoli\", dan jista' jikkuntattja lill-Istat Membru li g\u0127andu \u0121urisdizzjoni, bil-g\u0127an li tinkiseb soluzzjoni sodisfa\u010benti b'mod re\u010biproku.", "Il-Parlament adotta wkoll numru ta' kriterji li g\u0127andhom japplikaw meta Stat Membru jkun irid jie\u0127u mi\u017curi adegwati kontra fornitur ta' servizzi tal-midja bba\u017cat fi Stat Membru ie\u0127or.", "Dawn il-mi\u017curi g\u0127andhom ikunu \"o\u0121\u0121ettivament ne\u010bessarji, applikati b'mod li mhux diskriminatorju, ikunu adattati g\u0127all-il\u0127uq ta' l-g\u0127anijiet tag\u0127hom u ma jistg\u0127ux imorru lil hinn minn dak li hu ne\u010bessarju sabiex jintla\u0127qu.\"", "Barra minn hekk, jekk il-Kummissjoni tidde\u010biedi li dawn il-mi\u017curi ma jkunux kompatibbli mal-li\u0121i tal-Komunita', l-Istat Membru m'g\u0127andux jie\u0127u l-mi\u017curi proposti.", "Definizzjoni ta' servizzi awdjovi\u017civi", "Il-Parlament ma qabilx kompletament mal-proposta tal-Kummissjoni dwar id-definizzjoni ta' servizzi bi programmazzjoni lineari u servizzi bi programmazzjoni fuq talba.", "Skond il-Membri, servizzi lineari huma dawk li ji\u0121u mxandra skond skeda fissa ta' programmazzjoni waqt li servizzi fuq talba jirreferu g\u0127al ka\u017cijiet meta persuna tag\u0127mel rikjesta biex tara \u010bertu programm fuq ba\u017ci individwali.", "Din id-direttiva mhix se tkun tapplika g\u0127al programmi tar-radju.", "Ir-rapport dwar il-koordinazzjoni ta' \u010berti dispo\u017cizzjonijiet le\u0121islattivi, amministrattivi, u regolamenti ta' l-Istati Membri dwar ix-xandir televi\u017civ, kien im\u0127ejji minn Ruth HIERONYMI (EPP-ED, DE) fl-ewwel qari tal-pro\u010bedura ta' kode\u010bi\u017cjoni.", "Il-Kunsill huwa mistenni jadotta l-po\u017cizzjoni komuni tieg\u0127u wara li saret l-votazzjoni fil-Parlament.", "Wara li eventwalment din id-direttiva tid\u0127ol fis-se\u0127\u0127, l-Istati Membri g\u0127andhom ikollhom sentejn \u010bans biex jadattaw ir-regoli nazzjonali tag\u0127hom g\u0127ad-dispo\u017cizzjoni tad-direttiva.", "Pro\u010bedura: Kode\u010bi\u017cjoni Dibattitu: 12.12.06", "20061207IPR01149 Il-kordinazzjoni tax-xandir u r-reklami mxandra fuq it-televi\u017cjoni fl-Ewropa"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16669116__IM-PRESS__20061207-IPR-01149__MT.txt"}
{"text": ["Ir-relazzjonijiet bejn l-UE u r-Russja", "Relazzjonijiet esterni", "Il-MPE adottaw ri\u017coluzzjoni dwar ir-relazzjonijiet bejn l-UE u r-Russja wara s-Summit li sar f'Novembru f'\u0126elsinki.", "Huma g\u0127arfu l-importanza tar-Russja b\u0127ala msie\u0127ba strate\u0121ika g\u0127all-koperazzjoni ekonomika, kummer\u010bjali, u internazzjonali, i\u017cda insistew li r-Russja g\u0127andha turi r-rieda tag\u0127ha biex tg\u0127in fl-investigazzjonijiet sabiex jinstabu l-qattiela ta' avversarji prominenti tal-Gvern Russu.", "Fl-istess \u0127in, huma ddeploraw t-tilwim dwar l-esportazzjoni ta' prodotti mill-UE lejn ir-Russja.", "It-test jenfasizza l-importanza ta' l-g\u0127aqda u s-solidarjeta' fost l-Istati Membri ta' l-Unjoni Ewropea fir-relazzjonijiet tag\u0127ha mar-Russja.", "G\u0127alhekk il-Parlament laqa' l-fatt li l-Unjoni tkellmet b'le\u0127en wie\u0127ed fil-laqg\u0127at tag\u0127ha mal-President Vladimir Putin li saru f'Lahti u f'\u0126elsinki.", "Barra dan, il-Parlament jinsab sodisfatt bid-diskussjonijiet miftu\u0127a dwar id-demokrazija u d-drittijiet tal-bniedem li saru fi\u017c-\u017cew\u0121 Summits.", "T\u0127assib dwar is-sitwazzjoni tad-drittijiet fundamentali", "Madankollu s-sitwazzjoni attwali fir-Russja \"tag\u0127ti lok g\u0127al t\u0127assib serju fir-rigward tar-rispett g\u0127ad-drittijiet tal-bniedem, g\u0127ad-demokrazija, g\u0127al-liberta' ta' l-espressjoni, u g\u0127ad-drittijiet tas-so\u010bjeta' \u010bivili u ta' l-individwi.\"", "It-test jirreferi wkoll g\u0127all-a\u0127\u0127ar rapporti dwar l-u\u017cu tat-torturi li \"jinkludu atti inumani u degradanti min-na\u0127a ta' uffi\u010bjali pubbli\u010bi\", f'\u0127absijiet u f'g\u0127ases tal-pulizija Russi, kif ukoll f'\u010bentri ta' detenzjoni sigrieti fi\u010b-\u010ae\u010bnija.", "Il-Membri kkundannaw b'mod qawwi dawn il-prattiki u g\u0127amlu sej\u0127a sabiex l-awtoritajiet Russi jag\u0127mlu investigazzjoni, iwaqqfu kwalunkwe m\u0121ieba \u0127a\u017cina immedjatament u jressqu lil dawk responsabbli quddiem il-qorti.", "Dwar ir-relazzjonijiet bejn ir-Russja u l-\u0120eor\u0121ja, il-Membri stiednu l-awtoritajiet Russi biex iwaqqfu r-repressjoni ta' \u0120eor\u0121jani etni\u010bi li jg\u0127ixu fir-Russja.", "Barra minn hekk, il-Parlament jixtieq li kull assistenza finanzjarja mog\u0127tija lir-Russja tkun marbuta ma' l-i\u017cvilupp ta' l-istandards demokrati\u010bi tal-pajji\u017c.", "Il-qtil ta' l-avversarji tal-Gvern Russu", "Ir-ri\u017coluzzjoni tfakkar li l-qtil ri\u010benti ta' avversarji prominenti tal-Gvern Russu jew ta' dawk li jiddefendu d-drittijiet ba\u017ci\u010bi ta\u010b-\u010bittadini Russi, b\u0127al Anna Politkovskaya, kkaw\u017caw t\u0127assib kbir fl-Ewropa kollha.", "Il-Membri sa\u0127qu li s-s\u0127ubija mar-Russja tkun affettwata serjament jekk ir-Russja ma turix \"il-kapa\u010bita' u rieda qawwija tag\u0127ha biex tg\u0127in fl-investigazzjonijiet sabiex jinstabu l-qattiela u \u2026 sabiex jieqaf dan i\u010b-\u010birku vizzju\u017c u dawk responsabbli jitressqu quddiem il-qorti.\"", "L-esportazzjoni lejn ir-Russja", "Ir-ri\u017coluzzjoni tfakkar ukoll li r-Russja imponiet embargo \u0121did fuq l-importazzjoni ta' prodotti Pollakki tal-la\u0127am u tat-tajr.", "Il-Membri jinsabu m\u0127assba g\u0127aliex qabel is-Summit, ir-Russja heddiet li testendi l-projbizzjoni g\u0127all-UE kollha min\u0127abba t\u0127assib ta' deni tal-\u0127nie\u017cer fir-Romanija u fil-Bulgarija.", "Ri\u010bentement, din imponiet ukoll projbizzjoni fuq l-importazzjoni ta' \u0127ut u prodotti ta' \u0127ut mill-UE.", "Skond il-Parlament, dan it-tilwim dwar l-esportazzjoni ta' prodotti lejn ir-Russja qieg\u0127ed jag\u0127mel \"\u0127sara serja lill-i\u017cvilupp ulterjuri tar-relazzjonijiet bejn ir-Russja u l-Unjoni Ewropea\".", "G\u0127alhekk stieden lill-Kummissjoni u lill-Gvern Russu sabiex isolvu din is-sitwazzjoni b'mod ur\u0121enti u insista li l-UE turi s-solidarjeta' me\u0127tie\u0121a ma' l-Istati Membri kollha.", "Ri\u017cultati po\u017cittivi tas-Summit", "Il-Membri laqg\u0127u il-ftehima li ntla\u0127qet waqt is-Summit sabiex r-Russja ma tibqax i\u017c\u017com tariffi fuq it-titjir ta' linji ta' l-ajru ta' l-UE fuq is-Siberja.", "Dan il-fatt kien wassal g\u0127al tilwima bejn i\u017c-\u017cew\u0121 na\u0127at li ilha g\u0127addejja 20 sena, i\u017cda fil-\u0121ejjieni, it-trasportaturi ta' l-UE ser ikunu jistg\u0127u j\u017cidu r-rotot g\u0127as-swieq ta' l-Asja.", "Huma laqg\u0127u wkoll l-adozzjoni ta' Dokument ta' Qafas g\u0127ad-Dimensjoni tat-Tramuntana li g\u0127andu jag\u0127ti ba\u017ci tajba g\u0127all-i\u017cvilupp ta' koperazzjoni aktar mill-qrib mar-Russja fuq livelli re\u0121jonali u transkonfinali.", "Fl-istess \u0127in, il-Parlament sostna li l-progress lejn l-iffirmar u ir-ratifikazzjoni ta' ftehimiet dwar il-konfini bejn l-Estonja u r-Russja, u bejn il-Latvja u r-Russja g\u0127adu prijorita' g\u0127olja g\u0127ar-relazzjonijiet bejn l-UE u r-Russja.", "Peress li l-formalitajiet tal-qsim tal-konfini jie\u0127du \u0127afna \u017cmien u jikkaw\u017caw kjuwijiet kbar ta' trakkijiet, il-Membri huma ta' l-opinjoni li g\u0127andha tinbena \"kapa\u010bita' transkonfinali ulterjuri sabiex takkomoda \u017cieda fil-fluss tal-prodotti\".", "Barra dan, l-awtoritajiet Russi g\u0127andhom inaqqsu l-istennija fil-linja mal-konfini billi j\u0127affu l-ispezzjonijiet u sa\u0127ansitra jne\u0127\u0127u u\u0127ud minnhom.", "Il-kwistjoni tar-relazzjonijiet bejn l-Unjoni Ewropea u r-Russja di\u0121a' \u0121iet diskussa matul is-seduta plenarja li g\u0127addiet, wara li kien sar it-18-il Summit bejn l-UE u r-Russja f'\u0126elsinki fl-24 ta' Novembru.", "Fost is-su\u0121\u0121etti li \u0121ew imsemmija matul id-dibattitu li sar fil-Parlament kien hemm l-ener\u0121ija, id-drittijiet tal-bniedem, id-dwana u l-projbizzjoni minn na\u0127a tar-Russja fuq l-importazzjoni tal-la\u0127am mill-Polonja.", "Pro\u010bedura: Ri\u017coluzzjoni", "20061207IPR01153 Ri\u017coluzzjoni dwar ir-relazzjonijiet bejn l-UE u r-Russja MEPs debate EU-Russia relations"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16669140__IM-PRESS__20061207-IPR-01153__MT.txt"}
{"text": ["It-tkabbir \u0121ejjieni ta' l-Unjoni Ewropea", "Tkabbir", "Il-MPE iddiskutew it-tkabbir ta' l-Unjoni Ewropea - kwistjoni ewlenija li ser tkun diskussa matul il-laqg\u0127a tal-Kunsill Ewropew li jmiss.", "Il-Membri qablu li t-tkabbir dejjem kien su\u010b\u010bess g\u0127all-UE, li l-\u0127ila ta' integrazzjoni mhix kundizzjoni g\u0127at-tkabbir u li m'g\u0127andu jsir ebda tkabbir ie\u0127or qabel ma jkun hemm ftehim istituzzjonali \u0121did.", "Barra dan, il-gvernijiet nazzjonali g\u0127andhom jag\u0127mlu iktar sforzi biex jispjegaw il-b\u017conn ta' riforma li\u010b-\u010bittadini.", "Huma adottaw ukoll \u017cew\u0121 rapporti relatati.", "Elmar BROK (EPP-ED, DE), rapporteur tal-Parlament g\u0127all-Komunikazzjoni tal-Kummissjoni g\u0127al strate\u0121ija g\u0127at-tkabbir u l-isfidi ewlenin relatati mat-tkabbir, qal li \"g\u0127andna n\u017commu f'mo\u0127\u0127na li t-tkabbir kien l-iktar politika ta' l-UE li kellha su\u010b\u010bess - dan kellu effetti po\u017cittivi fuq l-ekonomija, kien kontribut sinifikanti g\u0127all-unifikazzjoni ta' l-Ewropa u kien ta' in\u010bentiv kbir g\u0127all-pro\u010bess ta' riforma f'pajji\u017ci kandidati.\"", "Dwar il-\u0121ejjieni tat-tkabbir, qal li \"qeg\u0127din niffa\u010b\u010bjaw de\u010bi\u017cjoni bejn Unjoni tassew politika, li tkun interessata l-iktar fir-rwol ta' l-Ewropa fid-dinja, jew wa\u0127da li tibqa' pro\u0121ett purament ekonomiku.\"", "Din l-g\u0127a\u017cla g\u0127andha tittie\u0127ed g\u0127aliex tmur id f'id mal-b\u017conn li ssir revi\u017cjoni ta' l-arran\u0121amenti istituzzjonali attwali, hekk kif inhu ma\u0127sub mill-Kostituzzjoni.", "\"G\u0127andna b\u017conn ta' \u010barezza dwar x'qeg\u0127din noffru lill-pajji\u017ci li jridu jissie\u0127bu ma' l-Unjoni.", "Di\u0121a' tajna \u010berti prospetti lil u\u0127ud mill-pajji\u017ci tal-Balkani, u dawn il-weg\u0127diet g\u0127andhom ji\u0121u onorati.", "I\u017cda g\u0127andha wkoll in\u0127arsu lil hinn mill-possibilta' ta' s\u0127ubija s\u0127i\u0127a lejn forom multilaterali ta' koperazzjoni li jistg\u0127u ji\u0121u offruti issa milli wara \u0127mistax-il sena ta' negozjati.\"", "Dwar it-Turkija, qal li \"hija \u0127asra li b\u0127alissa t-Turkija mhix qieg\u0127da tissodisfa l-obligazzjonijiet legali li g\u0127andha,\" i\u017cda, \"dan ma jfissirx li t-Turkija tista' tkompli tonqos milli tissodisfa l-obligazzjonijiet legali tag\u0127ha g\u0127al dejjem.\"", "Alexander STUBB (EPP-ED, FI) rapporteur tal-Parlament dwar l-aspetti istituzzjonali tal-\u0127ila ta' l-UE li tintegra Stati Membri \u0121odda, qal li r-rapport tieg\u0127u huwa bba\u017cat fuq \u0127ames punti prin\u010bipali:", "L-ewwel punt - Bidla fit-terminolo\u0121ija w\u017cata, minn politika ta' \"assorbiment\" g\u0127al wa\u0127da ta' \"integrazzjoni\" tal-pajji\u017ci li jissie\u0127bu ma' l-UE, g\u0127aliex l-ebda pajji\u017c ma jrid ikun \"assorbit\" mill-Unjoni Ewropa.", "It-tieni punt - \"Sensittivita' g\u0127all-interessi u attitudnijiet varji ta' dawk li jridu li l-Unjoni tikber ming\u0127ajr ma jkun hemm approfondiment politiku, dawk li jridu l-oppost, u dawk li huma kontra \u017c-\u017cew\u0121 possibilitajiet.\"", "Dawn il-po\u017cizzjonijiet mhumiex \u0121odda, u dejjem sar dibattitu istituzzjonali qabel kull tkabbir \u0121did.", "\"Issa g\u0127andha b\u017conn ta' Kostituzzjoni qabel tkabbir ie\u0127or.\"", "It-tielet punt huwa dwar id-definizzjoni tal-\u0127ila ta' integrazzjoni.", "Skond is-Sur Stubb din mhix kundizzjoni g\u0127at-tkabbir i\u017cda kriterju, u jkopri kwistjonijiet relatati ma' l-istituzzjonijiet, il-ba\u0121it u l-linji ta' politika.", "Ir-raba' punt - li wie\u0127ed ji\u017cgura li jkun hemm dibattitu pubbliku adegwat dwar it-tkabbir.", "Il-\u0127ames punt - il-b\u017conn ta' Kostituzzjoni qabel l-2009.", "Huwa temm billi qal: \"It-tkabbir huwa l-a\u0127jar politika li l-Unjoni Ewropea qatt kellha.", "\u0120ab mieg\u0127u pa\u010bi, prosperita', sigurta' u stabbilta'.\"", "Il-Gruppi Politi\u010bi", "\u00cd\u00f1igo M\u00c9NDEZ DE VIGO (EPP-ED, ES) qal li \"t-tkabbir huwa \u0127a\u0121a po\u017cittiva g\u0127all-Istati Membri attwali.\"", "I\u017cda kompla jg\u0127id li l-UE g\u0127adha mhis lesta g\u0127al tkabbir ie\u0127or, g\u0127aliex \"g\u0127andha b\u017conn tat-Trattat Kostituzzjonali\".", "Hannes SWOBODA (PES, AT) qal li \u0127afna jemmnu li iktar ma l-UE tkun \u017cg\u0127ira, iktar a\u0127jar, waqt li o\u0127rajn ja\u0127sbu l-oppost.", "Qal li fil-prattika, \"hemm b\u017conn li l-UE g\u0127andha titkellem b'le\u0127en wie\u0127ed\", u l-enfasi g\u0127andha tkun fuq il-kwalita' u mhux fuq il-kwantita'.", "Annemie NEYTS-UYTTEBROECK (ALDE, BE) qalet li s'issa t-tkabbir kien su\u010b\u010bess li \u0127add ma jista' ji\u010b\u0127ad, li l-impenni kollha li ttie\u0127du mal-Kroazja, mal-Balkani u mat-Turkija g\u0127adhom jin\u017cammu; u li g\u0127andha ssir riforma ta' l-istituzzjonijiet qabel tkabbir ie\u0127or.", "Joost LAGENDIJK (Greens/EFA, NL) huwa \u010bert li tkabbir ie\u0127or \"mhux \u0127a jirnexxi bil-qafas isituzzjonali attwali.\"", "Barra dan, hemm b\u017conn li l-mexxejja jqajjmu argumenti kredibbli, li jenfasizzaw l-interessi ta' l-UE fuq tul ta' \u017cmien twil.", "Erik MEIJER (GUE/NGL, NL) qal: \"It-tkabbir qieg\u0127ed i\u017commna lura.\"", "Skond hu, l-attitudni neo-liberali ta' l-ekonomiji ta' l-Unjoni, it-t\u0127assib dwar il-flussi migratorji u dak dwar id-drittijiet tal-bniedem fit-Turkija jistg\u0127u jkunu ta' \u0127sara g\u0127all-prospetti tal-kandidati.", "Konrad SZYMA\u0143SKI (UEN, PL) ikkritika d-dibattitu kollu kemm hu.", "Qal li l-Kostituzzjoni qieg\u0127da tintu\u017ca b\u0127ala sku\u017ca biex it-tkabbir isir iktar bil-mod.", "\"Forsi l-Unjoni qed tipprova tag\u0127mel wisq\u2026 i\u017cda kull m'hemm b\u017conn huwa li l-kandidati jissodisfaw il-kriterji.\"", "Bastiaan BELDER (IND/DEM, NL) qal li r-rapport Stubb ma jimlix il-lakuna istituzzjonali - waqt li jikkonferma li hemm b\u017conn ta' kostituzzjoni, ma jag\u0127ti ebda vi\u017cjoni g\u0127all-\u0121ejjieni tat-tkabbir.", "Hemm nuqqas ta' tmexxija Ewropea biex ji\u0121u stabbiliti il-konfini ta' l-Unjoni.", "L-isfidi tat-tkabbir ta' l-Unjoni Ewropea", "Il-Membri tal-Parlament Ewropew huma ta' l-opinjoni li qabel l-UE tkompli tikber, ser ikun hemm b\u017conn li jsir tibdil fit-Trattat ta' l-UE.", "Huma qalu wkoll li d-data ta' l-ade\u017cjoni m'g\u0127andhiex ting\u0127ata kmieni wisq u li n-negozjati g\u0127all-ade\u017cjoni g\u0127andhom jsiru skond skeda ibba\u017cata fuq kemm il-pajji\u017c jirnexxilu jikkonforma mal-kriterji politi\u010bi ta' l-ade\u017cjoni.", "Fil-fatt, il-konformita' mal-kriterji politi\u010bi g\u0127andha tibda ting\u0127ata iktar prijorita'.", "Elmar BROK (EPP-ED, DE) \u0127ejja r-rapport dwar l-isfidi tat-tkabbir fi \u0127dan il-Kumitat g\u0127all-Affarijiet Barranin, li fost affarijiet o\u0127ra, jenfasizza li t-tkabbir huwa \"fost l-aktar strumenti effettivi tal-politika barranija u tal-politiki ta' prevenzjoni ta' konflitt ta' l-UE.\"", "Ir-rapport \u0121ie adottat b'481 vot favur, 66 kontra u 28 astensjoni.", "Il-Parlament \u0127e\u0121\u0121e\u0121 lill-gvernijiet ta' l-Istati Membri biex jikkonkludu l-pro\u010bess kostituzzjonali sa l-a\u0127\u0127ar tas-sena 2008, g\u0127aliex it-Trattat ta' Nizza ma jipprovdix ba\u017ci adegwata g\u0127al tkabbir ie\u0127or fil-\u0121ejjieni.", "G\u0127alhekk irid li r-riformi ne\u010bessarji jkunu tlestew qabel l-elezzjonijiet Ewropej li jmiss, fl-2009, sabiex ma jkunx hemm dewmien fin-negozjati attwali g\u0127all-ade\u017cjoni, spe\u010bjalment dawk mal-Kroazja.", "Dwar il-Kroazja, il-Membri laqg\u0127u l-progress kontinwu lejn l-integrazzjoni fl-UE.", "Huma qeg\u0127din jag\u0127mlu appell sabiex i\u017c-\u017cew\u0121 partijiet j\u017commu l-pass li ntla\u0127aq fin-negozjati sabiex dawn jintemmu malajr kemm jista' jkun.", "Dwar it-Turkija, il-Parlament fakkar li r-rapport tal-Kummissjoni jg\u0127id li l-pass ta' riforma fil-pajji\u017c naqas.", "Il-Membri enfasizzaw il-fatt li t-Turkija g\u0127andha tirratifika u timplementa fis-s\u0127i\u0127 il-Protokoll ta' Ankara, li jestendi l-Ftehima ta' Asso\u010bjazzjoni bejn l-UE u t-Turkija g\u0127all-Istati Memri l-\u0121odda kollha, inklu\u017c \u010aipru.", "F'Settembru 2005, il-gvernijiet ta' l-Istati Membri ta' l-UE kienu qalu li l-implementazzjoni ta' dan il-Protokoll g\u0127andha tkun evalwata fl-2006.", "Huma kien avv\u017caw li nuqqasijiet f'din l-implementazzjoni jaffettwaw il-progress \u0121enerali tan-negozjati.", "G\u0127alhekk il-Parlament g\u0127amel appell lit-Turkija sabiex tikkopera b'mod kostruttiv \u0127alli ti\u017cgura implemtazzjoni s\u0127i\u0127a tal-Protokoll sa l-a\u0127\u0127ar tas-sena.", "Il-Membri enfasizzaw ukoll il-fatt li r-rifjut tat-Turkija biex tikkonforma b'mod s\u0127i\u0127 ma' l-obbligi tag\u0127ha \"qed jipperikola b'mod serju l-progress xieraq tan-negozjati ta' s\u0127ubija\".", "Ir-rapport jitkellem ukoll dwar il-Balkani tal-Punent u jg\u0127id li hemm b\u017conn li jin\u017cammu l-prospetti ta' s\u0127ubija ta' dawn il-pajji\u017ci ma' l-Unjoni Ewropea.", "B'hekk ikun hemm konsolidazzjoni tal-pa\u010bi u tal-prosperita' fir-re\u0121jun.", "Fl-istess \u0127in, huwa l-pass ta' riforma li g\u0127andu jiddetermina meta dawn il-pajji\u017ci jkunu jistg\u0127u jissie\u0127bu ma' l-UE.", "Il-Parlament re\u0121a' talab lill-Kummissjoni u lill-Kunsill sabiex jippre\u017centaw proposti g\u0127al relazzjoni bilaterali jew multilaterali mill-qrib ma' l-UE g\u0127all-pajji\u017ci Ewropej kollha li b\u0127alissa m'g\u0127andhomx prospetti ta' s\u0127ubija (dan jeskludi t-Turkija u l-Balkani tal-Punent).", "Enfasizza wkoll li huwa f'idejn il-pajji\u017ci kollha bi prospetti rikonoxxuti ta' s\u0127ubija jekk iridux jissie\u0127bu jew le f'dan il-qafas multilaterali b\u0127ala pass intermedju lejn s\u0127ubija s\u0127i\u0127a.", "Il-\u0127ila li tintegra Stati Membri \u0121odda", "Il-Parlament adotta rapport dwar ir-riformi istituzzjonali ne\u010bessarji biex titjieb il-\u0127ila ta' l-UE li tintegra Stati Membri \u0121odda.", "Il-MPE g\u0127arfu li d-diffikultajiet li l-Unjoni qieg\u0127da tiffa\u010b\u010bja biex i\u017c\u017comm \"l-impenji e\u017cistenti mag\u0127mulin mal-pajji\u017ci ta' l-Ewropa tax-Xlokk\" rigward l-ade\u017cjoni u g\u0127alhekk g\u0127amlu appell biex l-Unjoni ti\u017cviluppa l-istruttura istituzzjonali, finanzjarja u politika tag\u0127ha qabel tkompli b'iktar tkabbir.", "Ir-rapport adottat b'398 vot favur, 99 kontra u 36 astensjoni kien im\u0127ejji minn Alexander STUBB (EPP-ED, FI) fi \u0127dan il-Kumitat g\u0127all-Affarijiet Kostituzzjonali.", "Il-prin\u010bipju tal-\"\u0127ila ta' integrazzjoni\" jimplika li wara kull ade\u017cjoni, l-istituzzjonijiet ta' l-UE g\u0127andhom ikunu jistg\u0127u ja\u0127dmu tajjeb u jie\u0127du de\u010bi\u017cjonijiet b'mod demokratiku; li ir-ri\u017corsi finanzjarji jkunu bi\u017c\u017cejjed sabiex jiffinanzjaw b'mod xieraq l-attivitajiet tag\u0127ha; u li din tkun kapa\u010bi ti\u017cviluppa b'su\u010b\u010bess il-politiki tag\u0127ha u til\u0127aq l-g\u0127anijiet tag\u0127ha.", "G\u0127alhekk, il-Membri huma tal-fehma li l-Unjoni g\u0127andha tidde\u010biedi x'riformi te\u0127tie\u0121 qabel ma jsir xi tkabbir ie\u0127or, billi fost affarijiet o\u0127ra, jitqies l-impatt li l-Istati l-Membri l-\u0121odda jista' jkollhom fuq il-\u0127iliet istituzzjonali, finanzjarji u de\u010bi\u017civi tag\u0127ha.", "Il-Membri sa\u0127qu li din il-\u0127ila ta' integrazzjoni m'g\u0127andhiex tkun kriterju \u0121did applikabbli g\u0127all-pajji\u017ci kandidati.", "Dan g\u0127aliex ir-responsabbilta' li ttejjeb il-\u0127ila li ta\u010b\u010betta pajji\u017ci \u0121odda u tkompli bil-pro\u010bess ta' integrazzjoni hija ta' l-Unjoni Ewropea u mhux tal-pajji\u017ci kandidati.", "Huma fakkru li fl-img\u0127oddi t-tkabbir \"sa\u0127\u0127a\u0127 l-Unjoni, rawwem it-tkabbir ekonomiku, irrinforza l-irwol tag\u0127ha fid-dinja u stimula l-i\u017cvilupp ta' politiki \u0121odda ta' l-UE.\"", "Dwar ir-riformi, il-Membri jixtiequ, fost affarijiet o\u0127ra: l-adozzjoni ta' sistema \u0121dida ta' votazzjoni b'ma\u0121\u0121oranza kwalifikata li \u017c\u017cid il-kapa\u010bita' tal-Kunsill li jie\u0127u d-de\u010bi\u017cjonijiet; definizzjoni \u010bara tal-valuri li fuqhom l-Unjoni hija mwaqqfa, ta' l-g\u0127anijiet u tal-kompetenzi tag\u0127ha; it-tis\u0127i\u0127 tat-trasparenza fil-pro\u010bess tat-te\u0127id tad-de\u010bi\u017cjonijiet fil-Kunsill; iktar involviment tal-parlamenti nazzjonali fil-kontroll ta' l-azzjonijiet ta' l-Unjoni; u l-adozzjoni ta' klawsola li tippermetti lill-Istati Membri li jo\u0127or\u0121u mill-Unjoni Ewropea.", "Il-MPE huma wkoll tal-fehma li l-Kunsill g\u0127andu jitlob il-kunsens tal-Parlament Ewropew dwar l-ade\u017cjoni ta' stati membri \u0121odda, mhux biss g\u0127ad-de\u010bi\u017cjoni biex ji\u0121u konklu\u017ci n-negozjati i\u017cda wkoll biex dawn jinfet\u0127u.", "Barra minn hekk, il-Politika Ewropea g\u0127all-Vi\u010binanzi g\u0127andha ti\u0121i infurzata mill-\u0121did, \u0127alli ji\u0121u stabbiliti relazzjonijiet ta' benefi\u010b\u010bju re\u010biproku ma' dawk il-pajji\u017ci Ewropej li ma jkollhom l-ebda prospetti immedjati li jissie\u0127bu ma' l-UE.", "Il-Parlament re\u0121a' afferma l-opinjoni tieg\u0127u li g\u0127andu jinkiseb arran\u0121ament kostituzzjonali g\u0127all-Unjoni Ewropea qabel i\u010b-\u010bittadini ta' l-Unjoni jintalbu jivvutaw fl-Elezzjonijiet Ewropej fl-2009, g\u0127aliex jekk it-Trattat Kostituzzjonali jkun ratifikat, dan g\u0127andu jsa\u0127\u0127a\u0127 il-\u0127ila ta' integrazzjoni ta' l-Unjoni.", "Pro\u010bedura: Inizjattiva Dibattitu: 13.12.06", "20061207IPR01152 L-aspetti istituzzjonali tal-\u0127ila ta' l-Unjoni Ewropea li tintegra Stati Membri \u0121odda [STUBB] L-istrate\u0121ija tat-tkabbir u l-isfidi ewlenin 2006 - 2007 [BROK]"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16669428__IM-PRESS__20061207-IPR-01152__MT.txt"}
{"text": ["Inqas emissjonijiet mill-karozzi permezz ta' Euro 5", "Il-Parlament adotta rapport le\u0121islattiv sabiex issir revi\u017cjoni tal-limiti attwali ta' emissjonijiet minn vetturi bil-mutur, l-hekk imsejja\u0127 standard Euro 4, li ilu japplika mill-1 ta' Jannar 2005.", "L-istandard il-\u0121did, li ser ikun mag\u0127ruf b\u0127ala Euro 5, ser jibda japplika mill-1 ta' Settembru 2009.", "Il-le\u0121islazzjoni l-\u0121dida tirrikjedi wkoll li informazzjoni dwar it-tiswija tal-vettura tkun fa\u010bilment disponibbli lil operaturi indipendenti.", "L-g\u0127an tal-proposta tal-Kummissjoni huwa li ji\u0121u stabbiliti regoli armonizzati dwar il-kostruzzjoni tal-vetturi bil-mutur bl-iskop li ji\u017cguraw it-t\u0127addim tas-suq intern waqt li fl-istess \u0127in jipprovdu g\u0127al livell g\u0127oli ta' \u0127arsien ta' l-ambjent fir-rigward ta' emissjonijiet fl-atmosfera.", "Hekk kif inhu spjegat fir-rapport, l-istandard Euro 5 huwa wie\u0127ed mill-mi\u017curi ma\u0127suba biex inaqqas l-emissjonijiet ta' prekursuri ta' l-o\u017conu b\u0127all-ossidji tan-nitro\u0121enu, l-idrokarboni u l-partikuli \u010bkejknin \u0127afna.", "Il-Membri adottaw rapport im\u0127ejji minn Matthias GROOTE (PES, DE), li kien jinkludi emendi ta' kompromess li \u0121ew miftiehma mal-Kunsill, b'540 vot favur, 87 kontra u 9 astensjonijiet.", "Dan jemenda l-abbozz ta' regolament propost mill-Kummissjoni g\u0127all-programm Arja Nadifa g\u0127all-Ewropa.", "Huma g\u0127amlu appell biex l-istandard Euro 5 jibda japplika mill-1 ta' Settembru 2009 g\u0127all-karozzi privati, b'perjodu ta' transizzjoni sa l-1 ta' Jannar 2011.", "Vetturi li jkunu intenzjonati li jissodisfaw b\u017connijiet so\u010bjali spe\u010bifi\u010bi (per e\u017cempju, g\u0127all-u\u017cu tas-si\u0121\u0121ijiet tar-roti jew biex ikunu jistg\u0127u ipo\u0121\u0121u seba' persuni jew iktar) kif ukoll vetturi kummer\u010bjali \u0127fief, ser jing\u0127ataw \u010bans sa l-1 ta' Settembru 2010.", "Madankollu, g\u0127al dawn il-vetturi li jissodisfaw b\u017connijiet so\u010bjali, ser ikun hemm perjodu ta' transizzjoni sal-bidu ta' l-2012.", "Wara li jiskadu dawn il-perjodi ta' transizzjoni, l-Istati Membri g\u0127andhom jirrifjutaw li jag\u0127tu approvazzjoni tat-tip lil vetturi bil-mutur \u0121odda li ma jkunux konformi mar-regoli dwar l-emissjonijiet jew il-konsum tal-fjuwil.", "Il-Membri di\u0121a' qeg\u0127din i\u0127e\u0121\u0121u biex ji\u0121u stabbiliti dati g\u0127all-fa\u017ci li jmiss, ji\u0121ifieri g\u0127all-istandard Euro 6.", "Huma ssu\u0121\u0121erew l-1 ta' Settembru 2014 g\u0127al karozzi privati, u l-1 ta' Settembru 2015 g\u0127al vetturi kummer\u010bjali \u0127fief.", "Il-perjodi ta' transizzjoni g\u0127andhom ikunu sa l-1 ta' Settembru 2015 u l-1 ta' Settembru 2016 rispettivament.", "Wara li jiskadu dawn il-perjodi, l-Istati Membri jkollhom jirrifjutaw li jag\u0127tu approvazzjoni tat-tip u jipprojbixxu l-bejg\u0127 ta' dawn il-vetturi.", "L-informazzjoni dwar it-tiswija tal-vetturi", "Dwar l-a\u010b\u010bess g\u0127al informazzjoni dwar it-tiswija tal-vetturi, il-Membri qablu li l-manifatturi g\u0127andhom jag\u0127tu a\u010b\u010bess g\u0127al informazzjoni lil operaturi ta' garaxxijiet indipendenti, ekwivalenti g\u0127al dak disponibbli g\u0127al negozjanti awtorizzati u \u0127wienet tat-tiswija.", "Dan g\u0127andu jsir permezz ta' database .", "Barra minn hekk, huma ta' l-opinjoni li l-manifatturi g\u0127andhom ji\u017cguraw li jkun hemm materjal ta' ta\u0127ri\u0121 disponibbli g\u0127al operaturi indipendenti, \u0127alli b'hekk tkun tista' ti\u017cdied il-kompetizzjoni.", "Pro\u010bedura: Kode\u010bi\u017cjoni Vot: 13.12.06", "20061207IPR01151 L-approvazzjoni tat-tip ta' vetturi bil-mutur fir-rigward ta' emissjonijiet u l-a\u010b\u010bess g\u0127al informazzjoni dwar it-tiswija tal-vetturi"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16669740__IM-PRESS__20061207-IPR-01151__MT.txt"}
{"text": ["Li\u010benzji tas-sewqan \u0121odda mill-2013 fil-format ta' karta ta' kreditu", "Mill-2013, il-li\u010benzji tas-sewqan \u0121odda jew dawk li jkunu \u0121ew sostitwiti g\u0127andhom jibdew jin\u0127ar\u0121u f'format ta' karta ta' kreditu uniku madwar l-Unjoni Ewropea kollha.", "Il-Parlament adotta rapport fit-tieni qari tal-pro\u010bedura ta' kode\u010bi\u017cjoni u m\u0127ejji fi \u0127dan il-Kumitat g\u0127at-Trasport li g\u0127andu jwassal biex dan il-format jissostittwixxi iktar minn 110 mudelli differenti ta' li\u010benzji tas-sewqan li je\u017cistu fl-Istati Membri.", "Dan il-format \u0121did ser jag\u0127milha possibbli li l-Istati Membri jinkludu tip ta' \u010bippa elettronika biex tin\u017camm \u010bertu dejta fil-li\u010benzja.", "Madankollu, il-perjodu ta' validita' ta' dawn il-li\u010benzji g\u0127andu jkun limitat u g\u0127alhekk, id-dejta u ritratti ser ikollhom ji\u0121u a\u0121\u0121ornati, u mi\u017curi ta' sigurta' \u0121odda ser ji\u0121u mi\u017cjuda regolarment.", "Dan ma jfissirx li l-UE ser timponi li kull darba jsiru testijiet tas-sewqan jew medi\u010bi mill-\u0121did.", "L-adozzjoni tar-rapport im\u0127ejji minn Mathieu GROSCH (EPP-ED, BE) fuq il-po\u017cizzjoni komuni tal-Kunsill dwar dan il-format uniku g\u0127al-li\u010benzja tas-sewqan, uriet li l-ma\u0121\u0121oranza tal-Membri huma favur il-ftehim li ntla\u0127aq mal-Kunsill, g\u0127aliex instab bilan\u010b tajjeb bejn it-tradizzjonijiet u l-esperjenzi differenti madwar l-Unjoni.", "Id-Direttiva l-\u0121dida g\u0127andha wkoll tg\u0127in biex ma jibqax ikun hemm l-hekk imsejja\u0127 turi\u017cmu tal-li\u010benzji tas-sewqan.", "Din min\u0127abba l-fatt li l-Istati Membri mhux ser ikunu jistg\u0127u jo\u0127or\u0121u li\u010benzja lil persuni li jkollhom projbizzjoni temporanja milli jiksbu li\u010benzja tas-sewqan \u0121dida fi Stat Membru ie\u0127or.", "Dwar il-karavans, il-Kummissjoni kienet ori\u0121inarjament ipproponiet li sidien tal-karavans ikollhom b\u017conn li\u010benzja tal-Kategoriji B u E. I\u017cda matul in-negozjati ma' l-istituzzjonijiet l-o\u0127rajn, il-Parlament insista li kull min ikollu li\u010benzja tal-Kategorija B g\u0127andu jkun jista' jirmonka trejler ta' pi\u017c massimu awtorizzat ta' iktar minn 750kg.", "Dan sakemm il-pi\u017c massimu awtorizzat ta\u017c-\u017cew\u0121 vetturi flimkien ma jkunx iktar minn 4,250 kg.", "Il-Membri ddefendew ukoll il-prin\u010bipju ta' a\u010b\u010bess gradwali.", "Dan ifisser li persuna l-ewwel ikollha tikseb esperjenza fuq muturi b'\u010bilindrata baxxa qabel ma tibda ssuq muturi akbar.", "L-eta' g\u0127as-sewqan ta' muturi b'\u010bilindrata qawwija ming\u0127ajr esperjenza pre\u010bedenti g\u0127andha tog\u0127la g\u0127al 24 sena.", "Sewwieqa ta' muturi \u017cg\u0127ar ( mopeds ) ser ikollhom jibdew jag\u0127mlu test teoretiku.", "Barra minn hekk, ir-regoli g\u0127at-ta\u0127ri\u0121 u ta\u0127ri\u0121 mill-\u0121did ta' e\u017caminaturi tas-sewqan ser ji\u0121u armonizzati fil-livell Ewropew sabiex ikun hemm standard ta' kwalifiki ba\u017ci\u010bi, assigurazzjoni ta' kwalita' u ta' programmi ta' ta\u0127ri\u0121 mill-\u0121did regolari.", "L-Istati Membri ser ikollhom ji\u017cguraw li l-li\u010benzji bil-format il-\u0121did jie\u0127du post dawk e\u017cistenti mhux iktar tard 26 sena wara d\u0127ul fis-se\u0127\u0127 tad-direttiva.", "G\u0127alkemm ir- rapporteur ma kienx kuntent b'dan it-tul ta' \u017cmien, huwa qal li kien \u010bert li fil-prattika, il-bidla ser isse\u0127\u0127 qabel.", "Pro\u010bedura: Kode\u010bi\u017cjoni Dibattitu: 13.12.06", "20061207IPR01154 Il-li\u010benzja tas-sewqan unika"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16670666__IM-PRESS__20061207-IPR-01154__MT.txt"}
{"text": ["Adottat il-Ba\u0121it ta' l-Unjoni Ewropea g\u0127all-2007", "Ba\u0121it", "Il-Parlament Ewropew adotta l-Ba\u0121it ta' l-UE g\u0127as-sena 2007 fit-tieni qari tal-pro\u010bedura ba\u0121itarja, b'ammont ta' \u20ac126.5 biljun f'approprjazzjonijiet ta' impenn u \u20ac115.5 biljun f'approprjazzjonijiet ta' \u0127las, ekwivalenti g\u0127al 0.99% tad-D\u0127ul Gross Nazzjonali.", "Dan jirrappre\u017centa \u017cieda fil-livell ta' \u0127las ta' 3.2% meta mqabbel ma' l-2006.", "Il-Ba\u0121it 2007 huwa l-ewwel wie\u0127ed li jittratta Unjoni Ewropea b'27 Stat Membru, wara l-ade\u017cjoni tal-Bulgarija u tar-Rumanija fil-bidu tas-sena d-die\u0127la.", "Il-kwistjonijiet ewlenin matul il-pro\u010bedura ba\u0121itarja kienu dwar il-postijiet tax-xog\u0127ol fil-Kummissjoni, kif ukoll l-ispejje\u017c relatati mal-Politika Barranija u ta' Sigurta' Komuni (CFSP).", "Fl-a\u0127\u0127ar mill-a\u0127\u0127ar, il-Parlament oppona t-tnaqqis fil-postijiet tax-xog\u0127ol li kien propost mill-Presidenza Finlandi\u017ca u rnexxielu jikseb impenn mill-Kunsill biex dan jipprovdi l-Parlament b'informazzjoni regolari u adegwata dwar is-CFSP.", "James ELLES (EPP-ED, UK) u Louis GRECH (PES, MT) kienu r- rapporteurs tal-Parlament matul il-pro\u010bedura ba\u0121itarja.", "Matul id-dibattitu li sar qabel il-votazzjoni, is-Sur Grech qal:", "\"Din is-sena t-talbiet ba\u0121itarji kienu evalwati skond il-merti spe\u010bifi\u010bi tag\u0127hom billi ttie\u0127du in konsiderazzjoni l-b\u017connijiet reali u l-prijoritajiet ta' l-istituzzjonijiet.", "Fl-istess waqt \u0121ie e\u017caminat b'mod kritiku l-forom kollha ta' spi\u017ca biex kemm jista' jkun innaqqsu l-\u0127ela u l-prattiki \u0127\u017ciena.", "I\u017cda daqshekk ie\u0127or kien relevanti g\u0127alija, li l-istituzzjonijiet jing\u0127ataw l-g\u0127odda u l-fondi ne\u010bessarji biex ja\u0127dmu u joperaw b'mod effi\u010bjenti.", "\"Osservazzjoni \u0121enerali li nixtieq nag\u0127mel hija, li mhux qed isiru sforzi bi\u017c\u017cejjed mill-istituzzjonijiet biex jag\u0127tu stimi aktar \u010bari, pre\u010bi\u017ci u analiti\u010bi.", "Li kieku dan isir jitnaqqsu bil-bosta \u010bertu ammonti li jitqieg\u0127du ta\u0127t ri\u017cerva u ma jkunx hemm b\u017conn li nipprovdu mar\u0121ini esa\u0121erati biex imbag\u0127ad fl-a\u0127\u0127ar tas-sena nikkan\u010bellaw approprjazzjonijiet u jsiru transfers ta' l-a\u0127\u0127ar minuta.", "G\u0127al darb'o\u0127ra nixtieq nenfasizza l-b\u017conn li l-istituzzjonijiet kollha jippre\u017centaw kull sena rapporti aktar dettaljati u informattivi dwar l-attivitajiet tag\u0127hom billi jg\u0127idu jekk l-g\u0127anijiet jintla\u0127qux u kif \u0121ew u\u017cati l-fondi allokati.", "\"Punt ie\u0127or ewlieni f'din il-pro\u010bedura ba\u0121itarja kienet il-politika relatata mas-servizz tar-rekluta\u0121\u0121 li g\u0127andu ji\u0121i mtejjeb.", "B\u0127ala prin\u010bipju kemm il-Parlament kif ukoll il-Kunsill approvaw it-talbiet kollha g\u0127all-postijiet relatati mat-tkabbir ta' l-Unjoni.", "Madankollu qed issir dejjem iktar diffi\u010bli biex wie\u0127ed jifhem jew ji\u0121\u0121ustifika d-dewmien fil-pro\u010bess ta' l-g\u0127a\u017cla ta' l-impjiegi li g\u0127andhom x'jaqsmu mat-tkabbir ta' l-2004.", "Dan in-nuqqas g\u0127andu ji\u0121i rrimedjat u l-istituzzjonijiet ma' l-EPSO g\u0127andhom isolvu din il-kwistjoni pressanti li jimlew il-postijiet vakanti.", "G\u0127alhekk id-de\u010bi\u017cjoni mil\u0127uqa mill-Parlament u mill-Kunsill li jsegwu mill-vi\u010bin il-pro\u010bess tar-rekluta\u0121\u0121 hija b\u017connju\u017ca.", "\"Il-qafas tal-ba\u0121it g\u0127all-2007 ja\u010b\u010benna wkoll fuq punt ie\u0127or importanti, ji\u0121ifieri l-koperazzjoni, bejn il-Kumitat tar-Re\u0121juni u l-Kumitat Ekonomiku u So\u010bjali.", "Fis-sena ba\u0121itarja li jmiss g\u0127andha ssir anali\u017ci realistika biex ni\u017cguraw li l-ftehim bejniethom ji\u0121i m\u0121edded ming\u0127ajr ma ji\u0121i esklu\u017c f'forom o\u0127ra ta' koperazzjoni.", "Il-punt tat-tluq ta' kull e\u017cer\u010bizzju g\u0127andu jkun kooperazzjoni mhux separazzjoni, fejn irid ji\u0121i \u017cgurat ukoll li l-ekwit\u00e0 fit-tmexxija tas-servizzi mag\u0127quda tkun garantita.", "Min\u0127abba f'hekk ikun g\u0127aqli li ji\u0121i ffurmat kumitat ta' \u0127idma biex ti\u0121i indirizzata din il-kwistjoni u biex te\u017camina b'mod \u0121enerali l-impatt ta' l-opinjonijiet u xog\u0127ol ie\u0127or li dawn i\u017c-\u017cew\u0121 kumitati jag\u0127tu.", "Fl-2007 g\u0127andu jkollna anqas problema dwar l-assistenza lill-membri u fil-programm tal-vi\u017citaturi.", "In\u0127oss li f'dawn i\u017c-\u017cew\u0121 servizzi ksibna progress tan\u0121ibli u l-impatt tag\u0127hom g\u0127andu jin\u0127ass fl-2007 u l-2008.", "Ta' min jg\u0127id per\u00f2, li l-informazzjoni li ting\u0127ata lill-Membri dwar is-servizzi li jistg\u0127u ju\u017caw trid tkun aktar effettiva.", "\"Is-sena d-die\u0127la g\u0127andna naraw ukoll li jkun hemm titjib fl-istruttura ta' l-istituzzjonijiet, biex ikunu aktar streamlined , kif ukoll nistennew implimentazzjoni aktar b'sa\u0127\u0127itha fuq il-politika ta' re-deployment li nemmen li ser ikollha impatt po\u017cittiv fis-snin li \u0121ejjin.", "Min-na\u0127a l-o\u0127ra il-multilingwi\u017cmu kien di\u017cappuntanti.", "F'dan ir-rigward intennu l-appo\u0121\u0121 li l-inizjattiva me\u0127uda mill-Bureau tal-Parlament biex iwaqqaf gwida ta' prattika tajba li g\u0127andha tinkludi sanzjonijiet u penalitajiet.", "It-tmexxija tajba ta' dan is-servizz utli i\u017cda g\u0127ali, g\u0127andu jkun fuq l-a\u0121enda ta' l-istituzzjonijiet kollha g\u0127as-sena d-die\u0127la.", "\"Ma hemmx \u0127in bi\u017c\u017cejjed biex nitkellmu fuq prijoritajiet o\u0127ra li \u0121ew indirizzati f'dan il-ba\u0121it, b\u0127all-politika ta' l-informazzjoni, fejn qed nisperaw li ji\u0121u rre\u0121istrati aktar progressi fl-2007.", "Ix-xiri tal-proprjet\u00e0 spe\u010bjalment proprjet\u00e0 li g\u0127andna komun mal-Kummissjoni, fejn a\u0127na jidhrilna li g\u0127andu jsir \u0127afna aktar titjib.", "L-informatika, sigurt\u00e0 ta\u0127ri\u0121, is-simplifikazzjoni tal-le\u0121i\u017clazzjoni u tant issues o\u0127ra.", "Ta' min isemmi li waqt it-tfassil u l-i\u017cvilupp tal-ba\u0121it \u0127assejna l-\u0127tie\u0121a li n\u017commu kuntatt ma' l-istituzzjonijiet kollha.", "\"L-a\u0127\u0127ar livell tal-ba\u0121it li ksibna fl-ewwel qari kien ri\u017cultat ta' dan il-pro\u010bess.", "Infatti matul il-pro\u010bess ta' kon\u010biljazzjoni mal-Kunsill u l-Kummissjoni, ir-rappre\u017centanti tal-Parlament g\u0127amlu l-a\u0127jar li setg\u0127u biex tinstab formola bilan\u010bjata u qed nassumu li l-partijiet kollha inklu\u017c il-Kunsill, jonoraw il-ftehim li jkun intla\u0127aq waqt dawn il-laqg\u0127at.", "Altrimenti l-iskop ewlieni ta' dawn it- trialogues u laqg\u0127at ta' kon\u010biljazzjoni jintilef.", "A\u0127na ma nistg\u0127ux na\u010b\u010bettaw sitwazzjoni fejn xi pro\u010bedura ma tag\u0127milx aktar sens, jew ag\u0127ar, pro\u010bedura li tkun kontro-produttiva g\u0127al-Parlament.", "F'dawn i\u010b-\u010birkustanzi n\u0127oss li l-Kumitat tal-Ba\u0121it fix-xhur li \u0121ejjin g\u0127andu jindirizza din il-kwistjoni b'mod ur\u0121enti.\"", "Is-Sur Elles fakkar illi \"fil-pro\u010bedura ba\u0121itarja \u0121ew inklu\u017ci ntu\u017caw varjeta' ta' elementi innovattivi biex ji\u0121i ffurmat il-prin\u010bipju tal-valur g\u0127all-flus \u0127alli tittejjeb l-effika\u010ba ta' l-infiq li jsir mill-UE u jkun \u017cgurat valur g\u0127all-flus a\u0127jar g\u0127a\u010b-\u010bittadini.", "Issa jmissna li nkomplu ni\u017cviluppaw dan il-prin\u010bipju billi nistabilixxu mekkani\u017cmu g\u0127al evalwazzjoni annwali ta' l-e\u017cekuzzjoni ta' programmi spe\u010bifi\u010bi.\"", "Intestaturi 1a u 1b - Tkabbir sostenibbli", "Skond il-Parlament, l-A\u0121enda ta' Li\u017cbona hija essenzjali g\u0127all-UE.", "Il-Membri ma kienux kuntenti bil-fatt li l-Kunsill kien naqqas l-ammonti allokati fil-linji tal-ba\u0121it relatati mar-ri\u010berka u l-innovazzjoni.", "G\u0127alhekk, biex jikkonfermaw il-fehma tag\u0127hom dwar l-Istrate\u0121ija Politika Annwali g\u0127amlu xi \u017cidied bl-g\u0127an li tissa\u0127\u0127a\u0127 il-kompetittivita' Ewropea.", "E\u017cempju ta' dan huma \u017c-\u017cidiet li saru g\u0127all-Programm g\u0127all-Kompetittivita' u l-Innovazzjoni, waqt li l-Programm Galileo \u0121ie allokat \u017cieda ta' \u20ac3 miljuni g\u0127al total ta' \u20ac100 miljun fl-approprjazzjonijiet ta' \u0127las u dawk ta' impenn g\u0127as-sena 2007.", "Il-Parlament adotta wkoll xi \u017cidiet fl-approprjazzjonijiet ta' \u0127las fil-qasam tal-fondi strutturali, i\u017cda l-ammont tag\u0127hom huwa inqas minn dak ippjanat fl-ewwel qari.", "L-ammonti totali allokati g\u0127al Intestatura 1 huma ta' \u20ac54.3 biljun f'approprjazzjonijiet ta' impenn u ta' \u20ac44.9 biljun f'dawk ta' \u0127las.", "Intestatura 2 - Ri\u017corsi naturali", "Il-Parlament ma kienx kuntent bil-fatt li l-Kunsill g\u0127amel tnaqqis fl-infiq relatat mal-biedja min\u0127abba li s-sena d-die\u0127la ser issir l-applikazzjoni ta' regoli ta' implementazzjoni \u0121odda ta\u0127t il-Politika Agrikola Komuni.", "Il-Membri ddeploraw b'mod partikolari l-fatt li l-Kunsill rrifjuta l-proposta li jiffinanzja va\u010b\u010bin kontra l-marda ta' l-ilsien ik\u0127al.", "Madankollu laqg\u0127u d-de\u010bi\u017cjoni tal-Kummissjoni li tinkorpora l-i\u017cvilupp ta' va\u010b\u010bin \u0121did g\u0127all-ilsien ik\u0127al fil-ba\u0121it tar-Ri\u010berka.", "Il-Membri laqg\u0127u wkoll l-istqarrija dwar Life+ sabiex isir provvediment ta' finanzjament interim ta' \u20ac15-il miljun biex jag\u0127mel tajjeb g\u0127an-nuqqas le\u0121i\u017clattiv li jista' jinqala bejn il-bidu ta' l-2007 u l-adozzjoni finali ta' ba\u017ci legali g\u0127all-programm.", "L-ammonti totali allokati f'Intestatura 2 huma ta' \u20ac56.2 biljun f'approprjazzjonijiet ta' impenn u \u20ac54.7 biljun f'dawk ta' \u0127las.", "Intestatura 3 - \u0120ustizzja u l-Intern", "Il-Parlament jemmen li t-tnedija ta' \u017cona ta' liberta', \u0121ustizzja u sigurta', u b'mod partikulari l-promozzjoni tad-drittijiet fundamentali, id-definizzjoni ta' politika komuni dwar l-a\u017cil u l-migrazzjoni u l-\u0121lieda kontra t-terrori\u017cmu u l-kriminalita' organizzata, hija wa\u0127da mill-prijoritajiet essenzjali ta' l-Unjoni.", "G\u0127alhekk re\u0121a' da\u0127\u0127al i\u017c-\u017cieda li kien ippropona g\u0127all-Fond g\u0127all-Fruntieri Esterni sabiex ji\u0121u allokati \u20ac170 miljun g\u0127al missjonijiet ta' sorveljanza.", "Intestatura 4 - L-UE b\u0127ala msie\u0127ba globali", "Intla\u0127aq ftehim dwar il-Politika Barranija u ta' Sigurta' Komuni.", "Waqt li l-Parlament qabel li jipprovdi l-ammont ta' \u20ac159.2 miljun g\u0127as-CFSP, il-Kunsill impenja ru\u0127hu li jipprovdi lill-Parlament b'informazzjoni fil-\u0127in dwar azzjonijiet u de\u010bi\u017cjonijiet individwali li jkunu ppjanati jew li jkunu ttie\u0127du f'dan il-qasam.", "Il-Parlament baqa' fil-limitu ta' l-Intestatura 4, u dan ifisser li din is-sena, mhuwiex qieg\u0127ed jitlob li jintu\u017ca l-istrument ta' flessibilita'.", "Dan jista' jipprovdi sa \u20ac200 miljun g\u0127al b\u017connijiet mhux mistennija u li ma jirrepetewx ru\u0127hom.", "Intestatura 5 - Amministrazzjoni", "Il-Parlament oppona l-fatt li l-Kunsill ried inaqqas l-istaff fil-Kummissjoni Ewropea.", "Madankollu, il-Membri nsistew li g\u0127andu jsir e\u017cer\u010bi\u017c\u017cju ta' screening , jew anali\u017ci, tal-b\u017connijiet tal-Kummissjoni rigward il-postijiet tax-xog\u0127ol.", "Il-Kummissjoni g\u0127andha to\u0127ro\u0121 rapport sat-30 ta' April 2007.", "Il-Membri dde\u010biedew ukoll li jne\u0127\u0127u r-ri\u017cerva ta' \u20ac50 miljun g\u0127as-salarji ta' l-istaff.", "Wa\u0127da mill-kundizzjonijiet biex titne\u0127\u0127a din ir-ri\u017cerva kienet li l-Kummissjoni tintegra l-po\u017cizzjoni tal-Parlament fl-Istrate\u0121ija Politika Annwali 2007.", "Kwistjonijiet o\u0127ra", "Wara l-adozzjoni tar-rapport dwar il-Fond ta' A\u0121\u0121ustament g\u0127all-Globalizzazzjoni, \u20ac500 miljun g\u0127andhom ikunu disponibbli mill-Ba\u0121it ta' l-UE matul l-2007.", "Il-Fond Ewropew g\u0127as-Solidarjeta' jipprovdi biljun ewro fis-sena b\u0127ala g\u0127ajnuna g\u0127all-Istati Membri f'ka\u017cijiet ta' di\u017castri naturali.", "Istituzzjonijiet o\u0127ra", "Is-Sur Grech kien ir-rapporteur g\u0127all-ba\u0121it ta' l-istituzzjonijiet l-o\u0127rajn, fosthom il-Parlament.", "Matul it-tieni qari tal-pro\u010bedura, \u0121ie mfakkar li s-servizz amministrattiv kon\u0121unt tal-Kumitat Ekonomiku u So\u010bjali Ewropew, u tal-Kumitat tar-Re\u0121juni huwa \"mod effettiv u dinamiku ta' kif ji\u0121i evitat ix-xog\u0127ol doppju, jitnaqqsu l-ispejje\u017c u ji\u0121i \u017cviluppat l-ispirtu tat-tim ming\u0127ajr ma jitnaqqsu l-kwalita' u l-effi\u010bjenza tas-servizz ipprovdut\".", "I\u017c-\u017cew\u0121 Kumitati \u0121ew mistienda \"je\u017caminaw din il-koperazzjoni fid-dawl tal-prin\u010bipju ta' qsim flimkien\" ( co-sharing ), bil-g\u0127an li l-b\u017connijiet ta\u017c-\u017cew\u0121 istituzzjonijiet ji\u0121u ssodisfati u li ti\u0121i garantita governanza ekwitabbli tas-servizz kon\u0121unt.", "Ba\u0121it 2008", "L-ewwel skambju ta' opinjonijiet dwar il-ba\u0121it li jmiss g\u0127andu jsir fi Brussel fl-24 ta' Jannar.", "Pro\u010bedura: Ba\u0121itarja Vot: 14.12.06", "20061207IPR01150 Il-ba\u0121it \u0121enerali 2007 [ELLES, GRECH] Websajt tal-Kumitat g\u0127all-Ba\u0121its"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16670728__IM-PRESS__20061207-IPR-01150__MT.txt"}
{"text": ["Fond biex ji\u0121u masquma l-ispejje\u017c relatati mar-ritorn tal-migranti", "\u0120ustizzja u Intern", "Il-Parlament Ewropew adotta rapport li japprova l-proposta g\u0127al Fond Ewropew g\u0127ar-Ritorn, bl-g\u0127an li tittejjeb il-\u0121estjoni tar-ritorn ta' immigranti llegali lejn il-pajji\u017c ta' ori\u0121ini tag\u0127hom billi ting\u0127ata g\u0127ajnuna lill-Istati Membri.", "Il-Parlament adotta wkoll rapporti dwar tliet fondi o\u0127ra relatati.", "L-erba fondi kollha kemm huma \u0121ew stabbiliti fi \u0127dan il-programm 'Solidarjeta' u l-\u0120estjoni tal-Flussi Migratorji' li beda s-sena l-o\u0127ra.", "Il-programm g\u0127as-Solidarjeta' u l-\u0120estjoni tal-Flussi Migratorji g\u0127andu l-objettiv li ji\u017cgura li l-Istati Membri jaqsmu bejniethjom il-pi\u017c finanzjarju tal-\u0121estjoni tal-fruntieri esterni ta' l-Unjoni b'mod iktar \u0121ust.", "G\u0127alhekk ser jg\u0127in fil-finanzjament ta' assistenza teknika biex tkun imnieda politika Ewropea integrata dwar il-\u0121estjoni tar-ripatrijazzjoni u g\u0127andu wkoll i\u0127affef l-iskambju ta' informazzjoni u ta' l-a\u0127jar prattika fost l-Istati Membri.", "Permezz tar-rapport im\u0127ejji minn Barbara KUDRYCKA (EPP-ED, PL), il-Membri emendaw il-proposta tal-Kummissjoni sabiex jissa\u0127\u0127a\u0127 il-prin\u010bipju li kwalunkwe azzjoni ffinanzjata b'mod kon\u0121unt mill-Fond, g\u0127andha tirrispetta d-drittijiet fundamentali.", "Huma laqg\u0127u t-t\u0127affif tal-pro\u010beduri ta' ritorn infurzat, i\u017cda insistew li g\u0127andu ji\u0121i m\u0127e\u0121\u0121e\u0121 ukoll ir-ritorn volontarju, spe\u010bjalment billi ti\u0121i \u017cviluppata koperazzjoni ma' awtoritajiet lokali g\u0127all-iskambju ta' informazzjoni dwar l-esperjenzi ta' migranti li jkunu di\u0121a' rritornaw f'art twelidhom.", "Ir-rapport jirreferi wkoll g\u0127al kontribuzzjonijiet finanzjarji limitati lil \u010bittadini ta' pajji\u017ci terzi li jirritornaw lura f'pajji\u017chom b'mod volontarju.", "Din l-g\u0127ajnuna finanzjarja tista' tkopri l-ispejje\u017c li jsiru fl-ewwel ftit jiem ta' residenza fil-pajji\u017c ta' ritorn, kif ukoll dawk biex tinbeda attivita' ekonomika.", "Il-Fond Ewropew g\u0127ar-Ritorn g\u0127andu jipprovdi \u20ac676 miljun matul il-perjodu 2008-2013.", "Kull Stat Membru g\u0127andu jir\u010bievi \u20ac300,000 kull sena.", "Nofs l-ammont li jibqa' g\u0127andu jkun allokat skond in-numru ta' immigranti llegali li di\u0121a' jkunu so\u0121\u0121etti g\u0127al de\u010bi\u017cjoni ta' ritorn, li jkunu jinsabu fit-territorju ta' kull Stat Membru.", "In-nofs l-ie\u0127or g\u0127andu jkun allokat b'mod proporzjonali g\u0127an-numru ta' ex-immigranti f'kull pajji\u017c, li di\u0121a' jkunu telqu mill-UE, kemm jekk ikunu telqu g\u0127ax riedu huma, kif ukoll jekk ikunu tke\u010b\u010bew.", "Il-Fond g\u0127ar-Ritorn ta' immigranti llegali huwa wie\u0127ed mill-erba' proposti mill-Kummissjoni fi \u0127dan l-inizjattiva 'Solidarjeta' u \u0120estjoni tal-Flussi Migratorji' u g\u0127andu jibda japplika minn Jannar 2008.", "Dawn il-fondi kollha g\u0127andhom l-g\u0127an li jaqsmu l-pi\u017c finanzjarju bejn l-Istati Membri b'mod \u0121ust.", "Il-Parlament adotta wkoll ir-rapporti dwar il-fondi l-o\u0127ra, ji\u0121ifieri l-Fond Ewropew g\u0127ar-Refu\u0121jati, l-Fond Ewropew g\u0127all-Integrazzjoni ta' \u010aittadini ta' Pajji\u017ci Terzi, u l-Fond g\u0127all-Fruntieri Esterni, li g\u0127andhom japplikaw mill-bidu tas-sena d-die\u0127la sa l-2013.", "Pro\u010bedura: Kode\u010bi\u017cjoni (I)", "20061214IPR01549 Il-Fond g\u0127all-Fruntieri Esterni g\u0127all-perjodu 2007-2013 b\u0127ala parti mill-programm \u0121enerali 'Is-Solidarjet\u00e0 u l-Amministrazzjoni tal-Flussi ta' Migrazzjoni' Il-Fond Ewropew g\u0127ar-ritorn g\u0127all-perijodu 2008-2013 b\u0127ala parti mill-programm \u0121enerali 'Solidarjet\u00e0 u \u0120estjoni tal-Flussi ta' Migrazzjoni' L-Integrazzjoni ta' \u010bittadini ta' pajji\u017ci terzi g\u0127all-perijodu 2007-2013 b\u0127ala parti mill-programm \u0121enerali 'Solidarjet\u00e0 u \u0120estjoni tal-Flussi ta' Migrazzjoni' Il-Fond Ewropew g\u0127ar-Refu\u0121jati g\u0127all-perijodu 2008-2013 b\u0127ala parti mill-Programm \u0121enerali 'Solidarjet\u00e0 u \u0120estjoni tal-Flussi ta' Migrazzjoni'"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16671162__IM-PRESS__20061214-IPR-01549__MT.txt"}
{"text": ["Il-\u0120img\u0127a - Seduta Plenarja 11-14.12.06 (Strasburgu) u 18.12.06 (Brussell)", "Adottat il-ftehim dwar REACH", "Il-Parlament adotta il-kompromess li ntla\u0127aq f'negozjati mal-Kunsill dwar REACH, ir-regolament il-\u0121did dwar is-sustanzi kimi\u010bi b'ma\u0121\u0121oranza kbira.", "Meta dan jid\u0127ol fis-se\u0127\u0127, il-produtturi ser ikollhom jirre\u0121istraw dawk is-sustanzi kimi\u010bi kollha li kull sena ji\u0121u prodotti jew importati fi kwantitajiet akbar minn tunnellata.", "F'ka\u017c ta' sustanzi iktar perikolu\u017ci, il-produtturi ser ikollhom jag\u0127mlu pjan ta' sostituzzjoni biex jibdew ju\u017caw alternattivi iktar siguri.", "Adottat il-Bagit ta' l-Unjoni Ewropea ghall-2007", "Il-Parlament Ewropew adotta l-Ba\u0121it ta' l-UE g\u0127as-sena 2007 fit-tieni qari tal-pro\u010bedura ba\u0121itarja, b'ammont ta' \u20ac126.5 biljun f'approprjazzjonijiet ta' impenn u \u20ac115.5 biljun f'approprjazzjonijiet ta' \u0127las, ekwivalenti g\u0127al 0.99% tad-D\u0127ul Gross Nazzjonali.", "Dan jirrappre\u017centa \u017cieda fil-livell ta' \u0127las ta' 3.2% meta mqabbel ma' l-2006.", "Il-Ba\u0121it 2007 huwa l-ewwel wie\u0127ed li jittratta Unjoni Ewropea b'27 Stat Membru, wara l-ade\u017cjoni tal-Bulgarija u tar-Rumanija fil-bidu tas-sena d-die\u0127la.", "Fond biex ji\u0121u masquma l-ispejje\u017c relatati mar-ritorn tal-migranti", "Il-Parlament Ewropew adotta rapport li japprova l-proposta g\u0127al Fond Ewropew g\u0127ar-Ritorn, bl-g\u0127an li tittejjeb il-\u0121estjoni tar-ritorn ta' immigranti llegali lejn il-pajji\u017c ta' ori\u0121ini tag\u0127hom billi ting\u0127ata g\u0127ajnuna lill-Istati Membri.", "Il-Parlament adotta wkoll rapporti dwar tliet fondi o\u0127ra relatati.", "L-erba fondi kollha kemm huma \u0121ew stabbiliti fi \u0127dan il-programm 'Solidarjeta' u l-\u0120estjoni tal-Flussi Migratorji' li beda s-sena l-o\u0127ra.", "Alexander Milinkevich jir\u010bievi l-Premju Sakharov g\u0127al-Liberta' tal-\u0126sieb", "Alexander Milinkevich, il-mexxej ta' l-oppo\u017cizzjoni fil-Belarus, ir\u010bieva l-Premju Sakharov g\u0127al-Liberta' tal-\u0126sieb mill-President Josep Borrell f'isem il-Parlament Ewropew.", "Is-Sur Milinkevich kien \u0127are\u0121 g\u0127all-elezzjonijiet presidenzjali fil-Belarus f'Marzu li g\u0127adda, i\u017cda r-ri\u017cultati ta' dawn l-elezzjonijiet \u0121ew ikkundannati kemm mill-Unjoni Ewropew, kif ukoll mill-Istati Uniti.", "Aktar tard, is-Sur Milinkevich safa impri\u0121jonat g\u0127al 15-il jum, talli ipprotesta kontra r-ri\u017cultati.", "L-ade\u017cjoni tal-Bulgarija u tar-Rumanija: il-\u0127atra tal-Kummissarji", "Il-Membri tal-Parlament Ewropew approvaw il-\u0127atra tal-Kummissarji l-\u0121odda li jirrappre\u017centaw il-Bulgarija u r-Rumanija.", "Meglena KUNEVA mill-Bulgarija g\u0127andha ssir Kummissarju g\u0127all-\u0126arsien tal-Konsumaturi, waqt li Leonard ORBAN, mir-Rumanija, g\u0127andu jsir Kummissarju g\u0127all-Multilingwi\u017cmu, mill-1 ta' Jannar 2007.", "A\u0121\u0121ornament tar-regoli dwar ix-xandir tar-reklami", "Il-Parlament approva xi tibdil fir-regoli dwar ir-reklami mxandra fuq it-televi\u017cjoni fl-Ewropa, u appro\u010b\u010b \u0121did f'ka\u017cijiet meta prodotti kummer\u010bjali jintwerew matul i x-xandir barra l-\u0127in tar-reklami.", "Ir-rapport adottat ikabbar l-ambitu tad-'Direttiva ming\u0127ajr Fruntieri' ta' l-1997 sabiex din tkun tapplika g\u0127as-servizzi awdjovi\u017civi kollha, inklu\u017c mezzi ta' xandir \u0121did.", "Il-Membri qablu li kull 30 minuta g\u0127andu jkun hemm waqfa g\u0127ar-riklami matul films u xi programmi televi\u017ci o\u0127rajn.", "Fond Ewropew \u0121did ta' a\u0121\u0121ustament g\u0127all-globalizzazzjoni", "Il-Membri approvaw ftehim li ntla\u0127aq bejn il-Kumitat g\u0127all-Impjiegi u l-Affarijiet So\u010bjali u l-Kunsill wara li saru negozjati informali dwar il-proposta tal-Kummissjoni g\u0127all-\u0127olqien ta' Fond Ewropew ta' a\u0121\u0121ustament g\u0127all-Globalizzazzjoni.", "Dan g\u0127andu jipprovdi sa \u20ac500 miljun fis-sena biex dawk il-\u0127addiema li spi\u010b\u010baw bla xog\u0127ol min\u0127abba l-effetti tal-globalizzazzjoni, jing\u0127ataw g\u0127ajnuna biex jer\u0121g\u0127u jintegraw ru\u0127hom fis-suq tax-xog\u0127ol.", "It-tkabbir \u0121ejjieni ta' l-Unjoni Ewropea", "Il-MPE iddiskutew it-tkabbir ta' l-Unjoni Ewropea - kwistjoni ewlenija li ser tkun diskussa matul il-laqg\u0127a tal-Kunsill Ewropew.", "Il-Membri qablu li t-tkabbir dejjem kien su\u010b\u010bess g\u0127all-UE, li l-\u0127ila ta' integrazzjoni mhix kundizzjoni g\u0127at-tkabbir u li m'g\u0127andu jsir ebda tkabbir ie\u0127or qabel ma jkun hemm ftehim istituzzjonali \u0121did.", "Barra dan, il-gvernijiet nazzjonali g\u0127andhom jag\u0127mlu iktar sforzi biex jispjegaw il-b\u017conn ta' riforma li\u010b-\u010bittadini.", "Huma adottaw ukoll \u017cew\u0121 rapporti relatati.", "Li\u010benzji tas-sewqan \u0121odda mill-2013 fil-format ta' karta ta' kreditu", "Mill-2013, il-li\u010benzji tas-sewqan \u0121odda jew dawk li jkunu \u0121ew sostitwiti g\u0127andhom jibdew jin\u0127ar\u0121u f'format ta' karta ta' kreditu uniku madwar l-Unjoni Ewropea kollha.", "Il-Parlament adotta rapport fit-tieni qari tal-pro\u010bedura ta' kode\u010bi\u017cjoni u m\u0127ejji fi \u0127dan il-Kumitat g\u0127at-Trasport li g\u0127andu jwassal biex dan il-format jissostittwixxi iktar minn 110 mudelli differenti ta' li\u010benzji tas-sewqan li je\u017cistu fl-Istati Membri.", "-//EP//TEXT IM-PRESS 20061207BRI01143 FULL-TEXT DOC XML V0//MT", "Istituzzjonijiet", "Ftu\u0127 tas-seduta plenarja - 11-14 ta' Di\u010bembru 2006 (Strasburgu)", "Wara li feta\u0127 is-seduta plenarja, il-President tal-Parlament Ewropew Josep Borrell \u0127abbar li din l-\u0121img\u0127a kien ser jiffirma pubblikament flimkien mal-Kunsill, id-Direttiva dwar is-Servizzi.", "Fost il-punti ewlenin: REACH; ir-reklamar fuq it-televixin; il-fond ta' a\u0121\u0121ustament g\u0127all-globalizzazzjoni; l-ilma ta' ta\u0127t l-art; li\u010benzji tas-sewqan \u0121odda; il-Kummissarji tal-Bulgarija u tar-Rumanija; il-Ba\u0121it ta' l-UE.", "Saret ukoll i\u010b-\u010berimonja ta' l-g\u0127oti tal-Premju Sakharov g\u0127al-Liberta' tal-\u0126sieb.", "Il-MPE dde\u010biedew li ma jsirx id-dibattitu ppjanat g\u0127all-\u0126amis, dwar il-\u0127elsien ta' l-istaff mediku li qed jin\u017camm fil-Libja.", "Simon BUSUTTIL (EPP-ED, MT) iddefenda t-tne\u0127\u0127ija ta' dan id-dibattitu minn fuq l-a\u0121enda u qal li dan mhuwiex i\u017c-\u017cmien opportun biex ti\u0121i diskussa din is-sitwazzjoni.", "Fakkar li l-pro\u010bedura \u0121udizzjarja li tinvolvi l-infirmiera Bulgari waslet f'mument kru\u010bjali u sa\u0127aq li ri\u017coluzzjoni tal-Parlament b\u0127alissa tista' to\u0127loq iktar \u0127sara milli \u0121id.", "G\u0127alhekk, kompla jg\u0127id, ikun a\u0127jar jekk din il-\u0121img\u0127a ma ssir ebda mozzjoni g\u0127al ri\u017coluzzjoni dwar din il-kwistjoni.", "-//EP//TEXT IM-PRESS 20061207BRI01143 FULL-TEXT DOC XML V0//MT", "Istituzzjonijiet", "Iffirmati REACH u l-FP7", "Fil-bidu tas-seduta plenarja straordinarja tat-18 ta' Di\u010bembru, il-President tal-Parlament Ewropew Josep Borrell u l-President Finlandi\u017c Matti Vanhannen, li b\u0127alissa g\u0127andu l-kariga ta' President tal-Kunsill, iffirmaw pubblikament il-Regolament REACH u s-Seba' Programm ta' Qafas g\u0127ar-Ri\u010berka.", "B'hekk dawn ikunu jistg\u0127u jibdew joperaw fl-2007.", "Il-President Borrell fakkar li l-iffirmar tar-regolament REACH u tas-Seba' Programm Qafas g\u0127ar-Ri\u010berka jirriprezenta l-a\u0127\u0127ar fa\u017ci ta' pro\u010bess le\u0121islattiv twil qabel issir il-publikazzjoni tag\u0127hom fil-Gazzetta Uffi\u010bjali ta' l-UE.", "L-g\u0127an ta' din is-seduta straordinarja huwa li ji\u0121u diskussi r-ri\u017cultati tal-laqg\u0127a tal-Kunsill Ewropew ta' l-14 u l-15 ta' Di\u010bembru u l-konklu\u017cjonijiet tal-Presidenza Finlandi\u017ca.", "-//EP//TEXT IM-PRESS 20061207BRI01143 FULL-TEXT DOC XML V0//MT", "Istituzzjonijiet", "Seduta plenarja straordinarja: Ri\u017cultati tal-Kunsill Ewropew u tal-Presidenza Finlandi\u017ca", "Matul is-seduta staordinarja tat-18 ta' Di\u010bembru \u0121ew diskussi r-ri\u017cultati tal-laqg\u0127a tal-Kunsill Ewropew ta' l-14 u l-15 ta' Di\u010bembru u l-konklu\u017cjonijiet tal-Presidenza Finlandi\u017ca.", "Il-ma\u0121\u0121oranza tal-MPE qablu li, fost affarijiet o\u0127ra, l-UE g\u0127andha tkompli bit-tkabbir - i\u017cda l-ewwel g\u0127andha ssir riforma istituzzjonali.", "Qablu wkoll li l-politika ta' l-immigrazzjoni g\u0127andha tkun iktar miftu\u0127a.", "Barra dan, il-pro\u010bedura kostituzzjonali g\u0127andha tasal fit-tmiem qabel l-elezzjonijiet Ewropej li jmiss.", "Matti VANHANEN li b\u0127alissa g\u0127andu l-kariga ta' President tal-Kunsill, fakkar li s-su\u0121\u0121etti ewlenin li \u0121ew trattati fil-Kunsill Ewropew inkludew it-tkabbir, il-\u0121ustizzja u l-affarijiet interni, u r-ratifika tat-Trattat Kostituzzjonali.", "Dwar it-tkabbir qal li dan kien politika ta' su\u010b\u010bess li sa\u0127\u0127et l-Unjoni Ewropea u g\u0127elbet id-divi\u017cjoni tal-gwerra bierda.", "Qal li t-Turkija trid tiffa\u010b\u010bja l-konsegwenzi talli ma \u017cammitx l-impenni tag\u0127ha rigward \u010aipru, i\u017cda fl-istess \u0127in, sa\u0127aq li l-\u0121ejjieni ta' dan il-pajji\u017c qieg\u0127ed fl-Unjoni Ewropea.", "Kompla jg\u0127id li t-tkabbir ser ikompli i\u017cda l-pajji\u017ci li jridu jissie\u0127bu g\u0127andhom jissodisfaw il-kriterji stretti g\u0127all-ade\u017cjoni.", "Dwar il-Kostituzzjoni, qal li ma jistax ikun hemm negozjati \u0121odda daqs li kieku qatt ma kien hemm abbozz, g\u0127aliex di\u0121a' kien hemm 16-il Stat Membru li rratifikaw it-test.", "Madankollu t-Trattat Kostituzzjonali ma jistax jg\u0127addi jekk ma jkunx ratifikat mill-Istati Membri kollha, u sa\u0127aq li dan g\u0127andu jsir idealment qabel l-elezzjonijiet Ewropej ta' l-2009.", "Fakkar ukoll li \u010b-\u010bittadini qed jistennew li l-Unjoni Ewropea tie\u0127u mi\u017curi spe\u010bifi\u010bi biex jittejbu l-\u0121ustizzja u s-sigurta', i\u017cda l-\u0127tie\u0121a ta' l-unanimita' fit-te\u0127id ta' de\u010bi\u017cjonijiet qed i\u017comm lura l-progress.", "Iddispja\u010bieh li \u010berti Stati Membri huma kontra l-klawsola tal- passerelle g\u0127aliex it-te\u0127id ta' de\u010bi\u017cjonijiet f'dan il-qasam huwa ta' prijorita' u ghalehkk hemm b\u017conn li dan jibda jsir fuq ba\u017ci ta' ma\u0121\u0121oranza kwalifikata.", "Dwar il-politika ta' l-immigrazzjoni, fakkar li l-Presidezna wriet solidarejta' ma l-Istati Membri fin-Nofsinhar ta' l-Ewropa min\u0127abba il-problemi relatati mal-wasla ta' immigranti llegali li jiffa\u010b\u010bjaw.", "Qal li l-Kunsill Ewropew qabel li g\u0127andu jkun hemm appro\u010b\u010b komprensiv g\u0127all-immigrazzjoni legali u illegali, li ma tkunx tikkon\u010berna biss il-kontrolli tal-fruntieri.", "Tkellem ukoll dwar il-b\u017conn ta' politika b'sa\u0127\u0127itha g\u0127all-innovazzjoni u t-ta\u0127ri\u0121, li qeg\u0127din fil-qalba tal-kompetittivita' Ewropea; u ta' politika Ewropea fil-qasam ta' l-ener\u0121ija u t-tibdil fil-klima g\u0127aliex hemm b\u017conn ta' ri\u017cultati konkreti g\u0127all-\u0121id ta\u010b-\u010bittadini", "Temm jg\u0127id li jemmen li l-\u0121ejjieni ta' l-Ewropa huwa \u0121ejjieni komuni, \u0121ejjieni fejn \"l-Ewropa tkun mag\u0127quda u ming\u0127ajr fruntieri\".", "Il-President tal-Kummissjoni Jos\u00e9 Manuel BARROSO qal li l-Kunsill Ewropew wera li l-Ewropa miexja 'l quddiem, qed tikseb ri\u017cultati u qieg\u0127da tag\u0127mel progress.", "Qal li din hija \"l-Ewropa li g\u0127andna b\u017conn g\u0127all-\u0121ejjieni\".", "Kompla jitkellem dwar it-tkabbir u qal li waqt li je\u017cisti kunsens dwar it-tkabbir ta' l-Unjoni, huwa importanti li ti\u0121i kkunsidrata il-\u0127ila tag\u0127ha g\u0127all-integrazzjoni.", "Fl-istess \u0127in g\u0127andhom ji\u0121u sodisfatti l-kundizjonijiet stretti g\u0127as-s\u0127ubija.", "Sa\u0127aq li l-politika tat-tkabbir tista' tkun ta' benefi\u010b\u010bju g\u0127al kul\u0127add u li tista' ssa\u0127\u0127a\u0127 lill-Unjoni, kemm internament kif ukoll fuq livell globali.", "Dwar l-immigrazzjoni, fakkar li l-Unjoni g\u0127arfet li ma kinitx qieg\u0127da tag\u0127mel bi\u017c\u017cejjed, g\u0127alhekk tajjeb li jsiru laqg\u0127at ta' livell g\u0127oli bejn l-UE u l-Afrika g\u0127aliex dawn g\u0127andhom jipprovdu ba\u017ci adegwata g\u0127ax-xog\u0127ol ta' l-Unjoni.", "Qal ukoll li jiddispja\u010bieh li \u010berti Stati Memebri kienu kontra l-klawsola tal- passerelle g\u0127al te\u0127id ta' de\u010bi\u017cjoni iktar effi\u010bjenti.", "Tkellem ukoll dwar l-innovanzjoni u r-ri\u010berka sabiex l-Unjoni tkun wa\u0127da li twassal g\u0127al ri\u017cultati po\u017cittivi fil-oqsma ta' l-ekonomija, l-ener\u0121ija, il-politika esterna, u o\u0127rajn.", "Temm jg\u0127id li l-Ewropa tal-\u0121ejjieni ma tistax tinbena bl-istrumenti tal-passat u li ma tistax twassal g\u0127al ri\u017cultati konkreti sakemm ma ji\u0121ix ratifikat it-Trattat Kostituzzjonali.", "Il-Gruppi Politi\u010bi", "Hans-Gert POETTERING (EPP-ED, DE) qal li r-relazzjonijiet mar-Russja huma diffi\u010bli i\u017cda hemm b\u017conn li jkun \u017cgurat li ma ji\u0121ux issagrifikati d-drittijiet tal-bniedem.", "Dwar it-Turkija, filwaqt li hemm b\u017conn ta' s\u0127ubija, il-pajji\u017c g\u0127andu ji\u017cgura li jirrispetta l-impenni tieg\u0127u.", "Sa\u0127aq ukoll li hemm b\u017conn ta' ri\u017cultati dwar it-Trattat Kostituzzjonali qabel l-elezzjonijiet Ewropej li jmiss.", "Fil-qasam ta' l-immigrazzjoni, hemm b\u017conn li l-Unjoni tie\u0127u impenn serju u ma tittollerax sitwazzjonijiet ta' faqar u mewt.", "G\u0127alhekk g\u0127andu jinstab appro\u010b\u010b xieraq sabiex dawn in-nies ikollhom futur anke fil-pajji\u017ci tag\u0127hom stess.", "Martin SCHULZ (PES, DE) qal li l-Kunsill Ewropew kiseb \u017cew\u0121 ri\u017cultati po\u017cittivi.", "Li l-Ewropa tirrikonoxxi ir-responabbilta' tag\u0127ha g\u0127at-tkabbir, i\u017cda li dan g\u0127andu jsir wara riforma istituzzjonali g\u0127aliex ma jistax isir tkabbir ie\u0127or ibba\u017cat fuq it-Trattat ta' Nizza - il-pro\u010bess ta' riforma g\u0127andu jkun marbut mal-Kostituzzjoni.", "Barra dan, l-UE tirrikonoxxi li g\u0127andha b\u017conn politika ta' immigrazzjoni li ma tkunx wa\u0127da ta restrizzonijiet biss - g\u0127alhekk hemm b\u017conn li ji\u0121u stabbiliti l-istrumenti necessarji, li jinvolvu l-u\u017cu tal- passerrelle .", "Graham WATSON (ALDE, UK) qal li l-Presidenza Findlandi\u017ca qarrbet 'l-Unjoni Ewropea ma\u010b-\u010bittadin, u qabel li din ma tistax tirrispondi g\u0127all-aspettativi tag\u0127hom bl-istrumenti li g\u0127andha.", "Qal ukoll li hemm b\u017conn ta' iktar progress fil-qasam ta' l-immigrazzjoni, g\u0127aliex s'issa l-Unjoni ffukat l-iktar fuq l-aspett tas-sigurta' u ftit fuq l-aspett umanitjaru ta' dawn l-influssi.", "Fl-istess \u0127in laqa' l-fatt li jkun hemm rabta bejn il-politika ta' l-immigrazzjoni u dik ta' l-i\u017cvilupp.", "Laqa' wkoll l-istqarrija tal-Kunsill Ewropew li it-tkabbir kien su\u010b\u010bess.", "Brian CROWLEY (UEN, IE) ma kienx daqstant favur il-klawsola tal- passerelle fil-qasam tal-\u0121ustizzja u l-intern g\u0127aliex jekk ma jkunx hemm qbil bejn l-Istati Membri, ma tistax tittie\u0127ed azzjoni.", "Fakkar li l-Kunsill Ewropew wera solidarjeta' fost l-Istati Membri dwar ir-relazzjonijiet mar-Russja.", "Dwar il-politika ta' l-immigrazzjoni, qal li l-Unjoni g\u0127andha tara x'inhuma ir-ragunjiejit g\u0127alfejn tant individwi qed jirriskjaw \u0127ajjithom biex ja\u0127arbu minn pajji\u017chom.", "Monica FRASSONI (Greens/EFA, IT) ma qablitx l-Kunsill Ewropew mexxa l-Unjoni lejn wa\u0127da ta' ri\u017cultati, kemm fil-qasam ta' l-immigrazzjoni, it-tkabbir, kif ukoll il-Kostituzzjoni.", "Mill-banda l-o\u0127ra qablet li t-Turkija g\u0127andha tibqa' msie\u0127ba u li g\u0127andha ting\u0127ata prospettiva ta' s\u0127ubija lill-Balkani tal-Punent, i\u017cda hemm b\u017conn li jsir iktar fil-qasam tar-riforma kostituzzjonali.", "Qalet ukoll li fir-relazzjonijiet mar-Russja hemm b\u017conn ta' politika ta' awtonomija fil-qasam ta' l-ener\u0121ija.", "Sylvia-Yvonne KAUFMANN (GUE/NGL, DE) qalet li pajji\u017c li jrid jissie\u0127eb ma' l-Unjoni g\u0127andu jissodisfa il-kriterji ta' l-ade\u017cjoni.", "I\u017cda t-Trattat ta' Nizza m'g\u0127adux adattat u g\u0127alhekk hemm b\u017conn li jsiru riformi kbar \u0127alli l-UE tkun ippreparata g\u0127al tkabbir \u0121ejjieni.", "Qalet ukoll i\u010b-\u010bittadini g\u0127andhom iqisu lill-Unjoni b\u0127ala riflessjoni tal-futur tag\u0127om, bi standards minimi rigward il-politika tax-xog\u0127ol, is-sigurta' so\u010bjali u l-ugwaljanza b\u0127ala prijorita' politika.", "Nigel FARAGE (IND/DEM, UK) qal li l-Presidenza Finlandi\u017ca \"g\u0127addiet mit-test\" u ikkritika l-Parlament Finlandi\u017c talli rratifika t-test kostituzzjonali minkejja l-fatt li 25% tal-popolazzjoni biss kienet favur.", "Skond hu dan kien e\u017cer\u010bizzju ta' di\u017conesta' politika.", "Qal ukoll li jekk l-UE ttejjeb it-te\u0127id ta' de\u010bi\u017cjoni, dan ifisser li ser jing\u0127atalha iktar poter.", "Sa\u0127aq li fir-Renju Unit, il-le\u0127en tal-poplu ser jinstema'.", "Simon BUSUTTIL (EPP-ED, DE) laqa' l-konklu\u017cjonijiet tal-laqg\u0127a g\u0127olja tal-Kunsill Ewropew dwar l-immigrazzjoni, g\u0127aliex dawn kienu pass 'il quddiem lejn \"politika ta' immigrazzjoni bilan\u010bata u bba\u017cata fuq is-solidarjeta'.\"", "\"Ilna wisq niffukaw fuq mi\u017curi fuq tul ta' \u017cmien twil fit-tama li nsolvu l-problemi ta' l-immigrazzjoni permezz tal-politika g\u0127all-i\u017cvilupp.", "Huwa \u010bar li dan l-appro\u010b\u010b ma kienx ta' su\u010b\u010bess.", "G\u0127alhekk hemm b\u017conn li nsa\u0127\u0127u l-mi\u017curi long term fi \u0127dan il-politika ta' l-i\u017cvilupp, waqt li fil-futur qarib nie\u0127du mi\u017curi biex inwaqqfu l-influss ta' immigrazzjoni llegali.\"", "Kompla jg\u0127id li fis-sitwazzjoni kif inhi b\u0127alissa, \"il-pi\u017c kollu qieg\u0127ed jaqa' fuq l-Istati Membri tan-Nofsinhar, li ji\u0121u mg\u0127arrqa bla waqfien minn influss ta' immigrazzjoni llegali.\"", "Temm billi qal li l-konklu\u017cjonijiet tal-laqg\u0127a g\u0127olja \"je\u0127duna pass ie\u0127or 'il quddiem g\u0127aliex jinkludu sensiela ta' mi\u017curi konkreti f'dan il-qasam.\"", "-//EP//TEXT IM-PRESS 20061207BRI01143 FULL-TEXT DOC XML V0//MT", "Drittijiet tal-bniedem", "Alexander Milinkevich jir\u010bievi l-Premju Sakharov g\u0127al-Liberta' tal-\u0126sieb", "Alexander Milinkevich, il-mexxej ta' l-oppo\u017cizzjoni fil-Belarus, ir\u010bieva l-Premju Sakharov g\u0127al-Liberta' tal-\u0126sieb mill-President Josep Borrell f'isem il-Parlament Ewropew.", "Is-Sur Milinkevich kien \u0127are\u0121 g\u0127all-elezzjonijiet presidenzjali fil-Belarus f'Marzu li g\u0127adda, i\u017cda r-ri\u017cultati ta' dawn l-elezzjonijiet \u0121ew ikkundannati kemm mill-Unjoni Ewropew, kif ukoll mill-Istati Uniti.", "Aktar tard, is-Sur Milinkevich safa impri\u0121jonat g\u0127al 15-il jum, talli ipprotesta kontra r-ri\u017cultati.", "Matul i\u010b-\u010berimonja, il-President Borrell qal li diffi\u010bli li wie\u0127ed jemmen li l-\u0121urnata tal-lum, miljuni ta' persuni madwar id-dinja huma m\u010ba\u0127\u0127din mid-demokrazija.", "Fakkar li l-Unjoni Ewropea g\u0127andna dmir spe\u010bjali li tiddefendi u tippromwovi d-drittijiet tal-bniedem fid-dinja.", "G\u0127alhekk din qatt ma tittollera l-vjolazzjoni tad-dinjita' tal-bniedem u l-oppressjoni tal-valuri demokrati\u010bi.", "Huwa sa\u0127aq li l-Premju Sakharov 2006 juri din id-determinazzjoni.", "Waqt li indirizza lis-Sur Milinkevich, qal: \"Int sirt tassew simbolu tar-re\u017cistenza kontra l-oppressjoni u tat-tama g\u0127al \u0121ejjieni demokratiku\u2026", "A\u0127na nappo\u0121\u0121jawk fil-\u0127idma tieg\u0127ek g\u0127ad-demokrazija fil-Belarus u l-aspirazzjoni tas-so\u010bjeta' li tikseb id-dritt li tag\u0127\u017cel il-mexxejja tag\u0127ha b'mod demokratiku, id-dritt li jkollha a\u010b\u010bess g\u0127al informazzjoni indipendenti, id-dritt li tistabbilixxi NGOs u d-dritt li jkollha sistema \u0121udizzjarja indipendenti u imparzjali.\"", "\"Il-Premju Sakharov din is-sena qieg\u0127ed jing\u0127ata lit-tama li l-Belarus jsir pajji\u017c demokratiku u lil kull persuna li jkollha l-kura\u0121\u0121 li mhux biss to\u0127lom dwar il-liberta' i\u017cda wkoll tag\u0127milha realta'.\"", "Wara li r\u010bieva l-premju, is-Sur Milinkevich qal li dan g\u0127andu jkun ta' dawk kollha li qeg\u0127din ikomplu ji\u0121\u0121ieldu g\u0127al \u0127elsien f'pajji\u017chom.", "\"Il-Premju Sakharov huwa e\u017cempju tajjeb \u0127afna tal-politika morali, huwa sinjal ta' l-g\u0127arfien tal-\u0121ejjieni Ewropew tal-Belarus.\"", "Qal li l-awtoritajiet fil-Belarus qeg\u0127din i\u0121ibu ru\u0127hom b\u0127al fi \u017cmien l-Inkwi\u017cizzjoni kontra l-avversarji politi\u010bi tag\u0127hom, li \u0127afna minnhom g\u0127ebu.", "Qal ukoll li huwa favur ir-re\u017cistenza kontra l-oppressjoni ming\u0127ajr vjolenza, u fakkar li matul id-dimostrazzjoni ta' Marzu kontra r-ri\u017cultati falsifikati ta' l-elezzjonijiet fil-pajji\u017c, il-bandiera ta' l-Unjoni Ewropea kienet imtellg\u0127a \u0127dejn dik tal-Belarus, b\u0127ala sinjal ta' appo\u0121\u0121.", "Kompla jg\u0127id li fil-Belarus b\u0127alissa qeg\u0127din jerg\u0127u jittellg\u0127u monumenti li jonoraw lil Stalin u li qieg\u0127ed ji\u0121i mxerred \u0127afna gideb.", "Madankollu, ir-re\u0121im g\u0127andu diffikultajiet kbar g\u0127aliex l-ekonomija mhix qed ta\u0127dem sew u r-Russja qieg\u0127da thedded li twaqqaf it-trattament ekonomiku preferenzjali.", "Huwa sa\u0127aq li ma jridx li jkun hemm sanzjonijiet ekonomi\u010bi fuq il-Belarus g\u0127aliex dawn jaffettwaw l-iktar lil poplu.", "Semma l-fatt li l-President tar-Russja Vladimir Putin irid i\u0121ieg\u0127el lill-President tal-Belarus Alexander Lukashenko biex jid\u0127ol f'unjoni monetarja mar-Russja u biex jniedi kostituzzjoni \u0121dida li tistabbilixxi unjoni politika mag\u0127ha.", "G\u0127alkemm il-President Lukashenko huwa kontra din it-telfa ta' indipendenza, l-istint ta' sopravivenza politika ta' l-awtoritajiet xorta jista' jwassal biex dawn jog\u0127qodu g\u0127ar rikjesti Russi.", "Fl-istess \u0127in, l-oppo\u017cizzjoni demokratika fil-Belarus mhix kontra r-Russja, g\u0127aliex din hija msie\u0127ba importanti g\u0127al Belarus demokratika u indipendenti.", "Is-Sur Milinkevich g\u0127amel appell biex l-UE ma tg\u0127ollix il-prezz tal-vi\u017ca g\u0127al \u010bittadini tal-Belarus, g\u0127aliex filwaqt li dawn ma jistg\u0127ux i\u0127allsu 60 ewro, g\u0127andhom b\u017conn ikunu jistg\u0127u j\u017commu kuntatt mal-Punent.", "G\u0127amel ukoll appell biex l-Unjoni tniedi Fond g\u0127ad-Demokrazija sabiex tkun tista' tie\u0121u azzjoni f'pajji\u017ci b'mexxejja dittatorjali.", "Huwa temm billi rringrazzja l-Parlament Ewropew g\u0127all-appo\u0121\u0121 tieg\u0127u.", "Kull sena, il-Parlament Ewropew jag\u0127ti l-Premju Sakharov g\u0127al-Libert\u00e0 tal-\u0126sieb lil individwi jew organizzazzjonijiet e\u010b\u010bezzjonali li ji\u0121\u0121ieldu kontra l-oppressjoni, l-intolleranza u l-in\u0121ustizzja.", "Il-premju huwa wie\u0127ed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.", "Il-premju jing\u0127ata lil persuni, asso\u010bjazzjonijiet jew organizzazzjonijiet, irrispettivament minn nazzjonalita', il-post ta' residenza jew il-post fejn ikunu stabbiliti.", "Ir-rebbie\u0127 jir\u010bievi \u010bertifikat u \u010bekk ta' \u20ac50,000.", "Is-Sur Milinkevich ser jag\u0127ti dan i\u010b-\u010bekk lill-NGO Norwegian Helsinki Committee li ta\u0127dem favur ir-rispett g\u0127ad-drittijiet tal-bniedem.", "Il-Premju Sakharov 2006 \u2013 appo\u0121\u0121 g\u0127al-Libert\u00e0 tal-\u0126sieb madwar id-dinja", "-//EP//TEXT IM-PRESS 20061207BRI01143 FULL-TEXT DOC XML V0//MT", "Tkabbir", "L-ade\u017cjoni tal-Bulgarija u tar-Rumanija: il-\u0127atra tal-Kummissarji", "Il-Membri tal-Parlament Ewropew approvaw il-\u0127atra tal-Kummissarji l-\u0121odda li jirrappre\u017centaw il-Bulgarija u r-Rumanija.", "Meglena KUNEVA mill-Bulgarija g\u0127andha ssir Kummissarju g\u0127all-\u0126arsien tal-Konsumaturi, waqt li Leonard ORBAN, mir-Rumanija, g\u0127andu jsir Kummissarju g\u0127all-Multilingwi\u017cmu, mill-1 ta' Jannar 2007.", "Il-Parlament ta \"l-approvazzjoni tieg\u0127u g\u0127all-\u0127atra tal-Membru l-\u0121did tal-Kummissjoni, Meglena KUNEVA , g\u0127all-mandat li jtemm fil-31 ta' Ottubru 2009\", b'ma\u0121\u0121oranza ta' 583 vot favur, 21 kontra u 28 astensjoni.", "Bl-istess mod, l-approvazzjoni g\u0127all-\u0127atra ta' Leonard ORBAN ing\u0127atat b'595 vot favur, 16 kontra u 29 astensjoni.", "Il-Bulgarija u r-Rumanija ser jissie\u0127bu ma' l-Unjoni Ewropea fl-1 ta' Jannar 2007 u b'hekk in-numru ta' Stati Membri ser jitla' g\u0127al 27.", "Il-\u0127atra ta' \u017cew\u0121 \u010bittadini mill-Bulgarija u mir-Rumanija fil-Kummissjoni Ewropea huwa \"sinjal importanti ta' l-integrazzjoni tag\u0127hom fl-Unjoni Ewropea u ser timmarka l-bidu ta' parte\u010bipazzjoni s\u0127i\u0127a fil-pro\u010bess ta' te\u0127id ta' de\u010bi\u017cjonijiet fuq livell Ewropew g\u0127al dawn i\u017c-\u017cew\u0121 Stati Membri \u0121odda.\"", "Fl-a\u0127\u0127ar ta' Novembru, il-Parlament Ewropew organizza seduti ta' smig\u0127 mal-Kummissarji nnominati bl-g\u0127an li titjieb it-trasparenza tan-nominazzjonijiet u sabiex din il-\u0127atra ting\u0127ata aktar le\u0121ittimita'.", "Wara l-approvazzjoni formali tal-Parlament Ewropew, il-Kunsill g\u0127andu ja\u0127tar formalment lill-Kummissarji l-\u0121odda.", "Ri\u017coluzzjoni tal-Parlament Ewropew li tag\u0127ti l-approvazzjoni g\u0127all-\u0127atra tal-Membru l-\u0121did tal-Kummissjoni nnominat mir-Repubblika tal-Bulgarija, is-Sra Meglena KUNEVA Ri\u017coluzzjoni tal-Parlament Ewropew li tag\u0127ti l-approvazzjoni g\u0127all-\u0127atra tal-Membru l-\u0121did tal-Kummissjoni nnominat mir-Rumanija, is-Sur Leonard ORBAN", "-//EP//TEXT IM-PRESS 20061207BRI01143 FULL-TEXT DOC XML V0//MT", "Tkabbir", "Il-\u0127atra tal-Membri tal-Qorti ta' l-Awdituri mill-Bulgarija u mir-Rumanija", "Il-Parlament \u0121ie kkonsultat mill-Kunsill dwar il-\u0127atra tal-Membri tal-Qorti ta' l-Awdituri: Nadezhda Dimitrova SANDOLOVA g\u0127all-Bulgarija u Ovidiu ISPIR g\u0127ar-Rumanija.", "Il-MPE taw opinjoni favorevoli.", "B'ma\u0121\u0121oranza ta' 561 vot favur, 32 kontra u 38 astensjoni, il-Parlament Ewroprew ta opinjoni favorevoli dwar in-nominazzjoni ta' Nadezhda SANDOLAVA b\u0127ala Membru tal-Qorti ta' l-Awdituri.", "Il-Parlament ta wkoll opinjoni favorevoli dwar in-nominazzjoni ta' Ovidiu ISPIR b\u0127ala Membru tal-Qorti ta' l-Awdituri bi 356 vot favur, 229 kontra u 51 astensjoni.", "In-nominazzjoni ta' Ovidiu Ispir b\u0127ala Membru tal-Qorti ta' l-Awdituri [FAZAKAS] In-nominazzjoni ta' Nadezhda Sandolova b\u0127ala Membru tal-Qorti ta' l-Awdituri [POMES RUIZ]", "-//EP//TEXT IM-PRESS 20061207BRI01143 FULL-TEXT DOC XML V0//MT", "Tkabbir", "It-tkabbir \u0121ejjieni ta' l-Unjoni Ewropea", "Il-MPE iddiskutew it-tkabbir ta' l-Unjoni Ewropea - kwistjoni ewlenija li ser tkun diskussa matul il-laqg\u0127a tal-Kunsill Ewropew li jmiss.", "Il-Membri qablu li t-tkabbir dejjem kien su\u010b\u010bess g\u0127all-UE, li l-\u0127ila ta' integrazzjoni mhix kundizzjoni g\u0127at-tkabbir u li m'g\u0127andu jsir ebda tkabbir ie\u0127or qabel ma jkun hemm ftehim istituzzjonali \u0121did.", "Barra dan, il-gvernijiet nazzjonali g\u0127andhom jag\u0127mlu iktar sforzi biex jispjegaw il-b\u017conn ta' riforma li\u010b-\u010bittadini.", "Huma adottaw ukoll \u017cew\u0121 rapporti relatati.", "Elmar BROK (EPP-ED, DE), rapporteur tal-Parlament g\u0127all-Komunikazzjoni tal-Kummissjoni g\u0127al strate\u0121ija g\u0127at-tkabbir u l-isfidi ewlenin relatati mat-tkabbir, qal li \"g\u0127andna n\u017commu f'mo\u0127\u0127na li t-tkabbir kien l-iktar politika ta' l-UE li kellha su\u010b\u010bess - dan kellu effetti po\u017cittivi fuq l-ekonomija, kien kontribut sinifikanti g\u0127all-unifikazzjoni ta' l-Ewropa u kien ta' in\u010bentiv kbir g\u0127all-pro\u010bess ta' riforma f'pajji\u017ci kandidati.\"", "Dwar il-\u0121ejjieni tat-tkabbir, qal li \"qeg\u0127din niffa\u010b\u010bjaw de\u010bi\u017cjoni bejn Unjoni tassew politika, li tkun interessata l-iktar fir-rwol ta' l-Ewropa fid-dinja, jew wa\u0127da li tibqa' pro\u0121ett purament ekonomiku.\"", "Din l-g\u0127a\u017cla g\u0127andha tittie\u0127ed g\u0127aliex tmur id f'id mal-b\u017conn li ssir revi\u017cjoni ta' l-arran\u0121amenti istituzzjonali attwali, hekk kif inhu ma\u0127sub mill-Kostituzzjoni.", "\"G\u0127andna b\u017conn ta' \u010barezza dwar x'qeg\u0127din noffru lill-pajji\u017ci li jridu jissie\u0127bu ma' l-Unjoni.", "Di\u0121a' tajna \u010berti prospetti lil u\u0127ud mill-pajji\u017ci tal-Balkani, u dawn il-weg\u0127diet g\u0127andhom ji\u0121u onorati.", "I\u017cda g\u0127andha wkoll in\u0127arsu lil hinn mill-possibilta' ta' s\u0127ubija s\u0127i\u0127a lejn forom multilaterali ta' koperazzjoni li jistg\u0127u ji\u0121u offruti issa milli wara \u0127mistax-il sena ta' negozjati.\"", "Dwar it-Turkija, qal li \"hija \u0127asra li b\u0127alissa t-Turkija mhix qieg\u0127da tissodisfa l-obligazzjonijiet legali li g\u0127andha,\" i\u017cda, \"dan ma jfissirx li t-Turkija tista' tkompli tonqos milli tissodisfa l-obligazzjonijiet legali tag\u0127ha g\u0127al dejjem.\"", "Alexander STUBB (EPP-ED, FI) rapporteur tal-Parlament dwar l-aspetti istituzzjonali tal-\u0127ila ta' l-UE li tintegra Stati Membri \u0121odda, qal li r-rapport tieg\u0127u huwa bba\u017cat fuq \u0127ames punti prin\u010bipali:", "L-ewwel punt - Bidla fit-terminolo\u0121ija w\u017cata, minn politika ta' \"assorbiment\" g\u0127al wa\u0127da ta' \"integrazzjoni\" tal-pajji\u017ci li jissie\u0127bu ma' l-UE, g\u0127aliex l-ebda pajji\u017c ma jrid ikun \"assorbit\" mill-Unjoni Ewropa.", "It-tieni punt - \"Sensittivita' g\u0127all-interessi u attitudnijiet varji ta' dawk li jridu li l-Unjoni tikber ming\u0127ajr ma jkun hemm approfondiment politiku, dawk li jridu l-oppost, u dawk li huma kontra \u017c-\u017cew\u0121 possibilitajiet.\"", "Dawn il-po\u017cizzjonijiet mhumiex \u0121odda, u dejjem sar dibattitu istituzzjonali qabel kull tkabbir \u0121did.", "\"Issa g\u0127andha b\u017conn ta' Kostituzzjoni qabel tkabbir ie\u0127or.\"", "It-tielet punt huwa dwar id-definizzjoni tal-\u0127ila ta' integrazzjoni.", "Skond is-Sur Stubb din mhix kundizzjoni g\u0127at-tkabbir i\u017cda kriterju, u jkopri kwistjonijiet relatati ma' l-istituzzjonijiet, il-ba\u0121it u l-linji ta' politika.", "Ir-raba' punt - li wie\u0127ed ji\u017cgura li jkun hemm dibattitu pubbliku adegwat dwar it-tkabbir.", "Il-\u0127ames punt - il-b\u017conn ta' Kostituzzjoni qabel l-2009.", "Huwa temm billi qal: \"It-tkabbir huwa l-a\u0127jar politika li l-Unjoni Ewropea qatt kellha.", "\u0120ab mieg\u0127u pa\u010bi, prosperita', sigurta' u stabbilta'.\"", "Il-Gruppi Politi\u010bi", "\u00cd\u00f1igo M\u00c9NDEZ DE VIGO (EPP-ED, ES) qal li \"t-tkabbir huwa \u0127a\u0121a po\u017cittiva g\u0127all-Istati Membri attwali.\"", "I\u017cda kompla jg\u0127id li l-UE g\u0127adha mhis lesta g\u0127al tkabbir ie\u0127or, g\u0127aliex \"g\u0127andha b\u017conn tat-Trattat Kostituzzjonali\".", "Hannes SWOBODA (PES, AT) qal li \u0127afna jemmnu li iktar ma l-UE tkun \u017cg\u0127ira, iktar a\u0127jar, waqt li o\u0127rajn ja\u0127sbu l-oppost.", "Qal li fil-prattika, \"hemm b\u017conn li l-UE g\u0127andha titkellem b'le\u0127en wie\u0127ed\", u l-enfasi g\u0127andha tkun fuq il-kwalita' u mhux fuq il-kwantita'.", "Annemie NEYTS-UYTTEBROECK (ALDE, BE) qalet li s'issa t-tkabbir kien su\u010b\u010bess li \u0127add ma jista' ji\u010b\u0127ad, li l-impenni kollha li ttie\u0127du mal-Kroazja, mal-Balkani u mat-Turkija g\u0127adhom jin\u017cammu; u li g\u0127andha ssir riforma ta' l-istituzzjonijiet qabel tkabbir ie\u0127or.", "Joost LAGENDIJK (Greens/EFA, NL) huwa \u010bert li tkabbir ie\u0127or \"mhux \u0127a jirnexxi bil-qafas isituzzjonali attwali.\"", "Barra dan, hemm b\u017conn li l-mexxejja jqajjmu argumenti kredibbli, li jenfasizzaw l-interessi ta' l-UE fuq tul ta' \u017cmien twil.", "Erik MEIJER (GUE/NGL, NL) qal: \"It-tkabbir qieg\u0127ed i\u017commna lura.\"", "Skond hu, l-attitudni neo-liberali ta' l-ekonomiji ta' l-Unjoni, it-t\u0127assib dwar il-flussi migratorji u dak dwar id-drittijiet tal-bniedem fit-Turkija jistg\u0127u jkunu ta' \u0127sara g\u0127all-prospetti tal-kandidati.", "Konrad SZYMA\u0143SKI (UEN, PL) ikkritika d-dibattitu kollu kemm hu.", "Qal li l-Kostituzzjoni qieg\u0127da tintu\u017ca b\u0127ala sku\u017ca biex it-tkabbir isir iktar bil-mod.", "\"Forsi l-Unjoni qed tipprova tag\u0127mel wisq\u2026 i\u017cda kull m'hemm b\u017conn huwa li l-kandidati jissodisfaw il-kriterji.\"", "Bastiaan BELDER (IND/DEM, NL) qal li r-rapport Stubb ma jimlix il-lakuna istituzzjonali - waqt li jikkonferma li hemm b\u017conn ta' kostituzzjoni, ma jag\u0127ti ebda vi\u017cjoni g\u0127all-\u0121ejjieni tat-tkabbir.", "Hemm nuqqas ta' tmexxija Ewropea biex ji\u0121u stabbiliti il-konfini ta' l-Unjoni.", "L-isfidi tat-tkabbir ta' l-Unjoni Ewropea", "Il-Membri tal-Parlament Ewropew huma ta' l-opinjoni li qabel l-UE tkompli tikber, ser ikun hemm b\u017conn li jsir tibdil fit-Trattat ta' l-UE.", "Huma qalu wkoll li d-data ta' l-ade\u017cjoni m'g\u0127andhiex ting\u0127ata kmieni wisq u li n-negozjati g\u0127all-ade\u017cjoni g\u0127andhom jsiru skond skeda ibba\u017cata fuq kemm il-pajji\u017c jirnexxilu jikkonforma mal-kriterji politi\u010bi ta' l-ade\u017cjoni.", "Fil-fatt, il-konformita' mal-kriterji politi\u010bi g\u0127andha tibda ting\u0127ata iktar prijorita'.", "Elmar BROK (EPP-ED, DE) \u0127ejja r-rapport dwar l-isfidi tat-tkabbir fi \u0127dan il-Kumitat g\u0127all-Affarijiet Barranin, li fost affarijiet o\u0127ra, jenfasizza li t-tkabbir huwa \"fost l-aktar strumenti effettivi tal-politika barranija u tal-politiki ta' prevenzjoni ta' konflitt ta' l-UE.\"", "Ir-rapport \u0121ie adottat b'481 vot favur, 66 kontra u 28 astensjoni.", "Il-Parlament \u0127e\u0121\u0121e\u0121 lill-gvernijiet ta' l-Istati Membri biex jikkonkludu l-pro\u010bess kostituzzjonali sa l-a\u0127\u0127ar tas-sena 2008, g\u0127aliex it-Trattat ta' Nizza ma jipprovdix ba\u017ci adegwata g\u0127al tkabbir ie\u0127or fil-\u0121ejjieni.", "G\u0127alhekk irid li r-riformi ne\u010bessarji jkunu tlestew qabel l-elezzjonijiet Ewropej li jmiss, fl-2009, sabiex ma jkunx hemm dewmien fin-negozjati attwali g\u0127all-ade\u017cjoni, spe\u010bjalment dawk mal-Kroazja.", "Dwar il-Kroazja, il-Membri laqg\u0127u l-progress kontinwu lejn l-integrazzjoni fl-UE.", "Huma qeg\u0127din jag\u0127mlu appell sabiex i\u017c-\u017cew\u0121 partijiet j\u017commu l-pass li ntla\u0127aq fin-negozjati sabiex dawn jintemmu malajr kemm jista' jkun.", "Dwar it-Turkija, il-Parlament fakkar li r-rapport tal-Kummissjoni jg\u0127id li l-pass ta' riforma fil-pajji\u017c naqas.", "Il-Membri enfasizzaw il-fatt li t-Turkija g\u0127andha tirratifika u timplementa fis-s\u0127i\u0127 il-Protokoll ta' Ankara, li jestendi l-Ftehima ta' Asso\u010bjazzjoni bejn l-UE u t-Turkija g\u0127all-Istati Memri l-\u0121odda kollha, inklu\u017c \u010aipru.", "F'Settembru 2005, il-gvernijiet ta' l-Istati Membri ta' l-UE kienu qalu li l-implementazzjoni ta' dan il-Protokoll g\u0127andha tkun evalwata fl-2006.", "Huma kien avv\u017caw li nuqqasijiet f'din l-implementazzjoni jaffettwaw il-progress \u0121enerali tan-negozjati.", "G\u0127alhekk il-Parlament g\u0127amel appell lit-Turkija sabiex tikkopera b'mod kostruttiv \u0127alli ti\u017cgura implemtazzjoni s\u0127i\u0127a tal-Protokoll sa l-a\u0127\u0127ar tas-sena.", "Il-Membri enfasizzaw ukoll il-fatt li r-rifjut tat-Turkija biex tikkonforma b'mod s\u0127i\u0127 ma' l-obbligi tag\u0127ha \"qed jipperikola b'mod serju l-progress xieraq tan-negozjati ta' s\u0127ubija\".", "Ir-rapport jitkellem ukoll dwar il-Balkani tal-Punent u jg\u0127id li hemm b\u017conn li jin\u017cammu l-prospetti ta' s\u0127ubija ta' dawn il-pajji\u017ci ma' l-Unjoni Ewropea.", "B'hekk ikun hemm konsolidazzjoni tal-pa\u010bi u tal-prosperita' fir-re\u0121jun.", "Fl-istess \u0127in, huwa l-pass ta' riforma li g\u0127andu jiddetermina meta dawn il-pajji\u017ci jkunu jistg\u0127u jissie\u0127bu ma' l-UE.", "Il-Parlament re\u0121a' talab lill-Kummissjoni u lill-Kunsill sabiex jippre\u017centaw proposti g\u0127al relazzjoni bilaterali jew multilaterali mill-qrib ma' l-UE g\u0127all-pajji\u017ci Ewropej kollha li b\u0127alissa m'g\u0127andhomx prospetti ta' s\u0127ubija (dan jeskludi t-Turkija u l-Balkani tal-Punent).", "Enfasizza wkoll li huwa f'idejn il-pajji\u017ci kollha bi prospetti rikonoxxuti ta' s\u0127ubija jekk iridux jissie\u0127bu jew le f'dan il-qafas multilaterali b\u0127ala pass intermedju lejn s\u0127ubija s\u0127i\u0127a.", "Il-\u0127ila li tintegra Stati Membri \u0121odda", "Il-Parlament adotta rapport dwar ir-riformi istituzzjonali ne\u010bessarji biex titjieb il-\u0127ila ta' l-UE li tintegra Stati Membri \u0121odda.", "Il-MPE g\u0127arfu li d-diffikultajiet li l-Unjoni qieg\u0127da tiffa\u010b\u010bja biex i\u017c\u017comm \"l-impenji e\u017cistenti mag\u0127mulin mal-pajji\u017ci ta' l-Ewropa tax-Xlokk\" rigward l-ade\u017cjoni u g\u0127alhekk g\u0127amlu appell biex l-Unjoni ti\u017cviluppa l-istruttura istituzzjonali, finanzjarja u politika tag\u0127ha qabel tkompli b'iktar tkabbir.", "Ir-rapport adottat b'398 vot favur, 99 kontra u 36 astensjoni kien im\u0127ejji minn Alexander STUBB (EPP-ED, FI) fi \u0127dan il-Kumitat g\u0127all-Affarijiet Kostituzzjonali.", "Il-prin\u010bipju tal-\"\u0127ila ta' integrazzjoni\" jimplika li wara kull ade\u017cjoni, l-istituzzjonijiet ta' l-UE g\u0127andhom ikunu jistg\u0127u ja\u0127dmu tajjeb u jie\u0127du de\u010bi\u017cjonijiet b'mod demokratiku; li ir-ri\u017corsi finanzjarji jkunu bi\u017c\u017cejjed sabiex jiffinanzjaw b'mod xieraq l-attivitajiet tag\u0127ha; u li din tkun kapa\u010bi ti\u017cviluppa b'su\u010b\u010bess il-politiki tag\u0127ha u til\u0127aq l-g\u0127anijiet tag\u0127ha.", "G\u0127alhekk, il-Membri huma tal-fehma li l-Unjoni g\u0127andha tidde\u010biedi x'riformi te\u0127tie\u0121 qabel ma jsir xi tkabbir ie\u0127or, billi fost affarijiet o\u0127ra, jitqies l-impatt li l-Istati l-Membri l-\u0121odda jista' jkollhom fuq il-\u0127iliet istituzzjonali, finanzjarji u de\u010bi\u017civi tag\u0127ha.", "Il-Membri sa\u0127qu li din il-\u0127ila ta' integrazzjoni m'g\u0127andhiex tkun kriterju \u0121did applikabbli g\u0127all-pajji\u017ci kandidati.", "Dan g\u0127aliex ir-responsabbilta' li ttejjeb il-\u0127ila li ta\u010b\u010betta pajji\u017ci \u0121odda u tkompli bil-pro\u010bess ta' integrazzjoni hija ta' l-Unjoni Ewropea u mhux tal-pajji\u017ci kandidati.", "Huma fakkru li fl-img\u0127oddi t-tkabbir \"sa\u0127\u0127a\u0127 l-Unjoni, rawwem it-tkabbir ekonomiku, irrinforza l-irwol tag\u0127ha fid-dinja u stimula l-i\u017cvilupp ta' politiki \u0121odda ta' l-UE.\"", "Dwar ir-riformi, il-Membri jixtiequ, fost affarijiet o\u0127ra: l-adozzjoni ta' sistema \u0121dida ta' votazzjoni b'ma\u0121\u0121oranza kwalifikata li \u017c\u017cid il-kapa\u010bita' tal-Kunsill li jie\u0127u d-de\u010bi\u017cjonijiet; definizzjoni \u010bara tal-valuri li fuqhom l-Unjoni hija mwaqqfa, ta' l-g\u0127anijiet u tal-kompetenzi tag\u0127ha; it-tis\u0127i\u0127 tat-trasparenza fil-pro\u010bess tat-te\u0127id tad-de\u010bi\u017cjonijiet fil-Kunsill; iktar involviment tal-parlamenti nazzjonali fil-kontroll ta' l-azzjonijiet ta' l-Unjoni; u l-adozzjoni ta' klawsola li tippermetti lill-Istati Membri li jo\u0127or\u0121u mill-Unjoni Ewropea.", "Il-MPE huma wkoll tal-fehma li l-Kunsill g\u0127andu jitlob il-kunsens tal-Parlament Ewropew dwar l-ade\u017cjoni ta' stati membri \u0121odda, mhux biss g\u0127ad-de\u010bi\u017cjoni biex ji\u0121u konklu\u017ci n-negozjati i\u017cda wkoll biex dawn jinfet\u0127u.", "Barra minn hekk, il-Politika Ewropea g\u0127all-Vi\u010binanzi g\u0127andha ti\u0121i infurzata mill-\u0121did, \u0127alli ji\u0121u stabbiliti relazzjonijiet ta' benefi\u010b\u010bju re\u010biproku ma' dawk il-pajji\u017ci Ewropej li ma jkollhom l-ebda prospetti immedjati li jissie\u0127bu ma' l-UE.", "Il-Parlament re\u0121a' afferma l-opinjoni tieg\u0127u li g\u0127andu jinkiseb arran\u0121ament kostituzzjonali g\u0127all-Unjoni Ewropea qabel i\u010b-\u010bittadini ta' l-Unjoni jintalbu jivvutaw fl-Elezzjonijiet Ewropej fl-2009, g\u0127aliex jekk it-Trattat Kostituzzjonali jkun ratifikat, dan g\u0127andu jsa\u0127\u0127a\u0127 il-\u0127ila ta' integrazzjoni ta' l-Unjoni.", "L-aspetti istituzzjonali tal-\u0127ila ta' l-Unjoni Ewropea li tintegra Stati Membri \u0121odda [STUBB] L-istrate\u0121ija tat-tkabbir u l-isfidi ewlenin 2006 - 2007 [BROK]", "-//EP//TEXT IM-PRESS 20061207BRI01143 FULL-TEXT DOC XML V0//MT", "Il-\u0127arsien ta' l-ilma ta' ta\u0127t l-art: ftehim dwar standards iktar stretti", "Il-Parlament Ewropew adotta ftehim ta' kon\u010biljazzjoni li ntla\u0127aq bejn ir-rappre\u017centanti tieg\u0127u u tal-Kunsill dwar id-Direttiva fuq il-protezzjoni ta' l-ilma ta' ta\u0127t.", "Il-Parlament irnexxilu jintrodu\u010bi dispo\u017cizzjonijiet sabiex l-Istati Membri jie\u0127du mi\u017curi iktar stretti li jevitaw li sustanzi perikolu\u017ci jikkontaminaw l-ilma ta' ta\u0127t l-art - sors primarju ta' ilma tax-xorb f'\u0127afna postijiet fl-Ewropa.", "Fil-po\u017cizzjoni komuni tieg\u0127u, il-Kunsill kien ippropona li d-direttiva jkollha l-g\u0127an li tipprote\u0121i l-ilma ta' ta\u0127t l-art i\u017cda l-MPE riedu jkabbru l-ambitu tag\u0127ha.", "G\u0127alhekk issa l-g\u0127an tad-direttiva \u0127a jkun li tipprote\u0121i l-ilma ta' ta\u0127t l-art \"kontra t-tni\u0121\u0121is u d-deterjorament\".", "Dan il-punt kien importanti \u0127afna g\u0127all-MPE g\u0127aliex l-ilma ta' ta\u0127t l-art huwa \"l-akbar \u0121abra ta' ilma \u0127elu u dik l-aktar sensittiva fl-Unjoni Ewropea\".", "F'\u0127afna re\u0121juni huwa wkoll sors prin\u010bipali tal-provvista ta' l-ilma tax-xorb g\u0127all-pubbliku.", "Punt ewlieni ie\u0127or tal-ftehima li l-Parlament insista fuqu kien li l-Istati Membri g\u0127andhom jie\u0127du \"il-mi\u017curi kollha me\u0127tie\u0121a li jevitaw d\u0127ul fl-ilma ta' ta\u0127t l-art ta' kwalunkwe sustanza perikolu\u017ca\" - il-Kunsill kien qieg\u0127ed je\u0127tie\u0121 biss li l-Istati Membri jimmiraw li jag\u0127mlu dan.", "Dawn is-sustanzi perikolu\u017ci jinkludu, fost o\u0127rajn, l-arseniku, il-kadmju u l-bijo\u010bidi, mi\u0121burin f'lista f'anness tad-direttiva qafas dwar l-ilma tas-sena 2000.", "Kwalunkwe tibdil f'din il-lista ta' sustanzi perikolu\u017ci ser ikollha ssir permezz tal-pro\u010bedura ta' kode\u010bi\u017cjoni.", "Sabiex ji\u0121i \u017cgurat li jkun hemm konsistenza bejn id-Direttiva fuq il-protezzjoni ta' l-ilma ta' ta\u0127t l-art u direttivi o\u0127ra tal-Komunita' li jittrattaw l-ilma, it-tni\u0121\u0121is minn nitrati w\u017cati fil-biedja mhuwiex \u0127a jkun kopert minn din id-Direttiva.", "G\u0127alhekk Il-livell massimu ta' tni\u0121\u0121is minn nitrati ser jibqa hekk kif me\u0127tie\u0121 mid-direttiva dwar in-nitrati ta' l-1990, ji\u0121ifieri 50mg/l.", "Madankollu, peress li l-protezzjoni ta' l-ilma ta' ta\u0127t l-art, spe\u010bjalment mill-pesti\u010bidi, ser tirrikjedi li jsir xi tibdil fil-prattiki agrikoli li jista' jwassal g\u0127al telf fid-d\u0127ul tal-bdiewa, il-Membri sa\u0127qu li g\u0127andha ting\u0127ata g\u0127ajnuna spe\u010bjali permezz tar-regolament tal-politika agrikola komuni dwar l-i\u017cvilupp rurali.", "Bl-e\u010b\u010bezzjoni tal-pesti\u010bidi, it-test ta' kon\u010biljazzjoni ma jobbligax li jkun hemm l-istess standards madwar l-UE i\u017cda jfittex li jarmonizza metodi biex jitkejlu dawk is-sustanzi li jistg\u0127u jkunu jni\u0121\u0121su.", "Id-Direttiva mhix se tipprojbixxi lill-Istati Membri milli j\u017commu jew jintrodu\u010bu standards iktar stretti, spe\u010bjalment f'\u017coni ta' salvagwardja, li jistg\u0127u ikopru it-territorju kollu ta' Stat Membru.", "Ir-regoli tad-direttiva g\u0127andhom ji\u0121u riveduti sitt snin wara li din tid\u0127ol fis-se\u0127\u0127, u kull sitt snin wara.", "L-Istati Membri ser ikollhom sentejn \u010bans biex jinkludu r-regoli tad-direttiva fil-li\u0121ijiet nazzjonali tag\u0127hom, ji\u0121ifieri sas-sena 2009.", "Il-protezzjoni ta' l-ilma ta' ta\u0127t l-art mit-tni\u0121\u0121is u d-deterjorament", "-//EP//TEXT IM-PRESS 20061207BRI01143 FULL-TEXT DOC XML V0//MT", "Adottat il-ftehim dwar REACH", "Il-Parlament adotta il-kompromess li ntla\u0127aq f'negozjati mal-Kunsill dwar REACH, ir-regolament il-\u0121did dwar is-sustanzi kimi\u010bi b'ma\u0121\u0121oranza kbira.", "Meta dan jid\u0127ol fis-se\u0127\u0127, il-produtturi ser ikollhom jirre\u0121istraw dawk is-sustanzi kimi\u010bi kollha li kull sena ji\u0121u prodotti jew importati fi kwantitajiet akbar minn tunnellata.", "F'ka\u017c ta' sustanzi iktar perikolu\u017ci, il-produtturi ser ikollhom jag\u0127mlu pjan ta' sostituzzjoni biex jibdew ju\u017caw alternattivi iktar siguri.", "Il-kompromess li ntla\u0127aq mal-Kunsill u li kien appo\u0121\u0121jat minn erba' gruppi politi\u010bi tal-PE (PPE-ED, PES, ALDE, UEN) \u0121iet adottat b'529 vot favur, 98 kontra u 24 astensjoni.", "Wara l-votazzjoni, il-President tal-Parlament Ewropew Josep BORRELL qal: \"Din il-votazzjoni fuq wie\u0127ed mill-iktar testi kumplikati fl-istorja ta' l-UE, tistabilixxi le\u0121islazzjoni essenzjali li tipprote\u0121i s-sa\u0127\u0127a pubblika u l-ambjent mir-riskji asso\u010bjati mas-sustanzi kimi\u010bi, ming\u0127ajr ma thedded il-kompetittivita' Ewropea.\"", "Il-pakkett le\u0121islattiv REACH g\u0127andu l-g\u0127an li jie\u0127u post madwar 40 testi le\u0121islattivi li je\u017cistu b\u0127alissa u li m'g\u0127adhomx ikkunsidrati tajbin bi\u017c\u017cejjed biex jinkora\u0121\u0121ixxu l-innovazzjoni jew jipprovdu protezzjoni xierqa g\u0127all-ambjent jew g\u0127all-pubbliku \u0121enerali.", "G\u0127alhekk ser ikun hemm regolament wie\u0127ed u sistema wa\u0127da g\u0127ar-re\u0121istrazzjoni, l-evalwazzjoni u l-awtorizzazzjoni tas-sustanzi kimi\u010bi.", "Ir-re\u0121istrazzjoni tas-sustanzi", "REACH tirrikjedi li s-sustanzi u prodotti kimi\u010bi jkunu re\u0121istrati ma' l-A\u0121enzija Ewropea g\u0127as-Sustanzi Kimi\u010bi, qabel ji\u0121u prodotti jew imqieg\u0127da fis-suq.", "Din l-a\u0121enzija g\u0127anha ti\u0121i stabbilita f'\u0126elsinki.", "Il-Bord ta' Tmexxija ta' l-A\u0121enzija ser jinkludi \u017cew\u0121 persuni indipendenti ma\u0127tura mill-Parlament Ewropew.", "Barra minn hekk, qabel ma jin\u0127atar, il-kandidat mag\u0127\u017cul g\u0127al Direttur E\u017cekuttiv g\u0127andu jag\u0127mel stqarrija quddiem il-Parlament Ewropew u jwie\u0121eb mistoqsijiet mill-MPE.", "L-iskema ta' re\u0121istrazzjoni eventwalment g\u0127andha tinkludi kemm is-sustanzi kimi\u010bi il-\u0121odda kif ukoll dawk li di\u0121a' je\u017cistu, ji\u0121ifieri madwar 30,000 sustanza.", "Dawn is-sustanza kollha g\u0127andhom ikunu re\u0121istrati sa l-2018.", "Id-dejta dwar dawn il-prodotti g\u0127andha ti\u0121i ppre\u017centata permezz ta' rapporti dwar is-sikurezza ta' sustanzi kimi\u010bi.", "L-ammont ta' dejta li g\u0127andha tkun ipprovduta tiddependi skond kemm il-prodott ikun perikolu\u017c, l-ammont ta' sustanza prodotta jew importata, u kemm ikun hemm espo\u017cizzjoni g\u0127as-sustanza.", "Te\u017cisti wkoll pro\u010bedura ta' re\u0121istrazzjoni flessibbli g\u0127al sustanzi prodotti jew importati fi kwantitajiet \u017cg\u0127ar (bejn tunnellata u g\u0127axar tunnellati fis-sena), sakemm dawn ma jkunux potenzjalment perikolu\u017ci.", "B'hekk jitnaqqsu l-pi\u017c ta' pro\u010beduri amministrattivi u l-ispejje\u017c g\u0127al kumpaniji \u017cg\u0127ar.", "Fi \u017cmien 12-il sena, il-Kummissjoni g\u0127andha tidde\u010biedi jekk g\u0127andhiex testendi l-obbligu li jsiru rapporti dwar is-sikurezza ta' sustanzi kimi\u010bi meta dawn ji\u0121u prodotti jew importati fi kwantitajiet ta' inqas minn g\u0127axar tunnellati fis-sena.", "Fil-ka\u017c ta' sustanzi kar\u010bino\u0121eni\u010bi, muta\u0121eni\u010bi jew tossi\u010bi g\u0127ar-riproduzzjoni, din id-de\u010bi\u017cjoni g\u0127andha tittie\u0127ed fi \u017cmien seba' snin.", "Awtorizzazzjoni ta' sustanzi perikolu\u017ci", "Is-sistema REACH tirrikjedi wkoll li ssir pro\u010bedura spe\u010bjali ta' awtorizzazzjoni g\u0127all-ma\u0121\u0121oranza ta' sustanzi perikolu\u017ci - madwar 3,000 - spe\u010bjalment meta sustanza tkun persistenti, bijo-akkumulattiva u tossika; persistenti \u0127afna u bijo-akkumulattiva \u0127afna; jew kar\u010bino\u0121enika, muta\u0121enika jew tossika g\u0127ar-riproduzzjoni.", "Fil-fatt, ser ikun hemm trasferiment tar-responsabbilta' g\u0127all-anali\u017ci tar-riskju mill-a\u0121enziji governattivi g\u0127all-produtturi jew importaturi.", "G\u0127as-sustanzi l-iktar perikolu\u017ci, il-produtturi ser ikollhom l-obbligu li jniedu pjan sabiex dawn is-sustanzi jkunu sostitwiti b'alternattivi iktar siguri.", "F'ka\u017c li ma tkun te\u017cisti ebda alternattiva, il-produtturi ser ikollhom jippre\u017centaw pjan ta' ri\u010berka u \u017cvilupp biex isibu sustanza alternattiva.", "Fil-ka\u017c ta' sustanzi li jkollhom proprjetajiet li jfixklu s-sistema endokrina, \u0121iet mifthiema klawsola sabiex wara sitt snin ti\u0121i evalwata l-possibilta' li dawn ji\u0121u inklu\u017ci fost dawk is-sustanzi li jistg\u0127u ji\u0121u awtorizzati skond il-vanta\u0121\u0121i so\u010bjali u ekonomi\u010bi tag\u0127hom.", "L-obbligu tal-prudenza", "L-obbligu tal-prudenza huwa inklu\u017c fir-regolament permezz ta' premessa li tfakkar li l-produzzjoni, l-importazzjoni jew it-tqeg\u0127id fis-suq ta' sustanzi g\u0127andu jsir b'mod prudenti u responsabbli, sabiex ji\u0121i \u017cgurat kemm jista' jkun li dawn ma jag\u0127mlux \u0127sara lis-sa\u0127\u0127a tal-bniedem jew l-ambjent.", "Il-benessari ta' l-annimali", "Rigward il-promozzjoni ta' alternattivi g\u0127all-ittestjar fuq l-annimali, min ikun involut ser ikollha 45 \u0121urnata \u010bans biex jesprimi l-opinjoni tieg\u0127u qabel isir kwalunkwe pjan g\u0127all-ittestjar fuq l-annimali.", "Waqt li g\u0127andha ti\u0121i evitata d-duplikazzjoni ta' dan it-tip ta' ittestjar, informazzjoni dwar it-tossi\u010bita' fuq il-bniedem g\u0127andha tin\u0121abar, jekk ikun possibli, permezz ta' metodi alternettivi, b\u0127al dawk in vitro .", "Dawn il-metodi alternattivi g\u0127andhom ji\u0121u validati mill-Kummissjoni.", "L-g\u0127oti ta' informazzjoni", "Ser ikun hemm ukoll obbligu li ting\u0127ata informazzjoni lill-pubbliku dwar is-sustanzi kimi\u010bi jew perikolu\u017ci li jkunu jinsabu fil-prodotti, fi kwantitajiet ta' iktar minn 0.1% tal-pi\u017c totali tal-prodott.", "Il-Kummissjoni g\u0127andha tikkunsidra u te\u017camina l-possibiltajiet g\u0127at-twaqqif ta' marka ta' kwalita' Ewropea.", "REACH g\u0127andha tid\u0127ol fis-se\u0127\u0127 mill-1 ta' \u0120unju 2007.", "Ir-Re\u0121istrazzjoni, l-Evalwazzjoni, l-Awtorizzazzjoni u r-Restrizzjoni ta' Sustanzi Kimi\u010bi (REACH) Il-klassifikar, l-ippakkjar u t-tikkettar ta' sustanzi perikolu\u017ci u li tistabbilixxi A\u0121enzija Ewropea g\u0127as-Sustanzi Kimi\u010bi", "-//EP//TEXT IM-PRESS 20061207BRI01143 FULL-TEXT DOC XML V0//MT", "A\u0121\u0121ornament tar-regoli dwar ix-xandir tar-reklami", "Il-Parlament approva xi tibdil fir-regoli dwar ir-reklami mxandra fuq it-televi\u017cjoni fl-Ewropa, u appro\u010b\u010b \u0121did f'ka\u017cijiet meta prodotti kummer\u010bjali jintwerew matul i x-xandir barra l-\u0127in tar-reklami.", "Ir-rapport adottat ikabbar l-ambitu tad-'Direttiva ming\u0127ajr Fruntieri' ta' l-1997 sabiex din tkun tapplika g\u0127as-servizzi awdjovi\u017civi kollha, inklu\u017c mezzi ta' xandir \u0121did.", "Il-Membri qablu li kull 30 minuta g\u0127andu jkun hemm waqfa g\u0127ar-riklami matul films u xi programmi televi\u017ci o\u0127rajn.", "Prodotti kummer\u010bjali ser ikunu jistg\u0127u jintwerew barra l-\u0127in tar-reklami f'ka\u017cijiet limitati biss.", "L-g\u0127an tal-proposta g\u0127al direttiva \u0121dida, li issa qed ti\u0121i msej\u0127a id- Direttiva dwar is-Servizzi tal-Midja Awdjovi\u017civa , huwa li ta\u0121\u0121orna d-direttiva Televi\u017cjoni ming\u0127ajr Fruntieri sabiex xandara pubbli\u010bi u privati, kif ukoll produtturi indipendenti, ikunu jistg\u0127u ja\u0127dmu fl-istess kundizzjonijiet.", "Barra minn hekk, id-direttiva l-\u0121dida g\u0127andha wkoll tinkludi tipi ta' midja \u0121odda.", "Permezz ta' l-emendi adottati mill-Parlament, l-Istati Membri ser ikunu jistg\u0127u jimponu regoli iktar stretti i\u017cda \u0121ustifikati kontra abbu\u017ci minn fornituri ta' servizzi awdjovi\u017civi bba\u017cati fi Stati Membri o\u0127rajn ta' l-UE.", "Kundizzjonijiet stretti dwar ix-xandir ta' prodotti kummer\u010bjali", "Il-Membri qablu li ka\u017cijiet fejn prodotti kummer\u010bjali jintwerew matul ix-xandir barra l-\u0127in allokat g\u0127ar-reklami g\u0127andhom ikunu pprojbiti \u0127lief matul \u010berti tipi ta' programmi spe\u010bifi\u010bi.", "Barra minn hekk, meta jintwerew, dan g\u0127andu jsir skond kundizzjonijiet stretti.", "G\u0127alhekk prodotti kummer\u010bjali li jintwerew barra l-\u0127in tar-reklami m'g\u0127andhomx jixxandru matul l-a\u0127barijiet jew programmi ta' attwalita', programmi g\u0127at-tfal, dokumentarji jew programmi li jag\u0127tu xi tip ta' avvi\u017c.", "Madankollu, l-Istati Membri xorta jistg\u0127u jippermettu li dawn jixxandru matul, fost o\u0127rajn, programmi \u010binematografi\u010bi, films, sensiliet tat-televi\u017cjoni u programmi sportivi.", "Barra minn hekk, il-props tal-produzzjoni g\u0127andhom ikunu permessi f'ka\u017cijiet fejn ma jsir l-ebda \u0127las.", "Dan ifisser li \u010berti prodotti jew servizzi li ji\u0121u pprovduti b'xejn, jistg\u0127u jkunu inku\u017ci fil-programm.", "Meta t-tqeg\u0127id ta' prodotti barra l-\u0127in tar-reklami jkun permess, ix-xiri jew kiri tal-prodotti jew servizzi mxandra xorta m'g\u0127andux ikun inkora\u0121\u0121ut b'mod dirett u lanqas m'g\u0127andhom jag\u0127tu prominenza \u017cejda lill-prodott ikkon\u010bernat.", "Barra dan, matul il-programm g\u0127andu jkun hemm notifikazzjoni adegwata li jkun qieg\u0127ed jintwera prodott kummer\u010bjali barra l-\u0127in allokat g\u0127ar-reklami mill-inqas kull 20 minuta, kif ukoll fil-bidu u fl-a\u0127\u0127ar tal-programm.", "G\u0127andu jkun hemm ukoll projbizzjoni totali fil-ka\u017c ta' sigaretti jew prodotti o\u0127ra li jkun fihom it-tabakk, kif ukoll medi\u010bini li jistg\u0127u jinxtraw biss bi preskrizzjoni tat-tabib.", "Regoli \u0121odda dwar ir-reklamar", "Il-Parlament g\u0127a\u017cel ukoll li jillimita l-\u0127in tar-reklamar.", "Fil-ka\u017c ta' films mag\u0127mula g\u0127at-televi\u017cjoni, programmi \u010binematografi\u010bi, programmi g\u0127at-tfal, u a\u0127barijiet, ir-reklami g\u0127andhom jixxandru biss kull 30 minuta.", "Il-Kummissjoni kienet ipproponiet li dan isir kull 35 minuta.", "Barra minn hekk, wie\u0127ed g\u0127andu jkun jista' jag\u0127raf b'mod \u010bar li jkunu qeg\u0127din jixxandru reklami jew perjodi ta' telebejg\u0127.", "Il-proporzjon ta' forom qosra ta' riklamar b\u0127al riklami u telebejg\u0127 f'sieg\u0127a partikulari m'g\u0127andux jaqbe\u017c l-20%.", "Il-Parlament irid wkoll li l-Istati Membri u l-Kummissjoni \"jinkura\u0121\u0121ixxu lill-fornituri tas-servizzi awdjovi\u017civi biex ji\u017cviluppaw kodi\u010bi ta' kondotta rigward programmi g\u0127at-tfal li jkun fihom jew li ji\u0121u interrotti minn riklamar, sponsorjar jew kwalunkwe kummer\u010bjalizzazzjoni, ta' ikel u xorb \u0127\u017ciena g\u0127as-sa\u0127\u0127a u mhux xieraq, b\u0127alma huma dawk b'kontenut g\u0127oli ta' xa\u0127am, zokkor u mel\u0127 u ta' xorb alko\u0127oliku.\"", "Le g\u0127all-intolleranza", "Skond il-proposta tal-Kummissjoni, l-Istati Membri g\u0127andhom ji\u017cguraw li r-reklami li jintwerew m'g\u0127andhomx jinkura\u0121\u0121ixxu l-pre\u0121udizzju jew id-diskriminazzjoni.", "Il-Membri \u017ciedu xi kundizzjonijiet o\u0127ra, u g\u0127alhekk il-kontenut tar-reklami m'g\u0127andu joffendi 'l \u0127add fuq ba\u017ci ta' sess, di\u017cabilita', eta' jew orjentazzjoni sesswali, u lanqas m'g\u0127andu joffendi d-dinjita' tal-bniedem.", "Protezzjoni tal-minorenni", "Il-Parlament irid ukoll li l-Istati Membri ji\u017cguraw li l-kontenut tal-programmi mxandra ma jkunx ta' \u0127sara g\u0127all-i\u017cvilupp fi\u017ciku, psikolo\u0121iku u morali tal-minorenni, spe\u010bjalment fil-ka\u017c ta' programmi li juru l-pornografija jew vjolenza bla sens.", "Dritt g\u0127al twe\u0121iba", "L-Istati Membri g\u0127andhom ukoll jistabilixxu d-dritt g\u0127al twe\u0121iba jew rimedji ekwivalenti g\u0127al \"kull persuna fi\u017cika jew \u0121uridika, tkun xi tkun in-nazzjonalit\u00e0 tag\u0127ha, li l-interessi le\u0121ittimi tag\u0127ha, b'mod partikulari i\u017cda mhux biss, ir-reputazzjoni u l-isem tajjeb, ikunu affettwati minn asserzjoni ta' fatti fi tra\u017cmissjoni.\"", "Derogi mill-prin\u010bipju tal-pajji\u017c ta' ori\u0121ini", "Derogi mill-hekk imsejja\u0127 prin\u010bipju tal-pajji\u017c ta' ori\u0121ini, jag\u0127ti l-possibilta' lill-Istati Membri li jadottaw regoli iktar dettaljati jew stretti, sakemm dawn ikunu \u0121ustifikati g\u0127al ra\u0121unijiet ta' politika pubblika, inklu\u017c il-\u0127arsien ta' minorenni, is-sigurta' jew is-sa\u0127\u0127a pubblika, jew il-\u0127arsien tad-diversita' kulturali.", "Meta Stat Membru jqis li xandar fil-\u0121urisdizzjoni ta' Stat Membru ie\u0127or \"qed jie\u0127u vanta\u0121\u0121 minn din id-direttiva b'mod abbu\u017civ jew qarrieq sabiex jiskansa dan it-tip ta' regoli\", dan jista' jikkuntattja lill-Istat Membru li g\u0127andu \u0121urisdizzjoni, bil-g\u0127an li tinkiseb soluzzjoni sodisfa\u010benti b'mod re\u010biproku.", "Il-Parlament adotta wkoll numru ta' kriterji li g\u0127andhom japplikaw meta Stat Membru jkun irid jie\u0127u mi\u017curi adegwati kontra fornitur ta' servizzi tal-midja bba\u017cat fi Stat Membru ie\u0127or.", "Dawn il-mi\u017curi g\u0127andhom ikunu \"o\u0121\u0121ettivament ne\u010bessarji, applikati b'mod li mhux diskriminatorju, ikunu adattati g\u0127all-il\u0127uq ta' l-g\u0127anijiet tag\u0127hom u ma jistg\u0127ux imorru lil hinn minn dak li hu ne\u010bessarju sabiex jintla\u0127qu.\"", "Barra minn hekk, jekk il-Kummissjoni tidde\u010biedi li dawn il-mi\u017curi ma jkunux kompatibbli mal-li\u0121i tal-Komunita', l-Istat Membru m'g\u0127andux jie\u0127u l-mi\u017curi proposti.", "Definizzjoni ta' servizzi awdjovi\u017civi", "Il-Parlament ma qabilx kompletament mal-proposta tal-Kummissjoni dwar id-definizzjoni ta' servizzi bi programmazzjoni lineari u servizzi bi programmazzjoni fuq talba.", "Skond il-Membri, servizzi lineari huma dawk li ji\u0121u mxandra skond skeda fissa ta' programmazzjoni waqt li servizzi fuq talba jirreferu g\u0127al ka\u017cijiet meta persuna tag\u0127mel rikjesta biex tara \u010bertu programm fuq ba\u017ci individwali.", "Din id-direttiva mhix se tkun tapplika g\u0127al programmi tar-radju.", "Ir-rapport dwar il-koordinazzjoni ta' \u010berti dispo\u017cizzjonijiet le\u0121islattivi, amministrattivi, u regolamenti ta' l-Istati Membri dwar ix-xandir televi\u017civ, kien im\u0127ejji minn Ruth HIERONYMI (EPP-ED, DE) fl-ewwel qari tal-pro\u010bedura ta' kode\u010bi\u017cjoni.", "Il-Kunsill huwa mistenni jadotta l-po\u017cizzjoni komuni tieg\u0127u wara li saret l-votazzjoni fil-Parlament.", "Wara li eventwalment din id-direttiva tid\u0127ol fis-se\u0127\u0127, l-Istati Membri g\u0127andhom ikollhom sentejn \u010bans biex jadattaw ir-regoli nazzjonali tag\u0127hom g\u0127ad-dispo\u017cizzjoni tad-direttiva.", "Il-kordinazzjoni tax-xandir u r-reklami mxandra fuq it-televi\u017cjoni fl-Ewropa", "-//EP//TEXT IM-PRESS 20061207BRI01143 FULL-TEXT DOC XML V0//MT", "Relazzjonijiet esterni", "Ir-relazzjonijiet bejn l-UE u r-Russja", "Il-MPE adottaw ri\u017coluzzjoni dwar ir-relazzjonijiet bejn l-UE u r-Russja wara s-Summit li sar f'Novembru f'\u0126elsinki.", "Huma g\u0127arfu l-importanza tar-Russja b\u0127ala msie\u0127ba strate\u0121ika g\u0127all-koperazzjoni ekonomika, kummer\u010bjali, u internazzjonali, i\u017cda insistew li r-Russja g\u0127andha turi r-rieda tag\u0127ha biex tg\u0127in fl-investigazzjonijiet sabiex jinstabu l-qattiela ta' avversarji prominenti tal-Gvern Russu.", "Fl-istess \u0127in, huma ddeploraw t-tilwim dwar l-esportazzjoni ta' prodotti mill-UE lejn ir-Russja.", "It-test jenfasizza l-importanza ta' l-g\u0127aqda u s-solidarjeta' fost l-Istati Membri ta' l-Unjoni Ewropea fir-relazzjonijiet tag\u0127ha mar-Russja.", "G\u0127alhekk il-Parlament laqa' l-fatt li l-Unjoni tkellmet b'le\u0127en wie\u0127ed fil-laqg\u0127at tag\u0127ha mal-President Vladimir Putin li saru f'Lahti u f'\u0126elsinki.", "Barra dan, il-Parlament jinsab sodisfatt bid-diskussjonijiet miftu\u0127a dwar id-demokrazija u d-drittijiet tal-bniedem li saru fi\u017c-\u017cew\u0121 Summits.", "T\u0127assib dwar is-sitwazzjoni tad-drittijiet fundamentali", "Madankollu s-sitwazzjoni attwali fir-Russja \"tag\u0127ti lok g\u0127al t\u0127assib serju fir-rigward tar-rispett g\u0127ad-drittijiet tal-bniedem, g\u0127ad-demokrazija, g\u0127al-liberta' ta' l-espressjoni, u g\u0127ad-drittijiet tas-so\u010bjeta' \u010bivili u ta' l-individwi.\"", "It-test jirreferi wkoll g\u0127all-a\u0127\u0127ar rapporti dwar l-u\u017cu tat-torturi li \"jinkludu atti inumani u degradanti min-na\u0127a ta' uffi\u010bjali pubbli\u010bi\", f'\u0127absijiet u f'g\u0127ases tal-pulizija Russi, kif ukoll f'\u010bentri ta' detenzjoni sigrieti fi\u010b-\u010ae\u010bnija.", "Il-Membri kkundannaw b'mod qawwi dawn il-prattiki u g\u0127amlu sej\u0127a sabiex l-awtoritajiet Russi jag\u0127mlu investigazzjoni, iwaqqfu kwalunkwe m\u0121ieba \u0127a\u017cina immedjatament u jressqu lil dawk responsabbli quddiem il-qorti.", "Dwar ir-relazzjonijiet bejn ir-Russja u l-\u0120eor\u0121ja, il-Membri stiednu l-awtoritajiet Russi biex jwaqqfu r-repressjoni ta' \u0120eor\u0121jani etni\u010bi li jg\u0127ixu fir-Russja.", "Barra minn hekk, il-Parlament jixtieq li kull assistenza finanzjarja mog\u0127tija lir-Russja tkun marbuta ma' l-i\u017cvilupp ta' l-istandards demokrati\u010bi tal-pajji\u017c.", "Il-qtil ta' l-avversarji tal-Gvern Russu", "Ir-ri\u017coluzzjoni tfakkar li l-qtil ri\u010benti ta' avversarji prominenti tal-Gvern Russu jew ta' dawk li jiddefendu d-drittijiet ba\u017ci\u010bi ta\u010b-\u010bittadini Russi, b\u0127al Anna Politkovskaya, kkaw\u017caw t\u0127assib kbir fl-Ewropa kollha.", "Il-Membri sa\u0127qu li s-s\u0127ubija mar-Russja tkun affettwata serjament jekk ir-Russja ma turix \"il-kapa\u010bita' u rieda qawwija tag\u0127ha biex tg\u0127in fl-investigazzjonijiet sabiex jinstabu l-qattiela u \u2026 sabiex jieqaf dan i\u010b-\u010birku vizzju\u017c u dawk responsabbli jitressqu quddiem il-qorti.\"", "L-esportazzjoni lejn ir-Russja", "Ir-ri\u017coluzzjoni tfakkar ukoll li r-Russja imponiet embargo \u0121did fuq l-importazzjoni ta' prodotti Pollakki tal-la\u0127am u tat-tajr.", "Il-Membri jinsabu m\u0127assba g\u0127aliex qabel is-Summit, ir-Russja heddiet li testendi l-projbizzjoni g\u0127all-UE kollha min\u0127abba t\u0127assib ta' deni tal-\u0127nie\u017cer fir-Romanija u fil-Bulgarija.", "Ri\u010bentement, din imponiet ukoll projbizzjoni fuq l-importazzjoni ta' \u0127ut u prodotti ta' \u0127ut mill-UE.", "Skond il-Parlament, dan it-tilwim dwar l-esportazzjoni ta' prodotti lejn ir-Russja qieg\u0127ed jag\u0127mel \"\u0127sara serja lill-i\u017cvilupp ulterjuri tar-relazzjonijiet bejn ir-Russja u l-Unjoni Ewropea\".", "G\u0127alhekk stieden lill-Kummissjoni u lill-Gvern Russu sabiex isolvu din is-sitwazzjoni b'mod ur\u0121enti u insista li l-UE turi s-solidarjeta' me\u0127tie\u0121a ma' l-Istati Membri kollha.", "Ri\u017cultati po\u017cittivi tas-Summit", "Il-Membri laqg\u0127u il-ftehima li ntla\u0127qet waqt is-Summit sabiex r-Russja ma tibqax i\u017c\u017com tariffi fuq it-titjir ta' linji ta' l-ajru ta' l-UE fuq is-Siberja.", "Dan il-fatt kien wassal g\u0127al tilwima bejn i\u017c-\u017cew\u0121 na\u0127at li ilha g\u0127addejja 20 sena, i\u017cda fil-\u0121ejjieni, it-trasportaturi ta' l-UE ser ikunu jistg\u0127u j\u017cidu r-rotot g\u0127as-swieq ta' l-Asja.", "Huma laqg\u0127u wkoll l-adozzjoni ta' Dokument ta' Qafas g\u0127ad-Dimensjoni tat-Tramuntana li g\u0127andu jag\u0127ti ba\u017ci tajba g\u0127all-i\u017cvilupp ta' koperazzjoni aktar mill-qrib mar-Russja fuq livelli re\u0121jonali u transkonfinali.", "Fl-istess \u0127in, il-Parlament sostna li l-progress lejn l-iffirmar u ir-ratifikazzjoni ta' ftehimiet dwar il-konfini bejn l-Estonja u r-Russja, u bejn il-Latvja u r-Russja g\u0127adu prijorita' g\u0127olja g\u0127ar-relazzjonijiet bejn l-UE u r-Russja.", "Peress li l-formalitajiet tal-qsim tal-konfini jie\u0127du \u0127afna \u017cmien u jikkaw\u017caw kjuwijiet kbar ta' trakkijiet, il-Membri huma ta' l-opinjoni li g\u0127andha tinbena \"kapa\u010bita' transkonfinali ulterjuri sabiex takkomoda \u017cieda fil-fluss tal-prodotti\".", "Barra dan, l-awtoritajiet Russi g\u0127andhom inaqqsu l-istennija fil-linja mal-konfini billi j\u0127affu l-ispezzjonijiet u sa\u0127ansitra jne\u0127\u0127u u\u0127ud minnhom.", "Il-kwistjoni tar-relazzjonijiet bejn l-Unjoni Ewropea u r-Russja di\u0121a' \u0121iet diskussa matul is-seduta plenarja li g\u0127addiet, wara li kien sar it-18-il Summit bejn l-UE u r-Russja f'\u0126elsinki fl-24 ta' Novembru.", "Fost is-su\u0121\u0121etti li \u0121ew imsemmija matul id-dibattitu li sar fil-Parlament kien hemm l-ener\u0121ija, id-drittijiet tal-bniedem, id-dwana u l-projbizzjoni minn na\u0127a tar-Russja fuq l-importazzjoni tal-la\u0127am mill-Polonja.", "Ri\u017coluzzjoni dwar ir-relazzjonijiet bejn l-UE u r-Russja", "-//EP//TEXT IM-PRESS 20061207BRI01143 FULL-TEXT DOC XML V0//MT", "Politika tax-xog\u0127ol", "Fond Ewropew \u0121did ta' a\u0121\u0121ustament g\u0127all-globalizzazzjoni", "Il-Membri approvaw ftehim li ntla\u0127aq bejn il-Kumitat g\u0127all-Impjiegi u l-Affarijiet So\u010bjali u l-Kunsill wara li saru negozjati informali dwar il-proposta tal-Kummissjoni g\u0127all-\u0127olqien ta' Fond Ewropew ta' a\u0121\u0121ustament g\u0127all-Globalizzazzjoni.", "Dan g\u0127andu jipprovdi sa \u20ac500 miljun fis-sena biex dawk il-\u0127addiema li spi\u010b\u010baw bla xog\u0127ol min\u0127abba l-effetti tal-globalizzazzjoni, jing\u0127ataw g\u0127ajnuna biex jer\u0121g\u0127u jintegraw ru\u0127hom fis-suq tax-xog\u0127ol.", "Il-Parlament approva ir-rakkomandazzjoni tal-Kumitat g\u0127all-Impjiegi, il-Fond Ewropew ta' A\u0121\u0121ustament g\u0127all-Globalizzazzjoni ( European Globalisation Adjustment Fund - EGF), li issa jista' jibda jopera mill-1 ta' Jannar 2007.", "Matul in-negozjati, il-Kunsill a\u010b\u010betta l-ma\u0121\u0121oranza tar-rikjesti fir-rapport im\u0127ejji minn Roselyne BACHELOT-NARQUIN (EPP-ED, FR).", "Il-Parlament enfasizza l-fatt li minkejja l-effetti po\u017cittivi tal-globalizzazzjoni fuq it-tkabbir ekonomiku u l-impjiegi, din xorta jista' jkollha konsegwenzi negattivi g\u0127all-\u0127addiema l-iktar vulnerabbli u dawk l-inqas kwalifikati f'\u010bertu setturi.", "G\u0127alhekk, g\u0127andha ting\u0127ata assistenza mill-EGF sabiex ti\u0121i pprovduta s-solidarjeta' u l-appo\u0121\u0121 me\u0127tie\u0121 minn \u0127addiema individwali li jkunu tilfu xog\u0127olhom min\u0127abba tibdil strutturali fil-kummer\u010b dinji.", "Il-Fond m'g\u0127andhux jiffinanzja r-ristrutturazzjoni ta' kumpaniji jew ta' setturi individwali.", "Skond il-Parlament, g\u0127andhom ji\u0121u appo\u0121\u0121jati biss mi\u017curi attivi fis-suq intern u mhux mi\u017curi passivi ta' protezzjoni so\u010bjali.", "G\u0127alhekk l-EGF g\u0127andu jkollu l-g\u0127an li jistimula t-tkabbir ekonomiku u jo\u0127loq iktar xog\u0127olijiet fl-Unjoni Ewropea.", "Min hu eli\u0121ibbli g\u0127al finanzjament mill-EGF?", "Il-Membri riedu ji\u017cguraw li l-g\u0127ajnuna mill-EGF tkun tista' ting\u0127ata f'aktar ka\u017cijiet.", "L-assistenza g\u0127andha tikkon\u010bentra fuq dawk il-\u0127addiema li ji\u0121u mqieg\u0127da bla xog\u0127ol f'dawk l-oqsma li l-iktar ikunu affettwati meta bidliet strutturali kbar fis-sistemi kummer\u010bjali dinjija.", "Dawn jistg\u0127u jwasslu g\u0127al tfixkil ekonomiku serju, b\u0127al \u017cieda sostanzjali fl-importazzjonijiet fl-UE, tnaqqis rapidu tas-sehem mis-suq ta' l-UE f'settur partikolari, jew delokalizzazzjoni lejn pajji\u017ci terzi.", "G\u0127alhekk l-EGF g\u0127andha tapplika meta:", "- mill-inqas 1000 \u0127addiema jitilfu xog\u0127olhom f'kumpanija fi Stat Membru, inklu\u017ci dawk li ja\u0127dmu mal-fornituri tag\u0127ha jew mal-produtturi li huma eqreb tal-punt tal-bejg\u0127 milli tal-punt tal-produzzjoni, fuq perjodu ta' erba' xhur;", "- mill-inqas 1000 \u0127addiema, b'mod partikolari minn SMEs differenti, jitilfu xog\u0127olhom fuq perjodu ta' disa' xhur min\u0127abba kri\u017ci settorali f're\u0121jun partikolari;", "- fi swieq tax-xog\u0127ol \u017cg\u0127ar, jew f'\u010birkustanzi e\u010b\u010bezzjonali, l-g\u0127ajnuna tista' ting\u0127ata jekk dan it-telf ta' xog\u0127ol ikollu impatt serju fuq l-impjegar u fuq l-ekonomija lokali, anke jekk il-kundizzjonijiet l-o\u0127ra ma jkunux sodisfatti.", "Kull sena ser ji\u0121u allokati 15% tal-fondi dawn i\u010b-\u010birkustanzi e\u010b\u010bezzjonali u g\u0127al swieq tax-xog\u0127ol \u017cg\u0127ar.", "Peress li d-dislokazzjoni ekonomika mhux ne\u010bessarjament tkun ikkon\u010bentrata fi Stat Membru wie\u0127ed, l-Istati Membri jistg\u0127u f'\u010birkustanzi e\u010b\u010bezzjonali, jippre\u017centaw rikjesta kon\u0121unta g\u0127all-assistenza mill-EGF.", "Minn fejn ji\u0121u l-fondi?", "Ma te\u017cisti l-ebda dispo\u017cizzjoni finanzjarja g\u0127all-EGF fil-qafas finanzjarju ta' l-UE g\u0127all-perjodu 2007-2013.", "Il-proposta tal-Kummissjoni tg\u0127id li g\u0127andu jkun hemm limitu ta' \u20ac500 miljun fis-sena u dan il-fond ser ji\u0121u ffinanzjati minn fondi o\u0127ra li ma jkunux intefqu kollha.", "X'tip ta' mi\u017curi jistg\u0127u ji\u0121u ffinanzjati?", "Kontribuzzjoni finanzjarja g\u0127andha ting\u0127ata g\u0127al mi\u017curi attivi tas-suq ta' l-impjiegi, b'mod partikulari:", "- g\u0127ajnuna g\u0127at-tfittix ta' impjieg, gwida dwar ix-xog\u0127ol, ta\u0127ri\u0121 imfassal apposta u ta\u0127ri\u0121 mill-\u0121did li jinkludu \u0127iliet ta' l-ICT u \u010bertifikazzjoni ta' l-esperjenza miksuba, g\u0127ajnuna g\u0127al klassifikazzjoni mill-\u0121did u promozzjoni ta' l-intraprenditorjat jew g\u0127ajnuna g\u0127al impjieg indipendenti;", "- mi\u017curi b'limitu ta' \u017cmien u spe\u010bjali, b\u0127al sussidji g\u0127al meta wie\u0127ed ikun qed ifittex impjieg, sussidji g\u0127all-mobilita', jew sussidji lill-individwi li jie\u0127du sehem f'attivitajiet ta' tag\u0127lim matul il-\u0127ajja kollha u attivitajiet ta' ta\u0127ri\u0121;", "- mi\u017curi li jistimulaw, b'mod partikulari lil \u0127addiema \u017cvanta\u0121\u0121ati jew akbar fl-eta', sabiex jibqg\u0127u jew jer\u0121g\u0127u jid\u0127lu fis-suq tax-xog\u0127ol.", "Meta ser jibda l-EGF?", "L-EGF tista' tibda minn meta r-regolament il-\u0121did jid\u0127ol fis-se\u0127\u0127, ji\u0121ifieri meta tispi\u010b\u010ba din il-pro\u010bedura ta' kode\u010bi\u017cjoni.", "Issa li l-kompromess informali \u0121ie adottat mill-Parlament, il-pro\u010bedura tkun tista' tintemm sabiex l-EGF jibda jopera mill-bidu tas-sena d-die\u0127la.", "G\u0127al aktar informazzjoni", "Il-Kummissjoni g\u0127andha ttella' websajt, disponibbli fil-lingwi uffi\u010bjali kollha tal-Komunita', biex tipprovdi informazzjoni dwar l-EGF, tag\u0127ti g\u0127ajnuna fl-applikazzjonijiet u tg\u0127arraf liema applikazzjonijiet \u0121ew a\u010b\u010bettati jew le.", "Il-Fond Ewropew ta' a\u0121\u0121ustament g\u0127all-Globalizzazzjoni", "-//EP//TEXT IM-PRESS 20061207BRI01143 FULL-TEXT DOC XML V0//MT", "Inqas emissjonijiet mill-karozzi permezz ta' Euro 5", "Il-Parlament adotta rapport le\u0121islattiv sabiex issir revi\u017cjoni tal-limiti attwali ta' emissjonijiet minn vetturi bil-mutur, l-hekk imsejja\u0127 standard Euro 4, li ilu japplika mill-1 ta' Jannar 2005.", "L-istandard il-\u0121did, li ser ikun mag\u0127ruf b\u0127ala Euro 5, ser jibda japplika mill-1 ta' Settembru 2009.", "Il-le\u0121islazzjoni l-\u0121dida tirrikjedi wkoll li informazzjoni dwar it-tiswija tal-vettura tkun fa\u010bilment disponibbli lil operaturi indipendenti.", "L-g\u0127an tal-proposta tal-Kummissjoni huwa li ji\u0121u stabbiliti regoli armonizzati dwar il-kostruzzjoni tal-vetturi bil-mutur bl-iskop li ji\u017cguraw it-t\u0127addim tas-suq intern waqt li fl-istess \u0127in jipprovdu g\u0127al livell g\u0127oli ta' \u0127arsien ta' l-ambjent fir-rigward ta' emissjonijiet fl-atmosfera.", "Hekk kif inhu spjegat fir-rapport, l-istandard Euro 5 huwa wie\u0127ed mill-mi\u017curi ma\u0127suba biex inaqqas l-emissjonijiet ta' prekursuri ta' l-o\u017conu b\u0127all-ossidji tan-nitro\u0121enu, l-idrokarboni u l-partikuli \u010bkejknin \u0127afna.", "Il-Membri adottaw rapport im\u0127ejji minn Matthias GROOTE (PES, DE), li kien jinkludi emendi ta' kompromess li \u0121ew miftiehma mal-Kunsill, b'540 vot favur, 87 kontra u 9 astensjonijiet.", "Dan jemenda l-abbozz ta' regolament propost mill-Kummissjoni g\u0127all-programm Arja Nadifa g\u0127all-Ewropa.", "Huma g\u0127amlu appell biex l-istandard Euro 5 jibda japplika mill-1 ta' Settembru 2009 g\u0127all-karozzi privati, b'perjodu ta' transizzjoni sa l-1 ta' Jannar 2011.", "Vetturi li jkunu intenzjonati li jissodisfaw b\u017connijiet so\u010bjali spe\u010bifi\u010bi (per e\u017cempju, g\u0127all-u\u017cu tas-si\u0121\u0121ijiet tar-roti jew biex ikunu jistg\u0127u ipo\u0121\u0121u seba' persuni jew iktar) kif ukoll vetturi kummer\u010bjali \u0127fief, ser jing\u0127ataw \u010bans sa l-1 ta' Settembru 2010.", "Madankollu, g\u0127al dawn il-vetturi li jissodisfaw b\u017connijiet so\u010bjali, ser ikun hemm perjodu ta' transizzjoni sal-bidu ta' l-2012.", "Wara li jiskadu dawn il-perjodi ta' transizzjoni, l-Istati Membri g\u0127andhom jirrifjutaw li jag\u0127tu approvazzjoni tat-tip lil vetturi bil-mutur \u0121odda li ma jkunux konformi mar-regoli dwar l-emissjonijiet jew il-konsum tal-fjuwil.", "Il-Membri di\u0121a' qeg\u0127din i\u0127e\u0121\u0121u biex ji\u0121u stabbiliti dati g\u0127all-fa\u017ci li jmiss, ji\u0121ifieri g\u0127all-istandard Euro 6.", "Huma ssu\u0121\u0121erew l-1 ta' Settembru 2014 g\u0127al karozzi privati, u l-1 ta' Settembru 2015 g\u0127al vetturi kummer\u010bjali \u0127fief.", "Il-perjodi ta' transizzjoni g\u0127andhom ikunu sa l-1 ta' Settembru 2015 u l-1 ta' Settembru 2016 rispettivament.", "Wara li jiskadu dawn il-perjodi, l-Istati Membri jkollhom jirrifjutaw li jag\u0127tu approvazzjoni tat-tip u jipprojbixxu l-bejg\u0127 ta' dawn il-vetturi.", "L-informazzjoni dwar it-tiswija tal-vetturi", "Dwar l-a\u010b\u010bess g\u0127al informazzjoni dwar it-tiswija tal-vetturi, il-Membri qablu li l-manifatturi g\u0127andhom jag\u0127tu a\u010b\u010bess g\u0127al informazzjoni lil operaturi ta' garaxxijiet indipendenti, ekwivalenti g\u0127al dak disponibbli g\u0127al negozjanti awtorizzati u \u0127wienet tat-tiswija.", "Dan g\u0127andu jsir permezz ta' database .", "Barra minn hekk, huma ta' l-opinjoni li l-manifatturi g\u0127andhom ji\u017cguraw li jkun hemm materjal ta' ta\u0127ri\u0121 disponibbli g\u0127al operaturi indipendenti, \u0127alli b'hekk tkun tista' ti\u017cdied il-kompetizzjoni.", "L-approvazzjoni tat-tip ta' vetturi bil-mutur fir-rigward ta' emissjonijiet u l-a\u010b\u010bess g\u0127al informazzjoni dwar it-tiswija tal-vetturi", "-//EP//TEXT IM-PRESS 20061207BRI01143 FULL-TEXT DOC XML V0//MT", "Li\u010benzji tas-sewqan \u0121odda mill-2013 fil-format ta' karta ta' kreditu", "Mill-2013, il-li\u010benzji tas-sewqan \u0121odda jew dawk li jkunu \u0121ew sostitwiti g\u0127andhom jibdew jin\u0127ar\u0121u f'format ta' karta ta' kreditu uniku madwar l-Unjoni Ewropea kollha.", "Il-Parlament adotta rapport fit-tieni qari tal-pro\u010bedura ta' kode\u010bi\u017cjoni u m\u0127ejji fi \u0127dan il-Kumitat g\u0127at-Trasport li g\u0127andu jwassal biex dan il-format jissostittwixxi iktar minn 110 mudelli differenti ta' li\u010benzji tas-sewqan li je\u017cistu fl-Istati Membri.", "Dan il-format \u0121did ser jag\u0127milha possibbli li l-Istati Membri jinkludu tip ta' \u010bippa elettronika biex tin\u017camm \u010bertu dejta fil-li\u010benzja.", "Madankollu, il-perjodu ta' validita' ta' dawn il-li\u010benzji g\u0127andu jkun limitat u g\u0127alhekk, id-dejta u ritratti ser ikollhom ji\u0121u a\u0121\u0121ornati, u mi\u017curi ta' sigurta' \u0121odda ser ji\u0121u mi\u017cjuda regolarment.", "Dan ma jfissirx li l-UE ser timponi li kull darba jsiru testijiet tas-sewqan jew medi\u010bi mill-\u0121did.", "L-adozzjoni tar-rapport im\u0127ejji minn Mathieu GROSCH (EPP-ED, BE) fuq il-po\u017cizzjoni komuni tal-Kunsill dwar dan il-format uniku g\u0127al-li\u010benzja tas-sewqan, uriet li l-ma\u0121\u0121oranza tal-Membri huma favur il-ftehim li ntla\u0127aq mal-Kunsill, g\u0127aliex instab bilan\u010b tajjeb bejn it-tradizzjonijiet u l-esperjenzi differenti madwar l-Unjoni.", "Id-Direttiva l-\u0121dida g\u0127andha wkoll tg\u0127in biex ma jibqax ikun hemm l-hekk imsejja\u0127 turi\u017cmu tal-li\u010benzji tas-sewqan.", "Din min\u0127abba l-fatt li l-Istati Membri mhux ser ikunu jistg\u0127u jo\u0127or\u0121u li\u010benzja lil persuni li jkollhom projbizzjoni temporanja milli jiksbu li\u010benzja tas-sewqan \u0121dida fi Stat Membru ie\u0127or.", "Dwar il-karavans, il-Kummissjoni kienet ori\u0121inarjament ipproponiet li sidien tal-karavans ikollhom b\u017conn li\u010benzja tal-Kategoriji B u E. I\u017cda matul in-negozjati ma' l-istituzzjonijiet l-o\u0127rajn, il-Parlament insista li kull min ikollu li\u010benzja tal-Kategorija B g\u0127andu jkun jista' jirmonka trejler ta' pi\u017c massimu awtorizzat ta' iktar minn 750kg.", "Dan sakemm il-pi\u017c massimu awtorizzat ta\u017c-\u017cew\u0121 vetturi flimkien ma jkunx iktar minn 4,250 kg.", "Il-Membri ddefendew ukoll il-prin\u010bipju ta' a\u010b\u010bess gradwali.", "Dan ifisser li persuna l-ewwel ikollha tikseb esperjenza fuq muturi b'\u010bilindrata baxxa qabel ma tibda ssuq muturi akbar.", "L-eta' g\u0127as-sewqan ta' muturi b'\u010bilindrata qawwija ming\u0127ajr esperjenza pre\u010bedenti g\u0127andha tog\u0127la g\u0127al 24 sena.", "Sewwieqa ta' muturi \u017cg\u0127ar ( mopeds ) ser ikollhom jibdew jag\u0127mlu test teoretiku.", "Barra minn hekk, ir-regoli g\u0127at-ta\u0127ri\u0121 u ta\u0127ri\u0121 mill-\u0121did ta' e\u017caminaturi tas-sewqan ser ji\u0121u armonizzati fil-livell Ewropew sabiex ikun hemm standard ta' kwalifiki ba\u017ci\u010bi, assigurazzjoni ta' kwalita' u ta' programmi ta' ta\u0127ri\u0121 mill-\u0121did regolari.", "L-Istati Membri ser ikollhom ji\u017cguraw li l-li\u010benzji bil-format il-\u0121did jie\u0127du post dawk e\u017cistenti mhux iktar tard 26 sena wara d\u0127ul fis-se\u0127\u0127 tad-direttiva.", "G\u0127alkemm ir- rapporteur ma kienx kuntent b'dan it-tul ta' \u017cmien, huwa qal li kien \u010bert li fil-prattika, il-bidla ser isse\u0127\u0127 qabel.", "Il-li\u010benzja tas-sewqan unika", "-//EP//TEXT IM-PRESS 20061207BRI01143 FULL-TEXT DOC XML V0//MT", "Ba\u0121it", "Adottat il-Ba\u0121it ta' l-Unjoni Ewropea g\u0127all-2007", "Il-Parlament Ewropew adotta l-Bagit ta' l-UE ghas-sena 2007 fit-tieni qari tal-procedura bagitarja, b'ammont ta' \u20ac126.5 biljun f'approprjazzjonijiet ta' impenn u \u20ac115.5 biljun f'approprjazzjonijiet ta' hlas, ekwivalenti ghal 0.99% tad-Dhul Gross Nazzjonali.", "Dan jirrapprezenta zieda fil-livell ta' hlas ta' 3.2% meta mqabbel ma' l-2006.", "Il-Bagit 2007 huwa l-ewwel wiehed li jittratta Unjoni Ewropea b'27 Stat Membru, wara l-adezjoni tal-Bulgarija u tar-Rumanija fil-bidu tas-sena d-diehla.", "Il-kwistjonijiet ewlenin matul il-procedura bagitarja kienu dwar il-postijiet tax-xoghol fil-Kummissjoni, kif ukoll l-ispejjez relatati mal-Politika Barranija u ta' Sigurta' Komuni (CFSP).", "Fl-ahhar mill-ahhar, il-Parlament oppona t-tnaqqis fil-postijiet tax-xoghol li kien propost mill-Presidenza Finlandiza u rnexxielu jikseb impenn mill-Kunsill biex dan jipprovdi l-Parlament b'informazzjoni regolari u adegwata dwar is-CFSP.", "James ELLES (EPP-ED, UK) u Louis GRECH (PES, MT) kienu r- rapporteurs tal-Parlament matul il-procedura bagitarja.", "Matul id-dibattitu li sar qabel il-votazzjoni, is-Sur Grech qal:", "\"Din is-sena t-talbiet bagitarji kienu evalwati skond il-merti specifici taghhom billi ttiehdu in konsiderazzjoni l-bzonnijiet reali u l-prijoritajiet ta' l-istituzzjonijiet.", "Fl-istess waqt gie ezaminat b'mod kritiku l-forom kollha ta' spiza biex kemm jista' jkun innaqqsu l-hela u l-prattiki hziena.", "Izda daqshekk iehor kien relevanti ghalija, li l-istituzzjonijiet jinghataw l-ghodda u l-fondi necessarji biex jahdmu u joperaw b'mod efficjenti.", "\"Osservazzjoni generali li nixtieq naghmel hija, li mhux qed isiru sforzi bizzejjed mill-istituzzjonijiet biex jaghtu stimi aktar cari, precizi u analitici.", "Li kieku dan isir jitnaqqsu bil-bosta certu ammonti li jitqieghdu taht rizerva u ma jkunx hemm bzonn li nipprovdu margini esagerati biex imbaghad fl-ahhar tas-sena nikkancellaw approprjazzjonijiet u jsiru transfers ta' l-ahhar minuta.", "Ghal darb'ohra nixtieq nenfasizza l-bzonn li l-istituzzjonijiet kollha jipprezentaw kull sena rapporti aktar dettaljati u informattivi dwar l-attivitajiet taghhom billi jghidu jekk l-ghanijiet jintlahqux u kif gew uzati l-fondi allokati.", "\"Punt iehor ewlieni f'din il-procedura bagitarja kienet il-politika relatata mas-servizz tar-reklutagg li ghandu jigi mtejjeb.", "Bhala principju kemm il-Parlament kif ukoll il-Kunsill approvaw it-talbiet kollha ghall-postijiet relatati mat-tkabbir ta' l-Unjoni.", "Madankollu qed issir dejjem iktar difficli biex wiehed jifhem jew jiggustifika d-dewmien fil-process ta' l-ghazla ta' l-impjiegi li ghandhom x'jaqsmu mat-tkabbir ta' l-2004.", "Dan in-nuqqas ghandu jigi rrimedjat u l-istituzzjonijiet ma' l-EPSO ghandhom isolvu din il-kwistjoni pressanti li jimlew il-postijiet vakanti.", "Ghalhekk id-decizjoni milhuqa mill-Parlament u mill-Kunsill li jsegwu mill-vicin il-process tar-reklutagg hija bzonnjuza.", "\"Il-qafas tal-bagit ghall-2007 jaccenna wkoll fuq punt iehor importanti, jigifieri l-koperazzjoni, bejn il-Kumitat tar-Regjuni u l-Kumitat Ekonomiku u Socjali.", "Fis-sena bagitarja li jmiss ghandha ssir analizi realistika biex nizguraw li l-ftehim bejniethom jigi mgedded minghajr ma jigi eskluz f'forom ohra ta' koperazzjoni.", "Il-punt tat-tluq ta' kull ezercizzju ghandu jkun kooperazzjoni mhux separazzjoni, fejn irid jigi zgurat ukoll li l-ekwit\u00e0 fit-tmexxija tas-servizzi maghquda tkun garantita.", "Minhabba f'hekk ikun ghaqli li jigi ffurmat kumitat ta' hidma biex tigi indirizzata din il-kwistjoni u biex tezamina b'mod generali l-impatt ta' l-opinjonijiet u xoghol iehor li dawn iz-zewg kumitati jaghtu.", "Fl-2007 ghandu jkollna anqas problema dwar l-assistenza lill-membri u fil-programm tal-vizitaturi.", "Inhoss li f'dawn iz-zewg servizzi ksibna progress tangibli u l-impatt taghhom ghandu jinhass fl-2007 u l-2008.", "Ta' min jghid per\u00f2, li l-informazzjoni li tinghata lill-Membri dwar is-servizzi li jistghu juzaw trid tkun aktar effettiva.", "\"Is-sena d-diehla ghandna naraw ukoll li jkun hemm titjib fl-istruttura ta' l-istituzzjonijiet, biex ikunu aktar streamlined , kif ukoll nistennew implimentazzjoni aktar b'sahhitha fuq il-politika ta' re-deployment li nemmen li ser ikollha impatt pozittiv fis-snin li gejjin.", "Min-naha l-ohra il-multilingwizmu kien dizappuntanti.", "F'dan ir-rigward intennu l-appogg li l-inizjattiva mehuda mill-Bureau tal-Parlament biex iwaqqaf gwida ta' prattika tajba li ghandha tinkludi sanzjonijiet u penalitajiet.", "It-tmexxija tajba ta' dan is-servizz utli izda ghali, ghandu jkun fuq l-agenda ta' l-istituzzjonijiet kollha ghas-sena d-diehla.", "\"Ma hemmx hin bizzejjed biex nitkellmu fuq prijoritajiet ohra li gew indirizzati f'dan il-bagit, bhall-politika ta' l-informazzjoni, fejn qed nisperaw li jigu rregistrati aktar progressi fl-2007.", "Ix-xiri tal-proprjet\u00e0 specjalment proprjet\u00e0 li ghandna komun mal-Kummissjoni, fejn ahna jidhrilna li ghandu jsir hafna aktar titjib.", "L-informatika, sigurt\u00e0 tahrig, is-simplifikazzjoni tal-legizlazzjoni u tant issues ohra.", "Ta' min isemmi li waqt it-tfassil u l-izvilupp tal-bagit hassejna l-htiega li nzommu kuntatt ma' l-istituzzjonijiet kollha.", "\"L-ahhar livell tal-bagit li ksibna fl-ewwel qari kien rizultat ta' dan il-process.", "Infatti matul il-process ta' konciljazzjoni mal-Kunsill u l-Kummissjoni, ir-rapprezentanti tal-Parlament ghamlu l-ahjar li setghu biex tinstab formola bilancjata u qed nassumu li l-partijiet kollha inkluz il-Kunsill, jonoraw il-ftehim li jkun intlahaq waqt dawn il-laqghat.", "Altrimenti l-iskop ewlieni ta' dawn it- trialogues u laqghat ta' konciljazzjoni jintilef.", "Ahna ma nistghux naccettaw sitwazzjoni fejn xi procedura ma taghmilx aktar sens, jew aghar, procedura li tkun kontro-produttiva ghal-Parlament.", "F'dawn ic-cirkustanzi nhoss li l-Kumitat tal-Bagit fix-xhur li gejjin ghandu jindirizza din il-kwistjoni b'mod urgenti.\"", "Is-Sur Elles fakkar illi \"fil-procedura bagitarja gew inkluzi ntuzaw varjeta' ta' elementi innovattivi biex jigi ffurmat il-principju tal-valur ghall-flus halli tittejjeb l-effikaca ta' l-infiq li jsir mill-UE u jkun zgurat valur ghall-flus ahjar ghac-cittadini.", "Issa jmissna li nkomplu nizviluppaw dan il-principju billi nistabilixxu mekkanizmu ghal evalwazzjoni annwali ta' l-ezekuzzjoni ta' programmi specifici.\"", "Intestaturi 1a u 1b - Tkabbir sostenibbli", "Skond il-Parlament, l-Agenda ta' Lizbona hija essenzjali ghall-UE.", "Il-Membri ma kienux kuntenti bil-fatt li l-Kunsill kien naqqas l-ammonti allokati fil-linji tal-bagit relatati mar-ricerka u l-innovazzjoni.", "Ghalhekk, biex jikkonfermaw il-fehma taghhom dwar l-Istrategija Politika Annwali ghamlu xi zidied bl-ghan li tissahhah il-kompetittivita' Ewropea.", "Ezempju ta' dan huma z-zidiet li saru ghall-Programm ghall-Kompetittivita' u l-Innovazzjoni, waqt li l-Programm Galileo gie allokat zieda ta' \u20ac3 miljuni ghal total ta' \u20ac100 miljun fl-approprjazzjonijiet ta' hlas u dawk ta' impenn ghas-sena 2007.", "Il-Parlament adotta wkoll xi zidiet fl-approprjazzjonijiet ta' hlas fil-qasam tal-fondi strutturali, izda l-ammont taghhom huwa inqas minn dak ippjanat fl-ewwel qari.", "L-ammonti totali allokati ghal Intestatura 1 huma ta' \u20ac54.3 biljun f'approprjazzjonijiet ta' impenn u ta' \u20ac44.9 biljun f'dawk ta' hlas.", "Il-Parlament ma kienx kuntent bil-fatt li l-Kunsill ghamel tnaqqis fl-infiq relatat mal-biedja minhabba li s-sena d-diehla ser issir l-applikazzjoni ta' regoli ta' implementazzjoni godda taht il-Politika Agrikola Komuni.", "Il-Membri ddeploraw b'mod partikolari l-fatt li l-Kunsill rrifjuta l-proposta li jiffinanzja vaccin kontra l-marda ta' l-ilsien ikhal.", "Madankollu laqghu d-decizjoni tal-Kummissjoni li tinkorpora l-izvilupp ta' vaccin gdid ghall-ilsien ikhal fil-bagit tar-Ricerka.", "Il-Membri laqghu wkoll l-istqarrija dwar Life+ sabiex isir provvediment ta' finanzjament interim ta' \u20ac15-il miljun biex jaghmel tajjeb ghan-nuqqas legizlattiv li jista' jinqala bejn il-bidu ta' l-2007 u l-adozzjoni finali ta' bazi legali ghall-programm.", "L-ammonti totali allokati f'Intestatura 2 huma ta' \u20ac56.2 biljun f'approprjazzjonijiet ta' impenn u \u20ac54.7 biljun f'dawk ta' hlas.", "Intestatura 3 - Gustizzja u l-Intern", "Il-Parlament jemmen li t-tnedija ta' zona ta' liberta', gustizzja u sigurta', u b'mod partikulari l-promozzjoni tad-drittijiet fundamentali, id-definizzjoni ta' politika komuni dwar l-azil u l-migrazzjoni u l-glieda kontra t-terrorizmu u l-kriminalita' organizzata, hija wahda mill-prijoritajiet essenzjali ta' l-Unjoni.", "Ghalhekk rega' dahhal iz-zieda li kien ippropona ghall-Fond ghall-Fruntieri Esterni sabiex jigu allokati \u20ac170 miljun ghal missjonijiet ta' sorveljanza.", "Intlahaq ftehim dwar il-Politika Barranija u ta' Sigurta' Komuni.", "Waqt li l-Parlament qabel li jipprovdi l-ammont ta' \u20ac159.2 miljun ghas-CFSP, il-Kunsill impenja ruhhu li jipprovdi lill-Parlament b'informazzjoni fil-hin dwar azzjonijiet u decizjonijiet individwali li jkunu ppjanati jew li jkunu ttiehdu f'dan il-qasam.", "Il-Parlament baqa' fil-limitu ta' l-Intestatura 4, u dan ifisser li din is-sena, mhuwiex qieghed jitlob li jintuza l-istrument ta' flessibilita'.", "Dan jista' jipprovdi sa \u20ac200 miljun ghal bzonnijiet mhux mistennija u li ma jirrepetewx ruhhom.", "Intestatura 5 - Amministrazzjoni", "Il-Parlament oppona l-fatt li l-Kunsill ried inaqqas l-istaff fil-Kummissjoni Ewropea.", "Madankollu, il-Membri nsistew li ghandu jsir ezercizzju ta' screening , jew analizi, tal-bzonnijiet tal-Kummissjoni rigward il-postijiet tax-xoghol.", "Il-Kummissjoni ghandha tohrog rapport sat-30 ta' April 2007.", "Il-Membri ddeciedew ukoll li jnehhu r-rizerva ta' \u20ac50 miljun ghas-salarji ta' l-istaff.", "Wahda mill-kundizzjonijiet biex titnehha din ir-rizerva kienet li l-Kummissjoni tintegra l-pozizzjoni tal-Parlament fl-Istrategija Politika Annwali 2007.", "Kwistjonijiet ohra", "Wara l-adozzjoni tar-rapport dwar il-Fond ta' Aggustament ghall-Globalizzazzjoni, \u20ac500 miljun ghandhom ikunu disponibbli mill-Bagit ta' l-UE matul l-2007.", "Il-Fond Ewropew ghas-Solidarjeta' jipprovdi biljun ewro fis-sena bhala ghajnuna ghall-Istati Membri f'kazijiet ta' dizastri naturali.", "Istituzzjonijiet ohra", "Is-Sur Grech kien ir-rapporteur ghall-bagit ta' l-istituzzjonijiet l-ohrajn, fosthom il-Parlament.", "Matul it-tieni qari tal-procedura, gie mfakkar li s-servizz amministrattiv kongunt tal-Kumitat Ekonomiku u Socjali Ewropew, u tal-Kumitat tar-Regjuni huwa \"mod effettiv u dinamiku ta' kif jigi evitat ix-xoghol doppju, jitnaqqsu l-ispejjez u jigi zviluppat l-ispirtu tat-tim minghajr ma jitnaqqsu l-kwalita' u l-efficjenza tas-servizz ipprovdut\".", "Iz-zewg Kumitati gew mistienda \"jezaminaw din il-koperazzjoni fid-dawl tal-principju ta' qsim flimkien\" ( co-sharing ), bil-ghan li l-bzonnijiet taz-zewg istituzzjonijiet jigu ssodisfati u li tigi garantita governanza ekwitabbli tas-servizz kongunt.", "L-ewwel skambju ta' opinjonijiet dwar il-bagit li jmiss ghandu jsir fi Brussel fl-24 ta' Jannar.", "Il-ba\u0121it \u0121enerali 2007 [ELLES, GRECH]", "-//EP//TEXT IM-PRESS 20061207BRI01143 FULL-TEXT DOC XML V0//MT", "\u0120ustizzja u Intern", "Fond biex ji\u0121u masquma l-ispejje\u017c relatati mar-ritorn tal-migranti", "Il-Parlament Ewropew adotta rapport li japprova l-proposta g\u0127al Fond Ewropew g\u0127ar-Ritorn, bl-g\u0127an li tittejjeb il-\u0121estjoni tar-ritorn ta' immigranti llegali lejn il-pajji\u017c ta' ori\u0121ini tag\u0127hom billi ting\u0127ata g\u0127ajnuna lill-Istati Membri.", "Il-Parlament adotta wkoll rapporti dwar tliet fondi o\u0127ra relatati.", "L-erba fondi kollha kemm huma \u0121ew stabbiliti fi \u0127dan il-programm 'Solidarjeta' u l-\u0120estjoni tal-Flussi Migratorji' li beda s-sena l-o\u0127ra.", "Il-programm g\u0127as-Solidarjeta' u l-\u0120estjoni tal-Flussi Migratorji g\u0127andu l-objettiv li ji\u017cgura li l-Istati Membri jaqsmu bejniethjom il-pi\u017c finanzjarju tal-\u0121estjoni tal-fruntieri esterni ta' l-Unjoni b'mod iktar \u0121ust.", "G\u0127alhekk ser jg\u0127in fil-finanzjament ta' assistenza teknika biex tkun imnieda politika Ewropea integrata dwar il-\u0121estjoni tar-ripatrijazzjoni u g\u0127andu wkoll i\u0127affef l-iskambju ta' informazzjoni u ta' l-a\u0127jar prattika fost l-Istati Membri.", "Permezz tar-rapport im\u0127ejji minn Barbara KUDRYCKA (EPP-ED, PL), il-Membri emendaw il-proposta tal-Kummissjoni sabiex jissa\u0127\u0127a\u0127 il-prin\u010bipju li kwalunkwe azzjoni ffinanzjata b'mod kon\u0121unt mill-Fond, g\u0127andha tirrispetta d-drittijiet fundamentali.", "Huma laqg\u0127u t-t\u0127affif tal-pro\u010beduri ta' ritorn infurzat, i\u017cda insistew li g\u0127andu ji\u0121i m\u0127e\u0121\u0121e\u0121 ukoll ir-ritorn volontarju, spe\u010bjalment billi ti\u0121i \u017cviluppata koperazzjoni ma' awtoritajiet lokali g\u0127all-iskambju ta' informazzjoni dwar l-esperjenzi ta' migranti li jkunu di\u0121a' rritornaw f'art twelidhom.", "Ir-rapport jirreferi wkoll g\u0127al kontribuzzjonijiet finanzjarji limitati lil \u010bittadini ta' pajji\u017ci terzi li jirritornaw lura f'pajji\u017chom b'mod volontarju.", "Din l-g\u0127ajnuna finanzjarja tista' tkopri l-ispejje\u017c li jsiru fl-ewwel ftit jiem ta' residenza fil-pajji\u017c ta' ritorn, kif ukoll dawk biex tinbeda attivita' ekonomika.", "Il-Fond Ewropew g\u0127ar-Ritorn g\u0127andu jipprovdi \u20ac676 miljun matul il-perjodu 2008-2013.", "Kull Stat Membru g\u0127andu jir\u010bievi \u20ac300,000 kull sena.", "Nofs l-ammont li jibqa' g\u0127andu jkun allokat skond in-numru ta' immigranti llegali li di\u0121a' jkunu so\u0121\u0121etti g\u0127al de\u010bi\u017cjoni ta' ritorn, li jkunu jinsabu fit-territorju ta' kull Stat Membru.", "In-nofs l-ie\u0127or g\u0127andu jkun allokat b'mod proporzjonali g\u0127an-numru ta' ex-immigranti f'kull pajji\u017c, li di\u0121a' jkunu telqu mill-UE, kemm jekk ikunu telqu g\u0127ax riedu huma, kif ukoll jekk ikunu tke\u010b\u010bew.", "Il-Fond g\u0127ar-Ritorn ta' immigranti llegali huwa wie\u0127ed mill-erba' proposti mill-Kummissjoni fi \u0127dan l-inizjattiva 'Solidarjeta' u \u0120estjoni tal-Flussi Migratorji' u g\u0127andu jibda japplika minn Jannar 2008.", "Dawn il-fondi kollha g\u0127andhom l-g\u0127an li jaqsmu l-pi\u017c finanzjarju bejn l-Istati Membri b'mod \u0121ust.", "Il-Parlament adotta wkoll ir-rapporti dwar il-fondi l-o\u0127ra, ji\u0121ifieri l-Fond Ewropew g\u0127ar-Refu\u0121jati, l-Fond Ewropew g\u0127all-Integrazzjoni ta' \u010aittadini ta' Pajji\u017ci Terzi, u l-Fond g\u0127all-Fruntieri Esterni, li g\u0127andhom japplikaw mill-bidu tas-sena d-die\u0127la sa l-2013.", "Il-Fond g\u0127all-Fruntieri Esterni g\u0127all-perjodu 2007-2013 b\u0127ala parti mill-programm \u0121enerali 'Is-Solidarjet\u00e0 u l-Amministrazzjoni tal-Flussi ta' Migrazzjoni' Il-Fond Ewropew g\u0127ar-ritorn g\u0127all-perijodu 2008-2013 b\u0127ala parti mill-programm \u0121enerali 'Solidarjet\u00e0 u \u0120estjoni tal-Flussi ta' Migrazzjoni' L-Integrazzjoni ta' \u010bittadini ta' pajji\u017ci terzi g\u0127all-perijodu 2007-2013 b\u0127ala parti mill-programm \u0121enerali 'Solidarjet\u00e0 u \u0120estjoni tal-Flussi ta' Migrazzjoni' Il-Fond Ewropew g\u0127ar-Refu\u0121jati g\u0127all-perijodu 2008-2013 b\u0127ala parti mill-Programm \u0121enerali 'Solidarjet\u00e0 u \u0120estjoni tal-Flussi ta' Migrazzjoni'", "-//EP//TEXT IM-PRESS 20061207BRI01143 FULL-TEXT DOC XML V0//MT", "Istituzzjonijiet", "Ri\u017cultati tal-votazzjonijiet", "Ir-ri\u017cultati tal-votazzjonijiet li ttie\u0127du matul is-seduta plenarja li g\u0127addiet jinsabu fis-sit tas-servizz ta' l-Istampa tal-Parlament Ewropew.", "Ikklikkja l-link li tidher hawn ta\u0127t g\u0127ar-ri\u017cultati.", "Ri\u017cultati tal-votazzjonijiet li ttie\u0127du matul is-seduta plenarja A\u0121enda: 18.12.06", "-//EP//TEXT IM-PRESS 20061207BRI01143 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16671446__IM-PRESS__20061207-BRI-01143__MT.txt"}
{"text": ["X'inhu jistennikom g\u0127as-sena 2007", "Istituzzjonijiet", "L-ewwel \u0127a\u0121a is-Sena t-tajba!", "Hawnhekk se nag\u0127tu \u0127arsa lejn il-punti ewlenin u l-avvenimenti li se jidru fuq il-programm tal-Parlament Ewropej (PE) g\u0127al 2007.", "Dawn huma l-elezzjonijiet fi \u0127dan il-PE, il-\u0127amsin sena anniversarju ta' l-Unjoni (UE), l-abbozz tal-Kostituzzjoni Ewropea, is-Sena Ewropea g\u0127al Opportunitajiet Ugwali g\u0127al Kul\u0127add, l-ispejje\u017c tat-telefonija mobbli, il-politika marittima u l-bidla fil-klima.", "L-ewwel avveniment huwa d-d\u0127ul fil-kariga tal-Membri Ewropew mill-Bulgarija u r-Rumanija kif ukoll l-elezzjonijiet g\u0127all-karigi fi \u0127dan il-Parlament Ewropew matul l-ewwel Seduta plenarja fi Strasburgu.", "Nhar it-tlieta 16 ta' Jannar il-Membri se jivvutaw g\u0127al President \u0121did tal-Parlament (it-tnax il-wie\u0127ed mindu bdew l-elezzjonijiet diretti fl-1979,) li jie\u0127u post il-President attwali Josep Borrell, kif ukoll 14-il Vi\u010bi President u numru ta' Kwisturi li flimkien jiffurmaw il-Bur\u00f2 tal-Parlament g\u0127at-tieni nofs tat-term sal 2009.", "Fil-\u0121img\u0127a ta' wara, l-20 kumitat u \u017c-\u017cew\u0121 sotto-kumitati se ja\u0127tru il-kapijiet u l-vi\u010bi kapijiet tal-kumitati tag\u0127hom.", "L-UE ti\u010b\u010belebra l-50 sena Anniversarju", "Nhar il-25 ta' Marzu l-UE ti\u010b\u010belebra il-50 sena anniversarju.", "Fl-1957, 6 Stati Membri rratifikaw it-trattat ta' Ruma u b'hekk waqqfu il-Komunit\u00e0 Ekonomika Ewropea.", "Se jsiru diversi \u010belebrazzjonijiet matul is-sena g\u0127al dan l-iskop.", "Kostituzzjoni", "Bla dubju li l-futur tat-trattat Kostituzzjoni Ewropea u r-riformi tal-pro\u010beduri tat-te\u0127id ta' de\u010bi\u017cjoni se jkunu prijorit\u00e0 fil-programm g\u0127al din is-sena regolarment.", "Il-Presidenza \u0120ermani\u017ca bi \u0127sieba li tikkonkludi s-sitt xhur tag\u0127ha qabel ma tg\u0127addi l-bastun lill-Portugall bi proposti kif g\u0127andhom jitmexxew ir-riformi istituzzjonali li kienu previsti mill-Kostituzzjoni.", "It-Trattat Kostituzzjonali kien imtella' minn Konvenzjoni li nkludiet deputati nazzjonali, rappre\u017centanti tal-gvern, Kummissarji Ewropew u Membri tal-Parlament Ewropew fil-2002 u 2003 u kienet appruvata mill-kapijiet ta' l-Istat u tal-Gvernijiet f'\u0120unju 2004.", "Min\u0127abba l-\"le\" ta' Franza u ta' l-Olanda matul ir-referendum din ma kinetx irratifikata fl-2005.", "G\u0127alhekk il-mexxejja Ewropew sej\u0127u fa\u017ci ta' riflessjoni sabiex jg\u0127aqqdu l-idejat tag\u0127hom dwar il-futur ta' l-Unjoni u sabiex jil\u0127qu li\u010b-\u010bittadini b'mod a\u0127jar.", "Is-Sena Ewropea g\u0127al Opportunijiet Ugwali g\u0127al Kul\u0127add (2007) - Lejn So\u010bjet\u00e0 \u0120usta", "Is-sena 2007 hija s-sena g\u0127al Opportunitajiet Ugwali g\u0127al Kul\u0127add.", "Dan bl-iskop li jfakkarna dwar il-vanta\u0121\u0121i ta' so\u010bjet\u00e0 \u0121usta u bba\u017cata fuq solidarjet\u00e0 u sabiex timmobili\u017c\u017ca lil dawk kollha ikkon\u010bernati sabiex imexxu 'l quddiem il-qafas strate\u0121iku \u0121did dwar in-non-diskriminazzjoni g\u0127al opportunitajiet ugwali, anke wara 2007.", "Il-Jum Internazzjonali tan-Nisa, it-8 ta' Marzu 2007", "It-8 ta' Marzu ukoll se ji\u010b\u010belebra il-50 sena anniversarju mit-twaqqif ta' dan il-jum Internazzjonali g\u0127an-Niza.", "G\u0127alhekk, il-Kumitat tal-PE dwar id-drittijiet tan-nisa u l-ugwaljanza sesswali se jtellg\u0127u seminar bit-titlu \"1957-2007 : L-Unjoni Ewoprew u l-avvanz tan -nisa.", "Nisa jibnu l-futur ta' l-Ewropa.\"", "Ener\u0121ija", "L-Ewropa se tag\u0127ti \u0127afna attenzjoni g\u0127al bidla tal-klima u biex tassigura l-Ener\u0121ija.", "Il-Kummissjoni \u0127abbret programm ta' diskussjoni dwar il-possibilitajiet diversi tal-politika Ewropea g\u0127al bidla tal-klima wara li l-programm attwali ta' Kyoto biddel it-targits (post 2012).", "L-UE bi \u0127sieba ukoll li tiddiskuti l-politika ta' l-ener\u0121ija Ewropea matul il-Kunsill Ewropew tar-rebbieg\u0127a. matul is-seduta plenarja ta' Di\u010bembru, l-Parlament elabora ukoll il-po\u017cizzjoni tieg\u0127u g\u0127al dan il-g\u0127an.", "Jixtieq li jtejjeb l-effi\u010benza ta' l-ener\u0121ija bi 20% fl-2020 u j\u017cid is-sorsi ta' l-ener\u0121ija li tista' ti\u0121\u0121edded bi 25%.", "Huwa mistenni li l-Kummjissjoni tippre\u017centa proposti \u0121odda dwar in-negozjar tad-d\u0127a\u0127en.", "L-ispejje\u017c g\u0127oljin tat-telfonija mobbli min\u0127abba l-ispejje\u017c tar-\"roaming internazzjonali\" jaffetwaw 147 miljun cittadin Ewropew (37 turist u 110 miljun klijent.)", "Is-servizzi ta' natura trans-fruntaliera jag\u0127mluha diffi\u010bli biex Stati Membri jirregolaw dawn is-servizz fuq livell nazzjonali.", "Il-Parlament Ewropew esprima t\u0127assib dwar dan u talab lill-Kummissjoni biex ti\u017cviluppa inizjattivi sabiex jtnaqqsu dawn il-prezzijiet g\u0127olja tal-telefonija trans-fruntaliera.", "Ir-regolament Ewropew dwar ir-roaming \u017cgur se jinawgura era \u0121dida fil-komunikazzjoni mobbli.", "Dan ifisser li\u010b-\u010bittadini li jivja\u0121\u0121aw fi \u0127dan l-UE jkunu jist\u0121\u0127u jikkominikaw bi prezzijiet ra\u0121onevoli minn na\u0127a g\u0127all-o\u0127ra tal-fruntieri.", "Huwa mistenni li l-konsumaturi se j\u0127allsu 4.4 miljun Ewro inqas g\u0127as-sej\u0127iet barranini.", "Il-PE se jorgani\u017c\u017ca seduta ta' smig\u0127 dwar din il-li\u0121i fir-Rebbieg\u0127a tal-2007.", "Attenzjoni partikolari se ting\u0127ata g\u0127all-i\u017cvilupp ta' politika marittima komprensiva dwar il-livell diversi ta' azzjoni possibbli, biex ti\u017cviluppa tag\u0127rif xjentifiku, tkabbir u impjiege, u anke tu\u017ca metodi eko sistemati\u010bi u ssib bilan\u010b bejn l-ekonomija, l-ambjent u l-aspetti so\u010bjali (e\u017c. sajd, turi\u017cmu, trasport marittimu, migrazzjoni.)", "Avvenimenti o\u0127ra fl-2007\u2026", "Dawn l-avvenimenti msemmija hawn fuq huwa biss qatra ta' dak li se jiffa\u010b\u010bja l-PE fl-2007.", "Su\u0121\u0121etti o\u0127ra huma l-bidla dwar l-inbid, kwistjoniet dwar l-immigrazzjoni, kapitali tal-kultura u qbil ta' s\u0127ubija mar-Russja.", "20061220STO01669 Programm Le\u0121islattiv ta' \u0126idma g\u0127all-Kummissjoni 2007 Gruppi Politi\u010bi fil-PE Websajt tal-Presidenza \u0120ermani\u017ca Kumitat g\u0127an0Nisa u g\u0127all-Ugwaljanza bejn is-Sessi Tariffi tar-Roaming Internazzjonali: ostaklu g\u0127all-konsumaturi meta jsiefru Konsultazzjoni dwar il-Politika Marittima Lejn ambjent iktar nadif"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16674872__IM-PRESS__20061220-STO-01669__MT.txt"}
{"text": ["Fejn m'hemmx argumenti m'hemmx parte\u010bipazzjoni", "Istituzzjonijiet", "Hekk kif da\u0127al g\u0127all-a\u0127\u0127ar \u0121img\u0127a fil-kariga tieg\u0127u il-President Borrell tkellem esklussivament mal-websajt tal-Parlament.", "Tkellem dwar l-akbar sfidi li kellu fil-kariga u ta l-opinjoni tieg\u0127u dwar l-istat ta' l-Unjoni Europea f'dan il-mument u kif il-Parlament Ewropew jista' jtejjeb ir-relazzjoni tieg\u0127u ma\u010b-\u010bittadin.", "President Borrell, jekk ikollok tmur lura g\u0127al meta d\u0127alt fil-Parlament fl-2004 u meta \u0121ejt elett b\u0127ala President, x'kient l-aktar sorpri\u017ca li ffa\u010bjajt dwar ix-xog\u0127ol u l-\u0127ajja tal-Parlament u dik tal-kariga tieg\u0127ek b\u0127ala President?", "Il-komplessit\u00e0 tal-Karma: meta wie\u0127ed ikun mdorri f'Parlament nazzjonali wie\u0127ed ikollu lingwa wa\u0127da u dimensjoni nazzjonali wa\u0127da.", "Hawnhekk fil-Parlament Ewropew wie\u0127ed jinqabad fuq sieq wa\u0127da f'dan ir-rispett.", "Kollox ftit iktar ikkomplikat g\u0127aliex flimkien mad-dimensjoni ideolo\u0121ika tax-xellug u l-lemin hemm ukoll id-dimensjoni nazzjonali ta' 25 Stat (fil-mument li saret l-intervista) u d-dimensjoni lingwistika.", "X'kienet l-akbar sfida matul il-Presidenza tieg\u0127ek?", "Jien ma g\u0127amiltx il-qab\u017ca personalment i\u017cda l-Presidenza kella ti\u010b\u010baqlaq minn Parlament ta' 15-il Stat Membri g\u0127al Parlament ta' 25 Stat Membru u issa 27.", "Apparti minn din l-isfida \"interna\", il-PE iffa\u010b\u010bja kwistjonijiet le\u0121islattivi importanti: id-Direttiva dwar is-Servizzi, li kella da\u017cgur skop ferm akbar milli mistenni u d-direttiva dwar il-kimika REACH, li kienet anqas polemiku\u017ca u mag\u0127rufa inqas g\u0127aliex iktar teknika.", "\u0126dimna \u0127afna mal-Parlamenti nazzjonali.", "Na\u0127seb li f'dan il-qasam g\u0127elibna \u010bertu nuqqas ta' fidu\u010bja.", "Il-Parlament stabbulixxa relazzjonijiet a\u0127jar ma\u017c-\u017cew\u0121 istituzzjonijiet Ewropej minkejja il-bidu diffi\u010bli mal-Kummissjoni.", "U fl-a\u0127\u0127ar nixtieq ninsisti dwar id-diplomazija parlamentari, ir-relazzjoniniet mal-pajji\u017ci terzi.", "Flimkien ma' Euromed, kabbart interess fir-relazzjoni ma' l-Amerika Latina, l-Asja u l-Afrika, iktar milli fir-relazzjoni klassika ma' l-Istati Uniti, per e\u017cempju.", "\u2026\u2026u anke vvja\u0121\u0121ajt personalment b\u0127ala President f'diversi pajji\u017ci.", "Liema kienet l-iktar \u017cjara memorabbli jew partikolari tieg\u0127ek b\u0127ala \"ambaxxatur\" tal-Parlament?", "L-iktar impressjonanti kient i\u017c-\u017cjara lejn i\u010b-\u010aina, g\u0127alkemm na\u0127seb li kull min imur lejn i\u010b-\u010aina probabbli jg\u0127id li din il-parti tad-dinja g\u0127andha l-partikolarit\u00e0 tag\u0127ha.", "Il-pajji\u017ci tan-na\u0127a t'isfel ta' l-Asja, i\u010b-\u010aina u l-Indja j\u0127allu impressjoni mhux biss min\u0127abba id-daqs immens tag\u0127hom li j\u0121ieg\u0127lek t\u0127ossok \u017cg\u0127ir u fi \u017cmien ie\u0127or ta' l-istorja\u2026", "Wie\u0127ed ming\u0127ajr ma jrid i\u0127ossu meg\u0127lub mill-faqar ta' l-Afrika u l-Amerika Latina li g\u0127anda post spe\u010bjali fil-qalb ta' kull Spanjol.", "Nispera li l-Parlament Ewropew ikompli jie\u0127u \u0127sieb l-Amerika Latin fuq livell massimu istituzzjonali, partikolarment mal-Eurolat.", "U fl-a\u0127\u0127ar iddedikajt attenzjoni partikolari lejn il-Bulgarija u r-Rumanija.", "Ta\u010b\u010betta li wie\u0127ed jg\u0127id li l-UE g\u0127addejja minnkri\u017ci attwalment (falliment tal-kostituzzjoni\u2026)?", "Wie\u0127ed ma jistg\u0127ax jag\u0127mel qab\u017ca minn 15 sa 27 Stat ming\u0127ajr ma jag\u0127mel \u010berta a\u0121\u0121ustamenti.", "L-ebda familja ma' tista' tevita dan meta tespandi.", "U dawn il-bidliet ma ji\u0121ux biss mill-Membri \u0121odda i\u017cda anke mill-qodma.", "Bla dubja li l-Ewropa g\u0127addejja minn kri\u017ci tripla: kri\u017ci ta' dimensjoni, le\u0121ittimit\u00e0 u effi\u010benza.", "Sistema ta' kif jittie\u0127du de\u010bi\u017cjonijiet li ma ta\u0127\u0127istax g\u0127an-numru ta' pajji\u017ci tipprodu\u010bi l-ineffi\u010benza, g\u0127aliex tie\u0127u aktar \u0127in biex tidde\u010biedi u b'hekk anke tirriskja li titlef il-le\u0121ittimit\u00e0 tag\u0127ha.", "\u010aerta nies jg\u0127idu li din il-kri\u017ci g\u0127andha x'taqsam ma' l-identit\u00e0, i\u017cda l-kwistjoni ta' l-identit\u00e0 g\u0127andha iktar x'taqsam ma' nuqqas ta' objettivi \u010bari g\u0127all-UE.", "Sa issa, l-Ewropew kien jafu g\u0127aliex kienu flimkien: biex ma ji\u0121\u0121ildux.", "Il\u0127aqna dan l-iskop.", "Il-mistoqsija issa hi x'irridu nag\u0127mlu iktar, kif nistg\u0127u nintegraw iktar.", "Ir-risposta personali tieg\u0127i hi li r-raison d'\u00eatre ta' l-Ewropa ta' g\u0127adha hi li tag\u0127ti risposta g\u0127al dinja globali\u017c\u017cata.", "Irridu mmissu kwistjonijiet li qatt ma \u0127dimna fuqhom qabel: l-ener\u0121ija, l-immigrazzjoni, is-sigurt\u00e0, u l-koperazzjoni tal-pulizija.", "X'parir tista' tag\u0127ti lis-su\u010b\u010bessur tie\u0121\u0127ek sabiex i\u017cid l-interess ta\u010b-\u010bittadin Ewropew lejn il-Parlament u biex jg\u0127inhom jiddentifikaw mieg\u0127u.", "L-elezzjoni tal-Parlament Ewropew g\u0127andha ssir b\u0127all-elezzjoni nazzjonali.", "B\u0127alissa huma differenti \u0127afna g\u0127aliex fl-elezzjonijiet nazzjonali il-popli jag\u0127\u017clu l-gvern u fil-Parlament le.", "Allura qed jivvutaw g\u0127al liema ra\u0121uni?", "G\u0127al \u017cew\u0121 metodi differenti ta' kif nibnu l-Ewropa?", "Dan mhux daqshekk \u010bar lanqas.", "Hemm b\u017conn iktar kontroversja u iktar dibattitu fl-elezzjonijiet Ewropew.", "U forsi di\u0121\u00e0 bdejna nie\u0127du dik id-direzzjoni.", "Fl-elezzjonijeit li \u0121ejjin se niffa\u010bjaw mistoqsijiet fejn jista' jkollna argumenti u fejn il-partiti politi\u010bi se jkollhom po\u017cizzjoniijiet diversi b\u0127al per e\u017cempju dwar l-ade\u017cjoni tat-Turkija.", "Sa issa, id-dibattitu Ewropew kien pla\u010bidu g\u0127aliex xi ftit jew wisq kul\u0127add favur l-Ewropa i\u017cda issa bdejn niddiskutu x'tip ta' Ewropa irridu u x'inhu l-iskop ta' l-Ewropa?", "U dan il-punt qed ji\u0121i ikkuntestat, li hija \u0127a\u0121a tajba.", "Fejn m'hemmx argumenti m'hemmx parte\u010bipazzjoni.", "Li kieku kul\u0127add ta' l-istess opinjoni g\u0127aliex immorru nivvutaw?", "G\u0127al liema ra\u0121uni tixtieq li tibqa mfakkar b\u0127ala President tal-PE?", "Mistoqsija diffi\u010bli per\u00f2 hemm \u0127a\u0121a wa\u0127da li nixtieq li niba mfakkar g\u0127alija u din hi is-su\u010b\u010bess fil-qasam tal-komunikazzjoni.", "Il-PE bilmod qed ikun mag\u0127ruf b\u0127ala istituzzjoni li tiswa u li wie\u0127ed g\u0127andu x'jaqsam mag\u0127ha.", "Nemmen li l-Parlament Ewropew g\u0127amel qab\u017ca fil-kapa\u010bita tieg\u0127u biex ji\u0121i msemmi u mag\u0127ruf mal-midja.", "Ix-xog\u0127ol tag\u0127na qed ji\u0121i segwit u qed ikun mag\u0127ruf\u2026.wara r-rifjut dwar Buttiglione, id-Diretttiva tas-Servizzi, id-demostrazzjonijiet quddiem il-Parlament meta konna qeg\u0127din nidde\u010biedu dwar id-Direttiva tas-servizzi fil-portijiet\u2026L-istituzzjonijiet l-o\u0127ra qed jo\u0127duna bis-serjet\u00e0, u l-opinjoni pubblika taf li nsarfu iktar milli l-klix\u00e9 tat-Torri ta' Babel.", "20061219STO01647 Diskors tal-President"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16674908__IM-PRESS__20061219-STO-01647__MT.txt"}
{"text": ["Nag\u0127tu \u0127arsa lura: l-a\u0127jar tas-sena 2006", "Istituzzjonijiet", "L-a\u0127jar tas-sena 2006", "Is-sena 2006 spi\u010b\u010bat.", "Se nie\u0127du l-opportunit\u00e0 biex nippre\u017centaw numru ta' artikli li huma ta' min jer\u0121a jaqrahom.", "\u0126arsu lejn l-akbar pro\u0121etti tas-sena 2006 u aqraw g\u0127all-darba o\u0127ra kif ja\u0127dem il-Parlament u l-passjoni li tmexxi lil din l-istituzzjoni.", "Skopru dwar il-pro\u0121etti ta' l-UE g\u0127al din is-sena l-\u0121dida billi taqraw l-anali\u017ci dwar il-Ba\u0121it 2007.", "Is-sena 2006 kienet sena bie\u017cla g\u0127all-Membri tag\u0127na.", "L-akbar pro\u0121etti li \u0121ew konklu\u017ci fl-a\u0127\u0127ar tas-sena kienu r-regolament dwar il-kimika, REACH li g\u0127andu b\u0127ala g\u0127an li jtejjeb is-sa\u0127\u0127a u l-ambjent, is-Seba' Programm qafas tar-Ri\u010berka u d-Direttiva dwar is-Servizzi li se tag\u0127mel il-moviment \u0127ieles tas-servizzi realt\u00e0.", "Aqraw iktar dwar dan fl-artikli hawn ta\u0127t.", "Is-su\u0121\u0121etti li jkopri il-PE fil-\u0127ajja ta' kuljum jistg\u0127u jqanqlu l-emozzjonijiet tal-pubbliku.", "Bi\u017c\u017cejjed li nfakkru d-demostrazzjonijeit vjolenti, ta' dawk li ja\u0127dmu fit-tarzna, quddiem il-bini tal-Parlament Ewropew fi-Strasburgu meta l-Membri kienu qeg\u0127din jivvutaw fuq id-Direttiva dwar is-Servizzi fil-Portijiet.", "Kif ja\u0127dmu l-Membri matul is-seduti plenarji?", "Kif jorgani\u017c\u017caw xog\u0127olhom?", "Kif jivvutaw?", "Taf li tista' ssib l-informazzjoni li te\u0127tie\u0121 fuq il-websajt tal-parlament jew anke ssegwi live?", "Sib ir-risposta g\u0127al dawn il-mistoqsijiet fl-artikli tag\u0127na dwar is-seduti plenarji u s-sistema ta' l-ivvutar tal-Membri.", "Ta\u0127seb li hemm wisq regoli u li\u0121ijiet Ewropew li jokkomplikaw b'mod e\u010b\u010bessiv u bla b\u017conn il-\u0127ajja Ewropea?", "Il-Parlament Ewropew adotta rapporti diversi u ri\u017coluzzjoni favur l-inizjattiva tal-Kummissjoni Ewropea msejj\u0127a \"regolamenti a\u0127jar\" biex tissimplifika, tikkodifika (tinkorpora \u0127afna li\u0121ijiet f'wa\u0127da) u timmodifika li\u0121ijiet e\u017cistenti u tnaqqas il-pi\u017c amministrattiv fuq il-kumpaniji b'25% f'term ta' sitt snin.", "Imma l-politika xi tfisser propjament?", "Tedjanti jew passjonanti?", "Il-futbol u l-politika x'g\u0127andhom in komuni?", "Staqsejna diversi Memrbi biex jaqqsmu x'ja\u0127sbu matul il-log\u0127ob tat-Tazza Dinjija tal-futbol fl-2006.", "Wa\u0127da mill-prijoritajiet prin\u010bipali tal-Parlament huma d-drittijiet tal-bniedem u d-demokrazija fid-dinja.", "Aqra dwar il-modi diversi kif il-Parlament jappo\u0121\u0121ja dawn il-valuri, skopri dwar kif il-Parlament Ewropew jattribwixxi l-Premju Sakharov kull sena u \u017c-\u017cjara tal-President fi\u010b-\u010aina.", "Ri\u017coluzzjonijiet tajba g\u0127al 2007?", "Il-prijoritajiet ta' l-Unjoni Ewropea riflessi fil-ba\u0121it.", "Ix-xog\u0127ol fuq il-ba\u0121it g\u0127as-sena ddie\u0127la jtul matul kwa\u017ci s-sena s\u0127i\u0127a ta' qabel.", "Aqra l-anali\u017ci tag\u0127na fuq il-ba\u0121it biex tifhem kif din ti\u0121i adottat u l-prijoritajiet g\u0127as-sena 2007.", "Nie\u0127du gost ner\u0121g\u0127u narawkom hawnhekk din is-sena!", "20061220STO01667 Id-Direttiva dwar is-Servizzi- l-a\u0127\u0127ar pass REACH - elf kimika f'pakkett wie\u0127ed Il-Membri japprovaw programm ta' 50 biljun Ewro g\u0127ar-ri\u010berka Il-Parlament jer\u0121a jwaqqf il-liberali\u017cazzjoni tas-servizzi tal-portijiet Seduti plenarji: Is-seduti plenarji: Id-dar hija fejn hemm l-Emi\u010biklu Kif jivvutaw il-MPE?", "Pi\u017c amministrattiv u le\u0121islattiv Ewropej imnaqqas X'g\u0127andhom komuni l-futbol u l-politika?", "Il-Parlament u d-drittijiet tal-bniedem Il-Premju Sakharov 2006 \u2013 appo\u0121\u0121 g\u0127al-Libert\u00e0 tal-\u0126sieb madwar id-dinja Beijing tilqa' lil Borrell \"Irridu na\u0127dmu flimkien,\" jg\u0127id il-President tal-Parlament Mistoqsija li tiswa 120 biljun Ewro: kif nistg\u0127u nifhmu l-ba\u0121it"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16674968__IM-PRESS__20061220-STO-01667__MT.txt"}
{"text": ["Rigal tal-milied g\u0127all-klieb u l-qtates", "Il-PE jwaqqaf l-u\u017cu tal-fer tal-klieb u tal-qtates!", "Fil-\u0121irja g\u0127all-Milied, il-bejg\u0127 tar-rigali l-iktar li jtella' l-adrenalina.", "Huwa possibli izda li stejjer ta' twerwir jinsabu mo\u0127bija wara \u010bertu rigali li nixtru.", "L-annimali u\u017cati g\u0127al dan il-kummer\u010b huma mrobbija f'kundizzjonijiet deplorabbli u maqtula brutalment g\u0127all-\u0121ilda u l-fer tag\u0127hom.", "Wara numru ta' snin s\u0127a\u0127 ta' kampanja, l-UE fl-a\u0127\u0127ar qed tie\u0127u azzjoni biex twaqqaf dan il-kummer\u010b krudili.", "Staqsejna lill-Membru Ingli\u017c Stuan Stevenson (PPE-DE), il-Membru prominenti u mexxej f'din il-kampanja biex tipprojbixxi l-kummer\u010bi tal-fer tal-qtates u tal-klieb fl-Ewropa biex jispjega f'hiex jikkonsisti dan il-kummer\u010b u x'qed g\u0127amel il-Parlament Ewropew biex iwaqqfu.", "Il-Membru Stevenson jispjega: \"Il-fer tal-qtates u tal-klieb huwa iktar komuni milli na\u0127sbu u \u0127afna konsumaturi ma jafuhx dan.", "\u0126afna minn dawn il-prodotti mag\u0127mula minn fer ta' annimali domesti\u010bi u huma impurtati minn pajji\u017ci Asjati\u010bi b\u0127a\u010b-\u010aina.", "L-Asso\u010bjazzjoni g\u0127al So\u010bjeta Umana (Humane), wa\u0127da mill l-iktarta\u0127dem g\u0127all-benesseri ta' l-annimali segwit dan il-kummer\u010b u ppruvat li \u0127afna minn dawn il-figorini ( figorini tal-qtates \u017cg\u0127ar imkebba f'basktijiet \u017cg\u0127ar tal-qasab -li jattiraw dawk li j\u0127obbu l-annimali) huma mag\u0127mula fil-fatt minn fer ta' klieb dometi\u010bi .", "Kummer\u010b krudili u mhux biss g\u0127al \u0121ugarelli", "Il-klieb u l-qtates li huma mrobbija g\u0127al dan il-kummer\u010b ji\u0121u m\u017camma f'kundizzjonijiet terribli ferm u maqtula sempli\u010biment g\u0127all-\u0121ilda tag\u0127hom.", "Klieb u qtates mitlufa jew tat-triq ji\u0121u mqabbdin u anke annimali domesti\u010bi misruqa sabiex jiprrovdu g\u0127ad-domanda li dejjem sejra tikber g\u0127al dawn il-prodotti.", "Skond Stevenson, 2 miljun kelb u qattus imut kull sena f'dan il-kummer\u010bi fi\u010b-\u010aina biss.", "\" L-annimali huma mqaxxra \u0127ajjin u m\u0127alla biex imutu f'u\u0121ig\u0127 u agonija kbira.", "Il-\u0121ilda ta' dawn l-annimali ttorturati dehret fil-\u0127wienet Ewropew mhux biss f'forma ta' figurini i\u017cda anke b\u0127al kowts twal, g\u0127ajnuna omeopatika, affarijiet g\u0127ax-xahar tat-tfal, dekorazzjoni f'\u0121amprijiet u kisja minn \u0121ewwa g\u0127a\u017c-\u017craben jew ingwanti.", "Tiketti foloz ji\u017cgwidaw lill- pubbliku dwar l-ori\u0121ini vera tal-prodotti.", "Ismijiet b\u0127al lupu-Gae, Sobaki, xakall Asjatiku, lupu ta\u010b-\u010aina u Kelb Raskun Asjatiku huma tikketti u\u017cati regolarment fuq dawn il-prodotti li fil-verit\u00e0 huma mag\u0127mula minn fer ta' annimali domesti\u010bi.!\" ikompli jg\u0127id Stevenson.", "Interdizzjoni tant mistennija mressqa mill-Membri", "Wara kampanja fuq medda ta' seba' snin matul liema \u0127ames Stati Membri imponew interdizzjoni u ma\u0121\u0121oranza ta' Membnri iffirmaw dikjarazzjoni miktuba fejn talbu g\u0127all-interdizzjoni fuq il-kummer\u010b tal-fer tal-klieb u tal-qtates, l-UE bi \u0127sieba twaqqaf dan il-kummer\u010b.", "Il-Parlament adotta rapport mtella' mill-Membru Elizabeth Jeggle (PPE-DE, \u0120ermanja) matul is-seduta plenarja ta' Ottobru fejn talab g\u0127al protezzjoni iktar stretta g\u0127all-annimali u g\u0127ar-regoli li jipprote\u0121u l-benesseri ta' l-annimali fl-UE.", "Ir-rapport kien risposta g\u0127all-Komunikazzjoni tal-Kummissjoni dwar il-Pjan ta' Azzjoni Komunitarja g\u0127all- \u0126arsien u l-benesseri ta' l-Annimali g\u0127al 2006-2010.", "Ir-rapport jilqa' l-proposta tal-Kummissjoni g\u0127all-interdizzjoni g\u0127all-import, esport, il-kummer\u010b u l-ippro\u010bessar tal-fer tal-qtates u tal-klieb.", "Il-Kummissarji g\u0127all-Affarijiet tal-Konsumaturi Markos Kyprinaou kixef abbozz ta' regolament nhar il-bidu ta' Novembu bil-g\u0127an li jiprojbixxi l-import, l-esport u l-kummer\u010b fil-\u0121ilda tal-qtates u tal-klieb fl-Unjoni Ewropea.", "L-abbozz tal-proposta dalwaqt se tibda t-triq tal-pro\u010bedutra g\u0127all-qari tal-li\u0121ijiet fil-Parlament Ewropew.", "Ta' min jispera li din il-li\u0121i tid\u0127ol fis-se\u0127\u0127 fl-Ewwel ta' Jannar 2008 madwar l-UE kollha.", "L-Istati Uniti applikaw interdizzjoni simili fl-2001 u l-Awstralja segwit fl-2003.", "Jekk l-Ewropa ssegwi dan l-e\u017cempju, is-suq g\u0127al dawn l-artikli jonqos b'mod drammatiku u jg\u0127in lil \u0127afna annimali jiskappaw din il-mewt krudili.", "Dan huma tassew a\u0127barijiet tajba, u rigal tal-Milied sabi\u0127 \u0127afna g\u0127al miljuni ta' annimali u g\u0127al dawk li j\u0127obbu l-qtates u l-klieb.", "20061214STO01559 Stqarrij adwar il-\u0127arsien u l-benesseri ta' l-annimali"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16675004__IM-PRESS__20061214-STO-01559__MT.txt"}
{"text": ["Id-Direttiva dwar is-Servizzi: \u010berimonja pubblika ta' iffirmar fil-Parlament", "Moviment \u0127ieles tas-servizzi", "L-iffirmar tad-Direttiva dwar is-Servizzi", "Il-President tal-Parlament Ewropew, Josep Borrell u l-Ministru Finlandi\u017c g\u0127all-Kummer\u010b u l-Industrija, Mauri Pekkarinen iffirmaw pubblikament it-test tad-Direttiva dwar is-Servizz fis-Suq Intern nhar it-12 ta' Di\u010bembru fi Strasburgu.", "Il-Parlament fl-a\u0127\u0127ar qabel mal-pro\u0121ett f'Novembru 2006 wara iktar minn sentejn s\u0127a\u0127 ta' xog\u0127ol.", "Bla dubju, dan huwa wie\u0127ed mill-aktar dokumenti importanti ta' l-UE f'dawn l-a\u0127\u0127ar snin.", "L-abbozz tad-Direttiva \u0121ie ppre\u017centat lill-Parlament u l-Kunsill f'2004.", "L-iskop tieg\u0127u kien li jag\u0127ti sens u li jag\u0127mel wie\u0127ed mill-libertajiet funamentali tat-Trattati Ewropej realt\u00e0 - moviment \u0127ieles tas-Servizzi.", "Biex dan il-moviment \u0127ieles jista' jse\u0127\u0127, il-katini amministrattivi, legali, burokrati\u010bi u protezzjonisti iridu ji\u0121u mne\u0127\u0127ija.", "Sussegwentament, il-Parlament \u0127a dan ix-xog\u0127ol fuq spalltu filwaqt li kellu jirrispetta \u010berta kundizzjonijiet: il-ftu\u0127 tas-Suq Intern ma jistax jikkontradixxi l-istandards basi\u010bi so\u010bjali ta' l-Istati Membri u lanqas jista' jnaqqas is-sigurt\u00e0 legali tal-konsumaturi u tal-kumpaniji f'ka\u017ci possibli ta' tilwim industrijali.", "L-a\u0127\u0127ar test, miktub mill-\u0121did mill-Parlament kien kwa\u017ci kollu a\u010b\u010bettat kif inhu mill-Kunsill.", "Dan kien e\u017cer\u010bizzju biex jibbilan\u010bja il-pu\u017cizzjonijiet ta' dawk l-entu\u017cjasti u ta' l-avversarji tad-Direttiva kemm mill-25 Stat Membru u kemm fil-Kamra.", "Matul l-elaborazzjoni, dan it-test ikkombina l-interessi tal-konsumaturi, tal-\u0127addiema u tal-fornituri tas-Servizzi.", "Id-Direttiva dwar is-Servizzi taqg\u0127a ta\u0127t il-pro\u010bedura ta' de\u010bi\u017cjoni li jsej\u0127ula ko-de\u010bi\u017cjoni.Qabel mad-Direttiva tid\u0127ol fis-se\u0127\u0127, vuol diri, li ssir li\u0121i uffi\u010bjali hi g\u0127andha ti\u0121i ffirmata mill-President tal-Parlament u r-rappre\u017centanti tal-Presidenza ta' l-UE.", "I\u010b-\u010berimonja pubblika ta' l-UE tapplika biss g\u0127at-testi l-iktar kru\u010bjali ta' l-UE.", "Dan l-iffirmar sar nhjar it-12 ta' Di\u010bembru 2006 fil-Kamra tal-Parlament fi Strasburgu.", "Id-Direttiva tid\u0127ol fis-se\u0127\u0127 f'kull parti ta' l'UE fil-bidu ta' 2010 mill-iktar tard.", "Attivitajiet ta' Servizzi temporanji jkunu fa\u010bilitati kif ukoll it-twaqqif ta' attivit\u00e0 professjonali ta' fornituri ta' servizzi fi Stati Membri o\u0127ra.", "20061215STO01567 Artiklu dwar l-adozzjoni tad-Direttiva Websajt ta' l-IMCO"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16675059__IM-PRESS__20061215-STO-01567__MT.txt"}
{"text": ["L-Islovenja: l-ewwel Stat Membru \u0121did li da\u0127al fi\u017c-\u017cona Ewro", "Mer\u0127ba lill-Ewro fl-Islovenja", "Wara \u0127ames snin ta' munita wa\u0127da fl-Unjoni Ewropea, l-Islovenja saret l-ewwel Stat Membru mill-grupp ta' l-g\u0127axra li da\u0127lu fl-2004 biex tadotta l-ewro nhar l-ewwel ta' Jannar 2007.", "F'Jannar 2008, b'koin\u010bidenza kbira, l-Islovenja se tkun l-ewwel Stat minn dawk il-\u0121odda biex tie\u0127u l-presidenza tal-Kunsill li ddur kull sitt xhur.", "L-Istati l-o\u0127ra se jda\u0127\u0127lu l-Ewro fil-futur.", "Qrib jew le?", "Din is-sena timmarka \u0127ames snin mindu l-karti u l-flus ta' l-Ewro da\u0127lu fit-tnax", "il-pajji\u017c fl-1 ta' Jannar 2002.", "F'temp ta' 15-il sena l-Islovenja biddlet tlett munuti \"m'ilux tant li l-poplu Sloven kien qed jistenna fl-Ewwel tas-sena l-ewwel tolars Sloveni minflok id-dinar Jugoslav wara perijodu ta'\"boni\", li kien spe\u010bi ta' vaw\u010ber g\u0127all-bejg\u0127.\"", "Se jkun hemm 234 miljun munita ma\u0127luqa.", "Hemm diversi simboli nazzjonali fuq il-muniti u g\u0127all-ewwel darba il-munita standard turi mappa s\u0127i\u0127a ta' l-Ewropa.", "L-Islovenja se dda\u0127\u0127al l-Ewro skond ix-xenarju tal-\"big-bang\" li jfisser li jkun hemm biss \u017cmien ta' 14-il jum matul liema jista' jkun hemm \u010birkola\u017c\u017cjoni doppja bejn it-tolar u l-Ewro.", "Wara dak i\u017c-\u017cmien ikun possibli biss il-pagament bil-flus tal-karti u l-muniti ta' l-Ewro.", "Skond servej pubbliku, il-poplu Sloven adotta attitudni po\u017cittiva lejn l-ado\u017c\u017cjoni ta' l-Ewro, g\u0127alkemm jibqa' kkon\u010bernat dwar il-possibilit\u00e0 li l-prezzijiet jog\u0127lew b'mod infernali, min\u0127abba l-ikkonvertar skorret u li l-fatt li l-prezzijiet jag\u0127mluhom g\u0127ad-dritt.", "Is-Sitwazzjoni fl-Istati Membri l-o\u0127ra", "Il-Litwanja riedet tid\u0127ol fi\u017c-\u017cona Ewro flimkien ma' l-Islovenja i\u017cda ma setg\u0127etx min\u0127abba lil l-Bank \u010aentrali Ewropew (ECB)u l-Kummissjoni stimaw li r-rata ta' inflazzjoni kienet ftit iktar mit-targit stabbilit fit-Trattat.", "Il-kriteri ekonomi\u010bi biex pajji\u017c jista' jda\u0127\u0127al l-Ewro huma erbg\u0127a.", "Dawn \u0121ew stabbiliti f'Maastricht u jkopru l-istabbilt\u00e0 tal-prezzijiet, il-po\u017cizzjoni li g\u0127andha x'taqsam ma' l-estimi tal-gvern, l-istabbilt\u00e0 tar-rata ta' kambju u r-rati ta' interess fuq perijodu twil.", "Il-le\u0121islazzjoni nazzjonali trid tkun kompatibbli mar-regoli ta\u017c-\u017cona ewro, spe\u010bjalment dwar dak li jikkon\u010berna ir-rwol tal-bank \u010bentrali.", "Meta da\u0127lu fl-UE, l-Istati Membri l-\u0121odda impenjaw ru\u0127hom biex jid\u0127lu fi\u017c-\u017cona Ewro, meta jwettqu l-kriteri.", "Sa\u0127ansitra, l-Ingilterra u d-Danimarka g\u0127a\u017clu li ma jid\u0127lux f'din i\u017c-\u017cona.", "F'Di\u010bembru 2006, il-Kummissjoni ppublikat l-anali\u017ci tas-sitwaz\u017czjoni dwar il-pajji\u017ci l-o\u0127ra: ir-repubblika \u010aeka, \u010aipru, l-Polonja u l-Isvezja jidher li jirrispondu g\u0127al-kriteri ta' l-inflazzjoni, filwaqt li l-Estonja, il-Lettonja, \u010aipru u l-Isvezja issodisfaw ir-rikjesti ba\u0121itarji.", "Jidher li l-Estonja biss til\u0127aq il-kriteri tar-rati ta' kambju filwaqt li l-pajji\u017ci kollha \u0127lief l-Ungerija jissodisfaw il-kriteri ta' it-targits g\u0127ar-rati ta' interessi.", "S'issa jidher li l-Estonja hu l-uniku pajji\u017c li da\u0127\u0127al a\u0121\u0121ustamenti legali ne\u010bessarji filwaqt li Malta u \u010aipru huma fil-pro\u010bess.", "L-involviment tal-PE f'dan kollu.", "F'\u0120unju 2006, il-Kunsill approva l-proposta tal-Kummissjoni biex tadotta l-Ewro f'1 ta' Jannar 2007.", "Filwaqt li r-rapport ta' Werner Langen (PPE-DE) laqg\u0127a din il-proposta huwa wissa kontra ade\u017cjoni prematura li tista' twassal g\u0127al \u017cviluppi mhux previsti fil-pro\u010bess ta' konver\u0121enza ekonomika.", "Il-Membri opponew b'mod ferm provvist spe\u010bjali dwar ir-rispett tal-kriteri ta' Maastrichjt u sa\u0127\u0127ew fuq l-importanza li wie\u0127ed janali\u017c\u017ca l-istabbilt\u00e0 ta\u017c-\u017cona Ewro fuq medda ta' \u017cmien twil.", "Il-Membri ta-Parlament Ewropew wissew lill-Istati Membri biex jag\u0127tu importanza partokolari g\u0127all-protezzjoni tal-konsumatur waqt il-fa\u017ci tat-tibdil u talbu biex ikun hemm il-prezzijiet indikati fi\u017c-\u017cew\u0121 muniti u kampanji ta' informazzjoni li tg\u0127in li\u010b-\u010bittadinin jiskopru g\u0127all-a\u0127jar prezzijiet biex jevitaw l-g\u0127oli ta' prezzijiet in\u0121usti.", "Il-Membru Spanjol Jose Manuel Garcia Margaoo y Marfil (PPE-DE) vi\u010bi kap tal-kumitat ekonomiku u monetarju , u rapporteur ta' l-ewwel rapport annwali g\u0127a\u017c-\u017cona Ewro, mtella' f'Ottobutu 2006, \"jg\u0127id li l-Kummissjoni kienet stretta wisq dwar il-Litwanja, g\u0127alkemm in \u0121enerali mhux kontra li pajji\u017c jid\u0127ol fi\u017c-\u017cona wa\u0127du.", "Hu jikkonkludi li l-pro\u010bess ma jistax jistenna l-a\u0127\u0127ar pajji\u017ci biex jid\u0127lu sakemm jissodisfaw il-kriteri kollha.", "Ma jag\u0127mel l-ebda sens biex wie\u0127ed idewwem il-pro\u010bess.\"", "20070108STO01775 Il-websajt tal-Kummissjoni Ewropea g\u0127all-affarijiet ekonomi\u010bi L-istat ta' preparazzjoni g\u0127ad-d\u0127ul ta' l-Ewro Il-websajt Sloven g\u0127all-introduzzjoni ta' l-Ewro Ir-rapport tal-PE fuq i\u017c-\u017cona Ewro Ir-risposta tal-MPE dwar it-tkabbit ta\u017c-\u017cona Ewro Is-sit Sloven dwar id-d\u0127ul ta' l-Ewro"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16675364__IM-PRESS__20070108-STO-01775__MT.txt"}
{"text": ["Sena \u0121did, u\u010buh \u0121odda fit-tmexxija tal-PE", "Istituzzjonijiet", "U\u010buh \u0127odda fit-tmexxija tal-PE", "Is-sena 2007 fil-PE telqet bl-elezzjonijiet g\u0127all-karigi tat-tmexxija f'din l-istituzzjoni.", "Il-MPE jivvutaw kull sentejn u nofs, i\u0121ifieri kemm fil-bidu u fin-nofs tat-term g\u0127all-dawk li jokkupaw dawn il-karigi formali.", "G\u0127alhekk il-kariga tal-President tal-Parlament, l-14 Vi\u010bi Kap u s-6 Kwesturi wasslu g\u0127all-elezzjoni li se tin\u017camm il-\u0121img\u0127a d-die\u0127la matul l-ewwel seduta plenarja g\u0127al din is-sena.", "Fl-a\u0127\u0127ar ta' Jannar se ji\u017cammu l-elezzjonijiet g\u0127all-karigi ta' president tal-kumitati.", "Nhar it-Tlieta 16 ta' Jannar, se tin\u017camm l-elezzjoni g\u0127all-President tal-Parlament li jie\u0127u post il-President attwali Borrell u l-4 Vi\u010bi-Presidenti li flimkien mas-6 Kwesturi jiffurmaw il-Bur\u00f2 il-\u0121did.", "Il-President", "Minn mindu \u0121iet stabbilita l-Assamblea Komuni fl-1952 kien hemm 25-il President tal-Parlament u 11 minn mindu bdew isiru l-elezzjonijiet diretti (2 minnhom nisa).", "Din il-kariga ta' President tfisser li din il-persuna tirrappre\u017centa l-PE f'kwistjonijiet legali, fir-relazzjonijiet internazzjonali u f'okka\u017cjonijiet \u010berimonjali.", "Il-President jispjega l-g\u0127anijiet tal-PE fil-bidu tal'Kunsill Ewropew, jiffirma l-ba\u0121it u kull att le\u0121islattiv adottat b'kode\u010bi\u017cjoni.", "G\u0127ax-xog\u0127ol ta' kuljum huwa responsabbli g\u0127all-applikazzjoni tar-Regoli ta' Pro\u010bedura u jippresjedi is-seduti plenarji fost o\u0127rajn.", "Nicole Fontaine (PPE, Franza) President tal-PE (1999-2002) qalet li \"r-responsabbilt\u00e0 tfarrkek i\u017cda l-kariga tg\u0127ollik il-fuq.\"", "Vi\u010bi-Presidenti", "Il-President huwa akkompanjat minn 14 Vi\u010bi-Presidenti.", "Dawn jipprejedu s-seduti plenarji meta l-President ma jkunx f'postu u jie\u0127du sehem fix-xog\u0127ol tal-Bur\u00f2.", "Pierre Moscovici (PSE, Franza), responsabbli g\u0127ar-relazzjonijiet mal-Parlamenti nazzjonali, mag\u0127rufa b\u0127ala (COSAC: Konferenza tal-Komunit\u00e0 u tal-Kumitat g\u0127all-Affarijiet Ewropej) jg\u0127id li \"f'kuntest ta' nuqqas ta' fidu\u010bja dejjem tikber lejn l-UE, il-koperazzjoni interparlamentari mal-parlamenti nazzjonali essenzjali.", "B\u0127ala Vi\u010bi-President, responsabbli g\u0127ar-relazzjonijiet mal-parlamenti, nsostni \u0127afna fuq il-le\u0121ittimit\u00e0, il-kwalit\u00e0, l-effi\u010benza tat-twaqqif tal-li\u0121ijiet, sabiex insa\u0127\u0127a\u0127 it-tag\u0127rif dwar l-Unjoni kif ukoll l-appo\u0121\u0121 g\u0127alija.", "Tmexxija tax-xog\u0127ol tal-PE : entitajiet politi\u010bi", "Barra mis-seduta plenarja u l-kumitati tal-parlament, il-Parlament g\u0127andu \u017cew\u0121 entitajiet li jie\u0127du d-de\u010bi\u017cjonijiet: il-Konferenza tal-Presidenti u l-Bur\u00f2.", "Il-Konferenza tal-Presidenti tikkonsisti mill-President u l-kapijiet tal-gruppi politi\u010bi.", "Xog\u0127olha hu li t\u0127ares fuq id-direzzjoni politika tal-PE u torganizza l-affarijiet pratti\u010bi tal-Kamra.", "Il-Bur\u00f2 tikkonsisti mill-President u mill-14 Vi\u010bi Presidenti.", "Fl-2007 is-6 kwesturi se jid\u0127lu fil-Bur\u00f2 b\u0127ala osservaturi.", "Il-Bur\u00f2 jittratta dwar il-kwistjonijiet interni finanzjarji, amministrattivi u funzjonali tal-Parlament.", "Il-Kwesturi", "Ir-responabbilt\u00e0 tal-kwesturi hi li j\u0127arsu fuq il-kwistjonijiet finanzjarji, infrastrutturali u amministrattivi ta' kon\u010bern dirett g\u0127all-Membri u l-offi\u010bini tag\u0127hom kemm fi Brussel kemm dawk esterni.", "B\u0127alissa hemm tlett kwesturi mill-grupp PPE.", "James Nicholson (PPE-DE, Ingilterra) jg\u0127id li \"x-xog\u0127ol ta' kwestur hija esperjenza interessanti \u0127afna.", "Id-dover tag\u0127na hu li nassiguraw li l-Membri jistg\u0127u jag\u0127mlu xog\u0127olhom ma\u010b-\u010bittadini minflok li jinqabdu bi problemi burokrati\u010bi, li jistg\u0127u ikunu ta' tfixkil kbir f'istituzzjoni kbira b\u0127al din.", "B\u0127ala Kwesturi a\u0127na noffru lill-MPE mezzi biex l-interessi tag\u0127hom jistg\u0127u ji\u0121u rappre\u017centati direttament lill-amministrazzjoni.", "Kull Kwestur g\u0127andu kariga differenti, per e\u017cempju sigurt\u00e0, fa\u010bilitajiet ta' l-IT u o\u0127rajn. \u2026Dan ir-rwol g\u0127o\u0121obni peress li \u0127adt \u0127sieb li nassigura li l-Parlament Ewropew mhuwiex biss Brussel i\u017cda istitutuzzjoni li g\u0127andha kuntatt dirett mal-bliet kapitali u l-parlamenti nazzjonali.", "Il-Konferenza tal-Presidenti tiltaqa' darbtejn sa' tlieta fix-xahar, il-Bur\u00f2 u l-Kwesturi darbtjent fix-xahar normalment.", "20070109STO01792 ir-Rwol tal-President Borrell: Fejn m'hemmx argumenti m'hemmx parte\u010bipazzjoni Entitajiet politi\u010bi"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16675450__IM-PRESS__20070109-STO-01792__MT.txt"}
{"text": ["\u017bg\u0127a\u017cag\u0127 \u0120ermani\u017ci je\u017caminaw lill-Membri dwar l-UE f'forma ta' kwi\u017c\u017c", "Istituzzjonijiet", "Forum ta\u017c-\u017cg\u0127a\u017cag\u0127 fil-Europa-Saal fil-Bundestag", "Madwar 115 \u017cg\u0127a\u017cug\u0127 adoloxxenti mill-iskejjel ta' Berlin in\u0121abar fil-Bundestag (Parlament \u0120ermani\u017c) g\u0127al sessjoni ta' mistoqsija u risposta mal-Membri Ewropew.", "X'inhu g\u0127addej dwar it-Turkija? it-tkabbir ta' l-Unjoni qed isa\u0127\u0127a\u0127 jew inaqqax mis-sa\u0127\u0127a ta' l-Unjoni?L-edukazzjoni g\u0127aliex m'hijiex prijorit\u00e0 fil-ba\u0121it?Dawn kien biss ftit mill-mistoqsijiet ftit jiem qabel ma tnehdiet il-Presidenza \u0120ermani\u017ca.", "Kull Membru kellu jirrispetta il-limitu ta' \u0127in ta' minuta u 30 sekonda biex jirrispondi u \u0127oss ta' \"trumbetta Ewropea\" instema' meta dan il-limitu ma kienx irrispettat.", "Il-President tal-Bundestag, Norbet Lammeet spjega li \"l-futur ta' l-Unjoni Ewropea jaffetwana lkoll, i\u017cda spe\u010bjalment lill-\u0121enerazzjoni \u017cag\u0127\u017cug\u0127a,\" hu u jifta\u0127 il-Forum ta\u017c-\u017bg\u0127a\u017cag\u0127.", "Filwaqt li l-President Borrell qal \"a\u0127na bnejna din l-Ewropa g\u0127alikom, issa rridu nafu minnkom x'tip ta' integrazzjoni Ewropea tridu.\"", "L-Unjon Ewropea g\u0127andha tkun rivali ta' l-Istati Uniti?", "I\u017c-\u017cg\u0127a\u017cag\u0127 g\u0127a\u017clu is-su\u0121\u0121etti, li ma ntwerewx lill-Membru minn qabel u hi sorpredenti \u0127afna li g\u0127alihom il-politika barranija kien is-su\u0121\u0121ett l-iktar importanti.", "Wie\u0127ed student staqsa jekk l-Unjoni Ewropea g\u0127anhda tkun rivali ta' l-Istati Uniti u ie\u0127or staqsa x'lezzjonijiet l-Ewropa tg\u0127allmet mill-politika esterna inkoerenti ma' l-Iraq?", "Il-Kap tal-Partit Popolari Ewropew Hans-Gert Poettering insista dwar il-b\u017conn ta' \u0127biberija u s\u0127ubija ma' l-Istati Uniti i\u017cda qal ukoll li \" rridu nag\u0127mlu l-affarijiet \u010bari meta ma naqblux dwar \u010berta kwistjonijiet, b\u0127al Guantanamo per e\u017cempju.\"", "Martin Schulz, mexxej tal-Grupp So\u010bjalista fil-PE enfassizza l-b\u017conn tat-tist\u0127i\u0127 tal-multalitarali\u017cmu.\"", "Qal li l-gwerra fl-Iraq mexxiet direttament lejn di\u017castru.", "Madana kollu l-Ewropa responsabbli g\u0127all-Iraq u spe\u010bjalment g\u0127all-poplu Iraqqin.", "\"G\u0127andna dover li no\u0127or\u0121uhom mid-di\u017castru.\"", "Daniel Cohn-Bendit, mexxej tal-\u0126odor qal li l-Ewropa trid tiddefinixxi ru\u0127ha b\u0127ala poplu u li g\u0127adha qed titg\u0127allem issib po\u017cizzjoni komuni.\"", "Hawnhekk student staqsa hekk din id-diffikolt\u00e0 ma tikbirx li kieku l-Ewropa kella armata?", "Il-mexxej tal-Liberali ALDE qabel li hemm b\u017conn ta' iktar \"koerenza\" i\u017cda sa\u0127aq fuq il-b\u017conn ta' armata Ewropea g\u0127aliex b'hekk inkunu nistg\u0127u niddefendu l-valuri komuni tag\u0127na.", "Jens-Peter Bonde tal-Grupp g\u0127all-Indipendenza u Demokrazija ma qabilx.", "\"Irridu nag\u0127mlu l-gwerra kontra l-faqar,\" kompla.", "Filwaqt li l-Vi\u010bi-President Sylvia Yvonn Kaufmann tal-Grupp tax-Xellug Unit qalet li \"hija \u0127a\u0121a fa\u010bli wisq li l-Ewropa tibg\u0127at lis-suldati tag\u0127ha fil-kunflitti, i\u017cda l-Ewropa g\u0127anda t\u0127ares fil-fond lejn dak li jikka\u0121una l-kunflitti.", "Barra dan l-istudenti riedu jkunu jafu jekk l-Ewropa ma qab\u017citx il-kapa\u010bit\u00e0 tag\u0127ha bl-a\u0127\u0127ar rawnds ta' tkabbir.", "Il-Membri kollha sostnew dwar il-benefi\u010b\u010bji ta' Ewropa mag\u0127quda.", "Irena Belohorska, l-unika Membru li \u0121iet minn pajji\u017c li da\u0127al fl-Unjoni fl-2004 enfasizzat li kienet sempli\u010biment kuntenta \"li tag\u0127mel parti minn komunit\u00e0.", "Kellna nistennew daqshekk \u017cmien.\"", "Il-mudell so\u010bjali u l-bidliet ekomoni\u010bi g\u0127all-Ewropa li kull ma qed imur i\u017c-\u017cmien qed tixjie\u0127, li qed tiff\u010bja pressjoni ikbar tal-ekominimi emer\u0121enti, spe\u010bjalment mi\u010b-\u010aina u l-Indja, kien su\u0121\u0121ett li kkon\u010berna l-\u0121enerazzjoni \u017cg\u0127a\u017cug\u0127a.", "Brian Crowley mill-Grupp ta' l-Unjoni g\u0127al Ewropa tan-Nazzjonijiet. semma s-su\u010b\u010bess immens ta' l-Irlanda li kkrea g\u0127aqda bejn ir-\"responsabbilt\u00e0 ta' l-istat, parte\u010bipazzjoni u responsabbilt\u00e0 individwali\" li rri\u017culta f'g\u0127oli tal-pagi u iktar impjieg.", "Membri o\u0127ra \u0121ibdu l-attenzjoni fuq il-b\u017conn ta' edukazzjoni a\u0127jar u qalu li b'iktar investiment fl-edukazzjoni u fl-innovazzjoni l-Ewropa tkun tista' ssostni l-poter u l-prosperit\u00e0 tag\u0127ha.", "\"I\u017cda kif jista' jkun li prijorita g\u0127all-edukazzjoni u innovazzjoni mhijiex riflessa fil-ba\u0121it Ewropew? staqsa student ie\u0127or.", "Din tista' tkun mistoqsija li ti\u0121i risposta matur il-presidenza \u0120ermani\u017ca tal-Kunsill.", "Il-Forum ta\u017c-\u017bg\u0127a\u017cag\u0127 \u0121ie organi\u017c\u017cat b'mod kon\u0121unt bejn l-Uffi\u010bju \u0120ermaniz ta' l-Informazzjoni u l-bundestag."], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16675522__IM-PRESS__20061220-STO-01665__MT.txt"}
{"text": ["Rendikont ta' nofs term fil-Parlament", "Istituzzjonijiet", "F'\u0120unju 2004 il-popli tal-25 Stat Membru ta' l-UE vvutaw g\u0127as-732 Membru mill-Parlament Ewropew li jirrappre\u017centawhom fuq livell Ewropew.", "Peress li l-Parlament g\u0127andu rwol kru\u010bjali fil-pro\u010bess tad-de\u010bi\u017cjoni fl-Unjoni Ewropea, dan il-mandat i\u0121ib mieg\u0127u responsabbilt\u00e0 sostanzjali.", "Issa wasalna f'nofs il-mandat Parlamentari ta' 2004 sa 2009.", "Huwa \u017cmien tajjeb biex nag\u0127tu \u0127arsa lieh x'g\u0127amel il-Parlament f'dawn is-sentejn u nofs.", "Bon\u0121u, Meta tikklikkja fuq din il-websajt int tkun qed turi l-interess tieg\u0127ek fl-azzjoni tal-Parlament Ewropew.", "Grazzi ta' dan l-interess.", "Sentejn u nofs ilu int g\u0127a\u017cilt il-Membri tal-Parlament Ewropew tieg\u0127ek.", "Illum, b'mod kompletament le\u0121ittimu, int trid tkun taf x'g\u0127amlu.", "L-g\u0127an ta' din il-websajt hu li jirrispondikHuwa veru li l-Ewropa qieg\u0127da f'waqfien fir-rigward tal-pro\u0121ett Kostituzzjonali.", "Infeta\u0127 dibattitu dwar il-futur ta' l-Ewropa fl-Istati Membri tag\u0127na kollha.", "L-elezzjonijiet Ewropej ta' l-2009 g\u0127andhom ji\u017cvol\u0121u ru\u0127hom bi Trattat Kostituzzjonali li g\u0127andu ji\u0121i pre\u017centat lill-elettorat, ikun xi jkun l-isem tieg\u0127u.", "Imma li wie\u0127ed jiddikjara li l-Unjoni Ewropea qieg\u0127da f'waqfien huwa falz.", "L-Unjoni g\u0127adha tiffunzjona, g\u0127adha tfittex modi kif ittejjeb il-\u0127ajja kwotidjana ta\u010b-\u010bittadini tag\u0127ha u g\u0127adha tafferma ru\u0127ha fix-xena internazzjonali.", "Meta taqra l-fatti li qed ji\u0121u pre\u017centati lilek, se tinduna li l-UE qed tavvanza, li l-Parlament Ewropew qed jag\u0127mel \u0127iltu kollha f'dawn l-avvanzi.", "L-UE qed tavvanza fil-\u0127arsien tal-konsumaturi u tas-sa\u0127\u0127a pubblika.", "Bir-REACH, l-UE se tkun l-unika wa\u0127da fid-dinja li g\u0127andha le\u0121i\u017clazzjoni dwar is-sustanzi kimi\u010bi.", "Bil-lista s-sewda tal-kumpaniji ta' l-ajru, hi qed issa\u0127\u0127a\u0127 is-sigurt\u00e0 tal-passi\u0121\u0121ieri.", "Bit-titjib fil-kwalit\u00e0 ta' l-ilmijiet ta' l-g\u0127awm, hi qed tevita t-tni\u0121\u0121is.", "L-UE qed tavvanza fil-liberalizzazzjoni tas-suq intern filwaqt li tipprote\u0121i d-drittijiet tal-\u0127addiema.", "Kien il-Parlament Ewropew li kien jaf kif jil\u0127aq kompromess indispensabbli dwar il-famu\u017ca \"Direttiva dwar is-servizzi\".", "Hu wera li l-ma\u0127turin mill-15-il Stat Membru antik u dawk mill-10 Stati Membri l-\u0121odda kienu kapa\u010bi jeg\u0127lbu l-kunflitti inizjali.", "L-UE qed tavvanza fil-qasam tal-politika internazzjonali.", "Hemm osservaturi u truppi ta' l-Istati Membri ta' l-UE pre\u017centi fiz-zoni kollha fejn l-istabilit\u00e0 internazzjonali qed ti\u0121i mhedda.", "Kull ma jmur, l-UE qed ikollha rwol ta' medjatri\u010bi.", "Il-Parlament Ewropew jikkontribwixxi g\u0127al dan.", "Minn Lulju 2004, hu bag\u0127at 33 delegazzjoni f'26 pajji\u017c.", "F'\u0127afna minnhom, id-delegazzjonijiet tieg\u0127u kellhom irwol mexxej fl-i\u017cvol\u0121iment pa\u010bifiku ta' l-elezzjonijiet.", "Hu r\u010bieva \u0127afna Kapijiet ta' Stat u ddjaloga mag\u0127hom.", "Il-Parlament Ewropew qieg\u0127ed g\u0127as-servizz tieg\u0127ek, g\u0127as-servizz tad-demokrazija fid-dinja u g\u0127as-servizz tal-\u0121enerazzjonijiet tal-futur.", "Nispera li tkun interessat fil-qari tas-sinte\u017ci u l-fatti li se ji\u0121u pre\u017centati lilek.", "Elezzjonijiet Ewropej 2004: kollox lest", "Il-President tal-Parlament President Josep Borrell Is-sitt term le\u0121i\u017clattiv tal-Parlament Ewropew feta\u0127 fl-20 ta' Lulju 2004 b'732 Membri tal-Parlament eletti direttament minn 25 membru UE.", "B'kollox, 163 partit politiku kien pre\u017centi, li \u017cdied minn 114 qabel it-tkabbir.", "Issa qed jintu\u017caw g\u0127oxrin lingwa uffi\u010bjali.", "In-numru ta' votanti li vvutaw kien ta' 46% madwar l-UE.", "Politikament il-Parlament baqa' dominat mi\u010b-\u010bentru-lemin EPP-ED u mi\u010b-\u010bentru-xellug PES, li flimkien jammontaw g\u0127al 64% (stabbli) tal-membri tal-Parlament, g\u0127alkemm ta' l-ewwel \u017ciedu xi ftit aktar il-vanta\u0121\u0121 tag\u0127hom fuq ta' l-a\u0127\u0127ar b\u0127ala l-akbar grupp fil-Parlament.", "Il-\"Liberali u d-Demokrati\u010bi\" Grupp ALDE , il-\u0126odor (Greens), ix-Xellug Ewropew Mag\u0127quda (GUE/NGL), l-Unjoni g\u0127all-Ewropa tan-Nazzjonijiet (UEN) u l-Grupp Indipendenza u Demokrazija kienu rappre\u017centati wkoll.", "Rekord ta' 60% tal-membri kienu mag\u0127mula minn membri \u0121odda.", "Din kien parlament \u0121did, differenti, u f'\u0127afna modi, mhux prevedibbli.", "Se jkollu jirrapre\u017centa \u010b-\u010bittadini ta' Unjoni Ewropea li espandiet \u0127afna f'perjodu ta' in\u010bertezza politika li hija mifruxa \u0127afna, ta' ambjent li j\u0127asseb u, kif se juri \u017c-\u017cmien, l-irritabilit\u00e0 li dejjem qed tikber fost il-votanti dwar id-direzzjoni ta' l-Unjoni.", "L-elezzjonijet Ewropew 2004", "Sabiex l-Ewropa tiffunzjona It-Tmexxija u d-Demokrazija", "Il-Membri jispjegaw dak li j\u0127ossi dwar il-Kostituzzjoni Il-\u0127atra ta' Kummissjoni \u0121dida", "Il-Parlament il-\u0121did immedjatament ddikjara l-irwol tieg\u0127u b\u0127ala supervi\u017cur demokratiku ta' l-e\u017cekuttiv, billi jag\u0127mel smig\u0127 bir-reqqa tal-kummissarji nominati \u0121odda.", "Wara dan is-smig\u0127, esprima dubji dwar jekk tlieta min-nominati humiex xierqa jew g\u0127all-post fil-Kummissjoni, jew g\u0127all-portafoll ma\u0127sub g\u0127alihom, jew g\u0127at-tnejn.", "Wie\u0127ed minn dawn il-ka\u017cijiet, dak tas-Sur Rocco Buttiglione, kien fil-gazzetti madwar l-Ewropa.", "Il-President elett tal-Kummissjoni, is-Sur Barroso rtira l-proposta tieg\u0127u u ppropona proposta o\u0127ra li tissodissfa t-t\u0127assib tal-Parlament.", "Il-\"Futur ta' l-Ewropa\": id-Dibattitu Kostituzzjonali", "Il-bidliet fid-destin tat-Trattat Kostituzzjonali mmarka fil-fond l-ewwel nofs tal-le\u0121i\u017clatura.", "Il-Parlament kien im\u0127asseb fuq it-test imma appo\u0121\u0121a l-abbozz tat-Trattat Kostituzzjonali fil-votazzjoni tat-12 ta' Jannar 2005 (500 membru tal-Parlament ivvutaw iva).", "Ma\u0121\u0121oranza ta' (18)-il membru ta' l-UE wara rratifikaw it-test, imma il-voti \"le\" fi Franza u fl-Olanda ddeterminaw l-a\u0121enda, u wasslu g\u0127al mistoqsijiet serji mhux biss dwar il-futur tal-Kostituzzjoni imma wkoll dwar il-kapa\u010bit\u00e0 ta' l-Istituzzjonijiet Ewropej li jindirizzaw it-t\u0127assib tal-pubbliku dwar id-direzzjoni u t-t\u0127addim ta' l-Unjoni.", "G\u0127alhekk nidiet serje ta' inizzjattivi sabiex jindirizzaw il-kwistjonijiet b'mod dirett: bosta avvenimenti, inklu\u017ci laqg\u0127at pubbli\u010bi madwar l-Ewropa, dibatitti g\u0127a\u017c-\u017cg\u0127a\u017cag\u0127 mxandra fuq it-televi\u017cjoni nazzjonali u dibattiti fil-Parlament ma \u0127afna mexxeja Ewropej.", "Il-Paralment irrealizza wkoll li ried ja\u0127dem aktar sabiex jag\u0127mel realta id-dritt ta\u010b-\u010bittadini \"li jkunu jafu\" dak li qed jag\u0127mel f'isimhom.", "G\u0127alhekk g\u0127amel sforzi kbar sabiex jinfeta\u0127 aktar u jsir aktar a\u010b\u010bessibbli permezz ta' websajt mmodernizzata, pro\u0121ett ta' WebTV innovattiv u \u010bentru g\u0127all-vi\u017citaturi fi Brussell.", "Sabiex Parlament ta' 25 stat jiffunzjona Il-Parlament wera' li l-pessimisti kienu \u017cbaljati billi wera' li korp li jintegra membri minn 25 stat u li ju\u017ca 20 lingwa jista' jopera b'mod effettiv.", "Barra minn hekk, membri mill-pajji\u017ci l-\u0121odda mxew malajr f'po\u017cizzjonijiet ta' awtorit\u00e0 u ta' influwenza, u inkludew fin-numru tag\u0127hom tliet vi\u010bi-presidenti tal-Parlament, erbg\u0127a chairmen tal-kumitati, sitt chairman ta' delegazzjonijiet u \u0127afna rapporteurs g\u0127al rapporti le\u0121i\u017clattivi u g\u0127al rapporti o\u0127ra.", "It-tkabbir ta' l-Unjoni Ewropea Fit-13 ta' April 2005, il-Parlament Ewropew ivvota favur is-s\u0127ubija tar-Rumanija u tal-Bulgarija fl-Unjoni Ewropea.", "Fis-26 ta' Settembru 2006, ikkonferma li d-data tas-s\u0127ubija se tkun l-1 ta' Jannar 2007, wara dibattitu fejn it-t\u0127assib ta\u010b-\u010bittadini kienu mxandra b'mod estensiv u l-membri parlamentari rrimarkaw li l-UE tista' tie\u0127u mi\u017curi jekk l-Istati Membri l-\u0121odda jonqsu f'oqsma partikulari, b\u0127al fil-\u0121lieda kontra l-korruzzjoni u l-kriminalit\u00e0 organizzata.", "F'votazzjoni tal-15 ta' Di\u010bembru 2004, il-Parlament Ewropew appo\u0121\u0121a l-ftu\u0127 tan-negozjati ta'", "Il-post ta' l-Ewropa fid-dinja - il-post tad-dinja fl-Ewropa", "Il-President tal-Liberja Ellen Johnson Sirleaf Pjattaforma g\u0127all-mexxejja dinjin", "L-avvenimenti internazzjonali kellhom rwol konsiderevoli fl-iffurmar ta' l-ewwel nofs tal-le\u0121i\u017clatura, u l-mexxejja dinjin qed i\u0127arsu aktar lejn il-Parlament Ewropew b\u0127ala interlokutur f'dinja globalizzata fejn l-UE hija mistennija li til\u0127aq ir-responsabbilitajiet tag\u0127ha.", "Fost o\u0127rajn, dawn li \u0121ejjin g\u0127amlu \u017cjarat uffi\u010bjali lill-Parlament Ewropew: Il-President Victor Yushchenko ta' l-Ukrajina, il-President President Evo Morales tal-Bolivja, il-President Ellen Sirleaf Johnson tal-Liberja, il-President Pervez Musharraf tal-Pakistan, il-President Mahmood Abbas ta' l-Awtorit\u00e0 Palestinjana, il-Prim Ministru Faoud Siniora tal-Lebanon, il-President Gloria Macapagal-Arroyo tal-Filippini, l-Emir tal-Qatar u l-President Mikhail Saakashvili tal-Georgia.", "\u017baru wkoll il-Parlament Thabo Mbeki tas-Sudaffrika, Hamid Karzai ta' l-Afganistan u Ricardo Lagos ta\u010b-\u010ail\u00ec.", "F'Di\u010bembru, Aliaksandr Milinkevich ir\u010bieva l-Premju Sakharov g\u0127all-libert\u00e0 tal-\u0127sieb mill-President tal-Parlament Borrell.", "Id-diplomazija Parlamentari u l-appo\u0121\u0121 tad-democrazija.", "Barra milli r\u010bieva mistedenin importanti, il-Parlament \u017camm programm intensiv ta' diplomazija parlamentari barra mill-Unjoni Ewropea.", "Il-President innifsu g\u0127amel numru kbir ta' \u017cjarat uffi\u010bjali f'pajji\u017ci ta' importanza strate\u0121ika g\u0127all-Unjoni, u kien milqug\u0127, b\u0127ala e\u017cempju, mill-g\u0127ola awtoritjiet politi\u010bi fl-Indja u fi\u010b-\u010aina.", "L-avvenimenti fil-Lvant Nofsani, li ta' spiss huma vjolenti u tra\u0121i\u010bi, inkwetaw u \u0127assbu lill-Parlament Ewropew.", "Il-Parlament g\u0127andu rwol \u010bar fir-re\u0121jun b\u0127ala intermedjarju imparzjali, notabilment min\u0127abba l-involviment tieg\u0127u fl-Assemblea Parlamentari tal-Euromed.", "Waqt li fit-Territorji Palestinjani l-vjolenza \u017cdieded u faqqa kunflitt ikreh fin-Nofsinhar tal-Lebanon u fit-Tramuntana ta' l-I\u017crael, fl-1 ta' Awwissu 2006 il-Parlament kien wie\u0127ed mill-ewwel atturi istituzzjonali internazzjonali li sejja\u0127 g\u0127al waqfien l-isparar immedjat.", "Fl-a\u0127\u0127ar parti tas-sajf 2006, il-President Borrell \u017car il-Lebanon, u wara \u017c-\u017cjara l-Prim Ministru Lebani\u017c Siniora \u017car Strasburgu sabiex jindirizza l-Parlament Ewropew dwar is-sitwazzjoni f'pajji\u017cu.", "F'termini pratti\u010bi \u0127afna, il-Parlament qabel mill-ewwel dwar pakkett sostanzjali ta' g\u0127ajnuna u rikostruzzjoni g\u0127al-Lebanon.", "Strumenti Finanzjarji", "L-Ewropa hija l-ewwel donatur fid-dinja ta' g\u0127ajnuna esterna.", "G\u0127alhekk l-istrumenti finanzjarji w\u017cati sabiex iwasllu l-g\u0127ajnuna huma kru\u010bjali.", "F'Ottubru 2004, il-Kummissjoni niedet bdil radikali fil-programmi ta' l-UE, u ssosstitwiet aktar minn 30 strument le\u0121i\u017clattiv b'sitta.", "Il-Parlament qabel ma' l-idea ta' simplifikazzjoni imma insista li j\u017comm strumenti separati g\u0127all-pajji\u017ci li qed ji\u017cviluppaw u g\u0127all-promozzjoni tad-demokrazija u tad-drittijiet tal-bniedem (dawn ta' l-a\u0127\u0127ar intu\u017caw sabiex jiffinanzjaw pro\u0121etti f'pajji\u017ci terzi anki ming\u0127ajr il-kunsens ta' l-awtoritajiet lokali), sabiex jipprote\u0121u dawn il-prijoritajiet politi\u010bi.", "Wara negozjati ta' sentejn ma' l-Istati Membri, il-Membri Parlamentari kkonkludew b'su\u010b\u010bess ftehim mal-Kunsill li jirrifletti t-talbiet prin\u010bipali f'dan ir-rigward.", "Il-ftehim, li jkopri l-istrument finanzjarju g\u0127all-koperazzjoni ta' l-i\u017cvilupp g\u0127all-2007 - 2013, kien approvat fil-plenarja f'Di\u010bembru.", "Punt prin\u010bipali ie\u0127or g\u0127all-Membri Parlamentari huwa li l-Parlament \u017camm il-poter tieg\u0127u ta' kode\u010bi\u017cjoni, dak li l-Kummissjoni ppruvat tpo\u0121\u0121i f'dubju.", "EuroMed- raqra iktar President Borrell ifil-Libanu", "Forum privile\u0121\u0121at: Il-Parlament tal-kwistjoni l-kbira", "Siluwett ta' \u017cew\u0121 ir\u0121iel mexjin lejn ajruplan Il-Parlament, dejjem aktar, qed isir il-post fejn ji\u0121u diskussi l-kwistjonijiet il-kbar ta' l-Ewropa u fejn it-temi l-kbar qed jixxandru lill-pubbliku madwar l-Ewropa.", "Issemmiet il-lista ta' mexxejja dinjin su\u010b\u010bessivi li qed jikkjujaw sabiex jie\u0127du l-pjattaforma tal-Parlament, imma u\u0127ud mill-mexxejja ta' l-UE kienu wkoll interessati li jie\u0127du l-opportunit\u00e0 li jidibattu ma' l-assemblea eletta ta' l-Ewropa.", "Inkjesti mill-Parlament, l-iskandlu ta' l-assikurazzjoni \"Equitable Life\"", "Il-Parlament ukoll irrea\u0121ixxa g\u0127al skandlu ie\u0127or madwar l-Ewropa billi \u0127oloq korp investigattiv spe\u010bjali, din id-darba kumitat temporanju ta' inkjesta, bl-iskop li jiskopru l-fatti, in-nuqqasijiet u r-responsabbilitajiet wara l-falliment tal-kumpanija ta' l-assikurazzjoni \"Equitable Life\", li \u010ba\u0127det eluf ta' Ewropej mit-tifdil tag\u0127hom.", "Dan il-kumitat se jag\u0127mel rapport fil-bidu ta' l-2007.", "It-Terrori\u017cmu", "It-terrur tat-terrori\u017cmu \u017car l-Ewropa u li\u010b-\u010bittadini tag\u0127ha madwar id-dinja f'dawn l-a\u0127\u0127ar sentejn, u g\u0127aqqad l-Ewropew fil-luttu u fid-determinazzjoni li jing\u0127elbu l-estremi\u017cmu u l-vjolenza.", "Il-kommemorazzjoni tal-Parlament tal-vittmi tat-terrori\u017cmu f'Marzu 2005 u 2006, fl-anniversarju ta' l-attakki f'Madrid, \u0127adu xejra intensa u partikulari hekk kif \u017cg\u0127a\u017cag\u0127 ta' nazzjonalitajiet varji \u0127adu sehem f'\u010berimonja li tikkonferma l-ispirtu ta' re\u017cistenza u ta' solidarjet\u00e0.", "Titjir ta' e\u017cekuzzjoni tas-CIA \u0126ajja \u0121usta", "Le\u0121i\u017clazzjoni", "In\u010bidenti tat-traffiku joqtlu eluf ta' persuni kull sena Le\u0121i\u017clazzjoni", "L-attivit\u00e0 prin\u010bipali tal-Parlament hija li jille\u0121i\u017cla, u l-\u0127idma tan-numru ta' kumitati parlamentari tieg\u0127u hija wa\u0127da tajba fl-e\u017cer\u010bizju tal-poteri ta' l-Istituzzjoni, li issa jestendu kwa\u017ci ma' l-iskala kollha tar-responsabbilitajiet ta' l-UE, f'isem l-elettorat.", "Forsi, parzjalment, min\u0127abba li hemm kuxjenza li l-Parlament ma j\u010bedix malajr, fattur tas-sitt le\u0121i\u017clatura s'issa kien it-tnaqqis fl-inizjattivi le\u0121i\u017clativi mressqa mill-Kummissjoni.", "Do\u017ca qawwija tar-realt\u00e0 amministrata mill-Parlament fuq id-direttiva tas-Servizzi tal-Port, g\u0127allmet lill-Kummissjoni li l-attivit\u00e0 le\u0121i\u017clattiva g\u0127aliha nnifisha mhux se jkollha effett u li l-opinjoni pubblika, espressa permezz tal-Parlament, hija injorata b'riskju tag\u0127ha stess.", "Il-Parlament ukoll ta lezzjoni jew tnejn lill-Kunsill matul il-le\u0121i\u017clatura tieg\u0127u, u wera' l-abilit\u00e0 li jg\u0127aqqad po\u017cizzjonijiet \u010bari u li jibni kompromessi politi\u010bi b'mod li apparentement huwa lilhinn mill-kole\u0121i\u017clatur tieg\u0127u.", "Din il-kapa\u010bit\u00e0 li jaslu g\u0127al ftehim ippermettiet lill-Parlament li jfassal il-le\u0121i\u017clazzjoni skond l-a\u0121enda tieg\u0127u u li jkaxkar lill-Kummissjoni fir-rima tieg\u0127u, notevolment fi tnejn mill-aktar ka\u017cijiet ja\u0127irqu: REACH u d-direttiva dwar is-Servizzi.", "L-e\u017cempji li \u0121ejjin huma, ne\u010bessarjament, biss parti \u017cghira mill-\u0127idma tal-Parlament.", "G\u0127ajnuna g\u0127all-vittmi ta' l-in\u010bidenti tat-traffiku: Ir-responsabbilit\u00e0 fl-u\u017cu tal-vetturi bil-mutur", "Il-le\u0121i\u017clazzjoni adottata f'Jannar 2005 ta\u0127t it-tmexxija tar-rapporteur Manuel Medina Ortega, se taffetwa miljuni ta' \u010bittadini Ewropej: sewwieqa u potenzjali vittimi ta' in\u010bidenti, kif ukoll l-assikurazzjonijiet.", "Se tiffa\u010bilita li s-sewwieqa jiksbu assikurazzjoni u se ttejjeb il-protezzjoni tal-vittmi ta' l-in\u010bidenti.", "G\u0127all-vittmi, g\u0127olliet il-kopertura minima minn \u20ac350,000 g\u0127al miljun \u20ac .", "Nies li qed ji\u010b\u010baqilqu bejn il-fruntieri se jkunu jistg\u0127u jie\u0127du l-karozza tag\u0127hom mag\u0127hom ming\u0127ajr problemi ta' assikurazzjoni meta ji\u010b\u010baqilqu g\u0127al \u017cmien temporanju b\u0127ala studenti jew fil-\u0127ajja professjonali tag\u0127hom.", "Se jkun ukoll aktar fa\u010bli li jixtru jew ibig\u0127u karozzi barra mill-pajji\u017c.", "Kwalifiki professjonali", "B\u0127ala ri\u017cultat ta' din il-le\u0121i\u017clazzjoni, adottata skond il-gwida ta' Stefano Zappal\u00e0:", "In-nies professjonali jistg\u0127u jipprovdu s-servizzi tag\u0127hom barra minn pajji\u017chom, jiksbu l-esperjenza u l-ispe\u010bjalizzazzjoni tag\u0127hom tkun aktar disponibbli.", "Il-burokrazija se tinqata' peress li r-rikonoxximent issa huwa awtomatiku.", "Il-konsumaturi se jibbenefikaw minn g\u0127a\u017cla akbar filwaqt li jibbenefikaw mis-salvagwardji nazzjonali (b\u0127all-assikurazzjoni ta' indemnit\u00e0 professjonali).", "L-Organizzazzjonijiet professjonali huma garantiti vu\u010bi akbar fl-i\u017cvilupp futur tas-sistema.", "Id-Direttiva hija e\u017cempju tajjeb ta' \"le\u0121i\u017clazzjoni a\u0127jar\" li tissosstitwixxi 15-il li\u0121i settorali.", "Huwa wkoll essenzjali g\u0127as-Suq Intern, li jo\u0127loq sistema li g\u0127all-ewwel darba tag\u0127mel verament awtomatiku l-moviment \u0127ieles tal-professjonisti fl-Ewropa.", "Tni\u0121\u0121is ikkaw\u017cat mill-bastimenti", "Ta\u0127t din id-direttiva, skariki ta' sustanzi li jni\u0121\u0121su \u0121ejjin minn vapuri mag\u0127mula \"b'intenzjoni, bi traskura\u0121ni jew b'negli\u0121enza serja\" se jitqiesu b\u0127ala reati kriminali.", "Ta\u0127t il-pressjoni tal-PE mmexxi minn Corien Wortmann-Kook, saret dispo\u017cizzjoni g\u0127al studju ta' fattibilit\u00e0 dwar it-twaqqif ta' gwardja kostali Ewropea ddedikata g\u0127all-prevenzjoni tat-tni\u0121\u0121is u g\u0127ar-reazzjoni.", "Pollution fil-ba\u0127ar Monitora\u0121\u0121 sikur", "U\u017cu aktar sikur ta' l-internet", "brevetti tas-Software U\u017cu aktar sikur ta' l-internet", "L-g\u0127an ta' dan il-programm huwa li jippromwovi u\u017cu aktar sikur ta' l-internet (partikularment g\u0127at-tfal) u li ji\u0121\u0121ieled kontra l-kontenut illegali u mhux mixtieq.", "Il-\u0127idma le\u0121i\u017clattiva tmexxiet minn Edith Mastenbroek li ggwidat lill-Parlament sabiex jintla\u0127aq ftehim mal-Kunsill dwar dan id-dossier f'Settembru 2005.", "Il-\u0127in tax-xog\u0127ol fl-UE", "Il-progress fil-Parlament tal-le\u0121i\u017clazzjoni dwar il-\u0127in tax-xog\u0127ol kien imdawwar minn \u0127afna pubbli\u010bit\u00e0.", "Gwidat mir-rapporteur, Alejandro Cercas, u b'kuntrast mal-po\u017cizzjonijiet tal-Kummissjoni u tal-Kunsill, il-Parlament fil-11 ta' Mejju 2005 ivvota sabiex itemm l-\"opt-out\" fid-direttiva fejn il-\u0127addiema jistg\u0127u jkunu obbligati li ja\u0127dmu aktar minn 48 sieg\u0127a fil-gimg\u0127a.", "Il-ballun intbag\u0127at b'mod de\u010bi\u017c f'saqajn il-Kunsill, u sfortunatament ma re\u0121ax lura, u l-Kunsill jidher li mhux kapa\u010bi ja\u0121ixxi bl-iskop \u010bar li wera il-Parlament fuq din il-kwistjoni.", "Privattivi g\u0127al 'software'", "Fi pro\u010bedura o\u0127ra ta' livell g\u0127oli fis-6 ta' Lulju 2005, 648 minn 680 membru tal-Parlament \u010ba\u0127du l-po\u017cizzjoni Komuni tal-Kunsill g\u0127all-introduzzjoni ta' sistema ta' privattivi g\u0127as-'software' tal-kompjuter, u kkunsidraw li l-ka\u017c g\u0127al din il-mi\u017cura ma kienx pruvat u fost t\u0127assib li din il-mossa tista' xxekkel l-innovazzjoni, partikularment fost l-atturi \u017c-\u017cg\u0127ar, f'zona ekonomika li hija vitali g\u0127all-kompetittivit\u00e0 ekonomika ta' l-Ewropa.", "Il-votazzjoni tal-Parlament timmarka l-ewwel \u010ba\u0127da ta' po\u017cizzjoni tal-Kunsill fit-tieni qari ta' pro\u010bedura ta' kode\u010bi\u017cjoni u se jkollha impatt kbir fuq il-\u0127ajja ekonomika Ewropea.", "Il-projbizzjoni tal-flalati kan\u010bero\u0121eni", "Ir-Rapporteur Antonios Trakatellis wassal lill-Parlament sabiex jikseb projbizzjoni totali fuq l-u\u017cu tas-sitt sustanzi mag\u0127rufa b\u0127ala ftalati li jintu\u017caw fil-manifattura tal-\u0121ugarelli tat-tfal, li r-ri\u010berka wriet li huwa kan\u010bero\u0121eni\u010bi.", "Kimi\u010bi aktar sikuri fl-UE: REACH", "Il-Membri Parlamentari fit-13 ta' Di\u010bembru 2006 adottaw b'ma\u0121\u0121oranza \u010bara, wara tliet snin ta' diskuzzjonijiet mal-Kummissjoni u ma' l-Istati Membri, ir-regolament REACH dwar il-kimi\u010bi.", "B\u0127ala wa\u0127da mill-akbar le\u0121i\u017clazzjonijiet fl-istorja ta' l-UE, REACH se twaqqaf sistema ta' re\u0121istrazzjoni, evalwazzjoni u awtorizzazzjoni ta' eluf ta' sustanzi kimi\u010bi.", "REACH se jtejjeb l-immani\u0121\u0121jar tar-riskju tal-kimi\u010bi billi j\u0121ieg\u0127el lill-manifatturi u lill-importaturi jirre\u0121istraw is-sustanzi kimi\u010bi kollha prodotti jew impurtati 'l fuq minn tunellata kull sena.", "G\u0127al \u0127afna mis-sustanzi perikolu\u017ci, il-manifatturi se jkollhom jissottomettu pjan ta' sostituzzjoni sabiex jissostitwixxuhom b'alternattivi aktar sikuri.", "REACH se jtejjeb il-protezzjoni tas-sa\u0127\u0127a ta\u010b-\u010bittadini u ta' l-ambjent.", "Se jid\u0127ol fis-se\u0127\u0127 fl-1 ta' \u0120unju 2007.", "Kollox dwar REACH l", "Id-Direttiva dwar is-Servizzi", "Id-Direttiva dwar is-Servizzi", "Nift\u0127u l-portijiet ta' l-Ewropa: Id-Direttiva dwar is-Servizz tal-Port", "F'Jannar ta' l-2006 \u0121rat wa\u0127da mill-aktar \u0121rajjet strambi fl-istorja le\u0121i\u017clattiva tal-Parlament.", "Il-Kummissjoni, li apparentement ma kinitx affetwata mid-destin ikreh ta' l-attentati pre\u010bedenti sabiex issir le\u0121i\u017clazzjoni f'dan il-qasam, kellha ter\u0121a tressaq l-le\u0121i\u017clazzjoni sabiex tilliberalizza l-forniment tas-servizzi fil-portijiet Ewropej.", "L-ewwel qari fil-Parlament sar fit-18 ta' Jannar 2006, u instiga lill-\u0127addiema tal-portijiet madwar l-Ewropa sabiex imorru bi \u0127\u0121arhom fi Strasburgu u jimmanifestaw is-sentimenti tag\u0127hom fi protesta pa\u010bifika, imma mimlija \u0127ajja.", "Fil-votazzjoni interna, ir-rapporteur Georg Jarzembowski wassal lill-Parlament sabiex jiskarta l-proposta tal-Kummissjoni b'ma\u0121\u0121oranza kbira.", "Il-protezzjoni (fost o\u0127rajn) tal-barmejds u tal-bennejja mir-radjazzjoni ottika", "Ir-Rapporteur Csaba \u0150ry mexxa t-triq g\u0127all-adozzjoni finali, fl-14 ta' Frar 2006, ta' le\u0121i\u017clazzjoni \u0121dida g\u0127all-protezzjoni tal-\u0127addiema Ewropej milli jkunu esposti g\u0127ar-radjazzjoni ottika (tad-dawl) li tag\u0127mel il-\u0127sara.", "Madankollu, il-Paralment tkellem g\u0127an-nies, ming\u0127ajr ma jissemmew il-barmejds emblemati\u010bi tal-Bavarja li deheru b'mod prominenti fil-gazzetti Ewropej f'dan i\u017c-\u017cmien, billi eskluda mill-ambitu tal-le\u0121i\u017clazzjoni l-effetti tax-xemx, g\u0127aliex dan kien \u0121udikat bil-g\u0127aqal li hija kwistjoni li a\u0127jar tkun indirizzata mill-gvernijiet ta' l-Istati Membri, li huma aktar familjari mal-kundizzjonijiet meteorolo\u0121i\u010bi.", "Il-Protezzjoni tad-dejta u r-ritenzjoni", "Il-pragmati\u017cmu tal-Parlament kien manifestat ukoll fis-sitt le\u0121i\u017clatura fil-\u0121lieda kontra t-terrori\u017cmu.", "Fir-rikonoxximent li l-Parlament huwa msie\u0127eb serju fin-negozjati, il-Presidenza ta' l-Ingilterra involvietu b\u0127ala le\u0121i\u017clatur s\u0127i\u0127 u ugwali fil-qasam sensittiv tal-\u0121ustizza u l-intern, fil-le\u0121i\u017clazzjoni dwar ir-ritenzjoni tad-dejta.", "Il-ftehim \u0121iet konklu\u017c wara pro\u010beduram mg\u0127a\u0121\u0121la fil-15 ta' Di\u010bembru 2005, fejn il-Parlament bena salvagwardji g\u0127all-protezzjoni tal-libertajiet \u010bivili ta\u010b-\u010bittadini ta' l-UE.", "Il-pro\u010bedura kienet kontroversjali u g\u0127alkemm ma\u0121\u0121oranza kbira appo\u0121\u0121at il-le\u0121i\u017clazzjoni, ir-rapporteur, Alexander Nuno Alvaro, irtira ismu bi protesta kontra r-ri\u017cultat finali.", "Ir-rikonoxxment ta' l-ismijiet tal-passi\u0121\u0121ieri", "Il-Parlament kien anqas lest biex jg\u0127in lill-Kunsill dwar is-su\u0121\u0121ett tar-Rekords ta' l-Ismijiet tal-Passi\u0121\u0121ieri (l-informazjoni personali dwar il-passi\u0121\u0121ieri f'titjiriet lejn l-Istati Uniti ta' l-Amerika tg\u0127addiet lill-awtoritajiet Amerikani).", "Din il-le\u0121i\u017clazzjoni, li l-Parlament \u0127ass li kisret il-liberatjiet individwali u fejn il-Parlament ma kienx il-kole\u0121i\u017clatur, kienet ikkontestata legalment mill-Parlament fil-Qorti tal-\u0120ustizzja, u l-Qorti dde\u010bidiet favur il-Parlament f'Mejju 2006.", "Fit-30 ta' Settembru 2006 da\u0127lu fis-se\u0127\u0127 arran\u0121amenti \u0121odda.", "Lista ta' linji ta' l-ajru suspettu\u017ci ('blacklist')", "Wara sajf ta' tra\u0121edja fis-sema, fl-2005 il-Parlament imbotta sabiex isiru mi\u017curi li jtejbu s-sikurezza ta' l-ispazu ta' l-ajru Ewropew.", "F'Marzu ta' din is-sena, 93 linja ta' l-ajru kienu projbiti milli jtiru fl-UE wara pressjoni mill-Parlament Ewropew.", "Dawn l-ajruplani projbiti kienu meqjusa li ma jil\u0127qux l-istandard ta' sikurezza rigidu ta' l-EU3.", "Id-direttiva dwar is-servizzi \u0126arsa \u0121enerali lejn is-Servizzi fil-Portijiet raddjazzjoni ottika Protezzjoni tad-Data Lista ta' kumpaniji ta' l-ajru Sommarju 2004-2006"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16675790__IM-PRESS__20061219-FCS-01663__MT.txt"}
{"text": ["Il-Bulgaru, ir-Rumen u l-Irlandi\u017c jid\u0127lu fil-familja Ewropea", "Il-lingwi uffi\u010bjali jammontaw g\u0127al 23!!", "Flimkien mad-d\u0127ul tar-Rumanija u l-Bulgarija u l-lingwi nazzjonali tag\u0127hom, l-Irlandi\u017c sar il-23 lingwa.", "Dawn il-lingwi l-\u0121odda isa\u0127\u0127u l-wirt kulturali Ewropew u jarrikixxuha bid-diversit\u00e0.", "Il-familja kollha issa tg\u0127odd tlett alfabetti.", "Il-Parlament Ewropew, fejn il-lingwi kollha uffi\u010bjali huma u\u017cati il-multilingwi\u017cmu jgawdi post ta' privile\u0121\u0121.", "Ma kull numru jew grupp ta' pajji\u017c li da\u0127al fl-Unjoni, n-numru ta' lingwi uffi\u010bjali baqa' ji\u017cdied.", "Fl-1957, vuol diri, fil-bidu kien hemm biss 4 lingwi: l-Olandi\u017c, il-Fran\u010bi\u017c, il-\u0120ermani\u017c u t-Taljan.", "Wara ir-raba' tkabbir fl-1995, in-numru qabe\u017c g\u0127al \u0127dax-il lingwa uffi\u010bjali.", "L-ikbar d\u0127ul ta' l-g\u0127axar pajji\u017ci fl-2004 da\u0127\u0127al mieg\u0127u 9 lingwi \u0121odda u n-numru llum tela' g\u0127al 23.", "Tista' tinnota li n-numru ta' Stati Membri hu inqas minn numru ta' lingwi - dan g\u0127aliex \u010berta lingwi mitkellma f'iktar minn pajji\u017c wie\u0127ed.", "Per e\u017cempju il-Grieg mitkellem anke f'\u010aipru, il-\u0120ermani\u017c fl-Awstrija u l-l-Fran\u010bi\u017c u l-\u0120ermani\u017c mitkellma fil-Lussemburgu li ma da\u0127litx il-lingwa nazzjonali tag\u0127ha b\u0127ala lingwa uffi\u010bjali ta' l-UE.", "G\u0127idha bil-lingwa tieg\u0127ek", "Id-demokrazija tissarraf bi dritt li titkellem bil-lingwa tieg\u0127ek.", "G\u0127alhekk il-Membri g\u0127andhom id-dritt li jitkellmu b'lingwa uffi\u010bjali ta' l-g\u0127a\u017cla tag\u0127hom.", "Il-lingwa uffi\u010bjali kollha huma tradotti bil-lingwa uffi\u010bjali ukoll.", "Jekk dan ma jsirx dawn id-dokumenti ma jkunux jistg\u0127u igawdu mill-istat legali.", "Wie\u0127ed irid jikkunsidra dan il-fatt fl-organizzazzjoni tax-xog\u0127ol fil-Parlament.", "Per e\u017cempju, kumitat parlamentari irid jikkalkula \u017c-\u017cmien wie\u0127ed irid biex it-testi ji\u0121u tradotti fid-diversi lingwi qabel ma l-Membri jkunu jistg\u0127u jifhmu l-kontenut.", "Il-politika tal-PE tirrifletti din il-politika.", "Inti ukoll tista' tag\u0127\u017cel biex taqra f'liema lingwa trid.", "Mitluf fit-traduzzjoni", "G\u0127all-UE, il-multilingwi\u017cmu huwa su\u0121\u0121ett ta' importanza essenzjali.", "Fil-fatt, il-portafoll tal-Kummissarju Rumen Leonard Orban responsabbli g\u0127al dan is-su\u0121\u0121ett ikompli jipprova dan l-interess da parti l-istituzzjonijiet Ewropej.", "L-UE tappo\u0121\u0121ja u tippromwovi l-multilingwi\u017cmu b'diversi azzjonijiet u programmi biex ittejjeb it-tag\u0127rif tal-lingwi fil-popli Ewropej.", "Il-programm l-iktar mag\u0127ruf huwa Erasmus li ji\u010b\u010belebra il-20 anniversarju - 1.2 miljun student ipparte\u010bipa).", "Skond st\u0127arri\u0121 ri\u010benti tal-Eurobarometer, nofs biss ta\u010b-\u010bittadini Ewropej jg\u0127idu li jistg\u0127u jitkellmu b'tieni lingwa wara dik materna.", "Nhar is-26 ta' Settembru kien ipproklamat b\u0127ala l-jum Ewropew tal-lingwi u s-sena 2001 dik tal-lingwi bl-iskop li tinkura\u0121\u0121ixxi t-tag\u0127lim tal-lingwi madwar l-Ewropa.", "Sabiex tikkejterja g\u0127ad-diversit\u00e0 u l-ugwaljanza, xog\u0127ol essenzjali huwa dak tat-traduzzjoni (bil-miktub) u l-interpretazzjoni (bil-kelma).", "Fl-2005, 1, 324, 231 pa\u0121ni \u0121ew tradotti.", "L-ispejje\u017c tat-traduzzjoni jammontaw g\u0127al biss 1% tal-ba\u0121it Ewropew.)", "Il-PE jiddedika \u0127afna attenzjoni g\u0127al dan l-iskop.", "Rapport mtella' Settembru li g\u0127adda dwar il-Multilingwi\u017cmu minn Alexander Stubb (PPE-De, Finlandja) ta l-kontribut tieg\u0127u dwar kif l-UE g\u0127anda ttejjeb il-metodi ta' \u0127idma dwar il-multilingwi\u017cmu.", "Ir-rapport jinsisti dwar kif wie\u0127ed jista' jnaqqas l-ispejje\u017c filwaqt li jassigura li l-kelliema jistg\u0127u jinftehmu.", "Ftit \u0121img\u0127at wara i\u0121ifieri f' Novembru, il-PE laqa' l-proposti tal-Kummissjoni g\u0127al Qafas Strate\u0121iku \u0120did biex ikabbar it-tag\u0127rif tal-lingwi u l-mezzi biex wie\u0127ed jie\u0127u vanta\u0121\u0121 mill-aspett kulturali u so\u010bjo-ekonomiku.", "Ir-rapport ta' Bernat Joan i Mari (\u0126odor, Spanja) fuq l-inizjattiva tal-Parlament jis\u0127aq dwar l-importanza biex wie\u0127ed itejjeb il-kwalit\u00e0, l-effi\u010benza u l-a\u010b\u010bessibilit\u00e0 tas-sistemi edukattivi u ta' formazzjoni fl-UE billi jsa\u0127\u0127u fuq it-tag\u0127lim ta' lingwi barranin.", "20070110STO01817 Websajt tal-Kummissjoni Rapport fuq il-Multilingwi\u017cmu L-infiq ta' l-interpretazzjoni"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16675974__IM-PRESS__20070110-STO-01817__MT.txt"}
{"text": ["Il-Briefing - Seduta Plenarja 15-18.01.07 (Strasburgu)", "MPE \u0121odda mill-Bulgarija u mir-Rumanija : Matul l-ewwel seduta plenarja ta' l-2007, il-Membri tal-Parlament Ewropew ser jilqg\u0127u l-Membri Bulgari u Rumeni \u0121odda, wara li l-Bulgarija u r-Rumanija saru Stati Membri ta' l-Unjoni Ewropea fl-1 ta' Jannar.", "Dawn issa ser ikunu jistg\u0127u jipparte\u010bipaw fil-votazzjonijiet kollha li jsiru matul is-seduta plenarja.", "Indirizz tal-President tal-Parlament Ewropew : Wara li ji\u0121u milqug\u0127a l-MPE mill-Bulgarija u mir-Rumanija l-\u0121odda, il-President Josep Borrell ser jindirizza lill-MPE fl-a\u0127\u0127ar tal-mandat tieg\u0127u u qabel issir il-votazzjoni g\u0127at-tnax-il President elett tal-Parlament Ewropew.", "Elezzjonijiet g\u0127at-tieni nofs tal-le\u0121islatura : Il-MPE ser jag\u0127\u017clu President, 14-il Vi\u010bi President u sitt Kwesturi \u0121odda g\u0127at-tieni nofs tal-le\u0121islatura tal-Parlament Ewropew.", "Il-mandat tag\u0127hom ser ikun ta' sentejn u nofs, sakemm isiru l-elezzjonijiet Parlamentari Ewropej fl-2009.", "Il-Presidenza \u0120ermani\u017ca : Matul is-seduta plenarja ser issir stqarrija mill-Presidenza \u0120ermani\u017ca dwar il-programm tag\u0127ha g\u0127as-sitt xhur li \u0121ejjin.", "Il-\u0120ermanja \u0127adet il-Presidenza tal-Kunsill Ewropew fl-1 ta' Jannar.", "Linji tal-ferrovija : Dibattitu kon\u0121unt dwar tliet rapporti fit-tieni qari tal-pro\u010bedura ta' kode\u010bi\u017cjoni, dwar l-i\u017cvilupp tal-linji tal-ferrovija fil-Komunita', i\u010b-\u010bertifikazzjoni ta' sewwieqa tal-ferroviji li joperaw lokomotivi u ferroviji fuq is-sistema ferrovjarja, u d-drittijiet u l-obbligi tal-passi\u0121\u0121ieri internazzjonali tal-ferroviji.", "G\u0127alkemm g\u0127adu mhuwiex ikkonfermat, g\u0127andha ssir dikjarazzjoni mill-Kunsill u l-Kummissjoni dwar il-kundanna g\u0127all-mewt ta' l-istaff mediku li jinsab fil-Libja.", "Il-Parlament g\u0127andu wkoll jadotta ri\u017coluzzjoni dwar din il-kwistjoni.", "-//EP//TEXT IM-PRESS 20070104BRI01731 FULL-TEXT DOC XML V0//MT", "Istituzzjonijiet", "Elezzjoni tal-President tal-Parlament Ewropew g\u0127at-tieni nofs tal-le\u0121islatura", "Matul l-ewwel seduta plenarja tag\u0127hom tas-sena 2007, il-Membri tal-Parlament Ewropew ser jag\u0127\u017clu President \u0121did g\u0127at-tieni nofs tal-le\u0121islatura tal-Parlament.", "Ser isiru wkoll l-elezzjonijiet tal-Vi\u010bi Presidenti u tal-Kwesturi l-\u0121odda, u ser ji\u0121u m\u0127abbra l-\u0127atriet fil-Kumitati Parlamentari.", "Il-Parlament Ewropew ji\u0121i elett kull \u0127ames snin.", "Il-President huwa elett g\u0127al mandatt ta' sentejn u nofs li jista' ji\u0121\u0121edded, ji\u0121ifieri g\u0127al nofs il-le\u0121islatura tal-Parlament.", "Nhar it-Tlieta ser ji\u0121i elett il-President tal-Parlament Ewropew g\u0127as-sentejn u nofs li \u0121ejjin.", "S'issa, Hans-Gert POETTERING (EPP-ED, DE), Francis WURTZ (GUE/NGL, FR), Monica FRASSONI (Greens/EFA, IT), u Jens-Peter BONDE (IND/DEM, DK) iddikjaraw il-kandidatura tag\u0127hom g\u0127all-Presidenza.", "Mandankollu jistg\u0127u jibqg\u0127u ji\u0121u nnominati kandidati \u0121odda sa nhar it-Tnejn 15 ta' Jannar fis-6 ta' filg\u0127axija.", "Il-kandidati g\u0127all-Presidenza g\u0127andhom ikunu nnominati minn Grupp Politiku jew minn 40 MPE.", "Il-votazzjoni", "Matul is-seduta li fiha ji\u0121i elett il-President, l-aktar Membru anzjan pre\u017centi jippresjedi sakemm ikun elett il-President, b'vot sigriet.", "Jekk wara tliet votazzjonijiet ebda kandidat ma j\u0121ib ma\u0121\u0121oranza assoluta (50% + 1) tal-voti validi mitfug\u0127a, ir-raba' votazzjoni g\u0127andha tkun biss bejn dawk i\u017c-\u017cew\u0121 kandidati li jkunu \u0121abu l-akbar numru ta' voti fit-tielet vot.", "F' ka\u017c ta' voti ndaqs l-aktar kandidat anzjan g\u0127andu ji\u0121i dikjarat elett.", "Malli ji\u0121i elett il-President, l-aktar Membru anzjan m' g\u0127andux jibqa' jippresjedi.", "Il-President elett jista' jag\u0127ti l-indirizz tal-ftu\u0127.", "Dmirijiet tal-President", "Il-President g\u0127andu jmexxi l-attivitajiet kollha tal-Parlament u l-korpi tieg\u0127u.", "Huwa jifta\u0127, jissospendi u jag\u0127laq is-seduti; jag\u0127ti de\u010bi\u017cjonijiet dwar l-ammissibbilita' ta' emendi, dwar mistoqsijiet lill-Kunsill u lill-Kummissjoni, u dwar il-konformita' ta' rapporti mar-Regoli ta' Pro\u010bedura tal-Parlament; ji\u017cgura l-osservanza ta' dawn ir-Regoli, j\u017comm l-ordni, jsejja\u0127 lill-kelliema, jag\u0127laq diskussjonijiet, ipo\u0121\u0121i kwistjonijiet g\u0127all-vot u j\u0127abbar ir-ri\u017cultat tal-votazzjonijiet; u jirreferi lill-Kumitati dawk il-komunikazzjonijiet li jkunu jikkon\u010bernawhom.", "Il-President jista' jitkellem waqt diskussjoni biss sabiex jag\u0127laq jew sabiex isejja\u0127 lill-kelliema g\u0127all-ordni.", "Jekk ikun jixtieq jie\u0127u sehem f'diskussjoni, huwa g\u0127andu j\u0127alli s-Si\u0121\u0121u u m' g\u0127andux jer\u0121a jie\u0127du qabel ma tispi\u010b\u010ba d-diskussjoni.", "Huwa jirrappre\u017centa lill-Parlament f'relazzjonijiet internazzjonali, f'okka\u017c\u017cjonijiet \u010berimonjali u f'affarijiet amministrattivi, legali u finanzjarji.", "-//EP//TEXT IM-PRESS 20070104BRI01731 FULL-TEXT DOC XML V0//MT", "Istituzzjonijiet", "Elezzjoni tal-Vi\u010bi-Presidenti tal-Parlament Ewropew", "Wara li ji\u0121i elett il-President tal-Parlament Ewropew, il-Membri g\u0127andhom ukoll jag\u0127\u017clu l-14-il Vi\u010bi-President g\u0127at-tieni nofs tal-le\u0121islatura tal-Parlament Ewropew, sa l-2009.", "Din il-votazzjoni g\u0127andha ssir nhar it-Tlieta wkoll.", "Il-votazzjoni", "Wara li jkunu \u0121ew nominati minn Grupp politiku jew minn 40 MPE, il-Vi\u010bi-Presidenti g\u0127andhom ji\u0121u eletti b'vot sigriet fuq karta tal-vot wa\u0127da.", "Dawk illi fl-ewwel votazzjoni j\u0121ibu ma\u0121\u0121oranza assoluta tal-voti mitfug\u0127a g\u0127andhom ikunu dikjarati eletti fl-ordni numeriku skond il-voti li j\u0121ibu.", "In-numru ta' Vi\u010bi-Presidenti eletti m'g\u0127andux jaqbe\u017c l-erbatax.", "Jekk in-numru ta' kandidati eletti ikun inqas minn numru ta' karigi li jridu jimtlew, g\u0127andha tittie\u0127ed votazzjoni o\u0127ra ta\u0127t l-istess kundizzjonijiet.", "Jekk tkun me\u0127tie\u0121a it-tielet votazzjoni, ma\u0121\u0121oranza relattiva g\u0127andha tkun bi\u017c\u017cejjed.", "Dmirijiet", "Fost affarijiet o\u0127ra, jekk il-President ikun assenti jew mhux f'posizzjoni li jaqdi dmirijietu, jew jekk ikun jixtieq li jie\u0127u sehem f'diskussjoni, g\u0127andu je\u0127odlu postu wie\u0127ed mill-Vi\u010bi-Presidenti.", "Il-President jista' jiddelega lill-Vi\u010bi-Presidenti kwalunkwe dmir b\u0127al ma hu ir-rappre\u017centanza tal-Parlemant f'\u010berimonji spe\u010bifi\u010bi u atti.", "Data: 16.01.07 Vice-Presidents and Quaestors \u0126arsa \u0121enerali lejn il-Parlament Regoli ta' Pro\u010bedura tal-Parlament Ewropew", "-//EP//TEXT IM-PRESS 20070104BRI01731 FULL-TEXT DOC XML V0//MT", "Istituzzjonijiet", "L-elezzjoni tal-Kwesturi", "Waqt li normalment il-Parlament ikollu \u0127ames Kwesturi, nhar l-Erbg\u0127a ser ji\u0121u eletti sitt Kwesturi g\u0127as-sentejn u nofs li \u0121ejjin, sakemm isiru l-elezzjonijiet Parlamentari Ewropej.", "Imbag\u0127ad in-numru jer\u0121a' jin\u017cel g\u0127al \u0127amsa.", "Il-votazzjoni", "Il-Kwesturi g\u0127andhom ikunu eletti bl-istess pro\u010bedura g\u0127all-elezzjoni tal-Vi\u010bi-Presidenti.", "Dmirijiet", "Il-President, il-Vi\u010bi-Presidenti u l-Kwesturi jiffurmaw flimkien il-Bureau tal-Parlament, li jiggwida l-\u0127idma interna tieg\u0127u.", "Il-Kwesturi g\u0127andhom rwol konsultattiv fil-Bureau u huma responsabbli g\u0127al affarijiet amministrattivi u finanzjarji li jolqtu direttament lill-Membri.", "G\u0127alhekk g\u0127andhom ji\u017cguraw li l-MPE ikollhom l-infrastruttura me\u0127tie\u0121a fil-\u0127idma tag\u0127hom.", "Data: 17.01.07 Vice-Presidents and Quaestors \u0126arsa \u0121enerali lejn il-Parlament Regoli ta' Pro\u010bedura tal-Parlament Ewropew", "-//EP//TEXT IM-PRESS 20070104BRI01731 FULL-TEXT DOC XML V0//MT", "Istituzzjonijiet", "Membri \u0121odda mill-Bulgarija u mir-Rumanija fil-Parlament Ewropew", "Matul l-ewwel seduta plenarja ta' l-2007, il-Membri tal-Parlament Ewropew ser jilqg\u0127u t-18-il Membru Bulgaru u l-35 Membru Rumen il-\u0121odda matul seduta solenni.", "Dan wara li l-Bulgarija u r-Rumanija saru Stati Membri ta' l-Unjoni Ewropea fl-1 ta' Jannar.", "Dawn il-MPE issa ser ikunu jistg\u0127u jipparte\u010bipaw fil-votazzjonijiet kollha li jsiru matul is-seduta plenarja.", "Il-Membri Bulgari u Rumeni \u0121ew ma\u0127tura mill-parlamenti nazzjonali rispettivi tag\u0127hom u ser jibqg\u0127u fil-kariga sa l-elezzjonijiet Parlamentari Ewropej li ser isiru fi\u017c-\u017cew\u0121 pajji\u017ci iktar tard din is-sena.", "In-numru uffi\u010bjali ta' MPE fil-Parlament Ewropew wara dan it-tkabbir huwa ta' 785.", "Data: 15.01.07 MPE Rumeni MPE Bulgari", "-//EP//TEXT IM-PRESS 20070104BRI01731 FULL-TEXT DOC XML V0//MT", "Istituzzjonijiet", "Il-kompo\u017cizzjoni l-\u0121dida tal-Parlament Ewropew", "Wara l-a\u0127\u0127ar tkabbir u sakemm isiru l-elezzjonijiet Parlamentari Ewropej fl-2009, il-Parlament ser ikollu 785 Membri.", "Wara, in-numru g\u0127andu jin\u017cel g\u0127al 736.", "Nhar il-\u0126amis ser ji\u0121u vvutati l-proposti tal-Konferenza tal-Presidenti g\u0127all-\u0127atriet tal-Membri fil-Kumitati Parlamentari.", "Barra minn hekk, qeg\u0127din isiru negozjati biex jitwaqqaf Grupp Politiku \u0121did fi \u0127dan il-Parlament Ewropew.", "Fil-bidu tat-tieni nofs mandat tal-Parlament u wara l-wasla tal-Membri l-\u0121odda mill-Bulgarija u mir-Rumanija, nhar l-Erbg\u0127a filg\u0127axija il-Konferenza tal-Presidenti - li hija mag\u0127mula mill-Kapijiet tal-Gruppi Politi\u010bi u mill-President - g\u0127andha t\u0127abbar il-proposti tag\u0127ha g\u0127an-nominazzjonijiet tal-Membri fil-Kumitati Parlamentari.", "Dawn il-proposti ser ji\u0121u vvutati l-\u0121urnata ta' wara.", "Il-Kumitati j\u0127ejju, jemendaw u jadottaw proposti le\u0121islattivi u rapporti fuq inizjattiva tag\u0127hom sabiex ikunu kkunsidrati mill-Parlament kollu matul is-seduta plenarja.", "Il-wasla tal-Membri l-\u0121odda tfisser ukoll tibdil fil-kompo\u017cizzjoni tal-Gruppi politi\u010bi.", "Il-Membri Rumeni u Bulgari g\u0127andhom jing\u0127aqdu mal-Gruppi ta' l-EPP-ED, il-PES u l-ALDE.", "Barra minn hekk, ri\u010bentement \u0121ie m\u0127abbar li g\u0127addejjin negozjati biex ikun iffurmat Grupp Politiku \u0121did fil-Parlament Ewropew, ta\u0127t it-tmexxija ta' Bruno GOLLNISCH (FR).", "Il-Grupp g\u0127andu jibda jissejja\u0127 \"ITS\" (Integrita', Tradizzjoni u Sovranita').", "Skond l-informazzjoni li \u0121iet mg\u0127otija s'issa, dan il-Grupp g\u0127andu jkun mag\u0127mul minn MPE minn Franza, l-Italja, il-Bel\u0121ju, l-Awstrija, ir-Renju Unit, kif ukoll mill-Bulgarija u mir-Rumanija.", "G\u0127alissa g\u0127adhom qeg\u0127din jin\u0121abru l-firem ne\u010bessarji biex dan il-Grupp ikun jista' ji\u0121i ffurmat.", "B\u0127alissa, Grupp Politiku fil-Parlament Ewropew g\u0127andu jinkludi MPE eletti minn sitt Stati Membri differenti (20% tan-numru totali ta' l-Istati Membri).", "Barra minn hekk, l-inqas numru ta' Membri me\u0127tie\u0121a biex ji\u0121i ffurmat grupp politiku huwa g\u0127oxrin.", "Membru ma jistax ikun f'iktar minn grupp wie\u0127ed.", "Data: 17.01.07 Formazzjoni ta' gruppi politi\u010bi Dmirijiet tal-Konferenza tal-Presidenti", "-//EP//TEXT IM-PRESS 20070104BRI01731 FULL-TEXT DOC XML V0//MT", "Istituzzjonijiet", "Il-Programm tal-Presidenza \u0120ermani\u017ca", "Matul is-seduta plenarja ser issir stqarrija mill-Presidenza \u0120ermani\u017ca dwar il-programm tag\u0127ha g\u0127as-sitt xhur li \u0121ejjin.", "Fid-dokument tag\u0127ha \"Europe - succeeding together\", il-Presidenza \u0120ermani\u017ca tiffoka fuq l-i\u017cvilupp tal-politika ekonomika, dik so\u010bjali u dik ambjentali g\u0127all-\u0121ejjieni ta' l-Unjoni, i\u017c-\u017cona ta' liberta', sigurta' u \u0121ustizzja, u l-\u0127idma fuq il-politika barranija u ta' sigurta' komuni, il-politika ekonomika esterna u l-politika g\u0127all-i\u017cvilupp.", "Il-\u0120ermanja \u0127adet il-kariga tal-Presidenza tal-Kunsill Ewropew waqt li l-Unjoni qieg\u0127da tipprepara biex ti\u010b\u010belebra l-50 anniversarju tat-Trattati ta' Ruma, li stabbilixxu l-Komunita' Ekonomika Ewropea.", "Fost il-kwistjonijiet li din il-Presidenza ser tiffoka fuqhom, hemm l-i\u017cvilupp tal-\u0121ejjieni ekonomiku u so\u010bjali ta' l-Ewropa u l-\u0127arsien ta' l-impjiegi u ta' l-ambjent naturali.", "Fil-qasam ta\u017c-\u017cona ta' liberta', sigurta' u \u0121ustizzja, il-Presidenza trid issa\u0127\u0127a\u0127 dawn il-kun\u010betti waqt li tikkontrolla l-migrazzjoni u tippromwovi l-integrazzjoni.", "Barra minn hekk, il-Presidenza qieg\u0127da tippjana wkoll li, fost affarijiet o\u0127ra, tkabbar din i\u017c-\u017cona ta' sigurta' u stabilita'.", "Angela MERKEL, Kan\u010billier tar-Republika Federali tal-\u0120ermanja, ser tkun pre\u017centi matul dan id-dibattitu.", "Stqarrija tal-Presidenza tal-Kunsill Il-Presidenza \u0120ermani\u017ca Il-Programm tal-Presidenza \u0120ermani\u017ca g\u0127as-sitt xhur li \u0121ejjin", "-//EP//TEXT IM-PRESS 20070104BRI01731 FULL-TEXT DOC XML V0//MT", "Il-linji tal-ferroviji nazzjonali miftu\u0127a g\u0127all-kompetizzjoni mill-2017", "G\u0127andu jsir dibattitu kon\u0121unt dwar il-linji tal-ferrovija fil-Komunita', li matulu ser ji\u0121u diskussi tliet rapporti fit-tieni qari tal-pro\u010bedura ta' kode\u010bi\u017cjoni.", "Ir-rapporti li \u0121ew adottati mill-Kumitat g\u0127at-Trasport huma dwar l-i\u017cvilupp tal-linji tal-ferrovija fl-UE, i\u010b-\u010bertifikazzjoni ta' sewwieqa tal-ferroviji li joperaw lokomotivi u ferroviji, u d-drittijiet u l-obbligi tal-passi\u0121\u0121ieri internazzjonali tal-ferroviji.", "Fost il-punti prin\u010bipali li l-Membri fil-Kumitat qeg\u0127din jis\u0127qu fuqhom hemm il-fatt li in-netwerks tal-ferrovija g\u0127andhom jinfet\u0127u g\u0127all-kompetizzjoni fis-settur tas-servizzi g\u0127all-passi\u0121\u0121ieri internazzjonali mill-1 ta' Jannar 2010.", "Fil-ka\u017c ta' servizzi o\u0127rajn g\u0127all-passi\u0121\u0121ieri, dan g\u0127andu jsir sa l-2017.", "Ir-rapport im\u0127ejji minn Georg JARZEMBOWSKI (EPP-ED, DE) jg\u0127id ukoll li dawk l-Istati Membri li ssie\u0127bu ma' l-UE mill-1 ta' Mejju 2004, ser ikollhom id-dritt li jipposponu il-ftu\u0127 ta' servizzi nazzjonali g\u0127all-kompetizzjoni b'mhux iktar minn \u0127ames snin.", "Il-Kunsill tal-Ministri tat-Trasport huwa kontra l-ftu\u0127 g\u0127all-kompetizzjoni ta' servizzi tal-ferrovija fi \u0127dan il-pajji\u017c stess.", "G\u0127alhekk ir-rapporteur qieg\u0127ed jistenna li l-proposta jkollha tg\u0127addi mill-pro\u010bedura ta' kon\u010biljazzjoni bejn il-Parlament u l-Kunsill qabel jintla\u0127aq ftehim finali.", "Drittijiet minimi g\u0127all-passi\u0121\u0121ieri tal-ferrovija", "Permezz tar-rapport ta' Dirk STERCKX (ALDE, DE), il-Kumitat idde\u010bieda li l-proposti dwar id-drittijiet u l-obbligi tal-passi\u0121\u0121ieri internazzjonali ji\u0121u esti\u017ci g\u0127at-traffiku ferrovjarju nazzjonali.", "Skond ir-rapporteur, ma tag\u0127milx sens li regolament ikun japplika biss g\u0127al dawk il-5% tal-passi\u0121\u0121ieri tal-ferrovija li jivvja\u0121\u0121aw bejn pajji\u017c u ie\u0127or.", "G\u0127alhekk i\u010b-\u010bittadini g\u0127andhom ikunu fidu\u010bju\u017ci li f'ka\u017c ta' problemi, je\u017cistu \u010berti drittijiet minimi li jistg\u0127u joqg\u0127odu fuqhom.", "Il-kwistjonijiet li dan ir-regolament g\u0127andu jaffettwa jinkludu l-g\u0127oti ta' informazzjoni lill-passi\u0121\u0121ieri, it-te\u0127id ta' responsabbilta' f'ka\u017c ta' mewt jew korrimenti, u assistenza lil persuni b'mobilita' mnaqqsa.", "Il-Membri fil-Kumitat iridu wkoll li jekk l-operatur ikun responsabbli ta' dewmien, isir kumpens lill-passi\u0121\u0121ieri affetwati: 25% tal-prezz tal-biljett f'ka\u017c ta' dewmien ta' mill-inqas sieg\u0127a, u 50% tal-prezz tal-biljett jekk id-dewmien ikun ta' sag\u0127tejn jew iktar.", "Barra minn hekk, l-operaturi tal-linji tal-ferrovija g\u0127andhom jiggarantixxu l-a\u010b\u010bess g\u0127all-istazzjon, g\u0127al-pjattaformi u g\u0127all-mezzi ta' trasport billi jne\u0127\u0127u kull ostaklu g\u0127ad-d\u0127ul, \u0127ru\u0121, kif ukoll jekk dak li jkun jibqa' fuq il-ferrovija.", "Fil-\u0121ejjieni, kull ferrovija g\u0127andu jkollha \u017cona apposta g\u0127al per e\u017cempju, prams, roti u tag\u0127mir ta' l-isports.", "Li\u010benzja Ewropea g\u0127as-sewwieqa tal-ferrovija", "Ir-rapport im\u0127ejji minn Gilles SAVARY (PES, FR) \u0121ie adottat mill-Kumitat b'mod unanimu.", "G\u0127alkemm il-Kunsill huwa ta' l-opinjoni li d-direttiva g\u0127andha tkun tkopri biss is-sewwieqa tal-ferroviji, il-Kumitat irid li membri ta' l-ekwipa\u0121\u0121 o\u0127rajn li jkunu involuti f'\u0127idma relatata mas-sigurta', wkoll g\u0127andhom jiksbu \u010bertifikat li jg\u0127id li huma konformi mal-\u0127ti\u0121ijiet minimi rigward tal-kundizzjoni medika, l-edukazzjoni ba\u017cika u l-kapa\u010bitajiet professjonali \u0121enerali.", "Dawn ir-rapporti jag\u0127mlu parti mit-tielet pakkett ta' le\u0121islazzjoni dwar il-linji tal-ferrovija.", "Wara l-adozzjoni mill-Parlament, huwa probabbli li l-proposti jkollhom jg\u0127addu mill-pro\u010bedura ta' kon\u010biljazzjoni sabiex il-Parlament u l-Kunsill jil\u0127qu ftehim dwar il-po\u017cizzjonijiet differenti tag\u0127hom.", "Georg JARZEMBOWSKI EPP-ED DE Gilles SAVARY PSE FR Rapporteurs Dirk STERCKX ALDE BE A6-0475/2006 RAPPORT dwar l-i\u017cvilupp tal-linji tal-ferrovija tal-Komunita' A6-0480/2006 RAPPORT dwar \u010bertifikazzjoni ta' sewwieqa tal-ferroviji li joperaw lokomotivi u ferroviji fuq is-sistema ferrovjarja fil-Komunit\u00e0 A6-0479/2006 RAPPORT drittijiet u obbligi tal-passi\u0121\u0121iera internazzjonali bil-ferroviji Dibattitu: 17.01.07", "Pro\u010bedura: Kode\u010bi\u017cjoni (II) Ri\u017cultati ta' l-ewwel qari tal-pro\u010bedura le\u0121islattiva Parliament at odds with Council on the Community's railways", "-//EP//TEXT IM-PRESS 20070104BRI01731 FULL-TEXT DOC XML V0//MT", "B\u017conn ta' regoli armonizzati biex jonqsu l-in\u010bidenti tat-traffiku", "Il-Kumitat g\u0127at-Trasport qieg\u0127ed jippre\u017centa rapport li juri t\u0127assib dwar il-fatt li g\u0127adu ma sarx il-progress ne\u010bessarju biex in-numru ta' in\u010bidenti tat-toroq fatali fl-UE jitnaqqsu bin-nofs sa l-2010.", "G\u0127alhekk hemm b\u017conn li r-regoli u s-sinjali tat-traffiku madwar l-Unjoni ji\u0121u armonizzati g\u0127aliex sinjali tat-traffiku mhux \u010bari u inkonsistenti jo\u0127olqu riskji bla b\u017conn g\u0127as-sikurezza tat-toroq.", "B'hekk ikun jista' ji\u0121i evitat li jse\u0127\u0127u in\u010bidenti min\u0127abba per e\u017cempju regoli differenti ta' prijorita' madwar ir-roundabouts.", "Permezz tar-rapport im\u0127ejji minn Ewa HEDKVIST PETERSEN (PES, SE), il-Membri fil-Kumitat qeg\u0127din, fost affarijiet o\u0127ra, jistiednu lill-Kummissjoni sabiex tniedi studju dwar l-armonizazzjoni tas-sinjali tat-traffiku fl-Ewropa b\u0127ala mezz biex tittejjeb is-sikurezza tat-toroq.", "Barra minn hekk, din g\u0127andha wkoll ti\u017cviluppa linji gwida komuni dwar ir-rekwi\u017citi g\u0127al \u017coni sikuri meta jsiru xog\u0127olijiet fit-toroq.", "Dawn g\u0127andhom ikunu ibba\u017cati fuq l-identifikazzjoni u l-iskambju ta' l-a\u0127jar prattiki.", "L-Istati Membri qeg\u0127din ji\u0121u mistiedna jikkunsidraw l-introduzzjoni ta' limitu ta' \u017cero g\u0127all-kon\u010bentrazzjoni ta' alko\u0127ol fid-demm.", "Dan g\u0127andu japplika g\u0127al sewwieqa \u0121odda, sewwieqa ta' vetturi kummer\u010bjali professjonali jew ta' karozzi tal-linja involuti fit-trasport ta' passi\u0121\u0121ieri jew per e\u017cempju, it-trasport ta' merkanzija perikolu\u017ca.", "Barra minn hekk, is-sistemi tal-mowbajl hands-free g\u0127andhom isiru obbligatorji g\u0127as-sewwieqa tal-karozzi u g\u0127as-sewwieqa professjonali tal-karozzi tal-linja u tal-vetturi kummer\u010bjali.", "Skond il-Membri, il-Kummissjoni g\u0127andha wkoll timponi projbizzjoni \u0121enerali f'ka\u017cijiet meta vetturi li ji\u017cnu aktar minn 12-il tunellata jkunu jridu jaqilg\u0127u karozzi o\u0127rajn f'toroq b'karre\u0121\u0121jata wa\u0127da jew tnejn.", "L-Istati Membri g\u0127andhom ukoll ji\u017cguraw li jing\u0127ataw in\u010bentivi mhux biss biex jintu\u017caw l-a\u0127\u0127ar teknolo\u0121iji tat-tnaqqis ta' emmissjonijiet, i\u017cda wkoll g\u0127al sistemi ta' sikurezza avvanzati.", "Dwar is-sewwieqa tal-muturi, il-Kummissjoni g\u0127andha ti\u017cviluppa linji gwida dwar l-infrastruttura li jinkludu b'mod espli\u010bitu s-sikurezza tas-sewwieqa tal-muturi, spe\u010bjalment fir-rigward tal-barrieri tat-toroq.", "G\u0127andhom ukoll ji\u0121u introdotti regoli uniformi validi dwar il-kontrolli tekni\u010bi ta' sikurezza obligatorji u regolari tal-vetturi kollha.", "Min\u0127abba l-fatt li n-numru ta' emer\u0121enza 112 g\u0127adu m'huwiex disponibbli fl-Istati Membri kollha, il-Kummissjoni u l-Istati Membri huma mistiedna jipproponu mi\u017curi \u0121odda li jkunu ibba\u017cati fuq evalwazzjoni ta' l-g\u0127arfien tan-numru wa\u0127dieni Ewropew ta' emer\u0121enza (il-112), u fuq l-implimentazzjoni ta' l-E112 mill-Istati Membri kollha sabiex titejjeb is-sitwazzjoni fl-Unjoni Ewropea.", "Il-Kummisjsoni g\u0127andha wkoll ti\u017cviluppa strate\u0121ija ta' sikurezza tat-toroq g\u0127al perjodu li jibqa' g\u0127addej wara l-2010 u tfassal r-rekwi\u017citi sabiex ikunu evitati l-fatalitajiet u l-korrimenti serji kollha kkaw\u017cati minn in\u010bidenti tat-traffiku.", "Ir-revi\u017cjoni tal-Programm ta' Azzjoni Ewropew g\u0127as-Sikurezza tat-Toroq jindika l-progress li sar f'kif ti\u0121i ttrattata l-problema tan-numru ta' imwiet u ta' korrimenti fit-toroq ta' l-Unjoni Ewropea.", "Ir- rapporteur tfakkar li g\u0127alkemm it-traffiku fit-toroq ittripla fl-a\u0127\u0127ar tletin sena, in-numru ta' in\u010bidenti tat-traffiku fatali naqas bin-nofs.", "Madankollu, tkompli tg\u0127id li \"g\u0127ad baqa' \u0127afna x'isir jekk irridu nil\u0127qu l-mira tal-Komunita' li nnaqqsu bin-nofs l-in\u010bidenti fatali sa l-2010\".", "Fl-Unjoni Ewropea, aktar minn 40,000 persuna titlef \u0127ajjitha minn\u0127abba in\u010bidenti tat-traffiku, u l-ispejje\u017c diretti u indiretti huma stmati li jil\u0127qu l-180 biljun ewro (2% tal-Prodotto Gross Domestiku ta' l-UE).", "Fl-2004, f'Malta kien hemm 1060 in\u010bident tat-traffiku, 1190 ru\u0127 sfat feruta waqt li 33 persuna tilfet \u0127ajjitha min\u0127abba in\u010bidenti tat-traffiku.", "A6-0449/2006 RAPPORT dwar il-Programm Ewropew g\u0127as-sikurezza fit-toroq - revi\u017cjoni ta' nofs it-term Dibattitu: 17.01.07", "Pro\u010bedura: Inizjattiva Road Safety Country Profile - Malta (2005) [EN]", "-//EP//TEXT IM-PRESS 20070104BRI01731 FULL-TEXT DOC XML V0//MT", "Sigurt\u00e0 u difi\u017ca", "B\u017conn ta' regoli iktar stretti fil-qasam tal-kummer\u010b ta' l-armi", "Il-Kumitat g\u0127all-Affarijiet Barranin ser jippre\u017centa rapport li jag\u0127mel sej\u0127a g\u0127al implementazzjoni iktar b'sa\u0127\u0127itha tal-Kodi\u010bi ta' Kondotta ta' l-UE dwar l-Esportazzjoni ta' l-Armamenti, kif ukoll g\u0127al aktar appo\u0121\u0121 minn na\u0127a ta' l-UE biex isir Trattat Internazzjonali dwar il-Kummer\u010b ta' l-Armamenti fil-qafas tal-\u0120nus Mag\u0127quda, bl-g\u0127an li jistabbilixxi standards komuni li jorbtu dwar il-kummer\u010b globali ta' l-armi konvenzjonali.", "Ir-rapport im\u0127ejji minn Ra\u00fcl ROMEVA I RUEDA (Greens/EFA, ES) jg\u0127id illi hija \"\u0127a\u0121a ina\u010b\u010bettabbli li ma ttie\u0127du l-ebda passi biex il-Kodi\u010bi jkun adottat b\u0127ala Po\u017cizzjoni Komuni.\"", "Barra minn hekk, l-Istati Membri huma m\u0127e\u0121\u0121a \"j\u017commu ta\u0127t supervi\u017cjoni kontinwa s-sitwazzjoni dwar id-drittijiet tal-bniedem fil-pajji\u017ci li jimpurtaw l-armi.", "Dawn g\u0127andhom ukoll jiftiehmu fuq lista ta' pajji\u017ci involuti f'konflitti armati li l-esportazzjoni ta' l-armi lejhom g\u0127andha, fil-prin\u010bipju, tkun ipprojbita.", "Il-Membri fil-Kumitat huma ta' l-opinjoni li \"l-embargo fuq i\u010b-\u010aina m'g\u0127andux jitne\u0127\u0127a sakemm ma jkunx hemm titjib \u010bar u dejjiemi fis-sitwazzjoni rigward id-drittijiet tal-bniedem u l-libertajiet so\u010bjali u politi\u010bi.\"", "Huma wkoll m\u0127assba dwar \"il-vjolazzjoni sfa\u010b\u010bata ta' l-embargo fuq l-armi\" mill-partijiet kollha involuti fi-konflitt fid-Darfur.", "Sabiex ji\u0121i mkabbar l-ambitu tal-Kodi\u010bi, il-Kumitat qieg\u0127ed jag\u0127mel appell sabiex l-Unjoni tikkunsidra li \"testendi l-Kodi\u010bi ta' Kondotta ta' l-UE ta' l-1998 biex ikopri s-servizzi privati tas-sigurta'.\"", "Il-Kunsill u l-Kummissjoni huma mitluba biex \"fin-negozjati li g\u0127ad irid ikollhom dwar l-i\u017cviluppi rigward il-Politika Ewropea tal-Vi\u010binat u l-Ftehimiet ta' S\u0127ubija u Koperazzjoni, jinkludu l-kwistjoni ta' l-aderenza ma' l-embargi kollha ta' l-UE fuq il-kummer\u010b ta' l-armi.\"", "Il-Kumitat huwa favur li jkun hemm aktar le\u0121islazzjoni internazzjonali f'dan il-qasam u g\u0127alhekk jistieden lill-Presidenza ta' l-UE u lill-Istati Membri biex jikkombinaw id-dikjarazzjonijiet diplomati\u010bi tag\u0127hom favur Trattat Kummer\u010bjali Internazzjonali dwar l-Armi ma' \"azzjonijiet assertivi u determinati \u2026 bil-\u0127sieb li ji\u0121i stabbilit Trattat Kummer\u010bjali Internazzjonali dwar l-Armi effettiv u li jorbot legalment, u li jistipula standards globali minimi g\u0127at-trasferimenti ta' l-armi.\"", "Rapporteur Ra\u00fcl ROMEVA I RUEDA Verts/ALE ES A6-0439/2006 MOZZJONI G\u0126AL RI\u017bOLUZZJONI: Is-seba' rapport annwali dwar l-esportazzjoni ta' l-armi Dibattitu: 17.01.06", "Pro\u010bedura: Inizjattiva", "-//EP//TEXT IM-PRESS 20070104BRI01731 FULL-TEXT DOC XML V0//MT"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16676202__IM-PRESS__20070104-BRI-01731__MT.txt"}
{"text": ["Punti Ewlenin - \u0120unju 2004 sa Di\u010bembru 2006: \u0126arsa \u0121enerali lejn x'se\u0127\u0127 fil-Parlament Ewropew sa nofs il-le\u0121islatura", "Istituzzjonijiet", "Jannar 2007 jimmarka nofs il-le\u0121islatura tas-sitt mandat tal-Parlament Ewropew.", "Matul is-seduta plenarja ta' Jannar fi Strasburgu, il-MPE ser jele\u0121\u0121u President u Vi\u010bi-Presidenti \u0121odda g\u0127as-sentejn u nofs li g\u0127ad fadal.", "Issa li l-mandat parlamentari wasal f'nofs il-perjodu tieg\u0127u, g\u0127andna l-opportunit\u00e0 li nag\u0127tu \u0127arsa \u0121enerali lejn il-le\u0121islatura s'issa.", "Il-Parlament Ewropew ra tibdil kbir fl-2004.", "It-tkabbir ta' l-1 ta' Mejju 2004, li permezz tieg\u0127u n-numru ta' Stati Membri \u017cdied minn 15 g\u0127al 25 kien wie\u0127ed storiku.", "Wara, saru l-elezzjonijiet g\u0127all-Parlament Ewropew fil-25 pajji\u017c.", "Min\u0127abba f'hekk in-numru ta' deputati parlamentari kiber minn 626 g\u0127al 732, u n-numru ta' lingwi uffi\u010bjali \u017cdiedu minn 11 g\u0127al 20 - li jwassal g\u0127al 380 possibilitajiet lingwisti\u010bi fl-interpretazzjoni.", "Mill-ewwel ta' Jannar 2007, bi\u017c-\u017cieda ta' 35 deputat parlamentari Rumen u 18-il deputat parlamentari Bulgaru, in-numru ta' MPE kiber temporanjament g\u0127al 785.", "Wara l-elezzjonijiet Ewropej fl-2009 dan in-numru g\u0127andu jin\u017cel g\u0127al 736 MPE.", "Mill-ewwel ta' Jannar kien hemm ukoll bidla fl-ammont ta' lingwi uffi\u010bjali, li telg\u0127u minn 20 g\u0127al 23 min\u0127abba \u017c-\u017cieda tar-Rumen, il-Bulgaru u l-Irlandi\u017c.", "Dan id-dokument hu \u0121abra ta' punti mag\u0127\u017culin li juru l-Parlament jie\u0127u azzjoni billi je\u017cer\u010bita l-poteri supervi\u017corji, le\u0121islattivi u ba\u0121itarji tieg\u0127u waqt is-seduti plenarji ta' Strasburgu u Brussell.", "Dawn il-punti juru avvemimenti importanti b\u0127al ma huma l-votazzjoni tal-Kunsill il-\u0121did, l-adozzjoni tad-direttiva dwar is-servizzi, ir-regolament il-\u0121did dwar sustanzi kimi\u010bi (REACH) u l-vot dwar il-perspettivi finanzjarji 2007-2013.", "Suq intern, industrija, ener\u0121ija", "Il-Parlament Ewropew jadotta d-direttiva dwar is-Servizzi", "Il-Parlament Ewropew approva l-po\u017cizzjoni komuni tal-Kunsill dwar id-direttiva dwar is-servizzi, li tirrifletti t-test adottat mill-MPE matul l-ewwel qari tal-pro\u010bedura ta' kode\u010bi\u017cjoni.", "B'hekk instab bilan\u010b bejn il-kompetizzjoni u l-protezzjoni so\u010bjali.", "Id-direttiva ser t\u0127affef il-provvista ta' servizzi li taqsam il-fruntieri bejn l-Istati Membri billi tne\u0127\u0127i l-ostakoli g\u0127all-moviment liberu ta' servizzi fis-suq intern.", "L-Istati Membri g\u0127andhom tliet snin \u010bans biex jimplimentaw id-direttiva.", "Mhux ser ikun hemm direttiva dwar privattivi g\u0127al invenzjonijiet kompjuterizzati", "Il-proposta dwar id-direttiva biex issir privattiva g\u0127al invenzjonijiet kompjuterizzati ma \u0121ietx adottata.", "Din il-proposta kienet waslet fit-tieni qari tal-pro\u010bedura ta' kode\u010bi\u017cjoni u l-Parlament idde\u010bieda li ma ja\u010b\u010bettax il-po\u017cizzjoni komuni tal-Kunsill b'ma\u0121\u0121oranza kbira.", "G\u0127alhekk mhux ser ikun hemm le\u0121i\u017clazzjoni ta' l-Unjoni Ewropea dwar dawn il-privattivi.", "A\u0121\u0121ornament tar-regoli dwar ix-xandir tar-reklami", "Il-Parlament approva xi tibdil fir-regoli dwar ir-reklami mxandra fuq it-televi\u017cjoni fl-Ewropa, u appro\u010b\u010b \u0121did f'ka\u017cijiet meta prodotti kummer\u010bjali jintwerew matul i x-xandir barra l-\u0127in tar-reklami.", "Ir-rapport adottat ikabbar l-ambitu tad-'Direttiva ming\u0127ajr Fruntieri' ta' l-1997 sabiex din tkun tapplika g\u0127as-servizzi awdjovi\u017civi kollha, inklu\u017c mezzi ta' xandir \u0121did.", "Il-Membri qablu li kull 30 minuta g\u0127andu jkun hemm waqfa g\u0127ar-riklami matul films u xi programmi televi\u017ci o\u0127rajn.", "B\u017conn ta' azzjoni g\u0127al iktar effi\u010bjenza ta' ener\u0121ija u diversita' fil-provi\u017cjoni", "Il-MPE g\u0127amlu sej\u0127a biex l-UE tiddiversifika s-sorsi ta' ener\u0121ija tag\u0127ha u tippromovi mi\u017curi ta' konservazzjoni ta' l-ener\u0121ija u sorsi ta' ener\u0121ija li ti\u0121\u0121edded.", "Dan min\u0127abba \u017c-\u017cjieda kontinwa fil-prezzijiet ta\u017c-\u017cejt u l-effett ta' din i\u017c-\u017cjieda kemm fuq il-kummer\u010b kif ukoll fuq il-pubbliku \u0121enerali.", "Il-Membri jridu li sa l-2020 l-ekonomija ta' l-UE tkun l-inqas dipendenti fuq il-kombustibbli mag\u0127mul mill-fossili u l-iktar effi\u010bjenti fl-u\u017cu ta' ener\u0121ija fid-dinja.", "Il-Parlament Ewropew jadotta d-direttiva dwar is-Servizzi Mhux ser ikun hemm direttiva dwar privattivi g\u0127al invenzjonijiet kompjuterizzati A\u0121\u0121ornament tar-regoli dwar ix-xandir tar-reklami B\u017conn ta' azzjoni g\u0127al iktar effi\u010bjenza ta' ener\u0121ija u diversita' fil-provi\u017cjoni", "Adottat il-ftehim dwar REACH", "Il-Parlament adotta il-kompromess li ntla\u0127aq f'negozjati mal-Kunsill dwar REACH, ir-regolament il-\u0121did dwar is-sustanzi kimi\u010bi b'ma\u0121\u0121oranza kbira.", "Meta dan jid\u0127ol fis-se\u0127\u0127, il-produtturi ser ikollhom jirre\u0121istraw dawk is-sustanzi kimi\u010bi kollha li kull sena ji\u0121u prodotti jew importati fi kwantitajiet akbar minn tunnellata.", "F'ka\u017c ta' sustanzi iktar perikolu\u017ci, il-produtturi ser ikollhom jag\u0127mlu pjan ta' sostituzzjoni biex jibdew ju\u017caw alternattivi iktar siguri.", "Ftehim dwar il-\u0121bir tal-batteriji g\u0127ar-ri\u010bikla\u0121\u0121", "Wara sentejn ta' negozjati, il-MPE approvaw direttiva li ti\u017cgura li sas-sena 2008 jibdew japplikaw skemi g\u0127all-\u0121bir ta' batteriji u akkumulaturi w\u017cati madwar l-Ewropa kollha.", "Wara li jin\u0121abru, il-batteriji g\u0127andhom ikunu ri\u010biklati.", "\u0120ew adottati wkoll limiti stretti g\u0127all-kontenut ta' kadmju u ta' merkurju fil-batteriji min\u0127abba li dawn is-sustanzi huma ta' \u0127sara g\u0127as-sa\u0127\u0127a u g\u0127all-ambjent.", "Ftehim dwar l-ilma f'\u017coni ta' l-g\u0127awm", "Mill-2013 'l quddiem, i\u010b-\u010bittadini ser ikunu jistg\u0127u ji\u010b\u010bekkjaw il-livelli ta' sigurta' fi\u017c-\u017coni ta' l-g\u0127awm ta' l-Unjoni Ewropea kemm fuq l-internet kif ukoll fil-post qabel imorru jg\u0127umu.", "L-UE ilha snin tipprova tibdel id-direttiva e\u017cistenti dwar l-ilma f'\u017coni ta' l-g\u0127awm ta' l-1976.", "Issa l-Parlament adotta l-ftehim ta' kon\u010biljazzjoni g\u0127al le\u0121i\u017clazzjoni \u0121dida li ntla\u0127aq bejn il-MPE u r-rappre\u017centanti ta' l-Istati Membri ta' l-Unjoni fi \u0127dan il-Kunsill.", "Il-\u0127arsien ta' l-ilma ta' ta\u0127t l-art: ftehim dwar standards iktar stretti", "Il-Parlament Ewropew adotta ftehim ta' kon\u010biljazzjoni li ntla\u0127aq bejn ir-rappre\u017centanti tieg\u0127u u tal-Kunsill dwar id-Direttiva fuq il-protezzjoni ta' l-ilma ta' ta\u0127t.", "Il-Parlament irnexxilu jintrodu\u010bi dispo\u017cizzjonijiet sabiex l-Istati Membri jie\u0127du mi\u017curi iktar stretti li jevitaw li sustanzi perikolu\u017ci jikkontaminaw l-ilma ta' ta\u0127t l-art - sors primarju ta' ilma tax-xorb f'\u0127afna postijiet fl-Ewropa.", "Inqas gassijiet flworinati fl-atmosfera Ewropea", "Il-gassijiet flworinati ilhom jintu\u017caw mis-snin 90 minflok gassijiet CFC li jeqirdu s-saff ta' l-o\u017conu, u jinsabu l-iktar f'sistemi ta' refri\u0121erazzjoni u ta' arja kondizzjonata.", "Jinsabu wkoll fit-twieqi, fl-estinturi tan-nar, fowm li jservi g\u0127all-i\u017colament kif ukoll fi\u017c-\u017craben li jintlibsu g\u0127all-isport.", "Biss, jidher li l-gassijiet flworinati wkoll iwasslu g\u0127al \u017cieda fis-s\u0127ana globali.", "Il-Parlament adotta \u017cew\u0121 le\u0121i\u017clazzjonijiet \u0121odda biex jitnaqqas jew ikun ipprojbit l-u\u017cu ta' dawn il-gassijiet.", "Arja iktar nadifa permezz ta' objettivi iktar ambizzju\u017ci u iktar flessibilita'", "Kull sena, iktar minn 360,000 persuna fl-UE titlef \u0127ajjitha b'mod prematur min\u0127abba mard relatat mat-tni\u0121\u0121is ta' l-arja, b'mod spe\u010bjali fl-agglomerazzjonijiet kbar u fi\u017c-\u017coni industrijali.", "Il-Parlament irid objettivi iktar ambizzju\u017ci g\u0127all-kwalita' ta' l-arja fl-Ewropa.", "Fl-istess \u0127in, il-Membri insistew li jkun hemm ukoll iktar flessibilita' sabiex l-Istati Membri jing\u0127ataw aktar \u010bans biex jadattaw g\u0127al le\u0121i\u017clazzjoni iktar stretta.", "Koordinazzjoni a\u0127jar g\u0127andha tnaqqas ir-riskju ta' g\u0127arg\u0127ar", "Kwa\u017ci 80% tax-xmajjar Ewropej jaqsmu l-fruntieri ta' pajji\u017ci differenti, u l-linji tal-kosta huma komuni g\u0127al \u0127afna Stati Membri.", "Il-MPE g\u0127amlu sej\u0127a sabiex il-pajji\u017ci ta' l-UE jikkoordinaw l-attivitajiet tag\u0127hom ta' mmani\u0121jar u evalwazzjoni tar-riskju ta' l-g\u0127arg\u0127ar.", "Huma ta' l-opinjoni li l-enfasi g\u0127andha tkun fuq il-prevenzjoni u fuq l-impatt ambjentali ta' l-g\u0127arg\u0127ar.", "G\u0127alhekk \u0127e\u0121\u0121ew l-Istati Membri biex jag\u0127mlu mapep ta' \u017coni f'riskju ta' g\u0127arg\u0127ar u ji\u017cviluppaw mi\u017curi spe\u010bifi\u010bi g\u0127al dawn i\u017c-\u017coni.", "Adottat il-ftehim dwar REACH Ftehim dwar il-\u0121bir tal-batteriji g\u0127ar-ri\u010bikla\u0121\u0121 Ftehim dwar l-ilma f'\u017coni ta' l-g\u0127awm Il-\u0127arsien ta' l-ilma ta' ta\u0127t l-art: ftehim dwar standards iktar stretti Inqas gassijiet flworinati fl-atmosfera Ewropea Arja iktar nadifa permezz ta' objettivi iktar ambizzju\u017ci u iktar flessibilita' Koordinazzjoni a\u0127jar g\u0127andha tnaqqas ir-riskju ta' g\u0127arg\u0127ar", "Li\u010benzji tas-sewqan \u0121odda mill-2013 fil-format ta' karta ta' kreditu", "Mill-2013, il-li\u010benzji tas-sewqan \u0121odda jew dawk li jkunu \u0121ew sostitwiti g\u0127andhom jibdew jin\u0127ar\u0121u f'format wie\u0127ed ta' karta ta' kreditu madwar l-Unjoni Ewropea kollha.", "Il-Parlament adotta rapport fit-tieni qari tal-pro\u010bedura ta' kode\u010bi\u017cjoni u m\u0127ejji fi \u0127dan il-Kumitat g\u0127at-Trasport li g\u0127andu jwassal biex dan il-format jissostittwixxi iktar minn 110 mudelli differenti ta' li\u010benzji tas-sewqan li je\u017cistu fl-Istati Membri.", "Mi\u010b\u0127uda l-proposta tal-Kummissjoni dwar il-liberalizzazzjoni tas-servizzi portwarji", "Il-PE re\u0121a' g\u0127at-tieni darba, irrifjuta l-proposta tal-Kummisjoni dwar il-liberalizzazzjoni tas-servizzi portwarji b'ma\u0121\u0121oranza kbira.", "\u0126afna mill-MPE talbu li minflok issir le\u0121i\u017clazzjoni dwar it-trasparenza u l-kompetizzjoni \u0121usta bejn il-portijiet.", "U\u0127ud minnhom ikkritikaw il-fatt li r-rikjesti tal-Parlament dwar is-\"self-handling\" u l-pilota\u0121\u0121 ma ng\u0127atawx ka\u017c, avolja dawn kienu kwistjonijiet li kienu qajmu \u0127afna kontroversja.", "Lista sewda komuni ta' linji ta' l-ajru perikolu\u017ci", "Il-PE qabel li fl-Unjoni g\u0127andha tkun introdotta lista sewda ta' linji ta' l-ajru li ma jikkonformawx ma' l-istandards ta' sigurta'.", "Linji ta' l-ajru li ma jkunux konformi ser ikunu projbiti milli ja\u0127dmu fl-UE.", "Barra dan, id-drittijiet tal-passi\u0121\u0121ieri g\u0127andhom jissa\u0127\u0127u billi jing\u0127ataw informazzjoni dwar l-identita' ta' l-ajruplan li jkunu se jivvja\u0121\u0121aw bih.", "Dawn ser ikollhom ukoll id-dritt li jing\u0127ataw kumpens jekk l-ajruplan jitpo\u0121\u0121a fil-lista sewda wara li jkunu g\u0127amlu il-prenotazzjoni.", "Is-sigurta' fl-avjazzjoni \u010bivili", "Il-Membri adottaw rapport dwar it-twaqqif ta' regoli komuni ta' l-UE fil-qasam tas-sigurta' ta' l-avjazzjoni \u010bivili.", "Il-Parlament irid li jkun hemm regoli iktar stretti dwar l-u\u017cu ta' uffi\u010bjali ta' sigurta' matul it-titjira.", "L-g\u0127an huwa li jitniedu mi\u017curi li jipprote\u0121u kontra \"atti ta' interferenza illegali ma' in\u0121enji ta' l-ajru \u010bivili, li jipperikolaw is-sigurta' ta' l-avjazzjoni \u010bivili.\"", "Vja\u0121\u0121ar bl-ajru iktar fa\u010bli g\u0127al persuni b'di\u017cabilita'", "Il-PE adotta regolament sabiex jissa\u0127\u0127u d-drittijiet ta' persuni b'di\u017cabilita' u persuni b'mobilita' mnaqqsa li jkunu jixtiequ jivvja\u0121\u0121aw bl-ajru.", "Il-fatt li persuna jkollha xi di\u017cabilita' ma jistax jintu\u017ca biex din ma tit\u0127alliex tivja\u0121\u0121a bl-ajruplan.", "Barra minn hekk, dawn il-persuni g\u0127andhom jing\u0127ataw g\u0127ajnuna fl-ajruport biex per e\u017cempju jmorru mill-bank ta\u010b-\"check-in\" g\u0127all-ajruplan, jimbarkaw jew jil\u0127qu xi titjiera o\u0127ra.", "Din l-g\u0127ajnuna g\u0127andha ting\u0127ata ming\u0127ajr \u0127las addizzjonali.", "\u20ac 154 miljun kontra t-tni\u0121\u0121is marittimu", "Il-MPE laqg\u0127u l-proposta tal-Kummissjoni g\u0127al pakkett finanzjarju ta' \u20ac154 miljun biex l-A\u0121enzija Ewropea g\u0127as-Sikurezza Marittima (EMSA) tkun tista' tie\u0127u azzjoni kontra t-tni\u0121\u0121is ikkaw\u017cat mill-bastimenti.", "L-EMSA, g\u0127andha tkun tista' tipprovdi l-Istati Membri b'bastimenti spe\u010bjali kontra t-tni\u0121\u0121is sabiex dawn ikunu jistg\u0127u jirkupraw i\u017c-\u017cejt minn fuq il-ba\u0127ar.", "Barra minn hekk, l-EMSA g\u0127andha ti\u017cviluppa sistema sabiex it-tni\u0121\u0121is jinstab malajr permezz ta' imma\u0121ni tas-satellita.", "Li\u010benzji tas-sewqan \u0121odda mill-2013 fil-format ta' karta ta' kreditu Mi\u010b\u0127uda l-proposta tal-Kummissjoni dwar il-liberalizzazzjoni tas-servizzi portwarji Lista sewda komuni ta' linji ta' l-ajru perikolu\u017ci Is-sigurta' fl-avjazzjoni \u010bivili Vja\u0121\u0121ar bl-ajru iktar fa\u010bli g\u0127al persuni b'di\u017cabilita' \u20ac 154 miljun kontra t-tni\u0121\u0121is marittimu", "Sa\u0127\u0127a pubblika u \u0127arsien tal-konsumatur", "Stqarrijiet dwar il-vanta\u0121\u0121i g\u0127as-sa\u0127\u0127a jew nutrittivi ta' l-ikel", "Il-MPE approvaw regoli iktar stretti g\u0127al prodotti ta' l-ikel li fuqhom ikun hemm stqarrija ta' vanta\u0121\u0121 nutrittiv jew li jkunu tajbin g\u0127as-sa\u0127\u0127a.", "Huma jridu li ting\u0127ata definizzjoni \u010bara g\u0127al dawk l-istqarrijiet li jg\u0127idu li l-prodott ikun \"low energy\", \"low fat\", \"high fibre\" jew li jnaqqas il-kolesterol.", "Il-Parlament ikkunsidra wkoll l-armonizzazzjoni ta' regoli nazzjonali g\u0127al meta il-vitamini u l-minerali jkunu mi\u017cjuda fl-ikel.", "Il-vot tal-PE g\u0127andu jwassal g\u0127all-i\u017cvilipp ta' medi\u010bini apposta g\u0127at-tfal", "L-intrapri\u017ci farma\u010bewti\u010bi se jsibuha e\u0127fef li ji\u017cviluppaw medi\u010bini g\u0127at-tfal.", "Il-Parlament adotta rapport \u0127alli t-tfal ma jkollhomx ikomplu jie\u0127du do\u017ci baxxi ta' medi\u010bini mag\u0127mula g\u0127all-adulti - dawn jistg\u0127u ma jkunux jaqblu mal-metaboli\u017cmu tag\u0127hom u jag\u0127mlulhom il-\u0127sara.", "L-intrapri\u017ci li ji\u017cviluppaw testijiet effettivi u siguri g\u0127al medi\u010bina pedjatrika g\u0127andhom jir\u010bievu estensjoni tal-brevett ta' sitt xhur.", "Biex ibieg\u0127u medi\u010bini g\u0127at-tfal iridu jikkonformaw ma' standards stretti \u0127afna.", "Stqarrijiet dwar il-vanta\u0121\u0121i g\u0127as-sa\u0127\u0127a jew nutrittivi ta' l-ikel Il-vot tal-PE g\u0127andu jwassal g\u0127all-i\u017cvilipp ta' medi\u010bini apposta g\u0127at-tfal", "Programmi ta' Qafas u Programmi ta' Azzjoni", "Il-Ftehim interistituzzjonali dwar il-Perspettivi Finanzjarji", "Il-PE approva l-ba\u0121it ta' l-UE g\u0127as-seba' snin li \u0121ejjin, i\u017cda enfasizza l-fatt li matul ir-revi\u017cjoni tal-ba\u0121it fl-2009, irid jinstab rimedju g\u0127al \u010bertu nuqqasijiet.", "Il-ftehim interisituzzjonali \u0121ie ffirmat mir-rappre\u017centanti tal-Parlament, tal-Kummissjoni u tal-Kunsill, u b'hekk sar li\u0121i.", "Il-MPE laqg\u0127u i\u017c-\u017cieda ta' \u20ac4 biljun g\u0127all-prijoritajiet tal-PE i\u017cda qalu wkoll li l-figuri iktar g\u0127olja li kienu approvaw f'\u0120unju biex jiffinanzjaw l-oqsma ta' politika ta' l-UE, kienu jkunu a\u0127jar.", "Ftehim dwar is-Seba' Programm ta' Qafas g\u0127ar-Ri\u010berka Xjentifika, 2007-2013", "Il-Parlament Ewropew adotta l-emendi ta' kompromess dwar is-Seba' Programm ta' Qafas g\u0127ar-Ri\u010berka Xjentifika, li \u0121ew miftiehma mal-Kunsill fit-tieni qari tal-pro\u010bedura ta' kode\u010bi\u017cjoni.", "G\u0127alhekk, il-programm ewlieni ta' l-UE g\u0127all-finanzjament tar-ri\u010berka xjentifika jista' jid\u0127ol fis-se\u0127\u0127 fil-bidu tas-sena d-die\u0127la.", "Il-programm g\u0127andu ba\u0121it ta' iktar minn \u20ac50 biljun fuq perjodu ta' seba' snin, bejn l-2007 u l-2013.", "Approvazzjoni ta' \u20ac308 biljun g\u0127all-fondi strutturali g\u0127all-perjodu 2007-13", "Il-Parlament adotta erba' rapporti im\u0127ejjin fi \u0127dan il-Kumitat g\u0127all-I\u017cvilupp Re\u0121jonali dwar il-fondi strutturali g\u0127all-perjodu 2007-2013, kif ukoll rapport im\u0127ejji fi \u0127dan il-Kumitat g\u0127all-Impjiegi u l-Affarijiet So\u010bjali dwar il-Fond So\u010bjali Ewropew, li japprova l-po\u017cizzjoni komuni tal-Kunsill ming\u0127ajr emendi.", "Dan ifisser li mill-1 ta' Jannar 2007, ser ikun hemm allokazzjoni ta' \u20ac308 biljun, jew 35.7% mill-ba\u0121it ta' l-UE g\u0127al dawn il-fondi, bl-g\u0127an li ti\u017cdied is-solidarjeta' bejn ir-re\u0121juni.", "Il-Ftehim interistituzzjonali dwar il-Perspettivi Finanzjarji Ftehim dwar is-Seba' Programm ta' Qafas g\u0127ar-Ri\u010berka Xjentifika, 2007-2013 Approvazzjoni ta' \u20ac308 biljun g\u0127all-fondi strutturali g\u0127all-perjodu 2007-13", "Il-Programmi g\u0127all-Kultura u l-Edukazzjoni sa l-2013", "Matul din is-seduta plenarja, il-MPE ikkunsidraw \u0127ames rapporti dwar il-programmi ta' l-UE g\u0127all-kultura u l-edukazzjoni fil-perjodu 2007-2013, li jiffokaw fuq dawn l-azzjonijiet: \u017bg\u0127a\u017cag\u0127 fl-Azzjoni, Media 2007, Kultura 2007, L-Ewropa g\u0127a\u010b-\u010aittadini u azzjoni integrata fil-qasam tat-tag\u0127lim tul il-\u0127ajja.", "Wara l-adozzjoni ta' dawn ir-rapporti fit-tieni qari tal-pro\u010bedura ta' kode\u010bi\u017cjoni, il-programmi ser ikunu jistg\u0127u jibdew joperaw minn Jannar tas-sena d-die\u0127la.", "Il-Programmi g\u0127all-Kultura u l-Edukazzjoni sa l-2013", "\u0120ustizzja u \u010bittadinanza", "L-investigazzjoni tal-ka\u017c dwar id-detenzjoni illegali ta' pri\u0121unieri mis-CIA fl-Ewropa", "Je\u017cistu \u010bentri ta' detenzjoni tas-CIA fl-Ewropa?", "Is-CIA kienet qieg\u0127da tu\u017ca ajruporti Ewropej biex tie\u0127u terroristi ssuspettati f'postijiet fejn setg\u0127u ji\u0121u ttorturati?", "Dawn huma \u017cew\u0121 kwistjonijiet fundamentali li g\u0127andhom ji\u0121u investigati minn kumitat temporanju \u0121did imwaqqaf mill-Parlament Ewropew.", "Barra minn hekk, dan il-kumitat g\u0127andu wkoll jara jekk kienx hemm gvernijiet jew \u010bittadini Ewropej involuti f'dawn l-attivitajiet li qed jing\u0127ad li saru.", "Is-CIA f'\u010berti ka\u017cijiet \"responsabbli b'mod dirett\" g\u0127all-attivitajiet illegali fl-Ewropa - PE", "Skond rapport intermedjarju adottat mill-Parlament Ewropew, f'\u010berti ka\u017cijiet is-CIA kienet responsabbli b'mod dirett \"g\u0127all-qbid, it-tne\u0127\u0127ija, il-\u0127tif u d-detenzjoni illegali ta' terroristi suspetti\" fl-Ewropa.", "Ir-rapport jikkritika wkoll l-involviment u l-kompli\u010bita' ta' \u010berti Stati Membri ta' l-UE.", "Il-MPE approvaw li l-Kumitat Temporanju responsabbli jkompli bil-\u0127idma tieg\u0127u g\u0127al sitt xhur o\u0127ra.", "Il-Parlament irid politika Ewropea koerenti dwar l-immigrazzjoni", "Permezz ta' l-adozzjoni ta' ri\u017coluzzjoni dwar il-politika komuni ta' l-UE g\u0127all-immigrazzjoni, il-Parlament iddeplora \"t-telf umanitarju sostanzjali\", inklu\u017c it-telf ta' \u0127ajjiet ta' immigranti, u fakkar li l-Unjoni g\u0127ad \"m'g\u0127andhiex politika koerenti dwar l-immigrazzjoni\".", "I\u017c-\u017cieda fl-immigrazzjoni te\u0127tie\u0121 \"appro\u010b\u010b bilan\u010bjat, globali u koerenti\" u l-qsim tar-responsabbiltajiet u l-pi\u017c finanzjarju bejn l-Istati Membri g\u0127andu jkun \"parti integrali ta' politika Ewropea g\u0127all-immigrazzjoni\".", "Strate\u0121ija g\u0127all-integrazzjoni ta' l-immigranti: il-MPE Maltin jer\u0121g\u0127u jag\u0127mlu sej\u0127a g\u0127all-g\u0127ajnuna", "Il-MPE adottaw \u017cew\u0121 rapporti li g\u0127andhom x'jaqsmu mas-su\u0121\u0121ett ta' l-immigrazzjoni legali fl-Ewropa.", "L-ewwel rapport jitkellem dwar pro\u010bedura g\u0127al informazzjoni re\u010biproka dwar il-mi\u017curi li jittie\u0127du mill-Istati Membri fil-qasam ta' l-a\u017cil u l-immigrazzjoni, waqt li t-tieni rapport jittrata mi\u017curi ta' integrazzjoni ta' l-immigranti fl-Unjoni Ewropea.", "Matul id-dibattitu, MPE Maltin re\u0121g\u0127u g\u0127amlu sej\u0127a sabiex l-UE tie\u0127u azzjoni konkreta sabiex tg\u0127in fis-sitwazzjoni ta' immigranti illegali f'Malta.", "Fond biex ji\u0121u masquma l-ispejje\u017c relatati mar-ritorn tal-migranti", "Il-Parlament Ewropew adotta rapport li japprova l-proposta g\u0127al Fond Ewropew g\u0127ar-Ritorn, bl-g\u0127an li tittejjeb il-\u0121estjoni tar-ritorn ta' immigranti llegali lejn il-pajji\u017c ta' ori\u0121ini tag\u0127hom billi ting\u0127ata g\u0127ajnuna lill-Istati Membri.", "Il-Parlament adotta wkoll rapporti dwar tliet fondi o\u0127ra relatati.", "L-erba fondi kollha kemm huma \u0121ew stabbiliti fi \u0127dan il-programm 'Solidarjeta' u l-\u0120estjoni tal-Flussi Migratorji' li beda s-sena l-o\u0127ra.", "Is-sitwazzjoni tar-refu\u0121jati f'Malta: \"Ir-responsabbiltajiet g\u0127andhom jitqassmu bejn l-Istati Membri b'mod ekwitabbli\" 06-04-2006", "Wara li delegazzjoni mill-PE mmexxija \u017caret \u010bentri ta' detenzjoni g\u0127ar-refu\u0121jati u immigranti llegali f'Malta, il-MPE adottaw ri\u017coluzzjoni mhux le\u0121i\u017clattiva li fiha sa\u0127qu dwar il-b\u017conn li Malta u l-Istati Membri ta' l-UE jirrispettaw l-obbligi tag\u0127hom skond il-li\u0121i internazzjonali dwar it-talba ta' kenn politiku.", "Huma fakkru l-importanza ta' politika Komunitarja ta' immigrazzjoni u ta' a\u017cil li t\u0127ares id-drittijiet fundamentali ta' l-immigranti u ta' min jitlob a\u017cil fl-Unjoni Ewropea kollha.", "L-investigazzjoni tal-ka\u017c dwar id-detenzjoni illegali ta' pri\u0121unieri mis-CIA fl-Ewropa Is-CIA f'\u010berti ka\u017cijiet \"responsabbli b'mod dirett\" g\u0127all-attivitajiet illegali fl-Ewropa - PE Il-Parlament irid politika Ewropea koerenti dwar l-immigrazzjoni Strate\u0121ija g\u0127all-integrazzjoni ta' l-immigranti: il-MPE Maltin jer\u0121g\u0127u jag\u0127mlu sej\u0127a g\u0127all-g\u0127ajnuna Fond biex ji\u0121u masquma l-ispejje\u017c relatati mar-ritorn tal-migranti Is-sitwazzjoni tar-refu\u0121jati f'Malta: \"Ir-responsabbiltajiet g\u0127andhom jitqassmu bejn l-Istati Membri b'mod ekwitabbli\"", "Affarijiet so\u010bjali u ekonomi\u010bi", "Id-direttiva dwar il-\u0127in ta' xog\u0127ol: Tmiem g\u0127all- opt-out ; \u0127in on-call ikkunsidrat b\u0127ala \u0127in ta' xog\u0127ol", "Il-MPE adottaw ri\u017coluzzjoni le\u0121i\u017clattiva li tg\u0127id li g\u0127andu jitne\u0127\u0127a d-dritt ta' \"opt-outs\" g\u0127al \u0127addiema individwali li jag\u0127\u017clu li ma jaqg\u0127ux ta\u0127t is-sistema ta' 48 sieg\u0127a xog\u0127ol fil-\u0121img\u0127a.", "Barra minn hekk, sieg\u0127at \"on-call\" g\u0127andhom ikunu jg\u0127oddu b\u0127ala \u0127in ta' xog\u0127ol fil-ma\u0121\u0121oranza ta' ka\u017cijiet.", "Inqas sieg\u0127at ta' sewqan sabiex ikun hemm inqas a\u010b\u010bidenti tat-traffiku", "L-a\u010b\u010bidenti tat-traffiku g\u0127andhom jonqsu wara li l-Parlament approva l-mi\u017curi li g\u0127andhom jobbligaw l-installazzjoni ta' takografi di\u0121itali fi trakkijiet \u0121odda mill-1 ta' Mejju 2006.", "B'hekk ser ikun hemm monitora\u0121\u0121 pre\u010bi\u017c tas-sieg\u0127at li vettura tkun misjuqa.", "Dawn il-mi\u017curi jag\u0127mlu parti minn pakkett le\u0121i\u017clattiv dwar is-sigurta' fit-toroq li l-Parlament approva u li g\u0127all-ewwel darba jinkludi lista' komuni ta' ka\u017cijiet serji ta' ksur tal-li\u0121i f'dan il-qasam.", "Mergers tal-banek transkonfinali: tne\u0127\u0127ija ta' l-ostakoli, protezzjoni tal-konsumatur", "Il-MPE adottaw rapport mhux le\u0121i\u017clattiv dwar l-implikazzjonijiet ta' mergers fis-settur bankarju u dak tas-servizzi finanzjarji g\u0127al konsumaturi, kumpaniji, impjegati u regolaturi.", "Huma ta' l-opinjoni li li l-konsolidazzjoni tas-swieq finanzjarji hija biss wa\u0127da mill-mezzi biex is-settur ikun jista' jirrispondi g\u0127al kompetizzjoni li qed tikber fil-livell ta' l-UE u dak globali.", "Id-direttiva dwar il-\u0127in ta' xog\u0127ol: Tmiem g\u0127all-opt-out; \u0127in on-call ikkunsidrat b\u0127ala \u0127in ta' xog\u0127ol Inqas sieg\u0127at ta' sewqan sabiex ikun hemm inqas a\u010b\u010bidenti tat-traffiku Mergers tal-banek transkonfinali: tne\u0127\u0127ija ta' l-ostakoli, protezzjoni tal-konsumatur", "Affarijiet Instituzzjonali u Tkabbir", "Ri\u017coluzzjoni dwar l-elezzjoni tal-Kummissjoni", "Sabiex jing\u0127alaq id-dibattitu dwar il-Kulle\u0121\u0121 tal-Kummissjoni, l-Parlament approva ri\u017coluzzjoni dwar l-elezzjoni tal-Kummissjoni Ewropea.", "Il-MPE laqg\u0127u l-passi li \u0127a Barroso meta ppre\u017centa t-tim tieg\u0127u u esprimew t\u0127assib dwar il-fatt li ma nstabietx soluzjoni g\u0127all-problemi potenzjali li jikkon\u010bernaw konflitti ta' interess.", "F'dan ir-rigward, ir-ri\u017coluzzjoni titlob li jittie\u0127du passi ur\u0121enti sabiex ikunu definiti l-pro\u010beduri li permezz tag\u0127hom ser ikun implimentat il-Kodo\u010bi tal-Kondotta.", "IVA g\u0127all-Kostituzzjoni", "Il-Parlament Ewropew adotta ri\u017coluzzjoni b'ma\u0121\u0121oranza kbira li jilqa' t-Trattat g\u0127al Kostituzzjoni Ewropea.", "Skond il-MPE, il-Kostituzzjoni hija kompromess tajjeb u fiha titjieb konsiderevoli fir-rigward ta\u010b-\u010barezza, l-effettivita', ir-responsabbilta' demokratika u \u010b-\u010bittadinanza.", "G\u0127alhekk, meta ti\u0121i implimentata, g\u0127andha twassal g\u0127al benefi\u010b\u010bji li wie\u0127ed ikun jista' jara b'g\u0127ajnejh u g\u0127al funzjonament iktar effettiv ta' l-Istituzzjonijiet u ta' l-Unjoni Ewropea kollha kemm hi.", "Il-perjodu ta' riflessjoni dwar il-\u0121ejjieni ta' l-Ewropa: il-passi li jmiss", "Il-Parlament Ewropew adotta ri\u017coluzzjoni dwar il-passi li jmiss fir-rigward tal-perjodu ta' riflessjoni dwar il-\u0121ejjieni ta' l-Ewropa.", "Il-Membri g\u0127amlu sej\u0127a sabiex il-Kunsill Ewropew jo\u0127ro\u0121 proposta \u010bara dwar kif se jkomplu mexjin l-affarijiet rigward it-Trattat Kostituzzjonali sa mhux aktar tard mit-tieni nofs ta' l-2007.", "Il-Membri kkonfermaw li l-perjodu ta' riflessjoni g\u0127andu jkun esti\u017c sa nofs l-2007 sabiex jinstab ftehim qabel l-elezzjonijiet Ewropej li jmiss fis-sena 2009.", "Iva g\u0127al ftu\u0127 tan-negozjati mat-Turkija i\u017cda ming\u0127ajr garanzija ta' s\u0127ubija", "L-UE g\u0127andha tibda n-negozjati tas-s\u0127ubija mat-Turkija \"ming\u0127ajr dewmien \u017cejjed\".", "Jumejn qabel id-de\u010bi\u017cjoni tal-Kunsill Ewropew, il-MPE adottaw ri\u017coluzzjoni li tg\u0127id li t-Turkija g\u0127amlet progress impressjonanti fir-rigward tar-rispett tal-kriterji politi\u010bi, li hu suffi\u010bjenti sabiex in-negozjati g\u0127as-s\u0127ubija fil-UE jkunu jistg\u0127u jinbdew.", "Il-Parlament jikkritika t-tnaqqis fil-pass ta' riformi tat-Turkija", "Il-MPE adottaw rapport li jikkritika l-fatt fit-Turkija kien hemm \"tnaqqis fil-pro\u010bess tar-riforma\".", "Ir-rapport adottat jiffoka fuq ir-relazzjonijiet ma' \u010aipru u ma' l-Armenja, fejn jing\u0127ad li r-rikonoxximent tal-\u0121eno\u010bidju Armen mhuwiex kundizzjoni minn qabel g\u0127all-ade\u017cjoni - i\u017cda xorta indispensabbli.", "Waqt li g\u0127ad hemm restrizzjonijiet g\u0127al-liberta' ta' l-espressjoni u tar-reli\u0121jon, sar progress fl-oqsma tal-\u0121lieda kontra t-tortura u l-korruzzjoni, u t-tis\u0127i\u0127 tad-drittijiet tan-nisa.", "Il-Parlament Ewropew japprova l-Istatut ta' l-MPE b'ma\u0121\u0121oranza kbira", "Il-Parlament Ewropew adotta r-ri\u017coluzzjoni dwar l-Istatut tal-Membri tal-Parlament Ewropew b'ma\u0121\u0121oranza kbira.", "It-test jaqbel mal-kompromess li \u0121ie propost mill-Kunsill.", "Il-ftehim jg\u0127id li l-MPE kollha ser jibda jkollhom salarju ta' \u20ac 7,000 fix-xahar.", "L-g\u0127an huwa li ma jibqax ikun hemm differenzi ta' salarju bejn il-Membri, li b\u0127alissa jir\u010bievu l-istess salarji b\u0127al membri tal-parlamenti nazzjonali ta' pajji\u017chom.", "Is-salarji tal-Membri jibdew ji\u0121u m\u0127allsa mill-UE.", "Approvata l-applikazzjoni g\u0127as-s\u0127ubija tal-Bulgarija u tar-Rumanija fl-UE", "Il-Parlament Ewropew approva l-ade\u017cjoni tar-Rumanija u tal-Bulgarija fl-Unjoni Ewropea.", "Barra minn hekk, il-Parlament \u0121ieg\u0127el lill-Kunsill irodd lura lill-Parlament id-drittijiet ba\u0121itarji tieg\u0127u dwar il-fondi li g\u0127andhom ji\u0121u allokati lill-Bulgarija u lir-Rumanija sa' l-2009.", "Dawn is-sommi kienu di\u0121a \u0121ew miktuba fit-Trattat ta' Ade\u017cjoni g\u0127a\u017c-\u017cew\u0121 pajji\u017ci wara de\u010bi\u017cjoni unilaterali minn na\u0127a tal-Kunsill.", "Ri\u017coluzzjoni dwar l-elezzjoni tal-Kummissjoni IVA g\u0127all-Kostituzzjoni Il-perjodu ta' riflessjoni dwar il-\u0121ejjieni ta' l-Ewropa: il-passi li jmiss Iva g\u0127al ftu\u0127 tan-negozjati mat-Turkija i\u017cda ming\u0127ajr garanzija ta' s\u0127ubija Il-Parlament jikkritika t-tnaqqis fil-pass ta' riformi tat-Turkija Il-Parlament Ewropew japprova l-Istatut ta' l-MPE b'ma\u0121\u0121oranza kbira Approvata l-applikazzjoni g\u0127as-s\u0127ubija tal-Bulgarija u tar-Rumanija fl-UE", "Relazzjonijiet esterni", "Il-MPE adottaw ri\u017coluzzjoni dwar is-sitwazzjoni tal-pri\u0121unieri fil-Guantanamo", "Il-Membri tal-Parlament Ewropew adottaw ri\u017coluzzjoni dwar is-sitwazzjoni tal-pri\u0121unieri fil-Guantanamo.", "Waqt li fakkru li s-suwi\u010bidji li se\u0127\u0127ew ri\u010bentement fil-fa\u010bilitajiet ta' detenzjoni minn tliet pri\u0121unieri qed ikomplu jqajmu iktar t\u0127assib fuq skala internazzjonali, il-MPE qed jer\u0121g\u0127u jitolbu lill-Amministrazzjoni ta' l-Istati Uniti biex tag\u0127laq il-fa\u010bilita' g\u0127ad-detenzjoni fil-Bajja ta' Guantanamo.", "Ir-relazzjonijiet bejn l-UE u r-Russja", "Il-MPE adottaw ri\u017coluzzjoni dwar ir-relazzjonijiet bejn l-UE u r-Russja wara s-Summit li sar f'Novembru f'\u0126elsinki.", "Huma g\u0127arfu l-importanza tar-Russja b\u0127ala msie\u0127ba strate\u0121ika g\u0127all-koperazzjoni ekonomika, kummer\u010bjali, u internazzjonali, i\u017cda insistew li r-Russja g\u0127andha turi r-rieda tag\u0127ha biex tg\u0127in fl-investigazzjonijiet sabiex jinstabu l-qattiela ta' avversarji prominenti tal-Gvern Russu.", "Fl-istess \u0127in, huma ddeploraw t-tilwim dwar l-esportazzjoni ta' prodotti mill-UE lejn ir-Russja.", "Il-MPE approvaw ri\u017coluzzjoni dwar l-g\u0127ajnuna g\u0127all-i\u017cvilupp u l-\u0121lieda kontra l-korruzzjoni", "Il-MPE iridu li jitniedu mi\u017curi iktar stretti g\u0127all-\u0121lieda kontra l-korruzzjoni u sabiex l-g\u0127ajnuna ta' l-UE issir iktar effettiva.", "Peress li kull sena 25% tal-GDP ta' l-Afrika jintilef g\u0127al korruzzjoni, ir-rapport g\u0127amel sej\u0127a biex l-UE - li hija l-ikbar donatur ta' g\u0127ajnuna g\u0127all-i\u017cvilupp fid-dinja - issir iktar responsabbli u t\u0127addem il-programi ta' g\u0127ajnuna tag\u0127ha iktar bil-miftu\u0127.", "Il-gvern Palestinjan g\u0127andu jirrinunzja l-vjolenza u jag\u0127raf lill-I\u017crael", "Il-Membri tal-Parlament Ewropew adottaw ri\u017coluzzjoni dwar ir-ri\u017cultat ta' l-elezzjoni fil-Palestina u s-sitwazzjoni fil-Lvant ta' \u0120erusalem.", "Huma qed jag\u0127mlu sej\u0127a sabiex il-Kunsill Le\u0121i\u017clattiv Palestinjan u l-gvern il-\u0121did jag\u0127rfu d-dritt ta' l-Istat ta' I\u017crael li je\u017cisti, jirrinunzjaw kwalunkwe tip ta' terrori\u017cmu u jikkommettu ru\u0127hom g\u0127all-prin\u010bipju ta' negozjati pa\u010bifi\u010bi sabiex tinstab soluzzjoni g\u0127all-koe\u017cistenza ta\u017c-\u017cew\u0121 stati.", "L-Iran g\u0127andu jwaqqaf l-attivitajiet ta' bidla ta' uranju", "It-tensjoni bejn l-Iran u l-komunita' internazzjonli qed tikber.", "Dan min\u0127abba d-de\u010bi\u017cjoni tal-pajji\u017c li jkompli l-programm ta' ri\u010berka nukleari tieg\u0127u u g\u0127aliex hemm sfidu\u010bja dwar il-fatt li dan il-programm nukleari g\u0127andu g\u0127anijiet pa\u010bifi\u010bi biss.", "Permezz ta' ri\u017coluzzjoni adottata mill-Parlament, il-MPE iddikjaraw li din il-kwistjoni g\u0127andha ti\u0121i solvuta skond ir-regoli tad-dritt internazzjonali.", "Huma ta' l-opinjoni li l-involviment tal-Kunsill ta' Sigurta' tal-\u0120nus Mag\u0127quda huwa ne\u010bessarju.", "Il-MPE adottaw ri\u017coluzzjoni dwar is-sitwazzjoni tal-pri\u0121unieri fil-Guantanamo Ir-relazzjonijiet bejn l-UE u r-Russja Il-MPE approvaw ri\u017coluzzjoni dwar l-g\u0127ajnuna g\u0127all-i\u017cvilupp u l-\u0121lieda kontra l-korruzzjoni Il-gvern Palestinjan g\u0127andu jirrinunzja l-vjolenza u jag\u0127raf lill-I\u017crael L-Iran g\u0127andu jwaqqaf l-attivitajiet ta' bidla ta' uranju", "Il-Premju Sakharov g\u0127al-Liberta' tal-\u0126sieb", "Kull sena, il-Parlament Ewropew jag\u0127ti l-Premju Sakharov g\u0127al-Libert\u00e0 tal-\u0126sieb lil individwi jew organizzazzjonijiet e\u010b\u010bezzjonali li ji\u0121\u0121ieldu kontra l-oppressjoni, l-intolleranza u l-in\u0121ustizzja.", "Il-premju huwa wie\u0127ed mill-modi kif il-MPE jfittxu li jippromwovu d-drittijiet tal-bniedem u d-demokrazija fid-dinja.", "Il-Premju Sakharov g\u0127al-Liberta' tal-\u0126sieb (Milinkevich - 2006) Il-Premju Sakharov g\u0127al-Liberta' tal-\u0126sieb (Damas de Blanco [Nisa Libsin l-Abjad], Hauwa Ibrahim, Riporters ming\u0127ajr Fruntieri - 2005) Il-Premju Sakharov g\u0127al-Liberta' tal-\u0126sieb (Litvina - 2004)", "Drittijiet tan-nisa/Opportunitajiet indaqs", "Istitut Ewropew g\u0127all-ugwaljanza bejn is-sessi", "Il-Membri tal-Parlament Ewropew adottaw rapport dwar il-pjanijiet li ji\u0121i mwaqqaf Istitut Ewropew g\u0127all-Ugwaljanza bejn is-Sessi.", "Permezz ta' dan ir-rapport il-MPE qed juru li jaqblu mat-twaqqif ta' dan l-Istitut i\u017cda qed jis\u0127qu dwar l-importanza li xog\u0127olu jkun effettiv.", "Il-kanser tas-sider f'Unjoni Ewropea ikbar", "Il-kanser tas-sider huwa l-kaw\u017ca ewlenija tal-mewt fost in-nisa bejn 35 u 59 sena fl-UE.", "Kull sena 275,000 mara jaqbadha dan it-tip ta' kanser, waqt li jmutu 88,000 mara u madwar 1,000 ra\u0121el.", "Il-Parlament g\u0127amel appell biex l-Istati Membri jintrodu\u010bu e\u017caminar tas-sider mal-pajji\u017c kollu permezz ta' \u010bentri ta' kura interdixxiplinarji, integrazzjoni mill-\u0121did tal-pazjenti fis-suq tax-xog\u0127ol, u ri\u010berka dwar il-prevenzjoni u t-trattament ta' dan it-tip ta' kanser.", "Daphne III g\u0127all-\u0121lieda kontra l-vjolenza fuq it-tfal, i\u017c-\u017cg\u0127a\u017cag\u0127 u n-nisa", "Il-Parlament adotta rapport dwar il-programm Daphne li kiseb su\u010b\u010bess sostanzjali fil-prevenzjoni u fil-\u0121lieda kontra l-vjolenza fuq in-nisa, i\u017c-\u017cg\u0127a\u017cag\u0127 u t-tfal.", "Skond il-MPE, it-tielet fa\u017ci tal-programm g\u0127andha tinkludi b\u0127ala objettivi, il-\u0121lieda kontra l-vjolenza domestika, il-mutilazzjoni \u0121enitali femminili, u l-protezzjoni tal-vittmi.", "Il-Membri jridu wkoll li l-ba\u0121it tal-programm ikun ta' \u20ac125 miljun.", "Istitut Ewropew g\u0127all-ugwaljanza bejn is-sessi Il-kanser tas-sider f'Unjoni Ewropea ikbar Daphne III g\u0127all-\u0121lieda kontra l-vjolenza fuq it-tfal, i\u017c-\u017cg\u0127a\u017cag\u0127 u n-nisa", "Agrikoltura u sajd", "B\u017conn ta' mi\u017curi iktar stretti kontra l-influwenza tat-tjur", "Il-PE qed je\u017ci\u0121i mi\u017curi iktar stretti g\u0127all-kontroll ta' l-influwenza tat-tjur: sistemi ta' twissija bikrija g\u0127andhom jittejbu sabiex l-awtoritajiet ikunu infurmati immedjatament fil-ka\u017c ta' tifqig\u0127a tal-vajrus.", "Dan g\u0127andu jsir anke jekk il-vajrus ikun tat-tip b'livell pato\u0121eniku baxx g\u0127ax jista' jinbidel f'dak b'livell pato\u0121eniku g\u0127oli, li jikka\u0121una l-mewt.", "Hemm b\u017conn ukoll ta' pjan ta' emer\u0121enza koordinat fil-ka\u017c ta' kontaminazzjoni fost il-bnedmin u ta' va\u010b\u010bini g\u0127at-tjur mhux g\u0127aljin.", "Il-\u0127arsien u l-benesseri ta' l-annimali", "Il-MPE adottaw rapport li jilqa' l-Pjan ta' Azzjoni tal-Komunita' g\u0127all-\u0126arsien u l-Benesseri ta' l-Annimali, i\u017cda juri t\u0127assib dwar il-fatt li l-Kummissjoni pproponiet biss li \"tistinka\" biex ti\u017cgura li ji\u0121i m\u0127ares il-benesseri ta' l-annimali f'oqsma ta' politika relatati.", "Huma jfakkru li hemm konnessjoni bejn il-\u0127arsien ta' l-annimali, sa\u0127\u0127ithom u s-sigurta' tal-prodotti, g\u0127alhekk din il-protezzjoni g\u0127andha tkun obligazzjoni permanenti tal-Komunita'.", "L-impatt tar-riformi dwar l-g\u0127ajnuna finanzjara g\u0127as-sajjieda m'g\u0127andux ji\u0121i injorat", "Il-Parlament Ewropew \u0127e\u0121\u0121e\u0121 lill-Kummissjoni biex tbiddel il-pjanijiet tag\u0127ha dwar ir-riforma tas-sistema ta' g\u0127ajnuna finanzjarja lis-sajjieda.", "Il-Membri a\u010b\u010bettaw il-prin\u010bipju ta' din ir-riforma biex ji\u0121u konservati r-ri\u017corsi tas-sajd, i\u017cda sa\u0127qu li g\u0127andu wkoll ji\u0121i kkunsidrat l-impatt so\u010bjo-ekonomiku ta' dawn ir-riformi.", "G\u0127alhekk talbu l-irtirar permanenti ta' \u010bertu dg\u0127ajjes mis-sajd, finanzjament ta' tag\u0127mir g\u0127as-sajd u investiment fl-akwakultura.", "B\u017conn ta' mi\u017curi iktar stretti kontra l-influwenza tat-tjur Il-\u0127arsien u l-benesseri ta' l-annimali L-impatt tar-riformi dwar l-g\u0127ajnuna finanzjara g\u0127as-sajjieda m'g\u0127andux ji\u0121i injorat", "Fost is-su\u0121\u0121etti li g\u0127andhom ji\u0121u ttrattati fis-sentejn u nofs li \u0121ejjin, matul it-tieni nofs tal-mandat tal-Parlament Ewropew, hemm:", "- kwistjonijiet relatati ma' l-ambjent, it-tibdil fil-klima u l-politika Ewropea dwar l-ener\u0121ija;", "- il-\u0121ejjieni ta' l-Ewropa, inklu\u017c il-possibilta' ta' revi\u017cjoni tas-sistema finanzjarja ta' l-Unjoni Ewropea;", "- ir-relazzjonijiet internazzjonali, fosthom dawk mar-Russja u mad-Dinja G\u0127arbija;", "- il-moviment liberu tal-pazjenti u l-g\u0127oti ta' servizzi tas-sa\u0127\u0127a;", "- il-liberalizzazzjoni tas-servizzi tal-posta;", "- is-servizzi ta' trasport bil-ferrovija;", "- is-sigurta' fl-ajruporti u s-sigurta' marittima;", "- kwistjonijiet relatati ma' l-immigrazzjoni illegali, spe\u010bjalment fil-qasam tar-ritorn u Frontex;"], "category": "European Union", "subcategory": "European Parliament", "publisher": "European Parliament", "url": "https://ec.europa.eu/jrc/en/language-technologies/dcep", "source": "Extracted from 16676300__IM-PRESS__20061221-BKG-01704__MT.txt"}